Au Paia

O Le Tala o le Ekalesia a Iesu Keriso i Aso e Gata Ai

Voluma 1

O Le Tagavai o le Upumoni

1815--1846

Lolomiina e

Le Ekalesia a Iesu Keriso o le Au Paia o Aso e Gata Ai

Aai o Sate Leki, Iuta

© 2018 Puletaofia e le Intellectual Reserve, Inc.

Ua taofia aia tatau uma.

Lolomiina i le Iunaite Setete o Amerika

Lomiga 1, 8/18

Faamaonia le Faaperetania: 1/18

Faamaonia le faaliliuga: 1/18

Faaliliuga o le Saints: The Story of the Church of Jesus Christ in the Latter Days, Volume 1, The Standard of Truth, 1815–1846

English

PD60001624 000

Ua faatuina le Tagavai o le Upu Moni. E leai se lima eleelea e mafai ona taofia le galuega mai le alualu i luma; e ono tula’i mai sauaga, e ono tuufaatasia tagata faatupu faalavelave, e ono faapotopotoina vaega’au, e ono taufaasese tuua’iga, ae o le upumoni a le Atua o le a agai pea i luma ma le manino, mamalu, ma le tutoatasi, seia oo ina so’o uma ai konetineta, ma asiasi atu i atunuu uma, ma aofia ai malo uma, ma lagonaina e taliga uma, seia oo ina faataunuuina faamoemoega o le Atua, ma seia oo ina fetalai mai le Ieova Silisiliese, ua mae’a le galuega.

—Iosefa Samita, 1842].

Tagata na Saofaga

Au Paia

O Le Tala o le Ekalesia a Iesu Keriso i Aso e Gata Ai

Tusitala Faasolopito ma Faamaumauga

Faatonusili, o le Matagaluega o Talafaasolopito o le Ekalesia

Elder Steven E. Snow

Faatonusili Lagolago, Matagaluega o Talafaasolopito a le Ekalesia

Elder J. Devn Cornish

Lagolago o Talafaasolopito a le Ekalesia ma Tusitalafaamaumau

Pule Faatonu, Matagaluega o Talafaasolopito o le Ekalesia

Reid L. Neilson

Faatonusili, Vaega o Faasalalauga

Matthew J. Grow

Pule Faatonu o Talafaasolopito

Steven C. Harper

Pule o le Gaosiga

Ben Ellis Godfrey

Pule o Anotusi Faafuainumera

Matthew S. McBride

Pule o le Lomiga

Nathan N. Waite

Voluma 1

O Le Tagavai o le Upumoni,

1815–1846

Au Faatonu o le Lomiga

Matthew J. Grow

Richard E. Turley Jr.

Steven C. Harper

Scott A. Hales

Au Tusitusi

Scott A. Hales

James Goldberg

Melissa Leilani Larson

Elizabeth Palmer Maki

Steven C. Harper

Sherilyn Farnes

Pule Iloilo o le Talafaasolopito

Jed L. Woodworth

Lisa Olsen Tait

Au Lolomi

Leslie Sherman Edgington

Nathan N. Waite

Tagata Suesue Faapitoa

Kathryn Burnside

Chad O. Foulger

Brian D. Reeves

Savali mai le Au Peresitene Sili

I tusitusiga paia atoa lava o loo fetalai mai ai le Alii ia i tatou ia manatua. O le manatuaina o la tatou talatuu faifaatasi o le faatuatua, tuuto, ma le tutumau ua tuuina mai ai ia i tatou le malamalama ma le malosi ao tatou feagai ai ma luitau o o tatou aso.

E faatasi ai ma lenei manao ia manatua “le alofa mutimutivale tele o le Alii i le fanauga a tagata,” (Moronae 10:3) ua matou tuuina atu ai le Au Paia: O Le Tala o le Ekalesia a Iesu Keriso i Aso e Gata Ai. O le voluma muamua lenei o se faagasologa e fa voluma. O se faamatalaga o tala o le talafaasolopito lea e aofia ai tala o ni Au Paia o Aso e Gata Ai faatuatua o le taimi ua tuanai. Matou te uunaia tagata uma ina ia faitau i le tusi ma ia faaaoga vaega faaopoopo o loo maua i le initoneti.

O outou o se vaega taua o le faaauauina o le talafaasolopito o lenei Ekalesia. Matou te faafetai atu ia te outou mo mea uma o loo outou faia e fausia ai i luga o le faavae o le faatuatua na faataatia e o tatou augatuaa.

Matou te molimau atu o Iesu Keriso o lo tatou Faaola ma o Lana talalelei o le tagavai lea o le upumoni i le aso. Na valaaulia e le Atua Iosefa Samita ia fai ma Ana perofeta, tagata vaai, ma talifaaaliga i aso e gata ai, ma o loo Ia faaauau pea ona valaaulia perofeta soifua ma aposetolo e taitaia Lana Ekalesia.

Matou te tatalo o le a faateleina e lenei voluma lo outou malamalama i le tuanai, faamalosia lo outou faatuatua, ma fesoasoani ia te outou ia osia ma tausia feagaiga na e taitai atu i le faaeaga ma le ola e faavavau.

Ma le faamaoni lava,

O le Au Peresitene Sili

Uputomua

O tala moni e lelei ona faamatalaina e mafai ona uunaia, lapataia, faafiafia, ma faatonu ai. Na malamalama Polika Iaga i le mana o se tala lelei ina ua ia fautuaina tusitala o le talafaasolopito o le Ekalesia ia faia ia sili atu nai lo le faamaumauina na o mea moni lava ua tuanai. “Tusi i se auala faamatala,” na ia fautua atu ai ma “tusi na o le tasi vae sefulu lava,”[1]

O le vaega o loo mulimuli mai o se faamatalaga o le talafaasolopito ua mamanuina e tuuina atu ai i tagata faitau se malamalama autu o le talafaasolopito o le Ekalesia. O vaaiga uma lava, tagata, ma laina o talanoaga e faavae i punaoa o le talafaasolopito, o loo taua i le faaiuga o le tusi. O i latou e mananao e faitau i nei punaoa, ia malamalama atili i autu fesootai, ma iloaina nisi lava tala o le a mauaina fesootaiga i punaoa faaopoopo i le initoneti i le history.lds.org.

O le tusi muamua lenei o se talafaasolopito e fa-voluma o Le Ekalesia a Iesu Keriso o le Au Paia o Aso e Gata Ai. Ua faamatalaina faatasi, e voluma le tala o le Toefuataiga o le talalelei a Iesu Keriso mai uluai aso lava o le Ekalesia seia oo mai nei. Ua tusia i se auala matagofie lena e mafai ai ona maua e le Au Paia i le lalolagi atoa.

Na lolomiina e le Ekalesia ni talafaasolopito se lua e tele voluma i le taimi ua tuanai. O le tusi muamua o se faamatalaga o le talafaasolopito na amata e Iosefa Samita i le vaitaimi o le 1830 ma lolomiina i le amataga o le 1842. O le lona lua na tusia e le tusitala faasolopito lagolago o le Ekalesia o B. H. Roberts ma lolomiina i le 1930.[2] O le oo atu o le talalelei toefuataiina i le lalolagi talu mai lena taimi, ma le poloaiga a le Alii ia tausia pea le talafaasolopito “mo le lelei o le ekalesia, ma mo tupulaga fai aʼe,”[3] e faailo mai ai ua oo i le taimi e faalelei ai ma faaaofia ai nisi Au Paia i le tala.

E oo lava i le sili atu nai lo talafaasolopito talu ai, ua faamatalaina e le Au Paia olaga ma tala o alii ma tamaitai masani i le Ekalesia. Ua ia saunia foi se faamatalaga ma se vaaiga fou i ni tagata e sili atu le iloaina ma mea na tutupu mai le talafaasolopito o le Ekalesia. O le a fesoasoani mataupu taitasi i tagata faitau ina ia malamalama ma faafetaia le Au Paia o e na faia le Ekalesia e pei ona i ai i le aso. Ua lalagaina faatasi, o a latou tala ua fatuina se ie lalaga matagofie o le Toefuataiga.

O leAu Paia e le o se tusitusiga paia, ae e pei lava o tusitusiga paia, e aofia ai upumoni mamana ma tala o tagata e le atoatoa o loo taumafai ia avea ma ni Au Paia e ala i le Togiola a Iesu Keriso.[4] O a latou tala—e pei o tala a isi Au Paia uma lava, i le tuanai ma le taimi nei—e faamanatu ai i tagata faitau le alofa mutimutivale tele o le Alii i Ona tagata ao latou aufaatasi i le lalolagi e faateleina le galuega a le Atua.

Faamatalaga

1. ◀ Woodruff, Journal, Oct. 20, 1861.

2. ◀ Joseph Smith and others, History of the Church of Jesus Christ of Latter-day Saints, edited by B. H. Roberts (Salt Lake City: Deseret News, 1902–1912 [vols. 1–6], 1932 [vol. 7]); B. H. Roberts, A Comprehensive History of the Church of Jesus Christ of Latter-day Saints: Century I. 6 vols. (Salt Lake City: Deseret News, 1930).

3. ◀ Mataupu Faavae ma Feagaiga 69:8 (Revelation, Nov. 11, 1831–A, i le josephsmithpapers.org).

4. ◀ Tagai Mosaea 3:19.

Vaega 1

O Lau Auauna Iosefa

Aperila 1815-Aperila 1830

O A’u o le Alii, ona ua Ou iloa le malaia o le a oo mai i luga o e o nonofo i le lalolagi, na Ou vala’au atu ai i luga o laʼu auauna o Iosefa Samita, Laitiiti, ma tautala atu ia te ia mai le lagi … ina ia mafai ona faatuina o la’u feagaiga tumau-faavavau.

Mataupu Faavae ma Feagaiga 1:17, 22

Mataupu 1

Ole Atu i le Faatuatua

I le 1815, o le motu Initonesia o Sumbawa sa lauusiusi ma lanulauava i timuga fou. Sa sauniuni aiga mo le vaitau vevela o i luma atu, e pei ona latou oo i ai i tausaga uma mo augatupulaga, sa totoina araisa i vaito’a i le atalafoia o se maugamu na ta’ua o Tambora.

I le aso 5 o Aperila, i le mavae ai o le tele o tausaga o le filemu, sa amata ai ona gāpāpā mai le mauga, ma pusa mai ai le lefulefu ma le afi. I le faitau selau o maila le mamao, sa faalogo atu ai le au molimau i leo o mea na pei o ni fana fanua. Sa faaauau pea nai gāpāpā laiti mo aso. Ona oo lea i le afiafi o le aso 10 o Aperila, na pasae ai le mauga atoa. E tolu ni apeafi tetele na pa faatu i le lagi, ma o ifo faatasi ai i se pasae tele se tasi. Sa tafe mai le lava i lalo i le mauga, ma lilofia ai le nuu ma lona laufanua. Sa agi matagi malolosi i lea itulagi, ma tase’i i luga laau ma talepe i lalo fale.[1]

Sa faaauau pea lea vevesi i le po atoa ma oo atu i le aso na sosoo ai. Sa ufitia le laueleele ma le sami i le efuefu, ma faaputuputu ai i ni faaputuga lua futu le maualuluga i nisi o nofoaga. Sa pei le aoauli o le vaeluapo. Sa sua tutu’i atu sami sousou i matafaga, faaleagaina ai meatoto ma lolovaia ai nuu. Mo le tele o vaiaso, sa pa mai ai maa, efuefu ma le afi mai Tambora.[2]

I le aluga o masina na sosoo ai, na aafia ai le kelope atoa i le pa [o le maugamu]. O lagoto mata’ina na maofa ai tagata i le lalolagi atoa. Ae o lanu manino na le iloa ai aafiaga matautia o le efuefu o le maugamu a o faataaliolio ai le lalolagi. I le tausaga na sosoo ai, na liua ai le tau i se tulaga le mataumateina ma faataumaoi.[3]

O le pa o le maugamu na mafua ai ona pa’u le vevela i Initia, ma o le kolera na fasiotia ai le faitau afe o tagata, ma faaumatiaina ai aiga. I vanu lauusiusi o Saina, sa suitulaga ai e matagi aisa o le taumafanafana se tau mālū masani ma faaleagaina e timuga ma lologa ia meatoto. I Europa, sa faaitiitia sapalai o meaai, ma taitai atu ai i le matelaina ma le atuatuvale.[4]

I soo se mea, sa saili ai tagata i ni faamalamalamaaga mo mafatiaga ma le oti na mafua mai i tau na tulagaese lava. O tatalo ma pesega mai le aufailotu na lagonaina i malumalu Hindu i Initia. Sa tauivi le autusitala Saina e saili ni tali i a latou fesili e uiga i tiga ma le oti. I Farani ma Peretania, sa faapa’u’u ai tagatanuu i o latou tulivae, ma le matatau i mala matautia na muai valoia mai le Tusi Paia na i ai i o latou luga. I Amerika i Matu, sa tala’i atu e le aufailotu e faapea sa faasalaina e le Atua le au Kerisiano faalogogata, ma latou ta’u soo atu lapataiga ina ia faaosofia ai lagona faalelotu.

I le salafa o le laueleele, sa lolofi atu ai tagata i lotu ma fono tatalo, ma le naunau ia iloa pe faapefea ona laveaiina i latou mai le faafanoga o foufou mai.[5]

O le pa o le maugamu o Tambora sa aafia ai le tau i Amerika i Matu i le tausaga atoa na sosoo ai. Sa maea le tautotogo i le kiona ma aisa na mamate ai meatoto, ma o le 1816 na manatua pea o le tausaga sa leai ai se taumafanafana.[6] I Veromota, i le tulimanu i matusasae o le Iunaite Setete, sa matua le fiafia ai lava se faifaatoaga e igoa ia Iosefa Samita le matua i mauga papa mo le tele o tausaga. Ae i lena vaitau, a o vaavaai atu o ia ma lona faletua o Lusi Maki Samita i le mamate o a la meatoto i le kiona sa le muta, sa la iloa ai ua la feagai ma se faatamaiaga tautupe ma se lumanai le mautonu pe afai la te nonofo ai pea iina.

I le fasefulu-lima, sa le i toe talavou ai Iosefa le matua, ma o le faamoemoe e toe tau amata i se laufanua fou sa taufaamatau. Sa ia iloaina ona atalii matutua, o Alevine e sefuluvalu tausaga le matua, ma Ailama e sefuluono tausaga le matua, sa mafai ona fesoasoani ia te ia e faamama le fanua, fau se fale, ma toto ma selesele ia meatoto. O lona afafine sefulutolu tausaga le matua, o Sofaronia, sa lava le matua e fesoasoani ai ia Lusi i ana feau i le fale ma talaane o le faatoaga. O ona atalii laiti, o Samuelu e valu tausaga le matua ma Viliamu e lima tausaga le matua, sa fesoasoani tele, faapea ai ma Katerina e tolu tausaga le matua ma le pepe faatoa fanau o Toni Kalosi o le a i ai se aso e lava ai foi le la matutua e fai ai se la sao.

Ae o lona atalii faaogatotonu e sefulu tausaga o Iosefa le Itiiti, sa ese ai lava. I le fa tausaga na muamua atu, sa faia ai se taotoga o Iosefa le Itiiti, e aveesea ai se siama i lona vae. Talu mai lena taimi sa ia savali ai i se tootoo. E ui sa amata ona toe lagona le malosi i lona vae, ae sa i ai se ivi tiga o Iosefa le Itiiti, ma sa lei iloa e Iosefa le Matua pe o le a ola ae o ia e malosi e pei o Alevine ma Ailama.[7]

Sa mautinoa lava le faalagolago o le tasi i le isi, sa tonu ai i le au Samita e lafoai lo latou fale i Veromota mo se fanua lelei atu.[8] E pei foi o isi i le eria, sa tonu ia Iosefa le Matua e malaga atu i le setete o Niu Ioka, lea na ia faamoemoe e maua ai se faatoaga lelei e mafai ona latou faatauina faaaitalafu. Ona ia aami lea o Lusi ma le fanau e o atu, ma sa mafai ai e le aiga ona toe amata.

Ina ua tuua ma malaga atu Iosefa le Matua i Niu Ioka, sa latou savavali atu ma Alevine ma Ailama i lalo i le alatele ae latou te le i faamavae. Sa matua alofa faapelepele Iosefa le Matua i lona toalua ma lana fanau, ae sa lei mafai ona ia faamautuina i latou i le olaga. O mea faalelelei ma saofaga lamatia na tumau ai le mativa o le aiga ma leai ai se fale mautu. Atonu o le a ese mai Niu Ioka.[9]

I le taumalulu na sosoo ai, sa faigata ia Iosefa le Itiiti, ma lona tina, uso ma tuafafine ona asaina le kiona. Sa latou agai atu i le itu i sisifo i se nuu i Niu Ioka na taua o Palamaira, na latalata i le mea na maua ai e Iosefa le Matua se fanua lelei ma sa faatalitali mai ai mo lona aiga.

Talu ai sa lei mafai ona fesoasoani atu lana tane i lo latou masii atu, sa totogi ai e Lusi se tamaloa e igoa ia Mr. Howard e ave lo latou taavale toso. I luga o le auala, sa lei lelei ona taulimaina a latou meatotino e Mr. Howard ma sa taalo faitupe ma inupia i tupe uma na latou totogi ai o ia. Ma ina ua latou malaga faatasi ma se isi aiga na faimalaga atu foi i sisifo, sa tuli ese ai e Mr. Howard ia Iosefa mai le taavale toso ina ia mafai e afafine o le isi aiga ona nonofo faatasi ma ia a o ia aveina i latou.

I le iloaina ai le tiga tele o le vae o Iosefa e savali, sa i ai taimi na taumafai ai Alevine ma Ailama e faafetoai ia Mr. Howard. Ae o taimi taitasi sa ia taia ai i laua ma palalasi i lalo i le au o le sasa.[10]

Ana faapea e tino lelei atu Iosefa, semanu na te taumafai foi e faafetoai ia Mr. Howard. O le tiga o lona vae sa le mafai ai ona ia galue ma taalo, ae o le malosi o lona loto sa faamalosia ai lona tino vaivai. Ae lei tipiina lona vae e le fomai ma aveese mea sa aafia o le ponaivi, sa latou mananao e nonoa o ia i lalo pe avatu se uisiki na te inuina e faagase ai le tiga. Ae na o le tasi lava le mea na talosagaina e Iosefa ia fusi o ia e lona tama.

Sa ala o ia ma nofouta i le taimi atoa lava, sa sesega ona foliga ma sisina i le afu. O lona tina, sa masani lava ona malosi tele, sa toeitiiti lava a matapogia ina ua ia faalogo atu i ana faataiō. Ina ua mavae lena, atonu sa ia lagonaina ua mafai ona ia lavātia soo se mea.[11]

A o etuetu atu Iosefa i talaane o le taavaletoso, sa mafai ona ia iloaina sa lavatia [e lona tina] tatali faigata o Mr. Howard. Ua lua selau maila ua latou malaga ai,ma ua matua sili atu lona onosai i amioga leaga a le avetaavale.

Pe toe tusa ma le selau maila mai Palamaira, sa saunia ai Lusi mo le isi aso i luga o le alatele ae ia vaaia Alevine o tamoe atu ia te ia. Sa tau’ai e Mr. Howard a latou meatotino ma atopa’u i luga o le auala ma o le a aluese atu ma a latou solofanua ma le taavale toso.

Sa maua atu e Lusi lea tamaloa i totonu o se pa pia. “E pei ona i ai se Atua i le lagi,” sa ia tautino atu ai, “o lena taavaletoso ma na solofanua faapea ai ma meatotino o i ai, e ā au ia.”

Sa ia fetilofa’i solo i totonu o le pa. Sa tumu i tamaloloa ma fafine, o le toatele o i latou o tagata malaga pei foi o ia. “O lenei tamaloa,” sa ia fai atu ai, ma pulatoa atu ia i latou, “ua manao e aveese mai ia te au mea uma e faaauau ai la’u malaga, ma tuua ai a’u ma la’u fanau laiti e toavalu e aunoa ma se mea.”

Sa fai mai Mr. Howard ua uma ona ia faaaluina le tupe na ia totogia i ai e ave ai le taavaletoso, ma ua le mafai ona toe faaauauina le malaga.

“E leai so’u aoga mo oe,” sa fai atu ai Lusi. “O le a ou aveina e au lava ia ia solofanua.”

Sa ia tuua Mr. Howard i le pa ma tauto ia toe faatasia lana fanau ma lo latou tama, e tusa lava po o le a le mea e oo mai.[12]

O le auala i luma atu sa palapala ma malulu, ae sa taitai e Lusi ma le saogalemu lona aiga i Palamaira. A o ia vaavaai atu i le fanau o fusi lo latou tama ma sogi atu i ona foliga, sa ia lagona le tauia o mea uma na latou puapuagatia ai ina ia taunuu ai iina.

Sa lei pine ae lisi loa e le aiga se tamai fale i le taulaga ma talanoaina auala e maua ai se latou lava faatoaga.[13] O le fuafuaga sili lava na latou filifilia, o le galulue lea seia oo ina lava se latou tupe mo se totogi e faamau ai le fanua i se togavao na lata ane. Sa eli e Iosefa le Matua ma atalii matutua ni vaieli, vaevae ia aupa, ma selesele ia vaomago e faatau atu mo se tupe, ae o Lusi ma le fanau teine sa tao ma faatau atu ni pai, vaiinu o le root beer, ma ie teuteu e maua ai ni meaai mo le aiga.[14]

A o faasolo ina matua Iosefa le Itiiti, sa faasolo malosi atili foi lona vae, ma sa faigofie ai ona savali i totonu o Palamaira. I le taulaga, sa ia fetaui ai i tagata mai le salafa o lea itulagi atoa, ma o le toatele o i latou sa liliu atu i tapuaiga e faamalie ai manaoga faaleagaga ma faamatala ia faigata o le olaga. Sa lei auai Iosefa ma lona aiga i se lotu, ae o le toatele o o latou tuaoi sa tapuai i se tasi o falesa maualuga Peresipiteriane, le falelotu Papatiso, le faletele o le lotu Quaker, po o le nofoaga tolauapi sa faia ai fono tatalo a failauga femalagaai a le Metotisi mai lea taimi i lea taimi.[15]

Ina ua sefululua Iosefa, na fesouaia Palamaira i felafolafoaiga faalelotu. E ui sa laitiiti o ia, ae sa ia fiafia e mafaufau loloto e uiga i manatu. Sa ia faalogo i failauga, ma le faamoemoe e aoao atili e uiga i lona agaga ola pea, ae o latou lauga sa tele ina tuua ai o ia ma le le mautonu. Sa latou ta’u atu ia te ia o ia o se tagata agasala i se lalolagi agasala, e aunoa ma se fesoasoani pe a aunoa ma le alofatunoa laveai o Iesu Keriso. Ma e ui sa talitonu Iosefa i le savali ma lagonaina le le fiafia i ana agasala, ae sa ia le mautinoa pe faapefea ona maua le faamagaloga.[16]

Sa ia manatu o le alu i le lotu e mafai ona fesoasoani ia te ia, ae sa le mafai ona mautu lona manatu i se nofoaga e tapuai ai. Sa lemamuta le finau o lotu eseese e uiga i le auala e mafai ona faasaolotoina ai tagata mai le agasala. I le mavae ai ona faalogo atu i nei finauga mo se taimi, sa le fiafia lava Iosefa i le vaai atu i tagata o faitauina le Tusi Paia lava e tasi ae e eseese uma a latou faaiuga i lona faauigaga. Sa ia talitonu o loo i ai lava i se mea le upumoni a le Atua—i se nofoaga—ae sa ia lei iloaina pe faapefea ona ia mauaina.[17]

Sa lei mautinoa foi e ona matua. Sa o mai Lusi ma Iosefa le Matua mai ni aiga Kerisiano, ma sa talitonu uma i le Tusi Paia ma Iesu Keriso. Sa auai Lusi i sauniga lotu ma e masani ona ia alu ma ave lana fanau. Sa ia sailia le lotu moni a Iesu Keriso talu mai le maliu o lona uso i le tele o tausaga na muamua atu.

I se tasi taimi, ina ua mavae le ma’i tigaina ai a o lei fanau Iosefa, sa ia popole nei ona maliu a o lei mauaina le upumoni. Sa ia lagonaina se eseesega o le pouliuli ma le tuuatoatasi i le va o ia ma le Faaola, ma sa ia iloaina na te le o saunia mo le isi olaga.

O le taoto ai i le po atoa ma leai se moe, sa ia tatalo i le Atua, folafola atu ia te Ia afai Na te tuu o ia e ola, o le a ia sueina le lotu a Iesu Keriso. A o ia tatalo, sa fetalai mai le siufofoga a le Alii ia te ia, faamautinoa mai ia te ia afai na te sailia, o le a ia mauaina. Sa ia asia le tele o lotu talu mai lena taimi, peitai na te lei mauaina se tasi e moni. Na oo lava ina ia lagonaina e peiseai e le o toe i ai le ekalesia a le Faaola i luga o le lalolagi, ae sa ia saili pea, ma le talitonuga o le alu i le lotu sa sili atu lava nai lo le le alu i se lotu.[18]

E pei o lona toalua, sa galala Iosefa le Matua mo le upumoni. Peitai, sa ia lagona o le le auai i se lotu sa sili atu lena nai lo le auai i le lotu sese. O le mulimuli ai i le fautuaga a lona tama, sa suesue ai e Iosefa le Matua ia tusitusiga paia, tatalo ma le naunautai, ma talitonu ua afio mai Iesu Keriso e laveai le lalolagi.[19] Ae ui i lea na le mafai ona ia faaleleia mea na ia lagona e moni ma feteenaiga ma lagona le lelei sa ia vaaia i lotu na siomiaina o ia. I se tasi po sa ia miti ai faapea o faifeau fefinauai e pei lava o ni povi, e tagiaue a o latou suaina le palapala ma o latou seu, ma faateleina ai lona popole i le laitiiti o le latou malamalama e uiga i le malo o le Atua.[20]

O le vaaia o le le faamalieina o ona matua i lotu i le lotoifale sa avea ma se le mautonu atili ia Iosefa le Itiiti.[21] Sa lamatia lona agaga, ae sa leai se tasi na mafai ona avatu ia te ia ni tali faamalieloto.

Ina ua sefeina a latou tupe mo le silia ma le tausaga, sa lava se tupe i le au Samita e totogi ai le selau eka o le vaomatua i Manchester, i saute o Palamaira. O iina, i le va o galuega i le avea ai ma ni tagata faigaluega totogi, latou te viliina ni pu i laau mapo (maple trees) e ao mai ai le meli suamalie, toto se faatoaga, ma faamama le fanua e toto ai meatoto.[22]

A o ia galueaina le laueleele, sa faaauau pea ona popole Iosefa laitiiti e uiga i ana agasala ma le tulaga o lona agaga. Sa amata ona filemu le faatasiga faalelotu i Palamaira, ae sa faaauau pea ona tauva faifeau mo tagata liliu mai iina ma i le itumalo atoa.[23] I le ao ma le po, sa matamata atu ai Iosefa i le la, masina, ma fetu o taamilo i le lagi i ni faatulagaga ma le mamalu ma sa faamemelo atu i le matagofie o le lalolagi sa tumu i le ola. Sa ia tilotilo atu foi i tagata na siomia ai o ia ma maofa i lo latou malosiaga ma atamai. Sa foliga mai o loo molimau mai mea uma o loo i ai le Atua ma na Ia foafoaina le tagata i Lona lava faatusa. Ae faapefea la ona oo atu Iosefa ia te Ia?[24]

I le taumafanafana o le 1819, ina ua sefulutolu tausaga o Iosefa, sa potopoto ai failauga Metotisi mo se konafesi i ni nai maila mai le faatoaga a Samita ma salalau atu i le salafa o le nuu maotua e faaosofia aiga e pei o le aiga o Iosefa ia agai atu i le liuaina. O le tulaga manuia o nei failauga sa popole ai isi faifeau i lea vaipanoa, ma sa lei pine ae faateteleina tauvaga mo tagata liliu i lotu.

Sa auai Iosefa i sauniga, faalogo i lauga faagaeetia loto, ma molimauina le alalaga o tagata liliu i le olioli. Sa ia manao e fonō atu ia i latou, peitai na tele ina ona lagona le pei ua ia i ai i le ogatotonu o se tau o upu ma manatu. “O ai o nei vaega uma ua saʼo; pe, ua sese faatasi ea i latou uma?” sa ia fesili ai ia te ia lava. “Afai e i ai se tasi o i latou ua saʼo, o ai lea, ma e faapefea ona ou iloaina?” Sa ia iloaina sa ia manaomia le alofatunoa ma le alofa mutimutivale o Keriso, ae i le toatele naua o tagata ma lotu na feteenai i fesili faalelotu, sa ia le iloa ai po o fea e maua ai.[25]

I le faamoemoe ai e mafai ona ia mauaina ni tali—ma le filemu mo lona agaga—sa foliga mai ai ua see ese atu mai ia te ia. Sa ia tuufesili pe mafai faapefea e se tasi ona maua le upumoni i le lotolotoi ai o le vāvāō.[26]

A o auai ai i se lauga, sa faalogo atu Iosefa o sii mai e se faifeau le mataupu muamua o le Iakopo i le Feagaiga Fou. “Ae afai ua leai se poto i so outou,” sa ia fai mai ai, “ina ole atu ia i le Atua, o le foai tele mai i tagata uma, ma le le toe tautaua.”[27]

Sa alu Iosefa i le fale ma faitau le mau i le Tusi Paia. “E leai lava se mau o tusitusiga paia na oo mai i le loto o se tagata ma le mana tele nai lo o lenei mau i loʼu loto i lea taimi,” na ia manatuaina mulimuli ane. “Sa foliga ua ulu mai ma se mana tele i lagona uma o loʼu loto. Sa ou mafaufau ma saga mafaufau pea i ai, i loʼu iloa afai e i ai se tagata ua ia manaomia le poto mai le Atua, o aʼu lava.” Sa ia suesue muamua foi i le Tusi Paia ma le manatu o loo i ai uma tali. Ae o lea ua ta’u atu nei e le Tusi Paia ia te ia e mafai ona ia alu atu sa’o i le Atua mo ni tali patino i ana fesili.

Sa tonu ia Iosefa e tatalo. Na te lei tatalo leotele muamua lava, ae na ia faatuatuaina le folafolaga a le Tusi Paia. “A ia ole atu ma le faatuatua, aua lava le masalosalo,” na aoao mai ai [le mau].[28] O le a faafofogaina e le Atua ana fesili—e tusa lava pe tau panupanu.

Faamatalaga

1. ◀ Raffles, “Narrative of the Effects of the Eruption,” 4–5, 19, 23–24.

2. ◀ Raffles, “Narrative of the Effects of the Eruption,” 5, 7–8, 11.

3. ◀ Wood, Tambora, 97.

4. ◀ Wood, Tambora, 78–120; Statham, Indian Recollections, 214; Klingaman and Klingaman, Year without Summer, 116–18.

5. ◀ Wood, Tambora, 81–109; Klingaman and Klingaman, Year without Summer, 76–86, 115–20.

6. ◀ Klingaman and Klingaman, Year without Summer, 48–50, 194–203.

7. ◀ Joseph Smith History, 1838–56, volume A-1, 131; Lucy Mack Smith, History, 1844–45, book 2, [11]–book 3, [2] Topic: Joseph Smith’s Leg Surgery

8. ◀ Lucy Mack Smith, History, 1844–45, book 3, [3]Stilwell, Migration from Vermont, 124–50.

9. ◀ Lucy Mack Smith, History, 1844–45, book 3, [4]Bushman, Rough Stone Rolling, 18–19, 25–28. Topic: Joseph Sr. and Lucy Mack Smith Family

10. ◀ Lucy Mack Smith, History, 1844–45, book 3, [5]; Joseph Smith History, 1838–56, volume A-1, 131–32.

11. ◀ Lucy Mack Smith, History, 1844–45, book 3, [2], Joseph Smith History, 1838–56, volume A-1, 131.

12. ◀ Lucy Mack Smith, History, 1844–45, book 3, [5]–[6], Lucy Mack Smith, History, 1845, 67; Joseph Smith History, 1838–56, volume A-1, 132 Autu: Lucy Mack Smith

13. ◀ Lucy Mack Smith, History, 1844–45, book 3, [6]–[7].

14. ◀ Lucy Mack Smith, History, 1844–45, book 3, [7]; Tucker, Origin, Rise, and Progress of Mormonism, 12. Topic: Joseph Sr. and Lucy Mack Smith Family

15. ◀ Cook, Palmyra and Vicinity, 247–61. Topics: Palmyra and Manchester; Christian Churches in Joseph Smith’s Day

16. ◀ Joseph Smith History, circa Summer 1832, 1–2, i le JSP, H1:11–12.

17. ◀ Iosefa Samita—Talafaasolopito 1:5–6; Joseph Smith History, 1838–56, volume A-1, [1]–2, in JSP, H1:208–10 (draft 2). Autu: Religious Beliefs in Joseph Smith’s Day

18. ◀ Lucy Mack Smith, History, 1844–45, book 2, [1]–[6]; “Records of the Session of the Presbyterian Church in Palmyra,” Mar. 10, 1830.

19. ◀ Asael Smith to “My Dear Selfs,” Apr. 10, 1799, Asael Smith, Letter and Genealogy Record, 1799, circa 1817–46, Church History Library.

20. ◀ Lucy Mack Smith, History, 1844–45, miscellany, [5]; Anderson, Joseph Smith’s New England Heritage, 161–62.

21. ◀ Iosefa Samita—Talafaasolopito 1:8–10; Joseph Smith History, 1838–56, volume A-1, 2, in JSP, H1:208–10 (draft 2). Autu: Religious Beliefs in Joseph Smith’s Day

22. ◀ Lucy Mack Smith, History, 1844–45, book 3, [8]–[10]; Joseph Smith History, circa Summer 1832, 1, in JSP, H1:11. Autu: Sacred Grove and Smith Family Farm

23. ◀ Autu: Awakenings and Revivals

24. ◀ Galuega 10:34–35; Joseph Smith History, circa Summer 1832, 2, i le JSP, H1:12.

25. ◀ Neibaur, Journal, May 24, 1844, available at josephsmithpapers.org; Iosefa Samita—Talafaasolopito 1:10; Joseph Smith, “Church History,” Times and Seasons, Mar. 1, 1842, 3:706, in JSP, H1:494.

26. ◀ Joseph Smith, Journal, Nov. 9–11, 1835, in JSP, J1:87; Iosefa Samita—Talafaasolopito 1:8–9; Joseph Smith History, 1838–56, volume A-1, 2, in JSP, H1:210 (draft 2).

27. ◀ “Wm. B. Smith’s Last Statement,” Zion’s Ensign, Jan. 13, 1894, 6; James 1:5.

28. ◀ Iosefa Samita—Talafaasolopito 1:11–14; Joseph Smith History, 1838–56, volume A-1, 2–3, in JSP, H1:210–12 (draft 2); James 1:6.

Mataupu 2

Faalogo ia te Ia

Sa ala po lava Iosefa i se taeao o le tautotogo i le 1820 ma alu atu i se togavao lata ane i lona aiga. Sa lagilelei ma matagofie le aso, ma sa susulu mai ave o le la i va o lala laau i ona luga. Sa ia manao ia tuua na o ia i le taimi na tatalo ai, ma sa ia iloa se nofoaga filemu i le togavao lea sa ia ta laau ai i se taimi sa lei mamao atu. Sa ia tuu ai iina lana ‘o’e, sa ta i se pogati laau.[1]

I le mauaina ai o le nofoaga, sa fetepaai solo Iosefa ia mautinoa sa na o ia lava iina. Sa naunau o ia e tatalo leotele ma sa le i manao ina ia faalavelaveina.

I le faamalieina ai i le tuua na o ia, sa tootuli ai Iosefa i luga o le palapala malulu ma amata ona faasoa atu manaoga o lona loto i le Atua. Sa ia ole atu mo le alofa mutimutivale ma le faamagaloga ma mo le poto ia maua ai tali i ana fesili. “Le Alii e,” sa ia tatalo ai, “o le a le lotu e tatau ona ou auai?”[2]

A o ia tatalo, sa foliga mai na maena lona laulaufaiva seia oo ina le mafai ona ia toe tautala. Sa ia faalogoina se tagata o savali mai i ona tua ae sa ia le vaaia se tasi ina ua faliu atu i ai. Sa ia toe taumafai e tatalo, ae sa faasolo ina leotele le savali [a le tagata], e peisea’i o agai mai se tagata ia te ia. Sa ia osotu i luga ma faliu vave atu, ae sa ia le vaaia lava se tasi.[3]

Sa faafuasei ona taofia o ai e se mana lēmāvaaia. Sa ia taumafai e toe tautala, ae sa noatia pea lona laulaufaiva. Sa ufitia o ia i se pogisa mafiafia na siomia ai o ia seia oo ina le mafai ona ia toe vaaia le susulu o le la. Sa feemoemoa’i mai masalosaloga ma ata lamatia i lona mafaufau, sa fenumia’i ma faalavelaveina ai o ia. Sa ia lagona e peisea’i o manao se tagata matautia, moni ma le mamana tele e faaumatia o ia.[4]

I le tuu atoa i ai o lona malosi uma, sa toe valaau tasi atu ai lava Iosefa i le Atua. Sa matala lona laulaufaiva, ma ia augani atu ai mo se laveai. Ae sa ia iloaina o ia lava ua magoto atu i le faanoanoa, lofituina i le pogisa le matatalia ma ua saunia e lafoai o ia lava i le faafanoga.[5]

I lena taimi, sa oo mai ai se malamalama faaniutu i luga a’e o lona ulu. Sa alu ifo lemu lava ma sa foliga mai na faamuina ai le togavao i se afi. Ina ua suluia o ia i le malamalama, sa lagona e Iosefa le matala ese atu o le mana lēmāvaaia. Sa oo mai le Agaga o le Atua, ma faatumuina o ia i le filemu ma le olioli le mafaamatalaina.

I le siōa atu ai i le malamalama, sa vaaia ai e Iosefa le Atua le Tama o tu i ona luga a’e i le ea. Sa susulu malama atu Ona fofoga ma sili atu ona mamalu nai lo se isi lava mea na vaaia e Iosefa. Sa valaau e le Atua o ia i lona igoa ma faasino atu i le isi tagata na tu mai i Ona talaane. “O Lo’u Atalii Pele lenei,” sa Ia fetalai ai. “Faalogo ia te Ia!”[6]

Sa pulato’a atu Iosefa i fofoga o Iesu Keriso. Sa tutusa lava le susulu ma le mamalu e pei o le Tama.

“Iosefa,” sa fetalai mai ai le Faaola, “ua faamagaloina au agasala.”[7]

Sa aveesea lana avega, ma toe fai atu e Iosefa lana fesili: “O le a le ekalesia e tatau ona ou auai?”[8]

“Aua ne’i auai i se tasi o i latou,” sa fetalai atu ai le Faaola ia te ia. “Ua latou aʼoaʼo mo mataupu faavae ia poloaiga a tagata, ua foliga ua faaleatua, ae ua latou teena le mana o i ai.”

Sa ta’u atu e le Alii ia Iosefa ua lolofia le lalolagi i le agasala. “E leai se tasi o faia se lelei,” sa Ia faamalamalama mai ai. “Ua latou liliu ese mai le talalelei ma ua le tausia a’u poloaiga.” Ua leiloloa pe ua faapiopioina upumoni paia, ae sa Ia folafola mai e faaali mai le atoaga o Lana talalelei ia Iosefa i le lumanai.[9]

A o fetalai mai le Faaola, sa vaaia e Iosefa au agelu, ma le malamalama na siomia i latou na sili atu le susulu i lo le la i le aoauli. “Faauta, ma tagai, Ou te vave alu atu,” sa fetalai mai ai Iesu, “ua faaofuina i le mamalu o Lo’u Tama.”[10]

Sa manatu Iosefa o le a mu le togavao i le susulu tele o le malamalama, ae sa mu laau e pei o le laau a Mose ma sa lei faaleagaina.[11]

Ina ua mou atu le malamalama, sa iloa e Iosefa o ia lava o loo taoto i lona tua, ma tepa i luga i le lagi. Na aluese le malamalama faaniutu, ma na aluese foi lona ta’usalaina ma le fenumiai. Sa faatumuina e lagona o le alofa paia lona loto.[12] Na fetalai atu le Atua le Tama ma Iesu Keriso ia te ia, ma sa ia aoaoina mo ia lava le auala e maua ai le upumoni ma le faamagaloga.

I le vaivai tele ai mai le faaaliga na le minoi ai, sa taoto pea Iosefa i le togavao seia oo ina toefoi atu sina ona malosi. Ona ia tautevateva atu lea i le fale ma faalagolago atu i le magālafu mo se toomaga. Sa vaaia o ia e lona tina ma fesili atu po o le a se mea ua tupu.

“O loo lelei mea uma,” sa ia faamautinoa atu ia te ia. “O loo ou malosi lava.”[13]

I ni nai aso mulimuli ane, a o talanoa atu i se failauga, sa faamatala atu e Iosefa ia te ia e uiga i mea na ia vaaia i le togavao. Sa matua malosi le failauga i ni faatasiga faalelotu lata mai na faia, ma sa faamoemoeina o ia e Iosefa ia manatu mamafa i lana faaaliga.

I le taimi muamua sa manatu mama le failauga i ana tala. E ta’ua lava e tagata latou te maua ni faaaliga faalelagi mai lea taimi i lea taimi.[14] Ae sa oo ina to’atama’i ma fulufululele o ia, ma sa ia ta’u atu ia Iosefa o lana tala sa sau mai le tiapolo. O aso o faaaliga ma faali’ali’aga ua leva ona muta, sa ia fai atu ai, ma o le a le toe oo mai lava.[15]

Sa faate’ia Iosefa, ma sa le’i pine ae leai ma se tasi na talitonu i lana faaaliga.[16] Ae aisea latou te talitonu ai fua? Sa na o le sefulufa tausaga lona matua ma sa le’i a’otauina o ia. Sa sau o ia mai se aiga mativa ma sa faamoemoeina e faaalu lona olaga atoa e galueaiina ai le fanua ma faia galuega faalēlelei e maua ai tau lava o sina mea e ola ai.

Ae o lana molimau sa matua mamafa lava i nisi tagata lea na latou faifai ai ia te ia. E ese lava, sa ia manatu ai, o se tamaitiiti faatauvaa e leai sona taua i le lalolagi na mafai ona tosina maia le tele o le lototiga ma le inosia. “Aisea ua sauaina ai a’u i le ta’uina o le mea moni?” sa ia fia manao ai e fesili. “Aisea ua manatu ai le lalolagi ia ou faafitia le mea na ou vaai moni i ai?”

Sa matua iso Iosefa i nei fesili i lona olaga atoa. “Sa ou vaai moni i se malamalama, ma i le lotolotoi o lena malamalama sa ou vaaia ai ni Tagata se toalua, ma sa la fetalai moni mai lava ia te a’u,” sa ia faamatala mulimuli ane ai, “ma e ui sa inosiaina a’u ma sauaina mo le faapea atu sa ou vaai i se faaaliga, ae e moni lava.”

“Sa ou iloaina, ma sa ou iloa na silafia e le Atua,” sa ia molimau ai, “ma e le mafai lava ona ou faafitia.”[17]

O le taimi na iloa ai e Iosefa o le faasoaina atu o lana faaaliga sa na o le faasagatau mai ai o ona tuaoi ia te ia, sa ia taofia ai loa le tele o mea ia te ia lava, ma faamalieina i le malamalama na foai atu e le Atua ia te ia.[18] Mulimuli ane, ina ua ia masii ese atu mai Niu Ioka, sa ia taumafai lava e faamaumau lona aafiaga paia i le togavao. Sa ia faamatalaina lona naunau mo le faamagaloga ma le lapataiga a le Faaola i se lalolagi ua manaomia ona salamo. Sa ia tusia e ia lava upu i se gagana tau panupanu, i le taumafai naunautai ai e toe pu’e mai le mamalu o lena taimi.

I tausaga na sosoo ai, sa ia toe faamatalaina le faaaliga i se tulaga faalauaitele atu, na tosina mai ai tusiupu sa mafai ona fesoasoani ia te ia ia faailoa lelei atu mea na luitauina faamatalaga uma. Sa ia faamatala lona manao e saili le ekalesia moni ma faamatala le faaali muamua mai o le Atua le Tama e faailoa mai le Alo. Sa itiiti mea na ia tusia e uiga i lana lava ia sailiga mo le faamagaloga ae faasili atu e uiga i le savali aoao a le Faaola o le upumoni ma le manaomia mo se toefuataiga o le talalelei.[19]

Faatasi ai ma taumafaiga taitasi e faamaumau ona aafiaga, sa molimau ai Iosefa sa faafofoga mai le Alii ma tali mai i lana tatalo. A o avea ma se alii talavou, sa ia iloa ai o le ekalesia a le Faaola sa le o toe i ai i le lalolagi. Ae sa folafola mai le Alii e faaali mai nisi mea se tele atu e uiga i Lana talalelei i le taimi e tatau ai. O lea sa naunau ai Iosefa e faalagolago i le Atua, tumau faamaoni i poloaiga sa ia maua i le togavao, ma faatalitali ma le onosai mo nisi faatonuga.[20]

Faamatalaga

1. ◀ Iosefa Samita—Talafaasolopito 1:14; Joseph Smith History, 1838–56, volume A-1, 3, i le JSP, H1:212 (draft 2); Faatalanoaga, o Iosefa Samita e David Nye White, Aug. 21, 1843, i le [David Nye White], “The Prairies, Nauvoo, Joe Smith, the Temple, the Mormons, &c.,” Pittsburgh Weekly Gazette, Sept. 15, 1843, [3], o loo maua i le josephsmithpapers.org.

2. ◀ Faatalanoaga, o Iosefa Samita e David Nye White, Aug. 21, 1843, i le [David Nye White], “The Prairies, Nauvoo, Joe Smith, the Temple, the Mormons, &c.,” Pittsburgh Weekly Gazette, Sept. 15, 1843, [3], o loo maua i le josephsmithpapers.org; Joseph Smith History, circa Summer 1832, 3, in JSP, H1:12.

3. ◀ Joseph Smith, Journal, Nov. 9–11, 1835, i le JSP, J1:88.

4. ◀ Iosefa Samita—Talafaasolopito 1:15; Hyde, Ein Ruf aus der Wüste, 15–16; Joseph Smith History, 1838–56, volume A-1, 3, in JSP, H1:212 (draft 2).

5. ◀ Iosefa Samita—Talafaasolopito 1:16; Joseph Smith, Journal, Nov. 9–11, 1835, i le JSP, J1:88; Joseph Smith History, 1838–56, volume A-1, 3, in JSP, H1:212 (draft 2).

6. ◀ Iosefa Samita—Talafaasolopito 1:16–17; Joseph Smith History, circa Summer 1832, 3, i le JSP, H1:12–13; Joseph Smith History, 1838–56, volume A-1, 3, i le JSP, H1:214 (draft 2); Joseph Smith, Journal, Nov. 9–11, 1835, i le JSP, J1:88.

7. ◀ Joseph Smith History, circa Summer 1832, 3, i le JSP, H1:13.

8. ◀ Faatalanoaga, o Iosefa Samita e David Nye White, Aug. 21, 1843, i le [David Nye White], “The Prairies, Nauvoo, Joe Smith, the Temple, the Mormons, &c.,” Pittsburgh Weekly Gazette, Sept. 15, 1843, [3], o loo maua i le josephsmithpapers.org.

9. ◀ Iosefa Samita—Talafaasolopito 1:5–26; Joseph Smith History, circa Summer 1832, 3, i le JSP, H1:13; Levi Richards, Journal, June 11, 1843; Joseph Smith, “Church History,” Times and Seasons, Mar. 1, 1842, 3:706, in JSP, H1:494.

10. ◀ Joseph Smith History, circa Summer 1832, 3, i le JSP, H1:13.

11. ◀ Pratt, Interesting Account, 5, i le JSP, H1:523.

12. ◀ Iosefa Samita—Talafaasolopito 1:20; Faatalanoaga, o Iosefa Samita e David Nye White, Aug. 21, 1843, i le [David Nye White], “The Prairies, Nauvoo, Joe Smith, the Temple, the Mormons, &c.,” Pittsburgh Weekly Gazette, Sept. 15, 1843, [3], o loo maua i le josephsmithpapers.org; Joseph Smith History, 1838–56, volume A-1, 3, in JSP, H1:214 (draft 2); Joseph Smith History, circa Summer 1832, 3, in JSP, H1:13.

13. ◀ Iosefa Samita—Talafaasolopito 1:20; Joseph Smith History, 1838–56, volume A-1, 3, i le JSP, H1:214 (draft 2).

14. ◀ Tagai i le Bushman, “Visionary World of Joseph Smith,” 183–204.

15. ◀ Iosefa Samita—Talafaasolopito 1:21; Joseph Smith History, 1838–56, volume A-1, 3, in JSP, H1:216 (draft 2); Neibaur, Journal, May 24, 1844, available at josephsmithpapers.org. Autu: Christian Churches in Joseph Smith’s Day

16. ◀ Iosefa Samita—Talafaasolopito 1:22, 27; Joseph Smith History, 1838–56, volume A-1, 4, i le JSP, H1:216–18 (draft 2); Faatalanoaga, o Iosefa Samita e David Nye White, Aug. 21, 1843, i le [David Nye White], “The Prairies, Nauvoo, Joe Smith, the Temple, the Mormons, &c.,” Pittsburgh Weekly Gazette, Sept. 15, 1843, [3], o loo maua i le josephsmithpapers.org.

17. ◀ Iosefa Samita—Talafaasolopito 1:21–25; Joseph Smith History, 1838–56, volume A-1, 4, i le JSP, H1:216–18 (draft 2).

18. ◀ Joseph Smith History, circa Summer 1832, 3, i le JSP, H1:13; tagai foi i le Historical Introduction to Joseph Smith History, circa Summer 1832, i le JSP, H1:6.

19. ◀ Sa tusia e Iosefa pe na ia vaavaaia le tusiaina o tala e fa o lenei aafiaga i lona olaga atoa, o le tala muamua o loo i le Joseph Smith History, circa Summer 1832, 1–3, i le JSP, H1:11–13. E toalima isi na faalogo ia te ia o talanoa e uiga i le aafiaga, na tusia i lalo a latou foi tala. O tala e iva e mafai ona maua i le “Primary Accounts of Joseph Smith’s First Vision of Deity,” uepisaite o le Joseph Smith Papers, josephsmithpapers.org. Mo se suesuega e uiga i mea talitutusa ma eseesega i le va o tala, tagai i le “First Vision Accounts,” Gospel Topics, topics.lds.org. Autu: Joseph Smith’s First Vision Accounts

20. ◀ Iosefa Samita—Talafaasolopito 1:26; Joseph Smith History, 1838–56, volume A-1, 4, i le JSP, H1:218 (draft 2).

MATAUPU 3

Papatusi Auro

Ua mavae tausaga e tolu, ma seleselega e tolu. Sa faaalu e Iosefa le tele o aso e faamama ai le fanua, sua le palapala, ma faigaluega mo isi tagata e saili ai se tupe mo le totogi faaletausaga o le fanua o le aiga. O le galuega sa faigata ai mo ia ona alu soo i le a’oga, ma sa ia faaaluina ai le tele o lona taimi avanoa faatasi ma le aiga po o isi tagata faigaluega.

O Iosefa ma ana uo sa talavou ma fiafia. O nisi taimi, latou te faia ai ni mea sese faavalevalea, ma sa iloa ai e Iosefa o le faamagaloina i le taimi e tasi e le faapea e le toe manaomia ona toe salamo o ia. E lei taliina e lana faaaliga mamalu fesili uma pe na faamutaina ai e faavavau lona le mautonu.[1] O lea sa ia taumafai ai e tumau le latalata i le Atua. Sa ia faitau le Tusi Paia, faalagolago i le mana a Iesu Keriso e faasaoina o ia, ma sa usitai i poloaiga a le Alii ina ia le auai atu i soo se lotu.

E pei o le toatele o tagata i le eria, e aofia ai lona tama, sa talitonu Iosefa e mafai e le Atua ona faaali mai le malamalama e ala i mea faitino e pei o totoo ma maa, e pei ona Ia faia ia Mose, Arona ma isi i le Tusi Paia.[2] I se tasi aso, a o fesoasoani Iosefa e eli se vaieli, sa ia tau ai i se tamai maa na tanumia loloto i le eleele. I le iloa ai e faaaoga e nisi o tagata maa taua e saili ai mo mea faitino ua leiloloa po o oa natia, sa mafaufau ai Iosefa pe sa ia maua sea ituaiga o maa. I le vaai ai i totonu, sa ia vaaia ai ni mea sa le mavaaia e mata faalenatura[3]

O le meaaalofa a Iosefa mo le faaaogaina o le maa na maofa ai tagata o le aiga, o e na vaai i ai o se faailoga o le auaunaga paia.[4] Ae ui foi na ia te ia le meaalofa o se tagatavaai, ae sa le mautinoa pea e Iosefa pe na fiafia mai le Atua ia te ia. Sa ia lei toe lagonaina le faamagaloga ma le alofa na ia lagonaina ina ua mavae le faaaliga a le Tama ma le Alo. Nai lo lena, sa masani ona ia lagona le tausalaina mo ona vaivaiga ma le atoatoa.[5]

I le aso 21 o Setema 21, 1823, 1823, sa taotooto ai Iosefa ua sefulufitu tausaga le matua i le potumoe faatasi ma ona uso. Sa ala o ia i le leva o le afiafi, ma faalogologo i lona aiga o talanoa e uiga i lotu eseese ma mataupu na latou aoaoina. O le taimi la lea ua momoe uma tagata, ma ua filemu le fale.[6]

I le pogisa o le potumoe, sa amata ai ona tatalo Iosefa, ma augani ma le naunautai ina ia faamagalo e le Atua ana agasala. Sa ia moomoo e talanoa ma se avefeau faalelagi e mafai ona faamautinoa o ia i lona tu ai i luma o le Alii ma tuu atu le malamalama o le talalelei sa folafola atu ia te ia i le vao. Sa silafia e Iosefa sa tali mai le Atua i ana tatalo muamua, ma sa ia te ia le lototele atoa o le a Ia toe tali mai.

Ao tatalo Iosefa, sa faaali mai se malamalama i talaane o lona moega ma tupu susulu seia faatumulia le potu atoa. Sa tepa atu i luga Iosefa ma vaaia ai se agelu o loo tu i le ea. Sa laei e le agelu se ofu talaloa paepae na oo atu i ona tapulima ma tapuvae. O le malamalama sa foliga mai na susulu mai ia te ia, ma o ona fofoga sa susulu e pei o le uila.

I le taimi muamua sa matau Iosefa, ae sa vave ona faatumulia o ia i le filemu. Sa ta’u mai e le agelu lona igoa ma faailoa mai o ia o Moronae. Sa ia fetalai mai ua faamagaloina e le Atua Iosefa i ana agasala ma ua i ai nei se galuega mo ia e fai. Sa Ia tautino mai o le suafa o Iosefa o le a talanoaina mo le lelei ma le leaga i tagata uma.[7]

Sa talanoa Moronae e uiga i papatusi auro sa tanumia i se maupuepue e lataane. I luga o papatusi sa vaneina ai le faamaumauga o se nuu anamua o e na nonofo muamua i Amerika. Sa faamatala e faamaumauga lo latou tupuaga ma aumai ai se tala e uiga i le Faaola na asiasi atu ia i latou ma aoao atu le atoaga o Lana talalelei.[8] Sa saunoa mai Moronae, sa tanumia faatasi ma papatusi, o maa talifaaaliga e lua, lea na taua mulimuli ane e Iosefa o le Urima ma le Tumema, po o faamatala upu. Sa saunia e le Alii maa nei e fesoasoani ia Iosefa e faaliliu faamaumauga. O maa manino, sa fetalai ai Moronae, sa fusi faatasi ma faapipii i se ufifatafata.[9]

Mo le vaega atoa na totoe o le asiasiga, sa sii mai ai e Moronae ia valoaga mai tusi o le Tusi Paia o Isaia, Ioelu, Malaki, ma Galuega. Ua latalata mai le afio mai o le Alii, sa ia faamalamalama mai ai, ma o le a faaumatiaina le aiga o tagata vagana ua faafouina muamua ia feagaiga anamua a le Atua.[10] Sa ta’u atu e Moronae ia Iosefa ua filifilia o ia e le Atua e faafou le feagaiga, ma afai na te filifili ina ia faamaoni i poloaiga a le Atua, o ia le tagata lea o le a faaali mai i ai faamaumauga o papatusi.[11]

A o lei malaga ese atu, na poloaiina e le agelu Iosefa e tausia papatusi ma ia leai se tasi e faaali atu ai sei vagana ua faatonuina, ma lapataia o ia o le a faaumatia o ia pe afai e na te le usitaia lenei fautuaga. Na siomia Moronae e le malamalama ma na afio ae o ia i le lagi.[12]

A o taotooto ai Iosefa ma mafaufau i le faaaliga, sa toe lilofia foi le potu i le malamalama ma faaali mai Moronae, ma toe ta’ua le savali lava e tasi na ia aumaia muamua. Ona ia aluese atu ai lea, ae na toe faaali mai foi ma toe aumai lana savali mo le taimi lona tolu.

“O lenei, Iosefa, ia faaeteete,” sa ia fetalai mai ai. “A e alu atu e aumai ia papatusi, o le a faatumulia lou mafaufau i le pouliuli, ma o uiga uma o le tiapolo o le a fetuleni atu i lou mafaufau ma taofia oe mai le tausiga o poloaiga a le Atua.” I le faasino atu ai o Iosefa i se tasi o le a lagolagoina o ia, sa uunaia ai e Moronae o ia ia ta’u atu i lona tama ana faaaliga.

“O le a talitonu o ia i upu uma e te fai atu ai,” na folafola atu ai e le agelu.[13]

O le taeao na sosoo ai, sa leai ma se tala a Iosefa e uiga ia Moronae, e ui na ia iloa e talitonu foi lona tama i faaaliga ma agelu. Ae, sa la faaaluina le taeao ma Alevine e selesele ai se fanua na lata ane.

Sa le manuia le galuega. Sa faigata le galuega, ma sa taumafai Iosefa e tuliloa le saoasaoa a lona uso a o la sasau atu i luma ma tua a la selesaito i saito uumi i luga. O asiasiga a Moronae na le moe ai o ia i le po atoa, ma o loo ia mafaufau pea i faamaumauga anamua ma le mauga o loo tanumia ai.

E lei pine ae sa taofi loa lana galue, ma sa matauina e Alevine. “E tatau ona ta galulue pea,” sa ia fai atu ai, “a leai o le a le uma le ta galuega.”[14]

Sa taumafai Iosefa e galue malosi atu ma ia vave atu, ae poo a lava mea na ia faia, sa le mafai ona ia tutusa ma Alevine. Ina ua mavae sina taimi, sa matauina e Iosefa le Matua le vaivai o Iosefa ma ua le toe galue foi. “Alu i le fale,” sa ia fai atu ai, ma le talitonu ua ma’i si ona atalii.

Sa usitai Iosefa i lona tama ma tautevateva atu ai agai i le fale. Ae a o ia taumafai e a’e i le pa, sa ia lafotu ane i lalo i le eleele, ma le vaivai tele.

A o ia taoto ai iina, ma tau aoao mai lona malosi, sa ia toe vaaia ai foi Moronae o tu i ona luga ae, na siomia i le malamalama. “Aisea na e le ta’uina ai i lou tama mea na ou ta’u atu ia te oe?” sa ia fesili atu ai.

Sa fai atu Iosefa na fefe o ia ina ne’i le talitonu lona tama ia te ia.

“O le a ia talitonu,” sa faamautinoa atu i ai e Moronae ia te ia, ona ia toe ta’u atu lea o lana savali mai le po na muamua atu.[15]

Sa tagi Iosefa le Matua ina ua ta’u atu e lona atalii ia te ia e uiga i le agelu ma lana savali. “O se faaaliga mai le Atua,” sa ia fai mai ai. “Ia gauai atu i ai.”[16]

Sa faavave atu Iosefa i le mauga. I le taimi o le po, sa faaali atu ai e Moronae ia te ia se faaaliga o le mea sa natia ai papatusi, o lea sa ia iloa ai le mea e alu i ai. O le mauga, o se tasi o [mauga] sili ona tele i le eria, e tusa ma le tolu maila mai i lona fale. O papatusi na tanumia i lalo o se maa telē lapotopoto i le itu sisifo o le mauga, e le mamao mai lona tumutumu.

Sa mafaufau Iosefa e uiga i papatusi a o ia savali atu. E ui sa ia iloaina lo latou paia, ae sa faigata mo ia ona teenaina le mafaufau ai i lo latou taugata tele [pe a faatau atu]. Sa ia faalogo i tala o oa natia na puipuia e agaga o tagata e leoleoina, ae o Moronae ma papatusi sa ia faamatalaina sa ese mai i nei tala. O Moronae o se avefeau mai le lagi na tofia e le Atua e tuuina atu le faamaumauga ma le saogalemu i Lona tagatavaai filifilia. Ma sa taua papatusi e le faapea ona sa aulo i latou, ae ona o latou sa molimau e uiga ia Iesu Keriso.

Ae, sa le mafai lava le mafaufau ai o Iosefa e faapea, lea ua ia silafia le mea tonu e maua ai le lava o le oa e faasaoloto ai lona aiga mai le mativa.[17]

I le taunuu ai i le mauga, sa maua e Iosefa le nofoaga na ia vaai i ai i le faaaliga ma amata loa ona eliina le mea o taatia ai le maa seia oo ina mama ona itu. Ona ia maua lea o se lala laau telē ma faaaoga loa e fai ma tina e uga a’e ai le maa ma tulei ese.[18]

I lalo o le maa sa i ai se pusa, o ona puipui ma le ta’ele sa faia i maa. I le tagai ai i totonu, sa vaaia ai e Iosefa ni papatusi auro, maa vaai, ma le ufifatafata.[19] Sa lilo uma papatusi i tusitusiga faaanamua ma sa fusi faatasi i le itu e tasi i ni mama se tolu. O papatusi taitasi pe ā ma le ono inisi le lautele, valu inisi le umi, ma le manifinifi. O se vaega o papatusi sa foliga mai foi na faamaufaailogaina ina ia le mafai e se tasi ona faitau i ai.[20]

Ma le maofa, sa toe mafaufau ai Iosefa i le tele o le tau o papatusi. Sa ia aapa atu i papatusi—ma lagona se gatete i totonu ia te ia. Sa se’i lona lima ona toe aapa atu lea faalua i papatusi ma pei e sipaka i taimi taitasi.

“Aisea e le mafai ai ona ou uu maia lenei tusi?” sa ia alaga ai.

“Ona e te le o tausia poloaiga a le Alii,” sa fai mai ai se leo na lata ane.[21]

Sa faliu Iosefa ma iloa atu Moronae. I lea lava taimi sa lolovaia ai lona mafaufau i le savali mai le po na muamua atu, ma sa ia malamalama ai sa ia faagaloina le faamoemoega moni o faamaumauga. Sa amata ona ia tatalo, ma sa gaepu ae lona mafaufau ma le agaga i le Agaga Paia.

“Vaai,” na poloai ai Moronae. I le isi faaaliga na fofola atu i luma o Iosefa, ma ia vaaia Satani o loo siomia e ana au e toatele. “Ua faaalia mea uma nei, le lelei ma le leaga, le paia ma le le mama, le mamalu o le Atua ma le mana o le pouliuli,” na folafola mai ai le agelu, “ina ia e iloa mulimuli ane e lua mana ma ia le uunaia pe faatoilaloina e lena amioleaga e toatasi.”

Sa ia faatonuina Iosefa e faamama lona loto ma faamalosia lona mafaufau ina ia maua le faamaumauga. “Afai e mauaina nei mea paia e tatau ona mauaina e ala i le tatalo ma le faamaoni i le usiusitai i le Alii,” sa faamalamalama atu ai e Moronae. “E le o teuina iinei mo le mauaina o oa ma le tamaoaiga mo viiga o lenei lalolagi. Ua faamaufaailogaina nei mea i le tatalo o le faatuatua.”[22]

Sa fesili atu Iosefa pe mafai ona ia maua papatusi.

“”O le aso luasefululua o Setema e sosoo ai,” sa fai mai ai Moronae, “pe afai e te aumaia le tagata sa’o faatasi ma oe.”

“O ai le tagata sa’o?” sa fesili atu ai Iosefa.

“Lou uso ulumatua.”[23]

Talu lava lona tamaitiiti, sa iloa lava e Iosefa e mafai ona ia faalagolago i lona uso. O Alevine ua luasefululima nei tausaga le matua ma e masalo na mafai lava ona faia sona lava ia faatoaga pe ana manao i ai o ia. Ae sa ia filifili e nofo i le faatoaga a lona aiga ona sa ia manao e fesoasoani i ona matua ia faamautu ma malupuipuia lo latou fanua ona ua faasolo ina matutua i laua. Sa faatagata matua ma galue malosi o ia, ma sa matua alofa tele ma faamemelo Iosefa ia te ia.[24]

Atonu sa lagona e Moronae e manaomia e Iosefa le atamai ma le malosi a lona uso ina ia avea ai ma ituaiga o tagata e mafai ona faatuatuaina ai e le Alii ia papatusi.

I le toe foi atu i le fale i lena po, sa vaivai ai lava Iosefa. Ae sa tumutumu lona aiga i ona talaane i le taimi lava na ia ulufale atu ai i le faitotoa, na naunau e fia iloa le mea na ia mauaina i le mauga. Sa amata ona faamatala atu e Iosefa ia i latou e uiga i papatusi, ae sa faalavelave mai Alevine ina ua ia matauina le vaivai tele o Iosefa.

“Tatou o e momoe,” sa ia fai atu ai, “ma tatou fealapopo i luga i le taeao ma o e faigaluega.” Sa tele se taimi o le aso na sosoo ai e faalogologo ai i le vaega o totoe o le tala a Iosefa. “Afai e vave fai e tina le tatou meaai afiafi,” sa ia fai atu ai, “ona tatou maua lea o se afiafi umi e saofafai ai i lalo ma faalogo atu i lau tala.”[25]

O le afiafi na sosoo ai, sa faasoa ai e Iosefa le mea na tupu i le mauga, ma sa talitonu Alevine ia te ia. I le avea ai ma ulumatua i totonu o le aiga, sa lagona e Alevine i taimi uma o ia e nafa ma le manuia faaletino o ona matua ua matutua. Sa amata fausia foi e ia ma ona uso se fale telē atu mo le aiga ina ia mafai ai ona latou lagonaina le toafimalie atili.

O lea ua foliga mai ua nafa nei Iosefa ma lo latou tulaga manuia faaleagaga. Mai lea po i lea po sa ia faanaunautaiina pea lona aiga i tala o papatusi auro ma tagata na tusiaina. Sa vavalalata atili le aiga, ma sa filemu ma fiafia lo latou fale. Sa lagona e tagata uma o le a tupu se mea ofoofogia.[26]

Ona oo lea i se taeao o le tautoulu, e itiiti ifo ma le lua masina talu ona mavae le asiasiga a Moronae, sa sau ai Alevine i le fale ma se tiga tele i lona manava. I le faagaulua ai i le tiga matuitui, sa ia augani atu ai i lona tama e valaau mo se fesoasoani. Ina ua taunuu mai se fomai, sa ia avatu ia Alevine se inumaga o se vailaau totoo, ae sa na ona atili ai ona faateteleina le tiga.

Sa taoto Alevine mo ni aso, ma tauivi ma le tiga. I le iloaina e ono oti o ia, sa ia valaau ai mo Iosefa. “Ia faia mea uma i lou malosi e maua ai faamaumauga,” Sa fai atu ai Alevine. “Ia faamaoni i le mauaina o faatonuga ma tausi poloaiga uma ua tuu atu ia te oe”[27]

Sa maliu o ia i se taimi puupuu ane, ma sa faanoanoa atoa le aiga. I le falelauasiga, sa faatamitami solo le lauga a le failauga e faapea ua alu atu nei Alevine i seoli ma faaaogaina lona maliu e lapatai ai isi e uiga i le mea o le a tupu i tagata vagana ua faalavelave mai le Atua ma laveai i latou. Sa matua ita lava Iosefa le Matua. O lona atalii sa avea ma se alii talavou lelei, ma e le talitonu o le a faasalaina o ia e le Atua.[28]

I le maliu ai o Alevine, sa faamutaina ai foi ma talanoaga e uiga i papatusi. Sa lagolago ma le tuuto o ia i le valaauga paia o Iosefa lea o soo se taimi e ta’ua ai papatusi e manatua ai lava lona maliu. Sa le mafai ona lavātia e le aiga lea mea.

Sa matua misia lava e Iosefa Alevine ma sa sili ona faigata lona maliu. Sa ia faamoemoe e faalagolago i lona uso ulumatua e fesoasoani ia te ia ia maua mai faamaumauga. Ae o lenei ua ia lagonaina le tuulafoaiina.[29]

Ina ua oo mai le aso e toe foi atu ai i le mauga, sa alu na o Iosefa. E aunoa ma Alevine, sa lei mautinoa o ia pe faatuatuaina o ia e le Alii i papatusi. Ae sa ia mafaufau e mafai ona ia tausia poloaiga uma na tuuina atu e le Alii ia te ia, e pei ona fautuaina ai e lona uso. Sa manino faatonuga a Moronae mo le aumaia o papatusi. “E tatau ona e ave i ou lima ma alu sao i le fale e aunoa ma le faatuai,” o le tala lea a le agelu, “ma loka i latou.”[30]

I le mauga, sa sii ese e Iosefa le maa, aapa atu i totonu o le pusa o le maa, ma sii ae i luga ia papatusi. Ona oo mai lea o se manatu i lona mafaufau, e tatau ona nanaina isi mea la e i totonu o le pusa ae lei alu ese o ia. Sa ia tuu i lalo ia papatusi ma liliu atu e tapuni le pusa. Ae ina ua ia toe foi atu i papatusi, ua leai ni mea. Sa popole tele, ma faapa’u ai i ona tulivae ma aioi atu ia iloa po o fea o i ai.

Sa faaali mai Moronae ma ta’u atu ia Iosefa ua ia le mulimulitaia foi faatonuga. E le gata sa ia tuu i lalo papatusi ao lei puipui i latou, sa ia le vaavaaia lelei i latou. I le naunau ai o le tagatavaai talavou e fai le galuega a le Alii, sa lei mafai lava e ia ona puipuia faamaumauga anamua.

Sa le fiafia Iosefa ia te ia lava, ae sa faatonuina o ia e Moronae e toe foi ane i le tausaga e sosoo ai mo papatusi. Sa ia aoao atili foi ia te ia e uiga i le fuafuaga a le Alii mo le malo o le Atua ma le galuega sili e amata ona agai i luma.

Ae, ina ua maea ona tuua e le agelu, sa savalivali lemu Iosefa i lalo o le mauga, ma popole i mea e mafaufau i ai lona aiga pe a alu atu e leai se [papatusi].[31] Ina ua ia laa atu i totonu o le fale, sa latou faatalitali mai mo ia. Sa fesili atu lona tama i lea taimi pe sa ia te ia papatusi.

“Leai,” na ia fai mai ai. “Sa le mafai ona ou aumaia.”

“Sa e vaai i ai?”

“Sa ou vaai i ai ae na le mafai ona ou aumaia.”

“Semanu ou te aumaia,” sa fai atu ai Iosefa le Matua, “pe ana faapea na ou i ai i lou tulaga.”

“E te le iloa lau tala na e fai,” sa fai atu ai Iosefa. “Sa le mafai ona ou aumaia, ona sa lei faatagaina au e le agelu a le Alii.”[32]

Faamatalaga

1. ◀ Joseph Smith History, 1838–56, volume A-1, 4–5, in JSP, H1:220 (draft 2); Joseph Smith History, circa Summer 1832, 1, i le JSP, H1:11.

2. ◀ “Joseph Smith as Revelator and Translator,” i le JSP, MRB:xxi; Turley, Jensen, and Ashurst-McGee, “Joseph the Seer,” 49–50; see also Mosaea 8:17; Alema 37:6–7, 41; ma le Mataupu Faavae ma Feagaiga 10:1, 4 (Revelation, Spring 1829, at josephsmithpapers.org).

3. ◀ Bushman, Rough Stone Rolling, 48–49; Bushman, “Joseph Smith as Translator,” 242. Autu: Seer Stones

4. ◀ Lucy Mack Smith, History, 1845, 95; tagai foi Alema 37:23.

5. ◀ Joseph Smith History, circa Summer 1832, 4, i le JSP, H1:13–14; Iosefa Samita—Talafaasolopito 1:28–29; Joseph Smith History, 1838–56, volume A-1, 5, i le JSP, H1:218–20 (draft 2).

6. ◀ Lucy Mack Smith, History, 1844–45, book 3, [10].

7. ◀ Joseph Smith History, circa Summer 1832, 4, i le JSP, H1:13–14; Joseph Smith—History 1:29–33; Joseph Smith History, 1838–56, volume A-1, 5, i le JSP, H1:218–22 (draft 2); Pratt, Interesting Account, 6, i le JSP, H1:524; Hyde, Ein Ruf aus der Wüste, 17–20. Autu: Angel Moroni

8. ◀ Joseph Smith, Journal, Nov. 9–11, 1835, i le JSP, J1:88.

9. ◀ Joseph Smith—History 1:35; Joseph Smith History, 1838–56, volume A-1, 5, i le JSP, H1:222 (draft 2); Joseph Smith History, circa Summer 1832, 4, i le JSP, H1:14; Oliver Cowdery, “Letter IV,” LDS Messenger and Advocate, Feb. 1835, 1:65–67; Turley, Jensen, and Ashurst-McGee, “Joseph the Seer,” 49–54; “Mormonism—No. II,” Tiffany’s Monthly, July 1859, 164. Autu: Seer Stones

10. ◀ Joseph Smith—History 1:36–41; Joseph Smith History, 1838–56, volume A-1, 5–6, i le JSP, H1:222–26 (draft 2); Joseph Smith, Journal, Nov. 9–11, 1835, i le JSP, J1:88–89.

11. ◀ Oliver Cowdery, “Letter IV,” LDS Messenger and Advocate, Feb. 1835, 1:78–79; Lucy Mack Smith, History, 1844–45, book 3, [11].

12. ◀ Joseph Smith—History 1:42–43; Joseph Smith History, 1838–56, volume A-1, 6, in JSP, H1:226 (draft 2).

13. ◀ Lucy Mack Smith, History, 1844–45, book 3, [10]–[11]; Oliver Cowdery, “Letter IV,” LDS Messenger and Advocate, Feb. 1835, 1:79–80; Oliver Cowdery, “Letter VII,” LDS Messenger and Advocate, July 1835, 1:156–57; Joseph Smith—History 1:44–46; Joseph Smith History, 1838–56, volume A-1, 6–7, in JSP, H1:230–32 (draft 2); Joseph Smith, Journal, Nov. 9–11, 1835, in JSP, J1:88–89.

14. ◀ Lucy Mack Smith, History, 1844–45, book 3, [11]; tagai foi Smith, William Smith on Mormonism, 9.

15. ◀ Lucy Mack Smith, History, 1844–45, book 3, [11]; Smith, Biographical Sketches, 82; Joseph Smith—History 1:48–49; Joseph Smith History, 1838–56, volume A-1, 7, i le JSP, H1:230–32 (draft 2); Joseph Smith, Journal, Nov. 9–11, 1835, in JSP, J1:89.

16. ◀ Joseph Smith, Journal, Nov. 9–11, 1835, i le JSP, J1:89.

17. ◀ Oliver Cowdery, “Letter VIII,” LDS Messenger and Advocate, Oct. 1835, 2:195–97. Autu: Treasure Seeking

18. ◀ Oliver Cowdery, “Letter VIII,” LDS Messenger and Advocate, Oct. 1835, 2:195–97; Joseph Smith—History 1:51–52; Joseph Smith History, 1838–56, volume A-1, 6–7, i le JSP, H1:230–32 (draft 2); tagai foi Packer, “A Study of the Hill Cumorah,” 7–10.

19. ◀ Joseph Smith—History 1:52; Joseph Smith History, 1838–56, volume A-1, 7, i le JSP, H1:232 (draft 2). Autu: Gold Plates

20. ◀ Joseph Smith, “Church History,” Times and Seasons, Mar. 1, 1842, 3:707, i le JSP, H1:495.

21. ◀ Oliver Cowdery, “Letter VIII,” LDS Messenger and Advocate, Oct. 1835, 2:197–98; tagai foi Pratt, Interesting Account, 10, in JSP, H1:527–29.

22. ◀ Oliver Cowdery, “Letter VIII,” LDS Messenger and Advocate, Oct. 1835, 2:198–99.

23. ◀ Knight, Reminiscences, 1; Joseph Smith, Journal, Nov. 9–11, 1835, in JSP, J1:89; Joseph Smith—History 1:53–54; Joseph Smith History, 1838–56, volume A-1, 7, i le JSP, H1:232–34 (draft 2); see also Jessee, “Joseph Knight’s Recollection of Early Mormon History,” 31.

24. ◀ Joseph Smith, Journal, Aug. 23, 1842, i le JSP, J1:116–17.

25. ◀ Lucy Mack Smith, History, 1844–45, book 3, [12]; book 4, [3]; Smith, Biographical Sketches, 83.

26. ◀ Lucy Mack Smith, History, 1844–45, book 4, [1]–[3]; Smith, Biographical Sketches, 86–87; tagai foi Lucy Mack Smith, History, 1845, 89; ma le Bushman, Refinement of America, 425–27. Autu: Joseph Sr. and Lucy Mack Smith Family

27. ◀ Lucy Mack Smith, History, 1844–45, book 4, [3]–[5].

28. ◀ Lucy Mack Smith, History, 1844–45, book 4, [6]–[8]; “Wm. B. Smith’s Last Statement,” Zion’s Ensign, Jan. 13, 1894, 6.

29. ◀ Lucy Mack Smith, History, 1844–45, book 4, [7]; Joseph Smith, Journal, Aug. 23, 1842, in JSP, J2:116–17.

30. ◀ Lucy Mack Smith, History, 1844–45, book 4, [2]–[3].

31. ◀ Lucy Mack Smith, History, 1844–45, book 4, [2]–[3]; Smith, Biographical Sketches, 85–86; Knight, Reminiscences, 1; Joseph Smith—History 1:54; Lucy Mack Smith, History, 1845, 88; tagai foi Jessee, “Joseph Knight’s Recollection of Early Mormon History,” 31.

32. ◀ Smith, Biographical Sketches, 86.

MATAUPU 4

Ia Mataala

Sa muai faalogo Ema Hale a o luasefulu tasi ona tausaga e uiga ia Iosefa Samita ina ua sau e faigaluega mo Josiah Stowell, i le tautoulu o le 1825. Sa faafaigaluega e Josiah le alii talavou ma lona tama e fesoasoani ia te ia e saili oa natia na tanumia i lona fanua.[1] O talatuu i le lotoifale na ta’ua ai o se vaega o tagata suesue na eliina se maina o faaputuga siliva ma nana le oa i le nofoaga lea i le faitau selau o tausaga o mavae. I le iloaina ai sa i ai se meaalofa a Iosefa mo le faaaogaina o maa vaai, sa ofo atu ai e Josiah ia te ia se totogi lelei ma se vaega oa i mea e maua pe afai na te fesoasoani atu i le sailiga.[2]

Sa lagolagoina foi e le tama o Ema, o Isaac le sailiga. Ina ua o mai Iosefa ma lona tama i le faatoaga a Stowell i Haramoni, Penisilevania—o se nuu pe a ma le 150 maila i saute o Palamaira—sa avea Isaac ma molimau ina ua la sainia a la konekarate. Sa ia faatagaina foi le aufaigaluega e nonofo i lona fale.[3]

E lei leva ae feiloai Ema ma Iosefa. Sa laitiiti ifo o ia [Iosefa] nai lo ia [Ema], sa silia ma le ono futu lona umi, ma sa foliga mai e peiseai o se tagata sa masani ma le galue malosi. E lanumoana ona mata ma e pa’epa’e lona lanu, ma sa setu laitiiti pe a savali. E faalelelei lana kalama, ma o nisi taimi e tele naua upu sa ia faaaogaina e faamatala mai ia lava, ae sa ia faaalia lona atamai pe a tautala. O ia ma lona tama o ni alii lelei o e sa sili ia i la’ua le tapuai a la’ua lava ia nai lo le o i le lotu sa tapuai ai Ema ma lona aiga.[4]

Sa taufai fiafia Iosefa ma Ema i mea e fai i fafo. Talu mai lona laitiiti, sa fiafia Ema e tietie solofanua ma alovaa i le vaitafe lata ane i lona fale. Sa le o se tagata e lelei le tietie solofanua ia Iosefa, ae sa sili ona lelei i piiga ma taaloga i le polo. Sa faigofie ona mafuta o ia ma isi ma e vave ona ataata, ma e tele taimi e fai ai ana tala ula po o tala malie. O Ema sa tele ina nofonofo lava, ae sa fiafia o ia i se tala malie lelei ma sa mafai ona talanoa i soo se tagata. Sa fiafia foi o ia e faitautusi ma usuusu pese.[5]

A o gasolo pea vaiaso ma faasolo ina iloa lelei e Ema ia Iosefa, sa faatupulaia le popole o ona matua i le la feoaiga. O Iosefa o se tagata faigaluega mativa mai se isi setete, ma sa la faamoemoe o le a uma le fiafia o lo la’ua afafine ia te ia ma faaipoipo i se tasi o aiga maumea i lo latou vanu. Sa oo foi ina faaletonu le tama o Ema i le sailiga o le oa ma sa masalosalo i le matafaioi a Iosefa i lea mea. Sa peiseai e lei afaina ia Isaac Hale le taumafai o Iosefa e faatalitonu Josiah Stowell e faamuta le sailiga ina ua manino mai e leai se mea e maua ai.[6]

Sa sili atu le fiafia o Ema ia Iosefa nai lo se isi alii na ia iloaina, ma sa lei manao o ia e taofi le faaalu o lona taimi faatasi ma ia. Ina ua mavae le faamanuiaina o lona taumafai e faatalitonu ia Josiah e faamuta le sailia o le ario, sa nofo ai pea Iosefa i Haremoni e faigaluega ai i le faatoaga a Josiah. O nisi taimi, sa alu ai foi Iosefa e faigaluega mo Joseph ma Polly Knight, o le isi foi aiga faifaatoaga i lea nofoaga. A le faigaluega o ia, sa ia asiasi atu ia Ema.[7]

Sa oo ina avea Iosefa ma lana maa vaai ma mataupu o le faitatala i Haramoni. O nisi o tagata matutua i le taulaga sa talitonu i tagatavaai, ae o le toatele o a latou fanau ma fanau a fanau e lei talitonu i ai. Na fai mai le tei o Josiah, na faaaoga e Iosefa le uso o lona tama, ma sa ia molia ai le taulealea i le faamasinoga ma tuua’ia i lona taufaasese.

A o tu ai i luma o le faamasino i le lotoifale, sa faamalamalama atu e Iosefa le auala na ia maua ai le maa. Sa molimau atu Iosefa le Matua, sa ia ōle atu pea e le aunoa i le Atua e faaali atu ia i latou Lona finagalo mo le meaalofa ofoofogia a Iosefa o se tagatavaai. Mulimuli ane, sa tu ai Iosia i luma o le faamasinoga ma ta’u atu sa lei faavaleaina o ia e Iosefa.

“O o’u malamalama ea,” sa fai atu ai le faamasino, “o loo e talitonu e mafai ona vaai le pagota lea e ala i le fesoasoaniga a le maa?”

Leai, sa tumau pea le tali a Iosia. “Ou te iloa lelei e moni lea mea.”

O Iosia o se tagata faaaloalogia i le nuu, ma sa taliaina e tagata lana upu. I le faaiuga, sa lei maua e le faamasinoga se faamaoniga faapea na faavalea e Iosefa o ia, o lea na faaleaogaina ai e le faamasino le moliaga.[8]

Ia Setema 1826, sa toefoi atu ai Iosefa i le mauga mo papatusi, ae sa fai mai Moronae sa lei saunia lava o ia mo [papatusi]. “Alu ese mai le kamupani o tagata eli tupe,” sa fetalai atu ai le agelu ia te ia. Sa i ai tagata leaga faatasi ma i latou.[9] Na tuu atu e Moronae ia te ia le tausaga e tasi e faaogatasi ai lona loto ma le finagalo o le Atua. Afai na te le faia, o le a le tuuina atu lava papatusi ia te ia.

Sa fetalai atu i ai le agelu e sau ma aumai se isi tagata i le isi taimi e toe sau ai. O le talosaga lava lea e tasi na ia faia i le faaiuga o le asiasiga muamua a Iosefa i le mauga. Ae talu ai ua maliu Alevine, sa lemautonu ai lava Iosefa.

“O ai la le tagata sa’o?” sa ia fesili ai.

“O le a e iloa lava,” sa fai atu ai Moronae.

Na sailia e Iosefa le taitaiga a le Alii e ala i lana maa vaai. Sa ia aoaoina, o le tagata sa’o, o Ema.[10]

Na tosina atu Iosefa ia Ema i le taimi lava na ia feiloai ai ia te ia. E faapei o Alavine, o ia o se tasi sa mafai ona fesoasoani ia te ia e avea ai ma tagata sa manaomia e le Alii e tauaveina Lana galuega. Ae sa tele atu isi mea e uiga ia Ema nai lo lena. Sa alofa Iosefa ia te ia ma manao e faaipoipo ia te ia.[11]

Ia Tesema, na atoa ai le luasefulu-tasi tausaga o Iosefa. I aso ua mavae, sa ia faatagaina o ia lava ina ia fetosoaiina solo e mea ua faamoemoe i ai tagata na mananao e faaaoga lana meaalofa.[12] Ae ina ua mavae lana asiasiga talu ai i le mauga, sa ia iloaina e tele atu isi mea e ao ona ia faia e saunia ai o ia lava e maua ia papatusi.

A o lei toe foi atu i Haremoni, sa talanoa Iosefa i ona matua. “Ua fai la’u faaiuga o le a ou faaipoipo,” na ia ta’u atu ai ia te i la’ua, “ma, afai e leai se mea lua tetee ai, o le Tamaitai o Ema o la’u filifiliga lea.” Sa fiafia ona matua i lana faaiuga, ma sa uunaia o ia e Lusi e o mai latou te nonofo pe a uma ona faaipoipo.[13]

Sa faaalu e Iosefa le tele o taimi sa mafai ona maua e faatasi ai ma Ema i lena taumalulu, o nisi taimi e faanoi mai ai le taavale solofanua a le au Knight pe a faigata ona malaga i le fale o le au Hale i le kiona. Ae sa le fiafia pea ona matua ia [Iosefa], ma o ana taumafaiga ia fiafia le aiga ia te ia sa lei faamanuiaina.[14]

Ia Ianuari 1827, sa asiasi atu ai Ema i le fale o le au Stowell, lea sa mafai ai ona la tafafao faatasi ma Iosefa e aunoa ma ni foliga le fiafia o lona aiga. O iina na faamalamalama atu ai Iosefa ia Ema, ma o le taimi muamua, sa foliga na faateia Ema. Sa ia iloaina o le a teena e ona matua le faaipoipoga.[15] Ae sa uunaia e Iosefa o ia e mafaufau i ai. E mafai ona la faaipoipo loa e aunoa ma le maliliega a lona aiga.

Sa mafaufau Ema i le faamalamalamaga. O lona faaipoipo atu ia Iosefa o le a le fiafia ai ona matua, ae o lana filifiliga, ma sa alofa o ia ia te ia [Iosefa].[16]

I sina taimi mulimuli ane, i le aso 18 Ianuari, 1827, sa faaipoipo ai Iosefa ma Ema i le fale o le faamasino o le filemu i le lotoifale. Ona la o atu ai lea i Maniseta ma amata faatasi ai lo la olaga i le fale fou o matua o Iosefa. Sa toafilemu le fale, ae sa soona faaalu e Iosefa le Matua ma Lusi se tupe i le fale, ma na le mafai ai ona totogi, ma o lea na faoa ai le fale. Ua latou lisiina nei le fale mai tagata na faataua.[17]

Sa fiafia le aiga o Samita latou te faatasi ma Iosefa ma Ema. Ae o le valaauga faalelagi o le la atalii sa la popole ai. Sa faalogo tagata o le eria e uiga i papatusi auro ma o nisi taimi sa latou o ai e sue.[18]

I se tasi aso, sa alu ai Iosefa i le taulaga mo se feau. Sa faamoemoe e toe foi atu mo le meaai o le afiafi, ae sa popole ona matua ina ua le fo’i ane. Sa latou faatalitali mo ni itula, sa le mafai ona momoe. Mulimuli ane sa tatala mai e Iosefa le faitotoa ma faapalasi atu i luga o se nofoa, ua matua vaivai lava.

“Aisea ua e matuā tuai mai ai?” sa fesili atu ai lona tama.

“Sa ou oo i se aoaiga sili ona matuia ua ou oo i ai i lo’u olaga,” sa fai atu ai Iosefa.

“O ai sa faafaigaluegaina oe?” sa fesili atu ai lona tama.

“O le agelu a le Alii,” sa tali atu ai Iosefa. “Sa ia fai mai ua ou faatalalē.” O le aso o le isi ana feiloaiga ma Moronae sa vave oo mai lava. “E tatau ona ou tu i luga ma fai,” sa ia fai atu ai. “E tatau ona ou tuu atu a’u i mea ua poloaiina a’u e le Alii e fai.”[19]

Ina ua mavae le seleselega o le tautoulu, sa malaga atu ai Iosia Stowell ma Iosefa Knight i le eria o Maniseta mo mea faapisinisi. Sa iloa uma e alii ia o le tausaga lona fa o le asiasiga a Iosefa i le mauga ua oo mai, ma sa la naunau ai e fia iloa pe ua i’u ina faatuatuaina e Moronae o ia i papatusi.

Sa iloa foi e tagata saili oa i le lotoifale ua oo i le taimi mo Iosefa e maua ai faamaumauga. Ae o se tasi o i latou, o se alii e igoa ia Samuelu Lorenise, ua fai si umi o fealualuai solo i le mauga e sue ia papatusi. I le popole ai ina ne’i faatupu e Samuelu se vevesi, sa auina atu ai e Iosefa lona tamā i le fale o Samuelu i le afiafi o le aso 21 Setema e mata’itu o ia ma faafetaia’ia o ia pe a foliga mai o le a ia alu i le mauga.[20]

Ona saunia lea e Iosefa o ia lava e aumai ia papatusi. O lana asiasiga faaletausaga i le mauga o le a faia i le aso e sosoo ai, ae ina ia faafenumiaia le au saili oa, sa ia fuafua ai ia taunuu i le mauga pe a te’a teisi lava le vaeluapo—e tusa ma le taeao segisegi o le aso 22 Setema—i le taimi e leai ma se tasi e manatu ua alu o ia i fafo ma le fale.

Ae sa moomia pea ona ia sailia se auala e puipuia ai papatusi i le taimi na te mauaina ai. Ina ua momoe uma le toatele o le aiga, sa ia fesili lemu atu i lona tina pe i ai sana pusa e loka. Sa leai se pusa a Lusi ma o lea sa popole ai.

“E le afaina,” sa fai atu ai Iosefa. “O le a lelei a mea mo lenei taimi e aunoa ma se pusa.”[21]

Sa lei pine ae tu mai Ema, sa saunia mo le tietiega, ma sa la feosofi i luga o le taavale solofanua a Iosefa Knight ma malaga atu ai i le po.[22] Ina ua la taunuu atu i le mauga, sa faatali Ema i le taavale solofanua a o pe’a atu Iosefa i le maualuga o le nofoaga i le mea sa i ai papatusi sa natia.

Sa faaali mai Moronae, ma sii ae ai e Iosefa ia papatusi auro ma maa vaai mai le pusa maa. A o lei foi ifo Iosefa mai le mauga, sa faamanatu atu e Moronae ia te ia ia aua lava nei faaali atu ia papatusi i se tasi sei vagana ai i latou e tofia e le Alii, ma sa folafola atu ia te ia o le a puipuia papatusi pe afai na te faia mea uma na te mafaia e faasaoina ai.

“E ao ona e mataala ma faamaoni i lou faatuatua,” sa ta’u atu ai e Moronae ia te ia, “a leai o le a faatoilaloina oe e tagata leaga, aua o le a latou faia soo se fuafuaga ma togafiti e mafai e aveesea ai papatusi mai ia te oe. Ma afai e te le uai mai i taimi uma, o le a manuia a latou togafiti.”[23]

Sa ave e Iosefa papatusi i lalo i le mauga, ae a o lei taunuu atu i le taavale solofanua, sa ia nanaina i se ogalaau ‘ō’ō lea o le a saogalemu ai seia oo ina maua se pusa e loka. Ona ia maua lea o Ema, ma toe foi atu i le fale a o amata ona oso a’e le la.[24]

I le fale o Samita, sa faatalitali ai ma le popole Lusi mo Iosefa ma Ema, a o ia saunia le malu taeao mo Iosefa le Matua, Iosefa Knight, ma Iosia Stowell. Sa tatavale lona fatu a o fai ana feau, ma le atuatuvale ne’i foi atu lana tama e aunoa ma papatusi.[25]

I se taimi e lei mamao, sa ulu atu ai Iosefa ma Ema i le fale. Sa tilotilo atu Lusi e fia vaai pe o i ai ia Iosefa ia papatusi, ae sa tuua ma le gatete le potu ina ua ia vaai atu e leai se mea o uu mai i ona lima.

Sa mulimuli atu Iosefa ia te ia. “Tina,” sa ia fai atu ai, “aua e te atuatuvale.” Sa ia tuu atu ia te ia se mea na afifi i se solosolo. I le tago atu i le ie, sa tau atu ai Lusi i se mea e foliga mai o se matatioata lapoa. O le Urima ma le Tumema, o maa vaai ia na saunia e le Alii mo le faaliliuina o papatusi.[26]

Sa matua fiafia Lusi. Sa foliga mai Iosefa e peiseai ua aveesea se avega mamafatu mai i ona tauau. Ae ina ua faatasi atu ma isi i totonu o le fale, sa ia foliga faanoanoa ma sa tausami gugu. Ina ua maea, sa ia punou i ona lima ma le faanoanoa. “Ua ou le fiafia lava,” sa ia fai atu ai ia Iosefa Knight.

“Ia,” sa fai atu ai le toeaina, “Faamalulu atu.”

“Ua matua ou le fiafia lava,” sa fai atu ai Iosefa, ma ona foliga ua suia i le ataata. “E faasefulu ua sili atu ai le lelei nai lo le mea na ou faamoemoeina!” Sa ia faamatalaina le tetele ma le mamafa o papatusi ma sa talanoa fiafia e uiga i le Urima ma le Tumema.

“E mafai ona ou vaai i soo se mea,” sa ia fai atu ai. “E ofoofogia lava ia mea.”[27]

O le aso na mavae ai ona ia mauaina papatusi, sa alu ai Iosefa e galue i le faaleleia o se vaieli i se taulaga lata ane e saili ai ni tupe mo se pusaloka. I lena lava taeao, a o faia ni ana feau i le mauga mai le fale o le au Samita, sa faalogo atu ai Iosefa le Matua, i se vaega o tagata saili oa o taupulepule e gaoi ia papatusi auro. “O le a tatou maua papatusi,” sa fai atu ai se tasi o i latou, “e tusa lava po o Joe Samita po o tiapolo uma o seoli.”

I le popole ai sa toe foi atu ai Iosefa le Matua i le fale ma ta’u atu ia Ema. Sa ia ta’u atu na te le iloa po o fea o i ai papatusi, ae na te mautinoa lava o loo malupuipuia e Iosefa.

“Ioe,” sa tali atu ai Iosefa le Matua, “ae manatua mo sina mea itiiti lava na ma’umau ai e Esau ona faamanuiaga ma le tofi. Atonu e ono faapena mo Iosefa”[28]

Ina ia mautinoa po o malupuipuia papatusi, sa faagutu ai e Ema se solofanua ma tietie atu mo le silia ma le itula i le faatoaga sa galue ai Iosefa. Sa ia maua atu o ia i le vaieli, sa lofia i le palapala ma afusisina mai galuega o le aso. Ina ua faalogo atu i le tulaga lamatia, sa tilotilo Iosefa i totonu o le Urima ma le Tumema ma iloa ai o loo saogalemu pea papatusi.

I le fale, sa fealualuai solo ai Iosefa le Matua i fafo o le fale, ma autilotilo atu i minute uma i lalo i le auala seia oo ina ia iloa atu ia Iosefa ma Ema.

“Tamā,” sa fai atu ai Iosefa a o la taunuu atu, “o loo saogalemu mea uma—e leai se mea e ono faapopoleina ai.”[29]

Ae o le taimi ua tatau ai loa ona faatino.

Sa faataalise atu i le mauga, sa maua e Iosefa le ogalaau sa nana ai papatusi ma afifi ma le faaeteete i se ofutino.[30] Ona ia oso faanana atu lea i le togavao ma agai atu i le fale, ae sa autilotilo ma le mataalia i se tulaga lamatia. Sa natia e le togavao o ia mai tagata i luga o le alatele, ae sa maua ai e le au gaoi le tele o nofoaga e lalafi ai.

I le tiga ai i le mamafa o faamaumauga, sa savali ai Iosefa i le togavao i le televave na te mafaia. Sa punitia e se laau na pa’ū le auala i ona luma atu, ma a o ia a’e i luga, sa ia lagonaina se mea malo na ta ai o ia mai tua. Ina ua faliu atu, na ia vaaia ai se tamaloa o loo oso atu ia te ia, ma se fana o loo uu pei o se pate.

Sa uu mau papatusi i le tasi lima, ae tu’i e Iosefa le tamaloa ma pa’ū ai i lalo ma taavalevale atu ai i le mafiafia o le togavao. Sa ia tamoe pe tusa ma se afa maila ae oso mai le isi tamaloa mai tua o se laau ma ta o ia i le au o lana fana. Sa tauivi Iosefa ma le tamaloa ma sola ese atu ai, ma le pulunaunau ia vave ona alu ese atu ma le togavao. Ae a o lei mafai ona mamao tele atu, sa osofaia o ia e le tamaloa lona tolu, sa matua lavea ai lava lea na niniva ai. I le mauaina o lona malosi, sa matuai tui ai e Iosefa le tamaloa ma tamoe atu i le fale.[31]

Ina ua taunuu i le fale, sa tamoe atu ai Iosefa i le faitotoa ma le afifi mamafa o loo afisi i lalo o lona ‘ao’ao. “Tamā,” sa ia alaga atu ai, “Ua ia te a’u papatusi.”

O lona tuafafine e sefulu-fa tausaga le matua o Katharine, sa fesoasoani ia te ia e tuu le afifi i luga o se laulau a o potopoto faatasi le aiga i ona talaane. Sa mafai ona iloa e Iosefa na mananao lona tama ma lona uso laitiiti o Viliamu e tatala ia papatusi, ae sa ia taofia i laua.

“E le mafai ona matou vaai ai?” Sa fesili atu ai Iosefa le Matua.

“Leai,” sa tali atu ai Iosefa. “Sa ou le usiusitai i le taimi muamua, ae ua ou naunau ina ia faamaoni i le taimi lenei.

Sa ia ta’u atu ia i latou e mafai ona latou tagotago i papatusi mai luga o le ie,ma sa piki i luga e Viliamu le afifi. Sa mamafa atu i lo maa, ma sa mafai ona iloa e Viliamu sa i ai ni lau sa masu’e e pei o itulau o se tusi.[32] Sa tuli atu foi e Iosefa lona uso laitiiti, o Don Carlos, e aumai se pusa e loka mai ia Ailama, sa nofo i lalo mai o le auala tele ma lona toalua o Ierusa ma le la pepa teine faatoa fanau.

Sa lei pine ae taunuu atu Ailama, ma o le taimi lava na malupuipuia ai papatusi i totonu o le pusa, sa faapalasi ane ai Iosefa i luga o se moega i talaane ma amata faamatala atu i lona aiga ia tamaloloa i le togavao.

A o ia talanoa atu, sa ia lagonaina le tiga o lona lima. I se taimi o osofaiga sa gau ai lona limamatua.

“Ua tatau ona lava a’u tala, Tamā,” sa ia vave fai atu ai, “ae tago mai e toe faasa’o atu lo’u limamatua.””[33]

Faamatalaga

1. ◀ Agreement of Josiah Stowell and Others, Nov. 1, 1825, i le JSP, D1:345–52.

2. ◀ Smith, Biographical Sketches, 91–92; Oliver Cowdery, “Letter VIII,” LDS Messenger and Advocate, Oct. 1835, 2:200–202; Joseph Smith History, 1838–56, volume A-1, 7–8, i le JSP, H1:234 (draft 2); Smith, On Mormonism, 10. Autu: Treasure Seeking

3. ◀ Agreement of Josiah Stowell and Others, Nov. 1, 1825, i le JSP, D1:345–52.

4. ◀ Pratt, Autobiography, 47; Burnett, Recollections and Opinions of an Old Pioneer, 66–67; Woodruff, Journal, July 4, 1843, and Oct. 20, 1855; Emmeline B. Wells, “L.D.S. Women of the Past,” Woman’s Exponent, Feb. 1908, 36:49; Joseph Smith III, “Last Testimony of Sister Emma,” Saints’ Herald, Oct. 1, 1879, 289; see also Staker and Ashton, “Growing Up in the Isaac and Elizabeth Hale Home”; and Ashurst-McGee, “Josiah Stowell Jr.–John S. Fullmer Correspondence,” 108–17.

5. ◀ Baugh, “Joseph Smith’s Athletic Nature,” 137–50; Pratt, Autobiography, 47; Burnett, Recollections and Opinions of an Old Pioneer, 66–67; Recollections of the Pioneers of Lee County, 96; Youngreen, Reflections of Emma, 61, 67, 65, 69; Emmeline B. Wells, “L.D.S. Women of the Past,” Woman’s Exponent, Feb. 1908, 36:49.

6. ◀ Joseph Smith History, 1838–56, volume A-1, 8, in JSP, H1:234 (draft 2); Smith, Biographical Sketches, 92; Bushman, Rough Stone Rolling, 51–53; Staker, “Isaac and Elizabeth Hale in Their Endless Mountain Home,” 104.

7. ◀ Joseph Smith History, 1838–56, volume A-1, 7–8, in JSP, H1:234–36 (draft 2); Knight, Reminiscences, 2; Joseph Smith III, “Last Testimony of Sister Emma,” Saints’ Herald, Oct. 1, 1879, 290.

8. ◀ William D. Purple, “Joseph Smith, the Originator of Mormonism,” Chenango Union, May 2, 1877, [3]; see also An Act for Apprehending and Punishing Disorderly Persons (Feb. 9, 1788), Laws of the State of New-York (1813), 1:114. Autu: Joseph Smith’s 1826 Trial

9. ◀ “Mormonism—No. II,” Tiffany’s Monthly, July 1859, 169.

10. ◀ Knight, Reminiscences, 2.

11. ◀ Lucy Mack Smith, History, 1844–45, 96; tagai foi Knight, Reminiscences, 2.

12. ◀ Tagai “The Original Prophet,” Fraser’s Magazine, Feb. 1873, 229–30.

13. ◀ Lucy Mack Smith, History, 1845, 97.

14. ◀ Knight, Reminiscences, 2; Joseph Smith III, “Last Testimony of Sister Emma,” Saints’ Herald, Oct. 1, 1879, 289.

15. ◀ Joseph Smith III, “Last Testimony of Sister Emma,” Saints’ Herald, Oct. 1, 1879, 289; Joseph Smith History, 1838–56, volume A-1, 8, i le JSP, H1:236 (draft 2).

16. ◀ Joseph Smith III, “Last Testimony of Sister Emma,” Saints’ Herald, Oct. 1, 1879, 290; Joseph Lewis and Hiel Lewis, “Mormon History. O Se Mataupu Fou, e le o toe Mamao ae Lolomiina,” Amboy Journal, Apr. 30, 1879, 1; tagai foi Oliver Cowdery, “Letter VIII,” i le LDS Messenger and Advocate, Oct. 1835, 2:201.

17. ◀ Joseph Smith History, 1838–56, volume A-1, 8, i le JSP, H1:236 (draft 2); Lucy Mack Smith, History, 1844–45, book 4, [11]–[12]; book 5, [1]–[3]. Autu: Sacred Grove and Smith Family Farm

18. ◀ “Mormonism—No. II,” Tiffany’s Monthly, July 1859, 167–68.

19. ◀ Lucy Mack Smith, History, 1844–45, book 5, [4]–[6]

20. ◀ Knight, Reminiscences, 2.

21. ◀ Lucy Mack Smith, History, 1844–45, book 5, [6].

22. ◀ Lucy Mack Smith, History, 1845, 105.

23. ◀ Lucy Mack Smith, History, 1844–45, book 6, [1].

24. ◀ “Mormonism—No. II,” Tiffany’s Monthly, June 1859, 165–66; Lucy Mack Smith, History, 1844–45, book 5, [6].

25. ◀ Lucy Mack Smith, History, 1844–45, book 5, [6]–[7]; Knight, Reminiscences, 2.

26. ◀ Lucy Mack Smith, History, 1844–45, book 5, [7]–[8].

27. ◀ Knight, Reminiscences, 2–3; Joseph Smith History, 1838–56, volume A-1, 5, i le JSP, H1:222 (draft 2); tagai foi Alema 37:23.

28. ◀ Lucy Mack Smith, History, 1844–45, book 5, [8]–[10]; “Mormonism—No. II,” Tiffany’s Monthly, Aug. 1859, 166; Smith, Biographical Sketches, 103; tagai foi Kenese 25:29–34.

29. ◀ Lucy Mack Smith, History, 1844–45, book 5, [10] ma le adjacent paper fragment.

30. ◀ Lucy Mack Smith, History, 1844–45, book 5, [11]. Topic: Gold Plates

31. ◀ Lucy Mack Smith, History, 1844–45, book 5, [11].

32. ◀ “The Old Soldier’s Testimony,” Saints’ Herald, Oct. 4, 1884, 643–44; Salisbury, “Things the Prophet’s Sister Told Me,” 1945, Church History Library; Ball, “The Prophet’s Sister Testifies She Lifted the B. of M. Plates,” 1954, Church History Library; Smith, William Smith on Mormonism, 11; Lucy Mack Smith, History, 1844–45, book 5, [11]; Joseph Smith III, “Last Testimony of Sister Emma,” Saints’ Herald, Oct. 1, 1879, 290.

33. ◀ Lucy Mack Smith, History, 1844–45, book 5, [11]–[12]. Autu: Lucy Mack Smith

MATAUPU 5

Ua Leiloloa Mea Uma

Ina ua mavae ona aumai e Iosefa ia papatusi auro i le fale, sa taumafai lava tagata su’e oa mo le tele o vaiaso e gaoia. Ina ia tausisia le saogalemu o faamaumauga, sa tatau ona aveesea mai lea nofoaga i lea nofoaga, nana papatusi i lalo o le magalafu, i lalo o le fola o le faleoloa o lona tama, ma i faaputuga saito. Sa matua le mafai ona ia faavaivaia lana puipuiga.

Sa tutu ia tuaoi fiailoa i autafa o le fale ma tauanau o ia e faaali atu ia te i latou papatusi. Sa tumau pea le musu o Iosefa, tusa foi pe ofo atu se tagata e totogi o ia. Sa matua naunau o ia e tausi faalelei ia papatusi, ma le faalagolago i le folafolaga a le Alii afai na te faia mea uma na te mafaia, o le a puipuia lava.[1]

O nei mea faalavefau sa tele ina taofia ai o ia mai le suesueina o papatusi ma aoao atili e uiga i le Urima ma le Tumema. Sa ia iloa sa tatau i faaliliu upu ona fesoasoani ia te ia e faaliliu ia papatusi, ae na te lei faaaogaina lava ia maa vaai e faitau ai se gagana anamua. Sa naunau o ia e amata le galuega, ae sa lei manino ia te ia pe faapefea ona fai.[2]

A o suesue Iosefa i papatusi, sa oo ina naunau atu se pule o fanua e faaaloalogia i Palamaira e igoa ia Matini Harisi i lana galuega. Sa matua Matini e pei o se tama o Iosefa ma o nisi taimi sa ia faafaigaluegaina ai Iosefa e fesoasoani i lona fanua. Sa faalogo Matini e uiga i papatusi auro ae sa lei manatu mamafa i ai seia oo ina valaauliaina o ia e le tina o Iosefa ia asiasi atu i lana tama.[3]

Sa faigaluega Iosefa i le taimi na alu atu ai Matini i le fale, o lea na ia fesiligia ai Ema ma isi tagata o le aiga e uiga i papatusi. Ina ua taunuu atu Iosefa i le fale, sa uu e Matini lona lima ma fesili i ai mo nisi faamatalaga. Sa ta’u atu e Iosefa ia te ia e uiga i papatusi auro ma faatonuga a Moronae e faaliliu ma lolomi ia tusiga o i ai.

“Afai o se galuega a le tiapolo,” sa fai atu ai Matini, “O le a leai ma sa’u mea e faia i ai.” Ae afai o se galuega a le Alii, sa ia manao e fesoasoani ia Iosefa e folafola atu i le lalolagi.

Sa tuu atu e Iosefa ia Matini e sii i luga le pusa o loo loka ai i totonu papatusi. Sa mafai ona iloa e Matini se mea mamafa i totonu, ae sa lei faatalitonuina o ia o se seti o papatusi auro. “E le tatau ona e tuuaia a’u i le le talitonu i lau tala,” sa ia fai atu ai ia Iosefa.

Ina ua taunuu Matini i le fale i le tuneva o le po, sa ia tolotolo lemu atu i lona potumoe ma tatalo ai, ma folafola atu i le Atua na te foai atu mea uma ua ia te ia pe afai e mafai ona ia iloaina o loo faia e Iosefa se galuega paia.

A o ia tatalo, sa lagona e Matini se leo filemu ma le itiiti o fetalai atu i lona loto. Sa ia iloa ai iina o ia papatusi sa aumai mai le Atua—ma ia iloa ai e ao ona ia fesoasoani atu ia Iosefa e faasoa atu lea savali i le lalolagi.[4]

I le faatausi’usi’uga o le 1827, sa iloa ai e Ema ua ma’itaga o ia ma sa tusi atu ai i ona matua. Sa toeitiiti atoa le tausaga talu ona faaipoipo o ia ma Iosefa, ae sa le fiafia pea lona tama ma lona tina. Ae sa malilie le au Hales e faataga le ulugalii talavou e toefoi atu i Haramoni ina ia mafai ai ona fanau Ema e latalata i lona aiga.

E ui o le a aveesea ai o ia mai ona lava matua ma tei, ae sa naunau lava Iosefa e alu. Sa taumafai pea tagata i Niu Ioka e gaoi ia papatusi, ma o le malaga atu i se nofoaga fou na mafai ai ona maua le filemu ma le faalilolilo na ia manaomiaina e fai ai le galuega a le Alii. Ae paga lea, sa i ai ana aitalafu ma sa leai se tupe e malaga ai.[5]

I le faamoemoe ai ia faatulaga lelei ana mea tautupe, sa alu atu ai Iosefa i le taulaga e totogi nisi o ana aitalafu. A o i ai o ia i totonu o se faleoloa e totogi atu se tupe, sa savali atu Matini Harisi ia te ia. “Uso Samita, o le limasefulu tala lea,” sa ia fai atu ai. “Ou te avatu ia te oe e fai ai le galuega a le Alii.”

Sa popole Iosefa i le taliaina o le tupe ma folafola atu na te toe totogiina, ae sa fai atu i ai Matini e aua le popole fua i ai. O le tupe o se meaalofa, ma sa ia valaau atu i tagata uma sa i ai i totonu o le potu ia molimauina lona tuu atua faameaalofa.[6]

E lei pine, ae totogi e Iosefa ana aitalafu ma uta loa lana taavale toso. Ona la tuua loa lea ma Ema, ma o atu i Haramoni faatasi ma papatusi auro sa natia i totonu o se paelo o fatu pi.[7]

Sa taunuu le ulugalii i le fale tele o le au Hale pe tusa o le vaiaso mulimuli ane.[8] E lei umi, ae faatonuina e le tama o Ema ia vaai i papatusi auro, ae sa fai atu Iosefa e mafai ona na ona ia faaali atu ia te ia o le pusa sa teu ai. Ma le le fiafia, sa sii i luga e Isaako le pusa e loka ma lagonaina ai lona mamafa, ae sa tumau pea lona masalosalo. Sa ia fai atu ia Iosefa, e le mafai ona teuina le pusa i totonu o le fale vagana ua ia faaali atu ia te ia le mea sa i ai i totonu.[9]

O le i ai o le tama o Ema, o le a le faigofie ona faaliliu, ae sa taumafai Iosefa i le mea sili. Faatasi ma le fesoasoani a Ema, sa ia kopiina le tele o mataitusi uigaese mai papatusi i pepa.[10]. Ona, ia taumafai lea mo ni vaiaso, e faaliliuina i le Urima ma le Tumema. Sa manaomia e le faagasologa o ia ia faia nisi mea sili atu nai lo le na ona vaai i totonu o mea faaliliu. Sa tatau ona lotomaualalo o ia ma faaaoga le faatuatua a o ia suesueina ia mataitusi.[11]

I ni nai masina mulimuli ane, sa alu atu ai Matini i Haramoni. Sa ia fai mai na ia lagona ua valaauina e le Alii ia malaga i le Aai o Niu Ioka ia feutagai ma tagata atamamai faapitoa i gagana faaanamua. Sa faamoemoe o ia e mafai ona latou faaliliuina ia mataitusi.[12]

Sa kopi e Iosefa nisi mataitusi se tele mai papatusi, tusi i lalo lana faaliliuga, ma tuu atu le pepa ia Matini. Ona vaavaai atu lea o ia ma Ema a o agai atu le la uo i sasae e feutagai ma le au sikola lauiloa.[13]

Ina ua taunuu atu Matini i le Aai o Niu Ioka, sa ia alu atu e vaai ia Charles Anthon, o se polofesa o le FaaLatina ma le FaaEleni i le Kolisi o Kolomupia. O Polofesa Anthon o se tagata talavou—pe tusa ma le sefululima tausaga e laitiiti ai ia Matini—ma sa sili ona lauiloa i le lolomiina o se tusi talaaga lauiloa e uiga i le aganuu FaaEleni ma le FaaRoma. Sa amata foi ona ia aoina ia tala e uiga i Initia Amerika.[14]

O Anthon o se sikola e le finaua’ia ma e musu e faalavelaveina, ae sa ia talia Matini ma sa ia suesueina ia mataitusi ma le faaliliuga na saunia e Iosefa.[15] E ui sa le iloaina e le polofesa le FaaAikupito, ae sa ia faitauina ni nai suesuega e uiga i le gagana ma sa ia iloa foliga o lea gagana. I le tagai ai i mataitusi, sa ia vaaia ai ni mea talitutusa ma le FaaAikupito ma tau atu ai ia Matini sa sa’o le faaliliuga.

Sa toe faaali atu e Matini nisi mataitusi, ma sa suesueina e Anthon. Sa ia fai mai o loo i ai ni mataitusi mai le tele o gagana faaanamua ma tuu atu ai ia Matini se tusi faamaonia e faamaonia ai lo latou moni ma le faamaoni. Sa ia fautuaina foi ia faaali atu [e Matini] ia mataitusi i se isi tagata atamai e igoa ia Samuel Mitchill, lea sa faiaoga muamua i Kolomupia.[16]

“O ia o se tagata sili ona atamai i nei gagana faaanamua,” sa fai atu ai Anthon, “ma ou te le masalosalo lava o le a ia mafai ona tuu atu ia te oe sina faamalieloto.”[17]

Sa tuu e Matini le tusi faamaoni i totonu o lana taga, ae a o ia savali ese atu, sa toe valaau atu Anthon e toe foi atu. Sa ia manao ia iloa pe na faapefea ona maua e Iosefa ia papatusi auro.

“O se agelu a le Atua,” sa fai atu ai Matini, “na faaali atu ia te ia.” Sa ia molimau atu o le faaliliuga o papatusi o le a suia ai le lalolagi ma laveai ai mai le faafanoga. Ma o lea la ua i ai ia te ia lo latou moni faamaoni, ua ia faamoemoe ai e faatau atu lana faatoaga ma foai atu tupe ina ia lolomiina ai le faaliliuga.

“Se’i ou toe vaai lava i lena tusi faamaonia,” sa fai atu ai Anthon.

Sa tago atu Matini i lana taga ma tuu atu ai ia te ia. Sa saesae ninii e Anthon ma fai atu e leai se mea faapena ua taua o auaunaga a agelu. A faapea e manao Iosefa e faaliliu ia papatusi, e mafai ona ia aumaia i Kolomupia ma tuu atu i se tagata atamai na te faaliliuina.

Sa faamalamalama atu i ai e Matini o loo faamaufaailogaina se vaega o papatusi ma e le o faatagaina Iosefa na te faaali atu i se tasi.

“E le mafai ona ou faitauina se tusi ua faamaufaailogaina,” sa fai atu ai Anthon. Sa ia lapataia Matini e masalo o loo faavalea o ia e Iosefa. “Ia faaeteete i tagata pepelo,” sa ia fai atu ai.[18]

Sa tuua e Matini ia Polofesa Anthon ma valaau atu ia Samuel Mitchill. Sa talileleia ia Matini ma le faaaloalo, faalogo atu i lana tala, ma tagai i mataitusi ma le faaliliuga. Sa le malamalama i ai o ia, ae sa ia fai atu o ia tusitusiga ua faamanatu atu ai ia te ia ia ata mamanu o tusitusiga faaAikupito anamua ma o ni tusitusiga o se malo ua tafiesea.[19]

Sa tuua e Matini le aai i sina taimi puupuu mulimuli ane ma toefoi atu i Haramoni, ua matua faatalitonuina nai lo se isi lava taimi faapea o loo ia Iosefa ia papatusi auro ma le mana e faaliliu ai. Sa ia faamatala atu ia Iosefa ana talanoaga ma polofesa ma le faaiuga afai e le mafai e nisi o tagata sili ona atamamai i Amerika ona faaliliuina le tusi, e ao la ona faia e Iosefa.

“Ou te le mafaia,” sa fai atu ai Iosefa, sa lofituina i le galuega, “aua e le i aoaoina au.” Ae sa ia iloaina sa saunia e le Alii faaliliu upu ina ia mafai ona ia faaliliuina papatusi.[20]

Sa malie i ai Matini. Sa ia fuafua e toe foi atu i Palamaira e faatulaga lana pisinisi, ma toe foi vave atu e fai ma tusiupu a Iosefa.[21]

Ia Aperila 1829, sa nonofo Ema ma Iosefa i se fale i talaane o le Vaitafe o Susquehanna, e le mamao mai le fale o ona matua.[22] E ui ina sa lei malosi lelei i lona maitaga, ae sa tele taimi na avea ai Ema ma tusiupu ia Iosefa ina ua amata ona ia faaliliuina le tusifaamaumau. I se tasi aso, a o ia faia le faaliliuga, sa faafuasei ona sesega Iosefa. “Ema, pe sa i ai se papuipui na si’o ai Ierusalema?” na ia fesili ai.

“Ioe,” na fai mai ai o ia, i le toe manatuaina o faamatalaga o lena mea i le Tusi Paia.

“Oi,” sa fai atu ai Iosefa ma le toafimalie, “Sa ou popole ina nei faaseseina au.”[23]

Sa maofa Ema e lei avea le le lava o le malamalama o lona toalua i le talafaasolopito o tusi paia ma mea e faalavelaveina ai le faaliliuga. Sa toetoe ina a le mafai e Iosefa ona tusia se tusi e onomea. Ae na alu le fia itula o nofo o ia i ona autafa a o ia faalau maia ia faamaumauga e aunoa ma se fesoasoani mai se tusi po o se isi tusiga. Sa iloa e ia [Ema] e na o le Atua e mafai ona musuia o ia e faaliliu e pei ona sa ia faia ai.[24]

I se taimi, ina ua taunuu ane Matini mai Palamaira ma sui e avea ma tusiupu, na maua ai e Ema se avanoa e malolo ai a o lei fanau mai le pepe.[25] Ae sa lei faigofie lana malologa. Sa naunau Lusi, le toalua o Matini la te o ma ia i Haramoni, ma sa malolosi uma uiga patino o le au Harisi.[26] Sa masalosalo Lusi i le manao o Matini e lagolago Iosefa i mea tautupe ma sa ita ua alu Matini i le Aai o Niu Ioka e aunoa ma ia. Ina ua tau atu e Matini ia te ia o loo alu i Haramoni e fesoasoani i le faaliliuga, sa ia alu atu ai ma ia, i le fia vaai i papatusi.

Sa amata ona le lelei le faalogo a Lusi, ma a le mafai ona malamalama o ia i mea o loo talanoa ai tagata, o nisi taimi na te mafaufau ai o loo latou faitioina o ia. Sa i ai foi si ona lagona o le faalilolilo. Ina ua musu Iosefa e faaali atu ia te ia papatusi, sa amata ona ia su’eina le fale, su’eni solo fata, kapoti, ma pusatu a le aiga, ma le faamoemoe e maua ai. Sa tau leai se filifiliga a Iosefa ae nana papatusi i le togavao.[27]

E le’i leva ae tuua e Lusi le fale ae alu nofo i se tuaoi. Sa toe maua e Ema ana fata ma kapoti mo ia lava, ae ua fai Lusi i tuaoi, o Iosefa o se taufaavalea o loo manao i tupe a Matini. Ina ua mavae se vaiaso o le faatupu vevesi, sa toe foi ai loa Lusi i Palamaira.

Faatasi ma le toe mauaina o le filemu, sa vave ia faaliliuga a Iosefa ma Matini. Ua faatupulaia le silafia o Iosefa i lana matafaioi paia ose tagatavaai ma le talifaaaliga. I le faaaogaina o mea faaliliu upu po o se isi maa vaai, sa mafai ai ona ia faaliliu papatusi pe sa i ona luma po o afifi foi i se tasi o ie lino a Ema i luga o le laulau.[28]

Mai ia Aperila, Me, ma le amataga o Iuni, sa faalogo ai Ema i le fati o le faalauina e Iosefa o faamaumauga.[29] Sa ia talanoa lemu ae manino, taofi mai lea taimi i lea taimi e faatali mo Matini e fai atu “ua tusia” pe a uma ona ia tusia mea na faalau atu e Iosefa.[30] Sa soloa’i atu foi Ema e fai ma tusiupu ma sa maofa i taimi e faalavelaveaina ai faapea ma malologa, e toe sosoo ai lava e Iosefa mai le mea na gata ai e aunoa ma le tau faamanatu atu i ai.[31]

Sa lei pine ae oo i le taimi e fanau mai ai le pepe a Ema. Sa oo ina mafiafia le faaputuga o itulau o tusitusiga, ma sa oo ina faatalitonuina Matini afai e mafai e lona toalua ona faitauina ia faaliliuga, o le a ia iloa lona taua, ma tuu ai le faalavelave mai i le la galuega.[32] Sa ia faamoemoe foi o le a fiafia ai Lusi i le auala o loo ia faaaluina ai lona taimi ma tupe e fesoasoani ai e aumai le afioga a le Atua.

I se tasi aso, sa talosaga ai Matini ia Iosefa mo se faatagaga e ave ai tusitusiga i Palamaira mo ni nai vaiaso.[33] O le manatuaina o mea na faia e Lusi Harisi i le taimi na asiasi ane i le fale, o lea sa masalosalo ai Iosefa i lea manatu. Ae na ia manao e faamalie ia Matini, o le sa talitonu ia te ia i le taimi na matua toatele ai nisi na le talitonu i lana upu.[34]

I le le mautinoa ai po o le a le mea e fai, sa tatalo ai Iosefa mo se taitaiga, ma sa ta’u atu i ai e le Alii e aua ne’i tuua Matini e ave itulau.[35] Ae sa mautinoa lava e Matini o le faaali atu o itulau i lona toalua o le a suia ai mea, ma na ia augani atu ai ia Iosefa e toe ole atu. Sa faia lava e Iosefa, ae o le tali lava e tasi. Peitai, sa toe uunai e Matini o ia e toe ole atu mo le taimi lona tolu, ma o le taimi la lea na faataga ai loa e le Atua i la’ua e fai le mea la te mananao ai.

Sa ta’u atu e Iosefa ia Matini e mafai ona ia aveina itulau mo le lua vaiaso pe afai na te osi feagaiga e lokaina ma faaali atu tau lava na o tagata faapitoa o lona aiga. Sa faia e Matini le folafolaga ma toe foi atu i Palamaira, ma tusitusiga i lona lima.[36]

Ina ua alu Matini, sa faaali atu Moronae ia Iosefa ma aveese ia mea faaliliu upu mai ia te ia.[37]

O le aso na sosooai ma le alu ese atu o Matini, na feagai ai Ema ma se tiga ogaoga ma sa fanauina ai se tama. Sa auvaivai ma ma’i le pepe ma sa lei umi se taimi na ola ai. Sa tuua ai e lenei mea Ema i se tulaga mafatia tele faaletino ma faalelagona, ma mo se taimi sa foliga mai ai e ono oti foi o ia. Sa tausi o ia e le aunoa e Iosefa, ma sa le’i tuua lava ona autafa mo se taimi umi.[38]

Ina ua mavae vaiaso e lua, sa amata ona toe malosi Ema, ma liliu atu ona manatu ia Matini ma tusitusiga. “Ua lagona lava lo’u atuatuvale tele,” sa ia fai atu ai ia Iosefa, “ua le mafai se malolo ma e le mafai lava ona maua se to’a seiloga ua ou iloa po o le a se mea ua fai e Matini i [tusitusiga].”

Sa ia augani atu ia Iosefa e su’e Matini, ae sa le manao Iosefa e tuua o ia. “Aami lo’u tina,” sa ia fai atu ai, “e sau ma te nonofo a o e toesea ai.”[39]

Sa tietie atu Iosefa i se taavale solofanua i matu. Sa na o sina meaitiiti sa ‘ai ma se moe itiiti i le taimi o le malaga, sa fefe ua ia faatiga i le Alii i lona le faalogo ina ua Ia fetalai mai e aua ne’i tuua Matini e ave ia tusitusiga.[40]

Sa oso a’e le la i le taimi na ia taunuu ai i le fale o ona matua i Maniseta. Sa saunia e le au Samita le malu taeao ma auina atu se valaaulia ia Matini ia latou faatasi. E ta ane le valu, ua i ai le taumafataga i luga o le laulau, ae sa lei alu ane Matini. Sa amata ona faatupulaia le le to’a o Iosefa ma le aiga a o latou faatalitali ai mo ia.

Mulimuli ane, i le mavae ai o le silia ma le fa itula, sa iloa mamao atu ai Matini, o savalivali lemu agai mai i le fale, ma ona mata o loo taulai atu i le auala i ona luma.[41] I le faitotoa o le pa sa ia tu ai, nofo i luga o le pa, ma toso ifo i lalo lona pulou i ona mata. Ona ia sau lea i totonu ma nofo i lalo ma ai e aunoa ma se tala.

Sa vaavaai atu le aiga a o piki i luga e Matini lana sipuni, e pei ua sauni e ai, ona faapa’u lea i lalo. “Ua leiloa lo’u agaga!” sa ia tagi, ma oomi ona taugamata i ona lima. “Ua leiloa lo’u agaga.”

Sa osotu i luga Iosefa. “Matini, ua leiloa ia oe tusitusiga?”

“Ioe,” sa fai atu ai Matini. “Ua leiloloa, ma ua ou le iloa po o fea.”

“Auoi, lo’u Atua e, lo’u Atua e,” sa oi ai Iosefa, ma uu ana moto. “Ua leiloloa mea uma!”

Sa amata ona ia savali solo i tua ma luma. Sa ia le iloa po o le a le mea e fai. “Toe foi,” sa ia faatonuina ai Matini. “Toe su’e.”

“E le toe aoga,” o le tagi lea a Matini. “Ua uma ona ou sueina nofoaga uma i le fale. Ua uma foi ona ou saeia moega ma aluga, ma ua ou iloa ua leai se mea.”

“ E tatau ea la ona ou toe foi atu i lo’u toalua ma lea tala?” Sa fefe Iosefa ne’i oti o ia i lenei tala. “Ma e faapefea ona ou alu atu i luma o le Alii?”

Sa taumafai lona tina e faamafanafana ia te ia. Sa ia fai atu atonu o le a faamagalo o ia e le Alii pe afai e salamo ma le faamaulalo o ia. Ae sa matua tagitu’i Iosefa, matua ita ia te ia lava mo le le usitai i le Alii i le taimi muamua. Sa le manogi se ai mo le aso atoa. Sa ia moe i le po ma alu ai i le taeao na sosoo ai i Haramoni.[42]

A o vaai atu Lusi i lona alu ese atu, sa matua mamafatu lona loto. Sa foliga mai o mea uma na latou faamoemoe i ai o se aiga—o mea uma na aumaia le olioli i ni nai tausaga ua mavae—ua faafuasei ona mou atu nei.[43]

Faamatalaga

1. ◀ Joseph Smith—History 1:59; Joseph Smith History, 1838–56, volume A-1, 8, i le JSP, H1:236–38 (draft 2); Lucy Mack Smith, History, 1844–45, book 6, [1]–[2]; Knight, Reminiscences, 3.

2. ◀ Knight, Reminiscences, 3–4; Lucy Mack Smith, History, 1844–45, book 6, [1]–[3]; Joseph Smith History, circa Summer 1832, 1, i le JSP, H1:11.

3. ◀ “Mormonism—No. II,” Tiffany’s Monthly, Aug. 1859, 167–68; Lucy Mack Smith, History, 1844–45, book 6, [3]–[4]; Joseph Smith History, 1838–56, volume A-1, 8, i le JSP, H1:238 (draft 2). Topic: Witnesses of the Book of Mormon

4. ◀ “Mormonism—No. II,” Tiffany’s Monthly, Aug. 1859, 168–70.

5. ◀ Joseph Smith History, 1838–56, volume A-1, 8–9, i le JSP, H1:238 (draft 2); Knight, Reminiscences, 3; “Mormonism—No. II,” Tiffany’s Monthly, Aug. 1859, 170.

6. ◀ Lucy Mack Smith, History, 1844–45, book 6, [6]; Lucy Mack Smith, History, 1845, 121.

7. ◀ “Mormonism—No. II,” Tiffany’s Monthly, Aug. 1859, 170.

8. ◀ “Mormonism—No. II,” Tiffany’s Monthly, Aug. 1859, 170; Joseph Smith History, 1838–56, volume A-1, 9, i le JSP, H1:240 (draft 2).

9. ◀ Isaac Hale, Affidavit, Mar. 20, 1834, i le “Mormonism,” Susquehanna Register, and Northern Pennsylvanian, May 1, 1834, [1].

10. ◀ Joseph Smith History, 1838–56, volume A-1, 9, i le JSP, H1:240 (draft 2); Knight, Reminiscences, 3.

11. ◀ Lucy Mack Smith, History, 1844–45, book 6, [3]; Joseph Smith History, 1838–56, volume A-1, 9, i le JSP, H1:240 (draft 2); “Letter from Elder W. H. Kelley,” Saints’ Herald, Mar. 1, 1882, 68; taga’i foi i le Mataupu Faavae ma Feagaiga 9:7–8 (Revelation, Apr. 1829–D, i le josephsmithpapers.org).

12. ◀ Joseph Smith History, circa Summer 1832, 5, i le JSP, H1:15; Knight, Reminiscences, 3. Topic: Book of Mormon Translation

13. ◀ Joseph Smith History, 1838–56, volume A-1, 9, i le JSP, H1:238–40 (draft 2); Joseph Smith History, circa Summer 1832, 5, i le JSP, H1:15.

14. ◀ MacKay, “Git Them Translated,” 98–100.

15. ◀ Bennett, “Read This I Pray Thee,” 192.

16. ◀ Joseph Smith History, 1838–56, volume A-1, 9, i le JSP, H1:240 (draft 2); Bennett, Journal, Aug. 8, 1831, i le Arrington, “James Gordon Bennett’s 1831 Report on ‘The Mormonites,’” 355.

17. ◀ [James Gordon Bennett], “Mormon Religion—Clerical Ambition—Western New York—the Mormonites Gone to Ohio,” Morning Courier and New-York Enquirer, Sept. 1, 1831, [2].

18. ◀ Joseph Smith History, 1838–56, volume A-1, 9, i le JSP, H1:240–42 (draft 2); Jennings, “Charles Anthon,” 171–87; Bennett, “Read This I Pray Thee,” 178–216.

19. ◀ Joseph Smith History, 1838–56, volume A-1, 9, i le JSP, H1:244 (draft 2); Bennett, Journal, Aug. 8, 1831, i le Arrington, “James Gordon Bennett’s 1831 Report on ‘The Mormonites,’” 355; Knight, Reminiscences, 4. Topic: Martin Harris’s Consultations with Scholars

20. ◀ Joseph Smith History, circa Summer 1832, 5, i le JSP, H1:15; Isaia 29:11–12; 2 Nifae 27:15–19.

21. ◀ Lucy Mack Smith, History, 1844–45, book 6, [8]; Joseph Smith History, 1838–56, volume A-1, 9, i le JSP, H1:244; Joseph Smith III, “Last Testimony of Sister Emma,” Saints’ Herald, Oct. 1, 1879, 289–90.

22. ◀ Joseph Smith History, 1838–56, volume A-1, 9, i le JSP, H1:244 (draft 2); Isaac Hale, Affidavit, Mar. 20, 1834, i le “Mormonism,” Susquehanna Register, and Northern Pennsylvanian, May 1, 1834, [1]; Agreement with Isaac Hale, Apr. 6, 1829, i le JSP, D1:28–34.

23. ◀ Briggs, “A Visit to Nauvoo in 1856,” 454; see also Edmund C. Briggs to Joseph Smith, June 4, 1884, Saints’ Herald, June 21, 1884, 396.

24. ◀ Joseph Smith III, “Last Testimony of Sister Emma,” Saints’ Herald, Oct. 1, 1879, 289–90; Briggs, “A Visit to Nauvoo in 1856,” 454.

25. ◀ Joseph Smith History, 1838–56, volume A-1, 9, in JSP, H1:244 (draft 2); Isaac Hale, Affidavit, Mar. 20, 1834, i le “Mormonism,” Susquehanna Register, and Northern Pennsylvanian, May 1, 1834, [1].

26. ◀ Lucy Mack Smith, History, 1844–45, book 6, [8].

27. ◀ Lucy Mack Smith, History, 1844–45, book 6, [3]–[5], [8]–[9].

28. ◀ Lucy Mack Smith, History, 1844–45, book 6, [9]–[10]; Joseph Smith III, “Last Testimony of Sister Emma,” Saints’ Herald, Oct. 1, 1879, 289–90.

29. ◀ I se tala iloga, sa saunoa ai Ema Samita sa ia galue i le potu lava e tasi sa i ai Iosefa ma Oliva Kaotui a o la faamaeaina le faaliliuga i le 1829, ma sa peiseai foi sa i ai o ia a o galulue faaliliu ia Iosefa ma Matini i le 1828. (Joseph Smith III, “Last Testimony of Sister Emma,” Saints’ Herald, Oct. 1, 1879, 290.)

30. ◀ William Pilkington, Affidavit, Cache County, UT, Apr. 3, 1934, i le William Pilkington, Autobiography and Statements, Church History Library; “One of the Three Witnesses,” Deseret News, Dec. 28, 1881, 10.

31. ◀ Briggs, “A Visit to Nauvoo in 1856,” 454; Joseph Smith III, “Last Testimony of Sister Emma,” Saints’ Herald, Oct. 1, 1879, 289–90.

32. ◀ Tagai i le Lucy Mack Smith, History, 1844–45, book 6, [10]; Joseph Smith History, 1838–56, volume A-1, 9, i le JSP, H1:244; Joseph Smith History, circa Summer 1832, 5, i le JSP, H1:15; Knight, Reminiscences, 5; ma le Historical Introduction to Preface to the Book of Mormon, circa Aug. 1829, i le JSP, D1:92–93.

33. ◀ Joseph Smith History, 1838–56, volume A-1, 9, i le JSP, H1:244 (draft 2); Lucy Mack Smith, History, 1844–45, book 6, [10].

34. ◀ Lucy Mack Smith, History, 1844–45, book 6, [10]–[11]; book 7, [1].

35. ◀ Joseph Smith History, circa Summer 1832, 5, i le JSP, H1:15.

36. ◀ Joseph Smith History, 1838–56, volume A-1, 9–10, i le JSP, H1:244–46 (draft 2); Lucy Mack Smith, History, 1844–45, book 7, [1]; Knight, Reminiscences, 5.

37. ◀ Joseph Smith History, 1838–56, volume A-1, 9–10, i le JSP, H1:244–46 (draft 2).

38. ◀ Lucy Mack Smith, History, 1844–45, book 7, [1]–[2]. Autu: Joseph and Emma Hale Smith Family

39. ◀ Lucy Mack Smith, History, 1844–45, book 7, [1]–[2].

40. ◀ Lucy Mack Smith, History, 1844–45, book 7, [2]–[4].

41. ◀ Lucy Mack Smith, History, 1844–45, book 7, [5].

42. ◀ Lucy Mack Smith, History, 1844–45, book 7, [5]–[7]. Autu: Lost Manuscript of the Book of Mormon

43. ◀ Lucy Mack Smith, History, 1844–45, book 7, [7]. Autu: Lucy Mack Smith

MATAUPU 6

O Le Meaalofa ma le Mana o le Atua

Ina ua toe foi atu Iosefa i Haramoni i le taumafanafana o le 1828, sa toe faaali atu Moronae ia te ia ma aveese atu papatusi. “Afai e lava lou lotomaualalo ma salamo,” sa fetalai mai ai le agelu, “o le a e toe mauaina [papatusi] i le aso luasefulu lua o Setema.”[1]

Sa ufitia le mafaufau o Iosefa i le pogisa.[2] Sa ia iloa ua sese o ia i le le amanaiaina o le finagalo o le Atua ma le faatuatuaina o Matini i tusitusiga. O lea la ua le toe faatuatuaina o ia e le Atua i papatusi po o mea faaliliu upu. Sa lagona e Iosefa le onomea ia te ia o soo se faasalaga lava e auina mai ia te ia mai le lagi.[3]

I le mamafatū i le ta’usalaina ma le salamo, sa ia tootuli ai i ona tulivae, ma ta’uta’u atu ana agasala, ma aioi atu mo se faamagaloga. Sa ia mafaufau i le mea na ia sese ai ma mea e mafai ona ia toe faia ia sili atu ai pe afai e toe faataga o ia e le Alii e faaliliu.[4]

I se tasi aso ia Iulai, a o savali atu Iosefa i se mea e le mamao tele mai lona fale, sa faaali atu Moronae ia te ia. Sa tauaao atu e le agelu ia te ia mea faaliliu upu, ma sa vaaia e Iosefa se feau paia i totonu: “O galuega ma fuafuaga, ma faamoemoega o le Atua e le mafai ona taofia, pe mafai ona avea i latou ma meanoa.”[5]

Sa mafanafana ia upu, ae sa lei pine ae sau ai i tua ma le aoaiga. “Sa sa’olele lava au poloaiga,” sa fetalai mai ai le Alii. “Sa lē tatau ona sili atu lou fefe i tagata nai lo i le Atua.” Sa ia poloaiina Iosefa ia salamo ma ia faaeteete atili i mea paia. O faamaumauga i luga o papatusi auro sa sili atu ona taua nai lo le ta’uleleia o Matini po o le manao o Iosefa ia faafiafia tagata. Sa saunia e le Alii [papatusi] e toe faafou ai Lana feagaiga anamua ma aoao atu ai i tagata uma ia faalagolago ia Iesu Keriso mo le faaolataga.

Na uunaia e le Alii ia Iosefa e manatua Lona alofa mutimutivale. “Ia e salamo i le mea sa e faia,” na Ia poloai atu ai, “ma o loo filifilia pea lava oe.” Na Ia toe valaauina Iosefa e avea ma Ana perofeta ma tagatavaai. Peitai na Ia lapataia o ia e uai atu i Lana upu.

“Vagana ai ua e faia lenei mea, o le a tuu atu oe ma avea ai e pei o isi tagata, ma lē toe maua se meaalofa.”[6]

I lena tautoulu, sa malaga atu ai matua o Iosefa i le itu i saute i Haramoni. Toeiitiiti lava lua masina talu ona tuua e Iosefa lo latou aiga i Manaseta, ae latou te le i toe faalogo lava i se tala mai ia te ia. Sa la popole ua lofituina o ia i faalavelave [na tutupu] i le taumafanafana. I le na o ni nai vaiaso, sa maliu ai le la pepe muamua, toeitiiti lava a maliu ai ma si ona faletua, ma leiloloa ai foi ma itulau o tusitusiga. Sa la mananao ia mautinoa o loo manuia i laua ma Ema.

[Masalo] e itiiti ifo ma se maila taunuu loa i laua, ae oso loa le olioli tele o Iosefa le Matua ma Lusi i le vaai atu o tu mai Iosefa i le aualatele i luma atu, o loo toafimalie ma fiafia. Na ia faamatala atu ia i laua le aveesea o le talitonuga o le Atua ia te ia, lana salamo i ana agasala, ma le mauaina o le faaaliga. Sa tuia o ia i le aoaiga a le Alii, ae pei o perofeta o anamua, sa ia tusia i lalo le faaaliga mo isi e faitau i ai. O le uluai taimi lea na ia tusifaamaumauina ai le afioga a le Alii ia te ia.

Sa ta’u atu foi e Iosefa i ona matua ua toe faafoi mai e Moronae ia papatusi ma mea faaliliu upu. Sa foliga mai na fiafia le agelu, sa faamatala ai e Iosefa. “Sa ia ta’u mai ia te au ua alofagia au e le Alii mo lo’u faamaoni ma le lotomaualalo.”

Ua teu ese nei ma le saogalemu faamaumauga i totonu o le fale, ma nana i se pusa. “O loo tusiupu Ema mo au i le taimi nei,” sa ta’u atu ai e Iosefa ia i laua, “ae sa fetalai mai le agelu o le a auina mai e le Alii se tagata e tusitusi mo au, ma ou te talitonu o le a faapena lava ona fai.”[7]

O le tautotogo na sosoo ai, sa malaga atu ai Matini i Haramoni ma se tala le lelei. Ua faato’ai e lona toalua se tagi i le faamasinoga, ua tuuaia ai Iosefa o se tagata taufaasese o loo faafoliga na te faaliliua ni papatusi auro. Sa faamoemoeina nei e Matini se tusi samania e poloaiina ai o ia e molimau i le faamasinoga. E ao ona ia tautino atu na faavalea o ia e Iosefa, a leai o le a molia foi o ia e Lusi i le taufaavalea.[8]

Sa uunaia e Matini ia Iosefa ia avatu ia te ia nisi faamaoniga o le moni o papatusi. Sa ia manao e ta’u i le faamasinoga mea uma e uiga i le faaliliuga, ae sa ia popole o le a le talitonu tagata ia te ia. Ae sa saili foi e Lusi le fale o Samita ae lei maua lava se faamaumauga. Ma e ui sa ia auauna o se tusiupu ia Iosefa mo le lua masina, ae sa lei vaai lava Matini i papatusi ma sa le mafai ona ia molimau atu na ia vaai i ai.[9]

Sa avatu e Iosefa lea fesili i le Alii ma maua mai ai se tali mo lana uo. O le a le ta’u atu e le Alii ia Matini ana tala e fai atu i le faamasinoga, o le a Ia le tuuina atu foi ia te ia nisi faamaoniga sei vagana ua filifili ia Matini e lotomaualalo ma faaaoga le faatuatua. “Afai latou te le talitonu i a’u upu, o le a latou le talitonu ia te oe, la’u auauna e, Iosefa,” Sa Ia fai mai ai, “pe ana mafai ona e faaali atu ia te i latou mea uma ua Ou tuu atu ia te oe.”

Sa folafola mai e le Alii e taulima pea Matini ma le alofa mutimutivale, pe afai na te faia mea na faia e Iosefa i lena taumafanafana ma faalotomaualaloina o ia lava, ma faalagolago i le Atua, ma aoao mai i ana mea sese. E toatolu molimau faamaoni o le a vaai i papatusi i le taimi e tatau ai, sa fetalai mai ai le Alii, ma e mafai ona avea Matini ma le tasi o i latou pe afai na te tuu lona saili mo faamaoniga a isi.[10]

A o lei faamaeaina Ana afioga, sa faia e le Alii se tautinoga. “Afai e le faamaaaina e lenei tupulaga o latou loto,” sa Ia fetalai mai ai, “o le a ou faatuina la’u ekalesia.”[11]

Sa mafaufau Iosefa i nei upu a o kopiina e Matini le faaaliga. Ona la faafofoga lea ma Ema a o toe faitau atu e Matini e siaki ai lona sa’o atoatoa. A o latou faitauina, sa sau i totonu le tama o Ema i le potu ma faalogologo i ai. Ina ua maea, sa ia fesili atu po o ai e ana ia upu.

“O fetalaiga a Iesu Keriso,” sa faamalamalama atu ai e Iosefa ma Ema.

“Ou te manatu o lena mea atoa o se taufaasese,” sa fai atu ai Isaako. “Ia lafoai.”[12]

Sa le amanaiaina e Matini le tama o Ema, ae ave lana kopi o le faaaliga ma oso loa i luga o le taavale solofanua ma alu loa i le fale. Na sau o ia e Haramoni e saili se faamaoniga o papatusi, ma sa ia tuua ma se faaaliga na molimau mai ai i le moni. Sa le mafai ona ia faaaogaina i le faamasinoga, ae sa ia foi atu i Palamaira ma le iloaina sa silafia e le Atua o ia.

Mulimuli ane, a o tu ai Matini i luma o le faamasino, sa ia tuuina atu se molimau faigofie, ma le mamana. Faatasi ma lona lima na sii i luga i le lagi, sa ia tautino atu na ia avatu ma le lotomalie ia Iosefa le lima sefulu tala e fai ai le galuega a le Alii. Faatasi ai ma le leai o se faamaoniga o tuuaiga a Lusi, sa faaleaogaina ai e le faamasinoga le moliaga.[13]

A o le taimi lea, sa faaauau ai pea e Iosefa le faaliliuga, ma tatalo ia vave ona auina atu e le Alii ia te ia se isi tusiupu.[14]

I Manaseta, sa i ai se alii talavou e igoa ia Oliva Kaotui sa nonofo faatasi ma matua o Iosefa. Sa tasi le tausaga na laitiiti ai Oliva ia Iosefa, ma i le tautoulu o le 1828 sa ia amata faiaoga ai i se aoga pe ā ma le maila le mamao i saute mai le faatoaga a le au Samita.

O faiaoga sa masani lava ona nonofo faatasi ma aiga o a latou tamaiti aoga, ma ina ua faalogo Oliva i fafatala e uiga ia Iosefa ma papatusi auro, sa ia fesili pe mafai ona ia nofo faatasi ma le au Samita. I le taimi muamua sa ia iloaina ai nao ni nai faamatalaga mai le aiga. O tusitusiga na leiloloa ma le faitatala i le lotoifale na latou faaeteete ai i le toe faia o nisi faamatalaga.[15]

Ae i le taumalulu o le 1828–29, a o aoao atu e Oliva le fanau a Samita, sa faatuatuaina ai o ia e le [au Samita]. Pe tusa o lea taimi, sa toe foi atu ai Iosefa le Matua mai se malaga i Haramoni ma se faaaliga ua tautino ai o le a amata e le Alii se galuega ofoofogia.[16] E oo ifo i lena taimi ua faamaonia Oliva o se tagata sailiili faamaoni mo le upumoni, ma sa faamatala atu ia te ia e matua o Iosefa le valaauga paia o lo laua atalii.[17]

O mea na la ta’u atu na faagaeetia ai Oliva, ma sa ia moomoo ai e fesoasoani i le faaliliuga. E pei foi o Iosefa, sa le faamalieina foi Oliva i lotu faaonapo nei ma sa talitonu i se Atua o vavega o loo faaali mai pea Lona finagalo i tagata.[18] Ae sa mamao ese Iosefa ma papatusi auro, ma sa leiloa e Oliva pe mafai faapefea ona ia fesoasoani i le galuega pe afai e nofo o ia i Manaseta.

I se tasi aso o le tautotogo, a o mamafa le toulu o timuga i luga o le taualuga o le fale o le au Samita, sa ta’u atu e Oliva i le aiga ua ia manao e alu i Haramoni e fesoasoani ia Iosefa pe a tuua le aoga. Sa uunaia o ia e Lusi ma Iosefa le Matua ia ōle atu i le Alii pe o sa’o ona manao.[19]

Ina ua malolo e moe, sa tatalo faalilolilo ia Oliva e fia iloa pe moni mea na ia faalogo ai e uiga i papatusi auro. Sa faaali e le Alii ia te ia se faaaliga e uiga i papatusi auro atoa ai ma taumafaiga a Iosefa ia faaliliuina. Na i ona luga se lagona toafilemu, ma sa ia iloa ai e tatau ona ia ofo atu e fai ma tusiupu a Iosefa.[20]

E lei faamatalaina e Oliva i se tasi lana tatalo. Ae o le taimi lava na uma ai le vaituuaga o le aoga, na la savavali ai ma le uso o Iosefa o Samuelu mo Haramoni, e silia ma le selau maila le mamao. Sa malulu le auala ma palapala ona o le timu o le tautotogo, ma sa satia i le aisa se tamaivae o Oliva i le taimi na la taunuu ai ma Samuelu i le faitotoa o le fale o Iosefa ma Ema. Ae na naunau o ia e fia feiloai i le ulugalii ma ia iloa e ia lava pe na faapefea ona galue le Alii e ala i le perofeta talavou.[21]

O le taimi lava na taunuu ai Oliva i Haramoni, sa peisea’i ua leva lava ona i ai o ia iina. Sa leva le po o talanoa Iosefa ma ia, faalogologo i lana tala, ma tali ana fesili. Sa iloa gofie lava na lelei le a’oga a Oliva, ma sa vave lava ona talia e Iosefa lana ofo ia fai ma ana tusiupu.

I le mavae ai o le taunuu atu o Oliva, o le galuega muamua lava a Iosefa o le faamalupuipuia lea o se nofoaga e galulue ai. Sa ia talosagaina Oliva e tusi se feagaiga lea sa folafola atu ai Iosefa na te totogi atua i lona tama faaletulafono le tamai fale lea sa la nonofo ai ma Ema, faapea ai ma le falepovi, le faatoaga, ma le vaieli na lata ane.[22] I le mafaufau ai i le soifua manuia o lo la afafine, sa malilie ai matua o Ema i tuutuuga ma folafola atu e fesoasoani e faatoafilemu popolega o tuaoi e uiga i lo latou atuatuvale e uiga ia Iosefa.[23]

Ae o lea taimi, na amata ai ona faaliliu ia Iosefa ma Oliva. Sa lelei lo la galulue faatasi ai, i lea vaiaso ma lea vaiaso, faatasi ai ma Ema i le tele o taimi i totonu o le potu lava e tasi sa faia ai ana galuega o aso faisoo.[24] O nisi taimi sa faaliliu ai Iosefa e ala i le tilotilo atu i mea faaliliu ma faitauina i le faaPeretania mataitusi o i luga o papatusi.

E tele taimi sa ia iloa ai e sili ona faigofie le faaaoga o se maa vaai se tasi. Na te tuu le maa vaai i totonu o lona pulou, ona tuu atu lea o ona foliga i totonu o le pulou e poloka ai le malamalama, ae pulatoa atu i le maa. O le malamalama mai le maa e susulu i le pogisa, ma faaali mai ai upu ia sa faalau atu e Iosefa a o kopi faanatinati i lalo e Oliva.[25]

I lalo o le taitaiga a le Alii, sa lei taumafai Iosefa e toefaaliliu itulau sa leiloloa. Ae, na fauauau pea e ia ma Oliva ona faagasolo ia faamaumauga. Sa faaali atu e le Alii e faapea sa faatosina e Satani ia tagata amioleaga e ave ia itulau, fesuiai ia upu, ma faaaoga ia faaoso ai le masalosalo i le faaliliuga. Ae na faamautinoa atu e le Alii ia Iosefa sa Ia musuia ia perofeta anamua o e sa saunia ia papatusi e faaaogai ai se isi tala e atoatoa atu o anomea na leiloloa.[26]

“O le a ou faafememea’iina i latou o e fesuia’ia a’u upu,” na ta’u atu ai e le Alii ia Iosefa. “O le a Ou faaali atu ia te i latou e sili atu loʼu poto nai lo le faitogafiti-poto o le tiapolo.”[27]

O le avea ma tusiupu a Iosefa na faagaeetia ai Oliva. O lea aso ma lea aso, sa ia faalogologo ai a o faalau mai e lana uo le talafaasolopito faigata o malo tetele e lua, o sa Nifae ma sa Lamana. Sa la aoao ai e uiga i tupu amiotonu ma tupu amioleaga, o tagata na pauu atu i le nofopologa ma sa laveaiina mai ai, o se perofeta anamua na faaaogaina maa vaai e faaliliu ai faamaumauga na toe maua mai ogaeleele na tumu i ponaivi. Faapei o Iosefa, o lena perofeta o se talifaaaliga ma tagatavaai ua faamanuiaina i le meaalofa ma le mana o le Atua.[28]

Sa toe molimau mai talafaamaumau ia Iesu Keriso, ma sa vaaia e Oliva le auala na taitai ai e perofeta se ekalesia anamua ma le auala sa galulue ai alii ma tamaitai masani i le galuega a le Atua.

Ae sa tele pea fesili a Oliva e uiga i le galuega a le Alii, ma sa galala o ia mo tali. Sa sailia e Iosefa se faaaliga mo ia e ala i le Urima ma le Tumema, ma sa tali mai le Alii. “Afai e te ole mai ia te aʼu o le a e mauaina,” na Ia tautino atu ai. “Ma afai e te ole atu, o le a e iloa mealilo ua silisili ma ofoofogia.”

Na uunaia foi e le Alii ia Oliva ia manatua le molimau na ia maua a o lei sau i Haramoni, lea na teufatuina e Oliva ia te ia lava. “Ou te lei tautala atu ea le filemu i lou mafaufau e uiga i le mataupu? O le a se molimau sili atu e mafai ona e maua nai lo le molimau mai le Atua?” na fesili ai le Alii. “Afai ua Ou tau atu ia te oe mea e leai se tagata na te iloaina, ua e lē mauaina ea se molimau?[29]

Sa ofo lava Oliva. Na vave ona ia ta’u atu ia Iosefa e uiga i lana tatalo faalilolilo ma le molimau paia sa ia mauaina. Semanu e leai lava se isi na te iloaina vagana ai le Atua, na ia fai atu ai, ma ua ia iloa nei e moni le galuega.

Sa la toe foi e galulue, ma sa amata ona mafaufau Oliva pe mafai foi e ia ona faaliliu.[30] Sa ia talitonu e mafai e le Atua ona galue e ala i meafaigaluega e pei o maa vaai, ma sa ia faaaogaina i nisi taimi se tootoo faalelagi ia maua mai ai le vai ma minerale. Ae sa ia le mautinoa pe na galue lenei tootoo e ala i le mana o le Atua. O le faagasologa o se faaaliga sa avea pea ma mealilo ia te ia.[31]

Na toe ave e Iosefa fesili a Oliva i le Alii, ma sa ta’u atu e le Alii ia Oliva e faapea sa ia te ia le mana e maua ai le malamalama pe afai e ole atu i le faatuatua. Na faamautu mai e le Alii o le tootoo a Oliva na galue e ala i le mana o le Atua, e pei o le tootoo o Arona i le Feagaiga Tuai. Ona ia aoao atili lea ia Oliva e uiga i faaaliga. “O le a ou ta’u atu ia te oe i lou mafaufau ma lou loto, e ala i le Agaga Paia,” sa Ia tautino mai ai. “Faauta, o le agaga lenei o faaaliga.”

Sa Ia ta’u atu foi ia Oliva e mafai ona ia faaliliuina ia faamaumauga e faapei ona sa faia ai e Iosefa, pau lava le mea ia faalagolago i le faatuatua. “Ia manatua,” sa fetalai mai ai le Alii, “a aunoa ma le faatuatua e le mafai ona e faia se mea.”[32]

Ina ua mavae le faaaliga, sa fiafia lava Oliva e faaliliu. Sa ia mulimuli i le faataitaiga a Iosefa, ae a oo ina faafaigata le oo mai o upu, sa le fiafia o ia ma lē mautonu.

Sa vaaia e Iosefa le tauivi o lana uo ma sa ia malamalama lelei i ai. Sa tele sona taimi na alu i le tau faaogatusaina o lona loto ma le mafaufau i le galuega o le faaliliu, ae sa foliga mai na manatu lava Oliva e vave lava ona ia atamai ai. Sa lei lava le i ai o se meaalofa faaleagaga. Sa ao ona ia faafailele ma atiae i le aluga o taimi mo le faaaogaina i le galuega a le Atua.

Sa vave ona fati Oliva e faaliliu ma fesili atu ai ia Iosefa pe aisea na le faamanuiaina ai o ia.

Sa fesili atu Iosefa i le Alii. “Sa e manatu o le a ou tuu atu ia te oe lena mea, ae e te lei mafaufau i ai ae nao lou ole mai ai ia te a’u,” sa tali mai ai le Alii. “E ao ina e suesue i ai i lou mafaufau; ona ao lea ona e ole mai ia te au pe ua sao.”

Sa faatonuina e le Alii ia Oliva ina ia onosai. “Ua le tatau ona e faaliliu nei,” sa Ia fetalai mai ai. “O le galuega ua valaaulia oe e te faia o le tusitusi lea mo la’u auauna o Iosefa.” Sa Ia folafola atu ia Oliva isi avanoa e faaliliu ai i se taimi mulimuli ane, ae mo le taimi nei o ia o le tusiupu ae o Iosefa o le tagatavaai.[33]

Faamatalaga

1. ◀ Lucy Mack Smith, History, 1844–45, book 7, [9].

2. ◀ Tagai Mataupu Faavae ma Feagaiga 10:2 (Revelation, Spring 1829, i le josephsmithpapers.org).

3. ◀ Tagai Lucy Mack Smith, History, 1844–45, book 7, [5]–[7].

4. ◀ Lucy Mack Smith, History, 1844–45, book 7, [8]–[9].

5. ◀ Mataupu Faavae ma Feagaiga 3:1 (Revelation, July 1828, i le josephsmithpapers.org); Lucy Mack Smith, History, 1844–45, book 7, [8]–[9]; Joseph Smith History, 1838–56, volume A-1, 10, i le JSP, H1:246 (draft 2).

6. ◀ Mataupu Faavae maFeagaiga 3 (Revelation, July 1828, at josephsmithpapers.org); Joseph Smith History, circa Summer 1832, [6], i le JSP, H1:16; Lucy Mack Smith, History, 1844–45, book 7, [8]–[9]

7. ◀ Lucy Mack Smith, History, 1845, 138; Lucy Mack Smith, History, 1844–45, book 7, [8]–[11].

8. ◀ Preface to Book of Mormon, circa Aug. 1829, i le JSP, D1:92–94; “Testamoney of Martin Harris,” Sept. 4, 1870, [4], Edward Stevenson Collection, Church History Library; Lucy Mack Smith, History, 1844–45, book 8, [5]; Historical Introduction to Revelation, Mar. 1829 [DC 5], i le JSP, D1:14–16.

9. ◀ “Testamoney of Martin Harris,” Sept. 4, 1870, [4], Edward Stevenson Collection, Church History Library; Lucy Mack Smith, History, 1844–45, book 6, [9]; book 8, [5].

10. ◀ Mataupu Faavae ma Feagaiga 5 (Revelation, Mar. 1829, at josephsmithpapers.org).

11. ◀ Faaaliga, Mat. 1829 [DC 5], i le JSP, D1:17.

12. ◀ Isaac Hale, Affidavit, Mar. 20, 1834, i le “Mormonism,” Susquehanna Register, and Northern Pennsylvanian, May 1, 1834, [1]; “considered” in original changed to “consider.”

13. ◀ Lucy Mack Smith, History, 1844–45, book 8, [6]–[7]

14. ◀ Lucy Mack Smith, History, 1844–45, book 7, [11].

15. ◀ Lucy Mack Smith, History, 1844–45, book 7, [12]; “Mormonism,” Kansas City Daily Journal, June 5, 1881, 1; Morris, “Conversion of Oliver Cowdery,” 5–8.

16. ◀ Lucy Mack Smith, History, 1844–45, book 7, [12]; Knight, Reminiscences, 5; Mataupu Faavae ma Feagaiga 4 (Revelation, Feb. 1829, at josephsmithpapers.org);tagai foi Darowski, “Joseph Smith’s Support at Home,” 10–14.

17. ◀ Lucy Mack Smith, History, 1844–45, book 7, [12]

18. ◀ Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:15.

19. ◀ Mataupu Faavae ma Feagaiga 6 (Revelation, Apr. 1829–A, at josephsmithpapers.org); Lucy Mack Smith, History, 1844–45, book 7, [12]; book 8, [1].

20. ◀ Joseph Smith History, 1838–56, volume A-1, 15, in JSP, H1:284 (draft 2); Joseph Smith History, circa Summer 1832, [6], in JSP, H1:16; Lucy Mack Smith, History, 1844–45, book 8, [1]; tagai foi Mataupu Faavae ma Feagaiga 6:22–23 (Revelation, Apr. 1829–A, at josephsmithpapers.org).

21. ◀ Lucy Mack Smith, History, 1844–45, book 8, [3]–[4]; Joseph Smith History, circa Summer 1832, [6], i le JSP, H1:16.

22. ◀ Lucy Mack Smith, History, 1844–45, book 8, [4]; Joseph Smith History, 1838–56, volume A-1, 13, i le JSP, H1:276 (draft 2); Agreement with Isaac Hale, Apr. 6, 1829, in JSP, D1:28–34; Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:14.

23. ◀ Joseph Smith History, 1838–56, volume A-1, 18, in JSP, H1:296 (draft 2).

24. ◀ Joseph Smith History, 1838–56, volume A-1, 15, in JSP, H1:284 (draft 2); Lucy Mack Smith, History, 1844–45, book 8, [4]; Joseph Smith III, “Last Testimony of Sister Emma,” Saints’ Herald, Oct. 1, 1879, 290. Autu: Daily Life of First-Generation Latter-day Saints

25. ◀ “Book of Mormon Translation,” Gospel Topics, topics.lds.org; Joseph Smith History, 1838–56, volume A-1, 15, in JSP, H1:284 (draft 2); Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:14; Joseph Smith III, “Last Testimony of Sister Emma,” Saints’ Herald, Oct. 1, 1879, 290; “Golden Bible,” Palmyra Freeman, Aug. 11, 1829, [2]. Autu: Book of Mormon Translation

26. ◀ Mataupu Faavae ma Feagaiga 10:45 (Revelation, Spring 1829, at josephsmithpapers.org); 1 Nifae 9:5; Upu a Mamona 1; Mataupu Faavae ma Feagaiga 3 (Revelation, July 1828, i le josephsmithpapers.org).

27. ◀ Mataupu Faavae ma Feagaiga 10:42–43 (Faaaliga, Mat. 1829, i le josephsmithpapers.org). Autu: Lost Manuscript of the Book of Mormon

28. ◀ Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:14; Mosaea 8:16–18; tagai foi Ominae 1:20; Mosaea 8:8–13; 28:11–15, 20; Alema 37:21, 23; ma le Eteru 3:24–28.

29. ◀ Mataupu Faavae ma Feagaiga 6:5, 11, 22–24 (Faaaliga, Ape. 1829–A, i le josephsmithpapers.org).

30. ◀ Mataupu Faavae ma Feagaiga 6:10–13 (Faaaliga, Ape. 1829–A, i le josephsmithpapers.org); Mataupu Faavae ma Feagaiga 8:4–8 (Faaaliga, Ape. 1829–B, i le josephsmithpapers.org); Historical Introduction to Revelation, Apr. 1829–B [DC 8], i le JSP, D1:44–45; Revelation Book 1, 13, i le JSP, MRB:15.

31. ◀ Lucy Mack Smith, History, 1844–45, book 8, [1]; Paul and Parks, History of Wells, Vermont, 81; Historical Introduction to Revelation, 1829–B [DC 8], i le JSP, D1:44–45; tagai foi Baugh, Days Never to Be Forgotten; Bushman, Rough Stone Rolling, 73; and Morris, “Oliver Cowdery’s Vermont Years and the Origins of Mormonism,” 106–29. Autu: Divining Rods

32. ◀ Mataupu Faavae ma Feagaiga 6 (Faaaliga, Aper. 1829–A, i le josephsmithpapers.org); Mataupu Faavae ma Feagaiga 8 (Revelation, Apr. 1829–B, i le josephsmithpapers.org); Joseph Smith History, 1838–56, volume A-1, 13–14, i le JSP, H1:276–78 (draft 2); tagai foi Book of Commandments 7:3; ma le Mataupu Faavae ma Feagaiga 8:6–7.

33. ◀ Mataupu Faavae ma Feagaiga 9 (Revelation, Apr. 1829–D, i le josephsmithpapers.org); Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:14.

Mataupu 7

Uso a Auauna

O le tautotogo o le 1829 sa malulu ma timuga lea na oo lava ia Me. A o nonofo ai i totonu o fale ia faifaatoaga i Haramoni, ma tolopo le totoina o a latou faatoaga o le tautotogo seia oo ina faaleleia le tau, sa faaliliu pea e Iosefa ma Oliva le tele o faamaumauga i le mea na gata ai lo la mafai.[1]

Sa oo ina la tau atu i le tala e uiga i le mea na tupu ia sa Nifaē ma sa Lamanā ina ua maliu Iesu i Ierusalema. Sa faamatalaina ai mafui’e tetele ma matagi ia na tetemū ai tagata ma suia ai foliga o le eleele. O nisi aai na goto ifo i le palapala, ae o isi na apoia e le afi ma mu ai. Na vaeluaina e le uila le lagi mo itula ma na mou ese le la, ma ufitia ai ē na totoe i le pouliuli mafiafia. Sa fetagisi tagata mo le tolu aso, ma faavauvau mo o latou tagata ua feoti.[2]

Mulimuli ane, na ulufia e le siufofoga o Iesu Keriso le faanoanoa. “Pe tou te le foi mai nei ea ia te au,” sa Ia fesilli atu ai, “ma salamo ia outou agasala, ma liliu, ina ia ou faamaloloina outou?”[3] Sa Ia sii ese le pouliuli, ma sa salamo tagata. Sa lei pine, ae faapotopoto atu le toatele o i latou i se malumalu i se laueleele na taua o Nuumau, lea na latou talanoa ai i suiga ofoofogia i le laueleele.[4]

A o talanoa tagata o le tasi ma le isi, sa latou vaaia le Alo o le Atua o afio ifo mai le lagi. “O Au o Iesu Keriso,” sa Ia fetalai atu ai, “o le na molimau i ai perofeta o le a sau i le lalolagi.”[5] Sa Ia mafuta ma i latou mo se taimi, sa aoao atu Lana talalelei, ma poloaiina i latou ia papatisoina e ala i le faatofuina mo le faamagaloga o agasala.

“Soo se tasi e talitonu mai ia te au, ma papatisoina, o ia lava lea o le a faaolaina,” sa Ia tautino mai ai. “O i latou ia o i latou o e o le a mautofi i le malo o le Atua.”[6] A o lei toe afio ae i le lagi, sa Ia tuu atu i alii amiotonu le pule e papatiso ai i latou na talitonu ia te Ia.[7]

A o la faaliliu, sa taia Iosefa ma Oliva i nei aoaoga. E pei foi o lona uso o Alevine, sa lei papatisoina foi Iosefa, ma sa ia manao ai ia iloa atili e uiga i le sauniga ma le pule tatau e faatino ai.[8]

Ia Me 15, 1829, sa matafi ese le timu ma savavali atu ai Iosefa ma Oliva i totonu i le togavao e latalata ane i le Vaitafe o Susikuana. Sa la tootutuli, ma ole atu i le Atua e uiga i le papatisoga ma le faamagaloga o agasala. A o la tatalo, sa tulei mai le filemu i le siufofoga o le Togiola ia i la’ua, ma sa faaali atu se agelu i se ao o le malamalama. Sa ia faailoa mai o ia o Ioane le Papatiso ma tuu ona aao i luga o o la ulu. Sa faatumulia o la loto i le olioli a o siomia i laua e le alofa o le Atua.

“I luga o oulua o’u uso a auauna e,” sa tautino atu ai Ioane, “i le suafa o le Mesia ou te faaee atu i ai le Perisitua o Arona, ua umia ki o asiasiga a agelu, ma o le talalelei o le salamo, ma o le papatisoga o le faatofuina mo le faamagaloina o agasala.”[9]

Sa mālū le siufofoga o le agelu, ae sa foliga mai na matua tuia ai loto o Iosefa ma Oliva.[10] Sa ia faamanino mai o le Perisitua Arona ua faatagaina ai i laua e faatino papatisoga. Ma ia poloaiina i laua ia papatiso e le tasi le isi pe a ia aluese. Sa ia fai mai foi o le a la mauaina mulimuli ane le mana faaopoopo o le perisitua, lea o le a la maua ai le pule e faaee ai le meaalofa o le Agaga Paia i le tasi ma le isi ma i luga o i latou la te papatisoina.

Ina ua tuua e Ioane le Papatiso, sa savavali atu Iosefa ma Oliva i le vaitafe ma savavali atu i totonu. Sa muamua ona papatiso e Iosefa ia Oliva, ma o le taimi lava na ea a’e ai o ia i luga o le vai, sa amata ai e Oliva ona vavalo e uiga i mea o le a le o toe mamao ae tutupu. Ona papatiso lea e Oliva o Iosefa, lea na tu ae mai le vai ma vavalo e uiga i le tulai ae o le ekalesia a Keriso, lea na folafola mai e le Alii e faatu i totonu o i latou.[11]

I le mulimuli ai i faatonuga a Ioane le Papatiso, sa la toe foi atu ai i le togavao ma faauu e le tasi le isi i le Perisitua Arona. I le la suesuega o le Tusi Paia, faapea ai ma le la faaliliuga o le faamaumauga anamua, sa tele ai ina faitau Iosefa ma Oliva e uiga i le perisitua ma le pule e galue ai i le suafa o le Atua. O lenei la ua tauaveina e i laua lava lena pule.

Ina ua mavae le la papatisoga, sa iloa e Iosefa ma Oliva, o mau ia na foliga mai na faigata ma fenumiai, ua faafuasei lava ona manino atili. Sa lofia uma o la mafaufau i le upumoni ma le malamalama.[12]

I Niu Ioka, sa matua naunau ai lava le uo a Oliva, o Tavita Uitimera e aoao atili e uiga i le galuega a Iosefa. E ui sa nofo Tavita i Faiete, pe tusa o le tolusefulu maila mai Maniseta, ae sa avea i laua ma Oliva ma ni uo a o faiaoga ai Oliva ma nonofo faatasi ma le au Samita. Sa tele ina la talanoa e uiga i papatusi auro, ma ina ua masii atu ia Oliva i Haramoni, sa ia folafola atu e tusi atu ia Tavita e uiga i le faaliliuga.

Mulimuli ane i se taimi puupuu sa amata ona taunuu atu tusi. Sa tusia e Oliva e faapea na iloa e Iosefa ni faamatalaga e uiga i lona olaga lea e leai se isi e mafai ona ia iloa sei vagana ua ala mai i se faaaliga mai le Atua. Na ia faamatala afioga a le Alii ia Iosefa ma le faaliliuga o le talafaamaumau. I se tasi tusi, sa tusia ai e Oliva ni nai laina o le faaliliuga, ma molimau atu e uiga i lona moni.

I le isi tusi na faailoa atu ai ia Tavita o le finagalo lea o le Atua mo ia le aumaia o lana vaega ma le taavaletoso i Haramoni e fesoasoani ai ia Iosefa, Ema, ma Oliva ia masii atu i le fale o Uitimera i Faiete, lea o le a latou faamaeaina ai le faaliliuga.[13] Sa faasolo ina le fiafia tagata i Haramoni i le au Samita. O isi alii na taufaamatau e osofaia i latou, ae ana le seanoa le tosinaga a le aiga o Ema, semanu e matuia so latou manu’aga.[14]

Sa faasoa atu e Tavita ia tusi a Oliva i ona matua ma ona tei, ia na malilie e talileleia Iosefa, Ema, ma Oliva i lo latou aiga. O le au Uitimera o e na tupuga mai i tagata na tautatala faaSiamani na nofoia le nofoaga ma sa tauleleia i latou mo le galulue malosi ma le tuuto. Sa lava le latalata o la latou faatoaga i le fale o le au Samita mo se asiasiga ae sa lava le mamao e taofia ai le au gaoi mai le faalavelave ia i latou.[15]

Sa manao Tavita e vave alu loa i Haramoni, ae sa faamanatu atu i ai e lona tama e toe lua ona aso o galuega mamafa e fai a o lei alu. O le vaitau o le toto o meatoto, ma sa manaomia ona suotosinaina e Tavita le luasefulu eka ma faalelei le eleele i mea faalelei eleele e fesoasoani ai ia ola a latou saito. Sa fai i ai lona tama e tatau ona ia tatalo muamua ia iloa ai pe talafeagai tonu le alu loa i lena taimi.

Sa fai e Tavita le fautuaga a lona tama, ma a o ia tatalo, sa ia lagonaina le Agaga o tau atu ia te ia ia faauma lana galuega i le fale a o lei alu atu i Haramoni.

I le taeao na sosoo ai, sa savali atu ai Tavita, i le fanua ma vaaia ni atulaina paauli i le eleele na le’i suaina i le afiafi na mavae atu. I le asiasi atili atu i le fanua, sa ia vaaia ai ni eka se ono ua uma ona suaina i le po, ma o loo faatali mai le palau mo ia i le atulaina mulimuli, ua saunia mo ia e faauma le galuega,

Sa maofa le tama o Tavita ina ua ia iloaina le mea na tupu. “Masalo o loo i ai se mana tele iinei,” sa ia fai atu ai, “ma ou te manatu e tatau ona e alu i Penisilevania i le taimi lava e uma ai ona lulu lau faalelei eleele.”

Sa galue malosi Tavita e sua le fanua na totoe ma saunia le eleele mo se totoina faamanuiaina o meatoto. Ina ua ia maea, sa ia faagutuina lana taavale solofanua i se vaega o solofanua malolosi ma vave alu atu loa i Haramoni nai lo le taimi na faamoemoeina.[16]

O le taimi lava na masii atu ai Iosefa, Ema ma Oliva i Faiete, sa matua pisi ai lava ma le tina o Tavita. Sa toavalu le fanau a Meri Uitimera ma lona toalua o Pita, i le vaitausaga o le sefululima ma le tolusefulu, ma o nisi sa lei toe nonofo ai i le fale sa nonofo lata ane i le aiga. O le taulimaina o o latou manaoga, sa faatumulia ai aso o Meri i galuega, atoa ai ma ana malō e toatolu sa faaopoopo atili i ai isi galuega. Sa faatuatuaina e Meri le valaauga o Iosefa ma sa lei faitio lava, ae sa matua lelava lava.[17]

O le vevela i Faiete i lena taumafanafana sa matua matautia lava. A o tataina e Meri ia lavalava ma saunia meaai, sa faalauina atu e Iosefa le faaliliuga i se potu pito i luga. Sa masani ona tusitusi Oliva mo ia, ae mai lea taimi i lea taimi sa feauaua’i ai ma Ema po o se tasi o le au Uitimera e tusitusi.[18] O nisi taimi, pe a lelavava Iosefa ma Oliva e faaliliu, la te o atu i se vailepa lataane ma togitogi maa e faapisipisi i luga o le vai.

Sa itiiti se taimi e malolo ai ia Meri lava ia, ae sa faigata ona onosa’ia le galuega faaopoopo ma le avega sa i ona luga.

I se tasi aso, a o i ai o ia i le pa povi i le mea sa tatau ai susu o povi, sa ia vaaia se tamaloa ulu sinā ma se taga sa amo i lona tauau. O lona tu faafuasei mai na fefe ai o ia, ae a o ia latalata mai, sa ia saunoa atu ia te ia i se leo agalelei lea na ia maua ai le toafimalie.

“O lo’u igoa o Moronae,” sa ia saunoa ai. “Ua fai lava si ou le lava ona o nei galuega faaopoopo uma e tatau ona e faia.” Sa ia to ese le taga mai lona tauau, ma sa matau e Meri a o amata e ia ona tatala.[19]

“Ua e faamaoni ma filiga tele i au galuega,” sa ia toe fai atu ai. “O le mea lea, ua tatau ai ona e maua se molimau ina ia mafai ona faamalosia ai lou faatuatua.”[20]

Sa tatala e Moronae lana taga ma aveese ia papatusi auro. Sa ia tuu atu i luma o Meri ma suesue o latou itulau ina ia mafai ona ia vaai i tusitusiga o i ai i luga. Ina ua uma ona ia susue i le itulau mulimuli, sa ia uunaia o ia ia onosai ma faatuatua a o ia tauaveina avega faaopoopo mo sina isi taimi itiiti lava. Sa ia folafola atu o le a faamanuiaina o ia mo lena mea.[21]

Sa mouese atu le toeaina matua i sina taimi mulimuli ane, ma tuua ai na o Meri. Sa i ai pea ni galuega a Meri e fai, ae na le toe popole ai o ia.[22]

I le faatoaga a Uitimera, sa vave faaliliuga a Iosefa, ae sa luitauina nisi o aso. Sa alu solo lona mafaufau i isi mataupu, ma sa le mafai ona taulai atu i mea faaleagaga.[23] Sa pisi le tamai fale o Uitimera i taimi uma ma tumu i mea faalavefau. O le masii atu iina o lona uiga ua lafoaia ai le filemu patino na la olioli ai ma Ema i Haramoni.

I se tasi taeao, a o ia sauni e faaliliu, sa le fiafia o ia ia Ema. Mulimuli ane, ina ua ia toe faatasi atu ia Oliva ma Tavita i le potu i le falealuga lea sa latou galulue ai, sa le mafai ona ia faaliliuina se silapale.

Sa ia tuua le potu ma savali ese atu i fafo i le togalaau. Sa ia nofo ai pe tusa ma se itula, ma tatalo ai. Ina ua ia toe foi mai, sa ia faatoese atu ia Ema ma talosaga atu mo se faamagaloga. Ona ia toe foi atu lea e faaliliu e pei ona masani ai.[24]

Ua ia faaliliuina nei le vaega mulimuli o le faamaumauga, ua faaigoaina o papatusi laiti a Nifae, lea o le a avea tonu ma amataga o le tusi. I le faaalia ai o se talafaasolopito talitutusa i le talafaasolopito lea sa la faaliliuina ma Matini lea na leiloloa, sa faamatala ai e tamai papatusi se alii talavou e igoa ia Nifae, o lona aiga lea na taitai mai e le Atua mai Ierusalema ma avatu i se nuu folafolaina. Sa faamatalaina ai le tupuaga o faamaumauga ma tauiviga i le amataga i le va o nuu sa Nifaē ma sa Lamanā. Ae sili atu ona taua, sa maua ai se molimau mamana ia Iesu Keriso ma Lana togiola.

Ina ua faaliliuina e Iosefa le papatusi mulimuli, sa ia iloa ai sa faamatalaina [e le papatusi] le faamoemoega o faamaumauga ma tuuina atu i ai le ulutala, O Le Tusi a Mamona, sa faaigoa i le perofeta tusitalafaamaumau anamua lea sa tuufaatasia le tusi.[25]

Talu ona ia amata faaliliuina le Tusi a Mamona, sa tele mea na aoaoina e Iosefa e uiga i lana matafaioi i le lumanai i le galuega a le Atua. I ona itulau, sa ia iloaina ai aoaoga autu na ia aoaoina mai le Tusi Paia faapea ai foi ma upumoni ma malamalamaaga fou e uiga ia Iesu Keriso ma Lana Talalelei. Sa ia mauaina ai foi fuaitau e uiga i aso e gata ai lea na valoia ai se tagatavaai filifilia e igoa ia Iosefa, lea o le a aumaia le afioga a le Alii ma toefuatai mai le malamalama ma feagaiga na leiloloa.[26]

I le faamaumauga, sa ia aoao ai na faalauteleina e Nifae le valoaga a Isaia e uiga i se tusi faamaufaailogaina lea na le mafai e tagata aoaoina ona faitauina. A o faitauina e Iosefa le valoaga, sa ia mafaufau i le talanoaga a Matini Harisi ma Polofesa Anetone. Sa faamautuina ai ua na o le Atua lava e mafai ona aumaia le tusi mai fafo o le eleele ma faatu ai le ekalesia a Keriso i aso amuli.[27]

A o faamaea ai e Iosefa ma ana uo le faaliliuga, sa liliu atu o latou mafaufau i se folafolaga na tuu mai e le Alii i le Tusi a Mamona ma i Ana faaaliga—ia faaali atu papatusi i ni molimau se toatolu. Sa asiasi atu matua o Iosefa ma Matini Harisi i le faatoaga a Uitimera i le taimi lea, ma i se tasi taeao sa augani atu ai Matini, Oliva, ma Tavita ia Iosefa e faataga i latou e avea ma molimau. Sa tatalo Iosefa ma tali mai ai le Alii, ma faapea mai afai latou te faalagolago ia te Ia ma le loto atoa ma tuuto atu e molimau i le upumoni, o le a avea i latou ma molimau.[28]

“E ao ona outou faamaulalo outou lava i luma o lo outou Atua i lenei aso,” sa ta’u patino atu e Iosefa ia Matini, “ma afai e mafai ia maua se faamagaloga o au agasala.[29]”

Mulimuli ane i lena aso, sa taitai atu e Iosefa alii nei e toatolu i totonu o le togavao e latalata ane i le fale o Uitimera. Sa latou tootutuli, ma auauai uma i latou e tatalo ina ia faaali atu papatusi, ae sa leai se mea na tupu. Sa latou taumafai mo le taimi lona lua, ae sa leai a se mea na tupu. Mulimuli ane, sa tulai Matini ma savali ese, ma fai mai o ia le mafuaaga o loo tapunia ai pea le lagi.

Sa toe foi atu Iosefa, Oliva, ma Tavita e tatalo, ma sa lei pine ae faaali mai se agelu i se malamalama susulu i o latou luga a’e.[30] Sa ia te ia papatusi i ona aao ma susue taitasi itulau, ma faaali atu i alii nei ia faailoga na vaneina i itulau taitasi. Sa faaali mai se laulau i ona talaane, ma i luga o le laulau sa i ai meafaigaluega anamua o loo faamatalaina i le Tusi a Mamona: o mea faaliliu upu, le ufifatafata, o se pelu, ma le tapasa faavavega lea na taialaina le aiga o Nifae mai Ierusalema i le nuu folafolaina.

Sa latou faalogoina le siufofoga o le Atua o tautino mai, “O nei papatusi ua faaali atu i le mana o le Atua, ma ua faaliliuina i le mana o le Atua. O le faaliliuga o ia [papatusi] ia ua outou vaai i ai, e sa’o, ma ou te poloaiina outou ia molimau i mea ua outou vaai nei i ai ma faalogo i ai.”[31]

Ina ua afio ese le agelu, sa savali mamao atu Iosefa i totonu o le togavao ma maua atu ai Matini o loo tootuli ai. Sa tau atu e Matini ia te ia na te lei mauaina lava se molimau mai le Alii, ae o loo ia manao pea e vaai i papatusi. Sa ia talosagaina Iosefa ia la tatalo ma ia. Sa tootuli Iosefa i ona talaane, ae a o lei matala lelei atu a la upu, sa la vaaia le agelu lava e tasi ua ia faaali maia papatusi ma isi meafaitino anamua.

“’Ua lava lea! ’Ua lava lea!” Sa alaga atu ai Matini. “Ua vaai o’u mata! Ua vaai o’u mata!”[32]

Mulimuli ane i lena aoauli, sa toe foi atu Iosefa ma molimau e toatolu i le fale o Uitimera. Sa talanoa Meri Uitimera ma matua o Iosefa i le taimi na faataalise atu ai Iosefa i totonu o le potu. “Tama! Tina!” sa ia fai atu ai. “E te lua le iloaina lo’u fiafia tele ua i ai!”

Sa ia faapalasi atu i lalo i talaane o lona tina. “Ua faaali mai e le Alii papatusi i isi tagata e toatolu e ese mai ia te au,” sa ia fai atu ai. “Ua latou iloa nei mo i latou lava, ou te le o fealuai e faasese i tagata.”

Sa ia lagonaina e peisea’i ua aveesea se avega mai i ona tauau. “O le a latou tauaveina nei se vaega,” sa ia fai atu ai. “E le o toe tuua na o au lava i le lalolagi.”

Sa sosoo ai ma le sau o Matini i totonu o le potu, sa matua faatumulia i le olioli. “Ua ou vaai nei i se agelu mai le lagi!” sa ia alaga ai. “Ou te faaamuia i le Atua i le faamaoni o lo’u agaga ua Ia faamaualaloina a’u—a’u lava ia—e fai ma se molimau e uiga i le silisili ese o Lana galuega!”[33]

I ni nai aso mulimuli ane, sa faatasi atu le au Uitimera i le aiga o Samita i lo latou faatoaga i Manaseta. I le iloaina ai sa folafola mai e le Alii e faamautu Lana afioga i “fofoga o molimau e tusa le toatele ma lona lava finagalo,”sa o atu ai Iosefa i le togavao ma lona tama, Ailama, ma Samuelu, faapea ai foi ma uso e toafa o Tavita Uitimera—O Christian, Iakopo, Peter Jr., ma Ioane—ma lo latou uso faaletulafono o Ailama Page.[34]

Sa faapotopoto alii i se nofoaga sa masani lava ona o i ai le aiga o Samita e tatalo faalilolilo ai. Faatasi ai ma le faatagaga a le Alii, sa aveese e Iosefa le ufi ma faaali atu papatusi i le vaega. Sa latou lei vaaia se agelu e pei ona oo i ai molimau e toatolu, ae sa tuu atu e Iosefa ia latou uuina faamaumauga i o latou lima, suesue itulau, ma suesue ona tusitusiga faaanamua. O le taulimaina o papatusi na faamautuina ai lo latou faatuatua e moni lava le tala a Iosefa e uiga i le agelu ma le faamaumauga anamua.[35]

O lea la ua maea le faaliliuga ma ua ia te ia ni molimau e lagolagoina lana molimau faavavega, ua le toe manaomiaina nei e Iosefa ia papatusi. Ina ua tuua e alii le togavao ma foi atu i le fale, na faaali mai le agelu ma toe faafoi atu i ai e Iosefa ia faamaumauga paia i lana tausiga.[36]

Faamatalaga

1. ◀ Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:14; Staker, “Where Was the Aaronic Priesthood Restored?,” 158, faamatalaga 49.

2. ◀ 3 Nephi 8; Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:15–16; tagai foi Kowallis, “In the Thirty and Fourth Year,” 136–90.

3. ◀ 3 Nifae 9:13.

4. ◀ 3 Nifae 10:9; 11:1.

5. ◀ 3 Nifae 11:10; 15:21–24; tagai foi Ioane 10:16.

6. ◀ 3 Nifae 11:33.

7. ◀ 3 Nifae 11:23–33.

8. ◀ Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:13–16.

9. ◀ Mataupu Faavae ma Feagaiga13:1 (Joseph Smith History, 1838–56, volume A-1, 17–18, i le JSP, H1:292–94 [draft 2]); Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:15; Staker, “Where Was the Aaronic Priesthood Restored?,” 142–59. Autu: Toefuataiga o le Perisitua Arona

10. ◀ Oliver Cowdery to William W. Phelps, Sept. 7, 1834, LDS Messenger and Advocate, Oct. 1834, 1:15.

11. ◀ Joseph Smith History, 1838–56, volume A-1, 17–18, i le JSP, H1:292–94 (draft 2); “Articles of the Church of Christ,” June 1829, i le JSP, D1:371.

12. ◀ Talafaasolopito Iosefa Samita, 1838–56, volume A-1, 18, i le JSP, H1:294–96 (draft 2).

13. ◀ Mormonism,” Kansas City Daily Journal, June 5, 1881, 1; James H. Hart, “About the Book of Mormon,” Deseret Evening News, Mar. 25, 1884, [2]; Joseph F. Smith to John Taylor and Council of the Twelve, Sept. 17, 1878, draft, Joseph F. Smith, Papers, Church History Library; Joseph Smith History, 1838–56, volume A-1, 21, i le JSP, H1:306 (draft 2).

14. ◀ Talafaasolopito Iosefa Samita, 1838–56, volume A-1, 18, i le JSP, H1:296 (draft 2).

15. ◀ “Mormonism,” Kansas City Daily Journal, June 5, 1881, 1; Dickinson, New Light on Mormonism, 250; “The Book of Mormon,” Chicago Tribune, Dec. 17, 1885, 3; Joseph Smith History, 1838–56, volume A-1, 21, i le JSP, H1:306 (draft 2).

16. ◀ Lucy Mack Smith, History, 1844–45, book 8, [8]; Orson Pratt and Joseph F. Smith, Interview with David Whitmer, Sept. 7–8, 1878, [10], in Joseph F. Smith to John Taylor and Council of the Twelve, Sept. 17, 1878, draft, Joseph F. Smith, Papers, Church History Library; Cook, David Whitmer Interviews, 26–27.

17. ◀ Orson Pratt and Joseph F. Smith, Interview with David Whitmer, Sept. 7–8, 1878, [10], i le Joseph F. Smith to John Taylor and Council of the Twelve, Sept. 17, 1878, draft, Joseph F. Smith, Papers, Church History Library.

18. ◀ James H. Hart, “About the Book of Mormon,” Deseret Evening News, Mar. 25, 1884, [2].

19. ◀ Skousen, “Another Account of Mary Whitmer’s Viewing of the Golden Plates,” 40; [Andrew Jenson], “Eight Witnesses,” Historical Record, Oct. 1888, 621

20. ◀ Orson Pratt and Joseph F. Smith, Interview with David Whitmer, Sept. 7–8, 1878, [10], i le Joseph F. Smith to John Taylor and Council of the Twelve, Sept. 17, 1878, draft, Joseph F. Smith, Papers, Church History Library.

21. ◀ Skousen, “Another Account of Mary Whitmer’s Viewing of the Golden Plates,” 40; [Andrew Jenson], “Eight Witnesses,” Historical Record, Oct. 1888, 621

22. ◀ [Andrew Jenson], “Eight Witnesses,” Historical Record, Oct. 1888, 621; Orson Pratt and Joseph F. Smith, Interview with David Whitmer, Sept. 7–8, 1878, [10], in Joseph F. Smith to John Taylor and Council of the Twelve, Sept. 17, 1878, draft, Joseph F. Smith, Papers, Church History Library; Stevenson, Journal, Dec. 23, 1877.

23. ◀ Whitmer, Address to All Believers in Christ, 30.

24. ◀ “Letter from Elder W. H. Kelley,” Saints’ Herald, Mat. 1, 1882, 68; tagai foi Bushman, Rough Stone Rolling, 77.

25. ◀ Joseph Smith History, 1838–56, volume A-1, 34, i le JSP, H1:352–54 (draft 2). Autu: Faaliliuga Tusi a Mamona; Gold Plates

26. ◀ 2 Nifae 3:7–19.

27. ◀ Joseph Smith History, circa Summer 1832, [5], i leJSP, H1:15; 2 Nifae 26:16; 27:15–21.

28. ◀ Mataupu Faavae ma Feagaiga 17 (Revelation, June 1829–E, i le josephsmithpapers.org); Mataupu Faavae ma Feagaiga 5:11–18 (Faaaliga, Mat. 1829, at josephsmithpapers.org); Joseph Smith History, 1838–56, volume A-1, 23, i le JSP, H1:314–17 (draft 2).

29. ◀ Lucy Mack Smith, History, 1844–45, book 8, [11].

30. ◀ Joseph Smith History, 1838–56, volume A-1, 24–25, i le JSP, H1:316–18 (draft 2).

31. ◀ “Letter from Elder W. H. Kelley,” Saints’ Herald, Mat. 1, 1882, 68; Joseph Smith History, 1838–56, volume A-1, 24–25, i le JSP, H1:316–20 (draft 2); “Mau a Molimau e Toatolu,” i le Tusi a Mamona, 1830 lomiga, [589]. Autu: Molimau a le Tusi a Mamona

32. ◀ Talafaasolopito Iosefa Samita, 1838–56, volume A-1, 25, i le JSP, H1:320 (draft 2).

33. ◀ Lucy Mack Smith, History, 1844–45, book 8, [11]; book 9, [1].

34. ◀ Lucy Mack Smith, History, 1844–45, book 9, [1]; 2 Nifae 27:14.

35. ◀ “Mau a Molimau e Toavalu,” i le Tusi a Mamona, 1830 lomiga, [590]. Autu: Molimau o le Tusi a Mamona

36. ◀ Lucy Mack Smith, History, 1844–45, book 9, [2].

Mataupu 8

O Le Tula’i A’e o le Ekalesia a Keriso

I le amataga o Iulai 1828, faatasi ai ma tusitusiga i lona lima, sa iloa ai e Iosefa na finagalo le Alii e lolomi le Tusi a Mamona ma faasalalau atu lana savali i le mamao e gata ai. Ae peitai, sa lei masani o ia ma lona aiga i le pisinisi o le lomitusi. Sa ao ona ia tausia le saogalemu o tusitusiga, saili se falelomitusi, ma sue se auala e oo atu ai le tusi i lima o ni tagata ua naunau e manatu i ai o se tusitusiga paia fou.

O le lolomiina o se tusi e pei o le Tusi a Mamona o le a le taugofie foi. Sa lei faaleleia mea tautupe a Iosefa talu ona ia amataina le faaliliuga, ma o tupe uma sa ia maua sa tausi a’i lona aiga. Sa moni foi lena mea e tasi mo ona matua, sa avea pea ma ni faifaatoaga matitiva sa galueaiina le fanua sa latou le umiaina. Sa na o le pau le uo a Iosefa sa mafai ona faatupeina le galuega, o Matini Harisi.

Sa vave ona galue Iosefa. Ae na te lei faamaeaina le faaliliuga, sa ia failaina le puletaofia o le tusi e puipuia ai tusiga mai soo se tasi e ono gaoia pe kopiina.[1] Faatasi ai ma le lagolagosua a Matini, sa amata foi ona saili e Iosefa se tagata lomitusi e malie e lolomiina le tusi.

Sa la o atu muamua ia Egbert Grandin, o se lomitusi i Palamaira sa tupulaga lelei ma Iosefa. Sa vave lava ona teena e Grandin le talosaga, ona sa talitonu o le tusi o se taufaasese. I le le faavaivai, sa saili atu ai pea Iosefa ma Matini ma maua ai se lomitusi naunau i se aai lata ane. Ae a o lei taliaina lana ofo, sa la toe foi atu i Palamaira ma toe fesili tasi atu lava ia Grandin pe na te fia manao e lolomi le tusi.[2]

O le taimi la lea, sa foliga mai ai na naunau atili Grandin e fai le galuega, ae sa ia manao ina ia totogi atu le $3,000 e lolomi ai ma tuufaatasi kopi e lima afe ae na te lei amataina le galuega. Ua uma ona folafola atu e Matini e fesoasoani e totogi le lolomiga, ae o le mauaina o lena ituaiga o tupe, sa ia iloa ai na te ono moomia ona mokesi lana faatoaga. Sa avea ma se avega mamafatu mo Matini, ae sa ia iloaina sa leai ma se tasi o isi uo a Iosefa na mafai ona fesoasoani ia te ia i le tupe.

I le popole ai, sa amata ona fesiligia e Matini le atamai o le faatupeina o le Tusi a Mamona. Sa ia te ia se tasi o faatoaga sili ona lelei i lea nofoaga. Afai na te mokesiina lona fanua, e ono goto atu ai. O le tamaoaiga na faaalu ai lona olaga i le faaputuina e mafai ona mou atu i sina taimi puupuu pe afai e le taulia tele le Tusi a Mamona.

Sa ta’u atu e Matini ia Iosefa ona popolega, ma sa talosaga ina ia saili atu mo se faaaliga mo ia. O le tali mai, sa fetalai atu ai le Faaola e uiga i lana osigataulaga e fai le finagalo o Lona Tama, tusa lava po o le a le tau. Na Ia faamatalaina Lona puapuagatia tele a o totogiina le tau mo agasala ina ia mafai ona salamo tagata uma ma ia faamagaloina. Ona Ia poloaiina lea o Matini ina ia taulagaina ana lava faasiliga ina ia faataunuu ai le fuafuaga a le Atua.

“Aua ne’i e manumanu i au lava meatotino,” sa fetalai atu ai le Alii, “a ia foai fua atu mo le lomiga o le Tusi a Mamona.” O loo i ai i le tusi le afioga moni a le Atua, sa faamautinoa atu ai e le Alii ia Matini, ma o le a fesoasoani i isi ia talitonu i le talalelei.[3]

E ui atonu o le a le malamalama ona tuaoi i lana faaiuga, ae sa usitai pea Matini i le Alii ma mokesi lana faatoaga e faamau ai le totogi.[4]

Sa sainia e Grandin se konekarate ma amata loa ona faatulaga le galuega telē na’uā.[5] Sa faaliliuina e Iosefa le anotusi o le Tusi a Mamona i totonu o le tolu masina, sa fesoasoani i ai le tusiupu e toatasi i le taimi e tasi. O le a faaalu ai e Grandin ma ni alii se toasefululua le fitu masina e lolomi ai ma tuufaatasi uluai kopi o le galuega e 590-itulau.[6]

Faatasi ai ma se tagata lomitusi sa faafaigaluegaina, sa toe foi atu ai Iosefa i Haramoni ia Oketopa 1829 e galue i lana faatoaga ma faatasi ma Ema. O le taimi lea sa vaaia ai e Oliva, Matini, ma Ailama le lolomiga ma auina atu ia Iosefa talafou e le aunoa i le faagasologa o le galuega a Grandin.[7]

I le manatuaina ai o le faanoanoa na ia lagonaina i le taimi na leiloloa ai uluai itulau na ia faaliliuina, sa talosaga atu ai Iosefa ia Oliva e fai ni kopi o tusitusiga o le Tusi a Mamona mai lea itulau i lea itulau, ma fai se kopi tutusa lelei e ave i le falelomitusi ina ia mafai ona faaopoopo i ai faailoga upu ma le faatulagaga o le tusiga.[8]

Sa fiafia Oliva e kopi le tusi, ma o mataitusi sa ia tusia i lea taimi sa faatumulia i faaupuga mai le faaliliuga. I le faataitai ai ia Nifae, Iakopo, ma Amoleka mai le Tusi a Mamona, sa tusi atu ai Oliva ia Iosefa e uiga i lona lotofaafetai mo le Togiola e le i’u a Keriso.

“Ina ua amata ona ou tusitusi e uiga i le alofa mutimutivale o le Atua,” sa ia ta’u atu ai ia Iosefa, “sa ou le iloa po o fea e taofi ai, ae sa le lava le taimi ma pepa.”[9]

O lena lava agaga e tasi na tosina atu ai isi i le Tusi a Mamona a o lolomiina. O Thomas Marsh, o se tagata sa aoaoina faalomitusi muamua, sa taumafai e saili se tonu mo ia i isi lotu, ae leai ma se tasi na foliga mai na tala’iina le talalelei na ia mauaina i le Tusi Paia. Sa ia talitonu o se lotu fou o le a le pine ae tula’i a’e na te aoaoina le upumoni toefuataiina.

O lena taumafanafana, sa lagona ai e Thomas le taitaiina e le Agaga e faimalaga i le faitau selau o maila mai lona aiga i Boston e alu atu i Niu Ioka i sisifo. Sa ia nofo i lena eria mo le tolu masina ae lei toe taliu atu i le aiga, sa le mautonu pe aisea na ia malaga mamao ai. Peitai, i se malologa i lona toe foi atu, sa fesili atu ai le na talimalo ia te ia pe na faalogo e uiga i le “tusi auro” a Iosefa Samita. Sa ta’u atu e Thomas i le fafine e leai, ma lagona le uunaia o ia e fia iloa atili.

Sa ia ta’u atu ia [Thomas] e tatau ona ia talanoa atu ia Matini Harisi ma faasino atu o ia i Palamaira. Sa faanatinati atu loa Thomas iina ma maua atu ai Matini i le falelomitusi o Grandin. Sa tuu atu e le lomitusi ia te ia itulau e sefuluono o le Tusi a Mamona, ma alu ai loa Thomas ma ave i Boston, sa naunau e fia faasoa atu le tofo fou o lenei faatuatua fou i lona toalua, o Elizabeth.

Sa faitauina e Elizabeth ia itulau, ma talitonu ai foi o ia o le galuega lava lea a le Atua.[10]

O lena tautoulu, a o tulaga lelei pea le agai i luma o le lomiga o le Tusi a Mamona, o se tagata na avea muamua ma faamasino e igoa ia Abner Cole na amata faia ni lomiga i se nusipepa e uiga i le falelomitusi o Grandin i Palamaira. I le galue ai i le falelomitusi i le po, pe a ō uma i le fale le aufaigaluega a Grandin, sa mafai ona maua e Abner ia itulau ua uma ona lolomi mai le Tusi a Mamona, ia e lei tuufaatasia pe ua saunia foi e faatau atu.

Sa vave ona amata tala faaamuamu i le “Tusi Paia Auro” i lana nusipepa, ma i le taimi o le taumalulu sa ia lolomiina ai ni tala mai le tusi faatasi ma ni faamatalaga faaamuamu.[11]

Ina ua iloa e Ailama ma Oliva le mea sa faia e Abner, sa la talanoa i ai. “O le a lau aia ua e lolomi ai le Tusi a Mamona i lenei auala?” Sa fesili atu ai Ailama. “E te le iloa ua matou mauaina le puletaofia?”

“E leai sau feau,” sa fai atu ai Abner. “Ua ou faafaigaluegaina lomitusi ma ou te lolomiina soo se mea ou te manao ai.”

“Ua ou faasaina oe ona toe lolomi soo se mea o lena tusi i lau pepa,” sa fai atu ai Ailama.

“Ou te le kea,” sa fai atu ai Abner.

I le le mautonu ai po o le a le mea e fai, sa auina atu ai e Ailama ma Oliva se feau ia Iosefa i Haramoni, lea na toe foi vave atu ai o ia i Palamaira. Sa ia mauaina Abner i le ofisa lomitusi, o faitau faasamasamanoa lana lava nusipepa.

“Foliga mai o loo e galue malosi,” sa fai atu ai Iosefa.

“O a mai lau susuga Samita,” sa tali fiamalo atu ai Abner.

“Lau susuga Cole,” sa fai atu ai Iosefa, “o le Tusi a Mamona ma le aia e lolomi ai e ā a’u lea, ma ua ou faasaina oe ona e faalavelave i ai.”

Sa togi ese a Abner lona pulupulu ma afe i luga lima o lona ofutino. “E te fia fusu alii?” sa ia oso atu ai ma uu ana moto. “A e fia fusu ona e sau lea.”

Sa ataata Iosefa. “E sili ai pe a fai pea lou pulupulu,” sa ia fai atu ai. “O lea e malulu ma ou te le fia fusu ia oe.” Sa ia fai atu lemu pea, “Ae e tatau ona tuu lou lolomiina o la’u tusi.”

“Afai e te manatu e te sili,” sa fai atu ai Abner, “ia se’i tatala la lou pulupulu ae faataitai.”

“O loo i ai le tulafono,” sa tali atu ai Iosefa, “ma o le a e iloa lava pe afai e te lei iloaina muamua. Ae ou te le fia fusu ia oe, aua e leai ma se aoga o lena mea.”

Sa iloa e Abner e sese le itu o le tulafono lea e i ai. Sa ia toafilemu ane ma lē toe lolomiina ni faamatalaga mai le Tusi a Mamona i lana nusipepa.[12]

O Solomona Chamberlin, o se failauga sa malaga atu i Kanata, sa muai faalogo e uiga i le “Tusi Paia Auro” mai se aiga sa ia nofo ai e latalata i Palamaira. E pei foi o Thomas Marsh, sa ia sau mai lea lotu i lea lotu i lona olaga atoa ae sa ia lagonaina le le faamalieina i mea sa ia vaaia. O nisi ekalesia na latou tala’iina mataupu faavae o le talalelei ma talitonu i meaalofa faaleagaga, ae sa le’i ia i latou ni perofeta a le Atua po o Lana perisitua. Sa lagona e Solomona ua oo mai le taimi o le a aumai ai e le Alii Lana ekalesia.

A o faalogologo atu Solomona i le aiga o talanoa e uiga ia Iosefa Samita ma papatusi auro, sa ia lagonaina le maniti atoa o lona tino mai le ulu i tamaivae, ma sa tonu ai loa ia te ia e saili le au Samita ma aoao atili e uiga i le tusi.

Sa ia alu atu i le fale o Samita ma feiloai ai ma Ailama i le faitotoa. “Ia manuia lenei fale,” sa fai atu ai Solomona.

“Ou te faamoemoe o le filemu,” sa fai atu ai Ailama.

“O i ai se isi i i,” sa fesili ai Solomona, “e talitonu i miti ma faaaliga?”

“Ioe,” sa fai atu ai Ailama, “o i matou o se aiga tali faaaliga.”

Sa faamatala atu e Solomona ia Ailama se faaaliga na ia vaai i ai i ni tausaga na muamua atu. I lena faaaliga, sa fetalai atu ai se agelu e le o i ai se ekalesia a le Atua i le lalolagi ae o le a le pine ae tula’i a’e se tasi o le a i ai le mana e pei o le ekalesia a aposetolo anamua. Sa malamalama Ailama ma isi sa i ai i le fale i le mea sa fai atu ai Solomona ma fai atu ia te ia latou te talitonu foi i lea mea e tasi.

“Ou te momoo maimau pe ana tou faailoaina nisi o mea ua outou iloaina,” sa fai atu ai Solomona. “Ou te manatu e mafai ona ou molimau atu.”

Sa valaaulia e Ailama o ia e nofo i le faatoaga a Samita o se malo faaaloalogia ma faaali atu ia te ia tusitusiga a le Tusi a Mamona. Sa suesue ai Solomona mo aso e lua ma o atu ma Ailama i le ofisa lomitusi o Grandin, lea sa tauaao atu i ai e le lomitusi ia te ia ni itulau se ono sefulufa. Faatasi ai ma itulau e lei faapipiiina i lona lima, sa faaauau ai le malaga a Solomona i Kanata, ma tala’i atu mea uma na ia iloa e uiga i le faatuatuaga fou i luga o le ala.[13]

E oo ane i le aso 26 Mati, 1830, ua uma ona faapipiiina uluai kopi o le Tusi a Mamona ma maua mo le faatauina atu i le fogafale muamua o le ofisa lomitusi o Grandin. Sa faapipiiina mau i se pa’upovi enaena ma le manogi o se pa’u (leather) ma le kelū, pepa ma le vaitusi. O faaupuga Tusi a Mamona na alia’e mai i luga o le tuasivi i mataitusi auro.[14]

Sa faapelepele e Lusi Samita le tusitusiga paia fou ma vaai i ai o se faailoga o le a le pine ae faapotopoto e le Atua Lana fanau ma toefuatai mai Lana feagaiga anamua. O le itulau autu o loo tautino mai ai o le faamoemoega o le tusi o le faaali atu lea o mea tetele na faia e le Atua mo Lona nuu i le tuanai, ma tuuina mai faamanuiaga lava e tasi i Lona nuu i aso nei, ma faatalitonu le lalolagi atoa o Iesu Keriso o le Faaola o le lalolagi.[15]

I le pito i tua o le tusi o loo i ai tautinoga a Molimau e Toatolu ma Molimau e Toavalu, o loo ta’u atu i le lalolagi na latou vaai i papatusi ma iloa e moni ia faaliliuga.[16]

E ui lava i nei molimau, ae sa iloa lava e Lusi e manatu pea nisi tagata o lenei tusi o se talafatu. E toatele ona tuaoi sa talitonu ua lava lava le Tusi Paia mo latou, ma le le iloaina ua faamanuiaina e le Atua isi malo e sili atu nai lo le tasi i Lana afioga. Sa ia iloa foi, sa teena e isi tagata le savali a le tusi ona na latou talitonu sa na o le faa-tasi lava ona fetalai mai le Atua i le lalolagi ma e le toe fetalai mai.

Mo nei mafuaaga ma isi, sa lei faatauina ai e le toatele o tagata i Palamaira le tusi.[17] Ae sa suesueina e isi ona itulau, ma lagonaina ai le mana o ana aoaoga, ma tootutuli atu ai ma ole i le Alii pe moni. Sa iloa e Lusi lava ia o le Tusi a Mamona o le afioga a le Atua ma manao ai ina ia faasoa atu i isi.[18]

Toetoe lava i le mavae ai o le lolomiina ma le faasalalauina o le Tusi a Mamona, sa saunia ai Iosefa ma Oliva e faatulaga le ekalesia a Iesu Keriso. I ni masina na muamua atu, sa faaali atu ai aposetolo anamua o Peteru, Iakopo, ma Ioane ia i laua ma faaee atu ia i laua le Perisitua Mekisateko, e pei ona folafola atu i ai e Ioane le Papatiso. O le pule faaopoopo na faatagaina ai Iosefa ma Oliva e faaee atu le meaalofa o le Agaga Paia ia i latou na la papatisoina. Sa faauuina foi i laua e Peteru, Iakopo, ma Ioane e avea o ni aposetolo a Iesu Keriso.[19]

Pe tusa o lena lava taimi, a o nonofo ai i le fale o Uitimera, sa tatalo ai Iosefa ma Oliva mo se malamalama atili e uiga i lenei pule. I se tali, sa poloaiina ai e le siufofoga o le Alii i laua e faauu e le tasi le isi o se toeaina o le ekalesia, ae faatali se’i vagana ua malilie ē talitonu e mulimuli ia i laua o ni taitai o le ekalesia a le Faaola. Sa ta’u atu foi ia i laua e faauu isi taitai o le ekalesia ma faaee atu le meaalofa o le Agaga Paia ia i latou na papatisoina.[20]

I le aso 6 Aperila, 1830, na feiloai ai Iosefa ma Oliva i le fale o Uitimera e mulimuli i le poloaiga a le Alii ma faatulaga Lana ekalesia. Ina ia mulimulitaia ma faamalieina le tulafono, sa latou filifili ai e avea ma uluai tagata o le ekalesia fou. Pe tusa ma le fasefulu tamaitai ma alii sa taufaaofiofi i si tamai fale e molimauina le faamoemoe.[21]

I le usiusitai ai i uluai faatonuga a le Alii, sa talosaga atu ai Iosefa ma Oliva i le potopotoga ina ia lagolagoina i laua o ni taitai i le malo o le Atua ma faailoa atu pe ua latou talitonu sa sa’o mo i laua le faatulagaina o se ekalesia. Sa malilie uma i ai tagata o le potopotoga, ma faaee atu ai loa e Iosefa ona lima i luga o le ao o Oliva ma faauuina o ia o se toeaina o le ekalesia. Ona la fesuiai lea o tulaga ma faauu ai e Oliva ia Iosefa.

Ina ua mavae lena, sa la faamanuiaina le areto ma le uaina o le faamanatuga e manatua ai le Togiola a Keriso. Ona la faaee lea o o la lima i luga o i latou na papatisoina, ma faamauina i latou o ni tagata o le ekalesia ma tuu atu ia i latou le meaalofa o le Agaga Paia.[22] Sa liligi mai le Agaga o le Alii i luga o i latou sa i le fono, ma sa amata e nisi sa i ai i le potopotoga ona vavalo. O isi sa vivii ae i le Alii, ma sa olioli faatasi tagata uma.

Sa maua foi e Iosefa le uluai faaaliga na faatatau i le tino atoa o le ekalesia fou. “Faauta, ia i ai se tala faamaumau e tausia i totonu o outou,” sa poloai mai ai le Alii, ua faamanatu mai ai i Lona nuu e ao ona latou tusia a latou talafaasolopito paia, ma faasaoina se tala o a latou galuega ma fai ma molimau i le matafaioi a Iosefa o se perofeta, tagatavaai, ma talifaaaliga.

“O ia ua ou musuia, na te uunai le faamoemoe o Siona i le mana malosi tele mo le lelei,” sa tautino mai ai le Alii. “Aua o lana upu o le a outou maua, e pei ua alu atu mai lo’u lava gutu, i le onosai ma le faatuatua atoa. Ona o le faia o nei mea o le a le manumalo ai faitotoa o seoli ia te outou.”[23]

Mulimuli ane, sa tu Iosefa i talaane o se vaitafe ma molimauina le papatisoga o lona tina ma lona tamā i le ekalesia. Ina ua mavae tausaga o ala eseese sa uia i la latou sailiga mo le upumoni, sa i’u ina latou soofaatasi i le faatuatua. A o alu ese mai Iosefa le matua mai le vai, sa aapa atu Iosefa ma uu mai lona lima ma fesoasoani ia te ia i luga o le auvai, ma opo mai o ia.

“Lo’u Atua e,” na ia alaga atu ai, a o sulu atu ona foliga i le fatafata o lona tama, “Ua ou ola e vaai i lou tama ua papatisoina i le ekalesia moni a Iesu Keriso !”[24]

I lena afiafi, sa sola ese atu ai Iosefa i totonu o se togavao lata ane, ma lona loto sa taumasuasua i lagona ootia. Sa ia manao ina ia tuua na o ia, e le iloa mai e uo ma aiga. I le sefulu tausaga talu mai lana Uluai Faaaliga Vaaia, sa ia vaaia ai ua matala mai le lagi, lagonaina le Agaga o le Atua, ma sa aoaoina e agelu. Sa ia agasala foi ma aveesea ai lana meaalofa, ae sa na o le salamo, na toe maua ai le alofa mutimutivale o le Atua, ma faaliliu ai le Tusi a Mamona e ala i Lona mana ma le alofatunoa.

O lea la ua toefuataiina e Iesu Keriso Lana ekalesia ma faatagaina Iosefa i le perisitua lava e tasi lea na umia e aposetolo anamua a o latou avatua le talalelei i le lalolagi.[25] O le fiafiaga na ia lagonaina sa matua lofituina mo ia e mataofiofia, ma ina ua maua atu o ia e Iosefa Knight ma Oliva mulimuli ane i lena po, sa tagi o ia.

Sa tumu lona olioli. Ua amatalia le galuega.[26]

Faamatalaga

1. ◀ Copyright for Book of Mormon, June 11, 1829, i le JSP, D1:76–81.

2. ◀ “Prospect of Peace with Utah,” Albany Evening Journal, May 19, 1858, [2]; “From the Troy Times,” Albany Evening Journal, May 21, 1858, [2]; John H. Gilbert, Memorandum, Sept. 8, 1892, photocopy, Church History Library.

3. ◀ Mataupu Faavae ma Feagaiga  19 (Revelation, circa Summer 1829, i le josephsmithpapers.org); tagai foi Historical Introduction to Revelation, circa Summer 1829 [DC 19], in JSP, D1:85–89; ma le Knight, Reminiscences, 6–7.

4. ◀ McBride, “Sao o Matini Harris,” 1–9; Joseph Smith History, 1838–56, volume A-1, 34, i le JSP, H1:352 (draft 2).

5. ◀ John H. Gilbert, Statement, Oct. 23, 1887, Church History Library; Indenture, Martin Harris to Egbert B. Grandin, Wayne County, NY, Aug. 25, 1829, Wayne County, NY, Mortgage Records, volume 3, 325–26, microfilm 479,556, U.S. and Canada Record Collection, Family History Library; Historical Introduction to Revelation, circa Summer 1829 [DC 19], in JSP, D1:85–89.

6. ◀ Copyright for Book of Mormon, June 11, 1829, in JSP, D1:76–81; John H. Gilbert, Memorandum, Sept. 8, 1892, photocopy, Church History Library; Porter, “The Book of Mormon,” 53–54.

7. ◀ John H. Gilbert, Memorandum, Sept. 8, 1892, photocopy, Church History Library; Lucy Mack Smith, History, 1844–45, book 9, [8]; Joseph Smith to Oliver Cowdery, Oct. 22, 1829, i le JSP, D1:94–97.

8. ◀ John H. Gilbert, Memorandum, Sept. 8, 1892, photocopy, Church History Library; Lucy Mack Smith, History, 1844–45, book 9, [2]; “Printer’s Manuscript of the Book of Mormon,” i le JSP, R3, Part 1:xxvi. Autu: Printing and Publishing the Book of Mormon

9. ◀ Oliver Cowdery to Joseph Smith, Nov. 6, 1829, in JSP, D1:100–101; Mosiah 3:18–19; 5:5–7; 4 Nephi 1:17; tagai foi Oliver Cowdery to Joseph Smith, Dec. 28, 1829, i le JSP, D1:101–4.

10. ◀ Thomas B. Marsh, “History of Thomas Baldwin Marsh,” LDS Millennial Star, June 4, 1864, 26:359–60; June 11, 1864, 26:375–76.

11. ◀ Lucy Mack Smith, History, 1844–45, book 9, [9]. Mo faataitaiga o fuaitau mai le Tusi a Mamona na lolomiina e Abner Cole, tgai “The Book of Mormon,” Reflector, Sept. 16, 1829, 10; “Selected Items,” Reflector, Sept. 23, 1829, 14; “The First Book of Nephi,” Reflector, Jan. 2, 1830, 1; and “The First Book of Nephi,” Reflector, Jan. 13, 1830, 1. Autu: Critics of the Book of Mormon

12. ◀ Lucy Mack Smith, History, 1844–45, book 9, [9]–[12]; Lucy Mack Smith, History, 1845, 166–68.

13. ◀ Chamberlin, Autobiography, 4–11.

14. ◀ Copyright for Book of Mormon, June 11, 1829, i le JSP, D1:76–81; John H. Gilbert, Memorandum, Sept. 8, 1892, photocopy, Church History Library; “Book of Mormon,” Wayne Sentinel, Mar. 26, 1830, [3]. O isi tusi na faapipiiina i pa’umamoe.

15. ◀ Itulau Faaulutala o le Tusi a Mamona, circa early June 1829, i le JSP, D1:63–65; tagai foi Lucy Mack Smith to Solomon Mack, Jan. 6, 1831, Church History Library.

16. ◀ Mau a Molimau e Toatolu, Late June 1829, i le JSP, D1:378–82; Testimony of Eight Witnesses, Late June 1829, i le JSP, D1:385–87.

17. ◀ Tucker, Origin, Rise, and Progress of Mormonism 60–61.

18. ◀ Tagai Lucy Mack Smith to Solomon Mack, Jan. 6, 1831, Church History Library

19. ◀ Joseph Smith History, circa Summer 1832, 1, i le JSP, H1:10; Mataupu Faavae ma Feagaiga 27:12–13 (Revelation, circa Aug. 1830, i le Mataupu Faavae ma Feagaiga 50:3, 1835 edition, i le josephsmithpapers.org); Oliver Cowdery to Phineas Young, Mar. 23, 1846, Church History Library; “Joseph Smith Documents Dating through June 1831,” in JSP, D1:xxxvii–xxxix; tagai foi Cannon and others, “Priesthood Restoration Documents,” 163–207. Autu: Toefuataiga o le Perisitua Mekisateko

20. ◀ Talafaasolopito Iosefa Samita, 1838–56, volume A-1, 27, in JSP, H1:326–28 (draft 2).

21. ◀ Talafaasolopito Iosefa Samita, 1838–56, volume A-1, 37, i le JSP, H1:364 (draft 2); Stevenson, Journal, Dec. 22, 1877; Jan. 2, 1887; An Act to Provide for the Incorporation of Religious Societies (Apr. 5, 1813), Laws of the State of New-York (1813), 2:212–19. Autu: Founding Meeting of the Church of Christ

22. ◀ Talafaasolopito Iosefa Samita, 1838–56, volume A-1, 37–38, i le JSP, H1:364–71 (draft 2).

23. ◀ Talafaasolopito Iosefa Samita, 1838–56, volume A-1, 37, i le JSP, H1:366; Doctrine and Covenants 21 (Revelation, Apr. 6, 1830, i le josephsmithpapers.org); “History of Joseph Smith,” Times and Seasons, Oct. 1, 1842, 3:928–29.

24. ◀ Lucy Mack Smith, History, 1844–45, book 9, [12]; Knight, Reminiscences, 8;tagai foi Bushman, Rough Stone Rolling, 110.

25. ◀ Talafaasolopito Iosefa Samita, 1838–56, volume A-1, 38, i le JSP, H1:372 (draft 2); Joseph Smith, “Latter Day Saints,” in Rupp, He Pasa Ekklesia, 404–5, i le JSP, H1:506.

26. ◀ Knight, Reminiscences, 7.

Vaega 2

O se Fale o le Faatuatua,

Aperila 1830--Aperila 1836

Ia outou faatulaga tatau outou lava; ia saunia mea manaomia uma; ma faatu se fale, o se fale tatalo lea, o se fale o le anapogi, o se fale o le faatuatua, o se fale o le aoaoga, o se fale o le mamalu, o se fale maopoopo, o se fale o le Atua.

Mataupu Faavae ma Feagaiga 88:119

Mataupu 9

Oo Mai le Ola pe Oo Mai le Oti

O le Aso Sa na sosoo ai ma le faatulagaina o le Ekalesia, sa talai atu ai Oliva i le aiga o Uitimera ma a latou uo i Feiete. O le toatele o i latou sa lagolagoina le faaliliuga o le Tusi a Mamona ae lei auai i le Ekalesia. Ina ua maea ona tautala atu Oliva, e toaono tagata sa talosagaina o ia e papatiso i latou i se vaituloto lata ane.[1]

A o faatupulaia tagata e auai i le ekalesia fou, o le tele o le poloaiga a le Alii e ave atu le talalelei i le lalolagi sa mamafa i luga o Iosefa. Sa ia lolomi ma faasalalau le Tusi a Mamona ma faatulaga le ekalesia a le Alii, ae sa lei lelei le faatauina atu o le tusi ma o i latou o e sa saili e papatiso o le tele lava o ana uo ma aiga. Ma sa tele lava foi mea sa tau aoaoina e Iosefa e uiga i le lagi ma le lalolagi.

O tagata e auai mai i le ekalesia e masani lava ona auai mai e saili meaalofa a le Agaga ma isi vavega latou te faitau i ai i le Feagaiga Fou.[2] Peitai, sa folafola atu e le talalelei toefuataiina i le au talitonu se mea e sili atu nai lo mea ofoofogia ma faailoga. O Peniamina, o se perofeta poto ma o se tupu i le Tusi a Mamona, sa ia aoao atu afai e gauai atu tagata i le Agaga Paia, e mafai ona latou lafoai o latou natura agasala ae avea ma au paia e ala i le Togiola a Iesu Keriso.[3]

Mo Iosefa, o le luitau ua i ai nei o le pe faapefea ona tulei i luma le galuega a le Alii. Sa silafia e ia ma Oliva e tatau ona alagaina le salamo i tagata uma. Ua saunia le faatoaga e selesele ai, ma e taua agaga uma i le silafaga a le Atua. Ae e mafai faapefea e ni aposetolo talavou se toalua---o se faifaatoaga ma se faiaoga, faatoa atoa lo la tai luasefulu tausaga---ona tuleia i luma sea galuega tele?

Ma pe faapefea foi e se ekalesia laitiiti i faoaaai o Niu Ioka ona tulai ae mai lona amataga faatauvaa ma faatupulaia e faatumu ai le lalolagi atoa?

Ina ua mavae ia papatisoga i Feiete, sa amata e Iosefa le malaga e selau-maila e toe foi ai i lana faatoaga i Haramoni. E ui i lona pisi i le ekalesia fou, ae sa tatau ona ia vave totoina lana faatoaga pe afai e manao e manuia se seleselega i le tautoulu. Ua tuai le totogiina o lana aitalafu i le tama o Ema i le faatoaga, ma afai e le manuia lana faatoaga, o lona uiga o le a ia toe sailia se isi auala e faauma ai lana aitalafu.

A o agai atu o ia i le fale, sa malolo Iosefa i le faatoaga a Iosefa ma Polly Naite i Kolesavile, Niu Ioka. Ua leva ona lagolagosua le au Naite ia te ia, peitai latou te lei auai lava i le ekalesia. Sa muai manao lava ia Iosefa Naite e faitau muamua le Tusi a Mamona a o lei talia e ia le faatuatuaga fou.[4]

Sa nofo ai Iosefa mo ni nai aso i Kolesavile, ma talai atu i le Au Naite ma a la’ua uo. O Newel Naite, o se tasi o atalii o Iosefa ma Polly, e tele taimi la te talanoa ai ma le perofeta e uiga i le talalelei. I se tasi aso, sa valaaulia ai o ia e Iosefa e tatalo i se sauniga, ae fai mai Newel, e sili ia te ia pe a tatalo na o ia i le vao.

I le taeao na sosoo ai, sa alu ai Newel i le vao ma taumafai e tatalo. Sa oo mai ia te ia se lagona sa lei lagolelei, ma sa faateleina a o amata ona ia agai atu i le fale. E oo ane i le taimi na taunuu ai o ia i le fale, sa matua faatautee le lagona ma o lea sa ia aioi atu ai i lona toalua, o Sally, e alu e aumai le perofeta.

Sa faanatinati atu Iosefa i autafa o Newel, ma sa maua atu ia tagata o le aiga o matamata ma le matata’u a o soona femilosa’i foliga, o lima, ma vae o le taulealea. Ina ua iloa atu e Newel ia Iosefa, sa ia alaga atu, “Tuli ese le temoni!”

Sa lei taumafai muamua Iosefa e tuli ese le tiapolo pe faamalolo se tasi, ae sa ia iloa na folafola mai e Iesu i Ona soo le mana e faia ai. Na vave ona gaoioi, ma sa ia pueina le lima o Newel. “I le suafa o Iesu Keriso,” sa ia fai atu ai, “alu ese mai ia te ia.”

O le taimi lava na tautala ai Iosefa, na uma ai foi femilosa’iga o lona tino. Sa faagaulua ifo Newel i le fola, ua vaivai ae leai se mea na afaina, ma faapea mai sa ia vaaia le tiapolo o tuua lona tino.

Sa taufaiofo le au Naite ma o latou tuaoi i le mea sa faia e Iosefa. A o fesoasoani e sii atu Newel i se moega, sa ta’u atu e Iosefa ia i latou o le uluai vavega lea ua faia i le ekalesia.

“Na faia e le Atua,” na ia molimau atu ai, “ma i le mana faaleatua.”[5]

E fiaselau maila i le itu i sisifo, sa i ai se faifaatoaga e igoa ia Pale Palate na lagonaina le Agaga o uunaia o ia e tuua lona fale ma le aiga ae talai atu ia valoaga ma meaalofa faaleagaga na ia maua i le Tusi Paia. Sa ia faatauina atu lana faatoaga i se tau na gau ai ae ia faatuatuaina le Atua o le a faamanuiaina o ia ona o le lafoai o mea uma ona o Keriso.

Sa na o i nai mea tau lavalava ma na o sina tupe na lava mo le malaga, na tuua ai e ia ma lona toalua o Thankful, lo la fale ae agai atu i sasae e asiasi i aiga a o lei agai atu e talai. Peitai, a o la malaga atu i le alavai, sa faliu atu Pale ia Thankful ma fai i ai e faaauau e aunoa ma ia. Sa ia lagonaina le Agaga o faatonuina o ia e oso ese mai le vaa.

“O le a ou vave alu atu,” sa ia folafola atu ai. “E i ai sa’u galuega e fia fai i le itulagi lenei.”[6]

Na oso ese Pale ma sa savali mo le sefulu maila agai atu i nuu i tua, lea na ia tau atu ai i le fale o se tiakono lotu Papatiso o le sa ta’uina atu ia te ia e uiga i se tusi fou uiga ese sa ia maua. Sa fai mai o se talafaamaumau anamua, o le tala lea a lea alii, sa faaliliuina mai papatusi auro faatasi ai ma le fesoasoani a agelu ma faaaliga. Sa lei i ai i le tiakono le tusi, ae sa ia folafola e faaali atu ia Pale i le aso e sosoo ai.

O le taeao na sosoo ai, sa toe foi ai Pale i le fale o le tiakono. Sa ia tatalaina le tusi ma le naunautai ma faitau lona itulau faaulutala. Ona ia susue lea o le pito i tua o le tusi ma faitau ia molimau a nisi o le au molimau. O upu na ta’a’ina ai o ia, ma sa amata ona ia faitauina le tusi mai le amataga. Na mavae ni itula, ae sa le mafai ona taofi lana faitau. Sa avea le ‘ai ma le moe o se avega mamafa. Sa i ona luga le Agaga o le Alii, ma sa ia iloaina e moni le tusi.[7]

Sa lei pine ae agai atu Pale i le nuu tuaoi o Palamaira, ma le naunautai e feiloai i le na faaliliuina le tusi. Sa faasino atu o ia e tagata o le taulaga i se faatoaga e na o ni nai maila le mamao i le auala lava lea. A o savali atu Pale i lena itu, sa ia vaaia se tamaloa ma sa fesili i ai po o fea e mafai ona ia maua ai Iosefa Samita. Sa ta’u atu ia te ia e le tamaloa e faapea o Iosefa e nofo i Haramoni, e selau maila i saute, ae sa ia faailoa atu ia lava o Ailama Samita, o le uso o le perofeta.

Sa la talanoa i le tele o le po, ma sa molimau atu Ailama e uiga i le Tusi a Mamona, ma le galuega a le Alii i aso e gata ai. O le taeao na sosoo ai, sa i ai talaiga a Pale sa tatau ona faataunuu, o lea sa avatu ai e Ailama ia te ia se kopi o le tusi ma auina atu o ia i lona ala.

Sa tatala e Pale le tusi i le isi ona avanoa ma maua ai, i lona olioli, ina ua ia iloaina, sa asiasi atu le Alii i tagata o Amerika anamua, ma aoao atu ia te i latou Lana talalelei. Sa iloaina e Pale, o le savali a le tusi, sa sili atu ona taua nai lo oa uma o le lalolagi.

Ina ua uma lana talaiga faatulagaina, sa toe foi Pale i le fale o le au Samita. Sa toe faafeiloai o ia e Ailama ma valaaulia o ia e asiasi i le faatoaga a le au Uitimera, lea e mafai ona ia feiloai atu i se aulotu ua faatupulaia o le ekalesia.

I lona naunau e aoao atili, o lea sa talia ai e Pale le valaaulia. I ni nai aso mulimuli ane, sa papatisoina ai o ia.[8]

I le faaiuga o Iuni 1830, sa malaga ai Ema ma Iosefa ma Oliva i Kolesavile. Sa salalau le tala i le vavega a Iosefa Samita i le tautotogo i lena eria atoa, ma o le taimi nei ua toatele isi aiga a le au Naite ua mananao e auai i le ekalesia.

Sa saunia foi Ema ina ia papatisoina. Faapei o le au Naite, sa talitonu o ia i le talalelei toefuataiina ma i le valaauga faaperofeta o lona toalua, ae sa lei auai lava o ia i le ekalesia.[9]

Ina ua taunuu i Kolesavile, sa galulue Iosefa ma isi e poloka sina alavaitafe lata ane ina ia mafai ai ona fai se sauniga papatisoga i le aso na sosoo ai. Peitai, ina ua malama ae le taeao, sa latou maua ai na talepe e se tasi le vai i le po ina ia aua ai nei faia ia papatisoga.

I lo latou le fiafia ai, sa latou faia ai na o se sauniga o le aso Sapati, ma sa lauga Oliva e uiga i le papatisoga ma le Agaga Paia. Ina ua uma le lauga, sa osofaia e se faifeau i le lotoifale ma nisi o lana aulotu le sauniga ma sa latou taumafai e toso ese mai se tasi o le au talitonu.

Ua masani lelei Ema i tetee ia Iosefa ma lana savali. Sa ta’u e nisi o ia o se taufaasese ma tuua’ia o ia i le taumafai ia maua ana mea mai e sa mulimuli ia te ia. O isi sa ulagia le au talitonu, ma faaigoa i latou o le “Au Mamona.”[10] Ma le faaeteete i faafitauli, sa toe taliu atu Ema ma isi i le vaipuna i le taeao po o le aso na sosoo ai ma toe faalelei le faatanoa vai. O le taimi lava na lava ai le loloto o le vai, na agai atu ai Oliva i totonu o le vaitaele ma papatiso ia Ema, Iosefa ma Polly Naite, ma le isi toasefulu.

I le taimi o papatisoga, sa tutu nisi tamaloloa i luga atu o le auvai, i tua atu teisi, ma taufaifai ai i le au talitonu. Sa taumafai Ema ma isi e le amanaiaina i latou, ae ina ua toe taliu atu le vaega i le faatoaga a le au Naite, sa muliauloa atu ai tamaloloa, ma tauvalaau atu upu taufaamatau i le perofeta i le ala. I le fale o le au Naite, sa mananao ia Iosefa ma Oliva e faamau ia alii ma tamaitai faatoa papatiso, ae sa faatoateleina le au taufaifai i fafo atu ma avea ai o se au faatupu faalavelave pisapisao e toalimasefulu.

I le popole ai nei tei ua osofaia i latou, o lea sa sosola ai le au talitonu i se fale i le tuaoi, ma le faamoemoe e faamaea ai ia faamauga i le filemu. Ae a o lei mafai ona latou faatinoina ia sauniga, sa pueina e se leoleo ia Iosefa ma ave o ia i le falepuipui mo le matua’ia o se vavao i le nuu e ala i le talai atu o le Tusi a Mamona.

Sa nofo ai Iosefa i le po i le falepuipui, ma le le mautinoa pe o le a pueina o ia e tagata faatupu faalavelave ma faataunuu a latou faamata’u. O le taimi lea, sa faatalitali ai ma le popole ia Ema i le fale o lona uso ao latou tatalo ma uo mai Kolesavile mo le toe faasaolotoina mai saogalemu o Iosefa.[11]

I le isi lua aso na sosoo ai, sa faamasinoina ai Iosefa i le faamasinoga ma sa ta’umamaina, ae toe molia foi ma toe faamasinoina i moliaga faapena foi. Ina ua mavae lana faamasinoga lona lua sa tatalaina o ia, ma sa la toe foi ma Ema i le la faatoaga i Haramoni ao lei faamauina [le papatisoga] a Ema ma isi tagata o le Au Paia i Kolesavile e avea ma tagata o le ekalesia.[12]

I le fale, sa toe taumafai ai Iosefa e galue i lana faatoaga, ae sa avatu e le Alii ia te ia se faaaliga i le mea e tatau ona ia faaalu ai lona taimi. “Ia e tuu atu lau auaunaga atoa i Siona,” sa fetalai atu ai le Alii. “O le a e lē maua le malosi i galuega faaletino, ona e lē o lou valaauga lea. Sa faatonuina Iosefa e toto lana faatoaga ona alu lea e faamau ia tagata fou i Niu Ioka.[13]

O le faaaliga na tuua ai le le mautinoa tele i le olaga o Ema. E faapefea ona maua se mea e ola ai i la’ua pe afai o le a tuu atu e Iosefa lona taimi uma i le Au Paia? A o le a foi lana mea o le a fai i le taimi e alu ese ai o ia e auauna atu i le ekalesia? Pe o le mea ea e tatau ona nofo o ia i le fale, pe o finagalo le Alii e alu e o ma ia? Ma afai foi o Lona finagalo lea, mata o le a lana matafaioi i le ekalesia?

O le silafia ai o le manaoga o Ema mo se taitaiga, o lea na fetalai atu ai le Alii ia te ia i se faaaliga na tuuina atu e ala ia Iosefa. Na Ia faamagaloina ana agasala ma valaauina o ia o se “tamaitai filifilia.” Na Ia faatonuina o ia e o ma Iosefa i ana malaga ma sa folafola atu i ai, “O le a faauuina oe i lalo o lona lima e faamalamalama atu tusitusiga paia, ma apoapoai atu i le ekalesia.”

Sa Ia faatoafilemuina foi ona popolega e uiga ia la’ua tupe. “E le tatau ona e fefe,” sa Ia faamautinoa atu ia te ia, “ona o le a lagolagoina oe e lau tane.”

Ona faatonuina lea o ia e le Alii e faia se filifiliga o viiga paia mo le ekalesia. “Aua e fiafia loʼu agaga i le pese a le loto,” na Ia fetalai atu ai.[14]

E lei leva ona maua le faaaliga, sa malaga Iosefa ma Ema i Kolesavile, lea na faatoa faamauina ai [le papatisoga] a Ema ma le Au Paia sa i ai iina. Ina ua maua e tagata fou le meaalofa o le Agaga Paia, sa faatumulia le potu i le Agaga o le Alii. Sa fiafia tagata uma ma vivii ae i le Atua.[15]

I se taimi mulimuli ane i lena taumafanafana, sa totogi uma ai e Iosefa ma Ema la la’ua faatoaga i le fesoasoani ane a uo ma masii atu ai i Feiete ina ia mafai ai e Iosefa ona tuuto atu le tele o le taimi i le ekalesia.[16] Peitai, ina ua latou taunuu, sa latou iloa ai faapea ua amata e Hiram Page ma se tasi o Molimau e Toavalu ma se aoao i le Perisitua Arona ona sailia faaaliga mo le ekalesia e ala i se mea sa ia manatu o se maa vaai.[17] E toatele le Au Paia, e aofai ai ma Oliva ma nisi o tagata o le aiga o Uitimera, sa talitonu o nei faaaliga e mai le Atua.[18]

Sa iloa e Iosefa ua feagai o ia ma se tulaga matautia. O faaaliga a Hiram sa faaa’oa’o i le gagana o tusi paia. Sa latou ta’ua le faavaeina o Siona ma le faatulagaina o le ekalesia, ae e i ai taimi sa feteenai ai ma le Feagaiga Fou ma upumoni sa faaalia mai e le Alii e ala mai ia Iosefa.

I le le mautinoa ai po o le a le mea e fai, o lea sa ala ai Iosefa ma tatalo i se tasi po, ma aioi atu mo se taitaiga. Sa feagai o ia ma le tetee muamua, ae e lei mai i ana uo. Afai e gaoioi faamalosi e faasagatau i faaaliga a Ailama, e ono mafai ona ia faatausuai ia i latou o e sa talitonu i ai, pe faalotovaivaia foi ia le Au Paia faamaoni mai le sailia o faaaliga e i latou lava.[19] Ae afai na te le tauvaleina ia faaaliga sese, e ono mafai ona faatoilaloina le afioga a le Alii ma vaeluaina ai le Au Paia.

Ina ua mavae le mau itula o le le mafai ona moe, sa maua ai e Iosefa se faaaliga e faasinotonu ia Oliva. “E leai se tasi e tofia na te mauaina poloaiga ma faaaliga i le ekalesia lenei, vagana ai la’u auauna o Iosefa Samita, Laitiiti,” na fetalai mai ai le Alii, “aua e ao ina faia mea uma i le faatulagaga tatau, ma i le finagalo autasi o le ekalesia.” Na faatonuina e le Alii ia Oliva e aoao atu le mataupu faavae lenei ia Ailama.

Ona valaauina lea e le faaaliga ia Oliva e alu i le toeitiiti lava afe maila i le faatausiusiuga i sisifo o le Iunaite Setete e folafola atu le talalelei toefuataiina i Initia Amerika, o e na totoe o le aiga o Isaraelu. Na fetalai le Alii e faapea o le aai o Siona o le a fausia e latalata i nei tagata, e faaleo mai ai le folafolaga o le Tusi a Mamona e faapea o le a faatuina e le Atua le Ierusalema Fou i le konetineta o Amerika a o loma le Afio Mai Faalua o Keriso. Na te lei faailoa mai le nofoaga tonu o le aai, ae sa Ia folafola mai o le a faaalia mai lena faamatalaga i se taimi mulimuli ane.[20]

I nai aso mulimuli ane, i se konafesi a le ekalesia, sa faaleaogaina ai e le Au Paia ia faaaliga a Ailama ma latou lagolagoina ai ma le agaga autasi ia Iosefa ua na o ia le tagata e mafai ona maua ia faaaliga mo le ekalesia.[21]

Na valaauina e le Alii ia Pita Uitimera Laitiiti., Ziba Peterson, ma Pale Palate e o ma Oliva i le misiona i Sisifo.[22] O le taimi lea, o Ema ma isi fafine, sa amata ona latou su’iina lavalava mo faifeautalai. Sa latou galulue mo le tele o itula e vili le vavae e fai ai vulu, lalaga pe fili le vulu e fai ai ie, ma su’i faatasi auauai ia fasi ie.[23]

E lei leva ona toe foi atu pale i Feiete ma Thankful ina ua mavae le faasoaina atu o le talalelei ma ia ma isi tagata o lona aiga. Ina ua malaga o ia i Sisifo, sa alu atu o ia [Thankful] ma nofo ia Mary Uitimera, o le sa fiafia lava e talia o ia i lona fale.

I le agai atu i Misuri, sa fuafua ai Pale e ave isi faifeautalai i le setete o Ohaio, i le mea sa nofo ai lana faifeau muamua o Sini Rikitone. Sa faamoemoe Pale o le a fiafia o ia i la latou savali.[24]

O le taumafanafana lava lena, i se malaga i le lua aso i le taulaga mai Feiete, sa maua ai e Rhoda Greene ia Samuelu Samita, le uso o le perofeta, i lona faitotoa. Na feiloai muamua Rhoda ia Samuelu i le amataga o lena lava tausaga ina ua ia tuua se kopi o le Tusi a Mamona i lona fale. O lana tane, o Ioane, o se faifeau femalagaai o se isi faatuatuaga, ma sa ia manatu o le tusi o se faamaimautaimi, ae sa ia folafola atu na te aveina i lana taamilosaga ma ao mai ni igoa o nisi e fiafia i le savali a le tusi.

Sa faaafe e Rhoda ia Samuelu i totonu ma sa ia fai atu ia te ia, e leai lava se tasi ua fia manao i le Tusi a Mamona. “E tatau ona e toe aveina le tusi,” o lana tala lea. “E leai se foliga e manao ia Mr. Greene e faatau.”

Sa ave e Samuelu le Tusi a Mamona, ma ina ua faliu e alu ae ta’ua e Rhoda na ia faitauina ma e fiafia i ai. Sa tu Samuelu. “O le a ou avatu ia te oe lenei tusi,” na ia fai atu ai, ma toe faafoi atu le tusi. “Ua le faatagaina e le Agaga o le Atua ia au ou te aveeseina.”

Sa lofituina ia Rhoda i lagona ootia a o ia toe aumaia le tusi. “Ole atu i le Atua e tuu atu ia te oe se molimau e uiga i le moni o le galuega,” na fai atu ai Samuelu, “ma o le a e lagonaina se faalogona o le mu i totonu o lou fatafata, o le Agaga lea o le Atua.”

Mulimuli ane, ina ua foi mai lona toalua i le fale, sa faamatala atu ia te ia e Rhoda le asiasiga a Samuelu. Sa musu muamua Ioane e tatalo e uiga i le tusi, ae na faatalitonuina o ia e Rhoda i le folafolaga a Samuelu.

“Ua ou iloa na te le ta’uina mai lava se mea e le moni,” sa ia fai atu ai. “Ou te iloa ai lava o ia o se tagata lelei pe afai e i ai lava se i si tagata e lelei.”

Sa tatalo ia Rhoda ma Ioane e uiga i le tusi ma sa la mauaina se molimau o lona moni. Ona la faasoaina atu lea i lo la’ua aiga ma tuaoi, e aofia ai ma le tuagane laitiiti o Rhoda o Polika Iaga ma lana uo o Heber Kimball.[25]

I le tautoulu, sa faalogologo ai ma le faaaloalo ia Sini Rikitone e tolusefulu-valu-tausaga a o molimau atu ia Pale Palate ma ana soa e toatolu i se galuega fou o tusi paia, o le Tusi a Mamona. Ae sa lei fia manao ai Sini. Mo le tele o tausaga, sa ia apoapoai atu ai i tagata i Katelani, Ohaio, ma tuaoi e faitau le Tusi Paia ma toe foi i mataupu faavae o le ekaleisa i le Feagaiga Fou. O le Tusi Paia lava na taialaina lona olaga, na ia ta’u atu ai i faifeautalai, ma ua lava lea.[26]

“Na e aumaia le upumoni ia te au,” na faamanatu atu ai e Pale ia Sini. “O lea ua ou talosagaina oe o se uo e faitau le tusi lenei mo au.”[27]

“E le tatau ona ta finau i lea mataupu,” sa fai atu ai Sini. “Ae o le a ou faitauina lau tusi ma vaai po o le a sana mau i lo’u faatuatuaga.”[28]

Sa talosagaina e Pale ia Sini pe mafai ona latou lauga atu i lana aulotu. E ui ina sa masalosalo o ia i la latou savali, ae sa tuu atu e Sini le faatagaga ia i latou.

Ina ua malaga ese ia faifeautalai, sa faitau e Sini ni vaega o le tusi ma iloa ai ua le mafai ona ia tuuesea.[29] E oo atu i le taimi na lauga atu ai Pale ma Oliva i lana aulotu, ua leai sona manao e lapataia se tasi mai le tusi. Ina ua ia tulai e lauga i le faaiuga o le sauniga, sa ia sii mai le Tusi Paia.

“Ia tofotofo i mea uma lava,” na ia fai atu ai, “ia taofi mau i le mea lelei.”[30]

Ae sa tumau pea ona le mautinoa e Sini le mea e fai. O le taliaina o le Tusi a Mamona o lona uiga o le a le toe maua lana galuega o se faifeau. Sa lelei lana aulotu, ma sa latou tuuina atu mo ia, o lona toalua, o Phebe, ma la la’ua fanau e toaono mea mo se olaga toafimalie. O nisi o tagata o le aulotu sa latou fauina se fale mo i latou.[31] Mata e mafai ona ia fai atu i lona aiga e o ese mai le mafanafana o loo latou sapi ai?

Sa tatalo Sini seia iu ina i ona luga se lagona o le toafilemu. Sa ia iloa e moni le Tusi a Mamona. “E le se tagata na faaali maia ia te au,” sa ia fai mai ai, “a o lo’u Tama o i le lagi.”[32]

Sa faasoa atu e Sini ona lagona ia Phebe. “La’u pele,” na ia fai atu ai, “na e mulimuli mai ia te au e oo i le mativa. Pe ua e toe naunau ea e faia foi faapena?”

“Ua uma ona ou faitauina le tau,” o lana tali lea. “O lo’u manao ia faia le finagalo o le Atua, po o le ola po o le oti.”[33]

Faamatalaga

1. ◀ Joseph Smith History, 1838–56, volume A-1, 39, i le JSP, H1:378 (draft 2).

2. ◀ Tagai, mo se faataitaiga, Mareko 16:17–18. Autu: O Meaalofa a le Agaga

3. ◀ Mosaea 3:19

4. ◀ Joseph Smith History, 1838–56, volume A-1, 39, in JSP, H1:380 (draft 2); Knight, Reminiscences, 7; tagai foi Historical Introduction to Revelation, Apr. 1830–E [DC 23:6–7], i le JSP, D1:136.

5. ◀ Joseph Smith History, circa June–Oct. 1839, [11]–[13] (draft 1); Joseph Smith History, 1838–56, volume A-1, 39–41 (draft 2); Joseph Smith History, circa 1841, 70–72 (draft 3), i le JSP, H1:380–87. Autu: O Meaalofa a le Agaga

6. ◀ Pratt, Autobiography, 30–37; Givens and Grow, Parley P. Pratt, 26–27.

7. ◀ Pratt, Autobiography, 37–38.

8. ◀ Pratt, Autobiography, 38–43.

9. ◀ Joseph Smith History, 1838–56, volume A-1, 42, i le JSP, H1:390 (draft 2). Autu: Emma Hale Smith

10. ◀ Joseph Smith History, 1838–56, volume A-1, 42–43, in JSP, H1:390–94 (draft 2); Diedrich Willers to L. Mayer and D. Young, June 18, 1830, in Quinn, “First Months of Mormonism,” 331. Autu: Igoa o le Ekalesia

11. ◀ Joseph Smith History, 1838–56, volume A-1, 43–44, 47, i le JSP, H1:394–98, 412 (draft 2); Knight, Reminiscences, 8.

12. ◀ Joseph Smith History, 1838–56, volume A-1, 44–47, i le JSP, H1:396–412 (draft 2); Knight, Reminiscences, 8; Bushman, Rough Stone Rolling, 116–18; tagai foi Galuega 4:1–3; 5:17–33; 6–7; 24–26.

13. ◀ Mataupu Faavae ma Feagaiga 24:7, 9 (Revelation, July 1830–A, at josephsmithpapers.org).

14. ◀ Mataupu Faavae ma Feagaiga 25:7, 9, 12 (Revelation, July 1830–C, i le josephsmithpapers.org); tagai foi Grow, “Thou Art an Elect Lady,” 33–39. Autu: Emma Hale Smith

15. ◀ Joseph Smith History, 1838–56, volume A-1, 52–53, in JSP, H1:432 (draft 2). Autu: O Meaalofa a le Agaga

16. ◀ Joseph Smith History, 1838–56, volume A-1, 53, i le JSP, H1:436 (draft 2); Deed from Isaac and Elizabeth Hale, Aug. 25, 1830, i le JSP, D1:167–71; Knight, Autobiography, 141.

17. ◀ Joseph Smith History, 1838–56, volume A-1, 53–54, i le JSP, H1:436 (draft 2).

18. ◀ Knight, Autobiography, 146; Bushman, Rough Stone Rolling, 119–21.

19. ◀ Knight, Autobiography and Journal, 22; Knight, Autobiography, 145–47.

20. ◀ Knight, Autobiography, 145–47; Mataupu Faavae ma Feagaiga 28 (Revelation, Sept. 1830–B, at josephsmithpapers.org); Covenant of Oliver Cowdery and Others, Oct. 17, 1830, i le JSP, D1:204; tagai foi Mataupu Faavae ma Feagaiga 29 (Revelation, Sept. 1830–A, at josephsmithpapers.org); 3 Nifae 21:23–24; ma le Eteru 13:3–10. Fai mai le faaaliga o le nofoaga mo le aai paia o “totonu o sa Lamana” ae na toe faafou mo le lolomiga e faitauina “i tuaoi latalata i sa Lamana.” (Tusi o Poloaiga 30:9, i le JSP, R2:80.) Autu: Initia Amerika; Sioa/Ierusalema Fou; Faapotopotoina o Isaraelu

21. ◀ Joseph Smith History, 1838–56, volume A-1, 58, in JSP, H1:452 (draft 2); Minutes, Sept. 26, 1830, i le JSP, D1:192.

22. ◀ Mataupu Faavae ma Feagaiga 30:5–8 (Revelation, Sept. 1830–D, at josephsmithpapers.org); Mataupu Faavae ma Feagaiga 32 (Revelation, Oct. 1830–A, at josephsmithpapers.org); Joseph Smith History, 1838–56, volume A-1, 60, i le JSP, H1:458–60 (draft 2); Givens and Grow, Parley P. Pratt, 36.

23. ◀ Lucy Mack Smith, History, 1845, 189–90.

24. ◀ Pratt, Autobiography, 49. Autu: Uluai Faifeautalai [Early Missionaries]; Katelani, Ohaio

25. ◀ Smith, “Copy of an Old Note Book,” 31–35; Lucy Mack Smith, History, 1845, 186–87. Autu: Uluai Faifeautalai

26. ◀ Rigdon, “Life Story of Sidney Rigdon,” 18; Keller, “I Never Knew a Time,” 23; Joseph Smith History, 1838–56, volume A-1, 73.

27. ◀ “Sidney Rigdon and the Spaulding Romance,” Deseret Evening News, Apr. 21, 1879, [2].

28. ◀ Joseph Smith History, 1838–56, volume A-1, 73; tagai foi Maki, “Go to the Ohio,” 70–73.

29. ◀ Rigdon, “Life Story of Sidney Rigdon,” 19; Joseph Smith History, 1838–56, volume A-1, 73; “Mormonism,” Painesville Telegraph, Feb. 15, 1831, [1].

30. ◀ Joseph Smith History, 1838–56, volume A-1, 72–73; 1 Tesalonia 5:21.

31. ◀ Rigdon, “Life Story of Sidney Rigdon,” 17; Keller, “I Never Knew a Time,” 24; “Records of Early Church Families,” Utah Genealogical and Historical Magazine, Oct. 1936, 27:161–62.

32. ◀ Mather, “Early Days of Mormonism,” 206–7; Joseph Smith History, 1838–56, volume A-1, 74; “Sidney Rigdon,” Millennial Harbinger, Feb. 7, 1831, 100–101; tagai foi Ezra Booth, “Mormonism—Nos. VIII–IX,” Ohio Star, Dec. 8, 1831, 1.

33. ◀ Joseph Smith History, 1838–56, volume A-1, 75. Autu: Katelani, Ohaio

Mataupu 10

Faapotopotoina i Totonu

I le tautoulu o le 1830, e le mamao mai Katelani, na faamaea ai e Lucy Morley e sefululima-tausaga-le matua lana galuega masani i le fale, ae nofo ifo i lalo i autafa o lona pule, o Apikaila Tanielu. A o galue ia Apikaila i lana laau laga’ie, ma faasolo lana ti’a lalaga i tua ma luma e ala atu i filo fesaua’i, sa ta’ai’ai e Lucy le vulu i atigi manifinifi. O le ie sa la lalagaina o le a ave i le tina o Lucy e taui a’i ia auaunaga a Lucy i le fale o le au Tanielu. Faatasi ai ma le mau tamaiti i lona fale, ae leai ni fanau teine talavou, o lea sa faalagolago ai Apikaila ia Lucy e fesoasoani e faamama ma fafaga lona aiga.

A o galulue punonoua'i lea toalua, sa la faalogoina se tuitui i le faitotoa. “Susu mai i totonu,” sa valaau atu ai Apikaila.

I le tepa ae mai lana tulula, sa vaaia e Lucy ni tamaloloa se toatolu o ulufale atu i le potu. Sa o ni tagata e le masani ai, ae sa laei lelei ma foliga faauo. O nei alii uma e toatolu sa peiseai e talavou tele nai lo Apikaila, o le ua i lona tolusefulu tausaga.

Sa tu i luga Lucy ma aumai nisi nofoa i le potu. A o saofafai ifo i lalo nei alii, sa ia teuina o latou pulou ma toe foi atu i lona nofoa. Sa faailoa atu e nei alii i latou lava o Oliva Kaotui, Pale Palate, ma Ziba Peterson, o faifeau mai Niu Ioka o loo ui atu i le taulaga agai i Sisifo. Sa latou fai mai ua toefuatai mai e le Alii Lana talalelei moni i la latou uo, o se perofeta e igoa ia Iosefa Samita.

A o latou talanoa atu, sa faatino lemu e Lucy lana galuega. Sa talanoa tamaloloa e uiga i agelu ma se seti o papatusi auro na faaliliuina e le perofeta e ala i faaaliga. Sa latou molimau atu faapea na auina atu i latou e le Atua i la latou misiona e talai atu le talalelei mo le toe taimi a o loma le Afio Mai Faalua o Iesu Keriso.

Ina ua uma la latou savali, sa taofi le patia pata o le laau laga’ie a Apikaila, ma sa faliu atu le fafine i luga o lona nofoa. “Ou te le manao i se mea e tasi o la outou mataupu inosia i lo’u fale,” sa ia fai atu ai ma le ita ma faalala atu lana ti’a lalaga i o latou mata.

Sa taumafai tamaloloa e tauanau o ia, ma molimau atu e moni la latou savali. Ae sa faatonuina i latou e Apikaila e o ese, ma fai atu na te le manao latou te faaleagaina lana fanau ia latou mataupu sese. Sa talosaga atu tamaloloa pe mafai lava ona ina ia fafagaina i latou. Sa matelaina i latou ma ua alu le aso e leai se mea na ‘aia.

“E le mafai ona outou maua se mea e ‘ai i lo’u fale,” o le tali faasa’ea atu lea a Apikaila. “Ou te le fafagaina ni tagata taufaavalea.”

Sa faafuasei ona tautala ane Lucy, ua ofo i le mafai ona tautala le migao Apikaila i auauna a le Atua. “O lo’u tama e nofo i le tasi le maila mai iinei,” na ia fai atu ai. “Na te le talitualimaina lava se tasi e fia‘ai mai i lona faitotoa. O iina ma o le a fafagaina ai outou ma tausia lelei.”

Na ia aumaia pulou, ma sa mulimuli atu Lucy i faifeautalai i fafo ma faasino atu i latou i le ala e tau atu ai i le fale o ona matua. Sa faafetai atu tamaloloa ia te ia ma amata ona savavali atu i le auala.

“Ia faamanuia oe e le Atua,” o la latou tala lea.

Ina ua lilo atu ia tamaloloa mai le vaai, sa toe foi Lucy i totonu o le fale. O la ua toe galue Apikaila i lana laau laga’ie, ma lana ti’a lalaga i luma ma tua. “Ou te faamoemoe ua e toafimalie nei,” sa ia fai atu ai ia Lucy, ma le matua le fiafia lava.

“Ioe, ua ou fiafia,” o le tali atu lea a Lucy.[1]

E pei lava ona folafola atu e Lucy, sa maua e faifeautalai e toatolu se taumafataga talimana’o i le fale o Morley. O ona matua, o Isaako ma Lucy, o tagata o le aulotu a Sini Rikitone, ma sa la talitonu o e mulimuli ia Keriso e tatau ona fefaasoaai a latou oa ma meatotino o le tasi ma le isi e faapei o se aiga tele e tasi. O le mulimuli ai i le faataitaiga a le au paia i le Feagaiga Fou o e sa taumafai ia “tuutasi a latou mea uma,” sa la tatala atu ai la la’ua faatoaga tele i isi aiga o e sa mananao e nonofo faatasi ma faatino o latou talitonuga e ese mai le lalolagi faatautava, e tele taimi e manatu faapito ai lea o loo siomia ai i latou.[2]

O lena afiafi, sa aoao atu ai e faifeautalai le au Morley ma a latou uo. Sa tali atu aiga i le savali a faifeautalai i le sauniaina mo le toe foi mai o le Faaola ma le nofotupu ai i le meleniuma, ma pe tusa o le vaeluapo, e sefulufitu tagata na papatisoina.

I ni aso na sosoo ai, e silia ma le limasefulu tagata i Katelani na lolofi ane i fonotaga a faifeautalai ma talosaga atu e auai i le ekalesia.[3] O le toatele o i latou sa nonofo i le faatoaga a le au Morley, e aofia ai Pete, o se pologa ua faasaoloto o lona tina na sau mai i Aferika i Sisifo.[4] E oo lava ia Apikaila Tanielu, o le sa vave tele ona ia teena ia faifeautalai, sa ia talia le savali ina ua uma ona la faalogologo ma lona toalua a o latou talai atu.[5]

A o faatupulaia le ekalesia i Ohaio, aemaise lava i e na mulimuli ia Sini, sa lipotia e Oliva le tala fiafia ia Iosefa. O aso uma lava e talosaga ai isi tagata e faalogologo i le la savali. “Ua matuai toatele i latou e o mai iinei mo tusi,” na ia tusia ai, “ma maimau e, pe ana mafai ona e auina mai se limaselau.”[6]

E ui ina faafiafiaina o ia i le manuia [o le galuega] i Ohaio, ae sa iloa e Oliva sa valaauina i la’ua e le Alii e talai atu i Initia Amerika o e sa nonofo i talaatu o le tuaoi i sisifo o le Iunaite Setete. Sa lei pine ae tuua e ia ma isi faifeautalai ia Katelani, ma sa latou aveina se tagata faatoa liliu mai e igoa ia Feterika Viliamu. O Feterika o se fomai, ma i le fasefulu-tolu o tausaga, o ia o le tagata aupito matua o le aumalaga.[7]

I le agai atu i sisifo i le faaiuga o le tautoulu i le 1830, sa latou tauasa atu i laufanua maualalalo ma a’ea’e malie atu ai i atumauga. Sa latou mapu teisi e talai atu i Initia Wyandot i le ogatotonu o Ohaio a o lei faia o latou avanoa e malaga ai i se vaa afi mo Misuri, le setete tupito i sisifo o le atunuu.

Sa sologa lelei le malaga a faifeautalai i luga o le vaitafe seia oo ina poloka lo latou ala e le aisa. Ma le le faamata’uina, sa latou feosofi ese iina ma savavali i le fiaselau maila i auvai ua to’a ai le aisa. E oo atu i le taimi lena, ua mafiafia ma loloto le toulu o le kiona, ma ua atili ai ona faigata ona malaga i laufanaua valevalenoa laugatasi. O nisi taimi o le matagi e agi faalava i le laufanua sa peiseai e lava lona maamaai e fo’ei ese ai pa’u o o latou foliga.[8]

A o malaga atu faifeautalai agai i sisifo, sa malaga Sini i sasae ma lana uo o Eteuati Paterika, o se fai pulou e tolusefulu-fitu-tausaga le matua mai lana aulotu. Sa agai atu ia alii e toalua i Manaseta, pe toeitiiti atoa le toluselau maila mai Katelani, e feiloai ma Iosefa. Ua auai Sini i le ekalesia, ae sa manao Eteuati e fia iloa le perofeta a o lei faia lana tonu pe tatau ona ia faia le mea lava lea e tasi.[9]

Ina ua taunuu i la’ua, sa muamua ia uo i le faatoaga a matua o Iosefa, ma sa iloa ai ua siitia atu le au Samita e faalatalata i Feiete. Peitai a o lei toe asaina le isi luasefulu-ono maila i le aiga o le au Samita, sa manao Eteuati e autilotilo i le fanua, ma le mafaufau atonu e ono faaalia mai ai e faiva alofilima o le au Samita se mea e uiga i o latou uiga. Sa vaaia e ia ma Sini le teuina lelei o a latou laau aina, o o latou fale ma tafafale, ma pa maa maualalalo sa latou fausiaina. Sa tofu molimau mai nei mea taitasi i le faatulagaina tatau o le aiga ma le toaaga.[10]

Sa toe foi Eteuati ma Sini i le auala ma savavali ai i le aso atoa, ma taunuu atu ai i le fale o le au Samita i le afiafi. Ina ua la taunuu iina, sa i ai se sauniga lotu o loo faagasolo. Sa la faaofiofi atu i totonu o le fale ma auai i se faapotopotoga toalaiti sa faalogologo i le lauga a Iosefa. Ina ua maea le lauga a le perofeta, sa ia fai atu soo se tasi o i ai i le potu e mafai ona saunoa pe a musuia ai.

Sa tulai Eteuati ma ta’u atu i le Au Paia le mea sa ia vaaia ma lagonaina i lana malaga. Ona ia fai atu lea, “Ua ou saunia e papatiso, Uso Iosefa. E mafai ona e papatisoina a’u?”

“E mamao tele le mea sa e malaga mai ai,” na fai atu ai Iosefa. “Ou te manatu ua tatau ona fai sau malologa ma sina mea tausami sei aulia le taeao a taeao ona e papatiso lea.

“O le mea lava e te silafia e talafeagai,” na tali atu ai Eteuati. “Ua ou saunia i soo se taimi lava.”[11]

A o lei faia le papatisoga, sa maua e Iosefa se faaaliga e valaau ia Eteuati e talai atu ma saunia mo le aso o le a afio mai ai Keriso i Lona malumalu.[12] Sa papatisoina ia Eteuati ma sa vave ona alu e faasoa atu le talalelei i ona matua ma aiga.[13] O le taimi lea, sa nofo ia Sini i Feiete e avea ma tusiupu a Iosefa ma e lei leva ae fesoasoani ia te ia i se galuega faatino fou.[14]

I ni masina na muamua atu, sa amata ai e Iosefa ma Oliva se faaliliuga musuia o le Tusi Paia. Mai le Tusi a Mamona, sa la iloa ai e i ai upumoni taua na faaleagaina i le gasologa o tausaga ma ua aveeseina mai i le Feagaiga Tuai ma le Feagaiga Fou. O le faaaogaina o le Tusi Paia sa faatau mai e Oliva mai le faletusi a Grandin, sa la amata suesueina le tusi o Kenese, ma sailia musumusuga e uiga i fuaitau sa foliga mai e lei atoatoa pe lei manino foi.[15]

E lei umi, ae faaalia mai e le Alii ia Iosefa i se faaaliga na muamua maua e Mose, lea sa misi mai le Feagaiga Tuai. I le tusi paia fou faatoa toefuatai mai, sa faaali atu ai e le Atua ia Mose ia “lalolagi e le mafaitaulia,” na ta’u atu ai ia te ia e faapea na foafoaina e le Atua mea uma faaleagaga a o lei foafoaina e Ia faaletino, ma sa aoao atu ai foi e faapea o le faamoemoega o lea foafoaga mamalu o le fesoasoani lea i alii ma tamaitai ia maua le ola e faavavau.[16]

Ina ua alu Oliva mo lana misiona i Sisifo, sa faaauau e Iosefa ona faaliliuina faatasi ma Ioane Uitimera ma o Ema sa avea ma tusiupu seia oo ina taunuu mai ia Sini. O le mea aupito lata mai, sa amata faaali mai e le Alii nisi o le talafaasolopito o le perofeta o Enoka, o lona soifua ma lana galuega lea sa na ona ta’ua puupuu lava i le Kenese.[17]

A o tusia e Sini le faalauga a Iosefa, sa la aoaoina ai e faapea o Enoka o se perofeta lea na faapotopotoina faatasi se nuu usiusitai ma faamanuiaina. E faapei o sa Nifae ma sa Lamana o e sa fatufatuina se sosaiete amiotonu ina ua mavae le asiasiga a le Faaola i Amerika, sa aoao le nuu o Enoka ia ola fifilemu faatasi ma le tasi ma le isi. “Sa tasi o latou loto ma tasi le mafaufau, ma sa mau i le amiotonu,” na tusifaamaumau e le mau, “ma sa leai se mativa i totonu o i latou.”[18]

I lalo o le taitaiga a Enoka, sa fauina ai e tagata se aai paia sa faaigoa o Siona, lea na iu ina taliaina e le Atua i Lona afioaga. O iina na talanoa ai Enoka ma le Alii a o la tilotilo ifo i lalo i le lalolagi, ma sa tutulu le Atua ona o le amioleaga ma le mafatiaga o Ana fanau. O le a oo mai le aso, na Ia ta’u atu ai ia Enoka, o le a aumaia ai le upumoni mai le lalolagi ma o le a fausia ai e Lona nuu se isi aai o Siona mo e amiotonu.[19]

A o toe manatunatu ia Sini ma Iosefa i le faaaliga, sa la iloa ai ua oo mai le aso o le a toe faatuina ai e le Alii ia Siona i luga o le fogaeleele. E faapei o le nuu o Enoka, o le a manaomia e le Au Paia ona sauni i latou lava, e soofaatasi i le loto ma le mafaufau, ina ia latou saunia e fausia le aai paia ma lona malumalu i le taimi lava e faaalia mai ai e le Alii lona nofoaga.

I le faaiuga o Tesema, sa faatonuina ai Iosefa ma Sini e le Alii e mapu mai le la galuega o le faaliliuga. “Ou te tuu atu se poloaiga i le ekalesia,” na Ia fetalai atu ai, “e tatau ona latou faapotopoto faatasi i Ohaio.” E tatau ona latou faapotopoto faatasi ma tagata fou liliu mai i Katelani ma faatalitali ai mo faifeautalai e toefoi mai mai Sisifo.

“O le poto lenei,” sa fetalai atu ai le Alii, “ma ia tuu atu i tagata uma taitoatasi e filifili mo ia lava seia ou alu atu.”[20]

O le valaau e o atu i Ohaio na peiseai na aumaia vavalalata ai le Au Paia e faataunuu ia valoaga anamua e uiga i le faapotopotoina o le nuu o le Atua. Na taufai folafola mai e le Tusi Paia ma le Tusi a Mamona e faapea o le a faapotopotoina faatasi e le Alii Lona nuu o le feagaiga e puipuia ai i latou mai mala o aso e gata ai. I se faaaliga talu ai nei, sa ta’u atu ai e le Alii ia Iosefa e faapea e le o toe mamao ona amata lea o le faapotopotoina.[21]

Ae sa oo mai lava le valaau o se mea e faateia ai. I le konafesi lona tolu a le ekalesia, sa faia i le fale o le au Uitimera na sosoo ma le tausaga fou, e toatele le Au Paia sa faaletonu, sa tutumu o latou mafaufau i fesili e uiga i le poloaiga.[22] Sa lei tele ni tagata e nonofo i Ohaio ma e faitau selau maila le mamao ese. Sa utiuti se iloa e tagata o le ekalesia e uiga i ai.

O le toatele o i latou sa galulue malolosi e faaleleia a latou meatotino ma atia’e faatoaga manuia i Niu Ioka. Afai latou te o atu o se vaega i Ohaio, o le a tatau ona latou faatau vave ese atu a latou meatotino ma atonu o le a gau. Atonu e i ai nisi o le a faaletonu tulaga tautupe, aemaise ai pe a faapea ua faamaonia e le lafulemu ma le lelei le laueleele o Ohaio nai lo o latou eleele i Niu Ioka.

O le faamoemoe ia faafaigofie ia popolega e uiga i le faapotopotoina, sa fono ai Iosefa ma le Au Paia ma maua ai se faaaliga.[23] “Ou te tuu atu ma avatu ia te outou oa e tele atu, se laueleele lava lea o le folafolaga,” na tautino atu ai le Alii, “ma o le a Ou tuu atu ia te outou e fai ma laueleele o lo outou tofi, pe afai tou te saili i ai ma o outou loto atoa.” O le faapotopotoina faatasi, o le a mafai ai ona lauolaola le Au Paia o se nuu amiotonu ma puipuia ai mai tagata amioleaga.

Sa folafola atu foi e le Alii isi faamanuiaga faaopoopo e lua ia i latou o e faapotopoto i Ohaio. “O iina o le a Ou tuu atu ai ia te outou la’u tulafono,” na Ia fetalai ai, “ma o iina o le a faaeeina ai outou i le mana mai luga.”[24]

O le faaaliga lea na faatoafilemuina ai mafaufau o le toatele o le Au Paia i totonu o le potu, e ui sa mumusu ni nai tagata toalaiti e talitonu na aumai mai le Atua. O le aiga o Iosefa, o le au Uitimera, ma le au Naite sa i ai ma i latou o e sa talitonu ma sa filifili e mulimuli ai.[25]

I le avea ai ma taitai o le paranesi o le ekalesia i Kolesavile, sa toe foi Newel Naite i le fale ma amata ona faatau ese atu mea sa ia mafaia. Sa ia faaaluina foi le tele o lona taimi e asiasi ai i tagata o le ekalesia. O le mulimuli ai i le faataitaiga a le nuu o Enoka, na galulue faatasi ai o ia ma isi Au Paia o Kolesavile ma ositaulaga e faamautinoa e mafai e e matitiva ona o i le malaga a o lei oo i le tautotogo.[26]

O le taimi lea, sa lagonaina ai e Iosefa se tulaga manaomia faanatinati e alu i Katelani ma feiloai ai ma tagata fou faatoa liliu mai. E ui sa maitaga ia Ema i le masaga ma ua faatoa malosi mai se ma’i faaumiumi na taia ai o ia, ae sa oso o ia i luga o le taavale solofanua, ma le naunau ia la o ma ia.[27]

I Ohaio, sa feagai ai le ekalesia ma tauiviga. Ina ua tuua e faifeautalai mo le itu i Sisifo, sa faaauau ona faatupulaia le faitau aofai o tagata liliu mai i Katelani, ae o le toatele o le Au Paia sa le mautinoa pe faapefea ona faatino lo latou faatuatuaga fou. O le toatele lava sa vaavaai atu i le Feagaiga Fou mo se taitaiga e pei ona sa latou i ai muamua a o lei auai i le ekalesia, ae aunoa ma le taitaiga faaperofeta o lea sa foliga ai e tele auala na faaliliuina ai le Feagaiga Fou e faapei ona sa i ai le Au Paia i Katelani.[28]

O Elizabeth Ann Whitney o se tasi o i latou o e sa moomoo e fia iloa meaalofa faaleagaga a le ekalesia Kerisiano anamua. A o lei oo mai faifeautalai i Katelani, sa tele taimi na tatalo ai Ann ma lona toalua, o Newel ia iloa pe mafai faapefea ona la maua le meaalofa o le Agaga Paia.

I se tasi po, a o tatalo mo se taitaiga faalelagi, sa la vaai ai i se faaaliga o se ao o to’a i luga o lo la’ua fale. Sa faatumuina i la’ua i le Agaga, ma sa mou malie atu lo la fale a o siomia i la’ua e le ao. Sa la faalogoina se siufofoga mai le lagi: “Ia sauni e talia le afioga a le Alii, aua ua oo mai.“[29]

E lei ola a’e Ann i se aiga lotu, ma e lei lolotu foi se tasi o ona matua. Sa lei manao lona tama i faifeau, ma sa pisi e le aunoa lona tina i ona tiute faatausiaiga po o le tausiga foi o tei laiti o Ann. Sa la taufai fautuaina ia Ann e olioli i le olaga nai lo le sailia o le Atua.[30]

Peitai o Ann sa ta’a’ina pea lava o ia e le aunoa i mea faaleagaga, ma ina ua ia faaipoipo atu ia Newel, sa ia faaalia sona manao e sue se lotu. I lona faatauanau pea, sa la auai ai i le aulotu a Sini Rikitone aua sa talitonu o ia e sili ona latalata ona mataupu faavae i mea ia na ia maua i le tusi paia. Mulimuli ane, ina ua ia faatoa faalogo ia Pale Palate ma ana soa o talai atu le talalelei toefuataiina, sa ia iloa e moni mea sa latou aoaoina atu.[31]

Sa auai ia Ann i le ekalesia ma sa ia olioli i lona faatuatuaga fou, ae o ala eseese sa faatino ai e tagata na fenumiai ai o ia. Sa faaauau pea e ana uo o Isaako ma Lucy Morley ona valaaulia tagata e nonofo i le la faatoaga ma faasoa atu i ai a la’ua punaoa.[32] O Limani Copley, o le sa umia se faatoaga tele i sasae o Katelani, sa ia faaauau foi ona taofiofi mau i nisi o aoaoga mai lona taimi sa i ai i le au Sieka, o se faapotopotoga faalelotu sa lata ane i lo latou pitonuu.[33]

O nisi o le Au Paia i Katelani na soona maotua le mea na oo i ai o latou talitonuga, ma olioli ai i mea sa latou manatu faapea o meaalofa a le Agaga. E toatele tagata na fai mai na maua a latou faaaliga sa le mafai ona latou faamatalaina. O isi sa talitonu o le Agaga Paia na afua ai ona latou faasee pe ma’alo atu i lalo.[34] O se tasi tagata sa osooso faataamilo i le potu pe pe’ape’a mai laau faalava o le taualuga i soo se taimi e manatu ai o ia ua ia lagonaina le Agaga. O le isi sa amio pei o se manuki.[35]

O le vaaia o ia amioga, sa amata ai ona lotovaivai nisi o tagata liliu mai ma lafoai ai le ekalesia fou. Sa faaauau pea ona tatalo ia Ann ma Newel, ma le mautinoa o le a faaali atu e le Alii ia te i laua le ala e agai ai i luma.[36]

I le aso 4 Fepuari, 1831, sa taunuu ai se taavale solofanua i le faleoloa sa umia ma faagaoioia e Newel i Katelani. Sa oso mai i fafo se tagata e luasefulu-lima-tausaga le matua, oso atu i totonu ma aapa atu lona lima i luga o le fata. “Newel K. Whitney!” sa ia alaga atu ai. “O oe le tagata!”

Sa lulu e Newel lona lima. “Ua e iloaina au,” na ia fai atu ai. “E le mafai ona ou ta’u atua lou suafa, e faapei ona e ta’u maia lo’u igoa.”

“O a’u o Iosefa le Perofeta,” sa fai atu ai le tagata. “Sa e tatalo ia ou oo mai iinei, ia o le a la se mea ua e manao ou te faia?”[37]

Faamatalaga

1. ◀ Allen, Autobiographical Sketch, [1]–[2]; 1830 U.S. Census, Mentor, Geauga County, OH, 266; Smith and Allen, “Family History of Lucy Diantha (Morley) Allen”; tagai foi Givens and Grow, Parley P. Pratt, 39. Autu: Daily Life of First-Generation Latter-day Saints

2. ◀ Tagai Givens and Grow, Parley P. Pratt, 39–40; ma le Galuega 2:44; 4:32. Autu: Consecration and Stewardship

3. ◀ Oliver Cowdery to Joseph Smith, Nov. 12, 1830, I le JSP, D1:213.

4. ◀ Staker, Hearken, O Ye People, 5–9.

5. ◀ Tagai Minute Book 2, Aug. 31, 1838; ma Knutson, “Sheffield Daniels and Abigail Warren.”

6. ◀ Oliver Cowdery to Joseph Smith, Nov. 12, 1830, i le JSP, D1:211–14.

7. ◀ Joseph Smith History, 1838–56, volume A-1, 75–76; Pratt, Autobiography, 61; “Williams, Frederick Granger,” Biographical Entry, Joseph Smith Papers website, josephsmithpapers.org.

8. ◀ Pratt, Autobiography, 54–55.

9. ◀ Partridge, Genealogical Record, 2, 5; Lucy Mack Smith, History, 1844–45, book 10, [11].

10. ◀ Lucy Mack Smith, History, 1844–45, book 10, [11].

11. ◀ Lucy Mack Smith, History, 1844–45, book 10, [11]–[12]; Lucy Mack Smith, History, 1845, 191. Autu: O Sauniga Faamanatuga

12. ◀ Mataupu Faavae ma Feagaiga 36 (Revelation, Dec. 9, 1830, at josephsmithpapers.org).

13. ◀ JSP, D1:224, note 158; License for Edward Partridge, Dec. 15, 1830, Edward Partridge, Papers, Church History Library.

14. ◀ Mataupu Favae ma Feagagia 35:20, 22 (Revelation, Dec. 7, 1830, at josephsmithpapers.org).

15. ◀ JSP, D1:151, faamtalaga 207;tagai foi Maki, “Joseph Smith’s Bible Translation,” 99–104. Atonu o le uma ai ona maua o lenei faaaliga e uiga ia Mose na amata ai e Iosefa Samita le faaliliuga o le Tusi Paia; mo nisi faamatalaga, tagai Visions of Moses, June 1830, i le JSP, D1:150–56. Autu: Faaliliuga a Iosefa Samita o le Tusi Paia

16. ◀ Mose 1 (Visions of Moses, June 1830, at josephsmithpapers.org

17. ◀ Bible Used for Bible Revision, at josephsmithpapers.org; Old Testament Revision 1, at josephsmithpapers.org; Kenese 5:18–24.

18. ◀ 4 Nifae 1:1–18; Kenese 5:22–24; Mose 7:18–19, 62, 69 (Old Testament Revision 1, 16–19, at josephsmithpapers.org).

19. ◀ Mose 7:28, 62 (Old Testament Revision 1, 16–17, 19, at josephsmithpapers.org). Autu: Siona/Ierusalema Fou, Faapaiaga ma Mea-Tausi

20. ◀ Mataupu Faavae ma Feagaiga 37 (Revelation, Dec. 30, 1830, at josephsmithpapers.org).

21. ◀ Mataupu Faavae ma Feagaiga 29:8 (Revelation, Sept. 1830–A, at josephsmithpapers.org). Autu: O Le Faapotopotoina o Isaraelu

22. ◀ Whitmer, History, 9, i le JSP, H2:21; Joseph Smith History, 1838–56, volume A-1, 88.

23. ◀ Whitmer, History, 5–6, i le JSP, H2:18.

24. ◀ Mataupu Faavae ma Feagaiga 38:18–19, 32 (Revelation, Jan. 2, 1831, at josephsmithpapers.org). Autu: Faaeega o le Mana

25. ◀ Whitmer, History, 9, in JSP, H2:21; Knight, Autobiography and Journal, 28. Autu: Dissent in the Church

26. ◀ Knight, Autobiography and Journal, 28.

27. ◀ [Elizabeth Ann Smith Whitney], “A Leaf from an Autobiography,” Woman’s Exponent, Sept. 1, 1878, 7:51; Lucy Mack Smith, History, 1844–45, book 10, [12]; Lucy Mack Smith, History, 1845, 190; Joseph Smith History, 1838–56, volume A-1, 92. Autu: Joseph and Emma Hale Smith Family

28. ◀ Tagai Staker, Hearken, O Ye People, 74–81.

29. ◀ [Elizabeth Ann Smith Whitney], “A Leaf from an Autobiography,” Woman’s Exponent, Sept. 1, 1878, 7:51; Tullidge, Women of Mormondom, 41–42.

30. ◀ [Elizabeth Ann Smith Whitney], “A Leaf from an Autobiography,” Woman’s Exponent, Aug. 15, 1878, 7:41.

31. ◀ [Elizabeth Ann Smith Whitney], “A Leaf from an Autobiography,” Woman’s Exponent, Sept. 1, 1878, 7:51.

32. ◀ Staker, Hearken, O Ye People, 45. Autu: Consecration and Stewardship

33. ◀ Joseph Smith History, 1838–56, volume A-1, 112; Staker, Hearken, O Ye People, 139; Pratt, Autobiography, 65.

34. ◀ Whitmer, History, 26, i le JSP, H2:38.

35. ◀ Hancock, Autobiography, 79; tagai foi McBride, “Religious Enthusiasm among Early Ohio Converts,” 105–11. Autu: O Meaalofa a le Agaga

36. ◀ [Elizabeth Ann Smith Whitney], “A Leaf from an Autobiography,” Woman’s Exponent, Sept. 1, 1878, 7:51.

37. ◀ Orson F. Whitney, “Newel K. Whitney,” Contributor, Jan. 1885, 125; [Elizabeth Ann Smith Whitney], “A Leaf from an Autobiography,” Woman’s Exponent, Sept. 1, 1878, 7:51.

Mataupu 11

O Le A Outou Maua La’u Tulafono

Sa maua e Ann ma Newel Whitney le lotofaafetai i le i ai o Iosefa ma Ema i Katelani. E ui ina sa i ai le fanau laiti e toatolu a le Au Whitney ma se olomatua o lo latou aiga sa latou nonofo, ae sa la valaaulia lava le au Samita e nonofo i lo latou fale seia maua so latou lava fale e nonofo ai. Talu ai ua mamafa Ema i lona maitaga, o lea sa o ai Ann ma Newel i se potu i le falealuga ina ia mafai ai ona nonofo [Ema] ma Iosefa i le potumoe i le falealalo.[1]

Ina ua maea ona faamautu i le fale o le au Whitney, sa amata ona asiasi atu Iosefa i tagata faatoa liliu mai. O Katelani sa na o ni nai fale putuputu ma faleoloa i se matie i saute o le faleoloa o le au Whitney. Sa i ai se tamai alavai sa tafe i autafa o le taulaga, sa maua ai le paoa mo fale saito ma tafe atu ai i se vaitafe tele atu i matu. Pe tusa ma le afe tagata sa nonofo ai iina.[2]

A o asiasi atu Iosefa i tagata o le ekalesia, sa ia vaaia lo latou naunau i meaalofa faaleagaga ma lo latou manao faamaoni e mamanu o latou olaga i olaga o le au paia i le Feagaiga Fou.[3] Sa matua fiafia lava foi Iosefa lava ia i meaalofa a le Agaga ma sa ia iloa sa i ai la latou matafaioi i le ekalesia toefuataiina, ae sa popole o ia ona o nisi o le Au Paia i Katelani sa nopia’i i le tulimataiga o na meaalofa.

Sa mafai ona ia iloa le tele naua o sana galuega e fai. Sa sili atu ma le faaluaina le numera o le ekalesia i le Au Paia i Katelani, ae sa manino sa latou manaomia se isi taitaiga mai le Alii.

E valuselau maila i sisifo, sa taunuu ai Oliva ma isi faifeautalai i le taulaga laitiiti o Initipene i le Itumalo o Siakisone, Misuri, i le tuaoi i sisifo o le Iunaite Setete. Sa latou maua se mea e nonofo ai ma galuega e lagolago ai i latou lava ona faia ai lea o fuafuaga e asiasi atu i Initia Delaware o e sa nonofo i se teritori e na o ni nai maila i sisifo o le taulaga.[4]

E lei leva ona siitia atu Delaware i le teritori ina ua mavae le tutuli faamalosi ese o i latou mai o latou laueleele e le aiaiga faavae o le malo o le Iunaite Setete e aveese ai Initia. O lo latou taitai, o Kikthawenund, o se toeaina sa tauivi mo le silia ma le luasefulu-lima tausaga e tuufaatasia ona tagata ao tuleiese e tagata fai mai ma Fitafita a le I.S. i latou i sisifo.[5]

I se aso malulu ia Ianuari, 1831, sa malaga atu ai Oliva ma Pale e feiloai ma Kikthawenund. Sa la maua atu o ia o nofonofo i autafa o se afi i le ogatotonu o se fale laau tele i le mea ua faamautu ai Delaware. Sa faatalofa atu ma le toafilemu le toeaina ma geno atu ia i la’ua e nonofo i luga o ni palanikeke. Sa ave ane e ana ava se apa e tumu i pi ma sana vevela i luma o faifeautalai, ma sa la tausasami i ni sipuni laau.

A o fesoasoani atu se faamatala upu, sa talanoa atu Oliva ma Pale ia Kikthawenund e uiga i le Tusi a Mamona ma sa talosaga atu mo se avanoa e faasoa atu ai lana savali i lana faiganuu. E masani lava ona teena e Kikthawenund ona talanoa atu faifeautalai i ona tagata, ae sa ia fai atu ia i la’ua o le a sei mafaufau i ai ona avatu lea o lana tali i se taimi e le o mamao.

Sa toe foi atu faifeautalai i le fale laau i le isi taeao, ma ina ua maea ni nai talanoaga, sa talo e le toeaina le faiganuu e potopoto ma ia valaaulia ia faifeautalai e talanoa atu.

A o faafetai atu ia i latou, sa tilotilo atu Oliva i foliga o lana aufaalogologo. “Sa o matou malaga mai i le vao, laasia vaitafe loloto ma le lautetele, ma tauasa mai i kiona loloto,” na ia fai atu ai, “e avatu ia te outou se malamalama sili lea e lei leva ona oo mai i o matou taliga ma loto.”

Sa ia folasia atu le Tusi a Mamona o se talafaasolopito o augatuaa o tagata Initia Amerika. “Sa tusia le tusi i luga o papatusi auro,” na ia faamalamalama atu ai, “ma sa tuulima mai e le tama i le atalii mo le tele o tausaga ma augatupulaga.” Sa ia faamatala atu le ala na fesoasoani ai le Atua ia Iosefa ia maua ma faaliliu ia papatusi ina ia mafai ai ona lolomi ma faasalalalau ona tusiga ma faasoa atu ai i tagata uma, e aofia ai ma tagata Initia.

Ina ua maea lana tautalaga, sa tuu atu e Oliva ia Kikthawenund se Tusi a Mamona, ma faatalitali a o iloiloina e le aufono. “Ua matou lagonaina lava le agaga faafetai moni i a matou uo papae o e sa malaga mamao mai, ma tigaina ina ia ta’u mai ia i matou se tala lelei,” na fai atu ai le toeaina, “aemaise lava lenei talafou e faatatau i le tusi a o matou augatama.”

Peitai sa faigata le tau malulu matuia i ona tagata, na ia faamatala atu ai. Sa leaga mea e nonofo ai, ma sa mamate a latou manu. E tatau ona latou fauina ni fale ma pa ma saunia faatoaga mo le tautotogo. Ae o le taimi nei, latou te lei saunia e tali ia faifeautalai.

“O le a matou fauina se fale fono ma potopoto faatasi ai,” na folafola atu ai Kikthawenund, “ona ou tou faitau mai lea ia i matou ma aoao atili i matou e faatatau i le tusi a o matou tama ma le finagalo o le Agaga Sili.”[6]

I ni nai vaiaso mulimuli ane, sa maua ai e Iosefa se lipoti mai ia Oliva. Ina uma ona faamatala atu le asiasiga a faifeautalai ma Kikthawenund, sa ta’u atu e Oliva na te le o mautinoa pe o le a talia e Delaware le Tusi a Mamona. “Pe o le a le tulaga o le a i ai le mataupu i lenei ituaiga, ia te au e le o mautinoa,” na ia tusi atu ai.[7]

Sa tumau le faamoemoe o Iosefa e uiga i le misiona i Initia, e ui lava ao ia liliu atu lona gauai i le faamalolosia o le ekalesia i Katelani. E lei leva ona maea le fonotaga ma le Au Paia iina, ae ia mauaina se faaaliga mo i latou. “Ma o le tatalo o lo outou faatuatua o le a outou maua ai laʼu tulafono,” na toe folafola mai ai le Alii,“ina ia outou iloa le ala e pulea ai laʼu ekalesia ma ina ia saʼo mea uma i oʼu luma.”[8]

Mai lana suesuega o le Tusi Paia, sa iloa ai e Iosefa na tuuina e le Atua ia Mose se tulafono e taitai ai lona nuu i le nuu folafolaina. Sa ia iloa ai foi na afio mai Iesu Keriso i le lalolagi ma faamanino le uiga o Lana tulafono i Lana misiona atoa. O lenei o le a Ia toe faaalia tasi mai le tulafono i Lona nuu o le feagaiga.

I le faaaliga fou, sa viia ai e le Alii ia Eteuati Paterika mo lona loto mama a’ia’i, ma valaauina o ia e avea ma uluai epikopo o le ekalesia. E lei faamatalaina mai auiliili e le Alii ia tiute o se epikopo, ae sa Ia fetalai o Eteuati e tatau ona tuuto atu lona taimi atoa i le ekalesia ma fesoasoani i le Au Paia ia usitaia le tulafono o le a tuu atu e le Alii ia te i latou.[9]

I se vaiaso mulimuli ane, i le aso 9 Fepuari, na potopoto ai Eteuati ma Iosefa ma isi toeaina o le ekalesia e tatalo ia maua le tulafono. Sa tuuina atu e toeaina se sologa fesili ia Iosefa e uiga i le tulafono, ma sa faaali mai e le Alii tali e ala mai ia te ia.[10] O nisi o nei tali sa toe ta’u mai ai foi upumoni ua masani ai, ma faamautu mai ai mataupu faavae o Tulafono e Sefulu ma aoaoga a Iesu. O isi na avatu ai i le Au Paia ni malamalamaaga fou i le ala e tausia ai poloaiga ma fesoasoani ai i a i latou o e sa solia ia tulafono.[11]

Na tuuina atu foi e le Alii ia poloaiga e fesoasoani ai i le Au Paia ia avea e faapei o le nuu o Enoka. Nai lo le faasoa tuutasi o a latou meatotino, e pei ona sa faia e tagata i le faatoaga a Morley, sa tatau ona latou mafaufau o o latou eleele uma lava ma tamaoaiga o ni mea-tausi paia mai le Atua, na tuuina atu ia i latou ina ia mafai ai ona latou tausia o latou aiga, faamama avega i e matitiva, ma fausia Siona.

O le Au Paia na filifili e usitaia le tulafono sa tatau ona faapaiaina a latou meatotino i le ekalesia e ala i le tuuina atu i le epikopo. Ona ia toe faafoi atu lea o fanua ma oloa ia i latou e avea o se tofi i Siona, e tusa ai ma manaoga o o latou aiga. O le Au Paia na maua ni tofi sa tatau ona avea o ni tausimea a le Atua, e faaaogaina fanua ma meafaigaluega sa latou mauaina ma toe faafoi atu po o le a lava le mea sa lei faaaogaina e fesoasoani ai i e le tagolima ma fausia Siona ma le malumalu.[12]

Na uunaia e le Alii le Au Paia ia usitai i lenei tulafono ma sailiili pea i le upumoni. “Afai e te ole mai, o le a e maua lea faaaliga e faaopoopo i luga o lea faaaliga, lea malamalama e faaopoopo i luga o lea malamalama, ina ia mafai ona e iloa mealilo ma mea filemu—o mea ia e maua ai le olioli, o mea ia e maua ai le ola e faavavau.”[13]

Na maua mai e Iosefa isi faaaliga na aumaia ai le faatulagaina tatau i le ekalesia. O le tali atu i amioga uiga ese a nisi o le Au Paia, sa lapataia ai e le Alii e faapea ua i ai agaga pepelo i le laueleele, e faaseseina tagata ia mafaufau ai faapea o le Agaga Paia na faapogai ona latou faia amioga le mafaufau. Na fetalai mai le Alii e faapea e le faafefeina e le Agaga ma faafememeai ia tagata, ae faagaeetiaina ma aoaoina i latou.

“O le mea ua le faagaeetia, ua le mai i le Atua,” na Ia fetalai mai ai.[14]

E lei umi ona mavae le faaalia e le Alii o Lana tulafono i Katelani, ae faia e le Au Paia i Niu Ioka ia tapenapenaga faaiu e faapotopoto atu ai i Ohaio. Sa latou faatauina atu o latou laueleele ma meatotino ma sa matua gau lava, tapena a latou mea totino i taavaletoso, ma faatofa atu i aiga ma uo.

O Elisapeta ma Tomasi Marsh sa i ai faatasi ma le Au Paia na tapena e o. Ina ua uma ona maua e Tomasi ia itulau mai le Tusi a Mamona ma toe foi i lona aiga i Boston, sa la malaga i Niu Ioka ia faalatalata atu ia Iosefa ma le ekalesia. O le valaau e faapotopoto i Ohaio na oo mai i sina taimi mulimuli ane, o lea sa toe tapena ai Elisapeta ma Tomasi, fai le tonu e faapotopoto faatasi ma le Au Paia ma fausia Siona i soo se mea e faatonu ai e le Alii.

Na faatupulaia le naunau o Elisapeta ona o lona liua. E ui ina sa talitonu o ia o le Tusi a Mamona o le afioga a le Atua, ae e lei papatiso ai loa lava o ia. Peitai, ina ua mavae lona fanauina o se atalii i Palamaira, sa ia ole atu i le Alii mo se molimau e moni le talalelei. I se taimi e lei mamao mulimuli ane, sa ia maua ai se molimau sa ia sailia ma auai i le ekalesia, ma sa lei manao e faafitia le mea sa ia iloaina ma ua saunia e fesoasoani atu i le galuega.

“Ua i ai se suiga tele ia te au, i le tino ma le mafaufau,” sa tusi atu ai Elisapeta i le tuafafine o Tomasi ao lei umi ae tuua loa mo Ohaio. “Ua ou lagonaina se manao e faafetai mo le mea ua ou mauaina ma o loo sagisagi atu mo nisi mea.”

I lena lava tusi, sa faasoa atu ai e Tomasi le tala fou i le faapotopotoina. “Ua valaau le Alii i tagata uma ia salamo,” sa ia tautino atu ai, “ma faapotopoto vave i Ohaio.” Na te lei iloaina pe na o le Au Paia i Ohaio e fausia ai Siona pe o latou tapenapena mo se isi taumafaiga sili atu i le lumanai. Peitai sa lei afaina lea mea. Afai na poloaiina i latou e le Alii e faapotopoto i Misuri, po o Mauga Papa i le fiaafe maila i talaatu o tuaoi i sisifo o le atunuu, ua saunia o ia e alu.

“Ma te le iloa se mea e tasi o mea e tatau ona ma faia, vagana ai ua faaali mai ia i ma’ua,” na ia faamalamalama atu ai i lona tuafafine. “Ae o le mea lea ua ma iloa, o le a fauina se aai i le nuu folafolaina.”[15]

Faatasi ma le tulafono ua faaalia mai ma le Au Paia mai Niu Ioka ua faapotopoto i Ohaio, sa toe amata ai e Iosefa ma Sini le faaliliuga musuia o le Tusi Paia.[16] Sa la faagasolo mai le tala ia Enoka i le tala i le peteriaka o Aperaamo, o le na folafola atu i ai e le Alii e avea o se tama o atunuu e tele.[17]

E lei faaalia mai e le Alii ni mau suiga i le anotusi, ae a o faitauina e Iosefa le tala a Aperaamo, sa ia matua manatunatu loloto i le olaga o le peteriaka.[18] Aisea na le ta’usalaina ai e le Alii ia Aperaamo ma isi o peteriaka o le Feagaiga Tuai i le faaipoipo atu i ava e toatele, o se faiga ua inosia e tagata Amerika o loo faitauina le Tusi Paia?

O loo aumaia i le Tusi a Mamona se tali e tasi. I ona po o Iakopo, le uso laitiiti o Nifae, sa poloaiina ai e le Alii tane sa Nifae ia tau lava o le tasi le ava. Ae sa Ia tautino atu foi e faapea e mafai ona Ia faatonuina i latou, pe afai e manaomia ai e tulaga o i ai, ia faatulai mai ai ni fanau amiotonu.[19]

Sa tatalo Iosefa e uiga i le mataupu, ma sa faaalia mai e le Alii e faapea o nisi taimi Na te poloaiina ai Lona nuu e faia autaunonofo. Ae e lei oo mai le taimi e toefuatai mai ai lea faiga, ae o le a i ai se aso o le a Ia poloaiina ai nisi o le Au Paia e faia.[20]

E taunuu mai le vaega muamua o le Au Paia na tuua Niu Ioka o la lava e malulu le eleele. O le vaega lona lua, na aofia ai ma Lusi Samita ma le tusa ma le valusefulu isi, na tuai teisi ona tuua. Sa faatonu o latou avanoa e malaga mai ai i se vaa mai le alavai e aumaia i latou i se vaituloto tele i sisifo. I le vaituloto, o le a latou o mai ai i se vaa sitima i le uafu e lata i Katelani. Mai iina, o le a latou malaga mai ai i luga o le laueleele i le toe vaega o la latou malaga e tolu-selau-maila.[21]

I le amataga sa sologa lelei le malaga, ae ina ua afa le vaituloto, sa pa’ulia le vaega a Lusi i le auvai ona o se loka ua gau i le alavai. Talu ai latou te lei fuafuaina lena faatuai, e toatele tagata e lei lava ni meaai na latou aumaia. O le fiaaai ma le popole e uiga i le faapotopotoina na afua ai ona faitio nisi o i latou.

“Ia onosai, ma soia tou te muimui,” na ta’u atu ai e Lusi ia te i latou. “E leai sou masalosalo o loo i ai le aao a le Alii i o tatou luga.”

O le taeao na sosoo ai, sa toe faaleleia ai e le aufaigaluega le alavai ma sa toe amata ai le malaga a le Au Paia. Sa latou taunuu i le vaituloto i ni nai aso mulimuli ane, ae sa latou le fiafia, ona sa poloka e le aisa mafiafia le uafu, ma sa le mafai ai ona latou toe faaauau.[22]

Sa faamoemoe le aumalaga e totogi se fale i le taulaga e nonofo ai a o latou faatalitali, ae sa na o le tasi le potu tele sa latou maua e nonofo uma ai. O le mea na laki ai, sa talanoa Lusi i se kapeteni o le vaa sitima o le e iloa le tuagane o Lusi, ma sa ia faatonuina ai lana aumalaga e o i le vaa a lea alii, a o latou faatalitali sei nuti le aisa.[23]

I luga o le vaa, sa peiseai ua lotovaivai le Au Paia. E toatele sa fiaaai, ma sa susu ma maalilili tagata uma. Sa leai so latou faamoemoe ma sa amata ai ona femisaa’i o le tasi ma le isi.[24] Na oo ina vevela tauaimisaga ma sa tosina mai ai i latou sa matamata. Ona o le popole ina nei o latou faatasinaina i latou lava, o lea na taufaato’ato’a ai e Lusi i latou.

“O fea lo outou faatuatua? O fea lo outou talitonuga i le Atua?” na ia fesili atu ai. “Afai o le a siiae e outou uma o outou manaoga i le lagi, ina ia mafai ona nuti le aisa, ma faasaolotoina i tatou, e moni lava e pei ona soifua o le Alii, o le a faia lava."

I le taimi lena na faalogoina ai e Lusi se pa’o e pei o se faititili ua pa mai a o tosilua le aisa i le uafu ma lava lona lautele e folau ese atu ai le vaa sitima. Sa faatonuina e le kapeteni ana tagata e tutu i o latou tulaga, ma sa latou ulieseina atu le vaa i le avanoa vaiti, ma pasi atu ai i se tulaga matautia sa taufai latalata itu uma i le aisa.[25]

I le taufaiofo ma le lotofaafetai, sa aufaatasi ai le Au Paia i le tatalo i le fogavaa.[26]

A o malaga atu lona tina ma le Au Paia Niu Ioka i sisifo, sa sii atu Iosefa ma Ema i se fale laau laitiiti i le faatoaga a le au Morley. O lana taitaiga ma le tulafono fou faatoa faaalia mai na aumaia ai atili le tulaga faatulagaina lelei, malamalama, ma le toafilemu i le Au Paia i Ohaio. O le taimi nei ua toatele toeaina ma o latou aiga ua faia osigataulaga e tele e faasalalau atu ai le talalelei i taulaga ma nuu tuaoi.

I Misuri, sa tau faavaivaia ia taumafaiga faafaifeautalai. Mo se taimi, sa talitonu ia Oliva ua latou agaigai i luma ma Kikthawenund ma ona tagata. “Fai mai le taitai autu ua talitonu o ia i upu uma o le tusi,” sa ia lipoti atu ai ia Iosefa, “ma ua toatele i latou i le nuu ua talitonu.”[27] Ae ina ua uma ona faamata’uina e se sui o le malo e pue faapagota ia faifeautalai ona o le talai atu i Initia e aunoa ma se faatagaga, o lea na tatau ai ia Oliva ma faifeautalai ona taofi a latou taumafaiga.[28]

Na mafaufau Oliva e ave le savali i se isi nuu o Initia, le au Navajo, o e sa nonofo i le afe maila i le itu i sisifo, ae sa latou lei lagonaina le faatagaina o i latou e malaga i lena mamao. Nai lo lena, sa ia toe auina atu Pale i sasae e aumai se laisene tala’i mai le malo ao taumafai o ia ma isi faifeautalai e faaliliu mai i latou ua faamautu i Initipene.[29]

I le taimi lea, ua toe fetaiai foi Iosefa ma Ema ma se isi mala. I le aso faaiu o Aperila, na fanauina ai e Ema se masaga---o se teine ma se tama---sa fesoasoani i ai fafine mai le aiga o Morley. Peitai e faapei o lo la tuagane na muamua atu ia i la’ua, sa auvaivai le masaga ma sa maliliu i totonu o ni nai itula na fananau mai ai.[30]

I le aso lava foi lena, sa i ai se tagata fou faatoa liliu mai e igoa ia Julia Murdock na maliu ina ua uma ona fanauina se masaga. Ina ua faalogo Iosefa i lona maliu, sa ia auina atu se feau i lana tane, o Ioane, e ta’u atu ia te ia ua naunau i la’ua ma Ema e tausi le [la masaga]. I le nutimomoia o le loto i le maliu o lona toalua, ma le le mafai ona tausia e ia lava o nei pepe meamea, o lea sa taliaina ai e Ioane le ofo.[31]

Sa matua fiafia Iosefa ma Ema e talia nei pepe i lo la fale. Ma ina ua taunuu manuia mai le tina o Iosefa mai Niu Ioka, sa mafai e ia ona sapasapai fanau fou a lana fanau i ona lima.[32]

Faamatalaga

1. ◀ [Elizabeth Ann Smith Whitney], “A Leaf from an Autobiography,” Woman’s Exponent, Sept. 1, 1878, 7:51; Staker, Hearken, O Ye People, 226.

2. ◀ 1830 U.S. Census, Kirtland, Geauga County, OH, 268–73; Staker, Hearken, O Ye People, 402, 413; JSP, D1:530–31.

3. ◀ Tagai 1 Korinito 1:2.

4. ◀ Joseph Smith to Hyrum Smith, Mar. 3–4, 1831, i le JSP, D1:272. Autu: American Indians

5. ◀ Jackson, “Chief Anderson and His Legacy.”

6. ◀ Pratt, Autobiography, 56–60. Autu: Lamanite Identity

7. ◀ Joseph Smith to Hyrum Smith, Mar. 3–4, 1831, i le JSP, D1:272. I lea tusi ia Ailama, na kopi atu ai le anotusi o se tusi o le 29 Ianuari na ia maua mai ia Oliva Kaotui.

8. ◀ “Mormonism,” Painesville Telegraph, Feb. 15, 1831, [1]; Doctrine and Covenants 41:3 (Revelation, Feb. 4, 1831, at josephsmithpapers.org).

9. ◀ Mataupu Faavae ma Feagaiga 41:9–11 (Revelation, Feb. 4, 1831, at josephsmithpapers.org). Autu: Bishop

10. ◀ Whitmer, History, 12, i le JSP, H2:24; Historical Introduction to Revelation, Feb. 9, 1831 [DC 42:1–72], in JSP, D1:247; tagai foi Harper, “The Law,” 93–98.

11. ◀ Mataupu Faavae ma Feagaiga 42:1–72 (Revelation, Feb. 9, 1831, at josephsmithpapers.org).

12. ◀ Mataupu Faavae ma Feagaiga 42:30–36 (Revelation, Feb. 9, 1831, at josephsmithpapers.org). Autu: Consecration and Stewardship

13. ◀ Mataupu Faavae ma Feagaiga 42:61 (Revelation, Feb. 9, 1831, at josephsmithpapers.org).

14. ◀ Mataupu Faavae ma Feagaiga 50:2–3, 21–25 (Revelation, May 9, 1831, at josephsmithpapers.org).

15. ◀ “History of Thos. Baldwin Marsh,” Deseret News, Mar. 24, 1858, 18; Thomas Marsh and Elizabeth Godkin Marsh to Lewis Abbott and Ann Marsh Abbott, [circa Apr. 11, 1831], Abbott Family Collection, Church History Library. Autu: Siona/Ierusalema Fou

16. ◀ Faulring and others, Joseph Smith’s New Translation of the Bible, 57. Autu: Joseph Smith Translation of the Bible

17. ◀ Kenese 17:5.

18. ◀ Old Testament Revision 1, 28 [Kenese 11:11–12:2], at josephsmithpapers.org.

19. ◀ Iakopo 2:27–30.

20. ◀ “Report of Elders Orson Pratt and Joseph F. Smith,” LDS Millennial Star, Dec. 16, 1878, 50:788; Doctrine and Covenants 132:1 (Revelation, July 12, 1843, at josephsmithpapers.org); “Plural Marriage in Kirtland and Nauvoo,” Gospel Topics, topics.lds.org. Autu: O Iosefa Samita ma le Autaunonofo

21. ◀ Lucy Mack Smith, History, 1844–45, book 11, [2]; Knight, Autobiography and Journal, 28–29.

22. ◀ Lucy Mack Smith, History, 1844–45, book 11, [4]–[6]; Lucy Mack Smith, History, 1845, 196–97.

23. ◀ Lucy Mack Smith, History, 1844–45, book 11, [7]–[9].

24. ◀ Lucy Mack Smith, History, 1844–45, book 11, [11]–[12].

25. ◀ Lucy Mack Smith, History, 1845, 202–3.

26. ◀ Lucy Mack Smith, History, 1844–45, book 12, [2]. Autu: Lucy Mack Smith

27. ◀ Oliver Cowdery to “My Dearly Beloved Brethren and Sisters in the Lord,” Apr. 8, 1831, i le JSP, D1:292

28. ◀ Pratt, Autobiography, 60; Rust, “Mission to the Lamanites,” 45–49.

29. ◀ Oliver Cowdery to “Dearly Beloved Brethren,” May 7, 1831, i le JSP, D1:294–97; Richard W. Cummins to William Clark, Feb. 15, 1831, U.S. Office of Indian Affairs, Central Superintendency, Records, volume 6, 113–14; Pratt, Autobiography, 61.

30. ◀ Joseph Smith History, 1834–36, 9, i le JSP, H1:28; Murdock, Autobiography, 197; Lucy Diantha Morley Allen, “Joseph Smith, the Prophet,” Young Woman’s Journal, Dec. 1906, 17:537. Autu: Joseph and Emma Hale Smith Family

31. ◀ Joseph Smith History, 1834–36, 9, i le JSP, H1:28; Murdock, Autobiography, 9.

32. ◀ Lucy Mack Smith, History, 1844–45, book 12, [6].

Mataupu 12

A Mavae Puapuaga e Tele

I le tautotogo o le 1831, sa nofo Emili Paterika e fitu-tausaga-le matua i se taulaga i matusisifo ma ona matua, o Eteuati ma Litia, ma ona uso e toafa. Sa manaia lo latou fale faaiviivi ma se potu tele ma potumoe e lua i le fogafale i lalo. O luga sa i ai se potumoe, ma se isi potu tele, ma se pusatu e teu ai lavalava. I le fogafale i lalo sa i ai se umukuka ma se sela mo fualaau faisua ma sa fefe ai Emili ona o le pogisa tele.

O fafo, sa tele le fanua na maua ai e Emili se mea e taalo ai ma vailiili ai. Sa i ai se latou togalaau ma laau fua suamalie, o se falemanu, ma se vaega na avanoa lea sa fuafua lona tama e fau ai se fale manaia atu i se aso. Sa lata ane foi le faleoloa pulou a lona tama. I lalo ifo o le fata fai faatau o le faleoloa, sa mafai ona ia maua ai ni lipine sesega ma isi oa. O le fale atoa lava sa tumu i meafaigaluega ma masini sa faaaoga e lona tama e vali ai ie ma fulumanu ma fai ai pulou mo ana paaga faatau.[1]

Sa lei tele se taimi o lona tama e faaalu e fai ai pulou i le taimi nei ona o lea ua epikopo i le ekalesia. O le faapotopoto ai o le Au Paia i Ohaio mai Niu Ioka, sa tatau ai ia te ia ona fesoasoani e faamautu i latou i mea e nonofo ai ma sue ni galuega. O nei tagata fou faatoa taunuu mai sa i ai le aiga o le au Naite ma le latou paranesi o le ekalesia mai Kolesavile. O le iloa ai e tele le faatoaga a Limani Copley i le luasefulu maila i matusasae o Katelani, lea na ia ioe e faapaia mo le Alii, o lea sa auina atu ai e le tama o Emili le Au Paia mai Kolesavile iina e faamautu ai.[2]

O nisi o le Au Paia o Niu Ioka na o mai i Ohaio ma misela, ma talu ai sa tele ina nonofo i le fale o Paterika, o lea e lei umi ai ae pueia Emili ma ona uso i fiva na maualuluga ma pata i tino. Na mavae se taimi ona toe malosi lea o Emili, ae na oo ina niumonia lona uso, o Elisa e sefulu-tasi-tausaga. E lei leva ae matauina ma le popole e ona matua le faigata ona manava o ia ma ua oso i luga lona fiva.[3]

A o tausia e le aiga ia Elisa, sa auai atu lona tama i se konafesi taua a le ekalesia i le faleaoga e lata ane i le faatoaga a Morley. Sa alu o ia mo ni nai aso, ma ina ua ia toe foi mai, sa ia ta’u atu i lona aiga ua tatau ona toe alu.[4] Sa maua mai e Iosefa se faaaliga na faapea mai o le isi konafesi o le a faia i Misuri. E toatele ni taitai o le ekalesia e aofia ai ma lona tama, na valaauina e o iina i se taimi vave.[5]

E toatele tagata sa amata ona faia fuafuaga mo le malaga. I le faaaliga, sa ta’ua ai e le Alii ia Misuri o le laueleele o le tofi o le Au Paia, ma toe ta’u mai ai faamatalaga faatusi paia o se laueleele folafolaina e “tafe ai le suasusu ma le meli.” O iina sa tatau ona fauina ai e le Au Paia le aai o Siona.[6]

Sa lei naunau le tama o Emili e tuua lona aiga. O la sa ma’i lava Elisa ma atonu foi e oti a o toesea o ia.[7] Sa mafai ona iloa e Emili o loo popole foi lona tina. E ui ina sa tautino e pei foi o Litia Paterika mo le faamoemoe o Siona, ae sa lei masani o ia i le tuua ai e tausi le fanau ma le aiga na o ia. Sa foliga mai na ia iloaina ua faatoa amata ona tofotofoga.[8]

Sa ma’i Poli Naite ina ua latou faamautu ma le Au Paia o Kolesavile i le fanua o Limani Copley. O le faatoaga sa silia ma le fituselau eka o le eleele lafulemu, sa lava le avanoa mo aiga e toatele e fau ai fale, falemanu, ma faleoloa.[9] O iina e mafai ai e le au Naite ona amata ma faataitai lo latou faatuatuaga fou i le filemu, e ui ina toatele sa popole e le o toe umi se taimi latou te mafuta ai ma Poli.

Sa galulue faatopetope le toalua o Poli ma ona atalii, e faia pa ma toto le fanua e faaleleia ai le laueleele. Sa fautuaina foi e Iosefa ma Epikopo Paterika le Au Paia mai Kolesavile e faapaia a latou meatotino e tusa ai ma le tulafono a le Alii.[10]

Peitai, ina ua amata ona foliga lelei mai le nuu, sa aluese Limani mai le ekalesia ma sa ia ta’u atu i le Au Paia o Kolesavile e o ese mai ona laueleele.[11] O le leai o se isi mea e o i ai, o lea na talosagaina ai e le Au Paia ia Iosefa e saili le taitaiga a le Alii mo i latou.

“Ua tatau ona outou malaga i le itulagi i sisifo,” na ta’u atu e le Alii ia i latou, “i le laueleele o Misuri.”[12]

O lenei ua latou iloa o Siona o le a i ai i Misuri, ae le o Ohaio, sa iloaina ai e le Au Paia o Kolesavile, o i latou o nisi o uluai tagata o le ekalesia o le a faamautu ai iina. Sa amata ona latou tapena mo le malaga, ma pe tusa e lua vaiaso talu mai le faaaliga, ae tuua e Poli ma le isi vaega uma o le paranesi le eria o Katelani ae malaga i vaavaitafe e o atu ai i sisifo.[13]

A o faimalaga atu Poli ma lona aiga i le vaitafe, o lona manaoga aupito sili o le tuvae lea i Siona a o lei maliu o ia. Sa limasefulu-lima ona tausaga, ma sa fai ifo lona malosi. Ua i le apitaogalu lana tama tama e faatau ni laupapa e fai ai lona pusa maliu nei tei ua maliu a o lei taunuu i Misuri.

Peitai sa naunau lava Poli ia le tanuina lava o ia i se isi mea ae ia tanu i Siona.[14]

E lei leva ona tuua e le Au Paia Kolesavile, ae amata ona malaga atu le perofeta, Sini, ma Eteuati Paterika mo Misuri faatasi ai ma ni nai toeaina o le ekalesia. Sa tele ina latou ui atu i le laueleele, ma talai atu le talalelei i le ala ma talanoa e uiga i o latou faamoemoega mo Siona.[15]

Sa talanoa Iosefa ma le fiafia e uiga i le ekalesia i Initipene. Na ia ta’u atu i nisi o toeaina e faapea sa mautinoa e Oliva ma isi faifeautalai o le a fauina se paranesi malosi o le ekalesia iina, e pei ona sa latou faia i Katelani. Na manatu nisi toeaina o se valoaga lea.

Ina ua latou latalata atu i le Itumalo o Siakisone, sa faamemelo nei alii i le sosolo malie atu o le laufanua laugatasi na siomia ai i latou. O le tele o laueleele mo le Au Paia e faataape ai, sa foliga mai o Misuri o le nofoaga tonu lea mo Siona. Ma o Initipene, faatasi ai ma lona lata atu i se vaitafe tele ma laueleele o Initia, e ono avea ma nofoaga tonu e faapotopoto ai le nuu o le feagaiga a le Atua.[16]

Peitai ina ua latou taunuu i le taulaga, sa lei fiafia toeaina i le mea sa latou vaaia. O Ezra Booth, na avea ma faifeau muamua ma na auai i le ekalesia ina ua uma ona ia vaai ia Iosefa o faamaloloina le lima gase o se fafine, na manatu sa foliga mataga le eria ma e lei atinaeina. Sa i ai se fale faamasino, ni nai faleoloa, ni nai fale ogalaau----ma isi mea laiti. Sa na o ni nai tagata toalaiti na papatisoina e faifeautalai i le eria, ma e lei malosi le paranesi e pei ona sa faamoemoeina e Iosefa. O le manatu ai faapea ua faaseseina i latou, na amata ai e Ezra ma isi ona fesiligia meaalofa faaperofeta a Iosefa.[17]

Sa lei fiafia foi Iosefa. O Feiete ma Katelani o ni nuu laiti, a e peitai o Initipene sa tele atu teisi nai lo se nofoaga filemu o fefaatauaiga. O le taulaga o se vaega tonu e amata ai alasopo agai i sisifo ma na tosina mai ai le au faimailei fulumanu ma le au avea’i faatasi ma le au faifaatoaga ma le au faipisinisi laiti. Sa iloa e Iosefa tagata i le tele o nei fefaatauaiga i lona olaga atoa, ae sa ia mauaina tamaloloa i Initipene e sili ona tufanua ma le le mafaufau. O le mea e sili ona leaga, o sui o le malo i le taulaga sa masalomia ia faifeautalai ma e peiseai o le a faigata ai le talaiga i tagata Initia, po o le le mafai foi.[18]

I lona lotovaivai, sa ia tuu atu ona atugaluga i le Alii. “O afea ea o le a fuga mai ai le vao e pei o le rosa?” na ia fesili ai? “O afea ea o le a fausia ai Siona i lona mamalu, ma o fea o le a tu ai Lou malumalu?”[19]

I le aso 20 Iulai, e ono aso talu ona taunuu o ia, ae tali mai tatalo a Iosefa. “O lenei laueleele,” na ta’u atu ai e le Alii ia te ia, “o le laueleele ua ou tofia ma faapaiaina mo le faapotopotoina o le au paia.”

E leai se mea o le a latou toe vaavaai atu ai i se isi mea. “O le laueleele lea o le folafolaga,” na Ia tautino atu ai, “ma o le nofoaga lea mo le aai o Siona.” Sa tatau i le Au Paia ona faatauina le tele o laueleele o loo i ai i le mea e mafaia, fausia fale, ma toto faatoaga. Ma i le tafato i sisifo o le falefaamasino, e tatau ona latou fausia ai se malumalu.[20]

E oo lava ina ua uma ona faaali atu e le Alii Lona finagalo mo Siona, ae sa i ai lava nisi Au Paia sa tumau le masalosalo e uiga i Initipene. E pei o Ezra Booth, sa faamoemoe foi Eteuati e maua atu se paranesi tele o le ekalesia i le eria. Ae, sa tatau ia te ia ma le Au Paia ona fausia ia Siona i se taulaga sa masalomia ai i latou e tagata ma sa leai ma se fia naunau i le talalelei toefuataiina.

I le avea ai o se epikopo o le ekalesia, sa ia malamalama foi o le tele o le tiutetauave mo le faataatiaina o le faavae o Siona sa i ona tauau. Ina ia saunia le laueleele folafolaina mo le Au Paia, e tatau ona ia faatauina le tele o fanua latou te mafaia ina ia tufatufa atu o ni tofi ia i latou e o mai i Siona ma tausi le tulafono o le faapaiaga.[21] O lona uiga, e tatau ona nofo ai o ia i Misuri ma aumai lona aiga e nonofo tumau ai i Siona.

Sa manao Eteuati e fesoasoani i le faatuina o Siona, ae ua matua tele naua le uiga o le faaaliga, o ona tiutetauave fou, ma sa faaletonu o ia i le eria. I se tasi aso, a o ia suesueina le fanua i totonu ma faataamilo i Initipene, sa ia fai atu ia Iosefa e le tusa le lelei e pei o isi fanua lata ane. Sa le fiafia o ia i le perofeta, ma sa na le iloaina pe faapefea ona faatuina e le Au Paia ia Siona iina.

“Ua ou vaai i ai,” na molimau atu ai Iosefa, “ma o le a faia lava.”[22]

Na mavae ni nai aso, ona toe faaali atu lea e le Alii lana upu ia Iosefa, Eteuati, ma isi toeaina o le ekalesia. “E lē mafai ona outou vaaia i o outou mata faalenatura, i le taimi nei, le fuafuaga a lo outou Atua e faatatau i mea o le a oo mai pe a mavae le taimi nei, ma le mamalu e mulimuli mai pe a mavae puapuaga e tele,” na Ia tautino atu ai. “Aua a mavae puapuaga e tele ona oo mai lea o faamanuiaga.”

I le faaaliga, sa a’oa’i ai foi e le Alii le le talitonu o Eteuati. “Afai e le salamo i ana agasala,” na Ia fetalai atu ai e uiga i le epikopo, “ia faaeteete o ia nei pau. Faauta ua tuu atu ia te ia lana misiona, ma e lē toe tuuina atu.”[23]

Na faalotomaualaloina Eteuati i le lapataiga. Na ole atu o ia i le Alii e faamagalo le tauaso o lona loto ma sa ia ta’u atu ia Iosefa o le a nofo ai o ia i Initipene ma tapena le laueleele o Siona mo le Au Paia. Ae sa popole pea o ia nei le mafai ona ia faia le galuega tele o loo faamalumalu mai.

“Ou te fefe o lou valaauga ua sili atu nai lo le mea e mafai ona ou faatinoina ia talia ai e lo’u Tama Faalelagi,” sa ia tautino atu ai i se tusi ia Litia. “Tatalo mai mo au ia aua nei ou pau.”[24]

Ina ua mavae vaiaso e tolu o le malaga, sa taunuu Poli Naite i Initipene ma le Au Paia a Kolesavile. Sa tu tautevateva o ia i le laueleele, ma le agaga faafetai ua ia taunuu i le laueleele o Siona. E ui o lea, sa televave le fai ifo o si ona tino, ma sa aumaia e ni tagata se toalua faatoa liliu mai i le eria o ia i lo latou fale ina ia mafai ai ona maua sana malologa filemu.

A o sailia e le au Naite le eria mo se mea e faamautu ai, sa latou mauaina le itu maotua e matagofie ma manaia, ma e tele fanua lafulemu e mafai ona atina’e ma fai ai faatoaga. Sa foliga agalelei foi tagata, e ui lava o i latou o ni tagata ese. E le pei o nisi o toeaina mai Katelani, sa talitonu tagata lotu o Kolesavile e mafai e le Au Paia ona latou fauina Siona iina.

I le aso 2 Aokuso, sa faapotopoto ai le Au Paia i Misuri i nai maila i sisifo o Initipene e amata ona galulue i le fale muamua i Siona. O Iosefa ma alii e toasefululua mai le Paranesi a Kolesavile, o e sa suia faafaatusa ia ituaiga o Isaraelu, na faataatiaina le uluai ogalaau mo le fale. Ona faapaiaina ai lea e Sini le laueleele o Siona mo le faapotopotoina o le Au Paia.

O le aso na sosoo ai, i se vaega i sisifo o le falefaamasino i Initipene, sa faataatia ai ma le faaeteete e Iosefa se maa se tasi e maka ai le tulimanu o le malumalu i le lumanai.[25] Ona susue lea e se tasi le Tusi Paia ma faitau mai le salamo e valusefulu-ma-le-fitu: “E sili le fiafia o Ieova i faitotoa o Siona, i lona fiafia i mea uma e nonofo ai Iakopo. O mea e viia ua ta’ua lava ia te oe, le aai a le Atua.”[26]

I ni nai aso mulimuli ane, sa maliu Poli, a o vivii ae i le Alii mo le lagolagoina o ia i ona mafatiaga.[27] O le perofeta na faia le lauga i le sauniga o le falelauasiga, ma sa tanuina e lona toalua lona tino i se pupuvao e le mamao mai le mea e tu ai le malumalu. O ia le Au Paia muamua na tanuina i Siona.[28]

O le aso lava lena, na maua ai e Iosefa se isi faaaliga: “Amuia lava i latou, ua fetalai mai ai le Alii, o e ua o mai i lenei laueleele ma le manatu tasi i loʼu mamalu, e tusa ma aʼu poloaiga. Aua o i latou o e e ola e fai mo o latou tofi le lalolagi, ma o e e oti o le a malolo mai ia latou galuega uma, ma o le a mulimuli atu a latou galuega ia te i latou.”[29]

E lei pine ona maea le falelauasiga, ae amata ona toe foi Ezra ma isi o toeaina o le ekalesia i Katelani faatasi ma Iosefa, Oliva, ma Sini. Sa mapu lelei Ezra ina ua ia toe foi i Ohaio. E le pei o Eteuati, sa lei i ai se suiga i lona loto e uiga ia Iosefa po o le mea e tu ai Siona.

Sa faaee paopao o tamaloloa i le Vaitafe lautele o Misuri, i matu tonu o Initipene, ma latou aloalo atu ai i le aave o le au. I le faaiuga o le aso muamua o le faigamalaga, sa latou maua le agaga lelei, ma sa taumamafa fiafia i se ‘aiga o le afiafi o pipi aivao i auvai o le vaitafe. Peitai, i le aso na sosoo ai, sa vevela le tau o Aokuso, ma sa sou le vaitafe ma sa faigata ai ona faatautaia le malaga. Sa vave ona vaivai tamaloloa ma amata ai ona fefaitioa’i e le tasi le isi.[30]

“A o soifua ai le Atua,” sa iu ina faataio atu Oliva i tamaloloa, “afai e le sui a outou amio, o le a i ai se faalavelave e tupu ia te outou.”

Sa taitai e Iosefa lana paopao i le aoauli na sosoo ai, ae sa le fiafia nisi o toeaina ia te ia ma Oliva ma sa mumusu e taualo. I se pioga matautia o le vaitafe, sa latou feto’ai ai ma se laau na magoto ma sa toetoe ina sa’e lo latou vaa. Ona o le popole mo ola o tagata uma o le aumalaga, o lea sa poloaiina ai e Iosefa ma Sini ia toeaina e o ese mai le vaitafe.[31]

Ina ua uma ona faatulaga sa latou tolauapiga, sa taumafai Iosefa, Oliva, ma Sini e talanoa atu i le aumalaga ma faamasuigamalie le finauvale. Ma le le fiafia, sa faaigoa e tamaloloa ia Iosefa ma Sini o palaaai ona o le o ese mai le vaitafe, sa tauemu i le aloga e Oliva o lana paopao, ma sa tuua’ia Iosefa i le pei o se pule saua. Sa oo lava ina po o fai le femisaaiga.

Nai lo le ala faatasi ma le aumalaga, sa vave ona alu Ezra e moe, ma le matua faitioina lava o Iosefa ma toeaina. Aisea, sa ia taumanatunatu ai, o le a faatuatuaina ai e le Alii ia ki o Lona malo i nei ituaiga tagata?[32]

I se taimi mulimuli ane o lena taumafanafana, sa maua ai e Litia Paterika le tusi a Eteuati mai Misuri. Faatasi ai ma lona faasoa mai o ona atuatuvalega e uiga i lona valaauga, sa ia faamalamalama mai ai e faapea o le a le sau o ia i le fale e pei ona sa fuafuaina ai ae o loo nofo i le Itumalo o Siakisone e faatau ni fanua mo le Au Paia. Sa faapipii mai ai i le tusi se kopi o le faaaliga ia Eteuati, lea na faatonu atu ai lona aiga ia faamautu i Siona.

Sa ofo Litia. Ina ua alu ese mai Eteuati, sa ia ta’u atu i ana uo o le a toe foi mai i Ohaio i le taimi lava e maea ai lana galuega i Misuri. A o lenei, faatasi ai ma le tele naua o tiutetauave i Siona, sa le mautinoa ai pe mafai ona toe foi ane e fesoasoani ia Litia ma le fanau e faia le malaga. Peitai na ia iloaina sa i ai isi aiga i Ohaio o le a malaga atu i Misuri i le tautoulu lena, e aofia ai ma ona fesoasoani i le au epikopo. E faapena foi Sini Gilbert, o se faioloa i Katelani, ma Viliamu Phelps, o se lomitusi, o i la’ua uma ia o le a faatuina ni pisinisi mo le ekalesia i Siona.[33]

“Atonu e sili atu pe a outou malaga faatasi mai ma i latou,” na ia tusi atu ai.[34]

I le iloa ai e na o nai mea iti lava e maua i Initipene, o lea sa avatu ai foi e Eteuati ia Litia se lisi umi o mea e teu e avatu ma mea e tuu. “E tatau ona tatou mafatia,” na ia lapataia ai o ia, “ma o le a i ai foi se taimi e tele ai le mativa iinei, lea ta te lei masani tele ai.”[35]

Sa amata tapenapena Litia mo le malaga. Ua lava foi le malolosi o tamaiti e malaga ai, ma sa ia fuafuaina e malaga faatasi ma aiga o le au Gilbert ma le au Phelps. A o ia faatauina atu meatotino a lona aiga, sa faaalia le le talitonu o ona tuaoi i le mafai e ia ma Eteuati ona lafoai lo latou fale manaia ma le pisinisi manuia ae mulimuli i se perofeta talavou i le vao.[36]

Sa leai se manao o Litia e fulitua i le poloaiga a le Alii ia fauina Siona. Sa ia iloa o le lafoaiina o lona fale manaia o se tofotofoga, ae sa ia talitonu o se tulaga faamamaluina le fesoasoani e faataatia le faavae o le aai o le Atua.[37]

Faamatalaga

1. ◀ Young, “What I Remember,” 1–2.

2. ◀ Mataupu Faavae ma Feagaiga 42:30–33 (Revelation, Feb. 9, 1831, i le josephsmithpapers.org); Knight, Autobiography and Journal, 29–30; tagai foi Darowski, “Journey of the Colesville Branch,” 40–44.

3. ◀ Young, “What I Remember,” 4; Partridge, Genealogical Record, 6, 64; Lyman, Journal, 8. Autu: Daily Life of First-Generation Latter-day Saints [Olaga o Aso Uma o le Uluai-Tupulaga o le Au Paia o Aso e Gata Ai]

4. ◀ Lyman, Journal, 8; Partridge, Genealogical Record, 6; Minutes, circa June 3–4, 1831, i le JSP, D1:317–27; Doctrine and Covenants 44:1–2 (Revelation, Feb. 1831–B, i le josephsmithpapers.org).

5. ◀ Mataupu Faavae ma Feagaiga 52 (Revelation, June 6, 1831, i le josephsmithpapers.org).

6. ◀ Mataupu Faavae ma Feagaiga 52:42 (Revelation, June 6, 1831, i le josephsmithpapers.org); Mataupu Faavae ma Feagaiga 38:18 (Revelation, Jan. 2, 1831, i le josephsmithpapers.org); Numera 33:54; 34:2; Ieremia 11:5.

7. ◀ Lyman, Journal, 8.

8. ◀ Partridge, Genealogical Record, 6.

9. ◀ Darowski, “Journey of the Colesville Branch,” 41–42.

10. ◀ Knight, Reminiscences, 9; Knight, Autobiography, 288–89; tagai foi Staker, Hearken, O Ye People, 138–39.

11. ◀ Whitmer, History, 26, 29, i le JSP, H2:37, 41; Knight, Autobiography and Journal, 29–30; tagai foi Mataupu Faavae ma Feagaiga 49 (Revelation, May 7, 1831, i le josephsmithpapers.org); ma Historical Introduction to Revelation, May 7, 1831 [DC 49], i le JSP, D1:297–99.

12. ◀ Mataupu Faavae ma Feagaiga 54:8 (Revelation, June 10, 1831, i le josephsmithpapers.org).

13. ◀ Knight, Reminiscences, 9.

14. ◀ Knight, Autobiography and Journal, 33. Autu: Zion/New Jerusalem [Siona/Ierusalema Fou]

15. ◀ Joseph Smith History, 1838–56, volume A-1, 126–27.

16. ◀ [William W. Phelps], “Extract of a Letter from the Late Editor,” Ontario Phoenix, Sept. 7, 1831, [2]; Ezra Booth, “Mormonism—No. V,” Ohio Star, Nov. 10, 1831, [3]. Autu: Prophecies of Joseph Smith [Valoaga a Iosefa Samita]

17. ◀ Ezra Booth, “Mormonism—No. VI,” Ohio Star, Nov. 17, 1831, [3]; “History of Luke Johnson,” LDS Millennial Star, Dec. 31, 1864, 834; tagai foi Bushman, Rough Stone Rolling, 162, 168–69. Autu: Independence, Missouri [Initipene, Misuri]

18. ◀ Joseph Smith History, 1838–56, volume A-1, 127–29; Anderson, “Jackson County in Early Mormon Descriptions,” 275–76, 290–93; Ezra Booth, “Mormonism—No. V,” Ohio Star, Nov. 10, 1831, [3]; Ezra Booth, “Mormonism—No VI,” Ohio Star, Nov. 17, 1831, [3]; [William W. Phelps], “Extract of a Letter from the Late Editor,” Ontario Phoenix, Sept. 7, 1831, [2]; Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library; Richard W. Cummins to William Clark, Feb. 15, 1831, U.S. Office of Indian Affairs, Central Superintendency, Records, volume 6, 113–14.

19. ◀ Joseph Smith History, 1838–56, volume A-1, 127.

20. ◀ Mataupu Faavae ma Feagaiga 57:1–4 (Revelation, July 20, 1831, i le josephsmithpapers.org); tagai foi Woodworth, “The Center Place,” 122–29. Autu: Zion/New Jerusalem [Siona/Ierusalema Fou; Gathering of Israel [Faapotopotoina o Isaraelu

21. ◀ Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library; Joseph Smith History, 1838–56, volume A-1, 126–27; Doctrine and Covenants 57 (Revelation, July 20, 1831, i le josephsmithpapers.org); Doctrine and Covenants 58:14–15 (Revelation, Aug. 1, 1831, i le josephsmithpapers.org).

22. ◀ Ezra Booth, “Mormonism—No. VII,” Ohio Star, Nov. 24, 1831, [1].

23. ◀ Mataupu Faavae ma Feagaiga 58:3–4, 15–16 (Revelation, Aug. 1, 1831,i le josephsmithpapers.org).

24. ◀ Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library. Autu: Bishop (Epikopo)

25. ◀ Knight, Reminiscences, 9; Whitmer, History, 31–32, i le JSP, H2:43–45; Joseph Smith History, 1838–56, volume A-1, 137, 139.

26. ◀ Joseph Smith History, 1838–56, volume A-1, 139; Psalm 87:2–3.

27. ◀ Knight, Reminiscences, 9; Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library.

28. ◀ Knight, Reminiscences, 9.

29. ◀ Mataupu Faavae ma Feagaiga 59:1–2 (Revelation, Aug. 7, 1831, i le josephsmithpapers.org).

30. ◀ Joseph Smith History, 1838–56, volume A-1, 142; Phelps, “A Short History of W. W. Phelps’ Stay in Missouri,” [2]; “Missouri River,” Geographical Entry, Joseph Smith Papers website, josephsmithpapers.org.

31. ◀ Ezra Booth, “Mormonism—No. VII,” Ohio Star, Nov. 24, 1831, [1]; Bushman, Rough Stone Rolling, 164; Historical Introduction to Revelation, Aug. 12, 1831 [DC 61], i le JSP, D2:37–39; Book of Commandments 62 [DC 61], i le josephsmithpapers.org; tagai foi [William W. Phelps], “The Way of Journeying for the Saints of the Church of Christ,” The Evening and the Morning Star, Dec. 1832, 53.

32. ◀ Ezra Booth, “Mormonism—No. VII,” Ohio Star, Nov. 24, 1831, [1]; tagai foi McBride, Ezra Booth and Isaac Morley,” 130–36.

33. ◀ Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library; Doctrine and Covenants 57 (Revelation, July 20, 1831, at josephsmithpapers.org).

34. ◀ Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library; Young, “What I Remember,” 5.

35. ◀ Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library. O le tusi muamua o loo i ai “ma o le a i ai se taimi e tele le mativa iinei”, o le upu “i ai” na faaopoopo i ai mo le faamaninoga.

36. ◀ Edward Partridge to Lydia Clisbee Partridge, Aug. 5–7, 1831, Edward Partridge, Letters, Church History Library; Young, “What I Remember,” 5. Autu: Daily Life of First-Generation Latter-day Saints [Olaga o Aso Uma o le Uluai-Tupulaga o le Au Paia o Aso e Gata Ai]

37. ◀ Young, What I Remember,” 5; Edward Partridge to Lydia Clisbee Partridge, Aug. 5–7, 1831Edward Partridge, Letters, Church History Library.

Mataupu 13

Ua Toe Foi Mai le Meaalofa

Ina ua toe foi mai Iosefa i Katelani i le faaiuga o Aokuso 1831, sa i ai pea lava le finauvale i le va o ia ma ni nai toeaina o e sa latou o i Initipene. Ina ua maea la latou feupuaiga i auvai o le Vaitafe o Misuri, sa faalotomaualaloina Iosefa ma le toatele o toeaina na latou malaga ia i latou lava, ta’uta’u atu a latou agasala, ma saili mo le faamagaloga. O le taeao na sosoo ai, na faamagalo ai i latou e le Alii ma sa ofoina atu i ai le faamautinoaga ma le faamalosiauga.[1]

“Ma talu ai ona ua outou faamaualaloina outou lava i oʼu luma,” na Ia fetalai ai, “ua ia outou faamanuiaga o le malo.”[2]

O isi toeaina, sa i ai ma Ezra Booth ma i latou, e lei uai atu i le faaaliga pe foiaina foi o latou feeseeseaiga ma Iosefa. Ina ua toe foi atu Ezra i Katelani, sa faaauau pea ona ia faitioina ia Iosefa ma tomumu e uiga i ana mea na fai i le misiona.[3] E lei pine ae faaleaogaina e se konafesi a le Au Paia le laisene a Ezra e talai ai, ma sa ia amata ai ona tusia ni tusi taufaaleaga i ana uo e faitioina ai uiga o Iosefa.[4]

Sa faasalaveia e le Alii nei osofaiga i le amataga o Setema ma faatonuina ai toeaina ina ia taofia le tausalaina o sese o Iosefa ma le faitioina o ia e aunoa ma se mafuaaga. “Ua agasala o ia,” sa faailoa atu ai e le Alii, “ae ou te fai atu ia te outou, o A’u le Alii, ua faamagaloina agasala a i latou o e ta’uta’u mai a latou agasala i o’u luma ma ole mai mo se faamagaloga.”

Na Ia apoapoai atu i le Au Paia ina ia latou faamagalo atu foi. “O Au, o le Alii, Ou te faamagalo i lē o le a Ou faamagaloina,” na Ia tautino atu ai, “ae o outou ua poloaiina ia faamagalo atu i tagata uma.”

Sa Ia uunaia foi le Au Paia ina ia faia mea lelei ma atina’e Siona, nai lo le avea o o latou feeseeseaiga ma mea e vaeluaina ai i latou. “Aua le faavaivai i le faia o mea lelei, ona o loo oulua faataatiaina le faavae o se galuega tele.,” na Ia faamanatu atu ai ia te i latou. “E manaomia e le Alii le loto ma le mafaufau malie; ma o e e loto malilie ma usiusitai o le a ʼaia le lelei o le laueleele o Siona i aso nei e gata ai.”

A o lei faamaeaina Ana upu, sa valaauina e le Alii ni nai tagata o le ekalesia e faatau atu a latou meatotino ma o i Misuri. Peitai, o le toatele lava o le Au Paia ia nonofo ai pea i Ohaio, ma faaauau le faasoa atu o le talalelei iina. “Aua o A’u le Alii, ou te loto,” na Ia ta’u atu ai ia Iosefa, “ina ia i ai pea se taofiga malosi i le laueleele o Katelani, mo le va o le lima tausaga.”[5]

Sa faalogologo ma le toto’a ia Elisapeta Marsh a o faamatala e toeaina na toefoi atu i Ohaio le laueleele o Siona. Sa latou ta’ua le eleele mafiafia, uliuli pato’i, o laufanua laugatasi faaifoifo e pei o le lautele o le vasa, ma se vaitafe e tafe pea e pei e i ai sona lava ola. E ui ina laitiiti lava ni mea lelei latou te ta’ua e uiga i tagata Misuri, ae o le toatele o toeaina na foi mai sa i ai le faamoemoe e uiga i le lumanai o Siona.

I le tusi atu ai i lona uso faale-tulafono i Boston, sa toe faamatala uma atu ai e Elisapeta mea uma sa ia iloa e uiga i le nuu folafolaina. “Ua uma ona latou faatuina se maa mo le malumalu ma le aai,” sa ia lipoti atu ai, “ma sa faatauina laueleele e tusa ma tulaga sa faatagaina ai e fai ma tofi o e faamaoni.” O le tulaga o le malumalu lava ia sa i se togavao i sisifo o le falefaamasino, sa ia ta’ua ai, e faataunuu ai ia valoaga o i le tusi paia e faapea o le vaomatua o le a “fua tele mai” ma “o nuu naumati o le a fiafia tele.”[6]

O le tane a Elisapeta, o Tomasi, o loo i ai pea lava i Misuri o loo talai le talalelei, ma o loo faamoemoe o ia e foi mai i se masina pe a. E tusa ai ma toeaina, o le toatele lava o tagata i Misuri e lei fia mananao i le savali sa ia faasoa atu, ae o la sa papatiso e faifeautalai ia tagata i isi nofoaga ma auina atu i latou i Siona.[7]

E le i umi, ae faapotopotoina le fiaselau o le Au Paia i Initipene.

E faitau selau maila i sautesisifo o Katelani, sa asiasi atu ai Viliamu McLellin e luasefulu-lima-tausaga le matua i fanuatanu o lona toalua, o Cinthia Ann, ma le la pepe. E i lalo ifo o le lua tausaga na faaipoipo ai Viliamu ma Cinthia ae maliliu o ia ma le pepe. O Viliamu o se faiaoga, ma sa atamai ma i ai se meaalofa o le tusitusi. Ae sa leai se mea na ia maua e faamafanafanaina ai o ia i taimi o le tuuatoatasi talu ona maliliu lona aiga.[8]

I se tasi aso, ina ua uma ona fai sana vasega, sa faalogo ia Viliamu i ni alii se toalua o talai e uiga i le Tusi a Mamona. O le tasi o i la’ua, o Tavita Uitimera, na tautino atu sa ia vaai i se agelu o le sa molimau mai e moni le Tusi a Mamona. O le isi, o Harvey Whitlock, sa faaofoina Viliamu i le mana ma le manino o lana talaiga.

Sa valaaulia e Viliamu ia alii e aoao atili o ia, ma sa toe taia foi o ia i upu a Harvey. “Ou te lei faalogo lava i sea ituaiga o talaiga i lo’u olaga,” sa tusia ai e Viliamu i lana api talaaga. “Sa foliga mai na li’oina le tamaloa e le mamalu o le Atua.”[9]

O le naunau e fia feiloai ia Iosefa Samita ma sailiili i ana mau, o lea na mulimuli ai Viliamu ia Tavita ma Harvey i Initipene. Ua foi ane Iosefa i Katelani i le taimi na latou taunuu atu ai, ae na feiloai Viliamu ia Eteuati Paterika, Matini Harisi, ma Ailama Samita ma sa faalogo ia latou molimau. Sa talanoa foi o ia i isi tamaloloa ma fafine i Siona ma sa maofa i le alofa ma le filemu na ia vaaia ia i latou.[10]

A o faia se savaliga umi i le togavao i se tasi aso, sa la talanoa ma Ailama e uiga i le Tusi a Mamona ma le amataga o le ekalesia. Sa manao Viliamu e talitonu, ae e ui i mea uma sa ia faalogo i ai, sa lei faatalitonuina lava o ia e auai i le ekalesia. Sa ia manao i se molimau mai le Atua faapea ua ia maua le upumoni.

I le taeao po na sosoo ai, sa ia tatalo mo se taitaiga. I le toe manatunatu ai i lana suesueina o le Tusi a Mamona, sa iloa ai e Viliamu ua tatalaina ai lona mafaufau i se malamalama fou. Sa ia iloaina e moni ma sa ia maua se lagona ua noatia e tatau ona molimau atu ai. Sa ia mautinoa ua ia maua le ekalesia ola a Iesu Keriso.[11]

Sa papatisoina Viliamu e Ailama i se taimi mulimuli ane i lena aso, ma e lei pine ae agai atu nei alii e toalua mo Katelani.[12] A o la talai atu i le ala, sa iloa ai e Viliamu e i ai lana taleni o le tosina mai o aofia ma felafolafoai ma faifeau. Peitai, o nisi taimi sa ia faafoliga faasausili, pe a ia talai atu, ma sa ia lagonaina le faanoanoa pe a tata’iese e ana talagugutu le Agaga.[13]

O le taimi na la taunuu ai i Katelani, sa naunau Viliamu e talanoa ia Iosefa. Sa tele ni ana fesili patino sa ia manao e tali mai, ae sa ia teuina ia te ia lava, ma tatalo ia iloatino e Iosefa lava ia ma faailoa mai o latou tali. Ua le mautonu nei Viliamu pe o fea e alu i ai ae po o le a foi le mea o le a fai i lona olaga. I le leai o se aiga, ua mafai ona ia tuuto atu ia lava atoa i le galuega a le Alii. Ae o se vaega o ia sa manao e saili mo lona lava soifua manuia muamua.

O lena po, sa o ai Viliamu ma Iosefa i le fale ma sa ia fesili atu ia te ia mo se faaaliga mai le Alii, aua ua ia iloaina e toatele foi isi na faia. Sa ioe i ai Iosefa ma ina ua maua mai e le perofeta le faaaliga, sa faalogo Viliamu ua tali mai e le Alii ana fesili taitasi. O lona atuatuvale ua suia i le olioli. Sa ia iloaina ua ia maua se perofeta a le Atua.[14]

Ina ua mavae ni nai aso, i le aso 1 Novema, 1831, sa taloina e Iosefa se fono faatasi a taitai o le ekalesia. Sa faasalalauina talu ai nei e Ezra Booth se tusi i se nusipepa i le lotoifale e tuua’ia ai Iosefa i le faia o valoaga sese ma nanaina o ana faaaliga mai tagata lautele. Sa faitauina e le lautele le tusi, ma e toatele tagata na amata ona masalosalo i le Au Paia ma la latou savali.[15]

E toatele foi le Au Paia sa mananao e faitauina le afioga a le Alii e i latou lava. Talu ai ona sa na o kopi na tusilima o faaaliga na maua e Iosefa, o lea sa lei iloa tele ai e le toatele o tagata o le ekalesia. O toeaina sa mananao e faaaoga i le galuega faafaifeautalai, latou te tusilimaina se kopi.

Ina ua iloa lenei mea, o lea sa fautuaina ai e Iosefa ia lolomi ma faasalalau ia faaaliga i se tusi. Sa ia talitonu o sea tusi o le a fesoasoani i faifeautalai e faafaigofie atili ai ona faasoa atu le afioga a le Alii ma avatu ai faamatalaga sa’o e uiga i le ekalesia i tuaoi fiailoa.

Na umi se taimi o talanoaina ai e le aufono le mataupu. Na tetee Tavita Uitimera ma isi i le faasalalauina o faaaliga, sa popole nei avea le faalauaiteleina o fuafuaga a le Alii mo Siona ma mea e afua mai ai ni faafitauli mo le Au Paia i le Itumalo o Siakisone. Sa lei ioeina e Iosefa ma Sini, sa tau atu pea e finagalo le Alii i le ekalesia ina ia lolomi ma faasalalau Ana afioga.[16]

Ina ua maea nisi mau felafolafoaiga, sa ioe le aufono e lolomi ma faasalalau ni kopi se sefuluafe o faaaliga o le Tusi o Poloaiga. Sa latou tofia Sini, Oliva, ma Viliamu McLellin e tusia se faatomuaga o faaaliga ma tuuina atu ia i latou i se taimi mulimuli ane i lena aso.[17]

Sa amata loa lava e nei alii e toatolu ona tusi, ae ina ua latou toe foi atu ma le faatomuaga, sa lei fiafia i ai le aufono. Sa latou toe faitauina, ma faavasega lea laina ma lea laina, ma talosagaina Iosefa e saili atu le finagalo o le Alii e uiga i ai. Sa tatalo Iosefa, ma sa faaali mai e le Alii se faatomuaga fou mo le tusi. Sa tusifaamaumauina e Sini Ana afioga a o faalau mai e Iosefa.[18]

I le faatomuaga fou, sa poloaiina ai e le Alii ia tagata uma e faalogo i Lona siufofoga. Sa Ia tautino mai e faapea ua Ia tuuina atu nei poloaiga ia Iosefa e fesoasoani ai i Ana fanau ia faateleina lo latou faatuatua, talitonu ia te Ia, ma ia talia ma folafola atu le atoaga o Lana talalelei ma le feagaiga e faavavau. Sa Ia talanoa atu ai foi e uiga i popolega o i latou e pei o Tavita o le sa popole e uiga i le anotusi o faaaliga.

“O le mea lea ua fai atu ai au o le Alii, ua ou fai atu ai, ma ou te le faatoese mai ai lava ia,” na Ia tautino atu ai, “ma e ui ina mavae atu le lagi ma le lalolagi, a e le mavae atu lava la’u upu, ae o le a faataunuuina lava, pe i lo’u lava leo po o i le leo o a’u auauna, ua tutusa lava.”[19]

Ina ua uma ona faalau atu e Iosefa upu o le faatomuaga, sa toatele tagata o le aufono na fai mai sa latou naunau e molimau atu i le moni o faaaliga. Sa i ai isi i totonu o le potu sa mumusu e faasalalau ia faaaliga i le tulaga o i ai nei. Sa latou iloaina o Iosefa o se perofeta, ma na latou iloaina foi e moni ia faaaliga, ae sa latou maasiasi faapea na oo mai le afioga a le Alii ia i latou e ala mai i le vaogagana utiuti ma le kalama vaivai a Iosefa.[20]

E lei ta’ua mai e le Alii lo latou atugaluga. I Lana faatomuaga, sa Ia molimau mai ai o faaaliga na aumai mai ia te Ia, na tuuina atu i Ana auauna “i lo latou vaivai, e tusa ma le ala o la latou gagana.”[21] Ina ia fesoasoani i alii ia iloa o faaaliga na aumai mai ia te Ia, o lea sa Ia tuu atu ai se faaaliga fou, e luiina ai le aufono e filifili se tagata aupito poto o i totonu o le potu e tusi se faaaliga e pei o ia na maua e Iosefa.

Afai e le mafai e le tagata e filifilia mo le galuega ona faia, ona iloa lea e tagata uma o i le potu ma ia nafa ma le molimauina atu e moni ia faaaliga a le Alii ia Iosefa, e ui i lo latou le atoatoa.[22]

Na tago atu Viliamu i se peni, ma taumafai e tusi se faaaliga, ma le faamoemoe mautinoa i lona matuaofaiva i le gagana. E ui o lea, ina ua uma, sa ia iloaina faatasi ma isi alii i totonu o le potu, o le mea sa ia tusia e lei aumaia mai i le Alii.[23] Sa latou tautino atu lo latou sese ma sainia ai se faamatalaga e molimau atu ai o faaaliga na tuuina mai i le perofeta e ala i musumusuga a le Atua.[24]

I le fono, sa latou faia ai se tonu e tatau ia Iosefa ona toe iloilo ia faaaliga ma “faasa’o mea na sese atonu na te tau i ai e ala i le Agaga Paia.”[25]

Tusa o le taimi lena, sa tali ai e Elisapeta Marsh se faifeau e femalagaai e igoa ia Nancy Towle i lona fale i Katelani. O Nancy o se fafine laitiiti, paee masomasoa ma ona mata lapopoa ua mu i le malosi o ona talitonuga maumaututu. I lona tolusefulu-lima, sa faalauiloa ai e Nancy o ia lava i le lauga atu i potopotoga tetele o fafine ma tamaloloa i aoga, lotu, ma tolauapiga i le salafa o le Iunaite Setete. Ina ua uma ona talanoa atu ia te ia, sa mafai e Elisapeta ona iloa atu o ia o se tagata e lelei lona aotauina ma e mausali i ona talitonuga.[26]

Na sau Nancy i Katelani ma se faamoemoega. E ui ina sa ia tatalaina lona mafaufau e uiga i isi lotu Kerisiano, tusa lava foi pe feseeseai ma i latou, ae sa mautinoa e Nancy sa taitaiseseina ia le Au Paia. Sa ia manao e aoao atili e uiga ia i latou ina ia mafai ona ia fesoasoani i isi e teena a latou aoaoga.[27]

Sa lei lagolagoina e Elisapeta lea ituaiga o misiona, ae sa mafai ona ia malamalama o la sa puipuia e Nancy le mea sa ia manatu e moni. Sa ia faalogologo ia i latou o talai ma sa ia vaai i ni nai papatisoga i se vaitafe sa lata ane. I se taimi mulimuli ane i lena aso, sa la o ai ma Elisapeta i se sauniga o le faamauga ma Iosefa, Sini, ma isi taitai o le ekalesia.[28]

I lea sauniga, na faafememeai ai e Viliamu Phelps ia Nancy e uiga i lona masalomia o le moni o le Tusi a Mamona. “O le a le faasaoina oe vagana ua e talitonu i lena tusi,” na ia ta’u atu ai ia te ia.

Sa pulatoa atu Nancy ia Viliamu. “Afai ou te maua lena tusi, lau susuga, o le a ou susunuina,” na fai atu ai [Nancy]. Sa faateia Nancy ona o le toatele naua o tagata talenia ma popoto ua mafai ona mulimuli ia Iosefa Samita ma talitonu i le Tusi a Mamona.

“Lau Susuga Samita,” sa fai atu ai [Nancy], i le perofeta, “e mafai lava, i le faatasi mai o le Atua Silisiliese, ona e fai mai sau upu e ala i se tautoga faapea na faaali atu ia te oe e se agelu mai le lagi le mea na i ai na papatusi?”

“O le a ou le tauto lava,” na tali faaataata atu ai Iosefa. Nai lo lena, sa ia savali atu ia i latou o e sa faatoa papatisoina, tuu ona lima i luga o o latou ulu, ma faamauina i latou.

Na liliu atu Elisapeta ia Nancy, ma molimau atu i lona lava faamauga. “E lei pine ona i ai ona lima i luga o lo’u ulu,” na ia fai atu ai, “ae ou lagonaina le Agaga Paia e pei o se vai mafanafana o sosolo ifo i o’u luga.”

Sa tiga Nancy, e pei ua tuua’ia o ia e Elisapeta na te leiloaina pe faapei le Agaga o le Alii. Sa toe tilotilo atu o ia ia Iosefa. “Pe e te le maasiasi ea i na ituaiga o faafoliga?” sa ia fai atu ai. “O oe lena, e le sili atu nai lo se tama ave palau le taualoa o lo tatou laueleele!”

Na molimau filemu atu Iosefa: “Ua toe foi mai le meaalofa, e pei o taimi muamua, i faifaiva e lei aoaoina.”[29]

Faamatalaga

1. ◀ Historical Introduction to Revelation, Aug. 12, 1831 [DC 61], i le JSP, D2:38–39.

2. ◀ Mataupu Faavae ma Feagaiga 61:36–37 (Revelation, Aug. 12, 1831, at josephsmithpapers.org).

3. ◀ Joseph Smith History, 1838–56, volume A-1, 146; Historical Introduction to Revelation, Sept. 11, 1831 [DC 64], i le JSP, D2:61–63.

4. ◀ Ezra Booth, “For the Ohio Star,” Ohio Star, Oct. 13, 1831, [3]; Staker, Hearken, O Ye People, 296–302; Minutes, Sept. 6, 1831, in JSP, D2:59–61. Autu: Dissent in the Church

5. ◀ Mataupu Faavae ma Feagaiga 64:7–10, 21, 33–34 (Revelation, Sept. 11, 1831, at josephsmithpapers.org).

6. ◀ Elizabeth Godkin Marsh to Lewis Abbott and Ann Marsh Abbott, Sept. 1831, Abbott Family Collection, Church History Library; Isaiah 29:17; 35:1.

7. ◀ Elizabeth Godkin Marsh to Lewis Abbott and Ann Marsh Abbott, Sept. 1831, Abbott Family Collection, Church History Library. Autu: Early Missionaries

8. ◀ McLellin, Journal, Sept. 22, 1831; William McLellin to “Beloved Relatives,” Aug. 4, 1832, photocopy, Church History Library; tagai foi Shipps and Welch, Journals of William E. McLellin, 82–83.

9. ◀ McLellin, Journal, July 18, 1831.

10. ◀ McLellin, Journal, July 30–Aug. 19, 1831.

11. ◀ McLellin, Journal, Aug. 19–20, 1831.

12. ◀ McLellin, Journal, Aug. 20 and 24, 1831.

13. ◀ McLellin, Journal, Aug. 26–Oct. 4, 1831.

14. ◀ McLellin, Journal, Oct. 25–30, 1831; Shipps and Welch, Journals of William E. McLellin, 57, note 52; Mataupu Faavae ma Feagaiga 66 (Revelation, Oct. 29, 1831, at josephsmithpapers.org); Godfrey, “William McLellin’s Five Questions,” 137–41.

15. ◀ Minutes, Nov. 1–2, 1831, in JSP, D2:94–98; Ezra Booth to Rev. Ira Eddy, Sept. 12, 1831, Ohio Star, Oct. 13, 1831, [3]; Ezra Booth, “Mormonism—No. II,” Ohio Star, Oct. 20, 1831, [3]. Autu: Dissent in the Church

16. ◀ Whitmer, Address to All Believers in Christ, 54–55.

17. ◀ Minutes, Nov. 1–2, 1831, in JSP, D2:94–98; “Letter from Elder W H Kelley,” Saints’ Herald, Mar. 1, 1882, 67. Autu: Book of Commandments, Revelations of Joseph Smith

18. ◀ “Letter from Elder W H Kelley,” Saints’ Herald, Mar. 1, 1882, 67; Doctrine and Covenants 1 (Revelation, Nov. 1, 1831–B, at josephsmithpapers.org); Historical Introduction to Revelation, Nov. 1, 1831–B [DC 1], in JSP, D2:103–4.

19. ◀ Mataupu Faavae ma Feagaiga 1:38 (Revelation, Nov. 1, 1831–B, at josephsmithpapers.org).

20. ◀ Minutes, Nov. 1–2, 1831, in JSP, D2:97; Testimony, circa Nov. 2, 1831, in JSP, D2:110–14; Doctrine and Covenants 67 (Revelation, circa Nov. 2, 1831, at josephsmithpapers.org); Historical Introduction to Revelation, circa Nov. 2, 1831 [DC 67], in JSP, D2:108–9; Historical Introduction to Revelation, Nov. 1, 1831–B [DC 1], in JSP, D2:103–4.

21. ◀ Mataupu Faavae ma Feagaiga 1:24 (Revelation, Nov. 1, 1831–B, at josephsmithpapers.org).

22. ◀ Mataupu Faavae ma Feagaiga 67:7–8 (Revelation, circa Nov. 2, 1831, at josephsmithpapers.org); Historical Introduction to Revelation, circa Nov. 2, 1831 [DC 67], i le JSP, D2:108–9.

23. ◀ Joseph Smith History, 1838–56, volume A-1, 162; “Manuscript Revelation Books,” i le JSP, MRB:xxx–xxxi.

24. ◀ Testimony, circa Nov. 2, 1831, i le JSP, D2:110–14; Minutes, Nov. 1–2, 1831, i le JSP, D2:94–98.

25. ◀ Minutes, Nov. 8, 1831, i le JSP, D2:121–24.

26. ◀ Tagai Brekus, Strangers and Pilgrims, 5, 213.

27. ◀ Towle, Vicissitudes Illustrated, 137. Autu: Opposition to the Early Church

28. ◀ Towle, Vicissitudes Illustrated, 138, 142.

29. ◀ Towle, Vicissitudes Illustrated, 141–45.

Mataupu 14

O Faaaliga Vaaia ma Miti Leaga

Ia Ianuari 1832, sa nonofo ai Iosefa, Ema, ma le masaga i le fale o Elsa ma Ioane Johnson i Hairama, Ohaio, pe tusa ma le tolusefulu maila i saute o Katelani.[1] Pe tali tutusa lava le matutua o le au Johnson ma matua o Iosefa, ma o le toatele o le la fanau ua faaipoipo ma ua o ese mai lo latou fale tele i le faatoaga, ma ua tele ai le avanoa mo Iosefa e fono ai ma taitai o le ekalesia ma galue ai i lana faaliliuga o le Tusi Paia.

A o lei papatisoina i la’ua, o Elsa ma Ioane sa avea o ni tagata o le aulotu a Ezra Booth. O le mea moni, o Elsa lea sa faamaloloina faavavega e Iosefa, na mafua ai ona auai ia Ezra i le ekalesia.[2] Ae e ui ina ua leai se faatuatua o Ezra, sa faaauau pea e le au Johnson ona lagolagoina le perofeta, e pei ona faia e le au Uitimera ma le au Naite i Niu Ioka.

O lena taumalulu, sa tele le taimi o Iosefa ma Sini na faaalu i le faaliliuga i se potu i le falealuga o le fale o Johnson. I le ogatotonu o Fepuari, a o la faitau mai le Evagelia a Ioane e uiga i le toetutu o e amiotonu ma agaga amioletonu, sa taumafaufau Iosefa pe le o tele atu nisi mea e tatau ona iloa e uiga i le lagi po o le faaolataga o le tagata. Afai e tauia e le Atua Ana fanau e tusa ai ma a latou galuega i le lalolagi, pe ua faigofie ea naua manatu faaagaifanua e uiga i le lagi po o seoli?[3]

I le aso 16 Fepuari, sa saofafai ai Iosefa, Sini, ma le pe tusa ma le toasefululua isi alii i se potu i le falealuga o le fale o le au Johnson.[4] Sa oo ifo le Agaga i luga o Iosefa ma Sini, ma sa oo ina le gaoioi i la’ua a o tatala o la’ua mata i se faaaliga vaaia. Sa siomia i la’ua i le mamalu o le Alii, ma sa la vaaia ia Iesu Keriso i le itu taumatau o le Atua. Sa tapuai agelu i Lona nofoalii, ma sa tautino atu e se leo o Iesu o le Alo Pele e Toatasi na Fanaua e le Tama.[5]

“O le a le mea ua ou vaai atu i ai?” Sa fesili ai Iosefa a o maofa i la’ua ma Sini i mea ofoofogia sa la vaai i ai. Ona ia faamatalaina lea o le mea sa ia vaai i ai i le faaaliga vaaia, ma sa fai mai Sini, “O le mea lava e tasi ua ou vaai i ai.” Ona fesili foi lea o Sini i le fesili lava lea e tasi ma sa faamatalaina le vaaiga sa i ona luma. Ina ua uma, sa fai mai Iosefa, “O le mea lava e tasi ua ou vaai i ai.”

Sa la tautatala faapea mo se itula, ma sa faailoa mai i la la’ua faaaliga vaaia e faapea o le fuafuaga a le Atua mo le faaolataga na amata a o lei i ai le ola i le lalolagi e ala i le mana o Iesu Keriso. Sa la faamatalaina foi le lagi i se ala sa leai se tasi i totonu o le potu na mafai ona manatu i ai. Nai lo se malo e tasi, sa faatulagaina i ni malo eseese o le mamalu.

I le faalauteleina o le faamatalaga a le aposetolo o Paulo e uiga i le Toetutu i le 1 Korinito 15, na vaai Iosefa ma Sini ma faamatalaina ia auiliiliga patino e uiga i malo taitasi. Sa saunia e le Alii le mamalu telesitila mo i latou o e sa amioleaga ma e lei salamo i le lalolagi. O le mamalu terasitila e mo i latou o e sa nonofo ma le mamalu i le olaga ae latou te lei usiusitai atoatoa i le talalelei a Iesu Keriso. O le mamalu selesitila e mo i latou o e sa taliaina Keriso, osia ma tausia feagaiga o le talalelei, ma fai mo lo latou tofi le atoaga o le mamalu o le Atua[6]

Sa faailoa mai e le Alii isi mea e uiga i le lagi ma le Toetu ia Iosefa ma Sini ae na ta’u atu ia i la’ua e aua nei tusifaamaumauina. “Ia tau lava ina vaai i ai ma malamalama i ai e ala i le mana o le Agaga Paia,” na Ia faamalamalama atu ai, “lea e faaee atu e le Atua i luga o i latou o e alolofa ia te ia, ma faamamaina i latou lava i ona luma."[7]

Ina ua tapunia le faaaliga vaaia, sa foliga vaivai ma sesega ia Sini, ua lofituina i le mea sa ia vaai i ai. Sa soisoi Iosefa ma faapea atu, “E lei masani ai Sini e pei o au.”[8]

A o faalogo le Au Paia i Katelani i le vaaiga maoae a Iosefa o le lagi, sa faatuina e Viliamu Phelps le falelomitusi o le ekalesia i Initipene. Sa avea o ia ma faatonu o se nusipepa i le tele o lona soifua faatagata matua, ma sa galue ai i le Tusi o Poloaiga, sa faamoemoe o ia e lolomi se nusipepa faalemasina mo le Au Paia ma o latou tuaoi i Misuri.

O le tusiaina i se leo malosi, ma le mautinoa, na tusia ai e Viliamu se faasilasilaga faalauaitele mo le pepa, lea na ia fuafua e faaioga The Evening and Morning Star. “O le Star o le a nonoina mai lona malamalama mai punavai paia,” na ia tautino atu ai, “ma ia tuuto atu i faaaliga a le Atua.” Sa talitonu o ia ua taunuu mai aso amuli, ma sa ia manao i lana nusipepa e lapataia e amiotonu ma e amioleaga ua toefuatai mai le talalelei ma e le o toe mamao ona toe foi mai lea o le Faaola i le lalolagi.

Sa manao o ia e lolomi foi ma isi mea e fiafia i ai tagata, e aofia ai lipoti o talafou ma ni solo. Peitai e ui lava o ia o se tagata e malolosi ona manatu o le e seasea maua se avanoa e faatino atu ai lona mafaufau, ae sa finau pea Viliamu o le a le fenumiai lava le nusipepa ma mea faaupufai po o feeseeseaiga i le lotoifale.

Sa avea o ia ma faatonu malosi faaupufai mo isi nusipepa ma o nisi taimi sa lualuagia ana tala ma tusiga i manatu sa le fiafia ai i latou sa teena o ia.[9] O le tu maualuga ae i manatu faatautee i Misuri o le a faigata. Ae tusa lava, o le faamoemoe e tusia talafou ma manatu na faagaeetia ai o ia.

Sa faamaoni lava Viliamu i lana fuafuaga e taulai atu le pepa i le talalelei, ma sa ia malamalama foi o lana uluai faamuamua o se lomitusi a le ekalesia o le lolomiina lea ma faasalalau ia faaaliga. “Mai lenei lomitusi e ono faamoemoeina, o le taimi lava e faatonu mai ai e le poto, le tele o faamaumauga paia,” na ia folafola atu ai i lana aufaitau.[10]

I tua i Ohaio, o le faaaliga vaaia a Iosefa ma Sini na afua ai se vevesi. E toatele le Au Paia na vave ona taliaina ia upumoni sa faatoa faaalia mai e uiga i le lagi, ae o isi sa faigata ona faasagatonu le faaaliga vaaia ma o latou talitonuga masani faaKerisiano.[11]Pe na faasaoina ni agaga se toatele ona o lenei vaaiga fou i le lagi? Sa i ai ni nai tagata o le Au Paia na teena le faaaliga ma tuua ai le ekalesia.

O lea faaaliga vaaia na atili ai ona faaletonu nisi o o latou tuaoi, o e ua amata ona fememeai i tusi a Ezra Booth ia na lomia i se nusipepa o le lotoifale. A o faasalalauina e nei tusi ia faitioga a Ezra e faasaga ia Iosefa, sa auai atu foi i ai ma isi tagata sa i ai muamua i le ekalesia, ma faatulai mai fesili i mafaufau o tagata ia e tapuai o latou aiga ma uo faatasi ma le Au Paia.[12]

A o goto ifo le la i se tasi afiafi i le faaiuga o Mati 1832, sa i ai se vaega o tamaloloa sa fono i se malaesima pe afa maila mai le fale o le au Johnson. I le ogaumu, sa tafu ai e tamaloloa se afi e faavevela ai le ta paina. A o faasolo ina pogisa le lagi, sa latou valiina o latou foliga i le palapala ma latou faasee ese atu ai i le po.[13]

Sa taotooto Ema o la e ala i le moega ae ona faalogoina sina tata tau le lagona i le faamalama. Ae sa lava le leotele o le pao e gauai atu i ai, ae e le o se mea e le masani ai. Sa lei mafaufau o ia i ai.

O ona tafatafa, sa taoto ai Iosefa i luga o se moega uili, o le paleni o lana manava o se faailoga o la ua moe o ia. Sa misela le masaga, ae i le amataga o lena po sa ala ai Iosefa e vaai le tasi o le masaga sa sili ona tigaina, ina ia mafai ona moe ia Ema. Ina ua mavae sina taimi, sa ala o ia, ma sii ese mai le pepe ae fai atu ia te ia [Iosefa] e fai sana malologa. E tatau ona lauga o ia i le taeao.

Sa faagalegale moe ia Ema ae tei ua matala mai le faitotoa o le potumoe ma sa tulioso atu i totonu ni tamaloloa pe toasefululua i le potu. Sa latou tosoese mai Iosefa i ona lima ma amata ona toso faatata atu o ia mai le fale. Sa faataio Ema.

Sa soona fesasaa’i ia Iosefa a o matuai u’umau e tamaloloa. Sa mau se tasi ia te ia i lona lauulu ma toso faatata atu o ia i le faitotoa. O le sao mai o le mimilo mai o le isi ona vae, na kiki ai e Iosefa foliga o se tamaloa. Sa tautevateva agai i tua le tamaloa ma palasi ifo ai i le faasitepu, ma uu lona isu ua tafetotoi. Sa ata oolo o ia, a o ia tau tu ae i luga ma soa atu se lima o tafetotoi i foliga o Iosefa.

“O le a ou faasagatonuina oe,” na ia faataio atu ai.

Sa toso faatata atu e tamaloloa ia Iosefa mai le fale ma avatu i lumafale. Sa tauivi o ia mai la latou u’umau, ma taumafai e faasaoloto mai ona lima malolosi, peitai sa mau se tasi i lona faa’i ma oomi seia oo ina galemu lona tino.[14]

Sa ala a’e Iosefa i se laugatasi e fai si mamao teisi mai ma le fale o Johnson. O la lava e mau ia tamaloloa ia te ia, e fai si va teisi mai le eleele, ma o lea sa le mafai ai e ia ona sola ese. I ni nai futu mai iina, sa ia vaaia ai le tino e le o ufiufia le afa o Sini Rikitone o taatia i luga o le vao. Sa foliga mai ua oti o ia.

“Ia outou alolofa mai,” sa aioi atu ai Iosefa i tamaloloa. “Faasao lo’u ola.”

“Valaau i lou Atua mo se fesoasoani,” sa ee atu ai se tasi. Sa tilotilo solo ia Iosefa ma vaaia ai nisi tamaloloa ua auai mai i le vaega leaga. Sa laa mai i luma se tasi tamaloa mai se laugatasi lata ane ma se ogalaupapa, ma sa faataoto faalava e tamaloloa ia Iosefa i luga ma amo atu i le ogatotonu o le laugatasi.

Ina ua latou mamao ese atu mai le fale, sa latou saeia ona lavalava ma taofiofi o ia i lalo a o savali atu se tamaloa ma se naifi maai, ua sauni e faatamaia o ia. Peitai sa tilotilo atu le tamaloa ia Iosefa ma sa musu e tipi o ia.

“Lou meaola,” sa ee atu ai se tasi tamaloa. Sa oso atu i luga o Iosefa ma vavalu ona atigilima maamaai i le pa’u o le perofeta, ma sa toto’a’ano ma maosiosia. “E faapena ona pau le Agaga Paia i luga o tagata,” na ia fai atu ai.

Sa mafai ona lagona atu e Iosefa isi tamaloloa i se mea e le mamao ese atu, o femisaa’i pe o le a le mea e fai ia te ia ma Sini. Sa le mafai ona ia lagonaina uma upu sa latou tautatala ai, ae sa ia manatu na ia faalogoina se igoa se tasi pe lua sa ia masani ai.

Na uma loa ona tauaimisa, sa faapea se tasi, “Tatou fetagofi e faata lona gutu.” Sa taumafai malosi ni lima eleelea e faafaamaga lona auvae a o taumafai se tamaloa e liligi le fagu aseti i lona faa’i. Sa ta’e le fagu i nifo o Iosefa, ma ta’e ai se tasi o nifo.

Sa taumafai se isi tamaloa e momono atu se foe o loo pipii ai le ta i lona gutu, ae sa lialia’i e Iosefa lona ulu. “Lou meaola!” sa faataio atu ai le tamaloa. “Taofi i luga lou ulu.” Sa ia faaofiofi atu le foe i le gutu o Iosefa seia sisina atu le ta i ona laugutu.

Sa o mai isi tamaloloa ma se ulo ta ma sasaa i ona luga. Sa sisina ifo le ta i lona pa’u maosiosia ma i lona lauulu. Sa latou ufitia o ia i fulumanu, tia’i ai o ia i luga o le eleele malulu, ae sosola ese.

Ina ua latou tuua, sa fofoe ese e Iosefa le ta mai ona laugutu ma tau tuufeula mo se ea. Sa ia tautu tevateva, ae sa le lava lona malosi. Sa ia toe taumafai ma o le taimi lea sa mafai ai ona ia tusa’o. Sa lelea solo fulumanu faataaliolio ia te ia.[15]

Ina ua vaai atu Ema ia Iosefa o tautevateva atu i le faitotoa o le fale o Johnson, sa matapogia o ia, e mautinoa lava na fai faamo’amo’a e tagata faatupu faalavelave o ia e le toe iloa ona foliga. Ina ua faalogoina le pisapisao, sa faanatinati atu ni fafine o le pitonuu i le fale. Sa talosagaina e Iosefa se palanikeke e ufiufi ai lona tino manu’a.

O le po atoa, na tausia ai ma vaaia e tagata ia Iosefa ma Sini, o e sa taooto i le fanua laugatasi mo se taimi umi, toetoe a le mafafai ona manava. Sa salusalu ese e Ema le ta mai lima o Iosefa, fatafata, ma le tua. O le taimi lea, sa faaaoga e Elsa Johnson, le ga’o mai lana kapoti e tau aveese ai le ta ua malo mai lona pa’u ma le lauulu.[16]

O le aso na sosoo ai, sa fai lavalava o Iosefa ma sa lauga atu mai le faasitepu o le fale o Johnson. Sa ia matauina nisi o tamaloloa mai le vaega faatupu faalavelave i le potopotoga, ae sa leai sana tala ia i latou. I le aoauli, sa ia papatisoina ni tagata se toatolu.[17]

Ae, sa tele pea ni mea na faaleagaina i le osofaiga. Sa uno’oa lona tino ma tiga mai le sasaina. Sa taoto Sini i le moega, ua fasa, ua taufao le ola ma le oti. Sa tosoina o ia i fafo e le vaega faatupu faalavelave mai lona fale i ona vae, ma tuua ai lona ulu e leai se mea na puipuia ai a o patatu i lalo o sitepu ma agai atu i le eleele malulu o Mati.

Sa mafatia foi pepe a Iosefa ma Ema. A o faasolo manuia lona tuafafine masaga o Julia, sa tigaina tele Iosefa laitiiti, ma sa oti o ia mulimuli ane i lena vaiaso. Sa tuuaia e Iosefa le oti o lona atalii i le ea malulu na sao i totonu o le fale ina ua toso o ia i fafo e le vaega faatupu faalavelave.[18]

I nai aso talu ona uma ona tanu le pepe, sa toe foi Iosefa i le galuega e ui i lona faanoanoa. I le mulimuli ai i le poloaiga a le Alii, sa malaga o ia i Misuri i le aso 1 Aperila faatasi ma Newel Whitney ma Sini, o le sa vaivai pea mai le osofaiga ae na lava le malosi na ia maua e malaga ai.[19] E lei leva ona tofia e le Alii ia Newel e avea ma epikopo o le Au Paia i Ohaio ma sa faatonuina o ia e faapaia tupe faasili mai ana pisinisi faamanuiaina e fesoasoani ai e lagolago le faleteuoloa, ofisa lomitusi, ma le faatauga o fanua i Initipene.[20]

Sa finagalo le Alii i alii e toatolu e o i Misuri ma sa osifeagaiga e galulue feoeoeai faaletamaoaiga ma taitai i Siona ia manuia ai le ekalesia ma tausia lelei ai e matitiva. Sa finagalo foi o Ia ia latou faamalolosi i le Au Paia ina ia aua nei faagalogalo i lo latou tiutetauave paia e fausia le aai o Siona.[21]

Ina ua latou taunuu i Initipene, sa taloina e Iosefa se fono a taitai o le ekalesia, ma faitau atu i ai se faaaliga na valaauina ai o ia, o Eteuati Paterika, Newel Whitney, ma isi taitai o le ekalesia e osifeagaiga o le tasi ma le isi e faafoe ia atugaluga o pisinisi a le ekalesia.[22]

“Ou te tuu atu ia te outou lenei poloaiga, e faapea ia outou fusia outou lava i lenei feagaiga,” na fetalai atu ai le Alii, “e saili ai e tagata taitoatasi le lelei o le la te tuaoi, ma faia mea uma ma le manatu tasi i le mamalu o le Atua." O lea ua fusia faatasi ai, ma ua latou faaigoaina i latou lava o le Faatulagaga Mausali Soofaatasi.[23]

A o i ai o ia i Misuri, sa asiasi atu foi Iosefa i tagata o le Paranesi a Kolesavile ma isi o e sa faamautu iina. Sa foliga mai sa galulue faatasi lelei ia taitai o le Ekalesia, ua saunia foi le ofisa lomitusi fou e lolomi le uluai lomiga o le The Evening and the Morning Star, ma sa toatele tagata o le ekalesia sa naunau e atinae le aai.[24]

Peitai na lagona e Iosefa e i ai lagona le fiafia ia te ia mai nisi o le Au Paia, e aofia ai ni isi o o latou taitai. Sa peiseai sa latou tetee i lana filifiliga e nofo i Katelani nai lo lona sau e nofomau i Misuri. E i ai foi nisi sa foliga na le fiafia e uiga i le mea sa tupu i lana asiasiga talu ai i le eria, lea na feeseeseai ai o ia ma nisi o toeaina i le mea e faatuina ai Siona i Misuri.

O lo latou tetee na faateia ai o ia. Pe latou te lei iloaina na tuua lona aiga faanoanoa ae malaga mai i le valuselau maila ia tau ina fesoasoani ia i latou?[25]

A o asiasi ia Iosefa i le Au Paia i Initipene, sa tauivi faaleagaga ia Viliamu McLellin i Ohaio. Ina ua uma ona valaauina o ia e avea o se faifeautalai, sa ia faaaluina le taumalulu e talai atu ai le talalelei, muamua i taulaga ma nuu i sasae o Katelani ma mulimuli ane i le itu i saute. E ui ina sa fiafia o ia i le faamanuiaina i nisi taimi muamua, o le le lelei o le soifua maloloina, leaga o le tau, ma tagata e lei fia mananao e faalogo ua tuua ai nei o ia ua lotovaivai.[26]

Ona o ia o se faiaoga, o lea sa masani ai o ia i tamaiti aoga usiusitai o e faalogo i ana lesona ma e le tali upu. Peitai, o le avea ai o se faifeautalai, sa tele taimi e feteenai ai ma tagata o e sa lei faaaloalogia lana pule. E faa-tasi, a o tuuina atu sana lauga umi, sa faalavefauina o ia i ni taimi ma faaigoa o ia o se tagata pepelo.[27]

Ina ua mavae ni masina o toatuga, sa ia amata ona fesiligia pe o le Alii po o Iosefa Samita na valaauina o ia i se misiona.[28] O le le mafai ona ia foiaina le faafitauli i lona mafaufau, na ia tuua ai le galuega faamisiona ae sue se galuega faafailautusi i se faleoloa.[29] I ona taimi avanoa, sa ia vaili ai le Tusi Paia mo se faamaoniga o le talalelei toefuataiina ma felafolafoai ma le au masalosalo e uiga i lotu.

I lea taimi, sa ia filifili ai e le toe foi i lana misiona. Nai lo lena, sa ia faaipoipo i se tagata o le ekalesia e igoa ia Emeline Mila ma tonu ai e o faatasi ma se vaega pe tusa o le selau le Au Paia i le Itumalo o Siakisone, lea ua i ai laueeleele mo lo latou faaaogaina. I se faaaliga ia Iosefa, sa aoai ai e le Atua ia Viliamu ona o le lafoaiina o lana misiona, ae sa talitonu Viliamu e mafai ona ia toe amata i Siona.

Peitai, sa manao o ia e fai i ana lava auala. I le taumafanafana o le 1832, sa agai atu o ia ma lana aumalaga i Misuri e aunoa ma se fautuaga mai taitai o le ekalesia, lea e manaomia ai e le Alii le Au Paia ia maua mai ina ia aua nei vave faatupulaia ia Siona ma lē lava ai punaoa. Ina ua taunuu atu o ia, e le i alu foi o ia i le Epikopo Paterika e faapaiaina ana meatotino pe maua mai ai sona tofi. Nai lo lena, sa ia faatauina ni fasifanua se lua i Initipene mai le malo.[30]

O le taunuu atu o Viliamu ma isi na lofituina ai Epikopo Paterika ma ona fesoasoani. E toatele i latou faatoa o mai sa matitiva ma itiiti lava ni a latou mea e faapaia. Sa faia e le epikopo le mea sili e faamautu ai i latou, ae sa o se luitau le faatulagaina o fale, faatoaga, ma galuega mo i latou a o maaleale le tamaoaiga o Siona.[31]

Peitai, sa talitonu Viliamu o lana vaega toatele ua faataunuu ai le valoaga a Isaia faapea e toatele tagata o le a o mai i Siona. Sa maua lana galuega o se faiaoga ma sa ia tusi atu i ona aiga e uiga i lona faatuatua.

“Matou te talitonu o Iosefa Samita o se perofeta moni po o se tagatavaai a le Alii,” sa ia molimau atu ai, “ma ua ia te ia le mana ma na te maua faaaliga mai le Atua, ma o nei faaaliga pe a mauaina o i ai le pule paia i le Ekalesia a Keriso.”[32]

E ui o lea, o ia manatu na amata ona faamata’u ai ona tuaoi i Misuri, aemaise ina ua latou faalogo i nisi o tagata o le ekalesia o fai mai sa tofi e le Atua ia Initipene e avea ma nofoaga tutotonu o lo latou nuu folafolaina.[33] O le taunuu mai o le aumalaga a Viliamu, na atoa ai pe tusa ma le limaselau le Au Paia i Siona. Ua utiuti ia punaoa, ma ua sii ai i luga tau o oloa i le lotoifale.[34]

“Ua latou feoma’i mai,” sa matau ai e se tasi fafine a o faaopoopo le Au Paia na faamautu i lona siomaga. “Ou te manatu ua tatau lava ona faasalaina i latou.”[35]

Faamatalaga

1. ◀ Joseph Smith History, 1838–56, volume A-1, 204.

2. ◀ George A. Smith, “Sketch of Church History,” Deseret News, supplement, Dec. 21, 1864, 90; Staker, Hearken, O Ye People, 282–85; tagai foi Hinsdale, “Life and Character of Symonds Ryder,” 250. Autu: Faamalologa

3. ◀ Joseph Smith History, 1838–56, volume A-1, 183; Faulring and others, Joseph Smith’s New Translation of the Bible, 58; tagai foi John 5:29; and Staker, Hearken, O Ye People, 319–24. Autu: Joseph Smith Translation of the Bible

4. ◀ Historical Introduction to Vision, Feb. 16, 1832 [DC 76], in JSP, D2:179–83; Dibble, “Recollections of the Prophet Joseph Smith,” 303.

5. ◀ Mataupu Faavae ma Feagaiga 76:11–24 (Vision, Feb. 16, 1832, at josephsmithpapers.org). Autu: The Vision (DC 76)

6. ◀ 1 Korinito 15:39–40; Mataupu Faavae ma Feagaiga 76:50–112 (Vision, Feb. 16, 1832, at josephsmithpapers.org); Dibble, “Recollections of the Prophet Joseph Smith,” 303–4; Historical Introduction to Vision, Feb. 16, 1832 [DC 76], i le JSP, D2:180–82.

7. ◀ Mataupu Faavae ma Feagaiga 76:116 (Vision, Feb. 16, 1832, at josephsmithpapers.org).

8. ◀ Dibble, “Philo Dibble’s Narrative,” 81; Dibble, “Recollections of the Prophet Joseph Smith,” 304.

9. ◀ “Phelps, William Wines,” Biographical Entry, Joseph Smith Papers website, josephsmithpapers.org; Bowen, “Versatile W. W. Phelps.”

10. ◀ William W. Phelps, The Evening and the Morning Star Prospectus, in Evening and Morning Star, June 1832 (published Jan. 1835), 1–2.

11. ◀ Murdock, Journal, 18; Brigham Young, i le Journal of Discourses, May 18, 1873, 16:42; Brigham Young, Discourse, May 18, 1873, in Historian’s Office, Reports of Speeches, 1845–85, Church History Library; Brigham Young, in Journal of Discourses, Aug. 29, 1852, 6:281; Wilford Woodruff, i le Journal of Discourses, Apr. 9, 1857, 5:84; Joseph Young, “Discourse,” Deseret Weekly News, Mar. 18, 1857, 11; “Items for the Public,” The Evening and the Morning Star, July 1832, 25; tagai foi McBride, “The Vision,” 148–54.

12. ◀ Cahoon, Diary, Nov. 1831; Joseph Smith History, 1838–56, volume A-1, 205; tagai foi Ezra Booth’s letters printed weekly in the Ohio Star from Oct. 13 to Dec. 8, 1831. Autu: Dissent in the Church

13. ◀ Hayden, Early History of the Disciples in the Western Reserve, 220–21; Ryder, “A Short History of the Foundation of the Mormon Church,” 3–4; Staker, Hearken, O Ye People, 344–49; Tullidge, Women of Mormondom, 404.

14. ◀ Joseph Smith History, 1838–56, volume A-1, 205–6; tagai foi Staker, Hearken, O Ye People, 349–50.

15. ◀ Joseph Smith History, 1838–56, volume A-1, 206–7; “History of Luke Johnson,” LDS Millennial Star, Dec. 31, 1884, 834–35; tagai foi Staker, Hearken, O Ye People, 351–52. Autu: Vigilantism

16. ◀ Joseph Smith History, 1838–56, volume A-1, 207–8; “History of Luke Johnson,” LDS Millennial Star, Dec. 31, 1884, 835.

17. ◀ Joseph Smith History, 1838–56, volume A-1, 208.

18. ◀ Joseph Smith History, 1838–56, volume A-1, 208–9; Joseph Smith III, “Last Testimony of Sister Emma,” Saints’ Herald, Oct. 1, 1879, 289. Autu: Joseph and Emma Hale Smith Family

19. ◀ Staker, Hearken, O Ye People, 354–55; Joseph Smith History, 1838–56, volume A-1, 209; Whitmer, History, 38–39, in JSP, H2:50–51; tagai foi Minutes, Apr. 26–27, 1832, i le JSP, D2:229–33; and Minutes, Apr. 30, 1832, i le JSP, D2:237–40.

20. ◀ Mataupu Faavae ma Feagaiga 72 (Revelation, Dec. 4, 1831–A, at josephsmithpapers.org); Mataupu Faavae ma Feagaiga 78 (Revelation, Mar. 1, 1832, at josephsmithpapers.org). Autu: Bishop

21. ◀ Mataupu Faavae ma Feagaiga 78:14 (Revelation, Mar. 1, 1832, at josephsmithpapers.org).

22. ◀ Mataupu Faavae ma Feagaiga  82 (Revelation, Apr. 26, 1832, at josephsmithpapers.org); Historical Introduction to Revelation, Apr. 26, 1832 [DC 82], i le JSP, D2:233–35.

23. ◀ Mataupu Faavae ma Feagaiga 82:15, 19 (Revelation, Apr. 26, 1832, at josephsmithpapers.org); tagai foi Godfrey, “Newel K. Whitney and the United Firm,” 142–47. Autu: United Firm (“United Order”)

24. ◀ Joseph Smith History, 1838–56, volume A-1, 213; “Joseph Smith–Era Publications of Revelations,” i le JSP, R2:xxvi; Newel K. Whitney, Statement, circa 1842, Historian’s Office, Joseph Smith History Documents, circa 1839–56, Church History Library.

25. ◀ Joseph Smith to William W. Phelps, July 31, 1832, i le JSP, D2:257–7 Autu: Dissent in the Church

26. ◀ McLellin, Journal, Nov. 1831–Feb. 1832.

27. ◀ McLellin, Journal, Feb. 16, 1832.

28. ◀ McLellin, Journal, Feb. 25, 1832.

29. ◀ “History of Luke Johnson,” LDS Millennial Star, Dec. 31, 1864, 26:835.

30. ◀ William McLellin to “Beloved Relatives,” Aug. 4, 1832, photocopy, Church History Library; Joseph Smith to Emma Smith, June 6, 1832, i le JSP, D2:251; Doctrine and Covenants 75:6–8 (Revelation, Jan. 25, 1832–A, at josephsmithpapers.org); tagai foi Shipps and Welch, Journals of William E. McLellin, 79–85.

31. ◀ Joseph Smith to William W. Phelps, July 31, 1832, in JSP, D2:262; Corrill, Brief History, 18–19, i le JSP, H2:146. Autus: Bishop, Consecration and Stewardship

32. ◀ William McLellin to “Beloved Relatives,” Aug. 4, 1832, photocopy, Church History Library; tagai foi Shipps and Welch, Journals of William E. McLellin, 83–84; ma le Isaia 2:3.

33. ◀ “To His Excellency, Daniel Dunklin, Governor of the State of Missouri,” The Evening and the Morning Star, Dec. 1833, [2].

34. ◀ “The Elders in the Land of Zion to the Church of Christ Scattered Abroad,” The Evening and the Morning Star, July 1832, [5]; William McLellin to “Beloved Relatives,” Aug. 4, 1832, photocopy, Church History Library; tagai foi Shipps and Welch, Journals of William E. McLellin, 83.

35. ◀ Delilah Lykins to Isaac and Christina McCoy, Sept. 6, 1831, quoted in Jennings, “Isaac McCoy and the Mormons,” 65–66.

Mataupu 15

O Nofoaga Paia

Ia Aokuso 1832, na matamata ai ma le mitamita Phebe Peck a o papatisoina le toatolu o lana fanau i autafa o lo latou fale i Misuri. O i latou o ni isi e toasefulu tasi o tamaiti na papatiso i Siona i lena aso. Faatasi ai ma le fanau a Litia ma Eteuati Paterika ma Sally ma Viliamu Phelps, o i latou o le uluai tupulaga o le Au Paia talavou na ola ae i se laueleele na vaetofia e le Alii e paia.

Na malaga atu Phebe ma lana fanau faatasi ma le Au Paia o Kolesavile i se tausaga na muamua atu. O le toalua talu ai o Phebe o Peniamina, o le tuagane o Polly Naite, o lea ua i ai se nofoaga o Phebe i le aiga lautele o le au Naite. Ae sa ia misia lava lona ia aiga ma uo i Niu Ioka o e e lei auai i le ekalesia.

E lei leva ona uma le papatisoga o lana fanau, sa ia tusi atu i ni ana uo muamua se toalua e uiga i Siona. “O le a e le manatu o se mea faigata le o mai iinei,” sa ia ta’u atu ai i lana uo o Ana, “aua o loo faaalia mai e le Alii ia mealilo o le malo faalelagi i Ana fanau.”[1]

Talu ai nei, sa lolomi ai e Viliamu Phelps le vaaiga vaaia a Iosefa ma Sini o le lagi i le The Evening and the Morning Star, ma sa faasoa atu e Phebe ia Ana lana folafolaga e faapea o i latou o e ua papatiso ma tumau le totoa i le molimau ia Keriso, o le a olioli i le tikeri aupito maualuga ma le atoaga o faamanuiaga a le Atua.

O le i ai o lena folafolaga i le mafaufau, na uunaia ai e Phebe se isi uo, o Patty, e faalogo i le savali o le talalelei. “Mata e mafai ona e vaai ma talitonu e pei ona ou faia,” sa ia tusi atu ai, “o le a tatala atu ia te oe le ala ma o le a e sau i lenei laueleele, ma o le a ta fevaaia’i ai ma olioli i mea a le Atua.”

Sa molimau atu Phebe i le faaaliga vaaia talu ai nei a le perofeta ma le filemu na aumaia ia te ia, ma fautuaina Patty e faitau i ona upu pe afai na te maua se avanoa.

“Ou te faamoemoe o le a e faitauina ma se loto tatalo ma le faaeteete,” na ia ta’u atu ai i lana uo, “aua o nei mea e aoga ona matau, ma ou te manao ia mafai ona e sailiili i ai.”[2]

O lena tautoulu, sa malaga ai Iosefa ma Newel Whitney i le Aai o Niu Ioka e talai le talalelei ma faia ni faatauga mo le Faatulagaga Mausali Soofaatasi. Sa valaauina e le Alii ia Newel e lapatai atu i tagata i aai tetele e uiga i le malaia o le a oo mai i aso amuli. Sa o faatasi o ia ma Iosefa e fesoasoani e faataunuu le poloaiga a le Alii.[3]

Talu ai nei, sa lagonaina e le perofeta se faanatinati faateleina e talai atu le talalelei ma fausia le nofoaga mo le faapotopotoina o le Au Paia. A o toeitiiti lava ona tuua Katelani, sa ia maua ai se faaaliga e faapea ua i ai i e umia le perisitua se tiutetauave e talai atu le talalelei ma taitai le au faatuatua i le saogalemu o Siona ma le malumalu, i le mea na folafola atu le Alii e asiasi atu ai ia i latou i Lona mamalu.

O le mea lea, o le perisitua e aumai faatasi ai ma se tiute e faatautaia ia sauniga ia i latou o e taliaina Keriso ma Lana talalelei. Ua na o nei sauniga lava, na aoao mai ai le Alii, e mafai ai e Ana fanau ona saunia e maua Lona mana ma toe foi atu ai i Lona afioaga.[4]

E ui o lea, ina ua ia tuua mo lana malaga, sa i ai ia Iosefa se mafuaaga e popole ai e uiga i le taumafaiga e fausia Siona i Misuri. Sa olaola le ekalesia i Ohaio, e ui i le tetee mai tagata sa auai muamua i le lotu, ae o le ekalesia i Misuri sa tauivi e faatumauina le faatulagaina tatau a o siitia atu le toatele o tagata iina e aunoa ma se faatagaga. Faatasi ai ma lagona finauvale i le va o ia ma nisi o taitai o Siona e lei foiaina, sa i ai se mea sa tatau ona fai ina ia lotogatasi ai le ekalesia.

Ina ua taunuu i le Aai o Niu Ioka, sa maofa Iosefa i lona tele. Sa faamalumalu ifo fale maualuluga i luga o magaala vaapiapi e faitau fia maila le uumi. Soo se mea sa ia vaavaai atu i ai sa i ai faleoloa ma oloa taugata, o fale tetele ma ofisa, ma faletupe i mea sa fefaatauai ai tagata faipisinisi maumea. Sa faanatinati solo i ona autafa tagata o lanu e tele, galuega, ma ituaiga, e matua foliga mai lava e le masani i isi sa vagaia i latou.[5]

Sa la nonofo ma Newel i se faletalimalo e fa-fogafale i autafa o faleteuoloa lea sa faamoemoe Newel e fai ai ana faatauga mo le United Firm. Sa iloa e Iosefa o le galuega o le filifilia o oloa e le malie ma sa faalotovaivaia o ia i le faamaualuga ma le amioleaga na ia vaaia i le aai, o lea sa tele ina ia toe foi i le faletalimalo e faitau, mafaufau loloto ai, ma tatalo. E lei leva ae amata ona ma’imanatu. Ua lata foi Ema i le faaiuga o se isi maitaga faigata, ma sa moomoo [Iosefa] e faatasi ma ia ma lo la afafine.

“Sa sautuafia mai mafaufauga o le aiga, ia Ema ma Iulia, i lo’u mafaufau e pei o se lolo,” na ia tusia ai, “ma sa ou moomoo mo se taimi e faatasi ai ma i la’ua."

O nisi taimi e tuua ai e Iosefa le faletalimalo ae alu e vailiili ma talai. O le Aai o Niu Ioka e silia ma le luaselau afe lona faitau aofai, ma sa lagonaina e Iosefa sa fiafia le Alii i faatufugaga ma fatuga fou uiga ese a ona tagata. Ae sa leai se tasi na foliga mai e viia le Atua mo na mea ofoofogia o loo siomia ai i latou pe fiafia mai i le talalelei toefuataiina a Iesu Keriso.

Ma le le faalavelaveina, sa faaauau pea e Iosefa ona faasoa atu lana savali. “Ua ou naunau e sii a’e lo’u leo,” na ia tusi atu ai ia Ema, “ma tuu atu i le Atua le mea e tupu, o le o loo umia mea uma i Ona aao.”[6]

E tasi le masina mulimuli ane, ina ua toe foi Iosefa ma Newel i Ohaio, ae taunuu Polika Iaga e tolusefulu-tasi ona tausaga i Katelani faatasi ma lona uso matua o Iosefa ma lana uo mamae o Heber Kimball. O i latou o ni tagata faatoa liliu mai mai Niu Ioka tutotonu, e le mamao mai le mea sa ola ae ai Iosefa Samita. Sa manao Polika e feiloai i le perofeta talu ona ia faatoa aoao e uiga i le Tusi a Mamona. O lea la ua i ai o ia i Katelani, sa ia fuafua e faatalofa ia Iosefa, ma vaai atu i ona mata, ma iloa lona loto. Sa talai atu Polika mai le Tusi a Mamona talu mai lona papatisoga, ae sa itiiti se mea na ia iloa e uiga i le tagata na faaliliuina.

O Iosefa ma Ema ua nonofo nei i le potu mautotogi i luga ae o le faleoloa o Whitney i Katelani, ae ina ua malolo atu alii nei e toatolu iina, o la e alu le perofeta e tata fafie i se togavao pe tusa ma le maila le mamao. Sa latou o loa lava i lea nofoaga, ma le le mautinoa po o le a le mea o le a latou tau atu i ai.

A o savavali atu i le togavao, sa oo atu Polika ma isi i se mea sa faaninii ai e Iosefa ia ogalaau. Sa umi atu o ia i lo Polika ma sa fai ona ofu masani faigaluega. Mai le ala atamai na sasau ai e Iosefa lana to’i, sa mafai ai e Polika ona iloa e le o ia o se tagata fou i galuega tau lima.

Sa soso atu Polika ma faailoa atu ia lava. A o tuu ifo i lalo lana to’i, sa lulu e Iosefa le lima o Polika. “Ua ou fiafia e vaai ia te oe,” na ia fai atu ai.

A o la talanoa, sa ofo atu Polika e tataina fafie a o fesoasoani lona uso ma Heber e uta i se taavale toso. Sa foliga matafiafia le perofeta, galue malosi, ma faauo. E faapei o Polika, e sau o ia mai se talaaga maualalo, ae sa lei agafaatufanua e pei ona sa i ai nisi tagata faigaluega. Sa iloa e Polika i lea lava taimi o ia lava o se perofeta a le Atua.[7]

Ina ua mavae sina taimi, sa valaaulia e Iosefa ia nei alii i lona fale mo se tausamiga. Ina ua latou taunuu atu, sa ia faailoa atu i latou ia Ema, o le sa taoto i le moega, ma faamoemoe se pepe tama malosi. E lei leva ni nai aso na fanau mai ai le pepe, na o ni nai itula lava ae taunuu loa Iosefa ma Newel mai Niu Ioka. Sa faaigoa o ia e Ema ma Iosefa ia Iosefa Samita III.[8]

Ina ua uma le tausamiga, sa faia e Iosefa se fonotaga laitiiti ma valaaulia ai Polika e tatalo. A o punou ifo lona ulu, sa lagona e Polika le Agaga ua uunaia o ia e tautala i se gagana sa lei mailoa. Sa tetei tagata sa i totonu o le potu. I le tausaga ua mavae, sa latou vaai ai i le toatele o tagata o faataitaia ia meaalofa a le Agaga i ni amioga le mafaufau. E ese le mea na faia e Polika.

“Uso e, o le a ou le teena lava se mea e mai le Alii,” na fai atu ai Iosefa, ina ua lagonaina lo latou faaletonu. “O lena gagana e mai le Atua.”

Ona tautala atu foi lea o Iosefa i lea lava gagana e tasi, ma tautino atu ai e faapea o le gagana a Atamu lea na tautala ai i le Faatoaga o Etena ma sa fautuaina ai le Au Paia e saili atu i le meaalofa o gagana, e pei ona sa faia ai e Paulo i le Feagaiga Fou, mo le manuia o fanau a le Atua.[9]

Sa tuua e Polika ia Katelani ina ua mavae se vaiaso, a o to’a ifo malie le taumalulu i luga o le nuu laitiiti. Peitai, i ni nai aso a o lumanai le Kerisimasi, sa faasalalauina e se nusipepa i le lotoifale ni lipoti e faapea ua finauina e taitai o Karolaine i Saute ia lafoga i luga o oloa mai fafo ma faamata’uina ai ia tutoatasi mai le Iunaite Setete. Sa tauanau atu nisi tagata mo se taua.[10]

A o faitauina e Iosefa ia lipoti i le mala, sa ia toemanatunatu i le amioleaga ma le faatafunaga na ta’ua i le Tusi Paia o lea muamua mai i le Afio Mai Faalua o le Faaola.[11] Sa oi le lalolagi atoa i lalo o noanoataga o le agasala, sa ta’u atu ai e le Alii ia te ia talu ai nei, ma e le o toe mamao ona asiasi atu lea o le Atua i e amioleaga i Lona toasa, ma saeia malo o le lalolagi ma afua ai ona gatete le lagi.[12]

Ina ua uma ona tatalo ia iloa e uiga i nei mala, sa maua e Iosefa se faaaliga i le Aso Kerisimasi. Na ta’u atu e le Alii ia te ia e faapea o le a oo mai le taimi o le a fouvale ai Karolaine i Saute ma isi setete i saute faasaga i le isi vaega uma o le malo. O le a valaau atu ia setete fouvale i isi atunuu mo se fesoasoani, ma o le a tulai mai tagata faapagotaina e faasaga i o latou taitai. Ona liligi ifo lea o taua ma mala faalenatura i luga o malo uma, ma salalau atu ai le faanoanoa ma le oti i le lalolagi uma.

O le faaaliga o se faamanatu lea e faapea o le a le toe mafai e le Au Paia ona faatuai le fauina o Siona ma le malumalu. Ua tatau ona latou saunia i le taimi nei pe afai o latou faamoemoe e aloese mai le faatafunaga o le a oo mai.

“Ia outou tutu ai i nofoaga paia,” na uunaia ai i latou e le Alii, “ma aua le masiʼi ese, seia oo mai le aso o le Alii.”[13]

E lua aso talu ona maua mai le faaaliga e uiga i le taua, ae fono ia Iosefa ma taitai o le ekalesia i le faleoloa o Newel Whitney. Sa talitonu o ia ua faateleina le faitio o le Au Paia i Misuri i lana taitaiga. Afai latou te le salamo ma toe faafoi le toafilemu i le ekalesia, ua popole o ia, o le a mafai ona latou le maua o latou tofi i Siona ma latou le maua ai lo latou avanoa e fausia le malumalu.[14]

Ina ua uma ona tatala le fonotaga, sa talosaga atu Iosefa i taitai o le ekalesia e tatalo ina ia iloa le finagalo o le Atua mo le fausiaina o Siona. Sa punonou ifo ulu o alii ma tatalo, sa tofu faailoa atu e le tagata lona naunautai e tausi ia poloaiga a le Atua. Ona maua mai lea e Iosefa o se faaaliga a o tusia e Feterika Viliamu, o lana tusiupu fou.[15]

Sa o se savali o le filemu mo le Au Paia, sa uunaia ai i latou ia paia. “Ia faapaia outou lava,” sa poloai mai ai le Alii, “ina ia tau-tasi o outou mafaufau i le Atua.” I lo latou maofa, sa Ia faatonuina i latou e fausia se malumalu i Katelani ma saunia e maua Lona mamalu.

“Ia outou faatulaga tatau outou lava,” na fetalai mai ai le Alii. “Ia saunia mea manaomia uma; ma faatu se fale, o se fale tatalo lea, o se fale o le anapogi, o se fale o le faatuatua, o se fale o le aoaoga, o se fale o le mamalu, o se fale maopoopo, o se fale o le Atua.”

Sa fautuaina foi i latou e le Alii e amata se a’oga. “Ma talu ona ua lē i ai i tagata uma le faatuatua, ia outou saili ma le filiga ma aoao i le tasi upu o le poto; ioe, ia outou saili mai totonu o i tusi sili ona lelei upu o le poto; saili i le aoaoina, e ala lava lea i le suesue ma le faatuatua foi.”[16]

Sa auina atu e Iosefa se kopi o le faaaliga ia Viliamu Phelps i Misuri, ma sa faaigoaina o se “lau olive” ma “o le savali a le Alii o le filemu” i le Au Paia i Katelani. Sa ia lapataia le Au Paia i Siona afai latou te le faapaiaina i latou lava e pei ona faatonuina ai i latou e le Alii, o le a Ia filifilia isi e fauina Lona malumalu.

“Faalogo i le siufofoga o le lapataiga a le Atua, nei pau ia Siona,” sa aioi atu ai Iosefa. “O loo tatalo le usoga i Katelani mo outou e le aunoa, i le iloa ai o le matautia o le Alii, o lea ua latou matua matata’u ai lava ona o outou.”[17]

I le aso 22 Ianuari, 1833, sa tatalaina ai e Iosefa ma le Au Paia i Katelani le Aoga a Perofeta i le faleoloa o le au Whitney. O se tasi o failautusi a Iosefa, o Osona Haite, sa tofia e faiaoga i le vasega. E pei o Iosefa ma le toatele o isi tagata o le vasega, sa faaalu e Osona le tele o lona olaga a o laitiiti e faigaluega ai ae le alu i se aoga. O ia o se tamaitiiti na leai ni matua, ma o le sa tausia o ia sa na o le taumalulu na faataga ai ona alu o ia i le aoga, pe a uma le seleselega ma a o lei amataina le isi totoina o le faatoaga. Sa lelei le manatua o Osona ma vave lana aoao, peitai, sa aoga o ia i se aoga lata ane a ua matua.[18]

I le Aoga a Perofeta, sa aoao ai e Osona ia alii i lesona faaleagaga e faaopoopo i le talafaasolopito, kalama, ma le numera, e pei ona sa poloaiina ai e le Alii.[19] O i latou sa auai atu i lana vasega sa le na o ni tagata aoao. Sa latou talanoa atu le tasi i le isi o se au uso ma sa noatia i latou lava i se feagaiga o le faaaumea[20] Sa latou suesue faatasi, sa talatalanoa faatasi, ma sa tatalo o se vaega.[21]

I se tasi aso, sa valaaulia ai e Iosefa ia Osona ma isi i le vasega e aveese o latou seevae. I le mulimuli ai i le faataitaiga a Keriso, sa tootuli ifo Iosefa i o latou luma ma taitasi ona ia mulumulu i o latou vae.

Ina ua uma, sa ia fai atu, “E faapei ona ou faia, ia faapea foi ona outou faia.” Sa ia talosagaina i latou ina ia auauna atu le tasi i le isi ma tausia i latou ia mama mai agasala a le lalolagi.[22]

A o faia le Aoga a Perofeta, sa matau e Ema le taunuu ane o tagata o le vasega ma agai atu i luga o le faasitepu i le potu laitiiti, ua matua taufaaofiofi i le mea sa latou potopoto ai. O nisi alii na o mai i le aoga ua felesi ma lavalava mama ona o le faaaloalo i le natura paia o le aoga. O nisi foi sa lei taumamafa i le taeao ina ia mafai ona latou o mai i le fonotaga a o anapopogi.[23]

Ina ua tuua le vasega ma tuua foi e alii mo le aso, sa faamama e Ema ma ni nai tamaitai talavou sa totogi le potuaoga. Talu ai ona sa ulaula paipa ma lamu ia tapaa a tamaloloa i le taimi o lesona, sa asugia le potu ma sa tumu le fola o le fale i feanuga o tapaa ina ua latou o. E matuai olo lava e Ema ma lona malosi atoa, ae e pipii ai lava pisipisia o tapaa i luga o le fola.[24]

Sa faitio o ia ia Iosefa e uiga i le faaletonu. Sa le masani ona faaaogaina e Iosefa le tapaa, ae sa le afaina ia te ia pe a faaaoga e isi tagata. Peitai, o faitioga a Ema, na afua ai ona ia fesili pe ua tonu i fofoga o le Atua le faaaogaina o le tapaa.

Sa le na o Ema na i ai ia atugaluga. O le Au Toeiloilo i le Iunaite Setete, ma isi atunuu i le salafa o le lalolagi na manatu o le ulaula ma le lamuina o tapaa, faapea foi ma le inu ava malosi, o ni mausa eleelea. Ae sa i ai nisi fomai sa talitonu o le tapaa e mafai ona foia ai le tele o faama’i. E faapena foi ni mau sa faia e uiga i le inu ava malosi ma meainu vevela e pei o le kofe ma le lauti, lea sa inu faalausosoo ai tagata.[25]

Ina ua avatu e Iosefa le mataupu i le Alii, sa ia maua mai se faaaliga---o se “upu o le poto mo le manuia o le Au Paia i nei aso e gata ai.”[26] I lena faaaliga, sa lapataia ai e le Alii Lona nuu mai le inuina o le ava malosi, ma tautino mai ai o na meainu malolosi e mo le faamamaina o o latou tino ae o le uaina e mo sauniga e pei o le faamanatuga. Sa ia lapataia foi i latou mai le tapaa ma meainu vevela.

Sa faamamafa mai e le Alii ni meaai maloloina, ma fautuaina le Au Paia e aai i fatu, o laau fanua, ma fualaau aina suamalie ma ia ‘ai faavava aano o manu. Sa Ia folafola mai faamanuiaga o le ola maloloina, malamalama, ma le malosi ia i latou o e filifili e usitaia.[27]

Na tuuina mai le faaaliga e le o se poloaiga ae o se lapataiga. E toatele tagata sa faigata ia i latou ona lafoai le faaaogaina o nei mea malolosi, ma e lei gauai atoatoa i ai Iosefa. Sa faaauau e ia ona inu i nisi taimi le ava malosi, ma o nisi taimi sa inuina ai e i la’ua ma Ema le kofe ma le lauti.[28]

Ae, ina ua uma ona faitau atu e Iosefa ia upu i le Aoga a Perofeta, sa tau’ai ese e tamaloloa i totonu o le potu a latou paipa ma afifi o tapaa lamu i le afi e faailoa atu ai lo latou naunau e usitai i le fautuaga a le Alii.[29]

Na tuua le vaituuaga muamua o le Aoga a Perofeta ia Mati, ma sa faataape ona tagata e auauna atu i misiona pe faatino isi tofitofiga.[30] O le taimi lea, o taitai o le Ekalesia i Katelani, sa galulue e faatau se itufanua piliki ma sue tupe e fau ai le malumalu.[31]

Pe tusa o le taimi lea, sa maua ai e Iosefa se tusi mai Misuri. Ina ua uma ona faitau le faaaliga o le “lau olive,” sa faanatinatia e Eteuati ma isi le Au Paia ia salamo ma faalelei ma le ekalesia i Katelani. Na aoga a latou taumafaiga, ma ua latou talosagaina nei ia Iosefa e faamagalo i latou.[32]

Ina ua saunia e faagalogalo le feeseeseaiga, sa sailia e Iosefa ni auala e faataunuu ai poloaiga a le Alii mo Siona. Ia Iuni, sa la tatalo faatasi ai ma Sini Rikitone ma Feterika Williams e fia iloa pe faapefea ona fauina se malumalu. A o latou tatalo, sa latou vaai i se faaaliga vaaia o le malumalu ma vailiili lona itu i fafo, ma matauina le fausaga o ona faamalama, taualuga, ma le tumutumu. Sa foliga mai ua agai atu le malumalu i o latou luga ae tonu, ma sa latou iloa ai ua latou i ai i totonu, ua asiasia potu i totonu.[33]

Ina ua maea la latou faaaliga vaaia, sa tusia e nei alii ni ata fuafua mo malumalu i Katelani ma Initipene. O fafo, o le a foliga mai fale o ni falesa tetele, ae o totonu o le a i ai ni potu fono vatetele tailua, o le tasi i le fogafale i luga ma le tasi i le fogafale i lalo lea e mafai ona potopoto ai le Au Paia ma aoao.[34]

Sa sosoo ai ma le taulai atu o Iosefa i le fesoasoani i le Au Paia i Siona e faia se aai latou te nonofo ai, lea ua faaluaina le tele talu mai lana asiasiga talu ai.[35] Faatasi ai ma le fesoasoani a Feterika ma Sini, sa ia tusia se ata o fuafuaga mo se aai e tasi le maila faatafafa. Sa i ai ni magaala uumi, sasa’o i se mamanu sa fekolosia’i i le faafanua, ma ni fale piliki ma fale maa e faatutu i luga o fasifanua tifato e i ai pupu laau i luma ma avanoa mo togalaau i tua.

E tatau ona vaevaeina le laueleele i ni fasifanua pe tai afa eka, mo e maumea faapea foi e matitiva. O le a nonofo le au faifaatoaga i le aai ma galulue i faatoaga i fafo atu o le taulaga. I le ogatotonu o le aai, sa i ai le malumalu ma isi fale paia sa faamoemoeina mo tapuaiga, aoga, taitaiga, ma le tausiga o e matitiva. O fale mo le lautele o le a tusia ai upu “E Paia i le Alii.”[36]

O le a mafai ona nofoia le aai e le sefululima afe tagata, lea o le a matuai itiiti ifo nai lo le Aai o Niu Ioka, ae e tumau pea le avea o se tasi o aai aupito tele i le atunuu. A oo loa ina tumu le aai, e mafai ona toe fai ma toe fai le ata fuafua, seia oo ina maua uma e le Au Paia se tofi i Siona. “Faataatia ese se isi i le ala lava lea e tasi,” na faatonuina ai e Iosefa, “ma ia faatumuina le lalolagi i nei aso e gata ai.”[37]

Ia Iuni 1833, sa auina atu e Iosefa, Sini, ma Feterika le ata fuafua mo le aai mai Katelani i Initipene, faatasi ai ma faatonuga auiliili mo le ala e fauina ai le malumalu.

"Ua matou amata fauina le Maota o le Alii i lenei nofoaga, ma ua vave lava,” sa latou lipoti atu ai i se tusi lea na avatu faatasi ma le ata fuafua. “O le ao ma le po, o loo matou tatalo ai mo le faaolataga o Siona.”[38]

Faamatalaga

1. ◀ Phebe Crosby Peck to Anna Jones Pratt, Aug. 10, 1832, Church History Library; tagai foi Johnson, “Give Up All and Follow Your Lord,” 93.

2. ◀ Phebe Crosby Peck to Anna Jones Pratt, Aug. 10, 1832, Church History Library; “A Vision,” The Evening and the Morning Star, July 1832, [2]–[3]; Mataupu Faavae ma Feagaiga 76 (Vision, Feb. 16, 1832, at josephsmithpapers.org); tagai foi Johnson, “Give Up All and Follow Your Lord,” 94–96.

3. ◀ Mataupu Faavae ma Feagaiga 84:112–17 (Revelation, Sept. 22–23, 1832, at josephsmithpapers.org). Autu: United Firm (“United Order”)

4. ◀ Mataupu Faavae ma Feagaiga 84 (Revelation, Sept. 22–23, 1832, at josephsmithpapers.org); Joseph Smith History, 1838–56, volume A-1, 229.

5. ◀ Joseph Smith to Emma Smith, Oct. 13, 1832, in JSP, D2:304–14; tagai foi Pasko, Old New York, 1–2.

6. ◀ Joseph Smith to Emma Smith, Oct. 13, 1832, i le JSP, D2:304–14.

7. ◀ Brigham Young, Sermon, Nov. 20, 1864, George D. Watt Papers, Church History Library, as transcribed by LaJean Purcell Carruth; Joseph Young to Lewis Harvey, Nov. 16, 1880, Church History Library; Historian’s Office, Brigham Young History Drafts, 1856–58, 3–4; “History of Brigham Young,” LDS Millennial Star, July 11, 1863, 25:439.

8. ◀ Autu: Joseph and Emma Hale Smith Family

9. ◀ Historian’s Office, Brigham Young History Drafts, 1856–58, 3–4; Joseph Young to Lewis Harvey, Nov. 16, 1880, Church History Library; tagai foi 1 Korinito 12–14; ma Mataupu Faavae ma Feagaiga 45 (Revelation, circa Mar. 7, 1831, at josephsmithpapers.org). Autu: Gifts of the Spirit, Gift of Tongues

10. ◀ News Item, Painesville Telegraph, Dec. 21, 1832, [3]; tagai foi Woodworth, “Peace and War,” 158–64.

11. ◀ Joseph Smith History, 1838–56, volume A-1, 244; Mataio 24; Joseph Smith—Matthew; Mataupu Faavae ma Feagaiga 45 (Revelation, circa Mar. 7, 1831, at josephsmithpapers.org); tagai foi “Revenge and Magnanimity,” Painesville Telegraph, Dec. 21, 1832, [1]; and “The Plague in India,” Painesville Telegraph, Dec. 21, 1832, [2].

12. ◀ Mataupu Faavae ma Feagaiga 84:49, 117–18 (Revelation, Sept. 22–23, 1832, at josephsmithpapers.org).

13. ◀ Mataupu Faavae ma Feagaiga 87 (Revelation, Dec. 25, 1832, at josephsmithpapers.org). Autu: Prophecies of Joseph Smith

14. ◀ Historical Introduction to Minutes, Dec. 27–28, 1832, i le JSP, D2:331–33; Historical Introduction to Revelation, Dec. 27–28, 1832 [MF&F 88:1–126], i le JSP, D2:334–36; Joseph Smith to William W. Phelps, Jan. 11, 1833, i le JSP, D2:364–67.

15. ◀ Minutes, Dec. 27–28, 1832, i le JSP, D2:331–34.

16. ◀ Mataupu Faavae ma Feagaiga 88:68, 118–19 (Revelation, Dec. 27–28, 1832, at josephsmithpapers.org). Autu: School of the Prophets, Kirtland Temple

17. ◀ Joseph Smith to William W. Phelps, Jan. 11, 1833, i le JSP, D2:367.

18. ◀ Tagai Hyde, Orson Hyde, 6, 9; “History of Orson Hyde,” 1, in Historian’s Office, Histories of the Twelve, 1856–58, 1861, Church History Library; Joseph Smith History, circa Summer 1832, 1, i le JSP, H1:11; and Waite, “A School and an Endowment,” 174–82.

19. ◀ Mataupu Faavae ma Feagaiga 88:78–80 (Revelation, Dec. 27–28, 1832, at josephsmithpapers.org); Backman, Heavens Resound, 264–68.

20. ◀ Coltrin, Diary and Notebook, Jan. 24, 1833.

21. ◀ Minutes, Jan. 22–23, 1833, i le JSP, D2:378–82.

22. ◀ Minutes, Jan. 22–23, 1833, i le JSP, D2:378–82. Autu Washing of Feet

23. ◀ School of the Prophets Salt Lake City Minutes, Oct. 3, 1883

24. ◀ School of the Prophets Salt Lake City Minutes, Oct. 3, 1883; Brigham Young, Discourse, Feb. 8, 1868, in George D. Watt, Discourse Shorthand Notes, Feb. 8, 1868, Pitman Shorthand Transcriptions, Church History Library; tagai foi Brigham Young, i le Journal of Discourses, Feb. 8, 1868, 12:158. Autu: Word of Wisdom(DC 89)

25. ◀ Woodworth, “Word of Wisdom,” 183–91; Harper, Word of Wisdom, 45–49; Historical Introduction to Revelation, Feb. 27, 1833 [DC 89], i le JSP, D3:11–19.

26. ◀ Revelation, Feb. 27, 1833, at josephsmithpapers.org O Mataupu Faavae ma Feagaiga i ona po nei, na faavae i luga o se isi kopi muamua o lenei faaaliga, o i ai “Se Upu o le Poto, mo le manuia o le aufono a faitaulaga sili, sa potopoto i Katelani, ma le ekalesia, faapea foi le au paia i Siona.” (Mataupu Faavae ma Feagaiga 89:1; tagai foi Revelation Book 2, 49.)

27. ◀ Mataupu Faavae ma Feagaiga 89 (Revelation, Feb. 27, 1833, at josephsmithpapers.org); Johnson, Notebook, [1]; “The Word of Wisdom,” Times and Seasons, June 1, 1842, 3:800; Revelation Book 1, 168, i le JSP, MRB:313. Autu: Word of Wisdom (DC 89)

28. ◀ Mataupu Faavae ma Feagaiga 89:1–4 (Revelation, Feb. 27, 1833, at josephsmithpapers.org); Minute Book 2, Jan. 26, 1838; Historical Introduction to Revelation, Feb. 27, 1833 [DC 89], i le JSP, D3:11–20.

29. ◀ School of the Prophets Salt Lake City Minutes, Oct. 3, 1883.

30. ◀ Minutes, Mar. 23, 1833–B, i le JSP, D3:50–54; Joseph Smith History, 1838–56, volume A-1, 287.

31. ◀ Minutes, Apr. 2, 1833, in JSP, D3:55–56; Joseph Smith History, 1838–56, volume A-1, 283; Minutes, May 4, 1833, i le JSP, D3:81–82.

32. ◀ Joseph Smith to “Brethren in Zion,” Apr. 21, 1833, i le JSP, D3:64–67; Historical Introduction to Revelation, Dec. 27–28, 1832 [DC 88:1–126], i le JSP, D2:334.

33. ◀ Mataupu Faavae ma Feagaiga 95 (Revelation, June 1, 1833, at josephsmithpapers.org); Robison, First Mormon Temple, 8. Autu: Kirtland Temple

34. ◀ Lucy Mack Smith, History, 1844–45, book 14, [1]; Mataupu Faavae ma Feagaiga 95:13 (Revelation, June 1, 1833, at josephsmithpapers.org); Minute Book 1, June 3, 1833.

35. ◀ “The Elders Stationed in Zion to the Churches Abroad,” The Evening and the Morning Star, July 1833, [6]

36. ◀ Plat of the City of Zion, circa Early June–June 25, 1833, i le JSP, D3:121–31; Hamilton, Nineteenth-Century Mormon Architecture and City Planning, 13–19.

37. ◀ Plat of the City of Zion, circa Early June–June 25, 1833, i le JSP, D3:127–28. Autu: Zion/New Jerusalem

38. ◀ Joseph Smith to Church Leaders in Jackson County, MO, June 25, 1833, i le JSP, D3:155–56.

Mataupu 16

Ua Na o se Vaega Amata

A o alu atu i le meli i Misuri ia fuafuaga mo Siona ma le malumalu, sa oso ese mai Emily Paterika e iva-tausaga-le matua mai lona moega ma faanatinati atu i fafo i ona ofumoe. I tuafale o lona fale, e le mamao mai le mea e faatu ai le malumalu i Initipene, sa ia vaaia ai se tasi o faaputuga vaomago tele a lona aiga ua pupusa ae ai le afi. Sa oo ae le afi i ao o le lagi i le po, o lona malamalama samasama ua lafoia ai ata uumi o i latou o e sa tutu i talaane, ma le fememeai a o matamata i le sasao o le afi.

O afi faafuasei o ni mea ua masani ai laina tuaoi, ae o le afi lea e le o se mea faafuasei. Sa i ai ni vaega toalaiti faatupu faalavelave sa faatamaiaina meatotino a le Au Paia i le gasologa atoa o le taumafanafana o le 1833, ma le faamoemoe e tutuliese ai ni tagata fou e o mai i le Itumalo o Siakisone. Sa leai se tasi na faamanualia, ae sa peiseai ua faatupulaia le inaina o le au faatupu faalavelave i osofaiga taitasi.

Sa lei malamalama ia Emily i mafuaaga uma sa mananao ai tagata o le Itumalo o Siakisone e o ese le Au Paia. Sa ia iloaina le eseese o lona aiga ma uo mai tuaoi i le tele o itu. O tagata Misuri sa ia faalogo ai i magaala sa ese le ala sa tautatala ai, ma sa ese foi ituaiga ofu sa ofuina e fafine. O nisi o i latou sa savavali e aunoa ma ni seevae i le taumafanafana ma sa faia tagamea i ni foe lautetele nai lo laupapa tamea sa masani ai Emily i Ohaio.

O ni nai eseesega iti ia, ae sa i ai foi feeseeseaiga tetele sa itiiti se iloa o Emily i ai. Sa lei mananao tagata o Initipene i le talai atu o le Au Paia i tagata Initia ma lo latou le faamanaonia o le faia o pologa. I setete i matu, lea sa nonofo ai le toatele o tagata o le ekalesia, o le faia o ni pologa sa le tusa ai ma le tulafono. Ae i Misuri, o le faapologaina o tagata uli sa faatagaina, ma sa matua puipuia e i latou ua loa ona faamautu iina.

O le mea moni faapea e masani i le Au Paia ona fai lava a latou mea sa lei fesoasoani e faaitiitia ai masalosaloga. A o faatupulaia i latou sa taunuu i Siona, sa latou galulue faatasi e fausia ma faatotoga o latou fale, atiae faatoaga, ma tausi ni fanau. Sa latou naunau e faataatia le faavae o se aai paia lea o le a tumau e oo i le Meleniuma.

O le fale totino o le au Paterika, sa tu i le ogatotonu o Initipene, sa avea o se faasitepu agai i le faia o le taulaga e avea ma Siona. O se fale faatauvaa e lua fogafale sa lei pei o le manaia o le fale tuai o Emily sa i ai i Ohaio, ae sa avea o se faailoga ua i ai le Au Paia i Initipene e nonofo mau.

Ina ua alia’e mai le mumu saesae o le faaputuga vaomago, sa avea ai foi i latou ma taulaiga.[1]

I le i ai o vesiga ua tulai mai i le va o le Au Paia ma o latou tuaoi i le Itumalo o Siakisone, sa tonu ai ia Viliamu Phelps e faaaoga ia itulau o le nusipepa a le ekalesia i le lotoifale e faatoafilemu ai le atuatuvale. I le lomiga ia Iulai 1833 o le The Evening and the Morning Star, sa ia faasalalauina ai se tusi i tagata malaga mai o le ekalesia, na ia fautuaina ai i latou e totogi a latou aitalafu a o lei o mai i Siona ina ia taumamao ai mai le avea o se avega i le nuu.

I le tusiaina o lea ma isi faaupuga o fautuaga, sa ia faamoemoe o le a faitau foi e tagatanuu o le Itumalo o Siakisone le pepa ma vaai atu ai i le Au Paia o ni tagatanuu e tausi tulafono, o o latou talitonuga e le afua ai se taufaamata’u ia i latou po o le tamaoaiga o le lotoifale.[2]

Sa ta’ua ai foi e Viliamu ia uiga faaalia o tagata o le ekalesia agai i tagata uli. E ui ina sa ia manatu alofa faatasi ma i latou o e sa mananao e faasaoloto ia tagata pologa, ae sa manao ia Viliamu i lana aufaitau ia iloa o le a usitaia e le Au Paia tulafono a Misuri e faasa ai aia tatau a tagata uli saoloto. Sa toaitiiti ni nai tagata uli o le Au Paia i le ekalesia, ma sa ia fautuaina faapea afai latou te filifili e sii mai i Siona, ia latou faaeteete ma ia faatuatua i le Atua.

“Pau lava le mea ia leai ni a tatou tulafono faapitoa i le ekalesia mo tagata lanu,” sa ia tusia faa’alo’alo ai, “ia taiala le faautauta.”[3]

Sa matua ita tele Samuelu Lucas, o se faamasino o le itumalo ma se taitai o le au fitafita i le Itumalo o Siakisione, ina ua ia faitauina le tusi i le The Evening and the Morning Star. Sa mafaufau Samuelu, ua valaaulia e Viliamu tagata uli saoloto e avea ma Mamona ma o mai i Misuri. O faamatalaga a Viliamu e faalotovaivaia ai le Au Paia uli mai le nofomau i Misuri, sa leai se mea na faia e faatoafilemu ai ona atuatuvalega.[4]

I le i ai o tagata faatupu faalavelave ua faavevesia le Au Paia i Initipene ma pitonuu lata ane, sa lei faigata ai ia Samuelu ona maua isi e lagolagoina o ia. E silia ma le tausaga, sa faapotopoto ai e taitai o le taulaga o latou tuaoi e faasagatau i le Au Paia. Sa tufatufa e nisi ia faaupuga i lautusi ma taloina fonotaga a le taulaga, e uunaia ai tagata e tutuliese tagata fou mai le eria.[5]

I le amataga, o le toatele o tagata i le lotoifale sa manatu o le Au Paia o ni tagata talalotu e le gaoia, o e faafoliga ua maua ni faaaliga, faamalolo e ala i le faaee o lima, ma faia isi vavega. Peitai, a o faatuputupulaia pea tagata e o mai ma nofomau i le itumalo, ma fai mai ua tuu atu e le Atua ia i latou ia Initipene o se laueleele folafolaina, ua vaai atu ai Samuelu ma isi taitai o le taulaga ia i latou ma a latou faaaliga o ni faamata’u i a latou meatotino ma lo latou malosiaga faaupufai.

Ma o lea la ua pupusa mai i le tusi a Viliamu se tasi o o latou atuatuvalega aupito tele. E na o le lua tausaga talu ai, e feololo ni tagata pologa i se isi setete sa fouvale ma fasiotia le silia ma le limasefulu tamaloloa ma fafine papae i lalo ifo o le lua aso. Sa popole i latou na i ai pologa i Misuri ma isi setete i saute i se mea faapea e tupu i o latou nuu. Sa fefefe nisi tagata afai e valaaulia e le Au Paia ia tagata uli saoloto i le Itumalo o Siakisone, o lo latou i ai e ono afua ai ona latou mananao i le saolotoga ma fouvale ai.[6]

Talu ai sa i ai tulafono e puipuia ai le Au Paia i lo latou saolotoga o tapuaiga ma tala e fai atu, o lea sa malamalama ai Samuelu ma isi sa latou le mafaia ona aveesea lea faamatau e ala i ni auala faaletulafono. Ae o le a le avea i latou ma taulaga muamua e faaaogaina vesiga e tutuliese ai tagata e le manaomia mai ia i latou. O le galulue faatasi ai, o le a mafai ai ona latou faateaeseina le Au Paia mai le itumalo ma sao mai ai.

E lei pine ae fono taitai o le taulaga ina ia faatino se gaoioiga faasaga i tagata e fou mai. Sa tusia e Samuelu ma isi a latou faitioga e faasaga i le Au Paia ma tuuina atu se faamatalaga i tagata o Initipene.

O le pepa o faamatalaga na tautino atu ai le faamoemoega o taitai o le taulaga e tutuliese le Au Paia mai le Itumalo o Siakisone i soo se auala e tatau ai. Sa latou atofaina le aso 20 Iulai mo se fonotaga i le falefaamasino e fai ai le tonu i le mea e fai i le Au Paia. Sa sainia e le fiaselau o tagata o le Itumalo o Siakisone o latou igoa i le faamatalaga.[7]

Ina ua ia iloa le vevesi, sa taumafai malosi ia Viliamu Phelps e faaleleia soo se faatiga na afua i lana tala i le nusipepa. Ua tautino mai e le Tusi a Mamona e faapea ua valaaulia e Keriso tagata uma e o mai ia te Ia, “o tagata uli, papae, pologa ma saoloto,” ae sa sili ona popole ia Viliamu e uiga i le itumalo atoa ua liliu faasagatau i le Au Paia.[8]

I le gaoioi faanatinati ai, sa ia lolomiina se itulau e tasi e faaleaogaina ai le mea na ia tusia e uiga i pologa. “Matou te tetee i le i ai o tagata saoloto lanu e faatagaina i le setete,” na ia tautu atu ai, “ma e matou te fai atu e leai se tasi o le a faatagaina i le ekalesia.”[9] O lea lautusi na le’i sagatonu ai le tulaga o le ekalesia i le papatisoina o tagata uli, ae sa ia faamoemoe o le a puipuia ai vesiga i le lumanai.[10]

I le aso 20 Iulai, sa o ai Viliamu, Eteuati, ma isi taitai o le ekalesia i le falefaamasino o le Itumalo o Siakisone e fono ma taitai o le itumalo. Sa ese lava le tulaga o le tau i le ogatotonu o Iulai, ma e fiaselau tagata na tuua o latou fale, faatoaga, ma pisinisi ae o i le fonotaga ma sauniuni e faatino se osofaiga o le Au Paia.

I le faia ai o le faaiuga e avatu i taitai o le ekalesia se lapataiga mulimuli a o lei aga atu i vesiga, o lea na avea ai Samuelu Lucas ma isi tamaloloa e toasefululua ma sui o le pitonuu e faatonuina ai Viliamu e taofi le lolomiina o le The Evening and the Morning Star ma ia tuua loa lava e le Au Paia le itumalo.[11]

I le avea ai ma epikopo i Siona, sa iloa e Eteuati le tele naua o mea o le a maumau a le Au Paia pe afai latou te gauai atu i le faatonuga. O le tapunia o le falelomitusi o le a faatuai ai le lolomiga o le Tusi o Poloaiga, lea toeitiiti maea. Ma o le tuua o le itumalo o lona uiga e le gata ina maumau meatotino taua ae o lona uiga foi o le a lafoai o latou tofi i le nuu folafolaina.[12]

Sa talosagaina e Eteuati le tolu masina e mafaufau ai i le talosaga ma sailia le fautuaga a Iosefa i Katelani. Ae sa mumusu ia taitai o le Itumalo o Siakisone e talia le talosaga. Sa talosaga Eteuati mo ni aso se sefulu sei feutagai ai ma isi Au Paia i Misuri. Sa tuu atu e taitai o le Nuu ia te ia le sefululima minute.[13]

O le le manao ai e fai faamalosi se faaiuga, o lea na faamuta ai e le Au Paia ia feutagaiga. Ina ua tuua e sui o le Itumalo o Siakisone, sa liliu atu se tasi tagata ia Eteuati ma fai atu ia te ia o le a amata loa lava le galuega o le faatamaiaga.[14]

I talaatu o le magaala mai le falefaamasino, sa i ai Sally Phelps i le fale i le fogafale i lalo o le ofisa lomitusi o le ekalesia, sa vaai lana pepe faatoa fanau mai sa ma’i. Sa latalata ane le isi toafa o lana fanau. Sa vave ona alu Viliamu e auai i le fonotaga i le falefaamasino. E lei foi mai lava o ia, ma sa faatalitali ma le popole ia Sally mo se tala mai i le fono.

Sa mamafa le patatu mai i luma o le faitotoa, ma sa faateia ai o ia ma tamaiti. O fafo, sa sunu’i mai ai e tamaloloa se ogalaau tele i le faitotoa, a o taumafai e talepe i lalo. Sa li’oina e le anoanoai o tamaloloa, o fafine, ma tamaiti le ofisa lomitusi, o nisi tamaloloa sa patipatia a o isi sa na ona matamata gugu.[15]

O le taimi na matala ai le faitotoa, sa faanatinati mai i totonu tamaloloa faaauupegaina i le fale ma toso ese atu Sally ma tamaiti i le auala.[16] Sa latou tauaia meaafale a le aiga ma isi mea i fafo o le faitotoa ma taei faamalama. Sa fea’ei nisi o le au osofai i luga o le fogafale aluga o le ofisa lomitusi ma feato laau lomitusi ma vaitusi i luga o le fola ae sa amata e isi tamaloloa ona talepe i lalo le fale.[17]

A o tutu ai ma lana fanau ua faapupuu i ona autafa, sa matauina e Sally a o taei e tamaloloa le faamalama o le fogafale a luga o le ofisa lomitusi ma tauai i fafo pepa ma laau lomitusi. Ona latou atoina lea i fafo o le faamalama ma nutililii ai i le palapala le masini lomitusi.[18]

I le gaosa, sa manu a’e ai ni nai tamaloloa mai le ofisa lomitusi ma o latou lima ua tutumu i itulau e lei tuufaatasia mai le Tusi o Poloaiga. “Le tusi lea o faaaliga a le au meaaola Mamona,” sa faataio mai ai se tasi o i latou i le motu o tagata a o ia tauaia itulau i le auala.[19]

Sa faapupuu faatasi i autafa o se pa lata ane, ia Mary Elizabeth Rollins e sefululima tausaga le matua, ma lona uso e sefulutolu tausaga o Caroline, sa matauina a o faasalalau solo e tamaloloa ia itulau o le Tusi o Poloaiga.

Sa vaai muamua ia Mary i nisi o itulau. O ia ma Caroline o tei o Sini Gilbert, o le sa faafoeina le faleoloa o le Au Paia i Initipene. I se tasi afiafi, i le fale o le uso o lo la tama, na faalogo ai Mary a o faitauina e taitai o le ekalesia ma talanoaina ia faaaliga sa i ai i itulau fou faatoa lolomi. A o talanoa ia tamaloloa, sa oo mai le Agaga i luga o le fonotaga, ma sa tautatala nisi i gagana a o faaliliuina e Mary a latou upu. Ua ia lagonaina nei se migao loloto mo faaaliga, ma o lona vaai atu o taatitia mai i le aualatele sa le fiafia ai o ia.

Sa liliu atu o ia ia Caroline, ma sa fai atu Mary ua manao o ia e alu e aumai ia itulau manu latou te lei faaleagaina. Sa amata ona vete ese mai e tamaloloa le taualuga o le ofisa lomitusi. E le o toe mamao ona latou talepe eseina mai lea o ona puipui, ma leai ai se mea e totoe ae na o otaota.

Sa manao Caroline e faasao ia itulau, ae sa fefe o ia i tagata leaga. “O le a latou fasiotia i ta’ua,” o lana tala lea.

Sa malamalama ia Mary i le tulaga matautia, ae sa ia fai atu ia Caroline ua naunau lava o ia e aumai ia itulau. Ma le le manao e tuua lona uso, o lea sa ioe ai Caroline e fesoasoani.

Sa faatalitali le au uso sei u mai tua o tamaloloa, ona la tulioso ese mai lea i lo la lafitaga ma luluu mai ni itulau i le tele sa mafai e o la lima ona uu. A o faliu i la’ua e toe foi i le pa, sa iloa atu i la’ua e nisi o tamaloloa ma faatonuina i la’ua e taofi. Sa opomau e lenei au uso ia itulau ma taufetuli i le saoasaoa sa la mafaia i se togasana lata ane a o tulitatao atu i la’ua e ni tamaloloa se toalua.

E ono futu le maualuluga o sana, ma sa lei iloa e Mary ma Caroline po o fea le mea la sa la o i ai. Sa faapalalasi i la’ua i lalo, ma sa la nanaina itulau i lalo ifo o o la’ua tino ma sa faalogologo ma le tau le manava a o patapatatu atu tamaloloa e toalua agai i luma ma tua i le togasana. Sa mafai ona faalogoina e le au uso i la’ua ua latalata atili atu, ae ina ua mavae sina taimi, sa fiu ia tamaloloa e saili ma o lea sa la tuua ai le togasana.[20]

Sa asu vai ia Emily Paterika ma lona uso matua o Harriet mai le vaipuna ina ua la vaaia le vaega leaga pe tusa o le limasefulu tamaloloa faaauupegaina ua latalata atu i lo latou fale. Sa lalafi i la’ua i autafa o le vaipuna, ma matamata atu ma le fefefe a o sioina e tamaloloa le fale, tuliese mai lo la tama i fafo, ma faasavali ese o ia.[21]

Sa taitai atu e tagata leaga ia Eteuati i le nofoaga faitele, i le mea sa i ai le motu o tagata pe sili atu ma le luaselau tagata o si’oina ia Charles Allen, o se tasi o le Au Paia sa pueina. O Russell Hicks, o le sa taitaia le fonotaga a le taulaga i lena taeao, sa alu atu ia Eteuati ma faatonuina o ia e tuua le itumalo pe o le a feagai ma ni taunuuga.

“Afai e tatau ona ou puapuagatia mo la’u lotu,” na fai atu ai Eteuati, “e leai se mea e ese ai nai lo le mea na faia foi e isi na muamua ia te au.”[22] Sa ia ta’u atu ia Hicks e leai sana mea sese ua fai ma o le a ia le tuua le taulaga.[23]

“Valaau i lou Iesu!” sa alaga mai ai se leo.[24] Sa tulei e tagata leaga ia Eteuati ma Charles i lalo, ma sa amata e Hicks ona saeia lavalava o le epikopo. Sa teena pea e Eteuati, ma sa faatonuina e se tasi sa i ai i le vaega ia Hicks e tuu ai pea e fai le ofutino ma le ofuvae o le epikopo.

I le lolo atu i ai, sa toso ese ai e Hicks le pulou o Eteuati, ofutele, ma le taoofu ma tuuina atu o ia i le vaega leaga. Sa laa mai i luma ni tamaloloa se toalua ma ufitia ulu o pagota e oo i vae i le ta ma fulumanu. Sa vevela le ta, ma sa atiina ese o la’ua pa’u e pei o se asita.[25]

I se mea e lata ane, sa aoina ai e se tagata liliu mai e igoa ia Viena Jaques ia itulau na salalau mai le Tusi o Poloaiga i le aualatele. Sa faapaiaina e Viena sana teugatupe tele e fesoasoani e fausia ai Siona, a o lea ua malepe mea uma.

A o ia opomauina itulau talalautasi, sa alu atu se tagata mai le vaega leaga ia te ia ma fai atu, “Ua na o le amataga lenei o mea o le a e puapuagatia ai.” Sa tusi atu lona lima i le tautevateva atu o Eteuati. “O lou epikopo le la, ua faata ma faafulumanuina.”[26]

Sa ea ae i luga Viena ma vaaia ai Eteuati o tau etuetu ese atu. Sa na o ona foliga ma alofilima e lei ufitia i le ta. “Ia faamanuina le Atua!” na ia alaga atu ai. “O le a ia maua se palealii o le mamalu mo le ta ma fulumanu.”[27]

Sa leai se fale e toe foi i ai Sally Phelps i lena afiafi. Sa ia maua se malutaga i se falemanu ua le faaaogaina i talaane o se togasana. Faatasi ai ma le fesoasoani mai lana fanau, sa ia aoina ni vaomago e faia ai ni moega.

A o latou galulue ma le fanau, sa oo mai ni tagata se toalua mai le togasana. I sina malamalama taupulapula, sa iloa atu ai e Sally ia Caroline ma Mary Rollins. Sa opoopo mai e le auuso i o la’ua lima se faaputuga o pepa. Sa fesili ia Sally po o le a le mea sa ia i la’ua, ma sa la faaali atu ia te ia ia itulau sa la aoina mai le Tusi o Poloaiga.

Sa ave e Sally ia itulau mai le au uso ma nana lilo i lalo o lona moega vaomago.[28] Sa vave ona oo mai le po, ma sa na leiloa po o le a le mea o le a tupu taeao ia Siona.

Faamatalaga

1. ◀ Young, “What I Remember,” 6–7; “To His Excellency, Daniel Dunklin,” The Evening and the Morning Star, Dec. 1833, [2]. Autu: Jackson County Violence

2. ◀ “The Elders Stationed in Zion to the Churches Abroad,” The Evening and the Morning Star, July 1833, [6]–[7].

3. ◀ “Free People of Color,” The Evening and the Morning Star, July 1833, [5]. Autu: Slavery and Abolition

4. ◀ “To His Excellency, Daniel Dunklin,” The Evening and the Morning Star, Dec. 1833, [2]–[3].

5. ◀ Parley P. Pratt and others, “‘The Mormons’ So Called,” The Evening and the Morning Star, Extra, Feb. 1834, [1]. Autu: Opposition to the Early Church

6. ◀ “To His Excellency, Daniel Dunklin,” The Evening and the Morning Star, Dec. 1833, [2]–[3]; tagai foi Breen, The Land Shall Be Deluged in Blood; and Oates, Fires of Jubilee. Autu: Slavery and Abolition

7. ◀ “To His Excellency, Daniel Dunklin,” The Evening and the Morning Star, Dec. 1833, [2]–[3]; John Whitmer to Oliver Cowdery and Joseph Smith, July 29, 1833, i le JSP, D3:191–94. Autu: Vigilantism

8. ◀ Reeve, Religion of a Different Color, 116–19; 2 Nephi 26:33; Staker, Hearken, O Ye People, 182–84.

9. ◀ The Evening and the Morning Star, Extra, July 16, 1833, [1]; Joseph Smith History, 1838–56, volume A-1, 326.

10. ◀ Tagai “Race and the Priesthood,” Gospel Topics, topics.lds.org.

11. ◀ “To His Excellency, Daniel Dunklin,” The Evening and the Morning Star, Dec. 1833, [2]; tagai foi Whitmer, History, 42, i le JSP, H2:54–55.

12. ◀ Tagai Joseph Smith to Church Leaders in Jackson County, MO, June 25, 1833, i le JSP, D3:148.

13. ◀ “To His Excellency, Daniel Dunklin,” The Evening and the Morning Star, Dec. 1833, [2]; Whitmer, History, 42, i le JSP, H2:54–55.

14. ◀ [Edward Partridge], “A History, of the Persecution,” Times and Seasons, Dec. 1839, 1:18, i le JSP, H2:209. Autu: Jackson County Violence

15. ◀ “To His Excellency, Daniel Dunklin,” The Evening and the Morning Star, Dec. 1833, [2]; Robert Weston, Testimony, Independence, MO, 581, Reorganized Church of Jesus Christ of Latter Day Saints v. Church of Christ of Independence, MO, and others, typescript, Testimonies and Depositions, Church History Library.

16. ◀ “To His Excellency, Daniel Dunklin,” The Evening and the Morning Star, Dec. 1833, [2]; Edward Partridge and others, Memorial to the Legislature of Missouri, Dec. 10, 1838; Edward Partridge, Affidavit, May 15, 1839, copy, Edward Partridge, Papers, Church History Library.

17. ◀ Minute Book 2, Dec. 10, 1838, 164; John Patten, Affidavit, Oct. 28, 1839, i le Johnson, Mormon Redress Petitions, 517; “To His Excellency, Daniel Dunklin,” The Evening and the Morning Star, Dec. 1833, [2]; [Edward Partridge], “A History, of the Persecution,” Times and Seasons, Dec. 1839, 1:18, i le JSP, H2:209.

18. ◀ [Edward Partridge], “A History, of the Persecution,” Times and Seasons, Dec. 1839, 1:18, i le JSP, H2:209; Young, “What I Remember,” 8.

19. ◀ Young, “What I Remember,” 9. Autu: Book of Commandments

20. ◀ “Mary Elizabeth Rollins Lightner,” Utah Genealogical and Historical Magazine, 1926, 17:195–96.

21. ◀ Young, “What I Remember,” 7–8.

22. ◀ Edward Partridge, Affidavit, May 15, 1839, copy, Edward Partridge, Papers, Church History Library. O le uluai faapogai sa faapea “Afai e tatau ona ou puapuaga ona o la’u lotu, o le a le sili atu foi i le mea na faia e isi na faia muamua atu ia te au.”

23. ◀ Young, “What I Remember,” 7; Joseph Smith History, 1838–56, volume A-1, 327; “To His Excellency, Daniel Dunklin,” The Evening and the Morning Star, Dec. 1833, [2].

24. ◀ Joseph Smith History, 1838–56, volume A-1, 327–28; “To His Excellency, Daniel Dunklin,” The Evening and the Morning Star, Dec. 1833, [2].

25. ◀ Edward Partridge, Affidavit, May 15, 1839, copy, Edward Partridge, Papers, Church History Library; “Tar and Feathers,” Deseret Weekly, Dec. 23, 1893, 25–26; Young, “What I Remember,” 7–8, 10; Joseph Smith History, 1838–56, volume A-1, 327–28. Autu: Vigilantism

26. ◀ Mataupu Faavae ma Feagaiga 90:28–31 (Revelation Mar. 8, 1833, at josephsmithpapers.org); Vienna Jaques, Statement, Feb. 22, 1859, Church History Library.

27. ◀ Vienna Jaques, Statement, Feb. 22, 1859, Church History Library; Young, “What I Remember,” 8.

28. ◀ “Mary Elizabeth Rollins Lightner,” Utah Genealogical and Historical Magazine, 1926, 17:196; Young, “What I Remember,” 9.

Mataupu 17

E Ui ina Fasiotia i Matou e le Au Faatupu Faalavelave

Ina ua laga vesiga i magaala o Initipene, sa sola ese mai Viliamu McLellin mai lona fale ma lafi i le vao, ua fefe i le au faatupu faalavelave. Ina ua maea ona faatamaia le ofisa lomitusi o le ekalesia, sa laga e tagata o le Itumalo o Siakisone le faleoloa o Sini Gilbert ma tutuliese le toatele o le Au Paia mai o latou fale. Sa pueina nisi tamaloloa ma sasaina seia iu ina latou tafetotoi.[1]

I le faamoemoe e aloese mai lo latou malaia, o lea sa nofo ai Viliamu i le vao mo ni aso. Ina ua ia iloa sa ofoina atu e le au faatupu faalavelave se taui tupe i soo se tagata e pueina mai o ia po o isi tagata iloga o le ekalesia, o lea sa ia sola faanana atu ai i le pitonuu o le aiga o le au Uitimera i le auvai o le Vaitafe o Big Blue, e tele ni maila i sisifo, ma lafilafi ai.

I le tuuatoatasi ai ma le fefe, sa fesouaiina Viliamu i le le mautonu. Sa sau o ia i Initipene ma le talitonu o le Tusi a Mamona o le afioga lea a le Atua. Ae o lea ua i luga o lona ulu se tau. Mata o le a se mea e tupu pe a maua o ia e le au faatupu faalavelave? Mata e mafai ona ia tu atu mo lana molimau o le Tusi a Mamona i lena taimi? Mata e mafai ona ia tautino atu lona faatuatua i le talalelei toefuataiina? Pe ua naunau o ia e puapuagatia ma oti ai?

A o mafatia ia Viliamu i nei fesili, sa latou feiloai ma Tavita Uitimera ma Oliva Kaotui i le vao. E ui ina sa i ai se taui mo Oliva foi ia, ae sa i ai mafuaaga i nei alii e talitonu ai ua mavae atu mea e sili ona leaga. Sa naunau pea tagata o Initipene e tutuliese le Au Paia mai le itumalo, ae ua uma osofaiga ma ua toe foi atu nisi o tagata o le ekalesia i o latou fale.

O le vaavaai atu mo se faamautinoaga, na liliu atu ai Viliamu i ana uo. “Ou te lei vaai lava i se faaaliga vaaia ua tatala mai i lo’u olaga,” na ia fai atu ai ia te i la’ua, “ae o oulua alii ua fai mai na oulua vaai i ai.” Sa tatau ona ia iloa le mea moni. “Ta’u mai ia te au, i le mata’u ai i le Atua,” na ia inaina atu ai, “pe moni ea lena Tusi a Mamona?”

Sa tilotilo atu Oliva ia Viliamu. “Na auina mai e le Atua lana agelu paia e tautino mai le moni o lona faaliliuga ia i matou, ma o lea ua matou iloa ai,” na ia fai atu ai. “Ma e ui ina fasiotia i tatou e le au faatupu faalavelave, ae e tatau ona tatou feoti ao tautino atu i lona moni.”

“Ua uma ona ta’u atu e Oliva ia te oe le moni a’ia’i,” sa fai atu ai Tavita. “Ou te tautino moni atu ia te oe lona moni.”

“Ou te talitonu ia te oulua,” sa fai atu ai Viliamu.[2]

I le aso 6 Aokuso, 1833, a o lei iloaina e Iosefa le faateleina o vesiga i Misuri, sa ia maua se faaaliga e uiga i le sauaga i Siona. Sa ta’u atu e le Alii i le Au Paia e aua nei matata’u. Sa ia faalogo ma faamaumauina a latou tatalo, ma sa Ia folafola atu i se feagaiga e tali atu i ai. “O mea uma sa outou puapuagatia ai” sa faamautinoa atu ai e le Alii i le Au Paia, “o le a galulue faatasi mo lo outou lelei.”[3]

E tolu aso mulimuli ane, ae taunuu Oliva i Katelani ma se lipoti atoa o osofaiga i Misuri.[4] Ina ia faafilemuina le au faatupu faalavelave, sa sainia e Eteuati Paterika ma isi taitai o le ekalesia se tautoga, e folafola atu ai i tagata o Initipene e faapea o le a tuua e le Au Paia le Itumalo o Siakisone i le tautotogo. E leai se tasi o i latou sa manao e lafoai ia Siona, ae o le mumusu e saini le tautoga o le a fano atili ai le Au Paia.[5]

Ona o le mata’u i vesiga, sa faamaonia ai e Iosefa le faaiuga e o ese mai. O le aso na sosoo ai, sa tusi atu ai Oliva i taitai o le ekalesia i Misuri, e faatonuina ai i latou e vaavaai mo se isi nofoaga e faamautu ai. “Ia atamamai i la outou filifiliga,” sa ia fautua atu ai. “O se isi nofoaga o le amataga, o le a le faamanualia ai Siona i le faaiuga.”

“A na fai o ou i ai faatasi ma outou, semanu ou te tauaveina se vaega patino i o outou puapuaga,” sa faaopoopo atu ai Iosefa i le faaiuga o le tusi. “O le a le tuua lava a’u e lo’u agaga e lafoai outou.”[6]

Mulimuli ane, sa tumau le gatete o Iosefa mo le tele o aso. Na oo mai le tala a o feagai o ia ma faitioga ogaoga i Katelani. O lena taumafanafana, sa tape ai le igoa o se tagata o le ekalesia e igoa ia Doctor Philastus Hurlbut ona o le amio le mama a o i ai i se misiona. E lei leva ae amata ona tautala faasagatau ia Hurlbut ia Iosefa i sauniga sa tutumu ma aoina tupe mai tagata faitio o le ekalesia. O lea tupe, sa fuafua ai Hurlbut e malaga ai i Niu Ioka e sue mai ni tala e mafai ona ia faaaogaina e faamaasiasia ai le ekalesia.[7]

Peitai, e ui i le mamafatu o faafitauli i Ohaio, sa iloa e Iosefa le tulaga i Misuri sa manaomia ai lona gauai atoa atu i ai. O le tomanatu ai i vesiga, sa iloa ai e Iosefa e lei faaleaogaina e le Alii Lana poloaiga e fauina Siona i Initipene ma e lei faatagaina foi le Au Paia e lafoai lo latou laueleele i le Itumalo o Siakisone. Afai latou te lafoaia nei o latou laueleele, pe faatau atu i o latou fili, o le toe maua mai e toetoe ina a le mafai.

O le naunau ai ia maua ni faatonuga patino mo le Au Paia i Misuri, sa tatalo atu ai Iosefa i le Alii. “O le a se isi mea E Te manao ai mai o latou lima,” na ia fesili atu ai, “ae E Te lei afio mai e laveai i latou?” Sa faatalitali o ia mo se tali, ae sa lei tuuina atu e le Alii ia te ia nisi faatonuga fou mo Siona.

I le aso 18 Aokuso, sa tusi atu ai Iosefa lava ia ia Eteuati ma isi taitai i Siona. “Ua ou le iloa po o le a sa’u tala e fai atu ia te outou,” sa ia ta’u sa’o atu ai. Sa ia auina atu ia i latou se kopi o le faaaliga o le aso 6 Aokuso, ma sa ia faamautinoa atu ia te i latou o le a laveaiina i latou e le Atua mai le tulaga matautia. “O ia te au Lana feagaiga e le masuia e faapea o le tulaga lea o le a i ai,” na molimau atu ai Iosefa, “ae peitai ua fiafia le Atua e taofia mai o’u mata le auala tonu o le a faia ai lea mea.”

A o le taimi nei, sa uunai atu ai Iosefa, e ao i le Au Paia ona faatuatua i folafolaga ua uma ona tuuina atu e le Alii ia te i latou. Sa ia fautuaina le Au Paia ia onosai, toefau le ofisa lomitusi ma le faleoloa, ma sailia ni auala faaletulafono e toe faatutumu ai mea ua leiloloa. Sa ia talosagaina foi i latou e aua nei lafoaia le laueleele folafolaina, ma sa ia auina atu ia te i latou se ata fuafua e sili atu le auiliili mo le aai.

“O le finagalo lea o le Alii,” na ia tusi atu ai, “ia le tuuina atu lava i fili o le Atua se futu se tasi o le laueleele ua uma ona faatau mai pe faatau atu ia te i latou.”[8]

Na taunuu le tusi a Iosefa ia Eteuati i le amataga o Setema, ma sa ioe le epikopo e le tatau ona faatau atu e le Au Paia a latou meatotino i le Itumalo o Siakisone.[9] E ui ina sa faamata’uina e taitai o le au faatupu faalavelave e faatamaia le Au Paia pe afai latou te taumafai e sailia ni taui mo a latou mea ua faaleagaina, sa ia aoina faamatalaga o sauaga na onosaia e le Au Paia i lena taumafanafana ma auina atu i le kovana i Misuri, o Daniel Dunklin.[10]

Ia te ia lava, sa i ai le le fiafia o Kovana Dunklin i le Au Paia, ae sa ia fautuaina i latou e ave a latou tagi i le faamasinoga. “O lo tatou malo o le malo o tulafono,” sa ia ta’u atu ai ia te i latou. Afai e le faatinoina filemu e le faiga faamasinoga i le Itumalo o Siakisone le tulafono, e mafai e le Au Paia ona faailoa atu ia te ia ona ia tulai mai lea e fesoasoani. Peitai, seia oo i lena taimi, sa ia fautuaina i latou ia talitonuina ia tulafono o le laueleele.[11]

O le tusi a le kovana na maua ai e Eteuati ma le Au Paia se faamoemoe. Sa amata ona latou toe fauina lo latou nuu, ma sa totogi e Eteuati ma isi taitai o le Ekalesia ia loia mai se itumalo tuaoi e taulima la latou tagi.[12] Sa tonu ia i latou o le a latou puipuia i latou lava ma a latou meatotino pe afai e osofaia i latou.[13]

Sa matuai feita tele taitai o le taulaga i Initipene. I le aso 26 Oketopa, sa palota ai se vaega e silia ma le limasefulu tagatanuu e tutuli faamalosi ese le Au Paia mai le Itumalo o Siakisone i se vave latou te mafaia ai.[14]

E lima aso mulimuli ane, i le goto o le la, ae faalogo le Au Paia i le pitonuu o le Au Uitimera faapea o loo agai atu ni tamaloloa faaauupegaina mai Initipene i lo latou itu. Sa sosola ese Litia Whiting ma lona toalua, o Viliamu, mai lo la fale ma ave le la atalii e lua tausaga ma le la masaga faatoa fananau mai, i se fale sa faapotopoto ai foi isi tagata o le ekalesia e puipuia ai i latou lava.

I le ta o le sefulu i lena po, na faalogoina ai e Litia se vavao i fafo. Ua taunuu tamaloloa mai Initipene ma sa latou talepeina i lalo o latou tamai fale. Sa taape i latou i le pitonuu atoa, ma tauai maa i faamalama ma talepe i lalo faitotoa. Sa feaei tamaloloa i luga o fale ma talepe i lalo taualuga. O isi sa tutulieseina aiga mai o latou fale i uatogi.

Sa faalogoina e Litia ua lalata mai le au faatupu faalavelave. I sina mamao teisi atu, sa latou talepeina ai le faitotoa o le fale o Pita ma Maria Uitimera, lea sa toatele tagata o le ekalesia sa lalafi ai. Sa pa mai le feei a o faaofiofi atu tamaloloa ma a latou uatogi i totonu o le fale. Sa fetolofi atu fafine e aapa atu ia latou fanau ma aioi atu i le au osofai ia alofagia i latou. Sa tutuli i fafo e le au faatupu faalavelave ia tamaloloa ma sasa i latou i uatogi ma fue.

I totonu o le fale sa lafi ai Litia, sa faatumulia le Au Paia i le fefefe ma le le mautonu. Faatasi ai ma ni nai fana ma le leai o se fuafuaga e puipuia ai i latou lava, sa tetete nisi tagata ma sosola, ma taufetuli mo se lafitaga i togavao na lata ane. Ona o le fefe mo lona aiga, o lea sa tuu atu ai e Litia lana masaga i ni teineiti se toalua sa faapupuu i ona autafa ma auina atu i latou e taufetuli mo se saogalemu. Ona ia sii mai lea o lana tama tama ma mulimuli atu ai ia te i latou.

Sa i ai le vavao i fafo. Sa agi atu fafine ma tamaiti ma pasia o ia a o talepe e le au faatupu faalavelave i lalo isi mau fale ma fuli alaasu. Sa faalalava solo tamaloloa i le palapala, ua matua lailai i le sasaina ma sa lavatoto. Sa opomau e Litia lana tama tama i lona fatafata ma tamoe i le togavao, ua le iloa atu lona toalua ma teineiti sa aveina ana pepe.

Ina ua taunuu i se malutaga o laau, sa na o le tasi o lana masaga na mafai ona maua e Litia. Sa ia aumaia le pepe ma nofo ifo ma lana tama ua amata ona savali, ma le gatete i le malulu o le tautotogo. Mai le mea sa latou lalafi ai, sa mafai ona latou lagona atu le au faatupu faalavelave o talepe i lalo lo latou fale. A o gasolo se po umi, na matuai le iloaina lava pe na sao lona toalua mai le nuu.

I le taeao, sa laa atu i fafo ma le faaeteete ia Litia mai le togavao ma saili mo lona toalua ma le pepe na misi, i totonu o le Au Paia ua vaivai ma lofituina i le nuu. I lona fiafia, sa le’i afaina le pepe ma sa le’i mauaina ia Viliamu e le au faatupu faalavelave.

I isi nofoaga o le nuu, sa toefaatasia ai isi aiga. E leai se tasi na fasiotia i le osofaiga, ae toeitiiti atoa le sefululua fale ua papaioa i lalo. O le taimi na totoe o lena aso, sa aoina ai e le Au Paia mai faaputuga o le otaota, ma taumafai e faasao mai mea na totoe o a latou meatotino, ma togafitia e na manunu’a.[15]

I le isi fa aso, sa ta’u atu ai e taitai o Siona i le Au Paia e faapotopoto i ni vaega toatele e puipuia i latou lava mai osofaiga. Sa malaga atu le au faatupu faalavelave mai Initipene i nuu i tua, ma faamatauina le salafa o faiganuu. Sa aioi atu taitai o le Ekalesia i faamasino i le lotoifale e taofia tagata faatupu faalavelave ae sa latou le amanaiaina i latou. Sa naunau lava tagata o le Itumalo o Siakisone e tutuliese toe tagata uma o le Au Paia mai totonu ia i latou.[16]

E lei leva ae toe taia foi e le au faatupu faalavelave le faiganuu a le au Uitimera, ma o le taimi lea ua sili atu le ogaoga. Ina ua faalogoina e Filo Dibble e luasefulu-fitu-tausaga le matua le papa o fana i le itu i le nuu, sa faatopetope o ia ma isi Au Paia i lona puipuiga. Sa latou maua atu tamaloloa e limasefulu i solofanua, ua soli i lalo a latou togasana ma faasalalau solo le Au Paia fefefe i le vao.

O le iloa atu o Filo ma lana vaega, sa faapapa ai e le au faatupu faalavelave a latou fana, ma sa manu’a ai se tagata e toatasi. Sa toe tafana atu e le Au Paia i le malosi, ma faaumatia ai le toalua o le au osofai, ma faasalalau ese atu ai le isi vaega na totoe.[17] Sa faatumulia le ea i le asu mai le pauta uliuli o a latou fana.

A o faasalalauina le au faatupu faalavelave, sa lagonaina e Filo se tiga i lona puimanava. A o tilotilo ifo i lalo, sa ia vaaia ai ua masaesae ona ofu ma ua lavatoto. Sa lavea o ia i se pulufana mai se fana.[18]

A o mau pea i lana fana ma le pauta, sa ia tautevateva atu i le fale. I le ala, sa ia vaaia ai fafine ma tamaiti o faapupuu i ni fale ua malepelepe, o lalafi mai tagata faatupu faalavelave ia na faamata’u atu faapea e fasiotia soo se tasi e fesoasoani i e na manunua. Na tautevateva atu pea Filo, ua vaivai ma fiainu, seia oo atu i le fale sa lalafi ai lona aiga.

Sa vaai atu Sesilia, lana ava, i lona manu’a ma tamoe atu i le vao ma le gatete e sue se fesoasoani. Sa ia le iloa le ala, ma na te lei mauaina se tasi. Ina ua toe foi mai o ia i le fale, sa ia fai mai o le toatele o le Au Paia ua sosola i le tolu maila i le pitonuu sa nonofo ai le Au Paia o Kolesavile.[19]

O isi Au Paia ua salalau i nuu i tua, e lalafi i togasana pe o savavali i le laufanua laugatasi e leai se iuga.[20]

A o tau le Au Paia ma tagata faatupu faalavelave i auvai o le Vaitafe o Big Blue, sa tu Sini Gilbert i luma o se faamasino i le falefaamasino i Initipene faatasi ai ma Isaako Morley, Ioane Corrill, Viliamu McLellin, ma nai nisi Au Paia. Na pue faapagotaina ma molia nei alii ina ua uma ona molia e se tamaloa na latou maua o veteina le faleoloa o Sini, faapea ua latou faaoolima ia te ia ma faafalepuipui seseina o ia ina ua latou taumafai e molia o ia.

Sa tumu le falefaamasino a o fofogaina e le faamasino la latou mataupu. I le vavao o le taulaga atoa i le faaiuga a le Au Paia e puipuia a latou aia tatau ma meatotino, o lea sa itiiti ai se faamoemoe o Sini ma ana uo faapea o le a manuia le latou faamasinoga. Sa pei o se meaula le faamasinoga.

A o faalogologo le faamasino i molimau, o tala feaveai sese ua taunuu i Initipene faapea na fasia e le Au Paia tagata e luasefulu o Misuri i le Vaitafe o Big Blue. Sa faatumulia le falefaamasino i le ita ma le le mautonu a o alalaga atu le au maimoa e sisi ia pagota. I le le manao ai e tuu atu i latou i se au faatupu faalavelave, sa poloaiina e se tasi o failautusi o le faamasinoga ia toe ave tagata i le falepuipui mo se puipuiga a o lei fasiotia e le motu o tagata i latou.[21]

O le po lena, ina ua fai ifo le vavao, sa nofo ai Viliamu i le falepuipui a o faafeao atu e le leoleo ma lagolago e toalua ia Sini, Isaako, ma Ioane i se fonotaga ma Eteuati Paterika. Sa talanoaina e taitai o le ekalesia a latou filifiliga. Sa latou iloaina e tatau ona latou o ese vave mai le itumalo o Siakisone, ae sa latou le mananao e tuua o latou laueleele ma fale i lima o o latou fili. I le faaiuga, sa tonu ia i latou e sili le maumau o a latou meatotino nai o latou ola. Ua tatau ona latou lafoaia Siona.[22]

Na uma la latou talanoaga i le lua i le taeao, ma sa toe taitai e le leoleo ia pagota i le falepuipui. Ina ua latou taunuu atu, e toaono tamaloloa faaauupegaina sa faatalitali mai mo i latou.

“Aua nei faapaina! Aua nei faapaina” na valaau atu ai le leoleo ina ua ia vaaia le au faatupu faalavelave.

Sa faata mai e tamaloloa a latou fana i pagota, ma sa sosola loa Ioane ma Isaako. Sa tafana atu e nisi o le au faatupu faalavelave i la’ua ae na misi. Sa tu ai pea Sini a o savavali mai isi tamaloloa e toalua ia te ia ma faata atu a la fana i lona fatafata. I le saunia ai e oti, sa faalogoina e Sini le gapa o amoti ma vaaia ai se emo o pulufana.

I le maofa ai, sa ia autago i lona tino mo ni manu’a ae sa leai ma se manua. Sa gau se tasi o fana, ae na misi le isi. Sa faanatinati atu o ia e le leoleo ma ona lagolago i le saogalemu o le sela o le falepuipui.[23]

O le toatele o le Itumalo o Siakisone ua faatulagaina nei mo le taua. Ua auina atu avefeau i nuu i tua, e sue mai tamaloloa faaauupegaina e fesoasoani i le tutulieseina o le Au Paia mai le eria. O le taimi lea, sa i ai se tagata o le ekalesia e igoa ia Limani Wight sa taitaia se vaega o le Au Paia e tasi le selau, o nisi sa faaauupegaina i fana a o isi o uatogi, agai atu i Initipene e laveai mai ia pagota.

Ina ia puipuia le saga faamaligiina o le toto, sa amata e Eteuati ona saunia le Au Paia e tuua le itumalo. Sa faasaoloto e le leoleo ia pagota, ma sa faataape e Limani lana vaegaau. Sa taloina le fitafita a le itumalo e vaaia le sologa lelei a o tuua e le Au Paia o latou fale, ae talu ai o le toatele o tamaloloa i le fitafita sa avea o se vaega o osofaiga i nuu, o lea sa itiiti ai ni mea sa latou faia e puipuia ai nisi vesiga.[24]

Sa leai se mea e mafai e le Au Paia ona faia nei ae na o le taufetuli.

I le aso 6 Novema, sa tusi atu ai Viliamu Phelps i taitai o le ekalesia i Katelani. “O se taimi matautia,” na ia ta’u atu ai ia te i latou. “Ua sosola tamaloloa, o fafine, ma tamaiti, pe o sauniuni foi, i itu uma.”[25]

O le toatele o le Au Paia sa sopo i matu, malaga i vaa e sopoia le Vaitafe aisa o Misuri i le Itumalo tuaoi o Clay, lea sa toe feiloai ai tagata o aiga sa salalau. Sa fetaiai i latou ma matagi ma timuga, ma e lei umi ae toe amata foi ona toulu le kiona. O le taimi na laasia ai e le Au Paia le vaitafe, sa faatutu e Eteuati ma isi taitai ia faleie ma fausia ai ni malutaga faatopetope e puipuia ai i latou mai elemene.[26]

Ona o le tuga o le manu’a ua le mafai ai ona sola, o lea sa taoto mafatia ai Filo Dibble i lona fale i talaane o le pitonuu o le au Uitimera. Sa ta’u atu e se fomai ia te ia o le a maliu, ae sa ia uumau pea i lona ola. A o lei agai atu Tavita Uitimera i matu, sa ia auina atu se feau ia Filo e folafola atu ai ia te ia o le a ola o ia. Ona sau ai lea o Neueli Naite, ma nofo i autafa o lona moega, ma tuu lemu atu ona lima i luga o le ulu o Filo.

Sa lagonaina e Filo le Agaga o le Alii ua nofo i ona luga. A o sosolo atu le faalogona i lona tino atoa, sa ia iloa o le a faamaloloina o ia. Sa tu o ia i luga, ma sa tafe mai i ona manu’a le toto ma fasi ieie masaesae. Ona fai lea o ona ofu ma alu i fafo mo le taimi muamua talu mai le taua. I luga ae o lona ulu, sa ia vaaia ai au o fetulele e le mafaitaulia ua faatumulia ai le lagi i le po.[27]

I le tolauapiga faasolo i le Vaitafe o Misuri, sa feosofi mai ai le Au Paia mai o latou faleie ma falemou’u e vaavaai atu i au o fetulele. Sa matauina e Eteuati ma lona afafine o Emili ma le fiafia a o foliga mai sa fafati faataamilo ia i la’ua e pei o se timuga o le taumafanafana. Ia Emili, sa peiseai na auina mai e le Atua ni sulu e faafiafia ai le Au Paia i o latou puapuaga.

Sa talitonu lona tama o ni faailoga o loo i ai le Atua, ma o se mafuaaga lea e olioli ai i le lotolotoi o le mau puapuaga ua matua tele naua.[28]

I Katelani, o se tu’itu’i i le faitotoa na ala ai le perofeta. “Uso Iosefa,” sa ia faalogoina ai se leo o fai atu, “sau, ala i luga e vaai i faailoga i le lagi.”

Sa tu i luga Iosefa ma vaavaai atu i fafo, ma sa ia iloa atu ai au o fetulele o toulu mai le lagi e pei o ni uamaa. “E ese le ofoofogia o Au galuega, Le Alii e!” sa ia alaga atu ai, ma manatua ai valoaga a le Feagaiga Fou e uiga i fetu e pauu mai le lagi a o lei oo i le Afio Mai Faalua ma pe a toe foi mai le Faaola e nofotupu i le afe tausaga i le filemu.

“Ou te faafetai atu i Lau Afio i lou alofa mutimutivale mo au, Lau auauna,” sa ia tatalo atu ai. “Oi le Alii e, laveai au i Lou malo.”[29]

Faamatalaga

1. ◀ “To His Excellency, Daniel Dunklin,” Evening and the Morning Star, Dec. 1833, [2]; Schaefer, William E. McLellin’s Lost Manuscript, 167.

2. ◀ Schaefer, William E. McLellin’s Lost Manuscript, 166–67.

3. ◀ Mataupu Faavae ma Feagaiga 98:3 (Revelation, Aug. 6, 1833, i le josephsmithpapers.org).

4. ◀ Oliver Cowdery to Church Leaders in Jackson County, MO, Aug. 10, 1833, i le JSP, D3:238, 240.

5. ◀ John Whitmer to Joseph Smith, July 29, 1833, i le JSP, D3:186–98; “To His Excellency, Daniel Dunklin,” The Evening and the Morning Star, Dec. 1833, [2]–[3].

6. ◀ Oliver Cowdery to Church Leaders i le Jackson County, MO, Aug. 10, 1833, i le JSP, D3:238–43.

7. ◀ Historical Introduction to Letter to Church Leaders in Jackson County, MO, Aug. 18, 1833, i le JSP, D3:260. “Doctor” o le igoa muamua o Hurlbut ae le o se faalaniga. . Autu: Opposition to the Early Church [Tetee i le Uluai Ekalesia]

8. ◀ Joseph Smith to Church Leaders in Jackson County, MO, Aug. 18, 1833i le JSP, D3:258–69; Revised Plat of the City of Zion, circa Early Aug. 1833i le JSP, D3:243–58. Autu: Revelations of Joseph Smith [ Faaaliga a Iosefa Samita]

9. ◀ [Edward Partridge], “A History, of the Persecution,” Times and Seasons, Dec. 1839, 1:19, i le JSP, H2:211; Historical Introduction to Letter, Oct. 30, 1833, i le JSP, D3:331–35.

10. ◀ “To His Excellency, Daniel Dunklin,” The Evening and the Morning Star, Dec. 1833, [2]–[3]; Joseph Smith to “Dear Brethren,” Oct. 30, 1833, i le JSP, D3:331–36; Edward Partridge to Joseph Smith, between Nov. 14 and 19, 1833, i le JSP, D3:344–51

11. ◀ Daniel Dunklin to Edward Partridge and others, Oct. 19, 1833, William W. Phelps, Collection of Missouri Documents, Church History Library; “To His Excellency, Daniel Dunklin,” The Evening and the Morning Star, Dec. 1833, [3]; [Edward Partridge], “A History, of the Persecution,” Times and Seasons, Dec. 1839, 1:19, in JSP, H2:212. Autu: American Legal and Political Institutions [Faalapotopotoga Aloaia ma Faalemalo a Amerika]

12. ◀ William W. Phelps and others to William T. Wood and others, Oct. 30, 1833, copy, William W. Phelps, Collection of Missouri Documents, Church History Library.

13. ◀ [Edward Partridge], “A History, of the Persecution,” Times and Seasons, Dec. 1839, 1:19, i le JSP, H2:213.

14. ◀ Joseph Smith to “Dear Brethren,” Oct. 30, 1833, i le JSP, D3:336–41; “The Outrage in Jackson County, Missouri,” The Evening and the Morning Star, Dec. 1833, [7].

15. ◀ Lydia B. [Hurlbut Whiting] English, Affidavit, i le Johnson, Mormon Redress Petitions, 447–48. Autu: Jackson County Violence [Vevesi i le Itumalo o Siakisone]

16. ◀ [Edward Partridge], “A History, of the Persecution,” Times and Seasons, Dec. 1839, 1:20, i le JSP, H2:213–14.

17. ◀ Dibble, Reminiscences, [7]; Dibble, “Philo Dibble’s Narrative,” 82; [Edward Partridge], “A History, of the Persecution,” Times and Seasons, Jan. 1840, 1:33, in JSP, H2:217. O le tagata o le Au Paia na maliu o Andrew Barber, a o isi na fasiotia o Thomas Linville ma Hugh Breazeale. . (JJSP, H2:57, note 173.)

18. ◀ Dibble, “Philo Dibble’s Narrative,” 83; Philo Dibble, Affidavit, Adams Co., IL, May 13, 1839, Mormon Redress Petitions, 1839–45, Church History Library.

19. ◀ Dibble, “Philo Dibble’s Narrative,” 83–84; Dibble, Reminiscences, [8].

20. ◀ Dibble, Reminiscences, [8].

21. ◀ “From Missouri,” The Evening and the Morning Star, Jan. 1834, [5]; [Edward Partridge], “A History, of the Persecution,” Times and Seasons, Jan. 1840, 1:33, i le JSP, H2:218.

22. ◀ “The Outrage in Jackson County, Missouri,” The Evening and the Morning Star, Dec. 1833, [8]; [Edward Partridge], “A History, of the Persecution,” Times and Seasons, Jan. 1840, 1:33, i le JSP, H2:217–19.

23. ◀ “From Missouri,” The Evening and the Morning Star, Jan. 1834, [5]; Pratt, History of the Late Persecution, 19.

24. ◀ [Edward Partridge], “A History, of the Persecution,” Times and Seasons, Jan. 1840, 1:34–35, i le JSP, H2:219–20; “From Missouri,” The Evening and the Morning Star, Jan. 1834, [5].

25. ◀ [William W. Phelps] to “Dear Brethren,” Nov. 6–7, 1833, i le JSP, D3:341.

26. ◀ Pratt, History of the Late Persecution, 20–22; Young, “Incidents in the Life of a Mormon Girl,” 75–76; Lyman, Journal, 9.

27. ◀ Dibble, “Philo Dibble’s Narrative,” 84–85; Dibble, Reminiscences, [8]. Autu: Healing (Faamalologa)

28. ◀ Edward Partridge to Joseph Smith, between Nov. 14 and 19, 1833, i le JSP, D3:347; Emily Dow Partridge Young, “Autobiography,” Woman’s Exponent, Feb. 15, 1885, 13:138; Partridge, Autobiographical Writings, circa 1833–36, in Edward Partridge, Miscellaneous Papers, Church History Library; tagai foi JSP, H1:192.

29. ◀ Joseph Smith, Journal, Nov. 13, 1833, i le JSP, J1:16–17.

Mataupu 18

O Le Tolauapiga a Isaraelu

I le tele o aso ina ua mavae le toulu mai o fetulele, sa faamoemoe ai Iosefa e tupu se mea faavavega. Ae sa faaauau pea le olaga e masani ai, ma e leai nisi faailoga na alia’e mai le lagi. “Sa peiseai sa tumu lo’u loto i le faanoanoa,” sa ia tautino ai i lana api talaaga. Ua silia ma le tolu masina ua mavae atu talu ona faaalia mai e le Alii se mea i le Au Paia i Siona, ma sa lei iloa e Iosefa pe faapefea ona fesoasoani ia te i latou. Sa peiseai ua tapunia le lagi.[1]

Sa faaopoopo atu i le atuatuvale o Iosefa, sa foi mai talu ai nei ia Doctor Philastus Hurlbut mai Palamaira ma Manaseta ma ni tala---o nisi tala e sese, o isi ua soona faatele---e uiga i le popofou o le olaga o Iosefa. A o salalau tala i Katelani, sa tauto atu foi Hurlbut o le a ia fafano ona lima i le toto o Iosefa. Sa lei pine ae amata ona faaaoga e le perofeta ni leoleo mo lona puipuiga.[2]

I le aso 25 Novema, 1833, ua silia teisi atu ma se vaiaso talu ona uma le toulu mai o fetulele, ae taunuu mai Osona Haite i Katelani ma lipoti mai le tutulieseina o le Au Paia mai le Itumalo o Siakisone.[3] Sa lei taugalemu lea tala. Sa le i malamalama Iosefa pe aisea na tuua ai e le Alii le Au Paia ia puapuagatia ma lafoai le laueleele folafolaina. Sa le mafai foi ona ia muai vaai atu i le lumanai o Siona. Sa ia tatalo mo se taitaiga, ae sa na ona fetalai mai lava o le Alii ia toafilemu ma faalagolago ia te Ia.

Sa tusi atu loa lava ia Iosefa ia Eteuati Paterika. “Ua ou iloa o Siona, i le taimi lava o le Alii ia, o le a laveaiina,” sa ia molimau atu ai, “ae pe o le a le umi o lona faamamaaga, puapuaga, ma mafatiaga, o loo taofia e le Alii mai o’u mata.”

I le le tele o se isi mea e ofoina atu, sa taumafai ai Iosefa e faamafanafana ana uo i Misuri, e ui ina va i latou i le valuselau maila. “Ina ua matou faalogo i o outou mafatiaga, ua fagua ai lagona faavauvau uma i o matou loto,” na ia tusi atu ai. “Ia alofa le Atua e ui i o outou puapuaga tele ma mafatiaga, ia leai se isi mea e tuueseeseina ai i tatou mai le alofa o Keriso.”[4]

Sa faaauau pea ona tatalo ia Iosefa, ma ia Tesema sa iu ina ia maua mai ai se faaaliga mo le Au Paia i Siona. Sa tautino atu ai e le Alii e faapea na puapuagatia i latou mo a latou agasala, ae sa i ai Lona alofa mutimutivale i o latou luga ma sa folafola atu o le a le tuulafoaiina lava i latou. “Sa tatau ona aoaiina i latou ma tofotofoina, e faapei foi o Aperaamo,” sa Ia faamalamalama atu ai ia Iosefa, “aua o i latou uma o le a le onosaia le aoaiga, ae faafitia a’u, e le mafai ona faapaiaina.”

E pei ona sa Ia faia muamua, sa faatonuina e le Alii le Au Paia e faatau mai laueleele i Siona ma sailia auala faaletulafono, toafilemu e toe aumaia ai mea ua leiloloa. “O le a le aveesea lava Siona mai lona nofoaga,” na Ia tautino atu ai. “O i latou o e e totoe, ma ua mama i loto, o le a toe foi mai, ma o mai i o latou tofi”[5]

E ui ina uunaia e le faaaliga ni feutagaiga toafilemu ma tagata o Initipene, ae sa ta’u atu foi e le Alii e faapea e mafai ona toe faafoi mai Siona e ala i le malosi. Sa ia faamatalaina le faataoto e uiga i se tovine sa aveesea mai auauna faatamala ma sa faaumatia e se fili. Ina ua silasila atu le pule o le tovine i le faatafunaga, sa ia aoaiina ia auauna mo lo latou faatamala ma faatonuina i latou e gaoioi.

“Alu ma faapotopoto mai faatasi e o totoe o a’u auauna, ma ave le malosi uma o lo’u fale,” na ia poloai atu ai, “ma o atu vave i le fanua o lo’u tovine, ma toe faaola mai lo’u tovine.” Sa lei faaliliuina e le Alii le faataoto, ae sa Ia ta’u atu i le Au Paia e faapea o loo atagia mai ai Lona finagalo mo le toe faaolaina mai o Siona.[6]

E lua masina mulimuli ane, ae o mai Pale Palate ma Limani Wight i Katelani ma nisi talafou mai Misuri. Sa tuuina atu e ni tagata agalelei i le isi itu o le vaitafe mai le Itumalo o Siakisone i le Au Paia ni meaai ma lavalava e faafesuiai mo galuega, ae sa taape pea i latou ma lotovaivai. Sa latou fia iloa pe o afea ma pe faapefea foi ona laveai mai Siona mai ona fili.[7]

Ina ua uma ona faalogo atu i le lipoti, sa tulai ae Iosefa mai lona nofoa ma faasilasila atu o le a alu o ia i Siona. Mo le ono masina, sa ia tuuina atu ai ni upu faamalosiau ma le faamoemoe i le Au Paia iina a o ia taulimaina isi luitau i Katelani.

O lea ua ia manao e faia se mea mo i latou---ma sa ia fia iloaina pe o ai o le a au faatasi ma ia.[8]

Ia Aperila 1834, i se fonotaga a se paranesi laitiiti o le ekalesia i Niu Ioka, sa faalogologo ai Uilifoti Uitilafi e luasefulu-fitu-tausaga le matua ia Pale Palate o faamatala le faaaliga aupito lata mai ia Iosefa Samita. Sa valaaulia ai le Au Paia ina ia faatulai mai ni tamaloloa se limaselau e savavali faafitafita ma le perofeta i Misuri. “O le laveaiina o Siona e ao ina oo mai e ala i le mana,” na tautino atu ai e le Alii. “Ia leai se tagata e fefe e tuu atu lona ola ona o aʼu.”[9]

Sa valaaulia e Pale ia alii talavou ma alii ua faatagata matutua i le paranesi e o i Siona. O alii uma sa mafai ona faaavanoa sa faamoemoe e o.

I le faaiuga o le fonotaga, sa faailoa atu e Uilifoti o ia lava ia Pale. O ia ma lona uso matua o Asemoni na auai i le ekalesia i le tolu masina ua mavae, ma o i la’ua uma o ni aoao i le Perisitua Arona. Sa fai mai Uilifoti ua naunau o ia e alu i Siona, ae sa i ai ana aitalafu e totogi ma pili e ao mai a o lei mafai ona alu o ia. Sa ta’u atu e Pale ia te ia o lona tiute le faatulaga lelei o ana mea tautupe ma auai atu i le savaliga.[10]

Mulimuli ane, sa talanoa atu Uilifoti ia Asemoni e uiga i le o atu i Siona. E ui ina sa valaauina e le Alii alii uma e malolosi ma mafai i le ekalesia e auai i le savaliga, sa tonu ia Asemoni e nofo, sa musu e tuua lona fale, aiga, ma le faatoaga. Ae o Uilifoti e lei faaipoipo, ma sa naunau o ia e alu e o ma le perofeta i Siona.[11]

Sa taunuu Uilifoti i Katelani i ni nai vaiaso mulimuli ane ma feiloai ai ma Polika Iaga ma Heber Kimball, o e sa faatoa sii atu i Ohaio ma o latou aiga. Sa galue ia Heber o se fai omea, ma e toalua le la fanau ma lona toalua, o Vilate. O Polika o se kamuta ma e toalua ona afafine laiti. Talu ai nei, sa ia faaipoipo ai i se tamaitai liliu mai e igoa ia Mary Ann Angell ina ua maliu lona toalua muamua, o Miriama.[12] Sa taufai naunau ia alii e toalua e auai i le savaliga, e ui i osigataulaga o le a faia e o la aiga.

O tausoga o Mary Ann, o Iosefa ma Chandlier Holbrook, sa auai foi i le savaliga, faatasi ai ma o la taitoalua, o Nancy ma Eunice, ma a la fanau laiti. Sa fuafua ia Nancy ma Eunice e fesoasoani i nai nisi fafine i le tolauapiga, o e o le a kuka, tata lavalava, ma tausi e mama’i ma manunu’a i le ala i Misuri.[13]

O fafine sa nonofo i le fale sa sailia isi auala e lagolago ai le savaliga. E lei leva ona tuua mo Siona, ae fai mai Iosefa, “Ou te manao i se tupe e fesoasoani ai e taulima ia Siona, ma ou te iloa o le a ou maua.” O le aso na sosoo ai, na ia maua ai le $150 mai se Tuafafine Vose i Boston.[14]

Sa tuua e Uilifoti ma ni nai Au Paia mo Siona i le aso 1 Me. O Iosefa, Polika, Heber, ma le au Holbrooks---faatasi ai ma le tusa o le selau isi tagata na ofo mai---na tuua Katelani i ni nai aso mulimuli ane ma faatasi atu ai ia Uilifoti i le ala.

O le taimi na potopoto ai, o le autau sa na o sina vaegamea itiiti o le limaselau na valaauina e le Alii.[15] Ae sa latou agai atu i sisifo i le agaga lelei, ma le naunau e faataunuu le afioga a le Alii.

Sa i ai faamoemoega maualuga o Iosefa mo lana autau toalaiti, lea sa ia faaigoa o le Tolauapiga a Isaraelu. E ui ina sa faaauupegaina i latou ma naunau e tau, faapei ona sa i ai Isaraelu anamua ina ua latou tau mo le laueleele o Kanana, sa manao ia Iosefa e foia filemu le feeseeseaiga. Sa ta’u atu e taitai o le malo i Misuri i taitai o le ekalesia iina e faapea sa naunau ia Kovana Dunklin e auina atu fitafita a le setete e toe faafeao atu le Au Paia i o latou laueleele na leiloloa. Peitai, sa le mafai e ia, ona folafola atu e taofia tagata faatupu faalavelave mai le toe tutulieseina o i latou.[16]

Sa fuafua Iosefa e talosagaina le fesoasoani a le kovana i le taimi e taunuu ai le Tolauapiga a Isaraelu i Misuri, ona galulue ai lea ma le fitafita e toe faafoi le Au Paia i le Itumalo o Siakisone. O le a nonofo le tolauapiga i Siona mo se tausaga e tausia le saogalemu o le Au Paia mai o latou fili.[17]

Ina ia mautinoa ua tuuina atu i tagata uma o le tolauapiga mea latou te manaomia, sa tuuina ai e tagata o le tolauapiga a latou tupe i se teugatupe lautele. I le mulimuli ai i mamanu o le Feagaiga Tuai, sa vaevaeina e Iosefa ia tamaloloa i vaega, ma sa filifili e vaega taitasi se kapeteni.[18]

A o agai mamao atu teisi le Tolauapiga a Isaraelu i sisifo, sa popole ia Iosefa i le laasia o le teritori o le fili e lana autau toalaiti. Sa aumaia e lona uso o Ailama ma Limani Wight nisi tamaloloa mai paranesi o le ekalesia i matusisifo o Katelani, ae e lei oo atu i le Tolauapiga a Isaraelu ma sa le iloa e Iosefa pe o fea na i ai. Sa popole foi o ia ina nei matauina e ni sipai ia gaoioiga a le tolauapiga ma faitau lo latou aofai.[19]

I le aso 4 Iuni, ina ua mavae se masina o le savaliga, sa oo atu ai le tolauapiga i le Vaitafe o Misisipi. Sa vaivai ia Iosefa ma tigaina mai le malaga, ae sa ia lagona ua ia saunia e faafetaiai ia luitau o loo loma.[20] Sa ia iloa ua taunuu i Misuri lipoti ma tala salatua o gaoioiga a le tolauapiga, ma ua faitau selau tagata nofomau ua sauniuni mo se taua. Sa ia taumanatunatu pe o lava le malolosi o le Au Paia e faafetaiai ai i latou.

“O loo i ai i se tulaga lelei le tolauapiga e pei ona faamoemoeina,” na ia tusi atu ai ia Ema a o nofonofo i luga o le auvai o le vaitafe, “ae e matua toalaiti lava i matou ma a matou mea e manaomia.”[21]

O le aso na sosoo ai sa vevela ma palapala a o faatalitali le Tolauapiga a Isaraelu e kolosi le vaitafe agai i Misuri. O le Misisipi sa silia ma se maila lona lautele, ae sa na o le tasi le vaa a le tolauapiga e la’u ai i le isi itu. A o latou faatalitali, sa tulimanu nisi o le tolauapiga ae fagogota isi, ao taumafai isi e vaai ni mea e fai ma sue ni mea paolo e sosola ese ai mai le la o le taumafanafana.

Sa faaalu e le tolauapiga ni aso ‘iva se lua e kolosi ai le vaitafe. E oo atu i le faaiuga o le aso lona lua, ua latou le lavava ma ua feitagofie. O lea la ua i ai nei i Misuri, e toatele i latou na fefefe i ni osofaiga faafuasei. O lena afiafi, na faateia ai tagata uma i le taifau leoleo a Iosefa ina ua amata ona ia ou i le vaega mulimuli na taunuu i le tolauapiga.

Sa faamata’uina e Sylvester Samita, o le kapeteni o le vaega na taunuu mai e tape le taifau pe afai e le uma le ou. Sa faafilemu e Iosefa le taifau, ae sa tomumumu pea ia Sylvester ma lana vaega e uiga i le taifau i le isi taeao.[22]

O le faalogoina o faitioga, na talo ai faatasi e Iosefa tagata o le tolauapiga. “O le a ou pa’i atu i le agaga ua i ai i totonu o le tolauapiga,” sa ia faasilasila atu ai “aua ou te manao e aveesea lea agaga mai le tolauapiga.” Sa amata ona ia faataitaia le amio a Sylvester mai le po ua mavae, ma toe fai atu faamata’u a le kapeteni i le taifau. “O lea agaga e aumaia ai le fevaevaeaiga ma le toto masaa i le lalolagi atoa,” na ia fai atu ai.

O Sylvester, o le e leai se piitaga ia Iosefa, sa lei fiafia. “Afai e u au e lena maile,” na ia fai atu ai, “o le a ou tapeina.”

“Afai e te tapeina lena maile,” na fai atu ai Iosefa, “o le a ou sasaina oe.”

“Afai e te faia,” na fai atu ai Sylvester, “o le a ou puipuia au lava”[23]

Sa matamata le tolauapiga i le taufai pulatoa atu o ia alii o le tasi i le isi. E oo mai i lea taimi, e leai ni fusuaga a i latou lava, ae o vaiaso o le savaliga ua lailoa ai neura o tagata uma.

Mulimuli ane, na liliuese ia Iosefa mai ia Sylvester ma fesili atu i le Au Paia pe latou te maasiasi e pei o ia ona o lagona ua i ai i le tolauapiga. Sa ia fai atu, ua latou amio e pei o maile, nai lo tagata. “E le tatau lava i tagata ona tuu i latou lava e faatutusa ma meaola,” na ia fai atu ai. “E tatau ona latou tutu i luga a’e.”[24]

Na faanofo filemu lagona o le tolauapiga ina ua maea lena, ma sa sopo atu le autau toalaiti i totonu o Misuri. Sa pisi ia Nancy ma Eunice Holbrook i le faiga o a la feau o aso taitasi, ae sa la malamalama o laa taitasi uma latou te faia agai atu i le Itumalo o Siakisone, ua atili ai ona latou i ai i se tulaga e matautia.[25]

E lei leva ona sopoia e le vaega autu o le tolauapiga le Misisipi, ae taunuu mai Ailama Samita ma Limani Wight ma a la’ua tagata, ua faateleina ai le fuainumera o le tolauapiga i le silia ma le luaselau le au volenitia.[26] Sa popole pea taitai o le tolauapiga e uiga i se osofaiga, peitai, na ta’u atu e Iosefa i alii sa i ai o latou aiga faatasi ma i latou, e vaai ni malutaga mo a latou ava ma fanau.

E toatele fafine i le tolauapiga sa teena le tuua o i latou. Ae ina o le a tuua e tamaloloa, ae taloina e Iosefa tagata uma e faapotopoto faatasi. “Afai e naunau fafine e nofo’olo faatasi ma le tolauapiga,” na ia fai atu ai, “e mafai ona latou o uma.”[27]

Fai mai Nancy, Eunice, ma isi fafine i le tolauapiga sa latou naunau e o, ma ua fiafia ua faataga i latou e Iosefa e filifili e faaauau ona o i le savaliga.[28]

I ni nai aso mulimuli ane, na o mai ai Pale Palate ma Osona Haite i le tolauapiga ma se tala e le lelei: Ua teena e Kovana Dunklin se fesoasoani faafitafita e lagolago ai le Au Paia.[29] E aunoa ma le fesoasoani a le kovana, sa iloa e le tolauapiga o le a le mafai ona latou fesoasoani i le Au Paia i Misuri e toe foi filemu i lo latou laueleele i Siona. Sa tonu ia Iosefa ma ona kapeteni e o pea. Sa latou faamoemoe e taunuu i le Au Paia faaaunuua i le Itumalo o Kalei, i matu o le Vaitafe o Misuri, ma fesoasoani ia i latou e feutagai se leleiga ma tagata o le Itumalo o Siakisone.[30]

Sa oso atu le Tolauapiga a Isaraelu i laufanua laugatasi tutotonu o Misuri. Pe tusa o se aso o totoe o le malaga mai lo latou taunuuga, sa valaau atu ma le fefe se fafine uli---atonu o se pologa---ia i latou. “O loo i ai se vaega o tamaloloa iinei o loo fuafua e fasioti outou i le taeao nei pe a outou pasi ane,” o lana tala lea.[31]

Sa savavali atu pea ma le faaeteete le tolauapiga. O le mafatia ai i faafitauli o taavale toso, o lea sa faamalosia ai lo latou mapu mo le po i luga o se mati’e e tilotilo ifo i se magavai i le Vaitafe o Fagotaga, ae o la lava e sefulu maila mai le Au Paia faaaunuua. A o latou toina o latou faleie, sa latou faalogoina le patia pata o solofanua a o agai atu tamaloloa e toalima i le tolauapiga. Sa faalala e nei tagata ia auupega ma talagugutu atu faapea e silia ma le toluselau tamaloloa o loo agai mai e tafiese le Au Paia.[32]

Sa i ai le atuatuvale i le Tolauapiga atoa a Isaraelu. I le iloa ai ua toatele atu nai lo i latou, o lea sa tofitofi ai e Iosefa ia leoleo faataaliolio i le eria, ma le mautinoa ua loma mai se osofaiga. Sa aioi atu se tasi tagata ia te ia e osofai muamua le au faatupu faalavelave.

“Leai,” sa tali atu ai Iosefa. “Tutu ma le filemu ma vaavaai atu i le faaolataga a le Atua.”[33]

Sa vaaia le faauli ma le puaoa o ao sa faamalumalu ae i luga. E luasefulu minute mulimuli ane, ae to mai timuga mamafa i le tolauapiga atoa, ma aveesea ai tagata mai o latou faleie ao taumafai e saili se malutaga sili atu. Sa mou ese atu auvai o le Vaitafe o Fagotaga a o siisii a’e le vai ma tafe tetele atu i lalo.[34] Sa fesasaa’i e le matagi le tolauapiga, ma sa mafulifuli ai laau ma lia’i i luga faleie. Sa feemo uila malolosi i le lagi.

Sa maua e Uilifoti Uitilafi ma isi i le tolauapiga se tamai falesa e lata ane, ma sa latou faapupuu ai i totonu a o patia pata ua kiona i le taualuga.[35] Ina ua mavae sina taimi, sa oso atu Iosefa i totonu o le falesa, ma lulu ese le vai mai lona pulou ma lavalava. “Sole, e i ai se uiga o lenei mea,” sa ia alaga atu ai. “O loo i ai le Atua i lenei afa!”

I le le mafai ona momoe, sa taooto ai le Au Paia i luga o nofoa uumi ma usuusu viiga i le po atoa.[36] I le taeao, sa latou maua ai o latou faleie ma a latou mea ua matua susu pala ma ua salalau solo i le tolauapiga atoa, ae e leai se mea na faaleagaina faapea e le mafai ona lipea ma e leai foi se osofaiga na sau.

Sa tumau le tatafe o le vaitafe, ma vavaeese mai ai le tolauapiga mai o latou fili i le isi ituvai.[37]

I nai aso na sosoo ai, sa faafesootai e le Tolauapiga a Isaraelu le Au Paia i le Itumalo o Kalei, a o fono ia Iosefa ma taitai mai itumalo tau lalata ane, e faamalamalama i ai le faamoemoega o le savaliga ma le talosaga mo le Au Paia i Siona. “Ua matou naunau e faia se faaleleiga o faigata o loo tulai mai i lo tatou va,” sa fai atu ai Iosefa ia te i latou. “Matou te mananao e ola fifilemu faatasi ma tagata uma, ma na pau le mea matou te manaomia o aia tutusa.”[38]

Sa malilie ia taitai e fesoasoani e faatoafilemu le ita o o latou tagatanuu, ae sa latou lapataia le tolauapiga e aua nei o i le Itumalo o Siakisone. Afai e taumafai le Au Paia e savavali i Initipene, e ono mafai ona laga se taua matuia faamasaatoto.[39]

O le aso na sosoo ai, 22 Iuni, i se fonotaga ma taitai o le ekalesia, sa maua ai e Iosefa se faaaliga mo le Tolauapiga a Isaraelu. Sa talia e le Alii ia osigataulaga a ona tagata ae sa ia toe faatonuina a latou taumafaiga ia maua le mana mai le lagi. “E le mafai ona faatuina Siona,” na fetalai mai ai le Alii, “sei vagana e faia i mataupu faavae o le tulafono a le malo selesitila.”

Sa ta’u atu e le Alii i le Au Paia e tatau ona latou faatalitali e laveai mai Siona seia latou saunia i latou lava e ala i le aoaoina ma maua le poto masani e faia ai le finagalo o le Atua. “Ma e lē mafai ona faataunuuina lenei mea seia faaeeina aʼu toeaina i le mana mai luga.” O lea faaeega paia e tatau ona maua mai i le maota o le Alii, le malumalu i Katelani.

Peitai, sa fiafia le Alii, ia i latou sa savavali mai i le Tolauapiga a Isaraelu. “Ua Ou faalogoina a latou tatalo, ma o le a Ou talia la latou taulaga,” na Ia fetalai mai ai, “ma ua tatau ai ia te aʼu ona aumai i latou seia oo mai iinei mo se tofotofoga o lo latou faatuatua.”[40]

Ina ua uma ona latou faalogo i le faaaliga, sa talia e nisi o tagata o le tolauapiga o le afioga a le Alii. O isi na tetee, na manatu ua taofia ai i latou mai se avanoa e faia ai isi mau mea mo le Au Paia i Misuri. Sa feitai ni nai tagata ma maasiasi faapea o le a latou toe taliu atu i aiga e aunoa ma se taua.[41]

E lei leva ae faataape le tolauapiga, ma o sina mea itiiti na totoe o lana tupe tuufaatasi sa vaevae mo ona tagata. O nisi o tagata i le tolauapiga sa fuafua e nonofo ai i Misuri e faigaluega ai ma fesoasoani i le Au Paia e toe amata, a o Polika ma Heber, ma isi sa saunia i latou lava e toe foi i o latou aiga, faamaea le malumalu, ma saunia mo le mauaina o o latou faaeega i le mana.[42]

E ui lava e lei laveaiina mai e le tolauapiga ia Siona, ae sa faafetai Uilifoti Uitilafi mo le malamalama sa ia mauaina mai le savaliga. Sa ia savali e lata i le afe maila faatasi ma le perofeta ma sa ia vaaia o ia o faaali mai le afioga a le Atua.[43] O lea aafiaga na tuua ai o ia ma le manao e talai atu le talalelei.

Ae e lei iloaina lava e Uilifoti pe o i ai le talaiga i lona lumanai, ae sa tonu ia te ia e nofo ai i Misuri ma faia soo se mea e manaomia e le Alii mai ia te ia.[44]

Faamatalaga

1. ◀ Joseph Smith, Journal, Nov. 14–19 and 25, 1833, i le JSP, J1:18. Autu: Revelations of Joseph Smith

2. ◀ Tagai Grua, “Joseph Smith and the 1834 D. P. Hurlbut Case,” 35–37 Autu: Opposition to the Early Church

3. ◀ Joseph Smith, Journal, Nov. 25, 1833, i le JSP, J1:20.

4. ◀ Joseph Smith to Edward Partridge and others, Dec. 10, 1833, in JSP, D3:375–81; see also Joseph Smith to Church Leaders in Jackson County, MO, Aug. 18, 1833, in JSP, D3:258–69; Joseph Smith to Emma Smith, June 6, 1832, in JSP, D2:246–57; Doctrine and Covenants 95 (Revelation, June 1, 1833, at josephsmithpapers.org); and Romans 8:38–39. Fai mai le uluai tusiga “Ina ua matou faalogo i o outou puapuaga.”

5. ◀ Mataupu Faavae ma Feagaiga 101:1–5, 17–18 (Revelation, Dec. 16–17, 1833, i le josephsmithpapers.org); tagai foi Grua, “Waiting for the Word of the Lord,” 196–201.

6. ◀ Mataupu Faavae ma Feagaiga 101:43–62 (Revelation, Dec. 16–17, 1833, at josephsmithpapers.org).

7. ◀ Wight, Reminiscences, 5–6; Pratt, Autobiography, 114; Minutes, Feb. 24, 1834, in JSP, D3:453–57; “Elder John Brush,” 23–24; William W. Phelps to “Dear Brethren,” Dec. 15, 1833, i le JSP, D3:383.

8. ◀ Minutes, Feb. 24, 1834, i le JSP, D3:456–57. Autu: Zion’s Camp (Camp of Israel)

9. ◀ Mataupu Faavae ma Feagaiga 103:15, 27 (Revelation, Feb. 24, 1834, at josephsmithpapers.org); Woodruff, Journal, Apr. 1, 1834.

10. ◀ Woodruff, Journal, Apr. 1, 1834.

11. ◀ Woodruff, Journal, Apr. 11, 1834.

12. ◀ Woodruff, Journal, Apr. 26, 1834; Historian’s Office, Brigham Young History Drafts, 1856–58, 3. Autu: Daily Life of First-Generation Latter-day Saints

13. ◀ Holbrook, Reminiscences, 34–35; Radke, “We Also Marched,” 152–54, 160–61.

14. ◀ Woodruff, “History and Travels of Zion’s Camp,” 3–4; JSP, D4:138, note 182.

15. ◀ Holbrook, Reminiscences, 34; Woodruff, Journal, May 1, 1834; Joseph Smith History, 1838–56, volume A-1, 477–78.

16. ◀ William W. Phelps to Joseph Smith, Dec. 15, 1833, in JSP, D3:382–86; Robert W. Wells to Alexander Doniphan and David R. Atchison, Nov. 21, 1833, copy, William W. Phelps, Collection of Missouri Documents, Church History Library; Daniel Dunklin to David R. Atchison, Feb. 5, 1834, in “Mormon Difficulties,” Missouri Intelligencer and Boon’s Lick Advertiser, Mar. 8, 1834, [1]. Autu: Zion’s Camp (Camp of Israel)

17. ◀ It Becomes Our Duty to Address You on the Subject of Immediately Preparing [Kirtland, OH: May 10, 1834], copy at Church History Library; Sidney Rigdon and Oliver Cowdery to “Dear Brethren,” May 10, 1834, in Cowdery, Letterbook, 49–50; Sidney Gilbert and others to Daniel Dunklin, Apr. 24, 1834, copy, William W. Phelps, Collection of Missouri Documents, Church History Library.

18. ◀ Kimball, “Journal and Record,” 8; tagai foi Deuteronomy 1.

19. ◀ Joseph Smith to Emma Smith, June 4, 1834, i le JSP, D4:52–59; Bradley, Zion’s Camp, 27–28.

20. ◀ Joseph Smith to Emma Smith, June 4, 1834, i le JSP, D4:54.

21. ◀ Joseph Smith to Emma Smith, June 4, 1834, in JSP, D4:52–59; “The Outrage in Jackson County, Missouri,” The Evening and the Morning Star, June 1834, [8].

22. ◀ “Extracts from H. C. Kimball’s Journal,” Times and Seasons, Feb. 1, 1845, 6:788–89; George A. Smith, Autobiography, 29; Minutes, Aug. 28–29, 1834, i le JSP, D4:125

23. ◀ Minutes, Aug. 28–29, 1834, in JSP, D4:129–30, faaopoopo le faamamafa.

24. ◀ Minutes, Aug. 28–29, 1834, i le JSP, D4:129–30. Autu: Dissent in the Church

25. ◀ Kimball, “Journal and Record,” 11; see also Crawley and Anderson, “Political and Social Realities of Zion’s Camp,” 413.

26. ◀ Kimball, “Journal and Record,” 11; Joseph Smith History, 1838–56, volume A-1, 477–78.

27. ◀ Holbrook, Reminiscences, 36. O le uluai faapogai o loo i ai le faamatalaga i le taimi ua tuanai: “Afai sa naunau ia tuafafine e o e nofo’olo faatasi ma le tolauapiga, sa mafai ona latou o faatasi ai.”

28. ◀ Holbrook, Reminiscences, 36.

29. ◀ George A. Smith, Autobiography, 33; Pratt, Autobiography, 123–24; Daniel Dunklin to John Thornton, June 6, 1834, i le “The Mormons,” Missouri Intelligencer and Boon’s Lick Advertiser, July 5, 1834, [2].

30. ◀ Rich, Diary, June 14, 1834.

31. ◀ George A. Smith, Autobiography, 36; “Extracts from H. C. Kimball’s Journal,” Times and Seasons, Feb. 1, 1845, 6:789. Autu: Slavery and Abolition

32. ◀ George A. Smith, Autobiography, 36–37; McBride, Reminiscences, 5; “Extracts from H. C. Kimball’s Journal,” Times and Seasons, Feb. 1, 1845, 6:789–90.

33. ◀ Hancock, Autobiography, 145; Holbrook, Reminiscences, 37.

34. ◀ George A. Smith, “My Journal,” 216; George A. Smith, Autobiography, 37; McBride, Reminiscences, 5–6; “Extracts from H. C. Kimball’s Journal,” Times and Seasons, Feb. 1, 1845, 6:790.

35. ◀ “Extracts from H. C. Kimball’s Journal,” Times and Seasons, Feb. 1, 1845, 6:790; George A. Smith, Autobiography, 37; Woodruff, Journal, May 1834.

36. ◀ Joseph Smith History, 1838–56, volume A-2 (fair copy), 332.

37. ◀ Joseph Smith History, 1838–56, volume A-1, 496–97; “Extracts from H. C. Kimball’s Journal,” Times and Seasons, Feb. 1, 1845, 6:790.

38. ◀ Declaration, June 21, 1834, i le JSP, D4:65–69; George A. Smith, Autobiography, 38; Holbrook, Reminiscences, 37–38; McBride, Reminiscences, 6; Joseph Smith History, 1838–56, volume A-1, 497–98; “Propositions, &c. of the ‘Mormons,’” The Evening and the Morning Star, July 1834, [8].

39. ◀ George A. Smith, Autobiography, 39–40; McBride, Reminiscences, 6; Holbrook, Reminiscences, 38; Baldwin, Account of Zion’s Camp, 13; Joseph Smith History, 1838–56, volume A-1, 497–98.

40. ◀ Mataupu Faavae ma Feagaiga 105 (Revelation, June 22, 1834, at josephsmithpapers.org). Autu: Endowment of Power

41. ◀ Tagai Historical Introduction to Revelation, June 22, 1834 [DC 105], i le JSP, D4:70–72.

42. ◀ Account with the Church of Christ, circa Aug. 11–29, 1834, in JSP, D4:135–55; Doctrine and Covenants 105 (Revelation, June 22, 1834, at josephsmithpapers.org).

43. ◀ Wilford Woodruff, i le Journal of Discourses, Dec. 12, 1869, 13:158.

44. ◀ Wilford Woodruff, i le Journal of Discourses, July 27, 1862, 10:14; Minute Book 2, Nov. 5, 1834.

Mataupu 19

Tausimea i Luga o Lenei Galuega

A o faataapeina le Tolauapiga a Isaraelu, sa osofaia e se pepesi mai o le kolera faataumaoi ona tagata uma. O le Au Paia sa malolosi i ni nai itula ua mavae, sa solovi ifo, ma sa le mafai ona gaoioi. Sa na o le faasuati ma faasuati ma mafatia i tiga ogaoga o manava. Sa faatumulia le tolauapiga i le fetagisi o e mama’i, ma o le toatele o tamaloloa sa matua vaivai ma sa le mafai ona tiute e leoleo.

O Nancy Holbrook o se tasi o tagata muamua na ma’i. O lona uso faaletulafono o Eunike sa lei umi ae ma’i atu foi ma ia, ma sa lofituina le oso faamalosi o maso.[1] Sa alu le tele o le taimi o Uilifoti Uitilafi i le po ma le isi aso e tausi ai se tamaloa ma’i i lana vaega.[2] Sa tuuina atu e Iosefa ma toeaina o le tolauapiga ni faamanuiaga i e mama’i, ae e lei pine ae taia foi le toatele o i latou i le faama’i. Sa oo ina ma’i Iosefa ina ua mavae ni nai aso ma sa le mafai ona ia tuua lona faleie, ma sa le mautinoa pe o le a ola o ia.[3]

Ina ua amata ona maliliu tagata, sa aui e Heber Kimball, Polika Iaga, ma isi ia tino i palanikeke ma tanu i autafa o se vaitafe laitiiti lata ane.[4]

Sa faasolo ina mavae atu le kolera ina ua mavae ni aso, ma maea atu ai i le amataga o Iulai. E oo atu i lena taimi, ua silia ma le onosefulu le Au Paia na mama’i. Sa toe malosi mai Iosefa, e faapena foi Nanise, Eunike, ma le toatele o tagata i le tolauapiga. Ae e silia ma le toasefululua le Au Paia na maliliu i le taimi na pipisi mai ai, e aofia ai ma Sini Gilbert ma Peti Parrish, o ni nai fafine i le tolauapiga. Sa faanoanoa Iosefa mo e na aafia ma o latou aiga. O le tagata mulimuli na maliu o Iese Samita, lona tausoga.[5]

O le tulata foi o Iosefa ia i le oti o se faamanatu i le faigofie tele ona aveesea lona ola mai ia te ia. I le luasefulu-valu tausaga o lona matua, sa atili popole o ia e uiga i le faamaeaina o lana misiona paia.[6] Afai ae oti nei o ia, pe o le a le mea o le a tupu i le ekalesia? Pe ua lava lona malosi e faaauau ai pe a oti o ia?

I le mulimuli ai i le taitaiga a le Alii, sa faia ai lava e Iosefa ia suiga i le au taitai o le ekalesia e fefaasoaai ai avega o le taitaiga. E oo mai i le taimi lea, o latou galulue ma Sini Rikitone ma Feterika Viliamu i le au peresitene o le ekalesia. Sa ia atofaina foi Katelani e avea ma siteki o Siona, po o se ofisa aloaia mo le faapotopotoina o le Au Paia.[7]

E lei leva tele atu, ina ua maea ona maua mai se faaaliga vaaia i le ala na faatulaga ai e Peteru le ekalesia anamua, sa faatulagaina e Iosefa se fono a fautua maualuga o faitaulaga sili e toasefululua i Katelani e fesoasoani ia te ia e pulea le siteki ma taitai pe a leai o ia.[8]

O le taimi lava na maui atu ai le kolera, sa faatulagaina atili ai e Iosefa le ekalesia. O le fono ai ma taitai o le ekalesia i le Itumalo o Kalei ia Iulai 1834, sa ia faatuina ai se fono a fautua maualuga i Misuri ma tofia ai Tavita Uitimera e pulefaamalumalu i le ekalesia iina faatasi ai ma le fesoasoani a ni fesoasoani se toalua, o Viliamu Phelps ma Ioane Uitimera.[9] Ona ia malaga atu lea i Katelani, ma le naunau e faamaea le malumalu ma maua ai faaeega o le mana lea o le a fesoasoani i le Au Paia e laveai mai Siona.

Sa iloa e Iosefa o loo faamalumalu mai ni faafitauli tetele. Ina ua tuua e ia ia Katelani i lena tautotogo, ua ta’ifa futu le maualuluga o puipui piliki, ma o le taunuu mai o ni nai tagata faigaluega tomai i le taulaga na ia maua ai le faamoemoe faapea o le a iloa ai e le Au Paia le fuafuaga a le Alii mo Lona maota. Peitai o mea na faaleagaina i Initipene---o le ofisa lomitusi, o le faleoloa, ma le tele o laueleele---na mafatia ai le Au Paia i tulaga tautupe. O Iosefa, Sini, ma isi taitai o le ekalesia sa matua tetele foi aitalafu, sa latou faia ni nonogatupe tetele e faatau ai fanua mo le malumalu i Katelani ma faatupe ai le Tolauapiga a Isaraelu.

I le tapunia ai o pisinisi a le ekalesia pe ua faaletonu, ma le leai o se faiga faatuatuaina e ao mai ai ni foai mai le Au Paia, o le a le mafai ai e le ekalesia ona totogi tupe mo le malumalu. Afai e tuai ona totogi tupe totogi a Iosefa ma isi taitai, e mafai foi ona latou le maua le maota paia ae maua e e o nofo aitalafu ai. Afai foi latou te le maua le malumalu, pe mafai faapefea la ona latou maua le faaeega o le mana ma laveai mai Siona?[10]

I tua i Katelani, sa faamatalatala ai e Sini Rikitone le naunautaiga o Iosefa e faamaea le malumalu. “E tatau ona tatou faaaogaina taumafaiga uma e faamaea ai lenei fale i le taimi ua atofaina,” sa ia ta’u atu ai i le Au Paia. “O luga o lea fale o loo faalagolago i ai le faaolataga o le ekalesia faapea foi le lalolagi.”[11]

Sa faafoe e Sini le agaigai i luma o le malumalu a o i ai Iosefa i Misuri. O le le lava o taulelea e faia le galuega, sa faatauanau ai e Atemusi Mileta, o le faatonu o le fausaga, ia tamaloloa matutua faapea foi ma fafine ma tamaiti e galulue i le fausaga. O le toatele o fafine sa faia galuega sa masani ona faia e tamaloloa, ma fesoasoani i e tipi maa ma le aveina o taavaletoso i le vilimaa ma toe aumai, e la’u ai maa mo le malumalu. E oo atu i le taimi na toe foi mai ai Iosefa ma le Tolauapiga a Isaraelu i Katelani, ua tulai mai puipui ua tele atu futu le maualuluga i luga ae o le faavae.

O le toe foi mai o le tolauapiga na uunaia ai le fausaga i le taumafanafana ma le tautoulu o le 1834.[12] Na eli e le Au Paia maa, aveina atu i le tulaga o le malumalu, ma fausia i luga puipui o le malumalu mai i lea aso i lea aso. Sa faigaluega ia Iosefa faatasi ma le au faigaluega a o latou tipiina poloka maa mai se alia lata ane. Sa galulue nisi i le ili laupapa a le ekalesia e saunia ai laupapa mo utupoto, taualuga, ma le fola. O isi sa fesoasoani e sii i luga ogalaau ma faaee i luga le fatamanu i mea sa manaomia ai.[13]

O le taimi lea, sa gaosia ai e Ema ma isi fafine ia lavalava mo le au faigaluega ma fafaga i latou. O Vilate Kimball, le faletua o Heber, sa viliina le selau pauna o fulumamoe e fai ai filo, ma lalagaina ai ie, ma suiina ai lavalava mo le aufaigaluega, ma na te lei tuuina sina vaega e pei o se pea totini faaleoleo mo ia lava.

O le naunau o le Au Paia mo le faamaeaina o le malumalu na faamalosiauina ai Sini, ae sa faateleina le aitalafu a le ekalesia i lea aso ma lea aso, ma o le sainia ai o lona igoa i le tele o nonogatupe aupito tetele, sa ia iloa ai o le a faaleagaina lona tulaga tautupe pe afai e le toe totogia e le ekalesia na nonogatupe. Ina ua ia vaaia le matitiva o le Au Paia ma osigataulaga sa latou faia e faamaea ai le malumalu, sa fefe foi Sini nei o latou le maua lava ia punaoa po o le manao e faamaeaina.

I le faatumulia ai i le popole, na te ae ai i nisi taimi i le tumutumu o puipui o le malumalu ma aioi atu i le Atua e auina mai i le Au Paia ia tupe latou te manaomia e faamaea ai le malumalu. A o tatalo o ia, sa toulu mai loimata i ona mata i luga o maa sa i lalo ifo o ona vae.[14]

E limaselau maila i matusasae o Katelani, sa teu ese ai ma le faaeteete e Karoline Tipeta e luasefulu-tasi-tausaga le matua se vaega tupe tele faatasi ma lavalava ma isi mea sa ia aumaia mai Niu Ioka i Misuri. O ia ma lona tuagane laitiiti o Harrison sa agai atu i sisifo, ma le faamoemoe e faamautu i se mea e lata i le Itumalo o Siakisone. Sa faalogo i la’ua i le sauaga o le Au Paia iina, ae sa la mananao e usitai i le poloaiga a le Alii e faapotopoto i Misuri ma faatau ia laueleele i Siona a o lei faoa e fili o le ekalesia.[15]

O le poloaiga sa avea o se vaega o le faaaliga na maua e Iosefa ina ua uma ona ia iloa le tutulieseina o le Au Paia mai Siona. “Faatau uma laueleele,” o le faitauga lea, “ia e mafai ona faatau mai le Itumalo o Siakisone, ma itumalo taulalata ane.” O tupe sa tatau ona maua mai i foai. “Tuu atu i ekalesia uma e faapotopoto faatasi a latou tupe uma,” sa faatonu mai ai le Alii, “ma ia tofia tamalii, o alii popoto, ma auina atu i latou e faatau mai nei laueleele.”[16]

Ina ua faalogo ia taitai o le paranesi a Karoline e uiga i le faaaliga, sa latou taloina se vaega toalaiti o le Au Paia e anapopogi ma tatalo mo le fesoasoani a le Alii i le aoina o tupe e faatau ai fanua i Misuri. O nisi tagata o le paranesi sa tuuina atu ni foai tetele o tinoitupe ma meatotino i le teugatupe. O isi na latou foai atu ni nai tala.

Sa i ai ia Karoline pe tusa ma le $250 sa mafai ona ia tuu i le teugatupe. Sa o se tupe tele atu nai lo mea na foai atu e se isi lava o le paranesi, ma atonu foi e sili atu nai lo se mea sa faamoemoe se tasi na te tuuina atu, ae sa ia iloaina o le a fesoasoani i le Au Paia e laveai mai ai le laueleele folafolaina. Ina ua ia faaopoopo atu lana foai i le teugatupe, sa oo le aofai i le tusa ma le $850, o se aofaiga tele naua o tupe.

Ina ua maea le fono, sa filifilia ia Harrison ma lona tausoga o Ioane e malaga i Misuri e faatau mai le laueleele. Sa tonu ia Karoline e alu latou te o, ma puipuia lana sea o le foai. Ina ua uma ona foia e Ioane ni pisinisi ma ua saunia foi e tagata o le aiga se autoso o le taavale toso mo i latou, sa saunia le toatolu e malaga mo Misuri.

Sa ae atu i totonu o le taavale solofanua, ma sa sagisagi atu Karoline i le amataina o se olaga fou i Sisifo. Talu ai sa fuafua e le au Tipeta e malolo i Katelani ao malaga atu, sa avatu e o latou taitai o le paranesi ia i latou se tusi o le faailoaga i le perofeta, e faamalamalama atu ai le mea na maua mai ai le tupe ma le mea sa latou faamoemoe e fai i le tupe.[17]

I le tautoulu atoa o le 1834, sa faasolosolo atili ai pea i tua ma atili ai ona tuai tupe totogi a Iosefa ma isi taitai o le ekalesia o fanua o le malumalu, ma na faaputuputu pea foi le tului o nonogatupe. Sa ofo atu e nisi o le aufaigaluega o latou taimi e galulue ai i le malumalu, e taufaamama ai le avega tautupe a le ekalesia. A i ai ni tinoitupe faasili po o oloa a aiga, o nisi taimi latou te ofoina atu ai i le ekalesia mo galuega faatino o le malumalu.[18]

O isi tagata, i totonu ma fafo o le ekalesia, sa faaopoopo atu aitalafu, ma nono atu tupe e tulei ai i luma le galuega. Ona totogi ai lea e foai ma nonogatupe ia mea manaomia o le galuega ma mafai ai e tagata semanu e le faigaluega ona galulue.[19]

O nei taumafaiga na mafai ona maualuluga atili ai ia puipui o le malumalu, ma i masina faaiu o le tausaga, sa lava le maualuluga mo le amataina o galuega i laupapa ma faataatitia ai utupoto mo le fogafale i luga. Ae sa utiuti pea lava tupe, ma sa tatalo e le aunoa ia taitai o le ekalesia mo nisi tupe.[20]

I le amataga o Tesema, sa taunuu ai le aiga o Tipeta i Katelani, ma sa tuu atu e Harrison ma Ioane le tusi a lo latou paranesi i le fono a fautua maualuga. Faatasi ai ma le taumalulu e le o toe mamao, sa latou fesili i le aufono pe tatau ona latou faaauau pea i Misuri pe nonofo ai i lea vaitau i Katelani. Ina ua maea se talatalanoaga, sa fautuaina e le aufono e nonofo le aiga i Ohaio seia oo i le tautotogo.

I le matua manaomia ai o tupe, sa talosagaina ai e le aufono ia taulelea e nono atu i le ekalesia sina tupe, ma folafola atu e toe totogi a o lei oo i le taimi e tuua ai i le tautotogo. Sa ioe Harrison ma Ioane e faaune atu i le ekalesia se vaega o le $850 mai le latou paranesi. . Talu ai o se vaega tele o lena tupe e a Karoline ia, sa taloina o ia e le aufono i le fonotaga ma sa faamalamalama atu i ai tuutuuga o le nonogatupe, lea sa ia fiafia e taliaina.

O le aso na sosoo ai, sa olioli ia Iosefa ma Oliva a o la faafetai atu i le Alii mo le faamama avega tautupe na aumaia e le aiga o Tipeta.[21]

Na faateleina nonogatupe ma foai na oo mai i le ekalesia i lena taumalulu, ae sa iloa e Iosefa o le a le lava pea e taulima ai le tau faatupulaia o le malumalu. Peitai, sa faaalia e Karoline Tipeta ma lona aiga, e toatele le Au Paia i paranesi mamao o le ekalesia sa mananao e faia la latou vaega i le galuega a le Alii. A o lalata mai le tausaga fou, sa iloa e Iosefa ua manaomia ona ia sueina se auala e faamalolosia ai nei paranesi ma sailia la latou fesoasoani i le faamaeaina o le malumalu ina ia mafai ai ona faaeeina le Au Paia i le mana.

Na oo mai le tali i se faaaliga na maua e Iosefa i ni nai tausaga ua mavae, lea na poloaiina ai Oliva Kaotui ma Tavita Uitimera e sailia ni aposetolo e toasefululua e talai le talalelei i le lalolagi. E faapei o aposetolo i le Feagaiga Fou, o nei alii e tatau ona galulue o ni molimau faapitoa a Keriso, e papatiso atu i Lona suafa ma faapotopoto tagata liliu mai i Siona ma ona paranesi.[22]

I le avea ai o se korama, sa tatau foi i aposetolo e toasefululua ona galulue o se aufono maualuga femalagaai ma auauna atu i eria e i fafo atu o le vaavaaiga a fautua maualuga i Ohaio ma Misuri.[23] I lea malosiaga, e mafai ona latou faatonutonuina le galuega faifeautalai, vaaia paranesi, ma sue tupe mo Siona ma le malumalu.

I se tasi Aso Sa i le amataga o Fepuari, sa valaaulia ai e Iosefa ia Polika ma Iosefa Iaga i lona fale. “Ou te mana’o e te lua logoina atu i le usoga uma o loo nonofo i paranesi, i se mamao talafeagai mai lenei nofoaga, ina ia faapotopoto i se konafesi aoao i le Aso Toonai a sau,” na ia ta’u atu ai i le au uso. I lena konafesi, sa ia faamalamalama atu ai, o le a tofia alii e toasefululua i le korama fou.

“Ma o oe,” sa fai atu ai Iosefa ia Polika, “o se tasi o i latou na.”[24]

O le vaiaso na sosoo ai, aso 14 Fepuari, 1835, sa faapotopoto ai le Au Paia i Katelani mo le konafesi. I lalo o le taitaiga a Iosefa, sa faasilasila atu ai e Oliva, Tavita, ma o latou uso a molimau o le Tusi a Mamona, o Matini Harisi, ia sui o le Korama a Aposetolo e Toasefululua. O nei alii ua valaauina sa faia ni misiona talai, ma o le toavalu o i latou sa savavali i le Tolaupiga a Isaraelu.[25]

O Tomasi Marsh ma Tavita Patten, ua taitolusefulu ma ona tupu tausaga, o uso aupito matutua ia o le Toasefululua. O Tomasi o se tasi o uluai tagata liliu mai, na maua se molimau i le Tusi a Mamona, a o lolomiina kopi muamua o le tusi. Na auauna atu Tavita i lea misiona ma lea misiona i le tolu tausaga talu lona liliu mai.[26]

E pei ona ta’ua i se vaiaso na muamua atu e Iosefa, sa tofia foi Polika i le korama. Sa faapena foi i lana uo sili, o Heber Kimball. O ia alii e toalua sa galulue faamaoni o ni kapeteni i le Tolauapiga a Isaraelu. Ia o le a toe tuua foi e Polika lona nofoa o se kamuta ma Heber i lana uili fai omea, ae o i le feau a le Alii.

E faapei o aposetolo o le Feagaiga Fou, o Peteru ma Aneterea ma Iakopo ma Ioane, e toalua soa o le au uso na tofia i le Toasefululua. O Pale ma Osona Palate sa faasalalauina atu le talalelei i sasae ma sisifo ma ua tuuto atu nei i la’ua lava e galulue i paranesi o le ekalesia i soo se mea. O Luka ma Limani Johnson, sa talai atu i saute ma matu ma o le a toe o atu foi, i le taimi nei ma le pule faaaposetolo.[27]

Sa filifilia e le Alii i latou sa aotauina ma i latou foi e lei aooga. O Osona Haite ma Viliamu McLellin sa faiaoga i le Aoga a Perofeta ma sa aumaia lo la’ua atamai naunau i le korama. E ui ina sa na o le luasefulu tolu tausaga le matua, ae o Ioane Boynton sa matua faamanuiaina lava o se faifeutalai ma sa na o ia le aposetolo sa alu i se iunivesite. O le uso laitiiti o le perofeta o Viliamu e lei maua le faamanuiaga lea e tasi o le aotauina aloaia, ae o ia o se failauga e susua upu, e le fefe e fetaiai ma tetee, ma e vave foi i le puipuia o e le tagolima.[28]

Ina ua uma ona tofia ia aposetolo, sa tuu atu ia i latou e Oliva se poloaiga faapitoa. “Ia aua lava nei fiu e taumafai seia iu ina ua outou vaai i le Atua, faafesagai,” na ia ta’u atu ai ia te i latou. “Ia faamalosia o outou faatuatua; ia lafoai ese o outou masalosaloga, a outou agasala, ma o outou le talitonu uma; ma e leai se mea e mafai ona taofia outou mai le o mai i le Atua.”

Sa ia folafola atu ia te i latou o le a latou talai atu le talalelei i malo mamao ma faapotopoto mai le tele o fanau a le Atua i le saogalemu o Siona.

“O le a avea o outou ma tausimea i luga o lenei galuega,” na ia molimau atu ai. “Ua ia i tatou se galuega e fai lea e leai lava nisi tagata e mafai ona faia. E tatau ona outou folafola atu le talalelei i lona faigofie ma le mama a’ia’i, ma e matou te fautuaina atu outou i le Atua ma le upu o Lona alofa tunoa.”[29]

E lua vaiaso talu ona uma ona faatulaga le Toasefululua, sa faatuina ai e Iosefa se isi korama o le perisitua e au faatasi atu ma aposetolo i le faasalalauina o le talalelei, e faamalolosia ia paranesi, ma ao mai foai mo le ekalesia. O uso o lenei korama fou, sa ta’ua o le Korama a Fitugafulu, o tama tuai uma o le Tolauapiga a Isaraelu. Sa tatau ona latou femalagaai i nuu mamao ma le lautele, e mulimuli i le faataitaiga a le Feagaiga Fou o soo fitugafulu sa femalagaai taitoalua i aai uma e folafola atu le afioga a Iesu.[30]

Sa filifilia e le Alii alii e toafitu e pulefaamalumalu i le korama, e aofia ai Iosefa Iaga ma Sylvester Samita, le kapeteni o le vaega sa tauaimisa ma le perofeta i le taimi o le savaliga a le Tolauapiga a Isaraelu. Faatasi ai ma le fesoasoani a le aufautua maualuga a Katelani, sa foia e nei alii e toalua a la feeseeseaiga i lena taumafanafana ma faia ni faaleleiga.[31]

E lei umi ona valaauina i latou, ae talanoa atu le perofeta i korama fou. “O nisi o outou o loo feitai ia te au ona sa outou le tau i Misuri,” na ia fai atu ai. “Ae faataga mai au ou te ta’u atu ia te outou, e lei finagalo le Atua ia te outou e tau.” Nai lo lena, sa faamalamalama atu e Iosefa, sa valaauina i latou e le Atua i Misuri e tofotofo lo latou naunautai e ositaulaga ma faapaia o latou olaga i Siona, ma ia faateleina le mana o lo latou faatuatua.

“O le a le mafai ona Ia faatulagaina lona malo i ni tamalii e toasefululua e tatalaina faitotoa o le talalelei i atunuu o le lalolagi, ma ni tamalii e toa fitusefulu i lalo o la latou taitaiga ia mulimuli i o latou tulagaaao, seiloga na Ia aveina i latou mai se tino o alii o e na ofoina atu o latou ola, ma o e na faia se osigataulaga maoae e pei ona sa faia e Aperaamo.”[32]

Faamatalaga

1. ◀ Holbrook, “History of Joseph Holbrook,” 17–18.

2. ◀ Woodruff, Journal, [June 1834].

3. ◀ Joseph Smith History, 1838–56, volume A-1, 505. Autu: Healing (Faamalologa)

4. ◀ Joseph Smith History, 1838–56, volume A-1, 506; faaopoopoga, 16, faamatalaga 18.

5. ◀ “Afflicting,” The Evening and the Morning Star, July 1834, [8]; Joseph Smith History, 1838–56, volume A-1, 509.

6. ◀ George A. Smith, i le Journal of Discourses, Nov. 15, 1864, 11:8; Joseph Smith, Journal, Jan. 11, 1834i le JSP, J1:25; “A Mormon Battle,” Erie Gazette, July 31, 1834, [3].

7. ◀ Faamatalaga, Mar. 8, 1832, i le JSP, D2:201–4; Minutes, Feb. 17, 1834, i le JSP, D3:435–39. Autu: First Presidency [au Peresitene Sili]; Wards and Stakes [Uarota ma Siteki]

8. ◀ Minutes, Feb. 17, 1834i le JSP, D3:435–39. Autu: High Council [Fautua Maualuga]

9. ◀ Minutes and Discourse, circa July 7, 1834, i le JSP, D4:90–96.

10. ◀ Tagai Robison, First Mormon Temple, 45–58; Bushman, Rough Stone Rolling, 306–8; and Staker, Hearken, O Ye People, 401–34.

11. ◀ Kimball, “Journal and Record,” 20.

12. ◀ Ames, Autobiography and Journal, [10]; tagai foi Probert and Manscill, “Artemus Millet,” 60–62.

13. ◀ Joseph Smith History, 1838–56, volume B-1, 553; Johnson, Reminiscences and Journal, 17–18; Staker, Hearken, O Ye People, 421–26, 436. Autu: Kirtland Temple [Malumalu o Katelani]

14. ◀ Kimball, “Journal and Record,” 20.

15. ◀ Tippets, Autobiography, [9]–[10]; tagai foi Doctrine and Covenants 101:67–73 (Revelation, Dec. 16–17, 1833, i le josephsmithpapers.org).

16. ◀ Mataupu Faavae ma Feagaiga 101:70–73 (Revelation, Dec. 16–17, 1833, i le josephsmithpapers.org).

17. ◀ Tippets, Autobiography, [8]–[10]; Minutes, Nov. 28, 1834, i le JSP, D4:182–88; Editorial Note and Joseph Smith, Journal, Nov. 29, 1834, i le JSP, J1:46–47.

18. ◀ Tagai Staker, Hearken, O Ye People, 412–28, 435–37.

19. ◀ Tagai Mataupu Faavae ma Feagaiga 90:28–29 (Revelation, Mar. 8, 1833, i le josephsmithpapers.org); Tullidge, Women of Mormondom, 441; Staker, Hearken, O Ye People, 436, faamatalaga 8–9; Joseph Smith, Journal, Sept. 23, 1835, i le JSP, J1:62; ma Ames, Autobiography and Journal, [12].

20. ◀ Ames, Autobiography and Journal, [10]; Corrill, Brief History, 21, i le JSP, H2:151; Joseph Young to Lewis Harvey, Nov. 16, 1880, Church History Library; Robison, First Mormon Temple, 50.

21. ◀ Tippets, Autobiography, [11]–[12]; Minute Book 1, Nov. 29–30, 1834; Editorial Note and Joseph Smith, Journal, Nov. 29, 1834, i le JSP, J1:46–47.

22. ◀ Mataupu Faavae ma Feagaiga 18 (Revelation, June 1829–B, i le josephsmithpapers.org)

23. ◀ Mataupu Faavae ma Feagaiga 102:30 (Revised Minutes, Feb. 18–19, 1834, i le josephsmithpapers.org).

24. ◀ Young, History of the Organization of the Seventies, 1.

25. ◀ Minutes, Discourse, and Blessings, Feb. 14–15, 1835, i le JSP, D4:219–28. Autu: Quorum of the Twelve (Korama o le Toasefululua)

26. ◀ Patten, Journal, [1]–[2], [4]–[14].

27. ◀ Tagai biographical entries for Luke Johnson, Lyman Eugene Johnson, Parley Parker Pratt, and Orson Pratt, Joseph Smith Papers website, josephsmithpapers.org.

28. ◀ Tagai biographical entries mo Orson Hyde, William Earl McLellin, John Farnham Boynton, ma William B. Smith Smith, Joseph Smith Papers website, josephsmithpapers.org.

29. ◀ Joseph Smith History, 1838–56, volume B-1, 574; Minutes and Blessings, Feb. 21, 1835, i le JSP, D4:237–47.

30. ◀ Luka 10:1. Autu: Quorum of the Seventy [Korama a Fitugafulu]

31. ◀ Minutes and Blessings, Feb. 28–Mar. 1, 1835, i le JSP, D4:255–64; Joseph Smith History, 1838–56, volume B-1, 577–78; Minutes, Aug. 11, 1834, i le JSP, D4:97–101; Minutes, Aug. 23, 1834,i le JSP, D4:108–9; Minutes, Aug. 28–29, 1834, i le JSP, D4:120–35; Sylvester Smith to Oliver Cowdery, Oct. 28, 1834, i le LDS Messenger and Advocate, Oct. 1834, 1:10–11.

32. ◀ Young, History of the Organization of the Seventies, 14

Mataupu 20

Aua Le Tuliesea Au

I le taimi o le taumafanafana o le 1835, a o o aposetolo mo ni misiona i setete i sasae ma Kanata, sa galulue faatasi le Au Paia e faamaea le malumalu ma sauniuni mo le faaeega mai o le mana. I le faasaoina mai vesiga ma mea na leiloloa ia na puapuagatia ai le Au Paia i Misuri, sa tuputupu ae Katelani ma manuia faaleagaga ao potopoto atu tagata liliu mai i le taulaga ma ofo atu o latou lima i le galuega a le Alii.[1]

Ia Iulai, sa oo mai ai i le taulaga se pepa e faasalalau mai ai “Measina a Aikupito” Sa ta’u mai ai le mauaina o le fiaselau o mami i se loa Aikupito. O nisi o nei mami, faapea le tele o taaiga o papatusi, sa faaalia i vaega eseese o le Iunaite Setete, ma sa tosina mai ai le motu o tagata e toatele e matamata.[2]

O Michael Chandler, o le tamaloa sa faia faaaliga o nei measina, sa faalogo e uiga ia Iosefa ma sa sau ai i Katelani e vaai pe manao o ia e faatau nei mea.[3] Sa suesue e Iosefa ia mami, ae sa sili ona ia tosina atu i taaiga. Sa faatumulia i tusiga e ese ma ata uiga ese o tagata, vaa, manulele, ma gata.[4]

Sa faatagaina e Chandler le perofeta e ave ia taaiga i le fale ma suesue ai i le po. Sa iloa e Iosefa e taua le matafaioi a Aikupito i olaga o le tele o perofeta i le Tusi Paia. Sa ia iloa foi o Nifae, Mamona, ma isi tusitala o le Tusi a Mamona sa latou tusia a latou upu i le mea sa faaigoa e Mamona o le “Faa-Aikupito toefaafou.”[5]

A o ia suesueina ia tusiga i luga o taaiga, sa ia iloaina ai o loo i ai aoaoga taua a le peteriaka o le Feagaiga Tuai o Aperaamo. O le feiloaiga ma Chandler i le aso na sosoo ai, sa fesili ai Iosefa pe fia le tau na ia manao ai mo taaiga.[6] Sa fai mai Chandler o le a ia faatoa faatauina atu ia taaiga faatasi ma mami, mo le $2,400.[7]

Sa matua tele naua le tau mai le mea sa gafatia e Iosefa. O la lava sa tauivi le Au Paia e faamaea le malumalu i ni tupe utiuti, ma e toaitiiti ni tagata i Katelani sa i ai tupe e faaune atu ia te ia. Ae sa talitonu ia Iosefa e talafeauga ia taaiga ma le tau, ma sa vave ona latou sueina faatasi ma isi se tupe ia lava e faatau ai measina.[8]

Sa le sagisagi fiafia uma tagata i le ekalesia atoa a o amata e Iosefa ma ana tusiupu ona taufaavasega ia faatusa anamua, ma le talitonuga e le o toe mamao ona faailoa mai lea e le Alii o nisi o a latou savali i le Au Paia.[9]

A le o autilo toto’a ia Iosefa i taaiga, na te tuuina taaiga ma mami e faalauiloa mo tagata asiasi mai. Sa matua fiafia Ema i measina ma sa faalogologo ma le faaeteete a o faamalamalama atu e Iosefa lona malamalama i tusitusiga a Aperaamo. Ina ua talosaga e tagata fiailoa e fia vaai i mami, e tele taimi na te faaalia atu ai e ia lava, ma faasoa atu mea sa aoao atu e Iosefa ia te ia.[10]

O se taimi faagaeetia e ola ai i Katelani. A o tulitulia pea e le au faitio le Au Paia, ma aitalafu o loo faaauau pea ona faapopoleina ai Iosefa ma Sini, sa mafai e Ema ona vaaia ia faamanuiaga o loo siosiomia ai o ia. Sa faamaea e le aufaigaluega i le malumalu le taualuga ia Iulai ma sa amata ai loa lava ona fau se tumutumu umi i luga.[11] Sa amata e Iosefa ma Sini ona faia sauniga o le Sapati i le fale e lei maea, o nisi taimi sa tosina mai ai se aofaiga tele pei o le tasi le afe ia tagata i totonu e faalogologo ia i latou o lauga.[12]

Ua nonofo nei Ema ma Iosefa i se fale i talaane o le malumalu, ma mai lona lotoa, sa mafai e Ema ona iloa atu Atemusi Mileta ma Iosefa Iaga o ufitia ia puipui i fafo o le malumalu i le namu lanumoana-efuefu, lea sa la ‘osi’osia ina ia foliga mai o ni poloka maa ua tatipi.[13] I lalo o le taitaiga a Atemusi, sa fesoasoani ai tamaiti e aoina fasi tioata taei ma mea omea e nuti i nutigamea ninii ma seu i le namu. I le lasusulu, o nutigamea ninii e feilafi ai puipui o le malumalu a o toe lafoia mai ai se susulu pei o tafa o se maataua[14]

Sa pisi le fale o Ema i taimi uma. E toatele tagata sa nonofo ma le au Samita, e aofia ai ma nisi o tamaloloa sa faagaoioia le ofisa lomitusi fou o le ekalesia. E le gata i le lolomiina o se nusipepa fou a le ekalesia, o le Latter Day Saints’ Messenger and Advocate, ae sa galulue foi nei tamaloloa i le tele o isi galuega faatino, e aofia ai viiga sa tuufaatasia e Ema faatasi ai ma le fesoasoani a Viliamu Phelps.[15]

O le tusi a Ema sa aofia ai ni viiga fou na tusia e le Au Paia ma isi galuega mai isi ekalesia Kerisiano. Sa tusia e Viliamu nisi o fatuga fou, e pei foi ona faia e Pale Palate ma se tasi faatoa liliu mai e igoa ia Eliza Snow. O le viiga mulimuli lea na tusia e Viliamu o “Le Agaga Paia ua pei o le Afi,” o se vii e faamanuina ai le Atua mo le toefuataiina mai o le talalelei.

Sa iloa e Ema o loo lolomiina foi e le au lomitusi se aofaiga o faaaliga na faaigoaina o le Mataupu Faavae ma Feagaiga. Na tuufaatasia i lalo o le vaavaaiga a Iosefa ma Oliva, o le Mataupu Faavae ma Feagaiga o se tuufaatasiga o faaaliga mai le Tusi o Poloaiga e lei lolomiina ma faaaliga aupito lata mai, faatasi ai ma se faasologa o lauga e uiga i le faatuatua ia na tuuina atu e taitai o le ekalesia i toeaina.[16] Sa taliaina e le Au Paia le Mataupu Faavae ma Feagaiga o se galuega o tusitusiga paia, e taua e pei o le Tusi Paia ma le Tusi a Mamona.[17]

O lena tautoulu, a o lata ina maea nei galuega faatino, sa o mai taitai o le ekalesia mai Misuri i Katelani e sauniuni mo le faapaiaga o le malumalu ma le faaeega o le mana. I le aso 29 Oketopa, sa talimalo ai Ema ma Iosefa i se taligasua i le afiafi e tali ai Eteuati Paterika ma isi o e sa taunuu mai. A o latou olioli i le lotogatasi sa latou lagonaina mo le tasi ma le isi, sa ta’u atu e Newel Whitney ia Eteuati e faapea sa ia faamoemoe e talisua ma ia i le tausaga a sau i Siona.

A o tilotilo atu i ana uo, sa fai mai Ema ua faamoemoe o ia o le a mafai e tagata uma o i ai i le taumafataga ona aufaatasi ai foi ma i latou i le laueleele folafolaina.

“Amene,” sa fai atu ai Iosefa. “Ia faia e le Atua.”[18]

Ina ua maea le taligasua, sa o atu Iosefa ma Ema i se fonotaga a le au fautua maualuga a Katelani. Sa molia e le uso laitiiti o Iosefa o Viliamu se fafine i le ekalesia ona o le sauaina faaletino o le afafine o lona toalua. O se tasi o molimau sa tautala i le faamasinoga o Lusi Samita, le tina o Iosefa ma Viliamu. I le taimi o lana molimau, sa faasalavei ai Iosefa ina ua amata ona ia tautala e uiga i se mea ua uma ona logo i ai le aufono ma foia.[19]

Na tulai ae Viliamu ma tuuaia Iosefa i le le talitonu i upu a lo la tina. Sa faliu atu Iosefa i lona uso ma faatonuina e nofo i lalo. Sa le amanaiaina e Viliamu o ia ma sa tu ai pea.

“Nofo i lalo,” sa toe fai atu ai Iosefa, a o taumafai o ia ia to’a.

Sa fai atu Viliamu o le a le nofo lava i lalo sei vagana ua tu’i faapalasi o ia e Iosefa.

Ma le gatete, sa faliu Iosefa e alu ese mai le potu, ae sa taofi o ia e lona tama ma fai atu ia te ia e nofo. Sa talosagaina e Iosefa le aufono ia toafimalie ma faauma le faamasinoga. E uma ane le fonotaga, ua lava lona to’a e faatofa lelei atu ai ia Viliamu.

Ae sa ita pea Viliamu, o loo talitonu pea e sese Iosefa.[20]

Ae o le taimi foi lea, na faafaigaluega ai e Ailama Samita ma lona toalua o Jerusha, ia Litia Bailey, o se tamaitai liliu mai e luasefulu-lua-tausaga le matua, e fesoasoani i lo latou fale mautotogi. Na papatisoina e Iosefa ia Litia i ni nai tausaga ua mavae, a o i ai i la’ua ma Sini i se misiona puupuu i Kanata.[21] E lei umi ae siitia mai Litia i Katelani, ma sa folafola atu e Ailama ma Jerusha e tausia o ia e pei o so la aiga.

Na pisi tele Litia i le galuega. O le malaga mai o taitai o le ekalesia mai Misuri i le taulaga e sauniuni ai mo le faapaiaga o le malumalu, sa kukaina ai e ia ma Jerusha ia meaai, teu moega, ma faamama le fale e le aunoa. Sa tau le maua sona taimi e talanoa ai ma tagata sa mautotogi i le fale, ae ui o lea, sa tosina atu lana vaai ia Newel Knight, o se uo ua leva a le au Samita.[22]

“O le tuagane ia Knight o se ua maliu lana ava,” sa fai atu ai Jerusha ia te ia i se tasi aso a o la galulue.

“Oi,” na fai atu ai Litia, ma le faafoliga e le o ano i ai.

“Na maliu lona toalua i le tautoulu na tea nei,” sa fai atu ai Jerusha. “Sa toeitiiti a nuti lona fatu.”

O le faalogo atu i le maliu o le toalua o Newel, sa afua ai ona toe manatua e Litia lona foi toalua.[23] Ina ua sefuluono ona tausaga, sa faaipoipo o ia i se taulealea e igoa ia Calvin Bailey. Ina ua uma ona la faaipoipo, sa malosi le inu o Calvin ma o nisi taimi na te fasia ai o ia ma lona afafine.

Sa i ai le taimi, na mamulu atu ai la latou faatoaga ona o le inu o Calvin, ma faamalosia ai i latou e mautotogi i se fale e laitiiti ifo. Sa fanauina ai e Litia se tama tama iina, ae sa na o se aso na ola ai le pepe. E lei leva ae tiai e Calvin ia Litia, ona la toe foi ai lea ma lana tama teine ma nonofo ma ona matua.

Sa foliga ua amata ona lelei le olaga, ae na iu ina ma’i lana tama teine. Ina ua oti o ia, sa peiseai o le toe fiafiaga o Litia ua uma atu foi. Ina ia fesoasoani ia te ia e taulima ona mafatiaga, o lea sa auina atu ai e ona matua o ia i ni uo i Kanata. O iina sa ia faalogo ai i le talalelei ma sa papatisoina ai, ma talu mai lena taimi, ua sili atu le fiafia o lona olaga ma sili atu le faamoemoe. Ae sa tuuatoatasi o ia ma sa moomoo mo se mafutaga faalesoa.[24]

I se tasi aso, na alu atu ai Newel ia te ia i se potu i le falealuga o le au Samita. “Ou te manatu o lou tulaga, faapea foi a’u, ua fai si tuulafoaiina,” na ia fai atu ai, a o tago atu i lona lima. “Atonu e mafai ona maua se ta mafutaga o le tasi ma le isi.”[25]

Sa nofo gugu Litia. “Ou te manatu ua e silafia lo’u tulaga,” na ia fai atu ai ma le faanoanoa. “Ou te matua le iloa lava pe o fea o i ai lo’u toalua, pe o ola foi pe ua oti.” O le leai o se tatalaga o le faaipoipoga mai ia Calvin, sa lei manatu ai o ia e mafai ona faaipoipo ia Newel.

“E sili ia te au le ositaulagaina o o’u lava lagona, e oo lava i le ola,” sa ia fai atu ai ia te ia a o lei tuua le potu, “nai lo le laa ese mai le mama po o le faatausuai foi i lo’u Tama Faalelagi.”[26]

O le aso na sosoo ma le aso na tauaimisa ai ma lona uso, sa maua ai e Iosefa se tusi mai ia te ia. Sa lei fiafia Viliamu ona sa tuuaia o ia e le au fautua maualuga, ae le o Iosefa, mo le feeseeseaiga. I le talitonu ai na sa’o o ia i le soona tautala ia Iosefa i luma o le au fautua maualuga, sa ia tauanau atu pea e feiloai na o i la’ua ma Iosefa e talipuipuia ana mea na fai.[27]

Sa malie atu Iosefa la te feiloai ma Viliamu, ma fautuaina ia tofu faasoa e i la’ua o la lagona i le mea sa tupu, ma faailoa o la sese, ma faatoese mo soo se mea sese sa fai. Talu ai o Ailama e i ai sona tosinaga toafimale i le aiga, o lea sa valaaulia ai o ia e Iosefa e faatasi atu ma i la’ua ma ia faia ai se faamasinoga talafeauga po o ai e sese.[28]

Sa sau Viliamu i le fale o Iosefa i le aso na sosoo ai, ma sa feauauai le au uso i le faamalamalamaina o le feeseeseaiga. Sa fai atu Iosefa na le fiafia o ia ona sa tali atu Viliamu i luma o le aufono ma sa lei faaaloalogia e ia lona tulaga o le peresitene o le ekalesia. Sa faafitia e Viliamu faapea na lei faaaloalo o ia ma finau atu pea o Iosefa na sese.

Sa faalogologo ma le toto’a ia Ailama i ona uso. Ina ua uma, sa amata ona ia tuu atu lona manatu, ae sa faasalavei ia Viliamu, ma tuuaia o ia ma Iosefa i le faafaupue atu o tuuaiga uma i ona luga. Sa taumafai ia Iosefa ma Ailama e faatoafilemu o ia, ae sa teva ese mai le fale. Mulimuli ane i lena aso, sa ia auina atu ia Iosefa lona laisene talai.

E lei leva ae iloa uma e Katelani le finauga. Na vaeluaina ai le aiga o le au Samita sa masani ona vavalalata, ma ua fefulituaa’i ai uso ma tuafafine o Iosefa o le tasi ma le isi. Ona o le popole nei faaaoga e le au faitio lea feeseeseaiga e faasagatau ai ia te ia ma le ekalesia, o lea na taumamao ai Iosefa mai ia Viliamu ma le faamoemoe o le a fai ifo le ita o lona uso.[29]

Ae sa faaauau pea ona faitioina e Viliamu ia Iosefa i vaiaso muamua o Novema, ma e lei pine ae faaituau foi le Au Paia ia. Sa tausalaina e aposetolo le amio a Viliamu ma faamata’u e aveesea mai o ia mai le Korama a le Toasefululua. Peitai, sa maua e Iosefa se faaaliga e uunaia ai i latou ia onosai ia Viliamu.[30]

I le matauina o fevaevaeaiga ua siomia ai o ia, sa amata ai ona faanoanoa ia Iosefa. O lena taumafanafana, sa galulue faatasi ai le Au Paia ma le faamoemoe ma le naunautai, ma sa faamanuiaina i latou e le Alii i faamaumauga a Aikupito ma le agaigai i luma tele o le malumalu.

Ae o le taimi nei, ua toetoe lava ina o latou oo i le faaeega o le mana, ae ua le mafai ona latou tutu faatasi i le loto ma le mafaufau.[31]

I le gasologa o le tautoulu o le 1834, sa tumau pea le naunau o Newel Knight e faaipoipo atu ia Litia Bailey. I le talitonu ai e faataga e le tulafono a Ohaio ia fafine ua tiai e a latou tane ona toe faaipoipo, o lea sa ia uunaia ai Litia e faagalogalo i le taimi ua fano. Ae e ui ina sa manao ia Litia e faaipoipo ia Newel, ae sa manaomia ona ia iloa po o le mea sa’o lea i fofoga o le Atua.

Sa anapogi ma tatalo ia Newel mo aso e tolu. I le aso lona tolu, sa ia talosagaina ai Ailama e sue mai ia Iosefa pe o se mea sa’o le faaipoipo atu ia Litia. Sa ioe Ailama e talanoa i lona uso, ma sa alu atu Newel e faigaluega i le malumalu ma se manava o loo gaogao ii.

O la lava sa faigaluega ia Newel ina ua taunuu atu Ailama i se taimi mulimuli ane o lena aso. Sa ta’u atu e Ailama ia te ia na fesili ia Iosefa i le Alii ma sa ia maua mai se tali e faapea ua tatau ia Litia ma Newel ona faaipoipo. “O le vave ona la faaipoipo, o le sili foi lena,” sa fai atu ai Iosefa. “Ta’u atu ia i la’ua e leai se tulafono o le a tiga ai i la’ua. E le tatau foi ona la fefefe i le tulafono a le Atua po o tagata.”

Sa matua ova le fiafia o Newel. Na tiai ana meafaigaluega, ae sa ia tamoe atu i le falemautotogi ma ta’u atu ia Litia le tala a Iosefa. Sa matua fiafia foi Litia, ma sa faafetai atu o ia ma Newel i le Atua i Lona agalelei. Sa talosagaina e Newel o ia la te faaipoipo, ma sa ia taliaina. Ona ia faanatinati atu lea i le potu’ai ma tatala lana anapogi.

Sa malilie ia Ailama ma Jerusha e la te faia le tali o le faaipoipoga i le aso na sosoo ai. Sa mananao Litia ma Newel ia Iosefa na te faia le sauniga, ae sa la iloaina na te lei faia lava se faaipoipoga muamua ma sa lei iloaina foi pe o ia te ia se pule faaletulafono e faia ai.

Peitai, o le aso na sosoo ai, a o valaaulia e Ailama ia malo mo le saunoga, sa ia ta’u atu ia Iosefa o loo ia sailia lava se tasi e faaipoipoina le ulugalii. “Taofi!” Sa alaga atu ai Iosefa. “O le a ou faaipoipoina i la’ua e a’u lava!”

O le tulafono a Ohaio ua faatagaina ai faifeau o ekalesia ua faatulagaina aloaia e faafaaipoipoina ulugalii.[32] O le mea e sili ona taua, sa talitonu Iosefa i lona tofi i le Perisitua Mekisateko ua faatagaina ai faalelagi o ia e faatino ia faaipoipoga. “Ua tuuina mai e le Alii le Atua o Isaraelu le pule e tuufaatasia ai tagata i noataga paia o le faaipoipoga,” na ia tautino atu ai, “ma mai le taimi lenei ma i e lua, o le a ou faaaogaina ai lena avanoa paia.”

Sa faafeiloaia e Ailama ma Jerusha ia le au valaaulia o le faaipoipoga i lo latou fale i se afiafi malulu ia Novema. Sa faatumulia le potu i le manogi sasala o le taumafataga o le faaipoipoga a o tatalo ma pepese le Au Paia i le faailogaina o le faamoemoe. Sa tu Iosefa ma fai atu ia Litia ma Newel e tutu faatasi ma ia i luma o le potu ma faatalofa o laua lima. Sa ia faamalamalama atu o le faaipoipoga sa faatuina e le Atua i le Faatoaga o Etena, ma e ao ona faapaiaina e le perisitua e faavavau.

I le faliu atu ai ia Litia ma Newel, sa ia faaosifeagaiga i laua o le a la mafuta o le tasi ma le isi i lenei olaga o se tane ma le ava. Sa ia faasilasila atu ua faaipoipoina i laua ma fautuaina i laua e amataina se aiga, ma faamanuiaina i laua ia faafualoa lo la soifua ma ia faamanuiaina.[33]

O le faaipoipoga a Litia ma Newel o se sulu mata’ina i se taumalulu faigata mo Iosefa. Talu mai lo la feeseeseaiga ma Viliamu, sa le mafai e ia ona taulai atu i taaiga faaAikupito po o le tapenaina o le Au Paia mo le faaeega o le mana. Sa ia taumafai e taitai ma le fiafia, ma mulimuli i le Agaga o le Alii. Ae o le faaletonu i totonu o lona aiga ma avega o le taitaiina o le ekalesia sa ono mamafatu, ma o nisi taimi sa ia tautala ma le inaina i tagata pe a latou faia ni mea sese.[34]

Ia Tesema, na amata ai e Viliamu ona faia se sosaiete felafolafoai faasamasamanoa i lona fale. Ma le faamoemoe o nei felafolafoaiga o le a maua ai avanoa e aoao mai ai ma aoao atu e ala i le Agaga, o lea sa tonu ai ia Iosefa e auai. O fonotaga muamua e lua a le sosaiete sa gasolo lelei, ae i le taimi o le faapotopotoga lona tolu, sa faasolo ina vevela ina ua faasalavei e Viliamu se tasi aposetolo i le taimi o le felafolafoaiga.

O lea faasalavei a Viliamu na afua ai ona fesiligia e nisi tagata pe o le a faifai pea le sosaiete. Sa oo ina ita ia Viliamu ma amata ai se finauga. Sa faasalavei ia Iosefa, ma e lei leva ae la felauai ma Viliamu ni upu faatiga.[35] Sa taumafai Iosefa le Matua, e faatoafilemu ona atalii, ae sa leai se tasi na faamaui, ma sa oso atu Viliamu i lona uso.

I le taumafai ai e puipuia o ia lava, o lea sa taumafai ai Iosefa e tatala lona peleue, ae sa lavelavea ona ogalima i lima o le peleue. Sa tui malosi o ia e Viliamu, ma toe tui ma toe tui, ma toe laga ai se manu’a o Iosefa i le taimi sa faataina ai o ia ma faafulumanuina. E oo atu i le taimi na taumafai ai nisi tamaloloa e aveese mai ia Viliamu, ua taatia ia Iosefa i le fola, ua tau le mafai ona gaoioi.[36]

Na mavae ni nai aso, a o toe malosi mai o ia i le misa, sa maua ai e Iosefa se feau mai lona uso. “Ua ou lagona e pei o se tiute le faia o se faamatalaga faamaualalo,” sa faaupu atu ai e Viliamu. I le fefe ai ua le agavaa mo lona valaauga, sa ia talosagaina ai Iosefa e aveese o ia mai le Korama a le Toasefululua.[37]

“Aua le tuliesea au ona o le mea sa ou faia, ae taumafai e laveai au,” sa ia aioi atu ai. “Ua ou salamo i le mea sa ou faia ia te oe.”[38]

Sa tali atu Iosefa i le tusi, ma faaali atu ai lona faamoemoe ia mafai ona la toe faalelei. “Talosia ia aveese e le Atua le feitagai mai lo’u va ma oe,” na ia fai atu ai, “ma ia toefuatai uma mai faamanuiaga, ma ia faagaloina e faavavau le taimi ua sola.”[39]

I le aso muamua o le tausaga fou, sa feiloai ai le au uso ma lo la tama ma Ailama. Sa tatalo Iosefa le Matua mo ona atalii ma aioi atu mo i la’ua ia fefaamagaloai. A o tautala atu o ia, sa mafai e Iosefa ona iloa atu le tiga o lo la tama ona o la la’ua misa ma Viliamu. Sa faatumulia le potu i le Agaga o le Atua, ma sa liusuavai le loto o Iosefa. Sa faapena foi ona foliga salamo ia Viliamu. Sa ia ta’uta’u atu lona sese ma toe talosagaina le faamagaloga a Iosefa.

I le iloa ai sa sese foi o ia, o lea sa faatoese atu ai Iosefa i lona uso. Ona la osia lea o se feagaiga ia taumafai atili e galueaiina e le tasi le isi, ma foia o la eseesega i le agamalu.

Sa valaaulia e Iosefa ia Ema ma lona tina i totonu o le potu, ma sa la toe osia ma Viliamu la la’ua feagaiga. Sa tafe ifo loimata o le fiafia i o la’ua foliga. Sa punonou o latou ulu, ma sa tatalo Iosefa, ma le agaga faafetai ona ua toe tuufaatasia lona aiga.[40]

Faamatalaga

1. ◀ William W. Phelps to Sally Waterman Phelps, June 2, 1835, i le JSP, D4:335–36; William W. Phelps to Sally Waterman Phelps, i le Historian’s Office, Journal History of the Church, July 20, 1835; o lenei tusiga na kopi mai le uluai tusi na umia e se atalii o le atalii o Viliamu W. Phelps. Autu: Kirtland, Ohio

2. ◀ Historical Introduction to Book of Abraham Manuscript, circa Early July–circa Nov. 1835–A [Abraham 1:4–2:6], i le JSP, D5:71–77; “Egyptian Antiquities,” Times and Seasons, May 2, 1842, 3:774.

3. ◀ Joseph Smith History, 1838–56, volume B-1, 595–96; “Egyptian Antiquities,” Times and Seasons, May 2, 1842, 3:774; Oliver Cowdery to William Frye, Dec. 22, 1835, i le Oliver Cowdery, Letterbook, 68–74; “Egyptian Mummies,” LDS Messenger and Advocate, Dec. 1835, 2:234–35; Certificate from Michael Chandler, July 6, 1835, i le JSP, D4:361–65.

4. ◀ “Egyptian Mummies,” LDS Messenger and Advocate, Dec. 1835, 2:234–35; tagai foi“Egyptian Papyri,” at josephsmithpapers.org.

5. ◀ Historical Introduction to Certificate from Michael Chandler, July 6, 1835, i le JSP, D4:362; Tullidge, “History of Provo City,” 283; William W. Phelps to Sally Waterman Phelps, i le Historian’s Office, Journal History of the Church, July 20, 1835; Mormon 9:32.

6. ◀ Joseph Smith History, 1838–56, volume B-1, 596; Oliver Cowdery to William Frye, Dec. 22, 1835, in Oliver Cowdery, Letterbook, 68–74; Historical Introduction to Certificate from Michael Chandler, July 6, 1835, i le JSP, D4:362; Tullidge, “History of Provo City,” 283.

7. ◀ JSP, D4:363, note 9; Joseph Coe to Joseph Smith, Jan. 1, 1844, Joseph Smith Collection, Church History Library; Orson Pratt, i le Journal of Discourses, Aug. 25, 1878, 20:65.

8. ◀ Joseph Coe to Joseph Smith, Jan. 1, 1844, Joseph Smith Collection, Church History Library; Peterson, Story of the Book of Abraham, 6–8.

9. ◀ William W. Phelps to Sally Waterman Phelps, in Historian’s Office, Journal History of the Church, July 20, 1835. Autu: Book of Abraham Translation

10. ◀ Lyman and others, No Place to Call Home, 44

11. ◀ William W. Phelps to Sally Waterman Phelps, in Historian’s Office, Journal History of the Church, July 20, 1835; “The House of God,” LDS Messenger and Advocate, July 1835, 1:147; tagai foi Robison, First Mormon Temple, 153

12. ◀ “Short Sketch of the Life of Levi Jackman,” 17. Autu: Sacrament Meetings

13. ◀ Staker, Hearken, O Ye People, map 8, 413; Anderson, Joseph Smith’s Kirtland, 155; Lysander Gee to Joseph Millet, July 18, 1885, copy, i le Millet, Record Book, 34; Probert and Manscill, “Artemus Millet,” 60.

14. ◀ Millet, “J. Millet on Cape Breton Island,” 93–94; Probert and Manscill, “Artemus Millet,” 64.

15. ◀ Minutes, Sept. 14, 1835, i le JSP, D4:414–15; Doctrine and Covenants 25 (Revelation, July 1830–C, at josephsmithpapers.org); Minutes, Apr. 30, 1832, in JSP, D2:240; tagai foi Hicks, Mormonism and Music. Autu: Hymns

16. ◀ Collection of Sacred Hymns, 120–21; Backman, Heavens Resound, 281–82; Robinson, “Items of Personal History,” Return, Apr. 1889, 58; William W. Phelps to Sally Waterman Phelps, Sept. 16, 1835, Church History Library; Historical Introduction to Revelation, Aug. 2, 1833–B [DC 94], i le JSP, D3:203–4; William W. Phelps to Sally Waterman Phelps, May 26, 1835, William W. Phelps, Papers, Brigham Young University; Preface to Doctrine and Covenants, Feb. 17, 1835, i le JSP, D4:234–37.

17. ◀ Minutes, Aug. 17, 1835, i le JSP, D4:382–96. Autu: Mataupu Faavae ma Feagaiga, Lectures on Theology (“Lectures on Faith”)

18. ◀ Minutes, June 23, 1834, i le JSP, D4:80–84; Joseph Smith, Journal, Oct. 29, 1835, i le JSP, J1:76–77.

19. ◀ Joseph Smith, Journal, Oct. 29, 1835, i l JSP, J1:77; Minutes, Oct. 29, 1835, i le JSP, D5:26–29; tagai foi Lucy Mack Smith, History, 1844–45, book 11, [4]–[5]. Autu: Church Discipline

20. ◀ Joseph Smith, Journal, Oct. 29 and 30, 1835, i le JSP, J1:77–79.

21. ◀ Knight, Autobiography and Journal, [63]; Gates, Lydia Knight’s History, 16–23; Hartley, “Newel and Lydia Bailey Knight’s Kirtland Love Story,” 10–14.

22. ◀ Knight, Autobiography and Journal, [56]. Autu: Daily Life of First-Generation Latter-day Saints

23. ◀ Gates, Lydia Knight’s History, 26–27.

24. ◀ Knight, Autobiography and Journal, [60]–[63]; Gates, Lydia Knight’s History, 10–12; Hartley, “Newel and Lydia Bailey Knight’s Kirtland Love Story,” 9–10

25. ◀ Knight, Autobiography and Journal, [56]. O le uluai faapogai o loo i ai le “Sa ou ta’u atu ia te ia sa ou manatu o lona tulaga, faapea foi au sa fai si tuulafoaiina.”

26. ◀ Knight, Autobiography and Journal, [56]; Gates, Lydia Knight’s History, 27.

27. ◀ Joseph Smith, Journal, Oct. 30, 1835, i le JSP, J1:79.

28. ◀ Joseph Smith, Journal, Oct. 30–31, 1835, in JSP, J1:79–80.

29. ◀ Joseph Smith, Journal, Oct. 31, 1835, i le JSP, J1:80.

30. ◀ Joseph Smith, Journal, Oct. 31 and Nov. 3, 1835, i le JSP, J1:80, 83; Revelation, Nov. 3, 1835, i le JSP, D5:32–36.

31. ◀ Tagai Tyler, “Recollection of the Prophet Joseph Smith,” 127–28. Autu: Dissent in the Church

32. ◀ Historical Introduction to Marriage License for John F. Boynton and Susan Lowell, Nov. 17, 1835, in JSP, D5:65–66; tagai foi Bradshaw, “Joseph Smith’s Performance of Marriages in Ohio,” 23–69.

33. ◀ Knight, Autobiography and Journal, [56]–[59]; Gates, Lydia Knight’s History, 28–31; Joseph Smith, Journal, Nov. 24, 1835, i le JSP, J1:109–10; Hartley, “Newel and Lydia Bailey Knight’s Kirtland Love Story,” 6–22.

34. ◀ Tagai Bushman, Rough Stone Rolling, 298–300; and Joseph Smith, Journal, Nov. 8 and Dec. 12, 1835; Jan. 16, 1836, i le JSP, J1:86, 120, 158

35. ◀ Joseph Smith, Journal, Nov. 18, Dec. 12 and 16, 1835, i le JSP, J1:106, 120–21, 124.

36. ◀ Historical Introduction to Letter from William Smith, Dec. 18, 1835, i le JSP, D5:112; Joseph Smith, Journal, Dec. 16, 1835, i le JSP, J1:124; Joseph Smith History, 1834–36, 149–50, i le JSP, H1:147–48; Joseph Smith to William Smith, circa Dec. 18, 1835, i le JSP, D5:115–21.

37. ◀ William Smith to Joseph Smith, Dec. 18, 1835, i le JSP, D5:109–15; Joseph Smith, Journal, Dec. 18, 1835, i le JSP, J1:129–30.

38. ◀ William Smith to Joseph Smith, Dec. 18, 1835, i le JSP, D5:114; Joseph Smith, Journal, Dec. 18, 1835, i le JSP, J1:130.

39. ◀ Joseph Smith to William Smith, circa Dec. 18, 1835, i le JSP, D5:115–21; Joseph Smith, Journal, Dec. 18, 1835, i le JSP, J1:131–34.

40. ◀ Joseph Smith, Journal, Jan. 1, 1836, i le JSP, J1:141

Mataupu 21

O Le Agaga o le Atua

Ina ua uma ona toefaalelei ma lona uso, sa toe taulai atu Iosefa i le faamaeaina o le malumalu. E ui pe a faatusatusa i falesa maoae o Europa, sa maualuga atu le malumalu ma malualii nai lo le tele o fale i Ohaio. O tagata femalagaai i luga o le ala i Katelani sa faigofie ona matauina lona falelogo felanuai ma le taualuga mumu sesega o alia’e mai i luga atu o tumutumu laau. O puipui namu feilafi, ma faitotoa lanumeamata malolosi, ma faamalama faa-tusao i luga e teuteu pei ni rosa na avea ai o se vaaiga maoae.[1]

E oo atu i le faaiuga o Ianuari 1836, toeitiiti maea totonu o le malumalu, ma sa saunia e Iosefa ia taitai o le ekalesia mo le faaeega o le mana paia sa folafola mai le Alii e tuuina atu ia te i latou. Sa leai se tasi na iloa tonu pe faape’i le faaeega paia, ae sa faamalamalama atu e Iosefa e faapea o le a oo mai pe a uma ona ia faatautaia le mulumuluga ma le faauuga faafaatusa o sauniga i alii ua faauuina i le perisitua, e pei ona sa faataele ai e Mose ma faauu ia ositaulaga a Arona i le Feagaiga Tuai.[2]

Sa faitauina foi e le Au Paia ia fuaitau o le Feagaiga Fou lea sa aumaia ai se malamalamaaga i le faaeega paia. Ina ua mavae le Toetu, sa fautuaina e Iesu Ana aposetolo ia aua nei tuua Ierusalema e talai le talalelei, sei vagana ua “faaeeina i latou i le mana mai luga.” Mulimuli ane, i le aso o le Penetekoso, sa maua ai e aposetolo o Iesu lenei mana ina ua afio ifo le Agaga i luga o i latou e pei o se matagi agi malosi, ma sa latou tautatala i gagana.[3]

A o sauniuni le Au Paia mo o latou faaeega paia, sa latou faamoemoe mo se liligi mai faapena faaleagaga.

I le aoauli o le aso 21 Ianuari, sa feaei ai Iosefa, ma ona fesoasoani ma lona tama i faasitepu agai atu i se afeafe i le ofisa lomitusi i tua o le malumalu. Sa mulumuluina faafaatusa iina e alii i latou lava i le vai mama ma faamanuiaina e le tasi le isi i le suafa o le Alii. Na uma loa ona mulumuluina i latou, sa latou o atu loa i le isi faitotoa i le malumalu, lea na latou auai faatasi ma au epikopo o Katelani ma Siona, ma faauu e le tasi le isi i o latou ao i le suauu ua faapaiaina, ma faamanuia e le tasi le isi.

Ina ua oo i le taimi o Iosefa, sa faauu e lona tama lona ao ma faamanuia o ia e taitai le ekalesia e faapei o Mose i aso e gata ai, ma fofoga atu i ona luga ia faamanuiaga a Aperaamo, Isaako, ma Iakopo. Ona faaee lea e fesoasoani o Iosefa o latou lima i luga o lona ao ma faamanuiaina o ia.[4]

Ina ua faamaea e alii le sauniga, sa matala mai le lagi ma sa vaaia e Iosefa se faaaliga vaaia o le lumanai. Sa ia vaaia le malo selesitila, o ona pa matagofie sa susulu mai i ona luma e faapei o se li’o o le afi. Sa ia vaaia le Atua le Tama ma Iesu Keriso o afifio i nofoalii mamalu. Sa i ai foi iina ma perofeta o le Feagaiga Tuai o Atamu ma Aperaamo, faatasi ai ma le tina o Iosefa ma lona tama ma lona uso matua o Alevini.

O le vaaia ai o lona uso sa taumanatunatu ai Iosefa. Na maliu Alevini a o lei leva ona uma le uluai asiasiga a Moronae, ma na te lei maua lava se avanoa e papatiso ai i le pule tatau. Pe mafai faapefea ona ia maua le mamalu selesitila? Sa lei mananao le aiga o Iosefa e talitonu faapea sa i seoli ia Alevini, e pei ona sa ta’u mai e se faifeau, ae o lona manuia e faavavau sa tumau pea le avea o se mealilo ia i latou.

A o maofa ia Iosefa i le vaai atu i lona uso, sa faapea ona oo mai le siufofoga o le Alii ua fetalai mai, “O i latou uma o e na maliliu e aunoa ma se malamalama e uiga i lenei talalelei, o e semanū latou te taliaina pe a na faatagaina i latou e ola, o le a avea ma suli o le malo selesitila o le Atua.”

Sa faamalamalama mai e le Alii e faapea o le a Ia faamasinoina tagata uma i a latou galuega ma manaoga o o latou loto. O tagata i le tulaga o Alevini, o le a le tausalaina i le leai o ni avanoa i le lalolagi. Sa aoao mai foi e le Alii e faapea o tamaiti laiti o e maliliu a o lei aulia le tausaga e tali atu ai i latou lava, e pei o tamameamea e toafa na tanuina e Iosefa ma Ema, o le a faasaoina i le malo selesitila.[5]

Ina ua tapunia le faaaliga, sa faauuina e Iosefa ma ona fesoasoani ia sui o aufono maualuga o Katelani ma Siona, o e sa faatalitali ma le lototatalo i se isi potu. A o maua e nei alii ia sauniga, sa tatala mai isi faaaliga vaaia o le lagi i o latou luma. Sa vaaia e nisi ia agelu, ma o isi sa vaaia le fofoga o Keriso.

Ina ua faatumuina i le Agaga, sa vavalo atu alii i mea o le a oo mai ma vivii atu i le Atua seia oo i le tuneva o le po.[6]

E lua masina mulimuli ane, i le aso 27 Mati, 1836, sa saofafai ai Litia Knight soosoo tauau ma isi Au Paia i le vaega i lalo o le malumalu. I lona siomaga atoa, sa feoma’i faatasi ai tagata ao faaofiofi e tagata sa faasino nofoa le tele o tagata i atunofoa. Pe tusa ma le afe le Au Paia ua i ai i totonu o le potu, ma e anoanoai isi o loo lolofi mai i faitotoa i luma, ma le faamoemoe o le a faatagaina i latou i totonu e leoleo faitotoa.[7]

Sa asiasi atu Litia i le malumalu i ni nai taimi talu mai lana faaipoipoga ma Newel i le fa masina ua mavae. Sa o atu i laua ma Newel iina i lea taimi ma lea taimi e faalogologo i se lauga po o se aoaoga.[8] Peitai sa ese lea asiasiga. O le aso sa faapotopoto ai le Au Paia e faapaia le malumalu i le Alii.

Mai lona nofoaga, sa mafai e Litia ona matau ia taitai o le ekalesia o nonofo i tua atu o atunofoa e tolu o pulelaa na vaneteuteu, i pito uma e lua o le potu. I ona luma atu, i le pito i sisifo o le fale, sa i ai pulelaa mo le Au Peresitene Sili ma isi taitai i le Perisitua Mekisateko. O ona tua atu, i le puipui i sasae, sa i ai pulelaa mo au epikopo ma taitai o le Perisitua Arona. I le avea ai o se uso o le aufono maualuga o Misuri, sa nofo ia Newel i se atunofoa pusa i autafa o nei pulelaa.

A o faatalitali o ia mo le amataina o le faapaiaga, sa mafai foi e Litia ona faamemelo i faivaalofilima matagofie i pulelaa ma le atu poutu uumi e tusa ma le umi o le potu. Sa sesegi pea le taeao, ma sa oo mai avesusulu o le la i totonu o le faapaologa e ala mai faamalama uumi i puipui i autafa. I luga ae sa tautau ai pupuni matuatua, ia e mafai ona toso mai i lalo i le va o atunofoa e vavae ai avanoa i potu mo se taimi e le tumau.[9]

Ina ua le mafai e le au faasino nofoa ona toe faaofiofi se tasi i totonu o le potu, sa tu Iosefa ma faamalie atu ia i latou o e sa le mafai ona maua se mea e nofo ai. Sa ia fautuaina le faia o se sauniga mo e na le mafai ona ofi, i se potuaoga lata ane i le fogafale muamua o le falelomitusi.[10]

I ni nai minute mulimuli ane, ina ua nofoia e le potopotoga o latou nofoaga, sa tatala e Sini le sauniga ma saunoa atu ma le malosi tele mo le silia ma le lua itula. Ina ua mavae se malologa puupuu, i le taimi sa toetoe o tagata uma o le potopotoga sa saofafai pea, sa tulai ai Iosefa ma tuuina atu le tatalo o le faapaiaga, lea sa ia saunia faatasi ai ma le fesoasoani a Oliva ma Sini i le aso ua mavae.[11]

“Matou te ole atu ia te oe, Le Alii e, ia e talia lenei fale,” sa fai atu ai Iosefa, “o le galuega a o matou lima, o au auauna, lea na e poloaiina i matou e fausia.” Sa ole atu ina ia o atu faifeautalai, ua faaauupegaina i le mana, e talai le talalelei i tuluiga o le lalolagi. Sa ia tatalo atu mo se faamanuiaga i luga o le Au Paia i Misuri, mo taitai o malo o le lalolagi, ma mo Isaraelu ua faataapeapeina.[12]

Sa ia talosagaina foi le Alii ia faaeeina le Au Paia i le mana. “Ia tuu i le faauuga o au auauna ia faamauina i o latou luga i le mana mai luga,” na ia fai atu ai. "Tuu i luga o au auauna le molimau o le feagaiga, ina a latou o atu i fafo ma folafola atu lau afioga ia mafai ona latou faamauina le tulafono, ma saunia loto o lau au paia.” Sa ia talosaga atu ina ia faatumuina e le Alii le malumalu i Lona mamalu, e pei o se matagi malosi ua agi tele mai lea na oo i ai aposetolo anamua.[13]

“E faafofoga mai ia, E faafofoga mai ia, E faafofoga mai ia, E Le Alii e,” sa ia aioi atu ai, “ma tali mai i nei olega, ma talia le faapaiaga o lenei maota mo oe.”[14]

O le taimi lava na faaleo ai e Iosefa le “amene” faaiu, sa lagiina e le aufaipese le viiga fou a Viliamu Phelp:

Le Agaga Paia ua pei o le afi;

Ua oo mai mamalu o aso e gata ai.

Ua maua ai faaaliga ma meaalofa,

Ua toe oo mai agelu i lalo nei.[15]

Sa lagonaina e Litia le mamalu o le Atua ua faatumulia ai le malumalu. A o tulai ae faatasi ma isi Au Paia sa i le potu, sa ia avatu lona leo faatasi ma isi a o latou alalaga, “Osana! Osana! Osana i le Atua ma Ie Tamai Mamoe!”[16]

Ina ua maea le faapaiaga o le malumalu, sa ufitia ia Katelani i faaaliga o le Agaga ma le mana o le Alii. I le afiafi o le faapaiaga, sa feiloai ia Iosefa ma taitai ole ekalesia i le malumalu, ma sa amata e alii ona tautatala i gagana, e pei ona sa faia e aposetolo a le Faaola i le aso Penetekoso. O nisi sa i lea fonotaga sa vaai i le afi mai le lagi o to’a i luga o i latou o e sa tautatala. O isi na vaai i agelu. I fafo, sa vaaia ai e le Au Paia se ao susulu ma se afi faaniutu o to’a i luga ae o le malumalu.[17]

I le aso 30 Mati, sa feiloai ai Iosefa ma ona fesoasoani i le malumalu e mulumulu vae o taitai pe tusa ma le toluselau o le ekalesia, e aofia ai ma le Toasefululua, o Fitugafulu, ma isi alii sa tofia i le galuega faafaifeautalai, e faapei lava foi ona sa faia e le Faaola i Ona soo a o lei oo i Lona Faasatauroga. “O se tausaga lenei o le Iupeli mo i tatou ma o se taimi o le “olioli fiafia,” sa tautino atu ai Iosefa. Sa o mai nei alii i le malumalu o anapopogi, ma sa ia talosagaina nisi o i latou e faatau mai ni falaoa ma se uaina mo se taimi mulimuli ane. Sa ia faatonuina isi e aumai ni tapu vai.

Na muamua ona mulumulu e Iosefa ma ona fesoasoani ia vae o le Korama a le Toasefululua, ona faasolo atu ai lea mulumulu ia vae o uso o isi korama, ma faamanuia i latou i le suafa ole Alii.[18] A o mavae atu itula, sa faamanuia e nei alii le tasi ma le isi, vavalo, ma alalaga osana seia oo ina taunuu mai ia falaoa i le malu o le afiafi.

Sa saunoa Iosefa a o tofitofi e le Toasefululua le falaoa ma ligi le uaina. Sa ia fai atu ia te i latou e le o toe mamao ona muta lea o lo latou nonofo ai i Katelani mo se taimi puupuu. Ua uma ona faaeeina i latou e le Alii i le mana ma o le a auina atu nei i latou i misiona. “O atu i le agamalu uma, i le agaga manino, ma talai atu Iesu Keriso,” sa ia fai atu ai. Sa ia faatonuina i latou ia taumamao mai finauga i talitonuga faalelotu, ma uunaia i latou ia tumau faamaoni i o latou lava talitonuga.

“Tauave ia ki o le malo i atunuu uma,” sa ia ta’u atu ai i aposetolo, “ma ia talaia, ma valaau atu i fitugafulu e mulimuli ai.” Sa ia faapea atu o lea ua atoa nei le faatulagaga o le ekalesia ma ua mauaina e alii o i totonu o le potu ia sauniga uma sa saunia e le Alii mo i latou i lena taimi.

“Ina o atu ia ma fausia le malo o le Atua,” na ia fai atu ai.

Sa o Iosefa ma ona fesoasoani i le fale, ae tuu ai le Toasefululua e faatautaia le fonotaga. Sa toe oo ifo le Agaga i luga o alii o i le malumalu, ma sa amata ona latou vavalo, ma tautatala i gagana, ma apoapoai atu le tasi i le isi i le talalelei. Sa faaali atu agelu o auaunaga i nisi o alii, ma sa i ai faaaliga vaaia a nisi o le Faaola.

Sa faauau pea ona liligi mai le Agaga seia oo i le taeao po na sosoo ai. Ina ua tuua e nei alii le malumalu, sa matua faagaeetia o latou agaga mai mea ofoofogia ma mamalu sa faatoa o latou oo i ai. Sa latou lagonaina le faaeeina i le mana ma ua saunia e avatu le talalelei i le lalolagi.[19]

E tasi le vaiaso talu ona uma le faapaiaga, i le aoauli o le Aso Sa o le Eseta, sa toe o mai ai le afe o le Au Paia i le malumalu e tapuai ai. Ina ua maea ona faatautaia e le Toasefululua le Talisuaga a le Alii i le potopotoga, sa tuutuu i lalo e Iosefa ma Oliva ia pupuni matuatua i le faataaliolio o le pulelaa pito i luga i le itu i sisifo o le vaega maualalo ifo ma tootutuli i tua e tatalo le leoa ai, e le iloa mai e le Au Paia.[20]

Ina ua maea a la tatalo, sa faaali atu le Faaola i o la’ua luma, o Ona fofoga ua matua susulu malamalama nai lo le la. O ona fofoga sa pei o le afi ma Lona lauao sa pei o le kiona. I lalo o Ona vae, sa foliga mai le galuega teuteu o le pulelaa o se auro mao’i.[21]

“Ia olioli loto o lo’u nuu uma, o e na latou fausia lenei fale i lo’u igoa,” sa fetalai atu ai le Faaola, o Lona siufofoga sa pei o le leo o le tafe taalili o vai tetele. “Aua faauta, ua Ou talia lenei fale, ma o le a i ai iinei lo’u igoa; ma o le a Ou faaali atu a’u lava i lo’u nuu i lenei fale i le alofa mutimutivale.”[22] Sa Ia uunaia le Au Paia e tausia ia paia ma faamautu atu faapea ua latou maua le faaeega i le mana.

“O le a matua olioli tele lava loto o afe ma sefulu o afe,” sa Ia tautino atu ai, “ona o faamanuiaga o le a sasaa atu, ma le faaeega ua faaeeina ai aʼu auauna i lenei fale.”

Na folafola mulimuli atu e le Alii, “O le a salalau atu le taʼutaʼua o lenei fale i atunuu ese; ma o le amataga lenei o le faamanuiaga o le a sasaa mai i luga o ulu o loʼu nuu.”[23]

Na tapunia le faaaliga vaaia ia Iosefa ma Oliva, peitai na vave ona toe matala mai le lagi. Sa la vaaia ia Mose o tu mai i o la’ua luma, ma sa ia tuuina atu ia ki o le faapotopotoina o Isaraelu ia te i laua ina ia mafai ai e le Au Paia ona avatu le talalelei i le lalolagi ma aumaia e amiotonu i Siona.

Sa faaali ane Elaia ma tuuina atu le tisipenisione o le talalelei a Aperaamo ia i laua, ma faapea atu o le a faamanuiaina tupulaga uma e ala ia i laua ma i latou e mulimuli mai.

Ina ua alu ese atu Elaia, sa maua e Iosefa ma Oliva se isi vaaiga mamalu. Sa la vaaia ia Elia, le perofeta o le Feagaiga Tuai o le sa alu ae i le lagi i se kariota afi.

"Ua oo atoa mai le taimi, lea na fetalaia e le fofoga o Malaki,” sa tautino atu ai e Elia, e faasino i le valoaga o le Feagaiga Tuai e faapea o le a liliu atu loto o tama i le fanau, ma le fanau foi i tama.

“Ua tuu atu i o oulua lima ki o lenei tisipenisione” sa toe fai atu Elia, “ma o lenei mea o le a mafai ona outou iloa ai ua lata mai lava le aso tele ma le mataʼutia o le Alii, ua i faitotoa lava.”[24]

Sa tapunia le vaaiga, ma tuua ai na o Iosefa ma Oliva.[25] Sa susulu mai ave o le la i faitotoa faaofuofu i tua atu o le pulelaa, ae ua le o toe susulu e pei o se auro ia galuega teuteu i o la’ua luma. O siufofoga faalelagi sa luluina ai i la’ua e faapei o se faititili ua galoma atu nei ae faalogoina le malomaloa faaosofia o le Au Paia i le isi itu o le pupuni.

Sa iloa e Iosefa ua tuuina atu e avefeau ia ki taua o le perisitua ia te ia. Mulimuli ane, sa ia aoao atu le Au Paia e faapea o ki o le perisitua sa toefuatai mai e Elia o le a faamauina ai aiga faatasi e faavavau, ma fusifusia i le lagi mea na fusifusia i le lalolagi, e fesootai ai matua i a latou fanau ma fanau i o latou matua.[26]

I aso na sosoo ma le faapaiaga o le malumalu, sa tuua ai e faifeautalai i itu uma e talai atu le talalelei, ua faamalolosia e le faaeega i le mana. Sa toe agai atu ia Epikopo Paterika ma isi Au Paia o e na o mai mai Misuri i sisifo ma ni faaiuga fou e fausia ia Siona.[27]

Sa mananao foi ia Litia ma Newel Knight e o i sisifo, ae sa la manaomia se tupe. Sa faaalu e Newel le tele o lona taimi i Katelani e galue ai e aunoa ma se totogi i le malumalu, ae sa faaune atu e Litia toetoe o ana tupe uma ia Iosefa ma le ekalesia ina ua faatoa ia toai taunuu i le taulaga. Sa leai se tasi o i la’ua na faanoanoa i la la’ua osigataulaga, peitai sa le mafai ona uma le mafaufau o Litia faapea o le tupe sa ia faaune atu i le ekalesia semanu e totogi ai le tele o la la’ua malaga.

A o fememeai i laua pe o le a faapefea ona totogi la laua malaga, ae tu atu Iosefa e vaai i laua. “Ia, Newell, o lena o le a oulua tuua mo lo lua aiga i sisifo,” sa ia fai atu ai. “Pe ua lava mea lua te manaomia?”

“Ua fai lava si utiuti o le ma faasoa mo le taimi nei,” sa fai atu ai Newel.

“E lei galo lava ia te au lou fesoasoani ia te au ma le limafoai ina ua ou mafatia,” sa fai atu ai Iosefa ia Litia. Sa ia laa ese mai le fale ma sa toe foi mai i se taimi vave mulimuli ane ma se tupe e sili atu nai lo le mea sa ia faaune atu ia te ia.

Sa ia fai atu ia i laua e faatau mea sa la manaomia ina ia saogalemu la la malaga i lo la nuu fou. Sa tuuina atu foi e Ailama se au o solofanua e ave ai i laua i le Vaitafe o Ohaio, lea e mafai ona la pue ai se vaa mo le vaega o totoe i Misuri.

A o lei malaga ese le au Knight, sa la asiasi atu ia Iosefa Samita Matua, ina ia mafai e Litia ona maua mai se faamanuiaga mai ia te ia. E silia i se tausaga ua mavae, sa tofia ai e le Alii ia Iosefa Matua, e avea ma peteriaka o le ekalesia, ma tuu atu ai ia te ia le pule e tuu atu ai i le Au Paia ia faamanuiaga faapitoa faapeteriaka e pei ona sa faia e Aperaamo ma Iakopo mo a laua fanau i le Tusi Paia.

A o faaee ona lima i luga o le ulu o Litia, sa saunoa atu Iosefa Matua i upu o le faamanuiaga. “Ua tele ou puapuaga i aso ua mavae, ma sa tiga lou loto,” sa ia fai atu ai ia Litia. “Peitai, o le a faamafanafanaina oe.”

Sa ia ta’u atu ia te ia e alofa le Alii ia te ia ma sa tuuina atu ia te ia ia Newel e faamafanafana ia te ia. “O le a lalagaina faatasi o oulua agaga, ma o le a le mafai e se mea e tasi ona faateaeseina. O le a le tuueseeseina lava oulua e le faanoanoa po o le oti,” sa ia folafola atu ai. “O le a faasaoina oulua i le olaga ma o saogalemu ma faanatinati i le laueleele o Siona.”[28]

Na maea loa lava le faamanuiaga, ona o ai lea o Litia ma Newel mo Misuri, ma le faamoemoe i le lumanai o le ekalesia ma Siona. Ua faaeeina e le Alii le Au Paia i le mana, ma ua lauolaola ia Katelani i lalo ifo o tumutumu maualuluga o le malumalu. O faaaliga vaaia ma faamanuiaga i lena vaitau na la maua ai se muaitofo o le lagi. Sa foliga mai ua toetoe ina a pasae mai le pupuni i le va o le lalolagi ma le lagi.[29]

Faamatalaga

1. ◀ Robison, First Mormon Temple, 78–79; Staker, Hearken, O Ye People, 437. Autu: Kirtland Temple

2. ◀ Whitmer, History, 83, i le JSP, H2:92; Joseph Smith, Journal, Nov. 12, 1835, in JSP, J1:97–98; Leviticus 8; Exodus 29:4–7.

3. ◀ Luka 24:49; Galuega 1–2; tagai foi Mataupu Faavae ma Feagaiga 38 (Revelation, Jan. 2, 1831, at josephsmithpapers.org); William W. Phelps to Sally Waterman Phelps, Apr. 1836, William W. Phelps, Papers, Brigham Young University. Sipelaga i le Luka 24:49 standardized from “endued” to “endowed.” Autu: Endowment of Power, Gift of Tongues

4. ◀ Joseph Smith, Journal, Jan. 21, 1836, i le JSP, J1:166–71; Cowdery, Diary, Jan. 21, 1836; Partridge, Journal, Jan. 21, 1836.

5. ◀ Joseph Smith, Journal, Jan. 21, 1836, i le JSP, J1:167–68; Mataupu Faavae ma Feagaiga 137 (Visions, Jan. 21, 1836, at josephsmithpapers.org).

6. ◀ Joseph Smith, Journal, Jan. 21, 1836, i le JSP, J1:168–71.

7. ◀ Joseph Smith, Journal, Mar. 27, 1836, i le JSP, J1:200; Post, Journal, Mar. 27, 1836; William W. Phelps to Sally Waterman Phelps, Apr. 1–3, 1836, i le Harper, “Pentecost and Endowment Indeed,” 346.

8. ◀ Gates, Lydia Knight’s History, 32.

9. ◀ Joseph Smith, Journal, Mar. 27, 1836, i le JSP, J1:200–201; Gates, Lydia Knight’s History, 32–33.

10. ◀ Joseph Smith, Journal, Mar. 27, 1836, i le JSP, J1:200.

11. ◀ Minutes and Prayer of Dedication, Mar. 27, 1836, i le JSP, D5:194–99; Joseph Smith, Journal, Mar. 27, 1836, i le JSP, J1:203; Cowdery, Diary, Mar. 26, 1836. Autu: Temple Dedications and Dedicatory Prayers

12. ◀ Mataupu Faavae ma Feagaiga 109 (Minutes and Prayer of Dedication, Mar. 27, 1836, at josephsmithpapers.org); Joseph Smith, Journal, Mar. 27, 1836, i le JSP, J1:203–10.

13. ◀ Mataupu Faavae ma Feagaiga 109:35–38 (Minutes and Prayer of Dedication, Mar. 27, 1836, at josephsmithpapers.org); Joseph Smith, Journal, Mar. 27, 1836, i le JSP, J1:207.

14. ◀ Mataupu Faavae ma Feagaiga 109:78 (Minutes and Prayer of Dedication, Mar. 27, 1836, at josephsmithpapers.org); Joseph Smith, Journal, Mar. 27, 1836, i le JSP, J1:210.

15. ◀ Collection of Sacred Hymns, 120–21; Joseph Smith, Journal, Mar. 27, 1836, i le JSP, J1:210. Autu: Hymns

16. ◀ Joseph Smith, Journal, Mar. 27, 1836, i le JSP, J1:211; Minutes and Prayer of Dedication, Mar. 27, 1836, i le JSP, D5:209; Gates, Lydia Knight’s History, 33.

17. ◀ Benjamin Brown to Sarah M. Brown, Mar. 1836, Benjamin Brown Family Collection; JSP, J1:211, note 443; tagai foi Harper, “Pentecost and Endowment Indeed,” 336.

18. ◀ Autu: Washing of Feet

19. ◀ Joseph Smith, Journal, Mar. 27 and 30, 1836, i le JSP, J1:211, 213–16; Post, Journal, Mar. 27–28 and 30, 1836; Cowdery, Diary, Mar. 27, 1836; William W. Phelps to Sally Waterman Phelps, Apr. 1836, William W. Phelps, Papers, Brigham Young University; Partridge, Journal, Mar. 27, 1836; Joseph Smith History, 1838–56, volume B-1, addenda, 3–4; see also Waite, “A School and an Endowment,” 174–82. Autu: Endowment of Power, Solemn Assemblies

20. ◀ Joseph Smith, Journal, Apr. 3, 1836, i le JSP, J1:219; tagai foi JSP, J1:218.

21. ◀ Joseph Smith, Journal, Apr. 3, 1836, i le JSP, J1:219; Mataupu Faavae ma Feagaiga 110:1–3 (Visions, Apr. 3, 1836, at josephsmithpapers.org).

22. ◀ Joseph Smith, Journal, Apr. 3, 1836, i le JSP, J1:219; Mataupu Faavae ma Feagaiga 110:3, 6–7 (Visions, Apr. 3, 1836, at josephsmithpapers.org).

23. ◀ Mataupu Faavae ma Feagaiga 110:8–10 (Visions, Apr. 3, 1836, at josephsmithpapers.org); Joseph Smith, Journal, Apr. 3, 1836, i le JSP, J1:222.

24. ◀ Mataupu Faavae ma Feagaiga 110:11–16 (Visions, Apr. 3, 1836, at josephsmithpapers.org); Malachi 4:6; Joseph Smith, Journal, Apr. 3, 1836, in JSP, J1:222; tagai foi Robert B. Thompson, Sermon Notes, Oct. 5, 1840, Joseph Smith Collection, Church History Library; Coray, Notebook, Aug. 13, 1843; Joseph Smith, Journal, Aug. 27, 1843, i le JSP, J3:86; and Woodruff, Journal, Mar. 10, 1844.

25. ◀ Joseph Smith, Journal, Apr. 3, 1836, i le JSP, J1:222.

26. ◀ Woodruff, Journal, Jan. 21, 1844; tagai foi Burgess, Journal, [303]–[6]; and Mataupu Faavae ma Feagaiga 128:17–18 (Letter to “The Church of Jesus Christ of Latter Day Saints,” Sept. 6, 1842, at josephsmithpapers.org). Autu: Sealing

27. ◀ Joseph Smith History, 1838–56, volume B-1, 728–29; Whitmer, History, 84, i le JSP, H2:93.

28. ◀ Gates, Lydia Knight’s History, 34–37; Knight, Autobiography and Journal, [67]–[68]. Autu: Patriarchal Blessings

29. ◀ Joseph Smith History, 1838–56, volume B-1, 733; tagai foi Collection of Sacred Hymns, 120.

Vaega 3

Lafo i Totonu o le Loloto

Aperila 1836--Aperila 1839

Afai e lafo oe i le loloto; afai e taupulepule galulolo o le sami e faasaga mai ia te oe; afai e avea matagi malolosi ma ou fili; afai e faapotopoto e le lagi le pogisa, ma aufaatasi elemene uma e pupuni le ala; ma i luga o mea uma, afai e tatala faamaga lautele mai e auvae lava o seoli le gutu ia te oe, ia e iloa, lo’u atalii e, o nei mea uma e te maua ai le poto masani, ma o le a avea mo ou lelei.

Mataupu Faavae ma Feagaiga 122:7

Mataupu 22

Faataitai le Alii

Ina ua uma le faapaiaga o le malumalu, na olioli Iosefa i le faamoemoe ma le lagona lelei lena na i ai i luga o Katelani.[1] Na molimauina e le Au Paia se sasaa mai o meaalofa faaleagaga i le taimi atoa o le tautotogo o le 1836. O le toatele na vaai i au agelu, na laei i ofu papae sinasina, o tutu i le taualuga o le malumalu, ma na mafaufau tagata pe ua amata le Meleniuma.[2]

Na mafai ona vaai Iosefa i faamaoniga o faamanuiaga a le Alii i nofoaga uma. Ina ua ia siitia mai i Katelani i le lima tausaga na muamua atu, na le maopoopo ma le mafai ona pulea le ekalesia. Talu mai lena taimi, na sili atu le taliaina atoatoa e le Au Paia o le afioga a le Alii ma na suia ai se nuu laitiiti i se siteki malosi o Siona. Sa tu le malumalu o se mau o mea e mafai ona latou ausia pe a latou mulimuli i le Atua ma galulue faatasi.

Ae e ui ina sa ia olioli i le faaeaina o Katelani, e lei mafai ona galo ia Iosefa le Au Paia i Misuri, o loo nonofo pu moomoo i ni vaega laiti i fafo ifo lava o le itumalo o Siakisone, i tafatafa o le Vaitafe o Misuri. Sa latou faamoemoe ma ona fesoasoani i le folafolaga a le Alii e laveaiina Siona pe a mauaina e le au toeaiina le faaeega o le mana. Ae e lei iloa lava e se tasi pe faapefea poo afea foi Na te faataunuuina ai le folafolaga.

I le tuu atu ai o o latou mafaufau i Siona, sa anapopogi ma tatalo taitai o le Ekalesia ia iloa le finagalo o le Alii.[3] Sa toe to manatu Iosefa i le faaaliga lea sa faatonuina ai e le Alii le Au Paia e faatau uma fanua i totonu ma autafa o le Itumalo o Siakisone.[4] Ua uma foi ona faatau e le Au Paia ni nai fanua i le Itumalo o Kalei, ae pei ona masani ai, o le faafitauli o le sueina o le tupe e fai ai nisi faatauga.

I le amataga o Aperila, na feiloai ai Iosefa ma tagata o loo vaaia le fale lolomi tusi a le Ekalesia e talanoa i mea tau tupe a le Ekalesia. Sa talitonu ia alii latou te manaomia ona saofaga atu a latou punaoa uma lava i le laveaiina o Siona, ma na latou fautuaina Iosefa ma Oliva e taitaia taumafaiga i suegatupe e faatau ai nisi fanua i Misuri.[5]

Ae paga lea, ua i ai le ekalesia i le fia sefulu o afe tala i aitalafu mai le fausiaina o le malumalu ma mai le faatauina muamua o fanua, ma na tau le maua ni tupe i Katelani, e tusa lava pe na aoina mai e faifeautalai ni foai. O le tele o le tamaoaiga o le Au Paia na i ai i fanua, o lona uiga na o ni nai tagata na mafai ona faia ni foai tau tupe. Ma a aunoa ma tupe, e itiiti lava se mea e mafai ona faia e le ekalesia ina ia mama ai mai aitalafu pe faatau ai nisi fanua i Siona.[6]

Ua toe oo i le taimi, ua tatau ai ia Iosefa ona sue se ala e faatupe ai le galuega a le Alii.

I le lua selau maila i matu, na tu ai Pale Palate i tuaoi o se taulaga e igoa ia Hamilton, i Kanata i saute. Sa ia agai atu i Toronto, se tasi o aai aupito sili ona tele i le eria, e auauna atu i lana misiona muamua talu ona maua le faaeega o le mana. Na leai ni ana tupe, leai ni uo i le eria, ma leai ma se iloa pe faapefea ona faataunuu le mea ua auina mai o ia e le Alii e fai.

I ni nai vaiaso na muamua atu, ao tuua e le Sefululua ma le au Fitugafulu Katelani e talai atu le talalelei, na fuafua Pale e nofo i le fale ma lona aiga. E pei o le tele o le Au Paia i Katelani, na tele ana aitalafu, na faatau mai ni fanua i le eria ma fausia se fale i aitalafu. Na popole foi Pale e uiga i lona toalua, o Faafetai, lea na mai ma manaomia lana tausiga. E ui i lona naunau tele e talai, sa foliga mai o se misiona e le mafai ona faataunuuina.[7]

Ae na sau ia Heber Kimball i lona fale ma tuuina atu ia te ia se faamanuiaga o se uo ma se uso a aposetolo. “Alu atu i le galuega, e aunoa ma se masalosalo,” na fai atu ai Heber. “Aua le mafaufau i au aitalafu, po o mea e manaomia o le olaga, aua o le a saunia e le Alii mea mo oe mea e tele e te manaomia.”

Na tautala atu e ala i le musumusuga, na tau atu e Heber ia Pale e alu i Toronto, ma folafola atu o le a ia mauaina tagata ua saunia mo le atoatoaga o le talalelei. Na ia tau atu o le a faataatia e Pale le faavae mo se misiona i Egelani ma maua le fesoasoani mai ana aitalafu. “O le a e maua oa, siliva ma auro,” na vavalo atu ai Heber, “seia e lelava faitau au oa.”

Sa ia tautala atu foi ia Faafetai. “O le a faamaloloina lou toalua mai lenei itula,” na ia folafola atu ai, “ma o le a fanauina se atalii mo oe.”[8]

Na maoae le faamanuiaga, ae o ana folafolaga na foliga mai e le mafaia. Na aafia Pale i le tele o le faamanuiaina i totonu o le misiona, ae o Toronto na fou ma e le masani ai o ia. Na te lei mauaina lava ni tupe se tele i lona olaga, ma na leai se ala o le a ia maua ai ni tupe ia lava i lana misiona e totogi ai ana aitalafu.

O folafolaga e uiga ia Faafetai na sili ona le talafeagai. Toeitiiti atoa lona fa sefulu tausaga ma na masani ona ma’i ma agavaivai. I le mavae ai o le sefulu tausaga, na leai se la fanau ma Pale.[9]

Ae faatasi ai ma le faatuatua i folafolaga a le Alii, na agai atu loa Pale i matusasae, i le malaga ai i le taavale solofanua i luga o auala palapala. Ina ua ia taunuu i afu o Niagara ma kolosi atu i Kanata, na ia savali ai seia taunuu i Hamilton. O mafaufauga o le aiga ma le tele tele o lana misiona na vave lava ona ootia ai o ia, ma na ia pulunaunau e iloa pe faapefea ona ia faatinoina le faatuatua i se faamanuiaga pe afai o ana folafolaga sa foliga mai e matuai mamao lava mai le faataunuuina.

“Faataitai le Alii,” na faafuasei lava ona musumusu atu ai le Agaga ia te ia, “ma vaai pe i ai se mea e faigata tele mo Ia.”[10]

O le taimi lea, i Misuri, na fiafia lava Emili Paterika e sufulu-lua-tausaga e vaaia le toe foi mai o le tautotogo i le Itumalo o Kalei. Faatasi ai ma lona tama i Katelani mo le faapaiaga o le malumalu, na faaaoga faatasi ai e ia ma isi vaega o lona aiga se tamai fale e tasi le potu faatasi ma le aiga o Makareta ma Ioane Corrill, le fesoasoani o lona tama i le au epikopo. O le tamai fale sa faaaogaina o se fale mo solofanua muamua ae lei mei atu iai aiga ia e lua, ae sa faamamaina e lona tama ma Uso Corrill le palapala na toa i le fola ma faia ina ia mafai ona nonofo ai ni tagata. Sa i ai se taigafi tele, ma sa faapupuu ai aiga i le maatiati o le tau malulu faataamilo i lona mafanafana.[11]

I lena tautotogo, sa toe foi ai le tama o Emili i Misuri e toe faataunuu ona tiute o se Epikopo. Sa mauaina e ia ma nisi o taitai o le Ekalesia faaeega o le mana i Katelani, ma sa foliga latou te faamoemoe mo le lumanai a Siona.[12]

I le faasolo mafanafana ai o le tau, sa sauni Emili e toe foi i le aoga. I le faatoa taunuu ai o le Au Paia i le Itumalo o Kalei, na latou faatuina ai se aoga i se tamai fale e latalata i se faatoaga o fualaau aina. Sa fiafia Emili e taaalo ma ana uo i lena faatoaga ma ai fua na pauu mai i lala i luga ae o o latou ulu. I taimi e le o faia ai ni meaaoga a Emili ma ana uo, na latou fau ai ni fale i fasi laau ma faaaoga laau sosolo e tafue ai.[13]

O le tele o tamaiti i le vasega a Emili sa auai i le Ekalesia, ae o nisi o fanau o tagata ua leva ona nonofo i le eria. I le tele o taimi sa ofu lelei atu i latou nai lo Emili ma isi tamaiti matitiva, ma na tauemu nisi i le masaesae o lavalava o tamaiti o le Au Paia. Ae mo le tele o taimi, sa fegalegaleai lelei tagata uma, e ui i o latou eseesega.

Ae e lei moni lena mea mo o latou matua. Ao lolofi atu isi Au Paia i le Itumalo o Kalei ma faatauina fanua tetele, sa lei nonofo lelei ma sa le onosai e ua leva ona faamautu iina. Na latou muai talia le Au Paia i lo latou Itumalo, ma aapa atu seia mafai ona latou toe foi i o latou aiga i le isi itu o le vaitafe. E lei mafaufauina e se isi o le a faamautu tagata o le ekalesia i le Itumalo o Kalei.[14]

I le taimi muamua, sa laitiiti lava le aafiaga o le feeseeseai o le Au Paia ma o latou tuaoi i le faasologa o aso aoga a Emili.[15] Ae i le gasolo ai o le tautotogo ma le faatuputupulaia o le saua o o latou tuaoi, sa faapopoleina ai Emili ma lona aiga i le toe tupu o le miti taufaafefe lea sa tupu i le Itumalo o Siakisone, ma e iu ina le toe iai foi se latou fale.

Ao faaauau le malaga a Pale i matu, sa ia faatoga ai i le Alii ia fesoasoani ia te ia ia taunuu ma le manuia. E lei umi lava, ae ia fetaui ma se tamaloa na aumai ai le sefulu tala ma se tusi e faailoa ai o ia i se tagata i Toronto e igoa ia Ioane Teila. Sa faaogaina e Pale le tupe e totogi ai lona pasese i se vaa sitima i le aai ma taunuu vave mulimuli ane ai i le fale o Teila.

O Ioane ma Leonora Teila o se ulugalii talavou mai Egelani. Ao talatalanoa Pale ma i laua, sa ia iloa ai la te auai i se faalapotopotoga o Kerisiano i le eria o e e faafitia soo se aoaoga faavae e le mafai ona faamaonia e le Tusi Paia. Talu ai nei lava, na latou tatalo ai ma anapopogi e auina mai e le Atua se avefeau mai lana Ekalesia moni.

Sa talanoa atu Pale ia i laua e uiga i le talalelei toefuataiina, ae sa laua faaalia na o sina fiafia itiiti lava. I le taeao na sosoo ai, sa ia tuua ai lana ato i le au Teila ae faailoa atu o ia i faifeau o le aai, ma le faamoemoe o le a latou faatagaina o ia e lauga atu i a latou faalapotopotoga. Ona feiloai atu lea o Pale i taitai o le aai e vaai pe mafai ona ia faia se fonotaga i le fale faamasino po o se isi nofoaga lautele. Na latou le taliaina uma lava lana talosaga.

I le faatoilaloina, sa agai atu loa Pale i le vaomatua e latalata ane ma faia ai se tatalo. Ona ia toe foi atu lea i le fale o le au Teila e aumai lana ato. Ao ia tuumuli atu, sa taofia o ia e Ioane ma talanoa i lona fiafia i le Tusi Paia.[16] “Lau susuga Palate,” na ia fai atu ai, “afai e i ai nisi au mataupu faavae e lauga atu o soo se ituaiga, ou te manao ia te oe, pe a e mafaia, ia lagolagoina e ala i lena faamaumauga.”

“O se mea lena ou te manatu o le a mafai ona ou faia,” na fai atu ai Pale. Sa ia fesili atu ia Ioane pe talitonu o ia i aposetolo ma perofeta.

“Ioe,” na tali atu ai Ioane, “Aua ua aoaoina au e le Tusi Paia i nei mea uma.”

“Matou te aoao atu le papatisoga i le suafa o Iesu Keriso mo le faamagaloina o agasala,” na fai atu ai Pale, “ma le faaee atu o lima mo le meaalofa o le Agaga Paia.”

“Ae faapefea Iosefa Samita ma le Tusi a Mamona ma nisi o a outou faaaliga fou?” Sa fesili atu ai Ioane.

Na molimau atu Pale faapea o Iosefa Samita o se tagata faamaoni ma o se perofeta a le Atua. “Ma e faatatau i le Tusi a Mamona,” na ia fai atu ai, “E mafai ona ou tuuina atu se molimau malosi e lagolago ai lena tusi e pei ona e mafai ona faamaonia le moni o le Tusi Paia.”[17]

Ao la talanoa, na faalogo atu Pale ma Ioane o talanoa Leonora ma se tuaoi, o Isapela Walton, i se isi potu. “O loo i ai se alii iinei mai le Iunaite Setete o loo faapea mai na auina mai o ia e le Alii i le aai e talai atu le talalelei,” na tau atu ai e Leonora ia Isapela. “Ou te faanoanoa na ou tuu atu ia te ia e tuumuli ese.”

“Tau atu i le tagata ese e talia lelei o ia i lou fale,” na fai atu ai Isapela. “O loo i ai so’u potu ma se moega avanoa, ma le tele o meaai.” Na i ai foi ia te ia se avanoa e mafai ona ia talai atu ai i ana uo ma aiga i lena po. “Ou te lagonaina e ala i le Agaga o ia o se alii na auina mai e le Alii faatasi ma se savali lea o le a faia se lelei mo i tatou,” na ia fai atu ai.[18]

Ina ua uma le la talanoaga ma Pale, na amata loa e Ioane Teila ona faitau le Tusi a Mamona ma faatusatusa ona aoaoga i le Tusi Paia. Na ia suesueina aoaoga faavae a isi lotu muamua, ae na ia mauaina se mea e uigaese i le Tusi a Mamona ma mataupu faavae na aoaoina ai o ia e Pale. O mea uma na manino ma ogatasi ma le afioga a le Atua.

Na vave lava ona faailoa atu e Ioane ia Pale i ana uo. “O se alii lenei ua sau e tali ia tatou tatalo,” na ia faailoa atu ai, “ma ua ia tau mai ua faatuina e le Alii le ekalesia moni.”

“Pe o le a avea oe ma Mamona?” na fesili atu ai se tasi ia te ia.

“Ou te le iloa,” sa fai atu ai Ioane. “O le a ou sailia ma ole atu i le Alii e fesoasoani mai ia te au. Afai e i ai le upumoni i lenei mea, o le a ou taliaina—ae afai e i ai ni sese, ou te le fia faia i ai se mea.”[19]

I se taimi puupuu lava mulimuli ane, na la faimalaga atu ai ma Pale i se nuu faifaatoaga lata ane o loo nonofo ai aiga o Isapela Walton. O le uo a Ioane o Iosefa Filitia na nofo foi iina ma ona tuafafine o Mesi ma Maria. O i latou foi e o mai Egelani ma na i ai ni manatu e tutusa ma manatu o le au Teila.

Ao tietie atu Ioane ma Pale i le aiga o Filitia, na la vaai ia Mesi ma Maria o loo tamomoe atu i le fale o se tuaoi. Na laa mai i fafo lo la tuagane ma faafeiloai i alii ma le faasiasia. Na ia tau atu na ia faamoemoe maimau pe ana la le o mai. O ona tuafafine, ma le tele o tagata i le taulaga, e le fia faalogo ia i laua o talai atu.

“Aisea latou te tetee ai i le faaMamona?” sa fesili atu ai Pale.

“Ou te le iloa,” sa fai atu ai Iosefa. “O le igoa e i ai se leo inosia tele.” Na ia fai atu latou te le o sailiili mo ni faaaliga fou pe soo se aoaoga faavae lena e feteenai ma aoaoga o le Tusi Paia.

“Oi,” na fai atu ai Pale, “afai e na o le pau lena, o le a vave lava ona tatou aveesea o outou manatu ese.” Na ia tau atu ia Iosefa e toe valaau mai ona tuafafine i le fale. Na ia iloa o le a i ai se fonotaga faalelotu i le nuu i lena afiafi, ma na ia manao e lauga ai.

“O le a tatou aai faatasi ma outou ma o uma faatasi i le fonotaga,” na fai atu ai Pale. “Afai tou te malilie i ai ma ou tuafafine, o le a ou malie e lauga i le talalelei o le Tusi Paia tuai ma tuu ese uma ni faaaliga fou na e tetee i ai.”[20]

O lena afiafi, na saofafai ai Iosefa, Mesi, ma Maria Filitia i se potu ua faatumulia ma na faagaeetia i le lauga a Pale. E leai se mea na ia fai atu e uiga i le talalelei toefuataiina po o le Tusi a Mamona na feteenai ma aoaoga o le Tusi Paia.

Na vave lava, ae papatiso e Pale le au Teila, Filitia, ma na lava tagata i le eria e faatulaga ai se paranesi. O folafolaga a le Alii i le faamanuiaga na amata ona faataunuuina, ma na naunau lava Pale e toe foi atu i le fale ia Faafetai. O nisi o ana aitalafu ua tatau ona totogi, ma na ia manaomia pea ona galue mo se tupe e totogi ai.

Ao malaga ese atu Pale mo Katelani, na ia lululima ma ana uo fou. Na taitoatasi, ona latou oomi atu ni tupe i lona lima, ma maua ai ni nai selau tala. Na lava lena mo le totogiina uma o ana aitalafu na manaomia vave ona totogiina.[21]

Ina ua taunuu atu Pale i Katelani, na ia vaaia ai Faafetai ua malosi, o se faataunuuina o le isi folafolaga a le Alii. Ina ua uma ona totogi uma e Pale nisi aitalafu, na ia ao maia tamaitusi ma kopi o le Tusi a Mamona ma toe foi atu i Kanata e faaauau lana misiona, o le taimi lea na aumaia ai lana ava faatasi ma ia.[22] Na vaivai Faafetai mai le malaga, ae ina ua vaai le Au Paia i Kanata i lona tino vaivai, na latou masalosalo e lava lona malosi e fanauina ai le atalii na folafola atu i le faamanuiaga a Pale. Na vave lava mulimuli ane, e ui i lea, ae maitaga Faafetai i lo la alo muamua.[23]

Ao malaga ese le au Palate, o a la uo o Karoline ma Ionatana Crosby na mautotogi i lo la fale i Katelani. O le au Crosby o se ulugalii talavou na siitia atu i Katelani i ni nai masina ae lei faapaiaina le malumalu. Sa latou feiloai soo ma uo e tapuai, usu pese, pe faasoa atu se meaai.[24]

I le maea ai o le malumalu, na sili atu le Au Paia na siitia atu i Katelani. Na tele fanua i le eria, ae o le tele o na fanua e lei faatoaina. Na topetope le Au Paia e fausia nisi fale, na masani lava i le aitalafu aua na le tele se tupe i le nuu. Ae na le mafai ona lava le vave e fausia ai fale mo tagata fou e taunuu mai, o lea na masani ai ona faaavanoa e aiga ua mautu o latou fale i nei tagata po o le tuu atu o potu avanoa e mautotogi ai tagata.

Ao faasolo ina itiiti fale i le taulaga, na alu atu se tasi o aposetolo, o Ioane Boynton, i le au Crosby e uiga i le tuuina atu o le fale o le au Palate e mautotogi ai lona aiga. Na ia ofoina atu ia i latou e sili atu na i lo le tupe na latou totogiina i le au Palate.[25]

Na agaalofa tele le ofo, ma na iloa e Karoline e mafai e ia ma Ionatana ona faaaoga le tupe e fesoasoani e totogi ai le fale o loo la fausia. Ae sa latou fiafia i le nonofo na o i latou, ma o Karoline ua maitaga nei i lo la alo muamua. Afai latou te see ese mai le fale o le au Palate, e tatau ona latou see atu faatasi ma se tuaoi matua, o Sapere Granger, lea e laitiiti le fale ma na o le tasi le potumoe.

Na fai atu Ionatana ia Karoline e fai le filifiliga e uiga i le siitia ese. E lei manao Karoline e tuua le mafanafana ma le tele o le fale o le au Palate, ma na ia le manao e nonofo faatasi ma Tuafafine Granger. E lei popole tele o ia i le tupe, po o le a lava le tele e mafai ai e ia ma Ionatana ona faaaogaina ai.

Ae o le iloaina o le a latou fesoasoani i le aiga toatele o Boynton e faapotopoto i Katelani na aoga ai le ositaulaga itiiti na tatau ona faia e Karoline. Ina ua mavae ni nai aso, na ia tau atu loa ia Ionatana ua naunau o ia e siitia ese.[26]

I le faaiuga o Iuni, na tusi atu ai Viliamu Phelps ma isi taitai o le ekalesia i le Itumalo o Kalei i le perofeta e tau atu ia te ia faapea o ofisa o le lotoifale na samaniaina taitai o le ekalesia i le fale faamasino, lea na latou talanoaina ai le lumanai o le Au Paia i lo latou itumalo. Na talanoa ofisa ma le filemu ma le faaaloalo, ae o a latou upu na leai se avanoa mo le galulue faatasi.

Talu ai e le mafai e le Au Paia ona toe foi i le Itumalo o Siakisone, na fautuaina ai e ofisa lo latou vaaia o se nofoaga fou e nonofo ai—se nofoaga e mafai ai ona latou nonofo ai na o i latou lava. Na malilie taitai o le ekalesia i le Itumalo o Kalei e o ese nai lo le lamatia i se isi vevesi.[27]

Na faaumatia e le talafou faamoemoega o Iosefa e toe foi atu i le Itumalo o Siakisone i lena tausaga, ae e le mafai ona ia tuuaia le Au Paia i Misuri mo mea na tutupu. “E sili atu lo outou malamalama i tulaga o i ai nai lo i matou,” na ia toe tusi atu ai, “ma e moni ua faatonuina i le atamai a outou gaoioiga, e faatatau i le tuua o le itumalo.”[28]

Faatasi ai ma le Au Paia i Misuri o loo manaomia se nofoaga fou e nonofo ai, na lagona e Iosefa le uunaia atili e sue ni tupe e faatau ai fanua. Na ia filifili e tatala se faleoloa a le lotu e latalata i Katelani ma nono mai nisi tupe e faatau mai ai oloa e faatau atu iina.[29] Na i ai sina faamanuiaina o le faleoloa, ae na faaaogaina e le toatele o le Au Paia le agalelei ma le faatuatuaina o Iosefa, i le iloaina o le a le teena e ia le aitalafu i le faleoloa. O nai isi tagata na tauanau atu e faafesuiai mo mea na latou manaomia, ma faigata ai ona maua se tupe mama i oloa.[30]

E oo atu i le faaiuga o Iulai, na le mafai e le faleoloa po o se isi lava mea na taumafai i ai taitai o le ekalesia ona faaitiitia aitalafu a le ekalesia. I le lotovaivai, na tuua ai e Iosefa ma Sini, Ailama, ma Oliva Katelani mo Salema, i se aai i le Talafatai i Sasae, ina ua faalogo i se tagata o le ekalesia lea na faapea na ia iloaina se nofoaga na i ai se tupe natia. Na leai se tupe na latou maua ina ua taunuu i le aai, ma na liliu atu Iosefa i le Alii mo le taitaiga.[31]

“O AʼU, o le Alii lo outou Atua, ou te lē o lē fiafia i lo outou o mai i lenei malaga, e ui i o outou sese,” le tali na sau. “Aua tou te popole e uiga ia outou aitalafu, aua o le a Ou tuu atu ia te outou le mana e totogi ai. Aua tou te popole e uiga ia Siona, aua o le a Ou faia ia te ia ma le alofa mutimutivale.”[32]

Na toe foi uma atu alii i Katelani pe a ma se masina mulimuli ane faatasi ma tulaga tautupe o le ekalesia o loo mamafa pea i o latou mafaufau. Ae o lena tautoulu, na tuuina atu ai e Iosefa ma ona fesoasoani se galuega fou e fai lea atonu e maua ai ni tupe na latou manaomia mo Siona.

Faamatalaga

1. ◀ Tagai, mo se faataitaiga, JS, Journal, Mar. 30, 1836, i le JSP, J1:216.

2. ◀ Backman, Heavens Resound, 304–5; Tyler, “Incidents of Experience,” 32.

3. ◀ Minutes, Mar. 30, 1836, i le JSP, D5:219.

4. ◀ Mataupu Faavae ma Feagaiga 105:28 (Revelation, June 22, 1834, i le josephsmithpapers.org); Minutes, Apr. 2, 1836, in JSP, D5:223–24.

5. ◀ Minutes, Apr. 2, 1836, i le JSP, D5:222–24.

6. ◀ “Anniversary of the Church of Latter Day Saints,” LDS Messenger and Advocate, Apr. 1837, 2:488; Kimball, “Journal and Record,” 33; Minute Book 1, June 16, 1836; tagai foi Historical Introduction to Revelation, Aug. 6, 1836, i le JSP, D5:272–74. Autu: Canada

7. ◀ Pratt, Autobiography, 141, 145; tagai foi Givens and Grow, Parley P. Pratt, 82.

8. ◀ Pratt, Autobiography, 141–42.

9. ◀ Tagai Givens and Grow, Parley P. Pratt, 71, 82, 91.

10. ◀ Pratt, Autobiography, 142, 145–46. O le uluai punaoa o loo i ai le “and see if anything was too hard for him.”

11. ◀ Emily Dow Partridge Young, “Autobiography,” Woman’s Exponent, Feb. 15, 1885, 13:138.

12. ◀ Joseph Smith to Lyman Wight and Others, Aug. 16, 1834, i le JSP, D4:102–8; Emily Dow Partridge Young, “Autobiography,” Woman’s Exponent, Mar. 1, 1885, 13:145; Partridge, History, Manuscript, circa 1839, [18].

13. ◀ Emily Dow Partridge Young, “Autobiography,” Woman’s Exponent, Feb. 15, 1885, 13:138. Autu: Daily Life of First-Generation Latter-day Saints

14. ◀ Partridge, Journal, June 29, 1836; Emily Dow Partridge Young, “Autobiography,” Woman’s Exponent, Feb. 15, 1885, 13:138; “Public Meeting,” LDS Messenger and Advocate, Aug. 1836, 2:363–64; Partridge, History, Manuscript, circa 1839, [17]–[18].

15. ◀ Emily Dow Partridge Young, “Autobiography,” Woman’s Exponent, Feb. 15, 1885, 13:138.

16. ◀ Pratt, Autobiography, 146.

17. ◀ John Taylor, Sermon, Oct. 6, 1866, George D. Watt Papers, Church History Library, as transcribed by LaJean Purcell Carruth.

18. ◀ Pratt, Autobiography, 147.

19. ◀ John Taylor, Sermon, Oct. 6, 1866, George D. Watt Papers, Church History Library, as transcribed by LaJean Purcell Carruth.

20. ◀ Pratt, Autobiography, 164–65; “Diary of Joseph Fielding,” book 1, 5. O le uluai kopi o loo i ai “go over to meeting together.”

21. ◀ “Diary of Joseph Fielding,” book 1, 5; Pratt, Autobiography, 165–66.

22. ◀ Pratt, Autobiography, 166.

23. ◀ John Taylor, “History of John Taylor by Himself,” 10–11, i le Histories of the Twelve, Church History Library.

24. ◀ Jonathan Crosby, Autobiography, 14; Caroline Barnes Crosby, Reminiscences, [19].

25. ◀ Jonathan Crosby, Autobiography, 14–15; Caroline Barnes Crosby, Reminiscences, [15], [19]–[20].

26. ◀ Caroline Barnes Crosby, Reminiscences, [21]–[22].

27. ◀ Historical Introduction to Letter to William W. Phelps and Others, July 25, 1836, i le JSP, D5:269; Partridge, Journal, June 29, 1836; “Public Meeting,” LDS Messenger and Advocate, Aug. 1836, 2:359–61; Partridge, History, Manuscript, circa 1839, [17]–[18].

28. ◀ Sidney Rigdon and Others to William W. Phelps and Others, July 25, 1836, i le JSP, D5:268–71.

29. ◀ Minutes, Apr. 2, 1836, i le JSP, D5:222–24; Historical Introduction to Revelation, Apr. 23, 1834, i le JSP, D4:19–22.

30. ◀ Minutes, June 16, 1836, i le JSP, D5:247–53; Staker, “Raising Money in Righteousness,” 144–53; Staker, Hearken, O Ye People, 445–46; Brigham Young, i le Journal of Discourses, Oct. 9, 1852, 1:215; Oct. 8, 1855, 3:121.

31. ◀ Historical Introduction to Revelation, Aug. 6, 1836, i le JSP, D5:271–75; tagai foi Kuehn, “More Treasures Than One,” 229–34.

32. ◀ Mataupu Faavae ma Feagaiga 111:1, 5–6 (Revelation, Aug. 6, 1836, i le josephsmithpapers.org). O le upu “on” na faaopoopo; o le uluai kopi o loo i ai le “coming this journey.”

Mataupu 23

O Mailei Uma

Sa galue Ionatana Crosby i lona fale i Katelani i le tautoulu o le 1836. E oo atu ia Novema ua puipui ma ato, ae e lei uma lava le fola toe leai foi ni faamalama po o ni faitotoa o le fale. I le latalata ai ona fanau le pepe, sa uunai ai o ia e Karoline e faauma le fale i le vave e mafai ai. Na sologa lelei mea uma ma le fafine e ona le fale mau totogi, o Tuafafine Granger, ae sa naunau lava Karoline e mei ese mai le fale pu moomoo ae nofo i lona ia lava fale.[1]

Ao galue punouai Ionatana e faanofoia le fale ae lei fanau le pepe, sa faasilasila mai e taitai o le Ekalesia la latou fuafuaga e amataina le Sosaiete o le Saogalemu a Katelani, o se faletupe a le nuu e faia ia siitia ai le tulaga faaletonu o le tamaoaiga ma sue ai tupe mo le Ekalesia. E pei o nisi faletupe laiti i le Iunaite Setete, o le a faia ai nonoga tupe mo le au nono tupe e mafai ai ona latou faatauina ni fanua ma oloa, ma fesoasoani ai e siitia le tamaoaiga i le lotoifale. Ao toe totogiina e le au nono tupe a latou nonoga tupe faatasi ai ma le tupe faasili, o le a maua ai se polofiti.[2]

O nonoga tupe o le a tuuina atu i pepa a le faletupe e faamaonia e le faaputuga tupe faatapulaa o tupe siliva ma tupe auro a le Sosaiete o le Saogalemu. Ina ia faatupuina lea faaputuga tupe o tupe fai tino, o le a faatauina atu e le faletupe sea o oloa i tagata fai saofaga, o e na naunautai e fai a latou peimeni ia latou sea i le taimi atofaina.[3]

E oo atu i le amataga o Novema, ua silia ma le tolu sefulu faisea, e aofia ai Iosefa ma Sini, o e na faagalueina le tele o a laua lava tupe i le faletupe.[4] Na tofia e le au faisea Sini e avea ma peresitene o le faalapotopotoga ma Iosefa e avea ma teutupe, ma faia ai ia ma tagata e vaaia teugatupe a le faletupe.[5]

I le maea ai ona faatulaga fuafuaga mo le faletupe, sa alu loa i sasae Oliva e faatau mai mea e manaomia e lolomi ai pepa a le faletupe, ae alu Osone Hyde e talosaga mo se pepa faataga mai le lesitala a le setete e mafai ai ona faatino galuega o le faletupe faaletulafono. O Iosefa, i lena taimi, sa uunaia uma le Au Paia ia faagalue a latou tupe i le Sosaiete o le Saogalemu, ma sii atu mau o le Feagaiga Tuai o loo valaau atu ia Isaraelu anamua ia aumai a latou auro ma siliva i le Alii.[6]

Sa lagona e Iosefa o loo fiafia mai le Atua i a latou taumafaiga, ma sa ia folafola atu o le a lelei mea uma pe afai e usiusitai le Au Paia i poloaiga a le Alii.[7] I le talitonu ai i le upu a le perofeta, sa faagalue loa e isi Au Paia a latou tupe i le Sosaiete o le Saogalemu, e ui ina sa sili atu ona faaeteete isi i le faatauina o oloa i se faalapotopotoga e lei faataitaia muamua. Na mafaufau le au Crosby e faatau ni sea, ae o le taugata tele o le tau o le fausiaina o le la fale sa le totoe ai se la tupe faaleoleo.[8]

I le amataga o Tesema, faatoa faapipii ai e Ionatana faamalama ma faitotoa mo le fale, ma la mei loa iai ma Karoline. E lei uma lelei totonu o le fale, ae sa iai se ogaumu fai meaai e faamafanafana ai ma fafaga i laua. Na eli foi e Ionatana se vai eli e latalata ane e faigofie ai ona maua le vai.

Sa fiafia Karoline ua maua sona ia lava fale, ma o le aso 19 o Tesema, sa ia fanauina ai se pepe tama malosi ao patiapata mai se timu aisa mamafa i fafo.[9]

Na ufitia e le tau malulu Katelani, ma ia Ianuari o le 1837, sa tatala ai le Sosaiete o le Saogalemu a Katelani mo pisinisi.[10] I lona aso muamua, na tauaaoina atu ai e Iosefa pepa a le faletupe, fou lava mai le falelomi tusi, e iai le igoa o le faalapotopotoga ma lana saini i luma.[11] Ao toatele le Au Paia na faia nonoga tupe, na masani ona faaaoga ai a latou fanua e taofi ai, sa amata ona faataamilo pepa a le faletupe i Katelani ma isi nofoaga.[12]

O Fipe Carter, lea faatoa mei mai i Katelani mai le Iunaite Setete i matusasae, e lei faagalueina se tupe pe faia foi se nonoga tupe i le Sosaiete o le Saogalemu. Ae sa ia tu ia faamanuiaina mai le manuia sa folafola mai ai. Toeitiiti lava atoa le tolu sefulu o ona tausaga ma e lei faaipoipo, ma sa leai sona aiga i Katelani e faamoemoe iai mo se fesoasoani. E pei o isi mafine e tutusa o latou tulaga, sa tau leai ni galuega e filifili ai, ae sa mafai ona ia maua se seleni faatauvaa mai le suisui ma le faiaoga i le aoga, e pei ona ia faia ae e lei siitia atu i Ohaio.[13] Afai e faaleleia le tulaga o le tamaoaiga a Katelani, o le a tele ni tagata o le a iai tupe e faaalu i ofu fou ma le aoga.

Ae, mo Fipe, o lana filifiliga e sau i Katelani sa faaleagaga, e lei faaletamaoaiga. Sa tetee ona matua i lona papatisoga, ma i le maea ai ona faailoa atu ana fuafuaga e faapotopoto faatasi ma le Au Paia, sa faatuiese lona tina. “Fipe,” o le tala lea a lona tina, “e te toe foi mai ia te au pe afai e te iloa e sese le faaMamona?”

“Ioe, Tina, o le a ou toe foi mai,” o le folafolaga lea a Fipe.[14]

Ae na ia iloa ua ia maua le talalelei toefuataiina a Iesu Keriso. I ni nai masina talu ona taunuu i Katelani, na ia mauaina ai se faamanuiaga faapeteriaka mai ia Iosefa Samita Le Matua na faamautinoa mai ai ia te ia taui tetele i luga o le fogaeleele ma i le lagi. “Ia faamafanafanaina oe, aua ua mavae atu ou puapuaga,” na fetalai atu ai le Alii ia te ia. “O le a umi lou soifua ma o le a e vaai i aso lelei.”[15]

Sa faamautuina e le faamanuiaga lagona na maua e Fipe ao ia tuua lona aiga. I le faanoanoa tele e faatofa faaletino, na ia tusia ai se tusi ma tuu i luga o le laulau a lo latou aiga. “Aua e te atuatuvale mo lau tama,” na faitauina ai. “Ou te talitonu o le a tausia au e le Alii ma tuuina mai ia te au mea mo le silisili.”[16]

Sa faatuatua Fipe i folafolaga o lana faamanuiaga faapeteriaka. Sa taua o le a avea o ia ma se tina i se fanau e toatele ma faaipoipo atu i se alii e iai le atamai, poto, ma le malamalama.[17] Ae mai i lena taimi sa leai se manatu o Fipe mo se faaipoipoga, ma sa ia iloa sa matua ai lava o ia nai lo le tele o mafine ua faaipoipo ma amata ona maua ni fanau.

I se tasi afiafi ia Ianuari o le 1837, sa tafao ai Fipe i ana uo ma fetaui ai ma se alii e malosi le lanu o le lauulu ma ni mata lanu moana vaivai. Na o ni nai aso e matua ai lea alii ia te ia ma e lei leva ona toe foi mai i Katelani ina ua uma ona savali i le Tolauapiga a Isaraelu ona auauna lea i se misiona i le itu i saute o le Iunaite Setete.

O lona igoa, sa ia mauaina, o Uilifoti Uitilafi.[18]

I lena taumalulu atoa, sa faaauau ai ona nono ni tino i tupe lapopoa e le Au Paia i Katelani e faatau ai fanua ma oloa. O e sa faafaigaluegaina tagata sa totogi i nisi taimi a latou aufaigaluega i pepa a le faletupe, e mafai ona faaaogaina o se tupe pe tuuina atu i le ofisa o le Sosaiete o le Saogalemu a Katelani mo ni tino i tupe.[19]

E lei leva ona tatalaina le Sosaiete o le Saogalemu mo pisinisi, ae amata ona faaputu e se tamaloa e igoa ia Grandison Newell pepa a le faletupe. I le avea ai o se tagata ua leva ona nofo i se taulaga latalata ane, sa ita Grandison ia Iosefa ma le Au Paia. Sa ia fiafia i sina lauiloa na iai i le itumalo seia taunuu atu le Au Paia, ma o lea ua tele ina saili ni auala, faaletulafono po o se isi ala, e faasoesa ai ia te i latou.[20]

Afai e o atu tagata o le Ekalesia ia te ia mo ni galuega, na te le taliaina i latou. Afai e talai ni faifeau e latalata ane i lona fale, na te faatulagaina se vaega o alii ia tauai i latou i fuamoa. Ina ua amata ona ao e Fomai Filasitusa Hurlbut faamatalaga tau faaleaga agai ia Iosefa, sa fesoasoani Grandison e faatupe lana galuega.[21]

E ui i ana taumafaiga, sa faaauau pea ona faapotopoto atu le Au Paia i lena eria.[22]

O le tatalaina o le Sosaiete o le Saogalemu a Katelani sa maua ai e Grandison se auala fou e osofai ai. I le popole ai i le siitia o le fuainumera o faletupe fou i Ohaio, e lei tauaaoina mai ai e le lesitala a le setete se laisene ia Osone Hyde. A aunoa ma lea faatagaga, e le mafai ona ta’ua le Sosaiete o le Saogalemu o se faletupe, ae e mafai lava ona latou teuina tupe ma tuuina atu nonoga tupe. O lona faamanuiaina sa faamoemoe i luga o faisea e faia peimeni i a latou sea e mafai ai ona faatumauina faaputuga tupe a le faalapotopotoga. E na o ni nai faisea sa lava a latou tino i tupe e faia ai lena mea, ae ui i lea, ma sa manatu Grandison sa laiti faaputuga tupe a le Sosaiete o le Saogalemu e faatumauina ai mo se taimi umi.[23]

I le faamoemoe ai e gau le pisinisi pe afai e lava tagata e tuuina atu a latou pepa mo ni tupe auro ma tupe siliva, sa femalagaai Grandison i le pitonuu ma faatauina pepa a le Sosaiete o le Saogalemu.[24] Ona ia aumaia lea o ana faaputuga pepa i le ofisa o le Sosaiete o le Saogalemu ma fesili mo ni tupe e sui ai. Afai e le suitupeina ana pepa, o lana taufaafefe lea, o le a ia moliaina loa.[25]

I le popole, sa leai se filifiliga a Iosefa ma le au ofisa a le Sosaiete o le Saogalemu ae suitupeina pepa ma tatalo mo nisi tagata e faagalueina a latou tupe.

E ui ina itiiti ana tupe, sa faatauina e Uilifoti Uitilafi sea e lua sefulu i oloa a le Sosaiete o le Saogalemu a Katelani.[26] O lana uo lelei o Warren Parrish sa failautusi i le Sosaiete o le Saogalemu. Sa malaga Uilifoti i sisifo faatasi ma Warren ma lona toalua, o Peti, o se vaega o le Tolauapiga a Isaraelu. Ina ua maliu Peti i le faamai o le kolera, sa auauna atu faatasi i se misiona Warren ma Uilifoti ae lei toe foi atu Warren i Katelani ma avea ma tusi upu ma uo faamoemoeina a Iosefa.[27]

Talu mai lana misiona, sa siitia mai i lea nofoaga i lea nofoaga Uilifoti, ma na tele lava ina ola i le agalelei o uo e pei o Warren. Ae ina ua fetaui ia Fipe Carter, sa amata ona ia mafaufau e uiga i le faaipoipoga, ma o le faagalueina o tupe i le Sosaiete o le Saogalemu o se tasi o auala e mafai ai ona ia faatulagaina o ia i tulaga tau tupe ao lei amataina se aiga.

E oo atu i le faaiuga o Ianuari, e ui i lea, ua feagai le Sosaiete o le Saogalemu ma se faafitauli. Ao taumafai ai Grandison Newell e faamama ese ana faaputuga tupe, sa lolomiina e nusipepa i le eria ni tala sa tau le talitonuina ai tagata i lona faamaoni. E pei o isi tagata i le atunuu, o nisi Au Paia sa manatu i fanua ma oloa, ma le faamoemoe e mauoa ai i se taumafaiga laitiiti. O isi na faatalale i le faia o peimeni na manaomia i a latou oloa. E lei umi, ae le toe taliaina e tagata faigaluega ma pisinisi i totonu ma autafa o Katelani ni pepa a le Sosaiete o le Saogalemu.[28]

I le fefe ai i le faatoilaloina, sa tapunia le tumau e Iosefa ma Sini le Sosaiete o le Saogalemu ma agai atu i se isi aai e taumafai e fai paaga ma se faletupe ua mautu iina.[29] Ae o le vaivai o le amataga o le Sosaiete o le Saogalemu na luluina ai le faatuatua o le toatele o le Au Paia, ma iu ai ina latou fesiligia le taitaiga faaleagaga a le perofeta lea na faaosoina ai la latou tupe faagalueaiina.[30]

I le taimi ua tuanai, sa faaalia mai e le Alii tusitusiga paia e ala mai ia Iosefa, sa faigofie ai ona latou faatinoina le faatuatua faapea o ia o se Perofeta a le Atua. Ae ina ua foliga mai ua le faataunuuina faamatalaga a Iosefa na fai e uiga i le Sosaiete o le Saogalemu, ma ua amata ona mou atu a latou tupe e faagalueina, sa toatele le Au Paia na le mautonu ma faitioina Iosefa.

Sa faaauau pea ona talitonu Uilifoti o le a faamanuiaina le Sosaiete o le Saogalemu. Ina ua mavae ai le faipaaga o le perofeta ma se isi faletupe, sa ia toe foi i Katelani ma tali atu i tuuaiga a e na faitio ia te ia.[31] Mulimuli ane, i le konafesi aoao a le Ekalesia, sa saunoa ai Iosefa i le Au Paia e faatatau i le mafuaaga e ala ai ona nono mai e le Ekalesia tupe ma faatu se faalapotopotoga e pei o le Sosaiete o le Saogalemu.

Na amata e le Au Paia le galuega o aso e gata ai i le mativa ma le le tagolima, na ia faamanatu atu ia te i latou, e ui i lea na faatonuina i latou e le Alii ia ositaulaga o latou taimi ma taleni e faapotopoto ai i Siona ma fausia se malumalu. O nei taumafaiga, e ui ina taugata, na taua mo le faaolataga o le fanau a le Atua.[32] Ina ia tulei i luma le galuega a le Alii, sa tatau ai i taitai o le Ekalesia ona saili se auala e faatupeina ai.

E ui lava i lea, sa faanoanoa Iosefa i le aofai o tupe na latou aitalafu ai i tagata nonotupe. “O loo tatou nofoaitalafu ia te i latou, o le mea mautinoa lena,” na ia tautino ai, “ae toe lava o le taunuu mai o o tatou uso mai fafo ma a latou tupe.” Na ia talitonu afai e faapotopoto mai le Au Paia i Katelani ma ave o latou fanua mo le Alii, o le a fesoasoani tele lea e aveeseina ai le avega o aitalafu a le Ekalesia.[33]

Ao saunoa Iosefa, sa lagonaina e Uilifoti le mamana o ana upu. “E, pe ana mafai ona tatou manatua pea o ana upu,” na ia mafaufau ai, “ina ia tumau e faavavau ina ia tatou faia i o tatou olaga.” Sa ia mafaufau pe faapefea ona faalogo se tasi i le perofeta o saunoa ma masalosalo pea na valaauina o ia e le Atua.[34]

E ui i lea sa faaauau pea masalosaloga. E oo atu i le ogatotonu o Aperila, ua faateteleina le leaga o le tamaoaiga i Katelani ao feagai le atunuu i le faafitauli o le tulaga tautupe. O tausaga o nonoga tupe tetele sa faavaivaiina ai faletupe i Egelani ma le Iunaite Setete, ma faapopoleina ai le lautele ina nei pau le tamaoaiga. Sa ao e faletupe aitalafu, ma o nisi ua taofia atoa le tuuina atu o nonoga tupe. E lei umi ae sosolo le le toa mai i lea taulaga i lea taulaga ao tapunia faletupe, gau pisinisi, ma siitia le tulaga o le le faigaluega.[35]

I lenei tulaga o mea tautupe, sa itiiti ai se avanoa e tu ai se faalapotopotoga o tau faaola e pei o le Sosaiete o le Saogalemu a Katelani. Sa tau leai se mea a Iosefa e mafai ona faia e fofo ai le faafitauli, ae sa faigofie i nisi ona tuuaia o ia nai lo o le pau o le tamaoaiga o le atunuu.

E lei umi ae tulituli e tagata na nono mai ai tupe Iosefa ma Sini i taimi uma. O se tasi tamaloa na molia i laua mo se aitalafu e lei totogiina, ma na faia e Grandison Newell ni moliaga sese e faasagatau ia Iosefa, fai mai o le perofeta sa faufau ia te ia. I le aluga o aso taitasi, sa faatupuina le popole o le perofeta i taofia o ia pe fasiotia.[36]

Ua fai nei le faamau a Uilifoti ma Fipe, ma sa la talosaga ia Iosefa e faaipoipoina i laua. Ae i le aso o le la faaipoipoga, sa leai se mea e maua ai o ia, ma tuua ai loa Feterika Viliamu e faia le sauniga.[37]

E lei leva ona nimo faafuasei Iosefa, ae maua e Ema se tusi mai ia te ia, e faamautinoa mai ai o loo ia saogalemu.[38] Sa la sosola ma Sini mai Katelani, ma faamamao ese mai ia i latou o mananao e lepetia i laua. O lo la nofoaga sa lilo, ae na iloa e Niueli Uitini ma Ailama le auala e faafesootai ai i laua ma fautuaina i laua mai se mea mamao.[39]

Sa malamalama Ema i le ogaoga o le tulaga o loo i ai Iosefa. Ina ua taunuu mai lana tusi, o nisi alii—e foliga o ni uo o Grandison Newell—sa iloiloina le faailogatusi, e taumafai e vaai po o fea o i ai o ia. O isi sa tilofia lana faleoloa tau atiae.

E ui sa tumau lona manatu mo le lelei, ae sa popole Ema i tamaiti. O le la atalii e tasi le tausaga, o Feterika, sa laitiiti tele e malamalama i le mea o loo tupu, ae o Julia e ono tausaga ma Iosefa e fa tausaga sa amata ona popole ina ua la iloa o le a le sau i le fale lo latou tama i se taimi lata mai.[40]

Sa iloa e Ema e tatau ona ia faalagolago i le Alii, aemaise lava lenei taimi i le toatele o tagata i Katelani ua amata ona masalosalo ma le talitonu. “Afai ua le toe iai sou faamoemoe i le Atua nai lo o nisi e mafai ona ou tolaulauina, o le a avea au ma se tulaga faanoanoa moni lava,” o le tusi atu lea a Ema ia Iosefa i le faaiuga o Aperila. “Ae ou te talitonu pea afai ta te faamaualalo i taua lava ma faatuatua i le mea e gata ai lo taua faatuatua, e laveaiina i taua mai mailei uma e ono faataatitia i o ta vae.”[41]

E ui lava i lea, sa ia popole nei faaaoga e le au nonotupe le toesea o Iosefa ma avanoa e sei ese ai soo se fanua po o ni tupe latou te mafaia. “E le mafai ona ou faia se mea,” o lana aue lea, “ao malosi atu ai le aia tatau a tagata uma i mea uma e taua o a oe nai lo o au.”

Sa sauni Ema mo ia e sau i le fale. Sa toaitiiti nai tagata sa ia faatuatuaina i lena taimi, ma sa ia musu e ave i se isi soo se mea e lei fesoasoani e totogi uma ai aitalafu a Iosefa. Ma e faaopoopo i le leaga o le tulaga, sa ia popole na aafia foi le la fanau i le misela.

“Ou te moomoo e mafai ona e i le fale ao mamai i latou,” o lana tusi lea. “E tatau ona e manatua i latou, aua latou te manatua uma oe.”[42]

I le totonugalemu o lenei vevesi, sa toe foi atu ai Pale ma Faafetai i Katelani mo le fanau mai o le la pepe. E pei ona valoia e Heber, sa fanauina e Faafetai se pepe tama, lea na la faaigoaina ia Pale. Ae sa ia mafatia tele i le taimi ao faatiga, ma sa ia maliu ai i ni nai itula mulimuli ane. I le le mafai ai ona ia tausia na o ia lona atalii faatoa fanau, sa tuu atu ai e Pale o ia i aao o se tina e mafai ona ia faafaileleina le pepe ae toe foi atu i Kanata. O iina sa ia amata ai ona fuafua se misiona i Egelani ma le fesoasoani a le Au Paia e pei o Iosefa Filitia, o le sa tusitusi e uiga i le talalelei toefuataiina i uo ma aiga i le isi itu o le vasa.[43]

Ina ua maea lana misiona i Kanata, sa toe foi Pale i Ohaio ma faaipoipo atu i se tina talavou ua maliu lona tane i Katelani e igoa ia Maria Ana Frost. Na ia mauaina foi se tusi mai ia Tomasi Marsh, o le peresitene o le Korama a le Toasefululua, na uunaia o ia e tolopo le misiona i Egelani seia uma ona fono aposetolo o se korama i lena taumafanafana i Katelani.[44]

Ao faatali Pale mo isi aposetolo ia potopoto mai, sa toe foi atu Iosefa ma Sini i Katelani ma taumafai e taulimaina a laua aitalafu ma faafilemu vevesi i le lotolotoi o le Au Paia.[45]

I ni nai aso na sosoo ai, sa asia ai e Sini ia Pale ma faiatu ia te ia ua ia alu atu e ao se aitalafu ua tea lona taimi e totogiina ai. I se taimi na muamua atu, sa nono ai e Iosefa le $2,000 ia Pale e faatau ai se fanua i Katelani. Ina ia faamama ana ia lava aitalafu, sa faatau ai loa e Iosefa le aitalafu a Parley i le Sosaiete o le Saogalemu, ma o lea la ua aoina e Sini le tupe.

Sa faiatu Pale ia Sini e le o i ai ia te ia le $2,000 ae sa ia ofo atu e toe faafoi le fanua e totogi ai. Sa fai atu Sini ia te ia e tatau foi ona tuu mai lona fale faatasi ma le fanua e faapaleni ai le aitalafu.[46]

Sa matuai ita lava Pale. I le taimi faatoa faatau atu ai e Iosefa ia te ia le fanua, sa ia fai ia Pale o le a le afaina o ia i le maliega. Ae faapefea le faamanuiaga a Heber Kimball sa folafola mai ai ia te ia oa e le mafaitaulia ma le saolotoga mai aitalafu? I lena taimi sa lagona ai e Pale e pei ua aveese e Iosefa ma Sini mea uma sa ia te ia. Afai ua leai sona fanua ma se fale, o le a le mea a lona aiga o le a fai?[47]

O le aso na sosoo ai, sa lafo ai e Pale se tusi ita ia Iosefa. “O lea la ua ou matuai talitonu o le faigatala sa ta faia e faatiapolo,” o lana tusi lea, “o lea ua tupu mai ai le pepelo, faavaleaina, ma le faaaogaina o tuaoi a isi.” Sa fai atu Pale ia Iosefa sa ia talitonu pea i le Tusi a Mamona ma le Mataupu Faavae ma Feagaiga, ae ua ia le malie i faatinoga a le perofeta.

Sa ia manao ia salamo Iosefa ma talia le fanua o se totogi mo le aitalafu. A le o lena, o le a ia ave loa i le tulafono.

“O le a noatia au e faia le mea tiga o le faaulu o le tagi e faasaga ia te oe,” o lana lapatai lea, “mo le ave faamalosi, manao fua, ma le faaaogaina o lou uso.”[48]

Ia Me 28, i ni nai aso talu ona lafo le tusi a Pale ia Iosefa, sa alu ai Uilifoti Uitilafi i le malumalu mo le sauniga o le Aso Sa. Ao faatuputupulaia le faatuiese i Katelani, sa tumau pea Uilifoti o se lagolago malosi a Iosefa. Ae o Warren Parrish, o le sa galulue soosoo tauau ma Iosefa mo ni tausaga, sa amata ona faifai i le perofeta mo lana matafaioi i le faaletonu tau tupe ma na vave ona avea ma se taitai o le au faatuiese.

Sa tatalo Uilifoti ia tafi ese atu le agaga o le finauga mai le Ekalesia.[49] Ae o le a ia le nofo umi i Katelani e fesoasoani. Talu ai nei, na musuia ai o ia e ave le talalelei i motu o Fox, i tala ane o matafaga o le setete i matusasae o Maine, e latalata i le fale o matua o Fipe. Na ia faamoemoe o lana malaga atu iina, o le a ia maua ai le avanoa e aoao ai ona ia lava matua ma lona tuafafine laitiiti i le talalelei. O le a faatasi atu Fipe ma ia e feiloai i lona aiga ma ave atu o ia i tala atu i matu e feiloai i lona[Fipe] aiga.[50]

E pei o lona naunau e faatasia ma lona aiga, sa le mafai ona taofia le popole o Uilifoti ia Iosefa ma le tulaga o loo i ai le ekalesia i Katelani. Sa nofo ae i lalo i le malumalu, ma ia iloa atu Iosefa i le pulelaa. I le feagai ai ma le tele o le faatuiese, sa foliga faatoilaloina le perofeta. Sa leiloa lana fia afe o tala i le gau ai o le Sosaiete o le Saogalemu, e sili atu nai lo o se isi lava.[51] Ma, e le pei o le toatele, sa ia le tuulafoaina le faalapotopotoga ina ua amata ona gau.

I le vaai mai ai i le faatasiga, sa puipui e Iosefa o ia mai e na tuuaia o ia, ma saunoa atu i le suafa o le Alii.

Ao faalogo Uilifoti, sa ia iloa ai sa ia Iosefa le mana ma le Agaga o le Atua. Sa ia lagona foi sa afio ifo ia Sini ma isi ao latou tutu ai ma molimau i le faamaoni o Iosefa.[52] Ae lei tuua le sauniga, sa tu i luga Warren ma tuuaia Iosefa i luma o le faatasiga.

Sa momomo le fatu o Uilifoti ao ia faalogo i le tuuaiga. “Oi, Warren, Warren,” o lana tagi lea.[53]

Faamatalaga

1. ◀ Jonathan Crosby, Autobiography, 15; Caroline Barnes Crosby, Reminiscences, [53]–[54]; tagai foi Lyman and others, No Place to Call Home, 46.

2. ◀ Historical Introduction to Constitution of the Kirtland Safety Society Bank, Nov. 2, 1836, i le JSP, D5:300; “Part 5: 5 October 1836–10 April 1837,” i le JSP, D5:285–90; Staker, Hearken, O Ye People, 463. Autu: Kirtland Safety Society

3. ◀ Kirtland Safety Society Notes, Jan. 4–Mar. 9, 1837, i le JSP, D5:331–40; Staker, Hearken, O Ye People, 463–64; Historical Introduction to Constitution of the Kirtland Safety Society Bank, Nov. 2, 1836, i le JSP, D5:302.

4. ◀ Mortgage to Peter French, Oct. 5, 1836, i le JSP, D5:293–99; Kirtland Safety Society, Stock Ledger, 1836–37; “Part 5: 5 October 1836–10 April 1837,” i le JSP, D5:285–86; Staker, Hearken, O Ye People, 464.

5. ◀ Historical Introduction to Constitution of the Kirtland Safety Society Bank, Nov. 2, 1836, i le JSP, D5:303; JSP, D5:304, note 91; “Minutes of a Meeting,” LDS Messenger and Advocate, Mar. 1837, 3:476–77; Staker, Hearken, O Ye People, 465.

6. ◀ Historical Introduction to Kirtland Safety Society Notes, Jan. 4–Mar. 9, 1837, i le JSP, D5:331; Joseph Smith History, 1838–56, volume B-1, 750; Articles of Agreement for the Kirtland Safety Society Anti-Banking Company, Jan. 2, 1837, i le JSP, D5:324, 329–31; tagai foi Isaia 60:9, 17; 62:1.

7. ◀ Woodruff, Journal, Jan. 6, 1837.

8. ◀ Jonathan Crosby, Autobiography, 14–15.

9. ◀ Caroline Barnes Crosby, Reminiscences, [39].

10. ◀ “Part 5: 5 October 1836–10 April 1837,” i le JSP, D5:286; Kirtland Safety Society Notes, Jan. 4–Mar. 9, 1837, i le JSP, D5:331–35.

11. ◀ Woodruff, Journal, Jan. 6, 1837; Kirtland Safety Society Notes, Jan. 4–Mar. 9, 1837, i le JSP, D5:331–40.

12. ◀ Editorial, LDS Messenger and Advocate, July 1837, 3:536; Willard Richards to Hepzibah Richards, Jan. 20, 1837, Levi Richards Family Correspondence, Church History Library; Historical Introduction to Mortgage to Peter French, Oct. 5, 1836, i le JSP, D5:295; “Part 5: 5 October 1836–10 April 1837,” i le JSP, D5:286; Staker, Hearken, O Ye People, 481.

13. ◀ Ulrich, “Leaving Home,” 451; tagai foi Kirtland Safety Society, Stock Ledger, 1836–37.

14. ◀ Tullidge, Women of Mormondom, 412.

15. ◀ Woodruff, Journal, Apr. 1837. Autu: Patriarchal Blessings

16. ◀ Phebe Carter to Family, circa 1836, i le Wilford Woodruff Collection, Church History Library.

17. ◀ Woodruff, Journal, Apr. 1837.

18. ◀ Woodruff, Journal, Apr. 10, 1837.

19. ◀ Staker, Hearken, O Ye People, 481–84.

20. ◀ Hall, Thomas Newell, 132–34; Adams, “Grandison Newell’s Obsession,” 160–63.

21. ◀ “The Court of Common Pleas,” Chardon Spectator and Geauga Gazette, Oct. 30, 1835, 2; Eber D. Howe, Statement, Apr. 8, 1885; Maria S. Hurlbut, Statement, Apr. 15, 1885, i le Collection of Manuscripts about Mormons, 1832–54, Chicago History Museum; Adams, “Grandison Newell’s Obsession,” 168–73.

22. ◀ Young, Account Book, Jan. 1837; “Our Village,” LDS Messenger and Advocate, Jan. 1837, 3:444; Staker, Hearken, O Ye People, 482; tagai foi Agreement with David Cartter, Jan. 14, 1837, i le JSP, D5:341–43; ma Agreement with Ovid Phinney and Stephen Phillips, Mar. 14, 1837, i le JSP, D5:344–48. Autu: Opposition to the Early Church

23. ◀ An Act to Prohibit the Issuing and Circulating of Unauthorized Bank Paper [Jan. 27, 1816], Statutes of the State of Ohio, 136–39; “Part 5: 5 October 1836–10 April 1837,” i le JSP, D5:288–89.

24. ◀ Staker, Hearken, O Ye People, 468–77.

25. ◀ Staker, Hearken, O Ye People, 484; JSP, D5:287, note 19; 329, note 187.

26. ◀ Kirtland Safety Society, Stock Ledger, 219; Staker, Hearken, O Ye People, 391.

27. ◀ Woodruff, Journal, June 28, 1835; JSP, D4:72, note 334; “Parrish, Warren Farr,” Biographical Entry, Joseph Smith Papers website, josephsmithpapers.org; tagai foi Staker, Hearken, O Ye People, 465, 480.

28. ◀ Kimball, “History,” 47–48; Staker, Hearken, O Ye People, 482–84; “A New Revelation—Mormon Money,” Cleveland Weekly Gazette, Jan. 18, 1837, [3]; “Mormon Currency,” Cleveland Daily Gazette, Jan. 20, 1837, 2; “Rags! Mere Rags!!,” Ohio Star, Jan. 19, 1837; Jonathan Crosby, Autobiography, 16; Woodruff, Journal, Jan. 24 ma le Apr. 9, 1837; “Part 5: 5 October 1836–10 April 1837,” i le JSP, D5:287–90.

29. ◀ “Bank of Monroe,” Painesville Republican, Feb. 9, 1837, [2]; “Monroe Bank,” Painesville Telegraph, Feb. 24, 1837, [3]; “Kirtland,—Mormonism,” LDS Messenger and Advocate, Apr. 1837, 3:490–91; “Part 5: 5 October 1836–10 April 1837,” i le JSP, D5:291; Staker, Hearken, O Ye People, 492–501.

30. ◀ Woodruff, Journal, Jan. 10 and 17, 1837; Feb. 19, 1837; Charges against Joseph Smith Preferred to Bishop’s Council, May 29, 1837, i le JSP, D5:393–97.

31. ◀ Woodruff, Journal, Feb. 19, 1837.

32. ◀ Woodruff, Journal, Apr. 6, 1837.

33. ◀ Joseph Smith, Discourse, Apr. 6, 1837, i le JSP, D5:352–57.

34. ◀ Woodruff, Journal, Apr. 6, 1837.

35. ◀ “For the Republican,” Painesville Republican, Feb. 16, 1837, [2]–[3]; Staker, Hearken, O Ye People, 498; “Joseph Smith Documents from October 1835 through January 1838,” i le JSP, D5:xxx.

36. ◀ Transcript of Proceedings, June 5, 1837, State of Ohio on Complaint of Newell v. Smith, Geauga County, Ohio, Court of Common Pleas Record Book T, 52–53, Geauga County Archives and Records Center, Chardon, Ohio; Woodruff, Journal, May 30, 1837; Hall, Thomas Newell, 135; Historical Introduction to Letter from Newel K. Whitney, Apr. 20, 1837, i le JSP, D5:367–69.

37. ◀ Woodruff, Journal, Apr. 13, 1837; tagai foi “The Humbug Ended,” Painesville Republican, June 15, 1837, [2].

38. ◀ Historical Introduction to Letter from Emma Smith, Apr. 25, 1837, i le JSP, D5:371.

39. ◀ Newel K. Whitney to Joseph Smith and Sidney Rigdon, Apr. 20, 1837, i le JSP, D5:370.

40. ◀ Emma Smith to Joseph Smith, Apr. 25, 1837, i le JSP, D5:372; Emma Smith to Joseph Smith, May 3, 1837, i le JSP, D5:376. Autu: Joseph and Emma Hale Smith Family

41. ◀ Emma Smith to Joseph Smith, Apr. 25, 1837, i le JSP, D5:372.

42. ◀ Emma Smith to Joseph Smith, May 3, 1837, i le JSP, D5:375–76. Autu: Emma Hale Smith

43. ◀ Woodruff, Journal, Mar. 26, 1837; Pratt, Autobiography, 181–83; Givens and Grow, Parley P. Pratt, 92.

44. ◀ Pratt, Autobiography, 181–83, 188; Geauga County, Ohio, Probate Court, Marriage Records, 1806–1920, volume C, 220, May 14, 1837, microfilm 873,464, U.S. and Canada Record Collection, Family History Library; Givens and Grow, Parley P. Pratt, 93–95; Thomas B. Marsh and David W. Patten to Parley P. Pratt, May 10, 1837, i le Joseph Smith Letterbook 2, 62–63.

45. ◀ Pratt, Autobiography, 183; Historical Introduction to Notes Receivable from Chester Store, May 22, 1837, i le JSP, D5:383–84; Historical Introduction to Letter from Parley P. Pratt, May 23, 1837, i le JSP, D5:386–87.

46. ◀ Historical Introduction to Letter from Parley P. Pratt, May 23, 1837, i le JSP, D5:386–87.

47. ◀ Tagai Givens and Grow, Parley P. Pratt, 97–98.

48. ◀ Parley P. Pratt to Joseph Smith, May 23, 1837, i le JSP, D5:389–91. Sa muai lomia le tusi a Pale i le tausaga mulimuli ane i se nusipepa taufaaleaga. Mo nisi iloiloga, tagai Historical Introduction to Letter from Parley P. Pratt, May 23, 1837, i le JSP, D5:386–89; and Pratt, Autobiography, 183–84.

49. ◀ Woodruff, Journal, May 28, 1831. Autu: Dissent in the Church

50. ◀ Woodruff, Journal, May 31 and July 16, 1837; Woodruff, Leaves from My Journal, 26; tagai foi Ulrich, House Full of Females, 17–18. Autu: Early Missionaries

51. ◀ “Joseph Smith Documents from October 1835 through January 1838,” i le JSP, D5:xxxii.

52. ◀ Woodruff, Journal, May 28, 1837; West, Few Interesting Facts, 14.

53. ◀ Woodruff, Journal, May 28, 1837.

Mataupu 24

O Le A Manumalo Le Upu Moni

I le faaiuga o le tautotogo o le 1837, na tuua ai e aposetolo o Tomasi Marsh, Tavita Patten, ma Viliamu Samita o latou aiga i Misuri ma malaga ese atu mo Katelani. O le toatele o le Au Paia i Siona ua nonofo nei faasolo i talaane o se alavai e taua o le Shoal Creek, pe a ma le limasefulu maila i matusasae o Initipene. O iina na latou maua ai se taulaga e taua o Fa Uesi, ma faaaoga ai le fuafuaga a Iosefa mo le aai o Siona e avea ma o latou taiala i le faataatiaga o le nuu. Ma le faamoemoe ia maua se fofo filemu i faafitauli faifaipea a le Au Paia ma o latou tuaoi, na faatulaga ai e le malo o Misuri le Itumalo o Caldwell, lea na i ai le laueleele faataamilo i Fa Uesi ma Shoal Creek, mo le nuu o le Au Paia.[1]

Na naunau Tomasi ia toe faatasi ma le isi vaega o le Toasefululua, aemaise lava ina ua ia iloaina le manao o Pale e avatu le talalelei i Egelani. O le talaiina o le talalelei i atunuu i fafo o se laasaga taua i le galuega a le Alii, ma i le avea ai ma peresitene o le korama, na manao Tomasi e faapotopoto aposetolo ma fuafua faatasi le misiona.

Na popole foi o ia i lipoti na ia maua i le autetee i Katelani. O le toatolu o le autetee— o Luka ma Laimani Johnson ma Ioane Boynton —o tagata o lana korama. Sei vagana ua sili atu le lototasi o le Toasefululua, na fefe Tomasi nei le manuia le misiona i Egelani.[2]

I Ohaio, na mafai ona vaai Heber Kimball i le ala na fevaevaeai ai le Korama a le Toasefululua talu ona tatala le Sosaiete o le Saolotoga a Katelani i le ono masina na muamua atu. Ina ua le taunuu taumafaiga a Iosefa ia mama le ekalesia mai aitalafu, na amata loa foi ona feita Osone Hyde, Viliamu McLellin, ma Osone Palate ia te ia. Faatasi ai ma Pale Palate lea ua faaleo atu foi lona faasagatau ia Iosefa, ua na o Polika Iaga ma Heber ia aposetolo faamaoni na totoe i Katelani.[3]

I se tasi aso, ao nofonofo Heber ma le perofeta i pulelaa o le malumalu, na soso atu Iosefa ia te ia ma faapea atu, “Uso Heber, ua musumusu mai le Agaga o le Alii ia te au, ‘Tuu atu i lau auauna o Heber e alu i Egelani ma folafola atu lau talalelei ma tatala le faitotoa o le faaolataga i lena atunuu.’”

Na faateia Heber. O ia o se fai ulo faatauvaa ma e itiiti lava se aoaoga. O Egelani o le atunuu e sili ona malosi i le lalolagi, ma na tautaua ona tagata mo lo latou aoaoina ma le naunautai i mataupu faalelotu. “Oi le Alii e,” sa ia tatalo ai, “O au o se tagata e tau le matala lau tautala ma e matuai le fetaui lava mo lenei galuega. E mafai faapefea ona ou alu e talai i lena laueleele?”[4]

Ae faapefea lona aiga? Na matuai faigata lava ia Heber ona mafai ona mafaufau i le tuua o Vilate ma le la fanau ina ia talai i atunuu i fafo. Na ia mautinoa sa agavaa isi aposetolo e taitai le misiona. O Tomasi Marsh sa aposetolo sinia ma o se tasi o uluai tagata na faitauina le Tusi a Mamona ma auai i le ekalesia. Aisea o le a le auina atu ai o ia e le Alii?

Ae faapefea foi Polika? Na fesili atu Heber ia Iosefa pe mafai e Polika ona tau lava o le alu atu faatasi ma ia i Egelani. O Polika na i ai i le tulaga matua i le korama aua o ia e matua atu ia Heber.

Leai, sa tali atu ai Iosefa. Na manao o ia e nofo Polika i Katelani.[5]

Na talia e Heber, ma le musua le valaau ma saunia loa e alu. Na ia tatalo i le malumalu i aso uma, ma ole atu mo le puipuiga ma le mana o le Alii. Na vave lava ona salalau le tala o lona valaau i Katelani, ma na lagolagoina ma le fiafia e Polika ma isi lana filifiliga e alu. “Fai le mea na fai atu le perofeta ia te oe e fai,” na latou tau atu ai ia Heber, “ma ia faamanuiaina i le mana e fai se galuega mamalu.”

Na fai si faalotovaivai teisi o Ioane Boynton. “Afai o oe o sea ituaiga vale saupau e alu i le valaau a se perofeta pau,” na ia tala ula atu ai, “o le a ou le taumafai lava e fesoasoani ia te oe.” Na tetee foi Laimani Johnson, ae ina ua vaaia le naunau o Heber e alu, na ia toese lona ofutalaloa ma tuu atu i luga o tauau o Heber.[6]

Na vave ona o mai Iosefa Filitia i Katelani ma se vaega o le Au Paia mai Kanata, ma na tofia o ia ma nai isi i le misiona, ma faataunuu ai le valoaga a Heber faapea o le misiona a Pale i Kanata o le a faataatiaina se faavae mo se misiona i Egelani. Na salamo Osone Hyde i lona faalealofa ma na faatasi atu loa foi i le misiona. Mulimuli lava, na valaaulia e Heber le tausoga o Polika o Uiliata Risati latou te o.[7]

I le aso o lana malaga, na tootutuli faatasi ai Heber ma Vilate ma le la fanau. Na ia tatalo ia tuuina mai e le Atua ia te ia se faigamalaga saogalemu i le kolosiina o le vasa, ia faaaoga o ia i le misiona, ma ia tausia lona aiga ao toesea o ia. Ona, faatasi ai ma loimata ua tafe ifo i ona alafau, na ia faamanuia ai taitoatasi lana fanau ona tuua ai lea mo Motu o Peretania.[8]

Na faaauau le faaletonu o le tulaga tautupe o le atunuu e agai atu i le taumafanafana o le 1837. I le leai o ni tupe ma itiiti meaai, na tuu e Ionatana Crosby lana galuega i lona fale ina ia faatasi atu i se vaega o loo fausia se fale mo Iosefa ma Ema. Ae pau le ala na mafai ai e Iosefa ona totogi tagata galulue o pepa a le faletupe a le Sosaiete o le Saogalemu, lea na faasolo ina itiiti ma itiiti pisinisi i Katelani na taliaina o se peimeni. Na vave lava ona toetoe a leai se aoga o pepa a le faletupe.

Na faasolosolo malie lava, ona o ese tamaloloa o le vaega e saili ni galuega e sili atu totogi. Ae o le faaletonu o mea tautupe na tuua ai na o ni nai galuega i totonu ma talaane o Katelani—pe soo se mea lava i le atunuu. O se taunuuga, na siitia le tau o oloa ae na pau maualalo lava le tau o fanua. Na o ni nai tagata lava i Katelani na maua ni mea e tausi ai i latou lava po o tagata faigaluega. Ina ia totogi aitalafu a le ekalesia, na tatau ai ia Iosefa ona mokesi le malumalu, ma tuuina atu ai le malumalu i se tulaga lamatia o le faoa.[9]

Ao galue Ionatana i le fale o le perofeta, na masani ona taoto i le moega, lona toalua, o Karoline, faatoa tau malosi sa tigaina i le fulu. Na i ai se siama i lona susu lea na le mafai ai ona faasusu lana tama tama, ma ao faasolo ina itiiti la latou sapalai o meaai, na popole o ia po o fea o le a maua ai le isi meaai a le aiga. Na i ai sa latou tamai togalaau fualaau faisua na maua ai sina meaai, ae leai se povi, na faamalosia ai i latou e faatau le susu mai tuaoi e fafaga ai le la tama tama.

Na iloa e Karoline o le toatele o a la uo na i ai foi i le tulaga lava lea e tasi. Mai i lea taimi i lea taimi, e faasoa mai ai e se tasi ni meaai ia i latou, ae i le toatele naua o le Au Paia na tauivi e taufaasoasoa meaai, na foliga mai e leai se tasi na lava ni ana meaai e faasoa atu.

Ao faagasolo le taimi, na mataituina e Karoline ia Pale Palate, le au Boynton, ma isi uo lelei lava ua tuuaia le ekalesia mo o latou puapuaga. O ia ma Ionatana e lei leiloa ni tupe i le Sosaiete o le Saogalemu, ae na aafia foi i laua i le faaletonu. E pei o le toatele o isi, na toeitiiti lava a leai ni a latou meaai, ae peitai la te le mauaina ma Ionatana se lagona e tuua le ekalesia pe fulitua i le perofeta.

O Ionatana, o le mea moni, na galue i le fale o le au Samita seia oo ina ua na o ia lava na totoe i le vaega. Ina ua leai ni a la meaai ma Karoline, na ia malolo i se aso mai le galuega e sue ni meaai mo lona aiga, ae na ia sau i le fale e leai se meaai.[10]

“O le a se mea o le a tatou faia nei?” Sa fesili atu ai Karoline.

Na iloa e Ionatana o Iosefa ma Ema e ui lava i o la tauiviga ma mea tautupe, o nisi taimi e i ai a la meaai e tuuina atu ia i latou sa itiiti mea na latou maua. “I le taeao,” sa ia faapea atu ai, “O le a ou alu ma tau atu ia Tuafafine Ema le tulaga ua tatou i ai.”

O le aso na sosoo ai, na toe foi atu ai Ionatana e galue i le fale o le au Samita, ae e lei maua sona avanoa e talanoa atu ai ia Ema, na ia sau ia te ia. “Ou te le iloa po o a ni a outou meaai o i ai,” na ia fai atu ai, “ae ua e sau lava ma galue ae ua o uma isi.” Sa ia uuina se fasi puaa faaasu lapoa lava. “Na ou mafaufau o le a ou faia se meaalofa mo oe.”[11]

I le tei tele, na faafetai atu ai Ionatana ia te ia ma taua ai lana umukuka ua gaogao ma le mai o Karoline. Ina ua faalogo Ema i lenei mea, na ia tau atu ia Ionatana e aumai se taga ma ave ese atu le tele o le falaoamata e mafai ona ia aveina.

Na aumai e Ionatana le meaai i le fale mulimuli ane i lena aso, ma ao aia e Karoline lana meaai moni muamua lava talu mai ni nai aso, na ia mafaufau e leai se isi mea na sili atu le manaia i le tofo.[12]

E oo atu i le faaiuga o Iuni, ua faateleina le saua o le autetee. Na taitaia e Warren Parrish, na latou faalavelave i sauniga o aso Sa i le malumalu ma tuuaia Iosefa i ituaiga o agasala uma lava. Afai e taumafai nisi o le Au Paia e puipui le perofeta, e feei atu i ai le au tetee ia filemu ma faafefe e fasiotia i latou.[13]

O Maria Filitia, na siitia atu i Katelani faatasi ma lona tuagane ae lei alu lona tuagane i Egelani, ma na faateia i le vevesi i Ohaio. I se fonotaga i le malumalu i se tasi taeao, na valaau atu ai Pale Palate ia Iosefa ia salamo ma folafola atu faapea toeitiiti lava o le lotu atoa lava ua o ese mai le Atua.

O upu a Pale na tiga ai le loto o Maria.[14] O le leo lava lea e tasi na aoaoina o ia i le talalelei o lea ua osofaia le perofeta a le Atua ma faaleagaina le lotu. O le tusi ita a Pale ia Iosefa na salalau solo i Katelani, ma o Pale lava ia e lei nanaina lona tetee. Ao i ai Ioane Teila i le taulaga, na aveina o ia e Pale i autafa ma lapataia o ia e aua le mulimuli ia Iosefa.

“Ae e te lei tuua Kanata, na e tuuina mai se molimau malosi ia Iosefa Samita o se perofeta a le Atua,” na faamanatu atu ai e Ioane ia te ia, “ma na e faimai na e iloaina nei mea e ala i faaaliga ma le meaalofa o le Agaga Paia.”

Ona molimau atu lea o Ioane, “ua i ai nei ia te au lena lava molimau na e olioli ai. Afai na moni le galuega i le ono masina talu ai, o loo moni i le aso. Afai sa perofeta Iosefa Samita i lena taimi, o ia o se perofeta i le taimi nei.”[15]

O Iosefa, i le taimi lea, na mai lava ma na le mafai ona tuua lona moega. Na matua mafatia lona tino atoa i se tiga maoae, ma na ia faasolo ina vaivai tele ua le mafai ai ona sii i luga lona ulu. Na nonofo pea Ema ma lana fomai i ona tafatafa ao ia matapogia ma toe ala mai. Na faimai Sini e le talitonu o ia o le a toe umi le ola o Iosefa.[16]

Na olioli le au faitio ia Iosefa i lona puapuaga, ma fai mai ua faasalaina e le Atua o ia mo ana agasala. O le tele o uo a le perofeta, e ui i lea, na o i le malumalu ma tatalo ai i le po atoa ina ia faamaloloina o ia.[17]

Na faasolosolo lava, ina amata ona manuia Iosefa, ma na asia o ia e Maria ma Vilate Kimball. Na ia fai atu na faamafanafanaina o ia e le Alii i le taimi o lona mai. Na fiafia Maria e vaai ia te ia ua sili atu le malosi ma valaaulia o ia e asiasi i le Au Paia i Kanata pe a ia toe malosi.

I le aso Sa na sosoo ai, na auai Maria i se isi fonotaga i totonu o le malumalu. Na vaivai tele Iosefa ma le mafai ona auai, o lea na laa atu ai i luga o le pulelaa Warren Parrish ma saofai i le nofoa o le perofeta. O Ailama, lea na taitaia le fonotaga, e lei tali atu i le uiga taufaaita, ae na ia faia se lauga umi lava e uiga i le tulaga o le ekalesia. Na olioli Maria i le lotomaualalo o Ailama ao ia faamanatu atu i le Au Paia a latou feagaiga.

“E agavaivai lou loto,” na tau atu ai e Ailama i le faalapotopotoga, “ma ua ou lagona nei e pei o se tamaitiiti.” Na tumu lona leo i le alofa, na ia folafola atu i le Au Paia o le a amata ona tulai mai le ekalesia i lena lava itula.

Na tusi atu Maria i lona uso o Mesi i ni nai aso mulimuli ane. “Ua matuai ou lagonaina moni lava le uunaia e faamoemoe o le a vave lava ona tatou maua le faatulagaga tatau ma le filemu e toefuataiina i le ekalesia,” na ia fai atu ai. “Sei o tatou lototasi i le tatalo mo lenei vaega ma o tatou loto atoa.”[18]

I se masina mulimuli ane, na oso ai i fafo o le taavale solofanua le tuagane o Maria o Iosefa Filitia i auala o Preston. O le taulaga o se nofoaga autu o pisinisi o Egelani i sisifo, e faatuina i le ogatotonu o laufanua lanulauvao. O alaasu maualuluga mai le tele o falegaosi oloa o le taulaga ma fale gaosi meaai na maua ai ni ao lanu efuefu o le asu i totonu o le ea, ma faigata ai ona iloa atu tumutumu o ona falesa i tua atu o se ao palapala. Na tafe ane le Vaitafe Piopio i le ogatotonu o le taulaga, ma faapiopio atu lona ala i le sami.[19]

Na faatoa taunuu atu faifeautalai i Egelani i le uafu o Livapulu i le lua aso talu ai. I le mulimuli ai i se uunaiga mai le Agaga, na faasino atu ai e Heber tamaloloa e o i Preston, lea na avea ai le uso o Iakopo o Iosefa Filitia o se failauga.[20] Na fetusiai Iosefa ma ona tuafafine ma Iakopo, ma tau atu ia te ia e uiga i lo latou liliu mai ma molimau atu i le talalelei toefuataiina a Iesu Keriso? Na foliga fiafia mai Iakopo i mea na latou tusia ma tau atu i lana aulotu e uiga ia Iosefa Samita ma le Au Paia o Aso e Gata Ai.

Na taunuu atu faifeautalai i Preston i le aso o le palota, ma ao latou savavali i luga o auala, na fofola atu e tagata faigaluega se fua faatosina i fafo o se faamalama i luga ae tonu lava o o latou ulu. O lana savali, na tusia ini mataitusi auro, e lei faatatau i faifeautalai, ae na uunaia ai lava i latou: O LE A MANUMALO LE UPUMONI.

“Amene!” na latou feei atu ai. “Faafetai i le Atua, o le a manumalo le upumoni!”[21]

Na vave lava ona malaga atu Iosefa Filitia e sue lona uso. Talu ona tuua Katelani, na ia tatalo atu i le Alii e saunia Iakopo e talia le talalelei. E pei o Iosefa, na olioli Iakopo i le Feagaiga Fou ma na saili e ola i ona aoaoga. Afai na te taliaina le talalelei toefuataiina, o le a avea o ia ma se fesoasoani maoae i faifeautalai ma le galuega a le Alii.

Ina ua maua atu e Iosefa ma faifeautalai Iakopo i lona fale, na ia valaaulia i latou e lauga mai lana pulelaa i le Falelotu o Vauxhall i le taeao e sosoo ai. Na talitonu Iosefa o le fiafia o lona uso i la latou savali o le galuega a le Alii, ae na ia malamalama foi i mea uma o le a mafai ona le maua e lona uso e ala i le tatalaina o ona faitotoa ia i latou.

O le lauga atu o le galuega lea a Iakopo e ola ai. Afai na te taliaina le talalelei toefuataiina, o le a le toe i ai sana galuega.[22]

I le ala mai Fa Uesi i Katelani, na faateia ai Tomasi Marsh, Tavita Patten, ma Viliamu Samita e feiloai ma Pale Palate o agai atu i le isi itu. Na taumafai e toe maua mai ana tupe ua leiloloa, na faatau atu ai e Pale ni fanua, faatupe mai ana sea i le Sosaiete o le Saogalemu, ma amata loa ona agai atu mo Misuri na o ia.[23]

Na tumau pea le naunau e toe faatasia le Korama a le Toasefululua, na uunaia ai e Tomasi ia Pale e toe foi mai i Katelani faatasi ma i latou. E lei naunau Pale e toe foi atu i se nofoaga lea na ia puapuagatia ai tele i le loto tiga ma le le faamalieina.[24] Ae na uunaia lava o ia e Tomasi e toe mafaufau, ma le mautinoa o le a ia mafai ona toe faalelei ma le perofeta.

Na mafaufau i ai Pale. Ina ua ia tusi atu lana tusi ia Iosefa, na ia tau atu ia te ia lava o le tusi sa mo le lelei o le perofeta lava ia. Ae na iloa e Pale ua ia faavaleaina o ia lava. Na te lei valaaulia Iosefa e salamo i se agaga o le lotomaualalo. Nai lo lena, sa ia faapa atu lona ita ia te ia, i le sailia o le tauimasui.

Na iloa foi e Pale na faaseseina o ia e ona lagona ma faatauasoina o ia e vaai i faigata o Iosefa lava ia. O le tautala atu e faasaga tau i le perofeta ma tuuaia o ia i le manatu faapito ma le manao tele na sese.[25]

I le maasiasi, na filifili ai Pale e toe foi atu i Katelani faatasi ma Tomasi ma isi aposetolo. Ina ua latou taunuu atu, na ia alu atu loa i le fale o le perofeta. Na vaivai pea Iosefa mai lona mai, ae ua amata ona malosi. Na tagi Pale ina ua vaai ia te ia ma faatoese atu mo mea uma na ia fai atu ma faia e tiga ai o ia. Na faamagalo o ia e Iosefa, tatalo mo ia, ma faamanuia o ia.[26]

O Tomasi, i le taimi lea, na taumafai e toe faalototasi isi sui o le Toasefululua. Na faamanuiaina o ia i le faaleleia ma Osone Palate ma Iosefa, ae o Viliamu McLellin ua siitia ese ma o le au uso o Johnson ma Ioane Boynton na le mafai ona faamalilieina.[27]

Na amata ona tomumu Tomasi lava ia ina ua ia iloaina faapea na auina atu e Iosefa ia Heber Kimball ma Osone Hyde i Egelani e aunoa ma le faafesootaia o ia. O le peresitene o le Toasefululua, pe le o lona tiutetauave ea le faatonuina o le galuega faafaifeautalai ma taitai le misiona i Egelani? Pe lei sau o ia i Katelani e saunia le Toasefululua ma auina atu i latou i atunuu mamao?[28]

Na ia tatalo mo Heber ma Osone ma le galuega na la faia i fafo, ae o lona le fiafia ma le manua o le loto na faigata ona faatoilaloina.[29]

Ia Iulai 23, na talanoaina ai e Tomasi le mataupu ma Iosefa. Ao la talanoa, na la faaleleia o la eseesega ma na maua ai e Iosefa se faaaliga e faatatau ia Tomasi.[30] “O oe o le tagata ua ou filifilia e umia ki o loʼu malo, e faatatau i le Toasefululua, i le lautele i totonu o atunuu uma,” o le faamautinoa mai lea a le Alii. Sa ia faamagalo i ana agasala ma uunaia o ia ia fiafia.

Ae na faamaonia mai e le Alii e galulue le Toasefululua i lalo o le pule a Iosefa ma ona fesoasoani i le Au Peresiteine Sili, e oo foi i mea tau galuega faafaifeautalai. “Soo se mea latou te auina atu i ai oe, ia e alu,” na fetalai mai ai le Alii, “ma o le a Ou faatasi ma oe.” Na Ia fetalai ia Tomasi o le mulimuli i le taitaiga a le au Peresitene Sili o le a taitai atu i le tele o le manuia i totonu o le galuega faamisiona.[31]

“Ma o soo se mea e te folafola atu ai loʼu igoa,” na Ia folafola atu ai, “o le a tatala mai ai se faitotoa aoga ia te outou.”

Na fesoasoani foi le Alii ia Tomasi i le ala e toe faaleleia ai lana korama ua taape. “Ia e lotomaualalo,” na Ia fetalai mai ai, “ma o le a taitai ai oe e le Alii lou Atua i le lima, ma tuu mai ia te oe tali i au tatalo.”

Na Ia uunaia Tomasi ma le Toasefululua e tuuese o latou eseesega ma Iosefa ae taulai atu i la latou misiona. “Vaai ia outou lē faapopoleina outou lava e faatatau i mataupu o laʼu ekalesia i le nofoaga lenei,” na Ia faaauau ai, “ae ia faamamā o outou loto i oʼu luma; ma, ona outou o atu ai lea i le lalolagi atoa, ma talai atu laʼu talalelei i tagata uma,”

“Faauta,” na fetalai mai ai le Alii, “i le tele o lo outou valaauga.”[32]

Faamatalaga

1. ◀ Plewe, Mapping Mormonism, 48–49; “Joseph Smith Documents from October 1835 through January 1838,” i le JSP, D5:xxvi–xxvii; “Far West, Missouri,” Geographical Entry, Joseph Smith Papers website, josephsmithpapers.org. Autu: Zion/New Jerusalem

2. ◀ Thomas B. Marsh and David W. Patten to Parley P. Pratt, May 10, 1837, i le Joseph Smith Letterbook 2, 62–63.

3. ◀ Allen and others, Men with a Mission, 22. Autu: Kirtland Safety Society

4. ◀ Kimball, “History,” 54; Whitney, Life of Heber C. Kimball, 116. Autu: England; Early Missionaries

5. ◀ Kimball, “History,” 54.

6. ◀ Kimball, “History,” 55.

7. ◀ Kimball, “History,” 55.

8. ◀ Tullidge, Women of Mormondom, 113–15; Whitney, Life of Heber C. Kimball, 120–22.

9. ◀ Jonathan Crosby, Autobiography, 16; Joseph Smith and Others, Mortgage to Mead, Stafford & Co., July 11, 1837, i le JSP, D5:404–10.

10. ◀ Jonathan Crosby, Autobiography, 16; Caroline Barnes Crosby, Reminiscences, [39]–[41].

11. ◀ Jonathan Crosby, Autobiography, 16–17. O le uluai punaoa o loo i ai le “provision” nai lo “provisions”; o loo i ai foi “make a present” nai lo le “make you a present.”

12. ◀ Jonathan Crosby, Autobiography, 17; Caroline Barnes Crosby, Reminiscences, [41].

13. ◀ Mary Fielding to Mercy Fielding, circa June 1837, Mary Fielding Smith Collection, Church History Library; tagai foi Whitney, Life of Heber C. Kimball, 112–14. Autu: Dissent in the Church

14. ◀ Mary Fielding to Mercy Fielding, circa June 1837, Mary Fielding Smith Collection, Church History Library.

15. ◀ John Taylor, “History of John Taylor by Himself,” 15, i le Historian’s Office, Histories of the Twelve, Church History Library; tagai foi Roberts, Life of John Taylor, 40; ma le Parley P. Pratt to Joseph Smith, May 23, 1837, i le JSP, D5:386–91.

16. ◀ Joseph Smith History, 1838–56, volume B-1, 762; Mary Fielding to Mercy Fielding, circa June 1837, Mary Fielding Smith Collection, Church History Library.

17. ◀ Joseph Smith History, 1838–56, volume B-1, 763; Warren Parrish, Letter to the Editor, Painesville Republican, Feb. 15, 1838, [3].

18. ◀ Mary Fielding to Mercy Fielding, circa June 1837, Mary Fielding Smith Collection, Church History Library.

19. ◀ Fielding, Journal, 17; Kimball, “History,” 60, 62; Watt, Mormon Passage of George D. Watt, 17; tagai foi Ostler, “Photo Essay of Church History Sites in Liverpool and the Ribble Valley,” 61–78. Autu: England

20. ◀ Whitney, Life of Heber C. Kimball, 133; Allen and others, Men with a Mission, 25–29.

21. ◀ Fielding, Journal, 17; “Mission to England,” LDS Millennial Star, Apr. 1841, 12:290; Kimball, “History,” 60; Whitney, Life of Heber C. Kimball, 134.

22. ◀ Joseph Fielding to Mary Fielding and Mercy Fielding Thompson, Oct. 2, 1837, Mary Fielding Smith Collection, Church History Library; “Mission to England,” LDS Millennial Star, Apr. 1841, 12:290; Fielding, Journal, 17–18.

23. ◀ Givens and Grow, Parley P. Pratt, 101; Kirtland Safety Society, Stock Ledger, 47.

24. ◀ “History of Thomas Baldwin Marsh,” 5, i le Historian’s Office, Histories of the Twelve, Church History Library.

25. ◀ Parley P. Pratt, “To the Public,” Elders’ Journal, Aug. 1838, 50–51.

26. ◀ Pratt, Autobiography, 183–84; John Taylor, “History of John Taylor by Himself,” 15, i le Historian’s Office, Histories of the Twelve, Church History Library; see also Givens and Grow, Parley P. Pratt, 102.

27. ◀ “History of Thomas Baldwin Marsh,” 5, i le Historian’s Office, Histories of the Twelve, Church History Library; Woodruff, Journal, June 25, 1857; tagai foi Historical Introduction to Revelation, July 23, 1837 [DC 112], i le JSP, D5:410–12.

28. ◀ Tagai Cook, “I Have Sinned against Heaven,” 392–93; ma le Historical Introduction to Revelation, July 23, 1837 [DC 112], i le JSP, D5:410–11.

29. ◀ Tagai Mataupu Faavae ma Feagaiga 112:1–2 (Revelation, July 23, 1837, i le josephsmithpapers.org).

30. ◀ Historical Introduction to Revelation, July 23, 1837 [DC 112], i le JSP, D5:410–14.

31. ◀ Autu: First Presidency; Quorum of the Twelve

32. ◀ Mataupu Faavae ma Feagaiga 112 (Revelation, July 23, 1837, i le josephsmithpapers.org); tagai foi Darowski, “The Faith and Fall of Thomas Marsh,” 54–60.

Mataupu 25

Siitia Atu i Sisifo

Ina ua faia e Jennetta Richards se malaga puupuu i Preston, Egelani, ia Aokuso 1837, o ana uo o Ana ma Tomasi Walmesley na fai atua ni tala se tele e uiga i se vaega o faifeautalai mai Amerika.

Na ma’i Ana mo ni tausaga, ma na faasolosolo ina vaivai seia oo ina sili laitiiti atu lava nai lo pau ma ivi. Ina ua talai atu Heber Kimball ia te ia, na ia folafola atu faapea o le a faamaloloina o ia pe afai e i ai sona faatuatua, salamo, ma ulu ifo i vai o le papatisoga. Na papatiso Ana i le lotu fou i se taimi vave lava, faatasi ai ma le isi toavalu, ma na faasolo loa ina manuia o ia.

O le toatele o tagata na papatiso na auai i le lotu a Iakopo Filitia. E ui ina faatagaina e le Faifeau o Filitia faifeautalai e lauga i lana lotu, na ia teena le papatisoga e ia lava ma na iu ina le fiafia i le toesea o tagata o lana aulotu.[1]

Sa ootia Jennetta i le savali a faifeautalai Amerika. Na nofo o ia i se tamai nuu maotua e igoa ia Walkerfold, e sefululima maila mai alaasu ma auala tumutumu o Preston. O lona lava tama o se faifeau Kerisiano i le nuu, o lea na ola ae ai o ia faatasi ma le afioga a le Atua i lona aiga.

O lenei la, ua na o ni vaiaso atoa lona luasefulu tausaga, ae ua ia naunau e fia aoao atili i le upumoni a le Atua. Ina ua ia asiasi atu i le au Walmesley, na ia feiloai ia Heber ma na fiafia o ia i mea na ia tau atu e uiga i agelu, se talafaamaumau anamua na tusia i luga o papatusi auro, ma se perofeta soifua lea e mauaina faaaliga mai le Atua, e pei o perofeta anamua.

Na valaaulia e Heber Jennetta e faalogo ia te ia o lauga i lena afiafi. Sa ia alu ma faalogo ma na manao e faalogo atili. O le aso na sosoo ai, na ia toe faalogo ai ia te ia o lauga ma iloa ai na moni ana upu.

O le taeao na sosoo ai, na fai atu ai Jennetta ia Heber e papatiso o ia. Na la mulimuli atu ma Osone Hyde ia te ia i auvai o le Vaitafe Piopio, ma na faatofuina o ia e Heber i le vai. Ona la faamauina lea o ia i le auvai.

Na manao Jennetta e nofo i Preston faatasi ma isi Au Paia ina ua uma lona papatisoga, ae na ia manaomia ona toe foi atu i ona matua i Walkerfold. Na naunau o ia e faasoa atu lona faatuatuaga fou ia i laua, ae na ia le mautinoa pe o le a le tali a lona tama i lana faaiuga e faatasi atu i le Au Paia.

“O le a faamalulu e le Alii le loto o lou tama,” na tau atu ai e Heber ia te ia. “O le a i ai lava so’u avanoa e lauga ai i lana falesa.”

I le faamoemoe e sa’o o ia, na talosaga atu ai Jennetta ia Heber e tatalo mo ia.[2]

Na malaga Iosefa i lena lava taumafanafana i Kanata e asiasi i le Au Paia i Toronto. Ina ua leai o ia, na saunoa atu ai Iosefa le Matua i se sauniga o le aso Sa i le malumalu o Katelani e uiga i le faaletonu o le Sosaiete o le Saogalemu. Na ia puipuia le tulaga o lona atalii ma tauleagaina gaoioiga a le au tetee, ia sa nonofo i le isi tulimanu o le potu.

Ao lauga atu le peteriaka i le Au Paia, na tu i luga Warren Parrish ma fai atu e fia tautala. Na tau atu e Iosefa le Matua ia te ia e aua le faalavelave, ae na faavave atu Warren mai le isi itu o le potu ma faamalosi atu lona ala i le pulelaa. Sa ia pue mai Iosefa le Matua ma taumafai e toso ese o ia mai le pulelaa. Na ia valaau atu mo Oliva Kaotui, lea sa auauna atu o le komesina o le filemu o le lotoifale, ae e lei faia e Oliva se mea e fesoasoani ai i lana uo ua leva.

I le vaai atu i lona tama i se tulaga lamatia, na oso atu ai Viliamu i luga, opo ona lima faataamilo ia Warren, ma toso ese o ia mai le pulelaa. Na oso atu i luma Ioane Boynton, ma sei i fafo se pelu. Na ia faalala atu le pelu i le fatafata o Viliamu ma faafefe atu e tui lana uo aposetolo pe afai na te toe faia se isi laa. Na tase’i i fafo e isi au tetee naifi ma fana mai a latou taga ma faataamilo ia Viliamu.

Na faatumulia le malumalu i le vevesi. Na vave lava ona agai atu tagata i faitotoa po o le sosola i fafo i faamalama na lata ane. Na ulu mai leoleo i totonu o le potu, tautulei atu i le motu o tagata o taumafai e sosola, ma finau ma tamaloloa o loo faaauupegaina.[3]

Ina ua toe foi atu Iosefa i Katelani i ni nai vaiaso mulimuli ane na ia iloa ai le mea na tupu, na ia faatulagaina se konafesi faanatinati o le Au Paia ma valaau atu mo se palota mo taitai taitasi i le ekalesia.[4] Na lagolagoina o ia e le Au Paia ma le au Peresitne Sili ae na teena Ioane Boynton, Luka Johnson, ma Laimani Johnson o ni sui o le Korama a le Toasefululua.[5]

Na manuia le palota mo le faatalitonuina, e ui na iloa e Iosefa e lei taitai uma faafitauli i Katelani. I le na o le pau lea o le siteki i le ekalesia, na faamoemoe o Katelani e maua ai se nofoaga e faapotopoto ai le Au Paia. Ae na tauivi le taulaga ma le tulaga tautupe ma le faaleagaga—ma na liliu e le au tetee tagata vaivai o le ekalesia e faasaga ia te ia. Mo le tele o tagata, na le toe mafai ona avea Katelani o se nofoaga filemu ma le malosi o le faaleagaga.

Talu ai nei, e ala mai i se faaaliga, na uunaia ai e le Alii Iosefa e fatuina ni siteki fou i Siona ma faalautele tuaoi o le ekalesia. Na talitonu Iosefa ma Sini ua oo i le taimi e o ai i Misuri, iloilo le nuu fou i Fa Uesi, ma faatulaga isi siteki o ni nofoaga o le faapotopotoina o le Au Paia.[6]

Na manao Iosefa e asiasi i Misuri mo nisi foi mafuaaga. Na ia popole ina nei amata ona aafia taitai o le ekalesia i Siona i le liliuese i Katelani. Ina ua latou mauaina Fa Uesi, e lei fefautuaai Ioane Uitimera ma Viliamu Phelps faatasi ma le au epikopo po o le au fautua maualuga, e pei ona faatonuina e le faaaliga. Na latou faatauina foi fanua i tupe na foai mai i o latou lava igoa ma faatau atu mo tupe faasili patino.

E ui lava ua ioeina e nei tamaloloa uma lo la sese, na masalomia pea e Iosefa ma isi taitai o le ekalesia o loo latou le faamaoni pea i lo latou puleaina o fanua i Misuri.[7]

Na popole foi Iosefa e uiga i le aafiaga a sui o lana lava Au Peresitene Sili o e na saunia e siitia atu i Fa Uesi. Na la feeseeseai ma Feterika Viliamu ona o le puleaina o le Sosaiete o le Saogalemu i Katelani, ma na leaga ai le la faigauo.[8] O Oliva, i le taimi lea, na le fiafia ia Iosefa i le tele o ona matafaioi i tulaga tautupe ma faalemalo i le lotoifale. O i laua uma ma Tavita Uitimera, le peresitene o le ekalesia i Misuri, na lagonaina faapea o Iosefa na faaaluina le tele o faatosinaga i mataupu faaletino i lana matafaioi o se perofeta.[9]

E le’i au faatasi nei alii ma Warren Parrish po o isi au tetee, na faaitiitia lo la’ua faatuatuaina o Iosefa i le valu masina mulimuli, ma na ia popole e uiga i lo la’ua faatupuina o ni faafitauli i Siona.

Ae lei tuua Katelani, na tau atu e Iosefa i lona uso o Ailama ma Tomasi Marsh e o i Fa Uesi e muamua atu ia te ia e lapatai le Au Paia e uiga i le faateleina o le le lelei o lo latou va ma nei alii.[10] Na taliaina e Ailama le misiona, e ui lava o lona uiga o le a tuua ai lona toalua, o Ierusa, ao lea toe ono vaiaso fanauina le la pepe lona ono.[11]

O le feeseeseaiga o Oliva ma le perofeta na mafua lava ona o le feeseeseai i le ala e taitai ai le ekalesia. Talu mai lona iloaina e uiga i le faia o faaipoipoga e tele i le taimi o le faaliliuga musuia o le Tusi Paia, na iloa ai e Iosefa o nisi taimi e poloai ai e le Atua Ona tagata e faatino lea mataupu faavae. E lei faatinoina loa lava e Iosefa lenei malamalama, ae i ni nai tausaga mulimuli ane na poloaiina ai o ia e se agelu a le Alii e faaipoipo atu i se isi ava faaopoopo.[12]

Ina ua mavae le mauaina o le poloaiga, na tauivi Iosefa e faatoilalo lona inoino faalenatura i lea manatu. Na mafai ona ia muai iloa atu puapuaga o le a oo mai ona o faaipoipoga e tele, ma na ia manao e liliuese mai ai. Ae na uunaia o ia e le agelu ia faia loa, ma faatonuina o ia e faasoa atu le faaaliga i na o tagata lava e le maluelue le amiosao. Na poloai atu foi le agelu ia Iosefa ia tausia faalilolilo seia silafia e le Alii ua talafeagai le faalauiloaina faalauaitele e ala atu i Ana auauna filifilia.[13]

I le taimi na nofo ai Iosefa i Katelani, na galue ai se tamaitai talavou e igoa ia Fani Alger i le aiga o Samita. Na silafia lelei e Iosefa lona aiga ma na talitonu ia i latou. O ona matua o ni Au Paia faatuatua o e na auai i le ekalesia i lona uluai tausaga. O le tamaloa o lona aiga, o Levi Hancock, na savali i le Tolauapiga a Isaraelu.[14]

I le mulimuli ai i le poloaiga a le Alii, na talosaga atu loa Iosefa e fia faaipoipo ia Fani faatasi ai ma le fesoasoani a Levi ma le faatagaga a ona matua.[15] Na taliaina e Fani aoaoga ma le talosaga a Iosefa, ma na faatinoina e le tamaloa o lona aiga le sauniga.[16]

Talu ai e lei oo i le taimi e aoao atu ai le faaipoipoga e tele i le ekalesia, na tausia e Iosefa ma Fani le la faaipoipoga faalilolilo, e pei ona faatonuina e le agelu.[17] Ae na salalau tala feaveai i nisi tagata i Katelani.[18] E oo atu i le tautoulu o le 1836, ua siitia ese Fani.[19]

Na matuai loloto lava le faitioina o le mafutaga a Iosefa ma Fani e Oliva, e ui lava e lei manino tele sona iloaina e uiga i ai.[20] O le iloaina foi e Ema e uiga i le faaipoipoga e le mautinoa foi. I se taimi, na faaipoipo atu ai Fani i se isi tamaloa ma na nofo ese mai le vaega autu o le Au Paia. Mulimuli ane i le olaga, na ia maua ai se tusi mai lona tuagane na fesili atu ai e uiga i lana faaipoipoga e tele ia Iosefa.

“O se mataupu atoa lava lena a i maua lava ia,” na toe tusi atu ai Fani, “ma e leai sa’u tala e fai atu.”[21]

I le tautoulu o le 1837, ao tuua e Iosefa ma Sini mo Fa Uesi, na nofo ai Uilifoti Uitilafi o se faifeautalai i le lotolotoi o tagata faifaiva ma tagata su’e tafola i motu o Fox i le Vasa Atalani i matu.[22] Na taunuu atu o ia ma lana soa, o Ionatana Hale, i se tasi o motu e pagatia i le tau i le vaiaso mulimuli o Aokuso. E leai se tasi o i latou na malamalama lelei i le nofoaga, lea na ufitia e laau lauusiusi lanumeamata, ae na latou mananao e fesoasoani e faataunuu le valoaga a Isaia faapea o le nuu o le Alii o le a faapotopoto mai motu o le moana.[23]

Ae lei tuua e alii e toalua nei Katelani, o nisi o le au tetee na taumafai e faalotovaivai Ionatana mai le alu i Motu o Fox, ma vavalo mai o le a ia le papatisoina se isi iina. Na te lei manao e faamaonia lo latou sa’o.[24]

Sa galulue faatasi lava Uilifoti ma Ionatana mo ni nai masina. Ina ua la tuua Katelani, na la taumafai e faasoa atu le talalelei i le aiga o Uilifoti i le setete o Konetikate, ae na o le tamaloa, fafine o lona aiga, ma se tausoga na papatiso.[25] Na vave lava ona faatasi atu ia i laua ia Fipe Uitilafi, ma na latou malaga atu i le talafatai o le aiga o ona matua i Maine, lea na ia nofo ai nei ao la faaauau le la misiona.[26]

O se tasi o tagata suesue muamua a Uilifoti ma Ionatana i motu o se faifeau e igoa ia Kitiona Newton. Na fai se latou taumafataga ma Uilifoti ma Ionatana ma na tuuina atu ia te ia se Tusi a Mamona. Mulimuli ane, ona o atu ai lea o faifeautalai i lana lotu ma lauga atu ai Uilifoti mai le Feagaiga Fou.[27]

O nai isi aso na sosoo ai, na lauga atu ai Uilifoti ma Ionatana i aso taitasi, ma sa masani lava i faleaoga. Na la iloaina o tagata i luga o motu sa atamamai, galulue malosi, ma agalelei. Na auai atu Kitiona ma lona aiga i le tele lava o a la fonotaga. Na suesue e le faifeau le Tusi a Mamona ma lagonaina le Agaga o molimau atu i lona moni. Ae na te lei iloaina pe mafai ona ia taliaina—ae maise lava pe afai o le a tuua ai lana aulotu.[28]

I se tasi taeao, i le maea ai o le silia ma se vaiaso i luga o motu, na fai atu ai se lauga a Uilifoti i se faapotopotoga tele lava i le lotu a Kitiona. Na popole le faifeau i le taliaina lelei o le lauga, o lea na ia talanoa atu ai i faifeautalai i se taimi mulimuli ane o lena aso. Na ia tau atu ia i laua faapea na lava lona faitauina o le Tusi a Mamona ma e le mafai ona ia taliaina. Sa ia fuafua e faaaoga faatosinaga uma na ia te ia i luga o motu e taofi ai le la talaiga.

Na alu atu Kitiona i le lotu e fai ai lana lava lauga, ma tuua ai Uilifoti ma Ionatana i le le mautinoa e uiga i lo laua faamanuiaina i le lumanai i luga o le motu. Ina ua taunuu atu Kitiona i lana lotu, na ia iloaina ai ua gaogao. E leai se tasi na sau e faalogo ia te ia o lauga atu.[29]

O lena po, na nonofo ai Uilifoti ma Ionatana i le fale o se kapeteni o le sami e igoa ia Justus Eames ma lona toalua, o Peti. Na fiafia mai le au Eames i le savali a faifeautalai, ma i le mavae ai o se tasi fonotaga i le aso Sa, na valaaulia i laua e Uilifoti ia papatiso. I lona olioli tele, na la taliaina.[30]

Na liliu atu ia Ionatana, ma faamanatu atu e Uilifoti le ala na vavalo ai le au tetee i Katelani i lo la le faamanuiaina i luga o motu. “Alu e papatiso o ia,” na fai atu ai Uilifoti, ma tusi atu ia Justus, “ma faamaonia o na tamaloloa o ni perofeta pepelo.”[31]

I le faia ai o lana galuega i Fa Uesi, sa faatali Ailama mo le taunuu mai o lona uso, ma le faamoemoe e aumaia e Iosefa se tala mai ia Ierusa. Sa vaaia e Ailama ma Tomasi le ola o Fa Uesi. Na fuaina e le Au Paia ni auala lautetele ma poloka tetele o le aai mo fale ma togalaau. Na ata leotetele ma taaalo tamaiti i auala, feosofi i solofanua, taavale solofanua, ma taavale toso ia na patapatatu ane ma pasia i latou. Na i ai i le taulaga ni fale ma ni tamai fale, o se faletalimalo, ma ni nai supamaketi ma faleoloa, e aofia ai se faleteuoloa a le epikopo. Sa i ai i le ogatotonu o le taulaga se tulaga mo se malumalu.[32]

Na tietie atu Iosefa ma Sini i totonu o Fa Uesi i le amataga o Novema, ae na leai se talafou na la maua mo Ailama. Ina ua la tuua Katelani i ni nai vaiaso na muamua atu, e lei fanau lava Ierusa.[33]

Na vave lava ona faatulagaina e Iosefa se konafesi i Fa Uesi e talanoaina ai auala e faatele ai le nuu mo le faatupulaia i le lumanai. Na mafai ona la vaai ma Sini i le eria e i ai avanoa mo le Au Paia e faapotopoto ai ma ola ai e aunoa ma ni tuaoi e tumutumu mai ma tele ai nisi vevesi. I le konafesi, na faailoa atu ai e Iosefa a latou fuafuaga mo le faateleina ma le tolopoina o nisi galuega i le malumalu fou seia faaalia mai e le Alii Lona finagalo e faatatau i le fale.

Na valaau foi e le perofeta se palota o le Au Paia i Fa Uesi e lagolago ai taitai o le ekalesia. O le taimi lea, na faamalolo ai Feterika Viliamu mai lona tofiga i le Au Peresitene Sili, ma na fautuaina e Sini Rikitone Ailama e faatumuina le avanoa. Na lagolagoina e le Au Paia le tofiga.[34]

O ni nai aso mulimuli ane, na maua ai e Ailama le talafou na umi ona tatalia i se tusi mai Katelani. Ae sa tusia e lona uso o Samuelu, ae le o Ierusa. “Le Uso Ailama,” na ia amata ai, “o lenei afiafi ou te nofo ai i lalo ma tusi atu ia te oe e faatino ai se tiute, i le iloaina o tamaloloa mafaufau lelei uma e mananao ia iloa le tulaga tonu lava o lona aiga.”

Sa fefoifoiai mata o Ailama i tua ma luma o le laupepa. Na fanauina e Ierusa se pepe teine malosi, ae o le tigafanau na tuua ai o ia ua vaivai. Na taumafai le aiga o Samita e tausia o ia ia toe malosi, ae na maliu o ia i le mavae ai o ni nai aso.[35]

Sa vave lava ona sauni Ailama ma Iosefa e toe foi atu i Katelani. Ae lei tuua, na feiloai Iosefa ma Tomasi na o latou ma Oliva.[36] Na latou talanoa e uiga i le tetee o Oliva i le faaipoipoga a Iosefa ia Fani Alger, ae na tumau pea le le foia o o la eseesega.[37] Mulimuli lava, na tuu atu e Iosefa lona lima ia Oliva ma fai atu e manao o ia e tuuese soo se eseesega na oo mai i lo la va. Na lulu e Oliva lona lima, ma na la faamavae loa.[38]

Na toe taunuu atu Iosefa, Sini, ma Ailama i Katelani i ni nai vaiaso mulimuli ane. I ni fale o aiga, na maua ai e Ailama lana fanau e toalima o loo faanoanoa pea i le toesea faafuasei o lo latou tina, lea na taoto ma tanumia i se fanuatanu i talaane o le malumalu. Faatasi ai ma ona tiute fou i le Au Peresitene Sili, na le iloa ai e Ailama pe o le a faapefea ona ia tausia i latou na o ia.[39]

Na uunaia e Iosefa lona uso e toe faaipoipo ma na fautuaina atu Maria Filitia.[40] O ia o se tagata agalelei, aoaoina lelei, ma tuuto atu i le ekalesia. O le a avea o ia ma se soa sili mo Ailama ma se tina alofa mo lana fanau.

Na talosaga atu Ailama e fia faaipoipo ia Maria i se taimi puupuu lava mulimuli ane. I lona tolusefulu-ono tausaga, na maua ai e ia le sili atu ma le tasi le talosaga mo se faaipoipoga i lona olaga, ae sa ia le taliaina uma lava. I se tasi taimi, na lapataia ai o ia e lona tina ia aua nei faaipoipo i se tamaloa ua maliu sona toalua ma se fanau. Afai e malie o ia e faaipoipo ia Ailama, o le a faafuasei lava ona avea o ia ma se tina o tamaiti e toaono.

Na mafaufau Maria i le talosaga ma taliaina. Sa ia fiafia lava i le aiga o Samita, e mafaufau ia Iosefa o se tuagane, ma faaaloalo ia Ailama mo lona lotomaualalo.[41] Na la faaipoipo i le aso ao lumanai le Kerisimasi.[42]

Na fiafia le toatele o le Au Paia ua toe foi atu Iosefa i Katelani, ae soo se faamoemoe faapea e mafai ona ia toefuatai le lototasi i le ekalesia na vave lava ona mou ese atu. Na fono faalevaiaso Warren Parrish, Luke Johnson, ma Ioane Boynton ma Karanisone Niueli ma isi fili o le ekalesia e faaleaoga le au Peresitene Sili. O isi tagata malolosi e pei o Matini Harisi na vave lava ona faatasi ma i latou, ma e oo atu i le faaiuga o le tausaga, ua faatulaga e taitai o le autetee se latou lava lotu.[43]

O se taimi puupuu lava mulimuli ane, na tusi atu ai Vilate Kimball i lona toalua i Egelani e uiga i le tulaga o le lotu i Ohaio. I le iloaina o le alofa o Heber mo Luke Johnson ma Ioane Boynton, o ona uso a korama, na faatuai ai ona tau atu e Vilate le tala fou matuia ia te ia.[44]

“E leai so’u masalosalo ae o le a tiga ai lou loto,” na ia tusi atu ai ia Heber. “Latou te tautino mai e talitonu i le Tusi a Mamona ma le Mataupu Faavae ma Feagaiga ae i galuega e faafitia ai ia tusi.”[45]

I le faaiuga o le tusi, na faaopoopo ai e Marinda Hyde se tamai tusi i lona toalua, o Osone. O le tuagane matua o Marinda o Luke Johnson, ma na faapea lava ona faamomoiloto le liliuese mo ia. “O na ituaiga taimi i Katelani e te lei molimauina lava e pei o le taimi nei,” na ia tusi atu ai, “ona e foliga mai o le mautinoa sa ia i latou taitoatasi ua leai.” Na tatau ona ia mataituina ma tatalo ia iloa mo ia lava le ala sao e ui ai i taimi faigata.

“A i ai se taimi ou te fia vaai ai ia te oe i lo’u olaga,” na ia tau atu ai ia Osone, “o le taimi lenei.”[46]

E leai se mea e foliga mai na tiga ai lagona o le au tetee. Na latou finau mai o Iosefa ma Sini na sese ona puleaina le Sosaiete o le Saogalemu i Katelani ma na faaseseina le Au Paia. Na talitonu Warren e tatau i se perofeta ona sili atu le faaleatua nai lo isi tagata, ma na ia faaaogaina le pau o le Sosaiete o le Saogalemu e faaalia ai le ala na le faamanuiaina ai Iosefa i lenei tulaga.[47]

I le mavae ai o ni masina o taumafai e faalelei ma taitai o le autetee, na tapeina ai e le aufautua maualuga a Katelani o latou igoa. Ona fao faamalosi ai lea e le autetee le malumalu mo a latou lava sauniga faalelotu ma faafefe mai e tuliesea soo se tasi e tumau pea le faamaoni ia Iosefa mai Katelani.

Na talitonu Vilate sa sese le autetee i le liliuese mai le Au Paia, ae na ia lagonaina le faanoanoa mo i latou nai lo le ita. “Mai mea uma na ou tau atu e uiga i lenei vaega o le autetee,” na ia tusi atu ai ia Heber, “o loo i ai nisi o i latou ou te alofa i ai, ma ou te manatu tele ma faanoanoa mo i latou.”[48] Na ia iloaina o le pau o le Sosaiete o le Saogalemu na tofotofoina ai i latou faaleagaga ma faaletino. Na manatu foi o ia na faia e Iosefa ni measese ao pulea le faalapotopotoga, ae e lei uma lona faatuatua i le perofeta.

“O loo i ai au mafuaaga uma lava e talitonu ai na faalotomaualaloina e Iosefa o ia lava i luma o le Alii ma salamo,” na ia tau atu ai ia Heber. Ma sa ia faatuatuaina o le a onosaia e le ekalesia taimi faigata.

“Ua faapea mai le Alii, o i latou uma o e e lē onosaia le aoaiga, ae teena aʼu, e lē mafai ona faapaiaina,” na ia tusi atu ai. Atonu o lona uiga o le feagai ma le agaleaga i Katelani lava ia ao ia faatali ma tamaiti mo le toe foi mai o Heber mai lana misiona. Afai foi e oo ina leaga tele le tulaga, o lona uiga o le tuua o lo latou fale ae siitia atu i Misuri.

“Afai o le a tatau ona matou sosola,” na ia tau atu ai ia Heber, “O le a ou faia.”[49]

Na faateteleina le agaleaga ma le saua o le autetee i Katelani ao fotu mai le tausaga fou. Na i ai i luga ae o le ekalesia taufaafefe saua a le aufaatupu faalavelave, ma o aitalafu ma moliaga pepelo faalemalo na tulitulia le perofeta. E lei umi ae amata ona sue mai o ia e se leoleo o le lotoifale, e faaauupegaina ma se faatagaga e loka ai. Afai e maua, e mafai ona feagai Iosefa ma se faamasinoga taugata ma atonu e falepuipui ai.[50]

Ia Ianuari 12, 1838, na sailia ai e le perofeta le fesoasoani a le Alii ma maua ai se faaaliga. “Tuu atu i le au peresitene o lau ekalesia e ave o latou aiga,” na faatonu atu ai e le Alii, “ma siitia atu i sisifo i le vave e mafai ai ona kilia le ala.”

Na uunaia e le Alii uo a Iosefa ma o latou aiga e faapotopoto foi i Misuri. “Ia i ai le filemu i totonu ia te outou, O outou o nonofo i Siona,” na Ia folafola atu ai, “pe o le a leai se saogalemu mo outou.”[51]

Na vave lava ona fuafuaina e le au Samita ma le au Rikitone la latou sosolaga. O le a sosola ese tamaloloa e toalua mai Katelani i lena po, ma o le a mulimuli atu o la aiga i se taimi puupuu lava mulimuli ane i taavale solofanua.

O lena po, ina ua pogisa lava le nuu o Katelani, na feosofi ai Iosefa ma Sini i luga o a la solofanua ma tietie ese atu mai le taulaga.[52] Na la malaga atu i saute seia oo i le taeao, i le mamao toeitiiti lava onosefulu maila. Ina ua vaivai a la solofanua, na malolo loa nei alii e faatali o la taitoalua ma fanau.

E lei faamoemoe Iosefa po o Sini e toe vaai i Katelani. Ina ua taunuu mai o la aiga, na faatasi atu loa i ai alii ia latou taavale solofanua ma malaga atu loa mo Fa Uesi.[53]

Faamatalaga

1. ◀ Kimball, “History,” 62–63; tagai foi Illustrated Itinerary of the County of Lancaster, 159. Autu: Healing

2. ◀ Kimball, “History,” 63–64.

3. ◀ Lucy Mack Smith, History, 1844–45, book 14, [8]; Snow, Biography and Family Record of Lorenzo Snow, 20–21; “Cowdery, Oliver,” Biographical Entry, Joseph Smith Papers website, josephsmithpapers.org; tagai foi Huntington, Diary and Reminiscences, 28–29. Autu: Dissent in the Church

4. ◀ Historical Introduction to Minutes, Sept. 3, 1837, i le JSP, D5:420–22; Mary Fielding to Mercy Fielding Thompson, circa Aug. 30, 1837, Mary Fielding Smith Collection, Church History Library; Huntington, Diary and Reminiscences, 28–29; Esplin, “Emergence of Brigham Young,” 295–96.

5. ◀ Minutes, Sept. 3, 1837, i le JSP, D5:422–23. Autu: Common Consent

6. ◀ Mary Fielding to Mercy Fielding Thompson, Oct. 7, 1837, Mary Fielding Smith Collection, Church History Library; Minutes, Nov. 7, 1837, i le JSP, D5:468–72; Minutes, Nov. 10, 1837, i le JSP, D5:472–76; tagai foi Minutes Sept. 17, 1837–B, i le JSP, D5:444–46. Autu: Far West

7. ◀ Historical Introduction to Revelation, Set. 4, 1837, i le JSP, D5:431–33; Thomas B. Marsh to Wilford Woodruff, Elders’ Journal, July 1838, 36–38; Minute Book 2, Apr. 7, 1837.

8. ◀ Williams, “Frederick Granger Williams of the First Presidency of the Church,” 256.

9. ◀ Oliver Cowdery to Lyman Cowdery, Jan. 13, 1834, i le Cowdery, Letterbook, 19; Romig, Eighth Witness, 314–15.

10. ◀ Minutes, Sept. 17, 1837–A, i le JSP, D5:442–43; Joseph Smith to John Corrill and the Church in Missouri, Sept. 4, 1837, i le JSP, D5:426–31.

11. ◀ Hyrum Smith Family Bible. Autu: Hyrum Smith

12. ◀ Historical Introduction to Letter from Thomas B. Marsh, Feb. 15, 1838, i le JSP, D6:12; Jenson, “Plural Marriage,” Historical Record, May 1887, 6:232–33; “Report of Elders Orson Pratt and Joseph F. Smith,” LDS Millennial Star, Dec. 16, 1878, 40:788. Autu: Joseph Smith and Plural Marriage

13. ◀ Lorenzo Snow, Affidavit, Aug. 28, 1869, Joseph F. Smith, Affidavits about Celestial Marriage, Church History Library; Tullidge, Women of Mormondom, 368.

14. ◀ Benjamin F. Johnson to George F. Gibbs, circa Apr.–circa Oct. 1903, Benjamin Franklin Johnson, Papers, Church History Library; Mosiah Hancock, Narrative, in Levi Hancock, Autobiography, circa 1896, 63; Historical Introduction to Minutes and Blessings, Feb. 28–Mar. 1, 1835, i le JSP, D4:255; Minutes and Blessings, Feb. 28–Mar. 1, 1835, i le JSP, D4:259; Young, History of the Organization of the Seventies, 4. Autu: Fanny Alger

15. ◀ Mosiah Hancock, Narrative, in Levi Hancock, Autobiography, circa 1896, 63; Historical Introduction to Letter from Thomas B. Marsh, Feb. 15, 1838, i le JSP, D6:12; tagai foi Andrew Jenson, Research Notes, Andrew Jenson Collection, Church History Library; Benjamin F. Johnson to George F. Gibbs, circa Apr.–circa Oct. 1903, Benjamin Franklin Johnson, Papers, Church History Library; Eliza Jane Churchill Webb to Mary Bond, Apr. 24, 1876; Eliza Jane Churchill Webb to Mary H. Bond, May 4, 1876, Biographical Folder Collection (labeled Myron H. Bond), Community of Christ Library-Archives; and Bradley, “Relationship of Joseph Smith and Fanny Alger,” 14–58.

16. ◀ Mosiah Hancock, Narrative, in Levi Hancock, Autobiography, circa 1896, 63.

17. ◀ Mosiah Hancock, Narrative, in Levi Hancock, Autobiography, circa 1896, 63; Eliza Churchill Webb to Myron H. Bond, May, 4, 1876, Biographical Folder Collection (labeled Myron H. Bond), Community of Christ Library-Archives; Historical Introduction to Letter from Thomas B. Marsh, Feb. 15, 1838, i le JSP, D6:13; Tullidge, Women of Mormondom, 368.

18. ◀ Benjamin F. Johnson to George F. Gibbs, circa Apr.–circa Oct. 1903, Benjamin Franklin Johnson, Papers, Church History Library.

19. ◀ Hales, Joseph Smith’s Polygamy, 1:123.

20. ◀ Historical Introduction to Letter from Thomas B. Marsh, Feb. 15, 1838, i le JSP, D6:13; tagai foi Minutes, Apr. 12, 1838, i le JSP, D6:91; and Oliver Cowdery to Warren Cowdery, Jan. 21, 1838, i le Cowdery, Letterbook, 80–83.

21. ◀ Benjamin F. Johnson to George F. Gibbs, circa Apr.–circa Oct. 1903, Benjamin Franklin Johnson, Papers, Church History Library. O le tusi lenei e taua ai le faamatalaga a Fani Alger e uiga i lana sootaga ma Iosefa Samita.

22. ◀ Historical Introduction to Travel Account and Questions, Nov. 1837, i le JSP, D5:478–80.

23. ◀ Woodruff, Journal, Aug. 18, 1837; Historical Introduction to Letter from Wilford Woodruff and Jonathan H. Hale, Sept. 18, 1837, i le JSP, D5:447–48; Isaiah 11:11.

24. ◀ Woodruff, Leaves from My Journal, 34.

25. ◀ Woodruff, Journal, July 12 and Aug. 20, 1837; Woodruff, Leaves from My Journal, 30–31; Historical Introduction to Letter from Wilford Woodruff and Jonathan H. Hale, Sept. 18, 1837, i le JSP, D5:447–48.

26. ◀ Woodruff, Journal, Aug. 8–18, 1837.

27. ◀ Woodruff, Journal, Aug. 20, 1837.

28. ◀ Woodruff, Leaves from My Journal, 33; Woodruff, Journal, Aug. 20–25, 1837.

29. ◀ Woodruff, Journal, Aug. 27, 1837; Hale, Journal, Aug. 27, 1837.

30. ◀ Woodruff, Journal, Aug. 27 and Sept. 3, 1837; Hale, Journal, Aug. 27 and Sept. 3, 1837.

31. ◀ Woodruff, Leaves from My Journal, 33–34; Woodruff, Journal, Sept. 3–4, 1837.

32. ◀ Tagai Romig, Eighth Witness, 305–8.

33. ◀ Hyrum Smith Family Bible; Travel Account and Questions, Nov. 1837, i le JSP, D5:480–81; Joseph Smith History, 1838–56, volume B-1, 775.

34. ◀ Minutes, Nov. 6, 1837, i le JSP, D5:464–68; Minutes, Nov. 7, 1837, i le JSP, D5:468–72.

35. ◀ Samuel Smith to Hyrum Smith, Oct. 13, 1837, Hyrum Smith, Papers, Church History Library; Obituary for Jerusha T. Smith, Elders’ Journal, Oct. 1837, 16; Lucy Mack Smith, History, 1845, 34; Lucy Mack Smith, History, 1844–45, miscellany, [11].

36. ◀ Joseph Smith History, 1838–56, volume B-1, 775.

37. ◀ Oliver Cowdery to Warren Cowdery, Jan. 21, 1838, i le Cowdery, Letterbook, 81.

38. ◀ Oliver Cowdery to Warren Cowdery, Jan. 21, 1838, i le Cowdery, Letterbook, 81.

39. ◀ Joseph Smith History, 1838–56, volume B-1, 779; Samuel Smith to Hyrum Smith, Oct. 13, 1837, Hyrum Smith, Papers, Church History Library; Obituary for Jerusha T. Smith, Elders’ Journal, Oct. 1837, 16; Lucy Mack Smith, History, 1845, 34; Lucy Mack Smith, History, 1844–45, miscellany, [11].

40. ◀ Smith, Life of Joseph F. Smith, 41–42, 120.

41. ◀ Mary Fielding to Mercy Fielding, circa June 1837; Mary Fielding to Mercy Fielding Thompson, July 8, 1837; Mary Fielding to Mercy Fielding Thompson and Robert Thompson, Oct. 7, 1837, Mary Fielding Smith Collection, Church History Library.

42. ◀ Hyrum Smith Family Bible; Geauga County, Ohio, Probate Court, Marriage Records, 1806–1920, volume C, 262, microfilm 873,461, U.S. and Canada Record Collection, Family History Library; Smith, Life of Joseph F. Smith, 120.

43. ◀ Vilate Murray Kimball to Heber C. Kimball, Jan. 19–24, 1838, Heber C. Kimball, Collection, Church History Library; Joseph Smith History, 1838–56, volume B-1, 779; Thomas B. Marsh to Wilford Woodruff, in Elders’ Journal, July 1838, 36–37; John Smith and Clarissa Smith to George A. Smith, Jan. 1, 1838, George Albert Smith, Papers, Church History Library; Hepzibah Richards to Willard Richards, Jan. 18, 1838, Willard Richards, Journals and Papers, Church History Library.

44. ◀ Vilate Murray Kimball to Heber C. Kimball, Jan. 19–24, 1838, Heber C. Kimball, Collection, Church History Library; Historical Introduction to Revelation, Jan. 12, 1838–A, i le JSP, D5:495–96.

45. ◀ Vilate Murray Kimball to Heber C. Kimball, Jan. 19–24, 1838, Heber C. Kimball, Collection, Church History Library. O le muai tusi o loo iai le “believe the Book of Mormon and covenants,” o loo faatatau i le Mataupu Faavae ma Feagaiga.

46. ◀ Vilate Murray Kimball to Heber C. Kimball, Jan. 19–24, 1838; Marinda Johnson Hyde to Orson Hyde, Jan. 29, 1838, Heber C. Kimball, Collection, Church History Library; Joseph Smith History, 1838–56, volume B-1, 779; Thomas B. Marsh to Wilford Woodruff, i le Elders’ Journal, July 1838, 36–37; John Smith and Clarissa Smith to George A. Smith, Jan. 1, 1838, George Albert Smith, Papers, Church History Library; Hepzibah Richards to Willard Richards, Jan. 18, 1838, Willard Richards, Journals and Papers, Church History Library; Historical Introduction to Revelation, Jan. 12, 1838–A, i le JSP, D5:495–96.

47. ◀ Warren Parrish to “The Editor of the Painesville Republican,” Painesville Republican, Feb. 15, 1838, [3]; Warren Parrish to Asahel Woodruff, Sept. 9, 1838, Wilford Woodruff, Collection, Church History Library.

48. ◀ Vilate Murray Kimball to Heber C. Kimball, Jan. 19–24, 1838, Heber C. Kimball, Collection, Church History Library. I le muai tusi o loo iai le “there is some of them, that I love, and have a great feeling, and pity for them.”

49. ◀ Vilate Murray Kimball to Heber C. Kimball, Jan. 19–24, 1838, Heber C. Kimball, Collection, Church History Library; tagai foi Mataupu Faavae ma Feagaiga 101:5 (Revelation, Dec. 16–17, 1833, i le josephsmithpapers.org).

50. ◀ Joseph Smith History, 1838–56, volume B-1, 780; “History of Luke Johnson,” LDS Millennial Star, Jan. 7, 1865, 27:5.

51. ◀ Revelation, Jan. 12, 1838–C, i le JSP, D5:501–2.

52. ◀ Joseph Smith History, 1838–56, volume B-1, 780.

53. ◀ Joseph Smith History, 1838–56, volume B-1, 780; Historical Introduction to Revelation, Jan. 12, 1838–C, i le JSP, D5:500–501.

Mataupu 26

O se Laueleele Paia ma Faapaiaina

Na umi ma malulu le taumalulu o le 1838. Ao taumafai atu aiga o Iosefa ma Sini i sisifo, o loo asa atu i Misuri i matu Oliva Kaotui, ma tauivi ma timuga ma le aisa ina ia sailia ni nofoaga mo ni siteki fou o Siona. O le laueleele sa avea ma nisi o nofoaga sili ua ia vaaia, ma na ia fuafuaina le faitau tasene o nofoaga e mafai ona o i ai le Au Paia e faatulaga ai taulaga ma falegaosi meaai. Ae ui i lea, sa itiiti ni meaai na ia taumafaina i le togavao e itiiti ni tagata na aumau ai, ma sa leai se mea e moe ai i le po sei vagana ai le eleele susu.

Ina ua ia foi atu i Fa Uesi i le tolu vaiaso mulimuli ane, na matuai vaivai lava lona tino.[1] Ao faasolo ina malosi o ia, na ia iloaina ai o Tomasi Marsh, Tavita Patten, ma le aufautua maualuga na faia ni suesuega ia te ia ma le au peresitene o le ekalesia i Misuri—o Tavita Uitimera, Ioane Uitimera, ma Viliamu Phelps—mo ni measese.[2]

O moliaga na totonugalemu i lo latou faatautaia o fanua i le eria. I se taimi ua mavae, na faatau atu ai e Ioane ma Viliamu ni fanua o le ekalesia i Fa Uesi ma tuua tupe faasili mo i laua lava, ma e lei foia lava le mataupu. Ma le isi foi, na faatoa faatauina atu lava e Oliva, Ioane, and Viliamu, nisi o a latou fanua i le itumalo o Siakisone. E ui lava na i ai la latou aia tatau e faatau atu ai fanua i le itumalo o Siakisone, o la latou lava lea fanua totino, ae na faapaiaina i le Alii, ma na faasa mai e se faaaliga lo latou faatauina atu. E le gata na solia e nei alii e toatolu se feagaiga paia, ae na latou faaalia le leai o se faatuatua i Siona.

Na tulai Oliva i luma o le aufautua maualuga a Misuri ma finau atu faapea, talu ai ona sa latou totogiina ma isi ia fanua i le Itumalo o Siakisone ia latou lava tupe, e mafai ona latou faatauina atu pe a latou mananao ai. Na ia fesiligia foi faalilolilo, mafuaaga a nisi o le aufono. Na sese lona talitonuina o alii e pei o Tomasi Marsh ma isi o e na foliga mai na mananao i tofiga ma le pule. Na masalomia e Oliva faapea atonu na latou upueseina Iosefa e faasaga ia te ia, ma atili leaga ai lava lo la va ua faaletonu ma le perofeta.[3]

“Ua tiga lou agaga i nei ituaiga o tagata e saili mo le pule,” na ia tautino atu ai i lona uso. “Na ou sau i lenei atunuu ina ia olioli i le filemu. Afai ou te le mafaia, o le a ou alu i se mea ou te mafai ai.”

Ona o Oliva sa i ai i le Au Peresitene Sili, o lea na i ai o ia i fafo o le aufaamasino o le aufautua maualuga ma na faatumauina lona valaauga. Ae ui i lea, na faamalolo Tavita, Ioane, ma Viliamu, mai o latou tofiga.[4]

Na feiloai Oliva i le fa aso mulimuli ane, ma nei alii e toatolu ma nai isi foi o e na mananao e o ese mai le ekalesia. O le toatele o i latou na alolofa ia Warren Parrish ma lana ekalesia fou i Katelani. E pei foi o Warren, na latou naunau e tetee atu i le perofeta.[5]

Mai lea aso i lea aso, ao faatalitali le Au Paia mo le toe foi mai o Iosefa i Fa Uesi, na faateleina le inoino o Oliva mo taitai o le ekalesia. Na ia le talitonu o le a latou malamalama pe aisea na ia faia ai mea na ia faia. “Faatasi ai ma le le fetaui ma le le malamalama,” na ia tala ata ai, “tatou te le manaomia ona patipatia pe faamaonia.”[6]

Sa iai pea lona faatuatua i le Tusi a Mamona ma le talalelei toefuataiina, ma e le mafai ona ia faagaloina pe teena aafiaga paia na ia oo i ai faatasi ma le perofeta. Sa avea i laua ma se uso ma se uo silisili, o ni uso auauna a Iesu Keriso.

Ae o le taimi lenei ua faigata ona toe manatua.[7]

Ina ua foi atu Jennetta Richards i lona aiga i Walkerfold, i Egelani, na iloa e ona matua, o Ioane ma Elini Richards, ma le fiailoa e uiga ia Heber Kimball ma lona papatisoga. Na aumai i fafo e lona tama se peni ma se pepa, ma tusia ai se tusi puupuu i le faifeautalai, ma valaaulia o ia e lauga atu i lana falelotu.

“Ua faamoemoeina oe ia iai iinei i le aso Sa a sau,” na ia tusia. “E ui lava o i taua o ni tagata ese i le tasi ma le isi, ae ou te faamoemoe e le tagata ese i taua i lo ta Faaola faamanuiaina.”

Na taunuu atu Heber i le aso Toonai na sosoo ai, ma na faafeiloaia o ia e le faifeau ma le fiafia. “Ou te malamalama o oe o le faifeau fou mai Amerika,” na ia fai atu ai. “Ia faamanuia le Atua ia te oe.“ Na ia taitai atu Heber i totonu o lona fale ma ofoina atu ia te ia se meaai.

Na talanoa le aiga ma Heber e oo atu i le tuleva o le po.[8] Ao vaavaai atu Jennetta i nei alii o faamasani, na manino mai lo la eseesega. Sa fitusefulu-lua tausaga o lona tama ma na lauga atu mai le pulelaa i Walkerfold mo le silia ma le fasefulu tausaga. O ia o se tagata puupuu ma na i ai sona lauulu faapipii lanu enaena ma na faitau i le faaEleni ma le Latina.[9] O Heber, i le isi itu, sa umi ma tinolelei ma na kula lona ulu. E lei atoa lelei lona fasefulu tausaga ma na itiiti le aoaoga po o le tu faaagafesootai.

Ao lea ua avea vave i laua ma se uo. O le taeao na sosoo ai, na savavali faatasi atu ai nei alii e toalua i le falelotu o Walkerfold. I le iloaina o le a lauga atu se faifeautalai Amerika, ua sili atu tagata na o mai i le sauniga nai lo le mea na masani ai, ma na faatumulia le falelotu ua papatutu’i. Ina ua uma ona amata e le faifeau le sauniga i le pese ma le tatalo, na ia valaaulia loa Heber e lauga.

Na tulai Heber i le pulelaa ma lauga atu i le aulotu i le gagana a se tagata masani. Na ia talanoa atu e uiga i le taua o le faatuatua ia Iesu Keriso ma le salamo faamaoni. Na ia faapea atu e manaomia e se tagata ona papatisoina e ala i le faatofuina ma maua le meaalofa o le Agaga Paia mai se tasi o i ai le pule tatau mai le Atua.

E pei o tagata na liliu mai Kanata i se tausaga talu ai, na tali vave atu tagata o Walkerfold i le savali, lea na fetaui lelei ma lo latou malamalama i le Tusi Paia. Na sili atu tagata na o mai i lena aoauli, i le falelotu e faalogologo ia Heber ao toe lauga atu. Ina ua uma lana lauga, na fetagisi le aulotu ma na valaaulia o ia e le tama o Jennetta e lauga atu i le aso e sosoo ai.

Na vave lava ona le toe avea Jennetta ma le tagata e toatasi na talitonu i Walkerfold. Ina ua uma le lauga a Heber i le aso Gafua, na augani atu tagata o le aulotu ia te ia e toe lauga i le aso Lulu. E oo atu i le faaiuga o le vaiaso, ua ia papatisoina tagata e toaono o le aulotu—ma na tauanau atu tagata o Walkerfold e fia faalogologo atili.[10]

I le aso 14, o Mati, i le 1838, na taunuu mai ai Iosefa, Ema, ma le la fanau e toatolu i Fa Uesi i le mavae ai o le toeitiiti lua masina o le faigamalaga. I le naunau ai e faafeiloai le perofeta i Siona, o lea na faafeiloai ai e le Au Paia le aiga i se aiga fiafia. O a latou upu faauo ma opo agalelei na avea o se suiga fiafia mai le inoino ma le agaleaga na tuua e Iosefa i Katelani. Na i ai i le Au Paia na vagaia o ia se agaga o le lototasi, ma na faateleina le alofa i totonu ia i latou.[11]

Na manao Iosefa e fai se amataga fou i Misuri. O le a vave ona taunuu mai le Au Paia mai Katelani ma paranesi o le ekalesia i le Iunaite Setete i sasae ma Kanata. Ina ia i ai ni fale mo i latou, na manaomia e le ekalesia ona faatuina siteki i Siona e mafai ona latou faapotopoto ai i le filemu ma maua ai le avanoa e faamanuiaina ai.

Ua uma ona siaki e Oliva le eria mo nofoaga fou mo le faapotopotoina, ma na faamanuiaina lana lipoti. Ae na iloa e Iosefa na tatau ona ia taulimaina le tetee ua faateleina i Fa Uesi ae lei amata ona nofoia e le Au Paia ni nuu fou. Na faanoanoa o ia e vaai atu i uo e pei o Oliva ua pauu ese atu mai le lotu, ae e le mafai ona ia faatagaina le feitagai e faateleina i Misuri e pei ona i ai i Katelani.

Na faafetaia e Iosefa le taitaiga a Tomasi Marsh ma le aufautua maualuga mo le faatupuina o le filemu i Fa Uesi. Talu mai le faamaloloina o Viliamu Phelps ma Ioane Uitimera mai le ofisa, na tapeina e le au fautua maualuga igoa o alii uma ia, ma na faamaonia e Iosefa la latou faaiuga. O le taimi lea e talitonu o ia ua oo i le taimi e taulima ai le liliuese o Oliva.[12]

Ia Aperila 12, na valaau ai e Eteuati Paterika se fonotaga a le au epikopo e iloilo ai le tulaga o Oliva i le lotu. Na iloa e tagata uma lona le usitai. Na amata ona le toe auai o ia i ana sauniga lotu, le amanaia fautuaga a isi taitai o le ekalesia, ma tusia ni tusi leaga ia Tomasi ma le au fautua maualuga. Na molia foi o ia i le faatau atu o ana fanua i le Itumalo o Siakisone e feteenai i le faaaliga, tuuaia pepelo o Iosefa i le mulilua, ma le tuua o le galuega a le Atua.[13]

Na filifili Oliva e aua le auai i le faamasinoga, ae na ia auina atu se tusi mo Epikopo Paterika e faitau mo le puipuia o ia. I le tusi, e lei faafiti ai Oliva i le faatauina atu o lona fanua i le Itumalo o Siakisone pe tetee i taitai o le ekalesia. Nai lo lena, na ia toe finau atu faapea na iai ia te ia le aia tatau e faatau atu ai fanua, e tusa lava po o a faaaliga, feagaiga, po o poloaiga. Na ia faamavae foi mai le avea ma se tagata o le Ekalesia.[14]

Mo le taimi na totoe o le aso, na iloilo ai e le aufono faamaoniga ma na faalogo i ni nai Au Paia o molimau i faatinoga a Oliva. Na tulai Iosefa, saunoa atu e uiga i lona talitonuina muamua o Oliva, ma faamatala atu lana faia ma Fanny Alger e tali atu ai i tuuaiga a Oliva.[15]

I le maea ai o le faalogoina o nisi molimau, na talanoaina loa e le aufono le mataupu a Oliva. E pei o ia, na latou olioli i mataupu faavae o le faitalia patino ma le saolotoga. Ae peitai mo le toeitiiti sefulu tausaga, na uunaia ai foi e le Alii le Au Paia ia lotogatasi, tuuese manaoga faaletagata ina ia faapaia mea na latou maua i le fausiaina o le malo o le Atua.

Na liliuese Oliva mai nei mataupu faavae ma faalagolago atu i ana lava faamasinoga, ma le le faaaloalo i le ekalesia, ona taitai, ma poloaiga a le Alii. I le mavae ai o le iloiloga o moliaga mo se taimi mulimuli, na faia loa e Epikopo Paterika ma lona ofisa le faaiuga tiga e aveese Oliva mai le ekalesia.[16]

I le Vanu o le River Ribble i Egelani, na faaiu ai e le tau o le tautotogo se taumalulu o le maatiati maoae o le malulu.[17] I le malaga ai i totonu o laufanua lanumeamata i talaane o se taulaga e latalata i Walkerfold, na fati mai ai e Uiliata Risati se fugalaau laitiiti mai pa laau na laina i le auala.[18] Sa i ai o ia i se malaga asiasi i paranesi o le ekalesia i le eria ma na fuafua e faalogo ia Heber Kimball and Orson Hyde o lauga i lena aoauli i se fonotaga e lima maila le mamao.

Talu ona taunuu i Egelani i le valu masina talu ai, na papatisoina ai e Uiliata ma ana soa le silia ma le afe tagata i taulaga ma nuu i le vanu atoa. O le toatele o le Au Paia fou o ni talavou, o se vasega o tagata galulue o e na tosina mai i le savali o le faamoemoe ma le filemu o loo maua i le talalelei a Iesu Keriso. O uiga faigofie o Heber na fiafia i ai i latou ma na vave lava ona maua ai lo latou faatuatuaina o ia.[19]

Na sili atu le aoaoina nai lo Heber ma na aoaoina i vailaau faanatura, ae e lei maua e Uiliata le gagana faigofie faatosina a lana soa talai, lea na faamanatuina atu ia Uiliata ia faafaigofie lana savali ma ia taulai atu i uluai mataupu faavae o le talalelei. Ae na faatuina e Uiliata se paranesi malosi o le ekalesia i saute o Preston, i talaane o le aai o Manaseta, e ui lava i le tetee. O le toatele o tagata na ia papatisoina na galulue mo ni itula uumi i falegaosi oloa lea na le lelei ai le ea ma na totogiina i latou i se totogi laitiiti lava. Ina ua latou faalogo i le talalelei toefuataiina, na latou lagonaina le Agaga ma maua le olioli i lana folafolaga faapea o le aso o le Alii ua lata mai lava.[20]

I le taunuu atu ai i le fale o se tagata o le ekalesia, na ulufale atu Uiliata i le umukuka ma tautau le fugalaau paepae ae ulufale mai loa ni fafine se toalua i le potu. O se tasi o i laua, na ia iloaina, o Jennetta Richards.

Na ia faalogo e uiga ia Jennetta. E ui e tutusa o la faaiu, ae la te le aiga. Ina ua ia auai i le ekalesia, na tusi atu loa Heber ia Uiliata e uiga ia te ia. “Na ou papatisoina lou toalua ananei,” na ia tusia.

Sa tolusefulu tolu tausaga o Uiliata, e sili atu le matua nai lo le toatele o alii e lei faaipoipo i le ekalesia. Na te lei iloaina po o le a—pe afai e i ai se mea—na tau atu e Heber ia Jennetta e uiga ia te ia.

Talu ai ona o tamaitai talavou sa agai atu i le fonotaga lava lea na alu i ai o ia, na savavali ai Uiliata ma i laua, ma maua ai le tele o le taimi latou te talanoa ai.

“O Richards o se igoa lelei,” na fai atu ai Uiliata ao latou savavali. “Ou te le fia suia lava.” Ona ia faaopoopo atu lea ma le lototele, “Ae a oe, Jennetta?”

“Leai, ou te le fia suia,” na ia tali atu ai. “Ma ou te manatu o le a ou le suia lava.”[21]

Na toe feiloai atili Uiliata ia Jennetta talu mai lena taimi. Na i ai i laua uma i Preston i ni nai vaiaso mulimuli ane ina ua faailoa atu e Heber ma Orson o le a la foi atu i le Iunaite Setete.

Ao la sauni e tuua Preston, na faia e aposetolo se konafesi e aso-atoa i se fale tele lea na masani ona fono ai le Au Paia i Preston.[22] I le va o lauga ma le usuina o viiga, na faamauina ai e faifeautalai tagata e fasefulu, faamanuia le silia ma le selau tamaiti, ma faauuina ni nai alii i le perisitua.

Ae lei faatofa atu i le Au Paia, na vaetofia e Heber ma Orson ia Iosefa Filitia o le peresitene fou o le misiona ma valaaulia Uiliata ma se failautusi talavou o le falegaosi oloa e igoa ia Viliamu Clayton e avea ma ona fesoasoani. Ona latou faatalofa lea ma le au peresitene fou o se faailoga o le lotogatasi i le va o le Au Paia i Egelani ma Amerika.[23]

O lena tautotogo, na oo mai ai se faaaliga i le perofeta i Fa Uesi. “Tutulai ia ma susulu atu,” na tau atu ai e le Alii i le Au Paia, “ina ia avea lo outou malamalama ma tagavai mo atunuu.” Na Ia folafola atu le igoa o le ekalesia O Le Ekalesia a Iesu Keriso o le Au Paia o Aso e Gata Ai ma faamaonia faapea o Fa Uesi o se laueleele paia ma faapaiaina.

“O lou manao e faapea o le aai o Fa Uesi e tatau ona fausia vave e ala i le faapotopotoina o lau au paia,” na Ia folafola atu ai, “ma e tatau foi ona filifili nisi nofoaga mo siteki i isi nofoaga faataamilo.” Na Ia poloaiina le Au Paia ia fausia se malumalu i Fa Uesi, ma filifilia le aso 4 o Iulai, 1838, o le aso e faataatia ai lona faavae.[24]

E lei leva, ae malaga Iosefa ma ni nai alii i le Itumalo o Tavesi, e latalata i matu o le Itumalo o Caldwell, e asia se nuu o tagata o le ekalesia i se nofoaga e igoa o Spring Hill. Na faamoemoe Iosefa o le eria lea o le a avea ma nofoaga lelei mo le faapotopotoina mo le Au Paia e o mai i Misuri.[25]

E ui o le Itumalo o Caldwell na fuafuaina faapitoa lava mo le Au Paia o Aso e Gata Ai, ae ua uma ona fuafuaina e le malo le tele o ona laufanua, ma ua taugata tele ai mo le Au Paia e fai si matitiva ona faatauina. I le Itumalo o Tavesi, e ui i lea, e lei fuafuaina le tele o laufanua e lei nofoia. E mafai ona nonofo tagata o le Ekalesia iina e le totogia, ma e oo atu i le taimi e fuafuaina ai e le malo le eria, ua latou galueaiina le laufanua ma maua ai ni tupe ia lava e faatau ai.[26]

E ui i lea, sa i ai si lamatia o le siitia atu o le Au Paia i le itumalo tuaoi. I le talitonu na folafola atu o le Au Paia o le a nonofo i le na o le Itumalo o Caldwell, o nisi o alii i le Itumalo o Tavesi na lapataiina le Au Paia i le eria e o ese, ae ona sa leai ni tulafono e faasaina ai le Au Paia e nonofo iina, na vave lava ona uma solotetee.[27]

Ao ia malaga atu i matu, na maofa Iosefa i le matagofie o le atunuu na siomia o ia. Mai mea na ia vaaia, na ofoina mai e le Itumalo o Tavesi le saolotoga e le faatuaoia ma saunia mea uma na manaomia e le Au Paia e faatuina ai ni nofoaga fou.

E ui o le fanua laugatasi na itiiti ni laau na i ai, na foliga mai na tele manu mo tuliga. Na vaai Iosefa i ni pipiaivao, moa, ma tia. O alavai ma vaitafe na faatumauina le lauusiusi ma le lafulemu o le laueleele. O le Vaitafe Tele, le vaitafe e sili ona tele i le itumalo, na lautele ma lava le loloto e ui atu ai se vaa o le sitima, lea e mafai ai ona faafaigofie femalagaaiga o fefaatauaiga mo le Au Paia e faapotopoto mai.

I le agai atu i luma, na tietie atu Iosefa ma ana soa ia latou solofanua i autafa o auvai o le vaitafe mo le sefulu maila seia latou taunuu i Spring Hill. O le tamai nuu na tu i lalo o se mauga umi e iloa atu ai se vanu lautele lanumeamata. O Laimani Wight, le taitai o le nuu, na maua sona totogi laitiiti i le faagaoioia o se vaa laupasese e kolosi ai le Vaitafe Tele.[28]

Na fe’a’ei tamaloloa i le mauga umi, ma faatulaga ai se tolauapiga, ona toe foi atu lea i lalo i le vaa laupasese. Na fai atu Iosefa e manao o ia ia maua e le Au Paia le eria ma fausia ai se aai i talaane o le vaitafe. Na faaali atu e le Alii ia te ia o le vanu lenei o Atamu-onai-Amani, lea na faamanuia ai e Atamu, le tagata muamua, lana fanau ae lei maliu.[29] I lenei vanu, na faamatala atu ai e Iosefa, o le a sau i ai Atamu e asiasi i lona nuu pe a toe foi mai le Faaola i le lalolagi, e pei ona valoia mai e le perofeta o Tanielu.[30]

O le nuu na i ai mea uma na faamoemoe Iosefa e tatau ona i ai. Ia Iuni, aso 28, 1838, i se togavao e lataane i le fale o Laimani, na ia faatuina ai se siteki fou o Siona i luga o le laueleele paia—ma augani atu i le Au Paia ia faapotopoto mai.[31]

Faamatalaga

1. ◀ Oliver Cowdery to Joseph Smith, Jan. 21, 1838, i le JSP, D5:502–5; Oliver Cowdery to Warren Cowdery and Lyman Cowdery, Feb. 4, 1838, i le Cowdery, Letterbook, 83; Joseph Smith History, 1838–56, volume B-1, 780.

2. ◀ Oliver Cowdery to Joseph Smith, Jan. 21, 1838, i le JSP, D5:502–5; Minute Book 2, Jan. 20, 1838.

3. ◀ Minute Book 2, Jan. 20 and 26, 1838; Oliver Cowdery to Warren Cowdery and Lyman Cowdery, Feb. 4, 1838, i le Cowdery, Letterbook, 83–86; Phineas H. Young to Brigham Young and Willard Richards, Dec. 14, 1842, Brigham Young Office Files, Church History Library; tagai foi Mataupu Faavae ma Feagaiga 42:30–36 (Revelation, Feb. 9, 1831, i le josephsmithpapers.org); Mataupu Faavae ma Feagaiga 58:34–36 (Revelation, Aug. 1, 1831, i le josephsmithpapers.org); and Mataupu Faavae ma Feagaiga 105:28–29 (Revelation, June 22, 1834, i le josephsmithpapers.org).

4. ◀ Minute Book 2, Jan. 26 and Feb. 5–9, 10, 1838; Oliver Cowdery to Warren Cowdery and Lyman Cowdery, Feb. 4, 1838; Oliver Cowdery to Warren Cowdery and Lyman Cowdery, Feb. 24, 1838, i le Cowdery, Letterbook, 85, 87–90. Autu: High Council; Church Discipline

5. ◀ Oliver Cowdery to Warren Cowdery and Lyman Cowdery, Feb. 4, 1838, i le Cowdery, Letterbook, 85–87.

6. ◀ Oliver Cowdery to Warren Cowdery and Lyman Cowdery, Feb. 24, 1838, i le Cowdery, Letterbook, 88.

7. ◀ Oliver Cowdery to Warren Cowdery, Jan. 21, 1838; Oliver Cowdery to Warren Cowdery and Lyman Cowdery, Feb. 4, 1838; Oliver Cowdery to Warren Cowdery and Lyman Cowdery, Feb. 24, 1838, i le Cowdery, Letterbook, 80–96; tagai foi Bushman, “Oliver’s Joseph,” 1–13. Autu: Oliver Cowdery

8. ◀ Thompson, Journal of Heber C. Kimball, 65; Whitney, Life of Heber C. Kimball, 154.

9. ◀ Tagai Pickup, Pick and Flower of England, 61–63.

10. ◀ Whitney, Life of Heber C. Kimball, 154–57.

11. ◀ Joseph Smith, Journal, Mar.–Sept. 1838, 16, i le JSP, J1:237; Joseph Smith to the Presidency in Kirtland, Ohio, Mar. 29, 1838, i le JSP, D6:57–59.

12. ◀ Joseph Smith to the Presidency in Kirtland, Ohio, Mar. 29, 1838, i le JSP, D6:57–59.

13. ◀ Minutes, Apr. 12, 1838, i le JSP, D6:83–94; Synopsis of Oliver Cowdery Trial, Apr. 12, 1838, i le JSP, J1:251–55.

14. ◀ Minutes, Apr. 12, 1838, i le JSP, D6:87–89; Synopsis of Oliver Cowdery Trial, Apr. 12, 1838, i le JSP, J1:254.

15. ◀ Minutes, Apr. 12, 1838, i le JSP, D6:91.

16. ◀ Minutes, Apr. 12, 1838, i le JSP, D6:89–94; Synopsis of Oliver Cowdery Trial, Apr. 12, 1838, in JSP, J1:254–55. Autu: Church Discipline; Oliver Cowdery

17. ◀ Thompson, Journal of Heber C. Kimball, 76; Kimball, On the Potter’s Wheel, 23.

18. ◀ Whitney, Life of Heber C. Kimball, 157; Richards, Journal, Mar. 22, 1838.

19. ◀ Allen and others, Men with a Mission, 17–19, 46–47. Autu: Early Missionaries; England

20. ◀ Allen and others, Men with a Mission, 9, 17, 19, 46–47; Whitney, Life of Heber C. Kimball, 174, 191.

21. ◀ Richards, Journal, Mar. 22, 1838; Thompson, Journal of Heber C. Kimball, 21; Kimball, “Journal and Record,” 64; Allen and others, Men with a Mission, 61–62; Whitney, Life of Heber C. Kimball, 157.

22. ◀ Kimball, Journal of Heber C. Kimball, 32.

23. ◀ Fielding, Journal, 59–63; Allen and others, Men with a Mission, 52–53.

24. ◀ Mataupu Faavae ma Feagaiga 115 (Revelation, Apr. 26, 1838, i le josephsmithpapers.org). Autu: Name of the Church; Far West

25. ◀ Joseph Smith, Journal, May 18–June 1, 1838, i le JSP, J1:270–71.

26. ◀  Walker, “Mormon Land Rights in Caldwell and Daviess Counties,” 28–30.

27. ◀ LeSueur, “Missouri’s Failed Compromise,” 134–35.

28. ◀ Joseph Smith, Journal, May 18–June 1, 1838, i le JSP, J1:270–71; “Part 1: 15 February–28 June 1838,” i le JSP, D6:163.

29. ◀ Joseph Smith, Journal, May 18–June 1, 1838, i le JSP, J1:271; Mataupu Faavae ma Feagaiga 107:53 (Revelation, circa Apr. 1835, i le josephsmithpapers.org); Olmstead, “Far West and Adam-ondi-Ahman,” 237–38; Mataupu Faavae ma Feagaiga 27:11 (Revelation, circa Aug. 1835, i le josephsmithpapers.org); Historical Introduction to Revelation, circa Aug. 1835, i le JSP, D4:408–9.

30. ◀ Joseph Smith, Journal, May 18–June 1, 1838, i le JSP, J1:271; Joseph Smith History, 1838–56, volume B-1, 798. Autu: Adam-ondi-Ahman

31. ◀ Minutes, June 28, 1838, i le JSP, D6:162–67.

Mataupu 27

Matou te Folafola Atu Lo Matou Saoloto

I le ogatotonu o Iuni 1838, na tu ai Uilifoti Uitilafi i le sitepu o le faitotoa o le fale a ona matua, i le toe naunau tasi lava e faasoa atu le talalelei toefuataiina a Iesu Keriso ia i laua. I le maea ai ona amataina se paranesi i atumotu o Fox, na ia toe foi atu i le nuutele o Amerika e asiasi ia Fipe, lea ua toeitiiti fanau i le la pepe muamua. Ona ia faaaluina lea o se taimi e talai ai i Boston, Niu Ioka, ma isi aai i le talafatai. O le fale a ona matua o lana malologa mulimuli lea ae lei toe foi atu i matu.[1]

E leai se isi mea na manao i ai Uilifoti nai lo le vaai ua talia e lona aiga le upumoni. O lona tama, o Aifeki, na faaaluina lona olaga atoa e saili ai le upumoni ae lei faamanuiaina. O lona tuafafine o Eunike na naunau foi mo le malamalama sili atu i lona olaga.[2] Ae peitai, ao talanoa atu Uilifoti ia i latou e uiga i le ekalesia mo ni nai aso, na ia lagonaina na i ai se mea na taofia i latou mai le taliaina o ona aoaoga.

“O se taimi lenei o le maoae o le popole,” na matauina e Uilifoti.[3] Ua utiuti lona taimi o totoe i lona aiga. Afai e toe nofo umi o ia i ona matua, o le a ia misia le fanau mai o le pepe.

Na sili atu le malosi o tatalo a Uilifoti mo lona aiga, ae na atili ai ona faaitiitia lo latou mananao e papatiso. “Na matuai malosi le mana o le tiapolo i le fale atoa ma se mataita maoae ma faaosoosoga,“ na ia tautino atu ai i lana apitalaaga.[4]

Ia Iulai 1, na ia talai atu ai mo se toe taimi lava i lona aiga, ma folafola atu afioga a Keriso i le malosi na ia mafaia. Na mulimuli lava ona oo atu i o latou loto ana upu, ma na mou ese o latou popolega. Na latou lagonaina le Agaga o le Atua ma iloa ai na tautala atu e Uilifoti le upumoni. Sa latou saunia e agai i luma.

Na vave lava ona taitai atu e Uilifoti lona aiga i se alavai e lata ane i lo latou fale. I le auvai o le vai, na latou usuina se viiga ma na faia e Uilifoti se tatalo. Ona ia asa atu lea i totonu o le vai ma papatiso lona tama, lona tina fai, ma lona tuafafine, faatasi ai ma se tina o le aiga, se tausoga, ma se uo a le aiga.

Ina ua ia ave ae le tagata mulimuli mai le vai, na ‘a’e atu Uilifoti mai le alavai, ma le olioli. “Aua nei galo lenei mea,“ na ia tau atu ia te ia lava. “Manatu i ai o le alofa mutimutivale o lou Atua.“

Faatasi ai ma o latou lauulu ma ofu o loo sisina le vai, na toe foi atu ai le aiga i le fale. Na faaee e Uilifoti ona lima i luga o o latou ulu, taitoatasi, ma faamauina i latou o ni tagata o le ekalesia.[5]

E lua aso mulimuli ane, ae ia faatofa atu i ona matua ma toe faavave atu loa i Maine, ma le faamoemoe o le a ia taunuu i le taimi e faafeiloai ai lana pepe muamua lava i le lalolagi.[6]

O lena tautotogo ma le taumafanafana, na faapotopoto ai le Au Paia i Misuri i ni vaega tetele. O Ioane Page, o se faifeautalai na maoae le faamanuiaina i Kanata, na malaga atu mo Siona i le taimua o se vaega tele o tagata liliu mai i le eria o Toronto.[7] I Katelani, na galulue ai le Korama a Fitugafulu e saunia aiga matitiva e malaga i Misuri faatasi. E ala i le faasoaina o punaoa ma fesoasoani atu le tasi i le isi i le ala, na latou faamoemoe ia taunuu saogalemu i le laueleele folafolaina.[8]

O le Au Paia i Fa Uesi na faia se savali ia Iulai 4 e faamanatu ai le aso o le tutoatasi o le atunuu ma faataatia ai maatulimanu o le malumalu fou. Na taitaia le savali e Iosefa Samita le Matua ma se tamai au militeri. I tua atu o i latou na sosoo mai ai le Au Peresitene Sili ma isi taitai o le ekalesia, e aofia ai le tusiata o le malumalu. O se au fitafita tietie solofanua na mulimuli mai tua ma le mitamita.[9]

Ao ia savali faatasi ma le Au Paia, na mafai e Sini Rikitone ona vaai i lo latou lototasi. E ui lava, i nai vaiaso talu ai, na aoai ai e le ekalesia isi tagata faatuiese. E lei leva ona uma le faamasinoga a Oliva Kaotui, ae tape e le au fautua maualuga igoa o Tavita Uitimera ma Laimani Johnson.[10] E lei leva lena, ae aoai e le aufono a le epikopo ia Viliamu McLellin mo le le faatuatuaina o le Au Peresitene Sili ma le aafia ai i manaoga faaletuinanau.[11]

Na tuua e Viliamu mai lena taimi le ekalesia ma siitia ese mai Fa Uesi, ae o Oliva, Tavita, ma isi au faatuiese na nonofo ai pea i le eria. Na tauleagaina faalauaitele e Sini nei alii, ia Iuni. I le toe ta’ua ai o le gagana mai le Lauga i le Mauga, na ia faatusatusa ai i latou i le masima ua magalo, ma e leai se mea e toe aoga i ai ae na ona lafoaiina i fafo ma solia e vae. Mulimuli ane, na faaalia e Iosefa lona lagolagoina mo le aoaiga, e ui ina sa ia uunaia le Au Paia ia usitai i le tulafono ao latou feagai ma le tetee.[12]

O le lauga a Sini na faamalosia ai nisi o le Au Paia o e na lototasi i se vaiaso talu ai ia puipuia le ekalesia agai i le au faatuiese.[13] O nei alii na faaaogaina ni nai igoa, ae na iloaina lautele i latou o sa Tanu, i le ituaiga o Tanu i le Feagaiga Tuai. E lei faatulagaina e Iosefa le vaega lenei, ae na ia faamaonia nisi o a latou gaoioiga.[14]

I lo latou naunau e puipuia le ekalesia, na tauto ai sa Tanu e puipui aia tatau a le Au Paia agai i mea na latou vaaia o ni taufaamatau mai totonu ma fafo o le ekalesia. O le toatele o i latou na vaai i le ala na faaleagaina ai e le fouvale le nuu o Katelani, ma tuua ai Iosefa ma isi i se tulaga lamatia i osofaiga a tagata faatupu faalavelave, ma faaleagaina ai uiga lelei o Siona. Na latou tautino e puipui le nuu o Fa Uesi agai i soo se tulaga lamatia lava.

I le taimi o le faaleagaina faalauaitele e Sini o le au fouvale, na lapataia ai e sa Tanu Oliva, Tavita, ma isi e tuua le Itumalo o Caldwell po o le feagai ma ni taunuuga matautia. I totonu o ni nai aso, na sosola ese ai nei alii mai le eria e lei toe o mai.[15]

Ina ua taunuu mai le savali o le aso Fa o Iulai i le faatafafa o le taulaga, na sisi e le Au Paia le fua Amerika i le tumutumu o se pou umi lava ma faataamilo i le tulaga na eliina o le malumalu. Mai i tulimanu o le muai faavae, na latou vaavaai atu ai i tagata o galulue ma le faaeteete o loo faatulagaina maatulimanu i o latou nofoaga. Ona pe’a lea o Sini i se tulaga e latalata ane e lauga atu i le aulotu.[16]

I le mulimuli ai i le tu faaAmerika o le tuuina atu o lauga ootia, ma malolosi i le Aso Tutoatasi, na saunoa atu ai Sini i le Au Paia e uiga i le saolotoga, le sauaina na latou onosaia, ma le taua o le matafaioi o malumalu i lo latou aoaoga faaleagaga. I le faaiuga o le lauga, na ia lapataia ai fili o le ekalesia ia aua le faalavelave i le Au Paia.

“O a matou aia tatau o le a le toe solia i lalo e aunoa ma le tauia,“ na ia faamamafa atu ai. “O le tagata po o ni vaega o tagata e taumafai e solia o le a faia i le tau o o latou ola.“

O le a le avea le Au Paia ma tagata faatupu faalavelave, na ia faamautinoa atu ai i lana au faalogologo, ae o le a latou puipuia a latou aia tatau. “O lena au faatupu faalavelave e oo mai ia i tatou e faalavelave ia i tatou,” na ia valaau atu ai, “o le a avea o se taua o le faaumatiaga i lo tatou va ma i latou, aua o le a tatou mulimuli ia i latou seia oo ina sisina le mataua mulimuli lava o lo latou toto, a le o lena e tatau ona latou faaumatiaina i tatou.“

O le a le toe tuua lava e le Au Paia o latou fale ma faatoaga. O le a latou le toe onosaia lo latou sauaina ma le filemu. “Matou te folafola atu i lenei aso ua tatou saoloto,” na faapea atu ai Sini, “ma se faamoemoega ma se naunautaiga e le mafai ona solia! Leai, e le taitai!!”[17]

“Osana!” na alalaga atu ai le Au Paia. “Osana!”[18]

A o faapotopoto le Au Paia i Fa Uesi, na talai atu se faifeautalai e igoa ia Elia Able i Kanata sasae, i le fia selau o maila le mamao. I se tasi po sa fai ai sana miti na popole ai. Na ia vaai ia Eunike Franklin, o se fafine na ia papatisoina i Niu Ioka, na faatumulia i masalosaloga e uiga i le Tusi a Mamona ma Iosefa Samita. O lona le mautonu na le mafai ai ona ia moe. Sa le mafai ona ia ai. Na ia lagonaina le faaseseina.[19]

Na vave loa ona malaga atu Elia i Niu Ioka. Na ia feiloai ia Eunike ma lona toalua, o Salesa, i lena tautotogo ao talai i lo latou taulaga.[20] O le lauga na fai atu e Elia ia i laua e lei siakiina ma na osooso solo. I le avea ai ma se alii uliuli na fanau i le mativa, na ia maua ni nai avanoa mo le aoga.

Ae e pei o isi faifeautalai, na faauuina o ia i le Perisitua Mekisateko, na auai i sauniga i le malumalu o Katelani, ma mauaina le faaeega o le mana.[21] O mea na ia le mauaina i le aoga na ia faataunuuina i le faatuatua ma i le mana o le Agaga.

Na faagaeetia Eunike i lana lauga, ae na tulai i luga Salesa mulimuli ane ma taumafai e finau ma ia. Na savali atu Elia ia Salesa, tuu ona lima i luga o ona tauau, ma faapea atu, “O le a ou sau taeao ma vaai oe ma fai se talanoaga laitiiti.”

O le aso na sosoo ai na asiasi atu ai Elia i le fale o le au Franklin ma aoao i laua e uiga ia Iosefa Samita, ae na tumau pea le le talitonu o Salesa.

“Pe o se faailoga e te manaomia mo le faatalitonuina o oe?” Na fesili atu ai Elia.

“Ioe,” o le tala lea a Salesa.

“O le a e maua le mea na e fesiligia,” na tau atu ai e Elia ia te ia, “ae o le a tiga ai lou fatu.”

Ina ua toe foi mai Elia i se taimi puupuu mulimuli ane, na ia iloaina ai na puapuagatia Salesa i le tele o faanoanoaga ae na iu ina tatalo mo le faamagaloga. O le taimi lea, ua saunia i laua uma ma Eunike e auai i le ekalesia, ma na papatisoina i laua e Elia.[22]

Sa mautinoa e Eunike lona faatuatua i le taimi lea. O le a le mea na tupu ia te ia talu mai lea taimi?

I se tasi taeao o le aso Sa i se taimi puupuu mulimuli ane, na faateia Eunike i le vaai o tu Elia i lona faitotoa. Sa ia faaputuputuina ni mea e fai atu pe a ia toe vaai ia te ia. Na ia manao e tau atu ia te ia o le Tusi a Mamona o se galuega e le moni ma o Iosefa Samita o se perofeta pepelo. Ae nai lo lena, ina ua ia vaai ia Elia i lona faitotoa, na ia valaaulia o ia i totonu.

“Tuafafine,” na fai atu ai Elia i le mae’a ai o sina talanoaga, “e lei faaosoosoina oe e pei ona i ai le Faaola ina ua uma ona papatisoina. Na faaosoosoina o ia i se tasi ala ao oe i se isi ala.” Na ia tau atu ia Eunike ma Salesa faapea o le a ia talai atu i lena aoauli i se faleaoga e lata ane. Na ia fai atu ia i laua e tau atu i o la tuaoi, ona faatofa atu lea.

E lei manao Eunike e alu i le fonotaga, ae o lena aoauli na ia faasaga atu i lona toalua ma fai atu, “O le a ou alu ma vaai po o le a lana tala o le a fai.”

Ina ua ia saofai i lalo i le faleaoga, na toe ootia Eunike i upu a Elia. Na ia lauga i se fuaiupu mai le Feagaiga Fou. “Le au pele e,” na faitauina ai, “aua tou te ofo i le tofotofoga e pei o le afi ua oo ia te outou e fai ma tofotofoga ia te outou.”[23] O le leo o Elia ma le savali o le talalelei toefuataiina na tatala ai le loto o Eunike i le Agaga. O le mautinoa na ia maua muamua na toe mapuna ae. Na ia iloa o Iosefa Samita o se perofeta a le Atua, ma e moni le Tusi a Mamona.

Na folafola atu e Elia ia Eunike o le a ia toe foi mai i le lua vaiaso. Ina ua ia tuua le taulaga, na vaai Eunike i pepa o faasalalau i le taulaga na faamatalaina pepelo ai faapea na fasiotia e Elia se fafine ma ni tamaiti e toalima. Na ofoina atu e faasalalauga se taui mo le mauaina o lenei tagata.

“O le a nei sou manatu i lau faifeau Mamona?” na fesili atu ai nisi o ona tuaoi. Na latou tauto atu o le a falepuipui Elia ae lei maua e ia se isi avanoa e lauga ai i lo latou taulaga.

Sa lei talitonu Eunike na fasiotia e Elia se isi. “O le a ia sau ma faataunuu lona tofiga,” na ia fai atu ai, “ma o le a puipuia o ia e le Atua,”[24]

Na ia masalosalo o tagata tetee o le lotu na fatuina le tala. Sa le o se mea fou mo tagata papae le faasalalau o tala pepelo e uiga i tagata uli, e oo lava i nofoaga e faasa ai pologa. O tulafono ma tu masani mamafa na faasaina ai le fesootaiga i le va o tagata uli ma e papae, ma o nisi taimi e saili ai e tagata auala saua e faamalosia ai na tulafono.[25]

E pei ona folafolaina, na toe foi mai Elia i le lua vaiaso mulimuli ane ma fai atu se isi lauga. Na faatumulia le faleaoga. E foliga mai, na mananao tagata uma e vaai ia te ia ua falepuipui —po o se tulaga e sili atu foi ona leaga.

Na saofai Elia i se nofoa. Ina ua mavae ni nai minute, na ia tu i luga ma faapea atu, “Au uo e, ua faasalalauina au mo le fasiotia o se fafine ma tamaiti e toalima, ma ua ofoina se taui tele mo lou tagata. Ia, o au lenei.”

Sa tilotilo solo Eunike i le potu. Sa leai se tasi na minoi.

“Afai e i ai se tasi e i ai se mea e fai ia te au, o lou taimi lenei,” na faaauau ai Elia. Ae a ou amata loa au sauniga, aua lava nei tofotofo se tasi e pai mai ia te au.”

Na malolo Elia, ma faatalitali mo se tali. Na vaavaai atu le aulotu ia te ia ma le gugu ma le ofo tele. Na mavae atu nisi minute, ona ia usuina lea o se viiga, fai se tatalo, ma tuuina atu se lauga mamana lava.

Ae na te lei tuua le taulaga, na talanoa atu Elia ia Eunike ma Salesa. “Faatau mea uma ae o i sisifo,” na ia fautua atu ai ia i laua. Na faateteleina le faailoga tagata e faasaga i le Au Paia i le eria, ma na i ai se paranesi o le lotu e fasefulu maila le mamao. E lei finagalo le Alii mo Ona tagata ia ola i la latou tapuaiga na o i latou.

Na usitai Eunike ma Salesa i lana fautuaga ma na vave ona faapotopoto atu i le paranesi.[26]

I Misuri, na lelei le vaai a Iosefa i le lumanai o le ekalesia. Na ia faasalalauina le lauga a Sini i le aso Fa o Iulai i se tamaitusi. Na ia manao i tagata uma i Misuri ia iloa o le a le toe faafefeina le Au Paia e ni faatupu faalavelave ma tagata tetee.[27]

Ae na faalavelave mai ia te ia ni faafitauli tuai. O le tele o aitalafu o le ekalesia e lei totogiina lava, ma o le tele o le Au Paia na tuua ua le tagolima ona o sauaga, faafitauli tautupe o le atunuu, pau o le tulaga tautupe i Katelani, ma le taugata o le siitia atu i Misuri. Ma le isi, ua faasaina e le Alii le Au Peresitene Sili ona toe nonoina nisi tupe.[28] Na manaomia e le ekalesia ni tupe ae e lei i ai lava se faatulagaga mo le aoina mai.[29]

Talu ai nei, na fautuaina ai e epikopo o le ekalesia, Eteuati Paterika ma Niuele Uitini, le sefuluai o se ala e usitaia ai le tulafono o le faapaiaga. Na iloa e Iosefa Samita e tatau i le Au Paia ona faapaiaina a latou meatotino, ae na te lei mautinoa pe fia le vaega e manaomia e le Alii.[30]

Na popole foi Iosefa i le Korama a le Toasefululua. O le lua aso na muamua atu, na taunuu mai ai se tusi a Heber Kimball ma Orson Hyde i Fa Uesi, ma lipoti mai ai o aposetolo uma ua taunuu saogalemu i Katelani i le maea ai o a la misiona i Egelani. Na toe faatasia Heber ma Vilate ma le la fanau, ma ua latou saunia nei e see atu i Misuri.[31] E toaono isi aposetolo—o Tomasi Marsh, Tavita Patten, Polika Iaga, Pale ma Osona Palate, ma Viliamu Samita—sa iai i Misuri po o misiona, na tumau pea i lo latou faatuatua. Ae o isi aposetolo e toafa ua tuua le ekalesia, ma tuua ai ni avanoa i le korama.[32]

I le aso 8 o Iulai, na tatalo ai Iosefa ma isi taitai o le ekalesia e uiga i nei faafitauli ma maua ai se faasologa o faaaliga. Na tofia e le Alii se tasi o le Au Paia e igoa ia Oliva Kurene e fai ma sui o le Au Peresitene Sili i le totogiina o aitalafu a le ekalesia. O meatotino a le Au Paia na tuuina atu i Katelani na faatauina atu ma faaaogaina mo le aitalafu.[33]

Ona tali mai lea o le Alii i fesili a Iosefa e uiga i le sefuluai. “Ou te manaomia a latou meatotino uma ua sili atu e tuuina atu i le epikopo o lau ekalesia i Siona,” na Ia folafola atu ai, “mo le fausiaina o lo’u fale, ma mo le faataatiaina o le faavae o Siona.” Ina ua latou ofoina atu mea na latou mafai ona ofoina atu, na faaauau ai le Alii, ua tatau loa i le Au Paia ona totogi le tasi vae sefulu o a latou mea faasili mai lea tausaga i lea tausaga.

“Afai e le tausia e ou tagata lenei tulafono, ia tausia ia paia,” na folafola mai ai le Alii, “o le a le avea ma laueleele o Siona mo outou.”[34]

E faatatau i le Toasefululua, na poloaiina e le Alii Tomasi Marsh ia nofo pea i Fa Uesi e fesoasoani i le ekalesia i le lolomiina ma le valaauga o isi aposetolo e talai. “Afai latou te faia lenei mea i le maualalo atoa o le loto, i le agamalu ma le lotomaualalo, ma le tali-tiga,“ na folafola mai ai le Alii, “O le a Ou tuu atu mea mo o latou aiga; ma o le a tatalaina se faitotoa aoga mo i latou, mai le taimi lena i luma.“

Na finagalo le Alii ia o le Toasefululua i atunuu mamao i le tausaga a sau. Na Ia faatonuina le korama ia faapotopoto i le tulaga o le malumalu i Fa Uesi i le aso 26 o Aperila , 1839, e itiiti ifo ma se tausaga o muamua, ma malaga ese mai iina i se isi misiona i Egelani.[35]

Mulimuli lava, na taua e le Alii igoa o ni alii se toafa e faatumuina avanoa i le korama. O le toalua o aposetolo fou, o Ioane Teila ma Ioane Page, na i ai i Kanata. O se tasi o i latou, o Uiliata Richards, sa auauna atu i le au peresitene o le misiona i Egelani. O le lona fa, o Uilifoti Uitilafi, sa i Maine, ua na o ni nai aso talu ona avea ma se tama.[36]

Na fanauina e Fipe Uitilafi se pepe teine, o Sara Ema, i le aso 14 o Iulai. Na faatumulia Uilifoti i le olioli ona sa malosi le pepe ma na manuia lona faletua i le fanauina.[37] A o faasolo ina malosi o ia, na faaaluina e Uilifoti le taimi e faia ai galuega mo Sara, le uso o Fipe ua maliu lona tane. “Na ou faaaluina le aso e moa ai le vao,” na ia lipoti ai i lana apitalaaga. “Ona o se galuega e matuai fou lava, na ou lagonaina le vaivai tele i le po.”[38]

I ni nai aso mulimuli ane, na lipoti mai ai e se savali mai ia Iosefa Ball, o se faifeautalai o loo galue i motu o Fox, faapea o le au tetee i Katelani na auina atu tusi i tagata na liliu mai a Uilifoti iina, ma taumafai e faavaivai lo latou faatuatua. O le toatele o le Au Paia i motu o Fox na le amanaia ia tusi, ae o ni nai tagata na tuua le lotu—e aofia ai nisi o e na manao Uilifoti e aumai i Misuri mulimuli ane i lena tausaga.[39]

E lua vaiaso talu ona fanau Sara Ema, ae faatopetope atu Uilifoti i motu o Fox e faamalosia le Au Paia ma fesoasoani ia i latou ia saunia mo le malaga i Siona. “Oi lou Atua e, faamanuia mai lo’u ala,” na tatalo atu ai Uilifoti ao ia tuua tafatafa o Fipe. “Faamanuia lou toalua ma le pepe lea na e tuuina mai ia i maua ao ou alu ese atu.”[40]

Ina ua ia taunuu atu i atumotu i le itiiti ifo ma se vaiaso mulimuli ane, na faatali mai mo ia se tusi mai ia Tomasi Marsh i Misuri. “Ua poloaiina e le Atua le Toasefululua ia faapotopoto i lenei nofoaga i le vave e mafai ai,” na faitauina ai. “Faamolemole ia malamalama, Uso Uitilafi, e ala atu i lenei tusi, ua tofia oe e faatumu le avanoa o se tasi o Aposetolo e Toasefululua.” Na faamoemoe le Alii ia Uilifoti ia sau i Fa Uesi i le vave e mafai ai ia saunia mo se misiona i Egelani.

E lei matuai faateia atoatoa Uilifoti i le talafou. I ni nai vaiaso talu ai, na ia maua ai se uunaiga o le a valaaulia o ia o se aposetolo, ae na te lei taua i se tasi. Ae na ia taoto ma ala pea, ma ni mafaufauga e fia afe i lona mafaufau.[41]

Faamatalaga

1. ◀ Woodruff, Journal, Apr. 26–June 12, 1838.

2. ◀ Woodruff, Journal, June 12 and July 1, 1838.

3. ◀ Woodruff, Journal, June 30, 1838.

4. ◀ Woodruff, Journal, July 1, 1838.

5. ◀ Woodruff, Journal, July 1, 1838.

6. ◀ Woodruff, Journal, July 3, 1838.

7. ◀ “History of John E. Page,” LDS Millennial Star, Feb. 18, 1865, 27:103.

8. ◀ Kirtland Camp, Journal, Mar. 6, 10, and 13, 1838; Baugh, “Kirtland Camp, 1838,” 58–61. Autu: Gathering of Israel; Quorum of the Seventy

9. ◀ “Celebration of the 4th of July,” Elders’ Journal, Aug. 1838, 60.

10. ◀ Synopsis of David Whitmer and Lyman Johnson Trials, Apr. 13, 1838, i le JSP, J1:256–57.

11. ◀ Joseph Smith, Journal, May 11, 1838, i le JSP, J1:268; “History of William E. Mc. Lellin,” 2–3, i le Historian’s Office, Histories of the Twelve, Church History Library.

12. ◀ Corrill, Brief History, 30, i le JSP, H2:165–66; Reed Peck to “Dear Friends,” Sept. 18, 1839, 20–25, Henry E. Huntington Library, San Marino, CA; JSP, H2:97, note 295; tagai foi Mataio 5:13. Autu: Dissent in the Church

13. ◀ Corrill, Brief History, 30, i le JSP, H2:165–66; Reed Peck to “Dear Friends,” Sept. 18, 1839, 22–23, Henry E. Huntington Library, San Marino, CA; JSP, H2:97, note 295.

14. ◀ JSP, D6:170, note 6; “Peace and Violence among 19th-Century Latter-day Saints,” Gospel Topics, topics.lds.org. Autu: Danites

15. ◀ Corrill, Brief History, 30–31, i le JSP, H2:166–67; Sampson Avard and Others to Oliver Cowdery and Others, circa June 17,1838; Constitution of the Society of the Daughter of Zion, circa Early July 1838, Mormon War Papers, Missouri State Archives, Jefferson City; Joseph Smith, Journal, July 27, 1838; Editorial Note, i le JSP, J1:274–75, 293; “Part 2: 8 July–29 October 1838,” i le JSP, D6:169–70.

16. ◀ “Celebration of the 4th of July,” Elders’ Journal, Aug. 1838, 60; Joseph Smith, Journal, July 4, 1838, i le JSP, J1:275–76.

17. ◀ Oration Delivered by Mr. S. Rigdon on the 4th of July, 1838, 3–12. Autu: Sidney Rigdon

18. ◀ “Celebration of the 4th of July,” Elders’ Journal, Aug. 1838, 60; Pratt, Autobiography, 190; Ebenezer Robinson, “Items of Personal History of the Editor,” Return, Oct. 1889, 149.

19. ◀ Eunice Ross Kinney to Wingfield Watson, Sept. 1891, 2–3, typescript, Wingfield Watson, Correspondence, Church History Library.

20. ◀ 1840 U.S. Census, Van Buren, Wayne Co., MI, 255[B]; 1850 U.S. Census, Burlington, Racine Co., WI, 152[B]; 1870 U.S. Census, Suamico, Brown Co., WI, 422[A]. Full biographical research for Eunice Ross Franklin (Kinney) and Charles O. Franklin in possession of editors. Autu: Elijah Able

21. ◀ Elder’s Certificate for Elijah Able, Mar. 31, 1836, i le Kirtland Elders’ Certificates, 61; Nuttall, Diary, May 31, 1879, 29; Reeve, Religion of a Different Color, 196–97.

22. ◀ Eunice Ross Kinney to Wingfield Watson, Sept. 1891, 1–2, typescript, Wingfield Watson, Correspondence, Church History Library.

23. ◀ Eunice Ross Kinney to Wingfield Watson, Sept. 1891, 2–3, typescript, Wingfield Watson, Correspondence, Church History Library; 1 Peteru 4:12.

24. ◀ Eunice Ross Kinney to Wingfield Watson, Sept. 1891, 3, typescript, Wingfield Watson, Correspondence, Church History Library.

25. ◀ Tagai Kerber, “Abolitionists and Amalgamators,” 28–30. Autu: Slavery and Abolition

26. ◀ Eunice Ross Kinney to Wingfield Watson, Sept. 1891, 3–4, typescript, Wingfield Watson, Correspondence, Church History Library.

27. ◀ Selections from Elders’ Journal, Aug. 1838, i le JSP, D6:216–17; Joseph Smith, Journal, Aug. 1–3, 1838, i le JSP, J1:296; Oration Delivered by Mr. S. Rigdon on the 4th of July, 1838 (Far West, MO: Journal Office, 1838).

28. ◀ Mataupu Faavae ma Feagaiga 115:13 (Revelation, Apr. 26, 1838, at josephsmithpapers.org).

29. ◀ Historical Introduction to Revelation, July 8, 1838–C, i le JSP, D6:184–87.

30. ◀ Minute Book 2, Dec. 6–7, 1837; Harper, “Tithing of My People.”

31. ◀ Joseph Smith, Journal, July 6, 1838, i le JSP, J1:278–80; Kimball, “History,” 84.

32. ◀ Tagai “Organizational Charts,” i le JSP, D6:672–74.

33. ◀ Mataupu Faavae ma Feagaiga 117:5–6, 12–15 (Revelation, July 8, 1838–E, i le josephsmithpapers.org Autu: Revelations of Joseph Smith

34. ◀ Mataupu Faavae ma Feagaiga 119 (Revelation, July 8, 1838–C, i le josephsmithpapers.org); Joseph Smith, Journal, July 8, 1838, i le JSP, J1:288. Autu: Tithing; Consecration and Stewardship

35. ◀ Mataupu Faavae ma Feagaiga 118 (Revelation, July 8, 1838–A, i le josephsmithpapers.org); tagai foi Tait and Orton, “Take Special Care of Your Family,” 242–49.

36. ◀ Mataupu Faavae ma Feagaiga 118:6 (Revelation, July 8, 1838–A, i le josephsmithpapers.org); Minutes, Elders’ Journal, Aug. 1838, 61; Joseph Smith History, 1838–56, volume B-1, 803. Autu: Quorum of the Twelve

37. ◀ Woodruff, Journal, July 14, 1838.

38. ◀ Woodruff, Journal, July 16, 1838.

39. ◀ Woodruff, Journal, July 20, 1838.

40. ◀ Woodruff, Journal, July 30, 1838.

41. ◀ Woodruff, Journal, Aug. 9, 1838; Woodruff, Leaves from My Journal, 51.

Mataupu 28

Lava le Umi e Tofotofoina Ai,”

Aokuso 6, 1838, o le Aso o le Palota i Misuri. O lena taeao, na tietie atu ai Ioane Butler i le taulaga o Kalatina, le nofoa o le malo o le Itumalo o Tavesi, ina ia palota.[1]

Na avea Ioane ma se Au Paia o Aso e Gata Ai mo ni nai tausaga. O ia ma lona faletua o Karoline, na siitia atu i se tamai nuu i tafatafa o Atamu-Onai-Amani i lena taumafanafana. Sa avea o ia ma kapeteni o le militeri o le lotoifale ma o se sa Tanu.[2]

Na faatoa faavaeina i se tausaga o muamua atu, o Kalatina sa na o sina vaega itiiti lava o fale ma falekalapu. Ina ua taunuu atu Ioane i le faatafafa o le taulaga, na ia maua atu ai ua tumu i alii mai le salafa o le itumalo. Na faatuina se nofoaga mo le palota i se tamai fale i le tasi itu o le faatafafa.[3] Ao laina atu alii e fai a latou palota, na filogia faatasi le au faatosina ma le motu o tagata i fafo.[4]

Na faatasi atu Ioane i se vaega itiiti o le Au Paia o loo tutu ese mai le vaega autu o tagata. O uiga faaalia i le Itumalo o Tavesi e lei fiafia lava i le Au Paia. Ina ua uma ona faatuina e Iosefa se siteki i Atamu-Onai-Amani, na faamanuiaina le nuu ma na silia ma le lua selau fale na fausia. Ua mafai nei ona faatosina e le Au Paia le palota a le itumalo, ma o lena mea na feita ai le toatele o isi na nofoia le nuu. Ina ia aloese mai faafitauli, na fuafua Ioane ma ana uo e palota faatasi ona toe foi atu ai lea faavave i aiga.[5]

Ao agai atu Ioane i le nofoaga o le palota, na pe’a se sui mo le setete, o Viliamu Peniston, i luga o se paelo uisiki e fai se lauga. Na taumafai Viliamu ia maua palota a le Au Paia i le amataga o lena tausaga, ae ina ua ia iloaina o le toatele o i latou na fiafia i se isi sui tauva, na ia osofaia loa i latou.

“O taitai Mamona o se vaega o gaoi solofanua, tagata pepelo, ma taufaasese,” na ee atu ai Viliamu i alii na faapotopoto latalata ane. Na amata ona le mautonu Ioane. E le tau manaomia ni mea se tele mo Viliamu e faasagatau mai ai le motu o tagata ia te ia ma ana uo. O le toatele o alii o loo feita ia i latou, ma o le toatele na inu uisiki talu ona tatala falepalota.

Na lapataia e Viliamu le au palota faapea o le a gaoi e le Au Paia a latou meatotino ma faatoilalo la latou palota.[6] E le o i latou o ni tagata o le itumalo, na ia fai atu ai, ma e leai sa latou aia tatau e auai i le palota. “Na ou taitaia se au fouvale e tutuli ese outou mai le Itumalo o Kalei,” na ia mimita atu ai, ao liliu atu ia Ioane ma isi Au Paia, “ma o le a le taofia outou mai le osofaia nei.”[7]

Na toe pasi atu nisi uisiki i le motu o tagata. Na faalogo atu Ioane o fetuu e nisi alii le Au Paia. Na amata ona ia solomuli ese. Na sili atu ma le ono futu lona umi ma na malualii, ae na sau o ia i Kalatina e palota, ae le o le fusu.[8]

Na faafuasei lava, ona taumafai se alii i le motu o tagata e tui se tasi o le Au Paia o Aso e Gata Ai. Na oso atu se isi Au Paia e puipui o ia, ae na tulei o ia i tua e le motu o tagata. Na uu mai e se Au Paia lona tolu se fasi laau mai le faaputuga laau lata ane ma ta ai le na osofaia le Au Paia faalava i le ulu. Na pau le alii latalata i vae o Ioane. Na uu mai e alii i itu uma e lua ni pake ma sei i fafo ni naifi ma ni sasa.[9]

Na toalaiti le Au Paia i le tai fa i le tasi, ae na naunau Ioane e puipui ona uso a Au Paia ma o latou taitai. I le iloaina atu o se faaputuga o laau o le pa, na ia uu mai loa se fasi laau mafiafia ma oso atu i le misa. “Oi ioe, outou sa Tanu,” na ia valaau atu ai, “o le galuega lea mo tatou!”

Na ia taisi i alii na osofaia le Au Paia, ma fuafuaina sasau taitasi ia pauu ai i lalo ona fili, ae le fasiotia. Na fufusu atu foi ana uo, i le faaaogaina o auupega mai laau ma maa. Na latou taisia i lalo soo se tasi e oso mai ia i latou, ma faaiu ai le misa i le lua minute.[10]

I lona tau manava, na tilotilo atu ai Ioane i fafo i le faatafafa o le taulaga. Na taatitia alii ua le gaoioi i luga o le eleele. O isi na fetolofi ese atu. O Viliamu Peniston na oso ese mai lana paelo uisiki ma sola i luga o se mauga na latalata ane.

Na sau se alii mai le motu o tagata ma fai mai ua mafai nei ona palota le Au Paia. “Tuu i lalo lau laau,” na ia fai atu ai. “E le toe aoga.”[11]

Na atili ai le uu mau e Ioane o le laau o le pa. Na ia manao e fai lana palota, ae na ia iloaina o le a maileia o ia pe a ia alu i totonu o le tamai fale ma taumafai e palota e aunoa ma se auupega. Nai lo lena, na ia toe liliu ma amata ona savali ese.

“ E tatau ona matou avea oe faapagota,” na valaau atu ai se isi alii. Na ia fai mai o nisi o alii na taisi e Ioane atonu o le a feoti.

“O au o se tagata e tausia tulafono,” na fai atu ai Ioane, “ae ou te le manao e faamasinoina e se au faatupu faalavelave.” Na ia oso i lana solofanua ma tuua le taulaga.[12]

O le aso na sosoo ai, na tietie atu ai Ioane i Fa Uesi ma ta’u atu ia Iosefa e uiga i le misa. O lipoti o tagata feoti i Kalatina na vave lava ona salalau i Misuri i matu, ma na saunia le au faatupu faalavelave e osofaia le Au Paia. I le fefe nei avea Ioane ma taulaiga mo le taui ma sui, na fai atu ai Iosefa ia te ia pe ua ia aveeseina lona aiga mai le Itumalo o Tavesi.

“Leai,” na fai atu ai Ioane.

“Alu loa ma aveese i latou i le taimi nei lava,” na fai atu ai Iosefa ia te ia, “ma aua nei e moe i se isi po iina.”

“Ae ou te le manao e avea ma tagata palaai,” na tali atu ai Ioane.

“Alu ma fai le mea ua ou tau atu ia te oe,” na fai atu ai Iosefa.[13]

Na tuua vave loa e Ioane Iosefa mo lona aiga, ma na tietie atu loa Iosefa ma se vaega o tagata ofo fua mai ua faaauupegaina e puipui le Au Paia i le Itumalo o Tavesi. Ina ua latou taunuu atu i Atamu- Onai-Amani, na latou iloa ai e leai se tasi i itu uma o le misa i Kalatina na maliu. I le lagonaina o le fiafia, na momoe Iosefa ma lana aumalaga ia Laimani Wight.

O le taeao na sosoo ai, na tietie atu ai Laimani ma se au faaauupegaina o le Au Paia i le fale o Atamu Black, le komesina o le filemu o le lotoifale O tala feaveai na faapea mai o Atamu o loo faapotopotoina se au faatupu faalavelave e osofaia le Au Paia. Na manao Laimani ia te ia ia sainia se faamatalaga e faapea o le a ia faamautinoaina le faia lelei o le Au Paia i le Itumalo o Tavesi, ae na musu Atamu.

I se taimi mulimuli ane o lena aso, na toe foi atu ai Iosefa ma le selau o le Au Paia i le tamai fale o Atamu. Na ave e Samasoni Avard, o se taitai o sa Tanu i Fa Uesi, le toatolu o ana tamaloloa i totonu o le fale ma taumafai e faamalosia le faamasino o le filemu ia sainia le faamatalaga. Na musu foi Atamu, ma manao e vaai ia Iosefa. O le taimi lena na faatasi atu ai le perofeta i le feutagaiga ma faamautu loa le mataupu i le filemu, ma ioeina ia tuu atu i le Komesina e tusi ma sainia lana lava faamatalaga.[14]

Ae e lei umi ona i ai le filemu. O le taimi lava na uma ai le fonotaga, na poloai ai e Atamu ia Iosefa ma Laimani ia lokaina mo le siosiomia o lona tamai fale e se au ua faaauupegaina ma faafefeina o ia. Na aloese Iosefa mai le lokaina i le fesili atu ia faamasinoina o ia i lona lava itumalo o Kalauela nai lo Tavesi, lea e matuai toatele ai tagatanuu e feita i le Au Paia.[15]

O le taimi lea, o tagata i Misuri i matu atoa lava, na faia ni fonotaga e talanoa ai lipoti mai Kalatina ma le faateleina o le numera o le Au Paia ua nonofo i lo latou lotolotoi. O tamai au faatupu faalavelave na osofaia fale ma fale o manu a tagata o le ekalesia i Tavesi ma taulai atu i nuu tuaoi na nofoia e le Au Paia o Aso e Gata Ai.[16]

Ina ia faafilemuina le vevesi, na toe foi atu Iosefa i le Itumalo o Tavesi i le amataga o Setema e tali moliaga e faasaga ia te ia. I le taimi o le faamasinoga, na taliaina ai e Atamu faapea o Iosefa e lei faamalosia o ia e saini le faamatalaga. E ui lava i lea, na poloaiina e le faamasino le perofeta ia toe foi atu i le lua masina mo se faamasinoga.[17]

Na i ai ni uo a le Au Paia i le malo o Misuri, ma na vave lava ona faapotopoto mai le militeri a le setete e faataape vaega faasoesa. Ae o tagata i totonu ma tafatafa o le Itumalo o Tavesi na naunau pea e tutuli ese le Au Paia mai o latou tuaoi.

“O i latou o loo saua i le Au Paia,” na tusi atu ai Iosefa i se uo,“e le o momoe i Misuri.”[18]

I le aso mulimuli o Aokuso, na tietie atu ai Fipe ma Uilifoti Uitilafi i se matafaga paepae oneone e le mamao mai le fale o ona matua i Maine. Sa pe le tai. Na sosolo mai galu mai le Vasa Atalani ma fafati i luga o le matafaga. I se vaega e iloa atu, e le mamao mai le horisona, na fepasiai ai vaa ma le filemu, ma o latou la tapoleni mamafa o loo lealea i le matagi. O se vaega o manulele o loo felelei faataamilomilo i luga ae ma tutu i luga o le vai.

Na taofi lana solofanua, ma oso i lalo Fipe ma ao mai ni atigifigota na salalau solo i le oneone. Na ia manao e alu ma ave o se faamanatu pe a la siitia atu ma Uilifoti i sisifo i Siona. Na soifua ae Fipe i talaane o le vasa i le tele o lona olaga, ma o atigifigota o se vaega o le laufanua o le aiga.[19]

Talu mai lona valaauga i le Korama a le Toasefululua, na naunau lava Uilifoti ia oo atu i Misuri. O lana asiasiga talu ai i motu o Fox na puupuu lava na mafai ai ona uunaia le tamai vaega o le Au Paia e malaga faatasi ma ia ma Fipe i Siona. Na ia toe foi atu i le nuutele o Amerika ma le faanoanoa. O nisi o tagata o le paranesi na malilie e malaga ma i latou. O isi—e aofia ai Justus ma Peti Eames, o tagata muamua na papatiso i atumotu—na nonofo e lei o.

“O le a latou malamalama i le valea o la latou filifiliga,” na fai atu ai Uilifoti.[20]

Ae e lei, matuai naunau foi Fipe e alu. Na fiafia o ia e toe nonofo ma ona matua. Na manaia, mafanafana, ma sa masani o ia i lo latou fale. Afai e nofo o ia i Maine, o le a le mamao lava o ia mai aiga ma uo.[21] O Misuri, i le isi itu, sa afe lima selau maila le mamao. Afai e alu o ia, atonu e le toe vaai o ia i lona aiga. Pe ua saunia o ia e faia lena osigataulaga?

Na tau atu e Fipe ona lagona ia Uilifoti. Na lagona e ia le alofa i lona popolega e uiga i le tuua o aiga, ae na le tutusa lona lagona i le piitaga o Fipe i le aiga. Na ia iloaina, e pei foi o Fipe, o Siona o se nofoaga mo le saogalemu ma le puipuiga.

“O le a ou alu i le laueleele o Siona po o fea lava e auina atu i ai au e le Atua,” na ia tusia i lana apitalaaga, “afai e tatau ona ou tuua le tele o tama, tina, uso, ma tuafafine e pei ona mafai ona tu i le va o Maine ma Misuri—ma ai na o laulaau e sakaina i le ala.”[22]

Ia Setema, na faatalitali ai Fipe ma Uilifoti mo le paranesi i motu o Fox e o mai i le nuutele ma amata la latou malaga i sisifo. Ae ao gasolo aso taitasi ma e lei oo mai lava ni tagata o le paranesi, na amata loa ona le onosai Uilifoti. Ua amata ona faaiu le tausaga. O le umi lava ona latou tolopoina la latou malaga, o le tele foi lea ona latou ono feagai ma le leaga o le tau i le ala.

O isi tulaga na atili ai ona le mautonu Fipe e alu. O le la tama teine, o Sara Ema, na maua i se tale leaga lava, ma na mafaufau Fipe pe o se mea atamai le aveina o ia i sea malaga umi tele i le tau malulu.[23] Ona faasalalau mai lea i le nusipepa o le lotoifale se lipoti na faateleina le sese e uiga i le misa i le aso o le palota i le Itumalo mamao lava o Tavesi. Na faateia tagata uma i le talafou.

“E le o se mea lelei le o iina,” na tau atu e tuaoi ia Fipe ma Uilifoti. “O le a fasiotia outou,”[24]

I ni nai aso mulimuli ane, pe a ma le limasefulu le Au Paia mai motu o Fox na taunuu mai, ua saunia e malaga i Siona. Na iloa e Fipe ua oo i le taimi e tuua ai, o Uilifoti ua tatau ona faatasi atu i le Toasefululua i Misuri. Ae na ia lagonaina le malosi tele o le piitaga i le aiga ma le auaiga. O le a faigata le ala i Misuri, ma o loo faaletonu pea le mai o Sara Ema. Ma e leai se faamaoniga o le a latou saogalemu mai tagata faatupu faalavelave i le taimi latou te taunuu ai i lo latou aiga fou.

Ae peitai, sa talitonu pea Fipe i le faapotopotoina. Na ia tuua le aiga ae mulimuli i le Alii muamua, ma na naunau o ia e toe faia foi. Ina ua ia faatofa atu i ona matua, na ia lagona le pei o Ruta i le Feagaiga Tuai, na tuua le aiga ma auaiga mo lona faatuatua.

E ui i le faigata ona tuua, na ia tuu atu lona faatuatuaga i le Atua ma pe’a atu i totonu o le taavale solofanua.[25]

I le faaiuga o Setema, na taunuu mai ai Salesa Hales e lua-sefulu-tasi-tausaga ma se vaega o le Au Paia mai Kanata i Te Uiti, Misuri. O le tasi mai le afe na tali atu i le valaau e faapotopoto i Siona, na ia tuua Toronto faatasi ma ona matua ma ona tei i le amataga o lena tausaga. O Te Uiti e fitusefulu maila i saute sasae o Fa Uesi ma na saunia se nofoaga mo solo o taavale solofanua e malolo ai ma toe maua meaai ae lei faaauau i le Itumalo o Caldwell.[26]

Ae ina ua taunuu mai Salesa, sa poloka le taulaga. Pe a ma le fa selau le Au Paia na nonofo i Te Uiti, ma na faamalosia i latou e tuaoi i totonu ma talaane o le nuu ina ia latou siitia ese mai le eria, ma uunaia i latou ia oo atu ia Oketopa 1 ua o po o le feagai ma le faaumatiaga. O Siaosi Hinkle, le taitai o le Au Paia i Te Uiti, na musu e tuua le nuu. Na ia tau atu o le a nonofo le Au Paia ma tau mo la latou aia tatau e nonofo ai iina.[27]

Na faateteleina le popole i Te Uiti ona o tala feaveai faapea o sa Tanu o loo sauni e sii le taua i tagata o Misuri. O le tele o tagatanuu na amata ona faapotopoto e faasagatau i le Au Paia ma ua tolauapi nei i tuaoi o Te Uiti, ua saunia e osofaia le taulaga i soo se taimi. Na auina atu e le Au Paia se talosaga i le kovana Misuri o Lilburn Boggs mo le puipuiga.[28]

O le tele o le Au Paia Kanata na faaauau atu i Fa Uesi, ma le naunau e aloese mai feteenaiga, ae o Siaosi na fesili atu ia Salesa ia nonofo ma puipui Te Uiti mai tagata faatupu faavalelave. O se faifaatoaga ma se faipese, na sili atu le lelei o Salesa i se palau po o se pu usu nai lo se fana. Ae na manaomia e Siaosi ni alii e fausia ni pa taamilo i Te Uiti ma saunia mo le taua.[29]

Ia Oketopa aso 2, le aso talu ona uma le tapulaa mo le Au Paia e tuua ai le nuu, na amata ai e tagata leaga ona tafana i latou. O le taimi muamua, e lei tali atu le Au Paia i ni fana. Ae ina ua mavae aso e lua, na faatulaga loa tulaga o Salesa ma nisi o alii e toasefululua faasolo i a latou pa ma toe tafana atu, ma manua ai se tamaloa e toatasi.

Na osofaia e tagata leaga pa ma na sosola atu ai Salesa ma isi na fetolofi atu mo le saogalemu i ni falelaau na lataane.[30] Na poloka e tagata leaga auala i totonu o Te Uiti, ma taofia ai le Au Paia mai meaai ma isi sapalai.

E lua po mulimuli ane, ia Oketopa 6, na oo ane ai faanana Iosefa ma Ailama Samita i totonu o le taulaga faatasi ma Laimani Wight ma se tamai au o alii faaauupegaina. Na latou mauaina atu le Au Paia ua toeitiiti leai ni meaai ma isi mea e manaomia. Sei vagana ai ua uma vave le poloka, o le a faavaivaia e le fiaaai ma faamai le Au Paia ae lei faapaina mai e tagata leaga se isi fana.[31]

Na saunia Laimani e puipuia Te Uiti seia oo i le iuga, ae peitai ina ua vaai Iosefa i le tulaga pagatia na i ai, na ia manao ia faia se feutagaiga mo se fofo filemu.[32] Na ia mautinoa afai e fasiotia ni tagata Misuri i le poloka, o le a oo mai loa tagata leaga i le taulaga ma fasiotia uma le Au Paia.

Na auina atu e Iosefa se talosaga mo le fesoasoani a Kovana Boggs, ma auina se tagata Misuri faauo e aveina atu le talosaga. Na foi mai le avefeau i le fa aso mulimuli ane ma le tala fou o le a le puipuia e le Kovana le Au Paia mai osofaiga. Na finau mai Boggs o le faafitauli sa i le va o i latou ma tagata leaga.

“E tatau ona latou tau ia malo ai,” na ia fai atu ai.[33]

Faatasi ai ma fili o loo faapotopoto e toeitiiti lava o itumalo uma e latalata ane, ma le Au Paia ua le mauaina se lagolago faatuatuaina mai le militeri a le setete, na iloa e Iosefa ua tatau ona ia faaumaina le poloka. Na le manao o ia e tuu atu ia manumalo tagata leaga, ae o le Au Paia i Te Uiti na vaivai ma ua matuai toaitiiti lava. O le puipuia atili o le nuu e mafai ona avea o se measese matautia tele. Ma le le loto i ai, na ia filifili ai ua oo i le taimi e tuua ai Te Uiti ma tuumuli atu loa i Fa Uesi.

I le taeao o Oketopa 11, na uta ai e le Au Paia ni nai meatotino itiiti na mafai ona latou aveina i taavale solofanua ma amata loa ona malaga e kolosi le laufanua laugatasi.[34] Na manao Salesa e o faatasi ma i latou, ae o se isi Au Paia Kanata, e lei saunia e tuua, na fai atu ia te ia e nofo ma fesoasoani ia te ia. Na malie i ai Salesa, ma faamoemoe o le a vave lava ona mafai ona la maua atu ma lana uo le isi vaega o le Au Paia.

Ae ina ua iu ina la sosola ese mai le taulaga, na toe foi i tua lana uo ina ua vaivai lana solofanua. I le le manao ai e toe nofo umi i lenei teritori agaleaga, na amata loa ona savali Salesa na o ia i luga o fanua laugatasi e le masani ai. Na ia agai atu i matusisifo, i le itu o le Itumalo o Caldwell, faatasi ma sina iloa itiiti lava po o fea o loo ia agai i ai.[35]

Ia Oketopa 15, na o ni nai aso talu ona taunuu le Au Paia o Te Uiti i Fa Uesi, na valaau faatasi ai e Iosefa alii uma lava i le taulaga. E faitau selau le Au Paia na tuumuli atu i Fa Uesi, na sosola mai gaoioiga a tagata leaga i le kolosi ai o Misuri i matu. O le tele o i latou ua nonofo nei i taavale solofanua po o faleie ua salalau solo i le taulaga. Na suia le tau i le malulu, ma na faaofiofi i ni avanoa laiti le Au Paia ma le faanoanoa.[36]

Na mafai ona vaai atu Iosefa i le tulaga ua vave ona le mafai ona puleaina. Sa ia mauaina ni lipoti faapea o o latou fili na faapotopoto mai itu uma lava. Ina ua osofaia i latou e tagata leaga i itumalo o Siakisone ma Kalei, na taumafai le Au Paia e onosaia ma le filemu, i le tuumuli mai faigata ma faalagolago i loia ma faamasino e toefaafoi mai a latou aia tatau. Ae o fea ua latou oo i ai? Sa lelava o ia mai le sauaina, ma na ia manao ia tu atu ma le malosi e faasaga i o latou fili. Ua leai ni filifiliga a le Au Paia e toe faia.

“Ua lava le umi ua tofotofoina ai i tatou,” na ee atu ai Iosefa i alii na siomia o ia. “O ai le vale saupau e tagi atu, ‘Le tulafono! Le tulafono!’ ae o taimi uma lava e taitaiina faasaga tau mai ia i tatou ae le mo i tatou?”

O tausaga e tele o fanua e gaoia ma solitulafono e le faasalaina e faasagatau i le Au Paia na tuua ai o ia ua itiiti le faatuatua i taitai o malo ma loia, ma le le naunau o le kovana e fesoasoani i le Au Paia ua na ona faamalosia ai lena vaaiga. “O le a tatou faia e i tatou lava a tatou mataupu i o tatou lima ma puleaina e i tatou lava,” na fai atu ai Iosefa. “Na tatou talosaga atu i le kovana, ae o le a ia le faia se mea mo i tatou. Na tatou taumafai atu i le militeri a le itumalo, ae o le a latou le faia se mea.”

Na ia talitonu o le setete lava ia e le sili atu nai lo se vaega leaga. “Na tatou onosaia le vaega leaga i Te Uiti,” na ia fai mai ai, “ae o lenei ua latou saunia se osofaiga i Tavesi.” Na ia musu e tuu atu se isi lava mea ia aveesea mai le Au Paia.[37]

O le a latou puipuia i latou lava, na folafola atu ai e le perofeta, pe feoti ai i le taumafaiga.[38]

Faamatalaga

1. ◀ Butler, “Short History,” 17–18; Hartley, My Best for the Kingdom, 39; Durham, “Election Day Battle at Gallatin,” 39–40.

2. ◀ Butler, “Short History,” 17; Hartley, My Best for the Kingdom, 48–50.

3. ◀ Butler, “Short History,” 15–16; Hartley, My Best for the Kingdom, 39; Durham, “Election Day Battle at Gallatin,” 39–40.

4. ◀ Butler, “Short Account of an Affray,” [1]; Rigdon, Appeal to the American People, 17–18.

5. ◀ Britton, Early Days on Grand River, 6–7; Butler, “Short History,” 18; Corrill, Brief History, 28, i le JSP, H2:162–63.

6. ◀ Historian’s Office, Journal History of the Church, Aug. 6, 1838; Butler, “Short History,” 18; Butler, “Short Account of an Affray,” [1].

7. ◀ John D. Lee and Levi Steward, Statement, circa 1845, i le Joseph Smith History Documents, 1839–60, Church History Library; Butler, “Short Account of an Affray,” [1]; tagai foi Greene, Facts Relative to the Expulsion, 18.

8. ◀ Butler, “Short History,” 18; Butler, “Short Account of an Affray,” [1]; Hartley, My Best for the Kingdom, 11.

9. ◀ Butler, “Short History,” 18; Butler, “Short Account of an Affray,” [1].

10. ◀ Butler, “Short Account of an Affray,” [1]–[4].

11. ◀ Butler, “Short History,” 19.

12. ◀ Butler, “Short Account of an Affray,” [4]; Butler, “Short History,” 18. O le uluai punaoa e faapea “Ona latou fai mai lea o le a latou ave au faapagota” ma “Na ou tau atu ia i latou o au o se tagata e usitai i le tulafono, ae ou te le manao e faamasinoina e se vaega leaga.” Autu: Mormon-Missouri War of 1838

13. ◀ Butler, “Short History,” 20.

14. ◀ Affidavit, Sept. 5, 1838, i le JSP, D6:223–25; Joseph Smith, Journal, Aug. 7–9 and 10, 1838, i le JSP, J1:298–301; tagai foi JSP, J1:300, note 225. Autu: Danites

15. ◀ Joseph Smith, Journal, Aug. 11, 13, and 16–18, 1838, i le JSP, J1:302–4; JSP, J1:303, note 234; 304, notes 237–38; tagai foi “Public Meeting,” Missouri Republican, Sept. 8, 1838, [1], “for the country” edition.

16. ◀ Historical Introduction to Discourse, Aug. 12, 1838, i le JSP, D6:213; “The Mormons in Carroll County,” Missouri Republican, Aug. 18, 1838, [2]; “Public Meeting,” Missouri Republican, Sept. 3, 1838, [2]; Corrill, Brief History, 35, i le JSP, H2:173–74; JSP, D6:534, note 326. Autu: Vigilantism

17. ◀ Recognizance, Sept. 7, 1838, i le JSP, D6:226–28; “The Mormon Difficulties,” Niles’ National Register, Oct. 13, 1838, 103; Joseph Smith, Journal, Sept. 2, 4, and 7, 1838, i le JSP, J1:312–13, 314, 316–17.

18. ◀ Joseph Smith to Stephen Post, Sept. 17, 1838, i le JSP, D6:244.

19. ◀ Woodruff, Journal, Aug. 31, 1838.

20. ◀ Woodruff, Journal, Aug. 11, 1838.

21. ◀ “On Leaving Home,” i le Phebe Carter Woodruff, Autograph Book, Church History Library.

22. ◀ Woodruff, Journal, Sept. 11 and 25, 1838. O le upu “au” na faaopoopo mo le faamaninoina.

23. ◀ Woodruff, Journal, Sept. 11 and 15; Sept. 25–Oct. 1, 1838.

24. ◀ Woodruff, Journal, Sept. 24–25, 1838.

25. ◀ Woodruff, Journal, Sept. 11, 22–25, 1838; Oct. 3–4, 1838; tagai foi Ruta 1:15–16.

26. ◀ Joseph Smith History, 1838–56, volume B-1, 830; Rockwood, Journal, Oct. 1838–Jan. 1839, Oct. 29, 1838; “De Witt, Missouri,” Geographical Entry, Joseph Smith Papers website, josephsmithpapers.org.

27. ◀ History of Carroll County, Missouri, 249–50; Murdock, Journal, 95; “Part 3: 4 November 1838–16 April 1839,” i le JSP, D6:365.

28. ◀ History of Carroll County, Missouri, 250–52; Joseph Dickson to Lilburn W. Boggs, Sept. 6, 1838; David Atchison to Lilburn W. Boggs, Sept. 17, 1838, Mormon War Papers, Missouri State Archives, Jefferson City; Joseph Smith History, 1838–56, volume B-1, 827–28; Citizens of De Witt, MO, to Lilburn W. Boggs, Sept. 22, 1838, copy, Mormon War Papers, Missouri State Archives.

29. ◀ “Biographies of the Seventies of the Second Quorum,” 208–9, i le Seventies Quorum Records, Church History Library; Horace G. Whitney, “Nauvoo Brass Band,” Contributor, Mar. 1880, 134; Baugh, Call to Arms, 67.

30. ◀ “Biographies of the Seventies of the Second Quorum,” 208–10, i le Seventies Quorum Records, Church History Library; Joseph Smith History, 1838–56, volume B-1, 828, 831; Baugh, Call to Arms, 67; History of Carroll County, Missouri, 251–52; Murdock, Journal, 100–102.

31. ◀ Joseph Smith History, 1838–56, volume B-1, 833–35; History of Carroll County, Missouri, 253; Sidney Rigdon, Testimony, July 1, 1843, [3], Nauvoo, IL, Records, Church History Library.

32. ◀ Switzler, Switzler’s Illustrated History of Missouri, [246].

33. ◀ Joseph Smith, Bill of Damages, June 4, 1839, i le JSP, D6:496–97; Joseph Smith History, 1838–56, volume B-1, 834–35; tagai foi Switzler, Switzler’s Illustrated History of Missouri, [246]; History of Carroll County, Missouri, 255.

34. ◀ Joseph Smith History, 1838–56, volume B-1, 833–36; Joseph Smith, Bill of Damages, June 4, 1839, i le JSP, D6:497–98.

35. ◀ “Biographies of the Seventies of the Second Quorum,” 209, i le Seventies Quorum Records, Church History Library.

36. ◀ Joseph Smith History, 1838–56, volume B-1, 836–37; Rockwood, Journal, Oct. 1838–Jan. 1839, Oct. 14, 15, and Nov. 11, 1838.

37. ◀ Reed Peck to “Dear Friends,” Sept. 18, 1839, 78–80, Henry E. Huntington Library, San Marino, CA. Autu: American Legal and Political Institutions

38. ◀ Corrill, Brief History, 36, i le JSP, H2:176. Autu: Mormon-Missouri War of 1838

Mataupu 29

Le Atua ma le Saolotoga

I le maea ai o le pau o Te Uiti, na agai ai tamaloloa na puleaina faamalosi le aai i matu i Atamu-onai-Amani. I nuu tuaoi, sa amata ona faatulaga vaega faatupu faalavelave e osofaia Fa Uesi ma isi tolauapiga e faasolo atu i Shoal Creek, ma folafola le tuliesea o le Au Paia mai Tavesi i le Itumalo o Caldwell County, ma e mai i Caldwell i seoli.[1] O le taitai o Alesana Tonifani, o se leoleo i le vaega o le militeri a le setete sa fesoasoani faaletulafono i le lotu i se taimi ua tuanai, sa faamalosia lava le militeri a le Itumalo o Caldwell, o se iunite aloaia o le militeri a le setete na tele lava i le Au Paia o Aso e Gata Ai, e puipuia o latou nuu mai osofaiga a le fili.

O le iloaina ua i ai le Au Paia i le Itumalo o Tavesi i se tulaga pagatia tele, na poloaiina ai e Iosefa ma Sini le militeri a le Itumalo o Caldwell ma isi alii faaauupegaina i Atamu-onai- Amani. Na feosofi i solofanua Iosefa ma Ailama, ma tietie atu i matu faatasi ma le vaega.[2]

Ia Oketopa 16, 1838, ao faatuina e le au le tolauapiga i fafo atu o Atamu-onai-Amani, na pau mai se aisa mafiafia ma fola uma ai le itumalo. I lalo atu i le vaitafe, na tapena ai Akenese Samita mo le po. Na faaipoipo atu Akenese i le uso laitiiti o Iosefa, o Tona Kalo, lea sa lei i ai iina. Sa na o ia i le fale, sei vagana ai lana fanau teine laiti e toalua.

I se taimi ae lei oo i le vaeluaga o le po, na osofaia ai e se vaega o tamaloloa lona fale ma siosiomia o ia. I lona fefe tele, na opo mai ai e Akenese lana fanau teine ao tutuli ese i latou i fafo i le aisa i le faalala atu i ai o fana.

Na faapupuu faatasi Akenese ma teineiti, e aunoa ma ni ofu mafanafana po o ni palanikeke e faamafanafanaina ai i latou, ao faamumu e tamaloloa le afi i le fale. Na vave lava ona sosolo le mumu o le afi, ma aveina atu le ausa uliuli mafiafia i le lagi i le po. O mea uma lava na umia e Akenese na vave lava ona siomia i le afi.

Na iloa e Akenese ua tatau ona ia solaese. O le nofoaga e sili ona saogalemu e o i ai o Atamu-onai-Amani, e na o le tolu maila le mamao, ae ua pogisa, o le aisa ua oo i tapuvae le loloto, ma o ana teineiti na le lava le matutua e savavali ai i laua lava i se mea mamao. O le a umi lava le faigamalaga, ae paga lea, o le a ea se isi filifiliga na te faia? Sa le mafai ona ia nofo i le fale.

Na siiina teineiti taitasi i le suilapalapa, ma asa atu ai Akenese i sisifo ao tutuli ese e tagata leaga isi Au Paia i fafo i le aisa ao susunuina o latou fale. Na amata ona susu ma pepe ona vae i le malulu, ma o ona lima ma le tua na tiga mai le siiina o lana fanau.

Na vave ona ia oo i se alavai aisa umi lava mo ni maila i itu uma e lua. Sa loloto le vai, ae sa le loloto tele e aau ai i le isi itu. O le faasusu na matautia i lea ituaiga o tau malulu, ae o le fesoasoani ua na oni nai maila lava oo i ai. O le asaina o le vai ua na o le pau lea o lana filifiliga pe afai na te manao ia saogalemu lana fanau teine.

Na ia siiina teineiti maualuga lava, ma asa atu loa Akenese i totonu o le alavai seia iu ina siomia o ia e le vai ma na oo le loloto o le vai i lona puimanava.[3]

O se taimi i le taeao po lava o Oketopa 17, na taupalalasi atu ai Akenese ma lana fanau teine i totonu o Atamu-onai-Amani, ua matuai vaivai lava ma maalilili. Na taunuu mai isi tagata na pagatia i le osofaiga i tulaga lava ia o le faavauvau. O le toatele o i latou o fafine ma tamaiti ma na sili laitiiti atu lava ofu na latou ofuina nai lo o latou ofumoe. Na latou fai mai na tutuli ese i latou mai lo latou laueleele, susunu o latou fale, ma faataape a latou povi, solofanua, ma mamoe.[4]

O foliga o le au sulufai na mata’u ai Iosefa. I lana lauga i le aso Fa o Iulai, na fai atu ai Sini o le a le amataina e le Au Paia se osofaiga. Ae afai e o o latou fili e le tauia, o le mea na tupu i Te Uiti e mafai ona tupu i Atamu-onai-Amani.

I le faamoemoe e faaitiitia tagata leaga ma faauma vave le faafitauli, na filifili ai le Au Paia e savavali atu i nuu tuaoi na lagolagoina ma faaauupegaina o latou fili. Na vaevaeina o latou tamaloloa i ni vaega se fa, na taitaia e taitai o le ekalesia ma le militeri osofaiga i Kalatina ma isi nuu e lua. O le vaega lona fa o le a puipuia le eria i le savavali.[5]

O le taeao na sosoo ai, Oketopa 18, na pogisa ma puaoa. Na tietie atu Tavita Patten mai Atamu-onai-Amani faatasi ma se vaega e selau tamaloloa faaauupegaina, mo Kalatina.[6] Ina ua latou taunuu atu i le taulaga, na maua atu e tamaloloa ua gaogao sei vagana ai ni tagata faifaiaga o e na sosola ina ua oo atu tamaloloa.

O le taimi lava na gaogao ai auala, na osofai ai loa e tamaloloa le faleoloa ae faatumu o latou lima i meaai ma mea e manaomia e le Au Paia sulufai i Atamu-onai-Amani. Na feosofi mai le faleoloa ni nai tamaloloa ma ato ma paelo mamafa, na latou siiina i luga o taavale solofanua na latou aumaia. Ina ua gaogao fata, na o atu tamaloloa i isi faleoloa ma fale o aiga, ave ie soosoo, ie afu, ofu mafanafana, ma lavalava.

Na faia le osofaiga mo ni nai itula. O le taimi lava na latou aveeseina ai mea uma na mafai ona latou aveina, na susunu ai loa e tamaloloa le faleoloa ma isi fale ma tietie ese atu loa mai le taulaga.[7]

Mai le tumutumu o le mauga e iloa atu ai Atamu-onai-Amani, na mafai ona iloa mamao atu ai e le Au Paia se asu o taviovio atu i le lagi i luga o Kalatina.[8] Na le fia vaai Tomasi Marsh, lea na sau i le nuu ma le militeri, i ia faailoga o le feteenai, i le mautinoa o le a liliu e osofaiga le malo o le setete faasaga i le ekalesia ma mafua ai le puapuagatia o tagata mama. Na talitonu Tomasi na faatele e Iosefa ma Sini le taufaamatau o osofaiga a tagata leaga ia la tautalaga maololosi ma lauga. E oo lava ina ua oo mai le solo a le au sulufai ua pagatia i totonu o le nuu, na musu o ia e talitonu faapea o osofaiga i o latou fale ua na oni faalavelave taitoatasi.

Na seasea lava ona toe ioe Tomasi ia Iosefa. O le tausaga talu ai, ina ua ia alu i Katelani e saunia aposetolo mo le misiona i Egelani, na le fiafia Tomasi ina ua ia iloaina ua amata le misiona e aunoa ma ia. Sa aoaoina o ia e le Atua ia lotomaualalo ma aua le tetee i le perofeta. Ae na ia faaauau pea ona fesiligia le manuia o le misiona i Peretania, ma na ia masalosalo o le a faamanuiaina e aunoa ma lana taitaiga.

Mulimuli ane, ina ua siitia atu i Misuri, o lona faletua, o Elisapeta, na misa ma se isi fafine ona o se maliega na la faia e fesuiai susu mo le faia o le sisi. Ina ua uma ona faalogo le epikopo ma le au fautua maualuga i le mataupu ma tuuaia Elisapeta, na talosaga e Tomasi le toe iloiloina o le mataupu ia Iosefa ma le Au Peresitene Sili. Na latou filifili foi e sese Elisapeta.[9]

O le mea na tupu na manu’a ai le faamaualuga o Tomasi, ma na ia taumafai e nana lona inoino. Na faateleina lona ita, ma na ia manao i isi tagata uma ia feita. Sa faalua lava ona fesili atu Iosefa ia te ia pe o le a ia pau ese. “Pe a e vaai ia te au ua tuua le ekalesia,” na tali atu ai Tomasi, “o le a e vaai i se tagata lelei ua tuua le ekalesia,”[10]

Sa le’i umi ae ia vaaia nao le leaga lava i le perofeta. Na ia tuuaia Iosefa mo le faalavelave i Misuri ma vaai masei i lana tali atu i le vevesi. Na ia iloa foi nisi sa tutusa o latou manatu, e aofia ai ma se uso a aposetolo o Osone Hyde, o le sa toe vaivai le faatuatua ina ua foi mai i Egelani.[11]

E lei leva ona foi atu le au osofai i Atamu-onai-Amani, ae taunuu mai ripoti ua lalata mai le au faatupu faalavelave i Fa Uesi. I le faateia, na toe foi faatopetope atu au a le Au Paia i le Itumalo o Caldwell e puipui le taulaga ma o latou aiga.[12]

Na toe foi atu Tomasi ma i latou, ae e lei alu e puipui le taulaga. Nai lo lena, na ia tapena ana meatotino ma tuua Fa Uesi i le pogisa o le po. Na ia talitonu o le a to faaua mai faasalaga paia i luga o Iosefa ma le Au Paia o loo mulimuli ia te ia. Afai e faaumatia e le au faatupu faalavelave po o le malo Fa Uesi, o lona manatu lea, ua faia ona ua finagalo le Atua e tupu.[13]

I le agai atu ai i saute, sa manao Tomasi e alu mamao ese atu mai Misuri. Ae na te lei tuua le setete, na i ai sana pepa e tusia.[14]

Ao mamafa osofaiga ma misa i le salafa o Misuri, na leiloa Salesa. Ina ua tuua Te Uiti, na ia feseai i laufanua laugatasi, i le le mautinoa pe o le ala na ia savalia e tau atu i Fa Uesi. Ua mavae atu ni vaiaso talu ona ia vaai mulimuli i lona aiga E leai se ala na te iloa ai pe na latou taunuu i Fa Uesi, pe o latou saogalemu foi mai tagata leaga.

O le mea sili e mafai ona ia faia o le savali pea, aloese mai le feiloai i ni tagata, ma faamoemoe na te mauaina se tagata e faasino atu ia te ia le auala sao.

O se tasi afiafi na ia vaaia ai se tamaloa o loo seleseleina sana i se fanua na galueaiina. Na foliga mai na o le toatasi le tamaloa ma e le faaauupegaina. Afai sa le alofa ma agaleaga o ia i le Au Paia, o le mea e sili ona leaga e mafai ona ia faia o le tuliese o Salesa mai lona fanua. Ae afai e iu ina faauo o ia, atonu na te ofoina mai se nofoaga e moe ai ma sina mea e ai.

Na savali atu i le faifaatoaga, ma fesili atu Salesa pe mafai ona ia maua se malu mo le po. E lei tali mai le faifaatoaga i le fesili ae nai lo lena na fesili ia Salesa pe o ia o se Mamona.

I le iloaina e mafai ona le maua ai sana meaai ma se nofoaga mafanafana e moe ai, na fai atu Salesa o ia o se Mamona. Na fai atu le faifaatoaga e leai se mea na te ofoina atu ia te ia ma tau atu ia te ia na mamao lava lona ala mai Fa Uesi.

“O au o se tagata e matuai fou lava i le itumalo,” na tau atu ai e Salesa i le faifaatoaga. Ua leiloa lona ala ma ua le mafai ona toe savali i se isi mamao. Na manunua ona vae ma tiga. Ua goto le la, ma o loo loma mai se isi po malulu i luga o fanua laugatasi.

Na foliga mai ua gaualofa le faifaatoaga ia te ia. Na ia tau atu ia Salesa faapea na i ai ni tamaloloa na nonofo i lona fale i le taimi o le poloka i Te Uiti. Na auai i latou i le au faatupu faalavelave ma na tuu atu ia te ia ia tauto mai e le faatagaina lava se Mamona e nonofo faatasi ma ia.

Ae na ia tau atu ia Salesa le mea e mafai ona ia maua ai se malu e lata ane ma faasino atu ia te ia le ala i Fa Uesi. Sa le o se mea tele, peitai na o le pau lea o se mea na mafai ona ia ofoina atu.

Na faafetai atu Salesa i le tamaloa ma toe malaga ese atu i le malamalama ua fai ifo lava.[15]

I le po o Oketopa 24, na autilo atu ai Turusila Hendricks i fafo o le faamalama o lona fale i le Itumalo o Caldwell. I Fa Uesi e lata ane, na mataalia lava le Au Paia. O la latou osofaiga i le Itumalo o Tavesi na mafua ai ona tele a latou uo i le militeri a Misuri na faasagatau ia i latou ma tuuaia i latou mo le faafitauli atoa lava.[16] O le taimi lenei, i ni nai maila i saute o le fale o Turusila, ua amata ai e tagata leaga ni afi i togavao, ma ua liua ai i le uliuli le fanua laugatasi i le ausa.[17]

Faatasi ai ma le le mautonu i le siosiomaga, na saunia ai Turusila ma lona toalua, o Iakopo e tuua lo latou fale ma sosola i Fa Uesi. I le iloaina o le a itiiti ni meaai i vaiaso o lumanai, na latou pikiina ai ma faaninii kapisi mai a latou faatoaga ma tuu i ai le masima e fai ai le pikokapisi.

Na latou galulue e oo i le leva o le po. I le latalata i le sefulu, na o atu ai Turusila ma Iakopo i le fanua e sue se maa e faagoto ai kapisi ma faamasima ai. I le savali atu i tua o Iakopo, na mafai ai ona vaai atu Turusila i lona tagata umi e manino lava i le malamalama itiiti o le masina. Na ofo o ia i le umi tele o ia—ma na tei i le oo mai o se manatu ia te ia faapea atonu e le toe vaai ia te ia o tu i le matuai umi lava lea.

Mulimuli ane, ina ua uma le galuega ma na o atu Turusila ma Iakopo e momoe, ae tuitui atu lo latou tuaoi, o Salesa Rich i le faitotoa. Na osofaia e tagata leaga nuu i saute, na ia lipoti atu ai. O aiga o le Au Paia na tutuliese mai o latou aiga, ma na fasia ni tamaloloa se toalua pe toatolu ma ave faapagota. O loo la faatulagaina ma Tavita Patten se vaega laveai e toe aumaia ai i latou.

Na tu i luga Turusila ma faaola le afi ao aumaia e Iakopo lana solofanua. Ona ia aumaia lea o fana a Iakopo ma tuu i totonu o taga o lona pelaue. Ina ua ia toe foi mai, na ia siiina mai lana pelu ma faamauina ma le faaeteete i lona sulugatiti. Na ia tuiina lona pelaue, ma faatofa atu loa Iakopo ma oso i lana solofanua. Ona tuuina atu lea e Turusila le isi fana ia te ia.

“Aua nei fanaina oe i le tua,” na ia fai atu ai.[18]

Toeitiiti lava o le taimi na tautevateva atu ai Salesa i totonu o Fa Uesi, na talosagaina ai o ia e faatasi atu i le vaega laveai. E ui lava na lelava o ia ma tigavae, na faanoi mai e Salesa se solofanua ma se fana ma malaga ese atu loa ma le isi fasefulu tamaloloa.[19]

Na latou tietie atu i saute, faapotopoto mai tamaloloa mai isi nuu i fafo atu seia faitauina le latou vaega ua latalata i le fitusefulu-lima. Na taofia pagota i se tolauapiga i le Vaitafe Piopio, e sefululua maila mai Fa Uesi. Faatasi ai ma tamaloloa o loo tietie atu ma Salesa na i ai Pale Palate, le aposetolo lea na papatisoina o ia i Kanata.

Sa pogisa ma filemu le po. Na o le pau leo na latou lagonaina o pao o vae o solofanua ma le tatagi o auupega i o latou taga ma fusi. Na mafai ona latou iloa mamao atu, le mumu mai o afi i fanua laugatasi. Mai i lea taimi i lea taimi na lele ane ai se fetulele i luga ae.[20]

Na taunuu atu tamaloloa i le Vaitafe Piopio ae lei malamalama le taeao. Ao latou latalata atu i le tolauapiga a le fili, na latou feosofi i lalo ma faatulaga i ni vaega. “Faalagolago i le Alii mo le manumalo,” na fai atu ai Tavita Patten i le taimi lava na latou faapotopoto ai. Na ia faatonuina i latou e mulimuli ia te ia i le auala o le vaitafe.[21]

Na savavali atu Salesa ma isi tamaloloa ma le le leoa i luga o se matie maualalo seia latou mafai ona iloa atu afi o le tolauapiga o faasolo i le vaitafe. I le tumutumu o le matie, na latou faalogoina ai se leo maati o se leoleo: “O ai lea ua sau?”

“O uo,” na fai atu ai Tavita.

“O e faaauupegaina?” na feslili atu ai le leoleo.

“Ioe.”

“Ia tuu i lalo a outou auupega.”

“O mai e ave atu.”[22]

“Tuu i lalo!”

I le le mautonu na mulimuli ane, na fana atu ai e le leoleo le Au Paia, ma o se alii talavou na tu i talaane o Salesa na pau i lalo ina ua pa le pulu i lona fatafata. Na vave lava ona tuumuli le leoleo, ma tolotolo i lalo o le matie.[23]

“Tau mo le saolotoga,” na valaau atu ai Tavita. “Osofai, alii!”

Na taufetuli atu Salesa ma tamaloloa i lalo o le matie ma faia ni laina faasolo i se auala ma tua o se laina o laau ma pa laau mafiafia. I lalo ifo o i latou, na faavave mai ai tamaloloa o le tolauapiga mai o latou faleie ma lalafi faasolo i le auvai. Ao lei mafai ona fana faasolo atu e le vaega laveai ni pulu i le tolauapiga, na latou faalogo atu o valaau le kapeteni o le fili, “Alii, tafana loa!”[24]

Na fepasia’i ae i luga o le ulu o Salesa pulu ma le saogalemu, ae o Iakopo Hendricks, lea na i ai i se tulaga i autafa o le auala, na lavea i se pulu i le ua ma solovi ifo ai i le eleele.[25]

“Fana!” Na valaau atu ai Tavita Patten, ma na faafuasei lava ona pisi le taeao i taugafana.

Ao toe utuina e tamaloloa mai itu uma e lua a latou auupuga, na i ai se filemu uigaese lava i le tafa o taua. Na valaau atu Salesa Rich, “O le Atua ma le saolotoga!” ma na toe faaleo mai lava pea e le Au Paia ana upu seia faatonuina atu e Tavita le isi osofaiga.

Na osofai atu i lalo o le matie le Au Paia ao fana mai se isi laina pulu e le au Misuri ae lei tuumuli atu e kolosi le vaitafe. Ao ia faatonu atu, na vaaia e Tavita se tamaloa o loo se ese ma tuliloa ia te ia. Na liliu mai le tamaloa ma, i le iloaina o le pelaue paepae o Tavita, na faapa sao mai loa se pulu i le aposetolo. Na ulu le pulu i lona manava ma na ia pau i lalo.[26]

Ina ua taape le au Misuri, na uma ai iina le taua. Na taooto i le fanua se tasi o le tolauapiga ma se tasi o le Au Paia ua feoti. O Tavita Patten ma se tasi o le Au Paia na lata ona feoti.[27] Na malamalama pea Iakopo Hendricks, ae ua ia le lagonaina se mea i lalo atu o lona ua.[28]

O Salesa Hales ma le toatele o tamaloloa i le vaega na sao mai pe na o ni nai manua laiti. Na latou sailia le tolauapiga a le fili ma maua ai le Au Paia na faapagotaina. Ona latou tauaveina atu lea o Iakopo ma Tavita i luga o le matie agai i se taavale solofanua faatasi ma isi vaega na manunua.

E oso ae le la, ua toe i luga le Au Paia o a latou solofanua, ma tietie atu i matu i Fa Uesi.[29]

Na oo atu lipoti ua faateleina le sese o le taua i le Vaitafe Piopio i le kesi a le kovana Misuri o Lilburn Boggs i le taimi lava na uma ai le taugafana. O nisi lipoti na faapea na fasiotia e le Au Paia le limasefulu tagata Misuri i le misa. O isi na faapea mai o le aofaiga o tagata oti e latalata i le onosefulu. Faatasi ai ma le tele naua o tala salalau e uiga i le taua, na le iloa e Boggs po o le a tonu le mea na tupu.

I taimi o faafitauli i nuu tuaoi, na vave lava ona faatulaga militeri ma na masani ona foliga ma amio e pei oni tagata le taupulea e aunoa ma le tulafono. O lena taeao, na osofaia ai e le Au Paia ae le o se au faatupu faalavelave, e pei ona latou manatu ai, ae o se vaega o le militeri o le setete o Misuri. Ma o lena mea na vaai i ai o se tetee i le setete.[30]

O se tagatanuu ua leva o Initipene, na lagolagoina e Boggs le tuliesea o le Au Paia mai le Itumalo o Siakisone ma na le manao e puipui a latou aia tatau. Ae na ia tu pea i le ogatotonu o le misa, e ui lava na augani atu itu uma e lua mo lana fesoasoani.[31] Ao salalau lipoti o le osofaiga a Mamona, na tusi atu tagatanuu i le salafa o le setete ia te ia, ma uunaia se mea e fai faasaga i le Au Paia.

I na tusi ma faamatalaga na oo atu i le kesi a le kovana sa i ai se folafolaga faamaonia mai se aposetolo o le ekalesia, o Tomasi Marsh, faapea ua naunau Iosefa e taitaia le setete, le atunuu, ma mulimuli ane le lalolagi atoa lava.

“E talitonuina e tagata faamaoni Mamona uma lava e faapea o valoaga a Samita e sili atu i tulafono o le laueleele,“ na lapatai atu ai Tomasi.[32] Na faapipii faatasi ai i le folafolaga faamaonia se faamatalaga mai ia Osone Hyde e molimau i lona moni.[33]

O pepa nei na tuuina atu ia Boggs mea uma na ia manaomia e fai ai se moliaga e faasaga i le Au Paia. Na vave lava ina ua uma le misa i le Vaitafe Piopio, na ia poloaiina loa ni nai vaega o tamaloloa o le militeri a Misuri e pue mai au a Mamona ma faasiilima le Au Paia. Na ia auina atu foi se poloaiga i le taitai o loo vaaia le Vaega Muamua o fitafita a Misuri.

“Faamatalaga o le amio e sili ona matautia,“ na tusi atu ai le kovana ia Oketopa 27, 1838, “ua i ai nei tagata Mamona i le uiga o le le usitai faaalia i tulafono ma le faia o le taua i tagata o lenei setete. O a outou faatonuga o le faavave o a outou faatinoga i le vave e mafai ai. O Mamona e tatau ona taulimaina o ni fili ma e tatau ona fasiotia pe tutuliese mai le setete.”[34]

Faamatalaga

1. ◀ Memorial to the U.S. Senate and House of Representatives, circa Oct. 30, 1839–Jan. 27, 1840, i le JSP, 7:159–60.

2. ◀ Rigdon, Appeal to the American People, 41–42; Document Containing the Correspondence, 99, 124–26; Baugh, Call to Arms, 84–85.

3. ◀ Memorial to the U.S. Senate and House of Representatives, circa Oct. 30, 1839–Jan. 27, 1840, 22, i le JSP, D7:162; Rigdon, Appeal to the American People, 43; Hyrum Smith, Testimony, July 1, 1843, Nauvoo, IL, Records, Church History Library; Rigdon, Appeal to the American People, 43; tagai foi Baugh, Call to Arms, 85, 95, note 30.

4. ◀ Rigdon, Appeal to the American People, 43.

5. ◀ Rigdon, Appeal to the American People, 41–42; Document Containing the Correspondence, 99, 124–26; Baugh, Call to Arms, 84–86.

6. ◀ Historical Introduction to Agreement with Jacob Stollings, Apr. 12, 1839, i le JSP, D6:417; Sampson Avard, Testimony, Nov. 12, 1838, 7, Mormon War Papers, Missouri State Archives, Jefferson City; Corrill, Brief History, 37, i le JSP, H2:177; Huntington, Diary and Reminiscences, 22–23.

7. ◀ Corrill, Brief History, 37, i le JSP, H2:177; Reed Peck to “Dear Friends,” Sept. 18, 1839, 85, Henry E. Huntington Library, San Marino, CA; Philip Covington, Statement, Sept. 2, 1838, Mormon War Papers, Missouri State Archives, Jefferson City; Huntington, Diary and Reminiscences, 22; J. H. McGee, Porter Yale, and Patrick Lynch, Testimonies, in Document Containing the Correspondence, 141–43, 145. Autu: Mormon-Missouri War of 1838

8. ◀ Baugh, Call to Arms, 87; tagai foi Huntington, Diary and Reminiscences, 22.

9. ◀ George A. Smith, in Journal of Discourses, Apr. 6, 1856, 3:283–84.

10. ◀ “History of Brigham Young,” LDS Millennial Star, June 25, 1864, 26:406.

11. ◀ Tagai Thomas B. Marsh and Orson Hyde to Lewis Marsh and Ann Marsh Abbott, Oct. 25–30, 1838, i le Joseph Smith Letterbook 2, 18–19; “Part 3: 4 November 1838–16 April 1839,” i le JSP, D6:268; Thomas B. Marsh, i le Journal of Discourses, Sept. 6, 1857, 5:206–7.

12. ◀ Corrill, Brief History, 38, i le JSP, H2:178; Baugh, Call to Arms, 99–102.

13. ◀ Thomas B. Marsh and Orson Hyde to Lewis Marsh and Ann Marsh Abbott, Oct. 25–30, 1838, i le Joseph Smith Letterbook 2, 18–19.

14. ◀ Tagai Thomas B. Marsh and Orson Hyde, Affidavit, Oct. 24, 1838, copy, Mormon War Papers, Missouri State Archives, Jefferson City; and Darowski, “The Faith and Fall of Thomas Marsh,” 54–60. Autu: Thomas B. Marsh

15. ◀ Hales, Windows, 34–35.

16. ◀ Lilburn W. Boggs to John B. Clark, Oct. 27, 1838, copy, Mormon War Papers, Missouri State Archives, Jefferson City.

17. ◀ Hendricks, Reminiscences, 19.

18. ◀ Hendricks, Reminiscences, 19.

19. ◀ Hales, Windows, 35, 38; Pratt, History of the Late Persecution, 33; Thomas B. Marsh and Orson Hyde, Affidavits, Oct. 24, 1838, copy, Mormon War Papers, Missouri State Archives, Jefferson City; “History of Brigham Young,” LDS Millennial Star, July 9, 1864, 26:440.

20. ◀ Pratt, Autobiography, 194–95; “History of Brigham Young,” LDS Millennial Star, July 9, 1864, 26:440.

21. ◀ “History of Brigham Young,” LDS Millennial Star, July 9, 1864, 26:440; Corrill, Brief History, 39, i le JSP, H2:180; Holbrook, Reminiscences, 48.

22. ◀ Reed Peck to “Dear Friends,” Sept. 18, 1839, 96–97, Henry E. Huntington Library, San Marino, CA; John Lockhart, Testimony, i le Senate Document 189, 35–36.

23. ◀ Reed Peck to “Dear Friends,” Sept. 18, 1839, 96–97, Henry E. Huntington Library, San Marino, CA; Baugh, Call to Arms, 47–48.

24. ◀ “The Mormons,” Missouri Argus, Nov. 8, 1838, [2]; “History of Brigham Young,” LDS Millennial Star, July 9, 1838, 26:441.

25. ◀ Holbrook, Reminiscences, 48; “History of Brigham Young,” LDS Millennial Star, July 9, 1864, 26:441.

26. ◀ “History of Brigham Young,” LDS Millennial Star, July 9, 1864, 26:440–41; Reed Peck to “Dear Friends,” Sept. 18, 1839, 98, Henry E. Huntington Library, San Marino, CA; Corrill, Brief History, 39, i le JSP, H2:180; Pratt, History of the Late Persecution, 35.

27. ◀ Pratt, History of the Late Persecution, 35–36; “History of Brigham Young,” LDS Millennial Star, July 9, 1864, 26:441; tagai foi JSP, H2:246, notes 163–64.

28. ◀ Hendricks, Reminiscences, 20.

29. ◀ “History of Brigham Young,” LDS Millennial Star, July 9, 1884, 26:441; tagai foi Samuel Bogart to David R. Atchison, Oct. 23, 1838, Mormon War Papers, Missouri State Archives, Jefferson City. Autu: Mormon-Missouri War of 1838

30. ◀ Samuel Bogart to David R. Atchison, Oct. 23, 1838, Mormon War Papers, Missouri State Archives, Jefferson City; Pratt, History of the Late Persecution, 37. Autu: Vigilantism

31. ◀ Sashel Woods and Joseph Dickson to “Sir,” Oct. 24, 1838, Mormon War Papers, Missouri State Archives, Jefferson City.

32. ◀ Thomas B. Marsh, Affidavit, Oct. 24, 1838, Mormon War Papers, Missouri State Archives, Jefferson City.

33. ◀ Orson Hyde, Affidavit, Oct. 24, 1838, Mormon War Papers, Missouri State Archives, Jefferson City.

34. ◀ Lilburn W. Boggs to John B. Clark, Oct. 27, 1838, copy, Mormon War Papers, Missouri State Archives, Jefferson City. Autu: Extermination Order

Mataupu 30

Tau pei o ni Agelu

O le aoauli o Oketopa 30,1838, sa malu ma manaia le ea i le Fale Gaosi Laupapa a Hawn, o se tamai nuu i le Itumalo o Caldwell. Na taaalo tamaiti i lalo ifo o se lagi lanumoana i luga o auvai o le Alavai o Shoal. Na fai tagamea a fafine i le vaitafe ma saunia meaai. O nisi tamaloloa sa i fanua, o loo aoina mai fua o faatoaga mo le taumalulu, ao isi o loo galulue i totonu o fale gaosi laupapa i autafa o le vaitafe.[1]

Na nofonofo Amanata Samita i totonu o se faleie ao lana fanau teine, o Alavira ma Otenisia, sa taaalo latalata ane. O lana tane, o Warren, sa i ai i le fale gaosi uamea faatasi ma ona atalii e toatolu, o Uiliata, Satiu, ma Alema.[2]

O le au Samita sa na ona pasi ane i le Fale Gaosi Laupapa a Hawn. Sa malaga faatasi i latou ma le vaega o le Au Paia matitiva ia na tuua Katelani muamua atu i lena taumafanafana. Na telegese le malaga a le aiga i le mavae ai o lea faafitauli ma lea faafitauli, ma faamalosia ai i latou e o ese mai isi o le au malaga. O le toatele o le vaega ua taunuu i Fa Uesi, ma na naunau lava Amanata ma Warren e faaauau le malaga.[3]

Ao malolo Amanata i le faleie, na ia vaaia se maalo o se isi i fafo ma na le toe minoi. Na agai mai i lalo o le nuu se vaega o tamaloloa faaauupegaina, ma o latou mata ua vali uli.[4]

E pei o isi Au Paia i le eria, na popole Amanata e uiga i osofaiga a le au faatupu faalavelave. Ae lei malolo i le Fale Gaosi Laupapa a Hawn, na taofia la latou tamai vaega e ni tamaloloa ma osofaia a latou taavale solofanua, faoa a latou auupega, ma leoleoina i latou mo le tolu aso faatoa tuu atu ai i latou e o.[5]

Ina ua taunuu mai le latou vaega i le Fale Gaosi Laupapa a Hawn, na faamautinoaina i latou e taitai o le lotoifale faapea na saogalemu lava le nuu. O Tavita Evans, le taitai o le Au Paia iina, na faia se maliega ma o latou tuaoi, ia na faapea mai na latou mananao e nonofo filemu faatasi ma le Au Paia. Ae mo le saogalemu, na ia tuuina ai ni leoleo faataamilo i le nuu.

O lea la ua lamatia le Au Paia i le Fale Gaosi Laupapa a Hawn. Na afisi mai e Amanata ana teineiti laiti, ma tamoe atu i totonu o le togavao i tafatafa o le vai a le fale gaosi laupapa. Na ia faalogoina le pa mai o le fana i ona tua, ma se solopulu na ii ane i ona autafa ae o isi o loo fetolofi atu mo laau.[6]

I tafatafa o le fale gaosi uamea, na talotalo atu ai e Tavita lona pulou ma ee atu ia taofia fana. Na le amanaia o ia e le au faatupu faalavelave ma faaauau pea mai pea i luma, ma toe tafana atu i le Au Paia na taumafai e sosola.[7]

Ao mau pea Amanata i lana fanau teine, na ia tamoe atu ai i totonu o se vanu vaapiapi ao felelei ane nisi pulufana e pasi ane ia te ia. Ina ua ia taunuu atu i le taele o le tamai vanu, na latou faavave atu loa ma teineiti e kolosi se laupapa e sopoia ai le vai ma agai atu i luga o se matie i le isi itu.

O Maria Stedwell, o se fafine na tamoe i ona tafatafa, na sisii ona lima i le au faatupu faalavelave ma aioi atu mo le filemu. Na toe faapa mai e le au faatupu faalavelave le fana, ma ati ai le pulufana i lona lima.

Na ee atu Amanata ia Maria e lafi i tua o se laau na pau. Na latou taufetuli atu ma lana fanau teine i totonu o le togavao ma lalafi i tua o ni faapuloulou i le isi itu o le matie.

Ina ua lilo mai le au faatupu faalavelave, na toso mai e Amanata ana teineiti faalatalata mai ma faalogologo atu ao fetaliai leo o papa o fana i le nuu atoa.[8]

Ina ua amata le taugafana, na mulimuli atu le tamatama e ono-tausaga le matua a Amanata, o Alema, ma lona uso e matua atu o Satiu i lo la tama i totonu o le fale gaosi uamea, lea na teu ai e le Au Paia ni nai fana na latou umiaina. O ni nai tasene o tamaloloa na taumafai e tetee atu ma le malosi le au osofai, i totonu o le fale, e faaaoga ai le faleoloa o se puipuiga. O i latou na i ai fana na faapa atu fana i le au faatupu faalavelave i va o puipui laau.

I le fefefe tele, na fetolofi atu ai Alema ma Satiu i lalo o ala’ea o le fale gaosi uamea faatasi ma le isi tamaitiiti. Na siomia e le au faatupu faalavelave le faleoloa ma agai mai i le Au Paia. Na feosofi atu nisi tamaloloa i fafo o le faitotoa, ma feei atu mo le filemu, ae o le sosoo mai o fana na fasiotia ai i latou.[9]

Na lafi pea Alema i lalo o ala’ea ao leotetele atili leo o fana ma sili atu ona faateleina. Na agai mai pea le au faatupu faalavelave e siomia le faleoloa, ma sunui mai a latou fana i va o puipui o le fale, ma faapa atu fana i tamaloloa i se va latalata lava. Na taitoatasi le Au Paia, ma palalasi i le eleele ma o latou fatafata, lima, ma suilapalapa ua pupu i pulufana. Mai lalo o ala’ea, na mafai ona lagona atu e Alema tamaloloa o loo oi mai i le tiga.[10]

Na vave lava ona osofai mai e le au faatupu faalavelave le faitotoa, ma tafana atu i isi tamaloloa ao latou taumafai e sosola. Na lavea le tamaitiiti na lafi i talaane o Alema ini pulufana se tolu, ma na gau ifo i lalo lona tino. Na vaai mai se tasi tamaloa ia Alema ma faapa atu le fana ia te ia, ma lavea ai lona suilapalapa i se manua lapoa lava.[11] Na iloa atu e se tasi tamaloa ia Satiu ma toso faatata atu o ia i fafo. Na ia sunui atu le gutu o lana fana ma le malosi i le ulu o le alii e sefulu-tausaga- le matua ma oomi le kilipa, ma fasioti ai loa lava o ia.[12]

Na liliuese le ulu o se tasi o le au faatupu faalavelave. “O se matuai maasiasi lava le fasiotia o na tamaiti laiti,” na ia fai atu ai.

“O lia e tutupu mai ai utu,” na tali atu ai se isi alii.[13]

I le le malamalama i le poloaiga a le Kovana e faaumatia le Au Paia, na faamoemoe lava le Au Paia i Fa Uesi o le a auina atu e Boggs se fesoasoani ae lei osofaia lo latou taulaga e le au faatupu faalavelave. Ina ua latou vaaia se autau ua agai mai pe a ma le lua selau ma le lima sefulu tagata i se mea mamao lava ia Oketopa 30, na faaosofia lo latou olioli. Ua iu lava, na latou manatu ai, ina auina mai e le kovana le militeri a le setete e puipuia i latou.[14]

Na taitaia le autau e le Taitai o Alesana Doniphan, lea na fesoasoani i le Au Paia i le taimi ua tuanai. Na faatulaga e le Taitai o Doniphan lana au i se laina e faafeagai ma au a le Au Paia na faatulaga i fafo tonu atu lava o Fa Uesi, ma na sisi i luga e le Au Paia se fua paepae o le filemu. Na faatalitali pea le taitai mo poloaiga tusitusia mai le kovana, ae e lei o mai o ia ma ana au e puipui Fa Uesi. Na latou i ai iina e pulea le Au Paia.[15]

E ui lava na ia iloaina e toatele atu au a le Au Paia i au a Misuri, o Siaosi Hinkle, le Au Paia o Aso e Gata Ai na vaaia le autau a le Itumalo o Caldwell, na amata ona popole ma poloaiina ana au e solomuli. Ao solomuli tamaloloa, na tietie atu Iosefa i totonu o a latou laina, na le mautonu i le poloaiga a Siaosi.

“Solomuli?” o lana alaga lea. “O fea i le suafa o le Atua o le a tatou solomuli i ai?” Na ia tau atu i tamaloloa e toe foi i le laufanua ma toe faatulaga a latou laina.[16]

Ona oo mai lea o avefeau mai le militeri a Misuri i le Au Paia faatasi ma poloaiga ia faamautinoa ai le aveesea saogalemu o Atamu Lightner ma lona aiga mai le taulaga. O Atamu e le o se tagata o le ekalesia, ae na faaipoipo atu o ia ia Maria Rollins e luafesfulu-tausaga le matua, le tamaitai talavou lea na faasaoina itulau o le Tusi o Poloaiga mai se au faatupu faalavelave i ni tausaga ae lei o i Initipene.

Na samania mai Atamu ma Maria mai Fa Uesi faatasi ma le tuafafine o Atamu o Litia ma lona toalua, o Ioane Cleminson. Ina ua latou iloa le mea na mananao ai fitafita, na liliu atu Maria ia Litia ma fesili atu ia te ia pe o le a sona manatu i le mea la te faia.

“O le a ta faia le mea e te fai mai ai,” na tali atu ai Litia.

Na fesili atu Maria i avefeaau pe mafai ona tuua e fafine ma tamaiti Fa Uesi ae lei osofaia.

“Leai,” na latou tali atu ai.

“Pe o le a outou faatagaina le aiga o lou tina e o ese?” Sa fesili atu ai Maria.

“O faatonuga a le kovana na faapea e leai se tasi ae na o le lua aiga e tatau ona o,” na tau atu ai ia te ia.[17]

“Afai o le tulaga lena, ou te musu e alu,” na fai atu ai Maria. “O le mea latou te feoti ai, o le a ou oti ai, aua o au o se Mamona maoioi lava, ma ou te le ma ai.”

“Mafaufau i lau tane ma le tamaitiiti,” na fai atu ai avefeau.

“E mafai ona ia alu ma ave le tamaitiiti faatasi ma ia, pe a ia manao ai,” le tala a Maria, “ae o le a ou puapuagatia faatasi ma isi.”[18]

Ao tuumuli atu avefeau, na tietie atu Iosefa ia i latou ma faapea atu, “O atu ma tau atu i lena autau ia tuumuli ese i totonu o le lima minute pe o le a matou tuuina atu i latou i seoli!”[19]

Na tietie ese atu tagata o le militeri i la latou laina, ma na vave ona toe tuumuli atu i la latou tolauapiga autu.[20] Mulimuli ane i lena aso, na taunuu mai ai le isi afe valuselau o le autau i lalo o le taitaiga a le Taitai o Samuelu Luka, lea sa avea ma taitai na tutulieseina le Au Paia mai le Itumalo o Siakisone i le lima tausaga talu ai.[21]

Na le sili atu ma le tolu selau le Au Paia faaauupegaina i Fa Uesi, ae na latou naunau e puipuia o latou aiga ma auaiga. Na faapotopoto e le perofeta le autau a le Au Paia i le faatafafa o le taulaga ma tau atu ia i latou ia saunia mo le taua.[22]

“Ia tau e pei o ni agelu,” na tau atu ai e Iosefa. Na ia talitonu afai e osofai mai le militeri a Misuri, o le a auina mai e le Alii le lua agelu mo tamaloloa taitoatasi na latou le mauaina.[23]

Ae e le’i manao le perofeta e faaita i se tasi. O lena po, na faaputu ai e le Au Paia soo se mea na latou maua, ma faia ai se pa lea na oo atu i se maila ma le afa i tuaoi i sasae, saute, ma sisifo o le aai. Ao fausia e tamaloloa pa puipui i va o falelaau ma taavale solofanua, na faapotopoto mai e fafine sapalai e saunia ai mo se osofaiga.

Na galulue leoleo i le po atoa.[24]

I le Fale Gaosi Laupapa a Hawn, na sau ai Uiliata Samita e sefulutasi-tausaga-le-matua—o le tama tama matua a Amanata Samita—mai tua o se laau i tafatafa o le vai a le fale gaosi laupapa ma tolotolo atu i le faleoloa a le gaosi uamea. Ina ua amata le osofaiga, na ia taumafai e nonofo faatasi ma lona tama ma ona uso, ae na le mafai ona ia tulei atu lona ala i totonu o le faleoloa ma na ia lafi ai i tua o se faaputuga laau. Ao salalau atu le au faatupu faalavelave ma maua lona nofoaga, na ia see mai lea fale i lea fale, ma alo mai pulufana ao ia tamoe, seia oo ina tuumuli ese le au faatupu faalavelave mai le nuu.

I le faleoloa gaosi uamea, na maua ai e Uiliata le tino maliu o lona tama o faalava i le faitotoa. Na ia vaaia le tino o lona uso o Satiu, ma lona ulu ua matuai nuti leaga lava mai le pulufana. O isi tino—e sili atu ma se tasene—na taatitia faaputuputu i luga o le fola i totonu o le faleoloa. Na saili solo Uiliata i lo latou lotolotoi ma maua ai lona uso o Alema. Na taoto le tama ua le minoi i le palapala, ae na manava pea o ia. Na lavatoto uma lona ofuvae i le mea na fana ai o ia.[25]

Na sii mai e Uiliata Alema i ona lima ma ave atu o ia i fafo. Na ia vaaia lo latou tina o sau agai ia i latou mai le togavao. “Ua latou fasiotia lau Alema laitiiti!” Na tagi ai Amanata ina ua ia vaaia i laua.

“Leai, Tina,” na fai atu ai Uiliata, “ae ua feoti Tama ma Satiu.”

Na ia sii atu lona uso i lo latou tolauapiga ma faataoto o ia i lalo ma le faaeteete. Na suegi solo e le au faatupu faalavelave le faleie, tipi lua le faamalu, ma faasalalau solo vaomago. Na folafola faalelei e Amanata vaomago i le mea sili na ia mafaia ma ufiufi i se ie e fai ai se moega mo Alema. Ona ia tipi ese lea o lona ofuvae e vaai i le manua.[26]

Na tafetotoi le manua ma taufaafefe. Na matuai leai lava se soo ponaivi o le suilapalapa. Na leai se malamalama o Amanata pe faapefea ona fesoasoani ia te ia.

Atonu e mafai ona ia auina atu Uiliata mo se fesoasoani, ae o fea o le a ia alu i ai? Na ala atu i le ie manifinifi o lona faleie, na mafai ai ona lagona atu e Amanata le oi o tagata manunua ma le tagi aue o le Au Paia ua feoti taitoalua ma tama, atalii ma uso. O soo se tasi e ono mafai ona fesoasoani ia te ia o la ua fesoasoani atu foi i se tasi po o faavauvau foi. Na ia iloaina e tatau ona ia faalagolago i le Atua.[27]

Ina ua toe ala mai Alema, ma fesili atu Amanata ia te ia pe na te manatu o le a mafai e le Alii ona faia sona suilapalapa fou. Na fai atu Alema e talitonu i ai o ia pe afai e manatu foi i ai o ia.

Na faapotopoto mai e Amanata le isi ana fanau e toatolu faataamilo ia Alema. “Oi, lou Tama Faalelagi,” na ia tatalo atu ai, “Ua e silafia mai lau tama pele ua manua ma silafia lo’u le iloa o se mea. Oi, le Tama Faalelagi, faasino mai ia te au le mea e fai.”[28]

Na ia faauma lana tatalo ma faalogoina se leo ua faatonu mai ana faatinoga. Na olaola mai pea le tainafi a le aiga i fafo, ma na ia faavave lava ona palu faatasi lefulefu ma le vai e fai ai se vaimanua. Na ia faasusu se ieie mama i le vaimanua ma faamama ai ma le faaeteete le manua o Alema, ma toe faia pea lava pea lea faagasologa seia oo ina mama le manua.

Ona ia auina atu lea o Uiliata e ao mai ni aa mai se laau o le emu. Ina ua foi mai o ia, na tui e Amanata ia aa ina ia malu ma faapotopoto i se potoi. Na ia tuu le potoi i luga o le manua o Alema ma fusi i se ieie.

“Taoto laia faapena, ma aua le minoi,” na ia tau atu i lana tama, “ma o le a faia e le Alii mo oe se isi suilapalapa.”[29]

O le taimi lava na ia iloa ai ua moe o ia ma ua saogalemu isi tamaiti i le faleie, na laa atu loa i fafo Amanata ma tagi ai.[30]

O le taeao na sosoo ai, Oketopa 31, na fono ai Siaosi Hinkle ma isi taitai o le militeri a le Au Paia faatasi ma le Taitai o Doniphan i lalo o se fua paepae o le filemu. E lei mauaina lava e Doniphan ni faatonuga a le kovana, ae na ia iloaina sa latou faamaonia le faaumatiaina o le Au Paia. Soo se talanoaga o le filemu, na ia faamatala ai, o le a faatali seia ona mauaina ni faatonuga. Na ia tau atu foi ia Siaosi faapea o le Taitai o Luka, le fili tuai o le Au Paia, lea ua taitai nei i au a le militeri.[31]

Na toe foi atu i Fa Uesi, ma lipoti atu e Siaosi mea na ia aoao e uiga ia Iosefa. I le taimi lea, ua taunuu mai avefeau mai le Fale Gaosi Laupapa a Hawn ma talafou o le fasiotiga tagata. E sefulufitu tagata na fasiotia ma na sili atu ma se tasene na manunua.[32]

O na lipoti uma na faanoanoa tele ai Iosefa. O le feteenaiga ma tagata Misuri na faateleina nai lo osofaiga ma nai vevesi laiti. Afai e sopoia e le au faatupu faalavelave ma militeri le pa puipui a le Au Paia, e mafai e tagata i Fa Uesi ona oo foi i le mea na tupu ia i latou i le Fale Gaosi Laupapa a Hawn.[33]

“Aioi e pei o se maile mo le filemu,” na uunai atu ai Iosefa ia Siaosi. Na saunoa le perofeta e sili ia te ia le oti pe alu i le falepuipui mo le luasefulu tausaga nai lo le fasiotia o le Au Paia.[34]

Mulimuli ane i lena aso, na oo mai ai faatonuga a le kovana, ma na fuafua Siaosi ma isi taitai o le militeri e feiloai ma le Taitai o Luka i se matie i talaane o Fa Uesi. Na taunuu mai le taitai i le aoauli ma faitau leotele le poloaiga o le faaumatiaga. Sa faateia le Au Paia. O Fa Uesi, na latou iloaina, sa siomia i le toeitiiti lava tolu afe tagata o le militeri a Misuri, o le toatele o i latou na naunau mo se taua. Na o le pau lava le mea a Luka e fai o le faaleo atu o le poloaiga ma o le a faatumuina loa le aai i ana au.

Ae peitai na fai mai le taitai na naunau o ia ma ana au e faaali atu sina alofa mutimutivale pe afai e tuuina mai e le Au Paia o latou taitai, tuuina mai uma a latou auupega, ma ioe mai e faatau atu o latou fanua ma tuua loa le setete e le toe foi mai. Na ia tuuina atu ia Siaosi le itula e tasi e ioe ai i tuutuuga. A leai, e leai se mea o le a taofia ai ana au mai le fasiotia o le Au Paia.[35]

Na toe foi atu Siaosi i Fa Uesi i lena afiafi, e le mautinoa pe o le a tuuto atu Iosefa i na tuutuuga. O le taitai o le militeri a le Itumalo o Caldwell, na i ai ia Siaosi le pule e feutagai ai ma le fili. Ae na manao Iosefa ia te ia e faafesootai le Au Peresitene Sili ae lei ioe i soo se fuafuaga mai au a le setete.

Ona ua puupuu le taimi o totoe ma ua saunia le militeri a Misuri e osofai le taulaga, na tau atu e Siaosi ia Iosefa faapea na manao le Taitai o Luka e talanoa ia te ia ma isi taitai o le ekalesia e uiga i le faaumaina o le faafitauli. I le naunau e aveese le Au Paia mai le tulaga lamatia, na malie ai Iosefa e talanoa i lalo o le fua o le filemu. E ui lava ina sa le o ia o se tagata o le militeri, na manao Iosefa e fai soo se mea na te mafaia e foia ai le faafitauli.[36]

Na la tuua Fa Uesi ma Siaosi ae toeitiiti lava goto le la faatasi ma Sini Rikitone, Pale Palate, Laimani Wight, ma Siaosi Robinson. I le afa o le ala i le tolauapiga a Misuri, na latou vaaia ai le Taitai o Luka o tietie mai e faafeiloai i latou faatasi ma ni nai fitafita ma se fana fanua. Na manatu Iosefa na latou o mai e taitai atu i latou ma le saogalemu i le tolauapiga a Misuri.

Na taofi e le taitai lana solofanua i luma o tamaloloa ma faatonuina ana au e siomia Iosefa ma i latou. Na laa mai i luma Siaosi Hinkle i le taitai ma faapea atu, “O pagota nei na ou malie atu e tuuina mai.”

Na sei e le Taitai o Luka lana pelu. “Alii,” na ia saunoa atu ai, “o outou o a’u pagota.” Na feei au a Misuri i ni leo ii o le taua ma siomia le au pagota.[37]

Na faateia Iosefa. O le a le mea ua fai e Siaosi? Na liua le le mautonu o le perofeta i le ita, ma na ia manao e talanoa ia Luka, ae na le amanaia o ia e le taitai ma tietie ese atu.

Na faasavali atu e au ia Iosefa ma isi tamaloloa i le tolauapiga a Misuri. Na faafeiloaia i latou e se motu o fitafita i ni taufaafefe malolosi ma upu leaga. Ao pasi atu Iosefa ma ana uo i a latou laina, na feei ane tamaloloa ma le manumalo ma feanu atu i o latou foliga ma o latou ofu.

Na tuuina e le Taitai o Luka ia Iosefa ma ana uo i lalo o ni leoleoga malolosi ma faamalosia i latou ia momoe i luga o le eleele malulu. Ua uma o latou aso o ni tagata saoloto. Ua avea nei i latou ma ni pagota o le taua.[38]

Faamatalaga

1. ◀ Tagai Baugh, “Joseph Young’s Affidavit of the Massacre at Haun’s Mill,” 192; Greene, Facts Relative to the Expulsion, 22.

2. ◀ Tullidge, Women of Mormondom, 121; Smith, Notebook, 9–10; Baugh, “Rare Account of the Haun’s Mill Massacre,” 166; Baugh, Call to Arms, 118. The account in Tullidge, Women of Mormondom, quotes a first-person statement by Amanda Barnes Smith.

3. ◀ Smith, Notebook, 9–10; “Amanda Smith,” Woman’s Exponent, Apr. 1, 1881, 9:165; “History, of the Persecution,” Times and Seasons, Aug. 1840, 1:145, i le JSP, H2:260; Kirtland Camp, Journal, Oct. 24, 1838.

4. ◀ Smith, Notebook, 10; Tullidge, Women of Mormondom, 121; Amanda Smith, Affidavit, May 7, 1839, i le Johnson, Mormon Redress Petitions, 538; Isaac Leany, Statement, Apr. 20, 1839, photocopy, United States Congress, Material Relating to Mormon Expulsion from Missouri, 1839–43, Church History Library; Baugh, “Rare Account of the Haun’s Mill Massacre,” 166. Autu: Hawn’s Mill Massacre

5. ◀ Smith, Notebook, 9; “History, of the Persecution,” Times and Seasons, Aug. 1840, 1:145, i le JSP, H2:260; Baugh, Call to Arms, 116–17.

6. ◀ “History, of the Persecution,” Times and Seasons, Aug. 1840, 1:145, i le JSP, H2:261; Tullidge, Women of Mormondom, 121–22; Smith, Notebook, 10; “Amanda Smith,” Woman’s Exponent, Apr. 1 and 15, 1881, 9:165, 173; Amanda Smith, Affidavit, May 7, 1839, i le Johnson, Mormon Redress Petitions, 538.

7. ◀ Lewis, Autobiography, 12; Smith, Notebook, 10–11; “History, of the Persecution,” Times and Seasons, Aug. 1840, 1:146, i le JSP, H2:261.

8. ◀ Smith, Notebook, 11; Tullidge, Women of Mormondom, 121–22, 126; “Amanda Smith,” Woman’s Exponent, Apr. 15 and May 1, 1881, 9:173, 181; Ellis Eamut, Statement, circa 1839, Joseph Smith History Documents, 1839–60, Church History Library; Baugh, Call to Arms, 120; Dunn, Amanda’s Journal, 3.

9. ◀ Lewis, Autobiography, 12–14; Ellis Eamut, Statement, circa 1839, Joseph Smith History Documents, 1839–60, Church History Library; Baugh, “Rare Account of the Haun’s Mill Massacre,” 166; Smith, Notebook, 12.

10. ◀ “History, of the Persecution,” Times and Seasons, Aug. 1840, 1:146, i le JSP, H2:262; History of Caldwell and Livingston Counties, 147; Greene, Facts Relative to the Expulsion, 22; Baugh, Call to Arms, 120–23.

11. ◀ Document Containing the Correspondence, 82; Smith, Notebook, 13; Tullidge, Women of Mormondom, 123.

12. ◀ Smith, Notebook, 12; “History, of the Persecution,” Times and Seasons, Aug. 1840, 1:147, i le JSP, H2:263; Tullidge, Women of Mormondom, 127.

13. ◀ Tullidge, Women of Mormondom, 127.

14. ◀ Hyrum Smith, Testimony, July 1, 1843, 8, Nauvoo, IL, Records, Church History Library; Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City. Autu: Mormon-Missouri War of 1838

15. ◀ Thorp, Early Days in the West, 88; Hyrum Smith, Testimony, July 1, 1843, 8–9, Nauvoo, IL, Records, Church History Library; Baugh, Call to Arms, 137–38; Corrill, Brief History, 40, i le JSP, H2:183.

16. ◀ Durham, Gospel Kingdom, 354; Joseph Smith, Journal, Dec. 30, 1842, i le JSP, J2:199–200.

17. ◀ “Mary Elizabeth Rollins Lightner,” Utah Genealogical and Historical Magazine, July 1926, 199. O le uluai punaoa o se tala na tusia lava e Mary Lightner ma o loo i ai “our two families” nai lo le “your two families.”

18. ◀ “Mary Elizabeth Rollins Lightner,” Utah Genealogical and Historical Magazine, July 1926, 199. O le uluai punaoa o loo i ai le “I then said that he could go, and take the child with him, if he wanted to, but I would suffer with the rest.”

19. ◀ Joseph Smith, Journal, Dec. 30, 1842, i le JSP, J2:200.

20. ◀ Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City.

21. ◀ “Lucas, Samuel D.,” Biographical Entry, Joseph Smith Papers website, josephsmithpapers.org.

22. ◀ Ebenezer Robinson, “Items of Personal History of the Editor,” Return, Jan. 1890, 2:206; Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City.

23. ◀ James C. Owens, Testimony, Nov. 1838, [47], i le State of Missouri, “Evidence”; Ebenezer Robinson, “Items of Personal History of the Editor,” Return, Jan. 1890, 2:206; Burr Rigs, Testimony, i le Document Containing the Correspondence, 135.

24. ◀ Corrill, Brief History, 40, i le JSP, H2:183; George Hinkle, Testimony, i le Document Containing the Correspondence, 127; Pratt, History of the Late Persecution, 39.

25. ◀ Baugh, “Rare Account of the Haun’s Mill Massacre,” 166–67; Baugh, Call to Arms, 123.

26. ◀ Baugh, “Rare Account of the Haun’s Mill Massacre,” 167; Tullidge, Women of Mormondom, 123.

27. ◀ Smith, Notebook, 13; Tullidge, Women of Mormondom, 123–24; Dunn, Amanda’s Journal, 3–5.

28. ◀ Baugh, “Rare Account of the Haun’s Mill Massacre,” 167; Tullidge, Women of Mormondom, 123.

29. ◀ Tullidge, Women of Mormondom, 124; Baugh, “Rare Account of the Haun’s Mill Massacre,” 167; Dunn, Amanda’s Journal, 4. Autu: Healing

30. ◀ Tullidge, Women of Mormondom, 124–25. Autu: Amanda Barnes Smith

31. ◀ Corrill, Brief History, 40–42, i le JSP, H2:183–85; Baugh, Call to Arms, 139–40.

32. ◀ Foote, Autobiography and Journal, Oct. 30, 1838; Albert Perry Rockwood, Journal, Nov. 2, 1838; Hyrum Smith, Testimony, July 1, 1843, 11, Nauvoo, IL, Records, Church History Library.

33. ◀ Hyrum Smith, Testimony, July 1, 1843, 9–10, Nauvoo, IL, Records, Church History Library; Pratt, Autobiography, 219–24.

34. ◀ Corrill, Brief History, 41, i le JSP, H2:183.

35. ◀ Corrill, Brief History, 41–42, i le JSP, H2:183–86; Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City; Baugh, Call to Arms, 140–41. Autu: Extermination Order

36. ◀ “Extract, from the Private Journal of Joseph Smith Jr.,” Times and Seasons, Nov. 1, 1839, 1:5, i le JSP, H1:477–79; Reed Peck to “Dear Friends,” Sept. 18, 1839, Henry E. Huntington Library, San Marino, CA; Baugh, Call to Arms, 141.

37. ◀ Hyrum Smith, Testimony, July 1, 1843, 12–13, Nauvoo, IL, Records, Church History Library.

38. ◀ Hyrum Smith, Testimony, July 1, 1843, 12–13, Nauvoo, IL, Records, Church History Library; Pratt, History of the Late Persecution, 40; JSP, H2:251, note 181; Corrill, Brief History, 42, i le JSP, H2:186; “Extract, from the Private Journal of Joseph Smith Jr.,” Times and Seasons, Nov. 1, 1840, 1:5, i le JSP, H1:477–79.

Mataupu 31

O Le a Iu Faapefea Lenei Mea?

Sa fefe Litia Knight na i ai se mea ua sese ina ua ia faalogo i feei leoleoa ma tauvalaauga mai le tolauapiga a Misuri. Sa ia iloa na alu iai le perofeta e tausia le filemu. Ae o le leo na ia faalogoina sa pei o se taulaga luko, ua fiaai i se meaai.

I le vaai atu ma le popole i fafo o le faamalama, sa iloa atu ai e Litia lona toalua o tamoe mai agai i le fale. “Tatalo e pei e te lei tatalo muamua,” o le fai atu lea o Neueli ia te ia. Ua pueina e le militeri le perofeta.

Sa lagona e Litia le vaivai. I le po ua tuanai, sa tuitui mai ai ni tamaloloa se toalua mai le vevesi i le Vaitafe Piopio i lona faitotoa, e sue se nofoaga e lalafi ai. Sa folafola mai e le militeri a Misuri le faasalaina o Au Paia e auai i le vevesi, o le faalafiina la o ia alii o le a lamatia ai lona aiga. Ae sa le mafai ona ia fulitua ia i laua ma sa ia faalafiina i laua i lona fale.

O lea sa ia manatunatu ai po o sefe lelei ia alii. O le a toe alu foi Neueli i lena po e tiute i leoleoga. Afai e taunuu atu le militeri ao toesea o ia ma maua ai alii o loo lalafi i lona fale, e ono fasiotia ai i latou. Ma o le a le latou mea o le a fai ia te ia ma tamaiti?

Ao ia tuumuli ese atu mo le po, sa lapatai mai Neueli ia te ia ia faaeteete. “Aua ete alu i fafo,” o lana tala lea. “O loo feoai le au fao mea.”

O le taimi lava na tuumuli ese atu ai Neueli, sa amata ai ona tatalo Litia. I le taimi na la o mai ai ma Neueli i sisifo ina ua uma ona faapaia le malumalu, na faia se la fale ma ua maua nei se fanau e toalua. Sa lelei lo latou olaga ao lei amata osofaiga a le au faatupu faalavelave. Sa ia le manao e malepe mea uma.

Sa mafai pea ona ia faalogo mamao atu i le feei o le au Misuri. Sa maniti lona tino i leo, ae sa faafilemuina o ia e le tatalo. Sa ia iloa e pulea e le Atua le lagi. Po o le a lava le mea e tupu e le suia ai lena mea.[1]

O le taeao na sosoo ai, Novema 1, 1838, sa foi faatopetope atu ai Neueli i le fale. Sa faatonuina mai e Siaosi Hinkle ia autau a le Au Paia ia potopoto i le faatafafa a le taulaga. Sa laina le militeri a Misuri i fafo atu o la latou tolauapiga ma ua ia i le tulaga e savali i Fa Uesi.

“O le a Iu Faapefea Lenei Mea?” O le fesili lea a Litia. “Ua momomo lou fatu i le fefevale, ae peitai o lo o tau mai e le Agaga ia te au o le a iu ina lelei mea uma.”

“Ia faia e le Atua,” o le tala lea a Neueli, ma sii ae i luga lana fana. “Tofa, ma ia puipuia oe e le Atua.”[2]

Ao faapotopoto autau a le Au Paia i le faatafafa, sa faasavali e Taitai Luka ana au i le laugatasi i sautesasae o Fa Uesi ma faatonu i latou e tutu sauni e faatoilalo soo se faatautee mai le Au Paia. I le ta o le sefulu i lena taeao, sa taitai ai e Siaosi ana au mai le faatafafa ma faatulaga i latou e latalata i le laina a Misuri. Ona ia tieite atu lea agai ia Taitai Luka, aveese le pelu ma tamai fana mai lona fusipau, ma tuu atu i le taitai.[3]

Na aumai i fafo e le au Misuri se kesi tusitusi ma faatu i luma o la latou laina. Sa toe tietie atu Siaosi i lana au ma faatonu le Au Paia ia agai mai i le kesi, taitoatasi, ma tuuina atu a latou auupega i se paga o failautusi a le militeri o Misuri.[4]

I le siomia ai ma le laiitiiti tele o la latou fuainumera, sa itiiti ai se filifiliga a Neueli ma le Au Paia ae usitai. Ina ua oo i lona taimi e tuuina atu ai lana fana, sa laa faamalo atu Neueli i le kesi ma pupula toa atu ia Taitai Luka. “Lau susuga, o la’u fana o la’u lava mea totino,” o lana tala lea. “E leai se aia a sesi e aveese ai mai ia te au.”

“Tuu i lalo lau fana,” o le tala lea a le taitai, “pe o le a ou fanaina oe.”

Ma le ita tele, sa tuuina atu ai e Neueli lana fana ma toe foi atu i lona tulaga.[5]

Ina ua uma ona aveeseina uma fana a le Au Paia, sa tu le aai e aunoa ma se puipuiga. Sa toe faasavali e Taitai Luka au a le Au Paia i totonu o Fa Uesi ma taofi faapagota i latou i le faatafafa o le taulaga.

Ona ia faatonuina lea o ana au e pulea le aai.[6]

Sa lei faamaumauina e le militeri a Misuri sina tamai taimi i le talepeina o fale ma faleie, lagaina o pusa ma paelo, ma le sueina o auupega ma mea taua. Sa latou ave moega, lavalava, meaai ma tupe. Sa faia e nisi ta’igafi mai laau o fale, pa puipui, ma fale teu meafaigaluega. O isi na tafanaina povi, mamoe, ma puaa ma tuua i latou ia pepe i auala.[7]

I le fale a le au Knight, sa nofo sauni Litia ao agai atu ni alii militeri se toatolu i le faitotoa. “O iai ni au tamaloloa i totonu o le fale?” o le fesili lea a le tasi.

“O loo i lalo o la outou leoleoga o matou tamaloloa,” o le tala lea a Litia, ma poloka le ala i lona fale. Afai na te faatagaina i latou i totonu, o le a latou mauaina tamaloloa sa ia faalafiina.

“O iai ni fana i totonu o le fale?” o lana fesili lea.

“Sa alu lo’u toalua ma ave lana fana,” o le tala lea a Litia. I ona tua, sa amata ona fetagisi tamaiti, i le fefe i le vaai atu i le tagata ese. I le faateleina o lona lototele, sa toe faasaga atu Litia i le tamaloa. “Alu ese!” o lana ee lea. “Tou te le iloa atu ea le fefefe o au fanau iti?”

“Ia,” o le tala lea a le tamaloa, “e leai ea ni tamaloloa po o ni fana i le fale?”

“Ou te toe fai atu ia te oe,” o le tala lea a Litia, “o lou toalua o se pagota i le faatafafa, ma sa ia alu ma ave lana fana.”

Sa tomumu le tamaloa ma o ese atu loa ma isi.

Sa toe foi atu Litia i totonu o lona fale. Sa ia tetemu, ae ua o ese tamaloloa o le militeri ma ua saogalemu tagata uma i totonu o lona fale.[8]

I le faatafafa o le taulaga, i lalo o le leoleoga malosi ma e na totoe o au a le Au Paia, sa faalogo Heber Kimball i se leo masani o valaauina lona igoa. I le ea ae i luga, sa ia iloa ai Viliamu McLellin, le aposetolo tuai, o savali agai mai ia te ia. Sa laei Viliamu i se pulou ma se ofutino e teuteuina i ni fasi ie mumu sesena.[9]

“Uso Heber,” o le tala lea a Viliamu, “o lea nei sou manatu i le perofeta pau o Iosefa Samita?” Sa iai se vaega o fitafita faatasi ma Viliamu. Sa latou faasolo mai i lea fale ma lea fale, ma gaoia le taulaga i o latou manao.

“Vaai ma iloa oe lava,” o le faaauau atu lea a Viliamu. “Mativa, o lou aiga ua aveeseina ma gaoia, ma lau usoga ua iai i le tulaga lava e tasi. Ua e malie ea ia Iosefa?”[10]

Sa le mafai ona faafitia e Heber le le lelei o le tulaga o iai le Au Paia. O Iosefa ua pueina, ua leai ni auupega a le Au Paia ma ua osofaia.

Ae na iloa e Heber sa le mafai ona ia tuulafoaiina Iosefa ma le Au Paia, e pei ona faia e Viliamu, Tomasi Marsh, ma Osone Hyde. Sa tumau le faamaoni o Heber ia Iosefa i faigata uma na la feagai ai, ma sa ia naunau ia tumau pea lona faamaoni e tusa pe toesea ai mea uma na ia umia.[11]

“O fea oe?” O le fesili atu lea o Heber, ma toe faasaga atu le fesili ia Viliamu. “O le a le mea o loo e faia?” O le molimau a Heber i le talalelei toefuataiina a Iesu Keriso ma lona musu e tuulafoai le Au Paia na talia lelei lava ai le fesili a Viliamu.

“Ua sili atu le faamalieina o au ia te ia e faaselau atu nai le mea na iai muamua,” o le faaauau atu lea a Heber. “Ou te fai atu ia te oe e moni le FaaMamona, ma o Iosefa o se perofeta moni a le Atua soifua.”[12]

Ao faaoosala le militeri i le taulaga, sa leai se mea a Taitai Luka e faia e taofi ai ana au mai le faamatauina o le Au Paia ma aveina a latou mea totino. E faasolo i le nuu, sa tutuliese ai e tamaloloa militeri a Misuri le Au Paia mai o latou fale, ma faamalaia ia i latou ao latou sosola atu i auala. Na sasa ma fasi e au e na faatautee ia i latou.[13] O nisi fitafita na fasia ma fai aiga faamalosi fafine na latou maua atu o lalafi i totonu o fale.[14] Sa talitonu Taitai Luka na agasala le Au Paia i le faatuiese ma sa ia manao ia taui a latou gaoioiga ma lagona le malosi o lana ami.[15]

I le aso atoa, sa tapue mai e au ofisa a Luka isi taitai o le ekalesia. Faatasi ai ma le fesoasoani a Siaosi Hinkle, sa ulu faamalosi atu ai au i totonu o le fale o Maria ma Ailama Samita. Sa mai Ailama, ae na tuli o ia i fafo e le au i le mata o se naifi ma tuu o ia faatasi ma Iosefa ma isi pagota.[16]

I lena afiafi, ao sauni Taitai Luka e faamasino pagota i se potu faamasino a le militeri, sa ave e se ofisa a le militeri e igoa ia Mose Uilisone ia Laimani Wight i autafa, ma le faamoemoe e faatosina o ia ia molimau e faasaga ia Iosefa i le faamasinoga.

“Matou te le mananao e faamanualia pe fasiotia oe,” na fai atu ai Mose ia Laimani. “Afai e te faapea atu ma tauto e faasaga ia te ia, o le a matou faasaoina lou ola ma avatu ia te oe soo se tulaga e te manao ai.”

“O Iosefa Samita e le o se fili i tagata ola,” o le tali malosi lea a Laimani. “Ana faapea ou te lei usitai i ana upu, semanu ua leva ona ou tuuina oe i seoli.”

“O oe o se tagata ese,” sa fai atu ai Mose. “O le a faia le faamsinoga faamiliteri i le po a nanei, ma e te auai ai?”

“O le a ou le auai, sei vagana ai ua faamalosia.”[17]

Sa toe togi e Mose Laimani i totonu faatasi ma isi pagota, ma sa lei umi ae taitaia e Taitai Luka le faamasinoga. Sa auai ni nai au ofisa a le militeri, e aofia ai ma Siaosi Hinkle. O Taitai Doniphan, pau lea o le loia na iai, sa tetee i le faamasinoga, fai mai e leai se pule a le militeri e faamasino ai tagatanuu e pei o Iosefa.

Ma le le ano ia te ia, sa faaauau pea e Taitai Luka le faamasinoga ma topetope le lauina o le iuga e aunoa ma se pagota na auai. Sa manao Siaosi ia faaali atu e Luka le alofa mutimutivale i pagota, ae peitai sa faasalaina e le taitai i latou ia tafanaina ona o le tetee. O le toatele o au ofisa na iai sa lagolagoina le faaiuga.[18]

Ina ua maea le faamasinoga, sa tau atu e Mose ia Laimani le iuga. “Ua filifilia lou iuga,” o lana tala lea.

Sa autilo faasiasia atu Laimani ia te ia. “Fana ma talia taunuuga,” o lana tala lea.[19]

Mulimuli ane i lena afiafi, sa faatonu ai e Taitai Luka Taitai Doniphan ia faasavali Iosefa ma isi pagota i le faatafafa o le taulaga i le ta o le iva i le taeao e sosoo ai ma fasiotia i latou i luma o le Au Paia. Sa matuai ilitata lava Doniphan.[20]

“O le a faasalaina au pe afai ou te mauaina ai le mamalu, po o le luma o lena mea,” sa ia fai atu ai i pagota ina ua nao i latou. Sa ia fai atu ua ia fuafua e aveese mai ana au ao le i oso le la.[21]

Ona ia auina atu lea o se feau ia Taitai Luka. “O le fasioti tagata faamoemoeina. O le a ou le usitai i lau faatonuga,” o lana tala lea. “Afai e te fasiotia nei alii, o le a ou tuuina atu oe i luma o se au faamasino i lalo nei, ia fesoasoani mai le Atua!”[22]

E pei ona folafolaina, sa tuumuli autau a Taitai Doniphan i le taeao na sosoo ai. Nai lo le fasiotia o Iosefa ma isi pagota, sa faatonu e Taitai Luka ana tamaloloa e taitai i latou i lana nofoaga autu i le Itumalo o Siakisone.[23]

I le siomia ai e leoleo faaauupegaina, sa taitai atu Iosefa i auala malepe o Fa Uesi e tapena mai ni ana mea totino mai lona fale. Sa fetagisi Ema ma tamaiti ina ua ia taunuu atu, ae sa latou faafetai o loo ia ola pea. Sa faatoga atu Iosefa i leoleo ia faataga o ia e faatasi nao ia ma lona aiga, ae sa latou le taliaina.

Sa tautau atu Ema ma tamaiti ia te ia, e le mananao ia valavala. Sa sei pelu a leoleo ma toso ese i latou. Sa fusi mau e Iosefa e lima-tausaga lona tama. “Aisea e le mafai ai ona e nofo ma i matou?” o lana tagi masusu lea.[24]

Sa faalala atu le pelu a se leoleo i le tamaitiiti. “Alu ese, lou mea ola, pe o le a ou tuiina oe!”[25]

I le toe foi atu ai i fafo, sa faasavali e au ia pagota i le va o se potopotoga o le Au Paia ma faatonu i latou e feosofi i totonu o se taavale solofanua na puipuia. Ona siosio lea e le militeri le taavale solofanua, ma fausiaina ai se pa puipui o tamaloloa faaauupegaina i le va o le Au Paia ma o latou taitai.[26]

Ao faatali Iosefa mo le taavale solofanua e taavale ese atu, sa ia faalogoina se leo masani o maona ae mai le potopotoga. “O au o le tina o le perofeta,” na valaau atu ai Lusi Samita. “E leai ea se tamaalii iinei e fesoasoani mai ia te au e savali atu i totonu o lenei potopotoga!”

Sa punitia e le taupoleni mafiafia o le taavale solofanua pagota mai le vaai atu i fafo, ae i luma o le taavale solofanua, sa momono atu e Ailama lona lima i lalo o le ufiufi ma uu le lima o lona tina. Sa vave ona faatonuina ese o ia e leoleo, ma folafola atu o le a fana o ia. Sa lagona e Ailama le see ese atu o le lima o lona tina, ma na foliga mai o le a taavale ese atu le taavale solofanua i soo se taimi.

I lena taimi, o Iosefa, o le sa i tua o le taavale solofanua, sa faalogo i se leo mai i le isi itu o le taupoleni. “Lau Susuga Samita, o lo o iinei lou tina ma lou tuafafine.”

Sa momono atu le lima o Iosefa i lalo o le ufiufi ma lagonaina le lima o lona tina. “Iosefa,” na ia faalogo atu ia te ia o fai mai, “e le mafai ona ou alu ese sei iloga ou te faalogo i lou leo.”

“Ia faamanuia oe e le Atua, Tina,” o le tala lea a Iosefa, ae minoi loa le taavale solofanua ma alu ese atu.[27]

I ni nai po mulimuli ane, sa taooto ai pagota i le fola o se fale laau i Ritimoni, Misuri. Ina ua ave i latou i le Itumalo o Siakisone, sa faaalia i latou e Taitai Luka e pei o ni meaola ao lei faatonuina o ia e toe ave i latou i Ritimoni mo se faamasinoga aloaia.

O lea ua taumafai alii taitasi e momoe ma se filifili i lona tapuvae ma se filifili mamafa o loo faamauina ai o ia i isi pagota. Sa malo ma malulu le fola, ma sa leai se afi e faamafanafanaina ai i latou.[28]

I le taoto ai ao ala, sa lagona e Pale Palate le inoino ao faamatala e o latou leoleo tala e matautia le leaga e uiga i le faamalosi teine ma le fasiotiaina o le Au Paia. Sa ia manao e tu i luga ma aoai atu i tamaloloa—ia faia se tala ia le toe tautatala ai i latou—ae sa ia filemu pea.

Na faafuasei lava, ae ia faalogo atu i pao o filifili i ona tafatafa ao tu ae i luga Iosefa. “Filemu, outou o tiapolo o le lua o seoli!” o le leotele atu lea a le perofeta. “I le suafa o Iesu Keriso, ou te aoai ai outou ma faatonu outou ia fifilemu! Ou te le toe ola i se isi minute ma faalogo atu i na ituaiga gagana!”

Na uumau e leoleo na faateia a latou auupega ma autilo ae i luga. Sa pupula totoa atu foi Iosefa ia i latou, ma na susulu atu le mamana. “Tuu loa nei na ituaiga tala,” o lana faatonuga lea, “pe tou te feoti po o au i le taimi nei lava!”

Sa filemu le potu, ma sa tuu i lalo fana a leoleo. O nisi o i latou sa solomuli atu i tulimanu. O isi na faapupuu ma le matatau i vae o Iosefa. Sa tu filemu le perofeta, ma foliga toafimalie ma mamalu. Sa augani mai leoleo mo lana faamagaloga, ma tumau ai i le fifilemu seia oo ina sui mai leoleo.[29]

Ia Novema 12,1838, sa ave ai Iosefa ma le sili atu ma le onosefulu le Au Paia i le fale faamasino i Ritimoni e iloa ai pe lava mau e faamasinoina ai i latou i moliaga o le tetee i le malo, fasioti tagata, susunu fale, talepe fale, ma le gaoi. O le faamasino, o Ausitini King, o le a faia le faaiuga pe o le a o pagota i le faamasinoga.[30]

Sa oo atu i le lua vaiaso le umi o le faamasinoga. O le molimau autu e faasaga ia Iosefa o Samapasoni Avard, lea sa avea ma se taitai o Sa Tanu.[31] Ao osofaia Fa Uesi, sa taumafai Samapasoni e sola ese mai Misuri, ae sa pueina e le militeri ma faafefe e ave o ia i le faamasinoga pe afai e musu e molimau e faasaga i pagota.[32]

I le naunau ai e sefe o ia lava, sa faapea atu ai Samapasoni o mea uma na ia faia o se Sa Tanu na faia i lalo o faatonuga mai ia Iosefa. Sa ia tautino atu faapea sa talitonu Iosefa o le finagalo o le Atua mo le Au Paia ia tau mo a latou aia tatau e faasaga i malo o Misuri ma le atunuu.

Sa faapea mai foi Samapasoni sa talitonu Iosefa o le ekalesia sa pei o le maa sa taua e Tanielu i le Feagaiga Tuai, lea o le a faatumuina ai le lalolagi ma faaumatia ai ona malo.[33]

I le faateia tele, sa fesiligia ai e Faamasino King Iosefa e uiga i le valoaga a Tanielu, ma na tautino atu Iosefa na te talitonu i ai.

“Tusi i lalo le mea lena,” na fai atu ai le faamasino i lana failautusi. “O se mau malosi mo le faatuiese.”

Sa tetee atu le loia a Iosefa. “Faamasino,” o lana tala lea, “e sili ai ona e avea le Tusi Paia o se faatuiese.”[34]

Sa valaau e le faamasinoga molimau e sili atu ma le fa sefulu e tautino e faasaga i pagota, e aofia ai ma ni nai taitai tuai o le ekalesia. I le fefe ai nei faasalaina i latou lava, o Ioane Corrill, Viliamu Phelps, Ioane Uitimera, ma isi na faia se maliega ma le setete o Misuri e molimau e faasaga ia Iosefa ia faafesuiai mo lo latou lava saolotoga. I lalo o le tautoga, na latou faamatalaina le ita na latou molimauina i le taimi o le vevesi, ma o i latou uma lava sa tuuaia Iosefa.

O mau e puipuia ai le Au Paia, i lena taimi, sa i ai ni nai molimau na itiiti so latou aoga e suia ai le manatu o le faamasino. O isi molimau sa mafai lava ona molimau e lagolagoina Iosefa, ae sa osofaia pe faafefeina ese mai le potu faamasino.[35]

E oo atu i le taimi ua uma ai le faamasinoga, e toalima le Au Paia, e aofia ai Pale Palate, sa falepuipui i Ritimoni e faatali ai le faamasinoga i moliaga o le fasioti tagata e faatatau i le misa i le Vaitafe Piopio.

O i latou na totoe—o Iosefa ma Ailama Samita, Sini Rikitone, Laimani Wight, Kalepo Baldwin, ma Alesana McRae—sa siitia i se falepuipui i se taulaga e taua o Liperate e faatali ai faamasinoga i moliaga o le faatuiese. Afai e faamaonia, e iu ina fasiotia i latou.[36]

Na faamauina i se filifili alii e toaono e se gaosi uamea ma taitai atu i latou i se taavale solofanua tele. Sa feosofi i totonu pagota ma nonofo i luga o laupapa maamaai, o o latou ulu toeitiiti oo i luga o pito maualuluga o le pusa o le taavale.

O le faigamalaga na alu ai le aso atoa. Ina ua latou taunuu i Liperate, na taavale atu le taavale solofanua i le ogatotonu o le taulaga, pasi atu i le fale faamasino, ma agai atu i matu i se falepuipui maa, laitiiti. Sa matala le faitotoa, e faatali mai ai alii i le malulu o le aso o Tesema.

Sa taitoatasi, ona agai i lalo pagota mai le taavale solofanua ma o atu i luga o sitepu i le faitotoa o le falepuipui. Sa faaofiofi atu ni tagata faitatala e siomia i latou, e fiavaai i pagota.[37]

O Iosefa na mulimuli lava alu ese mai le taavale solofanua. Ao ia taunuu atu i le faitotoa, sa ia tilotilo atu i le potopotoga ma sii i luga lona pulou e faatalofa faaaloalo atu ai. Ona ia liliu lea ma alu ifo i totonu o le falepuipui pogisa.[38]

Faamatalaga

1. ◀ Gates, Lydia Knight’s History, 43–46.

2. ◀ Gates, Lydia Knight’s History, 47.

3. ◀ Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City; Ebenezer Robinson, “Items of Personal History of the Editor,” Return, Feb. 1890, 210.

4. ◀ Gentry and Compton, Fire and Sword, 358–60.

5. ◀ Gates, Lydia Knight’s History, 47.

6. ◀ Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City.

7. ◀ Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City; Hyrum Smith, Testimony, July 1, 1843, 11, Nauvoo, IL, Records, Church History Library; Brigham Young, Testimony, July 1, 1843, [2], Nauvoo, IL, Records, Church History Library; Kimball, “History,” 94.

8. ◀ Gates, Lydia Knight’s History, 48–49.

9. ◀ Ebenezer Page, “For Zion’s Reveille,” Zion’s Reveille, Apr. 15, 1847, 55.

10. ◀ Kimball, “History,” [88].

11. ◀ Tagai Whitney, Life of Heber C. Kimball, 83.

12. ◀ Kimball, “History,” [88].

13. ◀ Gates, Lydia Knight’s History, 48; Hyrum Smith, Testimony, July 1, 1843, 13, Nauvoo, IL, Records, Church History Library.

14. ◀ Joseph Smith and Others to the Church and Edward Partridge, Mar. 20, 1839, 3, i le JSP, D6:362; Hyrum Smith, Testimony, July 1, 1843, 13, 24; Brigham Young, Testimony, July 1, 1843, [2], Nauvoo, IL, Records, Church History Library; “Part 3: 4 November 1838–16 April 1839,” i le JSP, D6:271–72. Autu: Mormon-Missouri War of 1838 (Taua o le 1838 a Mamona-Misuri)

15. ◀ Tagai “Mormonism,” United States’ Telegraph, Aug. 21, 1833, [2]; Hyrum Smith, Testimony, July 1, 1843, 13, Nauvoo, IL, Records, Church History Library; and Samuel D. Lucas to Lilburn W. Boggs, Nov. 2, 1838, Mormon War Papers, Missouri State Archives, Jefferson City.

16. ◀ Lyman Wight, Testimony, July 1, 1843, 20–21, 23, Nauvoo, IL, Records, Church History Library; Hyrum Smith, Testimony, July 1, 1843, 13, Nauvoo, IL, Records, Church History Library.

17. ◀ Lyman Wight, Testimony, July 1, 1843, 24, Nauvoo, IL, Records, Church History Library; “History of Lyman Wight,” LDS Millennial Star, July 22, 1865, 29:457.

18. ◀ Lyman Wight, Journal, i le History of the Reorganized Church, 2:260; “Part 3: 4 November 1838–16 April 1839,” i le JSP, D6:271; Hyrum Smith, Testimony, July 1, 1843, 13–14, Nauvoo, IL, Records, Church History Library; Eliza R. Snow to Isaac Streator, Feb. 22, 1839, photocopy, Church History Library; Alanson Ripley, Letter to the Editor, Times and Seasons, Jan. 1840, 1:37; tagai foi Baugh, Call to Arms, 150–51.

19. ◀ Lyman Wight, Testimony, July 1, 1843, 24, Nauvoo, IL, Records, Church History Library.

20. ◀ History of Caldwell and Livingston Counties, 137; Lyman Wight, Testimony, July 1, 1843, 24, Nauvoo, IL, Records, Church History Library; “History, of the Persecution,” Times and Seasons, July 1840, 1:130–31, i le JSP, H2:258.

21. ◀ Hyrum Smith, Testimony, July 1, 1843, 14, Nauvoo, IL, Records, Church History Library; History of Caldwell and Livingston Counties, 137; Rigdon, Appeal to the American People, 51.

22. ◀ History of Caldwell and Livingston Counties, 137; tagai foi Joseph Smith, Journal, Dec. 30, 1842, i le JSP, J2:198; ma Rigdon, “Lecture,” 59–60.

23. ◀ Joseph Smith, Journal, Dec. 30, 1842, i le JSP, J2:198.

24. ◀ Hyrum Smith, Testimony, July 1, 1843, 14–15, Nauvoo, IL, Records, Church History Library; Joseph Smith and Others to Edward Partridge and the Church, circa Mar. 22, 1839, i le JSP, D6:395; Mataupu Faavae ma Feagaiga 122:6; Joseph Smith, Bill of Damages, June 4, 1839, [6], i le JSP, D6:502.

25. ◀ Joseph Smith, Journal, Dec. 30, 1842, i le JSP, J2:198; Joseph Smith, Bill of Damages, June 4, 1839, [6], i le JSP, D6:502; tagai foi Lyman Wight, Testimony, July 1, 1843, 26, Nauvoo, IL, Records, Church History Library.

26. ◀ Hyrum Smith, Testimony, July 1, 1843, 15, Nauvoo, IL, Records, Church History Library; Lucy Mack Smith, History, 1844–45, book 16, [3].

27. ◀ Lucy Mack Smith, History, 1844–45, book 16, [3]–[4]; Lucy Mack Smith, History, 1845, 280–81. Autu: Lucy Mack Smith

28. ◀ Hyrum Smith, Testimony, July 1, 1843, 15–16, 18, Nauvoo, IL, Records, Church History Library; Parley P. Pratt to Willard Richards, Nov. 7, 1853, Deseret News, Nov. 12, 1853, [3].

29. ◀ Parley P. Pratt to Willard Richards, Nov. 7, 1853, Deseret News, Nov. 12, 1853, [3]; Pratt, Autobiography, 228–30.

30. ◀ Hyrum Smith, Testimony, July 1, 1843, 18, Nauvoo, IL, Records, Church History Library; see also “King, Austin Augustus,” Biographical Entry, Joseph Smith Papers website, josephsmithpapers.org. Autu: American Legal and Political Institutions

31. ◀ Transcript of Proceedings, Richmond, MO, Nov. 1838, State of Missouri v. Joseph Smith and Others for Treason and Other Crimes, in State of Missouri, “Evidence”; “Part 3: 4 November 1838–16 April 1839,” i le JSP, D6:272–73; Madsen, “Joseph Smith and the Missouri Court of Inquiry,” 93–136; JSP, H2:167, note 140.

32. ◀ Document Containing the Correspondence, 90; Gentry and Compton, Fire and Sword, 240, 408–9; Rigdon, Appeal to the American People, 66.

33. ◀ Sampson Avard, Testimony, Nov. 1838, [2]–[23], State of Missouri v. Joseph Smith and Others for Treason and Other Crimes, in State of Missouri, “Evidence”; Document Containing the Correspondence, 97, 99.

34. ◀ Pratt, Autobiography, 230; Parley P. Pratt, Testimony, July 1, 1843, 8, Nauvoo, IL, Records, Church History Library.

35. ◀ Hyrum Smith, Testimony, July 1, 1843, 18–19, Nauvoo, IL, Records, Church History Library; LeSueur, “High Treason and Murder,” 7–13; Court Documents for State of Missouri v. Joseph Smith and Others for Treason and Other Crimes, i le State of Missouri, “Evidence”; Document Containing the Correspondence, 97–151.

36. ◀ Pratt, History of the Late Persecution, 55; tagai foi Document Containing the Correspondence, 150; ma le State of Missouri, “Evidence,” [124]–[25].

37. ◀ Hyrum Smith, Testimony, July 1, 1843, 21, Nauvoo, IL, Records, Church History Library; Joseph Smith to Emma Smith, Dec. 1, 1838, i le JSP, D6:293–94; Littlefield, Reminiscences of Latter-day Saints, 79–80; “Jail, Liberty, Missouri,” Geographical Entry, Joseph Smith Papers website, josephsmithpapers.org.

38. ◀ Littlefield, Reminiscences of Latter-day Saints, 80. Autu: Liberty Jail

Mataupu 32

E Ui Ina Foufou Mai Mea Leaga Uma

E oo atu i le ogatotonu o Novema 1838, ua mafatia le Au Paia i Fa Uesi i le fiaaai ma le leai o ni fale. Ua faaleagaina e le militeri a Misuri fale ma faaitiitia le tele o mea e maua mai ai meaai i le aai. O mea toto na totoe ai i faatoaga ua aisa.[1]

O Taitai Ioane Clark, o le na suia Taitai Luka i le avea ai ma le ulu o au o Misuri i Fa Uesi, sa leai sina alofa mo le Au Paia nai lo le na muamua.[2] Sa ia tuuaiina i latou o ni faatupufaalavelave ma le le usitaia o tulafono. “Ua outou aumaia i o outou lava luga nei faigata,” na ia fai atu ai ia te i latou, “i le tou faatuiese ma le le utagia o tulafono.”

Talu ai toeitiiti oo mai le taumalulu i o latou luga, na malie ai Taitai Clark e faataga le Au Paia e nonofo i Fa Uesi seia oo i le tautotogo. Ae na ia fautuaina i latou ia taape pe a uma. “Aua lava nei toe faatulagaina outou lava i ni epikopo ma peresitene,” na ia lapatai atu ai, “nei outou faatupuina le lotoleaga o tagata ma outou tuuina outou lava i faigata lava nei ua i o outou luga.”[3]

Sa sili atu le leaga o tulaga i le Fale Gaosi Laupapa i Hawn. O le aso na sosoo ai ma le fasiotiga, na faatonuina ai e le au faatupu faalavelave le Au Paia ia tuua le setete pe fasiotia i latou. O Amanata Samita ma isi na sao mai sa mananao e o ese, ae na gaoia e le au faatupu faalavelave solofanua, lavalava, meaai, ma isi mea na latou manaomia e faataunuuina ai le malaga umi. O le toatele o le au manunua, e pei o le atalii a Amanata o Alema, sa lei oo i se tulaga e malaga ai i se mea mamao.[4]

Sa faia e fafine i le nuu ni fono tatalo, e ole atu ai i le Alii ia faamaloloina o latou tagata manunua. Ina ua faalogo tagata o le au faatupu faalavelave e uiga i ia fono, na latou faafefe atu o le a tafi esea le nuu pe afai e faaauau pea e fafine ia fono. Ina ua uma lena, sa tatalo filemu fafine, ma taumafai malosi ia aua nei iloa mai i latou ao latou sauni e o ese.

Ina ua uma sina taimi, sa siitia mai e Amanata lona aiga mai lo latou faleie i se fale laau.[5] Ao faaauau pea ona ia faanoanoa mo lona toalua ma lana tama tama na fasiotia, sa i ai lana fanau laiti e toafa e tausia nao ia lava. Sa ia popole i le nofo umi i le Fale Gaosi Laupapa a Hawn ao faasolosolo manuia lana tama tama. Ae pe afai foi latou te o ese ma lana fanau, o fea o le a latou o iai?

O se fesili na fesili ai le Au Paia i Misuri i matu atoa lava. Sa latou fefefe nei faataunuuina e le militeri le poloaiga a le kovana ia faaumatia i latou pe afai e oo atu i le tau totogo latou te lei o ese lava. Ae e aunoa ma ni taitai e taitaia i latou, sa latou le iloa pe faapefea ona faataunuuina le faigamalaga ese atu ma Misuri—po o fea foi e faapotopoto i ai pe a latou o ese.[6]

Ao sauni le Au Paia e tuua Fa Uesi, sa taoto Fipe Uitilafi i se faletalimalo tu auala i Ohaio i sisifo, sa tigaina i mai tuga o le ulu tiga ma se fiva. Na la malaga i sisifo ma Uilifoti mo le lua masina faatasi ma le Au Paia mai Motu o Fox, savavali i le kiona ma le timu ina ia taunuu i Siona. Sa osofaia e mai le tele o tamaiti, e aofia ai ma lana tama, o Sara Ema.[7] E lua aiga ua o ese mai le vaega, na mautinoa latou te le mafai ona oo atu i Siona i lena taumalulu.[8]

Ao lei malolo i le faletalimalo, na tiga Fipe i taimi uma na oso ai le taavale solofanua i luga o le auala gaoa.[9] Ina ua uma ona tau le manava i se tasi aso, na taofia e Uilifoti le vaega ina ia mafai ona ia malolo.

Na mautinoa e Fipe o le a oti o ia. Na faamanuia o ia e Uilifoti ma taumafai mea uma e mafai ona aveeseina ai le tiga, ae na faasolo ina maualuga le fiva. Mulimuli ane na ia valaauina Uilifoti i ona autafa, molimau atu i le talalelei a Iesu Keriso, ma uunaia o ia ia faatuatua i le lotolotoi o ona tofotofoga. O le aso na sosoo ai, na to ai lana manava, ma sa ia faalogoina le alu ese atu o le agaga mai ia te ia.[10]

Na ia vaai atu a o tilotilo i lalo Uilifoti i lona tino oti. Na ia vaai atu i ni agelu se toalua o ulufale mai i le potu. O se tasi o i laua na fai atu ia te ia e i ai sana filifiliga e tatau ona fai. E mafai ona ia sau faatasi ma i laua e malolo i le lalolagi o agaga pe toe foi i le ola ma tumau i tofotofoga o le a oo mai.

Sa iloa e Fipe afai e nofo o ia, o le a le faigofie le auala. Pe sa ia manao e toe foi i lona olaga mafatia ma se lumanai le mautinoa? Sa ia vaai atu i foliga o Uilifoti ma Sara Ema, ma na sau vave lava lana tali.

“Ioe,” na ia fai mai ai, “O le a ou faia!”

Ao faia le filifiliga a Fipe, sa toe faafouina le faatuatua o Uilifoti. Sa ia faauuina o ia i le suauu paia, faaee ona lima i lona ulu, ma fetuu le mana o le oti. Ina ua uma, sa toe foi mai le manava o Fipe. Sa pupula ona mata ma vaai atu ua o ese atu agelu e toalua mai le potu.[11]

I tua i Misuri, o Iosefa, Ailama, ma isi pagota i le falepuipui o Liperate sa faapupuu faatasi, ma taumafai ia maua se mafanafana. O le sela laitiiti, ma susu sa tele i lalo o le eleele, e siomia i puipui e fai i maa ma laupapa e fa futu le mafiafia. E lua ni faamalama laiti e latalata i le faalo na aumai ai sina malamalama itiiti ae sa le tele se aoga e aveeseina ai le manogi leaga o le sela. O faaputuga vao mago palapala i luga o le fola maa sa fai ma moega a pagota, ma a fia aai tele tamaloloa e aai i meaai mafu na avatu ia i latou, latou te faasuati ai i nisi taimi i meaai.[12]

Sa asiasi atu Ema ia Iosefa i le amataga o Tesema, ma tau atu i ai ni talafou e uiga i le Au Paia i Fa Uesi.[13] Ao faalogo Iosefa i tala o o latou mafatiaga, sa tupu lona le fiafia ia i latou na faalataina o ia. Na ia faalau atu se tusi i le Au Paia, ma faamalaia atu ai i le faatuiese a la tamaloloa ma faamalosiau atu i le Au Paia ia tutumau.

“O le a ola Siona, e ui ina pei ua oti o ia,” na ia faamautinoa ai i latou. “O le Atua lava o le filemu o le a faatasi ma outou ma saunia le ala mo lo outou solaaga mai le fili o o outou agaga.”[14]

Ia Fepuari 1839, o le toalua o Ailama, o Maria, ma lona uso o Mesi sa asiasi atu i pagota ma le atalii pepe fou a Ailama, o Iosefa F. Samita. Sa lei vaai lava Maria ia Ailama talu mai le taimi ao lei fanau o ia ia Novema. O le fanauina o le pepe ma se fulu matautia sa toeitiiti lava vaivai tele ai o ia e malaga i Liperate. Ae na talosaga atu Ailama ia te ia ia sau, ma sa ia le iloa pe toe i ai se isi avanoa e vaai ai ia te ia.[15]

I totonu o le falepuipui, sa tatala e le leoleo falepuipui le faitotoa susue ma sa o ifo ai i lalo i le sela fafine e nonofo ai mo le po faatasi ma pagota. Ona ia tapunia lea o le faitotoa i luga ae o i latou ma faamau i se loka mamafa.[16]

Sa leai se isi na moe tele i lena po. O le vaaiga ia Iosefa, Ailama, ma isi pagota—vaivai ma eleelea i o latou potu pu moomoo—sa faateia ai fafine.[17] Sa sii e Ailama lona atalii pepe ma talanoa filemu ma Maria. Sa atuatuvale o ia ma isi pagota. Sa mataala le leoleo falepuipui ma leoleo i taimi uma, ma le mautinoa o lo o fuafua se solaaga a Iosefa ma Ailama.

O le taeao na sosoo ai, sa faatofa atu ai Maria ma Mesi i pagota ma feaei atu i fafo o le sela. Ao faasino atu e leoleo i laua i fafo, sa ‘o ‘i mai taofi o le faitotoa susue ao tapunia mau.[18]

O lena tau malulu i Fa Uesi, sa maua ai e Polika Iaga ma Heber Kimball se tusi mai ia Iosefa. “O le pulega o mataupu o le ekalesia ua tuuina atu ia te outou, o lona uiga, o le Toasefululua,” na ia tusia ai. Na ia faatonuina i laua ia tofia le tagata e sili ona matua o uluai aposetolo e suia Tomasi Marsh o le peresitene o le korama.[19] O Tavita Patten na matua ai lava, ae na maliu o ia ina ua fanaina i le Vaitafe Piopio, o lona uiga o Polika, lea ua tolu-sefulu-fitu tausaga, o le a taitaia le Au Paia e o ese atu mai Misuri.

Ua uma ona lesitalaina e Polika le fesoasoani a le au fautua maualuga a Misuri ia faamaopoopoina le ekalesia ma faia filifiliga i le toesea ai o Iosefa.[20] Ae sa tele atu ni mea e tatau ona fai.

Sa tuuina atu e Taitai Clark i le Au Paia se ia oo i le tautotogo e o ese ai mai le setete, ae o lea ua tietie solo le au faatupu faalavelave faaauupegaina i le aai, ma folafola atu e fasiotia soo se tasi e oo atu i le faaiuga o Fepuari o loo i ai pea iina. I le matatau, o le toatele o le Au Paia na iai auala na o ese i le vave e mafai ai, ma tuua ai e matitiva e puipuia i latou lava.[21]

Ia Ianuari 29, sa uunaia ai e Polika le Au Paia i Fa Uesi ia osi feagaiga e fesoasoani le tasi i le tasi e tuua le setete. “Tatou te le tuulafoaiina lava e matitiva,” na ia fai atu ai ia i latou, “seia malu puipuia mai i latou mai le poloaiga e faaumatia.”

Ina ia mautinoa o tausia Au Paia taitasi, sa ia tofia faatasi ma isi taitai i Fa Uesi se komiti e toafitu tamaloloa e taitaia le tuua o le eria.[22] Sa ao mai e le komiti ni foai ma mea e manaomia mo e matitiva ma faia se iloiloga ma le faaeteete o mea e manaomia e le Au Paia. Sa vaavaai e ni nai tamaloloa auala i le setete atoa, ma ui i le tele o taimi i auala faavae ma alo ese mai i eria e feitai i le Au Paia. O auala na filifilia sa fetaui uma i le Vaitafe o Misisipi, o le tuaoi i sasae o le setete, e 160 maila le mamao.

O le malaga ese mai Misuri, na latou faamautuina, o le a amata nei loa.[23]

I le amataga o Fepuari, sa tuua ai e Ema Fa Uesi ma lana fanau e toafa—o Iulia e valu-tausaga, Iosefa le III e ono-tausaga, Feterika e lua-tausaga, ma Alesana e fitu-masina.[24] Toeitiiti lava o mea uma na la umia ma Iosefa ua gaoia pe na tuua i Fa Uesi, o lea na ia malaga faatasi ai ma uo sa maua ai se taavale solofanua ma solofanua mo le malaga. Sa ia aveina foi faatasi ma ia ni pepa taua a Iosefa.[25]

E sili atu i le vaiaso na malaga ai le aiga i luga o eleele aisa o Misuri. E tasi le solofanua na mate, ao latou malaga i le ala. Ina ua latou taunuu i le Misisipi, na latou iloa ai ua faia e le taumalulu maatiati se ie aisa i luga o le vaitafe lautele. Sa le mafai ona feoai ni vaa, ae sa lava le mafiafia o le aisa e sopoia ai e le vaega le aisa i le savavali.

I le iai o Feterika ma Alesana i ona lima, sa laa atu ai Ema i luga o le aisa. O Iosefa laiitiiti sa mau i le itu o lona taulavalava ao pipii mau Iulia i le isi itu. Na savavali ma le faaeteete le toatolu i le auala maseesee seia iu lava ina tutu o latou vae i le isi itu mamao o le auvai o le vaitafe.[26]

I le saogalemu ua o ese mai Misuri, sa iloa ai e Ema o tagata i le taulaga latalata ane o Kuinisi, Ilinoi, sa sili atu le agalelei nai lo le mea na ia mafaufau i ai. Sa latou fesoasoani i le Au Paia e sopoia le vaitafe aisa, foai atu ni meaai ma lavalava, ma tuuina atu mea e nonofo ai ma galuega mo i latou na sili ona manaomia le fesoasoani.[27]

“O loo ou ola pea ma ou te naunau pea ia puapuaga atili, pe afai o le finagalo o le lagi agalelei ia ou faia, mo oe,” na ia tusi atu ai i lona toalua ina ua ia faatoa taunuu. Na manuia foi tamaiti, sei vagana ai Feterika sa mai.

“E leai se tasi ae ua silafia e le Atua manatunatuga o lo’u mafaufau ma lagona o lo’u loto,” na ia faamatalaina, “ina ua ou tuua lo tatou fale ma le aiga ma toeitiiti lava o mea uma na ta umia, sei vagana ia le ta fanau iti, ma faia la’u malaga ese mai i le setete o Misuri, ae tuua oe e loka i lena falepuipui tuulafoaiina.”

E ui i lea, na ia faalagolago i le faamasinoga tonu faalelagi ma faamoemoe mo ni aso e sili atu. “Afai e le faamaumauina e le Atua o tatou mafatiaga ma tauia o tatou sese ia i latou o e nofosala,” na ia tusi atu ai, “o le a faaseseina lava au ma le faanoanoa.”[28]

Ao sosola ese le Au Paia mai Misuri, sa taofia e manuaga a Alema Samita lona aiga mai le tuua o le Fale Gaosi Laupapa a Hawn. Sa tausia e Amanata lana tama, ma faaauau ona talitonu o le a faamaloloina e le Alii lona suilapalapa.

“E te manatu e mafai e le Alii, Tina?” Na fesili atu ai Alema ia te ia i se tasi aso.

“Ioe, lou atalii e,” na ia fai atu ai. “Na ia faaalia mai uma ia te au i se faaaliga.”[29]

I lena taimi, ua amata ona faateteleina le faavevesi o le au faatupu faalavelave e latalata ane i le nuu ma ua faataatia se aso faatapulaa e o ese ai le Au Paia. Ina ua oo i lena aso, sa lei pe lava le suilapalapa o Alema, ma na musu Amanata e o. I lona fefe, ma le naunau ia tatalo leotele, sa ia lafi ai i se faaputuga o ausaito ma talosaga i le Alii mo le malosi ma le fesoasoani. Ina ua uma lana tatalo, na tautala mai se leo ia te ia, ma toe fai mai se fuaiupu masani o se viiga:

O le agaga ua faalagolago ia Iesu.

Ou te le, tuulafoaia o ia i ona fili;

O lena agaga, e ui ina foufou mai mea leaga uma e lulu,

Ou te le, ou te le, le lafoaia lava![30]

Sa faamalosia e upu Amanata, ma sa ia lagona e pei e le toe mafai e se mea ona faamanuaina o ia.[31] E lei umi lava talu na uma, ao ia asuina mai ni vai mai se alavai, sa ia faalogo o feei mai lana fanau mai le fale. I le fefe, sa ia televave atu ai i le faitotoa—ma vaaia Alema o tamoe faatamilo i le potu.

“Ua ou manuia, Tina, ua ou manuia!” na ia tagi atu ai. Na sosolo se pau e mafai ona fegauiai e sui ai lona suilapalapa, ua mafai ai ona ia savali.

I le mafai ai ona malaga Alema, sa tapega e Amanata lona aiga, ma agai atu i le fale o le Misuri na gaoia lana solofanua, ma fesili atu mo le manu. Na ia fai mai ia te ia e mafai ona ia toe mauaina pe a totogi atu le lima tala e totogi ai lona fafagaina.

Ma le le ano i ai, sa alu Amanata i tuafale, ave lana solofanua, ma agai atu i Ilinoi ma lana fanau.[32]

I le toatele atu o le Au Paia ua tuua Fa Uesi i aso uma, sa popole Tusila Hendricks nei tuua nao ia ma lona aiga. O Isaako Leany, o se uso Au Paia na lavea i ni pulufana se fa i le Fale Gaosi Laupapa a Hawn, na faamautinoaina o ia e le tuulafoaia i latou. Ae sa le iloa e Tusila pe mafai faapefea e lona toalua ona gafatia le malaga.

Sa pe pea le tino o Iakopo mai se manua i lona ua i le Vaitafe Piopio. Ina ua uma le vevesi, sa maua atu e Tusila o taoto mai o ia i le lotolotoi o isi tamaloloa manunua i le fale o se tuaoi. E ui na tumu i le faavauvau, na ia faatulaga o ia lava, aumaia Iakopo i le fale, ma taumafai ni nai fofo ina ia faafoisia ai le lagona i ona vae ma lima. Sa leai se mea na foliga na mafai ona fesoasoani.

I ni vaiaso talu le faatoilaloina o Fa Uesi, sa ia faataueseina atu lo latou fanua ma galue ia maua ni tupe e siitia ai i sasae, ma maua ai ni tupe ia lava e faatau ai ni nai mea e manaomia ma se taavale solofanua laiitiiti, ae le o ni manu e tosoa.

E aunoa ma se auala e toso ai lana taavale solofanua, sa iloa e Tusila o le a taofia i latou i Misuri. Sa toe mafai ona tau minoi tauau ma vae a Iakopo ina ua uma ona mauaina se faamanuiaga faaleperisitua, ae sa le mafai ona savali mamao o ia. Ina ia aveeseina ma le saogalemu o ia mai le setete, sa latou manaomia ni manu.

I le latalata mai ai o le aso faatapulaa mo le tuua o le setete, sa faateleina le atuatuvale o Tusila. Sa amata ona ia maua ni upu taufaafefe mai le au faatupu faalavelave, ma lapataia o ia o le a latou o mai e fasioti lona toalua.

I se tasi po, ao faasusu e Tusila lana pepe i luga o le moega i autafa o Iakopo, na ia faalogo ai i le ou o se maile i fafo. “Tina!” na vaalaau mai ai Viliamu, lana tama tama matua. “Ua o mai le au faatupu faalavelave!” Mulimuli ane na latou faalogoina le tuitui i le faitotoa.

Sa fesili Tusila po o ai lea. O se leo mai fafo na faapea mai e leai sana feau ma faafefe mai o le a talepe i lalo le faitotoa pe a ia le tatalaina atu. Sa fai atu Tusila i se tasi o lana fanau e tatala le faitotoa, ma na vave lava ona faatumulia le potu i tamaloloa faaauupegaina ma faia ni ‘ava faapipii e nana ai o latou foliga.

“Tu i luga,” na latou faatonu ai Tusila.

I le fefe nei latou fasiotia Iakopo pe a ia alu ese mai ona autafa, sa lei minoi Tusila. Sa uu e se tasi tamaloa se moligao mai se laulau latalata ane ma amata ona sue le fale. Sa faapea atu le au faatupufaalavelave o lo o latou sueina se Sa Tanu i le eria.

Sa latou suegi lalo o le moega ma tua o le fale. Ona latou tasei ese lea o ieafu mai ia Iakopo ma taumafai e faamasino o ia, ae sa ia vaivai tele e fai atu ni tala se tele. I le malamalama laiitiiti, sa ia foliga vaivai tele ma mai.

Sa fesili atu le au faatupu faalavelave mo se vai, ma na tau atu i ai e Tusila le mea e maua ai. Ao feinu tamaloloa, na latou utuina a latou fana. “Ua saunia mea uma,” sa fai atu ai se tasi o i latou.

Sa vaai atu Tusila ao tuu tamatamailima o tamaloloa i luga o amoki o a latou fana. Sa latou tutu i luga, ma sa saunia e Tusila o ia lava mo le papa o fana. Sa faaumiumi ona nonofo tamaloloa i totonu o le potu mo se minute, ona latou laa atu lea i fafo ma tietie ese atu.

I se taimi puupuu mulimuli ane, sa alofa ane se fomai ia Iakopo ma avatu ia Tusila fautuaga pe faapefea ona fesoasoani ia te ia. Sa faasolosolo lemu lava ona maua le malosi o Iakopo. Sa maua foi e le la uo o Isaako ni povi mo le aiga.

Pau lava lena o le mea na latou manaomia e tuua ai Misuri e le toe foi mai.[33]

Ina ua taunuu atu Uilifoti ma Fipe i Ilinoi ma le paranesi mai Motu o Fox, sa latou iloa ai le tuliesea o le Au Paia mai Misuri. I le ogatotonu o Mati, ao faatoateleina tagata o le ekalesia e faamautu i Kuinisi, sa o atu le au Uitilafi mo le taulaga pisi o le vaitafe e toe faatasia ma le Au Paia ma feiloai ma taitai o le ekalesia.[34]

O Eteuati Paterika, o le na mafatia mo ni vaiaso i se falepuipui i Misuri ao lei magalo, sa fesoasoani e taitai le ekalesia i Kuinisi e ui i le vaivai o lona soifua maloloina. O Heber ma isi taitai matutua, i lena taimi, sa vaavaaia lava le malaga ese atu mai Misuri.[35]

Sa maua atu e Uilifoti ma Fipe ia Ema ma lana fanau o loo nonofo i le fale o Sara ma Ioane Cleveland, o se faamasino o le lotoifale. Na laua vaaia foi matua o le perofeta ma ona tei ua nonofo solo i totonu ma talaane o Kuinisi, e pei foi o Polika ma Maria Ana Iaga ma Ioane ma Leonora Teila.[36]

O le aso na sosoo ai, na faasalalau ai e Polika le moomia e le komiti o le malaga ese o tagata ni tupe ma ni manu e fesoasoani ai i ni aiga matitiva e toa lima sefulu ina ia tuua Misuri. E ui ina matitiva foi le Au Paia i Kuinisi, na ia augani atu ia te i latou ia aapa atu le lima o le agaalofa ia i latou na sili atu le leaga o lo latou tulaga. I le latou tali, sa foai atu e le Au Paia le lima sefulu tala ma ni nai manu.[37]

Sa alu Uilifoti i auvai o le Vaitafe o Misisipi i le aso na sosoo ai e asia se tolauapiga o tagata o le ekalesia faatoa taunuu mai. O le aso sa malulu ma timu, ma sa faapupuu le au sulufai i le palapala, ua vaivai ma fia aai.[38] E ui ina agaalofa tagata o Kuinisi, sa iloa e Uilifoti o le a vave ona manaomia e le Au Paia se nofoaga mo i latou lava.

O le mea na lelei ai, sa talatalanoa Epikopo Paterika ma isi ma se tamaloa e igoa ia Isaako Galland, sa manao e faatau atu ia te i latou se laueleele faataufusi e faasolo atu i le pioga i le vaitafe i le itu i matu o Kuinisi. Sa mamao lava mai le laueleele o le suasusu ma le meli na latou moemiti iai mo Siona, ae sa avanoa lelei ma sa mafai ona maua ai se nofoaga fou e faapotopoto i ai le Au Paia.[39]

Faamatalaga

1. ◀ Joseph Smith History, 1838–56, volume C-1, 856–57; Greene, Facts Relative to the Expulsion, 13–14; “History, of the Persecution,” Times and Seasons, Sept. 1840, 1:161–62, i le JSP, H2:272–73.

2. ◀ John B. Clark to Lilburn W. Boggs, Nov. 10, 1838, Mormon War Papers, Missouri State Archives, Jefferson City; tagai foi Esplin, “Emergence of Brigham Young,” 348.

3. ◀ “Speech of General Clarke,” Nov. 6, 1838, i le Joseph Smith Letterbook 2, [i]–1; Greene, Facts Relative to the Expulsion, 26–27; tagai foi John B. Clark, Report to Lilburn W. Boggs, Jefferson City, MO, Nov. 29, 1838, Mormon War Papers, Missouri State Archives, Jefferson City. O muai kopi o le tala a Ioane B. Clark sa iai le “Never again organize yourselves with bishops, presidents, etc.”

4. ◀ Smith, Notebook, 14–15; “Amanda Smith,” Woman’s Exponent, May 15, 1881, 9:189.

5. ◀ Tullidge, Women of Mormondom, 129; “Amanda Smith,” Woman’s Exponent, May 15, 1881, 9:189.

6. ◀ Tagai Hartley, “Saints’ Forced Exodus from Missouri,” 347–90.

7. ◀ Woodruff, Journal, Oct. 1, 27, and 31, 1838; Historical Department, Journal History of the Church, Oct. 9, 1838.

8. ◀ Woodruff, Journal, Nov. 3, 7, 9, and 16, 1838.

9. ◀ Woodruff, Journal, Nov. 23–30, 1838; Historical Department, Journal History of the Church, Oct. 9, 1838.

10. ◀ Woodruff, Journal, Dec. 1–2, 1838; Historical Department, Journal History of the Church, Oct. 9, 1838.

11. ◀ Historical Department, Journal History of the Church, Oct. 9, 1838. Autu: Healing (Faamaloloina)

12. ◀ “Clay County, Missouri,” Historical Record, Dec. 1888, 7:670; “Liberty Jail,” history.lds.org; Joseph Smith to Isaac Galland, Mar. 22, 1839, i le JSP, D6:380; Joseph Smith to Emma Smith, Apr. 4, 1839, i le JSP, D6:403; Hyrum Smith, Testimony, July 1, 1843, 21–22; Lyman Wight, Testimony, July 1, 1843, 30–31, Nauvoo, IL, Records, Church History Library; Bray, “Within the Walls of Liberty Jail,” 258–59. Autu: Liberty Jail (Falepuipui i Liperate)

13. ◀ History of the Reorganized Church, 2:309.

14. ◀ Joseph Smith to the Church in Caldwell County, MO, Dec. 16, 1838, i le JSP, D6:294–310.

15. ◀ Hyrum Smith Family Bible; History of the Reorganized Church, 2:315; Thompson, Autobiographical Sketch, 3–4.

16. ◀ History of the Reorganized Church, 2:315; Thompson, Autobiographical Sketch, 2, 4.

17. ◀ “Recollections of the Prophet Joseph Smith,” Juvenile Instructor, July 1, 1892, 27:398.

18. ◀ Thompson, Autobiographical Sketch, 4; “Recollections of the Prophet Joseph Smith,” Juvenile Instructor, July 1, 1892, 27:398.

19. ◀ Joseph Smith and Others to Heber C. Kimball and Brigham Young, Jan. 16, 1839, i le JSP, D6:310–16. Autu: Quorum of the Twelve

20. ◀ Minute Book 2, Dec. 13, 1838.

21. ◀ Albert P. Rockwood to “Dear Beloved Father,” Jan. 1839, in Jessee and Whittaker, “Albert Perry Rockwood Journal,” 34; Joseph Smith and Others to Heber C. Kimball and Brigham Young, Jan. 16, 1839, i le JSP, D6:310–16.

22. ◀ Far West Committee, Minutes, Jan. 29 and Feb. 2, 1839; Joseph Smith History, 1838–56, volume C-1, 881–83.

23. ◀ Huntington, Diary and Reminiscences, 45; Joseph Smith History, 1838–56, volume C-1, 884; Hartley, “Saints’ Forced Exodus from Missouri,” 347–90.

24. ◀ I se tusi ia Mati 22, 1839, ia Isaako Galland, sa faatatau Iosefa Samita i “five children.” O le tamaitiiti lona lima o Ioana Carter lava lea, o se teineitiiti matua oti o le sa pe a ma le sefulu lima tausaga i le 1839. O lo o i ai ni mau e faapea sa nofo Ioana i le au Samita i Fa Uesi ma sa ia faatasi pea ma Ema Samita i Kuinisi; sa toe taua foi e Iosefa Ioana i ana fanau i se tusi ia Aperila 4, 1839, ia Ema. (Joseph Smith to Isaac Galland, Mar. 22, 1839, i le JSP, D6:382; Joseph Smith to Emma Smith, Apr. 4, 1839, i le JSP, D6:404; tagai foi JSP, D6:382, note 674; 404, note 817.)

25. ◀ Joseph Smith History, 1838–56, volume C-1, 884; Mary Audentia Smith Anderson, “Memoirs of President Joseph Smith,” Saints’ Herald, Nov. 6, 1934, 1416; Cooper, “Spiritual Reminiscences.—No. 2,” 18. Autu: Emma Hale Smith (Ema Hale Samita)

26. ◀ Joseph Smith History, 1838–56, volume C-1, 885; Mary Audentia Smith Anderson, “Memoirs of President Joseph Smith,” Saints’ Herald, Nov. 6, 1934, 1416; tagai foi Cooper, “Spiritual Reminiscences.—No. 2,” 18.

27. ◀ Leonard, Nauvoo, 33; Hartley, “Winter Exodus from Missouri,” 18; Bennett, “Study of the Mormons in Quincy,” 103–18.

28. ◀ Emma Smith to Joseph Smith, Mar. 7, 1839, i le JSP, D6:339–40.

29. ◀ Tullidge, Women of Mormondom, 128–29.

30. ◀ Collection of Sacred Hymns, 112; tagai foi “Le Faavae Malosi,” Viiga, nu. 45. O le tala a Amanata Barnes Samita i le Tullidge Women of Mormondom o lo o iai ni nai suiga i upu o le pese: “That soul who on Jesus hath leaned for repose, I cannot, I will not desert to its foes.”

31. ◀ Tullidge, Women of Mormondom, 129–30.

32. ◀ Smith, Notebook, 25; Tullidge, Women of Mormondom, 128, 131–32; “Amanda Smith,” Woman’s Exponent, May 15, 1881, 9:189; Baugh, “Rare Account of the Haun’s Mill Massacre,” 168; Baugh, “I’ll Never Forsake,” 338. Autu: Amanda Barnes Smith

33. ◀ Hendricks, Reminiscences, 20–22.

34. ◀ Woodruff, Journal, Mar. 13–16, 1839; tagai foi Woodruff, Journal, Sept. 12 and 25, 1838; Oct. 1, 1838. Autu: Quincy, Illinois, Settlement (Kuinisi, Ilinoi, Nuu)

35. ◀ Hartley, “Saints’ Forced Exodus from Missouri,” 347–90; Edward Partridge to Joseph Smith and Others, Mar. 5, 1839, i le JSP, D6:326–31.

36. ◀ Edward Partridge to Joseph Smith and Others, Mar. 5, 1839, i le JSP, D6:329; Woodruff, Journal, Mar. 16, 1839.

37. ◀ Woodruff, Journal, Mar. 17–18, 1839; Joseph Smith History, 1838–56, volume C-1, 898–99.

38. ◀ Woodruff, Journal, Mar. 18, 1839.

39. ◀ Joseph Smith History, 1838–56, volume C-1, 884, 888, 891–92, 894. Autu: Gathering of Israel (O le Faapotopotoina o Isaraelu)

Mataupu 33

Le Atua e, O I Fea Ea Oe?

Na uumi aso mo pagota i totonu o le falepuipui i Liperate. I o latou masina muamua i le falepuipui, na masani ona latou maua ni asiasiga mai aiga ma uo o e na aumaia ni upu agaalofa, lavalava, ma meaai. Ae oo atu i le faaiuga o le taumalulu, o le aofai o tusi ma asiasiga a uo i le falepuipui na faafuasei lava ona le toe i ai ao sosola atu le Au Paia i Ilinoi, ae tuua pagota ua lagonaina le sili atu ona tuulafoaiina.[1]

Ia Ianuari o le 1839, na latou taumafai e toe iloilo lo latou moliaga i luma o se faamasino o le itumalo, ae na o Sini Rikitone, lea na matuai tigaina lava, na tatala i tua e faatali ai le faamasinoga. O le isi vaega—o Iosefa, Ailama, Laimani Wight, Alesana McRae, ma Kalepo Baldwin—na toe foi i lo latou potu o le falepuipui e faatali ai le faamasinoga i le tautotogo.[2]

O le olaga i le falepuipui na matuai afaina ai lava Iosefa. Na autilo mai le aufaifai i faamalama e faapa e faataupupula mai pe feei atu ia te ia i ni upu masoa. Na masani ona itiiti lava se falaoa sana mo ia ma isi pagota e ai. O vaomago na latou faaaogaina mo moega talu mai Tesema ua masaesae nei ma na le maua ai se mafanafana. Afai latou te faamumu se afi e taumafai e faamafanafana ai i latou lava, e faatumulia le potu i le asu ma latou tau momole ai.[3]

I le vave ona lata mai o le aso o lo latou faamasinoga, na iloa e alii taitoatasi na mautinoa lona lava falepuipui e ala i ni faamasino faailoga tagata ma faaumatia ai i le oti. Na sili atu i le faatasi ona latou taumafai e sosola, ae na maua i latou e o latou leoleo i taimi uma lava.[4]

Talu mai lava lona valaauga paia, na agai atu lava i luma Iosefa ao feagai ma le itu agai, ma tauivi e usiusitai i le Alii ma faapotopoto le Au Paia. Ae peitai, i le tele lava o le faatupulaia o le ekalesia i nei tausaga, ua foliga mai ua saunia e malepe.

Sa tutuliese e le au faatupu faalavelave le Au Paia mai Siona i le Itumalo o Siakisone. O le au tetee i totonu lava o le ekalesia na fevaevaeai ai le ekalesia i Katelani ma tuua ai le malumalu i lima o le au nonotupe. Ma o le taimi nei, i le mavae ai o se taua matautia ma o latou tuaoi, na faataapeapeina le Au Paia i autafa o le auvai i sasae o le Vaitafe o le Misisipi, ua lotovaivai ma leai ni fale.

Pe ana mafai e tagata o Misuri ona aua le faia fua i latou, na mafaufau ai Iosefa, semanu e leai lava se mea e tupu ae na o le filemu lava ma leai se pisa i le setete. O le Au Paia o ni tagata lelei ma e alolofa i le Atua. Latou te le manaomia le tatoso ese mai o latou aiga, sasaina, ma tuua ai e feoti.[5]

O le faailoga tagata na ita ai Iosefa. I le Feagaiga Tuai, na masani lava ona laveaiina e le Alii Lona nuu mai tulaga matautia, faaumatia o latou fili i le malosi o Lona aao. Ae o lenei, ina ua faafefeina le Au Paia i le faaumatiaina, ua le fesoasoani mai o Ia.

Aisea?

Aisea na faatagaina ai e se Tama Faalelagi alofa le toatele naua o tamaloloa, fafine, ma tamaiti le sala e puapuagatia ao gaoia e i latou na tutulieseina i latou mai o latou fale, a latou fanua, ma faia ni tulaga e le ma faamatalaina e faasaga ia i latou e o saoloto ae le faasalaina? E faapefea ona Ia tuuina Ana auauna faamaoni e nonofo i se falepuipui faaseoli, ma mamao mai i e pele ia i latou? O le a le faamoemoega ua tuua ai le Au Paia i le taimi tonu lava na sili ai ona latou manaomia o Ia?

“Le Atua e, o i fea ea oe?” Na tagi atu ai Iosefa. “O le a le umi e taofi ai lou aao?”[6]

Ao tauivi Iosefa ma le Alii, na i ai se filifiliga taua —ma mautinoa lava le lamatia ai o ola—na tatau ona faia e aposetolo i Kuinisi. O le tausaga talu ai, na poloaiina ai i latou e le Alii e feiloai i le tulaga o le malumalu i Fa Uesi ia Aperila 26, 1839, lea o le a latou faaauau ai ona faataatia le faavae o le malumalu ona tuua ai lea mo se isi misiona i Egelani. Faatasi ai ma le aso atofaina ua sili laitiiti atu lava ma se masina ona oo mai lea, na manatu ai Polika Iaga ua tatau ona toe foi atu aposetolo i Fa Uesi ma faataunuu le poloaiga a le Alii i le tusi.

O ni nai taitai o le ekalesia i Kuinisi na talitonu ua le toe manaomia ona usiusitai aposetolo i le faaaliga ma na manatu o se mea valea le toe foi i se nofoaga na tauto ai tagata faatupu faalavelave e fasioti le Au Paia. E mautinoa lava, na latou manatu ai, o le a le faamoemoe le Alii ia i latou e tuu o latou ola i se tulaga pagatia i le malaga i le fia selau maila i totonu o se teritori o le fili ma toe foi mai ao matuai manaomia lava i latou i Ilinoi.[7]

Ma le isi foi, o la latou korama ua faaletonu. O Tomasi Marsh ma Osone Hyde na liliuese, o Pale Palate sa i le falepuipui, ma o Heber Kimball ma Ioane Page na i ai pea i Misuri. O aposetolo ia faatoa uma ona valaaulia, o Uilifoti Uitilafi, Uiliata Richards, ma le tausoga o Iosefa o Siaosi A. Samita, e lei faauuina lava, ma o Uiliata sa talai atu le talalelei i Egelani.[8]

Ae na lagona e Polika e i ai lo latou mana e feiloai ai i Fa Uesi e pei ona poloai mai ai le Alii, ma e tatau ona latou taumafai e faataunuu.

Na ia manao i aposetolo i Kuinisi ina ia lototasi i la latou faaiuga. Ina ia faia le faigamalaga, e tatau ona latou tuua o latou aiga i se taimi na le mautinoa ai le lumanai o le ekalesia. Afai e pueina aposetolo ma fasiotia, o le a feagai o latou taitoalua ma fanau ma faigata e oo mai na o i latou lava.

I le iloaina o le tulaga pagatia, na malilie ai Osone Palate, Ioane Teila, Uilifoti Uitilafi, ma Siaosi A. Samita e fai soo se mea na manaomia e mulimuli ai i le poloaiga a le Alii.

“Ua fetalai mai le Alii le Atua,” na fai mai ai Polika ina ua uma ona latou faia la latou faaiuga. “O lo tatou tiute le usiusitai ma tuu atu le mea e tupu i Ona aao.”[9]

I le toe foi atu i le falepuipui i Liperate, o le popole mo le Au Paia ma mea leaga na faia ia i latou na faatumuina ai le mafaufau o Iosefa. I le afiafi o Mati 19, na ia maua ai ni tusi mai ia Ema, lona uso o Tona Kalo, ma le Epikopo o Paterika.[10] Na faafiafiaina o ia ma isi pagota e tusi, ae na le mafai ona ia faagaloina o ia o loo maileia i se sela palapala ao salalau solo le Au Paia ma manaomia le fesoasoani.

O le aso na taunuu mai ai tusi, na amata ai ona tusi e Iosefa ni tusi se lua i le Au Paia, ma tuu uma atu lona agaga i ai na te lei faia lava muamua i se tusi. Na faalau atu i se uso a pagota, na galue o se tusiupu, na taumafai le perofeta e lagolago le Au Paia i lo latou faavauvau.

“O ituaiga uma o amioleaga ma saua na faia ia i tatou,” na ia faamautinoa atu ia i latou, “o le a na ona fusia faatasi ai o tatou loto ma faamauina ai i latou faatasi i le alofa.”[11]

Ae e le mafai ona ia le amanaiaina masina o le sauaina na tuuina atu ai i latou i lo latou tulaga faavauvau. Na ia faitioina ia Kovana Boggs, le militeri, ma i latou o e na faatamaia le Au Paia. “Ia tuu atu lou toasa e faamumū e faasaga i o matou fili,” na ia tagi atu ai i le Alii i le tatalo, “ma, ia e tauimasui i matou i le toasa tele o lou finagalo ma lau pelu, mo sese ua faia ia te i matou!”[12]

Ae ui i lea, na iloa lava e Iosefa, ua le na o o latou fili na sese. O nisi o le Au Paia, e aofia ai taitai o le ekalesia, na taumafai e ufiufi a latou agasala, faamalie lo latou faamaualuga ma le manao, ma faaaoga le faamalosi e uunai ai isi ia usitai ia i latou. Na latou soona faaaoga lo latou mana ma tofiga i totonu o le Au Paia.

“Ua tatou aoao e ala i mea faanoanoa e tutupu mai,” na fai atu ai Iosefa i lalo o le uunaiga, “e faapea o le natura ma le uiga o le toeitiiti lava o tagata uma, o le vave lava latou te maua ai sina pule itiiti, e pei ona latou manatu i ai, e vave lava ona latou amata le faaaogaina o le pulega amioletonu.”[13]

O Au Paia amiotonu na tatau ona faatino i luga o mataupu faavae e maualuluga atu. “E leai se mana po o se aafiaga e mafai pe tatau ona faatumauina ona o le perisitua,” na folafola mai ai le Alii, “na o i le faatauanau, i le tali-tiga, i le agamaualalo ma le agamalu, ma le alofa faamaoni.” O i latou na taumafai e fai isi mea e ese atu na le maua le Agaga ma le pule e faamanuia ai olaga o isi i le perisitua.[14]

Ae, na tagi atu pea Iosefa mo le Au Paia le sala. ”Le Alii e,” na ia augani atu ai, “o le a le umi latou te mafatia ai i nei sese ma sauaga lē tusa ai ma le tulafono, ae lei faamaluluina lou finagalo ia te i latou, ma uunaia ai lou loto i le agaalofa ia te i latou?”[15]

“Lo’u atalii e, ia filemu lou agaga,” na tali mai ai le Alii. “O lou tiga ma ou puapuaga o le a nao sina minute laitiiti; ma ona oo lea, afai e te talitalia lelei, o le a faaeaina oe e le Atua i lugā; o le a e manumalo i ou fili uma.”[16]

Na faamautinoa atu e le Alii ia Iosefa faapea e le o faagaloina lava o ia. “Afai e tatala faamaga lautele mai e auvae lava o seoli le gutu ia te oe,” na tau atu e le Alii ia Iosefa, “ia e iloa, loʼu atalii e, o nei mea uma e te maua ai le poto masani, ma o le a avea mo ou lelei.”

Na faamanatu atu e le Faaola ia Iosefa faapea e le mafai ona puapuagatia le Au Paia e sili atu nai lo Ia. E alofa o Ia ia i latou ma e mafai ona faaiuina lo latou tiga, ae na Ia filifili e puapuagatia i faigata faatasi ma i latou, e tauave o latou faavauvau ma faanoanoa o se vaega o Lana taulaga togiola. O lena ituaiga puapuagatia na faatumuina ai o Ia i le alofa mutimutivale, ma tuuina atu ia te Ia le mana e fesoasoani ai ma faamamaina i latou uma o e liliu atu ia te ia i o latou tofotofoga. Na Ia uunaia Iosefa ia tumau pea ma folafola atu o le a le tuulafoaia lava o ia.

“Ua iloa ou aso, ma o ou tausaga o le a lē faitauina itiiti mai,” na faamautinoa atu ai le Alii ia te ia. “O lea, aua le mata’u i mea e mafai ona fai e tagata, aua o le a faatasi le Atua ma oe e faavavau ma faavavau lava.”[17]

Ao fetalai atu le filemu o le Alii ia Iosefa i le falepuipui, na tumutumu atu ma le vaivai Heber Kimball ma isi Au Paia i Misuri i le falefaamasino maualuga o le setete ina ia tatala mai le perofeta. Na foliga alofa faamasino i talosaga a Heber, ma o nisi na oo lava ina fesiligia le talafeagai faaletulafono o le falepuipui o Iosefa, ae na latou iu lava ina mumusu e fai se mea i le mataupu.[18]

I le lotovaivai, na toe foi atu ai Heber i Liperate e lipoti atu ia Iosefa. Na le faatagaina o ia e leoleo i totonu o le sela, o lea na ia tu ai i fafo o le faamalama o le falepuipui ma valaau atu i lalo i ana uo. Na ia faia le mea sili, na ia fai atu ai, ae lei faia ai se eseesega.

“Ia fiafia pea,” na toe valaau atu ai Iosefa, “ma aveese le Au Paia i le vave e mafai ai.”[19]

Na alu faalilolilo atu Heber i Fa Uesi i ni nai aso talu ai, ma le faaeteete i le tulaga lamatia na i ai pea i le eria. E ese mai i ni nai taitai ma ni nai aiga, na gaogao le aai. Na o ese le aiga o Heber lava ia i le lua masina na muamua atu, ma e lei faalogo lava o ia i se tala mai ia i latou. Ao ia mafaufau e uiga ia i latou ma pagota ma i latou na puapuagatia ma feoti i lima o le au faatupu faalavelave, na ia lagonaina le lotovaivai ma le tuuatoatasi. E pei lava o Iosefa, na ia naunau lava ia iu ia na puapuaga.

Ao mafaufau Heber e uiga i lo latou tulaga pagatia, ma le le faamanuiaina o ia ia tatalaina Iosefa, na faatumuina o ia i le alofa ma le agaga faafetai i le Alii. Na faamafolafola se fasi pepa i luga o lona tulivae, ma ia faamaumau ai lagona na oo mai ia te ia.

“Manatua o loo ou i ai faatasi ma oe, e oo lava i le iuga,” na ia faalogo atu o fetalai mai ai le Alii. “O le a i ai lou Agaga i lou loto e aoao oe i mea filemu o le malo”

Na tau atu e le Alii ia te ia ia aua le popole e uiga i lona aiga. “O le a ou fafagaina i latou ma faalavalava i latou, ma faia ni uo mo i latou,” na Ia folafola atu ai. “O le a i ai le filemu i o latou luga e faavavau, pe afai o le a e faatuatua ma alu atu e talai lau talalelei i atunuu o le lalolagi.”[20]

Ina ua uma ona tusitusi Heber, na filemu lona loto ma lona mafaufau.

Ina ua uma ona fetalai atu le Alii ia te ia i le sela pogisa, ma le faavauvau, na le toe fefe loa Iosefa faapea na tuulafoai o ia e le Atua ma le ekalesia. I tusi ia Eteuati Paterika ma le Au Paia, na ia molimau atu ma le lototele i le galuega o aso e gata ai. “Atonu e masua mai le ita tele o Seoli e pei o le lava ua mu o le mauga o Vesuvius,” na ia folafola mai ai, “ae ui i lea e tumau pea le faa-Mamona.” Sa ia mautinoa lenei mea.

“O le Upumoni o le faa-Mamona,” na ia folafola atu ai. “O le Atua lava e ona lenei tusi. O Ia o lo tatou talita. Na ala mai ia te Ia lo tatou mauaina o lo tatou fanau mai. O Lona siufofoga na valaauina ai i tatou i se tisipenisione o Lana talalelei i le amataga o le atoatoaga o taimi.”[21]

Na uunaia le Au Paia ia tusia se faamaumauga aloaia o measese na latou puapuagatia ai i Misuri ina ia mafai ona latou tuuina atu i le peresitene o le Iunaite Setete ma isi taitai o le malo mo se iloiloga. Na ia talitonu o le tiute lea o le Au Paia o le sailia o le taui faaletulafono mo a latou mea na leiloloa.

“Ia tatou faia ai ma le fiafia mea uma ua i ai i lo tatou mana,” na ia fautua mai ai, “ona mafai lea ona tatou tutu, ma le mautinoa atoatoa, e vaai i le faaolataga a le Atua, ma mo lona aao e faaali mai.”[22]

I ni nai aso talu ona auina atu e Iosefa ana tusi, na tuua ai e Iosefa ma ona uso a pagota le falepuipui ina ia tutu i luma o se aufaamasino toatele i Kalatini. A e latou te lei tuumuli, na tusi atu e Iosefa se tusi ia Ema. “Ua ou fia vaai ia Feterika laitiiti, Iosefa, Iulia, ma Alesana,” na ia tusia. “Tau atu ia i latou e alofa Tama ia i latou i se alofa atoatoa, ma o loo ia faia mea uma na te mafaia ia alu ese mai ai i le au faatupufaalavelave, ae alu atu ia i latou.”[2]

Ina ua taunuu atu pagota i Kalatini, sa fai se inuga a nisi o loia i le potu, ao femiomio solo i fafo se anoano o tamaloloa, o loo autilo mai i faamalama ma le paie. O le faamasino i le laulau na galue o se loia e faasalaina le Au Paia i le faamasinoga ia Novema.[24]

I le mautinoa ai o le a latou le mauaina se faamasinoga talafeagai i le Itumalo o Tavesi, na fesili ai Iosefa ma isi pagota mo se suiga o le nofoaga. Na taliaina le latou talosaga, ma na malaga atu loa pagota mo se falefaamasino i se isi itumalo faatasi ma se leoleo ma ni leoleo fou e puipuia e toafa.[25]

Na agaalofa leoleo i pagota ma faia lelei i latou ao latou malaga i le nofoaga fou.[26] I Kalatini, na maua ai e Iosefa lo latou faaaloalo e ala i le malo i se tagata e sili ona malosi o i latou i se taaloga piiga malie.[27] Na suia foi le manatu o tagata lautele e uiga i le Au Paia. O nisi tagata Misuri na amata ona le fiafia i le poloaiga a le kovana o le faaumatiaga ma na naunau lava e faagalo le mataupu atoa lava ae tuuese atu loa pagota.[28]

O le aso na latou tuua ai le Itumalo o Tavesi, na malolo ai tamaloloa i se nofoaga malolo, ma na faatau e pagota ni uisiki mo a latou leoleo. Mulimuli ane i lena po, na agai atu ai le leoleo i pagota. “O le a ou matuai inuina lava le pia ma alu e moe,” na ia tau atu ia i latou, “ma mafai ai loa ona outou faia soo se mea tou te loto i ai.”

Ao onana le leoleo ma le toatolu o le au leoleo, na faanofoa e Iosefa ma ana uo solofanua e lua faatasi ai ma le fesoaosoani a le isi leoleo ma agai atu loa i sasae i le po.[29]

E lua aso mulimuli ane, ao sosola atu Iosefa ma isi pagota i le saogalemu, o le toalima o aposetolo na amata ona agai atu i le isi itu, ma kolosi atu le Misisipi agai i Fa Uesi. Na tietie Polika Iaga, Uilifoti Uitilafi, ma Osone Palate i le tasi taavale solofanua, ao Ioane Teila ma Siaosi A. Samita na tietie faatasi ma Alefeso Cutler, lea na avea ma taitai kamuta o le malumalu, i se isi taavale solofanua.

Na latou vave malaga e kolosi le fanua laugatasi, ma le naunau ia taunuu i Fa Uesi i le aso atofaina. I luga o le ala, na latou fetaui ai ma le aposetolo o Ioane Page, lea na siitia atu ma lona aiga i sasae mai Misuri, ma na tauanauina o ia e faatasi atu ma i latou.[30]

I le mavae ai o le fitu aso i le ala, na ulufale atu loa aposetolo i Fa Uesi i le po o le masina susulu o Aperila 25. Ua amata ona tutupu vao i luga o ona auala gaogao, ma na filemu mea uma. O Heber Kimball, lea na toe foi atu i Fa Uesi ina ua iloaina le solaaga a Iosefa, na oso mai lona nofoaga na lafi ai ma faafeiloaia i latou i le taulaga.

Na faaaluina e tamaloloa ni nai itula faatasi. Ona, ao susulu atu le la i le tafailagi i sasae, na latou tietie atu i le faatafafa o le taulaga ma savavali faatasi atu ma ni nai Au Paia o e na totoe i le aai agai i le tulaga o le malumalu. O iina na latou usu ai se viiga ma na tulei atu e Alefeso se maa lapoa i le tulimanu i le itu i sautesasae o le tulaga o le malumalu, ma faataunuu ai le poloaiga a le Alii ina ia amata ona faataatia le faavae o le malumalu.[31]

Sa alala Uilifoti i se nofoaga i luga o le maa ao faia e aposetolo se lio faataamilo ia te ia. Sa latou tuu o latou aao i luga o lona ao, ma na faauuina o ia e Polika i le tofi aposetolo. Ina ua uma, na sui atu Siaosi ia Uilifoti i luga o le maa ma na faauuina foi.

I le iloaina ua uma mea na tatau ona latou faia, na punonou ao o aposetolo ma feauauai ona tatalo i le malamalama o le taeao. Ina ua uma, na latou usuina le “Atamu-onai-Amani,” o se viiga na taulai atu i le Afio Mai Faalua o Iesu Keriso ma le aso o le a salalau atu ai le filemu o Siona i le fanua laugatasi o Misuri ua malepelepe i le taua ma faatumu ai le lalolagi.

Ona toe fuli lea e Alefeso le maa i le mea na ia maua ai, ma tuua le faavae i aao o le Alii seia oo i le aso o le a Ia saunia ai se ala mo le Au Paia e toe foi atu ai i Siona.[32]

O le aso na sosoo ai, na tietie atu ai aposetolo i le tolusefulu lua maila ia maua atu aiga mulimuli o loo tauivi e tuua Misuri. Na latou faamoemoe e malaga vave ese atu mo Peretania Tele. Ae na latou mananao ia toe faatasia muamua ma e pele ia i latou i Ilinoi ma faamautu i latou i le nofoaga fou e faapotopoto i ai, po o fea lava o le a i ai.[33]

I le vaitaimi lava lea, na taunuu mai ai se vaa laupasese i Kuinisi ma na o mai i le matafaga ni nai pasese lavalava masaesae. O se tasi o i latou—o se tamaloa paepae, paee—na fai se pulou taumata lautele ma se peleue lanumoana faatasi ma se kola e tu i luga lena na nana ai ona foliga e lei selea. O lona ofuvae masaesae na sulu i totonu o ni seevae faigaluega ua pala.[34]

O Timiniko Huntington, o se na avea muamua ma leoleo i totonu o le Au Paia i Fa Uesi, na tilotilo atu i le tagata ese palapala ao pe’a ae i luga o le auvai. O se mea e foliga masani e uiga i foliga o le tamaloa ma le ala na ia savali ai na tosina ai le vaai a Timiniko. Ae na le mafai ona ia fai atu pe aisea seia toe tilotilo lelei atu.

“O oe lena, Uso Iosefa?” na ia valaau atu ai.

Na sisii i luga lima o Iosefa e faafilemu ai lana uo. “Aua le pisa!” na ia fai atu ai ma le faaeteete. “O fea lo’u aiga?”[35]

Talu mai le latou solaaga, na faaeteete lava Iosefa ma isi pagota ma na lalafi mai le tulafono, ma mulimuli i alatua o le Misisipi agai i le Vaitafe o le Misisipi ma le saolotoga na faatalitali mo i latou i le isi itu, i fafo atu o le malosi o puleaga a Misuri.[36]

I le faateia pea e vaai i le perofeta, na faamatala atu e Timiniko o loo nonofo Ema ma tamaiti e fa maila i fafo atu o le taulaga.

“Ave a’u i lo’u aiga i le vave e te mafaia,” na fai atu ai Iosefa.

Na tietie atu Timiniko ma Iosefa i le aiga i Kilivilani, i le mulimuli atu i alatua i le taulaga ina ia aloese mai le vaaia e nisi. Ina ua latou taunuu, na oso i lalo Iosefa ma tamoe atu i le fale.

Na tu mai Ema i le faitotoa ma na iloaina vave lava o ia. Na amata ona ia momoe atu ma opo mai o ia i le afa o le ala i le pa.[37]

Faamatalaga

1. ◀ Tagai Jessee, “Walls, Grates and Screeking Iron Doors,” 26; and Baugh, “Joseph Smith in Northern Missouri,” 329.

2. ◀ Hyrum Smith, Diary, Oct. 29, 1838–Feb. 5, 1839; Report, Saints’ Herald, Aug. 2, 1884, 490; “Part 3: 4 November 1838–16 April 1839,” i le JSP, D6:276; Joseph Smith to Isaac Galland, Mar. 22, 1839, i le JSP, D6:379; Sidney Rigdon, Testimony, July 1, 1843, [22]–[23], Nauvoo, IL, Records, Church History Library.

3. ◀ Hyrum Smith, Diary, Mar. 18 and 31, 1839; Apr. 3, 1839; Hyrum Smith, Testimony, July 1, 1843, 22, Nauvoo, IL, Records, Church History Library; Joseph Smith to Isaac Galland, Mar. 22, 1839, i le JSP, D6:380; tagai foi Jessee, “Walls, Grates and Screeking Iron Doors,” 28.

4. ◀ Hyrum Smith to Mary Fielding Smith, Mar. 16, 1839, Mary Fielding Smith Collection, Church History Library; Jessee, “Walls, Grates, and Screeking Iron Doors,” 30–31.

5. ◀ Tagai Joseph Smith and Others to the Church and Edward Partridge, Mar. 20, 1839, i le JSP, D6:361–62.

6. ◀ Joseph Smith and Others to the Church and Edward Partridge, Mar. 20, 1839, i le JSP, D6:362; Mataupu Faavae ma Feagaiga 121:1–2; tagai foi Salamo 44:23–24; 77:6–9.

7. ◀ Woodruff, Journal, Apr. 17, 1839; Mataupu Faavae ma Feagaiga 118:5 (Revelation, July 8, 1838–A, i le josephsmithpapers.org); Historian’s Office, Brigham Young History Drafts, 21.

8. ◀ Tagai Historical Introduction to Letter to Heber C. Kimball and Brigham Young, Jan. 16, 1839, i le JSP, D6:311–12.

9. ◀ Historian’s Office, Brigham Young History Drafts, 21. O le uluai punaoa o loo i le gagana tuanai: “The Lord God had spoken … it was our duty to obey, and leave the event in his hands.”

10. ◀ Edward Partridge to Joseph Smith and Others, Mar. 5, 1839, i le JSP, D6:326–31; Don Carlos Smith and William Smith to Joseph Smith, Mar. 6, 1839, i le JSP, D6:331–34; Emma Smith to Joseph Smith, Mar. 7, 1839, i le JSP, D6:338–40; Historical Introduction to Letter from Edward Partridge, Mar. 5, 1839, i le JSP, D6:328.

11. ◀ Joseph Smith and Others to the Church and Edward Partridge, Mar. 20, 1839, i le JSP, D6:356–72; Jessee and Welch, “Joseph Smith’s Letter from Liberty Jail,” 125–45; Bray, “Within the Walls of Liberty Jail,” 256–63.

12. ◀ Joseph Smith and Others to the Church and Edward Partridge, Mar. 20, 1839, i le JSP, D6:363; Mataupu Faavae ma Feagaiga 121:5.

13. ◀ Joseph Smith and Others to Edward Partridge and the Church, circa Mar. 22, 1839, i le JSP, D6:393–94; Mataupu Faavae ma Feagaiga 121:34–39.

14. ◀ Joseph Smith and Others to Edward Partridge and the Church, circa Mar. 22, 1839, i le JSP, D6:394; Mataupu Faavae ma Feagaiga 121:41–46.

15. ◀ Joseph Smith and Others to the Church and Edward Partridge, Mar. 20, 1839, i le JSP, D6:362; Mataupu Faavae ma Feagaiga 121:1–3.

16. ◀ Joseph Smith and Others to the Church and Edward Partridge, Mar. 20, 1839, i le JSP, D6:366; Mataupu Faavae ma Feagaiga 121:7–8.

17. ◀ Joseph Smith and Others to Edward Partridge and the Church, circa Mar. 22, 1839, i le JSP, D6:395; Mataupu Faavae ma Feagaiga 122:7–9; tagai foi Alema 7:12. Autu: Liberty Jail

18. ◀ Far West Committee, Minutes, Mar. 17–18, 1839; Kimball, “History,” 99; Theodore Turley, Memoranda, circa Feb. 1845, Joseph Smith History Documents, 1839–60, Church History Library.

19. ◀ Kimball, “History,” 99; Theodore Turley, Memoranda, circa Feb. 1845, Joseph Smith History Documents, 1839–60, Church History Library.

20. ◀ Kimball, “History,” 99–100

21. ◀ Joseph Smith and Others to the Church and Edward Partridge, Mar. 20, 1839, i le JSP, D6:371.

22. ◀ Joseph Smith and Others to Edward Partridge and the Church, circa Mar. 22, 1839, i le JSP, D6:398; Mataupu Faavae ma Feagaiga 123:1–6, 13, 16–17.

23. ◀ Joseph Smith to Emma Smith, Apr. 4, 1839, i le JSP, D6:404–5.

24. ◀ Hyrum Smith, Diary, Apr. 7–8, 1839; Hyrum Smith, Testimony, July 1, 1843, 23–25, Nauvoo, IL, Records, Church History Library.

25. ◀ Bill of Damages, June 4, 1839, i le JSP, D6:504; Joseph Smith History, 1838–56, volume C-1, 921; Hyrum Smith, Testimony, July 1, 1843, 25–26, Nauvoo, IL, Records, Church History Library.

26. ◀ Hyrum Smith, Diary, Apr. 14, 1839.

27. ◀ Burnett, Old California Pioneer, 40–41; tagai foi Baugh, “Gallatin Hearing and the Escape of Joseph Smith,” 62–63.

28. ◀ Bushman, Rough Stone Rolling, 382; Leonard, Nauvoo, 38–39.

29. ◀ Hyrum Smith, Testimony, July 1, 1843, 26, Nauvoo, IL, Records, Church History Library; Hyrum Smith, Diary, Apr. [16], 1839; Joseph Smith History, 1838–56, volume C-1, 921–22; tagai foi Historical Introduction to Promissory Note to John Brassfield, Apr. 16, 1839, i le JSP, D6:422–26.

30. ◀ Historian’s Office, Brigham Young History Drafts, 21–22; Woodruff, Journal, Apr. 18, 1839.

31. ◀ John Taylor to “Dear Sir,” i le LDS Millennial Star, May 1841, 2:13; Woodruff, Journal, Apr. 26, 1839; Kimball, “History,” 102.

32. ◀ Woodruff, Journal, Apr. 26, 1839; Historian’s Office, General Church Minutes, Apr. 26, 1839; Collection of Sacred Hymns, 29–30; tagai foi “Adam-ondi-Ahman,” Hymns, no. 49. Autu: Zion/New Jerusalem

33. ◀ Woodruff, Journal, Apr. 27, 1839.

34. ◀ Dimick B. Huntington, Statement, circa 1854–56, Joseph Smith History Documents, 1839–60, Church History Library; Joseph Smith, Journal, Apr. 22–23, 1839, i le JSP, J1:336.

35. ◀ Dimick B. Huntington, Statement, circa 1854–56, Joseph Smith History Documents, 1839–60, Church History Library.

36. ◀ Joseph Smith History, 1838–56, volume C-1, 922.

37. ◀ Dimick B. Huntington, Statement, circa 1854–56, Joseph Smith History Documents, 1839–60, Church History Library; Joseph Smith, Journal, Apr. 22–23, 1839, i le JSP, J1:336; Joseph Smith History, 1838–56, volume C-1, 924.

Vaega 4

Atoaga o Taimi

Aperila 1839--Fepuari 1846

Ia fausia lenei fale mo lo’u igoa, ina ia mafai ona ‘Ou faaali atu ai i totonu a’u sauniga i lo’u nuu; ua Ou manatu ua tatau ona faaali atu i la’u ekalesia mea sa taofi natia mai luma atu o le faavaega o le lalolagi, o mea e faatatau i le tisipenisione o le ‘atoaga o taimi.

Mataupu Faavae ma Feagaiga 124:40-41

Mataupu 34

Fausia se Aai

I le faaiuga o Aperila 1839, i ni nai aso ina ua toe faatasia ma le Au Paia, sa tietie atu i matu Iosefa e vaai fanua sa mananao taitai o le ekalesia e faatau i totonu ma autafa o Komese, o se taulaga e lima sefulu maila le mamao mai i Kuinisi. Mo se taimi muamua i le silia ma le ono masina, sa malaga ai le perofeta e aunoa ma ni leoleo faaauupegaina po o se taufaamatau o vevesi i ona luga. Ua iu lava ina i ai o ia i le lotolotoi o uo, i se setete e talia ai e tagata le Au Paia ma na foliga mai na faaaloalo i o latou talitonuga.

Ao i ai i totonu o le falepuipui, sa tusi atu Iosefa i se tamaloa sa faatau eseina ni fanua i autafa o Komese, ma faaali atu le manao e faamautu le ekalesia iina. “Afai ua leai se tasi na te lagona le manao faapitoa i le faatauina,” na fai atu ai Iosefa ia te ia, “o le a matou faatauina mai ia oe.”[1]

Ae ui i lea, ina ua mavae le toilalo o Fa Uesi, sa fesiligia e le toatele o le Au Paia le atamai o le faapotopoto i se eria se tasi. Na mafaufau Eteuati Paterika po o le auala sili e aloese mai ai i faafitauli ma maua ai mea e manaomia mo e matitiva o le faapotopoto i ni nuu laiti e taapeape solo i le atunuu.[2] Ae sa iloa e Iosefa e le i aveesea e le Alii Lana poloaiga mo le Au Paia ia faapotopoto.

I le taunuu atu i Komese, sa ia vaai i se laugatasi faataufusi e siisii lemu i luga i se matie togavaoa e iloa atu ai se pioga lautele o le Vaitafe o Misisipi. Sa na o ni nai fale taitasi na i ai i le eria. I le isi itu o le vaitafe i le Teritori a Aioua, e latalata i se taulaga e taua o Moneterose, sa tutu ai ni fale tuufua a le ami i ni isi fanua o loo avanoa mo le faatauina.

Sa talitonu Iosefa e mafai e le Au Paia ona fausiaina ni siteki ola o Siona i lea eria. Sa i ai fanua sili atu ona lelei na ia vaai i ai nai loo lena fanua, ae o le Vaitafe o Misisipi sa mafai ona femalagaai ai e tau lava i le sami, e avea ai Komese o se nofoaga lelei mo le faapotopotoina o le Au Paia mai fafo ma faatu ai ni pisinisi e maua ai tupe. O le eria foi sa lei nofoia tele.

E ui i lea, o le faapotopotoina o le Au Paia iina e ono lamatia. Afai e ola le ekalesia, e pei ona faamoemoe Iosefa o le a tupu, e mafai ona faapopoleina o latou tuaoi ma faasagatau mai ia i latou, e pei ona faia e tagata i Misuri.

Sa tatalo Iosefa. “Le Alii e, se a le mea e te finagalo i ai ou te faia?”

“Fausia se aai,” na tali mai ai le Alii, “ma valaaulia la’u Au Paia i lenei nofoaga.”[3]

I lena tautotogo, sa siitia atu ai Uilifoti ma Fipe Uitilafi i fale a le ami i Monetorose. I o la tuaoi fou sa i ai Polika ma Maria Ane Iaga ma Osone ma Sara Palate. Ina ua uma ona faamautu o latou aiga, sa fuafua loa aposetolo e toatolu e o i la latou misiona mo Peretania faatasi ma isi o le korama.[4]

Na vave lava ae faitau afe le Au Paia ua siitia atu i le nofoaga fou e faapotopoto ai, ma faatutu faleie po o le nonofo i taavale solofanua ao latou galulue e fausia ni fale, sueina meaai ma lavalava, ma faamama fanua faifaatoaga i itu uma o le vaitafe.[5]

Ao tuputupu ae le nuu fou, sa fono soo le Toasefululua ma Iosefa, lea sa aoaoina atu ma le malosi fou ao ia faasaunia i latou mo la latou misiona.[6] Na aoao atu le perofeta e le faaalia lava se mea e le Atua ia te ia Na te le faaalia atu foi i le Toasefululua. “E oo i le Au Paia pito itiiti lava e mafai ona ia iloa mea i le vave e mafai ai ona ia iloa,” na fai atu ai Iosefa.[7]

Na ia faatonuina i latou i uluai mataupu faavae o le talalelei, le Toetu ma le Faamasinoga, ma le fausiaina o Siona. I le manatuaina o le le faamaoni a aposetolo tuai, na ia uunaia foi i latou ia faamaoni. “Vaai nei outou le faamaoni i le lagi,” na ia fai atu ai, “ia aua nei outou le faamaoni ia Iesu Keriso, ia aua nei outou le faamaoni i o outou uso, ma ia aua nei outou le faamaoni i faaaliga a le Atua.”[8]

E tusa o le taimi lea, sa faaalia ai e Osone Hyde se manaoga e toe fia auai i le Korama o le Toasefululua, ua maasiasi na ia tuuina i lalo Iosefa i Misuri ma tuulafoaiina le Au Paia. I le fefe nei le toe faamaoni foi Osone ia i latou pe a oo mai le isi faigata, sa le manao ai Sini Rikitone e toe faaee lona tofi faaaposetolo. O Iosefa, e ui i lea, sa toe taliaina o ia ma toe fuatai lona tulaga i totonu o le Toasefululua.[9] Ia Iulai, sa sola mai ai Pale Palate mai le falepuipui i Misuri ma toe faatasia ma le au aposetolo.[10]

O le taimi lea na faatupulaia ai le tele o le namu mai fanua faataufusi e uina tagata fou, ma sa toatele le Au Paia na maua i fiva malaria matautia ma oso ai le maalili e tetete ai ponaivi. O le toatele o le Toasefululua ua mamai tele na faigata ai ona tuua mo Peretania.[11]

I le taeao o le Aso Gafua, Iulai 22, sa faalogo Uilifoti i le leo o Iosefa i fafo o lona fale: “Uso Uitilafi, mulimuli mai ia te au.”

Sa laa atu Uilifoti i fafo ma iloa atu Iosefa o tutu mai ma se vaega o tamaloloa. I le taeao atoa sa latou faasolo ai mai i lea fale i lea fale, lea faleie i lea faleie, na uuina le lima o le mai ma faamalolo i latou. Ina ua uma ona faamanuia le Au Paia i Komese, sa latou o i se vaa i le isi itu o le vaitafe e faamanuia le Au Paia i Moneterose.[12]

Sa savavali Uilifoti faatasi ma i latou i le isi itu o le faatafafa o le nuu i le fale o lana uo o Elia Fordham. O mata o Elia na uliuli ma lona tino ua pei o le efuefu. O lona toalua, o Ana, sa tagi ao ia saunia ona ofu e tanu ai.[13]

Sa agai atu Iosefa ia Elia ma uu lona lima. “Uso Fordham,” na ia fesili atu ai, “e leai ea sou faatuatua e faamaloloina ai?”

“Ou te fefe ua tuai tele,” na ia fai mai ai.

“E te le talitonu ea o Iesu o le Keriso?”

“Ou te talitonu, Uso Iosefa.”

“Elia,” na fai atu ai le perofeta, “ou te poloaiina oe, i le suafa o Iesu le Nasareta, ia tulai ma ia atoatoa.”

Na pei e lulu e upu le fale. Na tulai Elia mai lona moega, ua toe foliga malosi. Na fai ona ofu, fesili mo se meaai, ma mulimuli atu i fafo ia Iosefa e fesoasoani e auauna atu i isi e toatele.[14]

Mulimuli ane i lena afiafi, sa maofa Fipe Uitilafi ina ua asiasi atu ia Elia ma Ana. I ni nai itula na muamua atu, sa leai se faamoemoe o Ana mo lona toalua. Ao lea ua fai mai Elia ua ia lagona ua lava lona malosi e galue ai i lana togalaau aina. Sa leai se masalosalo o Fipe o lona faamalologa o le galuega o le Atua.[15]

O taumafaiga a Iosefa ia faamanuia ma faamalolo e mamai sa lei muta ai le pipisi o le faamai i Komese ma Moneterose, ma sa maliliu nisi o le Au Paia. Ao maliliu ai isi tagata e toatele, sa popole Sina Huntington e sefulu-valu-tausaga nei faavaivai ai foi lona tina i lea mai.

Sa tausi e Sina lona tina i aso uma, ma faalagolago atu i lona tama ma ona tuagane mo le fesoasoani, ae e lei umi ae mamai uma le aiga atoa. Sa asia e Iosefa i latou mai i lea taimi i lea taimi, e vaai po o lea se mea e mafai ona ia faia mo le aiga pe faia ia sili atu le lagolelei o le tina o Sina.

I se tasi aso, na valaau atu ai le tina o Sina mo ia. “Ua oo mai lo’u taimi e oti ai,” na ia fai atu ai ma le vaivai tele. “Ou te le’o fefe.” Sa ia molimau atu ia Sina e uiga i le Toetu. “O le a ou toetu mai ma le manumalo pea afio mai le Faaola ma e amiotonu e fetaiai ma le Au Paia i luga o le fogaeleele.”

Ina ua maliu lona tina, sa lofituina Sina i le faavauvau. I le iloaina o le mafatia o le aiga, sa faaauau pea ona asia e Iosefa i latou.[16]

I se tasi asiasiga a Iosefa, sa fesili ai Sina ia te ia, “Pe o le a ou iloaina lo’u tina o lo’u tina pe a ou alu i le isi itu?”

“E sili atu nai lo o lena,” na ia fai atu ai, “o le a lua fetaui ma talanoa ma lou Tina e faavavau, le faletua o lou Tama o i le Lagi.”

“Pe i ai ea la so’u Tina o i le Lagi?” Sa fesili atu ai Sina.

“E mautinoa lava e i ai sou Tina,” sa fai atu ai Iosefa. “E faapefea ona maua e se Tama Lona faalagina sei vagana ai e iai se Tina e faasoaina lena tulaga faamatua?”[17]

I le amataga o Aokuso, sa malaga ese ai Uilifoti mo Egelani faatasi ma Ioane Teila, o aposetelo muamua na o i le misiona fou. I lena taimi, sa maitaga ai Fipe mo se isi pepe, ma o le toalua o Ioane, o Leonora, ma lana fanau e toatolu sa mamai i le fiva.[18]

O Pale ma Osone Palate isi aposetolo na sosoo ai na malaga ese, e ui ina faanoanoa pea Osone ma Sara mo le la tama teine, o Litia, lea na maliu i le nao o le sefulu tasi aso na muamua atu. O Maria Ana Palate, le toalua o Pale, sa faatasi atu i aposetolo i le misiona, ma sa ia malaga ese atu ma i latou. O Siaosi A. Samita, o le aposetolo laitiiti ai lava, sa mai lava ao amata lana misiona, ma tolopo ai lana faaipoipoga i lana uo na faamau i ai, o Patisepa Bigler.[19]

Sa faatofa atu Maria Ana Iaga ia Polika i le ogatotonu o Setema. Sa toe mai foi o ia, ae sa ia naunau ia faia le mea na manaomia ai o ia. Sa mai foi Maria Ana ma na itiiti sana tupe na i ai e tausi ai le la fanau e toalima ao toesea Polika, ae sa ia manao ia te ia ia faia lona tiute.

“Alu ma faataunuu lau misiona, ma o le a faamanuia oe e le Alii,” na ia fai atu ai. “O le a ou faia le mea sili ou te mafaia mo a’u ma tamaiti.”[20]

I ni nai aso talu ona malaga ese Polika, sa faalogo ai Maria Ana sa na o le fale o Kimball le mamao na ia alu ai, i le isi itu o le Misisipi, ao lei matapogia i le vaivai. Sa vave ona ia alu atu i le isi itu o le vaitafe e tausi o ia seia oo ina malosi lelei o ia e malaga.[21]

I le fale o le au Kimball, sa maua atu ai e Maria Ana ia Vilate o mai i le moega ma lana fanau tama e toalua, ae tuua ai nao le la tama tama e fa-tausaga e amoina fagu vai mamafa mai le vaieli. Sa mai tele Heber e tu i luga, ae sa ia naunau e malaga ese faatasi ma Polika i le aso na sosoo ai.

Sa tausi e Maria Ana Polika seia oo ina taunuu atu le taavale solofanua i le taeao. Ao tu i luga Heber e alu, sa ia foliga faanoanoa. Sa ia fusi ia Vilate, lea sa taoto i le moega ma tetete i le fiva, ona faatofa lea i lana fanau ma oso tautevateva i totonu o le taavale solofanua.

Sa taumafai e aunoa ma se manuia Polika ia foliga maloloina ao ia faatofa atu ia Maria Ana ma lona tuafafine o Fanny, o e na uunaia o ia ia nofo seia toe malosi.

“Ou te lei malosi lava muamua faapea i lou olaga,” na ia fai atu ai.

“E te pepelo,” na fai atu ai Fanny

Sa oso Polika ma le faigata i totonu o le taavale solofanua ma nofo i autafa o Heber. Ao taavale atu le taavale solofanua i lalo o le matie, sa le lelei le lagona o Heber e uiga i le tuua o lona aiga ao latou mamai tele. Sa ia liliu atu i le ave taavale solofanua ma fai atu ia te ia e taofi. “E faigata tele lenei mea,” na ia fai atu ai ia Polika. “Ina ta tutu ia i luga ma avatu se faamalosiaga ia i latou.”

I tua i le fale, o se pisa mai fafo na faateia ai Vilate mai lona moega. I le tautevateva atu ai i le faitotoa, sa ia faatasi atu ia Maria Ana ma Fanny, o e na vaavaai atu i se mea e le mamao ese atu. Sa vaai atu foi Vilate, ma sa ataata ona foliga.

O Polika ma Heber, o loo tutu i tua o le taavale solofanua ma faalagolago le isi i le isi. “Malo! Malo!” sa feei mai ai tamaloloa, ma talotalo mai o la pulou i le ea. “Malo mo Isaraelu!”

“Tofa!” na valaau atu ai fafine. “Ia faamanuia oulua e le Atua!”[22]

Ao malaga ese atu aposetolo mo Peretania, o Au Paia i Ilinoi ma Aioua sa tuufaatasia ni faamatalaga e auiliili ai sauaga ia i latou i Misuri, e pei ona faatonuina ai i latou e Iosefa e fai ao i ai o ia i le falepuipui. E oo atu i le tautoulu, ua aoina mai e taitai o le ekalesia le faitau selau o ia faamatalaga ma saunia se tusi talosaga aloaia. O le aofaiga, sa talosaga atu le Au Paia mo le sili atu ma le lua miliona tala e totogi ai fale, fanua, mea fafaga ma isi meatotino na leiloloa. Sa fuafua Iosefa e ave e ia lava ia talosaga i le peresitene o le Iunaite Setete ma le Konekeresi.

Sa mafaufau Iosefa ia Peresitene Matini Van Buren o se tamaloa o le setete e tofa-lelei—o se na te lagolagoina malosi aia tatau o tagatanuu. Sa faamoemoe Iosefa o le peresitene ma isi faitulafono i Uosigitone, DC, o le a faitau e uiga i puapuagatia o le Au Paia ma ioe e totogi i latou mo a latou fanua ma meatotino na leiloloa i Misuri.[23]

Ia Novema 29, 1839, ina ua malaga mai i le toeitiiti afe maila mai lona fale i Ilinoi, sa taunuu Iosefa i le faitotoa pito i luma o le fale o le peresitene i Uosigitone. I ona autafa na i ai lana uo ma le faufautua faaletulafono, o Elia Higbee, ma Ioane Reynolds, o se sui o le konekeresi mai Ilinoi.[24]

Sa faafeiloai i latou e le leoleo faitotoa i le faitotoa ma faailo mai latou te o atu i totonu. E lei leva ona toe faafouina totonu o le maotatele, ma sa maofa Iosefa ma Elia i le matagofie o ona potu, sa eseese mamao ma fale malepelepe o le Au Paia i Sisifo.

Sa taitai atu i latou i se potu pito i luga o loo talanoa ai Peresitene Van Buren ma ni tagata asiasi. Ao latou faatali i fafo o le faitotoa, ma le tusi talosaga ma le tele o tusi faafeiloai i ona lima, sa fai atu Iosefa i le sui o le Konekeresi o Reynolds e faailoa faafaigofie lava o ia o se “Au Paia o Aso e Gata Ai.” Sa foliga faateia le sui o le Konekeresi ma ataata i lana talosaga, ae na ia malie mai e fai e pei ona manao ai Iosefa. E ui i le le naunau e fesoasoani i le Au Paia, sa iloa e le sui o le Konekeresi o Reynolds e mafai e o latou fuainumera tetele ona aafia ai tulaga faalemalo i Ilinoi.[25]

Sa lei mafaufauina e Iosefa e feiloai ma le peresitene i se vaevaega laitiiti tele. Ina ua ia tuua Ilinoi ia Oketopa, sa ia fuafua e taitai Sini Rikitone i nei fonotaga. Ae sa mai tele Sini e malaga ma sa malolo ao faimalaga mai i le ala.[26]

Na iu lava ina matala mai faitotoa o le potu o le peresitene, ma sa ulufale atu loa tamaloloa e toatolu i le potu. E pei o Iosefa, o Matini Van Buren o se atalii o se faifaatoaga Niu Ioka, ae o ia o se tamaloa matua mamao lava, e puupuu lapoa, ma e tau paepae ma se lauulu mafiafia sina e soo ai le tele o ona foliga.

E pei ona folafolaina, sa faailoa atu e le sui o le Konekeresi o Reynolds Iosefa o se Au Paia o Aso e Gata Ai. Sa ataata le peresitene i lea igoa fou ma lulu le lima o le perofeta.[27]

Ina ua uma ona feiloai atu i le peresitene, sa tuuina atu i ai e Iosefa tusi faafeiloai ona faatalitali lea. Sa faitau e Van Buren ma faanonou. “Fesoasoani ia te outou?” na ia fai atu ai ma le le ano i ai. “E mafai faapefea ona ou fesoasoani ia te outou?”[28]

Sa le iloa e Iosefa se tala e fai atu.[29] Sa ia lei manatu e vave ona faatea ese latou e le peresitene faapena. Sa la augani atu ma Elia i le peresitene ina ia faitau e uiga i mafatiaga o le Au Paia ao lei filifili e faafitia a laua talosaga.

“E le mafai ona ou faia se mea mo oulua, alii,” na fai mai ai pea le peresitene. “Ana faapea o au o oulua, o le a ou alu faasaga i le setete atoa o Misuri, ma o le a faasagatau mai lena setete ia au i le isi faiga palota.”[30]

Ma le faanoanoa tele, sa tuua e Iosefa ma Elia le maotatele ma tuuina atu le la tusi talosaga i le Konekeresi, ma le iloa o le a faitau vaiaso faatoa mafai ona iloilo ma talanoaina e lesitala.[31]

Ao laua faatali, sa filifili Iosefa e asiasi i paranesi i le itu i sasae o le ekalesia. O le a ia talai atu foi i Uosigitone ma taulaga ma aai lata ane.[32]

Sa taunuu Uilifoti Uitilafi ma Ioane Teila i Livapulu, Egelani, ia Ianuari 11, 1840. O le malaga muamua lea a Uilifoti i Egelani, ae o Ioane ua toe i ai faatasi ma aiga ma uo. Ina ua uma ona maua a laua ato, na la o i le fale o le uso-faaletulafono a Ioane o Siaosi Cannon. Sa faateia Siaosi ma lona toalua, o Ana, i le vaai atu ia i laua ma valaaulia i laua e fai taumafataga i le afiafi.

E toalima le fanau a le Au Cannon. O le la ulumatua, o Siaosi, o se sefulutolu-tausaga e poto ma e fiafia e faitau tusi. Ina ua uma le taumafataga o le afiafi, sa tuuina atu e Uilifoti ma Ioane se Tusi a Mamona ma se A Voice of Warning, o se tamai tusi faamisionare na lolomi e Pale Palate i le Aai o Niu Ioka i ni nai tausaga na muamua atu. Sa aoao atu e Ioane le aiga i muai mataupu faavae o le talalelei ma valaaulia i latou e faitau i tusi.[33]

Na malilie le Au Cannon e teuina ato a faifeautalai ao pue e Uilifoti ma Ioane se nofoa afi i Peresitone e feiloai ai ma Iosefa Filitia ma Uiliata Richards.[34] O Iosefa ma Uiliata uma na faaipoipo atu i Au Paia Peretania talu na o ese mai Heber Kimball ma Osone Hyde mai le misiona i se tausaga na muamua atu. E pei ona valoia e Heber, sa faaipoipo atu Uiliata ia Jennetta Richards.

Ina ua uma le feiloaiga i Peresitone, sa toe foi Ioane i Livapulu ae malaga Uilifoti i saute i sasae i le itu fai pisinisi o Staffordshire, lea na ia vave faatuina ai se paranesi. I se tasi afiafi, ao fono ma le Au Paia iina, sa lagona e Uilifoti ua afio ifo le agaga ia te ia. “O le fono mulimuli lenei tou te faia ma nei tagata mo ni aso se tele,” na tau atu ai e le Alii ia te ia.

Sa faateia Uilifoti i lenei feau. O lea faatoa amata le galuega i Staffordshire, ma sa tele ona taimi faatulagaina mo le talaiga i le eria. Ae o le taeao na sosoo ai sa ia tatalo ai mo nisi taitaiga, ma sa musuia o ia e le Agaga e alu mamao atu i saute, i le mea o loo tele agaga o loo faatali mai ai mo le upu a le Atua.

Sa ia malaga ese i le aso na sosoo ai faatasi ma Viliamu Benbow, o se tasi o le Au Paia i Staffordshire, ma malaga atu i saute i le faatoaga a Ioane ma Jane Benbow, o le uso ma le tuafafine-faaletulafono o Viliamu.[35] Sa umia e Ioane ma Jane se fale piliki paepae tele i luga o se faatoaga ola e tolu-selau-eka. Ina ua taunuu atu Uilifoti ma Viliamu, na latou feala faatasi ma le Au Benbow seia ta le lua i le taeao ma talanoa e uiga i le Toefuataiga.

Sa maua e le ulugalii se olaga lelei mo i laua lava, ae sa lei faamalieina faaleagaga. Talu ai nei lava, na laua faatasi atu ai i nisi i le o ese mai le latou ekalesia e sue le talalelei moni a Iesu Keriso. I le faaigoaina o i latou lava o le Auuso Aufaatasi, sa fausia e le vaega ni falesa i Gadfield Elm, o ni nai maila i saute mai le faatoaga a le Au Benbow, ma isi nofoaga. Sa latou filifilia ni faifeau mai ia i latou lava ma fesili atu i le Atua mo le malamalama faaleagaga sili atu.[36]

Ao faalogologo Ioane ma Jane ia Uilifoti i lena afiafi, sa la talitonu ua iu lava ina la maua le atoaga o le talalelei. I le aso na sosoo ai, sa fai ai se lauga a Uilifoti i le fale o le Au Benbow i se vaega tele o tuaoi, ma e lei umi ae ia papatisoina Ioane ma Jane i se vai e latalata ane.

I vaiaso na sosoo ai, na papatiso ai e Uilifoti le sili atu ma le selau lima sefulu tagata o le Auuso Tuufaatasi, e aofia ai ma ni faifeau e lei faauuina e fa-sefulu-ma-le-ono. I le tele o tagata na talosaga atu e fia papatiso, na ia tusi atu ai ia Uiliata Richards mo le fesoasoani.[37]

“E valaauina au e papatiso faa-fa pe faa-lima i le aso!” na ia alaga atu ai. “E le mafai ona ou faia le galuega toatasi!”[38]

Ia Fepuari 5, sa faalogo ai Mataio Davis e onosefulufitu-tausaga faapea o Iosefa Samita, le perofeta Mamona, o le a lauga i lena afiafi i Uosigitone. O Mataio sa avea o se tusitala mo se nusipepa tautaua i le Aai o Niu Ioka. I le iloa ai o lona toalua, o Maria, sa fia iloa e uiga i le Au Paia o Aso e Gata Ai, sa ia naunau e faalogo o saunoa le perofeta ma toe lipoti atu ana aoaoga ia te ia.

I le lauga, sa iloa ai e Mataio o Iosefa o se faifaatoaga ofu masani lava ma se tino maualuga, foliga lalelei, ma ni uiga lelei. O lana lauga sa faailoa mai ai e lei aoaoina i se faleaoga, ae na mafai ona iloa e Mataio sa ia mafaufau-lelei ma lava lona iloa. Sa foliga faamaoni le perofeta, ma leai sina faapei e fiamalie pe taufaasee i lona leo.

“O le a ou tauina atu ia te outou a matou talitonuga, e tusa ma le taimi o le a faatagaina,” na amata ai e Iosefa lana lauga. Na ia molimau atu e uiga i le Atua ma Ona uiga. “Na te pule i mea uma i le lagi ma le lalolagi,” na ia fai atu ai. “Na Ia muai faauuina le pau o le tagata, ae peitai o le alofa mutimutivale-uma e pei ona Ia i ai, na Ia muai faauuina i lena lava taimi se fuafuaga o le faaolataga mo tagata uma lava.”

“Ou te talitonu i le paia o Iesu Keriso,” na ia faaauau ai, “ma sa ia maliu mo agasala a tagata uma, e pei ona pauu ia Atamu.” Na ia faapea atu o tagata uma na fananau mai ma le mama atoatoa ma le le pona ma o fanau iti uma na maliliu ao laiti o le a o i le lagi, ona latou te lei iloa le lelei mai le leaga ma sa le mafai ona agasala.

Sa faalogo Mataio, ma maofa i mea na ia faalogoina. Sa aoao atu Iosefa o le Atua e faavavau, e leai sona amataga poo se gataaga, e pei o agaga o tane ma fafine uma. Sa matauina e Mataio na talanoa laitiiti lava le perofeta e uiga i taui po o faasalaga i le olaga a sau sei vagana ai na ia talitonu o le faasalaga a le Atua o le a i ai sona amataga ma sona gataaga.

Ina ua mavae le lua itula, na faaiu e le perofeta lana lauga ma lana molimau i le Tusi a Mamona. Sa ia faapea atu e le o ia na tusia le tusi ae na ia mauaina mai i le Atua, aumai sao lava mai le lagi.

I le toe mafaufau ai i le lauga, sa iloa ai e Mataio sa lei faalogo lava o ia i se mea i lena afiafi e ono aafia ai tagata lautele. “Sa tele mea i ana aoaoga, pe afai e mulimulitaia,” na fai atu ai Mataio i lona toalua i le aso na sosoo ai i se tusi, “o le a faamaluluina ai upu ita a le isi tagata i le isi tagata, ma o le a mafai ona avea ai o ia ma tagata tofalelei sili atu.”

Sa leai se naunautaiga o Mataio e talia aoaoga a le perofeta, ae sa ia faafetai mo lana savali o le filemu. “Sa leai se vevesi, leai se ita, leai se taufaaleaga,” na ia tusia. “O lana lotu e foliga mai o se lotu o le agamalu, faamaualalo, ma le tauanau malie atu.”

“Ua ou suia lou manatu e uiga i Mamona,” na ia faaiu ai.[39]

Ao faatali Iosefa e iloilo e le Konekeresi le talosaga a le Au Paia sa ia vaivai mai lona alu ese mai lona aiga. “La’u pele Ema, ua milosia lou fatu ia oe ma lena fanau iti,” na ia tusi ai i lena taumalulu. “Tau atu i tamaiti ou te alofa ia i latou ma o le a ou alu atu i le fale i le vave ou te mafaia ai.”[40]

Ina ua faaipoipo atu Iosefa ia Ema, sa ia talitonu o le la tuufaatasiga o le a iu i le oti.[41] Ae ua faaalia mai e le Alii ia te ia o faaipoipoga ma aiga e mafai ona faaauau i tua atu o le oti e ala i le mana o le perisitua.[42] Talu ai nei lava, ao asiasi atu i paranesi o le ekalesia i setete i sasae ma Pale Palate, sa tau atu ai e Iosefa ia te ia o Au Paia amiotonu e mafai ona atinae fegalegaleaiga faaleaiga e faavavau, e faatagaina i latou e tuputupu ae ma faateleina i le alofa. E tusa lava po o le a le mamao e tuueseeseina ai aiga faatuatua i le lalolagi, e mafai ona latou faatuatua i le folafolaga e i ai le aso o le a tuufaatasia ai i le olaga a sau.[43]

Ao faatali i Uosigitone, sa lelava foi Iosefa i le faalogo i tagata o le malo o fai lauga tetele e tumu i gagana maualuluga ma folafolaga le anoa. “Ua malosi tele le manao e faaali le lelei o a latou faiupu i mea faatauvaa ma le tele o le agamasani, ifoifo ma taumafai e faafiafia tagata, faanunumi ma liliu uiga o upu ia faaali atu ai lo latou atamamai,” na ia fai atu ai i lona uso o Ailama i se tusi. “E foliga mai ia i maua o se faaaliga o le vaivai e faafiafia ai tagata nai lo o le feagai ma mataupu taua.”[44]

I le maea ai o se feiloaiga le manuia ma Ioane C. Calhoun, o se tasi o senata sili ona taua i le atunuu, sa iloa ai e Iosefa o loo ia faamaumauina lona taimi i Uosigitone ma filifili ai e alu i le fale. Sa talanoa uma tagata e faatatau i le saolotoga ma le amiosao, ae sa leai se isi na foliga e naunau ia tauia tagata o Misuri mo lo latou sauaina o le Au Paia.[45]

Ina ua mavae le toe foi atu o le perofeta i Ilinoi, sa faaauau ona saili e Elia Higbee se totogi mo mea ua leiloloa a le Au Paia. Ia Mati, na iloilo ai e le Senate le talosaga a le Au Paia ma faataga ai sui mai Misuri e puipui faatinoga o lo latou setete. Ina ua uma ona manatunatu i le mataupu, sa filifili le palemene e le faia i ai se mea. Na latou malamalama i le mafatia o le Au Paia ae na latou talitonu e leai se pule o le Konekeresi e faalavelave ai i faatinoga a se setete o le malo. Ua na o Misuri lava e mafai ona totogia le Au Paia mo a latou mea na leiloloa.[46]

“O le tatou mataupu ua iu ina muta iinei,” na tusi atu ai Elia ia Iosefa i le faanoanoa. “Ua ou faia mea uma ou te mafaia i lenei mataupu.”[47]

Faamatalaga

1. ◀ Joseph Smith History, 1838–56, volume C-1, 930; JSP, J1:336, note 14; Joseph Smith to Isaac Galland, Mar. 22, 1839, i le JSP, D6:388.

2. ◀ Far West Committee, Minutes, Feb. 1839; Leonard, Nauvoo, 55.

3. ◀ David W. Rogers, Statement, Feb. 1, 1839, Church History Library; Joseph Smith, Journal, Apr. 13, 1843, i le JSP, J2:354; tagai foi Plewe, Mapping Mormonism, 53–54. Autu: Nauvoo (Commerce), Illinois(Navu (Komese), Ilinoi)

4. ◀ Woodruff, Journal, May 20, 1839; Woodruff, Leaves from My Journal, 61.

5. ◀ Tagai Rollins and others, “Transforming Swampland into Nauvoo,” 125–57; Flanders, Nauvoo, 38–44, 116.

6. ◀ Woodruff, Journal, June 27, 1839; Bushman, Rough Stone Rolling, 386–89; Esplin, “Emergence of Brigham Young,” 398–402.

7. ◀ Richards, “Pocket Companion,” 17.

8. ◀ Woodruff, Journal, July 2, 1839.

9. ◀ Joseph Smith, Journal, June 27, 1839, i le JSP, J1:343; Woodruff, Journal, June 25–27, 1839.

10. ◀ Woodruff, Journal, July 12, 1839; Givens and Grow, Parley P. Pratt, 158–65.

11. ◀ Woodruff, Journal, July 12 and 19, 1839; Historian’s Office, Brigham Young History Drafts, 25; Historian’s Office, “History of Brigham Young,” 35; Woodruff, Leaves from My Journal, 62.

12. ◀ Woodruff, Leaves from My Journal, 62–63; Joseph Smith, Journal, July 22–23, 1839, i le JSP, J1:349; Historian’s Office, Brigham Young History Drafts, 25; Woodruff, Journal, July 22, 1839; Pratt, Autobiography, 324.

13. ◀ Woodruff, Journal, July 22, 1839; Pratt, Autobiography, 324–25.

14. ◀ Kimball, “History,” 110; Woodruff, Leaves from My Journal, 63; Historian’s Office, Brigham Young History Drafts, 25–26; Pratt, Autobiography, 325.

15. ◀ Woodruff, Autobiographical Sketch, 3. Autu: Healing (Faamalologa)

16. ◀ Tullidge, Women of Mormondom, 213–14.

17. ◀ Gates, History of the Young Ladies’ Mutual Improvement Association, 16; tagai foi “Mother in Heaven,” Gospel Topics, topics.lds.org. Autu: Mother in Heaven(Tina i le Lagi)

18. ◀ Woodruff, Journal, Aug. 8, 1839; tagai foi Woodruff, Journal, May 30, 1840; and Alexander, Heaven and Earth, 85.

19. ◀ Pratt, Autobiography, 325; George A. Smith to Bathsheba Wilson Bigler, Jan. 14, 1841, George A. Smith, Collection, Church History Library; “History of George Albert Smith,” 15, in Historian’s Office, Histories of the Twelve, Church History Library; Allen and others, Men with a Mission, 8, 277, 288–89.

20. ◀ Historian’s Office, Brigham Young History Drafts, 26; “Biography of Mary Ann Angell Young,” Juvenile Instructor, Jan. 15, 1891, 26:56–57; Kimball, “History,” 111.

21. ◀ Historian’s Office, Brigham Young History Drafts, 26–27; Historian’s Office, “History of Brigham Young,” 35; Kimball, “History,” 111.

22. ◀ Brigham Young, in Journal of Discourses, July 17, 1870, 13:211; Kimball, “History,” 111.

23. ◀ Johnson, Mormon Redress Petitions, xix, xxiii–xxv; McBride, “When Joseph Smith Met Martin Van Buren,” 150; Joseph Smith, Discourse, Apr. 7, 1840, i le JSP, D7:258–60. Autu: American Legal and Political Institutions(Faalapotopotoga Aloaia ma Faalemalo a Amerika)

24. ◀ Sidney Rigdon to Martin Van Buren, Nov. 9, 1839; Memorial to the United States Senate and House of Representatives, circa Oct. 30, 1839–Jan. 27, 1840; Joseph Smith, Discourse, Apr. 7, 1840, i le JSP, D7:57–59, 138–74, 258–60.

25. ◀ Reynolds, My Own Times, 574–75; Joseph Smith and Elias Higbee to Hyrum Smith and Nauvoo high council, Dec. 5, 1839, i le JSP, D7:69; Monkman, White House, 93–94; Seale, President’s House, 212–15.

26. ◀ Joseph Smith History, 1838–56, volume C-1, 972; Joseph Smith to Emma Smith, Nov. 9, 1839; Sidney Rigdon to Martin Van Buren, Nov. 9, 1839, i le JSP, D7:55–59; Reynolds, My Own Times, 575; tagai foi Sidney Rigdon to Joseph Smith and others, Apr. 10, 1839, i le JSP, D6:408–9; and Bushman, Rough Stone Rolling, 391–93.

27. ◀ Freidel, Presidents of the United States of America, 22–23; Joseph Smith and Elias Higbee to Hyrum Smith and Nauvoo high council, Dec. 5, 1839, i le JSP, D7:69–70; Reynolds, My Own Times, 575.

28. ◀ Joseph Smith, Discourse, Mar. 1, 1840, i le JSP, D7:202; faatusatusa History of the Church, 4:80.

29. ◀ McBride, “When Joseph Smith Met Martin Van Buren,” 150–58; Joseph Smith and Elias Higbee to Hyrum Smith and Nauvoo high council, Dec. 5, 1839; Joseph Smith, Discourse, Apr. 7, 1840, i le JSP, D7:69–70, 260.

30. ◀ Joseph Smith, Discourse, Apr. 7, 1840, i le JSP, D7:260; faatusatusa History of the Church, 4:80; Joseph Smith and Elias Higbee to Hyrum Smith and Nauvoo high council, Dec. 5, 1839, i le JSP, D7:69.

31. ◀ Joseph Smith and Elias Higbee to Hyrum Smith and Nauvoo high council, Dec. 5, 1839; Joseph Smith and Elias Higbee to Seymour Brunson and Nauvoo high council, Dec. 7, 1839, i le JSP, D7:70, 78–81; Journal of the Senate of the United States of America, 138; Bushman, Rough Stone Rolling, 397.

32. ◀ Tagai Minutes and Discourse, Jan. 13, 1840, i le JSP, D7:111–15; ma le Joseph Smith to Robert D. Foster, Dec. 30, 1839, i le JSP, D7:89–93.

33. ◀ Woodruff, Journal, Jan. 11–13, 1840; Woodruff, Leaves from My Journal, 75; Bitton, George Q. Cannon, 33–38; John Taylor to Leonora Taylor, Jan. 30, 1840, John Taylor, Collection, Church History Library.

34. ◀ Woodruff, Journal, Jan. 13–18, 1840.

35. ◀ Woodruff, Journal, Mar. 2–4, 1840; Woodruff, Leaves from My Journal, 77–78.

36. ◀ Woodruff, Journal, Mar. 4, 1840; Woodruff, Leaves from My Journal, 78–81.

37. ◀ Woodruff, Journal, Mar. 5–7, 1840; Woodruff, Leaves from My Journal, 79–81; Allen and others, Men with a Mission, 126.

38. ◀ Wilford Woodruff to Willard Richards, Mar. 31, 1840, Willard Richards, Journals and Papers, Church History Library; tagai foi Allen and others, Men with a Mission, 126–28. Autu: England(Egelani); Early Missionaries(Uluai Faifeautalai)

39. ◀ Matthew L. Davis to Mrs. Matthew [Mary] L. Davis, Feb. 6, 1840, Church History Library; Bushman, Rough Stone Rolling, 394–95.

40. ◀ Joseph Smith to Emma Smith, Jan. 20–25, 1840, i le JSP, D7:136.

41. ◀ Joseph Smith to Emma Smith, Oct. 13, 1832, i le JSP, D2:313.

42. ◀ Hales, Joseph Smith’s Polygamy, 1:201–2.

43. ◀ Pratt, Autobiography, 329–30; tagai foi Givens and Grow, Parley P. Pratt, 173–74.

44. ◀ Joseph Smith and Elias Higbee to Hyrum Smith and Nauvoo high council, Dec. 5, 1839, i le JSP, D7:72.

45. ◀ John C. Calhoun to Joseph Smith, Dec. 2, 1843, Joseph Smith Collection, Church History Library; Joseph Smith History, 1838–56, volume C-1, 1016.

46. ◀ Historian’s Office, Joseph Smith History Draft Notes, Mar. 4, 1840; Report of the Senate Committee on the Judiciary, Mar. 4, 1840, i le JSP, D7:539–43; McBride, “When Joseph Smith Met Martin Van Buren,” 154–58; Bushman, Rough Stone Rolling, 396–98.

47. ◀ Elias Higbee to Joseph Smith, Mar. 24, 1840, i le JSP, D7:232–34.

Mataupu 35

O Se Nofoaga Matagofie

Ao faaauau le faamai pipisi o le malaria i Komese i le 1840, sa asiasi atu Emili Paterika ma lona uso o Harieta i faleie, taavale solofanua, ma fale e lei uma o le au mamai. O lea ua sefuluono ona tausaga, ma ua masani Emili i le nofo i tulaga faigata. Toeitiiti lava atoa le sefulu tausaga, sa fetulinai lona aiga mai i lea fale faatauvaa i lea fale faatauvaa, ma le le mauaina o se avanoa e olioli ai i se fale mautu e pei ona latou i ai i Ohaio.

Na tausia e nei uso e na mamai seia oo ina maua foi i laua i fiva ma le tetete. I le iloa ai ua lamatia ola o le la fanau teine, sa aveina atu e Eteuati ma Litia Paterika i laua mai se faleie i se potu mautotogi laiitiiti i se fale-e-teu-ai-mea tuufua i tafatafa o le vaitafe. Ona galue lea o Eteuati e fausia se fale mo lona aiga i se fanua e tasi le maila le mamao ese.

Ae o tofotofoga i Misuri na aafia ai le soifua maloloina o le epikopo, ma na oo ai i se tulaga na le mafai ai ona galue. E lei umi ae maua foi o ia i se fiva, lea na ia togafitiina i vailaau seia oo ina lava lona malosi e fai ai se galuega i se vaiaso se tasi pe lua i le fale. Ina ua toe foi mai le mai, na ia toe inuina nisi vailaau ma toe foi e galue.

I lena taimi, o le potu pumoomoo, ma vevela i le fale-e-teu-ai-mea sa laiitiiti sona aoga e fesoasoani ia Emili, Harieta, po o nai o la tei, o e na mamai foi. Na tumau pea le fiva a Emili i le tautotogo atoa o le 1840, ae o le fiva o Harieta na faasolosolo ina tuga tele. Sa maliu o ia i le ogatotonu o Me i le sefuluvalu o ona tausaga.[1]

Sa faanoanoa tele le Au Paterika i le maliu o Harieta. Ina ua uma le falelauasiga, sa taumafai Eteuati e sii atu lona aiga i se fale povi e lei uma i le latou fanua, ma le faamoemoe o le a maua ai se faamalumalu e sili atu. Ae o le mamafa o le galuega na faavaivaiina ai o ia ma sa ia matapogia. Ina ia fesoasoani i le aiga, o uso a Au Paia o Viliamu ma Jane Law sa aveina Emili ma nai ona tei i le latou fale ma tausia i latou ia toe malolosi.

Sa taoto Eteuati i le moega mo ni nai aso ao lei maliu, i le na o se vaiaso ma le afa talu le maliu o Harieta. O le toesea i le maliu na faavauvau tele ai Emili. Sa vavalalata lana mafutaga ia Harieta, ma sa ia iloa na ositaulaga e lona tama mea uma ina ia tausia ai lona aiga ma le ekalesia—e ui ina tiga lona agaga i Au Paia tomumumu, tagata e o ese i le le faatuatua, ma tuaoi saua.[2]

Ina ua mavae se taimi, na manuia Emili mai le pouliuli o le mai ma le faavauvau, ae ua ese nei lona olaga. Ina ia tausia lona aiga le tagolima, ua tatau ona sue ni a la galuega ma lona uso e sefuluiva-tausaga, o Ilaisa. Sa i ai le tomai ia Ilaisa e faafaigaluegaina ai o se suisui, ae o Emili sa leai sona tomai. Sa mafai ona ia fufuluina ipu, salu ma faamama fola o fale, ma faia isi galuega tau fale, ioe, ae faapena foi le tele o tagata uma i le pitonuu.[3]

O le mea e lelei ai, sa lei galo i le Au Paia le tele o osigataulaga a lona tama na fai mo le ekalesia. “E leai se isi tamaloa na sili atu lona talitonuina o le ekalesia nai lo o ia,” o le faitauina lea o le molimau mo Epikopo Paterika i le Times and Seasons, le nusipepa a le Au Paia. “O lana lotu o le mea lea sa sili ona taua i lona olaga; aua na ia faaaoga i ai lona ola, ma mo lena lotu na ia tuuina ai lona ola.”[4]

Ina ia faamamaluina o ia ma tausia lona aiga, na faauma e le Au Paia le fale na amata e le epikopo, ma tuuina atu ai i lona aiga se nofoaga e mafai ona latou taua o lo latou lava fale.[5]

E oo atu i le tautotogo o le 1840, ua amata ona faamanuiaina le aai fou i luga o le Misisipi. Sa eliina e le Au Paia autu ma alavai e faatafe atu i ai le vai mai faataufusi i autafa o le vaitafe ma faaleleia atili ai le fanua mo le nonofo ai. Na latou fuafuaina auala, faataoto faavae, fale faaiviivi, totoina togalaau, ma atinaeina faatoaga. E oo atu ia Iuni, ua lata i le lua selau ma le lima sefulu fale fou ua tutu o se faamaoniga o lo latou galulue malosi.[6]

I le le faamalieina i le igoa Komese, na toe faaigoaina e Iosefa le nofoaga o Navu i le taimi na ia taunuu ai. “O le igoa o lo tatou aai,” na ia faamatalaina atu i se folafolaga a le Au Peresitene Sili, “e maua mai i le faaEperu ma e faatatau i se tulaga po o se nofoaga matagofie, e tauaveina ai foi ma le agaga o le malolo.”[7] Sa faamoemoe Iosefa o Navu o le a matagofie ma o se malologa e pei o lona igoa ma tuuina atu i le Au Paia sina malologa mai faafitauli o tausaga ua mavae.

Ae peitai na ia silafia o le filemu ma le malologa o le a le faigofie ona oo mai. Ina ia alo ese mai le feitagai ma sauaga na latou aafia ai i Ohaio ma Misuri, na manaomia e le Au Paia ona faia ni sootaga malolosi atu ma i latou lava ma faia ni faauoga tumau ma o latou tuaoi.[8]

I le vaitaimi lava lea, sa maua ai e Iosefa se tusi mai ia Viliamu Phelps, lea na siitia atu i Ohaio ina ua ia tuua le ekalesia ma molimau e faasagatau ia Iosefa i se fale faamasino i Misuri. “Ua ou iloa le tulaga ua ou i ai, ua e iloaina, ma ua silafia e le Atua,” na tusi atu ai Viliamu, “ma ou te manao ia laveaiina au pe afai e fesoasoani mai a’u uo ia te a’u.”[9]

I le iloa ai o Viliamu o se tagata lelei e ui lava i ona vaivaiga, sa toe tusi atu i ai Iosefa i se taimi puupuu mulimuli ane. “E moni ua matou mafatia tele ona o le taunuuga o au amioga,” na ia ta’u atu ai. “Ae ui i lea, ua uma ona inuina le ipu, ua faia le finagalo o lo tatou Tama Faalelagi, ma o loo matou ola pea.” I le fiafia e faagalo mea leaga na faia ia i latou i Misuri, sa faamagalo e Iosefa Viliamu ma toe tuu o ia e galue i le ekalesia.

“Sau ia, le uso pele, aua o lea ua uma le taua,” na tusi atu ai Iosefa, “aua o uo sa i ai muamua e toe uo foi i le faaiuga.”[10]

Sa lagonaina foi e Iosefa le tatau ai ona tuuina atu i le Au Paia ni isi taitaiga faaleagaga. I totonu o le falepuipui o Liperate, sa tauina atu e le Alii ia te ia ua iloa ona aso, ma sa tau atu e Iosefa i ana uo na te le manatu o le a ia ola e oo atu i le fasefulu. Ua tatau ia te ia ona aoao atili atu le Au Paia i mea na faaalia mai e le Atua ia te ia ae lei tuai.[11]

E ui i lea, o le fausiaina o se aai ma le puleaina o manaoga faaletino o le ekalesia, na alu ai le tele o le taimi o Iosefa. Sa ia galue malosi i taimi uma i pisinisi faalelotu, ma ua leva ona ia faalagolago i alii e pei o Epikopo Paterika e fesoasoani e amo le avega. O lea la ua leai Eteuati, sa amata ona faalagolago atili atu Iosefa ia Epikopo Neueli Uitini ma isi epikopo na valaaulia i Navu. Ae peitai na ia iloa na ia manaomia lava le fesoasoani sili atu i le taitaia o le itu faaletino o le taitaiga o le ekalesia ina ia mafai ona ia taulai atu i lana galuega faaleagaga.[12]

E lei leva lava, ae maua e Iosefa se isi tusi, o le taimi la lea e mai se tagata e le masani ai e igoa ia Ioane Cook Bennett. Sa fai mai Ioane ua ia fuafua e siitia mai i Navu, auai i le ekalesia, ma ofo atu ana auaunaga i le Au Paia. O ia o se fomai ma o se ofisa maualuga i le militeri a le setete o Ilinoi sa avea foi o se faifeau ma se polofesa. “Ou te talitonu o le a sili atu lou fiafia faatasi ma oe,” na ia fai mai ai. “Tusi vave mai ia te au.”[13]

I ni aso mulimuli ane, na maua ai e Iosefa nisi tusi se lua mai ia Ioane. “E mafai ona e faalagolago mai ia te au,” na folafola mai ai Ioane. “Ou te faamoemoe o le a vave oo mai lena taimi e avea ai ou tagata ma o’u tagata, ma lou Atua ma o’u Atua.” Na ia ta’u atu ia Iosefa o lona tomai e tautala i le va ma tagata ma se malosi e le mavae o le a taua tele mo le Au Paia.[14]

“O lo’u naunau e faatasi ma oe ua faatupuina i lea aso ma lea aso,” na ia faapea mai ai, “ma o le a ou faamutaina nei lava lau pisinisi faapolofesa ma faaauau atu i lo outou aiga fiafia, pe afai e te manatu ua sili lena!”[15]

Sa toe vaavaai Iosefa i tusi, ua faamalosiauina o lo o i ai se isi e agavaa e pei o Ioane o fia manao e faatasi ma le Au Paia. O se tagata e i ai ona tomai o le a mafai ona fesoasoani moni lava i le ekalesia e faatuina o ia lava i Ilinoi.

“Afai e mafai ona e sau iinei i lenei tau e sauaina faatasi ma tagata o le Atua,” na tusi atu ai Iosefa ia Ioane, “e leai se isi e sili atu sona fiafia pe faafeiloaiina lelei oe nai lo o a’u.”[16]

Ao amata ona tino mai Navu, na toe mafaufau Iosefa i le faapotopotoina. I Egelani, na auina mai ai talu ai nei e aposetolo se vaega e toa fasefulu-tasi o le Au Paia e kolosi le vasa, mo Navu. Sa fuafua Iosefa e faafeiloai atu nisi foi vaega e sili atu i isi masina ma tausaga a sau.

“O le nofoaga autu lenei o le faapotopotoina,” na ia faasilasilaina i se lauga i lena Iulai. “Po o ai lava o le a faia, faataga o ia e sau ma tofo fua i le mativa o Navu!”

Na ia iloa o le tutulieseina mai Misuri ma le tusi talosaga le manuia i le malo ua tuua ai le tele o tagata i le le mautonu e uiga i le lumanai o Siona ma le faapotopotoina. Sa manao Iosefa ia i latou ia malamalama o Siona e sili atu nai lo o se vaega o fanua i le Itumalo o Siakisone. “O le mea e faapotopoto ai le Au Paia o Siona lea,” na ia faapea atu ai.

Ua poloaiina nei i latou e le Alii ia faatuina ni siteki i Navu ma eria lata ane. Pe a oo i le taimi, ao faapotopoto mai isi Au Paia i Siona, o le a faatuina e le ekalesia ni siteki faaopoopo ma o le a faamanuia e le Alii le laueleele.

Ao lei faaiuina lana lauga, na faasilasila atu e Iosefa, “Ou te tuuina atu au lava e fausia se malumalu sili e pei ona faia e Solomona, pe afai e lagolagoina au e le ekalesia.” Na ia faaloaloa atu lona lima ma faasino atu i se nofoaga maualuga i luga o le matie i le mea o le a fausiaina ai e le Au Paia le maota paia. “Afai o le finagalo o le Atua ia ou ola ina ia ou vaai ua maea le malumalu,” na ia fai atu ai ma le naunautai, “O le a ou fai atu, ‘Oi, le Alii e, ua lava lea. Le Alii e, tuu mai i lau auauna ia alu ma le filemu.’”[17]

I ni nai vaiaso mulimuli ane, ao faaauau ai pea ona maualuga le vevela i Navu ma na maumau ai pea nisi ola ona o mai, sa maliu ai le uo a Iosefa o Seymore Brunson.[18] I le falelauasiga, na tuuina atu ai e Iosefa upu faamafanafana i le faletua o Seymore, o Harieta, ma le afe o Au Paia i le faapotopotoga. Ao ia saunoa, na ia tilotilo atu ia Jane Neyman, o le na maliu lana tama tama talavou o Sirusi ae lei papatisoina.

I le iloaina o lo o popole Jane e uiga i le tulaga manuia o le agaga o lana tama, sa filifili loa Iosefa e faasoa atu le mea na aoao atu e le Alii ia te ia e uiga i le faaolataga o e, e pei o lona ia lava uso o Alavini, lea na oti e lei papatisoina.[19]

Na tatalaina le Tusi Paia, ma faitau atu e Iosefa upu a le aposetolo o Paulo ia Korinito: “A faapea, pe faapefea e ua papatisoina ma sui o e ua oti, afai e moni e le toetutu e ua oti? Ona o le a ea ua papatisoina ai i latou ma sui o e ua oti?”[20] Na ia matauina o upu a Paulo o ni faamaoniga e mafai ona papatisoina se tagata ola e sui mo se tagata ua maliu, ma faalautele atu ai le aoga o le papatisoga ia i latou o e ua oti i le tino ae ola pea o latou agaga.

Sa fai atu Iosefa o le fuafuaga o le faaolataga a le Atua na fuafuaina e faaolaina ai i latou uma o e ua naunau e usitai i le tulafono a le Atua, e aofia ai ma le anoanoai o tagata na maliliu e aunoa ma se iloa e uiga ia Iesu Keriso po o Ana aoaoga.[21]

E lei leva ona uma le lauga, ae alu ane Jane i le vaitafe ma se toeaina o le ekalesia ma papatisoina mo Sirusi. Ina ua faalogo Iosefa e uiga i le papatisoga mulimuli ane i lena afiafi, na ia fesili po o a upu a le toeaina na faaaoga i le sauniga. Ina ua toe laulauina atu ia te ia, na faamautu atu e Iosefa na sao le faatinoga o le papatisoga e le toeaina.[22]

Na taunuu Ioane Bennett i Navu ia Setema 1840, ma sa naunau Iosefa e saili lana fautuaga i le puleaina o mataupu faaletulafono ma faalemalo a Navu ma le ekalesia. O Ioane sa tupulaga ma le perofeta ae sa sili atu lona aoaoina. O ia o se tamaloa puupuu ma le lauulu uliuli ua amata ona sina, mata paauli, ma ni foliga paee, aulelei. Na ia taliaina fiafia le papatisoga.[23]

Sa ova le popole o Lusi Samita e uiga i lona toalua mai ua le ano tele i le tagata fou tautaua. E pei o Epikopo Paterika, o Iosefa le Matua sa tuua Misuri ma le ma’i, ma o le taumafanafana faamai tagata a Navu na atili ai ona vaivai o ia. Sa faamoemoe Lusi o le a i’u ina manuia o ia, ae ina ua uma ona ia faasuati mai le toto i se tasi aso, sa fefe o ia ua lata mai lona oti.

Ina ua faalogo Iosefa ma Ailama e uiga i le faasolo leaga o le tulaga o le la tama, na la vave atu loa i autafa o lona moega.[24]

Na auina atu le feau e Lusi i isi tagata o le aiga ao nofo Iosefa e toalua ma lona tama. Na ia tau atu i lona tama e uiga i le papatisoga mo e ua maliliu ma faamanuiaga e maua mai ai mo fanau uma a le Atua. Na ova le olioli,ma sa augani atu Iosefa le Matua ia te ia ia faia le sauniga mo Alavini.

E lei umi ae nonofo Lusi faatasi ma le toatele o lana fanau e faataamilo i le moega o lo latou tama. Sa manao Iosefa le Matua e avatu ia te i latou taitoatasi se faamanuiaga faamavae ao i ai pea lona malosi e tautala ai. Ina ua oo i le taimi o Iosefa, sa tuu atu lima o Iosefa le Matua i luga o le ulu o lona atalii.

“Ia tumau i le faatuatua ma o le a faamanuiaina oe, ma o le a faamanuiaina lou aiga, ma au fanau pe a mavae atu oe,” na ia fai atu ai. “O le a e ola e faauma lau galuega.”

“Oi, Tama,” na tagi atu ai Iosefa, “o le a ou ola ea?”

“Ioe, o le a e ola,” na fai mai ai le peteriaka, “ma o le a e faataatia le fuafuaga o galuega uma e finagalo ai le Atua i ou lima.”

Ina ua uma ona faamanuia e Iosefa le Matua lana fanau, na ia liliu atu ia Lusi. “Tina,” na ia fai atu ai, “o oe ose tasi o fafine tulaga ese i le lalolagi.”

Na faafiti Lusi, ae na faaauau pea lona toalua. “Na masani ona ta moomoo ia ta feoti i le taimi e tasi,” na ia fai atu ai, “ae e le tatau ona e manao e te oti pe a ou oti, ona e tatau ona e nofo e faamafanafana tamaiti pe a ou alu.”

Ina ua uma sana toma, sa alaga atu Iosefa le Matua, “Ua ou vaai atu ia Alavini.” Ona ia tuufaatasi lea o ona lima ma amata ona manava lemu, seia oo ina amata ona pupuu ana manava, ma ia maliu filemu atu ai.[25]

I ni nai vaiaso talu le maliu o Iosefa le Matua, na faapotopoto ai le Au Paia i Navu mo le konafesi aoao ia Oketopa 1840. Na aoao atili atu i latou e Iosefa e uiga i le papatisoga mo e ua maliliu, ma faamalamalama atu o agaga o e ua maliliu o loo faatali i o latou aiga o loo feola ina ia mauaina le sauniga faaola mo i latou.[26]

I le va o sauniga o le konafesi, na faavavevave atu ai le Au Paia i le Vaitafe o Misisipi, i le mea o loo tutu ai ni nai toeaina i le vai e oo atu i o latou puimanava, ma valaau mai ia i latou ia papatisoina mo matua o o latou matua, tama, tina, uso ma tuafafine, ma fanau ua maliliu. Na vave lava mulimuli ane, ona papatisoina Ailama mo lona uso o Alavini.[27]

Ao matamata atu Vilate Kimball i toeaina i le vaitafe, na ia manao ia papatisoina mo lona tina, lea na maliu i le silia ma le sefulu tausaga talu ai. Sa ia moomoo maimau pe ana ua toe foi mai Heber mai Egelani e faatinoina le sauniga, ae talu ai na uunaia e Iosefa le Au Paia ia faaolaina e ua maliliu i le vave e mafai ai, sa ia filifili ai e papatisoina mo lona tina i le taimi lava lena.[28]

O mafaufauga foi o Ema Samita sa i ai i le aiga. O lona tama, o Isaako Hale, na maliu ia Ianuari 1839. Na te lei faamagaloina lava o ia ma Iosefa. I ni tausaga ae lei maliu o ia, na oo lava ina ia faatagaina tagata e faifai i le ekalesia e lolomiina se tusi na ia tusia e faaluma ai Iosefa ma taua le Tusi a Mamona “o se pepelo faavasivasi o mea sese ma amiogaleaga.”[29]

E ui i lea, na alofa Ema i lona tama ma sa papatisoina mo ia i le vaitafe.[30] Na ia le taliaina le talalelei toefuataiina i lenei olaga, ae sa ia faamoemoe o le a le tumau ai faapena e faavavau.

I lena tautoulu, sa tusia ai e Iosefa ma Ioane Bennett se pepa o tulafono mo Navu. O le tusi na faia ia tuuina atu ai i le Au Paia le saolotoga e mafai ai ona latou pulea i latou lava ma puipui mai ituaiga amioletonu na latou puapuagatia ai i Misuri. Afai e pasia e le palemene a le setete le pepa tulafono, o le a mafai e tagatanuu o Navu ona pasia a latou lava tulafono mo le aai, faagaoioi fale faamasino i le lotoifale, faatu se iunivesite, ma faatulaga se militeri.[31]

Na faaauau pea ona tuputupu ae fuafuaga a Iosefa mo le ekalesia. I le faasauni ai mo le faapotopoto mai o le tele ma le tele o le Au Paia, na faavaeina e le perofeta ni nai siteki i nuu fou e lata ane i Navu. Na ia valaauina foi Osone Hyde ma Ioane Page e malaga atu i se misiona i Palesitina, lea o le a la faapaiaina ai Ierusalema mo le faapotopotoina o le fanau a Aperaamo. Ina ia taunuu iina, e tatau i aposetolo ona sopoia Europa, ma maua ai e i laua avanoa e talai ai le talalelei i le tele o ona aai.[32]

“E ono vave ona tatou faamoemoe e vaai i le lolofi mai i lenei nofoaga, o tagata mai laueleele uma ma nuu uma,” na folafola atu ai e Iosefa ma le Au Peresitene Sili, “tagata o gagana uma, ma o gagana uma ma lanu uma, o le a faatasi mai ma i tatou ona tapuai i le Alii o Au i Lona malumalu paia.”[33]

I le amataga o Tesema, na faamanuiaina ai Ioane Bennett i le uunaiga o le palemene a le setete o Ilinoi e talia le pepa tulafono a Navu, e tuuina atu ai i le Au Paia le pule e faatino ai a latou fuafuaga mo le aai. Ina ua toe foi atu Ioane i Navu ma le manumalo, sa viia o ia e Iosefa i taimi uma e mafai ai.[34]

Mulimuli ane ina ua silia ma se tasi le masina, ia Ianuari 19, 1841, na faamanuiaina ai e le Alii le Au Paia i se faaaliga fou. Na ia faamautinoa atu ia te i latou ua ia faafeiloaia Eteuati Paterika ma Iosefa le Matua i Ona aao, faatasi ma Tavita Patten, lea na fasiotia i le vevesi i le Vaitafe Piopio. Na valaauina Ailama Samita e sui tulaga i lona tama o se peteriaka o le ekalesia ma sa tofia foi e galue o se perofeta, tagata vaai, ma le tali faaaliga faatasi ma Iosefa, ma faataunuuina le matafaioi a Oliva Kaotui na umia muamua i le ekalesia.[35]

E faaopoopo i lena, na faatonuina e le Alii Ioane Bennett e tu i tafatafa o Iosefa ma faaauau pea ona talanoa ia i latou o i fafo o le ekalesia mo le Au Paia, ma folafola atu ia te ia faamanuiaga i le tulaga o ana galuega amiotonu. “O le a lē iʼuvale lona taui pe afai e talia e ia fautuaga,” na fetalai mai ai le Alii. “Ua ou vaai i le galuega na ia faia, o lea o le a ou taliaina pe afai e faaauau pea o ia.”[36]

Na taliaina foi e le Alii taumafaiga ua tuanai a le Au Paia e fausiaina Siona i le Itumalo o Siakisone, ae ua Ia poloaiina nei i latou e fausia Navu, faatuina nisi siteki, ma fausia se fale talimalo e taua o le Maota i Navu, lea o le a maua ai se nofoaga e malolo ma mafaufau ai tagata asiasi i le upu a le Atua ma le mamalu o Siona.[37]

Ae sili ona taua, na poloaiina e le Alii le Au Paia e fausia se malumalu fou. “Ia tuu atu ia fausia lenei fale mo lo’u igoa,” na Ia fetalai mai ai, “ina ia mafai ona Ou faaali atu ai i totonu a’u sauniga i lo’u nuu.”[38]

O le papatisoga mo e ua maliliu o se tasi o nei sauniga. Talu mai lena taimi na faatagaina ai e le Alii le Au Paia e faatinoina papatisoga i le Vaitafe o Misisipi, ae o lea ua Ia poloaiina i latou e taofi le sauniga seia latou faapaiaina se faatanoa papatisoga faapitoa i totonu o le malumalu. “Aua o lenei sauniga,” na Ia fetalai mai ai, “e a lo’u fale.”[39]

O isi sauniga o le malumalu ma upu moni musuia fou o le a oo atu mulimuli. “Ua ʼOu manatu ua tatau ona faaali atu i laʼu ekalesia mea sa taofi natia mai luma atu o le faavaega o le lalolagi, o mea e faatatau i le tisipenisione o le ʼatoaga o taimi,” na folafola mai ai le Alii. “Ma o le a ʼOu faaali atu i laʼu auauna o Iosefa mea uma e faatatau i lenei fale, ma lona perisitua.”[40]

I le folafolaina e tauia lo latou filiga ma le usiusitai, na uunaia e le Alii le Au Paia e galulue i lo latou malosi atoa i le malumalu. “Ia fausia se fale i loʼu igoa, i le nofoaga lava lenei, ina ia outou faamaonia mai outou lava ia te aʼu tou te faamaoni i mea uma Ou te poloaiina ai outou,” na Ia poloai mai ai, “ina ia Ou faamanuiaina outou, ma faapaleina outou i le mamalu, ola pea, ma le ola e faavavau.”[41]

Ao amata le tausaga fou, sa foliga lelei le lumanai mo le Au Paia. Ia Fepuari 1, 1841, na latou filifilia ai Ioane Bennett e faipule i Navu, lea sa avea ai foi o ia ma faamasino sili o le fale faamasino o le aai. Na avea foi o ia ma faauluulu o le iunivesite fou, taitai sili o le militeri, ma o se fesoasoani i le Au Peresitene Sili.[42] Sa faatuatuaina e Iosefa ma isi taitai o le ekalesia lona tomai e taitaia le aai ma faaleleia.

Ao faalautele ai le pule ma matafaioi a Ioane, sa le mafai ona teena e Ema na ia fesoasoani tele i le Au Paia. Ae sa ia le fiafia e pei ona fiafia ai le Au Paia ia te ia. Na ia manatu o Ioane sa savali faaalialia solo i le taulaga e pei o se taitai mimita, ma a le taumafai o ia e faafiafia Iosefa, na ia foliga e manatu nao ia lava ma le amanaia ai isi.

Mo ana taleni ma mea uma na aoga ai, sa i ai se mea e uiga ia Ioane Bennett na faapopoleina ai o ia.[43]

Faamatalaga

1. ◀ “Autobiography of Emily D. P. Young,” Woman’s Exponent, July 15, 1885, 14:26; Lyman, Journal, 12; Obituary for Harriet Partridge, Times and Seasons, June 1, 1840, 1:128.

2. ◀ Obituary for Edward Partridge, Times and Seasons, June 1, 1840, 1:127–28; Lyman, Journal, 12.

3. ◀ “Autobiography of Emily D. P. Young,” Woman’s Exponent, Aug. 1, 1885, 14:37.

4. ◀ Obituary for Edward Partridge, Times and Seasons, June 1, 1840, 1:127–28. Autu: Church Periodicals[Puletini o le Ekalesia]

5. ◀ “Autobiography of Emily D. P. Young,” Woman’s Exponent, July 15, 1885, 14:26; Lyman, Journal, 13.

6. ◀ “Nauvoo” ma “Immigration,” Times and Seasons, June 1840, 1:122–24; Joseph Smith History, 1838–56, volume C-1, 1060; Bushman, Rough Stone Rolling, 405; Leonard, Nauvoo, 60–61.

7. ◀ “Proclamation, to the Saints Scattered Abroad,” Times and Seasons, Jan. 15, 1841, 2:273–74; tagai foi Leonard, Nauvoo, 59. Autu: Nauvoo (Commerce), Illinois (Navu (Komese), Ilinoi)

8. ◀ Tagai Leonard, Nauvoo, 91.

9. ◀ William W. Phelps to Joseph Smith, June 29, 1840, i le JSP, D7:303–5.

10. ◀ Joseph Smith to William W. Phelps, July 22, 1840, i le JSP, D7:345–48.

11. ◀ Woodruff, Journal, July 28, 1844; tagai foi Joseph Smith to Presendia Huntington Buell, Mar. 15, 1839, i le JSP, D6:354–56; and Esplin, “Joseph Smith’s Mission and Timetable,” 280–319.

12. ◀ Autu: Bishop (Epikopo)

13. ◀ John C. Bennett to Joseph Smith, July 25, 1840, i le JSP, D7:348–50; Bushman, Rough Stone Rolling, 411; “Bennett, John Cook,” Biographical Entry, Joseph Smith Papers website, josephsmithpapers.org.

14. ◀ John C. Bennett to Joseph Smith and Sidney Rigdon, July 27, 1840, i le JSP, D7:350–53; tagai foi John C. Bennett to Joseph Smith, July 30, 1840, i le JSP, D7:368–70.

15. ◀ John C. Bennett to Joseph Smith, July 30, 1840, i le JSP, D7:370. O le uluai kopi o lea tusi na i ai le “My anxiety to be with is daily increasing.”

16. ◀ Joseph Smith to John C. Bennett, Aug. 8, 1840, i le JSP, D7:370–74.

17. ◀ Joseph Smith, Discourse, circa July 19, 1840, i le JSP, D7:340–45. Topics: Gathering of Israel[Faapotopotoina o Isaraelu]; Zion/New Jerusalem[Siona/Ierusalema Fou]; Nauvoo Temple[Malumalu o Navu]

18. ◀ Lucy Mack Smith, History, 1844–45, book 17, [7]; book 18, [1]–[10]; Funeral Address, Times and Seasons, Sept. 1840, 1:170–73; Vilate Murray Kimball to Heber C. Kimball, Sept. 6, 1840, Heber C. Kimball, Letters, Church History Library; Obituary for Seymour Brunson, Times and Seasons, Sept. 1840, 1:176.

19. ◀ Jane Neyman, Statement, Nov. 29, 1854, Historian’s Office, Joseph Smith History Documents, Church History Library; Historical Department, Journal History of the Church, Aug. 15, 1840; Brunson, “Short Sketch of Seymour Brunson, Sr.,” 3–4; Doctrine and Covenants 137 (Visions, Jan. 21, 1836, at josephsmithpapers.org); tagai foi Tobler, “Saviors on Mount Zion,” 186, note 12.

20. ◀ 1 Korinito 15:29

21. ◀ Simon Baker, “15 Aug. 1840 Minutes of Recollection of Joseph Smith’s Sermon,” Joseph Smith Collection, Church History Library.

22. ◀ Jane Neyman, Statement, Nov. 29, 1854, Historian’s Office, Joseph Smith History Documents, Church History Library. Autu: Baptism for the Dead (Papatisoga mo E Ua Maliliu)

23. ◀ Joseph Smith to John C. Bennett, Aug. 8, 1840, i le JSP, D7:372–73; “Mormonism—Gen. Bennett, &c.,” Times and Seasons, Oct. 15, 1842, 3:955; “Bennett, John Cook,” Biographical Entry, Joseph Smith Papers website, josephsmithpapers.org; News Item, Times and Seasons, Dec. 1, 1840, 2:234.

24. ◀ Lucy Mack Smith, History, 1844–45, book 17, [7]; book 18, [3]–[4].

25. ◀ Lucy Mack Smith, History, 1844–45, book 18, [3]–[9]; Lucy Mack Smith, History, 1845, 296, 301; Smith, Biographical Sketches, 267. Autu: Joseph Smith Sr. (Iosefa Samita le Matua)

26. ◀ Vilate Kimball to Heber C. Kimball, Oct. 11, 1840, Vilate M. Kimball, Letters, Church History Library.

27. ◀ Conference Minutes, Times and Seasons, Oct. 1840, 1:185–87; Vilate Kimball to Heber C. Kimball, Oct. 11, 1840, Vilate M. Kimball, Letters, Church History Library; Nauvoo Temple, Baptisms for the Dead, book A, 149, microfilm 183,376, U.S. and Canada Record Collection, Family History Library; Black and Black, Annotated Record of Baptisms for the Dead, 6:3361; tagai foi Nauvoo Temple, Baptisms for the Dead, 1840–45, Church History Library.

28. ◀ Vilate Kimball to Heber C. Kimball, Oct. 11, 1840, Vilate M. Kimball, Letters, Church History Library.

29. ◀ Isaac Hale, Affidavit, Mar. 20, 1834, i le “Mormonism,” Susquehanna Register and Northern Pennsylvanian, May 1, 1834, [1].

30. ◀ Nauvoo Temple, Baptisms for the Dead, book A, 45.

31. ◀ Act to Incorporate the City of Nauvoo, Dec. 16, 1840, i le JSP, D7:472–88; Conference Minutes, Times and Seasons, Oct. 1840, 1:186.

32. ◀ News Item, Times and Seasons, Jan. 15, 1841, 2:287. Autu: Early Missionaries(Uluai Faifeautalai)

33. ◀ “Report from the Presidency,” Times and Seasons, Oct. 1840, 1:188.

34. ◀ Act to Incorporate the City of Nauvoo, Dec. 16, 1840, i le JSP, D7:472–88; Joseph Smith and others, Proclamation, Jan. 15, 1841, i le JSP, D7:503–4; tagai foi Bushman, Rough Stone Rolling, 410–12.

35. ◀ Mataupu Faavae ma Feagaiga 124:19, 91–96, 127 (Revelation, Jan. 19, 1841, i le josephsmithpapers.org). Autu: Hyrum Smith (Ailama Samita)

36. ◀ Mataupu Faavae ma Feagaiga 124:16-17 (Revelation, Jan. 19, 1841, i le josephsmithpapers.org).

37. ◀ Mataupu Faavae ma Feagaiga 124:22–24, 49–54, 60–61 (Revelation, Jan. 19, 1841, i le josephsmithpapers.org).

38. ◀ Mataupu Faavae ma Feagaiga 124:40 (Revelation, Jan. 19, 1841, i le josephsmithpapers.org); tagai foi Smith, “Organizing the Church in Nauvoo,” 264–71. Autu: Nauvoo Temple (Malumalu o Navu)

39. ◀ Mataupu Faavae ma Feagaiga 124:29-38 (Revelation, Jan. 19, 1841, i le josephsmithpapers.org). Autu: Baptism for the Dead (Papatisoga mo E Ua Maliliu)

40. ◀ Mataupu Faavae ma Feagaiga 124:41–42 (Revelation, Jan. 19, 1841, i le josephsmithpapers.org); tagai foi Smith, “Organizing the Church in Nauvoo,” 264–71.

41. ◀ Mataupu Faavae ma Feagaiga 124:55 (Revelation, Feb. 9, 1831, i le josephsmithpapers.org).

42. ◀ “Municipal Election,” Times and Seasons, Feb. 1, 1841, 2:309; “Inaugural Address,” Times and Seasons, Feb. 15, 1841, 2:316–18; “Trial of Elder Rigdon,” Times and Seasons, Sept. 15, 1844, 5:655; An Act to Incorporate the City of Nauvoo [Dec. 16, 1840], Laws of the State of Illinois, p. 55, section 16; “Bennett, John Cook,” Biographical Entry, Joseph Smith Papers website, josephsmithpapers.org.

43. ◀ “Memoirs of President Joseph Smith,” Saints’ Herald, Jan. 8, 1935, 49.

Mataupu 36

Faaosofia i Latou e Faapotopoto

I le tautotogo o le 1841, sa toe vaai tasi atu lava Maria Ana Davis i foliga o lona toalua ao lei tapunia le tapuni o lona pusamaliu ma sii atu loa lona tino maliu e ana uo i se tulimanu filemu o se fanuatanu o le lotu i Tireli, Egelani. O Ioane Davis na talavou ma malosi, ma sa na o le luasefulu-lima tausaga, i le taimi na maliu ai. Ao vaavaai atu Maria o saesae ese atu lona pusamaliu, na faafuasei lava ona ia lagonaina le tuuatoatasi, i lona tu ai ma lona ofu faanoanoa uliuli i se nuu ua nao ia ai lava le Au Paia o Aso-Gata-Ai.

Na oti Ioane ona o ona talitonuga. Na ia feiloai ma Maria i se fonotaga a le Au Paia i se tausaga talu ai, ae lei leva ona papatiso e Uilifoti Uitilafi le faitau selau o le Auuso Tuufaatasi i Herefordshire e latalata ane. E leai se isi o i laua ma Ioane na tapuai faatasi ma le Auuso Tuufaatasi, ae o le talalelei toefuataiina na vave lava ona salalau i totonu o le eria, ma tosina atu ai le vaai a le tele o tagata.[1]

Na tatala atu e Maria ma Ioane lo la fale i faifeautalai ma le faamoemoe e faatuina se aulotu i le eria. Na faasolo ina tupu tele ma faateleina le misiona i Peretania, ma i le mavae ai o le na o ni tausaga se fa, na silia i le ono afe le Au Paia i Egelani ma Sikotilani.[2]- E oo lava i Lonetona, lea na tauva malosi ai failauga i auala mai le tele o ekalesia ia maua ni tagata, na faatuina ai e faifeautalai se paranesi pe a ma le fa sefulu le Au Paia, na taitaia e se faifeau Amerika talavou e igoa ia Lorenese Sinou.[3]

Peitai, na tumau pea le faatuiese i totonu o le atunuu. Sa otaota auala i le tele o aai i tamai tusi taugofie, e talai atu ai soo se ituaiga manatu faalelotu.[4] O nisi o ni tamai tusi aneti-Mamona na toe lolomiina mai le Iunaite Setete ma lapataia ai e faitauina e faasagatau i le Au Paia o Aso e Gata Ai.[5]

I le faamoemoe e faasa’o ripoti sese, sa amata ona tusi e Pale Palate ana ia lava tamai tusi ma lolomiina se nusipepa faalemasina, o le Latter-day Saints’ Millennial Star, o lea sa lomia ai tala fou mai le Au Paia i Navu ma Peretania atoa. Na faatulagaina foi e Polika Iaga ia i ai se tusi pese ma le Tusi a Mamona e lolomina mo le Au Paia i Peretania.[6]

I Tireli, sa feagai Maria ma Ioane ma sauaga ina ua amata ona talai fafeautalai i le la fale. O tamaloloa malolosi na masani ona faataapeapeina fonotaga ma tuliesea faifeautalai. Na faatuputupulaia le leaga seia oo i se tasi aso, na tatu’i ai e tamaloloa Ioane i le fola ma kikiina o ia e aunoa ma se alofa. E lei toe manuia lava o ia. I se taimi puupuu mulimuli ane, sa pau ai ma manua o ia ma amata ai ona tale mai i fafo le toto. Sa taumafai faifeautalai e asi le ulugalii, ae na taofia i laua e tuaoi saua. I le faataotolia ai i le moega, na faasolo ina vaivai Ioane seia oo ina oti o ia.

Ina ua uma le falelauasiga, na filifili Maria e faatasi atu i le faapotopotoina i Navu. O ni nai aposetolo, e aofia ai Polika Iaga ma Heber Kimball, na faasilasila talu ai nei o le a latou toe foi i le fale i lena tautotogo, ma ave ma i latou se vaega tele o le Au Paia Peretania. Sa fuafua Maria e malaga i Amerika i Matu vave lava mulimuli ane faatasi ma se vaega e laiitiiti atu o le Au Paia.

Talu ai na o ia le tagata o lona aiga na auai i le ekalesia, sa asia e Maria ona matua ma nai ona tei e faamavae i ai. Na ia manatu o le a tetee lona tama, ae sa na ona ia fesili ia te ia po o afea e alu ai ma po o le a le vaa.

I le aso na malaga atu ai Maria mo le taulaga o le uafu o Perisitolo, sa ma’i o ia i le faanoanoa. Na ui atu i le falesa na la faaipoipo ai ma Ioane i ni nai masina na muamua atu, ma sa ia mafaufau ai i mea uma na tupu ia te ia talu mai lena taimi.

O lea ua avea o ia o se fafine ua luasefulufa-tausaga ua oti lana tane, o le a ia alu toatasi i se laueleele fou, e lafo atu lona ola faatasi ma tagata o le Atua.[7]

I tua i Navu, na nofo ai le faatonu o le nusipepa o Tomasi Sharp i autafa o Iosefa Samita i luga o se tulaga ua faamaualuga ma vaai atu i se potopotoga e faitau afe o le Au Paia. Ua oo ia Aperila 6, 1841, o le aso fanau lona sefulu ma le tasi a le ekalesia ma o le aso muamua o se konafesi aoao. Sa tata se faaili pu i luga o le talanoaga o le faalapotopotoga. I ni nai minute, o le a faamanatuina ai e le Au Paia le aso taua i le faataatiaina o maatulimanu o le malumalu fou.

O Tomasi e le auai i le ekalesia, ae o le pulenuu o Navu, o Ioane Bennett, na valaauliaina o ia e faaalu lona aso faatasi ma le Au Paia.[8] Sa lei tau mateina pe aisea. I le avea ai ma se faatonu o le nusipepa, e mafai e Tomasi ona faaleleia pe faaleagaina se vaaiga i se tagata i ni nai upu iti, ma sa aumaia o ia i Navu o se fesoasoani lelei.

E pei o le Au Paia, sa fou Tomasi i le nuu. E lei atoa lelei lona luasefulu-tolu tausaga, ae na ia sau i sisifo i le tausaga talu ai e galue o se loia ma na faamautu i le aai o Uoasoa, e tusa ma le tasi le aso e malaga ai i le itu i saute o Navu. I totonu o ni masina talu lona taunuu mai, sa avea ai o ia o se faatonu o le nusipepa e tasi lava e le o se nusipepa Mamona i le itumalo ma na lauiloa ai mo ana tusitusiga malolosi.[9]

Sa ia le ano i aoaoga a le Au Paia ma sa le ofo tele i lo latou tuuto i lo latou faatuatuaga.[10] Ae na ia tautino mai o gaoioiga o le aso sa maoae.

Na amata le aso i le faapapaina leotetele o fanafanua ae mulimuli atu ai se savali a le militeri o le aai, e taua o le Au a Navu, e toa 650 tamaloloa. O Iosefa Samita ma Ioane Bennett, sa laeiina pelaue mafolafola lanu moana ma apeleti auro o au ofisa a le militeri, na faasavalia le Au i le taulaga ma i luga o le matie e agai i le faavae faatoa eliina o le malumalu. I le faaaloalo, na faatuina ai e le Au Paia Tomasi e lata i le amataga o le solo, e le mamao mai ia Iosefa ma ana au militeri.[11]

Na amata e Sini Rikitone le sauniga o le maatulimanu i se lauga musuia e tasi le itula le umi e uiga i tofotofoga talu ai nei o le Au Paia ma a latou taumafaiga e fausia ni malumalu. I le maea ai o le lauga, sa tu Iosefa i luga ma faatonuina le aufaigaluega ia tuu i lalo le maa tele i le itu i sautesasae o le faavae.

“O lenei maatulimanu autu, e suitulaga i le Au Peresitene Sili, ua faataatia tonu nei mo le Atua silisili ese,” na ia faasilasila atu ai, “ina ia i ai se nofoaga e tapuai atu ai le Au Paia i le Atua, ma ia i ai se mea e tofa ai le Atalii o le Tagata.”[12]

Ina ua maea le faamanatuina paia, sa valaaulia e Iosefa Tomasi ma isi malo faaaloalogia i lona maota mo se taumafataga o le pipi i le afiafi. Sa ia manao ia i latou e iloa e taliaina i latou i Navu. Afai latou te le autasi i lana faatuatuaga, na ia faamoemoe ia tau lava ina latou taliaina lana talimalo.[13]

Sa fiafia Iosefa e iloa sa lomia e Tomasi se tala lelei i le sauniga o le maatulimanu i lana nusipepa i le aso na sosoo ai. Mo le taimi muamua talu le faatulagaina o le ekalesia, na foliga mai ai ua maua e le Au Paia le agaalofa a o latou tuaoi, lagolago a le malo, ma uo i nofoaga taua.[14]

E ui ina taliaina e Iosefa se taimi o lagona lelei ma le filemu i Navu, ae peitai, na ia iloa na manao le Alii ia te ia e usitaia Ana poloaiga uma, e tusa lava pe tofotofoina ai le faatuatua o le Au Paia i le faataunuuina. Ae e leai se isi poloaiga e sili atu ai se tofotofoga nai lo o le autaunonofo.[15]

Sa malamalama Iosefa e ala i faaaliga o le faaipoipoga ma le aiga e tutotonu i le fuafuaga a le Atua. Na auina mai e le Alii Elia le perofeta i le malumalu o Katelani e toefuatai mai ki o le perisitua e faamauina faatasi ai augatupulaga e pei o uamea e sosoo ai se filifili. I lalo o le taitaiga a le Alii, na amata ona aoaoina e Iosefa nisi Au Paia faapea e mafai ona faamauina faatasi tane ma ava mo le olaga nei ma le faavavau, ma avea ma suli i faamanuiaga o Aperaamo ma faataunuuina le fuafuaga e faavavau a le Atua mo Lana fanau.[16]

O le perofeta o Iakopo i le Tusi a Mamona na aoao mai e le tatau ona i ai i se tamaloa “a ia na o le tasi le ava,” sei vagana ai ua poloaiina e le Atua.[17] E pei ona faaalia e le tala ia Aperaamo ma Sarai, na poloaiina e le Atua i nisi taimi ni soo faatuatua e faia le autaunonofo o se auala e faalautele atu ai nei faamanuiaga i isi tagata taitoatasi ma ia tupuga mai ai tagata o le feagaiga i le Atua. E ui i tofotofoga na aumaia ai, o le faaipoipoga a Aperaamo i lona toalua faaautaunonofo o Akara na maua mai ai se nuu tele. E faapea foi ona tofotofoina e le faaipoipoga faaautaunonofo le Au Paia e faatinoina, ae na folafola mai e le Alii e faaeaina i latou mo lo latou usiusitai ma le ositaulaga.[18]

O tausaga na mulimuli mai i le malaga ese mai o Iosefa mai Katelani na faigata, ma sa ia le faailoaina atu i le Au Paia le autaunonofo i lena taimi. Ae sa ese le tulaga i Navu, lea ua iu ina maua ai e le Au Paia se fuataga o le saogalemu ma le mautu lelei.

Sa i ai foi le faatuatuaga o Iosefa i le Tulafono o le Iunaite Setete, lea sa puipuia ai le faatinoina ma le saoloto o talitonuga faalelotu. I le amataga o lena tausaga, na faamautinoa ai e le Aufono o le Aai o Navu lea aia tatau ina ua pasia se sauniga e faapea o vaega o talitonuga faalelotu uma ua faatagaina ia tapuai saoloto i Navu. Na faalautele atu le tulafono e tutusa i Kerisiano ma le-Kerisiano. E ui sa leai se isi i Navu na mulimuli i le Isalama, o le sauniga na patino lava le puipuia o Musalemi, o e na faatinoina le tele o toalua i nisi taimi.[19] E ui na faanoanoa o ia ona o sui o malo i le aai autu o le atunuu, sa talitonu ma faatuatuaina e Iosefa mataupu autu faavae o le setete o Amerika e puipuia ai lana aia tatau e ola e tusa ma le finagalo a le Atua.[20]

E ui i lea, na ia iloa o le faatinoina o le autaunonofo o le a faateia ai tagata, ma sa ia musu pea e aoao faalautele atu. Ao taulai atu isi talitonuga ma nuu e talitonu i ituaiga eseese o faaipoipoga, ua leva ona aoaoina e le Au Paia le faaipoipoga i le toatasi. O le toatele o le Au Paia—e pei o le toatele o tagata Amerika—na faafesootaia le autaunonofo i nuu na latou manatu ua itiiti le aoaoina nai lo o latou.

O Iosefa lava ia e lei tuua se faamaumauga o ona manatu i le autaunonofo po o lana tauiviga e usitai i le poloaiga. O Ema foi e lei faamatalaina se mea e uiga i le taimi na ia iloa ai le faatinoina po o aafiaga na i ai i lana faaipoipoga. O tusitusiga a i latou na latalata ia i laua, e ui i lea, na faamanino mai ai o se mafuaaga o le ita mo i laua uma.

Ae na lagona e Iosefa le uunaiga ia aoaoina atu i le Au Paia, e ui i mea e ono tutupu mai ai ma lona lava ia musua. Afai na te faailoa le mataupu faavae i na oni tamaloloa ma fafine faatuatua, e mafai ona ia fausia se lagolago malosi i ai, ma sauniuni ai mo le taimi e aoao lautele ai. Ina ia taliaina le autaunonofo, e tatau i tagata ona faatoilaloina lo latou manatu faapito, toe mafaufau i tu faale-va-i-fafo, ma faatinoina le faatuatua tele e usiusitai i le Atua pe a Ia poloaiina mai se mea e matua fou lava i a latou tu ma agamasani.[21]

I se taimi o le tautoulu o le 1840, na amata ai ona talanoa Iosefa ma Luisa Beaman e luasefululima-tausaga e uiga i le faatinoga fou. O le aiga o Luisa na i ai i le lotolotoi o i latou na muamua lava talitonu i le Tusi a Mamona ma taliaina le talalelei toefuataiina. Ina ua maliliu ona matua, na ia see atu i le fale o lona uso matua o Maria ma le toalua o lona uso, o Bates Noble, o se tama tuai o le Tolauapiga o Isaraelu.[22]

Na i ai Bates ao talatalanoa Iosefa ma Luisa e uiga i le autaunonofo.[23] “I le faailoa atu o lenei mea ia te oe, ua ou tuuina atu lo’u ola i ou lima,” na fai atu ai Iosefa ia te ia [Bates]. “Aua lava i se itula e manumalo ai le tiapolo ona e faalataina a’u i o’u fili.”[24]

I se taimi mulimuli ane, na faamalamalama atu ai Iosefa ia Luisa. Na te lei tusia se faamatalaga o ona lagona i le ofo, po o afea pe aisea foi na ia taliaina ai. Ae i le afiafi o Aperila 5, 1841, o le aso ao lumanai le konafesi aoao, na feiloai ai Iosefa ma Luisa ma Bates mo le sauniga. I le faatagaga a Iosefa, na faamauina faatasi ai e Bates lea toalua, ma toe laulauina atu upu o le sauniga ao fai mai e Iosefa ia te ia.[25]

I lena taumafanafana, na olioli ai le Au Paia ina ua tofia Ioane Bennett i se tofiga maualuga i le itu taufaamasinoga a le itumalo. Peitai o isi i le itumalo na feita, na fefefe i le tuputupu ae o le malosi faalemalo o le Au Paia. Na latou vaai i le tofiaina o Ioane o se taumafaiga a sui o malo i le itu agai ia mauaina palota a le Au Paia.[26]

O Tomasi Sharp, o le sa avea ma sui o le itu agai, sa fesiligia faalauaitele ia agavaa o Ioane mo le tofiga, o lona tulaga faaletagata, ma le moni o lona papatisoga talu ai nei. I se faamatalaga faalefaatonu i le nusipepa, na ia uunaia ai tagatanuu ia tetee i le tofiga.[27]

Na faateleina foi e Tomasi ripoti o le le malilie i totonu o le faitau selau o le Au Paia Peretania o lo o faapotopoto i le eria. “O lo o faapea e toatele ua filifili e o ese,” na ia ripoti ai, “ma ua lafoina tusi i Egelani, e lapatai ai a latou uo, o lo o fuafua e malaga mai, i le tulaga faanoanoa o i ai mea i le Aai o le Ekalesia.” O le mafuaaga o lo latou le malilie, na ia tautino ai, o le itiiti o le faatuatua i le misiona a le perofeta.[28]

I le ita tele ina ua uma ona faitauina le faamatalaga a le faatonu, na lau atu loa e Iosefa se tusi ma auina atu ia Tomasi, e faamuta ai lona totogiina o le nusipepa:

Lau susuga—O le a e faamutaina la’u pepa—o ona anotusi ua faia ia faaleagaina ai au, ma o le totogiina o le laupepa eleelea—lena fasi pepa o pepelo—lena punaoa o le amioleaga—e le faaaloalo i soo se tagata lelei.

Ma le le malie lava,

Iosefa Samita

P.S Faamolemole lolomi mea o i luga a’e i lau pepa le taualoa.[29]

I le inoino i le tusi, na lomia ai e Tomasi i le lomiga na sosoo ai i tafatafa o ni faamatalaga faifai e uiga i le valaauga faaperofeta a Iosefa. O nisi tagata na tuuaia Tomasi i le faaaogaina o lana nusipepa e faamimita ai le Au Paia.[30] O lea la ua ia manao i ana tagata faitau ia iloa na ia vaai i le Au Paia o se taufaafefe faalemalo ua tuputupu a’e i aia tatau a isi tagatanuu i le itumalo.

E avea ma faamaoniga, na toe lomia ai e Tomasi se folafolaga na lomia talu ai nei e Iosefa o lo o valaau ai le Au Paia i nofoaga uma e faapotopoto mai ma fausia Navu. “Afai o lona finagalo o le a fai ma a latou tulafono,” na lapatai atu ai Tomasi i ana tagata faitau, “o le a la le mea o le a tupu—leai, o le a le mea o le a—tupu ia outou aia tatau e sili ona pele ma avanoa e sili ona taua?”[31]

Ao faateleina le faitio o Tomasi, sa popole Iosefa o le a ia liliu eseina isi i le itumalo e faasaga i le Au Paia.[32] I le faatulagaina o maatulimanu o le malumalu ma le o mai o malaga mai Peratania i uta o vaa, sa tele mea e ono aafia. E le mafai e le Au Paia ona le maua Navu e pei ona latou le mauaina Initipene ma Fa Uesi.

O vaa folau lapopoa ma laiti na tumutumu ai uafu pisi o le Uafu o Perisitolo i sautesisifo o Egelani.[33] Na laa atu i luga o le vaa lea o le a ave atu ai o ia i Amerika i Matu, sa iloa ai e Maria Ana Davis lona moega mama ma sa ia le vaai i ni utufiti. O ia ma isi pasese sa faataga e tuu nao le tasi le atopau i tafatafa o a latou moega ao isi o a latou mea totino sa teu i le potu e tuu ai ato o le vaa.

Sa nofo pea Maria i Perisitolo mo se vaiaso ao teuina le vaa. Mo le vavaeeseina mai isi, na latou tautauina ai ma isi pasese ni pupuni i le va o o latou moega, ma vaevae ai le potu tele i ni tamai potu. Na latou matamata foi i auala va iti o Perisitolo, ma olioli i le vaaiga ma manogi o le aai.

Sa faatalitali e Maria ona matua e taunuu mai i se aso e faamavae ia te ia. O le a se isi mea na fia iloa ai e lona tama le igoa o lana vaa ma le nofoaga e malaga ese ai?

Ae e lei o atu lava ona matua. Nai lo o lena, o loia—na totogi e lona tama ia taofia o ia e aua nei alu—ua amata ona asiasia le vaa i aso uma, ma fesili mo se fafine talavou ua oti lana tane e paauli ona mata ma se ofu uliuli. I le faanoanoa, ae na naunau ia faapotopoto i Siona, sa teu ese ai e Maria ona ofu faanoanoa ma amata ona ofu e pei o isi tamaitai talavou o i luga o le vaa.

E lei leva ae folau atu loa le vaa mo Kanata. Ina ua taunuu i le lua masina mulimuli ane, sa malaga atu loa i saute Maria ma lana vaega i le sitima, nofoa afi, ma se vaa i le vai seia oo ina taunuu i le uafu e latalata i Katelani. I le naunau ia i ai faatasi ma le Au Paia, sa o atu ai Maria ma ana uo i le taulaga, lea na latou maua ai Viliamu Phelps o taitaia se tamai paranesi o le ekalesia.[34]

O Katelani sa nao se ata lafoia o le mea na i ai muamua. I Aso Sa, sa faia e Viliamu sauniga i totonu o le malumalu, na tele lava ina nofo na o ia i pulelaa. Mai i lona nofoaga i le faalapotopotoga, sa manatu Maria na foliga tuulafoaia le malumalu.

I isi vaiaso mulimuli ane, na taunuu atu ai se isi vaega o le Au Paia Peretania i Katelani. O se tasi o le vaega, o Pita Maughan, sa fuafua e alu pea, ma pueina se sitima e oso atu i Vai Tetele e agai i Sikako ona malaga atu lea i le laueleele i Navu. I le naunau ia faauma la latou malaga, sa faatasi atu ai Maria ma nai isi Au Paia faatasi ma ia ma lana fanau laiti e toa ono.[35]

I le ala i Navu, na masani lelei ai Maria ma Pita. O ia o se tamaloa ua maliu lana ava ma sa galue i maina suauu i le itu i matusisifo o Egelani. O lana ava, o Ruta, sa maliu i le fanauina o se pepe ao lei mulimuli ane fuafua le aiga e malaga ese. Sa manatu Pita e nofo i Egelani, ae o Polika Iaga na uunaia o ia e sau i Navu.[36]

Ina ua taunuu Maria i Navu, sa ia sueina le aai mo uo mai Egelani. I le alu atu ai i auala, na ia vaaia ai se tamaloa o loo lauga i luga o se kalone ma tu ai e faalogologo. O le failauga o se tagata fiafia, ma o lana lauga i se gagana faigofie na faafiafiaina ai le tamai aofia. E fai lava ma, ia faalagolago atu i luma ma tuu ona lima i luga o tauau o se tamaloa umi i luma o ia, e pei o loo ia faalagolago atu i luga o se kesi.

Na iloa vave lava e Maria o ia o Iosefa Samita. I le mavae ai o le lima masina o malaga, ua iu lava ina tu o ia i le lotolotoi o le Au Paia ma faatasi ai ma le perofeta a le Atua.[37]

O le taimi lea, i le isi itu o le lalolagi, na ootia lava Osone Hyde i le fiafia ao ia tilotilo atu mo le taimi muamua i Ierusalema. O le aai anamua na tietie i le tumutumu o se matie e puipuia e vanu ma siomia e ni pa puipui mafiafia. Ao ia agai atu i le faitotoa i sisifo o le aai, ua vaivai mai ana malaga, na maua e Osone se vaaiga o ona pa ma olo o loo tutu maualuluga i tua atu.[38]

Na faamoemoe Osone e ulufale atu i Ierusalema faatasi ma Ioane Page, ae na toe foi atu Ioane i le fale ae lei tuua le Iunaite Setete. Na malaga ese toatasi, ma malaga atu ai Osone e ala atu i Egelani ma sopoia Europa, ma pasi atu i nisi o aai tetele o le konitineta. Ona ia agai atu lea i sautesisifo i Constantinople ma maua ai se sitima e agai atu i le aai tumatafaga o Iafa, lea na ia fuafua ai e malaga i Ierusalema faatasi ma se vaega o tamaloloa Egelani ma a latou auauna na matuai faaauupegaina lava.

I nai isi aso na sosoo ai, na savalia ai e Osone ala pefu, ma omoomo o Ierusalema ma feiloai ai ma taitai faalelotu ma taitai o le malo o le aai. E latalata i le sefulu afe tagata, e tele lava i tagata e tautatala faaArapi, na nonofo i Ierusalema. Sa i ai le aai i se tulaga mativa, ma nisi o ona vaega ua avea ma ni lapisi i le mavae ai o senituri o feteenaiga ma le tuulafoaiina.

E ui i lea, ao asiasi atu Osone i nofoaga na ia faitau i ai i le Tusi Paia, na ia maofa i le aai ma lona talafaasolopito paia. Ina ua ia vaaia tagata o faia galuega o aso faisoo o loo faamatalaina i faataoto a le Faaola, na ia vaai faalemafaufau ia te ia lava ua liua i tua i le taimi o Iesu. I Ketesemane, na ia fati mai ai se lala mai se laau o le olive ma mafaufau i le Togiola.[39]

Ia Oketopa 24, 1841, na alapo lava Osone ae lei ao ma savali atu i lalo o se aega e latalata i le mea na savali ai Iesu i le po ae lei oo i Lona Faasatauroga. Na aeae atu i le Mauga o Olive, ma toe vaai atu i tua Osone i le vanu o Ierusalema ma vaaia ai le Nofoaga o le Maa ofoofogia, o loo alu ae i luga e latalata i le mea na tu ai le malumalu i le taimi o le Faaola.[40]

I le iloa ai na folafola mai le Alii faapea o nisi o fanau a Aperaamo o le a faapotopotoina i Ierusalema ae lei oo i le Afio Faalua mai, na saofai ai le aposetolo i lalo ma tusi se tatalo, ma ole atu i le Atua e taitai mai e o totoe ua faataapeapeina i lo latou nuu folafolaina.[41]

“Uunaia i latou ia faapotopoto i luga o lenei laueleele e tusa ma lau afioga,” na tatalo atu ai Osone. “Tuu atu ia i latou ia o mai e pei o ni ao ma pei o ni lupe i o latou faamalama.”

Ina ua uma lana tatalo, na faia e Osone se faaputuga o maa i le tulaga ma toe savali atu i tua agai i le vanu ina ia faaputuina nisi maa i le Mauga o Siona o se faamanatu faatauvaa i le faataunuuina o lana misiona. Ona ia amataina lea o lana malaga umi i le fale.[42]

Faamatalaga

1. ◀ Maughan, Autobiography, [29]–[34].

2. ◀ Maughan, Autobiography, [29]–[34]; Allen and others, Men with a Mission, 302, note 37; Winters, Reminiscences, 10; tagai foi Minutes, Apr. 6, 1841, i le LDS Millennial Star, Apr. 1841, 1:302.

3. ◀ Allen and others, Men with a Mission, 225–26.

4. ◀ Allen and Thorp, “Mission of the Twelve to England,” 503, 510–14; Givens and Grow, Parley P. Pratt, 182–83.

5. ◀ Tagai, mo se faataitaiga, Richard Livesey, Exposure of Mormonism (Preston: J. Livesey, 1838); tagai foi “Mission to England,” LDS Millennial Star, Apr. 1841, 1:295; Givens and Grow, Parley P. Pratt, 183, 186; and Foster, Penny Tracts and Polemics.

6. ◀ “From England,” Times and Seasons, June 1840, 1:119–22. Autu: Church Periodicals [Mekasini a le Ekalesia]

7. ◀ Maughan, Autobiography, [30]–[31], [35]–[38]; tagai foi “Proclamation to the Saints Scattered Abroad,” LDS Millennial Star, Mar. 1841, 1:270–71; and “Epistle of the Twelve,” LDS Millennial Star, Apr. 1841, 1:310–11.

8. ◀ “Celebration of the Anniversary” ma le “Communication,” Times and Seasons, Apr. 15, 1841, 2:375–77, 380–83; Report, Warsaw Signal, June 9, 1841, [2].

9. ◀ Biographical Review of Hancock County, Illinois, 109; tagai foi Hamilton, “Thomas Sharp’s Turning Point,” 19.

10. ◀ Tagai Report, Western World, Jan. 20, 1841, [2].

11. ◀ “Celebration of the Anniversary” ma le “Communication,” Times and Seasons, Apr. 15, 1841, 2:375–77, 380–83; “The Mormons,” Western World, Apr. 7, 1841, [3]; Report, Warsaw Signal, June 9, 1841, [2]; “Life of Norton Jacob,” 6; tagai foi Leonard, Nauvoo, 233–34.

12. ◀ “Celebration of the Anniversary” ma le “Communication,” Times and Seasons, Apr. 15, 1841, 2:375–77, 380–83. Autu: Nauvoo Temple [Malumalu o Navu]

13. ◀ Report, Warsaw Signal, June 9, 1841, [2]; Joseph Smith, Journal, Jan. 29, 1843, i le JSP, J2:253.

14. ◀ “The Mormons,” Western World, Apr. 7, 1841, [3]; Joseph Smith, Letter to the Editors, Times and Seasons, May 15, 1841, 2:414.

15. ◀ Tagai Whitney, Why We Practice Plural Marriage, 23–24; Esplin, “Joseph Smith’s Mission and Timetable,” 298–99, 303–4; and “Plural Marriage in Kirtland and Nauvoo,” Gospel Topics, topics.lds.org.

16. ◀ Pratt, Autobiography, 329; Mataupu Faavae ma Feagaiga 132:19 (Revelation, July 12, 1843, i le josephsmithpapers.org). Autu: Sealing [Faamauga]

17. ◀ Iakopo 2:27, 30.

18. ◀ Mataupu Faavae ma Feagaiga 132:29–37, 63 (Revelation, July 12, 1843, i le josephsmithpapers.org); Kenese 16:3–12; 17. Autu: Joseph Smith and Plural Marriage [Iosefa Samita ma le Autaunonofo]

19. ◀ Nauvoo City Council Minute Book, Mar. 1, 1841, 13. Na faapitoa lava le ta’ua e le sauniga o le “Mahommedans,” o se igoa masani o le senituri e sefuluiva mo Musalemi.

20. ◀ Tagai, mo se faataitaiga, Mataupu Faavae ma Feagaiga 98:3–6 (Revelation, Aug. 6, 1833, i le josephsmithpapers.org); ma le Mataupu Faavae ma Feagaiga 134 (Declaration on Government and Law, circa Aug. 1835, i le josephsmithpapers.org).

21. ◀ “Plural Marriage in Kirtland and Nauvoo,”Gospel Topics, lds.org/topics

22. ◀ Temple Lot Transcript, part 3, 395, questions 40–41; Joseph Bates Noble, Affidavit, June 6, 1869, i le Affidavits about Celestial Marriage, 1:38; “Plural Marriage,” Historical Record, May 1887, 221.

23. ◀ Temple Lot Transcript, part 3, 395, questions 40–41.

24. ◀ Joseph Bates Noble, Affidavit, June 6, 1869, i le Affidavits about Celestial Marriage, 1:38.

25. ◀ Joseph Bates Noble, Affidavit, June 6, 1869, i le Affidavits about Celestial Marriage, 1:38; Temple Lot Transcript, part 3, 395–96, questions 43–49; Franklin D. Richards, Journal, Jan. 22, 1869; Charles Lowell Walker, Diary, June 17, 1883, i le Larson and Larson, Diary of Charles Lowell Walker, 2:610; tagai foi Woodruff, Journal, Jan. 22, 1869.

26. ◀ Tagai “The Mormon Plot and League,” Sangamo Journal, July 8, 1842, [2]; ma le “Trouble among Judge Ford’s Constituents,” Alton Telegraph and Democratic Review, July 2, 1842, [2].

27. ◀ “Appointment,” Warsaw Signal, May 19, 1841, [2].

28. ◀ “The Mormons,” Warsaw Signal, May 19, 1841, [2].

29. ◀ “Highly Important,” Warsaw Signal, June 2, 1841, [2]; tagai foi “The Warsaw Signal,” Times and Seasons, June 1, 1841, 2:431–33.

30. ◀ “Highly Important,” Warsaw Signal, June 2, 1841, [2]; “The Mormons,” Warsaw Signal, May 19, 1841, [2].

31. ◀ “Read and Ponder,” Warsaw Signal, June 9, 1841, [2].

32. ◀ “The Warsaw Signal,” Times and Seasons, June 1, 1841, 2:431–33.

33. ◀ Britton, Bath and Bristol, 6. Autu: England [Egelani]; Gathering of Israel [Faapotopotoina o Isaraelu]

34. ◀ Maughan, Autobiography, [38]–[44], [48]–[49]; “Bristol to Quebec, 10 May 1841–12 July 1841,” Mormon Migration website, mormonmigration.lib.byu.edu; “Phelps, William Wines,” Biographical Entry, Joseph Smith Papers website, josephsmithpapers.org. Autu: Kirtland, Ohio [Katelani, Ohaio]

35. ◀ Maughan, Autobiography, [38]–[44], [48]–[49].

36. ◀ Tullidge’s Histories, volume 2, supplement, 34–35.

37. ◀ Maughan, Autobiography, [52]–[53]; tagai foi Ward, “John Needham’s Nauvoo Letter: 1843,” 41; ma le Pratt, Autobiography, 47.

38. ◀ Hyde, Voice from Jerusalem, 7, 16; tagai foi Bartlett, Walks about the City and Environs of Jerusalem, 14.

39. ◀ Hyde, Voice from Jerusalem, 7–19, 27–28.

40. ◀ Hyde, Voice from Jerusalem, 28–29; tagai foi Iosefa Samita—Mataio 1:3; Luka19:44; 21:6; Mareko 13:2; ma le Mataio 24:2.

41. ◀ Hyde, Voice from Jerusalem, 28–32; 3 Nifae 20:29–37.

42. ◀ Hyde, Voice from Jerusalem, 30, 32–33. Autu: Dedication of the Holy Land [Faapaiaina o le Laueleele Paia]

Mataupu 37

O Le a Tatou Faamaonia ai i Latou

Ia Ianuari 5, 1842, na tatala ai e Iosefa se faleoloa i Navu ma faafeiloai ma le fiafia ana tagata faatau e toatele. “Ou te fiafia lava e faigaluega mo le Au Paia ma avea ma auauna ia i latou uma lava,” na ia tau atu ai i se uo i se tusi,“ma le faamoemoe o le a faaeaina a’u i le taimi tatau ai a le Alii.”[1]

O le aoaoga faavae o le faaeaga na mamafa lava i le mafaufau o Iosefa.[2] Ia Fepuari, na amata ai ona mafaufau o ia i tusitaai faaAikupito na ia faatauina i Katelani ma le faaliliuga e le i maea o tusitusiga a Aperaamo.[3] O le tusitusiga paia fou na aoao mai faapea na auina mai e le Atua Ana fanau i le lalolagi e sue ai lo latou faatuatua ma le naunau e usiusitai i Ana poloaiga.

“O le a tatou tofotofoina ai i latou,” na fetalai ai le Faaola ae lei foafoaina le lalolagi, “e vaai pe latou te faia mea uma o soo se mea e poloaiina ai i latou e le Alii lo latou Atua.” O tagata e usitai i Ana poloaiga o le a faaeaina i le mamalu e sili atu. O i latou e filifili e le usiusitai i le Atua o le a le maua nei faamanuiaga e faavavau.[4]

Na manao Iosefa e fesoasoani i le Au Paia e aoao nei upumoni ina ia latou mafai ona alualu i luma i le faaeaga ma ulu atu i le afioaga o le Atua. I Katelani, o le mana o le faaeega paia na faamalolosia ai le tele o alii mo luitau faigata o le galuega faamisiona. Ae na folafola atu e le Atua le tuuina atu o se faaeega paia faaleagaga e sili atu i le malumalu o Navu. E ala i le faaalia mai o ni sauniga ma le malamalama faaopoopo i alii ma tamaitai faatuatua o le ekalesia, o le a faia i latou e le Alii o ni tupu ma ni masiofo, faitaulaga ma faitaulaga tamaitai, e pei ona valoia mai e Ioane le Talifaaaliga i le Feagaiga Fou.[5]

Na uunaia e Iosefa le Toasefululua ma isi uo faatuatuaina ina ia usiusitai i le Alii ao ia saunia i latou e maua lenei faaeega o le mana paia. Na ia aoao atu foi le mataupu faavae o le autaunonofo i ni nai Au Paia e sili atu ma molimau atu i lona pogai mamana. O le taumafanafana talu ai, ae lei atoa se vaiaso talu ona taliu mai aposetolo mai Egelani ma taunuu mai i Navu, na ia aoao atu ai le mataupu faavae i se vaega o i latou ma faatonuina i latou ia usiusitai i ai o se poloaiga mai le Alii.[6] E ui e le manaomia le autaunonofo mo le faaeaga po o le faaeega e sili atu o le mana, ae o le usiusitai i le Alii ma le naunau e tuuto atu le olaga o se tasi ia te Ia na manaomia.

E pei o Iosefa, na faafitia e aposetolo i le taimi muamua le mataupu faavae fou. Na lagonaina e Polika se atuatuvale maoae i le faaiuga e faaipoipo i se isi ava o lea na ia moomoo ai ia vave oo i le tuugamau. Na mananao Heber Kimball, Ioane Teila, ma Uilifoti Uitilafi ia faatuai lo latou usiusitai i le umi e mafai ai.[7]

I le mulimuli ai i le poloaiga a le Alii, na faamauina foi Iosefa i isi fafine talu mai le la faaipoipoga ma Luisa Beaman. Pe a ia aoao atu i se fafine e uiga i autaunonofo, sa ia faatonuina o ia ia saili lana lava faamaoniga faaleagaga faapea o le faamauina ia te ia e sao. E lei taliaina e fafine uma lana valaaulia, ae na talia e nisi.[8]

I Navu, na ulu atu ai nisi Au Paia i le autaunonofo mo le taimi nei ma le faavavau, o lona uiga o la latou faamauga o le a aoga mo lenei olaga ma le olaga a sau. E pei o faaipoipoga o le alii i le tamaitai e tasi, o nei faaipoipoga e mafai ona aofia ai fesootaiga faalefeusuaiga ma le mauaina o fanau. O isi autaunonofo sa na o mo le faavavau, ma o tagata e auai na malamalama o la latou faamauga o le a aoga i le olaga a sau.[9]

I nisi tulaga, o se fafine na faaipoipo mo le olaga nei i se Au Paia tetee, po o se tamaloa e le o se tasi o le ekalesia, po o se tagata lelei foi o le ekalesia, e mafai ona faamauina mo le ola e faavavau i se isi alii. A uma le sauniga o le faamauga, e faaauau pea e le fafine ona nonofo ma lana tane o i ai nei ao ia mauaina faamanuiaga o se faaipoipoga e faavavau ma le faaeaga i le olaga a sau.[10]

I le amataga o le 1842, na talosaga atu ai Iosefa mo lea ituaiga o faaipoipoga ia Maria Lightner, e ana le tane, o Atamu, e le o se tagata o le ekalesia. I le la talanoaga, na tau atu ai e Iosefa ia Maria faapea na poloaiina e le Alii i laua ia faamauina mo le olaga a sau.[11]

“Afai na tau atu e le Atua ia te oe,” na fesili atu ai Maria, “aisea Na te le taua mai ai ia te au?”

“Tatalo ma le filiga,” na tali atu ai Iosefa, “aua na tau mai e le agelu ia te au e tatau ona maua sau molimau.”[12]

O le valaaulia a Iosefa na le mautonu ai Maria. I le aoaoina o ia e uiga i autaunonofo, na faamatala atu ai e Iosefa faamanuiaga e faavavau o le feagaiga o le faaipoipoga e faavavau.[13] Ina ua faaipoipo Maria ma Atamu, na la faia ni folafolaga i le tasi ma le isi mo na o lenei olaga. O lea la ua ia malamalama o le a le mafai ona ia osia ni feagaiga e faavavau ma ia sei vagana ai ua ia malie muamua e papatisoina e le pule tatau.[14]

Na talanoa atu Maria ia Atamu e uiga i le papatisoga, ma augani atu ia te ia ina ia auai i le ekalesia. Na tau atu e Atamu ia te ia e faapea na te faaaloalogia Iosefa ae na te le talitonu i le talalelei toefuataiina ma o le a le mafai ona papatisoina.[15]

I le naunau atu mo faamanuiaga o le faaipoipoga e faavavau, ae i le iloaina o le a ia le mauaina na faamanuiaga faatasi ma Atamu, na mafaufau ai Maria po o le a le mea e fai. Na faatumuina lona mafaufau i masalosaloga. Na iu lava, ina tatalo atu o ia i le Alii ina ia auina mai se agelu e faamaonia ia te ia faapea o le valaaulia a Iosefa na sao.[16]

I se po, ao ia nofo i le fafine o lona aiga, na vaai ai Maria i se malamalama ua oo mai i lona potu. Na nofo i luga i le moega, ma na faateia o ia i le vaai i se agelu, e ofu paepae, o tu i tafatafa o ia. O foliga o le agelu na susulu ma matagofie, ma mata na ati ia te ia e pei o le uila emo.

I le fefe, na faapulou e Maria lona ulu i ieafu, ma na toe alu ese le agelu.

O le aso Sa na sosoo ai, na fesili atu ai Iosefa ia Maria pe na ia mauaina se tali.

“Ou te lei mauaina se molimau, ae na ou vaai i se mea ou te lei vaai lava i ai muamua,” na tautino atu ai e Maria. “Na ou vaai i se agelu ma na toeitiiti lava a ou oti i le fefe. Ou te lei tautala.”

“O se agelu lena a le Atua soifua,” na fai atu ai Iosefa. “Afai e te faatuatua o le a e vaaia ni mea e sili atu nai lo lena.”[17]

Na faaauau ona tatalo Maria. Na ia vaai i se agelu, lea na faamalosia ai lona faatuatua i upu a Iosefa. Ma na ia mauaina isi molimau faaleagaga i isi aso na sosoo ai ia na le mafai ona ia teena pe le amanaiaina. O le a mafai ona avea pea Atamu ma ana tane i lenei olaga, ae na ia manao ia mautinoa na ia mauaina faamanuiaga uma e mafai ona ia maua i le olaga a sau.[18]

Na vave lava ona ia taliaina le valaaulia a Iosefa, ma o Polika Iaga na faamauina i laua mo le olaga a sau.[19]

I lalo o le taitaiga a Iosefa, na amata ai e Ioane Teila ma Uilifoti Uitilafi ona lolomi le faaliliuga a le perofeta o le tusi a Aperaamo i lomiga ia Mati 1842 o le Times and Seasons. Ao faitau e le Au Paia le faamaumauga, na latou olioli i le iloaina o upumoni fou e uiga i le foafoaga o le lalolagi, le faamomoega o le olaga, ma le taunuuga e faavavau o fanau a le Atua. Na latou aoaoina faapea o Aperaamo na umiaina le Urima ma le Tumema ma na talanoa faafesagai ma le Alii. Na latou faitauina e faapea o le lalolagi ma mea uma o i ai na faatulagaina mai ni mea na i ai lava ina ia faataunuu ai le faaeaga o fanau faaleagaga a le Tama.[20]

Faatasi ai ma le fiafia i le lolomiga o le tusi a Aperaamo ma aoaoga faavae na ia aoaoina e faaleleia ai le agaga o le tagata, na faaauau e le Au Paia ona faia osigataulaga e fausia ai lo latou aai fou ma fausia le malumalu.

I le taimi lena, ua i ai i Navu le silia ma se afe ni fale laau, ma le tele o fale faaiviivi ma fale piliki malolosi ua maea pe o loo fausia.[21] Ina ia faatulagaina ia sili atu le aai, na vaevaeina e Iosefa le aai i ni iunite se fa ma taua o uarota ma tofia ni epikopo e pulefaamalumalu ia i latou. O uarota taitasi na faamoemoeina e fesoasoani i le fausia o le malumalu e ala i le auina mai o ni tagata e galulue i le maota o le Alii i aso lona sefulu uma lava.[22]

O Makareta Cook, o se tamaitai e lei faaipoipo lea na tausia o ia lava o se suisui i Navu, na matamata atu ao faagasolo galuega o le malumalu. Na ia galue mo Sara Kimball, o se tasi o uluai tagata liliu mai i le ekalesia, lea na faaipoipo atu i se faipisinisi faamanuiaina e le o se tagata o le Ekalesia o le Au Paia o Aso e Gata Ai.

Ao galue Makareta, o nisi taimi la te talanoa ai ma Sara e uiga i taumafaiga e fausia le malumalu. O puipui sa na o ni nai futu le maualuluga, ae ua uma ona fausia e alii tomai se avanoa le tumau i le faavae o le malumalu ma na faatuina se faatanoa tele mo papatisoga mo e ua maliliu. O le faatanoa sa lapotopoto pei o se fuamoa o ni laupapa paina na mamanuina ma le tomai o loo tietie i tua o ni povi e sefululua na vaneina i lima ma faamaeaina i ni mamanu matagofie. Na maea loa ona faapaiaina le faatanoa, ona amata lea e le Au Paia ona faia papatisoga mo e ua maliliu.[23]

I le naunau e saofaga atu o ia lava i le malumalu, na matauina ai e Makareta o le toatele o tagata faigaluega na leai ni seevae talafeagai, ofuvae, ma ofutino. Na ia fautuaina Sara ina ia la galulue faatasi e saunia ni ofutino fou mo le aufaigaluega. Na fai atu Sara e mafai ona ia aumaia ie mo ofutino pe afai e suiina e Makareta. E mafai foi ona la faaaogaina le fesoasoani a isi fafine i Navu ma faatulaga se sosaiete e taitaia le galuega.[24]

I se taimi puupuu mulimuli ane, na valaaulia ai e Sara pe a ma se tasene o fafine i lona fale e talanoaina le sosaiete fou. Na latou fesili atu ia Ilaisa Snow, lea na iloaina i ana taleni tusitusi, ina ia tusia se faatulagaga o le sosaiete. Na vave lava ona galue Ilaisa i le faatulagaga ma faaali atu i le perofeta ina ua maea.

Sa fai mai Iosefa o le faatulagaga sili lea o lona ituaiga. “Ae e le o le mea lenei tou te mananao ai,” na fai atu ai o ia. “Tau atu i tuafafine ua taliaina la latou taulaga e le Alii ma ua ia te Ia se mea e sili atu mo i latou.” Na ia tau atu i le sosaiete ia latou feiloai ma ia i ni nai aso o i luma i lona faleoloa.

“O le a ou faatulagaina tamaitai e ala i le perisitua ma le mamanu o le perisitua,” o le saunoaga lea a Iosefa.[25] “Ua ia te au nei le ki e mafai ai ona ou faia.”[26]

O le aso Tofi na sosoo ai, Mati 17, 1842, na a’ea’e atu ai Ema Samita i faasitepu o le potu tele i luga o le faleoloa a Iosefa. E toasefuluiva isi fafine, e aofia ai Makareta Cook, Sara Kimball, ma IIaisa Snow, na o mai e faatulaga le sosaiete fou. Na i ai foi iina Iosefa ma Uiliata Richards, lea na amata ona galue o se tusiupu a Iosefa ina ua foi mai Egelani, ma Ioane Teila.[27]

O le tamaitai na sili ona laitiiti na auai sa sefulu-lima-tausaga le matua o Sofia Marks. O le na aupito i matua, o Sara Cleveland, na limasefulu-fa tausaga. O le toatele o fafine na tupulaga ma Ema. E ese ai mai ia Leonora Teila, lea na fanau i Egelani, o fafine uma lava na o mai le Iunaite Setete i sasae ma na o mai i sisifo faatasi ma le Au Paia. O se vaega o i latou, e pei o Sara Kimball ma Sara Cleveland, na lelei le tamaoaiga, ao isi na umia na o ni nai mea iti lava mai lavalava na latou ofuina.

Na masani lelei lava fafine i le tasi ma le isi. O Filina Merrick ma Tesitemona Fuller na sao mai le fasiotiga tele i le Fale Gaosi Laupapa a Hawn. O Atalia Robinson ma Nanise Rikitone e auso. O Ema Samita ma Patisepa Samita e tausoga i le tulafono, e pei foi o Ilaisa Snow ma Sofia Packard. O Sara Cleveland ma Ana Uitini na fesoasoani ia Ema i taimi faigata o lona olaga, na tausia o ia ma lona aiga i o latou fale ina ua leai se isi mea latou te o i ai. O Elevira Cowles na mautotogi i le fale o Ema ma fesoasoani e tausi lana fanau.[28]

Na fiafia Ema i le manatu e amataina se sosaiete mo fafine i Navu. Talu ai nei lava, na auai atu ai Iosefa ma isi alii i se sosaiete ua selau-tausaga a tamaloloa na taua o le Masonirisaoloto, i le mavae ai o se taimi umi lava o fesoasoani Ailama Samita ma Ioane Bennett e faatulaga se vaega e taua o le faaMasonirika i le aai. Ae o fafine i Navu o le a avea ma se ituaiga o sosaiete e ese ai.[29]

Ina ua uma ona usuina e tagata uma “Le Agaga Paia” ma faia e Ioane Teila se tatalo, na tu i luga Iosefa ma faamatala atu o le sosaiete fou o le a faamalosia fafine e sailia ma tausia e manaomia le fesoasoani, ofo atu le faasa’oga amiotonu i e sese, ma faamalosia le nuu. Ona ia valaaulia lea o fafine e filifili se peresitene, lea o le a filifilia ni fesoasoani se toalua, e pei lava ona i ai i korama a le perisitua. Mo le taimi muamua lava, o le a i ai i fafine le pule aloaia ma tiutetauave i le ekalesia.[30]

O le uo a Ema o Ana Uitini na tuuina atu o ia e avea ma peresitene, ma na malilie uma i ai fafine i le potu. Ona filifilia lea e Ema Sara Cleveland ma Ana e avea ma ona fesoasoani.

Na faitau e Iosefa le faaaliga na ia mauaina mo Ema i le 1830 ma iloa ai na faauuina o ia ma vaetofia i lena taimi e faamatala atu tusitusiga paia ma aoao fafine i le ekalesia. Na taua o ia e le Alii o se “tamaitai filifilia,” na faamatala atu ai e Iosefa, aua na filifilia o ia e pulefaamalumalu.

Ona faauuina lea e Ioane Teila ia Sara ma Ana o ni fesoasoani ia Ema ma faamauina Ema i lona valaauga fou, ma faamanuiaina o ia i le malosi na ia manaomia. I le maea ai o le tuuina atu o nisi faatonuga, na tuuina atu loa e Iosefa le taimi ia te ia, ma na fautuaina atu e Ioane lo latou filifilia o se igoa mo le sosaiete.

Na tuuina mai e fesoasoani a Ema latou te ta’ua o le Sosaiete o le Toomaga a Tamaitai o Navu, ae na fautua atu e Ioane le igoa o le Sosaiete Agaalofa a Tamaitai o Navu i lo o lena, ma ta’ua ai ni igoa o isi sosaiete a fafine i le salafa o le atunuu.[31]

Na fai atu Ema e fiafia o ia i le “toomaga” nai lo le “agaalofa,” ae na fautua atu Ilaisa Snow o le “toomaga” e faatatau i se tali atu maoae i se mala matautia. Pe o le a le sili atu ea le taulai atu o la latou sosaiete i faafitauli o le olaga i aso uma?

“O le a tatou faia se mea tulaga ese,” na faamalosi atu ai Ema. “A paulia se vaa i se ogasami matautia, ae o loo i ai i totonu ni tagata Mamona se toatele, e tatau ona tatou manatunatu i lena mea o se valaau leotele mo se toomaga. Tatou te faamoemoeina ni mea tutupu tulaga ese ma ni valaau faanatinati.”

Na talia e tagata uma i le potu ana upu. “O le a tatau ona ou taliaina le igoa,” na fai atu ai Ioane. “E matuai malolosi lava ou manatu e le mafai ai ona ou luiina.”

I le fiafia tele i upu o solo, na fautuaina atu ai e Eliza sina suiga i le igoa. Nai lo le Sosaiete o le Toomaga a Tamaitai o Navu, na ia tuuina atu le igoa “o le Aualofa a Tamaitai o Navu.” Sa malilie uma i ai fafine.

“O sui taitasi e tatau ona tinou e fai le lelei,” na tau atu ai e Ema ia i latou. E sili atu nai lo isi mea uma lava, o le alofa mama e tatau ona uunaia ai la latou sosaiete. E pei o Paulo i le Feagaiga Fou, e leai se aoga o galuega lelei ia i latou pe afai e le i ai le alofa mama i o latou loto.[32]

Na feiloai soo Iosefa ma le Aualofa i lena tautotogo. Na vave lava ona faatupulaia le faalapotopotoga, ma na faaopoopo atu i ai le Au Paia tuai ma tagata faatoa papatiso na malaga mai i lona aofaiga. E oo atu i lana fonotaga lona tolu, na tau le lava le avanoa i le faleoloa o Iosefa mo tagata uma na mananao e auai. Na manao Iosefa i le Aualofa e saunia ona tagata mo le faaeega o le mana o le a latou mauaina i le malumalu. Na ia aoaoina fafine e tatau ona avea i latou ma se sosaiete filifilia, e tulagaese mai le tiapolo ma ia galueaiina e faatatau i le mamanu o le perisitua anamua.[33]

O le taimi lea, na popole ai Iosefa i lipoti faapea o ni nai tamaloloa i Navu na faia ni fesootaiga faalefeusuaiga i fafo atu o le faaipoipoga ma faapea mai o na ituaiga o amioga na faatagaina pe afai e faalilolilo. O faatosinaga, ia na faatamaia ai aoaoga a le Alii i le ola mama, na faasalalauina e tamaloloa o e na leai se mea e popole ai mo poloaiga. Afai e le taofia nei tamaloloa, e mafai ona avea i latou ma se pa pupuni matuia mo le Au Paia.

Ia Mati 31, na fai atu ai Iosefa ia Ema e faitau atu i le Aualofa se tusi, na fautuaina ai i latou e lei faatagaina lava e taitai o le ekalesia na ituaiga o amioga. “Matou te mananao ia taofia na amioga,” na folafola atu ai le tusi, “ona matou te moomoo e tausia poloaiga a le Atua i mea uma.”[34]

E sili atu i mea uma lava, na manao Iosefa i le Au Paia ina ia agavaa mo faamanuiaga o le faaeaga. “Afai tou te fia o i le mea o loo i ai le Atua, e tatau ona outou avea faapei o le Atua po o le maua o mataupu faavae o loo i le Atua,” na ia tau atu ai i le Au Paia i lena tautotogo. “O le tele lava ona tatou tau mamao mai le Atua, ua tatou pau atu i le tiapolo ma le maua ai le malamalama, ma a aunoa ma le malamalama e le mafai ona faaolaina i tatou.”[35]

Na ia talitonuina le au peresitene o le Aualofa ina ia taitai fafine o le ekalesia ma fesoasoani ia i latou ia faafaileleina lea ituaiga o malamalama ma le amiotonu ia i latou lava.

“O lenei sosaiete o le a mauaina faatonuga e ala mai i le faatulagaga na faatuina e le Atua—e ala i le taitaiga a i latou na tofia e taitai,” na ia folafola atu ai. “O lenei ou te tuuina atu le ki ia te outou i le suafa o le Atua, ma o le a olioli lenei sosaiete, ma o le a tafe mai le poto ma le malamalama mai le taimi nei.”[36]

Ia Me 4, 1842, na vaaia ai e Polika Iaga, Heber Kimball, ma Uiliata Richards le potu i luga o le faleoloa o Iosefa ua suia atoa. I luga o le puipui sa i ai se ata faatoa uma ona vali. Na tutu i tafatafa ane ni laau laiti ma laau toto, e pei o se togalaau. O le isi vaega o le potu na vavae ese i se kapeta o loo tautau ai e pei o se pupuni.[37]

Na valaaulia e Iosefa aposetolo e toatolu e o mai i le faleoloa i lena taeao mo se fonotaga faapitoa. Na ia valaaulia lona uso o Ailama ma Viliamu Law foi, o ni sui uma o le au Peresitene Sili ma o le toalua o ona faufautua sili. Na i ai foi ia epikopo Niueli Uitini ma Siaosi Miller, le peresitene o le siteki o Navu, o Viliamu Marks, ma se taitai o le ekalesia o Iakopo Adams.[38]

Mo le taimi o totoe o le aoauli, na faailoa atu ai e le perofeta se sauniga i nei alii. O se vaega o lena sauniga na aofia ai mulumuluga ma faauuga, e tutusa ma sauniga na tuuina atu i le malumalu i Katelani ma le falefetafai o Eperu anamua. Na tuuina atu i alii se ofu sa lena na ufiufiina o latou tino ma faamanatu ai ia i latou a latou feagaiga.[39]

O le sauniga fou na faaalia e le Atua ia Iosefa na aoaoina ai ni upumoni faaeaina. E faatatau i tala faatusi paia o le Foafoaga ma le Faatoaga o Etena, e aofia ai le tala fou o loo maua i le faaliliuga o le Aperaamo, e taialaina ia alii faasolosolo i le fuafuaga o le faaolataga. E pei o Aperaamo ma isi perofeta anamua, na latou maua le malamalama lena o le a mafai ai ona latou toe foi atu i le afioaga o le Atua.[40] I le sauniga, na osia ai e alii ni feagaiga ina ia ola i ni olaga amiotonu, mama ma tuuto atu i latou lava i le auauna atu i le Alii.[41]

Na taua e Iosefa le sauniga o le faaeega paia ma talitonuina nei alii ia aua nei faaalia le malamalama faapitoa na latou aoaoina i lena aso. E pei o le faaeega o le mana i Katelani, na paia le sauniga ma na faapitoa lava mo le mafaufau faaleagaga. Ae peitai na sili atu nai lo le sasaaina mai o meaalofa faaleagaga ma le mana paia i luga o toeaina o le ekalesia. O le taimi lava na maea ai le malumalu, o le a mafai loa e alii ma tamaitai ona maua le sauniga, faamalolosia lo latou sootaga faalefeagaiga i le Atua, ma maua le mana sili atu ma le puipuiga i le faapaiaina o o latou olaga i le malo o le Atua.[42]

Ina ua uma le sauniga, na tuuina atu e Iosefa ni faatonuga ia Polika. “E le o faatulagaina sao lenei vaega,” na ia tau atu ai i le aposetolo, “ae ua tatou faia le mea sili tatou te mafaia i lalo o tulaga ua tuuina i ai i tatou, ma ou te faamoemoe mo oe e amata ona fuafuaina pe faapefea ona faatulaga ma faagasolo nei sauniga uma lava.”[43]

Ao latou tuua le faleoloa i lena aso, na faatumulia alii i le ofoofogia o upumoni na latou aoaoina mai le faaeega paia. O nisi o vaega o le sauniga na faamanatu mai ai ia Heber Kimball sauniga faaMasonika. I fonotaga a Masonirisaoloto, na faatino ai e alii se tala faafaatusa e uiga i le faatulagaga o le malumalu o Solomona. Na aoao le Au Masoni i foliga ma upu latou te tautino atu ai ia tausia le faalilolilo, o ia mea uma o se faatusa faapea na latou fausia se faavae mautu ma faaopoopo atu le malamalama ma le poto i ai mai i lea taimi i lea taimi.[44]

Ae peitai o le faaeega paia o se sauniga faaleperisitua mo alii faapea foi ma tamaitai, ma na aoao mai ai upumoni paia e le maua i le Masoniri, lea na naunau lava Heber ia aoao e isi.

“Ua matou mauaina nisi o mea taua e ala mai i le perofeta i le perisitua ia o le a olioli ai o oulua agaga,” na tusi atu ai Heber ia Pale ma Maria Ana Palate i Egelani. “E le mafai ona ou tuuina atu ia te oulua i luga o le pepa, aua e le mafai ona tusia, o lea e tatau ai ona oulua o mai ma mauaina mo oulua lava ia.“[45]

Faamatalaga

1. ◀ Joseph Smith to Edward Hunter, Jan. 5, 1842, Joseph Smith Collection, Church History Library; Joseph Smith, Journal, Jan. 5, 1842, i le JSP, J2:21.

2. ◀ Tagai Mataupu Faavae ma Feagaiga 109:69 (Prayer of Dedication, Mar. 27, 1836, i le josephsmithpapers.org); ma le Mataupu Faavae ma Feagaiga 124:9 (Revelation, Jan. 19, 1841, i le josephsmithpapers.org).

3. ◀ Tagai Woodruff, Journal, Feb. 19, 1842; ma le“A Translation,” Times and Seasons, Mar. 1, 1842, 3:704–6. Autu: Book of Abraham Translation[Faaliliuga o le Tusi a Aperaamo]

4. ◀ Abraham 3:25–26; “The Book of Abraham,” Times and Seasons, Mar. 15, 1842, 3:720.

5. ◀ Joseph Smith, Journal, Jan. 6, 1842, i le JSP, J2:26; tagai foi Faaaliga 5:10; Mataupu Faavae ma Feagaiga 124:39–41 (Revelation, Jan. 19, 1841, i le josephsmithpapers.org); JSP, J2:54, note 198; and Bushman, Rough Stone Rolling, 448–49. Autu: Temple Endowment [Faaeega Paia o le Malumalu]

6. ◀ Heber C. Kimball, Discourse, Sept. 2, 1866, George D. Watt Papers, Church History Library, as transcribed by LaJean Purcell Carruth.

7. ◀ Brigham Young, i le Journal of Discourses, July 14, 1855, 3:266; John Taylor, “Sermon in Honor of the Martyrdom,” June 27, 1854, George D. Watt Papers, Church History Library, as transcribed by LaJean Purcell Carruth; “Scenes and Incidents in Nauvoo,” Woman’s Exponent, Oct. 15, 1881, 10:74; Whitney, Life of Heber C. Kimball, 336.

8. ◀ Tagai Crocheron, Representative Women of Deseret, 26; “Plural Marriage in Kirtland and Nauvoo,” Gospel Topics, topics.lds.org. Autu: Joseph Smith and Plural Marriage [O Iosefa Samita ma le Autaunonofo]

9. ◀ E ui lava e mafai ona avea Iosefa Samita o se tama ini fanau i le autaunonofo, o suesuega faatenera o tupuaga na faamaonia mai e oo mai nei lava e le sao. (Tagai “Plural Marriage in Kirtland and Nauvoo,” Gospel Topics, topics.lds.org.)

10. ◀ “Plural Marriage in Kirtland and Nauvoo,”Gospel Topics, lds.org/topics

11. ◀ Mary Elizabeth Rollins Lightner, Remarks, Apr. 14, 1905, 3–5, Church History Library; Mary Elizabeth Rollins Lightner, Affidavit, Mar. 23, 1877, Collected Material Concerning Joseph Smith and Plural Marriage, Church History Library; Mary Elizabeth Rollins Lightner to Wilford Woodruff, Salt Lake City, Oct. 7, 1887; “Mary Elizabeth Rollins Lightner,” Utah Genealogical and Historical Magazine, July 1926, 26:197, 203.

12. ◀ Mary Elizabeth Rollins Lightner, Remarks, Apr. 14, 1905, 3–5, Church History Library.

13. ◀ Mary Elizabeth Rollins Lightner, “Mary Elizabeth Rollins,” copy, Susa Young Gates Papers, Utah State Historical Society, Salt Lake City.

14. ◀ Tagai Mary Elizabeth Rollins Lightner, Remarks, Apr. 14, 1905, 2, Church History Library.

15. ◀ Mary Elizabeth Rollins Lightner, Remarks, Apr. 14, 1905, 7, Church History Library.

16. ◀ Mary Elizabeth Rollins Lightner, “Mary Elizabeth Rollins,” copy, Susa Young Gates Papers, Utah State Historical Society, Salt Lake City; Mary Elizabeth Rollins Lightner, Remarks, Apr. 14, 1905, 4, Church History Library; Mary Elizabeth Rollins Lightner to Emmeline B. Wells, summer 1905, Mary Elizabeth Rollins Lightner, Collection, Church History Library.

17. ◀ Mary Elizabeth Rollins Lightner, Remarks, Apr. 14, 1905, 4–7, Church History Library.

18. ◀ Mary Elizabeth Rollins Lightner, Remarks, Apr. 14, 1905, 4–7, Church History Library; Mary Elizabeth Rollins Lightner, “Mary Elizabeth Rollins,” copy, Susa Young Gates Papers, Utah State Historical Society, Salt Lake City.

19. ◀ Mary Elizabeth Rollins Lightner, Affidavit, Mar. 23, 1877, Church History Library; Mary Elizabeth Rollins Lightner, “Mary Elizabeth Rollins,” copy, Susa Young Gates Papers, Utah State Historical Society, Salt Lake City;tagai foi Mary Elizabeth Rollins Lightner to John Henry Smith, Jan. 25, 1892, George A. Smith Family Papers, Marriott Library, University of Utah, Salt Lake City, quoted in Hales, Joseph Smith’s Polygamy, 1:436, note 90; and Mary Elizabeth Rollins Lightner, Statement, Feb. 8, 1902, Mary Elizabeth Rollins Lightner, Collection, Church History Library.

20. ◀ Abraham 3:1, 23–24; 4:1–28; tagai foi “A Translation,” Times and Seasons, Mar. 1, 1842, 3:703–18; and “The Book of Abraham,” Times and Seasons, Mar. 15, 1842, 3:719–34. Autu: Book of Abraham Translation[Faaliliuga o le Tusi a Aperaamo]

21. ◀ Gregg, History of Hancock County, Illinois, 296–98.

22. ◀ Leonard, Nauvoo, 249. Autu: Wards and Stakes [Uarota ma Siteki]

23. ◀ Clayton, History of the Nauvoo Temple, 3–4, 6, 13–14, 20–21; Sarah M. Kimball, Reminiscence, Mar. 17, 1882, i le Derr and others, First Fifty Years of Relief Society, 495; Joseph Smith History, volume C-1, addenda, 44; Maughan, Autobiography, [54]; tagai foi McGavin, Nauvoo Temple, 50–51. Autu: Nauvoo Temple [Malumalu o Navu]; Baptism for the Dead

24. ◀ Crocheron, Representative Women of Deseret, 26–27.

25. ◀ Sarah M. Granger Kimball, “Auto-biography,” Woman’s Exponent, Sept. 1, 1883, 12:51; compare Sarah M. Kimball, Reminiscence, Mar. 17, 1882, i le Derr and others, First Fifty Years of Relief Society, 495; tagai foi 6–7.

26. ◀ Sarah M. Kimball, Reminiscence, Mar. 17, 1882, i le Derr and others, First Fifty Years of Relief Society, 495.

27. ◀ Nauvoo Relief Society Minute Book, Mar. 17, 1842, i le Derr and others, First Fifty Years of Relief Society, 28–30.

28. ◀ Tagai Derr and others, Women of Covenant, 29–30. Mo faamatalaga o soifuaga o nei tamaitai ma isi sui o le Aualofa a Tamaitai o Navu, tagai churchhistorianspress.org.

29. ◀ Joseph Smith, Journal, Mar. 16, 1842, i le JSP, J2:45; Woodruff, Journal, Mar. 15, 1843; Nauvoo Masonic Lodge Minutes, Mar. 15–16, 1842.

30. ◀ Nauvoo Relief Society Minute Book, Mar. 17, 1842, i le Derr and others, First Fifty Years of Relief Society, 28–31; tagai foi “Joseph Smith’s Teachings about Priesthood, Temple, Women,” Gospel Topics, topics.lds.org.

31. ◀ Joseph Smith, Journal, Mar. 17, 1842, i le JSP, J2:45; Nauvoo Relief Society Minute Book, Mar. 17, 1842, i le Derr and others, First Fifty Years of Relief Society, 32–34; Mataupu Faavae ma Feagaiga 25:3 (Revelation, July 1830–C, i le josephsmithpapers.org); “Joseph Smith’s Teachings about Priesthood, Temple, Women,” Gospel Topics, topics.lds.org.

32. ◀ Nauvoo Relief Society Minute Book, Mar. 17, 1842, i le Derr and others, First Fifty Years of Relief Society, 34–36; Daughters in My Kingdom, 14–15; Derr and others, Women of Covenant, 26–31; tagai foi 1 Korinito 13:3. Autu: Female Relief Society of Nauvoo [Aualofa a Tamaitai o Navu]; Emma Hale Smith

33. ◀ Nauvoo Relief Society Minute Book, Mar. 31, 1842, i le Derr and others, First Fifty Years of Relief Society, 42. O le uluai punaoa o loo i ai “Said he was going to make of this Society a kingdom of priests an in Enoch’s day— as in Pauls day.” Autu: Temple Endowment [Faaeega Paia o le Malumalu]

34. ◀ Nauvoo Relief Society Minute Book, Mar. 31, 1842; Copied Documents, Mar. 31, 1842, i le Derr and others, First Fifty Years of Relief Society, 42, 97–99; Joseph Smith, Journal, Mar. 31, 1842, i le JSP, J2:48.

35. ◀ Woodruff, Journal, Apr. 10, 1842.

36. ◀ Nauvoo Relief Society Minute Book, Apr. 28, 1842, i le Derr and others, First Fifty Years of Relief Society, 59.

37. ◀ Lucius N. Scovil, Letter to the Editor, Jan. 2, 1884, Deseret Evening News, Feb. 11, 1884, [2]; Launius and McKiernan, Joseph Smith, Jr.’s Red Brick Store, 28; tagai foi McBride, House for the Most High, 100, note 10.

38. ◀ Joseph Smith, Journal, May 4, 1842, i le JSP, J2:53–54; Joseph Smith History, 1838–56, volume C-1, 1328.

39. ◀ Tagai Kenese 3:21; Esoto 40:12–13; ma le Historian’s Office, Joseph Smith History, draft notes, May 4, 1842. Autu: Temple Endowment [Faaeega Paia o le Malumalu]

40. ◀ Abraham 3–5; Facsimile no. 2, fig. 3.

41. ◀ Tagai Joseph Smith, Journal, May 1, 1842, i le JSP, J2:53; Historian’s Office, Joseph Smith History draft notes, May 4, 1842; Joseph Smith History, 1838–56, volume C-1, 1328; tagai foi Brigham Young, in Journal of Discourses, Apr. 6, 1853, 2:31.

42. ◀ Heber C. Kimball to Parley P. Pratt, June 17, 1842, Parley P. Pratt Correspondence, Church History Library; Historian’s Office, Joseph Smith History, draft notes, May 4, 1842; Joseph Smith History, 1838–56, volume C-1, 1328. Autu: Anointed Quorum (“Holy Order”) [Korama Faauuina (“Faatulagaga Paia”)]

43. ◀ Nuttall, Diary, Feb. 7, 1877.

44. ◀ Godfrey, “Joseph Smith and the Masons,” 83; Harper, “Freemasonry and the Latter-day Saint Temple Endowment Ceremony,” 143–57; Joseph Smith, Journal, Mar. 15, 1842, i le JSP, J2:45; Heber C. Kimball to Parley P. Pratt, June 17, 1842, Parley P. Pratt Correspondence, Church History Library. Autu: Masonry [Masoniri]

45. ◀ Heber C. Kimball to Parley P. Pratt, June 17, 1842, Parley P. Pratt Correspondence, Church History Library.

Mataupu 38

O Se Faalata po o se Tagata Sa’o

Na mamafa le pau o timuga i auala o Initipene, Misuri, i le afiafi o le aso 6  o Me, 1842. I le fale, sa faauma ai le taumafataga o le afiafi a Lilburn Boggs ma saofai i se nofoa e faitau le nusipepa.[1]

E ui ina ua uma lona taimi o se kovana o Misuri i le silia ma se tausaga na muamua ane, ae sa auai pea Boggs i mea tau le malo ma o lea ua tauva nei mo se nofoa o loo avanoa i le senate o le setete. Sa ia faia ni fili i ni tausaga ua tuanai, ma o lona filifilia sa faigata ona mautinoa. E le gata i le faitioina o ia mo le tuuina atu o le faatonuga o le faaumatiaga lea na tuliesea ai le faitau afe o le Au Paia mai le setete, o nisi tagata Misuri na le fiafia i le taulimaina matuia e le kovana o se faafitauli tau tuaoi ma le Teritori o Aioua. Na fesiligia e nisi le auala na ia maua ai tupe mo se fale autu fou a le setete.[2]

Ao vaai atu Boggs i ulutala, sa ia nofo e u atu lona tua i le faamalama. Sa malu ma pogisa le afiafi, ma sa mafai ona ia faalogo i le pau lemu o le timu i fafo.

I lena taimi, ma le le iloa e Boggs, na tolotolo lemu atu ai se tagata i le isi itu o lona tuafale palapala ma tai atu se fana mamafa i le faamalama. Na emo se malamalama mai le foe uamea, ma na pau ifo Boggs i luga o lana nusipepa. Sa tafe le toto mai lona ulu ma lona ua.

I le faalogoina o le pa o le fana, na vave atu ai le atalii o Boggs i totonu o le potu ma valaau atu mo se fesoasoani. E oo atu i le taimi lena ua tiai e le na fanaina le fana le aupega i le eleele ma sola e aunoa ma le vaaia, ae tuua na o tulaga vae i le palapala.[3]

Ao taumafai le au suesue e sue le na fanaina Boggs, sa i Navu Ailama Samita e suesue ni moliaga o se isi foi ituaiga. I le vaiaso muamua o Me, sa tele fafine na tuuaia le Pulenuu o Ioane Bennett i uiga paaa. I luma o se sui o le palemene o le aai, na latou tau atu ia Ailama faapea na alu atu Ioane ia i latou faalilolilo ma fai atu e le o se agasala le faia o ni uiga feusuai ma ia pe afai e aua nei latou tauina i se tasi. I le taua o lana faatinoga o le “faiava faaleagaga,” na pepelo ai Ioane ia te i latou, ma faamautinoa i latou ua malie i ai Iosefa i ia ituaiga o amioga.[4]

I le taimi muamua, sa lei fia talitonu ai fafine ia Ioane. Ae na ia tauanau ma na ia faia ia tauto ana uo i fafine o loo ia tauina atu le mea sao. Afai o ia pepelo, na ia fai atu ai, o le a pau lava le agasala i ona luga. Ma afai latou te maitaga, na ia folafola atu o le avea ai o ia ma fomai, o le a ia faapauina. Na iu lava ina ioe fafine ia Ioane—ma ni nai ana uo pe a latou o ane ma faia ia lava talosaga.

Na inoino Ailama. Na ia iloa mo sina taimi o Ioane e le o se tagata lelei e pei ona ia folafolaina i le taimi muamua. O tala e uiga i le olaga o Ioane na ali a’e ae lei leva ona ia siitia atu i Navu ma avea o se pulenuu. O Epikopo Siaosi Mila na auina atu e Iosefa e suesue ia tala ma iloa ai o Ioane sa i ai lona talaaga o le see atu mai lea mea i lea mea, ma faaaoga ana taleni e tele e faaaoga ai tagata.

Sa maua foi e Siaosi o Ioane e i ai sana fanau ma o loo faaipoipo pea i se fafine na ia sauaina ma le faamaoni i ai mo ni tausaga se tele.[5]

Ina ua maea ona faamaonia e Viliamu Law ma Ailama ia mea, sa faatalanoa e Iosefa ia Ioane ma aoai o ia i lana amioleaga i le taimi ua tuanai. Sa folafola mai Ioane o le a suia, ae peitai ua le toe i ai se talitonuga o Iosefa ia te ia ma le toe faatuatuaina o ia e pei ona sa i ai muamua.[6]

O lea la, ao faalogo Ailama i molimau a fafine, na ia iloa ai sa i ai se isi mea sili atu ua tatau ona fai. Na tusia faatasi e Ailama, Iosefa, ma Viliamu se tusi e tape ai le igoa o Ioane mai le ekalesia, lea na sainia e isi taitai o le ekalesia. Talu ai sa iloiloina pea po o le a le ogaoga o agasala a Ioane ma sa latou faamoemoe e foia le mataupu e aunoa ma le faatupuina o se tala faalautele, na latou filifili ai e taofia le faaaliga o le tapeina o le igoa.[7]

Ae na tasi le mea sa mautinoa: o le pulenuu ua avea ma se tagata ua lamatia ai le aai ma le Au Paia, ma sa lagona e Ailama ua tatau ona taofia o ia.

Na tetete Ioane ina ua ia faalogo e uiga i suesuega a Ailama. Faatasi ai ma loimata na tafe ifo i ona alafau, na ia alu i le ofisa a Ailama ma aioi atu mo se faamagaloga. Na ia faapea atu o le a faaleagaina o ia e faavavau pe afai e iloa e isi ua ia faaseseina le tele o fafine. Sa ia manao e talanoa ma Iosefa ma faia mea ia sao.

Na savavali atu alii e toalua i fafo, ma sa vaai atu Ioane o kolosi mai e le perofeta le fanua i lona faleoloa. Na aapa atu ia te ia, ma tagi atu Ioane, “Uso e Iosefa, ua ou agasala.” Sa mumu ona mata i loimata. “Ua ou iloaina, ma ou te aioi atu ia te oe ia aua nei faaaliaina au.”

“O le a le mea ua e faaaogaina ai lo’u igoa e fai ai au amioleaga faaseoli?” Na fesili atu ai Iosefa. “Pe na ou aoao atu ea ia te oe se mea e le mama?”

“E leai lava!”

“Na e iloa ea se mea e le mama ma le sao i lau amio po o au faatinoga i se taimi, pe i nofoaga faitele pe na o au?”

“Ou te le’i iloa.”

“Ua e malie e tauto i lenei mea i luma o se tagata-o-le-palemene o le aai?”

“Ua ou malie i ai.”

Na mulimuli atu Ioane ia Iosefa i lona ofisa, ma sa tuuina atu e se failautusi ia te ia se peni ma se pepa. Ina ua taunuu atu le tagata o le palemene, na savali mai Iosefa i fafo o le potu ao punou Ioane i luga o se kesi ma tusi lana faatoesega e taua ai e lei aoaoina atu lava e le perofeta ia te ia se mea e le ogatusa ma tulafono a le Atua.[8] Ona ia faamavae lea mai lona tulaga o le pulenuu o Navu.[9]

E lua aso mulimuli ane, i le aso 19  o Me, na taliaina ai e le aufono o le aai le faamavaega a Ioane o se pulenuu ma tofia ai Iosefa i le tofi. Ao lei tapunia e ia le feiloaiga, sa fesili Iosefa ia Ioane pe i ai sana tala e fai.

“E leai sou faafitauli ma ulu o le ekalesia, ma ou te faamoemoe e faaauau pea ma outou, ma faamoemoe o le a oo mai le taimi o le a toe faatuina ai au i le faatuatuaga ma le faaaogaina atoatoa,” na fai atu ai Ioane. “Pe a oo mai la se taimi ou te mauaina ai lena avanoa e tofotofoina ai lo’u faatuatua, o le a iloa ai iina po o au o se faalata po o se tagata sao.”[10]

I le Aso Toonai na sosoo ai, na maua ai se tala mai se nusipepa a Ilinoi i le fanaina o Lilburn Boggs. O le kovana tuai sa tauivi pea ma le ola, na lipotia mai ai, e ui i le ogaoga o manuaga i lona ulu. O suesuega a leoleo i le sailia o le na fanaina na le manuia. Na tuuaia e nisi tagata sui tauva a Boggs i le faapaina o le fana, ae na finau le nusipepa o le Au Paia na fafauina, ma faapea o Iosefa na valoia i se tasi taimi se iuga leaga mo Boggs.

“O lea la,” na faapea mai ai, “e tele lava le faavae mo tala.”[11]

Na manualia le finagalo o Iosefa i le lipoti, ua lelava o ia i le tuuaia i moliaga na te lei faia. “Ua e faia ia te au se amioletonu manino i le tuuaiina ia te au o taumatematega o le pau o Lilburn W. Boggs,” na ia tusi atu ai i le faatonu o le nusipepa. “E mama ou lima, ma lou loto e mama, mai le toto o tagata uma.”[12]

Na sau lea tuuaiga ao laiitiiti sona taimi e puipuia ai o ia lava faalauaitele. Sa i ai o ia i le ogatotonu o se suesuega e vaiaso le umi i amioga a Ioane Bennett.[13] I lea aso ma lea aso, na faalogologo ai le Au Peresitene Sili, Korama a le Toasefululua ma le au fautua maualuga a Navu i molimau a e na afaina ia Ioane. Ao latou faamatala a latou tala, sa iloa e Iosefa le tele o le faauiga sese a Ioane i tulafono a le Atua, ma ulagia ai sootaga o feagaiga e faavavau na taumafai Iosefa e fausiaina i totonu o le Au Paia.

Ao faia faamasinoga, na ia faalogo ai i le molimau a Katerina Warren, o se fafine nofofua na lavea lana tane i le fasiotiga tele i le Fale Gaosi Laupapa a Hawn. I le avea ai ma se tina o se fanau e toalima, sa matuai mativa lava o ia ma sa tauivi e tausi lona aiga.

Sa faapea mai Katerina o Ioane Bennett le tamaloa muamua na faaaogaina o ia i Navu. “Sa ia faapea mai na ia moomoo ia tali ona manaoga,” na ia faamatala ai i le au fautua maualuga. “Na ou fai ia te ia ou te le faia lena amio ma ou te manatu o le a faalumaina ai le ekalesia pe afai ou te maitaga.” Na ia gauai atu ia te ia ina ua ia pepelo ia te ia, ma tau atu ia te ia ua malilie i ai taitai o le ekalesia.

E lei umi ae faaaoga foi e nisi uo a Ioane pepelo lava ia e faaaoga ai o ia.

“I le taumalulu talu ai nei na ou popole ai i la’u amio,” na fai atu ai Katerina i le au fautua maualuga. Ina ua ia iloa e lei faatagaina e Iosefa ma isi taitai o le ekalesia mea na faia e Ioane, na ia filifili loa e tautala e faasaga ia te ia. Na faalogo Iosefa ma le au fautua maualuga ia Katerina, ma faaauau ona faaaumea o ia i le ekalesia, ma tape igoa o tamaloloa na faaseseina o ia.[14]

Ina ua maea le suesuega, na maua ai foi e Ioane le faasilasilaga e tapeina aloaia ai lona igoa. Mo se isi foi taimi, na ia augani ai mo le alofa mutimutivale ma uunaia le au fono ia taulimaina filemu lona faasalaga. Na ia faapea atu o le tala o le a tae ai le fatu o lona tina ua matua ma e mautinoa o le a fasiotia ai o ia i le faavauvau.[15]

E pei o Ailama, sa inoino Iosefa i agasala a Ioane, ae o le i ai o tuuaiga e uiga i le fanaina o Boggs i luga o le Au Paia, ma le naunau o faatonu o nusipepa e sue ni tala leaga i Navu, sa gaoioi faaeteete ai o ia ma isi taitai o le ekalesia e alo ese mai i le iloa e tagata o le mataupu. Na latou filifili e le faalauteleina le tapeina o le igoa o Ioane ma faatali e vaai pe toe suia o ia.[16]

E ui i lea, sa popole Iosefa i fafine na faaseseina e Ioane. Sa lei fou i nuu le faateaina o fafine na latou manatu ua nofosala i feusuaiga le tatau, e tusa lava pe o mama fafine mai mea sese. Na uunaia e Iosefa fafine o le Aualofa ia agaalofa ma faatuai ona faamasinoina isi.

“Salamo, toe suia, ae faia i se auala e le faaleagaina ai i latou o siomia oe,” na ia fautua atu ai. Na ia le manao i le Au Paia e faatagaina le amioleaga, ae na ia le manao foi ia te i latou e tuliese tagata. “Ia mama i le loto. E fuafua Iesu e laveai tagata mai a latou agasala,” na ia faamanatu atu ia te i latou. “Na fetalai mai ai Iesu, ‘O le a outou faia le galuega, ua outou vaavaai mai ai ia te au ua ou faia.’ O uputatala silisili nei mo le sosaiete e galulue ai.”

“O tala ave soona fai ma talanoaga faasamasamanoa e tatau ona tuu ese,” na ioe mai ai Ema. Ae na ia le faatuatuaina le aoaiga filemu. “O le agasala e le tatau ona ufiufiina,” na ia fai atu ai i fafine, “aemaise lava agasala na e le ogatusa ma tulafono a le Atua ma tulafono o le atunuu.” Na ia talitonu i le aumaia o tagata agasala i le malamalama ia foia ai isi mai le faia o ia lava sese.[17]

O Iosefa, e ui i lea, na faaauau ona taulimaina le mataupu faalilolilo. O le amio a Ioane i le taimi ua tuanai na faaalia ai na masani ona mou atu mai le nuu ina ua uma ona faailoa o ia ma aveesea le pule. Masalo, a latou faatali ma le onosai, o le a faigofie ona malaga ese lava Ioane ia.[18]

Na feiloai le Aualofa mo le latou fono lona sefulu i le aso 27  o Me, 1842, e latalata i se togavao e masani ona o i ai le Au Paia mo sauniga tapuai. Ua faitau selau ua auai i le faalapotopotoga, e aofia ai ma Fipe Uitilafi, lea na auai atu i se masina talu ai ma Amanata Samita, Litia Knight, Emili Paterika, ma le faitau tasene o isi fafine.[19]

O fonotaga faalevaiaso sa avea o se taimi mo Fipe e tuu ese ai popolega o lona olaga pisi, aoao e uiga i manaoga o tagata o siomiaina o ia, ma faalogo ai i lauga ua saunia faapitoa mo fafine o le ekalesia.

E masani ona saunoa Iosefa ma Ema i fonotaga, ae i lea aso na saunoa ai Epikopo Neueli Uitini i fafine e uiga i faamanuiaga o le a lata ona tuuina mai e le Alii ia i latou. I le faatoa mauaina o le faaeega paia, sa uunaia e Epikopo Uitini fafine e tepa taulai atu i galuega a le Alii ma saunia e maua Lona mana. “E aunoa ma le fafine, e le mafai ona toefuataiina mai i le laueleele mea uma,” na ia faapea atu ai.

Na ia folafola atu ia te i latou e tele mea taua a le Atua e faaee atu i luga o le Au Paia faatuatua. “E tatau ona tatou tiai mea e le aoga ma manatua o loo i o tatou luga fofoga o le Atua. Afai tatou te tauivi e fai le mea sao, e tusa pe tatou te sese i faamasinoga i le tele o taimi, ae e tauamiotonuina i tatou i le silafaga a le Atua pe afai tatou te faia le mea sili tatou te mafaia.”[20]

E lua aso talu ona uma le lauga a Neueli, ae o ae Fipe ma Uilifoti i le mato i le malumalu e lei uma. I le avea ai o se aiga, na laua onosai i faigata, e aofia ai le maliu o le la tama teine of Sara Ema ao i ai Uilifoti i Egelani. O lenei ua sili atu lo laua mautu nai lo o se isi taimi talu le la faaipoipoga, ma sa laua mauaina nisi tamaiti se toalua i totonu o le la aiga.

Sa vaai e Uilifoti le ofisa o le Times and Seasons , lea na maua ai se galuega mautu e tausi ai le la aiga. Sa nonofo le au Uitilafi i se fale lelei i le aai ao fausia se fale piliki fou i se fanua i le itu i saute o le malumalu. Sa toatele ni a la uo e asia le eria, e aofia ai Ioane ma Sieni Benbow, o e sa faatau eseina atu le la faatoaga tele i Egelani e faatasi ma le Au Paia.[21]

Ae ui i lea, e pei ona aoao mai Epikopo Uitini, e tatau i le Au Paia ona faaauau ona tauivi e fai le mea sao, auai i le galuega a le Alii ma alo ese mai mea e ono tosina ese ai i latou.

Ua faasolo ina avea le malumalu ma se taulaiga taua o le faatumauina o lea manulauti. Ma alu ifo i lona potu pito i lalo, na ulu atu Fipe i le vai o le papatisoga i le aso 29  o Me, ma sa papatisoina mo lona tama matua, tina matua, ma le uso o lona tama matua.[22] Ao faatofuina e Uilifoti o ia i le vai, sa ia faatuatua o le a taliaina e ona aiga ua maliliu le talalelei toefuataiina ma osia feagaiga ia mulimuli ia Iesu Keriso ma manatua Lana togiola.

Sa i ai pea Ioane Bennett i Navu i le lua vaiaso ina ua iloaina le tapeina o lona igoa. I le taimi lea ua lapataiina e le Aualofa fafine i le aai e uiga i ana solitulafono ma faaiuina ma le malosi ituaiga pepelo na ia faasalalauina e uiga i taitai o le ekalesia.[23] Na toe aliae foi nisi faamatalaga le lelei e uiga i le talaaga o Ioane, ma sa iloa e Iosefa ua oo i le taimi e faasilasila ai le tapeina o le igoa o le pulenuu tuai ma faalauiloa faalauaitele ai ana agasala matuia.

I le aso 15  o Iuni, na lolomiina ai e Iosefa le faasilasilaga puupuu i le tapeina o le igoa o Ioane i le Times and Seasons.[24] I ni nai aso na sosoo ai, i se lauga i le tulaga o le malumalu, na ia talanoa manino atu ai i le silia ma le afe le Au Paia e uiga i pepelo a Ioane ma le faaleagaina o fafine.[25]

Na teva ese Ioane mai i Navu i le tolu aso mulimuli ane, ma faapea mai ua le agavaa le Au Paia mo lona tagata ma faafefe atu o le a ia auina mai se au faatupu faalavelave i le Aualofa. Ma le le popole, na faatu atu e Ema se manatu e tuu faatasia e le Aualofa se tamai tusi e faatoilaloina ai le ituaiga tagata e i ai Ioane. “E leai se mea tatou te faia ae ia mata’u i le Atua ma tausi poloaiga,” na ia fai atu ai i fafine, “ma o le faia o na mea, o le a tatou manuia ai.”[26]

Sa lolomi foi e Iosefa se tuuaiga e faasaga ia Ioane, ma faamatala auiliili le talaaga umi o le amioleaga o le pulenuu tuai. “Nai lo o le faaalia o se agaga o le salamo,” na faapea atu ai Iosefa, “ua iu ina ia faaalia o ia lava ua le agavaa mo le faatuatuaga po o se manatu o se tagata sao e ala i le pepelo e faasese ai e ua mama ma solia le mulilua i le amioga e sili ona mataga ma eleelea.”[27]

O Ioane, i lea taimi, na totogiina se potu i se taulaga lata ane ma auina atu ni tusi le lelei e uiga ia Iosefa ma le Au Paia i se nusipepa tautaua i Ilinoi. Na ia tuuaia Iosefa i le mau solitulafono, e aofia ai ma le tele o mea na faia e ia lava, ma lalagaina le tele o tala ua matua sese ma faaopoopo e lagolago ai ana tuuaiga ma ufiufi ai ana agasala.

I se tasi tusi, na tuuaia ai e Ioane Iosefa i le faatonuina o le fanaina o Lilburn Boggs ia Me, ma toe faamatalaina le tala mai le nusipepa faaapea na valoia e le perofeta le oti leaga o Boggs ma faaopoopo i ai na tuli e Iosefa lana uo ma lana leoleo o Pota Rockwell i Misuri “e faataunuuina le valoaga.”[28]

Na mafai ona iloa e le Au Paia lea pepelo ma lea pepelo i tusi a Ioane, ae na fafagaina e tusi se afi ua leva ona mumu i le lotolotoi o e faamasinoina i latou i Misuri. Ina ua toe manuia mai le osofaiga, na manao Boggs e faamasino tonu le na toeitiiti fasiotia o ia. Ina ua ia iloa na asiasi atu Pota Rockwell i aiga i Initipene i lena taimi, sa tuuaia e Boggs Iosefa i le avea ma fesoasoani i le taumafaiga e fasiotia o ia. Ona ia uunaia lea o Tomasi Reynolds, le kovana fou o Misuri, e talosaga le taofia e leoleo a Ilinoi o Iosefa ma toe ave o ia i Misuri mo le faamasinoina.[29]

Na malie i ai Kovana Reynolds, ma sa ia manao ia Tomasi Carlin, le kovana o Ilinoi, ia faia Iosefa e pei o se pagota ua sola mai le faamasinoga o le na sola mai Misuri ina ua uma le solitulafono.[30]

I le iloa ai e lei toe oo lava Iosefa i Misuri talu ona sola ese mai le setete i le tolu tausaga talu ai, ma sa leai se mau o lona auai i le tafanaina, sa feitai le Au Paia. O le Aufono o le Aai o Navu ma se vaega o tagatanuu o Ilinoi o e sa faauo i le Au Paia sa vave ona talosaga i le kovana ia aua nei taofiaina Iosefa.[31] O Ema, Ilaisa Sinou, ma Amanata Samita na malaga i Kuinisi e feiloai ma le kovana ma tuuina lima atu se talosaga e lagolago ai Iosefa. Sa faalogo Kovana Carlin i a latou talosaga, ae na le pine ae ia tuuina atu pea tusi taofia mo Iosefa ma Pota.[32]

O se sui taitai leoleo ma ni leoleo se toalua na taunuu i Navu i le aso 8  o Aokuso ma taofia ia alii e toalua, ma molia Pota i le fanaina o Boggs ma Iosefa i le avea ma se fesoasoani. Ao lei aveeseina atu i laua e le taitai leoleo, e ui i lea, na mananao le Aufono o le Aai o Navu i le aia e suesueina ai le tusi taofia. Sa molia sese muamua Iosefa, ma sa tuuina atu e le maliega a Navu le malosi i le Au Paia e puipuia ai i latou lava mai faiga saua a le faatulagaga faalefaamasinoga.

I le le mautinoa pe na i ai i le aufono le aia e fesiligia ai le tusi taofia, na momoliina atu e le taitai leoleo Iosefa ma Pota i le taitai faaletulafono o le aai ma tuua le taulaga e fesili i le kovana po o le a le mea e tatau ona ia faia. Ina ua ia toe foi mai i aso e lua mulimuli ane, sa saili e le taitai leoleo ana pagota, ae sa leai se mea na maua ai.[33]

Faamatalaga

1. ◀ Boggs, “Short Biographical Sketch of Lilburn W. Boggs,” 107–8; “A Foul Deed,” Daily Missouri Republican, May 12, 1842, [2]; “Governor Boggs,” Jeffersonian Republican, May 14, 1842.

2. ◀ Boggs, “Short Biographical Sketch of Lilburn W. Boggs,” 107–8; Joseph Smith, Letter to the Editor, Quincy Herald, June 2, 1842, [2]; Launius, “Boggs, Lilburn W.,” i le Christensen and others, Dictionary of Missouri Biography, 92; Hill, “Honey War,” 81–88; Gordon, “Public Career of Lilburn W. Boggs,” 110–12, 138; Walker, “Lilburn W. Boggs and the Case of Jacksonian Democracy,” 81–82; Baugh, “Missouri Governor Lilburn W. Boggs and the Mormons,” 116.

3. ◀ “A Foul Deed,” Daily Missouri Republican, May 12, 1842; “Governor Boggs,” Jeffersonian Republican, May 14, 1842, [2]; Boggs, “Short Biographical Sketch of Lilburn W. Boggs,” 107–8; tagai foi Thurston, “The Boggs Shooting,” 7–11.

4. ◀ “Affidavit of Hyrum Smith,” Times and Seasons, Aug. 1, 1842, 3:870–71; tagai foi JSP, J2:xxviii, note 64; and Hales, Joseph Smith’s Polygamy, 1:560–62.

5. ◀ “Affidavit of Hyrum Smith,” Times and Seasons, Aug. 1, 1842, 3:870–71; Nauvoo Stake High Council Minutes, May 25, 1842; George Miller, “To the Church of Jesus Christ,” Times and Seasons, July 1, 1842, 3:839–42; Smith, Saintly Scoundrel, 78–79.

6. ◀ George Miller, “To the Church of Jesus Christ,” Times and Seasons, July 1, 1842, 3:840; “Affidavit of Hyrum Smith,” Times and Seasons, Aug. 1, 1842, 3:870; Smith, Saintly Scoundrel, 79–80; tagai foi “Letter from L. D. Wasson,” Times and Seasons, Aug. 15, 1842, 3:892.

7. ◀ “Affidavit of Hyrum Smith,” Times and Seasons, Aug. 1, 1842, 3:870, 872; Notice, May 11, 1842, Joseph Smith Collection, Church History Library; “Notice,” Times and Seasons, June 15, 1842, 3:830; tagai foi JSP, J2:55, note 207.

8. ◀ “Affidavit of Hyrum Smith,” Times and Seasons, Aug. 1, 1842, 3:870–71. I le tala a Ailama Samita, sa fesili atu foi Iosefa ia Ioane Bennett, “Pe na ou aoao atu ea oe o le faitaaga ma le mulilua e sao, po o le faiava e toatele po o nisi tu faapena?” lea na tali mai ai Bennett, “E te lei faia lava.” O le mataupu 40 ua faamalamalama mai ai e vaai le Au Paia i a latou autaunonofo paia ua faatagaina e ese mai i le faia o ava e toatele.

9. ◀ “New Election of Mayor, and Vice Mayor, of the City of Nauvoo,” Wasp, May 21, 1842, [3]; JSP, J2:58, note 222.

10. ◀ Joseph Smith, Journal, May 19, 1842, i le JSP, J2:58–60; “New Election of Mayor, and Vice Mayor, of the City of Nauvoo,” Wasp, May 21, 1843, [3]; tagai foi “Affidavit of Hyrum Smith,” Times and Seasons, Aug. 1, 1842, 3:872.

11. ◀ “Assassination of Ex-Governor Boggs of Missouri,” Quincy Whig, May 21, 1842, [3]; tagai foi “A Foul Deed,” Daily Missouri Republican, May 12, 1842, [2]; ma “Governor Boggs,” Jeffersonian Republican, May 14, 1842. Autu: Missouri Extradition Attempts [Taumafaiga e Tutuliese mai Misuri]

12. ◀ Joseph Smith, Letter to the Editor, Quincy Whig, June 4, 1842, [2]; tagai foi Joseph Smith, Journal, May 22, 1842, i le JSP, J2:62; and Joseph Smith, Letter to the Editor, May 22, 1842, Quincy Herald, June 2, 1842, [2].

13. ◀ Joseph Smith, Journal, May 21, 1842, i le JSP, J2:62; Nauvoo Stake High Council Minutes, May 20–28, 1842.

14. ◀ Catherine Warren, Testimony, May 25, 1842, Testimonies in Nauvoo High Council Cases, Church History Library; Nauvoo Stake High Council Minutes, May 20–28, 1842; tagai foi “Chauncy L. Higbee,” Nauvoo Neighbor, May 29, 1844, [3]. Autu: Church Discipline [Aoaiga Faale-Ekalesia]

15. ◀ Historian’s Office, Joseph Smith History, draft notes, May 25, 1842; tagai foi Joseph Smith, Journal, May 26, 1842, i le JSP, J2:63; ma le “Affidavit of Wm. Law,” Times and Seasons, Aug. 1, 1842, 3:873.

16. ◀ Historian’s Office, Joseph Smith History, draft notes, May 26, 1842; “Affidavit of Hyrum Smith,” Times and Seasons, Aug. 1, 1842, 3:872; Joseph Smith, Journal, May 11 and 26, 1842, i le JSP, J2:55, 63; tagai foi 55, note 207.

17. ◀ Nauvoo Relief Society Minute Book, May 26, 1842, i le Derr and others, First Fifty Years of Relief Society, 69–71.

18. ◀ Tagai Smith, Saintly Scoundrel, 91.

19. ◀ Nauvoo Relief Society Minute Book, Apr. 28 and May 27, 1842, i le Derr and others, First Fifty Years of Relief Society, 52–54, 72–77. Autu: Female Relief Society of Nauvoo [Aualofa a Tamaitai o Navu]

20. ◀ Nauvoo Relief Society Minute Book, May 27, 1842, i le Derr and others, First Fifty Years of Relief Society, 75–76; tagai foi 75, note 188.

21. ◀ Alexander, Things in Heaven and Earth, 103–4.

22. ◀ Woodruff, Journal, May 29, 1842.

23. ◀ Tagai Nauvoo Relief Society Minute Book, May 19–June 9, 1842, i le Derr and others, First Fifty Years of Relief Society, 65–79.

24. ◀ “Affidavit of Hyrum Smith,” Times and Seasons, Aug. 1, 1842, 3:872; “Notice,” Times and Seasons, June 15, 1842, 3:830; Joseph Smith, Journal, May 26, 1842, i le JSP, J2:63; tagai foi 63, note 249; ma le “Affidavit of Wm. Law,” Times and Seasons, Aug. 1, 1842, 3:872–73.

25. ◀ Discourse, June 18, 1842, as reported by Wilford Woodruff, i le josephsmithpapers.org.

26. ◀ “Affidavit of Hyrum Smith,” Times and Seasons, Aug. 1, 1842, 3:872; Nauvoo Relief Society Minute Book, June 23, 1842, i le Derr and others, First Fifty Years of Relief Society, 84–85; tagai foi 84, note 206.

27. ◀ Joseph Smith, Letter to the Church, June 23, 1842, Times and Seasons, July 1, 1842, 3:839–42.

28. ◀ “Astounding Mormon Disclosures! Letter from Gen. Bennett,” Sangamo Journal, July 8, 1842, [2]; “Further Mormon Developments!! 2d Letter from Gen. Bennett” and “Gen. Bennett’s Third Letter,” Sangamo Journal, July 15, 1842, [2]; “Gen. Bennett’s 4th Letter,” Sangamo Journal, July 22, 1842, [2]; Smith, Saintly Scoundrel, 98.

29. ◀ Lilburn W. Boggs Affidavit, July 20, 1842, i le JSP, J2:379–80; see also Introduction to Appendix 1, i le JSP, J2:377.

30. ◀ Thomas Reynolds, Requisition, July 22, 1842, i le JSP, J2:380–81.

31. ◀ Joseph Smith, Journal, May 6, 1842, i le JSP, J2:54; Nauvoo Female Relief Society, Petition to Thomas Carlin, circa July 22, 1842, i le Derr and others, First Fifty Years of Relief Society, 136–41; Nauvoo City Council Minute Book, July 22, 1842, 95–97; Nauvoo City Council Draft Minutes, July 22, 1842, 36; Joseph Smith History, 1838–56, volume C-1, 1359.

32. ◀ Eliza R. Snow, Journal, July 29, 1842; Introduction to Nauvoo Female Relief Society, Petition to Thomas Carlin, circa July 22, 1842, i le Derr ma isi, First Fifty Years of Relief Society, 137; Thomas Carlin, Proclamation, Sept. 20, 1842, i le JSP, J2:381–82.

33. ◀ Orrin Porter Rockwell, by S. Armstrong, to Joseph Smith, Dec. 1, 1842, Joseph Smith Collection, Church History Library; Writ of Habeas Corpus for Joseph Smith, Aug. 8, 1842, copy, Nauvoo, IL, Records, Church History Library; Joseph Smith, Journal, Aug. 8–10, 1842, i le JSP, J2:81–83; tagai foi 81, note 319; ma le “Persecution,” Times and Seasons, Aug. 15, 1842, 3:886–89.

Mataupu 39

O Le Faafitauli Lona Fitu

I le aso 11  Aokuso, 1842, na lafoia ai se lanu siliva o le masina i le au pogisa ao alo malie atu e Iosefa ma lana uo o Erasitusi Derby se tamai vaa i lalo atu i le Misisipi. I luma atu, e mafai ona la iloa atu ai foliga o ni motu togavaoa se lua i le lautele o le vaitafe i le va o Navu ma Monotarose. Na alo atu i le va o motu, ma vaaia ai e alii se isi vaa o loo tu i le auvai ma alo atu agai i ai.[1]

O le aso ua tuanai atu, na sosola ese atu ai Iosefa ma Pota mai Navu e aloese mai le lokaina, na popole o le a la le mauaina se faamasinoga talafeagai. Na agai atu Pota i sasae ia tuua ai le setete ao Iosefa na agai i sisifo, ma sopoia le vaitafe i le fale o le tamaloa o lona aiga o Ioane i le Teritori o Aioua, i tua atu o le pule a leoleo o Ilinoi ma ana au. Na lafi o ia iina i le aso atoa, ae na faasolo ina naunau o ia e vaai i aiga ma uo.

Ina ua taula le la tamai vaai i le motu, na faafeiloaia i laua e Ema, Ailama, ma nisi o uo mamae a Iosefa. Na uuina le lima o Ema, ma faalogologo atu Iosefa ao saofafai le vaega i totonu o le vaa ma talanoa lemu e uiga i le tulaga i Navu.[2]

Na sili atu le leaga o le lamatia nai lo le mea na mafaufau i ai Iosefa. Na faalogo ana uo faapea na tuuina atu e le kovana o Aioua se tusi e loka ai o ia ma Pota foi, o lona uiga e le o toe saogalemu mo Iosefa le lafi i le fale o le tamaloa o lona aiga. Ua latou faamoemoeina nei le i ai o leoleo i itu uma o le vaitafe e sailia o ia.

Ae na talitonu pea uo a Iosefa, o taumafaiga e loka o ia na solitulafono, o se taumafaiga e leai ma se maasiasi a ona fili i Misuri ia pue ai le perofeta. Mo le taimi nei, o le mea e sili mo Iosefa e fai o le lafi i se faatoaga a se uo i tua i le itu o Ilinoi o le vaitafe ma faatalitali seia tau filemu mea uma.[3]

Ao tuua e Iosefa le motu, na faatumuina lona loto i le agaga faafetai. Na tuulafoaia o ia e isi ma faalataina o ia mai i lea taimi i lea taimi pe a oo mai faigata. Ae o nei uo na o mai e fesoasoani ia te ia i le pogisa o le po, ma filifili e tutu i ona tafatafa ma upumoni na ia olioli ai.

“O i latou o ou uso,” na ia mafaufau ai, “ma o le a ou ola.”

Ae peitai na sili lona faafetai mo Ema. “Ua ia toe i ai foi iinei,” na ia mafaufau ai, “e oo lava i lenei foi faafitauli, e le maluelue, e tumau ma mausali, e le masuia, le Ema agaalofa!”[4]

Na fesootai soo Ema ma Iosefa i aso ma vaiaso na sosoo ai. Afai la te le feiloai faaletagata, la te feaveaiina ni tusi. Pe a mafai ona ia aloese mai tagata o le tulafono ia na vaavaaia ana gaoioiga uma, e faatasi atu o ia ia te ia i se fale saogalemu ma fuafua ai le isi a la gaoioiga. Na masani lava ona ia tuuina atu savali a Iosefa i le Au Paia ma mai le Au Paia, ma filifili po o fea tagata e tatau ona ia talitonuina ma aloese mai ia i latou e lamatia ai o ia.[5]

Faatasi ai ma leoleo o loo faafefeina e sue uma fale i Ilinoi pe a tatau ai, na iloa e Iosefa ua popole le Au Paia nei pueina vave o ia ma toe aveina atu i Misuri. Na uunaia o ia e nisi o ana uo e sola i togapaina i matu o Ilinoi, lea na tipi laau ai le Au Paia mo le malumalu.[6]

Na le fiafia Iosefa i le manatu o le sola ese, na sili atu le nofo pea i Ilinoi ma feagai ma le faafitauli seia oo i le iuga. Ae na naunau o ia e alu pe afai o le mea lena e manao i ai Ema e fai. “O loo ia te oe lo’u saogalemu,” na ia tusi atu ai. “Afai tou te le o mai ma tamaiti faatasi ma au, e le mafai ona ou alu.”

O le isi vaega o ia na faananau lava e ave lona aiga i se isi nofoaga, pe na o sina taimi puupuu lava. “Ua ou lelava i amioga saua, maualalo, ma le tetee le mafaufau o nisi o vaega o le lalolagi o loo tatou nonofo ai,” na ia tau atu ai ia Ema, “ma ua ou mafaufau pe afai e mafai ona ou maua sina koma pe ono ni masina faatasi ma lou aiga, o le a avea o se mea sili e mafai ona ou maua i lenei olaga.”[7]

Na tali atu Ema i lana tusi mulimuli ane i lena aso. “Ua ou saunia e alu faatasi ma oe pe afai e te lagona le manaomia ona alu,” na ia tusi atu ai, “ae o loo ou mauaina pea le lagona mautinoa e mafai lava ona puipuia oe e aunoa ma le le tuua o lenei atunuu. O loo i ai auala e sili atu nai lo le tasi e puipuia ai oe.”[8]

O le afiafi na sosoo ai, na ia [Ema] tusi atu ai se tusi i le kovana o Ilinoi o Tomasi Carlin e faamautinoa atu ia te ia le le sala o Iosefa. E lei i ai Iosefa i Misuri ina ua tupu le taumafaiga e fasiotia, na ia faamatala atu ai, ma na mama o ia mai moliaga ia te ia. Na ia talitonu o le a le maua lava e Iosefa se faamasinoga tonu i totonu o Misuri ma o le a iu lava ina fasiotia nai lo lena.

“Ou te tatalo atu i lau afioga ina ia faasao mai lau fanau le sala mai le loto faanoanoa o le toe vaai i lo latou tama ua toso faatata ma le amioletonu i le falepuipui, po o le oti,” na ia talosaga atu ai.[9]

Sa tali mai le kovana ia Ema i se taimi puupuu lava mulimuli ane. Na faaaloalo ma faaupuina ma le faaeteete lana tusi, ma finau mai o ana faatinoga e faasaga ia Iosefa na uunaia tonu lava i luga o le tiute. Na ia faaalia le faamoemoe faapea o le a ioeina e Iosefa le tulafono, ma na te lei tuuina mai se faailoga faapea ua ia naunau e sui lona mafaufau i le mataupu.[10]

E lei fiu Ema, ae na tusi atu se tusi lona lua, ma faamatala atu ai i le taimi lea pe aisea e solitulafono ai le lokaina o lona toalua.

“O le a le manuia e mafai ona maua e lenei setete po o le Iunaite Setete, pe soo se vaega lava o lenei setete po o le Iunaite Setete, po o oe foi, pe soo se isi lava tagata,” na ia fesili atu ai i le kovana, “i le faaauauina o lenei moliaga i luga o nei tagata, po o luga foi o le Susuga ia Samita?”

Na ia auina atu le tusi ma faatalitali mo se tali.[11]

O le taimi lea, o le tele o le Au Paia i Navu e lei iloaina o loo lafi Iosefa i na o ni maila le mamao. O nisi o i latou na talitonu ua toe foi atu o ia i Uosigitone, DC. O isi na faapea ua alu o ia i Europa. Ao latou vaaia le leoleo ma ana leoleo e feoai solo i auala o Navu, ma sailia ni faailo o le mea o i ai Iosefa, na tupu le popole o le Au Paia e uiga i lona saogalemu.[12] Ae na latou faalagolago o le a puipuia e le Alii Lana perofeta, ma na latou faaauau mai i lea aso i lea aso o le olaga.

E pei foi o isi tagata Peretania na malaga mai, sa taufaamasani pea Maria Davis i lona aiga fou i Navu. Talu ona taunuu mai i le aai, na ia faaipoipo atu ia Pita Maughan, le alii talavou na maliu lona toalua sa la feiloai i Katelani, ma avea ai ma se tina fai i lana fanau. Na la mautotogi faatasi i le fale o Osone Hyde, lea sa i ai pea i lana misiona i Ierusalema, ma na tauivi e saili se galuega lelei e tausi ai lo latou aiga.[13]

Na maua i Navu le tele o galuega mo tagata galulue i faatoaga ma kamuta ae na itiiti ni avanoa mo tagata galulue tomai e pei o Pita, lea na nofo ma galue i nofoaga autu pisi o maina ma fale gaosi oloa o Egelani. O le au faipisinisi o le lotoifale na taumafai e faatutu ni fale gaosi meaai, fale gaosi oloa, ma fale gaosi uamea i Navu, ae o nei pisinisi faatoa amata ma e le o faafaigaluegaina ni tagata tomai o loo gasolo mai Egelani.[14]

I le leai o se galuega tumau, na feola lava Maria ma Pita i lo la taumalulu muamua e ala i le faatauina atu o a la meatotino e faatau ai meaai ma fafie. Ina ua iloa e Iosefa le galuega a Pita o se galue maina i Egelani, na ia faafaigaluegaina o ia e eli se nofoaga o le koale na iloaina i se fanua na ia umia i saute o Navu. Na faamaonia le koale e sili ona lelei, ma na maua mai e Pita ni uta o taavale solofanua e tolu mo Iosefa ae lei uma le koale.[15]

O nisi o aiga matitiva na malaga mai na tuua Navu e saili ni galuega e sili atu totogi i taulaga ma aai tuaoi, ae na filifili Maria ma Pita e nonofo i le aai ma ola i mea na latou maua. Na la fola ni laupapa i luga o le fola e lei uma o le fale o Hyde ma tuu ni faamalu fulumanu mo moega. Na latou faaaogaina se pusa mo se laulau ma teu ai a latou ipu i fafo ona sa leai ni a latou kapoti.[16]

Na maoae le vevela o le taumafanafana i Navu, ae a malulu le ea i aoauli ma afiafi, e tuuese e aiga e pei o le Au Maughan a latou feau ae savalivali faatasi i le aai atoa. Na tumu auala i tagata o loo talanoa e uiga i faiga faaupufai, talafou o le lotoifale, ma le talalelei. O nisi taimi e fai ai e le Au Paia ni lauga, auai i tala faatino, pe faalogologo i le Faili Pu a Navu faatoa faatulaga e lagona mamao atu o tata mai ni musika lauiloa o le aso. E le taitai lava mamao ese ni vaega o tamaiti, o loo pele mapu, taina ni tafue, ma taaalo i isi taaloga i fafo seia goto le la i tua atu o le Misisipi ae fepulafi mai fetu i le lagi pogisa.[17]

I le faaiuga o Aokuso, na toe lolomiina ai i nusipepa ni tusi na lolomiina muamua e Ioane Bennett i le salafa o le atunuu, na faaleaga ai le igoa o le ekalesia ma faigata ai mo faifeautalai ona faasoa atu le savali o le talalelei toefuataiina. I le tali atu i ai, na valaau atu ai taitai o le ekalesia i le faitau selau o faifeautalai i misiona e finau atu i faasalalauga le lelei.

I le aso 29  o Aukuso, na feiloai ai faifeautalai i le togavao lata ane i le tulaga o le malumalu ina ia maua ni faatonuga. I le taimi o le lauga a Ailama, na lagonaina se mumumu i le aofia ao agai atu Iosefa i le tulaga ma alala i se nofoa. O le tele o faifeautalai e lei vaai ia te ia talu ona ia lafi i le amataga o lena masina.

Sa sailia pea e taitai o Ilinoi Iosefa, ae na latou tuua talu ai nei le eria, ma faatagaina ai Iosefa e malolo lana puipuiga mo se taimi. Ua sili laitiiti lava ma se vaiaso, na ia nofo ai ma le filemu i le fale ma lona aiga ma feiloai faalilolilo ma le Toasefululua ma isi taitai o le ekalesia.[18]

E lua aso talu ona uma le konafesi ma faifeautalai, na lagona ai e Iosefa ua lava le saogalemu e auai i le fonotaga a le Aualofa. Na ia talanoa atu i tamaitai e uiga i ona puapuaga talu ai ma tuuaiga na faia faasaga ia te ia. “E ui ou te faia ni mea sese, ou te lei faia ni sese ua molia au na faia,” na ia fai mai ai. “O sese na ou faia e ala i vaivaiga faaletagata, e pei lava o isi tagata. E leai se tagata e ola e aunoa ma ni sese.”

Na ia faafetai atu ia Ema ma isi tamaitai mo le puipuia o ia ma le talosagaina o le kovana mo ia. “Na faia e le Aualofa a Tamaitai se vaega tele i lo’u tulaga manuia e faasaga i o’u fili,” na ia fai atu ai. “Ana le faia e le Aualofa nei taumafaiga, semanu e sili atu le matautia o ni taunuuga e oo i ai.”[19]

O lena faaiuga o le vaiaso, na la talimalo ai ma Ema i le aposetolo malolo o Ioane Boynton. E ui lava o Ioane sa avea ma tagata tetee—ma na iu lava ina faafefeina le uso o Iosefa i se pelu i le malumalu o Katelani—na ia tuueseina a la feeseeseaiga ma Iosefa i tua. Ao faia e le aiga le latou aiga o le aoauli, na osofai mai e se leoleo Ilinoi (Illinois sheriff) ma ni leoleo faaauupegaina e toalua i totonu o le fale ma ni faatonuga fou e loka le perofeta. Na faatalanoa e Ioane tamaloloa, ma maua ai le taimi e sola ai Iosefa i le faitotoa i tua, oso atu i le toga sana i lana togalaau, ma lafi i lona faleoloa.

I le fale, na fesili atu Ema e vaai i le faatagaga a le leoleo e sue ai. Na ia tau atu ia te ia e leai sana pepa ma tulei atu lona ala ma ana tamaloloa e pasi atu ia te ia. Na latou sue mai i lea potu i lea potu, ma sue i tua o faitotoa ma pupuni uma lava, ae e lei maua se isi.

I lena po, ina ua tuua e leoleo le taulaga, na see atu loa Iosefa i le fale o ana uo o Eteuati ma Ana Hunter.[20] “Ua ou manatu ai ua tatau ma ua poto ia te aʼu ona tuua le alalafaga mo se vaitau puupuu, mo loʼu lava saogalemu ma le saogalemu o lenei nuu,” na tusi atu ai Iosefa i le Au Paia i ni nai aso mulimuli ane. E ui i lea, e lei manao o ia e taulai i ona faigata, ma na ia faasoa atu se faaaliga fou ia i latou e uiga i le papatisoga mo e ua maliliu.

“O lenei foi, e moni ua faapea ona fetalai mai o le Alii,” na faitauina ai le faaaliga, “Ia tuu atu le galuega o loʼu malumalu, ma galuega uma ua Ou tofia ia te outou, ia faia pea ma lē taofia.” Na faatonuina e le Alii le Au Paia e tausia se faamaumauga o papatisoga o sui na latou faia ma ia i ai ni molimau mo i latou, ina ia faamaumauina le faaolaina o e maliliu i le lalolagi ma i le lagi.[21]

I ni nai aso mulimuli ane, sa auina atu ai e Iosefa i le Au Paia nisi faatonuga e uiga i le sauniga. “O le a taia le lalolagi i se fetuu vagana ua i ai se ituaiga o sooga mau po o se isi mea i le va o tamā ma fanau,” na ia tusi atu ai, ma toe fai atu upu a Malaki. Na ia faamatala atu e faapea o tupulaga ua tuanai ma le taimi nei e tatau ona galulue faatasi e faaola e ua maliliu ma aumaia le atoatoaga o taimi, pe a faaali atu e le Alii ki, mana, ma mamalu uma na Ia faapolopolo mo le Au Paia, e aofia ai mea Na te lei faaalia lava muamua.

Na le mafai ona taofiofia le olioli o Iosefa i le alofa mutimutivale o le Atua i e o feola ma e ua maliliu. E ui lava o loo lafi, ma sailia ma le le tonu e ona fili, na ia olioli i le talalelei toefuataiina a Iesu Kerio.

“O le a le mea ua tatou faalogo i ai i le talalelei?” na ia fesili atu ai i le Au Paia. “O se leo o le fiafia! O se leo o le alofa mutimutivale mai le lagi; ma o se leo o le ʼupumoni mai le eleele!” Na ia tusi atu ma le fiafia i le Tusi a Mamona, ma agelu na toefuataiina le perisitua ma ona ki, ma le Atua ua faaalia Lana fuafuaga i lea fuaitau i lea fuaitau ma lea mataupu i lea mataupu.

“Tatou te lē o atu pea ea i lenei savali sili?” na ia fesili atu ai. “Ia olioli o outou loto, ma ia fiafia tele. Tuu atu i le lalolagi e alalaga i pesega. Tuu atu i e ua oti e tautala mai i viiga e faavavau i le Tupu o Emanuelu!” O mea uma na foafoaina na molimau ia Iesu Keriso, ma Lona manumalo i le agasala ma le oti na mautinoa.

“Ua matua mamalu lava le siufofoga ua tatou faalogoina mai le lagi!” Na olioli ai Iosefa.[22]

I le tautoulu o le 1842, na tali atu ai Kovana Carlin i le tusi lona lua a Ema, ma faaalia ai le fiafia i lona tuuto i lona toalua ae na iu lava ina musu e fesoasoani ia te ia.[23] I le taimi lava lea, na lolomi ai e Ioane Bennett se lipoti e pei o se tusi le umi e faaleaga ai Iosefa ma le Au Paia. Na ia amata foi ona tuuina atu ni lauga na ia taua “O le Polokalama Faalilolilo o Ava i Navu,” ma faafiafiaina tagata faalogologo i tala feaveai na ia faalogo i ai—ma le tele lava o mea na ia fatuina e ia lava—e uiga ia Iosefa ma le autaunonofo.[24]

Faatasi ai ma le faatosinaga malosi a Ioane, ma le musu o Kovana Carlin e faalavelave, na lagonaina e Iosefa le faateteleina o le lamatia o ia. Na ia iloaina e le mafai ona ia tuuina atu ia lava ma tulai i le faamasinoga ao mananao ona fili i Misuri ia te ia ia oti. Ae e le mafai foi ona ia nofo ai pea ma lafi mo le vaega o totoe o lona olaga. O le a le umi e mafai ai ona ia aloese mai le lokaina ae lei liliu atu le setete i lona aiga ma le Au Paia mo le puipuia o ia?[25]

Ia Tesema, i le mavae ai ona lafi Iosefa mo le tolu masina, na faaiu ai le taimi o Kovana Carlin. E ui lava o le kovana fou, o Tomasi Ford, na musu e faalavelave sao lava i le mataupu a Iosefa, na ia faaalia le faanoanoa mo le tulaga pagatia o le perofeta ma le mautinoa o le a au le faamasinoga ia te ia.[26]

E lei iloa e Iosefa pe na te talitonuina le kovana fou, ae na leai se isi filifiliga sili atu mo ia. O le aso na sosoo ai ma le Kerisimasi o le 1842, na ia tuuina atu ai ia lava ia Uilisone Law, o se taitai i le Au a Navu ma o le uso o Viliamu Law. Ona latou malaga atu ai lea i Sipirigifilo (Springfield), le setete autu, mo se faamasinoga e filifili ai pe aloaia le poloaiga a le kovana Misuri e loka Iosefa pe tatau ona toe auina atu o ia i Misuri e tulai ai mo se faamasinoga.[27]

O le taunuu atu o Iosefa i Sipirigifilo na tupu ai se vevesi. Na lolofi ane tagata fia iloa i le potu faamasino i le isi itu o le auala mai le fale fou o le aai, ma tautulei atu faatasi ma falo atu o latou ua ia maua atu se vaaiga i le tagata na taua o ia lava o se perofeta a le Atua.

“O le fea o Sio Samita?” na fesili atu ai se tasi. “Pe o le tagata lapoa?”

“Oka se isu umi!” na fai atu ai se isi. “E mata ataata tele o ia e avea o se perofeta!”[28]

Na pulefaamalumalu Faamasino Natanielu Pope, o se tasi o tagata e sili ona faaaloalogia i Ilinoi, i le potufaamasino. Na saofafai Iosefa ma lana loia, o Iusitini Butterfield, i luma o le potufaamasino. Na latalata ane, ia Uiliata Risati, na fai ma failautusi a Iosefa, o loo punou i luga o se api o loo tatala, ma tusi i lalo se faamaumauga o le faagasologa. Na lolofi ane i le potu ni nai isi Au Paia.[29]

I le mafaufau o Faamasino Pope, o le mataupu a Iosefa e le faatatau i le faapea pe o Iosefa le mafuaaga o le taugafana i le taimi o Boggs, ae o le faapea pe sa i ai o ia i Misuri i le taimi na tupu ai ona sola lea mai le setete. O Iosia Lamborn, le loia talavou o le itu o Ilinoi, na taulai atu ana upu amata i le upu faavaloaga a Iosefa e uiga i le iuga o Boggs. Na ia faamanino mai afai na vavalo Iosefa i le fanaina o Boggs, ona tatau lea ona tauia o ia ma faamasinoina i Misuri.[30]

Ina ua uma le faamatalaga a le Susuga ia Lamborn, na finau atu le loia a Iosefa faapea o tuuaiga a Kovana Boggs ma moliaga faasaga ia Iosefa na sese, aua e lei i ai Iosefa i Misuri ina ua tupu le taugafana. “E leai ma sina molimau faapea na sola ese Iosefa mai Misuri,” na faamanino atu ai e le Susuga ia Butterfield. “E le tatau ona aveina atu o ia sei vagana ua faamaonia o ia o loo sailia. E tatau ona latou faamaonia na sola o ia!”

Ona ia tuuina atu lea i le faamasinoga o mau a molimau e faamaonia ai le le sala o Iosefa. “Ou te le manatu e tatau i lalo o soo se tulaga lava ona aveina atu le ua molia i Misuri,” na ia faaiu atu ai.[31]

O le taeao na sosoo ai, le aso 5  o Ianuari, 1843, na pisapisao ai le potufaamasino i le vevesi ao toe foi atu Iosefa ma ana loia e faalogo i le faaiuga a le faamasino. Na faatalitali le Au Paia ma le popole, i le iloaina afai e filifili Faamasino Pope e faasaga ia Iosefa, o le a faigofie lava ona i ai le perofeta i lima o ona fili i le taimi o le po.

Na taunuu atu Faamasino Pope faatoa tea lava le iva. Na alaala i lona nofoa, faafetai atu i loia ma amata loa ona faaleo atu lana faaiuga. Na tele naua ana tala na faia i le mataupu, ma ao ia saunoa atu, na faavavevave lava ona tusia upu uma i lalo e Uiliata Risati.

E pei ona finau atu ai le loia e tu ia Iosefa i le aso ua mavae, na filifili ai le faamasino na le aloaia le samania o Iosefa e tulai i le faamasinoga i Misuri. “Ua tatau ona faasaoloto Samita,” na ia folafola atu ai, i le leai o se mafuaaga e toe taofia ai Iosefa.

Na tulai ane Iosefa mai lona nofoa ma ifo atu i le faamasinoga. I le mavae ai o le lima masina o lafi, ua iu lava ina saoloto o ia.[32]

Faamatalaga

1. ◀ Joseph Smith, Journal, Aug. 8–11, 1842, i le JSP, J2:83.

2. ◀ Joseph Smith, Journal, Aug. 8–11 ma 16, 1842, i le JSP, J2:81–84, 93–94; Orrin Porter Rockwell, by S. Armstrong, to Joseph Smith, Dec. 1, 1842, Joseph Smith Collection, Church History Library.

3. ◀ Joseph Smith, Journal, Aug. 11, 1842, i le JSP, J2:83–84; Joseph Smith History, 1838–56, volume D-1, 1364; tagai foi Thomas Carlin, Writ, Aug. 2, 1842, Ex Parte Joseph Smith for Accessory to Boggs Assault, copy, Nauvoo, IL, Records, Church History Library.

4. ◀ Joseph Smith, Journal, Aug. 11 ma 16, 1842, i le JSP, J2:83–85, 93–95; on the “seventh trouble,” tagai Job 5:19. Autu: Emma Hale Smith

5. ◀ Joseph Smith, Journal, Aug. 13–14 ma Sept. 9, 1842, i le JSP, J2:85–89, 143. Autu: Missouri Extradition Attempts [Taumafaiga e Tuliese mai Misuri]

6. ◀ Joseph Smith, Journal, Aug. 15, 1842, i le JSP, J2:90–92; Rowley, “Mormon Experience in the Wisconsin Pineries,” 121.

7. ◀ Joseph Smith to Emma Smith, Aug. 16, 1842, i le JSP, J2:107–10; tagai foi Joseph Smith, Journal, Aug. 16, 1842, i le JSP, J2:93.

8. ◀ Emma Smith to Joseph Smith, Aug. 16, 1842, i le JSP, J2:110–11.

9. ◀ Emma Smith to Thomas Carlin, Aug. 16, 1842, i le JSP, J2:111–14.

10. ◀ Thomas Carlin to Emma Smith, Aug. 24, 1842, i le JSP, J2:126–28.

11. ◀ Emma Smith to Thomas Carlin, Aug. 27, 1842, i le JSP, J2:128–30.

12. ◀ Joseph Smith, Journal, Aug. 29, 1842, i le JSP, J2:122; tagai foi Eliza R. Snow, Journal, Aug. 14–Sept. 4, 1842.

13. ◀ Maughan, Autobiography, [51], [54].

14. ◀ Tagai Leonard, Nauvoo, 154–61.

15. ◀ Maughan, Autobiography, [55]; Joseph Smith, Journal, Jan. 12–16, 1842, i le JSP, J2:24.

16. ◀ Maughan, Autobiography, [54].

17. ◀ Tagai Givens, In Old Nauvoo, 154–55, 158, 187–88, 221–22. Autu: Daily Life of First-Generation Latter-day Saints [Olaga o Aso Uma o le Uluai-Tupulaga o le Au Paia o Aso e Gata Ai]

18. ◀ Joseph Smith, Journal, Aug.23-29, 1842, i le JSP, J2:119–24.

19. ◀ Joseph Smith, Journal, Aug. 31, 1842, i le JSP, J2:124; Nauvoo Relief Society Minute Book, Aug. 31, 1842, i le Derr and others, First Fifty Years of Relief Society, 93.

20. ◀ Joseph Smith, Journal, Sept. 3, 1842, i le JSP, J2:124–26.

21. ◀ Joseph Smith to “all the Saints in Nauvoo,” Sept. 1, 1842, i le JSP, J2:131–33; Doctrine and Covenants 127; “Tidings,” Times and Seasons, Sept. 15, 1842, 3:919–20. Autu: Baptism for the Dead [Papatisoga mo e ua Maliliu]

22. ◀ Joseph Smith to “the Church of Jesus Christ of Latter-day Saints,” Sept. [7], 1842, i le JSP, J2:149–50; Doctrine and Covenants 128:18–24; “Letter from Joseph Smith,” Times and Seasons, Oct. 1, 1842, 3:934–36; tagai foi McBride, “Letters on Baptism for the Dead,” 272–76; ma le JSP, J2:143, note 491.

23. ◀ Thomas Carlin to Emma Smith, Sept. 7, 1842, i le JSP, J2:151–53.

24. ◀ Bennett, History of the Saints; “On Marriage,” Times and Seasons, Oct. 1, 1842, 3:939–40; Smith, Saintly Scoundrel, 114–22; tagai foi “The Discussion by General Bennett about Joe Smith and the Mormons,” New York Herald, Aug. 31, 1842, [2].

25. ◀ Tagai Joseph Smith to James Arlington Bennet, Sept. 8, 1842, i le JSP, J2:137–43; ma Joseph Smith, Journal, Oct. 5, 1842, i le JSP, J2:161.

26. ◀ Thomas Ford to Joseph Smith, Dec. 17, 1842, i le JSP, J2:179–81.

27. ◀ Joseph Smith, Journal, Dec. 26, 1842, i le JSP, J2:193–94; tagai foi Editorial Note, JSP, J2:194.

28. ◀ “From the Editor,” Alton Telegraph and Democratic Review, Jan. 7, 1843, [2]; “Important from Illinois—Arrest of Joe Smith,” New York Herald, Jan. 18, 1843, [2].

29. ◀ Arnold, Reminiscences of the Illinois Bar, 3; “Important from Illinois—Arrest of Joe Smith,” New York Herald, Jan. 18, 1843, [2]; Joseph Smith, Journal, Jan. 4, 1843, i le JSP, J2:216.

30. ◀ Arnold, Reminiscences of the Illinois Bar, 3; Joseph Smith, Journal, Jan. 4, 1843, i le JSP, J2:216–27; Court Ruling, Jan. 5, 1843, i le JSP, J2:401. Autu: Missouri Extradition Attempts [Taumafaiga e Tuliese mai Misuri]

31. ◀ Joseph Smith, Journal, Jan. 4, 1843, i le JSP, J2:222–24.

32. ◀ Joseph Smith, Journal, Jan. 5, 1843, i le JSP, J2:227–34; Court Ruling, Jan. 5, 1843, i le JSP, J2:391–402. Autu: American Legal and Political Institutions [Faalapotopotoga Faaletulafono ma Faalemalo a Amerika]

Mataupu 40

Faatasia i se Feagaiga Fou ma Tumau-Faavavau

Ina ua toe foi mai Iosefa i Navu i le aso 10  o Ianuari, 1843, na lolofi ane uo ma aiga i lona fale e faamalo ia te ia. E lei leva mulimuli ane, na la faia ai ma Ema se aiga fiafia o le afiafi e faamanatu ai lona manumalo ma le la sefuluono tausaga o le faaipoipoga. Na fatuina e Uilisone Law ma Ilaisa Sinou ni pese mo le aiga fiafia, ma na laulau atu e Iosefa ma Ema le taumafataga ao toe leotetele le valaaulia ma fefaasoaai ni tala.[1]

Na olioli Iosefa i le faatasi ai ma e pele. “Afai e leai so’u faamoemoe e toe vaai i lo’u tama, tina, uso, tuafafine ma uo,” na vave ona ia mafaufau ai, “o le a pa lo’u loto i se minute,”[2] Na fiafia o ia i le iloaina o papatisoga mo e o soifua ma e ua maliliu, le faaeega paia, ma le faaipoipoga e faavavau na saunia ala mo le Au Paia e osi ai feagaiga paia ma faamauina ai i latou faatasi ma mautinoa ai o la latou sootaga e faaauau pea i tua atu o le tuugamau.

Ae peitai e oo mai i lea taimi e leai ni tamaitai ma na o ni nai alii ua mauaina le faaeega paia, ma o le tele o le Au Paia e le o iloaina lava le feagaiga o le faaipoipoga e faavavau. Na mafaufau pea Iosefa i le folafolaga o le a ia ola e faauma lana misiona, ma na naunau atu o ia mo le malumalu ia faauma ina ia mafai ona ia faailoa atu i le Au Paia nei sauniga. Na faaauau pea ona ia lagonaina ua puupuu lava le taimi.

Ae na ia faanatinati pea i luma, ma uunaia le Au Paia ia faia foi e i latou. Na ia talitonu i faamanuiaga ofoofogia na saunia mo i latou e mauaina sauniga paia ma usiusitai i tulafono a le Atua. O le taimi nei, e sili atu i se isi lava taimi, o lana sini o le faalauteleina atu lea o le malamalama paia na ia mauaina i se aofaiga sili atu o le Au Paia, e fesoasoani ai ia i latou e osia ma tausia feagaiga na o le a siitia ma faaeaina ai i latou.[3]

Na liu aisa le Vaitafe o le Misisipi i lena taumalulu, ma poloka ai le feoaiga o vaa laau ma vaa o le vaitafe i luga ma lalo o le vai. Na toulu soo le kiona, ma na maatiati mai matagi malulu i luga o fanua laugatasi ma luga o le mato. Na o ni nai Au Paia na nonofo umi i fafo ona o le tele o i latou na i ai na oni seevae maualalalo, suki manifinifi, ma ni pulupulu masaesae e puipuia i latou mai le malulu ma le kiona ua liusuavai ma le palapala.[4]

Ao faasolo ina uma le taumalulu, na malulu pea le ea ao faamama e Emili Paterika ni lavalava ma tausia tamaiti i le fale o Samita. Mo le sili atu i le lua tausaga, na la nonofo ai ma lona uso matua o Ilaisa ma galulue i le Au Samita, e le mamao mai le mea o loo nofo ai lo la tina ma lona toalua fou.[5]

Na auai Emili i le Aualofa ma na masani ona talanoa ma isi tamaitai na siomia ai o ia. Mai i lea taimi i lea taimi e faalogo ai o ia i musumusu e uiga i le autaunonofo. Na sili atu ma le tolusefulu le Au Paia na taliaina le faatinoga, e aofia ai ona uso fai e toalua ma se tasi o ona tuagane fai. E lei iloaina e Emili lava ia se mea e uiga i ai.[6]

I se tausaga na muamua atu, e ui i lea, na taua ai e Iosefa na i ai se mea na te fia tau atu ia te ia. Na ia ofo mai e tusia i se tusi, ae na ia fai atu ia te ia e aua, i le popole nei i ai se mea e tau mai ai e uiga i le autaunonofo. Mulimuli ane, na ia salamo i lana filifiliga ma tau atu i lona uso e uiga i le talanoaga, ma faasoa atu sina mea itiiti na ia iloaina e uiga i le faatinoga. Na foliga le fiafia Ilaisa, ma na le toe ta’ua loa e Emili.[7]

I le leai o se isi e talanoa atu i ai, na lagonaina e Emili e pei o loo ia tauivi na o ia i se vai loloto. Na ia liliu atu i le Alii ma tatalo ia iloa le mea e fai, ma i le mavae ai oni masina, na ia maua ai se faamaoniga mamana faapea e tatau ona ia faalogo i le mea e tau atu e Iosefa ia te ia—e tusa lava pe faatatau i le autaunonofo.[8]

I le aso 4  o Mati, i ni nai aso o mavae lona aso fanau lona sefuluiva, na fai atu ai Iosefa e fia talanoa ia Emili i le fale o Heber Kimball. Na ia alu atu i le taimi lava na uma ai ana galuega, ua saunia lona mafaufau e talia le mataupu faavae o le autaunonofo. E pei ona faamoemoeina, na aoaoina atu e Iosefa ia te ia ma fesili atu pe o le a faamauina o ia ia te ia. Na ia malie mai, ma na faatinoina e Heber le sauniga.[9]

I le fa aso mulimuli ane, na faamauina ai foi lona uso o Ilaisa ia Iosefa. Ua mafai nei ona talanoa le auso i le tasi ma le isi ma faasoa atu mea na la malamalama i ai ma lagonaina e uiga i feagaiga na la osia.[10]

Na faaauau e le Au Paia ona puipuia Iosefa e faasaga i tuuaiga na faaalia e Ioane Bennett. O le tele o mea na tusia e Ioane na matuai faateleina lava po o le le moni aiai lava, ae o lana faamatalaga faapea na faaipoipo atu Iosefa i ni tamaitai e toatele na sao. I le le iloaina o lenei mea moni, na matuai tetee lava Ailama Samita ma Viliamu Law i faamatalaga uma lava a Ioane ma e aunoa ma le iloaina na ia faaleaogaina le faatinoga a le Au Paia na usitaia le autaunonofo.[11]

O lenei mea na faapopoleina ai Polika Iaga. Na ia talitonu, afai e tumau pea le le iloaina e le au Peresitene Sili o le faatinoga, o la latou faaleaogaina o ava e toatele e mafai ona taofia ai Iosefa ma isi mai le faataunuuina o le poloaiga a le Alii.

Ua uma ona taumafai Iosefa e aunoa ma se faamanuiaina e aoao lona uso ma Viliamu e uiga i le autaunonofo. I se tasi taimi, i se fonotaga a le aufono, na ia faatoa amata ona faamatala atu le mataupu ae faalavelave ane Viliamu. “Afai e tau mai e se agelu mai le lagi ia te au faapea e tatau i se alii ona faia ni ava e sili atu i le tasi,” na ia fai atu ai, “o le a ou fasiotia o ia!”

Na mafai ona iloa e Polika o faatinoga a Ailama ma Viliamu na mafatia ai Iosefa. I se tasi aso Sa, ao faaumaina e Polika ana feau, na taunuu faafuasei atu ai Iosefa i le faitotoa o lona fale. “Ou te manao e te alu i lo’u fale ma lauga ai,” na fai atu ai Iosefa.

Na masani lava ona fiafia Polika e feiloai ma le Au Paia, ae na ia iloa o le a lauga foi Ailama i lena afiafi. “E sili ai pe a ou le alu,” sa ia fai atu ai.[12]

Na iloa uma e Polika ma lona faletua o Maria Ana e ala i le tatalo ma le musumusuga ua tatau ona la faatinoina le autaunonofo. Faatasi ai ma le faamaoniga a Maria Ana, na faamauina ai Polika i se tamaitai e igoa ia Lusi Ana Decker ia Iuni 1842, o se tausaga talu ona aoaoina o ia e Iosefa i le mataupu faavae. Na tetea Lusi ma lana tane muamua ae na i ai ni fanau laiti e tausia.[13]

“Uso Polika,” na faaauau atu ai Iosefa, “afai e te le sau faatasi ma au, o le a ou le alu i le aiga i lo’u fale nanei.”

Ma le musua, na ioe atu ai Polika e lauga, ma na la savavali atu i le fale ma le perofeta. Na la maua atu Ailama o loo tu i autafa o le afi, ma talanoa atu i se fale ua tumu i tagata. Na ia uu i lona lima le Tusi Paia, Tusi a Mamona, ma le Mataupu Faavae ma Feagaiga ma folafola atu o le tulafono na na tuuina mai e le Atua ia i latou e fausia ai Lona malo.

“O se isi lava mea e sili atu nai lo nei mea,” na fai atu ai Ailama, “e mai le tagata ae le o le Atua.”

Na faalogologo atu Polika i le lauga a Ailama, ma ona lagona ua faamalolosia. I ona tafatafa, na alaala ai Iosefa ma ona foliga o loo ufiufi e ona lima. Ina ua uma Ailama, na eu atu e Iosefa Polika ma fai atu, “Tu i luga.”

Na tu i luga Polika ma sii i luga tusitusiga paia na tuuina e Ailama i lalo. Na ia tuu tusi i ona luma, taitasi, ina ia mafai e tagata uma i le potu ona vaai i ai. “Ou te le mafai ona faafesuiaia lefulefu o vaotuitui mo nei tusi e tolu,” na ia folafola atu ai, “e aunoa ma perofeta soifua a le Atua.”[14] O le leai o se perofeta o aso e gata ai, na ia saunoa atu ai, o le a le sili atu ai le Au Paia nai lo le taimi ae lei faaalia mai e le Atua le talalelei e ala mai ia Iosefa Samita.

Ina ua ia faaiuina lana lauga, na mafai ona iloa atu e Polika ua ootia Ailama. Na ia tulai i luga, ma talosaga atu ai Ailama i le lotomaualalo i le Au Paia e faamagalo mai o ia. E sa’o Polika, o lana tala lea. E pei lava ona taua tusitusiga paia, e le mafai lava ona suitulaga mo se perofeta soifua.[15]

O lena tautotogo, na asiasi soo atu ai Iosefa i siteki laiti o le ekalesia lata ane. Soo se mea lava e malaga i ai o ia, na faatasi atu ai lana failautusi fou o Viliamu Clayton, o se alii talavou atamai mai Egelani. Na faapotopoto ane i Navu Viliamu ma lona toalua, o Ruta, i le 1840 ma na vave lava ona faafaigaluega e le perofeta.[16]

I le aso 1  o Aperila, na malaga ai mo se afa aso Viliamu ma Iosefa ma Osone Hyde, lea faatoa foi mai Ierusalema, i se fonotaga i se taulaga na faaigoa o Ramusa.[17] O le taeao na sosoo ai, na faalogologo ai Viliamu ao lauga Osone faapea o se faamanuiaga i le Au Paia le i ai o le Tama ma le Alo e mau i o latou loto seia oo i le Afio Faalua Mai.[18]

Mulimuli ane, ao latou olioli i se taumafataga i le fale o le tuafafine o Iosefa o Sofarania, na faapea atu Iosefa, “Uso e Hyde, o le a ou tuuina atu ni faasa’oga ia te oe.”

“O le a taliaina lava ma le loto faafetai,” na tali atu ai Osone.

“O le manatu e faapea e mau le Tamā ma le Alo i le loto o le tagata, o se taofiga faa-lotu tuai, ma ua sese,” na fai atu ai Iosefa. “O le a tatou vaai ai ia te Ia e pei ona i ai o Ia. O le a tatou vaai o Ia o se tagata e pei o i tatou lava.”[19]

Na tele mea na saunoa atu ai Iosefa i lea mataupu ao faaauau le konafesi mulimuli ane i lena afiafi. “Ua i ai i le Tamā se tino o aano ma ivi e mafai ona pa’i i ai e pei o le tagata; ua faapea foi le Alo; ae o le Agaga Paia e leai se tino o aano ma ivi, ae o se peresona Agaga.”[20]

Ao saunoa Iosefa, na tusia i lalo e Viliamu le tele o le lauga i le mea na ia mafaia i lana api talaaga. Na taulai atu o ia i upumoni mamana na faasoa atu e Iosefa ma na naunau atu ia iloa atili.

Na faamaumau e Viliamu le aoaoga a Iosefa faapea o le malamalama ma le poto e maua e tagata i le olaga o le a toetutu faatasi mai ma i latou i le Toetu. “Ma afai e maua e se tagata le poto ma le tomai sili atu i le olaga lenei i lo se isi tagata e ala i lona filiga ma le usiusitai, o le a maua e ia le avanoa tele atu i le lalolagi a sau.”[21]

I se masina mulimuli ane, na toe foi atu ai Iosefa ma Viliamu i Ramusa ma nonofo i le fale o Peniamina ma Melisa Johnson. Na aoaoina le Au Johnson e Iosefa faapea e mafai ona faamauina le tamaitai ma le alii faatasi mo le faavavau i le faaipoipoga o le feagaiga fou ma le tumau-faavavau. Ua na o le ulu atu i totonu o lenei feagaiga, o se faatulagaga lea o le perisitua, na ia aoao atu ai, e mafai ai ona latou mauaina le faaeaga. A le o lena, o le a latou gata la latou fesootaiga i tua atu o le tuugamau, ma tuuina ai se mutaaga i lo latou alualu i luma ma le faatoateleina e faavavau.

Na ootia lava Viliamu i le faamatalaga a Iosefa o le faaipoipoga e faavavau. “Ou te lagonaina le fia faatasi ma la’u ava i se feagaiga fou e tumau-faavavau,” na ia tusia ai i lana api talaaga, “ma tatalo ia vave ia ona faia.”[22]

O le toe foi mai o Osone Hyde mai Ierusalema o lona uiga ua tatau ona siitia ese e Pita ma Maria Maughan lo la aiga mai le fale o Hyde i Navu. I le leai o se mea e nonofo ai, na latou tolauapi ai i se fanua i le aai na latou mauaina mai le komiti o le malumalu, faatasi ai ma le malamalama faapea o le a galue Pita i le malumalu e totogi ai le fanua. O Maria, i le taimi lea, na faafesuiaia ni taaiga o vulu na ia aumaia mai Egelani mo meaai.

Na vave lava ona galue Pita o se tipimaa, e tipiina ma faatulagaina poloka maamora mo le malumalu.[23] O le taimi lea, ua sefululua futu le maualuluga o puipui i nisi nofoaga, ma ua faatuina se fola le tumau e faatagaina ai le Au Paia e fai ai fonotaga i totonu o le malumalu.[24]

O le fale o le a sili atu le tele ma taugata nai lo le malumalu na asiasi i ai Pita ma Maria i Katelani. O le a i ai pea potu e faapotopoto ai i lona fogafale muamua ma le lua. Ae o le pito i fafo o le malumalu i Navu o le a teuteuina i maamora taugata e vaneina o fetu, masina, ma la, e faamanatu ai malo o le mamalu na faamatalaina e Iosefa i le faaaliga o le Toetu e faapea foi le faamatalaga a Ioane le Talifaaaliga o le lotu o “le fafine ua ofu i le la, ua i lalo o ona vae le masina, o i lona ulu foi le palealii o fetu e sefulu ma le lua.”[25]

Mai i lea vaiaso i lea vaiaso, na faaaoga ai e tagata faigaluega fanai’a e vane mai ai maa mai i ni lua i matu o le taulaga. Ona latou vaneina lea o maa ini poloka e le gatusa ma faaaoga taavale e toso e povi e tosoina atu ai i le falekamuta i talaane o le malumalu. O iina, e tipiina ai e alii e pei o Pita ia poloka ia fetaui lelei ao vaneina e tusiata tomai ma foaina maa e sili atu le teuteuina. A ua saunia loa se maa, e faapipii e le aufaigaluega i se siligi umi lava ma sisi atu ai i lona tulaga.[26]

Faatasi ai ma se galuega tumau ma se latou lava fanua, na totoina e Pita ma Maria se faatoaga togalaau faisua, galulue i le fausia o lo latou fale, ma na tulimatai atu i ni aso matagoifie i le lumanai.[27]

I le lua masina talu lona faamauga ia Iosefa, na galue pea Emili i aso uma i le fale o le Au Samita, i le faamamaina ma le suiina o lavalava ma le tausia o tamaiti. Na sefululua tausaga o Iulia Samita i lena tautotogo ma na aoga valiata.[28] Na faasolo foi ina matutua ia tama. O Iosefa laitiiti na sefulu tausaga, o Feterika na ono, ma Alesana na toeitiiti lava lima. O tamaiti matutua na auai i le aoga faatasi ma le uso laitiiti o Emili o Litia. Na taaalo foi Iosefa laitiiti ma lona tuagane e iva tausaga, o Eteuati Laitiiti.[29]

I le filifili ai e faamau atu ia Iosefa, na talitonu Emili i lana molimau faapea o loo ia faatinoina i le usiusitai i le poloaiga a le Alii. Sa la faaauau ona la tausia ma lona uso o Ilaisa a la faaipoipoga faalilolilo. O i latou ma isi na faatinoina le autaunonofo e lei faapea lava o le faiava e toatele, lea na latou mafaufau i ai o se faaupuga faalelalolagi, e le o se sauniga o le perisitua.[30] Pe a faaleaogaina e Iosefa po o se isi le “faiava e toatele” po o le “faiava faaleagaga” i nofoaga faitele, o i latou na faatinoina le autaunonofo na malamalama latou te le o faatatau i a latou sootaga o le feagaiga.[31]

E ese ai mai le Tusi Paia, na leai ni faataitaiga a Iosefa po o ni mamanu e mulimuli ai, ma e lei tuuina mai soo e le Alii ia te ia ni faatonuga tonu pe faapefea ona usiusitai i Lana afioga. E pei o isi poloaiga ma faaaliga, na agai atu loa Iosefa i luma e tusa ai ma lana faamasinoga sili. Faatoa tusia i le tele o tausaga mulimuli ane e Emili ma isi ni mafaufauga i le usitai o Iosefa i le mataupu faavae ma o latou lava aafiaga i le autaunonofo i Navu. O a latou tala na masani ona pupuu ma e le atoatoa.[32]

Ona e lei tusia i lalo e Iosefa po o Ema o la lagona e uiga i le autaunonofo, e tele fesili ua tuua e le taliina. I ana tusitusiga, na faamaumau ai e Emili nisi o a latou tauiviga ma le faatinoga. E i ai taimi na matuai tetee ai lava Ema i ai ao isi taimi e taliaina lava ma le le manao i ai o se poloaiga. I le le mautonu ai i le va o le faatagaga a le Alii e faatino le autaunonofo ma le tetee o Ema, na filifili ai Iosefa i nisi taimi e faaipoipo i tamaitai e aunoa ma le iloaina e Ema, ma fatuina ai ni tulaga faanoanoa mo tagata uma na aafia.[33]

I le amataga o Me, na talanoa ai Ema ia Emili ma Ilaisa na o i laua ma faamatala atu i ai le mataupu faavae o le autaunonofo ia i laua.[34] Na ia tau atu ia Iosefa o le a ia ioeina lona faamau atu i nisi ava e toalua ae ia mafai ona ia filifilia i laua, ma na ia filifilia Emili ma Ilaisa, ae aunoa ma le iloaina ua uma ona faamauina i laua ia Iosefa.[35]

Nai lo le tau atu o lana faamauga muamua, na talitonu Emili o le tausia o le filemu i le mataupu o le mea sili lea mo ia e fai.[36] I ni nai aso mulimuli ane, na toe faamauina ai o ia ma Ilaisa ia Iosefa, o le taimi lea na avea ai Ema o se molimau.[37]

I le aso 14  o Me, ao malaga Iosefa mo se isi konafesi, na lauga ai Ailama i le malumalu e faasaga i alii ua sili atu ma le toatasi le ava. Na faasino atu i le faaleaogaina e Iakopo o autaunonofo e lei faamaonia i le Tusi a Mamona, na taua e Ailama le faatinoga o le amioleaga i luma o le Atua.[38]

Ina ua uma le lauga, na amata e Ailama ona fesiligia lona lava mautinoa e uiga i mea na ia aoao atu. O talanoaga e uiga i le autaunonofo na salalau solo i Navu, ma o tala feaveai faapea na tele i ai ni nai ava a Iosefa na taatele foi.[39]

Na manao Ailama e talitonu o lenei mea e le o sao, ma na ia mafaufau pe le o tauina mai ea e Iosefa ia te ia se mea. Na i ai taimi, i mea uma, na ona taua ai e Iosefa le faatinoga, atonu na sueina Ailama e vaai pe o le a lana tali atu. Ma na lagonaina e Ailama na i ai ni mea na tau atu e losefa i le Toasefululua na te le aoaoina ai o ia.

I se tasi aso ina ua uma le lauga, na vaai ai Ailama ia Polika i talaane o lona fale ma fesili atu pe mafai ona la talanoa. “Ou te iloa e i ai se mea po o se isi mea ou te le malamalama ai na faaalia i le Toasefululua,” na ia fai atu ai. “E moni ea lenei mea?”

Na nonofo nei alii i luga o se faaputuga laau o le pa. “Ou te le iloa se mea e uiga i mea ua e iloa,” na tali atu ai Polika ma le faaeteete, “ae ou te iloa mea ua ou iloa.”

“Na ou le talitonuina mo se taimi umi lava faapea na maua e Iosefa se faaaliga faapea o se alii e tatau ona sili atu ma le tasi le ava,” na fai atu ai Ailama.

“O le a ou tau atu ia te oe lenei mea,” na fai atu ai Polika, “pe afai e te tauto mai ma lou sii i luga o lou lima i luma o le Atua faapea o le a e le faia lava se isi upu e faasaga ia Iosefa ma ana faatinoga ma aoaoga faavae o loo ia laugaina.”

Na tu i luga Ailama. “O le a ou faia ma lo’u loto atoa,” na ia fai atu ai. “Ou te fia iloa le mea moni.”

Ao aoaoina o ia e Polika e uiga i le faaaliga a le Alii ia Iosefa i le autaunonofo, na tagi Ailama, ua talitonu na faatinoina e Iosefa i lalo o le poloaiga.[40]

I le faaiuga o Me 1843, na faamauina ai Ema ma Iosefa faatasi mo le faavavau i se potu i luga o le faleoloa o Iosefa, ma iu ai ina faamamaluina ai le mea ua leva ona la naunau i ai.[41] Ona valaaulia lea e Iosefa Polika ma Maria Ana Iaga, Uiliata ma Jennetta Richards, Ailama ma Maria Filitia Samita, ma le uso o Maria ua maliu lana tane, o Mesi Thompson, ina ia feiloai ma ia i le taeao e sosoo ai ia maua ai lea lava sauniga.[42]

Ae lei faia le fonotaga, na popole Ailama e uiga i le tulaga lavelave o lona aiga. Afai o faamanuiaga o le faaipoipoga e faavavau e faatoa maua e i latou e faamauina faatasi e le perisitua, o le a le mea o le a tupu i lana ava muamua, o Ierusa, na maliu i le ono tausaga talu ai?

“E mafai ona faamauina o ia ia te oe i le mataupu faavae lava lea e pei ona mafai ona papatisoina oe mo e ua maliliu,” na fai atu ai Iosefa.

“O le a se mea e mafai ona ou faia mo la’u ava lona lua?” Na fesili ai Ailama.

“E mafai foi ona e osia se feagaiga ma ia mo le faavavau,” na fai atu ai Iosefa.

Na malie mai Maria e auauna atu e sui ia Ierusa i le faamauga faapitoa. “Ma o le a ou faamau atu ia te oe mo le faavavau,” na ia tau atu ai ia Ailama. “Ou te alofa ia te oe, ma ou te le fia tuueseeseina ma oe.”[43]

I le taeao o le aso 29  o Me, na feiloai ai Iosefa ma isi i luga o lona faleoloa, ma na faamauina ai ulugalii taitasi faatasi, ua tuufaatasia ai i latou mo le faavavau. I le avea ai ma le fafine e toatasi i le potu ua maliu lana tane, na le mafai e Mesi Thompson ona taofia lona lagonaina o le ese mai isi. Ae o le iloa e mafai lava ona faamauina o ia i lana tane ua maliu, o Ropeti, lea na maliu i se fiva malaria i ni nai tausaga talu ai, na ia lagona ai e pei o loo manatu mai le Atua ia te ia ma lona tulaga.[44]

Ina ua oo i le taimi e maua ai e Mesi le sauniga, na fai atu Iosefa e leai se isi e mafai ona ia manatu e sili atu nai lo lona tuagane faaletulafono o Ailama e fai ma sui mo Ropeti. Na ia faamauina o ia ia Ropeti, ona faamauina ai lea o Ailama ia Ierusa ae sui ai Maria.[45]

Na tapunia e Iosefa le latou fonotaga i se viiga ma se tatalo, ma na faaalu e uo le taimi o totoe o le taeao e talanoa ai e uiga i mea a le Atua. Na foliga mai na fofoina mea uma ia na puapuagatia sai le Au Paia mo ni nai tausaga talu ai i se lagona autasi matagofie.[46]

Faamatalaga

1. ◀ Joseph Smith, Journal, Jan. 10 ma le 18, 1843, i le JSP, J2:243, 245–46.

2. ◀ Joseph Smith, Journal, Apr. 16, 1843, i le JSP, J2:360.

3. ◀ Woodruff, Journal, Jan. 22, 1843; Mataupu Faavae ma Feagaiga 130:20–21 (Instruction, Apr. 2, 1843, as reported by Willard Richards ma le William Clayton, i le josephsmithpapers.org).

4. ◀ Tagai Haven, “A Girl’s Letters from Nauvoo,” 616–38; ma le Joseph Smith, Journal, Jan. 11, 1843, i le JSP, J2:243.

5. ◀ Woodruff, Journal, Mar. 1, 1843; Nauvoo Relief Society Minute Book, Sept. 28, 1842–June 16, 1843, i le Derr and others, First Fifty Years of Relief Society, 96–100; Emily Dow Partridge Young, “Autobiography,” Woman’s Exponent, Aug. 1, 1885, 14:37–38; Young, “Incidents in the Life of a Mormon Girl,” 51; Lyman, Journal, 13; tagai foi Jeffress, “Mapping Historic Nauvoo,” 274–75; ma le Trustees Land Book A, White Purchase, block 146, lot 2.

6. ◀ “Young, Emily Dow Partridge,” Biographical Entry, First Fifty Years of Relief Society website, churchhistorianspress.org; Nauvoo Relief Society Minute Book, Apr. 28, 1842, i le Derr and others, First Fifty Years of Relief Society, 53; “Huntington, William, Sr.,” Biographical Entry, Joseph Smith Papers website, josephsmithpapers.org; “Married,” Times and Seasons, Oct. 1840, 1:191; “Plural Marriage in Kirtland and Nauvoo,” Gospel Topics, topics.lds.org; Temple Lot Transcript, part 3, 373, 385, questions 532–34, 770; “Nauvoo Journals, December 1841–April 1843,” i le JSP, J2:xxix–xxx.

7. ◀ Young, Diary and Reminiscences, 1–2; Young, “Incidents in the Life of a Mormon Girl,” 54.

8. ◀ Young, Diary and Reminiscences, 1–2; Young, “Incidents in the Life of a Mormon Girl,” 54.

9. ◀ Young, Diary and Reminiscences, 1–2; Young, “Incidents in the Life of a Mormon Girl,” 54.

10. ◀ Lyman, Journal, 13; Eliza Partridge Kimball, Affidavit, July 1, 1869, i le Affidavits about Celestial Marriage, 2:32. Autu: Sealing [Faamauga]; Joseph Smith and Plural Marriage [Iosefa Samita ma le Autaunonofo]

11. ◀ Tagai Brigham Young, Discourse, Oct. 1866, George D. Watt, Discourse Shorthand Notes, Oct. 8, 1866, George D. Watt, Papers, as transcribed by LaJean Purcell Carruth, copy at Church History Library.

12. ◀ Brigham Young, Discourse, Oct. 1866, George D. Watt, Discourse Shorthand Notes, Oct. 8, 1866, George D. Watt, Papers, as transcribed by LaJean Purcell Carruth, copy at Church History Library.

13. ◀ “Biography of Mary Ann Angell Young,” Juvenile Instructor, Jan. 15, 1891, 26:57–58; Arrington, Brigham Young, 102; Lucy Ann D. Young, Affidavit, July 10, 1869, i le Affidavits about Celestial Marriage, 1:48.

14. ◀ Brigham Young, Discourse, Oct. 1866, George D. Watt, Discourse Shorthand Notes, Oct. 8, 1866, George D. Watt, Papers, as transcribed by LaJean Purcell Carruth, copy at Church History Library; tagai foi Richards, Scriptural Items, 1843; and Woodruff, Journal, Jan. 22, 1843.

15. ◀ Brigham Young, Discourse, Oct. 1866, George D. Watt, Discourse Shorthand Notes, Oct. 8, 1866, George D. Watt, Papers, as transcribed by LaJean Purcell Carruth, copy at Church History Library.

16. ◀ “Clayton, William,” Biographical Entry, Joseph Smith Papers website, josephsmithpapers.org. Autu: Wards and Stakes [Uarota ma Siteki]

17. ◀ Joseph Smith, Journal, Apr. 1, 1843, i le JSP, J2:321.

18. ◀ Joseph Smith, Journal, Apr. 1–2, 1843, i le JSP, J2:321–23.

19. ◀ Joseph Smith, Journal, Apr. 2, 1843, i le JSP, J2:323–25; Mataupu Faavae ma Feagaiga 130:1, 3.

20. ◀ Joseph Smith, Journal, Apr. 2, 1843, i le JSP, J2:326; Mataupu Faavae ma Feagaiga 130:22; Joseph Smith History, 1838–56, volume D-1, 1511. Na faaopoopo le upu “and” i le uluai kopi.

21. ◀ Joseph Smith, Journal, Apr. 2, 1843, i le JSP, J2:325; Mataupu Faavae ma Feagaiga 130:18–19.

22. ◀ Clayton, Journal, Apr. 2 and May 16, 1843; Instruction, May 16, 1843, as reported by William Clayton, i le josephsmithpapers.org; Mataupu Faavae ma Feagaiga 131:1–4; tagai foi McBride, “Our Hearts Rejoiced to Hear Him Speak,” 277–80. Autu: Sealing [Faamauga]

23. ◀ Maughan, Autobiography, [52]–[54].

24. ◀ Joseph Smith, Journal, Apr. 6, 1843; Haven, “A Girl’s Letters from Nauvoo,” 624.

25. ◀ Tagai Mataupu Faavae ma Feagaiga 76:70–81 (Vision, Feb. 16, 1832, i le josephsmithpapers.org); Mace, Autobiography, 120; Revelation 12:1. Autu: Nauvoo Temple [Malumalu o Navu]

26. ◀ McBride, House for the Most High, 21–27, 91–95.

27. ◀ Maughan, Autobiography, [56].

28. ◀ “Mary Elizabeth Rollins Lightner,” Utah Genealogical and Historical Magazine, July 1926, 17:202.

29. ◀ Mary Audentia Smith Anderson, “The Memoirs of Joseph Smith III,” Saints’ Herald, Feb. 19, 1935, 240; Mar. 17, 1936, 338.

30. ◀ Tagai Temple Lot Transcript, part 3, 350–52, questions 22–24; tagai foi George A. Smith to Joseph Smith III, Oct. 9, 1869, copy, George A. Smith, Papers, Church History Library; “More Testimony,” Ogden Herald, May 21, 1886, 1; “Celestial Marriage,” Woman’s Exponent, June 1, 1886, 15:1–2.

31. ◀ Tagai Eliza R. Snow to Joseph F. Smith, no date, Joseph F. Smith, Papers, Church History Library.

32. ◀ Amasa Lyman, in Journal of Discourses, Apr. 5, 1866, 11:198–208; “Plural Marriage in Kirtland and Nauvoo,” Gospel Topics, topics.lds.org.

33. ◀ “Plural Marriage in Kirtland and Nauvoo,”Gospel Topics, lds.org/topics Autu: Emma Hale Smith; Joseph Smith and Plural Marriage [Iosefa Samita ma le Autaunonofo]

34. ◀ Young, Diary and Reminiscences, 2.

35. ◀ Temple Lot Transcript, part 3, 351, questions 31–32; Emily Dow Partridge Young, Statement, Historical Record, May 1887, 240; Young, “Incidents in the Life of a Mormon Girl,” 51; Lyman, Journal, 13.

36. ◀ Young, “Incidents in the Life of a Mormon Girl,” 54; Emily Dow Partridge Smith Young, “Testimony That Cannot Be Refuted,” Woman’s Exponent, Apr. 1, 1884, 12:165; Temple Lot Transcript, part 3, 351, 353–62, 371–72, questions 31–32, 47–272, 488–93.

37. ◀ Young, “Incidents in the Life of a Mormon Girl,” 54; Emily Dow Partridge Smith Young, “Testimony That Cannot Be Refuted,” Woman’s Exponent, Apr. 1, 1884, 12:165; Temple Lot Transcript, part 3, 353–62, 371–72, questions 47–272, 488–93. Autu: Joseph Smith and Plural Marriage [O Iosefa Samita ma le Autaunonofo]

38. ◀ Hyrum Smith, Discourse, in Levi Richards, Journal, May 14, 1843; Jacob 2:23–30.

39. ◀ Hyrum Smith, Discourse, in Levi Richards, Journal, May 14, 1843; Temple Lot Transcript, part 3, 373, 385, questions 532–34, 770.

40. ◀ Watson, Brigham Young Addresses, volume 5, Oct. 8, 1866; compare Brigham Young, Discourse, Oct. 8, 1866, George D. Watt, Discourse Shorthand Notes, Oct. 8, 1866, George D. Watt, Papers, as transcribed by LaJean Purcell Carruth, copy at Church History Library; see also Clayton, Journal, May 26, 1843. Autu: Hyrum Smith

41. ◀ Joseph Smith, Journal, May 28, 1843, i le JSP, J3:25; tagai foi Joseph Smith to Emma Smith, Nov. 12, 1838, i le JSP, D6:290–93; and Emma Smith Blessing, 1844, Church History Library.

42. ◀ Joseph Smith, Journal, May 29, 1843, i le JSP, J3:25–26; tagai foi 25, note 89.

43. ◀ Joseph Smith History, 1838–56, volume E-1, 1987.

44. ◀ Joseph Smith, Journal, May 29, 1843, i le JSP, J3:25–26; Historian’s Office, Brigham Young History Drafts, 69; “Reminiscence of Mercy Rachel Fielding Thompson,” quoted in Madsen, In Their Own Words, 195; tagai foi Woodworth, “Mercy Thompson and the Revelation on Marriage,” 281–93.

45. ◀ Joseph Smith, Journal, May 29, 1843, i le JSP, J3:25–26; “Reminiscence of Mercy Rachel Fielding Thompson,” quoted in Madsen, In Their Own Words, 195; tagai foi Woodworth, “Mercy Thompson and the Revelation on Marriage,” 281–93.

46. ◀ Joseph Smith, Journal, May 29, 1843, i le JSP, J3:25–26. Autu: Sealing [Faamauga]

Mataupu 41

E Tatau Ona Faamasino le Atua

I le aso 1  o Iuni, 1843, na savavali atu ai Atisone ma Luisa Palate ma le la fanau teine i se tasi o nofoaga e taula ai vaa sitima o Navu. O le a malaga Atisone i lena aso mo se misiona e tolu tausaga i Atumotu o Hawaii. Na ia sapaia i ona lima Ane, le la tama teine laitiiti, ao mulimuli atu ma le faanonou i tua o ona uso matutua o Elena, Faranisesa, ma Loisi, ma le faanoanoa i le alu ese atu o lo latou tama.[1]

Talu ai nei lava, ao talanoa ma Polika Iaga, na talanoa atu ai ma le fiafia Atisone e uiga i Hawaii ma ona tausaga o se tagata talavou na galue i vaa tafola i le Vasa Pasefika. Talu ai na leai nisi o le ekalesia i atumotu, na fesili atu ai Polika ia Atisone pe manao e tatala se misiona iina. Sa fai mai Atisone na ia manao i ai pe afai latou te o faatasi ma nisi. Na vave lava mulimuli ane, ona valaaulia e Iosefa ma le Toasefululua o ia e taitai se vaega o toeaina i atumotu.[2]

Na tagi Luisa mo aso e tolu ina ua ia iloaina le tofiga o Atisone. Sa fia afe maila le mamao ese o Hawaii, i se vaega o le lalolagi lea na faalogo i ai e ese lava ma matautia. Sa leai sona lava fale i Navu, leai se tupe, ma ni nai mea laiti e faafesuia’i. O le a manaomia e lana fanau teine ni lavalava ma le aoga, ma a aunoa ma Atisone, o le a tatau ona ia saunia mea uma mo i latou.

Ao savavali atu Luisa i le vaasitima ma lona aiga, na lagonaina pea lona loto vaivai, ae na ia oo ina olioli faapea na agavaa Atisone mo lona valaauga. Sa le na o ia le fafine i le aai o le a tuuatoatasi ao alu ese lona toalua e talai atu le talalelei. Na malaga ese atu faifeautalai i itu eseese i lena taumafanafana, ma na tautino atu Luisa o le a feagai ma ona faigata ma faalagolago i le Alii.

Na tauivi Atisone e pulea ona lagona. Na laa atu i luga o le fola o le vaasitima lea o le a aveina atu o ia mamao mai lona aiga, na ia sii ae se solosolo i ona mata ma solo ese ai ni loimata. I luga o le matafaga, na amata ai foi ona fetagisi lana fanau teine. Na fai mai Faranisesa e manatu o ia o le a ia le toe vaai lava ia te ia.[3]

O le masani ai i le sami e pei ona ia iloaina ai, na malamalama Atisone i le tulaga matautia o loo i ona luma. Ae ina ua vaetofia o ia e le Toasefululua mo lana misiona, na latou faamanuiaina o ia ia maua le mana e pulea ai elemene ma le lototoa e feagai ai ma afa. Afai na te faamaonia le faatuatua, na latou folafola atu ai e ala i le Agaga, o le a ia toe foi mai i le fale ma le saogalemu i lona aiga.[4]

I ni nai aso mulimuli ane, na tuua ai e Ema, Iosefa, ma le la fanau Navu e asiasi i le uso o Ema i Tisona, Ilinoi, o ni nai aso e malaga ai i matu. Ae lei tuua, na ia faatonuina Ana Uitini ia faamalosiau i fafine o le Aualofa ina ia faaauau le fesoasoani i e matitiva ma fesoasoani i tamaloloa i le fausiaina o le malumalu.[5]

Talu ai nei lava, na saunoa atu ai Iosefa i le Au Paia e uiga i sauniga o le malumalu, ma aoaoina i latou o loo latou fausia le malumalu ina ia mafai e le Alii ona tuuina mai ia i latou le faaeega paia. Na tau atu e Ema ia Ana o loo ia lagonaina se naunau loloto i le malumalu talu mai lena taimi ma na manao i le Aualofa ia talanoaina mea e mafai ona latou faia e faanatinati ai le galuega.

“E mafai ona tatou talanoa i le komiti o le malumalu,” na fautua atu ai Ema, “ma po o le a lava le mea latou te mananao ai ma e mafai ona tatou faia, e mafai ona tatou faia.”[6]

Faatasi ai ma lena tiute, na talo ai e Ana se fonotaga muamua a le Aualofa mo le tausaga ma fai atu i fafine e fautuaina mai ni ala e fesoasoani ai i taumafaiga o le malumalu. O nisi na fai mai na latou naunau e fesili atu mo ni foai ma aoina mai ni vulu ma ni ie e fai ai ni ofu fou. O isi na fai mai na latou naunau e lalaga, su’i, pe fonofono lavalava tuai pe a manaomia. Sa fautua mai se tasi fafine e avatu i loomatutua ni vulu e lalaga ai ni totini mo le aufaigaluega o le malumalu i le taumalulu.

O Poli Stringham ma Luisa Beaman na fai mai o le a la faia ni lavalava mo le aufaigaluega. Na fai mai Maria Felshaw o le a ia foai maia ni fasimoli. Na faatu mai e Filinata Stanley e foai mai ni flax [laau fai ie] e fai ai ni ie ma tuuina atu se kuata o le susu i aso uma mo le taumafaiga. “Sa ofo mai Eseta Gheen e foai mai ana lava filo sa ia gaosia.

“Ua olioli agelu ia te outou!” Na molimau mai ai Uso Chase, ma viia le naunau o fafine e fesoasoani i le fausia o le maota o le Alii.

Ae lei tapunia le fonotaga, na uunaia e Ana tina i le potu ia saunia a latou tama teine e ulu atu i le malumalu. Aoao i latou i le alofa, na ia fautua atu ai, ma aoao i latou ia amio tauagafau ma le tatau ai i totonu o ona puipui paia.[7]

I le lua selau maila le mamao ese, na faateia ai le asiasiga a le Au Samita i le uso o Ema i le aso 21  o Iuni ina ua taunuu mai Viliamu Clayton ma Sitivi Markham ma ni talafou taufaafefe. Ua toe manaomia mai e le kovana o Misuri le tulai o Iosefa i le faamasinoga i Misuri, o le taimi lea i se moliaga tuai o le faalata, ma o lea faatoa tuuina atu e le Kovana o Ford o Ilinoi se isi faatagaga e loka ai le perofeta.

“Ou te le o fefe,” na fai atu ai Iosefa. “E le mafai e tagata o Misuri ona faatiga ia te au.”[8]

I ni nai aso mulimuli ane, na tuitui mai ai ni tamaloloa se toalua na fai mai o ni Au Paia o Aso e Gata Ai i le faitotoa ao fai le taumafataga o le afiafi a le aiga. Na tau atu e le tuagane faaletulafono o Ema ia i laua o Iosefa o loo i fafo i le lotoa, i talaane o le fale meafaigaluega.

I ni nai minute mulimuli ane na faalogoina ai e Ema ma le aiga se pisa mai fafo. Na topetope atu i le faitotoa, ma latou vaaia ai tamaloloa o loo faaata atu ni fana ua faaututau i le fatafata o Iosefa. Sa uu e le tasi tamaloa Iosefa i le kola. “Afai e te minoi i se inisi,” na ia taufaafefe atu ai, “o le a ou fanaina oe!”

“Fana loa!” Na fai atu ai Iosefa, ma faaaliali atu lona fatafata. “Ou te le fefe ia oulua fana.”

Na tamoe atu i fafo Sitivi Markham ma osofai atu i tamaloloa. I le faateia, na la liliu atu ai a la fana ia te ia ae na vave lava ona toe liliu ia Iosefa, ma sosoa atu foe o fana i ona iviasoaso. “Tu sao!” na la feei atu ai ia Sitivi.

Na la tautosoina atua Iosefa i tua o la laua taavale solofanua ma taofi ai o ia iina. “Lua susuga,” na fai atu ai Iosefa, “ou te fia mauaina se tusi faamaonia.” O le tusi o le a faatagaina ai se faamasino o le lotoifale e faia se faaiuga pe aloaia le lokaina o Iosefa.

“Aia ou vale!” na la fai atu ai, ma toe taia o ia i iviasoaso ia a laua fana. “E te le mauaina se tusi!”

Na oso atu Sitivi i le taavale solofanua ma toso mai solofanua i o la faagutu ao oso atu Ema i totonu o le fale ma toso mai le peleue ma le pulou o Iosefa. I le taimi lena, na vaaia ai e Iosefa se tamaloa o pasi ane i le fale. “Ua avefaamalosi a’u e nei tamaloloa!” na ia tagi atu ai. Ina ua faaauau pea ona savali le tamaloa, na liliu atu Iosefa ia Sitivi ma tau atu ia te ia e alu mo se fesoasoani.

“Alu!” na ia faataio atu ai.[9]

O e na pueina Iosefa o ni leoleo faaletulafono mai Ilinoi ma Misuri. O lena aoauli na la lokaina o ia i se faletalimalo lata ane ma mumusu e tuu atu ia te ia e vaai se loia. I le vave o le faatinoga, na lipoti atu ai e Sitivi le faiga leaga o Iosefa i taitai o le lotoifale, ia na vave lava ona lokaina na alii ofisa mo le aveina faamalosi ma le sauaina. Ona fesoasoani lea o Sitivi ia faamautu se tusi faamaonia mai se falefaamasino aloaia lata ane. O le tusi na manaomia ai Iosefa ia auai i se faamasinoga e onosefulu maila le mamao.

Ina ua latou iloa o loo malaga le faamasino, na malaga atu loa Iosefa, le vaega na pueina o ia, ma e na pueina le vaega lena e sue se isi falefaamasino e mafai ona foia le faafitauli faaletulafono.[10]

I Navu, na iloa ai e Uilisone Law ma Ailama le pueina o Iosefa ma na faapotopotoina loa le sili atu ma le selau tamaloloa e laveaiina o ia. Na latou auina atu ni tamaloloa i le vai i se sitima ao latou poloaiina isi e tietie atu i solofanua i itu uma ma sailia le perofeta.

Ina ua ia iloa atu ana uluai laveai e toalua, na lagona e Iosefa le mapusaga. “O le a ou le alu i Misuri i lenei taimi,” na ia tau atu ai i e na pueina o ia. “O a’u tama ia.” Na vave lava ona avea le au laveai e toalua ma laveai e toaluasefulu—ma faateleina lava. Na latou liliuina le vaega agai i Navu, lea latou te talitonu e mafai ai e le falefaamasino lautele ona faia le faaiuga i le aloaia o le samania.[11]

E oo atu i le aoauli ua agai atu le perofeta i le aai, na siomia e ni nai alii o le malo ma lana au laveai i solofanua. O Ema, lea ua toe foi ane i Navu ma tamaiti, na tietie atu ma Ailama e faafeiloai Iosefa ao tata mai e le Faaili Pu a Navu ni pese mamalu ma na faapapa e tagata ni fana ma fanafanua e faailoga ai. Na vave lava ona faatasi atu ia i latou se solo o taavale solofanua, e tosoina e solofanua teuteuina i fugalaau o le fanua laugatasi.

Na laina le motu o tagata i itu uma o le auala e alaga fiafia i le toe foi saogalemu mai o le perofeta ao pasi atu le solo i o latou luma, ma fefaapiopio lemu atu lona ala i le fale o Iosefa. Ina ua taunuu, na opo mai e Lusi Samita lana tama, ma na feosofi atu i fafo o le fale lana fanau e vaai ia te ia.

“Tama,” na fai atu ai Feterika e fitu-tausaga, “o le a le toe avea e le au Misuri oe, a ea?”

“Ua ou toe sao mai lima o le au Misuri, faafetai i le Atua,” na fai atu ai Iosefa, ma oso atu i luga o se pa e lauga atu i le faitau selau o le Au Paia na potopoto faataamilo ia te ia. “Ou te faafetai ia te outou uma lava mo lo outou agalelei ma le alofa mo au,” na ia tagi ai. “Ou te faamanuia atu ia te outou uma lava i le suafa o Iesu Keriso.”[12]

E pei ona faamoemoeina, na folafola mai e le faamasinoga a Navu o le lokaina o Iosefa na solitulafono. I le feita tele, na talosaga ai leoleo na lokaina Iosefa e toalua i le kovana ia luiina le iuga. Ae na musu Kovana Ford e faalavelave i le faaiuga a le faamasinoga, ma na feita ai le aufaitio i le Au Paia i le setete atoa. Na amata ona latou fefefe faapea o le a toe sao foi Iosefa mai le faamasinoga.[13]

O le taimi lea, na faitau selau le Au Paia na faaauau ona faapotopoto i Navu ma ona siteki tuaoi. I le setete i sasae o Konetikate, na ulu atu ai i se vaa laupasese o le vai se tamaitai talavou o Sieni Manning ma lona tina, nai ona tei, ma isi tagata o lana paranesi e amata le latou malaga i Navu. Na taitaia i latou e Salesa Wandell, o se faifeautalai na auauna atu o se latou peresitene o le paranesi.

E le pei o isi tagata o le latou paranesi, o i latou uma lava e papae, ao Sieni ma lona aiga o ni Au Paia uli saoloto. Na fanau Sieni ma tausia i Konetikate ma na faigaluega i le tele o lona olaga mo se ulugalii papae milionea. Na ia auai i se lotu Kerisiano, ae na vave lava ona faateleina lona le faamalieina ai.

Ina ua ia faalogo o le a lauga se faifeautalai o le Au Paia o Aso e Gata Ai i le eria, na ia filifili ua ia manao e faalogo ia te ia. Na tau atu e lana faifeau ia te ia e aua le auai atu i le lauga, ae na alu lava pea Sieni ma na uunaia faapea ua ia mauaina le talalelei moni. O le paranesi e sili ona tele i le eria sa na o ni nai maila le mamao, ma na papatisoina o ia ma faamauina i le aso Sa na sosoo ai.[14]

Na avea Sieni o se tagata fou liliu mai tuuto. E tolu vaiaso talu lona papatisoga, ae oo mai i ona luga le meaalofa o le tautala i gagana ao ia tatalo. O lenei la, i se tausaga mulimuli ane, ua faapotopotoina ai o ia ma lona aiga i Siona.[15]

I luga o le kanala, na malaga ai Sieni ma lona aiga e aunoa ma se faalavelave ao sopoia Niu Ioka. Mai iina na latou faamoemoe e malaga faatasi ma le latou paranesi i saute e ala atu i Ohaio ma i Ilinoi, ae na mumusu ofisa o le kanala e tuu atu i le au Manning e faaauau la latou malaga seia latou totogiina lo latou pasese malaga.

Sa lē mautonu Sieni. Na faapea lava o ia o le a le totogiina e lo latou aiga se tupe seia latou taunuu i Ohaio. Aisea e tatau ai ona latou totogiina i le taimi nei? E leai se tasi o tagata papae o lana paranesi na manaomia le totogiina muamua o o latou pasese .

Na faitauina e le au Manning a latou tupe, ae e le o lava nei se latou tupe e totogi ai le faigamalaga. Na latou liliu atu i le faifeautalai o Wandell mo se fesoasoani, ae na musu o ia e fesoasoani ia i latou.

Ao tosoina atu le vaa ma nimo atu i le vaai, na toeitiiti lava leai se tupe a Sieni ma lona aiga ma e sili atu i le valu selau maila le va o i latou ma Navu. I le leai o se mea sei vagana ai ona vae e aveina atu o ia i sisifo, na filifili loa Sieni e taitai atu le vaega toalaiti i Siona.[16]

I le taeao o le aso 12  o Iulai, na i ai Viliamu Clayton i totonu o le ofisa o Iosefa ina ua ulu mai le perofeta ma Ailama. “Afai e te tusia le faaaliga,” na tau atu ai e Ailama ia Iosefa, “o le a ou aveina ma faitau atu ia Ema, ma ou te talitonu e mafai ona ou faatalitonuina o ia i lona moni, ma o le a e maua ai loa le filemu.”

“E te le iloa lelei Ema e pei ona ou iloaina,” na fai atu ai Iosefa. I lena taumafanafana, na faamauina atu ai o ia i isi fafine, e aofia ai ni nai fafine na filifilia e Ema lava ia.[17] Ae o le fesoasoani atu ia Iosefa e filifili ni ava e lei faigofie ai ia Ema ona usiusitai i le mataupu faavae.

“E matuai faigofie lava le aoaoga faavae,” na fai atu ai Ailama. “E mafai lava ona ou faatalitonuina soo se tamaloa po o se fafine malamalama i lona moni, mama, ma lona tupuga faalelagi.”

“Sei o tatou vaai,” na tali atu ai Iosefa. Na ia fai atu ia Viliamu e aumai se pepa ma tusi ai ao ia fai atu upu o le Alii.[18]

O le tele lava o le faaaliga na iloa lelei lava e Iosefa. Na faamatalaina ai le feagaiga fou ma le tumau-faavavau o le faaipoipoga e faavavau, faatasi ai ma faamanuiaga ma folafolaga e fesootai i ai. Na faaalia ai foi faaupuga e pulea ai le autaunonofo, lea na iloaina e Iosefa ao faaliliuina le Tusi Paia i le 1831. O le vaega o totoe o le faaaliga sa o se fautuaga fou mo ia ma Ema, na taliina ai a la fesili ma tauiviga o loo i ai nei i le autaunonofo.

Na faaali mai e le Alii faapea ina ia faaauau se faaipoipoga i tua atu o le tuugamau, e tatau i le alii ma le tamaitai ona faaipoipoina e le pule o le perisitua, ma faamauina le la feagaiga e le Agaga Paia o le Folafolaga, ma tumau faamaoni i le la feagaiga. O i latou e faataunuuina nei tulaga o le a mautofi i faamanuiaga mamalu o le faaeaga .[19]

“Ona avea ai lea o i laua ma atua, aua ua leai so laua gataaga,” na folafola atu ai e le Alii. “Ona avea ai lea o i laua i luga o mea uma, aua ua pule i laua i mea uma.”[20]

Ona faaauau ai lea ona fetalai le Alii e uiga i le autaunonofo ma Lana feagaiga e faamanuia Aperaamo i se fanau toatele mo lona faatuatua.[21] Mai lava i le amataga, na faauuina ai e le Alii le faaipoipoga i le va o le alii e toatasi ma le tamaitai e toatasi e faataunuu ai Lana fuafuaga. O nisi taimi, e ui i lea, e faatagaina ai e le Alii le autaunonofo o se ala e faatuina ai ni fanau i aiga amiotonu ma aumaia ai lo latou faaeaga.[22]

E ui lava o le faaaliga na tuusao lava i le Au Paia, na faaiuina i se fautuaga mo Ema e uiga i le autaunonofo a Iosefa. “Ma ia tuu atu i laʼu auauna tamaitai, o Ema Samita, ia talia i latou uma o e ua tuu atu i laʼu auauna o Iosefa,” na faatonu mai ai le Alii. Na Ia poloaiina o ia ia faamagalo Iosefa, nonofo pea ma ia, ma tausi ana feagaiga, ma folafola atu e faamanuiaina ma faatoateleina o ia ma tuuina atu ia te ia mafuaaga e olioli ai pe afai na te faia. Na Ia lapataia foi o ia i taunuuga matautia e oo ia i latou e solia a latou feagaiga ma le usitaia le tulafono a le Alii.[23]

Ina ua uma ona faalau atu e Iosefa le faaaliga, na faatumuina e Viliamu ni laupepa e sefulu. Na ia tuu le peni i lalo ma toe faitau atu le faaaliga ia Iosefa. Na fai atu le perofeta ua sao lena, ma na aveina atu loa e Ailama ia Ema.[24]

Na toe foi atu Ailama i le ofisa o Iosefa mulimuli ane i lena aso ma tau atu i lona uso faapea e lei soona tautala malosi muamua atu lava se isi ia te ia i lona olaga atoa. Ina ua ia faitau atu le faaaliga ia Ema, na ita o ia ma teenaina.

“Na ou fai atu ia te oe e te le iloa lelei ia Ema e pei o au,” na tali filemu atu ai Iosefa. Na ia gaugau le faaaliga ma tuu i lana taga.[25]

O le aso na sosoo ai, na faaaluina ai e Iosefa ma Ema le tele o itula i se talanoaga o le loto-tiga. I se taimi ae lei oo i le aoauli, na valaau ai e Iosefa ia Viliamu Clayton i totonu o le potu e fesoasoani e tu i lo la va. Na foliga mai na lavelavea Iosefa ma Ema i totonu o se faafitauli faigata. O i laua uma taitoatasi na alofa ma loloto le popole mo le isi ma na manao e faamamaluina le feagaiga e faavavau na la osia. Ae o le la tauiviga e tausia le poloaiga a le Alii na tuueseeseina ai i laua.[26]

Na foliga mai na faapitoa lava le popole o Ema e uiga i le lumanai. Ae faapefea pe afai e iloa e fili o Iosefa le autaunonofo? Pe o le a toe alu foi o ia i le falepuipui? Mata o le a fasiotia o ia? Na faalagolago o ia ma tamaiti ia Iosefa mo le tausiga, ae o tupe a le aiga na fefiloi ma tupe a le lotu. O le a faapefea ona latou ola pe a tupu se mea ia te ia?

Na fetagisi Iosefa ma Ema ao la tautatala, ae i le iuga o le aso ua la foia o la faafitauli. Ina ia saunia se saogalemu faaopoopo tautupe mo Ema, na tusia ai e Iosefa ni fanua ia te ia ma le la fanau.[27] Ma ina ua mavae lena tautoulu, e lei toe faatinoina e ia le autaunonofo.[28]

I le faaiuga o Aokuso 1843, na siitia atu ai le Au Samita i se fale fogafalelua i talaane o le vaitafe. Na faaigoa o le Maota o Navu, o le fale fou na lava lona tele e nonofo ai le la fanau e toafa, le tina ua matua o Iosefa, ma tagata na galulue mo i latou ma nonofo ma i latou. Na fuafua Iosefa e faaaoga le tele o le fale o se faletalimalo.[29]

I ni nai vaiaso mulimuli ane, ao suia le taumafanafana i le tautoulu i Navu, na taunuu mai ai Sieni Manning ma lona aiga i le faitotoa o le fale o Iosefa ma Ema e saili le perofeta ma se fale e nonofo ai. “Susu mai i totonu!” Na fai atu ai Ema i le vaega ua vaivai lava. Na faasino atu e Iosefa i latou i le mea e mafai ona latou momoe ai i lena po ma aumaia ni nofoa mo tagata uma.

“O oe lea sa taitaia si vaega toaitiiti lenei, a ea?” Sa fesili atu ai Iosefa ia Sieni. “Ou te manao ia te oe e faamatala mai lou aafiaga i a outou malaga.”

Na faamatala atu e Sieni ia Iosefa ma Ema e uiga i la latou malaga umi mai Niu Ioka. “Sa matou savavali seia masaesae o matou seevae ma tiga ma mavaevae ma tafetotoi o matou vae,” na ia fai atu ai. “Na matou ole atu i le Atua le Tama Faavavau ina ia faamaloloina o matou vae, ma na taliina mai a matou tatalo ma na faamaloloina o matou vae.”

Na latou momoe i lalo o fetu i fafo po o fale manu i tafatafa o le auala. I luga o le ala, na faafefeina ai i latou e ni tamaloloa o le a lafoina i latou i le falepuipui aua e leai ni a latou “pepa saoloto,” po o ni pepa e faamaonia ai e le o i latou o ni pologa sosola.[30] I se isi taimi, na latou sopoia ai le vaitafe loloto e aunoa ma se alalaupapa. Na latou onosaia po pogisa ma taeao malulu ma fesoasoani i isi pe a latou mafaia. E lei mamao ese mai Navu, na latou faamanuia ai se tamaitiiti mai, ma na faamaloloina le tamaitiiti i le faatuatua.

“Na matou o i lo matou ala,” na fai mai ai Sieni i la latou malaga, “i le olioli, ma usuina viiga, ma faafetai i le Atua mo Lona agalelei e le iu ma le alofa mutimutivale ia i matou.”

“Ia faamanuia outou e le Atua,” na fai atu ai Iosefa. “Ua outou i ai nei faatasi ma ni uo.”

Na nonofo le au Manning i le fale o Samita mo se vaiaso. I lena taimi, na sailia e Sieni se pusa na ia lafoina mai i se vaa i Navu, ae na manatu o ia ua leiloa pe ua gaoia i le ala. Na maua e tagata o lona aiga, i le taimi lea, ni nofoaga e galulue ma nonofo ai ma e lei umi ae o ese mai le fale o Samita.

I se tasi taeao, na iloa ai e Iosefa na tagi Sieni ma fesili atu pe aisea. “Ua o uma lava tagata ma maua o latou lava fale,” na ia fai atu ai, “ae e leai sou fale.”

“O loo i ai sou aiga iinei tonu lava pe afai e te manao ai,” na faamautinoa atu ai Iosefa ia te ia. Na ia ave atu Sieni ia Ema ma faamatala i ai le tulaga. “E leai sona fale,” na ia fai atu ai. “Pe leai sou fale mo ia?”

“Ioe, pe afai e manao i ai o ia,” na fai atu ai Ema.

Na vave lava ona avea Sieni ma se vaega o le auaiga pisi, ma na talisapaia o ia e isi tagata o le aiga ma e na nonofo ai. E lei oo mai lava lana pusa, ma na vave lava ona saunia e Iosefa ma Ema ni ofu fou mo ia mai le faleoloa.[31]

I lena tautoulu, ao faamautu lona aiga i lo latou fale fou, na faateleina le popole o Ema i le autaunonofo.[32] I Lana faaaliga ia te ia i le sefulutolu tausaga talu ai, na folafola mai ai e le Alii e faapaleina o ia i le amiotonu pe afai na te faamamaluina ana feagaiga ma faaauau le tausiga o poloaiga. “Ma vagana ai ua e faia lenei mea,” na Ia fetalai mai ai, “o le mea ua Ou i ai, e lē mafai ona e sau i ai.”[33]

Na manao Ema e tausia feagaiga na ia osia ma Iosefa ma le Alii. Ae o le autaunonofo na masani ona foliga mai sa mamafa tele ua le gafatiaina. E ui lava na ia faatagaina nisi o autaunonofo a Iosefa i lona fale, na ia inosia lo latou i ai iina ma o nisi taimi na ia agaleaga ai ia i latou.[34]

Na iu lava, ina faatonuina e Ema Emily ma Ilaisa Paterika e tuua le fale e le toe o mai. Ao i ai Iosefa i ona tafatafa, na valaau e Ema ia le auuso i lona potu ma tau atu ia i laua ua tatau ona faauma a la fesootaiga ma ia i le taimi lava lena.[35]

I le lagonaina o le tiaiina, na tuua e Emili le potu, ua ita ia Ema ma Iosefa. “Pe a poloai mai le Alii,” na ia tau atu ai ia te ia lava, “O Lana fetalaiga e le tatau ona manatu mama i ai.” Na ia manao e fai le manao o Ema, ae na ia musu e solia lana feagaiga o le faaipoipoga.

Na mulimuli atu Iosefa i le auuso i fafo o le potu ma maua atu Emili i le falealalo. “O le a sou lagona Emili?” na ia fesili atu ai.

“Ou te iloa ou te lagonaina e pei lava o soo se tasi e oo i ia tulaga,” sa fai atu ai o ia, ao tilotilo atu ia Iosefa. Sa ia foliga mai e pei o le a ia goto ifo i le eleele, ma na lagona e Emili le faanoanoa mo ia. Sa ia manao e toe fai atu se tala, ae na tuua e ia (Iosefa) le potu ae lei mafai ona ia tautala atu.[36]

I le fiasefulu tausaga mulimuli ane, ina ua avea Emili o se loomatua, na ia toe mafaufau ai i na aso o le tiga. I le taimi lea, ua sili atu lona malamalama i uiga fenumiai o Ema e uiga i autaunonofo ma le tiga na ia maua mai ai.[37]

”Ou te iloa na faigata mo Ema, ma soo se fafine lava, e ulu atu i autaunonofo i na aso,” na ia tusia ai, “ma ou te le iloa pe o le a faia e soo se tasi se isi mea e sili atu nai lo le mea na faia e Ema i lalo o ia tulaga.”[38]

”E tatau ona faamasino le Atua,” na ia faaiu ai, “ae le o a’u.”[39]

Faamatalaga

1. ◀ Pratt, Journal and Autobiography, 107–8.

2. ◀ Cannon, “Tahiti and the Society Island Mission,” 334; Pratt, Journal and Autobiography, 107–8.

3. ◀ Pratt, Journal and Autobiography, 107–8; Joseph Smith History, 1838–56, volume D-1, 1568.

4. ◀ Quorum of the Twelve Apostles, Minutes, May 23, 1843.

5. ◀ Joseph Smith, Journal, June 13, 1843, i le JSP, J3:36; “Missouri vs Joseph Smith,” Times and Seasons, July 1, 1843, 4:242; Nauvoo Relief Society Minute Book, June 16, 1843, i le Derr and others, First Fifty Years of Relief Society, 100.

6. ◀ Joseph Smith, Journal, June 11, 1843, i le JSP, J3:31–35; Woodruff, Journal, June 11, 1843; Nauvoo Relief Society Minute Book, June 16, 1843, i le Derr and others, First Fifty Years of Relief Society, 100.

7. ◀ Nauvoo Relief Society Minute Book, June 16, 1843, i le Derr and others, First Fifty Years of Relief Society, 100–102. O Sister Chase a le o Phebe Ogden Ross Chase po o Tirzah Wells Chase; tagai biographical entries for both women at churchhistorianspress.org.

8. ◀ Joseph Smith, Journal, June 16 ma le 18, 1843, i le JSP, J3:37, 38; Clayton, Journal, June 18, 1843; Warrant for Joseph Smith, June 17, 1843, copy, Joseph Smith Collection, Church History Library; Joseph Smith History, 1838–56, volume D-1, 1581.

9. ◀ “Missouri vs Joseph Smith,” Nauvoo Neighbor, July 5, 1843, [2]; Joseph Smith History, 1838–56, volume D-1, 1582. Autu: Missouri Extradition Attempts [Taumafaiga ia Tuliesea Mai Misuri]

10. ◀ Clayton, Journal, June 23, 1843; Joseph Smith History, 1838–56, volume D-1, 1583–88; JSP, J3:39, note 153; “Missouri vs Joseph Smith,” Times and Seasons, July 1, 1843, 4:243.

11. ◀ Burbank, Autobiography, 43–44; Peter Conover, Statement, Sept. 26, 1854, Historian’s Office, Joseph Smith History Documents, Church History Library; Joseph Smith, Journal, July 1–4, 1843, i le JSP, J3:48–52; “Missouri vs Joseph Smith,” Times and Seasons, July 1, 1843, 4:243; Joseph Smith History, 1838–56, volume D-1, 1591.

12. ◀ Clayton, Journal, June 30, 1843; Joseph Smith History, 1838–56, volume D-1, 1593; Joseph Smith, Journal, June 30, 1843, i le JSP, J3:42; Peter Conover, Statement, Sept. 26, 1854, Historian’s Office, Joseph Smith History Documents, Church History Library.

13. ◀ Joseph Smith, Journal, July 1, 1843, i le JSP, J3:48; Nauvoo Municipal Court Docket Book, 55–87.

14. ◀ James, Autobiography, [1]; Wolfinger, Test of Faith, 1–3; Platt, “Early Branches of the Church of Jesus Christ of Latter-day Saints,” 41. Autu: Slavery and Abolition [Pologa ma le Faaumatiaga]

15. ◀ James, Autobiography, [1]. Autu: Gift of Tongues [Mealofa o le Tautala i Gagana]

16. ◀ James, Autobiography, [1]; Nauvoo Stake High Council Minutes, Dec. 9, 1843. Autu: Jane Elizabeth Manning James

17. ◀ Young, “Incidents in the Life of a Mormon Girl,” 54; Lovina Smith Walker, Certificate, June 16, 1869, i le Affidavits about Celestial Marriage, 1:30.

18. ◀ Clayton, Journal, July 12, 1843; William Clayton, Affidavit, Feb. 16, 1874, i le Affidavits about Celestial Marriage, Church History Library; “Another Testimony—Statement of William Clayton,” Deseret Evening News, May 20, 1886, [2].

19. ◀ Mataupu Faavae ma Feagaiga 132:7–19 (Revelation, July 12, 1843, i le josephsmithpapers.org).

20. ◀ Mataupu Faavae ma Feagaiga 132:20 (Revelation, Feb. 9, 1831at josephsmithpapers.org

21. ◀ Mataupu Faavae ma Feagaiga 132:1–20, 29–37 (Revelation, July 12, 1843, i le josephsmithpapers.org).

22. ◀ Iakopo 2:27–30; tagai foi Mataupu Faavae ma Feagaiga 132:63 (Revelation, July 12, 1843, i le josephsmithpapers.org).

23. ◀ Mataupu Faavae ma Feagaiga 132:52–56 (Revelation, July 12, 1843, i le josephsmithpapers.org).

24. ◀ Clayton, Journal, July 12, 1843; William Clayton, Statement, Feb. 16, 1874, i le Affidavits about Celestial Marriage, Church History Library; William Clayton to Madison M. Scott, Nov. 11, 1871, copy, Church History Library.

25. ◀ William Clayton, Affidavit, Feb. 16, 1874, i le Affidavits about Celestial Marriage, Church History Library; “Another Testimony—Statement of William Clayton,” Deseret Evening News, May 20, 1886, [2]; Clayton, Journal, July 12, 1843. Autu: Emma Hale Smith; Joseph Smith and Plural Marriage

26. ◀ Joseph Smith, Journal, July 13, 1843, i le JSP, J3:57–59; Clayton, Journal, July 13, 1843; see also JSP, J3:57, note 262.

27. ◀ Joseph Smith, Journal, July 13, 1843, i le JSP, J3:57–59; Clayton, Journal, July 12–15, 1843; William Clayton, Affidavit, Feb. 16, 1874, i le Affidavits about Celestial Marriage, Church History Library; “Another Testimony—Statement of William Clayton,” Deseret Evening News, May 20, 1886, [2]; Trustees Land Book B, White Purchase, 241–44, 246, 249, 251, 259–61, 265; Galland Purchase, 267–71, 273; tagai foi JSP, J3:57, note 262.

28. ◀ Tagai “Nauvoo Journals, May 1843–June 1844,” i le JSP, J3:xix–xx; see also 57–59, notes 259 and 262.

29. ◀ Joseph Smith, Journal, Aug. 31, Sept. 15, and Oct. 3, 1843, i le JSP, J3:91, 99, 105; “Nauvoo Mansion,” Geographical Entry, Joseph Smith Papers website, josephsmithpapers.org; Smith, Biographical Sketches, 274; tagai foi JSP, J3:91, note 421.

30. ◀ Autu: Slavery and Abolition [Pologa ma le Faaumatiaga]

31. ◀ James, Autobiography, [1]–[4]; “Joseph Smith, the Prophet,” Young Woman’s Journal, Dec. 1905, 551–52. Autu: Jane Elizabeth Manning James

32. ◀ Tagai Clayton, Journal, June 23, 1843; July 12, 1843; Aug. 3, 16, and 23, 1843.

33. ◀ Mataupu Faavae ma Feagaiga 25:13-15 (Revelation, July 1830–C, at josephsmithpapers.org).

34. ◀ Emily Dow Partridge Smith Young, “Testimony That Cannot Be Refuted,” Woman’s Exponent, Apr. 1, 1884, 12:165.

35. ◀ Emily Dow Partridge Young, “Autobiography,” Woman’s Exponent, Aug. 1, 1885, 14:38; Young, “Incidents in the Life of a Mormon Girl,” 186; Young, Diary and Reminiscences, 2.

36. ◀ Young, Diary and Reminiscences, 2–3; Emily Dow Partridge Young, “Autobiography,” Woman’s Exponent, Aug. 1, 1885, 14:38; tagai foi Lyman, Journal, 13.

37. ◀ Young, Diary and Reminiscences, 5.

38. ◀ Emily Dow Partridge Smith Young, “Testimony That Cannot Be Refuted,” Woman’s Exponent, Apr. 1, 1884, 12:165. Autu: Emma Hale Smith

39. ◀ Young, “Incidents in the Life of a Mormon Girl,” 177; tagai foi Young, Diary and Reminiscences, 5.

Mataupu 42

Faamalolosi o Outou Tauau

I le amataga o Novema 1843, na faafeiloai ai e Fipe Uitilafi ia Uilifoti i le fale mai se misiona e fa-masina i setete i le itu i sasae. Na ia taunuu mai ma ni meaalofa mo lona aiga ma se taavale solofanua e tumu i mea e manaomia mo lomiga a le ofisa o le Times and Seasons , lea na nonofo ai Fipe ma tamaiti.[1]

Sa fanauina e Fipe se isi foi tama teine ia Iulai, ma sa ia tepataulai atu i le taunuu mai o Uilifoti pe a ma se masina. Sa vavalalata tele le au Uitilafi ma sa le fiafia i le tuueseeseina pe a alu Uilifoti i misiona. E ui i lea, e le pei o isi aposetolo ma a latou ava, sa lei faamauina faatasi i laua mo le olaga nei ma le faavavau, ma sa la tepataulai atu ia maua lea sauniga.

Ao toesea Uilifoti, sa tusi atu Fipe ia te ia, ma fesili atu pe na te manatu e ono vaeluaina lo laua alofa i le faavavau. Na ia tali mai i se solo e faamatala mai lona faamoemoe e ola pea lo laua alofa i tua atu o le tuugamau.[2]

I le aso 11 o Novema , i se vaiaso talu ona foi mai Uilifoti, sa asiasi atu ai le Au Uitilafi i le fale o Ioane ma Leonora Teila. O ina na aoao atu ai Ailama Samita e uiga i le toetu, faaolaina, ma le faaeega paia e ala i le feagaiga fou ma tumau-faavavau. Ona ia faamauina lea o Fipe ma Uilifoti faatasi mo le olaga nei ma le faavavau, ma sa latou olioli faatasi i se afiafi matagofie.[3] Na vave lava ona amata ona sauni le au Uitilafi ia mauaina le faaeega paia.

I le amataga o lena tautoulu, mo le taimi muamua i le silia ma se tausaga, sa amata ai ona fai e Iosefa faaeega paia o nisi Au Paia. E pei ona folafolaina, na ia faalauaitele atu le faaeega paia i fafine, ma i le aso 28 o Setema  na ia faia ai lea sauniga ia Ema i le Maota o Navu.[4] E lei leva lena, ae mulumuluina ma faauuina e Ema ia Sieni Law, Rosana Marks, Elisapeta Durfee, ma Maria Filitia Samita. O le taimi muamua lea ua faia ai e se fafine se sauniga o le malumalu i aso e gata ai.[5]

I vaiaso na mulimuli ane ai, na faia ai e Ema lea sauniga mo Lusi Samita, Ana Uitini, Mesi Thompson, Jennetta Richards, Leonora Teila, Maria Ana Iaga, ma isi. E lei umi ae faatinoina e isi fafine le sauniga i lalo o le vaavaaiga a Ema.[6]

Ia Tesema, na mulumuluina ai Fipe ma Uilifoti, faauuina, ma maua faaeega paia.[7] E oo atu i le faaiuga o le tausaga, ua mauaina le faaeega paia e tamaitai ma alii e fasefululua. Na latou feiloai soo faatasi i le potu i luga ae o le faleoloa o Iosefa e tatalo ma aoao e uiga i mea o le faavavau.[8]

I lena tautoulu, ao fono soo ma le Au Paia ua maua faaeega paia, sa nana e Viliamu Law mai ia Iosefa ma Ailama le mea moni e faapea na ia agasala i le mulilua. I le faia o le agasala, sa lagona e Viliamu ua ia solitulafono e faasaga i lona ia lava agaga.[9]

I lea lava vaitaimi, sa tuuina atu ai e Ailama ia te ia se kopi o le faaaliga i le faaipoipoga. “Ave i le fale ma faitau i ai,” na faatonu atu ai Ailama, “ona faaeteete lea i ai ma toe faafoi mai.” Sa suesue e Viliamu le faaaliga ma faaali atu i lona toalua, o Sieni. Sa ia masalosalo i lona moni, ae na mautinoa e Sieni e moni.

Sa ave atu e Viliamu le faaaliga ia Iosefa, lea na faamautuina atu lona moni aiai.[10] Sa augani atu Viliamu ia te ia ia faaleaogaina ona aoaoga, ae na molimau atu Iosefa ua poloaiina o ia e le Alii ia aoao atu le autaunonofo i le Au Paia ma o le a faasalaina o ia pe a ia le usitaia.[11]

I se taimi, na amata ai ona ma’i Viliamu ma na iu lava ina ia tau atu lana mulilua ia Ailama, ma tautino atu i lana uo sa ia le lagonaina le agavaa e ola ai pe oti. Ae na ia manao e faamauina mo le faavavau ia Sieni, ma sa ia fesili ia Iosefa pe mata e mafai. Sa tuuina atu e Iosefa le fesili i le Alii, ma sa faaalia mai e le Alii e le mafai ona mauaina e Viliamu lea sauniga ona ua ia mulilua.[12]

O lea la ua amata ona mu le loto o Viliamu i le ita ia Iosefa.[13] I le faaiuga o Tesema, sa le toe feiloai ai o ia ma Sieni ma le Au Paia ua maua faaeega paia.[14] Sa fautua atu Sieni ia faatau ese ma le filemu le la fanua ma tuua filemu Navu. Ae na manao Viliamu ia faaumatia Iosefa.[15] Na amata ona ia faufau faalilolilo ma isi o e na faatuiese i le perofeta, ma e lei leva lena, ae faamalolo o ia mai lona tulaga i le Au Peresitene Sili.

Sa faapea atu Viliamu ua ia fiafia ua ia saoloto mai le galulue faatasi ma Iosefa. Ae nai lo o le tuua o Navu ma faaauau, e pei ona fautuaina e Sieni, na ia amata ona naunau atili nai lo o se isi lava taimi e galue e faasagatau i le perofeta ma aumaia ai lona faaumatiaga.[16]

O le liliuese a Viliamu Law sa o se mea faanoanoa ae le o se mea fou. “Sa ou taumafai mo ni tausaga ia saunia mafaufau o le Au Paia e mauaina mea a le Atua,” sa fai atu ai Iosefa i se faapotopotoga i se Aso Sa malulu i le amataga o le 1844, “ae ua tele lava taimi ua tatou vaaia ai nisi o i latou, pe a maea ona latou mafatia i mea uma mo le galuega a le Atua, ma a tuuina atu loa ia i latou se mea e feteenai ma a latou tu ma aga masani e vave lava ona nutililii e faapei o se tioata.”

Talu le faatulagaina o le ekalesia, na vaai Iosefa i tamaloloa ma fafine o tuua le faatuatuaga ina ua latou le malilie i mataupu faavae na ia aoaoina po o ua ia faatamala i le ausiaina o mea ua latou manatu e tatau ona faia e le perofeta. O i latou na o ese mai le ekalesia na tele ina o ese filemu. Ae pei ona faaalia e tamaloloa e pei o Esera Booth, Warren Parrish, ma Ioane Bennett, o nisi taimi o i latou na pauu ese na faasagatau mai i le perofeta, le ekalesia, ma ona aoaoga, ma tele ina oo atu ai i sauaga e faasaga i le Au Paia. O le auala o le a uia e Viliamu o le a oo ina vaaia.

Ae i lena taimi, sa faaauau e Iosefa ona saunia le Au Paia e mauaina sauniga faaola o loo maua i totonu o le malumalu. “Ou te moomoo i le Atua ua maea lenei malumalu ina ia tatou mafai ona ulufale atu i ai,” na ia fai atu ai i le faapotopotoga tele o tamaloloa ma fafine. “Ou te fautuaina le Au Paia uma ina ia o atu ma lo latou malosi ma faapotopoto mai uma o latou aiga o loo soifua i [le malumalu], ina ia mafai ona faamauina i latou ma faasaoina.”[17]

Ae ui i lea, na ia iloa, sei iloga lava e mafai ona faauma le malumalu faatoa mafai ona faia e le Au Paia. Ua leva ona popole Iosefa i le faatupulaia o le faaletonu i nuu o loo siomia ai Navu. Ina ua uma se palota o le setete aoao i le taumafanafana na muamua atu, na feiloai ai e faifai ia te ia e tetee, ma tuuaia o ia i le faaafiaina o palota a le Au Paia. “O se tagata faapena,” na latou faapea atu ai, “e le mafai ona ia le avea ma se tagata e sili ona matautia, aemaise ua ia mafai ona tuu o ia lava i le ulu o se faalapotopotoga tele.”[18]

I le iloa ai o le a vave ona faateteleina vevesi, sa faamoemoe Iosefa e sue ni lagolago i le malo o le atunuu o e mafai ona tu mo le Au Paia i le lio o mamalu lautele. I ni nai masina na muamua atu, na ia tusi atu ai i ni sui tauva se toalima mo le peresitene i le palota a le atunuu o loo loma, ma le faamoemoe e iloaina pe latou te lagolagoina taumafaiga a le Au Paia ia toe maua a latou mea na leiloloa i Misuri. E toatolu sui tauva na toe tusi mai. O le toalua na finau o le manatunatu i le toe totogiina o se mataupu mo le setete, e le o le peresitene. O le lona tolu sa lagona le faanoanoa mo i latou ae na iu lava ina le naunau mai.[19]

I le faanoanoa i le le mananao o sui tauva e fesoasoani, sa filifili ai Iosefa e tauva o ia lava mo le peresitene o le Iunaite Setete. O le malo i le palota sa foliga e le mafai, ae na ia manao e faaaoga lona tauva e faalautele ai mafatiaga a le Au Paia ma lagolago i aia tatau a isi o e na faia ma le amioletonu. Na ia mafaufau o le faitau selau o le Au Paia o le a faalauiloa i le nuu atoa mo ia.

I le aso 29 o Ianuari , 1844, na filifili aloaia ai e le Korama a le Toasefululua Iosefa o se sui tauva mo le peresitene, ma sa ia taliaina la latou filifiliga. “Afai lava ou te oo i le nofoa faaperesitene,” na ia folafola atu ai, “o le a ou puipuia tagata i a latou aia tatau ma saolotoga.”[20]

I le taimi lava lena, i luga o se vaa tafola latalata i gataifale o Aferika i Saute, sa matamata atu Atisone Palate i lona auvaa o tuutuu ane i lalo ni tamai vaa se fa i le sami ma alo atu ma lo latou malosi atoa e tuliloa se tafola lapoa. Na faalatalata atu a latou vaa i autafa o le manu, ma na velo e tamaloloa tao i lona tua, na mafua ai ona ia moulu i le loloto i lalo o le vai ma toso atu ai vaa i le tumutumu o se galu maualuga.

O lea taga masau na motu ai le manoa, ma na toe ali ae i luga le tafola, o le taimi la lea i tafatafa o le vaa. I le ae ane ai i luga o le pou e iloa lelei atu ai, sa iloa atu e Atisone le meaola tele o fiti i tua ma luma, tagi ma faapisi le vai ao ia taumafai e faasao o ia lava mai tao e lua o loo mau i lona tino malosi. Ina ua latalata atu i ai vaa laiti, na ia toe maulu e alofia se isi osofaiga, ma toe ea mamao ae i le sami. Na taumafai tamaloloa e toe tuliloa tasi, ae na sola ese le tafola.

O le matamata atu i le tuliga na manatua ai e Atisone le faamanuiaga faapeteriaka na ia mauaina ina ua mei atu i Navu. I totonu, na folafola atu e Ailama Samita ia te ia o le a ia “alu atu i fafo ma sau i totonu ma alu i luma i luga o le fogaeleele.” Ina ua maea le faamanuiaga, na fai atu Ailama, “Ou te matea e tatau ona e alu e te fagota tafola.”[21]

O Atisone ma ona uso a faifeautalai ua i ai nei i le sami mo le tele o masina, ma folau atu i saute i le Sami o Atalanitika ma taamilo i le Tolotolo o Faamoemoega Lelei, e agai atu i atumotu i tua atu o Ausetalia. I le le mafai ai ona maua se vaa e alu i Hawaii, na latou faatonu ai avanoa i se vaa fagota tafola o loo agai atu i le itu mamao atu i saute i Tahiti. O le folauga o le a faaaluina ai le vaega tele o le tausaga, ma ua leva ona amata ona taumafai Atisone ma ana faifeautalai e talanoaina le talalelei toefuataiina ma le auvaa.

O le tele o aso i luga o le vaa tafola sa fiafia, ae o po a Atisone sa faapopoleina i nisi taimi i miti leaga. I se tasi po, na ia miti ai ua i luga Iosefa ma le Au Paia o se vaa ma folau tonu atu lava i totonu o se afa. Na oo atu le vaa i se mea papau ma taia le taele o le sami, ma faaleagaina ai le taumuli o le vaa. Ao sao mai le vai i totonu o le vaa, na amata ona goto i lalo o le vai le taumua o le vaa. Na malelemo nisi o le Au Paia ao mafai ona sosola ese isi mai le vaa ua goto, ae toe aina lava e malie fia aai.[22]

I se isi miti, i ni nai po mulimuli ane, na ia vaai i lona aiga ma le ekalesia o tuua Navu. Na ia sailiina mo se taimi umi ao ia lei mauaina i latou o faamautu i se vanu lauusiusi. I le miti, sa nonofo Luisa ma tamaiti i autafa o se matie i se fale laau laiitiiti e siomia i faatoaga ua suaina. Na ia faafeiloaiina Atisone ma valaaulia o ia ia savavali ma ia e vaai le fale solofanua ma lafu povi i le itu pito i luga o le faatoaga. Sa lei puipuia le lotoa ma sa faalavelave puaa aivao ia te ia, ae na i ai se maile lelei a Luisa e vaaia le fanua.[23]

Sa ala Atisone mai nei miti ma le popole mo lona aiga ma le fefe i toe sauaina foi e fili le Au Paia.[24]

I lena taumalulu, sa ao e Mesi Filitia Thompson ma Maria Filitia Samita pene mai fafine i Navu o se vaega o taumafaiga e sue tupe mo le malumalu. I le faaiuga o le tausaga na muamua atu, ao tatalo ia iloa se mea e mafai ona ia faia e fesoasoani ai e fausia Siona, sa musuia Mesi e amata le foa’iga pene. “Taumafai ia faia e uso se foai e tasi le sene i vaiaso taitasi,” na musumusu atu ai le Agaga ia te ia “mo le faamoemoega e faatau ai tioata ma fao mo le malumalu.”

Na faatu atu e Mesi le manatu ia Iosefa, ma na ia faimai ia te ia e faia loa ma o le a faamanuiaina o ia e le Alii. Na talia fiafia le fuafuaga a Mesi e fafine. I vaiaso uma, na la aoina ai ma Maria pene ma faamaumau ma le faaeteete igoa o fafine na tauto e tuuina mai la latou lagolago.

Na lagolagoina foi e Ailama fafine i le foa’iga ma avatu i ai le lagolago atoa a le Au Peresitene Sili. Na ia faapea atu o fafine taitasi e foai atu ana pene e tatau ona tusia lona igoa i le Tusi o le Tulafono a le Alii, lea na faamauina ai e Iosefa ma ana tusi upu sefuluai, faaaliga, ma isi tusitusiga paia.[25]

Ina ua faagasolo le foaiga pene i Navu, na auina atu e le au uso se tusi i le ofisa o le Millennial Star i Egelani e talosaga mo ni pene mai fafine o le ekalesia iina. “Ua faia ina ia faailoa atu ia te outou ua matou auai nei i se maliega laiitiiti tai vaiaso mo le mauaina o tupe o le malumalu,” na latou tusi atu ai. “Ua auai nei le toa afe, ae e faamoemoe e toatele atu nisi, matou te faatuatua o le a fesoasoani tele e faaalualu ai i luma le galuega tele.”[26]

E lei umi ae lafo mai pene a fafine i le misiona i Peretania i le isi itu o le vasa agai i Navu.

Ma le fesoasoani a Viliamu Phelps, na faia e Iosefa se tulaga tutoatasi mo le peresitene ma tusia se tamai tusi e faasalalau atu ai i le atunuu.[27] Na ia faatu atu se manatu e tuu i le peresitene se isi malosiaga e faasalaina ai au faatupu faalavelave, faasaoloto pologa e ala i le totogiina o a latou pule, faia falepuipui ma nofoaga o le aoaoga ma le toefaafouina, ma faalautele le atunuu agai i sisifo, pe a malilie i ai ia Initia Amerika. Na ia manao i e palota ia iloa o ia o se lagolago o tagata uma, e le na o le Au Paia o Aso e Gata Ai.[28]

Na ia talitonu o se faigamalo faaleagaga, lea e filifili ai tagata e ola e tusa ma tulafono a le Atua, e mafai ai ona faatuina se nuu amiotonu ma filemu e saunia ai le lalolagi mo le Afio Faalua Mai. Ae afai e le faamanuiaina lana tauvaga ma ua tuua e le puipuiina e ua faaleagaina ma e ua solia, na ia manao e faatuina se nofoaga e puipuia ai i latou i aso mulimuli, i se mea i fafo atu o le Iunaite Setete.

O taufaafefe e le mavae i Misuri ma Ilinoi, faatasi ai ma le faatuputupulaia o le aofai o le Au Paia, na musuia talu ai nei ai Iosefa e tagai agai i sisifo mo se nofoaga faapena. Sa leai sona mafaufau e tuulafoia Navu, ae na ia manatu o le a ola le ekalesia i tua atu nai lo le mea e mafai ona gafatia e le aai. Sa manao Iosefa e sue se nofoaga e mafai ai e le Au Paia ona faatuina le malo o le Atua i luga o le fogaeleele ma faavaeina tulafono tonu o le a puleaina ai tagata o le Alii i le Meleniuma.

Ma le manatu i lea mea, sa mafaufau Iosefa i nofoaga e pei o Kalefonia, Oregon, ma Texas, o nofoaga uma i fafo o tuaoi o le Iunaite Setete i lena taimi. “Auina atu se vaega ma suesueina nofoaga,” na ia faatonuina ai le Toasefululua. “Sue se nofoaga lelei e mafai ona tatou o i ai pe a uma ona faamaeaina le malumalu ma fausia se aai i se aso ma maua ai se malo mo tatou lava i se siosiomaga soifua maloloina.”[29]

I le aso 10 ma le 11 o Mati, na faia ai e le perofeta se aufono fou o tamaloloa o le a vaavaaia le faatuina o le malo a le Alii i luga o le fogaeleele.[30] O le aufono na avea ma le Aufono o le Malo a le Atua, po o le Aufono o le Toalimagafulu. Sa manao Iosefa ia malosi fetauaiga manatu i le aufono ma uunaia ona tagata ia faailoa o latou manatu ma tau mai mea o io latou loto.

Ao lei faaumaina le latou fono muamua, na talanoa fiafia le aufono e uiga i le fausiaina o se malo mo i latou lava i lalo o tulafono fou e atagia mai ai le finagalo o le Atua. Na latou talitonu o le a galue o se tulaga faatonuina i tagata ma faataunuuina ai le valoaga a Isaia o le faatuina e le Alii o se tagavai i nuu e faapotopoto faatasi ai Lana fanau i aso e gata ai.[31]

I lea taimi, sa foliga faanoanoa Iosefa i fono ma taitai o le ekalesia. Na ia talitonu o le a i ai se mea taua o le a tupu. “Atonu o le a fasiotia a’u e o’u fili,” na ia fai atu ai, “ma afai latou te faia, ae lei tuuina atu ia te outou ki ma mana o loo ia te a’u, o le a leiloloa i latou mai le lalolagi.” Na ia faapea atu na ia lagona e tatau ona tuuina atu i le Au Aposetolo e Toasefululua ki uma o le perisitua ina ia mafai ona malolo o ia ua mautinoa o le galuega a le Alii o le a faaauauina.[32]

“I luga o tauau o le Toasefululua ua tatau ona i ai le tiutetauave o le taitaiga o lenei ekalesia mai le taimi lenei ma agai atu ai i luma seia outou tofiaina isi e sui ia te outou,” na ia fai atu ai i aposetolo. “O le ala lea o le a mafai ai e lenei mana ma nei ki ona tumau ai ma le atoatoa i le lalolagi.”

O le ala i luma o le a le faigofie, na lapatai atu ai Iosefa ia i latou. “Afai e valaauina outou e ave o outou ola, oti e pei o ni tamaloloa,” na ia fai atu ai. “A uma ona latou fasiotia outou, e le mafai ona latou toe faatigaina outou. Pe afai tou te savavali sao atu i tulaga pagatia ma nifo o le oti, aua nei fefe i mea leaga. Na maliu Iesu Keriso mo outou.”[33]

Na faamauina e Iosefa i luga o ulu o aposetolo ki uma o le perisitua na latou manaomia e faaauau ai le galuega a le Alii e aunoa ma ia, e aofia ai ma ki paia o le mana o faamauga.[34] “Ou te faataavaleeseina atu le avega mamafa ma tiutetauave o le taitaiina o lenei ekalesia mai o’u tauau i o outou tauau,” na ia fai atu ai. “Ia faamalolosi o outou tauau ma tutu ai i lalo [o le avega] o ni alii malolosi; aua ua finagalo le Alii ou te malolo mo sina taimi.”

Sa lei toe foliga faanoanoa Iosefa. O ona foliga ua manino ma tumu i le mana. “Ua mama lava la’u faalogona faapei o se omomi—ua ou faalogoina ua ou saoloto,” na ia fai atu ai i tamaloloa. “Ou te faafetai i lo’u Atua mo lenei laveaiga.”[35]

Faamatalaga

1. ◀ Woodruff, Journal, Nov. 4, 1843; tagai foi Woodruff, Journal, Jan. 16, 17, 18, and 19, 1844.

2. ◀ Wilford Woodruff to Phebe Carter Woodruff, Oct. 1843, Emma S. Woodruff, Collection, Church History Library; tagai foi Woodruff, Journal, Oct. 8, 1843.

3. ◀ Woodruff, Journal, Nov. 11, 1843.

4. ◀ Joseph Smith, Journal, Sept. 28, 1843, i le JSP, J3:104–5; Clayton, Journal, Oct. 19, 1843; tagai foi “Nauvoo Journals, May 1843–June 1844,” i le JSP, J3:xx–xxi; Nauvoo Relief Society Minute Book, Mar. 30, Apr. 28, ma Aug. 31, 1842, in Derr and others, First Fifty Years of Relief Society, 43, 59, 94; ma le Mataupu Faavae ma Feagaiga 132:7–20 (Revelation, July 12, 1843, i le josephsmithpapers.org).

5. ◀ Joseph Smith, Journal, Sept. 28 and Oct. 1, 1843, i le JSP, J3:104, 105; “Part 1: 1830, 1842–1854,” in Derr and others, First Fifty Years of Relief Society, 10. Autu: Emma Hale Smith

6. ◀ Joseph Smith, Journal, Oct. 8 and Nov. 1, 1843, i le JSP, J3:109, 123; Young, Journal, Nov. 1, 1843, 21; Helen Mar Whitney, “Scenes in Nauvoo,” Woman’s Exponent, July 1, 1883, 12:[18]; Bathsheba W. Smith, Affidavit, Nov. 19, 1903, Church History Library; Whitney, Plural Marriage, 14.

7. ◀ Joseph Smith, Journal, Dec. 2, 1843, i le JSP, J3:138; Woodruff, Journal, Dec. 2 and 23, 1843.

8. ◀ “Nauvoo Journals, May 1843–June 1844,” i le JSP, J3:xx–xxi; Joseph Smith, Journal, Sept. 28 1843; Oct. 1, 8, 12, and 29, 1843; Nov. 1, 1843; and Dec. 2, 9, 17, and 23, 1843; i le JSP, J3:104–5, 108–9, 112, 122, 123, 138, 142–43, 146, 150; Clayton, Journal, Dec. 2, 1843; Ehat, “Joseph Smith’s Introduction of Temple Ordinances,” 98–100, 102–3; “Quorum, The,” Glossary entry, Joseph Smith Papers website, josephsmithpapers.org. Topic: Anointed Quorum (“Holy Order”) (Korama Faauuina (“Faatulagaga Paia”))

9. ◀ Neibaur, Journal, May 24, 1844; Council of Fifty, “Record,” [290], i le JSP, CFM:192; tagai foi 192, note 596; and Cook, William Law, 25–27, note 84.

10. ◀ “Dr. Wyl and Dr. Wm. Law,” Salt Lake Daily Tribune, July 31, 1887, [6]; Neibaur, Journal, May 24, 1844; tagai foi Cook, William Law, 24–25.

11. ◀ McMurrin, “An Interesting Testimony,” 507–9.

12. ◀ Neibaur, Journal, May 24, 1844; Council of Fifty, “Record,” [290], i le JSP, CFM:192; tagai foi 192, note 596; and Cook, William Law, 25–27, note 84.

13. ◀ Clayton, Journal, June 12, 1844; tagai foi Cook, William Law, 25.

14. ◀ Joseph Smith, Journal, Dec. 30, 1843, i le JSP, J3:154; tagai foi 154, note 692.

15. ◀ “Dr. Wyl and Dr. Wm. Law,” Salt Lake Daily Tribune, July 31, 1887, [6].

16. ◀ Law, Record of Doings, Jan. 8, 1844, in Cook, William Law, 46–47; Joseph Smith, Journal, Jan. 8, 1844, i le JSP, J3:159; tagai foi 159, note 707. E leai se faamaumauga tusitusia o le “Record of Doings” a Law na maua. Mo nisi iloiloga, tagai “Essay on Sources,” i le JSP, J3:491–92.

17. ◀ Woodruff, Journal, Jan. 21, 1844.

18. ◀ “Great Meeting of Anti Mormons!,” Warsaw Message, Sept. 13, 1843, [1]–[2]; Joseph Smith History, 1838–56, volume E-1, 1687; Ford, History of Illinois, 319. Autu: American Legal and Political Institutions (Faalapotopotoga Aloaia ma Faalemalo a Amerika)

19. ◀ Joseph Smith, Journal, Nov. 4 ma Dec. 27, 1843; May 5, 1844, i le JSP, J3:124, 152, 243; 152, note 683; 166, note 738; 243, note 1102; Henry Clay to Joseph Smith, Nov. 15, 1843; Lewis Cass to Joseph Smith, Dec. 9, 1843; John C. Calhoun to Joseph Smith, Dec. 2, 1843, Joseph Smith Collection, Church History Library.

20. ◀ Joseph Smith, Journal, Jan. 29, 1844, i le JSP, J3:169–71; “Who Shall Be Our Next President?,” Times and Seasons, Feb. 15, 1844, 5:439–41; Robertson, “Campaign and the Kingdom,” 164–65. Autu: Joseph Smith’s 1844 Campaign for United States President (Faalauiloaga o Iosefa Samita i le 1844 mo le Peresitene o le Iunaite Setete)

21. ◀ Addison Pratt, Journal, Jan. 13, 1844; Ellsworth, Journals of Addison Pratt, 114–15. Autu: Patriarchal Blessings (Faamanuiaga Faapeteriaka)

22. ◀ Addison Pratt, Journal, Oct. 6, 1843; Dec. 3 and 7, 1843; Jan. 12 and 19, 1844; Perrin, “Seasons of Faith,” 202–3.

23. ◀ Addison Pratt, Journal, Jan. 26, 1844.

24. ◀ Addison Pratt, Journal, Jan. 19, 1844.

25. ◀ Thompson, Autobiographical Sketch, 7–9; tagai foi Mataupu Faavae ma Feagaiga 85:1–3 (Joseph Smith to William W. Phelps, Nov. 27, 1832, i le josephsmithpapers.org). Ina ua maea le faamauina o Mesi Filitia Thompson i lona toalua ua maliu, o Ropeti, ia Me 1843, na ia faaali atu ia Iosefa Samita i se faaaliga ma talosaga atu ia faaipoipo atu Mesi ia Ailama Samita mo le taimi nei. Na faamauina e Iosefa ia Ailama ma Mesi ia Aokuso 11, 1843. (Woodworth, “Mercy Thompson and the Revelation on Plural Marriage,” 281–93.)

26. ◀ “To the Sisters of the Church of Jesus Christ in England,” LDS Millennial Star, June 1844, 5:15; tagai foi Introduction to Boston Female Penny and Sewing Society, Minutes, Jan. 28, 1845, i le Derr and others, First Fifty Years, 163.

27. ◀ Joseph Smith, Journal, Jan. 29, 1844; Feb. 8, 19, ma 25, 1844; Mar. 7, 1844, i le JSP, J3:171, 175, 179, 183, 194.

28. ◀ Joseph Smith, General Smith’s Views of the Powers and Policy of the Government of the United States (Nauvoo, IL: John Taylor, 1844); tagai foi JSP, J3:168, note 748; 173, note 775. Autu: Joseph Smith’s 1844 Campaign for United States President (Faalauiloaga o Iosefa Samita i le 1844 mo le Peresitene o le Iunaite Setete)

29. ◀ Joseph Smith, Journal, Feb. 20, 1844, i le JSP, J3:180; “The Council of Fifty in Nauvoo, Illinois,” i le JSP, CFM:xxvi–xxxix; “Early Discussions of Relocating,” Joseph Smith Papers website, josephsmithpapers.org.

30. ◀ “The Council of Fifty in Nauvoo, Illinois,” i le JSP, CFM:xxiii; Council of Fifty, “Record,” Mar. 10–11, 1844, i le JSP, CFM:17–45. Autu: Council of Fifty (Aufono a le Toalimagafulu)

31. ◀ Council of Fifty, “Record,” Mar. 11, 1844, i le JSP, CFM:39–45; “The Council of Fifty in Nauvoo, Illinois,” i le JSP, CFM:xxxvii.

32. ◀ Orson Hyde, Statement about Quorum of the Twelve, circa late March 1845, Brigham Young Office Files, Church History Library; Baugh and Holzapfel, “I Roll the Burthen and Responsibility,” 15, 18; Brigham Young, Sermon, Oct. 6, 1866, George D. Watt, Discourse Shorthand Notes, Oct. 6, 1866, George D. Watt, Papers, as transcribed by LaJean Purcell Carruth, copy at Church History Library; Parley P. Pratt to the Church of Jesus Christ of Latter-day Saints, Jan. 1, 1845, i le Prophet, Jan. 4, 1845, 33.

33. ◀ Orson Hyde, Statement about Quorum of the Twelve, circa late March 1845, Brigham Young Office Files, Church History Library; Baugh and Holzapfel, “I Roll the Burthen and Responsibility,” 18; Holzapfel and Harper, “This Is My Testimony,” 112–16. Autu: Succession of Church Leadership (Faasosloga Faaletaitaiga o le Ekalesia)

34. ◀ Brigham Young, Sermon, Oct. 6, 1866, George D. Watt, Discourse Shorthand Notes, Oct. 6, 1866, George D. Watt, Papers, as transcribed by LaJean Purcell Carruth, copy at Church History Library; Parley P. Pratt to the Church of Jesus Christ of Latter-day Saints, Jan. 1, 1845, i le Prophet, Jan. 4, 1845, 33. Autu: Quorum of the Twelve (Korama o le Toasefululua)

35. ◀ Orson Hyde, Statement about Quorum of the Twelve, circa late March 1845, Brigham Young Office Files, Church History Library; Woodruff, Journal, Aug. 25, 1844; Wilford Woodruff, Testimony, Mar. 19, 1897, Church History Library; Historian’s Office, General Church Minutes, McEwan copy, Sept. 8, 1844; Clayton copy, Sept. 8, 1844; Nauvoo Stake High Council Minutes, Nov. 30, 1844; “Trial of Elder Rigdon,” Times and Seasons, Sept. 15, 1844, 5:650–51; Parley P. Pratt, “Proclamation,” LDS Millennial Star, Mar. 1845, 5:151; Wilford Woodruff, “To the Officers and Members of the Church of Jesus Christ of Latter-day Saints in the British Islands,” LDS Millennial Star, Feb. 1845, 5:136; Council of Fifty, “Record,” Mar. 18 and 25, 1845, i le JSP, CFM:337–38, 379; George A. Smith, Sermon, Dec. 25, 1874, 2–4, Saint George Utah Stake, General Minutes, Church History Library; Johnson, “A Life Review,” 96; Benjamin F. Johnson to George F. Gibbs, Apr.–Oct. 1903, 1911, Benjamin Franklin Johnson, Papers, Church History Library; tagai foi Historian’s Office, General Church Minutes, Sept. 30, 1855.

Mataupu 43

O Se Faalavelave i Tagata Lautele

Ina ua mavae le faateaina o ia mai le Au Peresitene Sili, na aloese loa Viliamu Law mai ia Iosefa. I le faaiuga o Mati 1844, na taumafai ai Ailama e faalelei ia alii ia e toalua, ae na musu Viliamu e faalelei pe afai e faaauau pea ona lagolagoina e Iosefa le autaunonofo.[1] Pe tusa o le taimi lava lea, na faalogo ai Iosefa o taupulepule Viliamu ma nisi e toatele i le taulaga e fasioti o ia ma lona aiga.[2]

Na tautala atu ma le le fefe Iosefa e faasaga i le au taupulepule. “Ou te le faia atu se tusi taofia e faasaga ia te i latou, aua ou te le fefe i se isi o i latou,” na ia fai atu ai i le Au Paia. “O le a latou le faafefeeseina se matuamoa matua o loo taotaololoa.”[3] E ui i lea na ia popole i le faatuputupulaia o le autetee i Navu, ma o taufaafefe i le oti sa nao na faaopoopo i le faalagona e faapea o lona taimi e aoao ai le Au Paia ua lata ona uma.[4]

I lena tautotogo, o se tagata o le ekalesia e igoa ia Emo Harisi na faailoaina ia Iosefa ua valaauliaina e au taupulepule o ia ma lona atalii e sefuluiva tausaga, o Denison, e auai i a latou fonotaga. “Uso e Harisi,” na fai atu ai Iosefa, “Ou te fautuaina oe e aua nei auai i na fonotaga, pe ano ia i latou.” Ae na ia fai ia Emo na ia manao ia Denison e auai i fonotaga ma aoao mea uma na te mafaia e uiga i le au taupulepule.

Mulimuli ane, na feiloai ai Iosefa ma Denison ma lana uo o Ropeti Scott e faasauni i laua mo lo la tofiga. I le iloa ai e matautia le au taupulepule, na ia lapataia alii laiti e tautala laitiiti i le mea e mafai ai ao la i ai iina ma aua nei faaitaina se isi.[5]

I le aso 7 o Aperila , 1844, le aso lona lua o le konafesi aoao a le ekalesia, na tuuese ai e Iosefa ona popolega e uiga i taupulepulega ae lauga atu i le Au Paia. Na agi se savili malosi i le faapotopotoga ao ia tulai i le pulelaa. “O le a tau le mafai ona ou faia ia outou lagonaina uma sei vagana ai ua i ai le taulai atoatoa,” na valaau atu ai le perofeta i luga o le savili. Na ia faasilasila atu o le a ia tautala e uiga i lana uo o Tupu Follett, lea na maliu talu ai nei, ma ofoina atu le faamafanafanaga ia i latou uma na maliliu e pele ia i latou.[6]

Na ia manao foi e tuu atu i le Au Paia uma se vaaiga i mea o loo faatalia mai i latou i le lalolagi a sau. Na ia manao e toso i tua le veli faaleagaga, tusa pe nao sina taimi, ma aoao atu i latou e uiga i le natura o le Atua ma lo latou lumanai paia.

“O le a le ituaiga tagata e i ai le Atua?” na ia fesili atu ai i le Au Paia. “E i ai se alii po o se tamaitai na te iloa? Na i ai se isi o outou na vaai ia te Ia, faalogo ia te Ia, ma talanoa ma Ia?” Na tuu atu e Iosefa ia mafaufau le aofia i fesili. “Afai e tatalaina le veli i le aso,” na ia fai atu ai, “ma faailoa mai e le Atua Ia lava, o le Atua silisili o le o loo taofia le lalolagi i lona taamilosaga, ma o le o loo faatumauina lalolagi uma ma mea uma e ala i Lona mana—afai e mafai ona e vaai ia te Ia i le aso, o le a e vaai ia te Ia e foliga i se tagata i le tino, foliga, ma le fausaga o se tagata lava.”

Na faamalamalama e Iosefa o le sueina o le malamalama ma le tausia o feagaiga o le a fesoasoani i le Au Paia e faataunuuina ai le fuafuaga tele a le Tama mo i latou. “Ma ia e iloa ona aoao e avea oe lava ma atua,” na fai atu ai Iosefa, “e ala i le amata mai i se tulaga laitiiti i le isi, mai lea alofa tunoa i lea alofa tunoa, mai lea faaeaina i lea faaeaina, seia e nofo i le mamalu, e pei o i latou o loo nonofo faapaleina i le mana e faavavau.”

O lenei fuafuaga, na ia faamanatu atu ai ia i latou, e faatoilaloina le oti. “O se faamafanafanaga sili i e faanoanoa,” na ia fai atu ai, “le iloa lea, e ui lava ina ua tuua le tino faaletino ma ua nofo eseese, ae o le a toe tutu mai i latou ma mau i le malamalama e faavavau, e le toe i ai le faanoanoa, ma le tiga, e le toe i ai foi le oti, ae o le a avea i latou ma suli o le Atua ma suli faatasi ma Keriso.”[7]

O le faasologa o le a umi, manaomia ai le onosai tele, faatuatua, ma le aoaoina. “E le faia ia faamalamalamaina uma i lenei lalolagi,” na faamautinoa atu ai e le perofeta i le Au Paia. “O le a alu se taimi umi pea mavae le oti e malamalama ai i le atoaga.”

Ao faaiuiu lana lauga, na amata ona manatunatu Iosefa. Na ia talanoa e uiga i tagata o lona aiga ma uo ua maliliu. “Ua na ona toesea i latou mo sina taimi,” na ia fai atu ai. O loo i ai i latou i le agaga, ma pe a tatou tuua lenei olaga, o le a tatou faafeiloai atu i o tatou tina, tama, uo, ma i latou uma tatou te alolofa i ai. Na ia faamautinoa atu i tina ua maliliu a latou pepe o le a toe faatasia i latou ma a latou fanau. I le faavavau, na ia fai atu ai, o le a le toe nonofo ma le matatau le Au Paia i au faatupu faalavelave, ae o le a nonofo i le olioli ma le fiafia.[8]

I le tulai ai i luma o le Au Paia, sa le o le Iosefa malosi, tama fai faatoaga le aoaoina lea na sailia le poto i se togavao. I lea aso ma lea aso, tausaga ma lea tausaga, na faaiilaina o ia e le Alii e pei o se maa, ma faatulagaina o ia i se mea faigaluega sili atu mo Ona aao.[9] E ui i lea na laitiiti se malamalama o le Au Paia i lona soifuaga ma lana misiona.

“Tou te lei iloa lava lou loto,” na ia fai atu ai. “Ou te le tuuaia outou i le le talitonu i lou talaaga. Ana ou le oo i ai, e le mafai foi ona ou talitonu ai au ia.” Na ia faamoemoe o le a i ai se aso, pe a mavae ona fuaina lona ola i le fua faatautau, o le a malamalama teisi ai le Au Paia ia te ia.

Ina ua maea Iosefa, na ia nofo i lalo ma lagiina e le aufaipese se viiga. Na ia lauga atu mo le toeitiiti lava lua ma le afa itula.[10]

Na musuia e le lauga a Iosefa le Au Paia ma fatumuina ai i latou i le Agaga. “O aoaoga na matou faalogoina na olioli ai o matou agaga,” na tusi atu ai Elena Douglas i ona matua i Egelani i se vaiaso talu ona uma le konafesi. O Elena ma lona toalua ma le fanau na i le lotolotoi o au Peretania na liliu na muamua folau atu mo Navu i le 1842, ma o upu moni na aoaoina e Iosefa i lana lauga sa o se faamanatuga o le mafuaaga na latou ositaulaga ai mea e tele ina ia faapotopoto ma le Au Paia.

E pei o isi tagata Peretania na liliu e toatele, o le au Douglas na faaaluina le tele o a latou teugatupe e malaga ai i Navu, ma tuua ai i latou i le mativa. O le toalua o Elena, o Siaosi, na maliu ae lei leva ona latou taunuu, ma sa maua o ia i se fiva tuga, ma le mafai ai ona ia tausia lana fanau e toavalu. E lei umi ae fautuaina e se uo o ia e saili le fesoasoani mai le Aualofa, lea na auai atu i ai Elena ina ua taunuu i le aai.

“Ou te le fia faia,” na fai atu ai Elena i ona matua i le tusi na ia tusia ina ua uma le konafesi, “ae na ia fai mai ou te manaomia se mea ma sa umi ona ou mai, ma afai e le faia e au lava ia, o le a ia faia mo au.” Na iloa e Elena na manaomia e lana fanau ni mea se tele, aemaise lavalava, ona iu ai lea ona ia talosaga atu i se sui o le Aualofa mo le fesoasoani.

“Na ia fesili mai ia te au po o le a le mea e sili ona ou manaomia,” na faamatala atu ai e Elena, “ma sa latou aumai le taavale solofanua ma aumai ia te au se meaalofa ou te lei mauaina lava mai se isi nofoaga i le lalolagi.”

Ua i ai nei ia te ia ma lana fanau se povi ma fafagaina le faitau sefulu lua o moa i le fanua na latou lisiina ao latou sefeina tupe e faatau ai se latou ia lava fanua. “Ou te lei fiafia lava ia te au e sili atu nai lo o lenei taimi i lou olaga atoa,” na ia fai atu ai i ona matua. “Ou te lagona le tatau ona olioli ma vivii i lou Atua i lona auina atu o faifeautalai o Isaraelu i Egelani, ma Ia tuuina mai ia te au le loto e talitonu ai ia te i latou.”

Na faaiu lana tusi e ala i le faasoa atu o le molimau e uiga i le Perofeta o Iosefa Samita. “O le a oo mai le aso,” na ia fai atu ai i ona matua, “o le a lua iloa ai na ou tauina atu le mea moni ia te oulua.”[11]

I lena tautotogo, na auai atu ai Denison Harisi ma Ropeti Scott i fono faalilolilo a Viliamu Law ma ripoti atu mea na la aoao mai ia Iosefa.[12] I le taimi lea, ua vaai Viliamu ia te ia lava o se tagata e toefaatulagaina ekalesia. Na ia folafola atu pea na ia talitonu i le Tusi a Mamona ma le Mataupu Faavae ma Feagaiga, ae na ia ita tele e uiga i le autaunonofo ma aoaoga talu ai nei a Iosefa e uiga i le natura o le Atua.[13]

I le lotolotoi o le autaupulepule, na iloa ai e Denison ma Ropeti le toalua o Viliamu, o Sieni, ma lona uso matua o Uilisone. Na la vaai foi ia Ropeti ma Salesa Foster, o e na avea ma uo a Iosefa seia oo ina latou feeseeseai ma ia e faatatau i le galueaina o le fanua i autafa o le malumalu.[14] O paaga tuai a Ioane Bennett o Siaunisii ma Faranisisi Higbee na auai foi, e aofia ai ma se tagata malovale o le lotoifale e igoa ia Iosefa Siakisone.[15]

Na ootia le perofeta i le naunau o Denison ma Ropeti e lamatia o laua ola mo ia. E mulimuli ane i le latou fonotaga lona lua ma le au taupulepule, na ia faatonuina ai alii ia talavou e toe auai tasi lava. “Ia matua filemu,” na ia fautua atu ai, “ma aua nei faia ni folafolaga e taupulepule e faasaga mai ia te au po o se vaega o le nuu.” Na ia lapataia i laua e ono taumafai le au taupulepule e fasioti i laua.

I le Aso Sa na sosoo ai, na maua e Denison ma Ropeti tamaloloa o leoleoina le nofoaga e masani ona fai ai fono i fana ma fana tao. Na ulufale atu le toalua i le fale ma faalogologo filemu ao finau le au taupulepule. Na malilie uma tagata ua tatau ona oti Iosefa, ae leai se isi na mafai ona ioe i se fuafuaga.

Ao lei faaiuina le fonotaga, na faataunuu e Faranisisi Higbee se tautoga o le aufaatasi i taupulepule taitasi. Taitoatasi, na sii e tamaloloa ma fafine i le potu se Tusi Paia i o latou lima tamatau ma fai le tautoga. Ina ua oo i le taimi o Denison ma Ropeti, na la faafiti e laa i luma.

“E te lua lei faalogo ea i le molimau malosi o tagata uma ua auai e faasaga ia Iosefa Samita?,” na fesili atu ai le au taupulepule. “Ua matou faia o la matou tiute e faataunuu lona faaumatiaina ma faasaoina tagata mai lea mala.”

“Na ma omai i a outou fonotaga ona sa ma faapea o outou o a maua uo,” na fai atu ai alii talavou. “Sa maua le manatu e i ai se mea e leaga ai.”

Na faatonuina e taitai leoleo e pueina Denison ma Ropeti ma faasavali atu i laua i lalo i le sela. Ina ua oo atu ai, na toe tuuina atu i alii le avanoa e faatauto ai. “Afai e te lua tinou lava e faafiti,” na tauina atu ia te i laua, “e tatau ona matou faamasaaina lo oulua toto.”

Na toe fai atu alii talavou e leai ma sauni i laua lava mo le oti.

“Taofi iina!” na valaau mai ai se isi i totonu o le sela. “Tatou talanoaina lea mataupu!”

I sina taimi ua amata ona toe finau le au taupulepule, ma na faalogo atu alii talavou o faapea ane se tasi tamaloa e le saogalemu le fasiotia o i laua. “O matua o tama,” na latou faauigaina, “e ono faataunuuina se sailiga o le a le saogalemu tele ia te i tatou.”

Na avatu Denison ma Ropeti i lalo i le vaitafe e leoleo faaauupegaina ma tatalaina. “Afai e faamaga o oulua gutu,” na lapatai atu ai leoleo, “o le a matou fasiotia oulua i le po po o le ao foi, i le mea matou te mauaina atu ai oulua.”[16]

Na tuumuli alii talavou—ma ripoti vave atu ia Iosefa ma se leoleo sa i ai faatasi ma ia. Ao faalogo le perofeta i la laua tala, ma faafetai o saogalemu i laua, sa oo i ona foliga se vaaiga mamafa. “Uso e,” na ia fai atu ai, “tou te le iloa le mea e iu i ai lenei mea.”

“E te manatu o le a latou fasiotia oe?” na fesili atu ai le leoleo. “O le a fasiotia oe?”

E lei tali sao atu Iosefa i le fesili, ae na ia faamautinoa atu i alii talavou na sese Viliamu Law ma isi au taupulepule e faatatau ia te ia. “E le o au o se perofeta pepelo,” na ia molimau atu ai. “E lei i ai lava ni au faaaliga leaga.” E lei i ai lava ni au faaaliga mai le tiapolo.”[17]

I totonu o le vevesi o le tautotogo, na feiloai soo ai Iosefa ma le Aufono a le Toalimagafulu e talanoaina uiga talafeagai o se temokalasi faalelotu ma tulafono ma faatinoga e pulea ai. I se tasi fonotaga, i le faatoa maea ai o le konafesi o Aperila, na palota ai le aufono ia taliaina Iosefa o se perofeta, faitaulaga, ma se tupu.

Na leai se pule faalemalo i tagata, o lea na leai ai ni taunuuga faaletino o le manatu. Ae na faamaonia ai tofiga faaleperisitua ma tiutetauave o Iosefa o le ao o le malo o le Atua i le lalolagi ae lei oo i le Afio Faalua Mai. E ogatasi foi ma le molimau a Ioane faapea na faia e Keriso ia Au Paia amiotonu ma tupu ma faitaulaga i le Atua, ma tuuina atu i ai ni uiga faaopoopo i le faalagina o le Faaola o le Tupu o Tupu.[18]

Mulimuli ane i lena afiafi, na iloa ai e Iosefa o ni nai tagata o le aufono e le o ni tagata o le Ekalesia. Na ia folafola atu o i totonu o le Aufono o le Toalimagafulu, e lei fesiligia tamaloloa e uiga i o latou manatu faalelotu e tusa lava po o ai i latou. “Matou te galulue i luga o le mataupu faavae lautele e faapea o tagata uma lava e i ai aia tutusa ma e tatau ona faaaloalogia,” na ia fai atu ai. “E i ai i tagata taitoatasi i lenei faalapotopotoga se avanoa o le filifili mo ia lava i le lotofuatiaifo lona Atua ma mea e manao ai o ia mo le lotu.”

Ao ia saunoa atu, na sii i luga e Iosefa se vase umi ma talo faalauaitele atu, e pei ona faia e se faiaoga. “Pe a lagona e se tagata se faaosoosoga itiiti lava i sea ituaiga o le le onosai, e tatau ona ia teenaina,” na ia tau atu ai i le aufono. Na ia tau atu o le agaga o le le onosaia o lotu ua tele ai e feoti. “I fesootaiga uma lava faalemalo ma faalepolotiki,” na ia folafola atu ai, “o manatu faalelotu o se tagata e le tatau lava ona fesiligia.” E tatau ona faamasinoina le tagata i le tulafono, ma ia saoloto mai le manatu faapito faalelotu.

Ina ua uma ona saunoa atu Iosefa, na faafuasei lava ona ia gauluaina ma le le mafaufauina le vase, lea na ofo uma ai tagata i totonu o le potu.

“E pei ona gauluaina le vase i lima o la tatou taitaifono,” na fai atu ai Polika Iaga, “e faapena foi ona gauluaina malo fai faamalosi i o tatou luma.”[19]

E oo atu i le faaiuga o Aperila, na taitai atu ai e le faateleina o le tetee faalauaitele o Viliamu ma Sieni Law se aufono o taitai o le ekalesia e tolusefulu-lua e tapeina o laua igoa ma Ropeti Foster mo amioga e le faakerisiano. Talu ai e lei samania maia i laua e se tasi ia puipuia i laua lava i le faamasinoga, na ita tele Viliamu, ma na ia teena le faaiuga a le aufono.[20]

Mulimuli ane, na faateleina faitioga i le ekalesia ao tuua Navu e ni nai aposetolo ma le toatele o faifeautalai e auauna atu faamisiona ma faia ni faalauiloaga mo le tofi peresitene o Iosefa. Na saili Ropeti Foster ma Siaunisii Higbee mo ni faamaoniga e mafai ona faaaoga e su ai le perofeta.[21] Na faia e Viliamu Law se fonotaga faalauaitele i le aso 21 o Aperila  lea na ia faaleagaina ai Iosefa o se perofeta pau ma faatuina se lotu fou.

I le fonotaga, na faatuina ai Viliamu e i latou na mulimuli ia te ia o le peresitene o le lotu fou. Ina ua maea lena, na latou fono i aso Sa uma lava ma fuafua auala e faatosina ai isi Au Paia i la latou lotu.[22]

O le taimi lea, o Tomasi Sharp, le faatonu talavou o le nusipepa lea na faasagatau i le Au Paia ae lei leva ona latou taunuu i Ilinoi, na faatumuina lana pepa i faitioga ia Iosefa ma le ekalesia.

“Tou te le iloa se mea i tuuaiga ma manualia faisoo na maua e o tatou tagatanuu mai taitai o le lotu Mamona,” na ia folafola atu ai, ma puipuia ana osofaiga i le Au Paia. “E mafai ona outou le iloa se mea o nei mea, pe o le a le mafai ona outou aoaoina mai i matou mo le taumafai e faaalia nei ituaiga o vaega leaga, faalata, ma faaaogaina isi tagata.”[23]

Ona oo lea, ia Me 10, na faalauiloa ai e Viliamu ma ana au a latou fuafuaga e lolomi le Nauvoo Expositor, o se nusipepa lea o le a tuuina atu, e pei ona latou taua, “se faamatalaga atoa, moni, ma puupuu o mea moni, e pei ona latou i ai moni lava i le aai o Navu.”[24] Na aumaia foi e Faranisisi Higbee ni moliaga faasaga ia Iosefa, e tuuaia ai o ia i le faaleagaina o lona tagata faalauaitele, ao faaaoga e Viliamu ma Uilisone ia autaunonofo a Iosefa o ni mau mo le moliaina o ia i le mulilua.[25]

“E faatulaga tonu lava e le tiapolo lona malo i le taimi e faasagatau ai i le Atua” na tau atu ai e Iosefa i se lauga ao faateleina moliaga e faasaga ia te ia. Mulimuli ane, na latou feiloai ma isi Au Paia ua maua faaeega paia i luga o lona faleoloa ma tatalo ai ina ia laveaiina mai o latou fili.[26] Na manao Iosefa ia aloese mai le lokaina, ae e lei manao o ia e toe lafi. Sa maitaga Ema ma na mai tele, o lea e lei manao ai o ia e tuua ona tafatafa.[27]

Mulimuli lava, i le faaiuga o Me, na ia filifili ai e sili le alu i Karefasi, le nofoaga autu o le itumalo, ma faafeagai ma se suesuega aloaia e faatatau i tuuaiga faasaga ia te ia.[28] Pe a ma se lua tasene o uo a Iosefa na faatasi atu ma ia i le taulaga. Ina ua oo atu le mataupu i se faamasino, na leai ni molimau a loia ma na le mafai ai ona faagasolo le suesuega. Na tolopo faamasinoga mo ni nai masina, ma na faatagaina e le leoleo Iosefa e toe foi i le fale.[29]

O le tatalaina o Iosefa na ita tele ai Tomasi Sharp. “Ua lava mea na matou vaaia ma faalogoina e faamaonia ai ia i matou o Sio Samita e le saogalemu i fafo atu o Navu, ma o le a matou le ofo lava e faalogo atu i lona maliu e ala i ni auala saua i se taimi puupuu lava,” na ia folafola atu ai i le itulau a le faatonu. “O le lagona vevesi o lenei itumalo ua i ai nei i se tulaga e sili ona maualuga, ma o le a osofai mai i le ita i se tamai faaletonu lava.”[30]

Ao faateleina le tetee ia Iosefa, na faaauau pea e le Au Paia ona fausia lo latou aai. Na tauivi Luisa Palate ia malu ma fafaga lana fanau teine e toafa ao toesea lana tane i lana misiona i le Pasefika i Saute. Ae lei tuua, na faatau e Atisone ni laupapa, ae na le lava mo Luisa e fau ai se fale i la latou fanua i le aai. Ae talu ai na ia umia se fanua i se setete tuaoi, na ia alu atu ai i le falelaupapa e latalata ane ma fesiligia e faatau mai ni laupapa aitalafu, ae faamau i lona fanua.

“E te le manaomia ona masalosalo i se fafine,” na ia fai atu ai i le failaupapa, i le popole nei le taliaina lana aitalafu ona o lona itupa. “O le mea masani lava, e sili atu lo latou tausisi i le taimi nai lo alii.”

Na leai ni popolega o le failaupapa e uiga i le faatau atu ia te ia faaaitalafu, ma na vave lava ona maua e Luisa laupapa na ia manaomia e fau ai se tamai fale faaiviivi. Ae paga lea, o tamaloloa na ia faafaigaluegaina e faia le galuega na avea ma se faanoanoaga i taimi uma, ma na faamalosia ai o ia e faafaigaluega nisi seia ona mauaina ni tagata galulue faamaoni.

Ao faia le fale, na galue Luisa o se suisui. Ina ua mamai lana fanau teine i le misela, na ia tausia i latou i le po ma le ao, ma tatalo mo lo latou malosi seia oo ina latou manuia. Mai i mea uma lava, na foliga mai na ia puleaina lelei lava ia tulaga. Ae na ia lagonaina le tuuatoatasi, le atoatoa, ma le mafaia ona tauaveina le avega i ona tauau.

O le taimi lava na uma ai le fale, na see atu loa Luisa ma lona aiga i ai. Na ia faapipiiina se kapeta na faia e ia lava ma teu le fale i mea na ia faatauina mai i ona totogi.

Ao faasolo pea masina, na feola lava Luisa ma teineiti i lona totogi laitiiti, i le fefaʻatauaʻiga ma le faatauina i le aitalafu ao ia togitogi lana aitalafu i le failaupapa. Ina ua uma a latou meaai ae o loo i ai ni aitalafu fou e totogi, na fesili atu tamaiti, “O le a le tatou mea o le a fai, Tina?”

“Faitio i le Alii,” na tali atu ai Luisa ma le manatu mamafa. Na ia mafaufau pe o le a le leo o le a i ai lana tatalo. Pe o le a ia fatioina tagata na nonoina ana tupe? Pe o le a ia faitio ia i latou e lei totogia o ia mo galuega na latou faagalueina o ia e fai?

O le taimi tonu lava lea na taunuu mai ai se tamaloa ma se uta tele o fafie mo ia, lea e mafai ona ia faatauina atu. Ona taunuu mai lea o se isi tamaloa ma le selau pauna falaoamata ma le luasefulu-lima pauna puaa.

“Aisea, Tina,” na fai atu ai lana tama teine o Faranisesa, “o se fafine laki tele oe!”

Na lofituina i le agaga faafetai, ma na filifili loa Luisa e taofia lona faitio.[31]

E pei ona folafola mai e Viliamu Law, na faasalalau le Nauvoo Expositor i auala o Navu i le amataga o Iuni. “O loo matou sailia ma le filiga e faatamaia mataupu faavae mataga a Iosefa Samita,” na ia folafola atu ai i lona faatomuaga, “ia matou te iloa lelei lava e le tusa ai ma e le ogatasi ma mataupu faavae a Iesu Keriso ma aposetolo.”

I le nusipepa, na finau atu ai Viliamu ma lana vaega faapea na se ese Iosefa mai le talalelei toefuataiina e ala i le faailoaina o le faaeega paia, faatinoina o le autaunonofo, ma aoaoina atu aoaoga faavae fou e uiga i le faaeaga ma le natura o le Atua.[32]

Na latou lapataia foi tagatanuu faapea o le mana faale malo o le Au Paia ua faateleina. Na latou faaleagaina le feaveaiina e Iosefa o matafaioi o le ekalesia ma le setete ma faaleaogaina lona tauva ai mo le peresitene.

“Sei o tatou tutulai i le mamalu o lo tatou malosi,” na latou folafola atu ai ma le taufaafefe, “ma tafi esea le faatosinaga a sifi ma tagata faatupu faalavelave mai luga o le fogaeleele.[33]

O le aso na faasalalau ai le pepa, na talo ai e Iosefa le Aufono o le Aai o Navu e talanoaina le mea e fai e uiga i le Expositor. O le toatele o tuaoi o le Au Paia ua agaleaga lava i le ekalesia, ma na ia popole o le a faatupuina e le Expositor le vevesi ia i latou. “E le saogalemu le i ai o ia ituaiga o mea,” na ia fai atu ai, “i le agaga o le faatupu faalavelave o loo latou taumafai e faaosoina.”[34]

Na faamanatu atu e Ailama i le aufono o le aai ia aufaatupu faalavelave ia na tuliesea i latou mai Misuri. E pei foi o Iosefa, na ia popole o le a faaosoina e le nusipepa tagata e faasagatau i le Au Paia sei vagana ua latou pasia se tulafono e taofia ai.

Ua fai sina tuneva o le po o le aso Toonai, ma na tolopoina le fonotaga seia oo i le aso Gafua.[35] I lena aso, na feiloai ai le aufono o le aai mai le taeao seia oo i le afiafi, ma toe talanoaina ai le mea e mafai ona latou faia. Na faatu atu e Iosefa le folafolaina atu o le nusipepa o se faalavelave i tagata lautele ma le faaleagaina o le falelomitusi na lolomiina.[36]

Na ioeina e Ioane Teila. I le avea ai ma faatonu o le Times and Seasons, na taua ia Ioane se faasalalauga saoloto ma le tautala saoloto, ae na la talitonu uma ma Iosefa na i ai lo la aia faaletulafono e puipuia ai i latou lava mai faamatalaga pepelo. O le faaleagaina o le Expositor ma lona falelomitusi o le a vevela, ma na latou talitonu o tulafono o le a faatagaina i latou e faia i se tulaga aloaia.

Na faitau leotele atu e Iosefa le tulafono a le setete o Ilinoi e uiga i le saolotoga o le lomitusi ina ia mafai ai e tagata uma i le potu ona malamalama i le tulafono. O le toe mauaina mai o se tusitulafono faaaloalogia, na faitau atu ai e se isi fautua se tauamiotonuina aloaia mo le faaleagaina o se faalavelave e saeu ai le filemu o se nuu. Faatasi ai ma le mafuaaga aloaia ua faatuina, na toe fai atu ai e Ailama le manatu o Iosefa ina ia latou faaleagaina le falelomitusi ma faasalalau masini.[37]

Na tau atu e Viliamu i le aufono faapea na ia iloiloina le Tulafono a le Iunaite Setete, le pepa tulafono o le aai o Navu, ma tulafono o le laueleele. I lona mafaufau, na atoatoa lava ma amiotonu le aoaia o le aai e folafolaina le falelomitusi o se faalavelave ma ia faaleagaina loa lava.

Na palota le aufono ia faaleagaina le falelomitusi, ma na auina atu e Iosefa ni faatonuga i leoleo o le aai ina ia faataunuu le galuega.[38]

O lena afiafi, na taunuu atu ai leoleo o Navu i le ofisa o le Expositor faatasi ma ni tamaloloa pe a ma le selau. Na latou talepeina le faleoloa i se samala mamafa, toso le masini lomitusi i le auala, ma sasa faamalepe. Ona latou lafoina lea i fafo o fata o le masini lolomi ma faamumu i ai se afi. Soo se kopi lava o le nusipepa na mafai ona latou mauaina na faaopoopo atu i le afi mumu.[39]

O le aso na sosoo ai, na lipoti mai ai e Tomasi Sharp le faaleagaina o le falelomitusi i se isi lomiga o lana nusipepa. “O le taua ma le faaumatiaga ua le mafai ona taofia! Tagatanuu tulai mai, toatasi ma tagata uma!!!” na ia tusia ai. “Ua leai so tatou taimi mo ni tala, o le a faia e tagata taitoatasi lana lava tala. Ia faia e fana ma pulu fana!!!”[40]

Faamatalaga

1. ◀ Law, Record of Doings, Mar. 29 and Apr. 15, 1844, i le Cook, William Law, 47–49.

2. ◀ Woodruff, Journal, Mar. 24, 1844; Affidavits of A. B. Williams and M. G. Eaton, Nauvoo Neighbor, Apr. 17, 1844, [2].

3. ◀ Woodruff, Journal, Mar. 24, 1844.

4. ◀ Orson Hyde, Statement about Quorum of the Twelve, circa Late Mar. 1845, Brigham Young Office Files, Church History Library; Bushman, Rough Stone Rolling, 532–34.

5. ◀ Cummings, “Conspiracy of Nauvoo,” Contributor, Apr. 1884, 252.

6. ◀ “Conference Minutes,” Times and Seasons, Aug. 15, 1844, 5:612–13; Historian’s Office, General Church Minutes, Clayton copy, Apr. 7, 1844, 11; Bullock copy, Apr. 7, 1844, 14; Joseph Smith, Journal, Apr. 7, 1844, i le JSP, J3:217.

7. ◀ “Conference Minutes,” Times and Seasons, Aug. 15, 1844, 5:613–14; Historian’s Office, General Church Minutes, Clayton copy, Apr. 7, 1844, [12]–14; Bullock copy, Apr. 7, 1844, 15–17. O le uluai upusii e eseese laitiiti lava, e faitauina “although the earthly tabernacle shall be dissolved, that they shall rise in immortal glory.”

8. ◀ Historian’s Office, General Church Minutes, Bullock copy, Apr. 7, 1844, 17; Woodruff, Journal, Apr. 7, 1844; “Conference Minutes,” Times and Seasons, Aug. 15, 1844, 5:617.

9. ◀ “Conference Minutes,” Times and Seasons, Aug. 15, 1844, 5:616–17; Historian’s Office, General Church Minutes, Bullock copy, Apr. 7, 1844, 19–22; tagai foi Joseph Smith, Journal, May 21 and June 11, 1843, i le JSP, J3:20, 31; Joseph Smith History, 1838–56, volume D-1, 1556.

10. ◀ Joseph Smith, Journal, Apr. 7, 1844, i le JSP, J3:217–22; Historian’s Office, General Church Minutes, Bullock copy, Apr. 7, 1844, 22; “Conference Minutes,” Times and Seasons, Aug. 15, 1844, 5:617; tagai foi “Accounts of the ‘King Follett Sermon,’” Joseph Smith Papers website, josephsmithpapers.org. Autu: King Follett Discourse [Aoaoga a Tupu Follet]

11. ◀ Ellen Briggs Douglas to Family Members, Apr. 14, 1844, i le Derr and others, First Fifty Years of Relief Society, 157–62; George Douglas and Ellen Briggs Douglas to “Father and Mother,” June 2, 1842, Ellen B. Parker, Letters, Church History Library. O le laina e tasi e fai lava sina ese i le uluai punaoa: “fetched me such a present as I never received before from no place in the world.” Autu: Female Relief Society of [Aualofa a Tamaitai o Navu]

12. ◀ Cummings, “Conspiracy of Nauvoo,” Contributor, Apr. 1884, 252–53.

13. ◀ “Resolutions,” Nauvoo Expositor, June 7, 1844, [2]. Autu: Dissent in the Church [Autetee i le Ekalesia]

14. ◀ “The New Church,” Warsaw Signal, May 15, 1844, [2]; Joseph Smith, Journal, Feb. 21, 1843, i le JSP, J2:271–73; tagai foi 239, note 1074.

15. ◀ Nauvoo City Council Draft Minutes, June 8, 1844, 13–15; Nauvoo Stake High Council Minutes, May 20 and 24, 1842; JSP, J3:245, note 1108; 246, note 1116; tagai foi Joseph Smith History, 1838–56, volume E-1, 1949.

16. ◀ Cummings, “Conspiracy of Nauvoo,” Contributor, Apr. 1884, 253–57.

17. ◀ Cummings, “Conspiracy of Nauvoo,” Contributor, Apr. 1884, 257–59.

18. ◀ Council of Fifty, “Record,” Apr. 11, 1844, i le JSP, CFM:95–96; see also Revelation 1:6.

19. ◀ Council of Fifty, “Record,” Apr. 11, 1844, i le JSP, CFM:97–101. Autu: Council of Fifty [Aufono a le Toalimagafulu]

20. ◀ Law, Record of Doings, Apr. 19–22, 1844, i le Cook, William Law, 50–52; Joseph Smith, Journal, Apr. 18, 1844, i le JSP, J3:231–32; tagai foi 232, note 1037.

21. ◀ Joseph Smith, Journal, Apr. 28, 1844, i le JSP, J3:238.

22. ◀ Law, Record of Doings, June 1, 1844, i le Cook, William Law, 54; Joseph Smith, Journal, Apr. 28, 1844, i le JSP, J3:239;tagai foi 239, note 1074; and “The New Church,” Warsaw Signal, May 15, 1844, [2].

23. ◀ “Why Oppose the Mormons?,” Warsaw Signal, Apr. 25, 1844, [2]; tagai foi JSP, J3:238, note 1068.

24. ◀ Prospectus of the Nauvoo Expositor [Nauvoo, IL: May 10, 1844], copy at Church History Library.

25. ◀ Joseph Smith, Journal, May 6, 1844, i le JSP, J3:245; Subpoena for Wilson and William Law, May 27, 1844, State of Illinois v. Joseph Smith for Adultery [Hancock County Circuit Court 1844], Illinois State Historical Library, Circuit Court Case Files, 1830–1900, microfilm, Church History Library; tagai foi JSP, J3:245, note 1108; 261, note 1189. Autu: Nauvoo Expositor

26. ◀ Joseph Smith, Discourse, May 12, 1844, Joseph Smith Collection, Church History Library; Joseph Smith, Journal, May 12, 1844, i le JSP, J3:248–49.

27. ◀ Joseph Smith, Journal, May 17, 1844, i le JSP, J3:253; tagai foi 253, note 1147.

28. ◀ Clayton, Journal, May 21, 1844; Joseph Smith, Journal, May 21, 25, and 27, 1844, i le JSP, J3:256, 260–61, 263.

29. ◀ Joseph Smith, Journal, May 27, 1844, i le JSP, J3:263–65.

30. ◀ Thomas Sharp, Editorial, Warsaw Signal, May 29, 1844, [2].

31. ◀ Pratt, Journal and Autobiography, 108–13.

32. ◀ “Preamble” and “Resolutions,” Nauvoo Expositor, June 7, 1844, [1]–[2].

33. ◀ Francis M. Higbee to “Citizens of Hancock County,” June 5, 1844, i le Nauvoo Expositor, June 7, 1844, [3].

34. ◀ Joseph Smith, Journal, June 8, 1844, i le JSP, J3:274–76; Nauvoo City Council Draft Minutes, June 8, 1844, 18.

35. ◀ Nauvoo City Council Draft Minutes, June 8, 1844, 19.

36. ◀ Nauvoo City Council Draft Minutes, June 10, 1844, 19–31; Joseph Smith, Journal, June 10, 1844, i le JSP, J3:276–77.

37. ◀ Nauvoo City Council Draft Minutes, June 10, 1844, 27; tagai foi Oaks, “Suppression of the Nauvoo Expositor,” 862–903; William Blackstone, Commentaries on the Laws of England (New York: W. E. Dean, 1840).

38. ◀ Nauvoo City Council Draft Minutes, June 10, 1844, 30–31; Nauvoo City Council Minute Book, June 10, 1844, 210–11; Joseph Smith, Journal, June 10, 1844, i le JSP, J3:276. O se tasi o sui o le aufono, o Benjamin Warrington, na saunoa e tetee i le faaiuga; na ia finau faapea sa tatau ona taumafai muamua le aufono e su le falelomitusi o le Expositor. (JSP, J3:276–77, note 1258.)

39. ◀ Joseph Smith, Journal, June 10, 1844, i le JSP, J3:276–77; Joseph Smith, Order to Nauvoo City Marshal, June 10, 1844, Joseph Smith Collection, Church History Library; “Unparalleled Outrage at Nauvoo,” Warsaw Signal, June 12, 1844, [2]. Autu: Nauvoo Expositor

40. ◀ “Unparalleled Outrage at Nauvoo,” Warsaw Signal, June 12, 1844, [2].

Mataupu 44

O se Tamai Mamoe i le Fasiga

Ina ua uma ona valaau atu Tomasi Sharp i tagata ia faaauupegaina, na salalau atu le ita e faasaga i le Au Paia i Navu i le eria e pei o se afisasao. Na faapotopoto tagatanuu i Uoasoa ma Karefasi e lataane e tetee i le faaleagaina o le Expositor. Na valaau atu taitai o le taulaga i tagata o le eria ia faatasi ma i latou i le faasagatau atu i le Au Paia.[1] I totonu o le lua aso ua faatulagaina se au faatupufaalavelave faaauupegaina e toluselau tamaloloa i Karefasi, ua saunia e savavali i Navu ma fasiotia le Au Paia.[2]

I le selau maila i matusasae o Navu, na saofafai ai Pita Maughan ma Iakopo Peart i lalo mo se taumafataga i se faletalimalo. I lalo o le taitaiga a Iosefa, na latou o mai i le eria e sue se nofoaga o le koale mo le ekalesia e faatau. Na talitonu Iosefa o le a maua se tupe mama i le maina koale ma auina atu i le vaa i lalo o le Misisipi i luga o le Maid of Iowa, le vaasitima a le ekalesia.[3]

Ao latou faatalitali mo le latou meaai, na tatala e Pita le nusipepa ma faitau se lipoti o loo tau mai ai se taua tele na faia i Navu, ma fasiotia ai le faitau afe. Na faateia, ma na fefe mo Maria ma lana fanau, na faaali atu ai e Pita le lipoti ia Iakopo.

Na malaga loa lava nei alii e toalua i le vaa o le vai na sosoo ai i le fale. Ina ua pe a ma le toe tolusefulu maila mai Navu, na la iloa ai i lo la fiafia tele na leai se taua na faia. Ae na foliga mai ua toe o sina taimi puupuu ona tupu lea o le vevesi.[4]

E ui i le filifiliga na suesueina lelei a le aufono o le aai ia faaleaga le falelomitusi, na latou le amanaia le tetee lea na mulimuli ane. Na sola Viliamu Law mai le aai, ae o nisi o ana au o loo taufaafefe mai nei e faaleaga le malumalu, tutu se afi i le fale o Iosefa, ma talepe i lalo le ofisa lomitusi a le ekalesia.[5] Na molia e Faranisisi Higbee Iosefa ma isi tagata o le aufono o le aai i le faatupuina o le vevesi ina ua faaleaga le falelomitusi. Na ia tauto faapea i totonu o le sefulu aso o le a leai se Mamona e toatasi e totoe i Navu.[6]

I le aso 12 o Iuni , na loka ai e se leoleo mai Karefasi Iosefa ma isi tagata o le aufono o le aai. Na iloa e le fale faamasino o le nuu o Navu o moliaga na leai ni faavae ma faasaoloto ia alii, ma na feita atili ai fili o Iosefa. O le aso na sosoo ai, na iloa ai e Iosefa ua faapotopoto tamaloloa e toluselau i Karefasi, ua saunia e savavali i Navu.[7]

I le faamoemoe ia aloese mai le isi faafitauli tele ma o latou tuaoi, e pei ona latou vaaia i Misuri, na tusi atu ai e Iosefa ma isi ni tusi faatopetope ia Kovana Ford, ma faamatala atu faatinoga a le aufono o le aai ma talosaga atu mo le fesoasoani e faasaga i osofaiga a le au faatupu faalavelave.[8] Na saunoa atu Iosefa i le Au Paia, ma apoapoaiina i latou ia tumau i le filemu, ma saunia mo le puipuia o le aai, ma aua nei faia ni vevesi. Ona ia faatulagaina lea o le Au a Navu ma tuu le aai i lalo o le tulafono faamiliteri, ma tuuese ai le taitaiga e le tulafono masani ae tuu atu i le militeri e pulea.[9]

I le aoauli o le aso 18 o Iuni , na faapotopoto ai le Au i luma o le Maota o Navu. I le avea ai ma taitai o le militeri, na laei ai Iosefa i se toniga atoa lava o le militeri ma ‘a’e atu i luga o se tulaga e lataane, lea na ia saunoa atu ai i alii. “E manatu nisi o le a faamalieina o tatou fili pe a fasiotia a’u,” na ia fai atu ai, “ae ou te fai atu ia te outou o le taimi lava latou te faamaligi ai lo’u toto, o le a latou fia feinu mo le toto o tagata uma lava o loo i ai sina mumu e tasi o le agaga o le atoatoaga o le talalelei.”

Na ia sei lana pelu ma sii atu i le lagi, ma na uunaia e Iosefa tagata ia puipui le saolotoga lea na teena ia i latou i le taimi ua tuanai. “Pe o le a outou tau uma ea faatasi ma a’u seia oo i le oti,” na fesili atu ai Iosefa, “ma lagolagoina, e tusa lava pe lamatia ai o outou ola, ia tulafono a lo tatou nuu?”

“Ioe!” na alalaga atu ai le aofia.

“Ou te alofa ia te outou ma lo’u loto atoa,” na ia fai atu ai. “Na outou tau faatasi ma au i taimi o le puapuaga, ma ua ou naunau e ositaulagaina lou ola mo lo outou saogalemu.”[10]

Ina ua uma ona faalogo atu ia Iosefa e uiga i mafuaaga a le aufono o le aai mo le faaleagaina o le lomitusi, na malamalama Kovana Tomasi Ford faapea na faatinoina e le Au Paia ma se faamoemoega faamaoni. Na i ai ni mafuaaga aloaia ma ni faataitaiga ua tuanai mo le folafolaina ma le faaleagaina o mea e le lelei i se nuu. Ae na ia le ioeina le filifiliga a le aufono ma e lei talitonu o a latou faatinoga e mafai ona tauamiotonuina. O le faaleagaina aloaia o se nusipepa, i mea uma, e le masani ai i se tupulaga e masani lava ona tuua ai e nuu na ituaiga galuega i au faatupu faalavelave e le aloaia, e pei o le taimi na faaleaga ai e i latou e aunoa ma se faatagaga a le nusipepa a le Au Paia i le Itumalo o Siakisone i le silia ma se sefulu tausaga talu ai.[11]

Na maualuga le manatu o le kovana i lauga saoloto mo le puipuiga o le faavae o le setete o Ilinoi, e tusa lava po o a mea e mafai ona faatagaina e le tulafono. “O la outou amioga i le faaleagaina o le lomitusi o se faatinoga leaga tele o le ita i tulafono ma saolotoga o tagata,” na ia tusi atu ai i le perofeta. “Atonu e tumu i pepelo, ae ua le faatagaina ai outou e faaleagaina.”

Na finau atu pea le kovana faapea o le pepa tulafono o le aai o Navu e le faatagaina ai faamasinoga o le lotoifale i le tele o le pule e pei ona foliga na manatu i ai le perofeta. Na ia fautuaina o ia ma isi sui o le aufono o le aai na molia i le vevesi ina ia tuu mai i latou lava i totonu ma ioeina faamasinoga i fafo o Navu. “O loo ou naunau ia tausia le filemu,” na ia tau atu ai ia i latou. “O se tamai faatamala lava e mafai ona tupu ai se taua.” Afai e tuuina atu e taitai o le aai i latou lava ma tulai i le faamasinoga, na ia folafola atu e puipuia i latou.[12]

I le iloa o loo tumu Karefasi i tagata e feita i le Au Paia, na masalosalo ai Iosefa e mafai e le kovana ona tausia lana folafolaga. Ae peitai o le nofo i Navu o le a na ona feita atili ai ona fili ma aumaia ai au faatupu faalavelave i le aai, ma lamatia ai le Au Paia. Na faateteleina pea lava pea, na foliga mai o le ala sili e puipuia ai le Au Paia o le tuua o Navu mo Sisifo po o le saili le fesoasoani i Uosigitone, DC.

Na tusi atu i le kovana, ma tau atu e Iosefa ia te ia ana fuafuaga e tuua le aai. “E ala i mea uma lava e paia,” na ia tusi atu ai, “matou te ole atu i lau Afioga ina ia puipuia o matou fafine ma fanau agavaivai mai osofaiga a le au faatupu faalavelave.” Na ia finau atu faapea afai na faia e le Au Paia se mea sese, o le a latou faia mea uma i lo latou malosi e faasa’o ai.[13]

O lena po, ina ua uma ona faatofa atu i lona aiga, na oso loa Iosefa i totonu o se tamai vaa faatasi ma Ailama, Uiliata Risati, ma Pota Rockwell ma malaga atu loa i le isi itu o le Misisipi. Na mama le vaa, ma na asuina e le auuso ma Uiliata le vai i o latou seevae ao alo e Pota. Ini itula mulimuli ane, i le taeao o le aso 23 o Iuni , na latou taunuu ai i le Teritori o Aioua, ma na faatonuina e Iosefa ia Pota e toe foi i Navu ma aumai solofanua mo i latou.[14]

Ae lei alu ese atu Pota, na tuuina atu i ai e Iosefa se tusi mo Ema, na faatonuina ai o ia e faatau ese la latou fanua pe a manaomia e lagolagoina ai o ia lava, tamaiti, ma lona tina. “Aua le popole,” na ia tau atu ai ia te ia. “Afai e tatala e le Atua se faitotoa lena o le a mafaia ai mo au, o le a ou toe vaai ia oe.”[15]

Mulimuli ane i lena taeao, na auina atu ai e Ema ia Ailama Kimball ma lona tei o Lorenesi Wasson i Aioua e tauanau Iosefa e sau i le fale ma tuuina atu o ia lava. Na latou tau atu ia Iosefa faapea na manao le kovana e nonofo le autau i Navu seia tuuina atu e ia ma lona uso o Ailama i laua lava. Na vave lava ae toe foi mai Pota faatasi ma Reinota Cahoon ma se tusi mai ia Ema, na toe tauanauina o ia e toe foi atu i le aai. Na ta’ua uma e Ailama Kimball, Lorenesi, ma Reinota ia Iosefa e palaai mo le tuua o Navu ae tuuina atu ai le Au Paia i se tulaga lamatia.[16]

“E muamua ou oti ae le’i taua a’u o se palaai,” na fai atu ai Iosefa. “Afai ua leai se taua o lo’u ola i a’u uo, ua leai foi ia te a’u.” Na ia iloa nei o le tuua o Navu o le a le puipuia ai le Au Paia. Ae na ia le iloa pe o le a ola pe a alu i Karefasi. “O le a se mea o le a ou faia?” na ia fesili atu ai ia Pota.

“O oe e sili ona matua ma e tatau ona iloa le mea sili,” na fai atu ai Pota.

“O oe e sili ona matua,” na fai atu ai Iosefa, ao liliu atu i lona uso. “O le a se mea o le a tatou faia?”

“Sei o tatou toe foi ma tuuina atu i tatou lava, ma faaiu ai lenei mea,” na fai atu ai Ailama.

“Afai e te toe foi, o le a ou alu faatasi ma oe,” na fai atu ai Iosefa, “ae o le a fasiotia i taua.”

“Afai ta te feola pe tatau ona feoti,” na fai atu ai Ailama, “o le a taliaina i taua i lo ta taunuuga.”

Na mafaufau Iosefa mo sina taimi, ona fai atu lea ia Reinota e aumai se vaa. O le a latou tuuina atu i latou lava.[17]

Na faanoanoa lava Ema ina ua taunuu atu Iosefa i le fale i lena aoauli. O lenei ua ia toe vaai ia te ia, na fefe o ia na ia valaau atu ia te ia e toe foi mai i lona maliu.[18] Na naunau Iosefa e lauga tasi atu i le Au Paia, ae na ia nofo i le fale faatasi ma lona aiga nai lo o lena. Na la faapotopoto mai ma Ema le la fanau, ma na ia faamanuiaina i latou.

I le taeao po lava na sosoo ai, na laa atu ai Iosefa, Ema, ma le la fanau i fafo o le fale. Na ia sogi atu ia i latou taitoatasi.[19]

“O le a e toe foi mai,” na fai atu ai Ema ma loimata.

Na oso Iosefa i lana solofanua ma malaga ese atu loa ma Ailama ma isi alii mo Karefasi. “Ua ‘ou alu atu e pei o se tamai mamoe i le fasiga,” na ia tau atu ai ia i latou, “ae ua ‘ou toafilemu e pei o se taeao o le taumafanafana, “Ua ia te aʼu se mafaufau fuatiaifo ua aunoa ma se faatausuai e faasaga i le Atua, ma faasaga i tagata uma.”[20]

Na tietie atu le au tietie solofanua i le matie i le malumalu ao oso ae le la, ma susulu atu ai le malamalama auro i luga o puipui o le fale e lei uma. Sa taofi e Iosefa lana solofanua ma autilo atu i luga o le aai. “O le nofoaga lenei e sili le matagofie ma tagata e sili ona lelei i lalo o le lagi,” na ia saunoa atu ai. “Latou te le o iloaina tele faigata o loo faatalitali mai ia i latou.”[21]

E lei umi ona alu ese Iosefa. E tolu itula talu ona tuua e ia ma ana uo Navu, ae latou fetaui ma ni autau o i ai ni faatonuga mai le kovana ina ia aveeseina auupega na tuuina atu e le setete a le Au a Navu. Na filifili Iosefa e toe foi ma vaai ua faataunuuina le faatonuga. Afai e tetee le Au Paia, na ia iloaina, e mafai ai ona tuuina atu le avanoa i au faatupu faalavelave e osofaia i latou.[22]

I tua i Navu, na tietie atu Iosefa e toe vaai ia Ema ma le la fanau. Na ia toe faatofa atu ma fesili ia Ema pe mafai ona ia sau faatasi ma ia, ae na ia iloa e tatau ona ia nofo faatasi ma tamaiti. Na foliga faanoanoa ma manatunatu loloto Iosefa, na mautinoa lava lona iuga.[23] Ae lei alu ese o ia, na fesili atu Ema mo se faamanuiaga. I le leai o se taimi e faaavanoaina, na fai atu ai Iosefa ia te ia e tusi le faamanuiaga na ia manaomia ma folafola atu o le a ia sainia pe a ia toe foi mai.

I le faamanuiaga na ia tusia ai, na ole atu Ema mo le poto mai le Tama Faalelagi ma le meaalofa o le faamasino tonu. “Ou te manaomia le Agaga o le Atua ia iloa ma malamalama ia te au lava ia,” na ia tusia ai. “Ou te manaomia se mafaufau lelei, ma ola, ina ia mafai ai ona ou malamalama i fuafuaga a le Atua.”

Na ia ole atu mo le poto e tausi ai lana fanau, e aofia ai le pepe o le a ia fanauina ia Novema, ma faailoa atu le faamoemoe i lana feagaiga o le faaipoipoga e faavavau. “Ou te manao ma lou loto atoa ia faamamalu ma faaaloalogia la’u tane,” na ia tusia ai, “ia ola pea i lona mautinoa ma ia galue faatasi ma ia e faatumauina le nofoaga na tuuina mai e le Atua ia te au i ona autafa.”

Mulimuli lava, na tatalo atu ai Ema mo le lotomaualalo ma faamoemoe ia olioli i faamanuiaga na saunia e le Atua mo e usiusitai. “Ou te manao po o le a lava lou tulaga i le olaga.” na ia tusia ai, “ia mafai ona ou faailoaina le aao o le Atua i mea uma.”[24]

O le feei ma le laulauvavale na faafeiloaia le auuso Samita ina ua la taunuu atu i Karefasi ae lei oo i le vaeluaga o le po o le aso Gafua, Iuni 24. O le vaega a le militeri lea na aoina mai auupega i Navu lea ua taitaiina atu Iosefa ma Ailama i totonu o le vevesi o auala o Karefasi. O le isi vaega, e taua o le Carthage Greys, na tolauapi i le faatafafa o le aai i talaane o le faletalimalo na fuafua e nonofo ai le auuso i le po.

Ao pasi atu Iosefa i le Carthage Greys, na tautulei ane fitafita i le fia vaai. “O fea le perofeta pau?” na faataio atu ai se tasi tamaloa. “Faalaolao le ala ma tuu mai i matou e vaai ia Sio Samita!” Na tiususu ma feei fitafita ma feato a latou fana i luga o le ea.[25]

O le taeao na sosoo ai, na tuuina atu ai e Iosefa ma ana uo i latou lava i se leoleo. Faatoa tea lava le iva, ae valaaulia loa e Kovana Ford Iosefa ma Ailama e savavali faatasi ma ia e ala atu i ni fitafita o loo faapotopoto. Na filemu lava le militeri ma le au faatupu faalavelave ia na tautulei mai faataamilo ia i latou seia amata e se vaega o le Greys ona toe feei foi, ma fetogi o latou pulou i luga o le ea ma tasei a latou pelu. E pei ona latou faia i le po talu ai, na latou feei ma ulagia le auuso.[26]

O lena aso i le falefaamasino, na tatala ai Iosefa ma Ailama e faatalitali le faamasinoga i moliaga o le faavevesi. Ae lei mafai e le auuso ona tuua le taulaga, na aumai e uo e toalua a Viliamu Law ni faasea e faasaga ia i laua mo le folafolaina o le tulafono faamiliteri i Navu. Na molia i laua i le faalata faasaga i le malo ma tagata o Ilinoi, o se moliaga matuia lea e le mafai ai ona tatala ia alii i le totogiina o se tupe.

Na taofia Iosefa ma Ailama i le falepuipui o le itumalo, ma lokaina faatasi i se sela mo le po. Na filifili ni nai a la uo e nonofo faatasi ma i laua, e puipuia i laua ma ia faatasi ma i laua. O lena po na tusi ai e Iosefa se tusi ia Ema faatasi ma ni talafou faamalosiau. “O lea faatoa ioe mai le kovana e faasavali lana ami i Navu” na ia lipoti atu ai, “ma o le a ou alu atu faatasi ma ia.”[27]

O le aso na sosoo ai, na aveese ai pagota i se potu e sili atu le lelei i le fogafale lona lua o le falepuipui o Karefasi. Na i ai i le potu ni faamalama lapopoa e tolu, se moega, ma se faitotoa laupapa e malepe le lave. O lena afiafi, na faitau leotele atu ai Ailama mai le Tusi a Mamona ma na tuuina atu e Iosefa se molimau mamana o lona moni paia i leoleo o loo tiute. Na ia molimau atu faapea o le talalelei a Iesu Keriso na toefuataiina, ma o loo galulue pea agelu i tagata, ma ua toe i ai le malo o le Atua i le lalolagi.

Ina ua goto le la, na saofai Uiliata Risati i le leva o le po ma tusitusi seia pe lana moligao. Na taooto Iosefa ma Ailama i luga o le moega, ao taooto le au asiasi e toalua, o Sitivi Markham ma Ioane Fullmer, i luga o se faamalu i le fola. I lo la tafatafa, i luga o le fola malo, na taooto ai Ioane Teila, ma Tanu Jones, o se kapeteni Uelese o le vaa i le vai lea na auai i le ekalesia ua sili laitiiti atu ma se tausaga talu ai.[28]

I se taimi ae lei oo i le tulua o le po, na faalogoina ai e alii se pa o le fana i fafo o le faamalama na lata atu i le ulu o Iosefa. Na tulai le perofeta ma see atu i le fola i talaane o Tanu. Na musumusu atu Iosefa ia te ia pe fefe o ia e oti.[29]

“Pe ua oo mai lena taimi?” Na fesili atu ai Tanu i lana faaUelese mamafa. “O le auai i sea ituaiga o galuega ou te le manatu o le oti o le a i ai ni taufaafefe se tele.”

“O le a e vaai ia Uelese,” na musumusu atu ai Iosefa, “ma faataunuu le misiona na tofia ai oe ae e te lei oti.”

I le lalata i le vaeluaga o le po, na ala ai Tanu i le leo o fitafita o loo savavali ma pasi ane i le falepuipui. Sa tu i luga ma autilo atu i fafo i le faamalama. I lalo, na ia vaaia ai se vaega o tamaloloa i fafo. “E toafia o le a o i totonu?” na ia faalogo atu o fesili ai se tasi.

Na faateia, ma na vave lava ona fafagu e Tanu i luga isi pagota. Na latou faalogoina ni vae o pao mai agai i luga o faasitepu ma na latou faapauu atu i le faitotoa. Na sii i luga e se tasi se nofoa e faaaoga o se auupega pe a osofai mai le potu e tamaloloa o loo i fafo. Na siomia i latou e se filemu e pei o se tuugamau ao latou faatalitali mo se osofaiga.

“O mai loa!” Na iu lava ina faataio atu ai Iosefa. “Ua matou saunia mo outou!”

Na ala atu i le faitotoa, na mafai ona faalogoina e Tanu ma isi pagota le savavali i tua ma luma, e pei ua le mautonu tamaloloa i fafo pe osofai pe o ese. Na faaauau le vevesi seia tafa mai ata, ina ua faalogoina e pagota mulimuli lava ua tuumuli atu i lalo o faasitepu tamaloloa.[30]

O le aso na sosoo ai, 27 o Iuni , 1844, na maua ai e Ema se tusi mai ia Iosefa, i le tusitusi a Uiliata Risati. Ua malaga atu Kovana Ford ma se vaega o le militeri i Navu. Ae e ui i lana folafolaga, e lei aveina e le kovana ia Iosefa faatasi ma ia. Nai lo o lena, na ia faataapeina se tasi vaega o le militeri i Karefasi ma tuu na o se vaega itiiti o le Carthage Greys e leoleoina le falepuipui, ma tuua ai pagota ua faigofie atu ona osofaia.[31]

Ae, na manao pea Iosefa i le Au Paia ia faia lelei le kovana ma aua nei faatupuina se vevesi. “E le o i ai se lamatia o se faatonuga o le faaumatiaga,” na ia tau atu ia te ia, “ae o le faaeteete o le tama o le saogalemu.”[32]

Ina ua uma le tusi, na tusia loa e Iosefa se tusi faaiu puupuu i lona lava lima. “Ua ou matua saunia lava mo lo’u taunuuga, ma lo’u iloa ua ta’uamiotonuina a’u ma ua ou faia le lelei silisili e mafai ona faia.” Na ia tau atu ia te ia e momoli atu ona alofaaga i tamaiti ma ana uo. “Ma e tusa ai ma tulaga taufaalata,” na ia faaopoopo ai, “ou te iloa ou te lei faia lava, ma e le mafai ona latou faamaonia se vaaiga lava e tasi o se mea faapena.” Na ia tau atu ia te ia ia aua le popole e uiga i se tulaga lamatia e oo ia te ia ma Ailama. ”Ia faamanuia outou uma e le Atua,“ na ia tusi atu ai i le faaiuga.[33]

Na taunuu mai Kovana Ford i Navu mulimuli ane i lena aso ma lauga atu i le Au Paia. Na ia tuuaia i latou mo le vevesi ma faafefe atu e tauia lava i latou mo ni mea e tutupu mai ai. “O se agasala mamafa le faaleagaina o le falelomitusi o le Expositor ma le tuuina o le aai i lalo o le tulafono faafitafita,” na ia fai atu ai. “O se suiga maoae e tatau ona fai, o lea ia saunia o outou mafaufau mo ni faalavelave faafuasei.”[34]

Na ia lapataia le Au Paia faapea e mafai ona liu efuefu Navu ma fasiotia ona tagata pe afai latou te tetee. “Ia mautinoa o le a tupu lena mea,” o lana tala lea. “Soo sina amioga le lelei lava mai tagatanuu, ma o le a faaaogaina loa le afi lena ua uma ona tutuina.”[35]

Na le fiafia le Au Paia i le lauga, ae talu ai na fai atu Iosefa ia latou ia tausia le filemu, na latou ioeina ai e faalogo i le lapataiga a le kovana ma lagolagoina tulafono o le setete. Na faamalieina, ma na faaiu e le kovana lana lauga ma faasavali atu ana fitafita i lalo o le Auala Autu. Ao savavali fitafita, na latou sei a latou pelu ma sasau solo i se ala taufaafefe.[36]

Na alu lemu lava le taimi i le falepuipui i Karefasi i lena aoauli. I le vevela o le taumafanafana, na tuu ese ai e alii o latou peleue ma tatala faamalama ina ia sau ai i totonu se savili. I fafo, e toavalu tamaloloa mai le Carthage Greys na puipuia le falepuipui ao tolauapi le isi vaega o le militeri latalata ane. O se isi leoleo na saofai tonu lava i le isi itu o le faitotoa.[37]

O Sitivi Markham, Tanu Jones, ma isi na faia ni galuega mo Iosefa. Mai tagata na nonofo iina i le po talu ai, na o Uiliata Risati ma Ioane Teila na i ai pea ma Iosefa ma Ailama. I se taimi na muamua atu i lena aso, na nana ane ai e ni tagata asiasi ni fana se lua i pagota—o se fana taavili utu-ono ma se fana pulu-tasi—nei i ai se osofaiga. Na tuua foi e Sitivi se tootoo malo na ia faaigoaina o le “sasa mo le ulavale.”[38]

Ina ia faafilemuima le mafaufau ma faapasi le taimi, na usu ai e Ioane se viiga Peretania lea na lauiloa lava talu ai nei i le Au Paia. O ona upu na tautala i se tagata ese lotomaualalo e manaomia le fesoasoani lea na iu lava ina faaalia o ia lava o le Faaola.

Ona faailoa mai lea,

O lenei tagata ese ia te au;

Tulaga o fao sa i ona aao,

Ua tu mai ou luma le Faaola;

Sa Ia fetalai—lou igoa ma tau fai mai,—

“Sa e le ma ia te au,

Ia fai lea ma mea e te ola ai;

Aua o au na e fai i ai.”

Ina ua uma ona usu e Ioane le pese, na fai atu Ailama ia te ia ia toe usu.[39]

I le itula e fa i le aoauli, na sui ai e leoleo fou ia leoleo tuai. Na amata se talanoaga a Iosefa ma se leoleo i le faitotoa ao talanoa lemu faatasi Ailama ma Uiliata. Ina ua mavae se itula, na ulufale mai le latou leoleo i le potu ma fesili atu i pagota pe mananao ia see atu i se sela e sili atu le saogalemu ina nei sau se osofaiga.

“A uma loa le sapa ona matou o lea i totonu,” na fai atu ai Iosefa. Na tuumuli atu le leoleo ma na liliu atu Iosefa ia Uiliata. “Afai ma te o i le falepuipui,” na fesili atu ai Iosefa, “pe e te sau faatasi ma i maua?”

“E te manatu o le a ou tuulafoaia nei oulua?” Na tali atu ai Uiliata. “Afai o le a faasalaina oe e sisi mo le ‘taufaalata, ou te tuu atu au e sisi mo oe ae faasaoloto oe e te alu.”

“E te le mafaia,” na fai atu ai Iosefa.

“O le a ou faia,” na fai atu ai Uiliata.[40]

I ni nai minute mulimuli ane, na faalogoina ai e pagota se pao i le faitotoa ma le pa o ni fana pe tolu pe fa. Na autilo atu Uiliata i fafo i le faamalama matala ma vaaia ai le selau o tamaloloa i lalo, ua vali uli o latou mata i palapala ma le pefu (pefu o le fana), o loo savavali mai ma le feita i le faitotoa o le falepuipui. Na uu mai e Iosefa se tasi o fana ao uu atu e Ailama le isi. Na uu i luga e Ioane ma Uiliata tootoo ma uu mau e pei o ni uatogi. Na uunai atu e nei alii e toafa i latou lava agai i le faitotoa ao taufetuli le au faatupu faalavelave agai i luga o faasitepu ma taumafai e fosi lo latou ala i totonu.[41]

Na faalogoina le pa mai o fana i le faasitepu ao tafana e le au faatupu faalavelave le faitotoa. Na feosofi Iosefa, Ioane, ma Uiliata i le pito o le faitotoa ao ati mai se pulu i le laupapa. Na lavea ai Ailama i ona foliga ma na ia liliu, ao tau palasi ese mai le faitotoa. Na pa le isi pulu ia te ia i le pito i lalo o le tua. Na pa lana fana ma na ia pau i lalo i le fola.[42]

“Uso Ailama!” Na tagi ai Iosefa. Na uu mai lana fana-utu-ono, tatala le faitotoa i ni nai inisi ma faapa faa-tasi atu. Na felelei mai nisi pulu i totonu o le potu, ma na faapa faalausosoo atu e Iosefa le au faatupu faalavelave ao faaaoga e Ioane se tootoo e sasa ai i lalo foe o fana ma matatao na momono mai i le faitotoa.[43]

Ina ua le mafai ona faapa faalua pe faatolu le fana a Iosefa, na tamoe atu Ioane i le faamalama ma taumafai e pe’a i le pito loloto o le faamalama. Na lele mai i totonu o le potu se pulu fana ma taia ai o ia i le vae, ma na le paleni ai lana tu. Na pe lona tino ma na ia palasi ifo agai i le faamalama, ma ta’e ai lana uati e tuu i le taga i le sefuluono minute e tea ai le lima.

“Ua ou lavea!” na ia tagi ai.

Na tosoina e Ioane ia lava i le isi itu o le fola ma faataavale atu i lalo o le moega ao tafana mai pea lava pea e le au faatupu faalavelave. Na ati mai se pulu i totonu o lona suilapalapa, ma sasae ese atu ai se vaega o le aano. Na pa nisi pulu se lua i lona tapulima ma le ponaivi i luga tonu lava o lona tulivae.[44]

I le isi itu o le potu, na taumafai atili ai Iosefa ma Uiliata e tuu atu lo la mamafa atoa agai i le faitotoa ao sasa ese e Uiliata foe o fana ma tao i luma atu o ia. Na faafuasei lava, ona faapau e Iosefa lana fana i le fola ma oso atu i le faamalama. Ao ia tau oso atu i le faamalama, na pa ni pulu se lua i lona tua. O le isi pulu na lele mai i le faamalama ma ati ia te ia i lalo o le fatu.

“Lo’u Alii, lo’u Atua,” na ia tagi ai. Na pau atu i luma lona tino ma na ia lele atu i lalo na muamua atu le ulu i fafo o le faamalama.

Na tamoe atu Uiliata i le isi itu o le potu ma tuu atu lona ulu i fafo ao felelei solo pulu ma pasi ia te ia. I lalo, na ia vaaia ai le au faatupu faalavelave ua mumu ane faataamilo i le tino o loo tafetotoi o Iosefa. Na taatia le perofeta i lona ituagavale i talaane o se vaieli maa. Na vaavaai atu Uiliata, ma le faamoemoe e vaai mo se faailoga e iloa ai o loo ola pea lana uo. Na mavae ni sekone, ma na ia vaaia le leai o se minoi.

O Iosefa Samita, le perofeta ma le talifaaaliga a le Alii, ua maliu.[45]

Faamatalaga

1. ◀ “Preamble and Resolutions,” Warsaw Signal, Extra, June 14, 1844; Sarah D. Gregg to Thomas Gregg, June 14, 1844, copy, Illinois State Historical Society Papers, Church History Library; James Robbins to Leanna Robbins, June 16, 1844, James Robbins Letters, Church History Library; Joseph Smith, Proclamation to John P. Greene, June 17, 1844; Joseph Smith to Jonathan Dunham, June 17, 1844, Joseph Smith Collection, Church History Library.

2. ◀ Joseph Smith, Journal, June 13, 1844, i le JSP, J3:280–81; tagai foi 281, note 1284.

3. ◀ Maughan, Autobiography, [57]–[58]; “History of Joseph Smith,” LDS Millennial Star, Nov. 9, 1861, 23:720; tagai foi JSP, J3:8, note 14; 16, note 39.

4. ◀ Maughan, Autobiography, [57]–[58]; Peter Maughan Family History, 17–18.

5. ◀ Clayton, Journal, June 11, 1844; JSP, J3:279, note 1272; tagai foi Joseph Smith, Journal, June 11, 1844, i le JSP, J3:277–79.

6. ◀ Joseph Smith, Journal, June 11–12, 1844, i le JSP, J3:279; Warrant for Joseph Smith and Others, June 11, 1844, State of Illinois v. Joseph Smith and Others for Riot, copy, Joseph Smith Collection, Church History Library.

7. ◀ Joseph Smith, Journal, June 12–13, 1844, i le JSP, J3:279–82; Warrant for Joseph Smith and Others, June 11, 1844, State of Illinois v. Joseph Smith and Others for Riot, copy, Joseph Smith Collection, Church History Library; Nauvoo Municipal Court Docket Book, 108–12.

8. ◀ Joseph Smith, Journal, June 14, 1844, i le JSP, J3:282; Clayton, Daily Account of Joseph Smith’s Activities, June 14, 1844, i le JSP, J3:333–34; Joseph Smith to Thomas Ford, June 14, 1844, Joseph Smith Collection, Church History Library; Sidney Rigdon to Thomas Ford, June 14, 1844, Sidney Rigdon Collection, Church History Library; tagai foi Joseph Smith History, 1838–56, volume F-1, 97–98.

9. ◀ Joseph Smith, Journal, June 16–18, 1844, i le JSP, J3:286–92; Joseph Smith, Proclamation, June 17, 1844, Joseph Smith Collection, Church History Library; JSP, J3:294–95, note 1357; Hyrum Smith and Joseph Smith to Brigham Young, June 17, 1844, Joseph Smith Collection, Church History Library.

10. ◀ Joseph Smith, Journal, June 18, 1844, i le JSP, J3:290–91; Joseph Smith History, 1838–56, volume F-1, 118–19.

11. ◀ Oaks, “Suppression of the Nauvoo Expositor,” 891–903.

12. ◀ Thomas Ford to Joseph Smith, June 22, 1844, Joseph Smith Collection, Church History Library. Autu: American Legal and Political Institutions [Faalapotopotoga Aloaia ma Faalemalo a Amerika]

13. ◀ Joseph Smith to Thomas Ford, June 22, 1844, Joseph Smith Collection, Church History Library; Editorial Note, i le JSP, J3:301–2.

14. ◀ Joseph Smith History, 1838–56, volume F-1, 147; Richards, Journal, June 23, 1844, i le JSP, J3:305.

15. ◀ Joseph Smith to Emma Smith, June 23, 1844, copy, Joseph Smith Collection, Church History Library.

16. ◀ Joseph Smith History, 1838–56, volume F-1, 148; Richards, Journal, June 23, 1844, i le JSP, J3:305.

17. ◀ Briggs, “A Visit to Nauvoo in 1856,” 453–54; Joseph Smith History, 1838–56, volume F-1, 148.

18. ◀ Briggs, “A Visit to Nauvoo in 1856,” 453–54.

19. ◀ Joseph Smith History, 1838–56, volume F-1, 149; “Pleasant Chat,” True Latter Day Saints’ Herald, Oct. 1, 1868, 105; Christensen, “Edwin Rushton,” 3. Autu: Joseph and Emma Hale Smith Family

20. ◀ Christensen, “Edwin Rushton,” 3; John Bernhisel to George A. Smith, Sept. 11, 1854, i le Historian’s Office, Joseph Smith History Documents, Church History Library; Doctrine and Covenants 135:4 (Account of the Martyrdom, circa July 1844, i le josephsmithpapers.org); Joseph Smith History, 1838–56, volume F-1, 149–51; Richards, Journal, June 24, 1844, i le JSP, J3:305; Clayton, Journal, June 24, 1844.

21. ◀ Joseph Smith History, 1838–56, volume F-1, 151; Richards, Journal, June 24, 1844, i le JSP, J3:305.

22. ◀ Richards, Journal, June 24, 1844, i le JSP, J3:306; Joseph Smith History, 1838–56, volume F-1, 151–52; tagai foi “Awful Assassination of Joseph and Hyrum Smith,” Times and Seasons, July 1, 1844, 5:560; “Statement of Facts,” Times and Seasons, July 1, 1844, 5:563; ma JSP, J3:306, note 6.

23. ◀ Leonora C. Taylor, Statement, circa 1856, Church History Library; Clayton, Journal, June 24, 1844.

24. ◀ Emma Smith Blessing, 1844, typescript, Church History Library. O le uluai faamanuiaga na tusia e Ema ua leiloa. Historian Juanita Brooks reported that she studied the original in about 1946, compared the handwriting to Emma’s, and sent transcripts of the blessing to George Albert Smith and Joseph K. Nicholes. (Tagai Juanita Brooks to Joseph K. Nicholes, Apr. 29, 1946, Joseph K. Nicholes Collection, Church History Library; Juanita Brooks to George Albert Smith, Apr. 29, 1946, Joseph Fielding Smith, Papers, Church History Library; and Emma Smith to Joseph Heywood, Oct. 18, 1844, Church History Library.) Autu: Emma Hale Smith

25. ◀ Joseph Smith History, 1838–56, volume F-1, 154; Richards, Journal, June 24, 1844, i le JSP, J3:306.

26. ◀ Joseph Smith History, 1838–56, volume F-1, 155–56; Richards, Journal, June 25, 1844, i le JSP, J3:307–8.

27. ◀ Richards, Journal, June 25, 1844, i le JSP, J3:307, 311–14; Joseph Smith History, 1838–56, volume F-1, 158–61; “Statement of Facts,” Times and Seasons, July 1, 1844, 5:561–62; Dan Jones, “Martyrdom of Joseph Smith and His Brother Hyrum!,” i le Dennis, “Martyrdom of Joseph Smith and His Brother Hyrum,” 87–88; Joseph Smith to Emma Smith, June 25, 1844, copy, Joseph Smith Collection, Church History Library.

28. ◀ Dennis, “Dan Jones, Welshman,” 50–52.Dan Jones (50-52)

29. ◀ Dan Jones, “Martyrdom of Joseph Smith and His Brother Hyrum!”; Dan Jones to Thomas Bullock, Jan. 20, 1855, i le Dennis, “Martyrdom of Joseph and Hyrum Smith,” 89, 101.

30. ◀ Dan Jones, “Martyrdom of Joseph Smith and His Brother Hyrum!”; Dan Jones to Thomas Bullock, Jan. 20, 1855, i le Dennis, “Martyrdom of Joseph and Hyrum Smith,” 89, 101. Autu: Prophecies of Joseph Smith [Valoaga a Iosefa Samita.]

31. ◀ Joseph Smith to Emma Smith, June 27, 1844, copy, Joseph Smith Collection, Church History Library; Richards, Journal, June 27, 1844, i le JSP, J3:323; Dan Jones, “Martyrdom of Joseph Smith and His Brother Hyrum!,” i le Dennis, “Martyrdom of Joseph Smith and His Brother Hyrum,” 90; Joseph Smith History, 1838–56, volume F-1, 174–76.

32. ◀ Clayton, Journal, June 26, 1844; Joseph Smith to Emma Smith, June 27, 1844, copy, Joseph Smith Collection, Church History Library; Richards, Journal, June 27, 1844, i le JSP, J3:323; tagai foi Richards, Journal, June 26, 1844, i le JSP, J3:314–23.

33. ◀ Joseph Smith to Emma Smith, June 27, 1844, copy, Joseph Smith Collection, Church History Library.

34. ◀ Ford, History of Illinois, 346; Joseph Smith History, 1838–56, volume F-1, 186.

35. ◀ Joseph Smith History, 1838–56, volume F-1, 186; Mace, Autobiography, 107; Clayton, Journal, June 27, 1844.

36. ◀ Clayton, Journal, June 27, 1844; Mace, Autobiography, 107–8; Ford, History of Illinois, 346–47; Joseph Smith History, 1838–56, volume F-1, 192.

37. ◀ Richards, Journal, June 27, 1844, i le JSP, J3:327; Joseph Smith History, 1838–56, volume F-1, 182; “Statement of Facts,” Times and Seasons, July 1, 1844, 5:563.

38. ◀ Richards, Journal, June 27, 1844, i le JSP, J3:327; John Fullmer to George A. Smith, Nov. 27, 1854; Cyrus Wheelock to George A. Smith, Dec. 29, 1854, Historian’s Office, Joseph Smith History Documents, Church History Library; JSP, J3:327, note 128; “History of Joseph Smith,” LDS Millennial Star, June 14, 1862, 24:375; Stephen Markham to Wilford Woodruff, June 20, 1856, Historian’s Office, Joseph Smith History Documents, Church History Library.

39. ◀ Richards, Journal, June 27, 1844, i le JSP, J3:326; Carruth and Staker, “John Taylor’s June 27, 1854, Account of the Martyrdom,” 59; Joseph Smith History, 1838–56, volume F-1, 180–81; A Collection of Sacred Hymns [1840], 254–57; tagai foi “A Poor Wayfaring Man of Grief,” Hymns, no. 29. Autu: Hymns [Viiga]

40. ◀ Richards, Journal, June 27, 1844, i le JSP, J3:326–27; Joseph Smith History, 1838–56, volume F-1, 181–82.

41. ◀ Richards, Journal, June 27, 1844, i le JSP, J3:327; Joseph Smith History, 1838–56, volume F-1, 182; Ford, History of Illinois, 353.

42. ◀ Richards, Journal, June 27, 1844, i le JSP, J3:327; Joseph Smith History, 1838–56, volume F-1, 182.

43. ◀ Richards, Journal, June 27, 1844, i le JSP, J3:327; Joseph Smith History, 1838–56, volume F-1, 182–83.

44. ◀ Richards, Journal, June 27, 1844, i le JSP, J3:329; Willard Richards, “Two Minutes in Jail,” Nauvoo Neighbor, July 24, 1844, [3]; John Taylor, “The Martyrdom of Joseph Smith,” i le Burton, City of the Saints, 537;tagai foi “Two Minutes in Jail,” Times and Seasons, Aug. 1, 1844, 5:598–99; ma le Joseph Smith History, 1838–56, volume F-1, 182–83.

45. ◀ Joseph Smith History, 1838–56, volume F-1, 183; Willard Richards, “Two Minutes in Jail,” Nauvoo Neighbor, July 24, 1844, [3]; tagai foi “Two Minutes in Jail,” Times and Seasons, Aug. 1, 1844, 5:598–99. Autu: Deaths of Joseph And Hyrum Smith [Maliu o Iosefa ma Ailama Samita]

Mataupu 45

O Se Faavae Malosi Aoao

Ae lei oso le la i le aso 28 Iuni, na tali ai e Ema se tuitui faanatinati i lona faitotoa. Na ia maua lona tei o Lorenesi Wasson o tu i le faasitepu o le faitotoa, ua pefua uma. O ana upu na faamaonia ai le mea na sili ona ia fefe i ai.[1]

Na vave lava ona feala le aai atoa ao tietie atu Pota Rockwell i auala ma alaga atu le tala fou i le maliu ai o Iosefa.[2] Na faapotopoto se vaega o le Au Paia i fafo o le fale o le au Samita toeitiiti lava i le taimi lava lena, ae na nonofo pea Ema ma lana fanau i totonu faatasi ma na o ni nai uo lava ma tagata o loo nonofo ma i latou. O lona tina faale-tulafono, o Lusi Samita, na savali solo i le fola o lona potumoe, ma vaai atu i fafo o le faamalama ma le le manatu i ai . Sa feopoai faatasi le fanau i totonu o se isi potu.[3]

Na nofonofo Ema na o ia, ma faavauvau le leoa. Ina ua mavae sina taimi, na ia punou ifo ma ufi ona foliga i ona lima ma tagi, “Aisea ua ou nofofua ai ma matua oti lau fanau?”

Na faalogoina lana tagi, ma ulu atu i le potu, Ioane Greene, le leoleo o le aai o Navu. Na taumafai e faamafanafana o ia, ma na ia faapea atu o ona faigata o le a avea ma se pale o le ola mo ia.

“O lo’u toalua sa avea ma o’u pale,” na ia avaavau atu ai. “Aisea, Oi le Atua e, ua tuulafoaia ai faapea au?”[4]

Mulimuli ane i lena aso, na tietie atu ai Uiliata Risati ma Samuelu Samita i Navu i ni taavale solofanua o loo aveina atu ai tino o Iosefa ma Ailama. Ina ia puipuia i laua mai le vevela o le la o le taumafanafana, na tuu ai tino i totonu o ni pusa laupapa ma ufi i ni vaovao.[5]

Na matuai faateia lava Uiliata ma Samuelu foi mai le osofaiga o le aso talu ai. Na taumafai Samuelu e asi ona uso i le falepuipui, ae e lei taunuu atu o ia i Karefasi, na tafana atu o ia e se au faatupu faalavelave ma tulia o ia mo le sili atu i le lua itula i solofanua.[6] O Uiliata, i le taimi lea, na sao mai le osofaiga ma sina manua laitiiti lava i lona lautaliga, ua faataunuu ai le valoaga na faia e Iosefa i se tausaga talu ai faapea o le a felelei solo pulufana ia Uiliata, ma lavevea ai ana uo i le itu taumatau ma le agavale, ae o le a le masae ai sona ofu.[7]

O Ioane Teila, i le isi itu, na tulua le ola ma le oti i se faletalimalo i Karefasi, na tigaina i le manua ma le mafai ai ona tuua le taulaga.[8] O le po ua mavae, na tusia ai e Uiliata ma Ioane se tusi puupuu i le Au Paia, ma aioi atu ia i latou ia aua nei taui ma sui mo le fasiotia o Iosefa ma Ailama. Ina ua uma ona tusia e Uiliata le tusi, na vaivai tele Ioane mai le totomasaa na tau le mafai ai ona saini lona suafa i le tusi.[9]

Ao latalata atu Uiliata ma Samuelu i le malumalu, na faafeiloaia taavale solofanua e se vaega o le Au Paia ma mulimuli atu ia i laua i le taulaga. Toeitiiti lava o tagata uma o Navu na auai i le solo ao agai lemu atu taavale solofanua e pasi atu i le tulaga o le malumalu ma lalo o le matie agai i le Maota o Navu. Na fetagisi lava le Au Paia ao latou savavali atu i le aai.[10]

Ina ua taunuu le solo i le fale o le au Samita, na oso Uiliata i luga o le tulaga lea na lauga mulimuli atu ai Iosefa i le Au a Navu. Na tiloitilo atu i se faatasiga o tagata e sefulu afe, ma na iloa atu e Uiliata na toatele na feitai i le kovana ma le au faatupu faalavelave.[11]

“Talitonu i le tulafono mo le toefaaleleia,” na ia aioi atu ai. “Tuu le taui ma sui i le Alii.”[12]

O lena afiafi, na saunia e Lusi Samita o ia lava ao ia faatalitali ma Ema, Maria, ma lana fanau laiti i fafo o le potu ai o le Maota o Navu. I se taimi na muamua atu, na siiina ai e ni nai alii tino o Iosefa ma Ailama i totonu o le fale ma faataeele ma fai o laua laei. Talu mai lena taimi na faatalitali ai Lusi ma lona aiga e vaai i tino. Na tau le mafai e Lusi ona pulea ona lagona, ma na ia tatalo ina ia ona maua le malosi e vaai ai i ona atalii na fasiotia.

Ina ua saunia tino, na muamua atu Ema i totonu ae na vave lava ona pau i lalo ma na manaomia ona sii ese mai le potu. Na mulimuli atu Maria ia te ia, ma le gatete ao ia savali atu. Faatasi ma lana fanau laiti e toalua o loo pipii mau ia te ia, na ia tootuli ai i tafatafa o Ailama, opo mai lona ulu i ona lima, ma tagi masusu lava. “Pe na latou fanaina oe, la’u pele Ailama?” na ia fai atu ai, ma seluselu lona lauulu i lona lima. Na lofituina o ia i le faavauvau.

Faatasi ai ma le fesoasoani a ni uo, na vave lava ona toe foi ane Ema i le potu ma faatasi atu ma Maria i tafatafa o Ailama. Na ia tuu atu lona lima i le muaulu malulu o lona tuagane faale-tulafono ma tautala filemu atu ia te ia. Ona ia faliu lea i ana uo ma faapea atu, “O lea ua mafai nei ona ou vaai ia te ia. O lea ua ou malosi.”

Na tu i luga Ema ma savali atu i le tino o Iosefa e aunoa ma se fesoasoani. Na ia tootuli i ona tafatafa ma tuu atu lona lima i lona alafau. “Oi, Iosefa, Iosefa e!” o lana tala lea. “Pe ua iu lava ina latou aveeseina oe mai ia te au?”[13] Na tootuli ifo Iosefa Laitiiti ma kisi atu i lona tama.

Na matuai lofituina lava Lusi i le faanoanoa na siomia o ia ma na le mafai ai ona ia tautala. “Lou Atua e,” na ia tatalo le leoa ai. “Aisea ua e tuulafoaiina ai lenei aiga?” Na lolofi mai i lona mafaufau faigata na oo i lona aiga, ae ina ua ia vaai atu i foliga ua leai ni ola o lana fanau tama, na la foliga filemu lava. Na ia iloa ua saogalemu Iosefa ma Ailama mai o laua fili.

“Ua ou aumaia i laua ia te a’u,” na ia faalogo atu ai i se leo o fai mai, “ina ia la maua le malologa.”[14]

O le aso na sosoo ai, e faitau afe tagata na laina i fafo o le Maota o Navu e faamamaluina le auuso. Na vevela ma na leai ni ao i le lagi o lena aso o le taumafanafana. Mai i lea itula i lea itula, na ulufale mai ai le Au Paia i le tasi faitotoa, pasi ane i pusa maliu, ma ulufafo atu i le isi faitotoa. Na i totonu le auuso i ni pusa maliu na teuina i ni ie papae ma ni veloveta vaivai, uliuli. O se tioata i luga ae o o la foliga na mafai ai e le au faanoanoa ona vaai atu ia i laua mo le taimi mulimuli.[15]

Ina ua uma le maimoaga, na fai atu e Viliamu Phelps le lauga o le falelauasiga o le perofeta i se faatasiga e fia afe o le Au Paia. “O le a sa’u tala o le a fai atu ia Iosefa le tagata vaai?” na ia fesili atu ai. “E lei sau o ia o se sui o manatu o tagata lautele, ae i le na o le suafa lava o Iesu Keriso.”

“Na sau o ia e tuuina mai poloaiga ma le tulafono a le Alii, ia fausia malumalu, ma aoaoina tagata ia faaleleia i le alofa ma le alofa mutimutivale,” na molimau atu ai Viliamu. “Na ia sau e faatulaga la tatou ekalesia i le lalolagi, i luga o mataupu faavae mama ma faavavau o faaaliga, perofeta, ma aposetolo.”[16]

Ina ua mavae le falelauasiga, na tusi atu Maria Ana Iaga e uiga i le faalavelave ia Polika, lea na faitau selau maila i le itu i sasae o loo tutu ai mo Iosefa faatasi ma ni nai sui o le Toasefululua. “Ua tele naua puapuaga ua matou oo i ai i lenei nofoaga talu ona e tuua le aiga,” na ia faamatala atu ai. “O lo tatou tuagane pele o Iosefa Samita ma Ailama ua fasiotia e le au faatupu faalavelave feai.” Na faamautinoa atu e Maria Ana ia Polika o loo malolosi lo latou aiga, ae na te le iloa pe o le a le saogalemu o loo latou i ai. Mo vaiaso e tolu talu ai, na taofia ai uma meli mo Navu, ma o le taufaafefe o osofaiga a le au faatupu faalavelave na faaauau pea.

“Na faamanuiaina au e pulea ou lagona i le taimi o lenei faalavelave,” na tusi atu ai Maria Ana. “Ou te faamoemoe o le a e faaeteete ao e agai mai i le fale ma aua nei faaalia oe lava ia i latou o le a lamatia ai lou ola.”[17]

O le aso lava lena, na tusi atu ai Vilate ia Heber. “Ou te lei tusia muamua lava se tusi ia te oe i lalo o ni tulaga ua sili ona faigata e pei ona tuuina i ai nei i matou,” na ia tau atu ai ia te ia. “Tau ina ia le faatagaina e le Atua ona ou toe molimauina se isi tulaga faapenei.”

Na faalogo Vilate o loo saili pea e Viliamu Law ma ana uo se taui e faasaga i taitai o le ekalesia. I le fefe ai mo le saogalemu o Heber, na tau le manao ai o ia e sau lona toalua i le fale. “O lau tatalo faifaipea nei e mo le Alii ia faasaoina i tatou uma lava ia toe feiloai,” na ia tusi atu ai. “E leai sou masalosalo o le a latou saili e fasioti oe, ae talosia ia tuu atu e le Alii ia te oe le poto e solaese ai mai o latou lima.”[18]

I se taimi puupuu mulimuli ane, sa tusi atu ai Fipe Uitilafi i ona matua ma faamatala atu i ai le osofaiga i Karefasi. “O nei mea o le a le taofia ai le galuega e sili atu nai lo le maliu o Keriso, ae o le a taavale atu pea i luma i se televave e sili atu,” na molimau atu ai Fipe. “Ou te talitonu ua i ai nei Iosefa ma Ailama i le mea e mafai ai ona la faia se lelei e sili atu mo le ekalesia nai lo o le faatasi ma i tatou.”

“Ua sili atu lou malosi i le faatuatua nai lo soo se isi lava taimi,” na ia faamautinoa atu ai. “O le a ou le tuuesea lava le faatuatuaga o le faaMamona moni e tusa lava pe ou te oti ai i totonu o le tasi le itula mai le taimi o loo ou tusia ai lenei tusi, aua ua ou iloa ma le mautinoa o le galuega lenei a le Atua.”[19]

Ao agai atu tusi a Maria Ana, Vilate, ma Fipe i sasae, na faalogo Polika Iaga ma Osone Palate i tala i le fasiotiga o Iosefa ma Ailama, ae na leai se isi na mafai ona faamaonia le tala. Ona oo lea i le aso 16 Iulai, na maua ai e se tagata o le ekalesia i le paranesi a Niu Egelani na latou asia se tusi mai Navu na faamatalaina ai auiliili le tala fou faanoanoa. Ina ua faitau Polika i le tusi, na ia lagonaina e pei o le a pa lona ulu. Na te le’i lagonaina muamua lea ituaiga o faavauvau.

Na vave lava ona liliu atu lona mafaufau i le perisitua. Na umia e Iosefa ki uma na manaomia e fai ai faaeega paia o le Au Paia ma faamauina ai i latou mo le faavavau. A aunoa ma na ki, o le a le mafai ona agai i luma le galuega a le Alii. Mo sina taimi, na lagona ai e Polika le fefe faapea ua ave e Iosefa na ki i le tuugamau.

Ona, faafuasei mai lea o se faaaliga, ma na manatua ai e Polika le ala na faaee ai e Iosefa ia ki i luga o Aposetolo e Toasefululua. Na ia poina ma le malosi lona tulivae, ma faapea atu, “O ki o le malo o loo iinei lava i le ekalesia.”[20]

Na malaga Polika ma Osone i Posetona e feiloai ma isi aposetolo i setete i sasae. Na latou filifili e toe foi vave atu i le fale ma fautuaina faifeautalai uma lava e i ai aiga i Navu ia toe foi atu foi.[21]

“Ia lototetele,” na tau atu ai e Polika i le Au Paia i le eria. “Pe a auina atu e le Atua se tagata e fai se galuega, e le mafai e tiapolo uma i seoli ona fasiotia o ia sei vagana ua maea lana galuega.” Na ia molimau atu na tuuina atu e Iosefa ki uma o le perisitua i le Toasefululua ae lei maliu, ma tuua ai i le Au Paia mea uma latou te manaomia e faaauau ai.[22]

I tua i Navu, ao faanoanoa Ema i lona toalua, na ia amata ona popole i le tausia o lana fanau ma lona tina faale-tulafono na o ia. Na faia e Iosefa taumafaiga uma aloaia ina ia tuueseese ai meatotino a lona aiga mai mea na umia e le ekalesia, ae na ia tuua pea ni aitalafu tetele ma e aunoa ma se uili. Sei vagana ai ua vave ona tofia e le ekalesia se tasi e vaaia meatotino e sui tulaga ia Iosefa i le avea ai ma pule o meatotino a le ekalesia, na fefe Ema, o le a tuua lona aiga i le mativa.[23]

Na fevaevaeai taitai o le Ekalesia i Navu po o ai na i ai le pule e faia le tofiga. O nisi tagata na talitonu o le tiutetauave e tatau ona pau ia Samuelu Samita, le uso matua o le perofeta o loo soifua, ae na mai o ia ina ua mavae le tulieseina mai Karefasi, ma na maliu faafuasei lava i le faaiuga o Iulai.[24] O isi na talitonu e tatau ona filifili e taitai o le siteki o le lotoifale le tagata fou e vaaia meatotino. Na mananao Uiliata Risati ma Viliamu Phelps e tolopo le faaiuga seia toe foi mai le Toasefululua mai a latou misiona i setete i sasae ina ia mafai ona latou auai i le filifiliga.

Ae na popole tele Ema mo se faaiuga ma na manao i taitai o le ekalesia ia faia loa lava le filifiliga o le tagata e vaaia meatotino. O lana filifiliga mo le tofiga o Viliamu Marks, le peresitene o le siteki o Navu.[25] Ae ui i lea, na matuai tetee lava Epikopo Neueli Uitini i le filifiliga, ona o Viliamu na teena le autaunonofo ma na le manatu tele i sauniga o le malumalu.

“Afai e tofia Marks,” na folafola faalilolilo atu ai le epikopo, “o le a faaleagaina o tatou faamanuiaga faaleagaga, ona e le fiafia tele o ia i mea e sili ona taua.” I le iloaina o le ekalesia e sili atu i le na o se faalapotopotoga o i ai ni meatotino tautupe ma ni tiutetauave aloaia, na talitonu Neueli o le tagata fou e vaaia meatotino e tatau ona avea ma se tasi e lagolagoina atoatoa mea na faaalia e le Alii ia Iosefa.[26]

I le vaitaimi lava lea, na lava le malosi o Ioane Teila mai ona manua e toe foi atu ai i Navu. Na toe foi mai foi Pale Palate mai lana misiona ma faatasi atu ia Ioane, Uiliata Risati, ma Viliamu Phelps i le uunaia o Ema ma Viliamu Marks e faatali mo le toe foi mai o isi aposetolo. Na latou talitonu e sili atu le taua o le filifilia o le tagata e vaaia meatotino e ala i le pule tatau nai lo le faia o se filifiliga faavavevave.[27]

Ona taunuu mai lea o Sini Rikitone i le aso 3 Aokuso i Navu. I le avea ai ma soa a Iosefa i le faatosinaga mo le peresitene, na siitia atu ai Sini i se isi setete ina ia ausia ai tulaga manaomia faale-tulafono mo le tofiga. Ae ina ua ia faalogo i le maliu o le perofeta, na toe faanatinati mai loa Sini i Ilinoi, ma le mautinoa o lona tofiga i le Au Peresitene Sili ua agavaa ai o ia e taitai le ekalesia.

Ina ia faamalosia lana mau, na faailoa atu e Sini na ia mauaina se faaaliga mai le Atua na faaali atu ia te ia ua manaomia e le ekalesia se leoleo—se tasi o le a popole mo le ekalesia i le toesea ai o Iosefa ma faaauau ona tautala atu mo ia.[28]

O le taunuu mai o Sini na popole ai Pale ma isi aposetolo i Navu. O le faafitauli i le tagata e vaaia meatotino na manino ai e manaomia e le ekalesia se pule faamalumalu e faia filifiliga taua. Ae na latou iloaina o Sini, e pei foi o Viliamu Marks, na teena le tele o aoaoga ma faatinoga na faaalia mai e le Alii ia Iosefa. E sili atu le taua, na latou iloaina na faaitiitia le faalagolago atu o Iosefa ia Sini i tausaga ua mavae ma e lei faaeeina atu ki uma o le perisitua ia te ia.[29]

O le aso ina ua mavae lona taunuu mai, na ofo atu ai faalauaitele Sini e taitaia le ekalesia. Na te lei fai atua se tala e uiga i le faaumaina o le malumalu po o le faaeeina o le Au Paia i le mana faaleagaga. Nai lo o lena, na ia lapataia i latou faapea o loo lumanai taimi faigata ma na folafola atu e taitaia i latou ma le lototoa i aso e gata ai.[30]

Mulimuli ane, i se fonotaga a taitai o le ekalesia, na finau atu ai Sini ia faapotopoto le Au Paia i le lua aso e filifili se taitai fou ma tofia ai se tagata e vaaia meatotino. I le popole, na valaau atu ai Uiliata ma isi aposetolo ia lava se taimi e iloilo ai manatu o Sini ma faatali le toe foi mai o isi o le latou korama.

Na ioeina e Viliamu Marks ma faatulaga le fonotaga mo le aso 8 o Aokuso, i le toe fa aso.[31]

I le afiafi o le aso 6 o Aokuso , na vave lava ona salalau le tala faapea o Polika Iaga, Heber Kimball, Osone Palate, Uilifoti Uitilafi, ma Laimani Wight ua taunuu i Navu i le vaasitima. Na vave lava ona faafeiloaia aposetolo e le Au Paia i luga o auala ao latou agai atu i le fale.[32]

O le aoauli na sosoo ai, na faatasi atu ai aposetolo faatoa taunuu mai ma Uiliata Risati, Ioane Teila, Pale Palate, ma Siaosi A. O Samita i se fono ma Sini ma isi aufono o le ekalesia.[33] I le taimi lea, ua suia le mafaufau o Sini e uiga i le filifilia o se taitai fou i le aso 8 o Aokuso. Nai lo o lena, na ia faapea mai na ia manao e fai se fono tatalo faatasi ma le Au Paia i lena aso, ae tolopo le filifiliga seia o mai faatasi taitai o le ekalesia ma “faamafanafana e le tasi le loto o le isi.”[34]

Ae, na finau pea Sini i lana aia tatau e taitaia le ekalesia. “Na faaali mai ia te au faapea o lenei ekalesia e tatau ona fausia i luga o Iosefa,” na ia tau atu ai i aufono, “ma o faamanuiaga uma lava tatou te maua e tatau ona maua mai ia te ia.” Na ia fai mai o lana faaaliga talu ai nei na o se faaauauina o lena faaaliga mamalu o le lagi na ia vaaia faatasi ma Iosefa i le sili atu ma se sefulu tausaga talu ai.

“Na faauuina au o se failauga ia Iosefa,” na ia faaauau ai, e faatatau i se faaaliga na maua e Iosefa i le 1833, “ma e tatau ona ou sau i Navu e vaai ua taitaia le ekalesia i le faatulagaga tatau.”[35]

E lei ofo Uilifoti i upu a Sini. ”Sa o se ituaiga o faaaliga tuai,” na ia tusia ai i lana api talaaga.[36]

Ina ua uma ona lauga atu Sini, na tulai i luga Polika ma molimau atu faapea na faaee e Iosefa ki uma ma mana o le faaaposetolo i luga o le Toasefululua. “Ou te le popole po o ai e taitaia le Ekalesia,” na ia fai atu ai, “ae tasi le mea e tatau ona ou iloa, ma o lena mea e faapea po o le a le finagalo o le Atua i ai.”[37]

I le aso 8 o Aokuso, le aso o le fono tatalo a Sini, na misia ai e Polika se fonotaga o le taeao-po faatasi ma lana korama, o se mea na te lei faia lava muamua.[38] Na laa atu i fafo, ma na ia vaaia ai le fia afe o le Au Paia ua faapotopoto i le togalaau i talaane o le malumalu. Na savili lava le taeao, ma na tulai Sini i totonu o se taavale solofanua ma na u lona tua i se matagi malosi, ma le le motu. Nai lo o le faia o se fono tatalo, na toe ofoina atu foi e Sini o ia lava o se leoleo i le ekalesia.

Na saunoa atu Sini i le silia ma se itula, ma molimau atu faapea o Iosefa ma Ailama o le a umia lo la pule o le perisitua e oo atu i le faavavau ma na faatulagaina lelei aufono o le perisitua e taitaia le ekalesia pe a maliliu. ”O le a tutu tagata uma lava i lona lava tulaga i lona lava valaauga i luma o Ieova,” na folafola atu ai e Sini. Ona ia toe faatuina atu ai lea faapea o lona lava tulaga ma le valaauga o le avea ma failauga a Iosefa. Na te lei faamoemoeina le faalapotopotoga ia palota i lena mataupu, ae na ia manao ia iloa e le Au Paia ona manatu.[39]

Ina ua uma le lauga a Sini, na valaau atu Polika i le aofia ia faatali mo ni nai minute. Na ia tau atu na ia manao ia lava le taimi e faanoanoa ai i le maliu o Iosefa ae lei faatulagaina pisinisi a le ekalesia, ae ua ia lagonaina se manao faanatinati o le Au Paia ia filifili se taitai fou. Na ia popole ona o nisi o i latou na mananao tele mo le mana e faasaga i le finagalo o le Atua.

Ina ia foia le faafitauli, na fesili atu Polika i le Au Paia ia toe foi atu i le aoauli lena e lagolagoina se taitai fou o le ekalesia. O le a latou palota i le korama o se tino o le ekalesia. “E mafai ona tatou faia lena pisinisi i le lima minute,” na ia fai atu ai. “O le a tatou le faasagatau i le tasi ma le isi, ma o alii ma tamaitai uma lava o le a fai atu amene.”[40]

O lena aoauli, na toe foi atu ai Emili Hoyt i le togalaau mo le fonotaga. O se tausoga i le perofeta, sa i le faaiuga o le tolusefulu tausaga Emili ma o se tagata faauu o se aoga faafaiaoga. I ni nai tausaga talu ai, na la galulue felatai ai ma lona toalua, o Samuelu, ma Iosefa ma Ailama, ma o le maliliu faafuasei a le auuso na faanoanoa ai i laua. E ui na la nonofo i le isi itu o le vaitafe i le Teritori o Aioua, na o mai Emili ma Samuelu i Navu i lena aso ia auai i le fono tatalo a Sini.[41]

I le latalata i le lua, na alaala faatasi ai korama a perisitua ma aufono i o latou nofoaga i luga ma autafa o le tulaga. Ona tulai lea o Polika Iaga e saunoa atu i le Au Paia.[42] “Ua tele lava tala e uiga ia Peresitene Rikitone e avea ma peresitene o le ekalesia,” na ia fai atu ai, “ae ou te fai atu ia te outou o le Korama a le Toasefululua o loo i ai ki o le malo o le Atua i le lalolagi atoa.”[43]

Ao faalogologo atu Emili ia Polika o lauga, na ia mauaina o ia lava o tepa vave atu i luga ia te ia ia mautinoa pe le o Iosefa lea o loo saunoa. Na ia te ia foliga o Iosefa, lana auala o mafaufauga, ma e oo lava i le leo o lona siufofoga.[44]

”O Uso Iosefa, le perofeta, na faataatiaina le faavae mo se galuega tele, ma o le a tatou fausia ai i luga,” na faaauau ai Polika. “Ua faataatia se faavae maoae aoao, ma e mafai ona tatou fausia se malo e lei i ai muamua lava i le lalolagi. E mafai ona tatou fausia se malo e saoasaoa atu nai lo le mafaia e Satani ona fasiotia uma le Au Paia.

Ae e manaomia le Au Paia ia galulue faatasi, na folafola atu ai Polika, i le mulimuli i le finagalo o le Alii ma ola i le faatuatua. “Afai tou te mananao ia Sini Rikitone po o Viiamu Law e taitaia outou, pe so o se isi lava, e taliaina lava outou ia i latou,” na ia saunoa atu ai, “ae ou te tau atu ia te outou i le suafa o le Alii o le a le mafai e se tagata ona tuu se tasi i le va o le Toasefululua ma le perofeta o Iosefa. Aisea? Na ia tuuina atu i o latou lima ki o le malo i lenei tisipenisione mulimuli, mo le lalolagi atoa lava.”[45]

I le lagonaina o le Agaga ma le mana lea na i luga o Iosefa ua i ai nei i luga o Polika, na vaavaai atu Emili i le aposetolo ua valaau atu i le Au Paia ina ia lagolagoina le Toasefululua o ni taitai o le ekalesia. “O alii uma lava, tamaitai uma lava, ma korama uma lava ua faatulagaina tatau nei,” na ia saunoa atu ai. “O i latou uma lava e finagalo i ai i le faalapotopotoga uma lava o le Au Paia, faaali mai i le siitia o le aao taumatau.”

Na sii e Emili ma le faapotopotoga atoa lava o latou lima.[46]

“Ua tele naua mea e fai,” na saunoa atu ai Polika. “Na faataatia le faavae e lo tatou perofeta, ma o le a tatou fausia ai i luga o lena faavae. E leai lava se isi faavae e mafai ona faataatia ae o lena ua faataatiaina, ma o le a tatou maua o tatou faaeega paia pe a finagalo i ai le Alii.”[47]

I le fitu tausaga mulimui ane, na tusia ai e Emili lona aafiaga i le vaaia o Polika ao saunoa atu i le Au Paia, ma molimau mai i le ala na matuai foliga mai ai ma le leo e pei o Iosefa i luga o le tulaga. I ni tausaga o i luma atu, e faitau taseni ni Au Paia na faaopoopo atu a latou molimau i lana molimau, ma faamatalaina le ala na latou vaaia ai le foliga faaperofeta o Iosefa ua pau i luga o Polika i lena aso.[48]

“Afai e i ai se tasi e masalosalo i le aia a Polika e pulea mataupu mo le Au Paia,” na tusia e Emili, “pau le mea ou te fai atu ia te outou o lenei: Ia maua le Agaga o le Atua ma iloa mo outou lava ia. O le a saunia e le Alii mea uma mo Ia lava.”[49]

O le aso na sosoo ma le konafesi, na lagona ai e Uilifoti se ao pogisa o loo i ai pea i luga o le aai. “Ua leai le perofeta ma le peteriaka,” na ia tusia ai i lana api talaaga, “ma ua foliga mai ua tau leai se manao e faia soo se mea.” E ui i lea, na o atu loa Uilifoti ma le Toasefululua e galulue. Na latou feiloai i lena aoauli ma tofia epikopo Neueli Uitini ma Siaosi Mila e auauna atu e vaaia meatotino mo le ekalesia ma foia ai faafitauli e faatatau i mea tautupe a Iosefa.[50]

E tolu aso mulimuli ane, na latou valaaulia ai Amasa Laimani i le Korama a le Toasefululua ma vaevaeina le Iunaite Setete i sasae ma Kanata i ni itu e pule faamalumalu ai faitaulaga sili. O Polika, Heber, ma Uiliata o le a valaaulia alii i nei tofiga ma vaaia le lotu i Amerika ao Uilifoti o le a malaga faatasi ma Fipe i Egelani e pulefaamalumalu i le misiona a Peretania ma pulea lona faatulagaina o le lomitusi.[51]

Ao saunia Uilifoti mo lana misiona, na tauivi isi aposetolo e faamalosia le ekalesia i Navu. O le Au Paia i le fonotaga i le aso 8 o Aokuso na lagolagoina le Toasefululua, ae o nisi alii na taumafai lava i latou e vaevae le ekalesia ma toso ese atu tagata. O le toatasi o i latou, o Iakopo Strang, o se tagata fou o le ekalesia lea na fai mai na ia maua se tusi mai ia Iosefa e tofia ai o ia e avea ma tagata moni lava e sosoo ma ia. Na i ai se fale o Iakopo i le Teritori o Uisikonesini ma na manao i le Au Paia ia faapotopoto iina.[52]

Na lapataia le Au Paia e Polika ia aua nei mulimuli atu i tagata tetee. “Aua nei taapeape,” na ia augani atu ai ia i latou. “Nonofo iinei i Navu, ma fausia le malumalu ma maua o outou faaeega paia.”[53]

Na tumau pea le taulai a le ekalesia i le faaumaina o le malumalu. I le aso 27 o Aokuso, i le po ae latou te lei tuua mo Egelani, na asiasi atu ai Uilifoti ma Fipe i le malumalu faatasi ma ni uo. Na tutu ai i le faavae o ona puipui, ia na oo atu i luga toeitiiti lava i le tumutumu o le fogafale lua, na olioli Uilifoti ma Fipe i le ala na aumaia ai e le susulu o le masina le mamalu ma le matagofie o le fausaga.

Na la feaei atu i se apefai i le tumutumu o puipui ma tootutuli i lalo e tatalo. Na faailoa atu e Uilifoti lona agaga faafetai i le Alii mo le tuuina i le Au Paia o le mana e fausia ai le malumalu ma ole atu ina ia latou mafai ona faaumaina, ma maua le faaeega paia, ma ia totoina le galuega a le Atua i le lalolagi atoa. Na ia ole atu foi i le Alii e faasaoina o ia ma Fipe i le misiona.

“Fesoasoani ia i maua ia faatumuina la ma misiona i le amiotonu,” na ia tatalo atu ai, “ma ia mafai ona toe foi mai i lenei laueleele ma savalia potu o le maota o le Alii i le filemu.”[54]

O le aso na sosoo ai, ae lei malaga ese le au Uitilafi, na tuuina atu ai e Polika ia Fipe se faamanuiaga mo le galuega o loo i ona luma. “O le a faamanuiaina oe i lau misiona e faapea foi ma lau tane, ma o le a avea oulua ma auala o le faia o le tele o mea lelei,” “Afai o le a oulua o atu i le lotomaualalo atoatoa, o le a faasaoina outou e toe foi mai ma feiloai ma le Au Paia i le malumalu ma o le a olioli ai i totonu.”

Mulimuli ane i lena aoauli, sa malaga atu ai Uilifoti ma Fipe mo Egelani. Na faatasi ai ma i laua faifeautalai o Tanu Jones ma lona faletua, o Sieni, ia na agai atu i Uelese e faataunuu ai le valoaga a Iosefa.[55]

Faamatalaga

1. ◀ Mary Audentia Smith Anderson, “The Memoirs of President Joseph Smith,” Saints’ Herald, Jan. 29, 1935, 143.

2. ◀ Call, Autobiography and Journal, 12

3. ◀ Mary Audentia Smith Anderson, “The Memoirs of President Joseph Smith,” Saints’ Herald, Jan. 29, 1835, 143; “The Prophet’s Death!,” Deseret Evening News, Nov. 27, 1875, [2]–[3].

4. ◀ “The Prophet’s Death!,” Deseret Evening News, Nov. 27, 1875, [2]–[3].

5. ◀ Joseph Smith History, 1838–56, volume F-1, 188; “The Prophet’s Death!,” Deseret Evening News, Nov. 27, 1875, [3].

6. ◀ Lucy Mack Smith, History, 1845,312.

7. ◀ Joseph Smith History, 1838–56, volume F-1, 183; Willard Richards, “Two Minutes in Jail,” Nauvoo Neighbor, July 24, 1844, [3]. Autu: Prophecies of Joseph Smith [Valoaga a Iosefa Samita.]

8. ◀ Portrait and Biographical Record of Hancock, McDonough and Henderson Counties, Illinois, 135–36; tagai foi Carruth and Staker, “John Taylor’s June 27, 1854, Account of the Martyrdom,” 31.

9. ◀ Willard Richards and John Taylor to Thomas Ford and Others, June 27, 1844, Willard Richards, Journals and Papers, Church History Library; Joseph Smith History, 1838–56, volume F-1, 185; tagai foi Roberts, Life of John Taylor, 144–45.

10. ◀ Joseph Smith History, 1838–56, volume F-1, 188; Vilate Murray Kimball to Heber C. Kimball, June 30, 1844, Church History Library; “The Prophet’s Death!,” Deseret Evening News, Nov. 27, 1875, [3].

11. ◀ Joseph Smith History, 1838–56, volume F-1, 188; Clayton, Journal, June 28, 1844; Zina D. H. Young, Diary, June 28, 1844.

12. ◀ Mace, Autobiography, 110; “Who Are the Rebels?,” LDS Millennial Star, Mar. 20, 1858, 20:179.

13. ◀ Lucy Mack Smith, History, 1845, 312–13; “The Prophet’s Death!,” Deseret Evening News, Nov. 27, 1875, [3]; Joseph Smith History, 1838–56, volume F-1, 188–89; Mary Audentia Smith Anderson, “The Memoirs of President Joseph Smith,” Saints’ Herald, Jan. 29, 1935, 143.

14. ◀ Lucy Mack Smith, History, 1845, 312–13.

15. ◀ “The Prophet’s Death!,” Deseret Evening News, Nov. 27, 1875, [3]; Joseph Smith History, 1838–56, volume F-1, 189.

16. ◀ Phelps, Funeral Sermon of Joseph and Hyrum Smith, 1855, Church History Library.

17. ◀ Mary Ann Angell Young to Brigham Young, June 30, 1844, Brigham Young Office Files, Church History Library; tagai foi Vilate Murray Kimball to Heber C. Kimball, June 30, 1844, Church History Library. O le uluai punaoa o loo i ai le “Our dear brother Joseph Smith and Hyrum has fell victims to a ferocious mob.”

18. ◀ Vilate Murray Kimball to Heber C. Kimball, June 30, 1844, Church History Library.

19. ◀ Phebe Carter Woodruff to “Dear Parents,” July 30, 1844, Church History Library; tagai foi Mahas, “Remembering the Martyrdom,” 299–306.

20. ◀ Historian’s Office, Brigham Young History Drafts, 98–100; “History of Brigham Young,” Deseret News, Mar. 24, 1858, 1; Historian’s Office, Manuscript History of Brigham Young, book G, 103.

21. ◀ “History of Brigham Young,” Deseret News, Mar. 24, 1858, 1; Historian’s Office, Brigham Young History Drafts, 99; Woodruff, Journal, July 18, 1844.

22. ◀ Woodruff, Journal, July 18, 1844.

23. ◀ Clayton, Journal, July 2–4, 7, and 12, 1844; Oaks and Bentley, “Joseph Smith and Legal Process,” 735–82; for an example of a deed prepared to separate Joseph’s personal property from church property, tagai Bond from Joseph Smith, Sidney Rigdon, and Hyrum Smith, Jan. 4, 1842, i le josephsmithpapers.org. Autu: Emma Hale Smith

24. ◀ Clayton, Journal, July 12, 1844; Obituary for Samuel H. Smith, Times and Seasons, Aug. 1, 1844, 5:606–7; Lucy Mack Smith, History, 1845, 313–14.

25. ◀ Clayton, Journal, July 4–8, 1844.

26. ◀ Clayton, Journal, July 12, 1844; JSP, J3:163, note 726.

27. ◀ Pratt, Autobiography, 371–73; Clayton, Journal, July 14, 1844.

28. ◀ Pratt, Autobiography, 372; Joseph Smith History, 1838–56, volume F-1, 293; Mataupu Faavae ma Feagaiga 100:9 (Revelation, Oct. 12, 1833, i le josephsmithpapers.org); Council of Fifty, “Record,” May 6, 1844, i le JSP, CFM:157–59.

29. ◀ “Nauvoo Journals, May 1843–June 1844,” i le JSP, J3:xxiii; JSP, J3:79–80, notes 364–66; “Continuation of Elder Rigdon’s Trial,” Times and Seasons, Oct. 1, 1844, 5:660–66; Wilford Woodruff to the “Church of Jesus Christ of Latter-day Saints,” Oct. 11, 1844, Times and Seasons, Nov. 1, 1844, 5:698–700; “Special Meeting,” Times and Seasons, Sept. 1, 1844, 5:637–38.

30. ◀ Joseph Smith History, 1838–56, volume F-1, 293; addenda, 10; Speech of Elder Orson Hyde, 13. Autu: Sidney Rigdon

31. ◀ Willard Richards, Journal, Aug. 4, 1844; Joseph Smith History, 1838–56, volume F-1, 293.

32. ◀ Woodruff, Journal, July 24 and Aug. 5–6, 1844.

33. ◀ Woodruff, Journal, Aug. 7, 1844.

34. ◀ Joseph Smith History, 1838–56, volume F-1, 294.

35. ◀ Joseph Smith History, 1838–56, volume F-1, 295–96; Mataupu Faavae ma Feagaiga100:9–11 (Revelation, Oct. 12, 1833, i le josephsmithpapers.org); tagai foi Mataupu Faavae ma Feagaiga 76 (Vision, Feb. 16, 1832, i le josephsmithpapers.org).

36. ◀ Woodruff, Journal, Aug. 7, 1844.

37. ◀ Joseph Smith History, 1838–56, volume F-1, 296.

38. ◀ Historian’s Office, General Church Minutes, Dec. 5, 1847; tagai foi Walker, “Six Days in August,” 181; Joseph Smith History, 1838–56, volume F-1, 296.

39. ◀ Sidney Rigdon, Discourse, Aug. 8, 1844, Historian’s Office, General Church Minutes, Church History Library; Jensen and Carruth, “Sidney Rigdon’s Plea to the Saints,” 133–37; Joseph Smith History, 1838–56, volume F-1, 296. The original has “There is a spirit who shall be greatest in our midst.”

40. ◀ Brigham Young, Discourse, Aug. 8, 1844, Historian’s Office, General Church Minutes, Church History Library; Jensen and Carruth, “Sidney Rigdon’s Plea to the Saints,” 138–39; Joseph Smith History, 1838–56, volume F-1, 297–98; “Special Meeting,” Times and Seasons, Sept. 1, 1844, 5:637–38; tagai foi Brigham Young, Journal, Aug. 8, 1844.

41. ◀ Hoyt, Reminiscences and Diary, volume 1, 7, 9–10, 16–17, 19–21; Jorgensen, “Mantle of the Prophet Joseph,” 139–42; Whitney, History of Utah, 4:303.

42. ◀ Joseph Smith History, 1838–56, volume F-1, 296; “Special Meeting,” Times and Seasons, Sept. 1, 1844, 5:637; Brigham Young, Journal, Aug. 8, 1844.

43. ◀ Joseph Smith History, 1838–56, volume F-1, 298; Woodruff, Journal, Aug. 8, 1844; Afternoon Meeting, Aug. 8, 1844, Historian’s Office, General Church Minutes, as transcribed by Sylvia Ghosh, copy at Church History Library.

44. ◀ Hoyt, Reminiscences and Diary, volume 1, 20–21; tagai foi Jorgensen, “Mantle of the Prophet Joseph,” 130, 142.

45. ◀ Joseph Smith History, 1838–56, volume F-1, 298–99. Autu: Succession of Church Leadership [Faasologa o le Taitaiga o le Ekalesia

46. ◀ Joseph Smith History, 1838–56, volume F-1, 302Hoyt, Reminiscences and Diary, volume 1, 20–21; Woodruff, Journal, Aug. 8, 1844; Afternoon Meeting, Aug. 8, 1844, Historian’s Office, General Church Minutes, as transcribed by Sylvia Ghosh, copy at Church History Library. Autu: Common Consent [Faatagaga Masani]

47. ◀ Joseph Smith History, 1838–56, volume F-1, 303.

48. ◀ Hoyt, Reminiscences and Diary, volume 1, 20–21; tagai foi Jorgensen, “Mantle of the Prophet Joseph,” 125–204.

49. ◀ Hoyt, Reminiscences and Diary, volume 1, 21.

50. ◀ Woodruff, Journal, Aug. 9, 1844; Brigham Young, Journal, Aug. 9, 1844.

51. ◀ Woodruff, Journal, Aug. 12, 1844.

52. ◀ Woodruff, Journal, Aug. 18, 1844; “Letter from Joseph Smith to James J. Strang,” Voree Herald, Jan. 18, 1846, [1]; “Strang, James Jesse,” Biographical Entry, Joseph Smith Papers website, josephsmithpapers.org. Autu: Latter Day Saint Movements [Feoaiga a le Au Paia o Aso e Gata Ai]

53. ◀ Woodruff, Journal, Aug. 18, 1844.

54. ◀ Woodruff, Journal, Aug. 27, 1844.

55. ◀ Woodruff, Journal, Aug. 28, 1844; tagai foi “Jones, Dan,” Biographical Entry, Joseph Smith Papers website, josephsmithpapers.org.

Mataupu 46

Faaeeina i le Mana

I le tautoulu o le 1844, na auina atu ai e le Korama a le Toasefululua se tusi i Au Paia uma lava i soo se mea. “O le malumalu,” na latou faasilasila atu ai, “o loo manaomia lava lo tatou faamuamua ma le taulai atu silisili.” Sa latou uunaia le Au Paia e auina atu tupe, sapalai, ma tagata galulue ina ia faanatinati ai le aluga o le galuega. O se faaeega o le mana o loo faatalitali ia i latou. Pau le mea latou te manaomia o se nofoaga ina ia maua ai na faaeega.[1]

Na faasoa atu e le Au Paia le faanatinati a aposetolo. I le faaiuga o Setema, na tusi atu ai Pita Maughan ia Uiliata Risati e uiga i le maina koale fou a le Au Paia e selau maila i luga o le Vaitafe o le Misisipi. Faatoa uma lava ona faatau atu e Pita ma Maria lo la fale i Navu, ma faaaoga le tupe e faatau ai le maina mo le ekalesia, ma siitia atu lo latou aiga i se tamai fale laau i tafatafa o le tulaga o le galuega. Ae ua naunau lava Pita e toe foi i Navu ma tipi maa mo le maota o le Alii.

“Pau le mea o loo i lou mafaufau,” na ia tau atu ai ia Uiliata, “o le malumalu o loo fausia agai i luga ae ou te le o i ai e fesoasoani.”[2]

Faatasi ai ma puipui o le malumalu ua faasolo agai i luga, na naunau lava Polika e faaauau le galuega na amata e Iosefa. I le mulimuli ai i le faataitaiga a le perofeta, na ia tatalo soo faatasi ma le Au Paia ua maua faaeega paia ma ole atu i le Alii ina ia faasaoina ma ia lotogatasi le ekalesia. O papatisoga mo e ua oti, ia na taofia ina ua maliu Iosefa, na toe amataina i le pito i lalo o le malumalu. Na faateleina le fuainumera o faifeautalai ma fitugafulu na toe foi atu i le misiona.[3]

Ae peitai na i ai pea lava luitau. Ia Setema, na iloa ai e Polika ma le Toasefululua faapea o Sini Rikitone na faia ni taupulega faalilolilo e faasaga ia i latou ma faaleagaina Iosefa faapea o se perofeta pau. Na latou molia o ia i le liliuese, ma na tapeina e Epikopo Uitini ma le au fautua maualuga lona igoa. Na tuua vave lava e Sini Navu mulimuli ane, ma vavalo atu faapea o le a le faaumaina lava e le Au Paia le malumalu.[4]

Na popole pea mo le manuia o lona aiga, na musu ai foi Ema Samita e tuuina atu lana lagolago atoatoa i aposetolo. Na ia galue faatasi ma e na vaaia meatotino na latou tofia e faatulaga meatotino a Iosefa, ae o feeseeseaiga i pepa a Iosefa ma isi meatotino na le fiafia ai o ia. Na afaina foi o ia faapea o loo faaauau pea e aposetolo ona aoao atu ma faatino faalilolilo le autaunonofo.[5]

O tamaitai na faamau ia Iosefa o ni autaunonofo e lei finauina mai ni vaega i ana meatotino. Ina ua mavae lona maliu, o nisi o i latou na toe foi atu i o latou aiga. O isi na faaipoipo i sui o le Toasefululua, ia na osi feagaiga e vaaia ma tausia i latou pe a leai Iosefa. Na filemu lava ona faaauau e aposetolo ona faailoa atu ia autaunonofo i isi Au Paia, faaipoipo atu i ni autaunonofo fou, ma amataina ni aiga faatasi ma i latou.[6]

I le amataga o le 1845, o luitau silisili lava o le Au Paia na sau mai fafo o le ekalesia. Na molia Tomasi Sharp ma isi alii e toavalu i le fasiotia o Iosefa ma Ailama, ae e leai se tasi o le Au Paia na mautinoa o le a molia i latou. O lesitara o le Setete, i le taimi lea, na saili ia faavaivai le malosi faalemalo o tagata o le ekalesia e ala i le faaleaogaina o le pepa tulafono a le aai o Navu. Na lagolagoina a latou taumafaiga e Kovana Ford, ma e oo atu i le faaiuga o Ianuari 1845, ua aveese e le palemene le aia tatau a le Au Paia na nonofo i Navu e faia ma faamalosia tulafono ma faataapeina le Au a Navu faapea foi ma le au a leoleo o le lotoifale.[7]

E aunoa ma nei puipuiga, na fefe Polika, o le a faigofie ona osofai le Au Paia e o latou fili. Ae e lei taitai lava ona maea le malumalu, ma afai e sosola ese le Au Paia mai le aai, o le a faigata ona mafai ona latou faamoemoe e maua o latou faaeega paia. Sa latou manaomia le taimi e faauma ai le galuega na tuuina mai e le Alii ia i latou. Ae o le nonofo i Navu, pe afai na o se isi lava tausaga, o le a mafai ai ona lamatia ola o tagata uma.

Na tootuli ma tatalo Polika ia iloa le mea e tatau ona fai e le Au Paia. Na aumai e le Alii se tali faigofie lava: nonofo ma faauma le malumalu.[8]

I le taeao o le aso 1 o Mati, na avea ai Leuisi Dana e tolu-sefulu-valu-tausaga ma Initia Amerika muamua lava e auai i le Aufono a le Toalimagafulu. Ina ua mavae le maliu o Iosefa, na taofia loa fonotaga a le aufono, ae ina ua faaleaoga le pepa o tulafono a Navu ma iloa ai e le Au Paia ua itiiti o latou aso i Navu, na valaau loa e le Toasefululua le aufono faatasi e fesoasoani e pulea le aai ma fuafua le tuua o le aai.

O se tasi o le nuu o Oneida [Initia] o Leuisi na papatiso ma lona aiga i le 1840. Na ia auauna atu i ni nai misiona, e aofia ai se tasi i le teritori o Initia i sisifo o le Iunaite Setete, ma na oo atu lava i se mamao e pei o Mauga o le Vavau. I le iloaina na i ai ni uo ma aiga o Leuisi i totonu o nuu Initia i sisifo, na valaaulia ai o ia e Polika ia auai i le aufono ma faasoa mai mea na ia iloa e uiga i tagata ma laueleele iina.

“I le suafa o le Alii,” na tau atu ai e Leuisi i le aufono, “Ua ou naunau e faia mea uma ou te mafaia.”[9]

I le tele o tausaga, na faateteleina le le fiafia o le Au Paia i taitai o lo latou nuu mo le mumusu e fesoasoani ia i latou. Ua filifili nei taitai o le ekalesia e tuua le nuu ma faataunuu le fuafuaga a Iosefa ina ia faatulaga se nofoaga fou mo le faapotopotoina e mafai ai ona latou sisiina ae se tagavai i atunuu, e pei ona valoia e le perofeta o Isaia, ma ola ai i tulafono a le Atua i le filemu. E pei o Iosefa, na manao Polika i se nofoaga fou e faapotopoto ai i Sisifo, i tagata Initia, ia na ia faamoemoe e faapotopoto faatasi o se paranesi o Isaraelu faataapeapeina.

Na lauga atu i le aufono, ma fautua atu Polika e auina atu Leuisi ma ni nai tagata o le aufono i sisifo i se malaga suesue ia feiloai ma Initia mai ni nai nuu ma faamatala i ai le faamoemoe o le Au Paia mo le siitia atu i sisifo. O le a latou faailoa mai foi ni nofoaga lelei mo le faapotopotoina.[10]

Na malie Heber Kimball i le fuafuaga. “Ao sailia e nei alii lena nofoaga,” na ia fai atu ai, “o le a faaumaina le malumalu ma maua ai e le Au Paia o latou faaeega paia.”[11]

Na malilie le aufono i le malaga suesue, ma na ioe Leuisi e taitaia le malaga. Mo le vaega o totoe o Mati ma Aperila, na ia auai i fonotaga a le aufono ma fautuaina alii o le aufono i le ala sili e saunia ai le malaga suesue ma ausia ai ona faamoemoega.[12] E oo atu i le faaiuga o Aperila, ua tofia e le aufono ni alii e toafa e faatasi atu ma Leuisi i le malaga, e aofia ai le uso o Polika o Fineaso ma se tagata liliu mai e igoa ia Solomona Tindall, o se Initia Moekana lea na vaetamaina e Initia Telauea.[13]

Na vave lava ona tuua Navu e le malaga suesue mulimuli ane, ma malaga loa i saute sisifo e ala atu i Misuri agai i le teritori i tua atu.[14]

I le atumotu o Tubuai i le Pasefika i Saute, na fuafua ai e Atisone Palate ua toeitiiti atoa le lua tausaga talu ona ia tuua lona toalua ma le fanau i Navu. E ui lava e aunoa ma se masalosalo na tusi atu Luisa ia te ia, e pei ona ia tusi atu ai i le aiga i avanoa uma lava, na te lei mauaina lava se tusi mai lona aiga.

Ae sa ia faafetai pea, i tagata o Tubuai, o e na ia maua ai le lagona e pei o lona lava aiga. O le tamai motu na i ai pe a ma le lua selau tagata, ma na galue malosi Atisone, aoao la latou gagana, ma faia ni uo se tele. I le mavae ai o se tausaga i luga o le motu, na ia papatisoina ai tagata e toa onosefulu, e aofia ai Repa, le afafine matua o le tupu o le lotoifale. Na ia papatisoina foi se ulugalii e igoa ia Napota ma Telii, ia na faasoa atu mea uma na la maua ia te ia ma faia o ia e pei o se aiga. Mo Atisone, o se ‘aiga fiafia faaleagaga le faalogo atu o tatalo Napota ma Telii mo le Au Paia i Navu ma faafetai i le Alii mo le auina mai o Atisone i se misiona.[15]

E ui lava o le mafaufau ia Luisa ma ona afafine na naunau ai Atisone mo le aiga, ae na tuuina atu ai ia te ia se avanoa e mafaufau ai i le mafuaaga mo la latou osigataulaga. Ua ia i ai i luga o Tubuai ona o lona alofa mo Iesu Keriso ma lona naunau mo le faaolataga o fanau a le Atua. Ao ia fesopoai i le motu e asiasi atu i le Au Paia o Tubuai, na masani ona lagona e Atisone se mafanafana ma le alofa lea na maligi ai ona loimata ma i latou foi na siomia o ia.

“Ua ia te au ni uo e leai se isi mea ae na o sootaga o le talalelei faavavau e mafai ona fatuina,” na ia tusia ai i lana api talaaga.[16]

E tolu masina mulimuli ane, ia Iulai i le 1845, na iloa ai e Atisone le maliu o Iosefa ma Ailama i se tusi mai ia Noa Rogers, sona uso a faifeautalai, lea na talai e mamao atu i Tahiti. Ao faitau Atisone e uiga i le fasiotiga, na foliga mai ua malulu ona alatoto.[17]

Pe a ma se vaiaso mulimuli ane na toe tusi atu ai Noa ia Atisone. O le galuega faafaifeautalai i Tahiti ma isi motu lata ane na itiiti le faamanuiaina nai lo Atisone o loo i Tubuai, ma o le tala fou mai Navu na le mautonu ai Noa. Na i ai lona toalua ma se fanau e toaiva i le aiga ma na ia popole mo lo latou saogalemu. Na latou puapuagatia tele lava i faigata i Misuri, ma e lei manao o ia ia i latou ia onosaia nisi faigata e aunoa ma ia. Na ia fuafua e malaga i se vaa na sosoo ai i le fale.[18]

Na i ai ia Atisone mafuaaga uma e tatau ai ona mulimuli ia Noa. O lea ua leai Iosefa, na ia fefe foi mo lona aiga ma le ekalesia. “Po o a lava taunuuga o le a i ai,” na ia tusi ai i lana api talaaga, “ua na o le Atua e silafia.”[19]

Na malaga ese atu Noa i se vaa i ni nai aso mulimuli ane, ae o Atisone na filifili e nonofo faatasi ma le Au Paia Tubuai. O le aso Sa na sosoo ai, na ia faia ai ni lauga se tolu i le gagana o le lotoifale ma le tasi i le Igilisi.[20]

I Ilinoi, na asiasi atu ai Luisa Palate i ana uo o Erasitusi ma Ruama Derby i le Vai Pea, o se tamai nuu i saute o Navu.[21] Ao i ai o ia iina, na susunuina e le au faatupu faalavelave se nuu o le Au Paia tuaoi. Na vave lava ona tuua vave e Erasitusi ina ia puipuia le nuu, ma tuua ai fafine e toalua e leoleo le fale nei osofaia foi le Vai Pea e ni au faatupu faalavelave.

O lena po, na fefe tele Ruama e moe ma finau atu e tu ma leoleo ao moe Luisa. Ina ua ia ala ae i le taeao, na maua e Luisa lana uo ua vaivai lava ae o loo mataala pea. Na pasi atu le aso popole e aunoa ma se faafitauli, ae ina ua toe oo mai le po, na taumafai Luisa e tauanau Ruama ia tuu mai ia te ia e tu e leoleo i lena po. O le taimi muamua, na foliga mai e fefe tele Ruama e talitonuina o ia, ae na iu lava ina faaoleole e Luisa o ia e moe.

E oo atu i le taimi na toe foi mai ai Erasitusi i ni nai aso mulimuli ane, na matuai vaivai lava nei fafine e toalua ae na le afaina. Na tau atu e Erasitusi ia i laua faapea o le Au Paia i le nuu tuaoi na nonofo i ni faleie ma taavale solofanua, ma na timuia ma maluluina i le po.[22] Ina ua oo atu le tala fou ia Polika, na ia valaaulia le Au Paia o loo nonofo i fafo o Navu ia faapotopoto i se nofoaga saogalemu o le aai. I le faamoemoe ina ia faaitiitia le malosi o le au faatupu faalavelave ma ia maua ai se taimi e faataunuu ai le poloaiga a le Alii e faauma le malumalu, na ia folafola ai ia Kovana Ford o le a tuua e le Au Paia le eria i le tautotogo.[23]

Ina ua iloa e Luisa lenei mea, na ia le iloa le mea e fai. O Atisone o loo i le isi itu o le kelope, na te le o lagonaina na i ai sona mafaia po o ni punaoa e siitia ese atu ai lona aiga na o ia. O le tele ona mafaufau o ia e uiga i le tuua o Navu, o le faateleina foi lena o lona popole.[24]

I le mavae ai o se vaiaso o le timu, na manino ai le lagi i le taimi mo le konafesi a le ekalesia ia Oketopa i le 1845. Na le masani ai le mafanafana o le aso ao agai atu i luga o le matie le Au Paia mai itu uma o le aai i le malumalu ma sue se nofoa i lona potu tele faatoa fausia i le fogafale muamua e faapotopoto ai. Ao tele lava ina lei uma le isi vaega o totonu, ua maea puipui i fafo ma le taualuga ma tu susulu mai i le la le fale logo faaofuofu.[25]

Ao matamata atu Polika i le Au Paia o ulufale mai i totonu o le potu tele e faapotopoto ai, na ia lagonaina le lotomomoia. E lei manao o ia e tuua le malumalu po o Navu, ae o osofaiga talu ai a le au faatupu faalavelave ua na o se faataitaiga o le mea e tupu pe a toe nonofo umi le Au Paia i le aai.[26] O lena tautotogo, na faasaoloto ai foi tamaloloa ia na tuuaia i le tagatavaleina o Iosefa ma Ailama, ma tuuina atu ai nisi faamaoniga i le Au Paia faapea o a latou aia tatau ma saolotoga o le a le faamamaluina i Ilinoi.[27]

O ripoti mai ia Leuisi Dana i le malaga suesue i Initia na lelei, ma i ni nai vaiaso talu ai, na finau ai aposetolo ma le Aufono a le Toalimagafulu i ni nofoaga talafeagai mo se nofoaga fou o le faapotopotoina. Na fiafia taitai o le ekalesia i le vanu Tele o Sate Leki, i le itu mamao o Mauga o le Vavau. O faamatalaga o le Vanu o Sate Leki na foliga lelei, ma na talitonu Polika o le a mafai ona nonofo le Au Paia latalata iina, ma iu lava ina faasolo atu ma nonofo i le Talafatai o le Pasefika.[28]

Ae na afe faselau maila le mamao ese o le vanu i le isi itu o se togavao tele, ma e le masani ai ma ni nai auala ma toeitiiti lava leai ni faleoloa e mafai ai ona latou faatauina ni meaai ma sapalai. Ua iloa lava e le Au Paia ua tatau ona latou tuua Navu, ae pe mata o le a mafai ona latou faia sea malaga umi ma e mautinoa lava le pagatia?

Faatasi ai ma le fesoasoani a le Atua, na mautinoa e Polika latou te mafaia, ma na ia fuafua loa e faaaoga le konafesi e uunaia ai ma faamautinoa ai tagata o le ekalesia. Na saunoa muamua Pale Palate i le sauniga o le aoauli, e faatatau i fuafuaga a le ekalesia ia siitia atu i sisifo. “Ua fuafua le Alii e taitai i tatou i se laufanua e lautele atu o le faatinoga, lea o le a tele atu ai le avanoa mo le Au Paia e tuputupu ae ai ma faateleina,” na ia folafola atu ai, “ma se nofoaga e mafai ai ona tatou olioli i mataupu faavae mama o le saolotoga ma aia tatau.”

George A. Na tulai Siaosi A. Samita i le pulelaa e sosoo ai ma saunoa atu i le sauaina na feagai ma le Au Paia i Misuri. Na faafefeina e se faatonuga o le faaumatiaga, ma latou o ese ai mai le setete faatasi, ma osi feagaiga e le tuua lava se tasi e nofo. Na manao Siaosi i le Au Paia ia faia lena lava mea i le taimi nei, ia tuuina atu a latou mea uma e fesoasoani ai ia i latou e le mafai ona faia le malaga na o i latou lava.

Ina ua maea Siaosi, na tuuina atu loa e Polika ia latou osi feagaiga le tasi ma le isi ma le Alii ia aua lava nei tuua se tasi e nofo, i latou na mananao e malaga i sisifo. Na valaau atu Heber Kimball mo se palota e lagolago ai, ma na sii e le Au Paia o latou lima o se faailoga o lo latou naunau e faataunuu la latou tautinoga.

“Afai o le a outou faamaoni i la outou feagaiga,” na folafola atu ai Polika, “O le a ou vavalo au nei faapea o le a sasaa mai e le Atua i lalo mea uma i lenei nuu ia faataunuuina ai mea ua poloaiina ai i latou.”[29]

I masina talu ona uma le konafesi, na faaaoga ai e le Au Paia ili uma, samala, poloka e tu’i ai uamea, ma nila suisui e fausia ai ma faalelei taavale solofanua mo le malaga tele i sisifo. O tagata galulue foi na toe faaluaina a latou taumafaiga i le malumalu ina ia mafai ona latou faaumaina le vaega e mafai ai e le Au Paia ona maua sauniga iina ae latou te lei tuua le aai.[30]

Ao saunia e le aufaigaluega le falealuga o le malumalu mo faaeega paia ma faamauga, na faaauau ona faia papatisoga mo e ua maliliu i le falealalo. I lalo o le taitaiga a le Alii, na faatonuina ai e Polika ia alii o le a le toe papatisoina mo tamaitai e faapea foi tamaitai mo alii.[31]

“E lei maua uma e Iosefa i lona olaga mea uma e faatatau i le aoaoga faavae o le faaolataga,” na aoao atu ai Polika i le Au Paia i le amataga o lena tausaga, “ae na ia tuuina le ki ia i latou o e malamalama i le ala e maua ai ma aoao atu i lenei nuu tele mea uma e manaomia mo lo latou faaolataga ma le faaeega i le malo selesitila o lo tatou Atua.”

O le suiga i le sauniga na faaalia ai le ala e faaauau ai e le Alii ona faaali mai Lona finagalo i Lona nuu. “Sa taitaiina lava e le Alii lenei nuu i le taimi atoa lava i lenei ala,” na folafola atu ai Polika, “e ala i le tuuina atu ia i latou o sina mea itiiti iinei ma sina mea itiiti iina. Ona Ia faateleina ai lea o lo latou atamai, ma o ia e mauaina sina mea itiiti ma faafetai mo lena mea o le a maua atili ai pea lava pea.”[32]

E oo atu ia Tesema ua uma le falealuga o le malumalu, ma na saunia ai loa e aposetolo mo faaeega paia. Faatasi ai ma le fesoasoani a le Au Paia, na latou tautau ai ni pupuni mamafa e vavae ai le potu tele i ni nai tamai potu e teuteuina i laau toto ma ni ata tusi. I le itu i sasae o le falealuga, na latou vavae ese ai se avanoa tele mo le potu selesitila, le nofoaga e sili ona paia i le malumalu, ma teuina i faaata, ata vali ma faafanua, ma se uati maamora matagofie.[33]

Ona valaaulia lea e aposetolo le Au Paia e ulufale i le malumalu ina ia maua o latou faamanuiaga. O alii ma tamaitai ua uma ona maua o latou faaeega paia ua auauai nei e faia isi matafaioi i le sauniga. Na taitai atu le Au Paia i potu o le malumalu, na latou aoaoina atili i latou i le fuafuaga a le Atua mo Lana fanau ma tuuina i latou i lalo o nisi feagaiga ina ia ola i le talalelei ma faapaiaina i latou lava i le fausia o Lona malo.[34]

Na faatinoina e Vilate Kimball ma Ana Uitini sauniga o le mulumuluga ma le faauuga i tamaitai. Ona taitaiina atu lea e Ilaisa Sinou tamaitai e ala atu i sauniga o totoe, ma na fesoasoani i ai isi tamaitai ua uma ona maua faaeega paia. Na valaaulia e Polika ia Mesi Thompson e see atu i le malumalu e galue i le taimi atoa e fesoasoani i le galuega iina.[35]

Ina ua mavae le amataga o le tausaga, na amata loa e aposetolo ona faamauina ulugalii faatasi mo le taimi nei ma le faavavau. Na vave lava, ae silia ma le afe ni ulugalii na mauaina le feagaiga fou ma tumau-faavavau o le faaipoipoga. Na i ai i le vaega lena Sali ma Viliamu Phelps, Lusi ma Isaako Moli, Ana ma Filo Dibble, Karoline ma Ionatana Crosby, Litia ma Neueli Knight, Turusila ma Iakopo Hendricks, ma isi tamaitai ma alii na mulimuli atu i le ekalesia mai i lea nofoaga i lea nofoaga, ma faapaiaina o latou ola i Siona.

Na faamau foi e aposetolo tamaiti i matua ma alii ma tamaitai i taitoalua o e ua maliliu. O Iosefa Knight Le Matua, lea na olioli ma Iosefa i le taeao na ia aumaia ai papatusi auro i le fale, na faamauina i lona toalua, o Poli, le Au Paia muamua lava na tanumia i le Itumalo o Siakisone, Misuri. O nisi Au Paia na auai foi i ni faamauga faapitoa o le vaetamaina lea na sosoo atu ai i latou i ni aiga faavavau o ni uo mamae.[36]

Faatasi ai ma sauniga taitasi, o le fuafuaga a le Alii o e filifili ia sosoo faatasi o le Au Paia ma o latou aiga, na faamauina ia te Ia ma le tasi i le isi e ala i le perisitua, na avea ma se mea moni.[37]

O lena taumalulu, na le fifilemu ai fili o le ekalesia, na masalosalo i le tausia e le Au Paia o la latou folafolaga e tuua le aai i le tautotogo. Na molia pepelo Polika ma isi aposetolo i ni agasala, lea na faamalosia ai i latou ia aua nei onoono mai ma o nisi taimi na oo lava ina lalafi i totonu o le malumalu.[38] Na feaveai tala e faapea o le malo o le I.S. na fesiligia le faamaoni o le Au Paia ma mananao e auina atu autau e taofia i latou mai le tuua o le nuu ma ia ogatusa ma pule mai fafo na e puleaina laueleele i sisifo.[39]

Na lagonaina le manaomia tele ona latou tuua, ma na filifili ai aposetolo faapea o taitai o le ekalesia, o latou aiga, ma isi ia na faasaga i ai sauaga e tatau ona o loa i le vave e mafai ai. Na latou talitonu o le kolosiina o le Vaitafe o le Misisipi e agai atu i totonu o Aioua atonu e taofia ese ai o latou fili mo sina taimi ma taofia ai nisi vevesi.

I le amataga o Ianuari i le 1846, na faia ai e aposetolo le faaiuga o a latou fuafuaga mo le malaga tele faatasi ma le Aufono a le Toalimagafulu. Ae lei tuua, na latou tofia ni ofisa e puleaina fanua na latou tuua ma faatau atu mea na latou mafaia e fesoasoani ai i e na matitiva ina ia mafaia le malaga. Na latou mananao foi i ni alii ia nonofo e faauma ma faapaia le malumalu.

Ua naunau nei Polika ma le Toasefululua ia faapotopoto le Au Paia i le vanu Tele o Sate Leki. I le mavae ai o le anapogi ma le tatalo i aso uma i le malumalu, na vaaia ai e Polika se faaaliga o Iosefa o loo tusi atu i se tumutumumauga faatasi ma se fua o loo lealea i luga e pei o se tagavai. Na tau atu e Iosefa ia te ia ina ia fausia se aai i lalo o le ataata o lena mauga.

Na talitonu Polika o le a toalaiti tagata o le a mananao i le vanu, lea na itiiti le lafulemu nai lo fanua laugatasi i sasae o mauga. Na ia faamoemoe o le a puipuia i latou mai fili e mauga ma maua ai se tau (climate) talafeagai. O le taimi lava latou te nofoia ai le vanu, na ia faamoemoe ai, o le a mafai ai ona latou faatuina ni uafu i le Talafatai o le Pasefika e taliaina ai tagata malaga mai Egelani ma mai le Iunaite Setete i sasae.[40]

Na toe faapotopoto le aufono i le lua aso mulimuli ane, ma na toe faamanatu atu e Polika le manao o Iosefa e faataunuu le valoaga a Isaia ma sisi ae se tagavai i nuu uma. “O upu a perofeta o le a le faamaonia,” na tau atu ai e Polika i le aufono, “sei vagana ua faatuina le maota o le Alii i tumutumu o mauga ma o le a talotalo atu le fua maoae o le saolotoga i luga o vanu i totonu o mauga.”

“Ou te iloa le mea o loo i ai le tulaga,” na ia folafola atu ai, “ma ou te iloa fai le fua.”[41]

I le aso 2 o Fepuari, ina ua maea ona maua e le faitau afe o le Au Paia sauniga o le malumalu, na folafola atu loa e aposetolo o le a latou taofia galuega i totonu o le malumalu ae nai lo lena ia saunia ni vaa e ave atu ai taavale solofanua i le isi itu o le Vaitafe aisa o le Misisipi. Na auina atu e Polika avefeau i kapeteni o vaega o taavale solofanua, ma faatonuina i latou ia saunia e tuua i totonu o le fa itula. Ona ia faaauau lea ona faia faaeega paia i le Au Paia seia oo i le leva o le afiafi, ma taofia ai failautusi o le malumalu iina seia uma ona faamaumauina lelei sauniga taitasi.[42]

Ina ua alafa’i mai Polika i le aso na sosoo ai, na faafeiloaiina o ia e se vaega o le Au Paia i fafo o le malumalu, na naunau mo o latou faaeega paia. Na tau atu e Polika ia i latou e le o se mea atamai le faatuai o lo latou malaga ese. Afai latou te nonofo e faia nisi faaeega paia, e mafai ona faaletonu lo latou ala i fafo o le aai pe taofia foi. Na ia folafola atu ia i latou o le a latou fausia isi malumalu ma maua isi avanoa e maua ai o latou faamanuiaga i sisifo.

Ona savali ese lea o Polika, ma le faamoemoe ia taape le Au Paia, ae nai lo lena na latou feaei atu i faasitepu o le malumalu ma faatumuina ona potu tetele. Na toe liliu i tua, ma mulimuli atu loa Polika ia i latou i totonu. Na ia vaaia o latou foliga naunau mai, ma na suia ai lona mafaufau. Na latou iloaina na latou manaomia le faaeega o le mana ina ia onosaia ai faigata o loo i luma atu, ma manumalo ai i le tui o le oti, ma toe foi atu ai i le afioaga o le Atua.

Mo le vaega o totoe o lena aso, na faatino ai e le aufaigaluega o le malumalu sauniga o le faitau selau o le Au Paia.[43] O le aso na sosoo ai, o le aso 4 lea o Fepuari, 1846, na maua ai e le isi lima selau o le Au Paia o latou faaeega paia ao gasolo lemu atu taavale solofanua muamua i fafo o Navu.

Mulimuli ane, i le aso 8 o Fepuari, na feiloai ai Polika ma aposetolo i luga o le fogafale i luga o le malumalu. Na latou tootutuli faataamilo i le fatafaitaulaga ma tatalo ai, ma ole atu i le faamanuiaga a le Atua i luga o tagata o loo agai atu i sisifo ma i luga o i latou e nonofo i Navu e faauma le malumalu ma faapaiaina ia te Ia.[44]

I isi aso ma vaiaso na sosoo ai, na faatumu ai e vaega o le Au Paia a latou taavale solofanua ma povi i luga o vaalaau ma auina atu ai i latou i le isi itu o le vaitafe, ma faatasi atu i isi ua uma ona sopoia le vai. Ao latou agai atu i luga o se mato maualuga i ni nai maila i sisifo o le vaitafe, e toatele le Au Paia na toe tepa i tua i Navu ma faia se faatofa faamomoiloto i le malumalu.[45]

Mai i lea aso i lea aso, na matamata ai Luisa i ana uo ma tuaoi ua tuua le aai. Na ia le manao lava e mafaufau e alu i sisifo e aunoa ma le fesoasoani ma le faatasi mai o Atisone. Na iloa uma e tagata o le malaga o le a tumu i ni faigata e le iloa atu, ae e oo mai nei lava e leai ma se isi na fesili mai ia te ia pe ua ia saunia e faia le malaga. Ma e leai se alii na valaaulia Atisone i le misiona na ofo mai e fesoasoani ia te ia e siitia atu.

“Tuafafine Palate,” na fai atu ai se uo i se tasi aso ina ua ia faaleo atu ona lagona, “ua latou faamoemoe ia te oe ia lava lou atamai e alu ai oe lava ia e aunoa ma se fesoasoani, ma ia fesoasoani atu foi i isi.”

Na mafaufau Luisa i lena mea mo sina taimi. “Ia,” na ia fai atu ai, “o le a ou faaali atu ia i latou le mea e mafai ona ou faia.”[46]

Faatasi ai ma le kiona o loo siomia ai o ia, na tetete lava Emili Paterika ao ia nofo i luga o se laau pau i le auvai i sisifo o le Misisipi. Na kolosi atu e lona tina ma ona uso le vaitafe i le ono aso talu ai ma na tolauapi latalata ane, ae e le o iloa e Emili po o fea. E pei o le toatele o le Au Paia na tuua Navu, na lelava o ia, fiaai, ma na popole e uiga i le malaga o loo i luma atu. O le taimi lona fa lenei ua tuliese ai o ia mai lona fale ona o lona faatuatua.[47]

Mo le toeitiiti lava o le umi e mafai ai ona ia manatua, na avea ai o ia ma Au Paia o Aso e Gata Ai. Ao teineitiiti, na ia matamata i lona tama ma lona tina o puapuagatia i sauaga ma le mativa ina ia auauna ia Iesu Keriso ma faatuina Siona. E oo atu i lona sefuluono, ina ua faamalosia e le au faatupu faalavelave lona aiga mai Misuri, sa faaaluina e Emili le tele o lona olaga i le sailiga mo se nofoaga o le saogalemu ma le filemu.

Ua toeitiiti luasefulu-lua nei, o lea ua ia toe amataina se isi malaga. Ina ua mavae le maliu o Iosefa, na ia faaipoipo atu ia Polika Iaga o se autaunonofo. Ia Oketopa talu ai, na maua ai se la tama tama, o Eteuati Paterika Iaga, na faaigoa i lona tama. I le lua masina mulimuli ane, na ulufale ai Emili i le malumalu ma maua ai lona faaeega paia.

Afai e sao mai lana pepe i le malaga, o le a ia ola ae i mauga, saogalemu mai faatupu faalavelave o taimi talavou o lona tina. Ae peitai o le a ia le iloaina lava, e pei ona iloa e Emili, pe na faapefea le ola ai i le Itumalo o Siakisone po o Navu. O le a ia le feiloai lava ia Iosefa Samita pe faalogo ia te ia ao lauga atu i le Au Paia i se aoauli o le aso Sa.

Ae lei sopoia le vaitafe, na afe atu Emili i le Maota o Navu e vaai i le atalii pepe o Iosefa ma Ema, o Tavita Ailama, lea na fanau i le lima masina talu ona maliu le perofeta. Ua leai ni lagona tiga na i ai muamua i le va o Ema ma Emili, ma na valaaulia e Ema o ia i totonu o lona fale ma talia o ia ma le agalelei.

E le o i sisifo Ema ma tamaiti. O lana tauiviga e talia le autaunonofo, e faapea foi ma feteenaiga i meatotino, na faaauau ai ona le lelei lana fesootaiga ma le ekalesia ma le Toasefululua. Na ia talitonu pea i le Tusi a Mamona ma na i ai sana molimau malosi i le valaauga faaperofeta a lana tane. Ae nai lo le mulimuli i aposetolo, na ia filifili e nofo i Navu faatasi ma isi tagata o le aiga o Samita.[48]

Ao nofonofo i auvai o le Misisipi, na faateteleina le maalili o Emili ao faaputuputu mai kiona i luga o ona ofu. Na i ai pea Polika i Navu, o loo vaavaaia le malaga tele, o lea na ia siiina ai lana pepe mai le tasi afi o le tolauapiga i le isi, ma saili mo se mafanafana ma se foliga masani. E lei umi, ae toe faatasia o ia ma lona uso o Ilaisa lea na aveatua o ia i se tolauapiga o le Au Paia i se nofoaga e taua o le Vai Suka. O iina na ia vaaia ai ni aiga o loo faapupuu faatasi i totonu o faleie ma taavale solofanua, o loo pipii faatasi mo le mafanafana ma le lagolelei mai le malulu ma se lumanai e le mailoa.[49]

E leai se tasi i le tolauapiga na iloa pe o le a le mea o le a tupu i le taeao. Ae peitai latou te le o feosofi tauaso i totonu o le pogisa. Na latou osia ni feagaiga ma le Atua i le malumalu, ma faamalosia ai lo latou faatuatua i Lona mana e taitaia ma lagolagoina i latou i la latou malaga. Na talitonu i latou taitasi e faapea, e i ai se mea i sisifo, i le isi itu o tumutumu o Mauga o le Vavau, o le a latou maua ai se nofoaga e faapotopoto ai faatasi, fausia se isi malumalu, ma faatuina le malo o le Atua i le lalolagi.[50]

Faamatalaga

1. ◀ “An Epistle of the Twelve,” Times and Seasons, Oct. 1, 1844, 5:668. Autu: Nauvoo Temple [Malumalu o Navu]

2. ◀ Peter Maughan to Willard Richards, Sept. 21, 1844, Willard Richards, Journals and Papers, Church History Library; Maughan, Autobiography, [59]–[60].

3. ◀ Clayton, Journal, Dec. 7, 1845; Historia n’s Office, History of the Church, 1838–circa 1882, volume 13, Sept. 24 and 29, 1844; Brigham Young, Journal, Aug. 25, 1844; tagai foi Taylor, Journal, Dec. 25, 1844.

4. ◀ Gregory, “Sidney Rigdon,” 51; Brigham Young, Journal, Sept. 8–9, 1844; Orson Hyde to “Dear Brethren,” Sept. 12, 1844, Brigham Young Office Files, Church History Library; William Clayton to Wilford Woodruff, Oct. 7, 1844, Wilford Woodruff, Journals and Papers, Church History Library; William Player, Statement, Dec. 12, 1868, Church History Library; Letter to the Editor, Nauvoo Neighbor, May 21, 1845, [3].

5. ◀ Clayton, Journal, Aug. 15, 1844; Historian’s Office, History of the Church, 1838–circa 1882, History of Brigham Young, volume 13, Aug. 19, 1844; Lucy Meserve Smith, Statement, undated, Church History Library.

6. ◀ Leonard, Nauvoo, 503; “Part 2: February–May 1845,” i le JSP, CFM:209. O le aofai tonu lava o tamaitai na faamau ia Iosefa Samita i lona soifuaga e le o iloaina aua o le faamaoniga e le atoatoa. O taumatematega ma le faaeteete ua tuua ai le aofai i le va o le tolusefulu ma le fasefulu; tagai “Plural Marriage in Kirtland and Nauvoo,” Gospel Topics, topics.lds.org.

7. ◀ “The Mormon Troubles” ma “The Carthage Assassins,” Nauvoo Neighbor, June 4, 1845, 1, [2]; Brigham Young to Parley P. Pratt, May 26, 1845, Church History Library; Journal of the Senate … of Illinois, Dec. 19, 1844, 80–81; Oaks and Hill, Carthage Conspiracy, 79, 184–86; Leonard, Nauvoo, 464–74.

8. ◀ Young, Journal, Jan. 24, 1845.

9. ◀ “The Council of Fifty in Nauvoo, Illinois,” i le JSP, CFM:xl–xliii; Council of Fifty, “Record,” Mar. 1, 1845, i le JSP, CFM:251–52, 255, 256–57; tagai foi “Dana (Denna), Lewis,” Biographical Entry, Joseph Smith Papers website, josephsmithpapers.org. Autu: American Indians [Initia Amerika]

10. ◀ Council of Fifty, “Record,” Mar. 1, 1845, i le JSP, CFM:257–58.

11. ◀ Council of Fifty, “Record,” Mar. 1, 1845, i le JSP, CFM:262.

12. ◀ Council of Fifty, “Record,” Mar. 1, 4, 18, and 22, 1845; Apr. 11, 1845, i le JSP, CFM:257, 273–76, 290–91, 328, 350, 394–96, 399.

13. ◀ Council of Fifty, “Record,” Apr. 22, 1845, i le JSP, CFM:436; “Tindall, Solomon,” Biographical Entry, Joseph Smith Papers website, josephsmithpapers.org; JSP, CFM:436, note 757.

14. ◀ Phineas Young, Journal, Apr. 23–May 12, 1845.

15. ◀ Pratt, Journal, June 1, July 22, ma le Sept. 5, 1844; Jan. 5, Mar. 23, and Apr. 6, 1845; “Extract of a Letter,” LDS Millennial Star, Aug. 1, 1845, 6:59;tagai foi Garr, “Latter-day Saints in Tubuai,” 4–9.

16. ◀ Pratt, Journal, Apr. 6, 1845.

17. ◀ Pratt, Journal, July 1, 1845.

18. ◀ Pratt, Journal, July 9, 1845; Ellsworth, Journals of Addison Pratt, 238–39; “From the Islands of the Sea,” Times and Seasons, Dec. 15, 1844, 5:739–40.

19. ◀ Pratt, Journal, July 1, 1845.

20. ◀ Pratt, Journal, July 9–13, 1845. Autu: French Polynesia [Farani Polenisia]

21. ◀ Pratt, Journal and Autobiography, 124; Ellsworth, History of Louisa Barnes Pratt, 75; “Mobbing Again in Hancock!,” Nauvoo Neighbor, Sept. 10, 1845, [2]; tagai foi Historian’s Office, History of the Church, 1838–circa 1882, History of Brigham Young, volume 14, Sept. 16, 1845.

22. ◀ Pratt, Journal and Autobiography, 124; Ellsworth, History of Louisa Barnes Pratt, 75–76; “Mobbing Again in Hancock!,” Nauvoo Neighbor, Sept. 10, 1845, [2]; “Historic Sites and Markers: Morley’s Settlement,” 153–55.

23. ◀ Brigham Young, Journal, Sept. 16, 1845; Historian’s Office, History of the Church, volume 14, Sept. 11, 1845.

24. ◀ Pratt, Journal and Autobiography, 125; tagai foi Ellsworth, History of Louisa Barnes Pratt, 76.

25. ◀ Foote, Autobiography and Journal, Oct. 6, 1845; McBride, House for the Most High, 231–33.

26. ◀ “Conference Minutes,” Times and Seasons, Nov. 1, 1845, 6:1008.

27. ◀ Oaks and Hill, Carthage Conspiracy, 184–86.

28. ◀ Council of Fifty, “Record,” Sept. 9, 1845, i le JSP, CFM:467–75. Autu: Council of Fifty [Aufono a le Limagafulu]

29. ◀ ‘Conference Minutes,” Times and Seasons, Nov. 1, 1845, 6:1010–11; tagai foi “First Meeting in the Temple,” Times and Seasons, Nov. 1, 1845, 6:1017. Autu: Departure from Nauvoo [Ua tuua Navu]

30. ◀ Tullidge, Women of Mormondom, 321; Norton, Reminiscence and Journal, Nov. 3, 17, and 261845; Kimball, Diary, Nov. 24, 26, and 29, 1845; Leonard, Nauvoo, 252–55; McBride, House for the Most High, 253–61. Autu: Temple Endowment [Faaeega Paia o le Malumalu]

31. ◀ Autu: Baptism for the Dead [Papatisoga mo e ua Maliliu]

32. ◀ Brigham Young, “Speech,” Times and Seasons, July 1, 1845, 6:954–55.

33. ◀ Kimball, Diary, Nov. 29 and Dec. 9, 1845; Brigham Young, Journal, Dec. 10, 1845; McBride, House for the Most High, 264–65.

34. ◀ Historian’s Office, History of the Church, volume 14, Dec. 27, 1845; Lee, Journal, Dec. 10, 1845; tagai foi McBride, House for the Most High, 286.

35. ◀ “Pen Sketch of an Illustrious Woman,” Woman’s Exponent, Oct. 15, 1880, 9:74; Kimball, Diary, Dec. 10 and 20, 1845; Thompson, Autobiographical Sketch, 10. Autu: Anointed Quorum (“Holy Order”) [Korama Faauuina (“Faatulagaga Paia”)

36. ◀ Cowan, Temple Building: Ancient and Modern, 29. Autu: Sealing [Faamauga]

37. ◀ Young, Journal, Jan. 12 and 31, 1846; Mataupu Faavae ma Feagaiga 128:18 (Letter to “The Church of Jesus Christ of Latter Day Saints,” Sept. 6, 1842, i le josephsmithpapers.org).

38. ◀ Reports of the U.S. District Attorneys, 1845–50, Report of Suits Pending, Circuit Court of the District of Illinois, Dec. 1845 term, Dec. 17–18, 1845, microfilm, Records of the Solicitor of the Treasury, copy at Church History Library; Brigham Young, in Journal of Discourses, July 23, 1871, 14:218–19; Stout, Reminiscences and Journals, Dec. 23–24, 1845.

39. ◀ Ford, History of Illinois, 404, 410–13; Historian’s Office, History of the Church, volume 15, Jan. 27, 1846.

40. ◀ Council of Fifty, “Record,” Apr. 11, 1844, i le JSP, CFM:510–21; George A. Smith, in Journal of Discourses, June 20, 1869, 13:85.

41. ◀ Council of Fifty, “Record,” Jan. 13, 1846, i le JSP, CFM:521–22; Lee, Journal, Jan. 13, 1846; tagai foi Isaia 11:12.

42. ◀ Historian’s Office, History of the Church, volume 15, Jan. 31–Feb. 2, 1846.

43. ◀ Young, Journal, Feb. 3, 1846; Historian’s Office, History of the Church, volume 15, Feb. 3–7, 1846.

44. ◀ Lee, Journal, Feb. 4, 1846; Historian’s Office, History of the Church, volume 15, Feb. 8, 1845. Autu: Nauvoo Temple [Malumalu o Navu]; Departure from Nauvoo [Ua Tuua Navu]

45. ◀ Tagai McBride, House for the Most High, 320–22.

46. ◀ Pratt, Journal and Autobiography, 126.

47. ◀ Young, Diary and Reminiscences, 3.

48. ◀ Young, Diary and Reminiscences, 3; “Last Testimony of Sister Emma,” Saints’ Herald, Oct. 1, 1879, 289–90. Autu: Emma Hale Smith

49. ◀ Young, Diary and Reminiscences, 3–4; Lyman, Journal, 14.

50. ◀ Rich, Autobiography and Journal, 72.

Faamatalaga i Punaoa

O lenei voluma o se galuega o le faamatalaga o tala moni e faalagolago i le sili atu ma le lima selau punaoa faaletalafaasolopito. Sa faia mea uma ma le faaeteete sili ina ia mautinoa ai lona sa’o aiai. Na tusia e uluai Au Paia o Aso e Gata Ai le tele o tusi, api talaaga, tusiga i nusipepa, ma o latou lava talaaga. O se taunuuga, o le tele o talafaasolopito o le Ekalesia i le va o le 1815 ma le 1846 ua maoae lava le faamaumauina lelei. Ae ui i lea, e le tatau i e faitau ona faapea, o le tala o loo faamatalaina iinei ua lelei atoa pe ua atoatoa. O faamaumauga o le tuanai, ma lo tatou mafaia ona faaliliuina i le taimi nei, ua tapulaa.

O punaoa uma lava o le malamalama faaletalafaasolopito e i ai avanoa, uiga lua, ma le faaituau. Latou te masani lava ona tuuina mai le finagalo o lo latou foafoa. O le taunuuga, o molimau o na lava mea na tutupu e aafia, e manatuaina, ma e ese le faamaumauina o ia mea, ma o o latou manatu eseese o le a mafai ai ona tele auala e faauigaina ai tala faasolopito. O le luitau o le tusitala faasolopito o le faavasegaina o manatu ua iloga ma tuufaatasi se malamalamaaga sao o le taimi ua tuanai e ala i iloiloga ma faauigaga ma le faaeteete.

O le Au Paia o se tala moni o le talafaasolopito o le Ekalesia a Iesu Keriso o le Au Paia o Aso e Gata Ai, e fua i mea ua tatou iloa ma malamalama ai i le taimi nei mai faamaumauga o talafaasolopito o loo i ai nei. E le na o le pau lea o le faamatalaga e mafai o le talafaasolopito paia o le Ekalesia, ae o sikola na suesueina, tusia, ma iloiloina lea voluma e iloa lelei lava punaoa o talafaasolopito, ma faaaogaina ma le mafaufau lelei i latou, ma faamauina i latou i faamatalaga i le faaiuga ma le lisi o punaoa ua taua. Ua valaaulia tagata faitau ina ia iloiloina punaoa e i latou lava, o le tele lava ua faafuainumeraina ma ua fesootai i faamatalaga i le faaiuga. Atonu o le mauaina o nisi punaoa, po o ni faitauga fou o punaoa o loo i ai, o le a maua ai nisi uiga, faaliliuga, ma maua ai nisi manatu.

O le faamatalaga i le Au Paia e faatatau lava i punaoa faaletagata lava ia pe mai se isi foi. O punaoa faaletagata lava ia e aofia ai faamatalaga e uiga i mea na tutupu mai ia i latou na molimauina na mea e i latou lava ia. O nisi o punaoa faaletagata, e pei o tusi ma api talaaga, na tusia i le taimi o mea na tutupu o loo latou faamatalaina. O nei punaoa o le taimi lava e tasi e atagia ai manatu o tagata, lagona, ma mea na latou faia i lena taimi, e faaalia ai le ala na faauiga ai le taimi ua tuanai pe a tuu i le taimi nei. O isi punaoa faaletagata lava ia, e pei o o latou lava talaaga, na tusia i mea moni lava. O nei punaoa o manatuaga ua faaalia ai le uiga o le taimi ua tuanai i le tusitala i lena taimi, e masani lava ona sili atu ai nai lo punaoa o i ai nei i le faailoaina o le taua o mea na tutupu i le tuanai. Ona latou te faalagolago i mea e manatua, e ui i lea, o punaoa o mea e manatua e mafai ona aofia ai mea e le sa’o ma e mafai ona faatosinaina i le malamalama ma talitonuga o le tusitala mulimuli ane.

O punaoa faaleogalua faaletalafaasolopito e aofia ai faamatalaga mai tagata e lei molimauina mea na tutupu ua faamatalaina e se tagata. O na punaoa e aofia ai talafaasolopito o aiga mulimuli ane ma galuega faaleaoaoga. O lenei voluma e matuai faafetai lava i le tele o ia punaoa, ia na faamaonia le taua tele mo le faalauteleina o le anotusi ma le galuega faaliliu na latou tuuina mai.

O punaoa uma lava i le Au Paia na iloiloina mo le sa’o, ma na siakiina fuaiupu uma lava mo le ogatasi ma punaoa. O laina o talanoaga ma isi upusii e o mai sao lava mai punaoa faaletalafaasolopito, upu i le upu. O sipelaga, faamataitusi teteleina, ma le faailogaina i upusii tuusao ua faafouina filemu mo le manino. I ni tulaga e le masani ai, ua tele ai ni faafouga taua, e pei o le fesiitai mai le gagana o le taimi ua tuanai i le taimi nei po o le kalama ua faafouina, ua faia i upusii ina ia faaleleia ai le faitau. I tulaga faapenei, o faamatalaga i le faaiuga ua faamatalaina ai suiga na faia. O filifiliga e uiga i punaoa e faaaoga ma pe faapefea ona faaaogaina na faia e se vaega o tusitala faasolopito, tusitala, ma faatonu o e na faalagolago a latou faaiuga i le moni o le talafaasolopito faapea foi ma le lelei o le tusi.

O le tala a Lusi Maki Samita, mo se faataitaiga, o se punaoa taua tele mo uluai mataupu o lenei voluma. Na tusia e Lusi i le va o le 1844 ma le 1845 i le onosefulu-iva o ona tausaga, faatasi ai ma le fesoasoani a Martha Jane Knowlton Coray ma le toalua o Martha, o Howard. Ona o se punaoa o le manatuaga, o lea e le faapea ai e leai ni mea sese i le talafaasolopito a Lusi, ae ua iloaina e tele lava ina sao. Ua faaaogaina lava ma le faaeteete i lenei voluma ma taua soo mo mea na tutupu na molimauina e Lusi. Mo nisi faamatalaga i lenei talafaasolopito, tagai “Lucy Mack Smith” i le saints.lds.org.

O nisi punaoa le lelei na faaaogaina e tusia ai lenei voluma ma ua ta’ua i faamatalaga. O nei punaoa na faaaogaina muamua lava e faailoa ai uluai tetee i le Ekalesia. E ui lava ina tele lava ina saua ia Iosefa Samita ma le Ekalesia, o nei faamatalaga i nisi taimi e aofia ai faamatalaga e lei faamaumauina muamua. O nisi o nei faamatalaga na faaaoga ina ua faamaonia mai e isi faamaumauga lo latou sao faalauaitele. O mea moni mai nei faamaumauga le lelei na faaaoga e aunoa ma le suia o lo latou faauigaga leaga.

O se tala faaletalafaasolopito ua tusia mo se aofia masani lava, o lenei voluma ua tuuina atu ai se talafaasolopito faavae o le Ekalesia i se tulaga talafeagai, ma faigofie ona mauaina. Ao taulai atu i metotia taatele o le faamatalaina o tala, e le o agai atu i tua atu o faamatalaga o loo maua i punaoa o le talafaasolopito. Pe a aofia i le tusiga e oo lava i faamatalaga faatauvaa, e pei o foliga faaalia po o tulaga o le tau, e faia ona o nei faamatalaga o loo maua po o aumaia sao lava mai le faamaumauga faatalafaasolopito.

Ina ia faatumauina le mafai ona faitauina le tala, e seasea lava ona taua e le voluma ni luitau i totonu pe agai foi i le faamaumauga o le talafaasolopito i le tusiga lava ia. Nai lo lena, na te tuuina ia ituaiga o punaoa e faalagolago i talanoaga i ni tusiga i le autu i le saints.lds.org. Ua uunaia tagata faitau ina ia faitau i nei tusiga ao latou suesueina le talafaasolopito o le Ekalesia.

Punaoa o loo Taua

O lenei lisi o se taiala i punaoa uma o loo taua i le voluma muamua o le Au Paia: O Le Tala o le Ekalesia a Iesu Keriso o le Au Paia o Aso e Gata Ai. I mea ua tusia mo punaoa o tusitusiga, o aso e tau mai ai le taimi na fatuina ai le tusitusiga, ae e le faapea o le vaitaimi lea o loo aofia i le tusitusiga. O Voluma o Pepa a Iosefa Samita o loo lisiina i lalo o le “JSP.” O le tele o punaoa o loo maua faafuainumera, ma o sootaga e maua i le vaega faaeletonika o le tusi, e maua i le saints.lds.org ma totonu o le Gospel Library.

O faapuupuuga nei o loo faaaogaina i lenei lisi o punaoa o loo taua:

- BYU: L. Tom Perry Special Collections, Harold B. Lee Library, Brigham Young University, Provo, Utah

- CHL: Church History Library, The Church of Jesus Christ of Latter-day Saints, Salt Lake City

- FHL: Family History Library, The Church of Jesus Christ of Latter-day Saints, Salt Lake City

Abbott Family Collection, 1831–2000. CHL.

Adams, Dale W. “Grandison Newell’s Obsession.” Journal of Mormon History 30, no. 1 (2004): 159–88.

Albany Evening Journal. Albany, NY. 1830–63.

Alexander, Thomas G. Things in Heaven and Earth: The Life and Times of Wilford Woodruff, a Mormon Prophet. Salt Lake City: Signature Books, 1991.

Allen, James B., Ronald K. Esplin, and David J. Whittaker. Men with a Mission, 1837–1841: The Quorum of the Twelve Apostles in the British Isles. Aai o Sate Leki: Deseret Book, 1992.

Allen, James B., and Malcom R. Thorp. “The Mission of the Twelve to England, 1840–41: Mormon Apostles and the Working Class.” BYU Studies 14, no. 4 (Summer 1975): 499–526.

Allen, Lucy M. Autobiographical Sketch, no date. CHL.

Alton Telegraph and Democratic Review. Alton, IL. 1836–55.

Amboy Journal. Amboy, IL. 1870–1913.

Ames, Ira. Autobiography and Journal, 1858. CHL.

Anderson, Karl Ricks. Joseph Smith’s Kirtland: Eyewitness Accounts. Salt Lake City: Deseret Book, 1989.

Anderson, Richard Lloyd. “Jackson County in Early Mormon Descriptions.” Missouri Historical Review 65, no. 3 (Apr. 1971): 270–93.

———. Joseph Smith’s New England Heritage: Influences of Grandfathers Solomon Mack and Asael Smith. Rev. ed. Aai o Sate Leki: Deseret Book; Provo, UT: Brigham Young University Press, 2003.

Arnold, Isaac N. Reminiscences of the Illinois Bar Forty Years Ago: Lincoln and Douglas as Orators and Lawyers. Chicago: Fergus Printing, 1881.

Arrington, Leonard J. “James Gordon Bennett’s 1831 Report on ‘The Mormonites.’” BYU Studies 10 (Spring 1970): 353–64.

Ashurst-McGee, Mark. “The Josiah Stowell Jr.–John S. Fullmer Correspondence.” BYU Studies 38, no. 3 (1999): 108–17.

Backman, Milton V., Jr. The Heavens Resound: A History of the Latter-day Saints in Ohio, 1830–1838. Aai o Sate Leki: Deseret Book, 1983.

Baldwin, Nathan Bennett. Account of Zion’s Camp, 1882. Tala lolomi. CHL.

Ball, Isaac Birkenhead. “The Prophet’s Sister Testifies She Lifted the B. of M. Plates,” Aug. 31, 1954. CHL.

Bartlett, W. H. Walks about the City and Environs of Jerusalem. London: Hall, Virtue, 1840.

Baugh, Alexander L. A Call to Arms: The 1838 Mormon Defense of Northern Missouri. Dissertations in Latter-day Saint History. Provo, UT: Joseph Fielding Smith Institute for Latter-day Saint History; BYU Studies, 2000.

———, ed. Days Never to Be Forgotten: Oliver Cowdery. Provo, UT: Religious Studies Center, Brigham Young University, 2009.

———. “‘I’ll Never Forsake’: Amanda Barnes Smith (1809–1886).” I le Women of Faith in the Latter Days. Vol. 1, 1775–1820, edited by Richard E. Turley Jr. and Brittany A. Chapman, 450–60. Salt Lake City: Deseret Book, 2011.

———. “Joseph Smith in Northern Missouri.” I le Joseph Smith, the Prophet and Seer, edited by Richard Neitzel Holzapfel and Kent P. Jackson, 291–346. Provo, UT: Religious Studies Center, Brigham Young University; Salt Lake City: Deseret Book, 2010.

———. “Joseph Smith’s Athletic Nature.” I le Joseph Smith: The Prophet, The Man, edited by Susan Easton Black and Charles D. Tate Jr., 137–50. Provo, UT: Religious Studies Center, Brigham Young University, 1993.

———. “Joseph Young’s Affidavit of the Massacre at Haun’s Mill.” BYU Studies 38, no. 1 (1999): 188–202.

———. “Kirtland Camp, 1838: Bringing the Poor to Missouri.” Journal of Book of Mormon Studies 22, no. 1 (2013): 58–61.

———. “Missouri Governor Lilburn W. Boggs and the Mormons.” John Whitmer Historical Association Journal 18 (1998): 111–32.

———. “A Rare Account of the Haun’s Mill Massacre: The Reminiscence of Willard Gilbert Smith.” Mormon Historical Studies 8, nos. 1 and 2 (2007): 165–71

———. “‘We Took Our Change of Venue to the State of Illinois’: The Gallatin Hearing and the Escape of Joseph Smith and the Mormon Prisoners from Missouri, April 1839.” Mormon Historical Studies 2, no. 1 (2001): 59–82.

Baugh, Alexander L., and Richard Neitzel Holzapfel. “‘I Roll the Burthen and Responsibility of Leading This Church off from My Shoulders on to Yours’: The 1844/1845 Declaration of the Quorum of the Twelve regarding Apostolic Succession.” BYU Studies 49, no. 3 (2010): 5–19.

Benjamin Brown Family Collection, 1835–1983. CHL.

Bennett, Richard E. “‘Quincy—the Home of Our Adoption’: A Study of the Mormons in Quincy, Illinois, 1838–40.” Mormon Historical Studies 2, no. 1 (2001): 103–18.

———. “‘Read This I Pray Thee’: Martin Harris and the Three Wise Men of the East.” Journal of Mormon History 36 (Winter 2010): 178–216.

Tusi Paia Tagai Tusi Paia.

Biographical Review of Hancock County, Illinois, Containing Biographical and Genealogical Sketches of Many of the Prominent Citizens of To-Day and Also of the Past. Chicago: Hobart, 1907.

“Biography of Mary Ann Angell Young.” Juvenile Instructor 26, no. 2 (Jan. 15, 1891): 56–58

Bitton, Davis. George Q. Cannon: A Biography. Aai o Sate Leki: Deseret Book, 1999.

Black, Susan Easton, and Harvey Bischoff Black. Annotated Record of Baptisms for the Dead, 1840–1845, Nauvoo, Hancock County, Illinois. 7 vols. Provo, UT: Center for Family History and Genealogy, Brigham Young University, 2002.

Blackstone, William. Commentaries on the Laws of England: In Four Books; with an Analysis of the Work. By Sir William Blackstone, Knt. One of the Justices of the Court of Common Pleas. In Two Volumes, from the Eighteenth London Edition. … 2 vols. New York: W. E. Dean, 1840.

Boggs, William M. “A Short Biographical Sketch of Lilburn W. Boggs, by His Son.” Missouri Historical Review 4, no. 2 (Jan. 1910): 106–10.

A Book of Commandments, for the Government of the Church of Christ, Organized according to Law, on the 6th of April, 1830. Zion [Independence], MO: W. W. Phelps, 1833.

The Book of Mormon: An Account Written by the Hand of Mormon, upon Plates Taken from the Plates of Nephi. Palmyra, NY: E. B. Grandin, 1830.

The Book of Mormon: Another Testament of Jesus Christ. Aai o Sate Leki: O Ekalesi o le Au Paia o Aso e Gata Ai, 2013.

Bowen, Walter D. “The Versatile W. W. Phelps—Mormon Writer, Educator and Pioneer.” Master’s thesis, Brigham Young University, 1958.

Bradley, Don. “Mormon Polygamy before Nauvoo? The Relationship of Joseph Smith and Fanny Alger.” I le Persistence of Polygamy: Joseph Smith and the Origins of Mormon Polygamy, edited by Newell G. Bringhurst and Craig L. Foster, 14–58. Independence, MO: John Whitmer Books, 2010.

Bradley, James L. Zion’s Camp 1834: Prelude to the Civil War. Logan, UT: By the author, 1990.

Bradshaw, M. Scott. “Joseph Smith’s Performance of Marriages in Ohio.” BYU Studies 39, no. 4 (2000): 23–69.

Bray, Justin R. “Within the Walls of Liberty Jail: DC 121, 122, 123.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 256–63. Salt Lake City: The Church of Jesus Christ of Latter-day Saints, 2016.

Breen, Patrick H. The Land Shall Be Deluged in Blood: A New History of the Nat Turner Revolt. New York: Oxford University Press, 2016.

Brekus, Catherine A. Strangers and Pilgrims: Female Preaching in America, 1740–1845. Chapel Hill: University of North Carolina Press, 1998.

Briggs, Edmund C. “A Visit to Nauvoo in 1856.” Journal of History 9, no. 4 (Oct. 1916): 446–62.

Brigham Young Office Files, 1832–78. CHL.

Britton, John. Bath and Bristol, with the Counties of Somerset and Gloucester, Displayed in a Series of Views; including the Modern Improvements, Picturesque Scenery, Antiques, &c. London: Jones and Company, 1829.

Britton, Rollin J. Early Days on Grand River and the Mormon War. Columbia: State Historical Society of Missouri, 1920.

Brunson, Lewis. “Short Sketch of Seymour Brunson, Sr.” Nauvoo Journal 4 (1992): 3–4.

Burbank, Daniel M. Autobiography, 1863. CHL.

Burgess, James. Journal, 1841–48. CHL.

Burnett, Peter H. An Old California Pioneer. Oakland, CA: Biobooks, 1946.

———. Recollections and Opinions of an Old Pioneer. New York: D. Appleton, 1880.

Burton, Richard F. The City of the Saints, and Across the Rocky Mountains to California. New York: Harper and Brothers, 1862.

Bushman, Richard Lyman. “Joseph Smith as Translator.” I le Believing History: Latter-day Saint Essays, edited by Reid L. Neilson and Jed Woodworth, 233–47. New York: Columbia University Press, 2004.

———. Joseph Smith: Rough Stone Rolling. Ma le fesoasoani a Jed Woodworth. New York: Knopf, 2005.

———. “Oliver’s Joseph.” I le Days Never to Be Forgotten: Oliver Cowdery, edited by Alexander L. Baugh, 1–13. Provo, UT: Religious Studies Center, Brigham Young University, 2009.

———. The Refinement of America: Persons, Houses, Cities. New York: Knopf, 1992.

———. “The Visionary World of Joseph Smith.” BYU Studies 37, no. 1 (1997–98): 183–204.

Butler, John L. “A Short Account of an Affray That Took Place between the Latter Day Saints and a Portion of the People of Davis County Mo,” 1859. CHL.

———. “A Short History,” Autobiography, circa 1859. CHL.

Cahoon, Reynolds. Diaries, 1831–32. CHL.

Call, Anson. Autobiography and Journal, circa 1856–89. CHL.

Cannon, Brian Q., and BYU Studies Staff. “Priesthood Restoration Documents.” BYU Studies 35, no. 4 (1995–96): 163–207.

Cannon, Eugene M. “Tahiti and the Society Island Mission.” Juvenile Instructor 32, no. 11 (June 1, 1897): 334–36.

Carruth, LaJean Purcell, and Mark Lyman Staker. “John Taylor’s June 27, 1854, Account of the Martyrdom,” BYU Studies 50, no. 3 (2011): 25–62.

Chamberlin, Solomon. Autobiography, circa 1858. CHL.

Chardon Spectator and Geauga Gazette Chardon, OH. 1833–35.

Chenango Union. Norwich, NY. 1847–1975.

Chicago Tribune. Chicago. 1847–.

Christensen, Edith Rushton. “Edwin Rushton: Bridge Builder and Faithful Pioneer.” Aai o Sate Leki: N.p., 1941.

The Church Historian’s Press. Church History Department, The Church of Jesus Christ of Latter-day Saints. http://churchhistorianspress.org.

Church History Department Pitman Shorthand Transcriptions, 2013–17. CHL.

Clayton, William. History of the Nauvoo Temple, circa 1845. CHL.

———. Journals, 1842–45. CHL.

———. Letter to Madison M. Scott, Nov. 11, 1871. Kopi. CHL.

Cleveland Daily Gazette. Cleveland. 1836–37.

Cleveland Weekly Gazette. Cleveland. 1837.

Collected Material concerning Joseph Smith and Plural Marriage, circa 1870–1912 CHL.

Collection of Manuscripts about Mormons, 1832–1954. Chicago History Museum.

A Collection of Sacred Hymns, for the Church of the Latter Day Saints. Edited by Emma Smith. Kirtland, OH: F. G. Williams, 1835.

A Collection of Sacred Hymns, for the Church of Jesus Christ of Latter-day Saints, in Europe. Selected by Brigham Young, Parley P. Pratt, and John Taylor. Manchester, England: W. R. Thomas, 1840.

Coltrin, Zebedee. Diaries and Notebook, 1832–34. CHL.

Cook, Lyndon W., ed. David Whitmer Interviews: A Restoration Witness. Orem, UT: Grandin Book, 1991.

———. “‘I Have Sinned against Heaven, and Am Unworthy of Your Confidence, but I Cannot Live without a Reconciliation’: Thomas B. Marsh Returns to the Church.” BYU Studies 20, no. 4 (Summer 1980): 389–400.

———. William Law: Biographical Essay, Nauvoo Diary, Correspondence, Interview. Orem, UT: Grandin Book, 1994.

Cook, Thomas L. Palmyra and Vicinity. Palmyra, NY: Palmyra Courier-Journal, 1930.

Cooper, F. M. “Spiritual Reminiscences.—No. 2.” Autumn Leaves 4, no. 1 (Jan. 1891): 17–20.

Coray, Martha Jane Knowlton. Notebook, circa 1850. CHL.

Corrill, John. A Brief History of the Church of Christ of Latter Day Saints, (Commonly Called Mormons;) Including an Account of Their Doctrine and Discipline; with the Reasons of the Author for Leaving the Church. St. Louis: By the author, 1839.

Cowan, Richard O. Temple Building: Ancient and Modern. Provo, UT: Brigham Young University Press, 1971.Iunivesite a Polika Iaga–Idaho

Cowdery, Oliver. Diary, Jan.–Mar. 1836. CHL. E maua foi o le Leonard J. Arrington, “Oliver Cowdery’s Kirtland, Ohio, ‘Sketch Book,’” BYU Studies 12, no. 4 (Summer 1972): 410–26.

———. Letterbook, 1833–38. Henry E. Huntington Library, San Marino, CA.

———. Letter to Phineas Young, Mar. 23, 1846. CHL.

Crawley, Peter, and Richard L. Anderson. “The Political and Social Realities of Zion’s Camp.” BYU Studies 14 (Summer 1974): 406–20.

Crocheron, Augusta Joyce. Representative Women of Deseret, a Book of Biographical Sketches, to Accompany the Picture Bearing the Same Title. Salt Lake City: J. C. Graham, 1884.

Crosby, Caroline Barnes. Reminiscences, no date. In Jonathan and Caroline B. Crosby Papers, circa 1871–75. Copy at CHL.

Crosby, Jonathan. Autobiography, 1850–52. In Jonathan and Caroline B. Crosby Papers, circa 1871–75. Copy at CHL.

Cummings, Horace. “Conspiracy of Nauvoo.” Contributor, Apr. 1884, 251–60.

Daily Missouri Republican. St. Louis. 1822–1919.

Daniels, William M. Correct Account of the Murder of Generals Joseph and Hyrum Smith, at Carthage. On the 27th Day of June, 1844. Nauvoo, IL: John Taylor, 1845.

Darowski, Joseph F. “The Journey of the Colesville Branch: DC 26, 51, 54, 56, 59.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 40–44. Salt Lake City: The Church of Jesus Christ of Latter-day Saints, 2016.

Darowski, Kay. “Joseph Smith’s Support at Home: DC 4, 11, 23.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 10–14. Salt Lake City: The Church of Jesus Christ of Latter-day Saints, 2016.

O Afafine i Lo’u Malo: O Le Talafaasolopito ma le Galuega a le Aualofa Aai o Sate Leki: O le Ekalesia a Iesu Keriso o le Au Paia o Aso e Gata Ai, 2011.

Davis, Matthew L. Letter to Mrs. Matthew [Mary] L. Davis, Feb. 6, 1840. CHL.

Dennis, Ronald D. “Dan Jones, Welshman.” Ensign, Apr. 1987, 50–56.

———. “The Martyrdom of Joseph Smith and His Brother Hyrum.” BYU Studies 24, no. 1 (Winter 1984): 78–109.

Derr, Jill Mulvay, Janath Russell Cannon, and Maureen Ursenbach Beecher. Tamaitai o le Feagaiga: O le Tala o le Aualofa. Aai o Sate Leki: Deseret Book; Provo, UT: Brigham Young University Press, 1992.

Derr, Jill Mulvay, Carol Cornwall Madsen, Kate Holbrook, and Matthew J. Grow, eds. The First Fifty Years of Relief Society: Key Documents in Latter-day Saint Women’s History. Aai o Sate Leki: Church Historian’s Press, 2016.

Deseret News. Aai o Sate Leki. 1850–.

“Diary of Joseph Fielding.” 1963. Talolomi. CHL.

Dibble, Philo. “Philo Dibble’s Narrative.” I le Early Scenes in Church History, Faith-Promoting Series 8, 74–96. Aai o Sate Leki: Juvenile Instructor Office, 1882.

———. Recollections of the Prophet Joseph Smith Juvenile Instructor 27, no. 10 (May 15, 1892): 302–4.

———. Reminiscences, no date. Talolomi. CHL.

Dickinson, Ellen E. New Light on Mormonism. New York: Funk and Wagnalls, 1885.

Dictionary of Missouri Biography. Edited by Lawrence O. Christensen, William E. Foley, Gary R. Kremer, and Kenneth H. Winn. Columbia: University of Missouri Press, 1999.

The Doctrine and Covenants of The Church of Jesus Christ of Latter-day Saints: Containing Revelations Given to Joseph Smith, the Prophet, with Some Additions by His Successors in the Presidency of the Church. Aai o Sate Leki: O Ekalesi o le Au Paia o Aso e Gata Ai, 2013.

Document Containing the Correspondence, Orders, &c., in Relation to the Disturbances with the Mormons; and the Evidence Given before the Hon. Austin A. King, Judge of the Fifth Judicial Circuit of the State of Missouri, at the Court-House in Richmond, in a Criminal Court of Inquiry, Begun November 12, 1838, on the Trial of Joseph Smith, Jr., and Others, for High Treason and Other Crimes against the State. Fayette, MO: Boon’s Lick Democrat, 1841.

Dunn, Lura S., comp. Amanda’s Journal. Provo, UT: Lura S. Dunn, [1977?].

Durham, G. Homer, ed. The Gospel Kingdom: Selections from the Writings and Discourses of John Taylor. Aai o Sate Leki: Bookcraft, 1943.

Durham, Reed C., Jr. “The Election Day Battle at Gallatin.” BYU Studies 13, no. 1 (1973): 36–61.

Ehat, Andrew F. “Joseph Smith’s Introduction of Temple Ordinances and the 1833 Mormon Succession Question.” Master’s thesis, Brigham Young University, 1981.

Ellsworth, S. George, ed. The History of Louisa Barnes Pratt, Being the Autobiography of a Mormon Missionary Widow and Pioneer. … Life Writings of Frontier Women 3. Logan: Utah State University Press, 1998.

———, ed. The Journals of Addison Pratt, Being a Narrative of Yankee Whaling in the Eighteen Twenties, a Mormon Mission to the Society Islands. … Aai o Sate Leki: University of Utah Press, 1990.

“Elder John Brush.” Autumn Leaves 4, no. 1 (Jan. 1891): 21–24.

Elders’ Journal of the Church of Latter Day Saints. Kirtland, OH, Oct.–Nov. 1837; Far West, MO, July–Aug. 1838.

Emma Smith Blessing, 1844. CHL.

Erie Gazette. Erie, PA. 1820–59.

Esplin, Ronald K. “The Emergence of Brigham Young and the Twelve to Mormon Leadership, 1830–1841.” PhD diss., Brigham Young University, 1981. E maua foi o le The Emergence of Brigham Young and the Twelve to Mormon Leadership, 1830–1841, Dissertations in Latter-day Saint History (Provo, UT: Joseph Fielding Smith Institute for Latter-day Saint History; BYU Studies, 2006).

———. “Joseph Smith’s Mission and Timetable: ‘God Will Protect Me until My Work Is Done.’” I le The Prophet Joseph: Essays on the Life and Mission of Joseph Smith, edited by Larry C. Porter and Susan Easton Black, 280–319. Aai o Sate Leki: Deseret Book, 1988.

Evening and Morning Star. Kopi na toe lolomiina ua siakiina The Evening and the Morning Star. Katelani, OH. Jan. 1835–Oct. 1836.

The Evening and the Morning Star. Independence, MO, July 1832–July 1833; Kirtland, OH, Dec. 1833–Sept. 1834.

Far West Committee. Minutes, Jan.–Apr. 1839. CHL.

Faulring, Scott H., Kent P. Jackson, and Robert J. Matthews, eds. Joseph Smith’s New Translation of the Bible: Original Manuscripts. Provo, UT: Religious Studies Center, Brigham Young University, 2004.

Fielding, Joseph. Journals, 1837–59. CHL.

Flanders, Robert Bruce. Nauvoo: Kingdom on the Mississippi. Urbana: University of Illinois Press, 1956.

Foote, Warren. Autobiography and Journal, 1837–79. Warren Foote Papers, 1837–1941. CHL.

Ford, Tomasi. A History of Illinois, from Its Commencement as a State in 1818 to 1847. Containing a Full Account of the Black Hawk War, the Rise, Progress, and Fall of Mormonism, the Alton and Lovejoy Riots, and Other Important and Interesting Events. Chicago: S. C. Griggs; New York: Ivison and Phinney, 1854.

Foster, Craig L. Penny Tracts and Polemics: A Critical Analysis of Anti-Mormon Pamphleteering in Great Britain (1837–1860). Aai o Sate Leki: Greg Kofford Books, 2002.

Freidel, Frank, with Hugh S. Sidney. The Presidents of the United States of America. 15th ed. Washington, DC: White House Historical Association, 1999.

Gates, Susa Young. History of the Young Ladies’ Mutual Improvement Association of the Church of Jesus Christ of Latter-day Saints, from November 1869 to June 1910. Aai o Sate Leki: Deseret News, 1911.

———. [Homespun, pseud.]. Lydia Knight’s History. Noble Women’s Lives Series 1. Aai o Sate Leki: Juvenile Instructor Office, 1883.

———. Papers, 1852–1932. Utah State Historical Society, Salt Lake City.

Geauga County Archives and Records Center, Chardon, OH.

Gentry, Leland Homer, and Todd M. Compton. Fire and Sword: A History of the Latter-day Saints in Northern Missouri, 1836–39. Aai o Sate Leki: Greg Kofford Books, 2010.

Gilbert, John H. Memorandum, Sept. 8, 1892. Kopi. CHL.

———. Statement, Oct. 23, 1887. CHL.

Givens, George W. In Old Nauvoo: Everyday Life in the City of Joseph. Aai o Sate Leki: Deseret Book, 1990.

Givens, Terryl L., and Matthew J. Grow. Parley P. Pratt: The Apostle Paul of Mormonism. New York: Oxford University Press, 2011.

Godfrey, Kenneth W. “Joseph Smith and the Masons.” Journal of the Illinois State Historical Society 64, no. 1 (Spring 1971): 79–90.

Godfrey, Matthew C. “Newel K. Whitney and the United Firm: DC 70, 78, 82, 92, 96, 104.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 142–47. Salt Lake City: The Church of Jesus Christ of Latter-day Saints, 2016.

———. “William McLellin’s Five Questions: DC 1, 65, 66, 67, 68, 133.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 137–41. Salt Lake City: The Church of Jesus Christ of Latter-day Saints, 2016.

Gordon, Joseph. “The Public Career of Lilburn W. Boggs.” Master’s thesis, University of Missouri, 1949.

“Gospel Topics.” The Church of Jesus Christ of Latter-day Saints. http://lds.org/topics.

Greene, John P. Facts Relative to the Expulsion of the Mormons or Latter Day Saints, from the State of Missouri, under the “Exterminating Order.” Cincinnati: R. P. Brooks, 1839.

Gregg, Sarah D. Letter to Thomas Gregg, June 14, 1844. Kopi. Illinois State Historical Society Papers, 1840–45. CHL.

Gregg, Thomas. History of Hancock County, Illinois, together with an Outline History of the State, and a Digest of State Laws. Chicago: Charles C. Chapman, 1880.

Gregory, Thomas J. “Sidney Rigdon: Post Nauvoo.” BYU Studies 21, no. 1 (Winter 1981): 51–67.

Grua, David W. “Joseph Smith and the 1834 D. P. Hurlbut Case.” BYU Studies 44, no. 1 (2005): 33–54.

———. “Waiting for the Word of the Lord: DC 97, 98, 101.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 196–201. Salt Lake City: The Church of Jesus Christ of Latter-day Saints, 2016.

Grow, Matthew J. “‘Thou Art an Elect Lady’: DC 24, 25, 26, 27.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 33–39. Salt Lake City: The Church of Jesus Christ of Latter-day Saints, 2016.

Hales, Brian C. Joseph Smith’s Polygamy. 3 vols. Aai o Sate Leki: Greg Kofford Books, 2013.

Hales, Kenneth Glyn, ed. Windows: A Mormon Family. Tucson, AZ: Skyline Printing, 1985.

Hall, Mary A. Newell. Thomas Newell, Who Settled in Farmington, Conn., A.D. 1632. And His Descendants. Southington, CT: Cochrane Brothers, 1878.

Hamilton, C. Mark. Nineteenth-Century Mormon Architecture and City Planning. New York: Oxford University Press, 1995.

Hamilton, Marshall. “Thomas Sharp’s Turning Point: Birth of an Anti-Mormon.” Sunstone 13, no. 5 (Oct. 1989): 16–22.

Hancock, Levi. Autobiography, circa 1854. CHL.

Harper, Steven C. “Freemasonry and the Latter-day Saint Temple Endowment Ceremony.” I le A Reason for Faith, edited by Laura Harris Hales, 143–57. Provo, UT: Religious Studies Center, Brigham Young University; Salt Lake City: Deseret Book, 2016.

———. “The Law: DC 42.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 93–98. Salt Lake City: The Church of Jesus Christ of Latter-day Saints, 2016.

———. “‘A Pentecost and Endowment Indeed’: Six Eyewitness Accounts of the Kirtland Temple Experience.” I le Opening the Heavens: Accounts of Divine Manifestations, 1820–1844, edited by John W. Welch, 327–71. Aai o Sate Leki: Deseret Book; Provo, UT: Brigham Young University Press, 2005.

———. Setting the Record Straight: The Word of Wisdom. Orem, UT: Millennial Press, 2007.

———. “‘The Tithing of My People’: DC 119, 120.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 250–55. Salt Lake City: The Church of Jesus Christ of Latter-day Saints, 2016.

Hartley, William G. “‘Almost Too Intolerable a Burthen’: The Winter Exodus from Missouri, 1838–39.” Journal of Mormon History 18, no. 2 (1992): 6–40.

———. My Best for the Kingdom: History and Autobiography of John Lowe Butler, a Mormon Frontiersman. Aai o Sate Leki: Aspen Books, 1993.

———. “Newel and Lydia Bailey Knight’s Kirtland Love Story and Historic Wedding.” BYU Studies 39, no. 4 (2000): 7–22.

———. “The Saints’ Forced Exodus from Missouri.” I le Joseph Smith, the Prophet and Seer, edited by Richard Neitzel Holzapfel and Kent P. Jackson, 347–90. Provo, UT: Religious Studies Center, Brigham Young University; Salt Lake City: Deseret Book, 2010.

Haven, Charlotte. “A Girl’s Letters from Nauvoo.” Overland Monthly 16, no. 96 (Dec. 1890): 616–38.

Hayden, Amos Sutton. Early History of the Disciples in the Western Reserve, Ohio; with Biographical Sketches of the Principal Agents in Their Religious Movement. Cincinnati: Chase and Hall, 1875.

Hendricks, Drusilla D. Reminiscences, circa 1877. CHL.

Hicks, Michael. Mormonism and Music: A History. Urbana: University of Illinois Press, 1989.

Hill, Craig. “The Honey War.” Pioneer America 14, no. 2 (July 1982): 81–88.

Hinsdale, B. A. “Life and Character of Symonds Ryder.” I le Amos S. Hayden, Early History of the Disciples in the Western Reserve, Ohio; with Biographical Sketches of the Principal Agents in Their Religious Movement, 245–57. Cincinnati: Chase and Hall, 1875.

Historian’s Office. Brigham Young History Drafts, 1856–58. CHL.

———. General Church Minutes, 1839–77. CHL.

———. Histories of the Twelve, 1856–58, 1861. CHL.

———. “History of Brigham Young.” In Manuscript History of Brigham Young, circa 1856–60, vol. 1, 1–104. CHL.

———. History of the Church, 1838–circa 1882. 69 vols. CHL.

———. Joseph Smith History Documents, 1839–60. CHL.

———. Joseph Smith History Draft Notes, circa 1840–80. CHL.

———. Manuscript History of Brigham Young, 1856–62. CHL.

———. Reports of Speeches, 1845–85. CHL.

Historical Department. Journal History of the Church, 1896–2008. CHL.

The Historical Record, a Monthly Periodical, Devoted Exclusively to Historical, Biographical, Chronological and Statistical Matters. Salt Lake City. 1882–90.

“Historic Sites and Markers: Morley’s Settlement.” Nauvoo Journal 11, no. 1 (Spring 1999): 153–55.

History of Caldwell and Livingston Counties, Missouri, Written and Compiled from the Most Authentic Official and Private Sources. … St. Louis: National Historical Co., 1886.

History of Carroll County, Missouri, Carefully Written and Compiled from the Most Authentic Official and Private Sources. … St. Louis: Missouri Historical Company, 1881.

History of the Church / Smith, Joseph and others. History of the Church of Jesus Christ of Latter-day Saints. Edited by B. H. Roberts. Aai o Sate Leki: Deseret News, 1902–12 (vols. 1–6), 1932 (vol. 7).

The History of the Reorganized Church of Jesus Christ of Latter Day Saints. 8 vols. Independence, MO: Herald Publishing House, 1896–1976.

Holbrook, Joseph. “History of Joseph Holbrook.”. I le Joseph Holbrook, Autobiography and Journal, circa 1860–71. Talolomi. CHL.

———. Reminiscences, not before 1871. I le Joseph Holbrook, Autobiography and Journal, circa 1860–71. Private possession. Copy at CHL.

The Holy Bible, Containing the Old and New Testaments Translated Out of the Original Tongues: And with the Former Translations Diligently Compared and Revised, by His Majesty’s Special Command. Authorized King James Version with Explanatory Notes and Cross References to the Standard Works of The Church of Jesus Christ of Latter-day Saints. Aai o Sate Leki: O Ekalesi o le Au Paia o Aso e Gata Ai, 2013.

Holzapfel, Richard Neitzel, and Steven C. Harper. “‘This Is My Testimony, Spoken by Myself into a Talking Machine’: Wilford Woodruff’s 1897 Statement in Stereo.” BYU Studies 45, no. 2 (2006): 112–16.

Hoyt, Emily S. Reminiscences and Diary, 1851–93. 7 vols. CHL.

Huntington, Oliver B. Diary and Reminiscences, 1843–1900. Talolomi. CHL.

Hyde, Myrtle Stevens. Orson Hyde: The Olive Branch of Israel. Aai o Sate Leki: Agreka Books, 2000.

Hyde, Orson. Ein Ruf aus der Wüste, eine Stimme aus dem Schoose der Erde: Kurzer Ueberblick des Ursprungs und der Lehre der Kirche “Jesus Christ of Latter Day Saints” in Amerika, gekannt von Manchen unter der Benennung: “Die Mormonen.” Frankfurt: Im Selbstverlage des Verfassers, 1842. E maua foi fuaitau i le faaliliuga faaSiamani ma le Igilisi i le uepisaite o Pepa a Iosefa Samita, josephsmithpapers.org.

———. A Voice from Jerusalem, or a Sketch of the Travels and Ministry of Elder Orson Hyde, Missionary of the Church of Jesus Christ of Latter Day Saints, to Germany, Constantinople, and Jerusalem. … Liverpool: P. P. Pratt, 1842.

Hyrum Smith Family Bible, 1834. I le Hyrum Smith, Papers, circa 1832–44. BYU.

Illinois State Historical Library. Circuit Court Case Files, 1830–1900. Ata mataninii CHL.

An Illustrated Itinerary of the County of Lancaster. London: How and Parsons, 1842.

It Becomes Our Duty to Address You on the Subject of Immediately Preparing. [Kirtland, OH: May 10, 1834]. Copy at CHL.

Jackman, Levi. “A Short Sketch of the Life of Levi Jackman.” Talolomi. CHL.

Jackson, Stephen T. “Chief Anderson and His Legacy.” Madison County Historical Society. Maua ia Mat. 21, 2018. http://andersonmchs.com.

James, Jane Manning. Autobiography, circa 1902. CHL.

Jaques, Vienna. Statement, Feb. 22, 1859. CHL.

Jeffress, Melinda Evans. “Mapping Historic Nauvoo.” BYU Studies 32, nos. 1 and 2 (1992): 269–75.

Jennings, Erin B. “Charles Anthon: The Man behind the Letters.” John Whitmer Historical Association Journal 32, no. 2 (Fall/Winter 2012): 171–87.

Jennings, Warren A. “Isaac McCoy and the Mormons,” Missouri Historical Review 61, no. 1 (Oct. 1966): 62–82.

Jensen, Robin S., and LaJean P. Carruth. “Sidney Rigdon’s Plea to the Saints: Transcription of Thomas Bullock’s Shorthand Notes from the August 8, 1844, Morning Meeting.” BYU Studies Quarterly 53, no. 2 (2014): 121–39.

Jenson, Andrew. Collection, circa 1841–1942. CHL.

Jessee, Dean. “Joseph Knight’s Recollection of Early Mormon History.” BYU Studies 17, no. 1 (Autumn 1976): 29–39.

———. “‘Walls, Grates and Screeking Iron Doors’: The Prison Experience of Mormon Leaders in Missouri, 1838–1839.” I le New Views of Mormon History: Essays in Honor of Leonard J. Arrington, edited by Davis Bitton and Maureen Ursenbach Beecher, 19–42. Aai o Sate Leki: University of Utah Press, 1987.

Jessee, Dean C. and John W. Welch. “Revelations in Context: Joseph Smith’s Letter from Liberty Jail, March 20, 1839.” BYU Studies 39, no. 3 (2000): 125–45

Jessee, Dean C., and David J. Whittaker. “The Last Months of Mormonism in Missouri: The Albert Perry Rockwood Journal.” BYU Studies 28, no. 1 (1988): 5–41.

Johnson, Benjamin Franklin. “A Life Review,” circa 1885–94, 1923. Benjamin Franklin Johnson, Papers, 1852–1923. CHL.

———. Papers, 1852–1911. CHL.

Johnson, Clark V., ed. Mormon Redress Petitions: Documents of the 1833–1838 Missouri Conflict. Religious Studies Center Monograph Series 16. Provo, UT: Religious Studies Center, Brigham Young University, 1992.

Johnson, Janiece. “‘Give Up All and Follow Your Lord’: Testimony and Exhortation in Early Mormon Women’s Letters, 1831–1839.” BYU Studies 41, no. 1 (2002): 77–107.

Johnson, Joel H. Notebook, not before 1879. Joel Hills Johnson, Papers, circa 1877–79. CHL.

———. Reminiscences and Journals, 1835–82. Joel Hills Johnson, Papers, circa 1835–82. CHL.

Jorgensen, Lynne Watkins. “The Mantle of the Prophet Joseph Passes to Brother Brigham: A Collective Spiritual Witness.” BYU Studies Quarterly 36, no. 4 (1996): 125–204.

Joseph Smith Letterbook 2 / Smith, Joseph. “Copies of Letters, &c. &c.,” 1839–43. Joseph Smith Collection. CHL.

The Joseph Smith Papers. Church History Department, The Church of Jesus Christ of Latter-day Saints. http://josephsmithpapers.org.

Journal of Discourses. 26 vols. Liverpool: F. D. Richards, 1855–86.

Journal of the Senate of the Fourteenth General Assembly of the State of Illinois, at Their Regular Session, Begun and Held at Springfield, December 2, 1844. Springfield, IL: Walters and Weber, 1844.

Journal of the Senate of the United States of America, Being the First Session of the Twenty-Sixth Congress, Begun and Held at the City of Washington, December 2, 1839. Washington, DC: Blair and Rives, 1839.

JSP, CFM / Grow, Matthew J., Ronald K. Esplin, Mark Ashurst-McGee, Gerrit J. Dirkmaat, and Jeffrey D. Mahas, eds. Council of Fifty, Minutes, March 1844–January 1846. Administrative Records series of The Joseph Smith Papers, edited by Ronald K. Esplin, Matthew J. Grow, and Matthew C. Godfrey. Aai o Sate Leki: Church Historian’s Press, 2016.

JSP, D1 / MacKay, Michael Hubbard, Gerrit J. Dirkmaat, Grant Underwood, Robert J. Woodford, and William G. Hartley, eds. Documents, Volume 1: July 1828–June 1831. Vol. 1 of the Documents series of The Joseph Smith Papers, edited by Dean C. Jessee, Ronald K. Esplin, Richard Lyman Bushman, and Matthew J. Grow. Aai o Sate Leki: Church Historian’s Press, 2013.

JSP, D2 / Godfrey, Matthew C., Mark Ashurst-McGee, Grant Underwood, Robert J. Woodford, and William G. Hartley, eds. Documents, Volume 2: July 1831–January 1833. Vol. 2 of the Documents series of The Joseph Smith Papers, edited by Dean C. Jessee, Ronald K. Esplin, Richard Lyman Bushman, and Matthew J. Grow. Aai o Sate Leki: Church Historian’s Press, 2013.

JSP, D3 / Dirkmaat, Gerrit J., Brent M. Rogers, Grant Underwood, Robert J. Woodford, and William G. Hartley, eds. Documents, Volume 3: February 1833–March 1834. Vol. 3 of the Documents series of The Joseph Smith Papers, edited by Ronald K. Esplin and Matthew J. Grow. Aai o Sate Leki: Church Historian’s Press, 2014.

JSP, D4 / Godfrey, Matthew C., Brenden W. Rensink, Alex D. Smith, Max H Parkin, and Alexander L. Baugh, eds. Documents, Volume 4: April 1834–September 1835. Vol. 4 of the Documents series of The Joseph Smith Papers, edited by Ronald K. Esplin, Matthew J. Grow, and Matthew C. Godfrey. Aai o Sate Leki: Church Historian’s Press, 2016.

JSP, D5 / Rogers, Brent M., Elizabeth A. Kuehn, Christian K. Heimburger, Max H Parkin, Alexander L. Baugh, and Steven C. Harper, eds. Documents, Volume 5: October 1835–January 1838. Vol. 5 of the Documents series of The Joseph Smith Papers, edited by Ronald K. Esplin, Matthew J. Grow, and Matthew C. Godfrey. Aai o Sate Leki: Church Historian’s Press, 2017.

JSP, D6 / Ashurst-McGee, Mark, David W. Grua, Elizabeth A. Kuehn, Brenden W. Rensink, and Alexander L. Baugh, eds. Documents, Volume 6: February 1838–August 1839. Vol. 6 of the Documents series of The Joseph Smith Papers, edited by Ronald K. Esplin, Matthew J. Grow, and Matthew C. Godfrey. Aai o Sate Leki: Church Historian’s Press, 2017.

JSP, D7 / Godfrey, Matthew C., Spencer W. McBride, Alex D. Smith, and Christopher James Blythe, eds. Documents, Volume 7: September 1839–January 1841. Vol. 7 of the Documents series of The Joseph Smith Papers, edited by Ronald K. Esplin, Matthew J. Grow, and Matthew C. Godfrey. Aai o Sate Leki: Church Historian’s Press, 2018.

JSP, H1 / Davidson, Karen Lynn, David J. Whittaker, Richard L. Jensen, and Mark Ashurst-McGee, eds. Histories, Volume 1: Joseph Smith Histories, 1832–1844. Vol. 1 of the Histories series of The Joseph Smith Papers, edited by Dean C. Jessee, Ronald K. Esplin, and Richard Lyman Bushman. Aai o Sate Leki: Church Historian’s Press, 2012.

JSP, H2 / Davidson, Karen Lynn, Richard L. Jensen, and David J. Whittaker, eds. Histories, Volume 2: Assigned Historical Writings, 1831–1847. Vol. 2 of the Histories series of The Joseph Smith Papers, edited by Dean C. Jessee, Ronald K. Esplin, and Richard Lyman Bushman. Aai o Sate Leki: Church Historian’s Press, 2012.

JSP, J1 / Jessee, Dean C., Mark Ashurst-McGee, and Richard L. Jensen, eds. Journals, Volume 1: 1832–1839. Vol. 1 of the Journals series of The Joseph Smith Papers, edited by Dean C. Jessee, Ronald K. Esplin, and Richard Lyman Bushman. Aai o Sate Leki: Church Historian’s Press, 2008.

JSP, J2 / Hedges, Andrew H., Alex D. Smith, and Richard Lloyd Anderson, eds. Journals, Volume 2: December 1841–April 1843. Vol. 2 of the Journals series of The Joseph Smith Papers, edited by Dean C. Jessee, Ronald K. Esplin, and Richard Lyman Bushman. Aai o Sate Leki: Church Historian’s Press, 2011.

JSP, J3 / Hedges, Andrew H., Alex D. Smith, and Brent M. Rogers, eds. Journals, Volume 3: May 1843–June 1844. Vol. 3 of the Journals series of The Joseph Smith Papers, edited by Ronald K. Esplin and Matthew J. Grow. Aai o Sate Leki: Church Historian’s Press, 2015.

JSP, MRB / Jensen, Robin Scott, Robert J. Woodford, and Steven C. Harper, eds. Manuscript Revelation Books. Lomiga tonu o le kopi. Voluma muamua o Faaaliga ma faagasologa o Faaliliuga o The Joseph Smith Papers, edited by Dean C. Jessee, Ronald K. Esplin, and Richard Lyman Bushman. Aai o Sate Leki: Church Historian’s Press, 2009.

JSP, R2 / Jensen, Robin Scott, Richard E. Turley Jr., and Riley M. Lorimer, eds. Revelations and Translations, Volume 2: Published Revelations. Vol. 2 of the Revelations and Translations series of The Joseph Smith Papers, edited by Dean C. Jessee, Ronald K. Esplin, and Richard Lyman Bushman. Aai o Sate Leki: Church Historian’s Press, 2011.

JSP, R3, Part 1 / Skousen, Royal, and Robin Scott Jensen, eds. Revelations and Translations, Volume 3, Part 1: Printer’s Manuscript of the Book of Mormon, 1 Nephi 1–Alma 35. Lomiga tonu o le kopi. Part 1 of vol. 3 of the Revelations and Translations series of The Joseph Smith Papers, edited by Ronald K. Esplin and Matthew J. Grow. Aai o Sate Leki: Church Historian’s Press, 2015.

MaKansas City Daily Journal. Kansas City, MO. 1878–96.

Keller, Karl. “‘I Never Knew a Time When I Did Not Know Joseph Smith’: A Son’s Record of the Life and Testimony of Sidney Rigdon.” Dialogue: A Journal of Mormon Thought 1, no. 4 (1966): 15–42.

Kerber, Linda K. “Abolitionists and Amalgamators: The New York City Race Riots of 1834.” New York History 48, no. 1 (Jan. 1967): 28–39.

Kimball, Heber C. Collection, 1837–98. CHL.

———. Diary, 1845. BYU.

———. “History of Heber Chase Kimball by His Own Dictation,” circa 1842–56. Heber C. Kimball, Papers, 1837–66. CHL.

———. “The Journal and Record of Heber Chase Kimball an Apostle of Jesus Christ of Latter Day Saints,” circa 1842–58. Heber C. Kimball, Papers, 1837–66. CHL.

Kimball, Stanley B., ed. On the Potter’s Wheel: The Diaries of Heber C. Kimball. Aai o Sate Leki: Signature Books, 1987.

Kimball, Vilate Murray. Letters, 1840. CHL.

———. Letter to Heber C. Kimball, June 30, 1844. CHL.

Kirtland Camp. Journal, Mar.–Oct. 1838. CHL.

Kirtland Elders’ Certificates / Kirtland Elders Quorum. “Record of Certificates of Membership and Ordinations of the First Members and Elders of the Church of Jesus Christ of Latter Day Saints Dating from March 21st 1836 to June 18th 1838 Kirtland Geauga Co. Ohio,” 1836–38. CHL.

Kirtland Safety Society. Stock Ledger, 1836–37. Collection of Manuscripts about Mormons, 1832–1954. Chicago History Museum.

Klingaman, William K., and Nicholas P. Klingaman. The Year without Summer: 1816 and the Volcano That Darkened the World and Changed History. New York: St. Martin’s Griffin, 2014.

Knight, Joseph, Sr. Reminiscences, no date. CHL.

Knight, Newel. Autobiography, circa 1871. CHL.

———. Autobiography and Journal, circa 1846. CHL.

Knutson, Phyllis. “Sheffield Daniels and Abigail Warren.” FamilySearch Lolomi ma Faasalalauina e Le Ekalesia a Iesu Keriso o le Au Paia o Aso e Gata Ai Maua ia Mat. 21, 2018. https://familysearch.org.

Kowallis, Bart J. “In the Thirty and Fourth Year: A Geologist’s View of the Great Destruction in 3 Nephi.” BYU Studies 37, no. 3 (1997–98): 136–90.

Kuehn, Elizabeth. “More Treasures Than One: DC 111.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 229–34. Salt Lake City: The Church of Jesus Christ of Latter-day Saints, 2016.

Larson, A. Karl, and Katharine Miles Larson, eds. Diary of Charles Lowell Walker. 2 vols. Logan: Utah State University Press, 1980.

Latter Day Saints’ Messenger and Advocate. Kirtland, OH. 1834–37.

Latter-day Saints’ Millennial Star. Liverpool. 1840–1970.

Launius, Roger D., and F. Mark McKiernan. Joseph Smith, Jr.’s Red Brick Store. Macomb: Western Illinois University, 1985.

Laws of the State of Illinois, Passed by the Eleventh General Assembly, at Their Special Session, Began and Held at Springfield, on the Ninth of December, One Thousand Eight Hundred and Thirty-Nine. Springfield, IL: William Walters, 1840.

Laws of the State of New-York, Revised and Passed at the Thirty-Sixth Session of the Legislature, with Marginal Notes and References. … 2 vols. Albany, NY: H. C. Southwick, 1813.

Lee, John D. Journal, Feb.–Aug. 1846. John D. Lee, Journals, 1844–53. CHL.

Leonard, Glen M. Nauvoo: A Place of Peace, a People of Promise. Aai o Sate Leki: Deseret Book; Provo, UT: Brigham Young University Press, 2002.

LeSueur, Stephen C. “‘High Treason and Murder’: The Examination of Mormon Prisoners at Richmond, Missouri, in November 1838.” BYU Studies 26, no. 2 (1986): 3–30.

———. “Missouri’s Failed Compromise: The Creation of Caldwell County for the Mormons.” Journal of Mormon History 31, no. 3 (Fall 2005): 113–44.

Levi Richards Family Correspondence, 1827–48. CHL.

Lewis, David. Autobiography, 1854. CHL.

“Liberty Jail.” Historic Sites, Church History Department, The Church of Jesus Christ of Latter-day Saints. Maua ia Mat. 21, 2018. http://history.lds.org.

“The Life of Norton Jacob.” Leai se aso Talolomi. CHL.

Lightner, Mary Elizabeth Rollins. Collection, 1865–1914. BYU.

———. Remarks, Apr. 14, 1905. Talolomi. CHL.

Littlefield, Lyman Omer. Reminiscences of Latter-day Saints. Giving an Account of Much Individual Suffering Endured for Religious Conscience. Logan, UT: Utah Journal, 1888.

Livesey, Richard. An Exposure of Mormonism, Being a Statement of Facts Relating to the Self-Styled “Latter Day Saints,” and the Origin of the Book of Mormon. Preston, England: J. Livesey, 1838.

Lyman, Edward Leo, Susan Ward Payne, and S. George Ellsworth, eds. No Place to Call Home: The 1807–1857 Life Writings of Caroline Barnes Crosby, Chronicler of Outlying Mormon Communities. Life Writings of Frontier Women, edited by Maureen Ursenbach Beecher. Logan: Utah State University Press, 2005.

Lyman, Eliza Partridge. Journal, 1846–85, 1927. CHL.

Mace, Wandle. Autobiography, circa 1890. CHL.

MacKay, Michael Hubbard. “‘Git Them Translated’: Translating the Characters on the Gold Plates.” I le Approaching Antiquity: Joseph Smith and the Ancient World, edited by Lincoln H. Blumell, Matthew J. Grey, and Andrew H. Hedges, 83–116. Faatonusili, Nofoaga Autu mo Fautuaga ma Matata, Iunivesite o Polika Iaga

Madsen, Carol Cornwall. In Their Own Words: Women and the Story of Nauvoo. Salt Lake City: Deseret Book, 1994.

Madsen, Gordon A. “Joseph Smith and the Missouri Court of Inquiry: Austin A. King’s Quest for Hostages.” BYU Studies 43, no. 4 (2004): 92–136.

Mahas, Jeffrey. “Remembering the Martyrdom: DC 135.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 299–306. Salt Lake City: The Church of Jesus Christ of Latter-day Saints, 2016.

Maki, Elizabeth. “‘Go to the Ohio’: DC 35, 36, 37, 38.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 70–73. Salt Lake City: The Church of Jesus Christ of Latter-day Saints, 2016.

———. “Joseph Smith’s Bible Translation: DC 45, 76, 77, 86, 91.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 99–103. Salt Lake City: The Church of Jesus Christ of Latter-day Saints, 2016.

“Mary Elizabeth Rollins Lightner. Utah Genealogical and Historical Magazine 17 (1926): 193–205, 250–60.

Mary Elizabeth Rollins Lightner Family Collection. 1833–1973. CHL.

Mather, Frederic G. “The Early Days of Mormonism.” Lippincott’s Magazine of Popular Literature and Science 26 (Aug. 1880): 198–211.

Maughan, Mary Ann Weston. Autobiography. Vol. 1, 1894. CHL.

McBride, Matthew. “Contributions of Martin Harris: DC 3, 5, 10, 17, 19.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 1–9. Salt Lake City: The Church of Jesus Christ of Latter-day Saints, 2016.

———. “Ezra Booth and Isaac Morley: DC 57, 58, 60, 61, 62, 63, 64, 71, 73.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 130–36. Salt Lake City: The Church of Jesus Christ of Latter-day Saints, 2016.

———. A House for the Most High: The Story of the Original Nauvoo Temple. Aai o Sate Leki: Greg Kofford Books, 2007.

———. “Letters on Baptism for the Dead: DC 127, 128.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 272–76. Salt Lake City: The Church of Jesus Christ of Latter-day Saints, 2016.

———. “‘Our Hearts Rejoiced to Hear Him Speak’: DC 129, 130, 131.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 277–80. Salt Lake City: The Church of Jesus Christ of Latter-day Saints, 2016.

———. “Religious Enthusiasm among Early Ohio Converts: DC 46, 50.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 105–11. Salt Lake City: The Church of Jesus Christ of Latter-day Saints, 2016.

———. “‘The Vision’: DC 76.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 148–54. Salt Lake City: The Church of Jesus Christ of Latter-day Saints, 2016.

McBride, Reuben, Sr. Reminiscences, no date. CHL.

McBride, Spencer W. “When Joseph Smith Met Martin Van Buren: Mormonism and the Politics of Religious Liberty in Nineteenth-Century America.” Church History: Studies in Christianity and Culture 85, no. 1 (Mat. 2016):150-58.

McGavin, Elmer C. The Nauvoo Temple. Aai o Sate Leki: Deseret Book, 1962.

McLellin, William E. Journal, Nov. 16, 1831–Feb. 25, 1832. William E. McLellin, Papers, 1831–36, 1877–78. CHL. E maua foi i le Jan Shipps ma John W. Welch, eds., The Journals of William E. McLellin, 1831–1836 (Provo, UT: BYU Studies; Urbana: University of Illinois Press, 1994).

———. Letter, Independence, MO, to “Beloved Relatives,” Carthage, TN, Aug. 4, 1832. Kopi. CHL.

McMurrin, Joseph W. “An Interesting Testimony.” Improvement Era 6, no. 7 (May 1903): 507–10.

Millennial Harbinger. Bethany, VA. 1830–70.

Millet, Joseph. “J. Millet on Cape Breton Island,” 1927. CHL.

———. Record Book, circa 1850–1947. CHL.

Minute Book 1 / “Conference A,” 1832–37. CHL.

Minute Book 2 / “The Conference Minutes and Record Book of Christ’s Church of Latter Day Saints,” 1838, 1842, 1844. CHL.

Missouri, State of. “Evidence.” Hearing Record, Richmond, MO, Nov. 12–29, 1838, State of Missouri v. Joseph Smith et al. for Treason and Other Crimes. Eugene Morrow Violette Collection, 1806–1921, Western Historical Manuscript Collection. University of Missouri and State Historical Society of Missouri, Ellis Library, University of Missouri, Columbia.

Missouri Argus. St. Louis. 1835–41.

Missouri Intelligencer and Boon’s Lick Advertiser. Franklin, MO, 1819–27; Fayette, MO, 1827–30; Columbia, MO, 1830–35.

Missouri Republican. St. Louis. 1822–1919.

Monkman, Susan C. The White House: Its Historic Furnishings and First Families. 2nd ed. Washington, DC: White House Historical Association, 2014.

Mormon Migration. Iunivesite o Polika Iaga Maua ia Mat. 21, 2018. https://mormonmigration.lib.byu.edu.

Mormon Redress Petitions, 1839–45. CHL.

Mormon War Papers, 1838–41. Missouri State Archives, Jefferson City.

Morning Courier and New-York Enquirer. Aai o Niu Ioka. 1829–61.

Morris, Larry E. “The Conversion of Oliver Cowdery.” Journal of Book of Mormon Studies 16, no. 1 (2007): 4–17.

———. “Oliver Cowdery’s Vermont Years and the Origins of Mormonism.” BYU Studies 39, no. 1 (2000): 106–29.

Murdock, John. Autobiography, circa 1859–67. CHL.

———. Journal, circa 1830–59. CHL.

Nauvoo, IL. Records, 1841–45. CHL.

Nauvoo City Council Draft Minutes, 1841–44. Nauvoo, IL, Records, 1841–45. CHL.

Nauvoo City Council Minute Book / Nauvoo City Council. “A Record of the Proceedings of the City Council of the City of Nauvoo Handcock County, State of Illinois, Commencing A.D. 1841,” circa 1841–45. CHL.

Nauvoo Expositor. Nauvoo, IL. 1844.

Nauvoo Masonic Lodge Minute Book / “Record of Na[u]voo Lodge under Dispensation,” 1842–46. CHL.

Nauvoo Municipal Court Docket Book / Nauvoo, IL, Municipal Court. “Docket of the Municipal Court of the City of Nauvoo,” circa 1843–45. In Historian’s Office, Historical Record Book, 1843–74, 51–150 and 1–19 (second numbering). CHL.

Tuaoi Navu. Nauvoo, IL. 1843–45.

Minute o le Aufono a le Aufautua Maualuga a le Siteki o Navu, 1839–45. CHL.

Malumalu o Navu. Papatisoga Mo E ua Maliliu, 1840–45. CHL.

Neibaur, Alexander. Journal, 1841–62. CHL.

Newell, Linda King, and Valeen Tippetts Avery. Mormon Enigma: Emma Hale Smith. 2nd ed. Urbana: University of Illinois Press, 1994.

New York Herald. Aai o Niu Ioka. 1835–1924.

Nicholes, Joseph K. Collection, circa 1930–50. CHL.

Niles’ National Register. Washington, DC. 1837–49.

Norton, Jacob. Reminiscence and Journal, 1844–52. CHL.

Nuttall, L. John. Diary, 1876–84. Talolomi. I le L. John Nuttall, Papers, 1854–1903. CHL.

Oaks, Dallin H. “The Suppression of the Nauvoo Expositor.” Utah Law Review 9 (Winter 1965): 862–903.

Oaks, Dallin H., and Joseph I. Bentley. “Joseph Smith and Legal Process: In the Wake of the Steamboat Nauvoo.” Brigham Young University Law Review, no. 3 (1976): 735–82.

Oaks, Dallin H., and Marvin S. Hill. Carthage Conspiracy: The Trial of the Accused Assassins of Joseph Smith. Urbana: University of Illinois Press, 1975.

Oates, Stephen B. The Fires of Jubilee: Nat Turner’s Fierce Rebellion. New York: Harper and Row, 1975.

Ogden Herald. Ogden, UT. 1881–87.

Ohio Star. Ravenna, OH. 1830–54.

Olmstead, Jacob W. “Far West and Adam-ondi-Ahman: DC 115, 116, 117.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 235–41. Salt Lake City: The Church of Jesus Christ of Latter-day Saints, 2016.

Ontario Phoenix. Canandaigua, NY. 1828–32.

Oration Delivered by Mr. S. Rigdon, on the 4th of July, 1838. Far West, MO: Journal Office, 1838. E maua foi i le Peter Crawley, “Two Rare Missouri Documents,” BYU Studies 14 (Summer 1974): 502–27.

“The Original Prophet. By a Visitor to Salt Lake City.” Fraser’s Magazine 7, no. 28 (Feb. 1873): 225–35.

Ostler, Craig James. “Photo Essay of Church History Sites in Liverpool and the Ribble Valley.” I le Regional Studies in Latter-day Saint Church History: The British Isles, edited by Cynthia Doxey, Robert C. Freeman, Richard Neitzel Holzapfel, and Dennis A. Wright, 61–78. Provo, UT: Religious Studies Center, Brigham Young University, 2007.

Packer, Cameron J. “A Study of the Hill Cumorah: A Significant Latter-day Saint Landmark in Western New York.” Master’s thesis, Brigham Young University, 2002.

Painesville Republican. Painesville, OH. 1836–41.

Painesville Telegraph. Painesville, OH. 1831–38.

Palmyra Freeman. Palmyra, NY. 1828–29.

Parker, Ellen B. Letters, 1842–51. In Martha G. Boyle, Family Papers, 1842–1972. CHL.

Partridge, Edward. History, Manuscript, circa 1839. CHL.

———. Journal, Jan. 1835–July 1836. CHL.

———. Letters, 1831–35. CHL.

———. Miscellaneous Papers, circa 1839–May 1840. CHL.

———. Papers, 1818–39. CHL.

Partridge, Edward, Jr. Genealogical Record, 1878. CHL.

Pasko, W. W. Old New York: A Journal Relating to the History and Antiquities of New York City. New York: By the author, Feb. 1890.

Patten, David Wyman. Journal, 1832–34. CHL.

Paul, Hiland, and Robert Parks. History of Wells, Vermont, for This First Century after Its Settlement. Rutland, VT: Tuttle, 1869.

The Pearl of Great Price: A Selection from the Revelations, Translations, and Narrations of Joseph Smith, First Prophet, Seer, and Revelator to The Church of Jesus Christ of Latter-day Saints. Aai o Sate Leki: O Ekalesi o le Au Paia o Aso e Gata Ai, 2013.

Peck, Phebe Crosby. Letter to Anna Jones Pratt, Aug. 10, 1832. CHL.

Peck, Reed. Letter, Quincy, IL, to “Dear Friends,” Sept. 18, 1839. Henry E. Huntington Library, San Marino, CA.

Perrin, Kathleen C. “Seasons of Faith: An Overview of the History of the Church in French Polynesia.” I le Pioneers in the Pacific, edited by Grant Underwood, 201–18. Provo, UT: Religious Studies Center, Brigham Young University, 2005.

Peter Maughan Family History. Logan, UT: Peter Maughan Family Organization, 1971.

Peterson, H. Donl. The Story of the Book of Abraham: Mummies, Manuscripts, and Mormonism. Springville, UT: Cedar Fort International, 2008.

Phelps, William W. Collection of Missouri Documents, 1833–37. CHL.

———. Funeral Sermon of Joseph and Hyrum Smith, 1855. CHL.

———. Letter to Sally Waterman Phelps, May 26, 1835. William W. Phelps, Papers, 1835–65. BYU.

———. Letter to Sally Waterman Phelps. In Historian’s Office, Journal History of the Church, July 20, 1835. CHL.

———. Letter to Sally Waterman Phelps, Sept. 16, 1835. CHL.

———. Letter to Sally Waterman Phelps, Apr. 1836. William W. Phelps, Papers, 1835–65. BYU.

———. “A Short History of W. W. Phelps’ Stay in Missouri,” 1864. CHL.

Pickup, David M. W. The Pick and Flower of England: The Illustrated Story of the Mormons in Victorian England. Lancashire, England: Living Legend, 2001.

Pilkington, William. Autobiography and Statements, 1934–39. CHL.

Pitman Shorthand Transcriptions, 1998–2013. CHL.

Pittsburgh Weekly Gazette. Pittsburgh. 1841–59.

Platt, Lyman D. “Early Branches of the Church of Jesus Christ of Latter-day Saints 1830–1850.” Nauvoo Journal 3 (1991): 3–50.

Player, William. Statement, Dec. 12, 1868. CHL.

Plewe, Brandon S., ed. Mapping Mormonism: An Atlas of Latter-day Saint History. Provo, UT: Brigham Young University Press, 2012.

Porter, Larry C. “The Book of Mormon: Historical Setting for Its Translation and Publication.” I le Joseph Smith: The Prophet, the Man, edited by Susan Easton Black and Charles D. Tate Jr., 49–64. Provo, UT: Religious Studies Center, Brigham Young University, 1993.

Portrait and Biographical Record of Hancock, McDonough and Henderson Counties, Illinois; Containing Biographical Sketches of Prominent and Representative Citizens of the County; together with Biographies and Portraits of All the Presidents of the United States. Chicago: Lake City, 1894.

Post, Stephen. Journal, 1835–39. Stephen Post, Papers, 1835–1921. CHL.

Pratt, Addison. Pratt, Addison. Addison Pratt, Autobiography and Journals, 1843–52. CHL.

Pratt, Louisa Barnes. Journal and Autobiography, 1850–80. CHL.

Pratt, Orson. A[n] Interesting Account of Several Remarkable Visions, and of the Late Discovery of Ancient American Records. Edinburgh: Ballantyne and Hughes, 1840.

Pratt, Parley P. The Autobiography of Parley Parker Pratt, One of the Twelve Apostles of the Church of Jesus Christ of Latter-day Saints, Embracing His Life, Ministry and Travels, with Extracts, in Prose and Verse, from His Miscellaneous Writings. Edited by Parley P. Pratt Jr. New York: Russell Brothers, 1874

———. Correspondence, 1842–55. CHL.

———. History of the Late Persecution Inflicted by the State of Missouri upon the Mormons, in Which Ten Thousand American Citizens Were Robbed, Plundered, and Driven from the State, and Many Others Imprisoned, Martyred, &c. for Their Religion, and All This by Military Force, by Order of the Executive. By P. P. Pratt, Minister of the Gospel. Written during Eight Months Imprisonment in That State. Detroit: Dawson and Bates, 1839.

Probert, Josh E., and Craig K. Manscill. “Artemus Millet: Builder of the Kingdom,” Mormon Historical Studies 5, no. 1 (Spring 2004): 53–86.

The Prophet. New York City, NY. New York City, NY.

Prospectus of the Nauvoo Expositor. Nauvoo, IL. 10 May 1844. Copy at CHL.

Quincy Herald. Quincy, IL. 1841–before 1851.

Quincy Whig. Quincy, IL. 1838–57.

Quinn, D. Michael, ed. “The First Months of Mormonism: A Contemporary View by Rev. Diedrich Willers.” New York History 54 (July 1973): 317–33.

Korama a Aposetolo e Toasefululua Minutes, 1840–44. CHL.

Radke, Andrea G. “We Also Marched: The Women and Children of Zion’s Camp, 1834.” BYU Studies 39, no. 1 (2000): 147–65.

Raffles, Thomas Stamford. “Narrative of the Effects of the Eruption from the Tomboro Mountain in the Island of Sumbawa on the 11th and 12th of April 1815,—Communicated by the President.” I le A. H. Hubbard, Verhandelingen van het Bataviaasch Genootschap, der Kunsten en Wetenschappen, 1–25 (eleventh numbering). Batavia, Dutch East Indies: By the author, 1816.

Recollections of the Pioneers of Lee County. Dixon, IL: Inez A. Kennedy, 1893.

Recollections of the Prophet Joseph Smith Juvenile Instructor 27, no. 13 (July 1, 1892): 398–400.

“Records of the Session of the Presbyterian Church in Palmyra,” 1828–48.[Iosefa Samita, i le History of the Church, 1828:-48.] Microfilm 900, no. 59. BYU.

Records of the Solicitor of the Treasury / National Archives Reference Service Report, Sept. 23, 1964. “Record Group 206, Records of the Solicitor of the Treasury, and Record Group 46, Records of the United States Senate: Records relating to the Mormons in Illinois, 1839–1848 (Records Dated 1840–1852), including Memorials of Mormons to Congress, 1840–1844, Some of Which Relate to Outrages Committed against the Mormons in Missouri, 1831–1839.” Mataninii. Washington, DC: National Archives and Records Service, General Services Administration, 1964. Copy at CHL.

Reeve, W. Paul. Religion of a Different Color: Race and the Mormon Struggle for Whiteness. New York: Oxford University Press, 2015.

Reflector. Palmyra, NY. 1829–31.

Reorganized Church of Jesus Christ of Latter Day Saints v. Church of Christ of Independence, Missouri, et al. (Circuit Court of the Western District of Missouri 1894). Testimonies and Depositions, 1892. Talolomi. CHL.

Return. Davis City, IA, 1889–91; Richmond, MO, 1892–93; Davis City, 1895–96; Denver, 1898; Independence, MO, 1899–1900.

Reynolds, John. My Own Times: Embracing Also, the History of My Life. N.p., 1855.

Rich, Charles Coulson. Diary, May–July 1834. Talolomi. CHL. Original in Western Americana Collection, Beinecke Rare Book and Manuscript Library, Yale University, New Haven, CT.

Rich, Sarah P. Autobiography and Journal, 1885–90. CHL.

Richards, Franklin D. Journals, 1844–99. Vol. 16, Jan. 1, 1868–Jan. 29, 1869. Richards Family Collection, 1837–1961. CHL.

———. Scriptural Items, circa 1841–44. CHL.

Richards, Levi. Journals, 1840–53. Levi Richards, Papers, 1837–67. CHL.

Richards, Willard. Journals and Papers, 1821–54. CHL.

———. “Willard Richards Pocket Companion Written in England,” circa 1838. Willard Richards, Papers, 1821–54. CHL.

Rigdon, John Wickliff. “Lecture on the Early History of the Mormon Church,” 1906. CHL.

———. “Life Story of Sidney Rigdon,” no date. CHL.

[Rigdon, Sidney]. An Appeal to the American People: Being an Account of the Persecutions of the Church of Latter Day Saints; and of the Barbarities Inflicted on Them by the Inhabitants of the State of Missouri. Cincinnati: Glezen and Shepard, 1840.

Robbins, James. Letters, 1836 and 1844. CHL.

Roberts, B. H. The Life of John Taylor, Third President of the Church of Jesus Christ of Latter-day Saints. Aai o Sate Leki: George Q. Cannon and Sons, 1892.

Robertson, Margaret C. “The Campaign and the Kingdom: The Activities of the Electioneers in Joseph Smith’s Presidential Campaign.” BYU Studies 39, no. 3 (2000): 147–80.

Robison, Elwin C. The First Mormon Temple: Design, Construction, and Historic Context of the Kirtland Temple. Provo, UT: Brigham Young University Press, 1997.

Rockwood, Albert Perry. Journal Entries, Oct. 1838–Jan. 1839. Kopi. CHL.

Rogers, David W. Statement, Feb. 1, 1839. CHL.

Rollins, Kyle M., Richard D. Smith, M. Brett Borup, and E. James Nelson. “Transforming Swampland into Nauvoo, the City Beautiful.” BYU Studies 45, no. 3 (2006): 125–57.

Romig, Ronald E. Eighth Witness: The Biography of John Whitmer. Independence, MO: John Whitmer Books, 2014.

Rowley, Dennis. “The Mormon Experience in the Wisconsin Pineries, 1841–1845.” BYU Studies 32, nos. 1 and 2 (1992): 119–48.

Rupp, Israel Daniel, ed. He Pasa Ekklesia [The whole church]. An Original History of the Religious Denominations at Present Existing in the United States, Containing Authentic Accounts of Their Rise, Progress, Statistics and Doctrines. Written Expressly for the Work by Eminent Theological Professors, Ministers, and Lay-Members, of the Respective Denominations. Philadelphia: James Y. Humphreys; Harrisburg, PA: Clyde and Williams, 1844.

Rust, Richard Dilworth. “A Mission to the Lamanites: DC 28, 30, 32.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 45–49. Salt Lake City: The Church of Jesus Christ of Latter-day Saints, 2016.

Ryder, Hartwell. “A Short History of the Foundation of the Mormon Church.” 1902. Talolomi. Hiram College Collection, 1909–73. CHL.

Siteki o Saint George Iuta. General Minutes, 1864–1977. CHL.

Saints’ Herald. Independence, MO. 1860–.

Salisbury, Herbert Spencer. “Things the Prophet’s Sister Told Me,” 1945. CHL.

Salt Lake Daily Tribune. Salt Lake City. 1871–.

Sangamo Journal Sangamo Journal.

Schaefer, Mitchell K., ed. William E. McLellin’s Lost Manuscript. Salt Lake City: Eborn Books, 2012.

School of the Prophets Salt Lake City Minutes, Apr.–Dec. 1883. CHL.

Seale, William. The President’s House: A History. Vol. 1. Baltimore: Johns Hopkins University Press, 2008.

Senate Document 189. Testimony Given before the Judge of the Fifth Judicial Circuit of the State of Missouri, on the Trial of Joseph Smith, Jr., and Others, for High Treason, and Other Crimes against That State. Ata na toelolomi i le masini. Aai o Sate Leki: Modern Microfilm, 1965. Copy at CHL.

Faamaumauga a le Korama a Fitugafulu, 1844–1975. CHL.

Shipps, Jan, and John W. Welch, eds. The Journals of William E. McLellin, 1831–1836. Provo, UT: BYU Studies; Urbana: University of Illinois Press, 1994.

Skousen, Royal. “Another Account of Mary Whitmer’s Viewing of the Golden Plates.” Interpreter: A Journal of Mormon Scripture 10 (2014): 35–44.

Smith, Alex D. “Organizing the Church in Nauvoo: DC 124, 125.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 264–71. Salt Lake City: The Church of Jesus Christ of Latter-day Saints, 2016.

Smith, Amanda Barnes. Notebook, 1854–66. CHL.

Smith, Andrew F. The Saintly Scoundrel: The Life and Times of Dr. John Cook Bennett. Urbana and Chicago: University of Illinois Press, 1997.

Smith, Asael. Letter and Genealogy Record, 1799, circa 1817–46. CHL.

Samita, Ema Tusi ia Iosefa Heywood. Oke. 18, 1844. CHL.

Samita, Siaosi Alapati Autobiography, circa 1860–82. In George Albert Smith, Papers, 1834–82 CHL.

———. “My Journal.” Instructor, May 1946, 212–18.

———. Papers, 1834–82. CHL.

Samita, Ailama Diary, Mar.–Apr. 1839, Oct. 1840. CHL.

———. Papers, 1834–43. CHL.

Samita, Iosefa Collection, 1827–46. CHL.

———. General Smith’s Views of the Powers and Policy of the Government of the United States. Nauvoo, IL: John Taylor, 1844.

———. History, circa Summer 1832 / Smith, Joseph. “A History of the Life of Joseph Smith J[r],” circa Summer 1832. I le Joseph Smith, “Letterbook A,” 1832–35, 1–[6] (earliest numbering). Joseph Smith Collection. CHL.

———. History, [circa June–Oct. 1839]. Draft. CHL.

———. History, circa 1841. Draft. CHL.

Smith, Joseph, and others. History, 1834–36. I le Joseph Smith and others, History, 1838–56, vol. A-1, back of book (earliest numbering), 9–20, 46–187. CHL.

Smith, Joseph, and others. History, 1838–56. Vols. A-1–F-1 (original), A-2–E-2 (fair copy). I le Historian’s Office, History of the Church, 1839–circa 1882. CHL. The history for the period after August 5, 1838, was composed after the death of Joseph Smith. E maua foi i le Joseph Smith Papers website, josephsmithpapers.org.

Smith, Joseph F. Papers, 1854–1918. CHL.

Smith, Joseph Fielding, comp. Life of Joseph F. Smith, Sixth President of the Church of Jesus Christ of Latter-day Saints. Aai o Sate Leki: Deseret News, 1938.

———. Papers, 1893–1973. CHL.

Smith, Leslie, and B. Larry Allen. “Family History of Lucy Diantha (Morley) Allen.” FamilySearch. Lolomi ma Faasalalauina e Le Ekalesia a Iesu Keriso o le Au Paia o Aso e Gata Ai. Maua ia Mat. 21, 2018. https://familysearch.org.

Smith, Lucy Mack. Biographical Sketches of Joseph Smith the Prophet, and His Progenitors for Many Generations. Liverpool: S. W. Richards, 1853.

———. “Copy of an Old Note Book.” Talolomi, 1945. BYU.

———. History, 1844–45. 18 books. CHL. E maua foi i le Joseph Smith Papers website, josephsmithpapers.org.

———. History, 1845. CHL. E maua foi i le Joseph Smith Papers website, josephsmithpapers.org.

———. Letter to Solomon Mack, Jan. 6, 1831. CHL.

Smith, Lucy Meserve. Statement, undated. CHL.

Smith, Mary Fielding. Collection, circa 1832–48. CHL.

Smith, William. William Smith on Mormonism. … Lamoni, IA: Herald Steam Book and Job Office, 1883.

Snow, Eliza R. Biography and Family Record of Lorenzo Snow, One of the Twelve Apostles of the Church of Jesus Christ of Latter-day Saints. Aai o Sate Leki: Deseret News, 1884.

———. Journal, 1842–44. CHL.

———. Letter to Isaac Streator, Feb. 22, 1839. Kopi. CHL.

Speech of Elder Orson Hyde, Delivered before the High Priests’ Quorum, in Nauvoo, April 27th 1845, upon the Course and Conduct of Sidney Rigdon, and upon the Merits of His Claims to the Presidency of the Church of Jesus Christ of Latter-day Saints. Liverpool: James and Woodburn, 1845.

Staker, Mark Lyman. Hearken, O Ye People: The Historical Setting of Joseph Smith’s Ohio Revelations. Aai o Sate Leki: Greg Kofford Books, 2009.

———. “Isaac and Elizabeth Hale in Their Endless Mountain Home.” Mormon Historical Studies 15, no. 2 (Fall 2014): 1–105.

———. “Raising Money in Righteousness: Oliver Cowdery as Banker.” I le Days Never to Be Forgotten: Oliver Cowdery, edited by Alexander L. Baugh, 143–253. Provo, UT: Religious Studies Center, Brigham Young University, 2009.

———. “Where Was the Aaronic Priesthood Restored?: Identifying the Location of John the Baptist’s Appearance, May 15, 1829.” Mormon Historical Studies 12, no. 2 (Fall 2011): 142–59.

Staker, Mark Lyman, and Curtis Ashton. “Emma’s Susquehanna: Growing Up in the Isaac and Elizabeth Hale Home.” Priesthood Restoration Site, Church History Department, The Church of Jesus Christ of Latter-day Saints. Published Aug. 25, 2015. http://history.lds.org.

Statham, J. Indian Recollections. London: Samuel Bagster, 1832.

Setete o Misuri. Tagai Missouri, State of.

Statutes of the State of Ohio, of a General Nature, in Force, December 7, 1840; Also, the Statutes of a General Nature, Passed by the General Assembly at Their Thirty-Ninth Session, Commencing December 7, 1840. Columbus, OH: Samuel Medary, 1841.

Stevenson, Edward. Collection, 1849–1922. CHL.

———. Journal, 1852–92. CHL.

Stilwell, Lewis D. Migration from Vermont. Montpelier: Vermont Historical Society, 1948.

Stout, Hosea. Reminiscences and Journals, 1845–69. CHL.

Susquehanna Register, and Northern Pennsylvanian. Montrose, PA. 1831–36.

Switzler, William F. Switzler’s Illustrated History of Missouri, from 1541 to 1877. St. Louis: C. R. Barns, 1879.

Taylor, John. Collection, 1829–94. CHL.

———. Journal, Dec. 1844–Sept. 1845 CHL.

Taylor, Leonora Cannon. Statement, circa 1856. CHL.

Temple Lot Transcript / United States Circuit Court (8th Circuit). Reorganized Church of Jesus Christ of Latter Day Saints v. Church of Christ of Independence, Missouri, et al., Testimonies and Depositions, 1892. Talolomi. CHL.

Thompson, Mercy Rachel Fielding. Autobiographical Sketch, 1880. CHL.

Thompson, Robert B. Journal of Heber C. Kimball, an Elder of the Church of Jesus Christ of Latter Day Saints. Giving an Account of His Mission to Great Britain. … Nauvoo, IL: Robinson and Smith, 1840.

Thorp, Joseph. Early Days in the West, Along the Missouri One Hundred Years Ago. Liberty, MO: Irving Gilmer, 1924.

Thurston, Morris A. “The Boggs Shooting and Failed Extradition: Joseph Smith’s Most Famous Case.” BYU Studies Quarterly 48, no. 1 (2009): 4–56.

Tiffany’s Monthly. New York City. 1856–59.

Times and Seasons. Commerce/Nauvoo, IL. Nov. 1839–Feb. 1846.

Tippets, John H. Autobiography, circa 1882. CHL.

Tobler, Ryan G. “‘Saviors on Mount Zion’: Mormon Sacramentalism, Mortality, and the Baptism for the Dead.” Journal of Mormon History 39, no. 4 (2013): 182–238.

Towle, Nancy. Vicissitudes Illustrated, in the Experience of Nancy Towle, in Europe and America. Charleston, SC: James L. Burgess, 1832.

True Latter Day Saints’ Herald. Tagai Saints’ Herald.

Trustees Land Books / Trustee-in-Trust, Church of Jesus Christ of Latter-day Saints. Land Books, 1839–45. 2 vols. CHL.

Tucker, Pomeroy. Origin, Rise, and Progress of Mormonism: Biography of Its Founders and History of Its Church. New York: D. Appleton, 1867.

Tullidge, Edward W. “History of Provo City.” Tullidge’s Quarterly Magazine 3, no. 3 (July 1884): 233–85.

———. Tullidge’s Histories. Vol. 2. Containing the History of all the Northern, Eastern and Western Counties of Utah; also the Counties of Southern Idaho. Aai o Sate Leki: Juvenile Instructor Office, 1889.

———. The Women of Mormondom. New York: Tullidge and Crandall, 1877.

Turley, Richard E., Jr., Robin S. Jensen, and Mark Ashurst-McGee. “Joseph the Seer.” Ensign, Oct. 2015, 48–55.

Tyler, Daniel. “Incidents of Experience.” I le Scraps of Biography, Faith-Promoting Series 10, 20–46. Aai o Sate Leki: Juvenile Instructor Office, 1883.

———. Recollections of the Prophet Joseph Smith Juvenile Instructor 27, no. 4 (Feb. 15, 1892): 127–28.

Ulrich, Laurel Thatcher. A House Full of Females: Plural Marriage and Women’s Rights in Early Mormonism, 1835–1870. New York: Knopf, 2017.

———. “‘Leaving Home’: Phebe Whittemore Carter Woodruff (1807–1885).” I le Women of Faith in the Latter Days. Vol. 1, 1775–1820, ed. Richard E. Turley Jr. and Brittany A. Chapman, 450–60. Salt Lake City: Deseret Book, 2011.

Uaealesi a le Iunaite Setete. Washington, DC. 1826–37.

U.S. and Canada Record Collection. FHL.

Ofisa o Tusigaigoa o le I.S. Faatulagaga o le Faitauaofai o Tagata. Ataninii. FHL.

U.S. Congress. Material Relating to Mormon Expulsion from Missouri, 1839–43. CHL.

U.S. Office of Indian Affairs, Central Superintendency. Records, 1807–55. Kansas State Historical Society, Topeka. E maua foi i le kansasmemory.org.

Utah Genealogical and Historical Magazine. Salt Lake City, 1910–40.

Voree Herald. Voree, Wisconsin Territory. Jan.–Oct. 1846.

Waite, Nathan. “A School and an Endowment: DC 88, 90, 95, 109, 110.” i le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 174–82 Salt Lake City: The Church of Jesus Christ of Latter-day Saints, 2016.

Walker, Jeffrey N. “Mormon Land Rights in Caldwell and Daviess Counties and the Mormon Conflict of 1838: New Findings and New Understandings.” BYU Studies 47, no. 1 (2008): 4–55.

Walker, Robert John. “Lilburn W. Boggs and the Case for Jacksonian Democracy.” Master’s thesis, Brigham Young University, 2011.

Walker, Ronald W. “Six Days in August: Brigham Young and the Succession Crisis of 1844.” I le A Firm Foundation: Church Organization and Administration, edited by David J. Whittaker and Arnold K. Garr, 161–96. Provo, UT: Religious Studies Center, Brigham Young University, 2011.

Ward, Maurine Carr. “John Needham’s Nauvoo Letter: 1843.” Nauvoo Journal 8, no. 1 (Spring 1996): 38–42.

Warsaw Message. Warsaw, IL. 1843–44.

Warsaw Signal. Warsaw, IL. 1841–43.

The Wasp. Nauvoo, IL. Nauvoo, IL.

Watson, Eldon J. Brigham Young Addresses. 6 vols. N.p., 1979–84.

Watson, Wingfield. Correspondence, 1891, 1908. CHL.

Watt, George D. Papers, circa 1846–65. CHL. Transcriptions by LaJean Purcell Carruth found in Church History Department Pitman Shorthand Transcriptions, 2013–17. CHL.

Watt, Ronald G. The Mormon Passage of George D. Watt: First British Convert, Scribe for Zion. Logan: Utah State University Press, 2009.

Wayne Sentinel. Palmyra, NY. 1823–52, 1860–61.

Webb, Eliza Churchill. Letter to Mary Bond, May 4, 1876. Biographical Folder Collection (labeled Myron H. Bond). Community of Christ Library-Archives, Independence, MO.

———. Letter to Myron H. Bond, Apr. 24, 1876. Biographical Folder Collection (labeled Myron H. Bond). Community of Christ Library-Archives, Independence, MO.

West, William S. A Few Interesting Facts, Respecting the Rise Progress and Pretensions of the Mormons. N.p., 1837.

Lalolagi i Sisifo Warsaw, IL. 1840–41.

Uitimera, Tavita An Address to All Believers in Christ. Richmond, MO: By the author, 1887.

Whitmer, History / Whitmer, John. “The Book of John Whitmer Kept by Commandment,” circa 1835–46. Community of Christ Library-Archives, Independence, MO.

Whitney, Helen Mar. Plural Marriage, as Taught by the Prophet Joseph. A Reply to Joseph Smith, Editor of the Lamoni (Iowa) “Herald.” Aai o Sate Leki: Juvenile Instructor Office, 1882.

———. Why We Practice Plural Marriage. Aai o Sate Leki: Juvenile Instructor Office, 1884.

Whitney, Horace G. “Nauvoo Brass Band.” Contributor, Mar. 1880, 134.

Whitney, Orson F. History of Utah. 4 vols. Aai o Sate Leki: George Q. Cannon and Sons, 1904.

———. Life of Heber C. Kimball, an Apostle; the Father and Founder of the British Mission. Aai o Sate Leki: Kimball Family, 1888.

———. “Newel K. Whitney.” Contributor, Jan. 1885, 123–32.

Wight, Orange L. Reminiscences, 1903. CHL.

Williams, Frederick G. “Frederick Granger Williams of the First Presidency of the Church.” BYU Studies 12, no. 3 (Spring 1972): 243–61.

Winters, Mary Ann Stearns. Reminiscences, no date. Talolomi. Faletusi o Talafaasolopito o le Ekalesia

Wolfinger, Henry J. A Test of Faith: Jane Elizabeth James and the Origins of the Utah Black Community. Washington, DC: National Archives and Records Service, 1975. Copy at CHL.

Woman’s Exponent. Aai o Sate Leki: 1872–1914.

Wood, Gillen D’Arcy. Tambora: The Eruption That Changed the World. Princeton, NJ: Princeton University Press, 2014.

Woodruff, Emma S. Collection, 1832–1919. CHL.

Woodruff, Phebe Carter. Autobiographical Sketch, 1880. I le University of California (Berkeley) Bancroft Library and Hubert H. Bancroft, Utah and the Mormons Collection, before 1889. Mataninii. CHL.

———. Autograph Book, 1838–44, 1899. CHL.

———. Letter to “Dear Parents,” July 30, 1844. CHL.

Woodruff, Wilford. Collection, 1831–1905 CHL.

———. “The History and Travels of Zion’s Camp, Led by the Prophet Joseph Smith from Kirtland Ohio to Clay County Missoura in the Spring of 1838,” 1882. CHL.

———. Journals, 1833–98, in Wilford Woodruff, Journals and Papers, 1828–98. CHL.

———. Journals and Papers, 1828–98. CHL.

———. Leaves from My Journal. Faith-Promoting Series 3. Aai o Sate Leki: Juvenile Instructor Office, 1881.

———. Testimony, Mar. 19, 1897. CHL.

Woodworth, Jed. “The Center Place: DC 52, 57, 58.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 122–29. Salt Lake City: The Church of Jesus Christ of Latter-day Saints, 2016.

———. “Mercy Thompson and the Revelation on Marriage: DC 132.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 281–93. Salt Lake City: The Church of Jesus Christ of Latter-day Saints, 2016.

———. “Peace and War: DC 87.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 158–64. Salt Lake City: The Church of Jesus Christ of Latter-day Saints, 2016.

———. “The Word of Wisdom: DC 89.” I le Revelations in Context: The Stories behind the Sections of the Doctrine and Covenants, edited by Matthew McBride and James Goldberg, 183–91. Salt Lake City: The Church of Jesus Christ of Latter-day Saints, 2016.

Young, Brigham. Account Book, 1836–46. CHL.

———. Journals, 1832–77. Brigham Young Office Files, 1832–78. CHL.

———. Letter to Parley P. Pratt, May 26, 1845. CHL.

Young, Emily Dow Partridge. Diary and Reminiscences, Feb. 1874–Nov. 1883. CHL.

———. “Incidents in the Life of a Mormon Girl,” circa 1884. CHL.

———. “What I Remember,” 1884. Tala lolomi. CHL.

Young, Joseph, Sr. History of the Organization of the Seventies. Names of the First and Second Quorums. Items in Relation to the First Presidency of the Seventies. Also, a Brief Glance at Enoch and His City. Embellished with a Likeness of Joseph Smith, the Prophet, and a View of the Kirtland Temple. Aai o Sate Leki: Deseret News, 1878.

———. Letter to Lewis Harvey, Nov. 16, 1880. CHL.

Young, Phineas H. Journal, Apr.–May 1845. CHL.

Young, Zina Diantha Huntington. Diaries, 1844–45, 1886, 1889. CHL.

Youngreen, Buddy. Reflections of Emma: Joseph Smith’s Wife. Orem, UT: Grandin Book, 1982.

Young Woman’s Journal. Salt Lake City. 1889–1929.

Zion’s Ensign. Independence, MO, 1891–97.

Zion’s Reveille. Voree, Wisconsin Territory. 1846–47.

Faafetai

E faitau selau tagata na saofaga i lenei talafaasolopito fou o le Ekalesia, ma matou te faafetai ia i latou taitoatasi. Matou te matua faafetai lava i tupulaga o tusitala faasolopito na galulue i le Ekalesia i le aoina mai ma le maelega ma faasaoina faamaumauga ia na fatu mai ai lenei tusi. O tagata faigaluega uma lava, faifeautalai, ma e galulue fua i le Matagaluega o le Talafaasolopito o le Ekalesia o e na saofaga sao lava po o se isi lava auala. Faafetai faapitoa atu ia James Goldberg, David Golding, Elizabeth Mott, Jennifer Reeder, ma Ryan Saltzgiver mo le fatuina o mea e manaomia faaopoopo i le initoneti. O le faafuainumeraina o punaoa i le Church History Catalog na taitaia e Audrey Spainhower Dunshee ma Jay Burton.

O le iloiloga faasolopito i le tusi e faalagolago faapitoa lava i The Joseph Smith Papers. Matou te faafetai i iloiloga a tusitala faasolopito i lena galuega faatino, e aofia ai Matthew Godfrey, Mark Ashurst-McGee, Elizabeth Kuehn, David Grua, Spencer McBride, ma Alex Smith. Na saunia foi e Jenny Lund ma Mark Staker o le Historic Sites Division ni iloiloga ma le faaeteete ma ni faasa’oga. O R. Eric Smith, le pule faatonu o le Publications Division, na faia ni saofaga se tele, e pei foi o Alison Palmer ma Stephanie Steed. Na saunia e sui o le Church Historian’s Press Editorial Board le lagolago faaauau pea.

I le faatinoina o le tulaga o le gagana o le tusi, na matou faafesootaia Ardis Parshall, Chris Crowe, Angela Hallstrom, Jonathan Langford ua maliu, Eric C. Olson ua maliu, Brandon Sanderson, Laurel Barlow, Kathleen and Dean Hughes, H. B. Moore, Kimberley Heuston Sorenson, ma Gale Sears. O tusitala faasolopito o Alex Baugh ma Melissa Wei-Tsing Inouye na saunia foi le fesoasoani taua, e pei foi ona faia e Frank Rolapp. Na fatuina e Greg Newbold ia galuega tusiata ma faafanua ofoofogia.

Na saofaga John Heath, Debra Abercrombie, ma Miryelle Resek i le taumafaiga faigata. Na saunia e Kiersten Olson, Jo Lyn Curtis, Andrea Maxfield, ma Debi Robins le fesoasoaniga faaletaitaiga. Na saunia e Lizzie Saltsman le puleaina o le galuega faatino.

O sui o isi matagaluega o le Ekalesia na faapena foi ona saofaga, e aofia ai se vaega o tagata mai le tele o matagaluega o, Irinna Danielson, Alan Paulsen, Karlie Guymon, Robert Ewer, Jen Ward, Drew Conrad, David Dickson, ma Paul Murphy. O isi na saofaga e aofia ai Eliza Nevin, Patric Gerber, Nick Olvera, Paul VanDerHoeven, Randall Pixton, Brooke Frandsen, David Mann, Alan Blake, Jeff Hutchings, Gary Walton, Matt Evans, Scott Welty, ma Jeff Hatch. Na faaaluina e Kelly Haws, Mark Eastmond, Casey Olson, ma Tom Valletta le tele o itula e toe iloilo ai le tusitusiga. Na saunia ma le faaeteete e le aufaaliliu le lomiga atoa o gagana e sefulutolu e faapena foi mataupu muamua e valu i le faitau taseni o isi gagana.

E faitau selau faitau ofofua mai le salafa o le lalolagi na iloiloina le tala ma saunia ni manatu faaalia ia na faaleleia ai le tusi ma fesoasoani ai ia mautinoa o le a ia talanoa atu i mafaufau ma loto o le Au Paia i soo se mea.

Faasino Upu

A a

- Aai o Niu Ioka 5:p17–p3015:p8–p16

- Aai o Sate Leki 46:p33–p3446:p52–p53

- Aferika Amerika

- Tagaitagata uli

- Aferika i Saute 42:p21

- Afio Mai Faalua 3:p109:p4415:p2717:p5636:p5742:p3443:p37

- Afu o Niagara22:p15

- Agaga Paia

- aoao atu e ala i 20:p52

- faaaliga e ala mai6:p4213:p3314:p823:p58

- faaaliga o le, i totonu o le malumalu o Katelani21:p28

- faalogo i le 9:p3

- faamauga ma le meaalofa o le 8:p529:p3913:p41–p42

- feagai ma agaga pepelo11:p23

- i le faamanuiaga o Ema Samita44:p34

- i le Penetekoso21:p3–p4

- ma le faamalologa o Filo Dibble17:p52

- ma le faasologa o le taitaiga45:p5845:p62

- ma le galuega faafaifeautalai 24:p524:p3727:p527:p3634:p63–p64

- ma le tautala i gagana15:p2316:p32

- ma le toefaaleleia20:p58

- ma perofetaga21:p11–p12

- natura o le40:p29

- papatisoga ma le meaalofa o8:p49

- pule e faaee ai le meaalofa o le7:p98:p48

- puna o le molimau 9:p5224:p2825:p33–p34

- ua faatonuina Mesi Thompson e amata le faaputuga pene42:p28

- ua faatonuina Pale Palate e9:p159:p169:p1922:p16

- ua faatonuina Tavita Uitimera e saunia fanua7:p18

- ua lagona e Iosefa Samita le uunaiga a le2:p73:p328:p5714:p420:p5133:p36

- ua tatalo le au Uitini mo le meaalofa o le10:p45–p46

- agaga pepelo11:p23

- agasala 8:p738:p35–p36

- agelu

- Tagai foi iMoronae

- agelu i le Uluai Faaaliga2:p14

- i Katelani21:p1121:p2821:p3422:p1

- Ioane le Papatiso 7:p7–p10

- Peteru, Iakopo, ma Ioane 8:p48

- Ua aoaoina Iosefa Samita e8:p57

- Ua tau atu ia Iosefa Samita ia faatino le autaunonofo e25:p23–p24

- Ua tuuina atu e Iosefa Samita papatusi ia7:p50

- Ua vaai Fipe Uitilafi32:p12–p15

- Ua vaai Maria Lightner 37:p1237:p16–p21

- Ua vaai Molimau e Toatolu7:p40–p427:p47

- aitalafu

- Tagaitupe

- ai uamea, mamana6:p41–p42

- ai uamea paia6:p41–p42

- Akara 36:p22

- Aleni, Salesa16:p39–p41

- Alger, Fanny25:p25–p2925:p4526:p25

- alofa 2:p167:p713:p1526:p1933:p2133:p2533:p4345:p20

- alofa mama 37:p4538:p34

- alofa mutimutivale 2:p36:p68:p5717:p5722:p5933:p2939:p36–p37

- Amerika 3:p99:p229:p4410:p31

- Tagai foi iIunaite Setete o Amerika

- Anetone, Salesa5:p19–p297:p36

- Angel, Maria Ana

- TagaiIaga, Maria Ana Angell

- aoaoga a Iosefa Samita i le falelauasiga o Follet, King43:p5–p14

- Aoaoga a King Follett 43:p5–p14

- Aoga a Perofeta15:p3515:p38–p4315:p49–p5019:p38

- a’otauina 3:p113:p42–p4315:p3515:p3915:p5518:p5319:p3820:p5222:p19–p20

- Apelu, Elia27:p23–p46

- Aperaamo 11:p31–p3221:p6–p736:p22–p2341:p48

- Tagai foi iO LeTusi a Aperaamo

- Arona 6:p4221:p2

- aso e gata ai 1:p5–p77:p35–p3610:p3614:p1115:p842:p3442:p3845:p40

- Atamu 21:p726:p4834:p73

- Atamu, Iakopo37:p53–p56

- Atamu-onai-Amani, Misuri26:p4828:p429:p1–p329:p10–p11

- Atua

- e tatau ona avea le Au Paia e pei37:p49

- faaaliga vaaia o21:p7

- faafesagai19:p39

- natura o le40:p25–p2943:p6–p743:p62

- tagi i amioleaga ma le puapuaga10:p32

- Ua vaai Iosefa Samita i se faaaliga. 2:p821:p7

- uiga o le 34:p72–p74

- Aualofa

- TagaiO Le Aualofa a Tamaitai o Navu

- Aufono a le Limagafulu42:p37–p3843:p36–p4146:p11–p1746:p3346:p51

- Aufono o le Aai o Navu36:p2438:p2238:p54–p5643:p65–p7144:p12–p14

- Au Peresitene Sili 19:p624:p5225:p1525:p20–p2225:p4225:p61–p6226:p627:p4935:p6037:p53–p5643:p1

- au Saaluku10:p49

- Autau a Navu36:p1644:p7–p846:p8

- autaunonofo

- Ailama Samita ma40:p1240:p45–p53

- Ema Samita ma40:p4241:p68–p7646:p70

- faaaliga mo11:p31–p3441:p41–p5242:p9–p10

- faiga masani faaaposetolo46:p6–p7

- ma le faaupuga “toalua e toatele”40:p40

- Nauvoo Expositor ma43:p4743:p62

- Polika Iaga ma40:p1746:p67

- talanoaina e Ema ma Iosefa Samita41:p53–p55

- ua faailoa atu e Iosefa Samita i isi ia37:p5–p9

- ua faatinoina e Iosefa Samita25:p23–p2925:p4536:p27–p3037:p10–p2240:p6–p1140:p43–p44

- ua poloaiina ia faatino11:p3436:p20–p26

- Viliamu Law ua tetee40:p12–p1543:p143:p21

- ava malosi, 8:p5215:p45–p4820:p28–p2921:p29–p3128:p6–p833:p47–p48

- Avard, Samasoni28:p2431:p66–p68

B

- Bailey, Kalavini20:p28–p2920:p32

- Baldwin, Kalepo31:p75–p7833:p2

- Baliey, Litia

- TagaiKnight, Litia Bailey

- Ball, Iosefa27:p59

- Beaman, Luisa36:p28–p3037:p741:p11

- Beaman, Maria

- TagaiNoble, Maria Beaman

- Bear Creek, Ilinoi46:p27

- Benbow, Ioane34:p65–p6738:p43

- Benbow, Sieni34:p65–p6738:p43

- Benbow, Viliamu34:p65

- Bennett, Ioane

- amiolelelei ma le tapeina o igoa o38:p6–p3338:p46–p49

- auai i le lotu35:p18–p22

- o gaoioiga a tagata tetee i Mamona38:p50–p5239:p2639:p4040:p12

- tulaga faaletaitai o35:p3435:p5335:p6036:p1536:p31–p32

- ua faatonu mai e faaaliga 35:p54

- Bigler, Patisepa

- TagaiSamita, Patisepa, Bigler

- Black, Atamu.28:p23–p27

- Boggs, Lilburn28:p4529:p60–p6630:p1938:p1–p538:p24–p2638:p51–p5539:p48–p49

- Booth, Ezra12:p1812:p37–p4213:p313:p2114:p16

- Boynton, Ioane19:p3822:p5024:p324:p1124:p4825:p13–p1525:p50–p5639:p31

- Bristol, Egelani36:p936:p42–p43

- Brunson, Harieta35:p28

- Brunson, Seymour35:p28

- Butler, Ioane28:p1–p22

- Butler, Karoline28:p2

- Butterfield, Justin39:p47–p49

C

- Cahoon, Reynolds.44:p1944:p26

- Calhoun, Ioane C.34:p82

- Cannon, Ana34:p60–p62

- Cannon, Siaosi34:p61

- Carlin, Tomasi38:p53–p5439:p14–p1939:p40–p42

- Carter, Fipe

- TagaiUitilafi, Fipe Carter.

- Carthage Greys44:p37–p3944:p5144:p57

- Chamberlin, Solomona8:p34–p42

- Chandler, Michael.20:p3–p4

- Chase, Sister41:p12

- Clark, Ioane32:p2–p332:p25

- Clayton, Ruta40:p24

- Clayton, Viliamu26:p3940:p24–p2540:p32–p3341:p1441:p41–p4441:p5041:p53

- Cleminson, Ioane30:p24

- Cleminson, Litia Rollins30:p24–p25

- Cleveland, Sara37:p33–p39

- Cole Abner8:p19–p33

- Constantinople36:p53

- Cook, Makareta37:p26–p32

- Copley, Leimani10:p4912:p312:p8–p10

- Corrill, Ioane17:p38–p4117:p42–p4422:p1731:p72

- Corrill, Makareta22:p17

- Cowles, Elvira37:p34

- Crosby, Ionatana22:p48–p5323:p1–p223:p6–p824:p14–p2446:p46

- Crosby, Karoline22:p48–p5323:p123:p6–p824:p16–p2446:p46

- Cutler, Alpheus33:p49–p55

D

- Dana, Lewis.46:p11–p1746:p33

- Daniels, Apikaila10:p1–p1210:p16

- Davis, Ioane36:p1–p9

- Davis, Maria Ana Weston.

- TagaiMaughan, Maria Ana Weston Davis

- Davis, Mataio34:p70–p78

- Decker, Lusi Ana40:p17

- Derby, Erastus39:p1–p346:p27–p29

- Derby, Ruhamah46:p27–p29

- Dibble, Filo17:p32–p3617:p51–p52

- Dibble, Sesilia17:p36

- Dixon, Ilinoi41:p7

- Doniphan, Alesana29:p130:p2030:p5231:p41–p48

- Douglas, Elena43:p15–p20

- Douglas, Siaosi43:p16

- Dunklin, Tanielu17:p19–p2118:p2218:p41

- Durfee, Elisapeta42:p5

E e

- Eames, Justus25:p37–p3828:p32

- Eames, Peti25:p3728:p32

- Egelani25:p1–p1026:p28–p3927:p5734:p6135:p2436:p442:p31–p32

- Tagai foi inofoaga faapitoa

- Ekalesia a Iesu Keriso 7:p107:p368:p48–p549:p2–p519:p6–p821:p3226:p40

- Elaia 21:p42–p43

- Elia 21:p43–p4736:p21

- Enoka 10:p30–p3310:p4211:p20

- epikopo 11:p18–p2112:p312:p2414:p3921:p525:p1827:p50–p5335:p1837:p25

- Europa 36:p53

- Evans, Tavita30:p630:p8

- Evening and the Morning Star, The14:p11–p1415:p416:p816:p1216:p22

f F

- faaaliga ia Iosefa Samita

- e ala atu i le Urima ma le Tumema6:p4–p5

- e pei o afioga a Iesu Keriso6:p17–p18

- faamaumauina6:p942:p30

- faasa’oga i13:p33

- Lolomiina e 13:p21–p2514:p1114:p1420:p13

- mo le ekalesia9:p40–p43

- ogatusa ma le Tusi Paia22:p43

- o se taufaafefe i tagata o Misuri16:p14

- punavai paia o43:p35

- upumoni e ui lava i le atoatoa13:p30–p32

- faaaliga o le “lau olive” (Mataupu Faavae ma Feagaiga 88)15:p32–p3715:p51

- faaaliga vaaia

- Tagai foi ifaaaliga ia Iosefa SamitaMoronae

- i le malumalu o Katelani21:p34–p47

- na faia e Iosefa Samita ma isi i le taimi o le faauuga21:p11

- o Ioane le Papatiso7:p7–p10

- o le Atua ma Iesu Keriso21:p7

- o le faatulagaga o le Ekalesia 8:p4019:p725:p17

- o le lagi14:p3–p914:p15–p1615:p4–p621:p7–p1121:p57

- o le Malumalu o Katelani15:p52

- o le nuu o le ekalesia i Amerika i Sisifo46:p52

- saunia e Molimau e Toatolu7:p40–p43

- saunia e Mose10:p29

- saunia e Sini Rikitone45:p3845:p45–p47

- ua faafiti le failauga2:p19–p20

- ua vaaia e le au Uitini le siitia o ao10:p46

- ua vaai Amanda Samita i le ala e faamalolo ai lana tama tama 32:p37–p38

- ua vaai Oliva Kaotui i papatusi auro6:p27–p28

- Uluai Faaaliga Vaaia 2:p1–p24

- faaaliga vaaia, o le Mataupu Faavae ma Feagaiga 76) 14:p3–p914:p15–p1615:p4–p6

- faaeaga 37:p2–p537:p937:p4940:p3241:p46–p4843:p846:p41

- faaeega paia, Katelani

- folafolaga i faaaliga 10:p4018:p53

- ma le galuega faafaifeautalai 21:p4822:p8

- ma le laveaiga o Siona22:p3

- na maua i totonu o le malumalu21:p31–p3521:p38–p3922:p1827:p25

- ua saunia le Au Paia mo18:p5620:p1–p220:p1420:p4120:p5121:p2

- Ua tatalo Iosefa Samita mo le21:p20

- faaeega paia, Navu

- faailoaga o le37:p52–p60

- ki i le 45:p28

- ma feagaiga40:p246:p44

- mauaina e le Au Paia41:p842:p4–p746:p1646:p4046:p43–p4446:p56–p60

- o se faaeega paia faaleagaga sili atu37:p4–p5

- Polika Iaga i45:p6045:p6646:p9

- tetee le au faatuiese i 43:p62

- ua saunia sui auai o le Aualofa mo37:p4638:p40

- Faaili Pu o Navu39:p2541:p28

- faaipoipoga

- Tagai foi iautaunonofo faamauga

- faaipoipoga e faavavau 34:p8037:p937:p13–p1540:p2–p340:p3340:p5541:p4544:p35

- o Ailama Samita ma Maria Filitia25:p47–p49

- o Iosefa Samita ma Ema Hale4:p54:p17–p23

- o Neueli Knight ma Litia Bailey20:p31–p3320:p42–p50

- o Pale Palate ma Maria Ana Frost23:p46

- o Uiliata Risati ma Jennetta Risati34:p62

- o Uilifoti Uitilafi ma Fipe Carter23:p2623:p37

- totonugalemu i le fuafuaga a le Atua 36:p21

- faaipoipoga e faavavau 37:p937:p13–p1540:p2–p340:p3340:p5541:p4544:p35

- faaipoipoga tatala20:p32

- faalata31:p4231:p65–p7544:p4044:p53

- faalemalo34:p5134:p8242:p1743:p6346:p8

- faaliliuga

- TagaiO Le Tusi a Aperaamopapatusi auroTusi Paia, faaliliuga musuia a Iosefa Samita

- Faaliliuga a Iosefa Samita

- TagaiTusi Paia, faaliliuga musuia a Iosefa Samita

- faamagaloga

- faaaliga mo 13:p1–p5

- ua faamagalo e Iosefa Samita ia Pale Palate24:p47

- ua faamagalo e Iosefa Samita ia Viliamu Phelps35:p14

- ua fesili atu le Au Paia i Misuri ia Iosefa Samita mo15:p51

- Ua mafaia ona o Iesu Keriso 8:p7

- ua maua e Tomasi Marsh 24:p51

- ua saili e Ailama Samita40:p23

- ua saili e Eteuati Paterika12:p29

- ua saili e Iosefa Samita1:p281:p36–p392:p102:p253:p63:p86:p2–p37:p3220:p55–p59

- ua tatalo Salesa Franklin mo27:p31

- faamalologa

- i le vaega a Sieni Manning James41:p59–p60

- ma tagata na aafia i le kolera19:p2

- o Ana Walmesley25:p2

- o Faafetai Palate22:p1222:p14

- o le Au Paia ua maua i le malaria34:p16–p25

- o le faamaloloina o le tauau o Elsa Johnson12:p1814:p2

- o le manua o Alema Samita i le fana 30:p43–p5032:p40–p42

- o le manua o Filo Dibble i le fana17:p51–p52

- tatalo mo24:p31

- ua ofoina atu e Keriso7:p3

- ua pe le tino o Iakopo Hendricks32:p45–p4632:p56

- faamanatuga 8:p5221:p29–p31

- faamanuiaga

- faapeteriaka21:p54–p5723:p13–p1542:p23

- i faamalologa34:p1634:p2541:p60

- o tamaiti24:p1326:p3844:p27

- Ua maua e Fipe Uitilafi32:p11–p1545:p70

- Ua maua e Iakopo Hendricks32:p47

- Ua maua e Iosefa Samita21:p5–p6

- Ua maua e Pale Palate22:p10–p1524:p47

- Ua tusia e Ema Samita44:p33–p36

- Ua tuuina mai e Iosefa Samita, Matua i lona moegamaliu35:p37–p41

- faamanuiaga faapeteriaka 21:p54–p5723:p13–p1542:p23

- faamasino, meaalofa o44:p34

- Faamatala upu

- TagaiUrima ma le Tumema

- faamauga

- Tagai foi ifaaipoipoga

- Elia ma le mana o le21:p4736:p21

- ki o le 42:p4245:p28

- mo le tami nei ma le faavavau e faasaga i le na o le faavavau37:p8–p9

- mo le vaetamaina46:p47

- o ulugalii40:p54–p6242:p1146:p4046:p46–p47

- ua fautuaina e Iosefa Samita le Au Paia i42:p16

- faamauga 8:p529:p30–p3926:p38

- Tagai foi iAgaga Paia

- faamauga o e vaetamaina46:p47

- Tagai foi ifaamauga

- faaolataga mo e ua maliliu35:p3639:p3439:p35

- faapaiaga 11:p20–p2212:p912:p2414:p50–p5116:p4323:p3226:p327:p50

- faapotopotoina8:p44

- Tagai foi igaluega faafaifeautalai

- Aposetolo e Toasefululua ma19:p3019:p40

- eria fou i Misuri mo26:p2126:p4226:p47–p49

- faaauau pea e ui i faigata23:p21

- i Ilinoi32:p6333:p5634:p3–p634:p9–p1135:p23–p2435:p5141:p3341:p36

- i Misuri12:p1712:p20–p2219:p17–p1825:p6327:p10

- i Ohaio10:p34–p4211:p25–p3012:p3–p419:p625:p16

- ki o le 21:p41

- ma Sisifo Mamao25:p4126:p41

- nofoaga fou mo le faapotopotoina i Amerika i Sisifo46:p14–p17

- siteki mo25:p17

- ua faapaiaina Siona mo12:p33

- faataoto i le togaolive18:p8–p9

- Faatoaga o Etena 15:p2520:p4937:p55

- “faatosaga faaleagaga”38:p640:p40

- Faatosina mo le peresitene o le Iunaite Setete a Iosefa Samita42:p19–p2042:p33–p3443:p4343:p6345:p2145:p37

- faatuatua

- Ema Samita i23:p41

- faaaliga ma11:p16

- faamalologa ma25:p232:p1534:p1841:p60

- faamasinoga o18:p5419:p4437:p2

- fale o15:p34

- lauga i le20:p13

- leiloa o14:p217:p323:p28–p3025:p57

- malamalama ma le1:p40–p426:p146:p4215:p35

- ma le autaunonofo36:p2036:p27

- molimau ma7:p27–p28

- o le faaliliuga o papatusi auro e manaomia ai5:p166:p43

- faauuga 7:p8–p118:p48–p498:p5127:p2533:p53

- fagota tafola42:p21–p23

- Faiete, Niu Ioka 7:p228:p509:p19:p409:p4710:p22–p23

- faigamalo faalelotu42:p3443:p36

- faitaulaga sili 19:p745:p64

- Fale Gaosi Laupapa a Hawn, Misuri30:p1–p1830:p3930:p5332:p36–p6737:p34

- faleoloa

- Iosefa Samita i Katelani22:p57–p58

- Iosefa Samita i Navu37:p137:p52–p5841:p6742:p743:p48

- Niueli Uitini i Katelani10:p5215:p1815:p31–p3215:p38

- Falepuipui o Karefasi 44:p41–p4244:p4744:p5744:p69–p7044:p74

- Falepuipui o Liperate 31:p75–p7932:p18–p2233:p1–p333:p1933:p32–p33

- falesa o Vauxhall24:p41

- faleteuoloa a le epikopo25:p39

- fanua ma meatotino

- Ilinoi ma le Teritori o Aioua, fanua na faatau i34:p1–p5

- Katelani, e maua i22:p49

- Katelani, faatau atu i27:p52

- manatunatuga23:p27

- Matini Harisi ua faatau atu le faatoaga8:p5–p9

- Misuri, e maua i14:p49

- Misuri, faatau atu i26:p23–p2430:p57

- Misuri, faatau mai i18:p719:p17–p2222:p422:p2122:p5725:p18–p19

- Misuri, faatumauina i17:p14–p1817:p19

- Misuri, na leiloloa i16:p2317:p4119:p934:p47–p48

- Niu Ioka, faatau atu i13:p7

- nonogatupe mo23:p223:p47–p52

- o Iosefa ma Ema Samita41:p5544:p1846:p6

- O le tulafono o le faapaiaga 11:p20–p2112:p914:p50–p5123:p3227:p50

- puleaina o26:p2–p346:p50

- puleaina sese o26:p2–p3

- fautua maualuga, Katelani19:p719:p26–p2719:p4320:p17–p2221:p1025:p56

- fautua maualuga, Misuri19:p819:p3121:p1026:p2–p626:p2227:p1229:p1832:p24

- fautua maualuga, Navu38:p27–p3146:p5

- feagaiga

- e fesoasoani i e matitiva14:p40–p4132:p2646:p36–p38

- FaaAperaamo 41:p48

- faaipoipoga 20:p5037:p940:p2–p340:p3340:p5541:p4544:p35

- faamauina e le Agaga Paia o le Folafolaga41:p46

- ia laveaiina le Au Paia17:p917:p16

- i le Aoga a Perofeta15:p39

- i le sauniga o le faaeega paia46:p44

- i le va o Viliamu ma Iosefa Samita20:p59–p60

- ma le puleaina o pisinisi o le ekalesia14:p40–p42

- mamalu selesitila mo e tausia14:p7

- molimau a21:p20

- o ofusa paia e faamanatu ai i le Au Paia le37:p54

- sauniga ma40:p2–p4

- toefuataiga o le 7:p358:p44

- feagaiga a le aai o Navu35:p4938:p5543:p7044:p1446:p8

- Feagaiga Fou 9:p310:p1410:p4411:p315:p2517:p5619:p3019:p4225:p3327:p3637:p4

- Tagai foi iTusi Paia

- feagaiga fou ma le tumau-faavavau o le faaipoipoga40:p32–p3341:p4542:p446:p46

- Feagaiga Tuai 10:p28–p2918:p2421:p221:p43–p4427:p14

- Tagai foi iTusi Paia

- Felshaw, Maria41:p11

- fesoasoani o le epikopo26:p23–p2727:p12

- fetulele mai le lagi17:p52–p5618:p129:p40

- fiafia

- Tagaiolioli

- filemu 2:p73:p43:p815:p615:p3633:p36–p3833:p54

- Filitia, Iakopo24:p3724:p40–p4225:p3

- Filitia, Iosefa22:p38–p4524:p1224:p36–p4134:p63

- Filitia, Maria

- TagaiSamita, Maria Filitia

- Filitia, Mesi

- TagaiThompson, Mesi Rasela Filitia

- Fitugafulu

- TagaiKorama a Fitugafulu

- Foafoaga 10:p2937:p55

- fono tatalo42:p743:p4845:p4445:p4945:p53

- Ford, Tomasi.39:p42–p4341:p1441:p3244:p12–p1644:p3244:p39–p4144:p51–p5546:p846:p29

- Fordham, Ana34:p1734:p24

- Fordham, Elia34:p17–p24

- Foster, Ropeti43:p2243:p42–p43

- Foster, Salesa43:p22

- Franklin, Eunike27:p23–p47

- Franklin, Salesa27:p24–p3127:p3427:p46–p47

- Frost, Maria Ana

- TagaiPalate, Maria Ana Frost

- Fullmer, Ioane44:p43

- Fullmer, Tesitemona37:p34

G g

- Gadfield Elm, Egelani34:p66

- gagana, meaalofa o15:p23–p2516:p3221:p321:p2821:p3441:p36

- gagana Eperu35:p1137:p54

- Galland, Isaako32:p63

- galuega faafaifeautalai

- faaaliga na faaaoga i13:p22–p23

- i Atumotu o Fox23:p5525:p30–p38

- i Egelani24:p2–p324:p5–p1325:p1–p1026:p11–p1826:p28–p3026:p38–p3927:p5633:p1234:p9–p1434:p33–p36

- i Kanata20:p2320:p3022:p8–p1622:p34–p4723:p45–p46

- i le Pasefika i Saute41:p2–p642:p2443:p5146:p19–p26

- i Misuri12:p1612:p1813:p10

- i Ohaio9:p56–p599:p6010:p1–p1714:p46–p49

- i setete i sasae15:p15–p1627:p1–p534:p5942:p1

- i setete i saute23:p16–p17

- Korama a Fitugafulu ma19:p42

- Korama Aposetolo e Toasefululua ma19:p30–p3119:p34–p3719:p40–p4124:p5227:p5127:p55

- ma faaeega paia 21:p4822:p8

- ma Initia Amerika9:p449:p4610:p18–p2011:p5–p1611:p45–p4612:p1946:p12

- manaomia vave o15:p8–p9

- ma suega tupe22:p6

- ma va i fafo39:p26

- Gheen, Eseta41:p11

- Gilbert, Sini12:p4412:p4716:p3217:p38–p4419:p4

- Grandin, Egbert8:p4–p58:p11

- Granger, Oliva27:p52

- Granger, Sabre22:p51–p5223:p1

- Greene, Ioane9:p49–p5545:p4

- Greene, Rhoda9:p49–p55

H

- Hairama, Ohaio 14:p1

- Hale, Ema

- TagaiSamita, Ema Hale

- Hale, Ionatana25:p30–p38

- Hale, Isaako4:p24:p54:p20–p225:p10–p156:p17–p196:p3135:p47–p48

- Hales, Salesa28:p43–p4828:p54–p5529:p24–p3229:p39–p58

- Hamilton, Kanata22:p822:p15

- Hancock, Levi.25:p25–p26

- Haramoni, Penisilevania 4:p1–p25:p10–p175:p306:p126:p27–p297:p15

- Harisi, Emo43:p3

- Harisi, Lusi5:p37–p395:p43–p456:p12

- Harisi, Matini

- Aposetolo e Toasefululua, filifiliga o19:p34

- Asiasi i tagata aoga5:p17–p307:p36

- faaaliga mo6:p14–p166:p208:p7–p8

- faaliliuga o le Tusi a Mamona, tusiupu mo le5:p325:p375:p40–p41

- feteenaiga i Katelani25:p50

- i le falefaamasino6:p21

- itulau o le Tusi a Mamona, leiloloa o5:p43–p61

- se tasi o Molimau e Toatolu6:p157:p37–p437:p47

- Tusi a Mamona, faatupeina o5:p11–p148:p28:p5–p9

- Harisi, Tenisone43:p3–p443:p21–p33

- Hawaii 41:p1–p3

- Hendricks, Drusilla29:p33–p3832:p44–p5646:p46

- Hendricks, Iakopo29:p34–p3729:p53–p5832:p44–p5746:p46

- Herefordshire, Egelani36:p2

- Hicks, Russell16:p39–p42

- Higbee, Chauncey43:p2243:p43

- Higbee, Elia.34:p49–p5834:p83–p84

- Higbee, Faranisisi43:p2243:p2544:p5

- Hinkle, Siaosi28:p44–p4630:p2130:p52–p6331:p8–p1231:p3531:p41–p42

- Holbrook, Chandler18:p18

- Holbrook, Eunike18:p1818:p3718:p4019:p219:p4

- Holbrook, Iosefa18:p18

- Holbrook, Nanise.18:p1818:p3718:p4019:p2–p4

- Hoyt, Emili Samita45:p53–p62

- Hunter, Ana39:p33

- Hunter, Eteuati39:p33

- Huntington, Dimick33:p58–p64

- Huntington, Sina34:p25–p29

- Hurlbut, Doctor Philastus17:p1318:p223:p20

- Hyde, Marinda Johnson25:p53

- Hyde, Osona

- faiaoga i le Aoga a Perofeta15:p38–p39

- lauga i le konafesi40:p25–p27

- ma le Sosaiete o le Saogalemu o Katelani23:p523:p22

- misiona i Egelani24:p1224:p4824:p49–p5025:p726:p2826:p37–p3934:p62

- misiona i Palesitina35:p5036:p52–p59

- toefuataiina i le au aposetolo34:p13

- tusi e faasaga i le Au Paia i Misuri29:p64

- ua leai se faatuatua24:p429:p2033:p14

- valaauina i le Korama a le Toasefululua19:p38

I

- Iaga, Eteuati Paterika46:p67

- Iaga, Fani34:p40–p46

- Iaga, Fineaso46:p17

- Iaga, Iosefa15:p17–p2219:p3219:p4320:p10

- Iaga, Maria Ana Angell18:p1732:p6034:p35–p4640:p1740:p54–p6142:p645:p21–p22

- Iaga, Miriama18:p17

- Iaga, Polika

- faaaliga vaaia a Iosefa Samita ma le malaga atu i sisifo46:p52–p55

- faamaoni ia Iosefa Samita24:p4

- faamauina i le ava 40:p54–p62

- feiloai ma Iosefa Samita 15:p17–p22

- fesoasoani i le Au Paia matitiva o malaga mai32:p26–p2732:p60–p6146:p32–p38

- i ki o le perisitua 45:p28–p31

- i le malaga ese mai Navu46:p946:p2946:p56

- i le pulea toatasi43:p41

- i le taua o le perofeta soifua40:p13–p22

- i le tulaga o le malumalu i Sisifo Mamao33:p15–p1833:p49

- liua o 9:p55

- ma le autaunonofo 37:p637:p2240:p48–p5346:p67

- ma le faaeega paia37:p52–p5746:p56–p59

- ma le faasologa o le taitaiga45:p4745:p48–p5246:p4

- ma le Tolauapiga a Isaraelu 18:p1718:p2019:p3

- o se peresitene o le Korama a le Toasefululua 32:p23

- tatalo i gagana eseese15:p23–p25

- tuua mo le misiona, ao gasegase34:p35–p45

- ua pau ifo i ai le tootoo faaperofeta45:p54–p62

- valaauina i le Korama a Aposetolo e Toasefululua 19:p32–p3319:p36

- Iakopo 8:p4819:p37

- Iakopo (Tusi a Mamona)11:p3336:p2240:p45

- Ierusalema 35:p5036:p52–p5940:p34

- Ierusalema Fou 9:p44

- Iesu Keriso

- Tagai foi iAfio Mai Faalua Togiola a Iesu Keriso

- alofa o le 18:p5

- faaaliga o ni upu a6:p18

- faaaliga vaaia o, e ala mai i le Au Paia21:p11

- faaaliga vaaia o e ala mai ia Iosefa Samita2:p8–p1214:p421:p7

- i le Tusi a Mamona6:p56:p377:p3–p57:p337:p358:p44

- ma le faaeega paia21:p3

- malumalu o Katelani o le oo mai o10:p2721:p37–p40

- mulumuluina vae o soo21:p29

- natura o le40:p25–p29

- ositaulagaina o 8:p7

- suli faatasi ma 43:p9

- Ilinoi 32:p6346:p32

- Initia

- TagaiInitia Amerika

- Initia Amerika 9:p4410:p18–p2011:p5–p1611:p45–p4646:p1146:p1446:p33

- Initia Mohegan46:p17

- Initia Navajo11:p46

- Initia Oneida46:p12

- Initia o Telaua11:p5–p1546:p17

- Initipene, Misuri 12:p4614:p1014:p5417:p4

- Tagai foi iItumalo o Siakisone, Misuri

- Ioane 8:p4819:p3737:p440:p3643:p37

- Ioane, Talalelei a14:p3

- Ioane le Papatiso7:p7–p108:p48

- Isaako 21:p6

- Isaia 7:p3614:p5242:p3846:p14

- Isalama36:p24

- Isaraelu 46:p14

- Itumalo o Caldwell, Misuri24:p126:p43–p4427:p1628:p2529:p1–p2

- Itumalo o Kalei, Misuri 17:p5018:p4118:p5019:p822:p422:p17–p2222:p54–p55

- Itumalo o Siakisone, Misuri

- Tagai foi iInitipene, Misuri

- fanua a le Au Paia i17:p14–p1822:p3–p426:p3–p426:p23–p24

- fuafuaga e toefoi i18:p22–p2322:p55–p56

- le Au Paia ia tuua16:p12–p2516:p3917:p1017:p41

- Tolauapiga a Isaraelu ma18:p41

- ua faapotopoto le Au Paia i12:p15–p2212:p2912:p31–p3213:p1114:p49–p51

- ua malaga taitai o le ekalesia i 13:p1514:p40–p4131:p4831:p59

- ua osofai e le au faatupu faalavelave ia16:p1–p716:p12–p1817:p1–p217:p2317:p31

- ua talia e le Alii taumafaiga e fausia Siona i35:p55

- ua taunuu faifeautalai i11:p511:p46

- Itumalo o Tavesi, Misuri26:p42–p4628:p1–p428:p17–p2929:p1–p229:p3333:p45

- Iunaite Setete o Amerika11:p615:p2615:p4523:p3442:p34–p3645:p64

- Tagai foi iAmerika

- Iunivesite 35:p4935:p60

J

- Jackson, Iosefa43:p22

- James, Sieni Manning

- TagaiManning, Sieni

- Jaques, Vienna. 16:p43–p45

- Johnson, Elsa14:p1–p214:p35

- Johnson, Ioane14:p1–p2

- Johnson, Laimani19:p3724:p324:p1124:p4825:p1527:p12

- Johnson, Luka19:p3724:p324:p4825:p1525:p50–p56

- Johnson, Marinda

- TagaiHyde, Marinda Johnson

- Johnson, Melisa40:p32

- Johnson, Peniamina40:p32

- Jones, Sieni45:p71

- Jones, Tanu44:p43–p5044:p5845:p71

K k

- Kalatini, Misuri28:p1–p828:p1728:p2229:p12–p1633:p43–p46

- Kalefonia 42:p36

- kamegi, malumalu37:p54

- Kamupani Aufaatasi14:p4215:p815:p13

- Kanata 20:p2320:p3022:p8–p1622:p23–p4723:p4525:p1127:p5745:p64

- Kaotui, Oliva

- aoao ia Iosefa Samita ma papatusi auro6:p23–p26

- faaaliga mo 6:p38–p489:p43–p44

- faaaliga vaaia o Iesu Keriso ma le faaeega o ki i le malumalu21:p36–p47

- Faauuga i le Perisitua Mekisateko 8:p48

- feeseeseaiga ma Iosefa Samita25:p2025:p2325:p2825:p45

- feeseeseaiga ma toeaina o le ekalesia12:p37–p42

- ma faaaliga a Ailama Page9:p40

- ma le faatomuaga o le Tusi o Poloaiga13:p25–p26

- ma le lolomiga O Le Tusi a Mamona8:p11–p148:p19–p25

- misiona i Ohaio ma Misuri9:p6010:p4–p510:p14–p1611:p5–p1512:p16

- o se toeaina8:p51

- papatisoga ma le Faauuga i le Perisitua Arona7:p7–p10

- se tasi o Molimau e Toatolu7:p37–p41

- tapeina o le igoa o26:p21–p2727:p1327:p16

- Tatalo o le faapaiaga o le Malumalu o Katelani21:p18

- tusiupu mo le faaliliuina o Le Tusi a Mamona6:p27–p416:p487:p23

- tuuaia i le le puleaina lelei o fanua i Misuri26:p1–p10

- tuufaatasiga o le Mataupu Faavae ma Feagaiga20:p13

- valaauga o Aposetolo e Toasefululua19:p3019:p3419:p39–p41

- Karefasi, Ilinoi 43:p4944:p144:p644:p1544:p20

- Karolaina i Saute 15:p26–p28

- Katelani, Ohaio

- Tagai foi imalumalu, Katelani

- Agaga Paia ua sasaa atu i luga o21:p28

- faafitauli tau le tamaoaiga22:p57–p5823:p1023:p34–p3524:p1525:p1627:p49

- faamatalaga o le 11:p236:p47

- faapotopoto i 10:p3413:p715:p1719:p2219:p2620:p23

- Faatupulaia le Ekalesia i10:p1610:p4420:p1

- faifeautalai ua taunuu i9:p56–p59

- o se siteki o Siona19:p622:p1–p3

- tetee i23:p54–p5924:p2525:p11–p1625:p3125:p3825:p50–p6025:p6133:p6

- tetee i le lotu i17:p1318:p2

- ua le lava fale 22:p49–p53

- ua nonofo Iosefa ma Ema Samita i 10:p52–p5414:p44

- Katerine, Samita le Itiiti

- TagaiSamita, Katerine

- Ketesemane 36:p55

- ki

- ma le faalapotopotoga a le Aualofa37:p3137:p51

- o le auaunaga a agelu 7:p8

- o le malo o le Atua21:p3245:p55–p57

- toefuatai i le malumalu o Katelani21:p41–p4736:p21

- ua faaee e Iosefa Samita i luga o le Toasefululua42:p39–p4345:p28–p3145:p48

- Kikthawenund11:p6–p1511:p45

- Kimball, Ailama44:p19

- Kimball, Heber

- faamanuiaga o Pale Palate22:p10–p1123:p4523:p50

- faamaoni ia Iosefa Samita24:p4

- faatonutonuina o le malaga tele mai Misuri32:p59

- feiloai ma Iosefa Samita15:p17–p22

- i le tolauapiga a Isaraelu18:p1718:p2018:p5619:p3

- ma le autaunonofo37:p640:p10

- ma le sauniga o le faaeega paia37:p52–p60

- matafaioi faaletaitai i le mavae ai o le maliu o Iosefa Samita45:p6446:p1646:p37

- misiona i Egelani24:p5–p1324:p4925:p225:p5–p1026:p11–p1826:p28–p3927:p5134:p62

- molimau ia Viliamu McLellin31:p27–p33

- taumafaiga ia faasaoloto Iosefa Samita mai le falepuipui33:p31–p38

- tuua mo le misiona ao gasegase34:p38–p45

- ua aoao i le Tusi a Mamona9:p55

- valaauina i le Korama a le Toasefululua19:p36

- Kimball, Sara37:p26–p33

- Kimball, Vilate

- asiasi atu ia Iosefa Samita i le taimi o lona gasegase24:p32

- faia sauniga i le Malumalu o Navu46:p45

- i le maliliu ai o Iosefa ma Ailama Samita45:p23–p24

- i tagata liliuese i Katelani25:p50–p60

- lavalava mo tagata faigaluega i le malumalu19:p14

- ma’i 34:p38–p39

- papatisoina mo le tina35:p46

- taunuu i Ohaio18:p17

- toefaatasia ma le toalua27:p51

- King, Austin31:p65–p73

- Kinney, Eunice Ross Franklin

- TagaiFranklin, Eunike

- Knight, Iosefa le Matua4:p64:p304:p39–p459:p79:p2912:p3546:p47

- Knight, Litia Bailey20:p23–p3320:p42–p5021:p13–p1621:p2721:p4831:p1–p931:p19–p2638:p3846:p46

- Knight, Newel.9:p8–p1410:p4212:p1317:p51–p5220:p24–p3220:p42–p5021:p49–p5731:p2–p1646:p46

- Knight, Poli Peck4:p69:p79:p2912:p8–p1412:p31–p3212:p3546:p47

- Knight, Sally9:p9

- Kofe 15:p4515:p48

- kolera 19:p1–p4

- Kolesavile, Niu Ioka9:p7–p89:p27–p319:p39

- Komese, Ilinoi24:p2534:p1–p834:p1635:p135:p11

- Tagai foi iNavu, Ilinoi

- komiti o le malumalu40:p34

- konafesi 9:p4510:p3712:p519:p32–p3423:p30–p3325:p1525:p41–p4226:p3835:p44–p4536:p1140:p25–p3043:p546:p31

- konafesi aoao

- Tagaikonafesi

- Konakaresi a le Iunaite Setete 34:p4734:p5834:p83

- Korama a Aposetolo e Toasefululua

- avanoa ua faatumuina i27:p5127:p57

- faaeeina i le mana i le malumalu o Katelani21:p31–p35

- faatosinaga mo Iosefa Samita o se peresitene o le I.S.42:p20

- faatulagaga o le 19:p30–p41

- galuega faafaifeautalai a22:p9

- ki ua faaeeina atu ia42:p39–p4345:p28–p3145:p4845:p55–p57

- malaga i le tulaga o le malumalu i Sisifo Mamao27:p5633:p12–p1833:p49–p55

- ma le faasologa o le taitaiga45:p3345:p3645:p4145:p58–p5945:p65

- ma nofoaga mo le nofoia e le ekalesia42:p36

- misiona i Egelani24:p1–p333:p5634:p33–p36

- mulumuluina o vae i Katelani21:p29–p30

- tetee ma le toefaaleleia i24:p424:p4424:p48–p56

- toefuataiga o tagata i le20:p5534:p13

- ua faatonuina e Iosefa Samita19:p44–p4534:p11–p1240:p47

- Korama a Fitugafulu 19:p42–p4521:p29–p3522:p927:p1046:p4

- Kuinisi, Ilinoi32:p3232:p58–p6238:p54

l L

- lagi 14:p3–p814:p15–p1643:p6–p10

- Laimani, Amasa45:p64

- Latter Day Saints’ Messenger and Advocate20:p11

- lauga i le faatuatua20:p13

- lauti15:p4515:p48

- Law, Sieni42:p542:p9–p1343:p2243:p42

- Law, Uilisone39:p4340:p141:p2643:p47

- Law, Viliamu37:p53–p5640:p12–p1542:p8–p1543:p143:p2143:p42–p4743:p61–p6445:p24

- Lawrence, Samuelu4:p31

- “Le Agaga o le Atua” (viiga)21:p22–p2637:p36

- Leany, Isaako32:p4432:p56

- Le Au Uso Tuufaatasi34:p66–p6836:p2

- Lightner, Atamu.30:p23–p2437:p13–p1537:p21

- Lightner, Maria Rollins16:p31–p3716:p47–p4830:p23–p3237:p10–p22

- Livapulu, Egelani24:p3734:p61

- Lonetona, Egelani 36:p3

- lotogatasi 10:p31–p3320:p6024:p326:p1926:p2633:p16

- lotomaualalo 5:p166:p106:p1513:p1–p223:p4124:p3324:p5425:p5829:p17

- Luka, Samuelu16:p12–p1316:p2230:p3430:p52–p6531:p11–p1731:p34–p4831:p5932:p2

m M

- maa faaliliu3:p3–p43:p284:p14:p7–p115:p406:p32–p33

- Tagai foi iUrima ma le Tumema

- Maine 25:p3227:p928:p3028:p34–p36

- Malaki 21:p4439:p35

- malamalama 6:p427:p3511:p2215:p4737:p49–p5137:p55–p5640:p3143:p8

- malaria 34:p14

- maliu 1:p5–p712:p3534:p26–p2834:p8043:p9

- maliufasia o Iosefa ma Ailama Samita 44:p74–p83

- malo o mamalu 14:p6–p7

- Malo selesitila 21:p7–p1046:p41

- malumalu, Initipene (ua fuafuaina)12:p20–p2212:p3415:p3615:p52–p5723:p31

- malumalu, Katelani

- agelu i le tumutumu o 22:p1

- au tetee i24:p25–p2625:p11–p1425:p56

- faaaliga vaaia o Keriso ma perofeta o le Feagaiga Tuai i21:p36–p40

- faaeeina i le mana paia i18:p5321:p28–p35

- faamatalaga o le 21:p121:p1636:p47

- faapaiaga20:p2421:p13–p27

- fausia o19:p11–p1420:p9–p10

- mokesi24:p1533:p6

- peimeni ma le aitalafu mo19:p9–p1019:p15–p1619:p23–p2519:p2922:p6

- tatalo i24:p1024:p31

- tusia fuafuaga mo15:p52–p57

- ua faatonuina e le faaaliga le Au Paia ia fausia15:p33–p34

- malumalu, Navu

- Au Paia agavaa e tapuai i35:p51

- faamatalaga o le 40:p34–p37

- faapaiaga46:p51

- faaumaina, taua o le40:p2–p445:p66–p6846:p1–p1046:p39

- fauga o le37:p2537:p27–p38

- konafesi aoao na faia i 46:p31–p32

- sauniga na faia i35:p56–p5937:p4–p537:p54–p5640:p2–p446:p43–p4846:p56–p60

- sauniga o le maatulimanu mo36:p11–p16

- ua faailoa atu e Iosefa Samita 35:p27

- ua lagolagoina e le Aualofa le fausia o le41:p7–p1342:p28–p32

- malumalu, Sisifo Mamao (ua fuafuaina)25:p39–p4126:p4127:p1733:p12–p1533:p49–p55

- Mamona 20:p4

- Manaseta, Niu Ioka 4:p234:p305:p50–p517:p4810:p21–p2318:p2

- Manning, Sieni41:p33–p4041:p57–p67

- Maota i Navu35:p55

- Maota Tele o Navu41:p5645:p945:p1245:p1846:p69

- Markman, Stephen41:p14–p2444:p4344:p58

- Marks, Rosana42:p5

- Marks, Sofia37:p33

- Marks, Viliamu37:p53–p5645:p34–p42

- Marsh, Elisapeta8:p17–p1811:p26–p3013:p8–p1113:p34–p3613:p4129:p18

- Marsh, Tomasi

- asiasi i Sisifo Mamao25:p39

- faaaliga mo24:p49–p5627:p55

- faapotopoto i Ohaio11:p26–p30

- faitau i le Tusi a Mamona8:p15–p17

- ma le misiona i Egelani23:p4624:p1–p324:p7

- o se peresitene o le Korama a le Toasefululua24:p43–p4424:p4826:p2–p426:p2227:p6132:p23

- talaiga i Misuri13:p10

- tuuesea o 29:p16–p2329:p63–p6433:p14

- valaauina i le Korama a le Toasefululua19:p35

- mataupu faaletulafono

- Au Paia ua saili mo le toetotogi o meatotino33:p41

- faamasinoga o taitai o le ekalesia31:p36–p47

- faasaolotoina o tagata na molia i le fasiotiga o Iosefa ma Ailama Samita.46:p32

- faatafunaiga o le Nauvoo Exposito43:p6643:p67–p7044:p12–p13

- faatulagaina le ekalesia e tusa ai ma le tulafono8:p50

- Iosefa ma Ailama Samita ua molia i le faalata i Ilinoi44:p40

- Iosefa Samita ma taitai o le ekalesia ua molia ma falepuipui i Misuri.31:p65–p7933:p1–p4

- Iosefa Samita ua faamasinoina mo le faatupu faalavelave9:p33

- Iosefa Samita ua molia o se tagatavaai.4:p7–p116:p12–p13

- ma aitalafu i Katelani23:p3625:p61

- ma faigata i le Itumalo o Siakisone, 17:p1717:p20–p2117:p3117:p38–p4418:p7

- ma faigata i Misuri i matu 28:p25–p2729:p1

- ma pologa16:p416:p10–p11

- puletaofia o le Tusi a Mamona8:p19–p33

- saolotoga o tapuaiga 36:p2443:p38–p41

- taumafaiga e tuliese Iosefa Samita38:p5539:p539:p16–p1739:p43–p5441:p2041:p2741:p32

- vaaiga a le Au Paia i le tulafono28:p57–p5929:p6432:p244:p5645:p11

- Mataupu Faavae ma Feagaiga 20:p1323:p5125:p5240:p1943:p21

- mativa

- malaga ese toatele ma10:p4214:p5132:p61

- nuu o Enoka ma10:p31

- o le aiga o Samita3:p25–p264:p4

- o le Au Paia24:p14–p1927:p2443:p16

- osi feagaiga e fesoasoani i e matitiva14:p4032:p25–p27

- tulafono o le faapaiaga ma11:p20

- Mauga, Vesuvius33:p39

- maugamu1:p1–p8

- Mauga o le Vavau46:p1246:p3346:p72

- Mauga o Olive 36:p56

- Maughan, Maria Ana Weston Davis36:p1–p1036:p42–p5139:p21–p2540:p34–p3844:p346:p2

- Maughan, Peteru36:p48–p4939:p21–p2540:p34–p3844:p2–p446:p2–p3

- Maughan, Ruta36:p49

- maupuepue (Kumora) 3:p93:p163:p243:p273:p50–p514:p12

- Maupuepue o Spring, Misuri26:p4226:p47

- McCleary, Sofarania Samita

- TagaiSamita, Sofarania

- McLellin, Cinthia Ana13:p12

- McLellin, Viliamu13:p12–p2613:p3214:p46–p5417:p1–p817:p38–p4119:p3824:p424:p4827:p12–p1331:p27–p33

- McRae, Alesana31:p75–p7833:p2

- meaalofa faaleagaga

- TagaiMeaalofa o le Agaga

- meaalofa o gagana15:p23–p2516:p3221:p321:p2821:p3441:p36

- meaalofa o le Agaga10:p45–p4610:p50–p5111:p3–p422:p1

- Meataulima faaAikupito20:p2–p720:p820:p4020:p5137:p2

- meatotino

- TagaiFanua ma meatotino

- Meleniuma 16:p522:p142:p35

- Merrick, Philinda37:p34

- Mila, Emeline14:p49

- Mila, Siaosi37:p53–p5638:p8–p945:p63

- militeri a le setete o Ilinoi35:p1844:p37–p3944:p51–p5544:p57

- militeri a le setete o Misuri 28:p2829:p3329:p6129:p6530:p19–p3830:p52–p6531:p2–p731:p8–p2631:p34–p3531:p48–p57

- Millennial Star42:p31

- Millet, Artemus19:p1220:p10

- Misa i le Aso o le Palota28:p1–p16

- misela12:p414:p1923:p43–p4443:p54

- Misiona o Peretania

- TagaiEgelani galuega faafaifeautalai

- Misuri

- Au Samita ma le au Rikitone ua siitia atu i25:p61–p66

- Ema Samita ma lana fanau ua tuua32:p29–p34

- faafitauli i16:p12–p1822:p17–p2222:p54–p55

- faapotopoto i 12:p10–p1412:p15–p2214:p49–p5127:p10

- galuega faafaifeautalai i11:p45–p46

- o se nofoaga o Siona12:p5–p612:p11–p22

- pologa i16:p416:p10–p11

- Tolauapiga a Isaraelu i18:p28–p2918:p37

- tuliesea le Au Paia mai30:p5732:p3–p732:p23–p2832:p58–p6135:p25

- ua faatulaga e le malo le Itumalo o Caldwell mo le Au Paia24:p1

- ua sailia e le Au Paia le toetotogi mo le faiga le lelei i34:p47–p4834:p83

- Mitchill, Samuelu5:p29

- miti1:p3327:p2342:p25–p27

- Molimau e Toatolu 6:p157:p37–p468:p45

- Molimau e Toavalu 7:p48–p508:p45

- Montrose, Teritori o Aioua34:p434:p9–p1034:p1634:p25

- Morley, Isaako10:p1410:p4917:p38–p4446:p46

- Morley, Lusi10:p1–p13

- Morley, Lusi Gunn10:p1410:p4946:p46

- Moronae

- aoaiga o Iosefa Samita4:p25–p29

- faaali atu ia Maria Uitimera7:p25–p29

- faatonuina Iosefa Samita e faatatau i papatusi auro3:p9–p384:p12–p164:p36–p376:p16:p11

- maa faamatalaupu ua toe aveese e5:p466:p4

- Mose 10:p2911:p1721:p221:p41

- Motu o Fox23:p5525:p30–p3827:p127:p59–p6128:p3228:p37–p4032:p9

- mulumuluga ma le faauuga21:p221:p5–p637:p5442:p5–p746:p45

- mulumuluga o vae15:p4021:p29–p30

- Murdock, Ioane11:p48

- Murdock, Iulia11:p48

- Tagai foi iSamita, Iulia Murdock

- Musalemi36:p24

- musika

- Tagaiviiga

N n

- Napota46:p20

- Nauvoo Expositor43:p4743:p61–p7344:p54

- Navu, Ilinoi

- Tagai foi iKomese, Ilinoimalumalu, Navu

- Au Paia ua tuua46:p946:p59–p65

- faapotopoto i 45:p6646:p29

- faigata i44:p3

- fausiaina o 35:p1035:p5536:p4037:p24–p25

- igoa o 35:p11

- kovana e auina atu autau i44:p1944:p4144:p51–p55

- pulenuu o35:p6038:p22

- soifuaga i39:p2239:p25

- tino o Iosefa ma Ailama Samita ua aumaia i45:p6–p9

- tulafono faalemalo i44:p40

- Neueli, Grandison23:p19–p2423:p2723:p3623:p3925:p50

- Newton, Kitiona25:p33–p36

- Neyman, Cyrus35:p28–p32

- Neyman, Sieni35:p28–p32

- Nifae 7:p337:p36

- niumonia12:p4

- Noble, Bates36:p28–p30

- Noble, Maria Beaman36:p28

- nuu o Uitimera, Misuri17:p23

o O

- ofisa lomitusi

- Initipene 14:p1014:p4316:p26–p3016:p33

- Katelani 20:p1121:p521:p17

- Navu 44:p5

- Ohaio 10:p1710:p34–p4211:p25–p3011:p4413:p715:p11

- O Le Agaga Paia o le Folafolaga 41:p46

- O Le Aualofa a Tamaitai o Navu 37:p26–p4537:p46–p5138:p34–p3939:p29–p3041:p7–p1343:p16–p18

- O Le Faavae o le Iunaite Setete36:p2443:p70

- O Le Tusi a Aperaamo20:p537:p2437:p55

- olioli 1:p382:p77:p77:p478:p58–p5911:p2213:p2020:p4520:p6026:p3039:p3643:p11

- onosai 17:p1743:p10

- Oregon 42:p36

- ositaulaga43:p36–p37

P p

- Packard, Sofia37:p34

- Page, Ailama9:p40–p43

- Page, Ioane27:p1027:p5733:p1433:p5035:p5036:p53

- pagota mo le faamasinoina41:p2041:p24

- Palamaira, Niu Ioka 1:p131:p281:p3618:p2

- Palate, Ane41:p1

- Palate, Atisone41:p1–p646:p19–p2646:p3046:p62

- Palate, Elena41:p1

- Palate, Faafetai9:p169:p4722:p9–p1422:p4723:p45

- Palate, Faranisesa41:p143:p59

- Palate, Litia34:p34

- Palate, Loi41:p1

- Palate, Luisa41:p1–p442:p2643:p51–p6046:p27–p3046:p62–p64

- Palate, Maria Ana Frost23:p4634:p3437:p60

- Palate, Osona19:p3724:p424:p4833:p17–p1833:p4934:p3445:p2745:p43

- Palate, Pale

- faamanuiaga na faia e Heber Kimball22:p8–p16

- faasagatau ia Iosefa Samita24:p424:p1824:p26–p2724:p48–p53

- i le falepuipui i Misuri30:p60–p6531:p6131:p7433:p1434:p13

- i le taua i le Vaitafe Piopio29:p40

- liua o 9:p15–p24

- malaga atu i Amerika i Sisifo46:p35

- ma le Tolauapiga a Isaraelu18:p13–p15

- maliu ai o le faletua ma le toefaaipoipo23:p45–p46

- misiona i Egelani34:p3434:p6136:p5

- misiona i Kanata22:p23–p47

- misiona i Ohaio ma Misuri9:p46–p489:p56–p6010:p4–p510:p14–p1610:p4811:p7–p911:p46

- toefaalelei ma Iosefa Samita24:p43–p47

- valaauina i le Korama a le Toasefululua19:p37

- viiga na saunia e 20:p12

- Palate, Sara34:p934:p34

- palemene o le setete o Ilinoi 35:p5035:p5246:p8

- Palesitina35:p50

- palota lagolago45:p50–p5245:p58–p5946:p37

- papatisoga 7:p4–p108:p55–p569:p26–p2910:p15–p1621:p825:p2–p734:p67–p6840:p246:p20

- papatisoga mo e ua oti 35:p30–p3135:p3235:p4837:p2738:p4539:p33–p3946:p40–p41

- papatusi auro

- Tagai foi iTusi a Mamona

- faaliliuga o le 5:p4–p95:p165:p33–p416:p116:p30–p487:p17:p67:p237:p30–p348:p10

- faamatalaga o le 3:p284:p60

- fasifanua e gaoia4:p46–p635:p11

- Molimau e Toatolu o le6:p157:p37–p46

- Molimau e Toavalu o le7:p48–p49

- taua tautupe o 3:p25–p263:p293:p34

- ua aveese e le agelu6:p17:p50

- ua faatonu e le agelu o Moronae ia Iosefa Samita e faatatau 3:p9–p113:p22–p383:p52–p53

- ua lafi Iosefa Samita ina ia puipuia4:p384:p535:p1–p25:p145:p386:p11

- ua le mafai e Iosefa Samita ona maua3:p29–p313:p50–p594:p12

- ua manao Matini Harisi i se faamaoniga o6:p12–p136:p20

- ua maua e Oliva Kaotui le faaaliga vaaia o6:p27–p28

- ua maua mai e Iosefa Samita4:p13–p164:p30–p384:p53–p60

- ua tau atu e faifeautalai i Initia Amerika le11:p11

- ua vaai Maria Uitimera7:p25–p28

- Paranesi o Kolesavile10:p4212:p312:p9–p1312:p31–p3314:p4317:p36

- Parrish, Peti19:p423:p25

- Parrish, Warren23:p25–p2623:p54–p5924:p2524:p3325:p11–p1325:p50–p5642:p15

- Pasefika i Saute43:p5146:p19

- Paterika, Elisa12:p4–p735:p740:p640:p840:p40–p4441:p70

- Paterika, Emili

- a o tamaitiiti 12:p1–p722:p17–p22

- gasegase o35:p1–p7

- ia Ema Samita ma le autaunonofo41:p74–p76

- i le Aualofa a Tamaitai o Navu38:p38

- ma faigata i le Itumalo o Siakisone16:p1–p616:p38

- molimauina le pauu mai o fetulele e17:p53–p54

- o se ava o le autaunonofo a Iosefa Samita40:p6–p1140:p39–p4441:p70–p73

- saunia e tuua Navu46:p65–p71

- Paterika, Eteuati, le Itiiti40:p39

- Paterika, Harieta16:p3835:p1–p6

- Paterika, Litia40:p39

- Paterika, Litia Clisbee12:p112:p712:p43–p4835:p2

- Paterika Eteuati

- fono aoai na faia e26:p23–p27

- i le faapaiaina o le malumalu o Katelani20:p14

- liua o 10:p21–p27

- ma faigata i le Itumalo o Siakisone16:p21–p2517:p1017:p19–p2117:p41

- ma’i ma le maliu o35:p5–p935:p53

- ma le faapotopotoina34:p3

- ma le malaga ese tele mai le Itumalo o Siakisone17:p4717:p50

- manatu mo le sefuluai 27:p50

- siitia atu i Misuri12:p15

- tiute o se epikopo12:p312:p23–p3014:p41–p4214:p50–p5115:p5132:p5932:p63

- tusi mai ia Iosefa Samita18:p4–p533:p39

- valaauga o se epikopo11:p18

- valitaina ma faafulumanu16:p38–p45

- Patten, Tavita19:p3524:p124:p4326:p229:p1329:p3629:p42–p5732:p23

- Paulo 14:p735:p3037:p45

- Peart, Iakopo44:p2–p4

- Peck, Fipe15:p1–p7

- Peck, Peniamina15:p2

- Peck, Poli

- TagaiKnight, Poli Peck

- pelu a Lapana7:p40

- Penetekoso 21:p321:p28

- Peniamina, King9:p3

- Penisilevania 4:p1–p2

- Peniston, Viliamu28:p4–p12

- perisitua

- Tagai foi iPerisitua AronaPerisitua Mekisateko

- faaeega paia o se sauniga o37:p59–p60

- faatulagaina le Aualofa i le mamanu o le37:p3137:p46

- ki o le 21:p41–p4745:p28–p31

- ma faaipoipoga20:p4934:p8041:p46

- ma le taitaiga o sauniga15:p9–p10

- mana o le 33:p25

- na faia e Iosefa Samita43:p36–p3745:p50

- o le feagaiga fou ma le tumau-faavavau o se faatulagaga o le40:p32

- toefuataiga o le8:p58

- Perisitua Arona 7:p8–p119:p4018:p1521:p15

- Perisitua Mekisateko 8:p4820:p4821:p1527:p25

- perofeta

- Ailama Samita o se35:p53

- Elia o se21:p43

- i le Tusi a Mamona6:p36–p377:p4

- Iosefa Samita o se6:p613:p2914:p5324:p28–p2943:p3543:p36

- Polika Iaga i le taua o le40:p15–p23

- Ua fesiligia e le Au Paia le matafaioi a Iosefa Samita o se23:p28–p2925:p5543:p43

- peteriaka 21:p54–p5635:p4035:p53

- Peterson, Ziba9:p4610:p4–p510:p14–p16

- Peteru 8:p48

- Phelps, Sally15:p116:p26–p2916:p46–p4846:p46

- Phelps, Viliamu

- faamau i le toalua46:p46

- fesoasoani i le au peresitene i Misuri19:p8

- i le Nauvoo Expositor43:p70

- i le tutulieseina mai le Itumalo o Siakisone17:p49

- i tagata uli16:p8–p1216:p19–p22

- lauga i le falelauasiga o Iosefa Samita 45:p19–p20

- lomitusi i Misuri14:p10–p14

- ma Iosefa Samita i le tulaga faaperesitene42:p33

- ma viiga20:p11–p1221:p22

- molimau e tetee ia Iosefa Samita31:p72

- molimau o le Tusi a Mamona13:p37–p38

- puleaina le tatau o fanua25:p18–p1926:p2–p7

- taitai o le paranesi i Katelani36:p46–p47

- tapeina o le igoa o26:p22

- toefaaleleia ma Iosefa Samita35:p13–p15

- ua tofia e pulea meatotino a le ekalesia45:p33

- Pita (pologa saoloto)10:p16

- poloaiga 9:p4314:p4215:p4819:p17–p1823:p6

- poloaiga ia faaumatia29:p60–p6630:p5632:p738:p2

- Pologa16:p416:p1516:p2041:p60

- Pope, Natanielu39:p47–p53

- Popolega o le 183723:p34–p3524:p14–p15

- Positone, Masatusa8:p1627:p145:p30

- poto 2:p36:p3510:p3515:p3544:p34–p35

- Preston, Egelani 24:p36–p38

- pulea meatotino a le ekalesia45:p32–p4145:p6346:p6

R

- Ramusi, Ilinoi 40:p25–p32

- Repa46:p20

- Reynolds, Ioane34:p49–p54

- Reynolds, Tomasi38:p52–p53

- Rich, Salesa29:p3629:p55

- Richmond, Misuri 31:p5931:p6531:p74

- Rikitone, Fipe9:p629:p64

- Rikitone, Nanise37:p34

- Rikitone, Sini

- aitalafu i Katelani23:p3623:p47–p49

- aoaoga i le faapaiaga o le malumalu o Katelani21:p18

- faaaliga na vaaia e 14:p3–p915:p52–p57

- faapaiaina o Siona12:p33

- i aitalafu ma le fausia o le malumalu o Katelani19:p9–p1219:p15–p16

- i le Au Peresitene Sili19:p6

- i le falepuipui i Misuri30:p60–p6531:p75–p7833:p2

- i Misuri14:p39–p4225:p40–p42

- liua o 9:p489:p56–p65

- ma le faasologa o le taitaiga45:p37–p4145:p44–p57

- ma le faatomuaga o le Tusi o Poloaiga13:p25–p26

- ma le Sosaiete o le Saogalemu o Katelani23:p4

- osofaiga a le au faatupu faalavelave14:p24–p2914:p34–p37

- sosola ese mai Katelani23:p3825:p62–p66

- tapeina o le igoa o46:p5

- tusiupu mo Iosefa Samita10:p2710:p30–p3110:p3411:p31

- tuuina atu aoaoga malolosi i Sisifo Mamao27:p12–p2229:p11

- ua feiloai ia Iosefa Samita10:p21–p23

- Risati, Elini26:p11

- Risati, Ioane26:p11–p17

- Risati, Jennetta Risati25:p1–p1026:p11–p1426:p31–p3734:p6240:p54–p6042:p6

- Risati, Uiliata

- faaipoipo ia Jennetta Risati26:p31–p3734:p6240:p54–p60

- i le Falepuipui o Karefasi44:p5844:p69–p82

- ma le faasologa o le taitaiga45:p3345:p3645:p41

- maua faaeega paia i Navu37:p52–p56

- misiona i Egelani24:p1226:p28–p3026:p38–p3934:p68–p69

- na faatasi atu ma tino maliu o Iosefa ma Ailama Samita45:p6–p11

- tusiupu ia Iosefa Samita37:p3239:p4744:p51

- valaauina i le Korama a le Toasefululua27:p5733:p14

- Robinson, Athalia37:p34

- Robinson, Siaosi30:p60–p65

- Rockwell, Porter38:p51–p5639:p2–p444:p17–p2145:p2

- Rogers, Noa46:p23–p26

- Rollins, Karoline16:p31–p3716:p47–p48

- Rollins, Litia

- TagaiCleminson, Litia Rollins

- Rollins, Maria

- TagaiLightner, Maria Rollins

- Ruta 28:p41

s S

- sailiga oa3:p34:p14:p5–p64:p124:p315:p1

- sa Lamana 6:p367:p27:p3310:p31

- salamo 3:p26:p5–p77:p38:p715:p5120:p55–p5824:p1224:p4525:p5838:p35

- Salema, Masatusa 22:p58

- Samita, Ailama

- faaeega paia37:p53–p56

- faaipoipo ia Maria Filitia25:p47–p49

- faalelei faigata20:p5843:p1

- faamauga na faia e42:p4

- faamauina mo le faavavau40:p54–p61

- faasoa atu le talalelei8:p35–p429:p20–p2313:p15–p18

- falepuipui i Misuri31:p3531:p48–p5731:p75–p7832:p19–p2233:p2

- filifiliga e o i Karefasi44:p17–p26

- finauga ma Abner Cole8:p19–p25

- i faigata i Misuri28:p4929:p2

- i le Falepuipui o Karefasi44:p4244:p58–p69

- i le Tolauapiga a Isaraelu18:p38

- lauga a 24:p33–p3439:p2740:p16–p23

- ma Ioane Bennett38:p6–p13

- malaga i Misuri25:p2225:p39–p42

- ma le autaunonofo 40:p1240:p45–p5341:p41–p4341:p50–p5142:p9

- ma le lolomiga O Le Tusi a Mamona8:p11

- maliu o 44:p74–p7645:p8

- maliu o le faletua o Ierusa25:p43–p4425:p45–p46

- ma Nauvoo Expositor43:p6643:p69

- o se peteriaka35:p5342:p23

- o se tagata faapitoa i maa37:p35

- papatisoina mo Alavini Samita35:p45

- se tasi o Molimau e Toavalu7:p48–p50

- valaauina i le Au Peresitene Sili25:p42

- Samita, Akenese29:p3–p10

- Samita, Alavini3:p15–p183:p36–p403:p433:p45–p4921:p7–p935:p43–p45

- Samita, Alavira30:p2

- Samita, Alema30:p230:p13–p1630:p40–p5032:p36–p42

- Samita, Alesana32:p29–p3133:p4340:p39

- Samita, Amanda Barnes30:p2–p1230:p41–p5132:p4–p632:p36–p4338:p3838:p54

- Samita, Ema Hale

- Aualofa 37:p32–p4538:p40

- faaaliga mo 9:p35–p3841:p41–p52

- faamanuiaga na tusia e44:p33–p36

- faamasani ma le faaipoipo atu ia Iosefa Samita4:p1–p64:p17–p23

- faamauina ia Iosefa Samita40:p54

- faatofa atu ia Iosefa Samita44:p27–p29

- faiga o lavalava9:p4619:p14

- falepuipui o Iosefa Samita ma9:p3231:p49–p5032:p17–p2233:p62–p6544:p18–p1944:p51–p53

- fautuaina Iosefa Samita ao lafi o ia39:p3–p839:p9–p19

- filifiliga e nonofo i Navu46:p70

- foai atu taumafa i le aiga o Crosby24:p21–p23

- fonotaga ma le kovana o Ilinoi38:p5439:p3039:p40

- i le agasala38:p36

- i le faalagolago atu i le Alii23:p38–p44

- i le maliu o Iosefa Samita45:p1–p545:p12–p15

- i le malumalu41:p7–p9

- maitaga ma le fanauina o se pepe5:p47–p4910:p4311:p4715:p1343:p48

- ma le autaunonofo25:p2836:p2640:p42–p4441:p53–p5541:p68–p7646:p70

- ma le osofaiga a le au faatupu faalavelave14:p18–p2014:p34–p35

- ma le Upu o le Poto15:p42–p4415:p48

- ma papatusi auro4:p13–p164:p30–p384:p49

- mea tautupe i le mavae ai o le maliu o Iosefa Samita45:p34–p3646:p6

- papatisoga ma le faamauga o 9:p299:p39

- papatiso mo tama35:p47–p48

- sauniga o le malumalu na faia e42:p5–p6

- see atu i le fale o matua5:p10–p15

- sopoia o le Vaitafe aisa o Misisipi32:p29–p35

- tusipese o20:p11–p12

- tusiupu mo le faaliliuga5:p165:p33–p365:p416:p117:p2310:p30

- ua faafeiloaia fiafia Sieni Manning41:p57–p5941:p65–p67

- uiga ma mea e fiafia i ai4:p4

- Samita, Feterika23:p4032:p29–p3333:p4340:p3941:p30

- Samita, Ierusa20:p23–p2725:p2225:p39–p4025:p43–p4640:p54–p61

- Samita, Iese19:p4

- Samita, Ioane39:p2

- Samita, Iosefa, le Itiiti

- a’otauina 5:p3613:p42–p43

- avea ma tagatavaai 3:p3–p44:p85:p40

- ave faagaoi ma le laveaiina o41:p14–p31

- faaali atu Moronae ia3:p7–p224:p12–p164:p25–p296:p1

- faaaliga vaaia o Iesu Keriso ma le faaeeina o ki i le malumalu21:p36–p47

- faaaliga vaaia o le malo selesitila ma le uso o Alavini21:p7–p11

- faaeega paia i Katelani21:p28–p34

- faaeega paia i Navu37:p52–p5742:p5

- faaipoipo atu ia Ema Hale4:p3–p64:p17–p2340:p54–p60

- faaliliuga o le Tusi Paia10:p28–p3310:p3414:p114:p3

- faaliliuina papatusi auro 5:p35:p165:p33–p416:p226:p30–p417:p1–p67:p30–p348:p10

- faamagaloina o agasala1:p36–p392:p103:p2–p86:p2–p713:p4

- faamagaloina Viliamu Phelps35:p13–p15

- faamaloloina e mama’i34:p16–p25

- faamanuiaga mai le tama21:p635:p35–p40

- faatulagaina o le taitaiga i le ekalesia19:p7–p819:p32–p3325:p17–p2225:p40–p42

- Faauuga i le Perisitua Mekisateko8:p488:p51

- faigata ma le toefaaleleia8:p26–p3312:p37–p4220:p17–p2220:p34–p4120:p51–p6023:p57–p5824:p47–p51

- filifiliga e o atu i Karefasi44:p15–p31

- i faigata i Misuri i matu28:p17–p2928:p49–p5128:p56–p6130:p21–p2230:p33–p37

- i le falepuipui o Liperate31:p65–p7932:p16–p2233:p1–p1133:p19–p3033:p32–p33

- i le papatisoga mo e ua maliliu35:p29–p32

- i le Tolauapiga a Isaraelu18:p10–p1218:p22–p52

- ki o le perisitua, ua faaee i le Toasefululua42:p39–p43

- ma Ioane Bennett35:p18–p2235:p3335:p6038:p14–p2138:p3338:p3738:p46–p49

- ma le autaunonofo 11:p3425:p24–p2936:p20–p3037:p5–p2240:p8–p2340:p40–p4440:p46–p4741:p41–p5541:p70–p73

- ma le faalapotopotoga a le Aualofa 37:p30–p3237:p36

- ma le faaleagaina o le falelomitusi o le Nauvoo Expositor 43:p65–p71

- ma le faapaiaga o le malumalu o Katelani21:p18–p21

- ma le leiloloa ai o itulau o le Tusi a Mamona5:p43–p465:p50–p61

- ma le sailiga oa4:p14:p12

- ma le Sosaiete o le Saogalemu o Katelani23:p4–p623:p923:p2423:p30–p3323:p56

- maliu o 44:p74–p83

- ma meataulima faaAikupito20:p2–p8

- ma sa Tanu27:p14

- matafaioi i le Aufono a le Limagafulu43:p36–p37

- maua mai papatusi auro ma puipuia e3:p50–p594:p124:p30–p384:p53–p605:p1–p25:p145:p386:p106:p11

- ma vevesi i le Itumalo o Siakisone17:p9–p1818:p3–p4

- moliaga faaletulafono e faasaga ia4:p7–p116:p12–p139:p31–p3323:p3628:p25–p2731:p65–p7544:p544:p40

- natura o le Atua40:p32–p3343:p5–p14

- o loo lafi23:p37–p4139:p1–p2039:p27–p3339:p41–p4239:p54

- o se “tama ave palau faavalevalea”13:p39–p43

- papatisoga ma le faauuga i le Perisitua Arona7:p6–p10

- peresitene o le I.S., faatosina mo le palota o se42:p17–p2042:p33–p34

- peresitene o le U.S. ua feiloai ma34:p47–p5734:p70–p77

- pueina ma falepuipui i Misuri30:p53–p6531:p36–p4531:p48–p5731:p59–p64

- sosola mai le falepuipui i Misuri33:p45–p4833:p57–p65

- taotoga ao tamaitiiti1:p101:p16–p17

- taulai atu i auaunaga faaleagaga9:p3435:p16

- tuli i fafo temoni e9:p8–p14

- tupe 5:p11–p1422:p4–p722:p57–p6023:p42–p4323:p47–p50

- uiga o 15:p19–p21

- Uluai Faaaliga Vaaia 2:p1–p24

- valita ma faafulumanu14:p17–p37

- Samita, Iosefa, lll15:p2223:p4031:p50–p5132:p29–p3133:p4340:p39

- Samita, Iosefa F. 32:p1932:p21

- Samita, Iosefa le Matua

- faafilemu finauga a le aiga20:p2120:p5320:p58

- faamanuiaina le aiga i luga o le moega maliu35:p34–p43

- faigata ma le autetee i Katelani25:p11–p14

- ita i le failauga3:p47

- ma faaaliga vaaia o Iosefa Samita3:p13–p153:p20–p234:p25–p29

- ma le liua o Oliva Kaotui6:p25

- ma papatusi auro3:p54–p594:p314:p46–p484:p57–p58

- mauaina o sauniga21:p5–p6

- o se peteriaka21:p54–p5623:p13

- papatisoga o8:p55–p56

- se tasi o Molimau e Toavalu7:p48–p50

- siitia i Niu Ioka1:p8–p13

- talitonuga faalelotu o1:p33

- tupe 4:p23–p24

- Samita, Iosefa Murdock14:p38

- Samita, Iulia Murdock14:p3815:p13–p1423:p4032:p29–p3140:p39

- Samita, Katarine1:p94:p57

- Samita, Lusi Maka

- faamafanafanaina o Iosefa Samita5:p60–p61

- i le moega maliu o le tane35:p34–p42

- ma le liua o Oliva Kaotui6:p25

- ma le lokaina o Iosefa ma Ailama Samita31:p53–p57

- ma le maliliu ai o Iosefa ma Ailama Samita45:p245:p1245:p16

- ma papatusi auro4:p40–p41

- mauaina o sauniga42:p6

- molimau o le Tusi a Mamona8:p44–p47

- papatisoga o8:p55

- siitia i Niu Ioka1:p8–p121:p13–p24

- talitonuga o1:p30–p32

- ua taitai atu le Au Paia i Ohaio11:p35–p43

- ua tau atu e Iosefa Samita faaaliga vaaia ia4:p25–p29

- Samita, Maria Filitia

- asiasiga i le falepuipui o Liperate32:p19–p22

- faaipoipo atu ia Ailama Samita25:p47–p4940:p54–p61

- i le maliu o Ailama Samita45:p12–p14

- liua o 22:p38–p45

- ma le faaputuga sene42:p28

- ma le tetee i Katelani24:p26–p2724:p32–p35

- mauaina o sauniga42:p5

- militeri i Misuri ma 31:p35

- Samita, Ortencia30:p2

- Samita, Patisepa Bigler34:p3437:p34

- Samita, Samuelu1:p96:p287:p48–p509:p49–p5225:p4345:p6–p745:p33

- Samita, Satiu30:p230:p13–p1630:p40–p42

- Samita, Siaosi A. 33:p17–p1833:p49–p5334:p3446:p36

- Samita, Sofarania1:p940:p26

- Samita, Sylvester18:p30–p3619:p43

- Samita, Tavita Ailama46:p69

- Samita, Tona Kalo1:p94:p6029:p333:p19

- Samita, Uiliata30:p230:p39–p49

- Samita, Viliamu1:p94:p574:p6019:p3820:p17–p2220:p34–p4120:p51–p6025:p13

- Samita, Warren30:p2–p330:p39–p42

- sa Nifae 6:p367:p27:p3310:p31

- saolotoga, o le lauga43:p6844:p13

- saolotoga o tapuaiga 36:p2443:p38–p41

- Saolotoga o tapuaiga 36:p2443:p38–p41

- Sara 36:p22

- Satani 2:p4–p63:p133:p336:p34–p3545:p56

- Tagai foi itiapolo

- sa Tanu27:p14–p1628:p228:p1028:p2428:p4531:p66–p67

- sauaina, faaletino20:p1720:p28

- sauniga 15:p9–p1037:p440:p2–p442:p1646:p39

- sauniga o maliu3:p4712:p3635:p2836:p145:p19–p20

- Scott, Ropeti43:p443:p21–p33

- sefuluai 27:p5027:p5342:p30

- seoli 3:p4714:p3

- setete o Niu Ioka1:p10–p138:p1711:p3527:p24

- Sharp, Tomasi36:p11–p1936:p31–p4143:p45–p4643:p5043:p7344:p146:p8

- Sikako, Ilinoi36:p48

- Sikotilani 36:p3

- Sinou, Ilaisa20:p1237:p2937:p32–p3437:p41–p4438:p5440:p146:p45

- Sinou,Lorenzo36:p3

- Siona

- faaaliga e uiga 8:p549:p3410:p32–p3313:p6–p718:p6–p922:p59

- faamatalaga o le 13:p8–p11

- faamoemoe e faatatau 20:p14–p1522:p1832:p18

- fausia i luga o11:p2612:p32–p3412:p4815:p9–p1115:p2921:p48

- fuafuaga mo le aai o 15:p54–p5724:p1

- laveaiina o18:p10–p1418:p20–p2118:p53–p5722:p3–p7

- malaga atu le Au Paia i 14:p50–p55

- meatotino i17:p14–p18

- Misuri o se12:p5–p612:p11–p22

- nofoaga o le 9:p4435:p25–p26

- siteki o19:p634:p5

- tulafono o le faapaiaga e lagolago ai11:p20–p21

- ua sailia e Iosefa Samita ni tali e faatatau 18:p118:p3–p4

- ua taliaina e le Alii taumafaiga ia fausia35:p55

- Sisifo Mamao, Misuri

- faatuina o le 24:p1

- fanua faatau i26:p3

- feteenaiga i 26:p21–p22

- o se nofoaga o le faapotopotoina 26:p40–p41

- puapuagatia o le Au Paia i32:p1–p332:p17

- puipuiga a le Au Paia o30:p19–p3830:p53–p60

- taufaafefe a le au faatupu faalavelave29:p129:p21–p22

- ua asiasi atu taitai o le ekalesia25:p39–p42

- ua asiasi le Korama a le Toasefululua i le tulaga o le malumalu i33:p49–p55

- ua faaauau pea le au Samita ma le au Rikitone25:p61–p6626:p19

- ua faataatia le maatulimanu o le malumalu i27:p11–p22

- ua faoa e le militeri31:p8–p26

- ua malaga ese le Au Paia32:p23–p2832:p44

- siteki 19:p6–p725:p1726:p2026:p4126:p4935:p2741:p33

- sosaiete o finauga20:p52–p53

- Sosaiete o le Saogalemu o Katelani23:p2–p1023:p18–p2424:p424:p1424:p1824:p4325:p1125:p2025:p55–p57

- Springfield, Ilinoi39:p43–p46

- Staffordshire, Egelani34:p63–p64

- Stanley, Phillinda41:p11

- Stedwell, Maria30:p10–p11

- Stoddard, Sofarania Samita

- TagaiSamita, Sofarania

- Stowell, Iosia4:p14:p5–p114:p214:p39

- Strang, Iakopo45:p65

- Stringham, Poli41:p11

- suauu ua faapaiaina 32:p15

- Susuga, Howard1:p14–p24

t T

- tagata aoga5:p17–p187:p36

- tagata atualalaina20:p2–p520:p8

- Tagatanuu o Amerika

- TagaiInitia Amerika

- Tagata tomai i maa 37:p3537:p58–p59

- tagata uli16:p416:p10–p1516:p2027:p2527:p37–p4441:p34

- Tagai foi iPologa

- tagatavaai 3:p44:p7–p85:p406:p66:p367:p3514:p53

- Tahiti 42:p2446:p23–p24

- tamaitai

- Tagai foi iO Le Aualofa a Tamaitai o Navu

- fono tatalo32:p5

- i le Tolauapiga a Isaraelu18:p18–p1918:p37–p4019:p4

- ma le fausiaina o le malumalu19:p1219:p1442:p28–p32

- sauniga o le malumalu na faataunuuina e42:p5–p6

- vevesi e faasaga ia17:p3530:p2630:p3731:p3431:p61

- Tamaitai o Aioua44:p2

- tamaiti

- autaunonofo ma37:p8

- faaliliuina loto i matua21:p4421:p4739:p35

- faamanuiaga o24:p1326:p3844:p27

- faaolataga o21:p1034:p73

- i le au faatupu faalavelave17:p25–p2717:p3529:p10

- i le Fale Gaosi Laupapa a Hawn30:p1

- i le Itumalo o Kalei22:p20

- i Navu39:p25

- i Sisifo Mamao25:p39

- ma le fausiaina o le malumalu19:p1220:p10

- papatisoga o 15:p1

- Tambora1:p1–p8

- Tanielu 26:p4831:p68–p69

- Tapaa 15:p43–p4515:p49

- tatalo

- e faatatau i faaipoipoga20:p43

- e faatatau i faigata7:p329:p4220:p5823:p55

- e muamua atu i faaaliga ma faaaliga vaaia2:p1–p43:p6–p73:p323:p517:p78:p4911:p1913:p2615:p2815:p5218:p621:p36–p3746:p52

- feiloai le Au Paia ua fai faaeega paia e tatalo42:p743:p48

- ia iloa le finagalo o le Atua22:p4

- i gagana eseese15:p2341:p36

- i le falepuipui o Liperate33:p22

- ina ia maua se molimau5:p8–p96:p27–p296:p408:p479:p52–p559:p6322:p37

- ma le galuega faafaifeautalai 22:p2624:p624:p10

- ma Molimau e Toatolu7:p377:p39–p42

- mo fesoasoani tautupe19:p1623:p24

- mo le aiga ina ia talia le talalelei24:p4027:p4

- mo le faamagalo atu6:p327:p31

- mo le faamalologa24:p3132:p541:p59

- mo le malosi ma le lagolelei32:p39–p6745:p1245:p16

- mo le puipuiga31:p2–p7

- mo le taialaina ma le taitaiga7:p1810:p45–p4610:p5112:p20–p2215:p3217:p1518:p3–p430:p47–p4834:p7–p837:p1537:p2140:p942:p2846:p10

- o le agaga faafetai11:p4317:p5743:p56–p60

- o Osona Hyde i Ierusalema36:p57–p59

- Tatalo o le faapaiaga o le malumalu o Katelani21:p18–p21

- taumafaiga e faaumatia Iosefa Samita38:p52–p5639:p1039:p43–p5441:p14

- tausiga o faamaumauga 8:p5340:p30

- Teila, Ioane

- i le Faalapotopotoga a le Aualofa37:p32, 37:p36–p43

- i le Falepuipui o Karefasi44:p58–p6844:p75–p7945:p8

- liua o 22:p23–p45

- ma le autaunonofo 37:p6

- ma le faaleagaina o le falelomitusi o le Nauvoo Expositor 43:p68

- ma le misiona i Egelani 34:p3334:p60–p63

- manuia mai manua45:p36

- molimau a24:p27–p29

- valaauina i le Korama a le Toasefululua27:p57

- Teila, Leonora22:p24–p2522:p4534:p3337:p3342:p6

- Telii46:p20

- Teritori o Aioua34:p4–p539:p244:p17–p1946:p50

- Teritori o Wisconsins45:p65

- Te Uiti, Misuri28:p43–p5328:p6029:p11

- Texas 42:p36

- Thompson, Mesi Filitia22:p38–p3922:p44–p4532:p1940:p54–p6142:p642:p28–p2946:p45

- Thompson, Ropeti40:p60–p61

- tiapolo 2:p19–p209:p8–p1443:p3543:p48

- Tagai foi iSatani

- Tikeri o mamalu 14:p6–p7

- Times and Seasons35:p838:p4338:p4742:p143:p68

- Tina Faalelagi34:p29–p32

- Tina i le Lagi34:p29–p32

- Tindall, Solomona46:p17

- Tippets, Harrison19:p1719:p2119:p26–p28

- Tippets, Ioane19:p2119:p26–p28

- Tippets, Karoline19:p17–p2219:p26–p29

- Tirley Egelani36:p1–p6

- tisipenisione 21:p4221:p4545:p57

- toeaina 8:p49–p5135:p46–p4739:p26–p2743:p43

- toefaafouina i le eria o Palamaira1:p6–p71:p27–p281:p36–p406:p6

- Toefuataiga 2:p267:p358:p4411:p321:p4736:p2238:p4039:p37

- toetotogi mo mea na leiloloa i Misuri33:p39–p4134:p48–p5834:p8342:p18–p2045:p10–p11

- toetu 14:p3–p834:p2740:p31

- togavao, i talaane o le tulaga o le malumalu o Navu39:p2745:p4945:p53

- Togiola a Iesu Keriso 8:p139:p336:p55

- Tolauapiga a Isaraelu (Tolauapiga a Siona)18:p10–p5719:p1–p419:p12–p1319:p34–p3619:p42

- Tolauapiga a Siona

- TagaiTolauapiga a Isaraelu

- Toronto, Kanata 22:p822:p1122:p1322:p2325:p1127:p1028:p43

- Towle, Nanise13:p34–p42

- Tubuai46:p19–p26

- Tufuga i maa

- TagaiAutufuga i maa

- tulafono, o le (Mataupu Faavae ma Feagaiga 42)11:p17–p2412:p9

- tulafono i Navu44:p744:p4044:p54

- tupe

- Tagai foi isefuluai Sosaiete o le Saogalemu a Katelani

- aitalafu, fautuaga e faatatau 16:p818:p15

- aitalafu a le ekalesia20:p922:p622:p57–p6023:p30–p3624:p424:p1525:p6127:p4927:p52

- aitalafu a Pale Palate22:p8–p1322:p45–p4623:p47–p50

- faaputuga sene mo le malumalu42:p31–p32

- foai a le Au Paia16:p4318:p1919:p17–p2219:p27–p2832:p61

- ma le faapotopotoina i Ohaio10:p3811:p25

- ma le laveaiga o Siona22:p4–p7

- o Iosefa ma Ema Samita9:p69:p35–p3741:p54–p5545:p32

- o le aiga o Iosefa le Matua ma Lusi Samita1:p8, 1:p11–p121:p261:p354:p23

- pule o meatotino ma45:p63

- suegatupe a aposetolo19:p31

- tau o papatusi auro3:p25–p263:p293:p34

- toetotogi mo meatotino na leiloloa i Misuri34:p48

- tupe mo le Tusi a Mamona5:p11–p146:p218:p28:p58:p6–p9

- ua aumaia e le Malumalu o Katelani faaletonu tautupe19:p9–p1019:p15–p1619:p23–p2519:p29

- tupe

- Tagaitupe

- Tusi a Mamona

- Tagai foi ipapatusi auro

- autaunonofo i le11:p3336:p2240:p45

- lolomiina o le8:p1–p158:p198:p43

- Lomiga faa-Peretania36:p5

- ma le Tusi Paia7:p3522:p4440:p19

- molimau o e le talitonuina17:p3–p8

- molimau o e na mauaina9:p18–p229:p49–p559:p569:p60–p6313:p13–p1722:p30–p3122:p3423:p51

- O le talitonuga a Ema Samita i le46:p70

- o le talitonuga o le aufaatuiese i le25:p5226:p943:p21

- ua aoao atu faifeautalai i Initia Amerika11:p8–p12

- Ua leiloloa ia Matini Harisi itulau5:p43–p465:p50–p61

- ua molimau e uiga ia Keriso7:p338:p44

- Ua molimau Iosefa Samita e uiga i34:p7644:p42

- Ua tauemu Abner Cole 8:p19–p33

- Tusi o le Tulafono a le Alii42:p30

- Tusi o Poloaiga13:p21–p3014:p1016:p30–p3716:p4316:p47–p4820:p13

- Tusi Paia

- e mulimuli mai aoaoga a le ekalesia22:p24–p2822:p3422:p41–p44

- sailiga mo le upumoni o loo maua i le 8:p1526:p16

- Tusi a Mamona ma le7:p3522:p4440:p19

- Ua faitau Iosefa Samita1:p40–p41

- ua sili atu tusitusiga paia nai lo8:p469:p56–p61

- Tusi Paia, faaliliuga musuia a Iosefa Samita10:p28–p3311:p3114:p114:p341:p45

- tusitaai20:p2–p720:p820:p51

- tusitusiga paia1:p337:p129:p3620:p1337:p3840:p22–p23

u U

- uarota37:p25

- Uelese 44:p4645:p71

- ufifatafata, na tanumia faatasi ma papatusi auro3:p93:p287:p40

- Uilisone, Mose31:p36–p43

- Uitilafi, Afeka27:p2

- Uitilafi, Asemoni18:p15–p16

- Uitilafi, Eunike27:p2

- Uitilafi, Fipe Carter

- faaipoipo ia Uilifoti Uitilafi23:p2623:p37

- faamau i lana tane ma le faaeega paia42:p1–p7

- faapotopoto i Katelani23:p10–p17

- faatasi atu i le tane i le misiona25:p3245:p64–p71

- faatuatua e o ai i Siona28:p30–p42

- i le Aualofa a Tamaitai o Navu38:p38–p39

- i le maliliu ai o Iosefa ma Ailama Samita45:p25–p26

- maitaga ma le fanauina o pepe27:p127:p5827:p6034:p33

- molimauina faamalologa34:p16–p25

- papatisoga mo tagata o le aiga38:p42–p45

- Uitilafi, Sara Ema27:p5828:p38–p4032:p932:p1338:p42

- Uitilafi, Uilifoti

- faaipoipo atu ia Fipe Carter23:p16–p1723:p37

- Faamaloloina o e mamai32:p9–p1534:p15–p17

- faamauina i le ava ma le faaeega paia42:p1–p7

- faatuatua e alu i Siona28:p30–p40

- feteenaiga23:p54–p59

- i le mana o upu a Iosefa Samita23:p33

- i le tulaga o le malumalu i Sisifo Mamao33:p17–p1833:p49–p52

- ma le autaunonofo 37:p6

- ma le Sosaiete o le Saogalemu o Katelani23:p25–p26

- ma le Tolauapiga a Isaraelu 18:p13–p2118:p4719:p2

- manao e talai 18:p57–p5825:p30–p38

- misiona i Egelani34:p3334:p60–p6936:p245:p63–p71

- misiona i Motu o Fox27:p58–p60

- ofisaTimes and Seasons 38:p4342:p1

- talai atu i le aiga27:p1–p9

- valaauina i le Korama a le Toasefululua27:p5727:p61–p6233:p1433:p53

- Uitimera, Iakopo 7:p48–p50

- Uitimera, Ioane 7:p48–p5010:p3019:p825:p18–p1926:p2–p726:p2231:p72

- Uitimera, Kerisiano7:p48–p50

- Uitimera, Maria7:p22–p307:p449:p4717:p25

- Uitimera, Petelo le Itiiti. 7:p48–p509:p46

- Uitimera, Petelo le Matua7:p177:p207:p227:p3017:p25

- Uitimera, Tavita 7:p13–p217:p37–p4113:p2417:p4–p817:p5119:p819:p30–p3425:p2026:p2–p727:p12–p16

- Uitini, Elisapeta Ana10:p45–p5111:p137:p34–p3941:p7–p1342:p646:p45

- Uitini, Neueli10:p45–p5414:p41–p4215:p8–p1327:p5035:p1737:p53–p5638:p40–p4145:p34–p3545:p63

- Uluai Faaaliga Vaaia 2:p1–p242:p25–p27

- Upu o le Poto 15:p42–p49

- Urima ma le Tumema 3:p93:p284:p414:p44–p454:p495:p35:p466:p46:p387:p40

- Tagai foi imaa faaliliu

- usiusitai 3:p23:p344:p595:p6036:p2237:p3–p4

V v

- Vai o Shoal24:p129:p130:p1

- Vaitafe, Piopio24:p3625:p726:p28

- Vaitafe o Big Blue17:p217:p3817:p40

- Vaitafe o Fagotaga 18:p4318:p46

- Vaitafe o le Misisipi18:p2832:p27–p3232:p6234:p4–p535:p1035:p45–p4839:p143:p3246:p50

- Vaitafe o Misuri 12:p38–p4017:p5017:p5322:p3

- Vaitafe o Ohaio 21:p53

- Vaitafe o Susikuana 5:p337:p7

- Vaitafe Piopio, taua i le29:p40–p5729:p6031:p331:p7432:p45

- Vaitafe Tele26:p46–p47

- valoaga

- e uiga i le faapotopotoina10:p3625:p3042:p38

- e uiga i le lotu i Misuri12:p16–p1813:p21–p24

- e uiga i se tusi ua faamaufaailogaina7:p36

- ia Tanielu i le Tusi Paia31:p68–p69

- i le papatisoga o Iosefa Samita ma Oliva Kaotui7:p10

- i le taimi o faaeega paia i Katelani21:p11–p1221:p3021:p34

- i le taimi o le maliu faamaturo o Iosefa Samita44:p3045:p745:p71

- o le tagavai i atunuu46:p1446:p54

- o Polika Iaga46:p38

- Van Buren, Matini34:p4834:p53–p57

- Vanu Tele o Sate Leki46:p33–p3446:p52–p53

- viiga

- faamafanafanaina Amanda Samita e le32:p39–p67

- “O Le Agaga o le Atua”21:p22–p2637:p36

- pese faaPeretania36:p5

- pesega i sauniga 22:p4826:p1526:p3827:p640:p6243:p14

- ua fatuina e Ema Samita se tusipese9:p3820:p11–p12

- ua pepese aposetolo i le tulaga o le malumalu i Sisifo Mamao33:p5233:p54

- ua pepese le Tolauapiga a Isaraelu18:p48

- ua pepese le vaega a Sieni Manning James41:p61

- ua pese Elia Able27:p45

- ua pese Ioane Teila i le falepuipui o Karefasi44:p59–p68

- Viliamu, Feterika10:p1815:p3215:p52–p5719:p623:p3725:p2025:p42

- Vose, Tuafafine18:p19

W

- Walkerfold, Egelani25:p425:p826:p11–p18

- Walmesley, Ana25:p1–p225:p5

- Walmesley, Tomasi25:p125:p5

- Walton, Isapela22:p32–p3322:p38

- Warren, Katerine38:p28–p31

- Warsaw. Ilinoi36:p1344:p1

- Washington, TC34:p48–p5934:p7034:p81–p8244:p15

- Wasson, Loreneso44:p1945:p1

- Wendell, Salesa41:p3341:p39

- Whiting, Litia17:p23–p29

- Whiting, Viliamu17:p2317:p29

- Whitlock, Harvey13:p13–p14

- Wight, Laimani17:p4618:p2526:p4728:p22–p2528:p49–p5030:p60–p6531:p36–p4531:p75–p78

Table of Contents

Itulau o le Ulutala

Tusi

Tagata fai saofaga

Faafanua o le vaaiga aoao

Savali mai le Au Peresitene Sili

Uputomua

Vaega 1: O Lau Auauna Iosefa, Aperila 1815–Aperila 1830

Vaega 1 Faafanua

Mataupu 1: Ole Atu i le Faatuatua

Mataupu 2 : Faalogo ia te Ia

Mataupu 3: O Papatusi Auro

Mataupu 4: Ia Mataala

Mataupu 5 : Ua Leiloa Mea Uma

Mataupu 6: O Le Meaalofa ma le Mana o le Atua

Mataupu 7: Uso a Auauna

Mataupu 8: O Le Tulai Mai o le Ekalesia a Keriso

Vaega 2: O Se Fale o le Faatuatua, Aperila 1830–Aperila 1836

Vaega 2 Faafanua

Mataupu 9: Oo Mai le Ola po o le Oo Mai le Oti

Mataupu 10: Faapotopotoina

Mataupu 11:O Le a Outou Maua Lau Tulafono

Mataupu 12: Pe a Mavae Puapuaga e Tele

Mataupu 13: Ua Toefoi Mai le Meaalofa

Mataupu 14: Faaaliga Vaaia ma Miti Taufaafefe

Mataupu 15: Nofoaga Paia

Mataupu 16: Ua Na o se Faatomuaga

Mataupu 17: E Ui ua Fasiotia i Matou e Vaega Faatupu Vevesi

Mataupu 18: O Le Tolauapiga a Isaraelu

Mataupu 19: Tausimea i luga o Lenei Galuega

Mataupu 20: Aua le Faate’a A’u

Mataupu 21: O Le Agaga o le Atua

Vaega 3: Lafo i totonu o le Loloto, Aperila 1836–Aperila 1839

Vaega 3 Faafanua

Mataupu 22: Tofotofo i le Alii

Mataupu 23: O Mailei Uma

Mataupu 24: E Manumalo le Upumoni

Mataupu 25: Agai Atu i Sisifo

Mataupu 26: O Se Laueleele Paia ma Faapaiaina

Mataupu 27: Matou te Folafola Atu ua Matou Saoloto

Mataupu 28: Tofotofoina mo se Taimi Umi

Mataupu 29: O Le Atua ma le Saolotoga

Mataupu 30: Tau pei o ni Agelu

Mataupu 31: O Le a I’u Faapefea Lenei Mea?

Mataupu 32: E Ui Ina Foufou Mai Mea Leaga Uma

Mataupu 33: Le Atua e, O I Fea Ea Oe?

Vaega 4: Atoaga o Taimi, Aperila 1839-Fepuari 1846

Vaega 4 Faafanua

Mataupu 34: Atia’e se Aai

Mataupu 35: O Se Nofoaga Matagofie

Mataupu 36: Faateleina i Latou e Faapotopoto

Mataupu 37: O Le a Tatou Ta’u Atu ia i Latou

Mataupu 38: O Se Faalata po o se Tagata Moni

Mataupu 39: O Le Faalavelave Lona Fitu

Mataupu 40: Tuufaatasia i se Feagaiga e Faavavau

Mataupu 41: O Le Atua e Tatau ona Avea ma Faamasino

Mataupu 42: Tuufaatasi A Outou Tauau

Mataupu 43: O Se Faalavelave i Tagata Lautele

Mataupu 44: E Pei o se Tamai Mamoe ua Taitaiina ia Fasia

Mataupu 45: O Se Faavae Malosi Aoao

Mataupu 46: Faaeeina i le Mana

Faamatalaga i Punaoa

Punaoa o loo Taua

Saafiafiga

Faasino Upu

Faafanua o le pito i Tua